A close up of a book

Description automatically generated

*THEOT The Song of Azariah (found in the Book of Daniel)   
in EMML 6977*

Ff. 79r — 84v

For the books of the Daniel cycle, the following people were involved in creating first, second, and third drafts of transcriptions: Hiwot Samuel, Ashlee Maslik, Jonah Sanford, Steve Delamarter, Qidist, Dejene, and Sarah Vulcan. Draft 4,

Transkribus; Draft 5, Steve Delamarter; Draft 6: Demeke Berhane; Draft 7: Delamarter and Berhane; Draft 8, Ralp;h Lee

*Nota Bene*: Images may be viewed at vHMML at <https://w3id.org/vhmml/readingRoom/view/200602> (starting at image 83)

DanBDan 03:024 ወአንሶሰዉ ማእከለ እሳት ወአእኰቱ እግዚአ\_ብሔር ወይባርኩዎ ለእግዚአ\_ብሔር

DanBDan 03:025 ወቆመ አዛርያ ወጸለየ ከመዝ ወከሠተ አፋሁ በማእከለ እሳት

DanBDan 03:026 ወይቤ ይትባረክ እግዚአ\_ብሔር አምላከ አበዊነ ወእኩት ወስቡሕ ስምከ ለዓለም

DanBDan 03:027a እስመ ጻድቅ አንተ በኵሉ ዘአምጻእከ ላዕሌነ ወእሙን ኵሉ ግብርከ

DanBDan 03:027b ወርቱዕ ኵሉ ፍኖትከ ወጽድቅ ኵሉ ኵነኔከ

DanBDan 03:028a ወገበርከ ፍትሐ ወርትዐ በኵሉ ዘገበርከ ለነ ወዲበ ሀገረ አበዊነ ኢየሩሳሌም ቅድስት

DanBDan 03:028b እስመ ኵነኔ ርትዕ ወአምጻእከ ዘንተ በኀጢአትነ ኵሎ

DanBDan 03:029 እስመ አበስነ ወጌገይነ ዘኀደግናከ ወዐመፅነ በኵሉ

DanBDan 03:030 ወኢሰማዕነ ትእዛዘከ ወኢዐቀብነ ወኢገበርነ በከመ አዘዝከነ ከመ ይኩን ሠናይ ላዕሌነ

DanBDan 03:031 ወኵሎ ዘአምጻእከ ላዕሌነ ወኵሎ ዘገበርከ ዲቤነ በኵነኔ ጽድቅከ ረሰይከ

DanBDan 03:032 ወመጠውከነ ውስተ እደ ፀርነ ኀጥኣን ወዐላዊያን ወንጉሥ ዐማፂ ወእኩይ እምኵሉ ምድር

DanBDan 03:033 ወይእዜኒ አኮ መጠንነ ኀፍረተ ወኀሳረ ለአግብርቲከ ዘኮነነ ወለእለ ይፈርሁከ

DanBDan 03:034 ወኢትመጥወነ ለግሙራ በእንተ ስምከ ወኢትሚጥ ኪዳነነ

DanBDan 03:035a ወኢታርሕቅ ምሕረተከ እምኔነ በእንተ አብረሀም ፍቁርከ

DanBDan 03:035b ወበእንተ ይስሐቅ ቍልዔከ ወእስራኤል ቅዱስከ

DanBDan 03:036a እለ ተናገርኮሙ ወትቤሎሙ ከመ ታብዝኅ ዘርኦሙ ከመ ኮከበ ሰማይ

DanBDan 03:036b ወከመ ኆጻ ዘውስተ ጽንፈ ባሕር

DanBDan 03:037 እስመ ውሑዳን እምኵሉ አሕዛብ ወኮነ ኅሱራነ በኵሉ ምድር ዮም በእንተ ኀጢአትነ

DanBDan 03:038a ወአልቦ በዝ መዋዕል መልአከ ወነቢየ ወንጉሠ

DanBDan 03:038b ወኢቍርባነ ወኢመሥዋዕተ ወኢኀበ ያጸንሕሑ ወኢዕጣነ

DanBDan 03:038c ወኢብሔረ ኀበ ይፈርዩ በቅድሜከ ወይርከቡ ሣህለከ

DanBDan 03:039 ዳእሙ በነፍስ የዋህ ወበመንፈስ ትሑት ተወከፈነ

DanBDan 03:040a ከመ መሥዋዕተ ሐራጊት ወአልህምት ወአእላፍ አባግዕ ሥቡሕ

DanBDan 03:040b ከማሁ ይኩን መሥዋዕትነ በቅድሜከ ዮም

DanBDan 03:040c ወይትፈጸም በድኅሬከ። እስመ ኢተኃፈሩ እለ ተወከሉ ብከ

DanBDan 03:041 ወይእዜኒ ንተልወከ ወንፈርሀከ ወነኀሥሥ ገጸከ

DanBDan 03:042 ወኢታስተኃፍረነ ዳእሙ ግበር ምስሌነ በከመ ተመይጦትከ ወበከመ ብዙኀ ምሕረትከ

DanBDan 03:043 አድኅነነ በስብሐቲከ ወሀብ አኰቴተ ለስምከ እግዚኦ

DanBDan 03:044a ወይትኃፈሩ ኵሎሙ እለ ያሐሥሙ ለአግብርቲከ

DanBDan 03:044b ወይኅሰሩ በኵሉ ትእግልቶሙ ወይትቀጥቀጥ ኀይሎሙ

DanBDan 03:045 ወያእምሩ ከመ አንተ እግዚአ\_ብሔር አምላክ ባሕቲትከ ወስቡሕ በኵሉ ዓለም

DanBDan 03:046a ወኢኀደጉ አስተዋድዮቶሙ ወዓሊ ኀበ ንጉሥ

DanBDan 03:046b ወውስተ እሳቱ ትይ ወᎎሳ ወስጢጲዮን ወቅሌሜጢዳ

DanBDan 03:047 ወተለዓለ ነበልባል እምእቶን አርብዓ ወትስዕ በእመት

DanBDan 03:048 ወያንሶስው ወያውዒ ዘረከቦ ኀበ እቶኖሙ ለፋርስ

DanBDan 03:049a ወወረደ መልአከ እግዚአ\_ብሔር ምስለ እለ አዛርያ

DanBDan 03:049b ውስተ እቶን ወዘበጦ ለነበልባለ እሳት እም+ እቶን

DanBDan 03:050a ወረሰዮ ለማእከለ እቶን ከመ ነፋስ ቈሪር

DanBDan 03:050b ወኢለከፎሙ ወኢበምንትኒ ወኢሠሐጦሙ ወኢያጽሀቆሙ

DanBDan 03:051a ወሶቤሃ እሙንቱ ሠለስቲሆሙ ኅቡረ በአሐዱ አፍ

DanBDan 03:051b ሰብሑ ወአእኰቱ ወባረኩ ለእግዚአ\_ብሔር በውስተ እቶን ወይቤሉ

DanBDan 03:052a ይትባረክ እግዚአ\_ብሔር አምላከ አበዊነ ስቡሕኒ ውእቱ ወልዑልኒ ውእቱ ለዓለም

DanBDan 03:052b ወይትባረክ ስመ ስብሐቲሁ ቅዱስ {ወ}ስቡሕኒ ውእቱ ወልዑልኒ ውእቱ በኵሉ ዓለም

DanBDan 03:053 ቡሩክ አንተ በጽርሐ ቅድሳተ ስብሐቲከ {ወ}ስቡሕኒ አንተ ወእኩትኒ አንተ ለዓለም

DanBDan 03:054a ወቡሩክ አንተ ዘትሬኢ ቀለያተ ነቢረከ ላዕለ ኪሩቤል

DanBDan 03:054b {ወ}ስቡሕኒ አንተ ወልዑልኒ አንተ ለዓለም

DanBDan 03:055 ቡሩክ አንተ በዲበ መንበረ መንግሥቲከ ወስቡሕኒ አንተ ወቡሩክኒ አንተ ለዓለም

DanBDan 03:056 ቡሩክ አንተ በመልዕልተ ሰማያት ወስቡሕኒ አንተ ወክቡርኒ አንተ ለዓለም

DanBDan 03:057 ይባርክዎ ኵሉ ግብረ እግዚእ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:058 ይባርክዎ ሰማያት ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:059 ይባርክዎ መላእክተ እግዚእ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:060 ይባርክዎ ኵሉ ማያት ዘመልዕልተ ሰማያት ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:061 ይባርክዎ ኵሉ ኀይለ እግዚእ ለእግዚአ\_ብሔር ወስቡሕኒ ውእቱ ወልዑልኒ ውእቱ ለዓለም

DanBDan 03:062 ይባርክዎ ፀሐይ ወወርኅ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:063 ይባርክዎ ከዋክብተ ሰማይ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:064 ይባርክዎ ኵሉ ጠል ወዝናም ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:065 ይባርክዎ ኵሉ መንፈስ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:066 ይባርክዎ እሳት ወላህብ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:067 ይባርክዎ መዐልት ወሌሊት ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:068 ይባርክዎ ጠል ወአውል ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:069 ይባርክዎ ቍር ወአስሐቲያ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:070 ይባርክዎ በርህ ወጽልመት ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:071 ይባርክዎ ደደክ ወመርቄ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:072 ይባርክዎ በረድ ወጊሜ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:073 ይባርክዎ መብረቅ ወደመና ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:074 ትባርኮ ምድር ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:075 ይባርክዎ አድባር ወአውግር ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:076 ይባርክዎ ኵሉ ዘይበቍል ውስተ ምድር ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:077 ይባርክዎ ቀለያት ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:078 ይባርክዎ ባሕር ወአፍላግ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:079 ይባርክዎ ዐንበ{}(ሪ) ወኵሉ ዘይትኀወሥ ውስተ ማይ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:080 ይባርክዎ አዕዋፈ ሰማይ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:081 ይባርክዎ ኵሉ አራዊት ወእንስሳ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:082 ይባርክዎ ደቂቀ እጓለ እመ ሕያው ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:083 ይባርክዎ እስራኤል ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:084 ይባርክዎ ካህናተ እግዚእ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:085 ይባርክዎ አግብርተ እግዚእ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:086 ይባርክዎ መንፈስ ወነፍሰ ጻድቃን ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:087 ይባርክዎ ጻድቃን ወትሑታነ ልብ ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:088a ይባርክዎ አናንያ ወአዛርያ ወሚሳኤል ለእግዚአ\_ብሔር ስቡሕኒ ውእቱ ወልዑልኒ ውእቱ ለዓለም

DanBDan 03:088b እስመ አድኀነነ እም+ እደ ሲኦል ወእሞት ባለሐነ

DanBDan 03:088c ወእምእቶነ እሳት ዘይነድድ አንገፈነ ወአውፀአነ እማእከለ ነበልባል

DanBDan 03:089 ግነዩ ለእግዚአ\_ብሔር እስመ ኄር እስመ ለዓለም ምሕረቱ

DanBDan 03:090a ባርክዎ ለእግዚአ\_ብሔር ኵልክሙ እለ ትፈርህዎ ለአምላከ አማልክት ሰብሕዎ

DanBDan 03:090b ወግነዩ ሎቱ እስመ ለኵሉ ዓለም ምሕረቱ