A close up of a book

Description automatically generated

*THEOT The Song of Azariah (found in the Book of Daniel)   
in EMML 38*

Ff. 154r — 155r

For the books of the Daniel cycle, the following people were involved in creating first, second, and third drafts of transcriptions: Hiwot Samuel, Ashlee Maslik, Jonah Sanford, Steve Delamarter, Qidist, Dejene, and Sarah Vulcan. Draft 4,

Transkribus; Draft 5, Steve Delamarter; Draft 6: Demeke Berhane; Draft 7: Delamarter and Berhane; Draft 8, Ralp;h Lee

*Nota Bene*: Images may be viewed at vHMML at <https://w3id.org/vhmml/readingRoom/view/201880> (starting at image 157)

DanBDan 03:024 ወአንሶሰው ማእከለ እሳት ወባርክዎ ለእግዚአብሔር ወአእኰትዎ ለእግዚእናሁ።

DanBDan 03:025 ወቆመ አዛርያ ወጸለየ ከመዝ ወከሠተ አፉሁ በማእከለ እሳት።

DanBDan 03:026 ወይቤ ይትባረክ እግዚአብሔር አምላከ አበዊነ እኩት ወስቡሕ ስምከ ለዓለም

DanBDan 03:027a እስመ ጻድቅ አንተ በኵሉ ዘአምጻእከ ላዕሌነ። እሙን ኵሉ ግብርከ

DanBDan 03:027b ወርቱዕ ኵሉ ፍናዊከ ወጽድቅ ኵሉ ኵነኔከ።

DanBDan 03:028a ወገበርከ ፍትሐ ወርትዓ በኵሉ ዘገበርከ ዲቤነ። ወዲበ ሀገረ አበዊነ ኢየሩሳሌም ቅድስት

DanBDan 03:028b እስመ በኵነኔ ርትዕከ አምጻእከ ዘ+ ኵሎ በእንተ ኃጢአትነ

DanBDan 03:029 እስመ አበስነ ወጌገይነ ዘኃደግናከ። ዓመፅነ በኵሉ

DanBDan 03:030 ወኢሰማዕነ ትእዛዘከ ኢዓቀብነ ወኢገበርነ በከመ አዘዝከነ ከመ ይኩን ሠናየ ላዕሌነ

DanBDan 03:031 ኵሎ ዘአምጻእከ ላዕሌነ። ወኵሎ ዘገበርከ ዲቤነ በኵነኔ ጽድቅከ ረሰይከ

DanBDan 03:032 ወመጠውከነ ውስተ እደ ፀርነ ኃጥኣን ወዓላውያን እለ ርሑቃን ወግሑሳን ወንጉሥ ዓማፂ ወእኩይ እምኵሉ ምድር

DanBDan 03:033 ወይእዜኒ አኮ መጠንነ ንክሥት አፉነ ኃፍረተ ወኃሣረ ዘኮነነ ለአግብርቲከ ወለእለ ይፈርሑከ

DanBDan 03:034 ኢትመጥወነ ለግሙራ በእንተ ስምከ ወኢትሚጥ ኪዳነክ

DanBDan 03:035a ወኢታርኅቅ ምሕረተከ እምኔነ። በእንተ አብርሃም ፍቁርከ

DanBDan 03:035b ወበእንተ ይስሐቅ ቍልዔከ። ወበእንተ እስራኤል ቅዱስከ።

DanBDan 03:036a እለ ተናገርኮሙ ወትቤሎሙ ከመ ታብዝኅ ዘርኦሙ ከመ ኮከበ ሰማይ

DanBDan 03:036b ወከመ ኆፃ ዘጽንጋን ባሕር።

DanBDan 03:037 እስመ ውሑዳን እሙንቱ እምኵሉ አሕዛብ። ወኮነ ኅሡራነ በኵሉ ምድር ዮም በእንተ ኃጢአትነ።

DanBDan 03:038a አልቦ በዝ+ መዋዕል መልአከ ኢንጉሥ

DanBDan 03:038b ኢቍርባን ወኢመሥዋዕተ ወኢኀበ ያጽነሐንሑ ዕጣነ

DanBDan 03:038c ወኢብሔር ኀበ እለ ይፈርዩ በቅድሜከ ወይርከቡ ሣህልከ

DanBDan 03:039 ዳእሙ በነፍስ የዋህ ወበመንፈስ ትሑት ተወከፍ ለነ

DanBDan 03:040a ከመ ዘመሥዋዕተ ኃራጊት ወአልህምት ወከመ ዘአእላፍ አባግዕ ስቡሓን

DanBDan 03:040b ከማሁ ይኩን መሥዋዕቲነ በቅድሜከ ዮም

DanBDan 03:040c ወፍጹመ ይኩን በኀቤከ ወይትፈም በድኅሬከ ከመ ኢይትኃፈሩ ኵሎሙ እለ ይትፔከሉከ።

DanBDan 03:041 ወይእዜኒ ንተልወከ በኵሉ ልብነ ወንፈርሃከ ወነኃሥሥ ገጸከ

DanBDan 03:042 ዳእሙ ወኢታስተኃፍረነ ወግበር ምስሌነ በከመ ተመይጦትከ ወበከመ ብዙኃ ምሕረትከ

DanBDan 03:043 አድኅነነ በተአምረከ ሀብ ስብሐተ ለስምከ እግዚኦ

DanBDan 03:044a ወኢይኀሠሩ እለ የኃሡከ ይትኃፈሩ ኵሎሙ እለ አርአይዎሙ ሥቃየ ለአግብርቲከ

DanBDan 03:044b ይትኃፈሩ በኵሉ ትዕግልቶሙ ወይትቀጥቀጥ ኃይሎሙ

DanBDan 03:045 ወያእምሩ ከመ አንተ እግዚአብሔር አምላክ ባሕቲትከ ስቡሕ በኵሉ ምድር ወበኵሉ ዓለም።

DanBDan 03:046a ወኢኀደጉ አስተዋድዮቶሙ እለ ይወድዩ ውስተ እቶነ እሳት ዘይነድድ ወዓልዎን ኀበ ንጉሥ

DanBDan 03:046b ውስተ እሳቱ ተይ ወፒሳ ወሠጢጰዮን ወቀለምጢዳ

DanBDan 03:047 ወተለዓለ ነበልባሉ እምእቶን ፵+ ወ፱ በእመት

DanBDan 03:048 ወያንሶስዩ ወያውዒ ከለዳውያነ ዘተረከቡ ኀበ እቶኖሙ ለፋርስ

DanBDan 03:049a ወወረደ መልአከ እግዚአብሔር ምስለ ምእስለ አናንያ ወአዛርያ ወሚሳኤል ኀበ

DanBDan 03:049b እቶነ እሳት ወዘበጦ ለነበልባለ እሳት ዘ+ እቶን

DanBDan 03:050a ወረሰዮ በማእከለ እቶን ከመ ነፋስ ቈሪር

DanBDan 03:050b ወኢለከፎሙ ወኢያመነድቦሙ ወኢምንተኒ ወኢሰሐጦሙ ወኢያጽዓቆሙ

DanBDan 03:051a ሶቤሃ እሙንቱ ሠለስቲሆሙ ነበቡ ኅቡረ በ፩+ አፍ

DanBDan 03:051b ሰብሑ ወአእኰቱ ወባረክዎ ለእግዚአብሔር በውስተ እቶን ወይቤሉ

DanBDan 03:052a ይትባረክ እግዚአብሔር አምላከ አበዊነ ስቡሕኒ ውእቱ ወልዑልኒ ውእቱ ለዓለም።

DanBDan 03:052b ወይትባረክ ስመ ስብሐቲሁ ቅዱስ ስቡሕኒ ውእቱ ወልዑልኒ ውእቱ ለዓለም።

DanBDan 03:053 ቡሩክ አንተ በጽርሐ ቅድሳተ ስብሐቲከ። ስቡሕኒ አንተ ወእኩት አንተ ለዓለም።

DanBDan 03:054a ቡሩክ አንተ ዘትሬኢ ቀላያተ ነቢረከ ላዕለ ኪሩቤል።

DanBDan 03:054b ስቡሕኒ አንተ ወልዑልኒ አንተ ለዓለም።

DanBDan 03:055 ቡሩክ አንተ በዲበ መንበረ መንግሥትከ። ስቡሕኒ አንተ ወቡሩክ አንተ ለዓለም

DanBDan 03:056 ቡሩክ አንተ በመልዕልተ ሰማያት ስቡሕኒ አንተ ወክቡርኒ አንተ ለዓለም።

DanBDan 03:057 ይባርክዎ ኵሉ ግብረ እግዚእ ለእግዚአብሔር። ስቡሕኒ ውእቱ ወልዑልኒ ውእቱ ለዓለም።

DanBDan 03:058 ይባርክዎ ሰማያት ለእግዚአብሔር። ስቡሕኒ ውእቱ ወልዑልኒ ውእቱ ለዓለም።

DanBDan 03:059 ይባርክዎ መላእክተ እግዚእ ለእግዚአብሔር። [ ]

DanBDan 03:060 ይባርክዎ ኵሉ ማያት ዘመልዕልተ ሰማያት ለእግዚአብሔር። [ ]

DanBDan 03:061 ይባርክዎ ኵሉ ኃይለ እግዚእ ለእግዚአብሔር። [ ]

DanBDan 03:062 ይባርክዎ ፀሐይ ወወርኅ ለእግዚአብሔር። [ ]

DanBDan 03:063 ይባርክዎ ከዋክብተ ሰማይ ለእግዚአብሔር። [ ]

DanBDan 03:064 ይባርክዎ ጠል ወዝናም ለእግዚአብሔር [ ]

DanBDan 03:065 ይባርክዎ ኵሉ መንፈስ ለእግዚአብሔር። [ ]

DanBDan 03:066 ይባርክዎ እሳት ወላህብ ለእግዚአብሔር። [ ]

DanBDan 03:067 ይባርክዎ ሌሊት ወመዓልት ለእግዚአብሔር። [ ]

DanBDan 03:068 ይባርክዎ ጠል ወዓውል ለእግዚአብሔር። [ ]

DanBDan 03:069 ይባርክዎ ቍር ወአስሐትያ ለእግዚአብሔር። [ ]

DanBDan 03:070 ይባርክዎ በርህ ወጽልመት ለእግዚአብሔር። [ ]

DanBDan 03:071 ይባርክዎ ደደክ ወመርቄ ለእግዚአብሔር። [ ]

DanBDan 03:072 ይባርክዎ በረድ ወጊሜ ለእግዚአብሔር። [ ]

DanBDan 03:073 ይባርክዎ መብረቅ ወደመና ለእግዚአብሔር። [ ]

DanBDan 03:074 ትባርኮ ምድር ለእግዚአብሔር። [ ]

DanBDan 03:075 ይባርክዎ አድባር ወአውግር ለእግዚአብሔር። [ ]

DanBDan 03:076 ይባርክዎ ኵሉ ዘይበቍል ውስተ ምድር ለእግዚአብሔር። [ ]

DanBDan 03:077 ይባርክዎ ቀላያት ለእግዚአብሔር። [ ]

DanBDan 03:078 ይባርክዎ ባሕር ወአፍላግ ለእግዚአብሔር። [ ]

DanBDan 03:079 ይባርክዎ አንበሪ ወኵሉ ዘይትሐወስ ውስተ ማይ ለእግዚአብሔር። [ ]

DanBDan 03:080 ይባርክዎ ኵሉ አዕዋፈ ሰማይ ለእግዚአብሔር። [ ]

DanBDan 03:081 ይባርክዎ ኵሉ አራዊት ወእንስሳ ለእግዚአብሔር። [ ]

DanBDan 03:082 ይባርክዎ ደቂቀ እጓለ እመ+ ሕያው ለእግዚአብሔር። [ ]

DanBDan 03:083 ይባርክዎ እስራኤል ለእግዚአብሔር። [ ]

DanBDan 03:084 ይባርክዎ ካህናተ እግዚእ ለእግዚአብሔር። [ ]

DanBDan 03:085 ይባርክዎ አግብርተ እግዚእ ለእግዚአብሔር። [ ]

DanBDan 03:086 ይባርክዎ መንፈስ ወነፍስ ጻድቃን ለእግዚአብሔር። [ ]

DanBDan 03:087 ይባርክዎ ጻድቃን ወትሑታነ ልብ ለእግዚአብሔር። [ ]

DanBDan 03:088a ይባርክዎ አናንያ ወአዛርያ ወሚሳኤል ለእግዚአብሔር ስቡሕኒ ውእቱ ወልዑልኒ ውእቱ ለዓለም።

DanBDan 03:088b እስመ አድኃነነ እም+ እደ ሲኦል ወእምእደ ሞት ባልሐነ

DanBDan 03:088c ወእምእቶነ እሳት ዘይነድድ አንግፈነ ወአውፅአነ እማእከለ ነበልባል

DanBDan 03:089 ግነዩ ለእግዚአብሔር እስመ ኄር እስመ ለዓለም ምሕረቱ።

DanBDan 03:090a ባርክዎ ለእግዚአብሔር ኵልክሙ አሕዛብ እለ ትፈርህዎ ለአምላከ አማልክት ሰብሕዎ

DanBDan 03:090b ወግነዩ ሎቱ እስመ ለኵሉ ዓለም ምሕረቱ።