A close up of a book

Description automatically generated

*Deuteronomy in EthioSPaRe Addi Qwolqwol Giyorgis*

Deuteronomy in EthioSPaRe Addi Qwolqwol Giyorgis, images 163-209

Draft 1, Text of Deuteronomy in Mahabire Hawariyat electronic edition; the following people were involved in creating second, third, and fourth drafts: Jeremy Brown, Ralph Lee, Rowan Williams, Shaun Short, Jonah Sanford, Ashlee Maslik, Curt Niccum, Brian Jeanseau, and Jarod Jacobs; Draft 5, Hiwot Samuel; Draft 6, Steve Delamarter and Daniel Assefa; Draft 7, Ralph Lee

Nota Bene: Images can be viewed at the EthioSPaRe website at   
<https://mycms-vs03.rrz.uni-hamburg.de/domlib/receive/domlib_document_00001365> (a user account with Digital Oriental Manuscripts Library (DOMLib), director Denis Nosnitsin, is needed to view these images)

Chapter 1

Deut 01:00

Deut 01:01 ዝውእቱ ነገር ዘተናገሮሙ ሙሴ ለኵሉ እስራኤል በማማዕዶተ ዮርዳኖስ መንገለ ዐረቢሁ በኀበ ባሕረ ኤርተራ ማእከለ ፈረንጦሬል ወሎቦላ ወአውሎን ወዘከሪሴኦ።

Deut 01:02 በዐሡር መዋዕል በኮሬብ በፍኖተ ደብር ሴይር እስከ ቃዴስ በርኔ።

Deut 01:03 ወኮነ አመ {አ}ዓም አመ ፲ወ፩ ወርኀ አመ ሠርቀ ወርኅ ወነገሮሙ ሙሴ ለኵሎሙ ደቂቀ እስራኤል ኵሎ ዘአዘዘ እግዚአብሔር ይንግሮሙ።

Deut 01:04 እምድኅረ ለሴዎን ንጉሠ አሞሬዎን ዘይነብር ውስተ ሐሴቦን ወአግ ንጉሠ ባሳን ዘይነብር ውስተ አሳቴ አስጥሮታ ወኤኔራይን።

Deut 01:05 በማዕዶተ ዮርዳኖስ ውስተ ምድረ ሞአብ ወአኀዘ ሙሴ ይንግር ዘንተ ሕገ ወይቤ እግዚአብሔር አምላክነ ነገረ በኮሬብ ወይቤለነ የአክለክሙ ኅደሩ

Deut 01:06 ውስተዝ ደብር እንከ ወግብኡ ወባ(ኡ) ውስተ ደብረ አሞሬዎን ወውስተ ኵሉ ማኅደረ አራባ ወውስተ ደብሩ ወውስተ ሊባ ወውስተ ጥራልያ ዘምድረ ከናአን ወአንጦሊባኖን እስከ ፈለግ ዐቢይ ፈለገ አፍራጦስ

Deut 01:07 ናሁ ወሀብኩክሙ ለይእቲ ምድር እንተ መሐልኩ ለአበዊክሙ ለአብርሃም ወለይስሐቅ ወለያዕቆብ ከመ የሀቦሙ ሎሙ ወለዘርኦሙ እምድኅሬሆሙ ምድር ትውሕዝ ኀሊበ ወመዓረ።

Deut 01:08 ወእቤለክሙ በውእቶን መዋዕል እንዘ እብል ኢይክል ባሕቲትየ ክሂሎተክሙ እስመ አብዘኀነ እግዚአብሔር አምላክነ።

Deut 01:09 ወናሁ ብዙኃን አንትሙ ዮም ከዋክብተ ሰማይ።

Deut 01:10 ወያበዝኀክሙ እግዚአብሔር አምላኮሙ ለአበዊክሙ ምእልፊተ ወለይባርክሙ (በከ)መ ይቤለክሙ።

Deut 01:11 ወእፎ እ(ክ)ል ባሕቲትየ ጸማክሙ ወስራሕክሙ ወተባህሎትክሙ።

Deut 01:12 አውፅኡ ለክሙ ዕደው ጠቢባነ ወለባዊያነ ወማእምራን ዘዘ ነገድክሙ ወእሰይሞሙ ለክሙ መሳፍንቲክሙ።

Deut 01:13 ወአውሣእክሙኒ ወትቤሉኒ ሠናይ ዝቃል ዘይቤለነ ግበር ከማሁ።

Deut 01:14 ወነሣእኩ እምውስቴተክሙ ዕደው ጠቢባን ወለባዊያን ወማእምራን ወሤምክዎሙ ላዕሌክሙ ከመ ይኩኑክሙ ሐበይተ ወመሳፍንተ ወነገሥተ ሕዝብ ወሊቃናተ ወጸሐፍቶሙ ወመኳንንቲክሙ።

Deut 01:15 ወአዘዝክዎሙ ወእቤሎሙ በውእቶን መዋዕል ስምዑ ማእከለ አኃዊክሙ ወአግብኡ ፍትሐ በጽድቅ ማእከለ ብእሲ ወእኁሁ ወማእከለ ግዩር

Deut 01:16 ወኢይንሣእ ገጸ በፍትሕ ለንኡስኒ ወለዐቢይኒ ኰንን ወኢትንሣእ ገፀ ሰብእ እስመ ፍትሕ ዘእግዚአብሔር ውእቱ ወለእመቦ ዘተዐፀውክሙ ነገረ ታዕርጉ ኀቤየ ወእሰምዖ።

Deut 01:17 ወአዘዝኩክሙ በውእቶን መዋዕል ኵሉ ነገር ዘትገብሩ።

Deut 01:18 ወግዕዛነ እምኮሬብ ወሖርነ ውስተ ዝክቱ ኵሉ ገዳም ዐቢይ ወግሩም ወርኢክሙ ፍኖተ ደብረ አሞሬዎን በከመ አዘዘነ እግዚአብሔር አምላክነ ወበጻሕነ እስከ ቃዴስ በርኔ።

Deut 01:19 ወነገርኩክሙ በውእቶን መዋዕል ወእቤለክሙ ብጽሑ እስከ ደብረ አሞሬዎን ዘይሁበክሙ እግዚአብሔር አምለክክሙ።

Deut 01:20 ወናሁ ርእዩ ከመ ወሀበክሙ እግዚአብሔር አምላክክሙ ይእቲ ምድር ቅድስት ለክሙ ዕርጉ እንከ ወተዋረሱ በከመ ይቤ[ለ]ክሙ እግዚአብሔር አም[ላኮ]ሙ ለአበዊነ ኢትፍርሁ [ወኢ]ትደንግፁ።

Deut 01:21 ወመጸእክሙ [ኀቤ]የ ኵልክሙ ወትቤሉኒ ን[ፈኑ] ዕደወ ቅድሜነ ወይርአ[ይዋ] ላነ ለይእቲ ምድር ወዜን[ው]ነሃ ዜናሃ ለይእቲ ምድር [እን]ተ ሀለውነ ነዐርግ ውስቴታ [ወ]አህጉኒ እለ ሀለውነ ንበው ውስቴቶን።

Deut 01:22 ወአደመኒ ው[እቱ] ነገር ወነሣእኩ እምኔክሙ ፲ወ፪ በበ ፩ ብእሲ እምው[ስ]ተ ነገድ።

Deut 01:23 ወተመይጡ ወዐር[ጉ] ውስተ ደብር ወበጽሑ ው[ስ]ተ ቈላተ ዐጽቅ ወርእይዋ።

Deut 01:24 [ወ]ነሥአ ምስሌሆሙ እምው[ስተ] ፍሬሃ ለይእቲ ምድር ወአ[ም]ጽኡ ኀቤየ ወንቤ ሠናይ(ት) [ም]ድረ እንተ ወሀበኒ እግዚአ[ብሔር] አምላክነ።

Deut 01:25 ወአበይክሙ [ዐ]ሪገ ወክሕድክሙ በቃለ እ[ግዚ]አብሔር አምላክክሙ።

Deut 01:26 ወአ[ን]ጐርጐርክሙ በውስተ ተዐይኒክሙ ወትቤ[ሉ] እስመ ይጸልአነ እግዚአ[ብ]ሔር አውፅአነ እምድረ ግ[ብ]ጽ ከመ ያግብአነ ውስተ እ[ዴ]ሆሙ ለአሞሬዎን ከመ ይሠርወነ አይቴ እንከ ነዐርግ [ንሕ]ነ።

Deut 01:27 ወአኃዊክሙ አክሐድ[ዎ] ለልብክሙ ወይቤሉክሙ [ዐ]ቢየ ሕዝቡ ወይጸንዑ እም[ኔነ] ወአህጉሪሁኒ ዐቢያተ ወ[ቦን]ቱ ጥቅመ ዘይበጽሕ እስከ [ሰ]ማይ ወርኢነ በህየ ደቂቆ[ሙ] ለእለ ያርብሕ።

Deut 01:28 ወእቤለ[ክ]ሙ በውእቱ መዋዕል ኢ[ት]ፍርሁ ወኢትደንግፁ እምኔሆሙ።

Deut 01:29 እስመ እግዚአብሔር አምላክከ ይፀብኦሙ ምስሌከ ወውእቱ የሐውር ቅድመ ገጽክሙ በከመ ኵሉ ዘገብረ ለክሙ በምድረ ግብጽ።

Deut 01:30 ወበውስተ ዝንቱ ገዳም ዘርኢክሙ ዘከመ ሴሰየከ እግዚአብሔር እምከመ ይሴሲ ብእሲ (ለ)ወልዱ ወበኵሉ ፍኖት እንተ ሖርክሙ እስከ በጽሐክሙ ውስተ ዝንቱ መካን።

Deut 01:31 ወአመንክምዎ በእንተ ቃሉ ለእግዚአብሔር አምላክክሙ ዘየሐውር ቅድሜክሙ ውስተ ፍኖተክሙ ከመ ይሕረይ ለክሙ መካነ ወይምሕረክሙ ሌሊተ በእሳት ከመ ያውዕይክሙ ፍኖቶ እንተ የሐውሩ ውስቴታ ወማዐልተ በደመና።

Deut 01:32 ወሰምዐ እግዚአብሔር ቃለ ነገርክሙ ወተምዐ ወመሐለ ወይቤ ከመ ኢይርአይዋ እለ ዐደዉ ለይእቲ ምድር ሠናይት እንተ መሐልኩ ለአበዊሆሙ ዘእንበለ ከሌብ ወልደ ዮፎኒ።

Deut 01:33 ውእቱ ዘርእየ ወሎቱ እሁባ ለይእቲ ምድር እንተ ውስቴታ ዐርገ ወለደቂቁ እስመ ኀበ እግዚአብሔር ውእቱ ልቡ።

Deut 01:34 ወኪያየኒ ተምዕዐኒ እግዚአብሔር በእንቲአክሙ ወይቤለኒ አንተሂ ኢትበውእ (ህ)የ።

Deut 01:35 እስመ ዮሴዕ ወልደ ነዌ ዘይቀውም ቅድሜከ ውእቱ ዘይበውእ ህየ እስመ ዮሴዕ ወልደ ነዌ ዘይበውእ ህየ ኪያሁ አጽንዖ እስመ ውእቱ ያወርሶሙ ለእስራኤል ይእቲ ምድር

Deut 01:36 ወደቂቅክሙ እለ ትብሉ ይጼወዉ ወኵሉ ኅፃን ንኡስ ዘኢያአምር ሠናይተ ወእኪተ እሙንቱ ይበው(ኡ) ህየ ወሎሙ እሁብ ወእሙንቱ ይወርስዋ።

Deut 01:37 ወአንትሙሰ ተመየጥክሙ ወግዕዝክሙ ውስተ ገዳም ፍኖተ ባሕረ ኤርተራ።

Deut 01:38 ወአውሣእክሙኒ ወትቤሉኒ አበስነ ቅድመ እግዚአብሔር አምላክነ ነዐርግ ንሕነ ወንትቃተል ኵሉ ዘከመ አዘዘነ እግዚአብሔር አምላክነ ወነሣእክሙ ብእሴ ብእሴ ንዋየ ኀቅልክሙ ወተጋባእክሙ ወዐረግሙ ውስተ ደብር።

Deut 01:39 ወይቤለኒ እግዚአብሔር በሎሙ ኢተዐርጉአ ወኢትትቃተሉአ እስመአ ኢሀለውኩአ ምስሌክሙአ ከመአ ኢትትቀጠቀጡአ ቅድመ ፀርክሙአ።

Deut 01:40 ወነገርኩክሙ ወኢሰማዕክሙኒ ወተዐወርክሙ ቃለ እግዚአብሔር ወተኀየልክሙ ወዐረግሙ ውስተ ደብር።

Deut 01:41 ወወፅኡ አሞሬዎን እለ ይነብሩ ውስተ ውእቱ ደብር ወተቀበሉክሙ ወአንትዑክሙ ወሰደዱክሙ ወነደፉክሙ ከመ ንህብ ወወግእዎሙ እምነ ሴይር እስከ ሔርማ።

Deut 01:42 ወነበርክሙ ወበከይክሙ ቅድመ እግዚአብሔር ወኢሰምዐክሙ ቃልክሙ ወኢነጸረክሙ።

Deut 01:43 ወነበርክሙ ውስተ ቃዴስ ብዙኀ መዋዕለ አምጠነ ነበርክሙ ቀዲሙ ህየ።

Chapter 2

Deut 02:01 ወተመየጥነ ወሖርነ ውስተ ገዳም ባሕረ ኤርተራ በከመ ይቤለኒ እግዚአብሔር ወአድናሁ ለደብረ ሴይር ብዙኀ መዋዕለ።

Deut 02:02 ወይቤለኒ እግዚአብሔር ኮንክሙ አዊዶቶ ለዝንቱ ደብር ግብኡ እንከ[ሰ] ለመንገለ መስዕ።

Deut 02:03 ወአዘዞሙ ለሕዝብ ወበሎሙ ናሁ አንትሙ ተሐውሩ እንተ አድዋሊሆሙ ለአኃዊክሙ ለደቂቀ ዔሳው እለ ይነብሩ ውስተ ሴይር ወፈርሁክሙ ጥቀ።

Deut 02:04 ዑቁ ኢትትቃተሉ ምስሌሆሙ እስመ ኢእሁበክሙ እምውስተ ምድሮሙ ርስተ ወኢእምስገረ እግር እስመ መክፈልቶ ወሀብክዎ ለዔሳው ደብረ ሴይር።

Deut 02:05 ተሣየጡ እክለ በኀቤሆሙ በወርቅክሙ ወትሴሰዩ ወማይኒ በመስፈርተ ንሥኡ በኀቤሆሙ በወርቅክሙ ወስትዩ እስመ ባረከከ እግዚአብሔር አምላክከ በኵሉ ግብረ እደዊከ።

Deut 02:06 አእምር እፎ ዐደውካሁ ለዝንቱ ገዳም ዐቢይ ዘግሩም ውእቱ ናሁ ፵ ዓም ሀሎ ምስሌከ እግዚአብሔር አምላክከ እንዘ አልቦ ዘየኀጥአከ እምዘ ነበብከ።

Deut 02:07 ወተዐደውናሆሙ ለአኃዊክሙ ለደቂቀ ዔሰው እለ ይነብሩ ውስተ ሴይር ኀበ ኆኅተ አራባ እምነ ኤሎም ወእምነ ጋሲያን ወገቢር ወእምዝ ተመየጥነ ወዐደውነ ፍኖተ ገዳም ዘሞአብ።

Deut 02:08 ወይቤለኒ ኢትጻረርዎሙ ለሞአባዊያን ወኢትትቀተሉ ምስሌሆሙ እስመ ኢእሁበክሙ ርስተ እምነ ምድሮሙ እስመ ለደቂቀ ሎጥ ወሀብክዎሙ ርስቶሙ ሴይር።

Deut 02:09 ወአሚን ይቀድሙ ነቢረ ውስቴታ ሕዝበ ዐቢየ ጥቀ ወጽኑዓን ከመ እለ ውስተ አቂሞ።

Deut 02:10 ወሞአባዊያን ወዘሚን ይቤልዎ።

Deut 02:11 ወኮሬዎስ ውስተ ሴይር ይነብሩ ቀዲሙ ደቂቀ ዔሳው አጥፍእዎሙ ወቀጥቀጥዎሙ እምቅድመ ገጾሙ ወነበሩ መከኖሙ ከመ ገበርዋ እስራኤል ምድረ ርስቶሙ እንተ ወሀቦሙ እግዚአብሔር።

Deut 02:12 ወይእዜኒ ተንሥኡ ወገዐዙ አንትሙ ወሖሩ ውስተ ቈላተ ዛሬድ ወተዐደውናሆሙ ለቈላተ ዛሬድ።

Deut 02:13 ወመዋዕሊሁ በዘ ቦቱ እምቃዴስ በርኔ እስከ ተዐደውናሆሙ ለቈላተ ዛሬድ ፴ወ፰ እስከ ዕደው ዘይእቲ ትውልድ እለ መስተቃትላን እሙንቱ ወጠፍኡ እምነ ማእከለ ትዕይንት በከመ መሐለ ሎሙ እግዚአብሔር እግዚእ።

Deut 02:14 እስመ እደ እግዚአብሔር ሀለወት ላዕሌሆሙ ከመ ታ(ጥ)ፍኦሙ እምነ ማእከለ ትዕይ(ን)ት እስከ ወድቁ።

Deut 02:15 ወኮነ እምዘ ወድቁ ኵሎሙ ዕደው መስተቃትላን ወሞቱ እምነ ሕዝብ።

Deut 02:16 ወነበቦ እግዚአብሔር ለሙሴ ወይቤሎ ናሁ ተሐውር አንተ ውስተ አድዋል ሞአብ ዘሴይር ወትበዝኁ ቅሩቦሙ ለደቂቀ ዐሞን።

Deut 02:17 ኢትጻረርዎሙ ወኢትትሐዘቦ ቀትለ ምስሌሆሙ እስመ ኢእሁበክሙ እምነ ምድሮሙ ለደቂቀ ዓሞን ርስት እስመ ለደቂቀ ሎጥ ወሀብክዎሙ መክፈልቶሙ።

Deut 02:18 ይእቲ ወራፋይን ይነብሩ ውስቴታ ቀዲሙ ወዐማፂያን ዘሚን ይብልዎሙ።

Deut 02:19 ሕዝብ ዐቢይ ወብዙኃነ ወጽኑዓነ ወኀያላነ ከመ እለ አቂም ወአጥፍኦሙ እግዚአብሔር እምቅድመ ገጾሙ።

Deut 02:20 ወተዋረስዎሙ ወነበሩ ህየንቴሆሙ ከመ ገብሩ ደቂቀ ዔሳው እለ ይነብሩ ውስተ ሴይር በከመ አስዐሮሙ እግዚአብሔር ለከራዊያን እምቅድመ ገጾሙ ወተዋረስዎሙ ወነበሩ ህየንቴሆሙ እስከ ዛቲ ዕለት።

Deut 02:21 ወሒዋዊያንሂ እለ ይነብሩ ውስተ አሲሮታ እስከ ጋዜሰ ወቀጰዶቂያ ወአጥፍኦሙ ወነበሩ ህየንቴሆሙ።

Deut 02:22 ወይእዜኒ ተንሥኡ ወገዐዙ አንትሙ ወተዐደውዎ ለቈላተ አርኖን ናሁ አግባእክዎ ለሤዎን ንጉሠ (ሐ)ሴቦን ከረያዊ ወለምድሩ ወመለከ ወተዋረሰ ወአኀዞሙ ወቀተሎሙ።

Deut 02:23 ወበዘቲ ዕለት ቅድመ አምጽአ ላዕለ ኵሉ አሕዛብ እለ ሀለዉ መትሕተ ሰማይ ከመ ይፍርሁከ ወይርዐዱ እምኔከ ወይደነግፁ እምከመ ሰምዑ ስምከ ወትእኅዞሙ ፍርሀት እምቅድመ ገጽከ።

Deut 02:24 ወፈነውከ ተናብልተ እምነ ገዳም ዘቄድሞት ኀበ ሴዎን ንጉሠ ኀሴቦን በቃለ ሰላም እንተ ትብል አሐውርአ አኀልፍአ ኢይትገሐስ ኢለየማን ወኢለፀጋምአ።

Deut 02:25 እክልእአ በወርቅየአ ተሀበኒአ ወማይኒአ በወርቅአ ተሀቡኒአ ወእሰቲአ ወዳእሙአ አኅልፍአ በእግርየአ።

Deut 02:26 በከመ ገብሩአ ሊተአ ደቂቀአ ዔሳውአ እለአ ይነብሩአ ውስተአ ሴይርአ ወሞአባውያ(ን)ኒአ እለአ ይነብሩአ አሮአሮአ እስከአ ዐደውክዎአ ለዮርዳኖስአ ውስተአ ምድርአ እንተአ ወሀበነአ እግዚአብሔርአ አምላክነአ።

Deut 02:27 ወአበየ ሴዎን ንጉሠ ኀሴቦን አሕለፎተነ እንተ ኀቤሁ እንተ አጽንዐ እግዚአብሔር አምላክነ መንፈሶ ወአእከዮ ለልቡ ከመ ይግባእ ውስተ እዴነ በይእቲ ዕለት።

Deut 02:28 ይቤለኒ እግዚአብሔር ናሁ አኀዝኩ አግብኦ ውስተ እዴከ በቅድመ ገጽከ ለሴዎን ንጉሠ ኀሴቦን አሞሬዎን ወምድሮሂ ወአኀዘ ተዋርሶ ምድሮ ርስት።

Deut 02:29 ወወፅአ ሴዎን ወተቀበለነ ውእቱ ወኵሉ ሕዝቡ ከመ ይትቃተለነ ወኢያሱ።

Deut 02:30 ወ[አ]ግብኦ እግዚአብሔር አምላክነ ውስተ እደዊነ ወቀተልናሁ ሎቱ ወለኵሎ ደቂቁ ወለኵሉ ሕዝቡ።

Deut 02:31 ወነሣእነ ኵሉ አህጉሪሁ በውእቶን መዋዕል ወአጥፋእናሆን ለኵሉ አህጉሪሁ ወአንስቲያሆሙኒ ወደቂቆሙኒ ወአልቦ ዘ[አ]ትረፈ ነፋጺተ ዘእንበለ እንስሳሆሙ ዘማህረከነ ንሕነ [ወ]በርበርነ አህጉሪሆሙ።

Deut 02:32 ዘነሣእነ አሮኤር እንተ ማዕዶተ [ፈ]ለገ አርኖን ወአህጉርኒ እንተ ሀለወት ውስተ ቈላተ እስከ ደብረ ገላአድ።

Deut 02:33 ወአልቦ ሀገር እንተ አምሰጥ እስመ ኵሉ አህጉር አግብአ እግዚአብሔር አምላክነ ውስተ እደዊነ ዘእንበለ ምድረ ደቂቀ ዐሞን ዘኢበጻሕነ።

Deut 02:34 ወኵሉ ዘ(ውስ)ተ ፈለገ ጋቦቅ ወአህጉረ[ኒ] ዘውስተ ቀርኔ በከመ አዘዘነ እግዚአብሔር አምላክነ።

Chapter 3

Deut 03:01 ወተመየጥነ ወዐረግነ ውስተ ፍኖተ ባሳን ወተቀበለነ ውእቱ (ወ)ኵሉ ሕዝቡ ወጽአ አግ ንጉሠ ባሳን ከመ ይትቃተላነ ውስተ ኤድርይን።

Deut 03:02 ወይቤለኒ እግዚአብሔር ኢትፍራህ እስመ ውስተ እዴከ አግብኦ ለኵሉ ሕዝቡ ወለኵሉ ምድሩ ወትገብሮ ከመ ገበርከሁ ለሴዎን ንጉሠ አሞሬዎን ዘይነብር ውስተ ኀሴቦን።

Deut 03:03 ወአግብኦ እግዚአብሔር አምላክነ ውስተ እዴነ ለአግ ንጉሠ ባሳን ወለኵሉ ሕዝቡ ወቀተልናሁ እስከ ኢያትረፍነ እምኔሆሙ ዘርአ።

Deut 03:04 ወአስተጋባእነ ኵሉ አህጉሪሁ በውእቶን መዋዕል ወአልቦቶን ሀገረ እንተ ኢነሣእነ እምኔሆሙ ፷ አህጉረ ኵሎ ዘአድያማ ለአርጎ ዘመንግሥቱ ለአግ በበሳን።

Deut 03:05 ወኵሎ አህጉር እለ ቦቶን ጥቅመ ወነዋኀተ አረፋቲሆን ወቦቱ ዴደያተ መናስግተ ዘእንበለ አህጉረ ፋርዜን እለ ብዙኃን እማንቱ ጥቀ።

Deut 03:06 ወሰረውናሆሙ በከመ ገበርነ በሴዎን ንጉሠ ኀሴቦን ወአጥፋእነ ኵሉ አህጉር ኅቡረ ወአንስቲያሆሙኒ ወደቂቆሙኒ እስከ ኢያትረፍነ ነፋጺተ።

Deut 03:07 ወኵሉ እንስሳሆሙ ወምህርከ ዘበርበርነ እምነ አህጉሪሆሙ።

Deut 03:08 ወነሣእነ ምድሮሙ በውእቶን መዋዕል እምውስተ እደዊሆሙ ለ፪ ነገሥተ አሞሬዎን እለ ሀለዉ ማዕዶተ ዮርዳኖስ እምፈለገ አርኖን ዘይብሉ ወእስከ አኤሞን ዘይብል(ዎ) ሰ(ብ)አ ፌንቂስ አኤምሮን ወሰኔርዮስ ወአሞሬዎን ወይብልዎ ሰኒር።

Deut 03:09 ኵሎ አህጉረ ዘመንግሥተ አሰሚሳር ወኵሉ ዘገላአድ ወኵሉ ዘባሳን እስከ አልኬድ ወኤድራይን ሀገረ መንግሥቱ ለአግ ባሳን እንተ አትረፉ ራፍያን።

Deut 03:10 ወናሁ ዐራቱ ወናሁ ሀለወት ውስተ ጽንፎሙ ለደቂቀ ዓሞን ታስዕ በእመት ግድማ በእመተ ብእሲ።

Deut 03:11ወበርበርናሃ ለይእቲ ምድር ወበውእቶን መዋዕል እምአሮኤል እንተ ውስተ ማዕዶተ ፈለግ አርኖን ወመንፈቃ ለደብረ ገላአድ ወአህጉሪሆሙኒ ወወሀብክዎሙ ለሮቤል ወለጋድ።

Deut 03:12 ወዘተረፈ እምነ ገላአድ ወኵሉ ባሳን መንግሥቱ ለአግ ወወሀብክዎ ለመንፈቀ ነገዱ ለምናሴ ወኵሉ አድያሚሃ ለአርጎብ ኵሉ ዘንተ ባሳን ዘይትኆለቍ ውስተ ምድረ ሬፊያን።

Deut 03:13 ወኢያአሞር ወልደ ምናሴ ነሥአ ኵሎ አድያሚሃ ለአርጎብ ወእስከ ደወለ ገርገሲ ወመከጢ ሲምዮን በስሙ ለባሶን አውታይ እስከ ዛቲ ዕለት ወለማኪር ወሀብክዎ ገላአድ።

Deut 03:14 ወለሮቤል ወለጋድ ወወሀብክዎሙ እምነ ምድረ ገላአድ እስከ ፈለገ አርኖን ዘመንገለ ፈለገ አድባር ወእስከ ፈለገ ኢያባቅ ፈለገ አድባር ለደቂቀ ዓሞን።

Deut 03:15 ወአራባ ወዮርዳኖስ ወሰኖሙ ለመከናራ ወእስከ ባሕረ አራባ ባሕረ አልቄ እምአሴዳን ዘፋሥጋ ጽባሒሁ።

Deut 03:16 ዘአዘዘክሙ በውእቶን መዋዕል ወእቤለክሙ እግዚአብሔር አምላክክሙ ወወሀብኩክሙ ለዛቲ ምድር መክፈልትክሙ ከመ ትሖሩ ቅድመ አዕይንቲክሙ አኃዊክሙ ምስለ ንዋየ ሐቅልክሙ ቅድሜሆሙ ለደቂቀ እስራኤል ኵሉ ኀይል።

Deut 03:17 ዘእንበለ አንስቲያክሙ ወደቂቅክሙ ወአእምር ከመሂ ብዙኀ እንስሳ ብክሙ።

Deut 03:18 ወይነብር ባሕቱ ውስተ አህጉሪክሙ ዘወሀብኩክሙ እስከ አመ ያዐርፈክሙ እግዚአብሔር አምላክክሙ ለአኃዊክሙ ከማክሙ።

Deut 03:19 ወይወርሱ እሙንቱ ምድረ እንተ ይሁቦሙ እግዚአብሔር አምላክነ በማዕዶተ ዮርዳኖስ ወእምዝ ትገብኡ ኵልክሙ ውስተ ርስትክሙ እንተ ወሀብኩክሙ።

Deut 03:20 ወአዘዝክዎ ለኢያሱ በውእቶን መዋዕል ወእቤሎ ርእያ አዕይንቲክሙ ኵሎ ዘገብረ እግዚአብሔር በእሉ ፪ ነገሥት ከማሁ ይገብር እግዚአብሔር በኵሉ ነገሥተ ኀበ ተኀውር እንተ ህየ ወኢትፍርሁ እምኔሆሙ እስመ እግዚአብሔር ይጸብእ ለክሙ።

Deut 03:21 ወሰአልክዎ ለእግዚአብሔር በውእቶን መዋዕል ወእቤሎ እግዚእ እግዚአብሔር አንተ አኀዝከ ታምጽእ ለገብርከ ጽንዕከ ወኀይልከ ወጽንዐ እዴከ ወልዑለ መዝራዕትከ ወመኑ አምላክ በሰማይ ወበምድር ዘይገብር ዘከመ ገበርከ።

Deut 03:22 አበሐኒ እዕዱ ወእርአያ ለይእቲ ምድር ቡርክት ይእቲ እንተ ሀለወት ማዕዶተ ዮርዳኖስ ወውእቱ ደብር ቡሩክ ወአንጢሊባኖን።

Deut 03:23 ወተጸመመኒ እግዚአብሔር ወኢሰምዐኒ ወይቤለኒ እግዚአብሔር ኮንከ አከልከ ወኢትድግም እንከ ተናግሮ ዘንተ ቃላ ዕረግ ውስተ ርእሰ ዘውቅሮ።

Deut 03:24 ወነጽር በአዕይንቲከ መንገለ መስዕ ወባሕር ወአዜብ ወሰረቅ ወርኢ በአዕይንቲከ እስመ ኢተዐድዎ ለዝንቱ ዮርዳኖስ።

Deut 03:25 ወአዘዞ ለኢያሱ ወአጽንዖ ለኪያሁ እስመ ውእቱ የዐዱ ቅድሜሁ ለዝንቱ ሕዝብየ ወውእቱ ያወርሶሙ ምድረ እንተ ርኢከ።

Deut 03:26 ወነበረ ውስተ ወግር ኀበ ቤተ ፌጎር።

Chapter 4

Deut 04:01 ወይእዜኒ እስራኤል ስምዑ ኵነኔሁ ወፍትሑ ዘእሜህረክሙ አነ ዮም ከመ ትግበሩ ወትሕየው ወትትባዝኁ ወትመልኡ ወትትዋረስዋ ለምድር እንተ ይሁበክሙ እግዚአብሔር አምላኮሙ ለአበዊክሙ።

Deut 04:02 ኢትትወሰኩ እምኔሁ ላዕላ ቃል ዘአዘዝኩክሙ አነ ዮም ከመ ትዕቀቡ ኵሎ ትእዛዞ ለእግዚአብሔር ኢትወስኩ እምኔሁ ወኢታንክዩ።

Deut 04:03 አዕይንቲክሙ ርእያ ኵሎ ዘገብረ እግዚአብሔር አምላክነ በብዔል ፌጎር እስመ ኵሉ ብእሲ ዘሖረ ድኅሬሁ ለብዔል ፌጎር ቀጥቀጦ እግዚአብሔር አምላክክሙ እምኔክሙ።

Deut 04:04 ወአንትሙሰ እለ ገበእክሙ ኀበ እግዚኣብሔር አምላክክሙ ሕያው ዮም።

Deut 04:05 ናሁ ርእዩ ዘአርአይኩክሙ ኵነኔ ወፍትሐ በከመ አዘዘኒ እግዚአብሔር እግበር ከማሁ በምድር እንተ ትበውኡ ህየ ከመ ትትዋረስዋ።

Deut 04:06 ወዕቀብዎ ወግበርዎ እስመ ውእቱ ጥበቢሁ አእምሮተክሙ በቅድመ ኵሉ አሕዛብ እለ ይሰምዑ ለዝንቱ ኵሉ ኵነኔ ወይቤሉ ናሁ ሕዝበ ጠቢበ ወማእምረ ሕዝበ ዐቢየ ውእቱ ዝንቱ

Deut 04:07 ወመኑ ውእቱ ሕዝብ ዐቢይ ዘይቀርቦሙ አምላክነ እግዚአብሔር ዘጸዋዕናሁ።

Deut 04:08 ወመኑ ውእቱ ሕዝብ ዐቢይ ዘቦቱ ኵነኔ ወፍሐ ዘጽድቅ በከመ ዝንቱ ሕግ ዘአነ እሁበክሙ ዮም ቅድሜክሙ።

Deut 04:09 ዑቅ ርእሰክሙ ወዕቀቡ ነፍስክሙ ጥቀ ከመ ኢርሳዕ ዘንተ ኵሎ ነገረ ዘርእያ አዕይንቲክሙ ወኢይጻእ እምነ ልብከ በኵሉ መዋዕለ ሕይወትከ ወመሀሮሙ ለደቂቅከ ወለደቂቀ ደቂቅከ።

Deut 04:10 ወአይድዖሙ ዕለተ ቆምክሙ ቅድመ እግዚአብሔር በኮሬብ አመ ዕለተ ገበእክሙ እስመ ይቤለኒ እግዚአብሔር አግብኦሙ ኀቤየ ወይሰምዑ ቃልየ ከመ ይትመሀሩ ፈሪሆትየ በኵ መዋዕል እለ ቦቱ ሐይዉ እሙንቱ ላዕለ ምድር ወይምህሩ ለደቂቆሙ።

Deut 04:11 ወመጻእክሙ ወቆምክሙ ታሕተ ደብር ዘይነድድ ደብሩ በእሳት እስከ ሰማይ ወጽልመት ወዐውሎ።

Deut 04:12 ወነበበኒ እግዚአብሔር እምነ ማእከለ እሳት ወሰማዕክሙ አንትሙ ቃሎ ዘይትናገር ወርኢዮተሰ ኢርኢክሙ ዘእንበለ ቃሎ።

Deut 04:13 ወአይዳዕክሙ ኪዳኖ ዘአዘዘክሙ ከመ ትግበሩ ፲ቃላተ ወጸሐፎን ውስተ ክልኤቲ ጽላት ዘእብን።

Deut 04:14 ወሊተኒ አዘዘኒ እግዚአብሔር ወከመ እምሀሮሙ በውእቶን መዋዕል ኵነኔ ወፍትሐ ዘትገብሩ ላዕለ ምድር እንተ ውስቴታ ትበውኡ አንትሙ ወትትዋረስዋ።

Deut 04:15 ወዕቀቡ ጥቀ ነፍስክሙ እስመ ርኢክሙ ርእዮቶ በይእቲ ዕለት ባቲ ተናገረክሙ እግዚአብሔር በኮሬብ በውስተ ደብር እምነ ማእከለ እሳት ወኢትጌግዩ።

Deut 04:16 ወኢትግበሩ ግልፎ በአምሰለ ኵሉ ምስል በአምሳለ ተባዕት አው ዘአንስት።

Deut 04:17 አምሳለ ኵሉ እንስሳ ዘሀለወ ላዕለ ምድር ወበአምሳለ ኵሉ ዖፍ ሰረረት መትሕተ ሰማይ።

Deut 04:18 በአምሳለ ኵሉ ሕያው ዘይትሐወሥ ላዕለ ምድር ወበአምሳለ ኵሉ ዓሣ ዘሀለወ ውስተ ማይ ወታሕተ ምድር።

Deut 04:19 ወለእመ ነጸርከ ሰማየ ወርኢከ ፀሐየ ወወርኀ ወከዋክብተ ወኵሉ ሰርጓቲሃ ለሰማይ ዮጊ ትጌጊ ወትሰግድ ሎሙ ወታመልኮሙ ለእለ ገብረ እግዚአብሔር አምላክነ በኵሉ አሕዛብ ዘታሕተ ሰማይ።

Deut 04:20 ወኪያክሙሰ ነሥአክሙ እግዚአብሔር ወአውፅአክሙ እምነ እቶነ ኀፂን እምነ ግብጽ ከመ ትኩንዎ መክፈልተ ሕዝቡ እስከ ዛቲ ዕለት።

Deut 04:21 ወተምዕዓኒ እግዚአብሔር በእንተ ዘትቤሉ አንትሙ ወመሐለ ከመ ኢይዐድዎ ለዝንቱ ዮርዳኖስ ወከመ ኢይበውእ ውስተ ምድር እንተ ይሁበከ እግዚአብሔር አምላክከ ርስተከ።

Deut 04:22 እስመ አንሰ እመውት በዛቲ ምድረ ወኢይዐድዎ ለዝንቱ ዮርዳኖስ ወአንትሙሰ ተዐድው ወትወርስዋ ለይእቲ ምድር ቡርክት።

Deut 04:23 ወዑቁ አንሙ ኢትርስዑ ኪዳኖ ለእግዚአብሔር አምላክክሙ ዘተካየደ ምስሌክሙ ወአበስክሙ ወገበርክሙ ግልፎ በአምሰለ ኵሉ በእንቲአሁ ቀሰፈከ እግዚአብሔር አምላክከ።

Deut 04:24 እሳተ እንተ ታሐልቅ ውእቱ ወአምላክ ቀናኢ።

Deut 04:25 ለእመ ወለድከ ደቂቀ ወአዋልደ ወደቂቀ ደቂቅከ ወጐንደይከ ላዕለ ምድር ወአበስክሙ ወገበርክሙ ለክሙ በአምሳለ ኵሉ ወገበርክሙ እኪተ ቅድመ እግዚአብሔር አምላክክሙ ከመ ታምዕዕዎ።

Deut 04:26 ናሁ አሰምዕ ለክሙ ሰማየ ወምድረ ከመ ትጠፍኡ ወትደመሰሱ እንተ ውስቴታ አንትሙ ተዐድውዎ ለዮርዳኖስ ህየ ከመ ትትዋረስዋ ወኢትጐነድዩ ውስቴታ መዋዕለ አላ ተቀጥቅጦ ትትቀጠቀጡ።

Deut 04:27 ወይዘርወክሙ እግዚአብሔር ውስተ ኵሉ አሕዛብ ወትተርፉ ውሑዳን በኆልቍ ውስተ አሕዛብ እለ ውስቴቶሙ ያበውአክሙ እግዚአብሔር ህየ።

Deut 04:28 ወታመልኩ በህየ አማልክተ ባዕድ ግብረ አደ እጓለ እመሕያው ዕፀው ወእብነ እለ ኢይሬኢዩ ወኢይሰምዑ ወኢያጼንዉ።

Deut 04:29 ወእምዝ ተሐስዎ ለእግዚአብሔር አምላክክሙ በህየ ወትረክብዎ ሶበ ኀሠሥክምዎ በኵሉ ልብክሙ ወበኵሉ ነፍስክሙ በሕማምክሙ።

Deut 04:30 ወይረክበክሙ ኵሉ ዘንተ ነገረ በደኃሪ መዋዕል ወትትመየጡ ኀበ እግዚአብሔር አምላክክሙ ወይሰምዐክሙ።

Deut 04:31 እስመ አምላክ መሓሪ ውእቱ እግዚአብሔር አምላክ ኢየኀድገከ ወኢያጠፍአከ ወኢይረስዕ ኪዳኖ ለአበዊከ ዘመሐለ ሎሙ እግዚአብሔር።

Deut 04:32 ተስእሉ ዘቀዳሚ መዋዕል ዘኮነ ቅድሜከ እምአመ ፈጠሮ እግዚአብሔር ለእጓለ እመሕያው ዲበ ምድር እስከ አጽናፈ ሰማይ ለእመ ኮነ ከመ ዝንቱ ነገር።

Deut 04:33 ወለእመ ሰምዐ ሕዝብ ቃለ እግዚአብሔር አምላክ ዘሕያው እንዘ ይትናገር እምነ ማእከለ እሳት በከመ ሰማዕከ አንተ ወሐየውከ።

Deut 04:34 ለእመ አመከረከ እግዚአብሔር ወቦአ ወነሥአ ሎቱ ሕዝበ እምነ ማእከለ ሕዝብ በአመክሮ፡ወበተአምር ወበመድምም ወበቀትል ወበእድ ጽንዕት ወበመዝራዕት ልዑል ወበመደንግጽ ዐቢያተ በከመ ኵሉ ዘገብረ እግዚአብሔር በምድረ ግብጽ በቅድሜከ እንዘ ትሬኢ።

Deut 04:35 ከመ ታእምር ከመ ውእቱ እግዚአብሔር አምላክ ወአልቦ ባዕደ ዘእንበሌሁ።

Deut 04:36 እምሰማይ ተሰምዐ ቃሉ ከመ ይምሀርከ በምድር አርአየ እሳቶ ዐቢይ ወሰማዕከ ቃሎ እምነ ማእከለ እሳት።

Deut 04:37 ከመ ያፈቅሮሙ ለአበዊከ ወኀረዮሙ ለዘርኡ እምድኅሬሆሙ ኪያክሙ እምኵሉ አሕዛብ ወአውፅአከ ውእቱ በኀይሎ ዐቢይ እምነ ግብጽ።

Deut 04:38 ከመ ያጥፍኦሙ ለሕዝብ ዐበይት ወጽኑዓን እምቅድመ ገጽከ ከመ ያግብእከ ወየሀብከ ምድሮሙ ትረስ በከመ ሀለውከ ዮም።

Deut 04:39 ወታአምር ዮም ከመ ውእቱ እግዚአብሔር በሰማይ በላዕሉ ወበምድር በታሕቱ ወአልቦ ባዕደ ዘእንበሌሁ።

Deut 04:40 ወዕቀቡ ኵነኔሁ ወትእዛዞ ዘእኤዝዘክሙ አነ ዮም ከመ ሠናይ ይኩንክሙ ወለውሉድክሙ እምድኅሬክሙ ከመ ይኑኅ መዋዕሊክሙ ውስተ ምድር እንተ ይሁበከ እግዚአብሔር አምላክከ በኵሉ መዋዕል።

Deut 04:41 ወይእተ አሚረ ፈለጠ ሙሴ ፴ አህጉረ በማዕዶተ ዮርዳኖስ መንገለ ሠረቀ ፀሐይ ከመ ይስኪ ህየ ቀታሊ ዘቀተለ ካልኦ እንዘ ኢያአምር ወኢኮነ ጸላኢሁ ትከተ ወይሰኪ ውስተ አሓቲ እምእላንቱ አህጉረ ወየሐዩ።

Deut 04:42 በሶር በውስተ ገዳም ውስተ ምድረ ሐቅል ለሮቤል ወለሞት በገላአድ ለጋድ ወአውሎን በበሶን ለምናሴ።

Deut 04:43 ዝውእቱ ሕግ ዘአዘዘ ሙሴ በቅድሜሆሙ ለደቂቀ እስራኤል።

Deut 04:44 ሙሴ በገዳም ወጺኦ እምነ ምድረ ግብጽ።

Deut 04:45 በማዕዶተ ዮርዳኖስ በቈላት በቅሩበ ቤተ ፌጎር በምድረ ሴዎን ንጉሠ አሞሬዎን ዘይነብር ውስተ ኀሴቦን ዘቀተለ ሙሴ ወደቂቁ እስራኤል ወፂኦሙ እምነ ምድረ ግብጽ።

Deut 04:46 ወተዋረሱ ምድሮሙ ወምድረ አግሂ ንጉሠ ባሳን ፪ ነገሥተ አሞሬዎን እለ ይነብሩ ማዕዶተ ዮርዳኖስ መንገለ ሰረቀ ፀሐይ።

Deut 04:47 እምነ አሮኤር እስከ ማዕዶተ ፈለገ አርኖን እስከ ደብረ ሴዎን ዘኤርሞን።

Deut 04:48 ኵሎ አረባ ዘማዕዶተ ዮርዳኖስ ዘመንገለ ምሥራቀ ሐፀይ ዘመትሕተ አሴዶን ዘመንድቅ።

Chapter 5

Deut 05:01 ወጸውዖሙ ሙሴ ለኵሉ እስራኤል ወይቤሎሙ ስማዕ እስራኤል ኵሎ ኵነኔ ወፍትሕ ዘአነ እነግር ዮም ውስተ እዘኒክሙ በዛቲ ዕለት ወተመሀሩ ገቢሮቶ ወዐቂቦተ።

Deut 05:02 እግዚአብሔር አምላክክሙ [አ]መ ኪዳኖ ምስሌክሙ በኮሬ[ብ] አኮ ለአበዊክሙ ዘአመ ዘ[ን]ተ ኪዳኖሙ አላ ለክሙ እስ[መ] አንተ ሀለውክሙ ሕያዋነ።

Deut 05:03 [ገ]ጸ በገጽ ተናገረክሙ እግዚአብሔር በደብር በማእከለ እሳት።

Deut 05:04 ወአንሰ እግዚአብሔር አምላክክሙ ማእከሌክሙ በይእቲ ዕለት ከመ እንግርክሙ ቃሎ ለእግዚአብሔር እስመ ፈራህክሙ እምቅድመ ገጸ እሳት ወኢዐረግሙ ውስተ ደብር።

Deut 05:05 ወይቤ አነ ውእቱ እግዚአብሔር አምላክከ ዘአውፃእኩከ እምነ ምድረ ግብጽ ወእምነ ቤተ ቅንየት ወኢይኩን ባዕደ አማልክተ እንበሌየ።

Deut 05:06 ወኢትግበር ለከ አምልክተ ዘግልፎ ወኢበኵሉ አምሳል ዘውስተ ሰማይ በላዕሉ ወኢበኵሉ ዘበ ምድር በታሕቱ ወኢበኵሉ ዘውስተ ማይ ዘመትሕተ ምድር ወኢትስግድ ሎሙ ወኢታምልኮሙ።

Deut 05:07 እስመ አነ እግዚአብሔር አምላክከ አምላክ ቀናኢ ዘይፈዲ ኀጢአተ ወላዲ ላዕለ ውሉድ እስከ ሣልስት ወራብዕት ትውልድ ለእለ ይጸልኡኒ።

Deut 05:08 ወእገብር ምሕረተ እስከ ፼ ለእለ ያፈቅሩኒ ወለእለ የዐቅቡ ትእዛዝየ።

Deut 05:09 ኢትምሐል በስመ እግዚአብሔር አምላክከ በሐሰት እስመ ኢያነጽሕ እግዚአብሔር አምላክከ ለዘ ይምሕል ስሞ በሐሰት።

Deut 05:10 ወዕቀብ ዕለተ ሰንበት ከመ ትቀድስ በከመ አዘዘከ እግዚአብሔር አምላክከ።

Deut 05:11 ሰዱሰ መዋዕለ ትገብር ኵሎ ትገብር ግብርከ ወበሳብዕት ዕለት ሰንበቱ ለእግዚአብሔር አምላክከ።

Deut 05:12 ወኢትግበር ባቲ ኵሎ ግብርከ ወኢወልድከ ወኢወለትከ ኢገብርከ ወኢአመትከ ኢላህምከ ወኢአድግከ ወኢኵሉ እንስሳከ ወኢግዩር ዘውስተ ዴዴከ ከመ ያዕርፍ ገብርከ ወአመትከ ከማከ።

Deut 05:13 ወተዘከር ከመ ገብር አንተ በምድረ ግብጽ ወአውፅአከ እግዚአብሔር እምህየ በእድ ጽንዕት ወበመዝራዕት ልዑል ወበእንተዝ አዘዘከ እግዚአብሔር አምላክከ ከመ ትዕቀብ ለዕለተ ሰንበት ወቀድስ።

Deut 05:14 አክብር አባከ ወእምከ በከመ አዘዘከ እግዚአብሔር አምላክከ ከመ ሠናይት ትኩን ላዕሌከ ወይኑኅ መዋዕሊከ በዲበ ምድር እንተ ወሀበከ እግዚአብሔር አምላክከ።

Deut 05:15 ኢትሖር ብእሲተ ብእሲ።

Deut 05:16 ወኢትቅትል ነፍሰ።

Deut 05:17 ወኢትስርቅ።

Deut 05:18 ወኢትኩን ስምዐ በሐሰት ለዕለ ቢጽከ ወኢተኀሱ ስምዐ።

Deut 05:19 ወኢትፍቱ ብእሲተ ካልእከ ወኢትፍቱ ቤቶ ለከልእከ ወኢገራህቶ ወኢገብሮ ወኢአመቶ ወኢላህሞ ወኢአድጎ ወኢእምኵሉ እንስሳሁ ወኢእምኵሉ ዘቦ ከልአ።

Deut 05:20 ዝነገር ዘነገረ (እግዚአ)ብሔር ለኵሉ ተዐይኒክሙ በውስተ ደብር በማእከለ ሕዝብ ወጽልመት ወዐውሎ ወጣቃ ወቃለ ዐቢየ ወኢይደግም እንከ ወጸሐፎ ውስተ ክልኤ ጽላት ዘእብን ወወሀበኒ እግዚአብሔር።

Deut 05:21 ወኮነ ሶበ ሰማዕኩ ውእቱ ቃል እማእከለ እሳት ወደብሩሂ ይነድድ በእሳት ወመጻእክሙ ኀቤየ ኵልክሙ መላእክተ ነገድክሙ ወአእሩጊክሙ።

Deut 05:22 ወትቤሉኒ ናሁ አርአየና እግዚአብሔር አምላክነ ስብሐቲሁ ወቃሉሂ ሰማዕነ እማእከለ እሳት ወዮም አእመርነ በዛቲ ዕለት ከመ ይትናገር እግዚአብሔር ምስለ ሰብእ ወያሐዩ።

Deut 05:23 ወይእዜኒ አን(ትሙ) ወኢታጥአነ በዛቲ እሳት ዐበይ ለእመ ቀደምነ ንሕነ ሰማዕተ ቃሉ ለእግዚአብሔር አምላክነ ዓዲ ኢንመ[ው]ት እንከ።

Deut 05:24 ወመኑ ውእቱ (ዘሥ)ጋ ዘይሰምዕ ቃሎ ለእግዚአብሔር ሕያው እንዘ ይትናገር እማእከለ እሳት ከማነ ወያሐዩ።

Deut 05:25 ሖር አንተ ወስማዕ ኵሎ ዘይብል እግዚአብሔር አምላክነ ወአንተ ንግረ[ነ] ኵሎ ዘይቤለከ እግዚአብሔር ወንስማዕ ወንግበር።

Deut 05:26 ወሰምዐ እግዚአብሔር ቃሎ [ነ]ገርክሙ ዘነበብክሙ እግዚአብሔር ዘትቤሉ ወይቤለኒ እግዚአብሔር ሰማዕኩ ቃሎሙ ዘይብሉ ሕዝብ ኵ[ሎ] ዘይብሉከ ወርቱዕ ኵሉ ዘይብሉከ።

Deut 05:27 መኑ እምወሀብዎሙ ከመዝ ይኩን ልቦሙ ላዕሌሆሙ ከመ ይፍርሁኒ [ወ]ይዕቀቡ ትእዛዝየ በኵሉ መዋዕሊሆሙ ከመ ሠናይት [ት]ኩኖሙ ት[..]ዶሙ እስከ ለዓለም።

Deut 05:28 [ሑር ወ]በሎሙ እትዉ አብያቲ[ክሙ]።

Deut 05:29 ወአንተሰ ቁም ኀቤየ ወእነግር[ከ] ትእዛዝየ ወፍትሕየ ወኵነኔ[የ] [ወ]ኵሉ ዘትምህሮሙ ወይገብሩ ከማሁ ውስተ ምድር እንተ አነ እሁቦሙ ርስቶሙ።

Deut 05:30 ወዕቀቡ ከመ ትግበሩ በከመ አዘዘነ እግዚአብሔር አምላክክሙ።

Deut 05:31 ኢትትገሐሱ ኢለየማን ወኢለፀጋም እምኵሉ ፍኖተ እንተ አዘዘከ እግዚአብሔር አምላክከ ከመ ትሖር ባቲ ከመ ታዕርፍ ወሠናይት ይኩንክሙ ወይኑኅ መዋዕሊክሙ ውስተ ምድር እንተ ትትዋረሱ።

Chapter 6

Deut 06:01 ወዝ ውእቱ ትእዛዙ ወኵነኔሁ ወፍትሑ ኵሉ ዘአዘዘ እግዚአብሔር አምላክነ ከመ እምሀርክሙ ትግበሩ በውስተ ምድር እንተ ውስቴታ ትበውኡ ትትዋረስዋ።

Deut 06:02 ከመ ትፍርህዎ ለእግዚአብሔር አምላክክሙ ወከመ ትዕቀቡ ኵሉ ኵነኔሁ ወትእዛዞ ዘአነ እኤዝዘክሙ ዮም አንታ ወወልድከ ወደቂቀ ውሉድከ በኵሉ መዋዕለ ሕይወትክሙ ከመ ይኑሕ መዋዕሊክሙ።

Deut 06:03 ወስማዕ እስራኤል ወዕቀብ ከመ ትግበር ከመ ሠናይ ትኩንከ ወይኑኅ መዋዕሊክሙ ወከመ ትትባዝኁ ጥቀ በከመ ይቤ እግዚአብሔር አምላኮሙ ለአበዊከ ከመ የሀብከ ምድረ እንተ ትውሕዝ ኀሊበ ወመዓረ።

Deut 06:04 ወዝውእቱ ኵነኔሁ ወፍትሐ ኵሉ ዘአዘዞሙ ሙሴ ለደቂቀ እስራኤል በገዳም ወጺኦሙ እምግብጽ።

Deut 06:05 ወስማዕ እስራኤል እ(ግዚአብ)ሔር አምላክከ እግዚአብሔር ፩ ውእቱ።

Deut 06:06 ወአፍቅሮ ለእግዚአብሔር አምላክከ በኵሉ ልብከ ወበኵሉ ነፍስከ ወበኵሉ ኀይልከ፡፡

Deut 06:07 ወየሀሉ ውስተ ልብከ ኵሉ ዝነገር ዘአነ እነግረከ ዮም ወውስተ ነፍስከ።

Deut 06:08 ወመሀሮ ለወልድከ ወንግሮ ኪያሁ እንዘ ትነብር ውስተ ቤት ወእንዘ ተሐውር ውስተ ፍኖት ወለእመ ሰከብከሂ ወለእመ ተንሣእከሂ።

Deut 06:09 ወአእመሮ ከመ ትእምርት ውስተ እዴከ ይኩንከ ዘኢይትሐወስ እምቅድመ አዕይንቲከ።

Deut 06:10 ወጸሐፍዎ ውስተ ምርፋቀ አብያቲክሙ ውስተ ድደ አብያቲክሙ።

Deut 06:11 ወአመ አበአከ እግዚአብሔር አምላክከ ውስተ ምድር እንተ መሐለ እግዚአብሔር ለአበዊከ ለአብርሃም ወለይስሐቅ ወለያዕቆብ ከመ የሀብከ አህጉረ ዐቢያተ ወሠናያተ ዘመድቅ።

Deut 06:12 ወአብያተ ዘምሉእ በረከት ዘኢዘገብከ ወዐዘቅተ ዘውቅሮ {.}ዘኢወቀርከ ወዐጸደ ወይን ወዘይት ዘኢተከልከ።

Deut 06:13 ወእምድኅረ በላዕከ ወጸገብከ ዑቅ እንከ ኢትርስዖ ለእግዚአብሔር አምላክከ ዘአውፅአከ እምድረ ግብጽ ወእምቤተ ቅንየት።

Deut 06:14 ለእግዚአብሔር አምላክከ ፍርሆ ወኪያሁ ባሕቲቱ አምልኮ ወሎቱ ትልዎ ወበስመ ዚአሁ መሐል።

Deut 06:15 ወኢትሖር ድኅረ አማልክተ ባዕድ ኀበ አማልክተ አሕዛብ እለ አውድክሙ እስመ አምላክ ቀናኢ ውእቱ እግዚአብሔር አምላክከ።

Deut 06:16 ዑቅ ኢይትመዐዕከ እግዚአብሔር አምላክከ በመዓቱ ወኢይሰርውከ እምገጸ ምድር።

Deut 06:17 ወኢታመክሮ ለእግዚአብሔር አምላክከ በከመ አእመርካሁ አመ ዕለተ መንሱት።

Deut 06:18 ተዐቀብ ወዕቀብ ትእዛዞ ለእግዚአብሔር አምላክከ ስማዕ ኵነኔሁ ኵሉ ዘአዘዘከ እግዚአብሔር።

Deut 06:19 ወትግበር ሠናይ ወዘ አዳም ቅድሜሁ ለእግዚአብሔር አምላክከሙ ከመ ሠናይ ትኩንክሙ ወትባእ ወትወርስ ምድር ቡርክት እንተ መሐለ እግዚአብሔር ለአበዊክሙ።

Deut 06:20 ከመ ይሰደድ ኵሎ ፀርከ እምቅድመ ገጽከ በከመ ይቤ እግዚአብሔር።

Deut 06:21 ወሶበ ተስእለከ ወልድከ ጌሠመ ወይቤለከ ምንት ውእቱ ትእዛዝ ኵነኔ ወፍትሕ ኵሎ ዘአዘዘነ እግዚአብሔር አምላክነ።

Deut 06:22 ወትብሎ ለወልድከ አግብርት ንኅነ ለፈርዖን በብሔረ ግብጽ ወአውፅአነ እግዚአብሔር እምህየ በእድ ጽንዕት ወበመዝራዕት ልዑል።

Deut 06:23 ወፈነወ እግዚአብሔር ተአምር ወመድምም ዐቢየ ወእኩየ ላዕለ ግብጽ ወላዕለ ፈርዖን ላዕለ ቤቱ በቅድሜነ።

Deut 06:24 ወኪያነሰ አውፀአነ እምህየ ከመ ያበአነ ውስተ ዛቲ ምድር ወየሀበናሃ እንተ መሐለ ለአበዊነ።

Deut 06:25 ወአዘዘ እግዚአብሔር ዝንቱ ኵነኔ ከመ ንግበር ወከመ ንፍርሆ ለእግዚአብሔር አምላክነ ወከመ ሠናይት ትኩን ላዕሌነ በኵሉ መዋዕሊነ ከመ ንሕየው በከመ ዮም።

Deut 06:26 ወንርከብ ምሕረቱ ለእመ ዐቀብነ ወከመ ንግበር ዝንቱ ኵሉ ትእዛዝ በቅድመ እግዚአብሔር አምላክከ።

Chapter 7

Deut 07:01 ውስተ ምድር እንተ ላቲ ተሐውር ከመ ትረስ ወአሰሰለ አሕዛበ ዐበይት ወብዙኀ እምቅድመ ገጽከ ኬጤዎን ወጌርጌሴዎን ወአሞሬዎን ውእቱ ወፋርዜዎን ወኤዌዎን ወኢያቡሴዎን ሰብዐተ አሕዛበ ዐበይተ እለ ይጸንዑነ።

Deut 07:02 ወአግብኦሙ እግዚአብሔር አምላክነ ውስተ እደዊነ ወአጥፍኦ ታጠፍኦሙ ወኢትትከየድ ምስሌሆሙ ኪዳነ ወኢትሖርዎሙ።

Deut 07:03 ወኢትሐመምዎሙ ወለትከ ኢተሀብ ለወልዱ ወወለቱኒ ኢትንሣእ ለወልድከ።

Deut 07:04 እስመ ይክሕዶ ለወልድ እምኔከ ወያመልክ ባዕደ አማልክተ ወይትዓዕ እግዚአብሔር መዓቱ ላዕሌክሙ ወይሴርወክሙ ፍጡነ።

Deut 07:05 እለ ከመዝ ገበርክሙ ምሥዋዓቲ(ሆ)ሙ ንሥቱ ወምስሎሙ ተቀጥቀጡ ወአማልክቲክሙ ዘግልፎ አውዕዩ በእሳተ።

Deut 07:06 እስመ ሕዝብ ቅዱስ አንተ ለእግዚአብሔር አምላክከ ወኪያከ አብደረ ወኀረየ እግዚአብሔር አምላክከ ትኩኖ ሕዝቦ ሎ[ቱ] እምኵሉ አሕዛብ እለ ሀለው ዲበ ምድር።

Deut 07:07 ወአኮ እስመ ትበዝኁ እምኵሉ አሕዛበ ምድር ዘኀረየክሙ እግዚአብሔር አንትሙሰ ትውሕዱ እምኵሉ አሕዛብ።

Deut 07:08 ወበእንተዝ አፍቀረክሙ እግዚአብሔር እስመ የዐቅቦ ኪዳኑ ወማሕላሁ ዘመሐለ ለአበዊክሙ በበይነዝ አውፅአክሙ አምላክክሙ በእድ ጽንዕት ወበመዝራዕት ልዕልት ወቤዘወክሙ እምቤተ ቅኔ እምእዴሁ ለፈርዖን ንጉሠ ግብጽ።

Deut 07:09 ወታአምር ከመ ውእቱ እግዚአብሔር አምላክከ ወውእቱ እግዚአብሔር አምላክከ ምእመን ዘየዐቅብ ኪዳኖ (ወ)ምሕረቶ ለእ[ለ] ያፈቅርዎ ወለእለ የዐቅቡ ትእዛዞ እስከ ፼ ትውልድ።

Deut 07:10 ወይትፈደዮሙ ለእለ ይጸልእዎ በቅድመ ገጾሙ ወኢያጐነዲ ፈዲዮቶሙ ለእለ ያፈቅርዎ በቅድመ ገጾሙ

Deut 07:11 ወዕቀቡ ትእዛዞ ወኵነኔሁ ወፍትሖ ዘአነ እኤዝዘክሙ ዮም ከመ ትግበርዎ።

Deut 07:12 ወእምከመ ሰማዕክሙ ዘንተ ኵነኔ ወዐቀብክሙ ወገበርክሙ እግዚአብሔርኒ የዐቅብ ለክሙ ኪዳኖ ወምሕረቶ ዘመሐለ ለአበዊክሙ።

Deut 07:13 ወያፈቅረከ ወይባርከከ ወያስተባዝኀከ ወይባርክ ለከ ፍሬ ከርስከ ወፍሬ ምድርከ ወስርናይከ ወወይንከ ወቅብእከ ወአዕጻዳተ ላህምከ ወመራዕየ አባግዒከ ላዕለ ምድር እንተ መሐለ እግዚአብሔር ለአበዊከ ይሁበከ።

Deut 07:14 ወትከውን ቡሩክ (እምኵሎ አሕ)ዛብ ወአልቦ መካነ እምውስቴትክሙ ወእንተ አልባቲ ውሉደ ወኢእምውስተ እንስሳከሂ።

Deut 07:15 ወያሴስል እግዚአብሔር ኵሎ ደዌ ወኵሎ ሕማመ እኩይ ዘርኢከ ኢያምጽእ ላዕሌከ ወይወስዶ ላዕለ ፀርከ ወላዕለ እለ ይጸልኡከ።

Deut 07:16 ወትበልዕ ምህርካሆሙ ለአሕዛብ ዘይሁበከ እግዚአብሔር አምላክከ ወኢትምሐኮሙ ወኢታምልክ አማልክቲሆሙ እስመ እኩይ ውእቱ ለከ።

Deut 07:17 ወእመሰ ትብል በልብከ ይበዝኅ እምኔየ ዝሕዝብ ወእፎ እክል አጥፍኦቶ ኢትፍርህዎሙ።

Deut 07:18 ተዘከር ኵሎ ዘገብረ እግዚአብሔር አምላክከ ላዕለ ፈርዖን ወላዕለ ኵሉ ግብጽ ዐቢይ መንሱት ዘርኢከ በአዕይንቲከ ውእቱ ታአምር።

Deut 07:19 ወመድምም ዐቢይ ወእድ ጽንዕት ወመዝራዕት ልዑል ዘከመ አውፅአከ እግዚአብሔር አምላክከ እምህየ ወከማሁ ይገብሮሙ እግዚአብሔር አምላክከ ለኵሎሙ ሕዝብ እለ ትፈርሁ አንትሙ እምቅድመ ገጾሙ።

Deut 07:20 ወይፈኑ ለከ እግዚአብሔር ቅድሜከ መቅሠፍተ ላዕሌሆሙ እስከ ያጠፍኦሙ ለእለ ትፈርህዎሙ ወኢትትኀባእ እምኔሆሙ።

Deut 07:21 ወኢትደንግፅ እምገጾሙ እግዚአብሔር አምላክከ ሀሎ ምስሌከ ውእቱ አምላክ ዐቢይ ወጽኑዕ።

Deut 07:22 ወያጠፍኦሙ እግዚአብሔር አምላክከ ለእሉ አሕዘብ እምቅድመ ገጽከ በበ ንስቲት ንስ(ቲት) ወኢትበል አጠፍኦሙ ፍጡነ ከመ ኢትኩን ምድር ሐቅለ ወይበዝኅ ላዕሌከ አራ[ዊ]ተ ገዳም።

Deut 07:23 ወያገብኦሙ እግ[ዚ]አብሔር አምላክከ ውስተ እዴከ ወይደመስሶሙ ዐቢየ ሕርትምና እስከ ያጠፍኦ[ሙ]።

Deut 07:24 ወያገብኦሙ ለነገሥቶሙ [ው]ስተ እደዊከ ወይደመስስ ስሞሙ እምውእቱ ምድር ወአልቦ ዘይትቃወም ቅድመ ገጽከ እስከ ያጠፍኦሙ እ[ግ]ዚአብሔር።

Deut 07:25 ለኵሉ ግልፎ አማልክቲሆሙ ወአውዐዮ[ሙ] በእሳት ወኢብትር ወኢወ[ር]ቁ ወኢብሩሩ ኢይትነሣ እምኔሆሙ ለከ ከመ ትጌጊ ቦሙ እስመ ርኩሳን እሙንቱ በኀበ እግዚአብሔር አምላክከ።

Deut 07:26 ወኢታብእ ርኩሰ ውስተ ቤትየ ወኢትኩን ርጉመ ከማሁ አርኵሶ ታረኵሶ (ወ)[ታ]ስቆርሮ ታስቆርሮ እመ ር[ጉ]ም ውእቱ።

Chapter 8

Deut 08:01 ወዕቀቡ ኵሎ ትእዛዝ ዘእኤዝዘክሙ አነ ዮም ከመ ትሕየዉ ወትብዝኅ ወትበውኡ ወትወርሱ እን[ተ] መሐለ እግዚአብሔር ለአበዊከ።

Deut 08:02 ወተዘከር ኵሎ ፍኖተ እንተ ወሰደከ እግዚአብሔር ውስተ ገዳም ከመ ያሕምምከ ወያመክረከ ወከመ ያእምር አባከ ለእመ ተዐቅብ ትእዛዞ ወለእመ ተዐቅብ።

Deut 08:03 ወአሕመምከ ወአርኀብከ ወእምዝ መና ሴሰየከ ዘኢያአምሩ አበዊከ ከመ ያርኢከ ከመ ኢኮነ በእክል ዘያሐዩ ሰብአ አላ በኵሉ ቃል እንተ ትወፅእ እምአፈ እግዚአብሔር የሐዩ ሰብእ።

Deut 08:04 አልባሲከኒ ኢበልየ በላዕሌከ ወእግርከኒ ኢረስሐ ናሁ ፵ ዓመ።

Deut 08:05 ወአአምር በልብከ እስመ ከመ ይጌስፅ ብእሲ ወልዶ ከማሁ ይጌሥጸ ከ እግዚአብሔር አምላክከ።

Deut 08:06 ወዕቀብ ወኵሎ ትእዛዞ ለእግዚአብሔር አምላክከ ከመ ትሖር በፍኖቱ ወትፍርሆ።

Deut 08:07 እስመ እግዚአብሔር አምላክከ ያበውአከ ውስተ ምድር ቡርክት ወብዝኅት እንተ ሙሐዛተ ማይ ወዐዘቃቲሃ ከመ እንተ ቀላይ ወይትከዐው ውስተ ገዳም ወውስተ አድባረ።

Deut 08:08 ምድር ስርናይ ወስገም ወአዕጻዳተ ወይን ወበለስ ወሮማን ምድረ ኤልያስ ዘዘይት ወመዓረ።

Deut 08:09 ምድር እንተ ኢኮነት በአስተአክሎ ወትክዕዎ ለእክልከ ወአልቦ ዘተኀጥአ ምንተኒ ውስቴታ ምድረ እበኒሃ ኀጺን ወእምውስተ አድባሪሃ ያስተጋብእዎ ለብርት።

Deut 08:10 ወብላዕ ወጽገብ ወባርኮ ለእግዚአብሔር አምላክከ በውስተ ምድር ቡርክት እንተ ወሀበከ።

Deut 08:11 ወዑቅ ርእሰከ ወኢትርስዖ ለእግዚአብሔር አምላክከ ከመ ኢትትዐደው ትእዛዞ ወኵነኔሁ ወፍትሖ ዘአነ እኤዝዘክሙ ዮም።

Deut 08:12 ዮጊ ሶበ በላዕከ ወጸገብከ ወነደቃ አብያተ ሠናያተ ወነበርከ ውስቲቶሙ ወመላእከ አባግዕ ወአልህምተ ወመላእከ ወርቀ ወብሩረ ወመላእከ ኵሉ ንዋይ ዘትፈቅድ

Deut 08:13 ወእግዚአብሔር አምላክከ ዘአውፅአከ እምድረ ግብጽ ወአድኀነከ እምቤተ ቅኔ።

Deut 08:14 ወሰደከ ውስተ ገዳም ዐቢይ ወግሩ ውእቱ ወአራዊተ ምድር ዘይነስክ ወዐቃርብተ ወጽምእ ወአልቦ ማይ ዘአውፅአ ለከ ትስተይ እምውስተ እብን ኰኵሕ ነቅዐ ማይ ጥዑም።

Deut 08:15 ወዓዲ ሴሰየከ መና ዘኢያአምሩ አበዊከ በገዳም ከመ ኢያሕምምክሙ ወኢያእመርክሙ ወኢያሴኒ ላዕሌክሙ በደኃሪ መዋዕሊከ።

Deut 08:16 ወኢ(ት)በል በልብከ በኀይልየ ወበጽንዐ እዴየ ገበርኩ ከመዝ ሊተ ኀይል ዐቢይ።

Deut 08:17 ወተዘከሮ ለእግዚአብሔር አምላክከ እስመ ውእቱ ይሁበከ ከመ ትግበር ለከ ኀይለ ከመ ያቅም ለከ ኪዳኖ ዘመሐለ እግዚአብሔር ለአበዊከ በከመ ዮም።

Deut 08:18 ወለእመ ረሰዕካሁ ለእግዚአብሔር አምላክከ ወሖርካ ድኅረ ባዕድ አማልክት ወአምላከሆሙ ወሰገድከ ቦሙ አሰምዕ ላዕሌከ ሰማያ ወምድር ከመ ጠፊአ ትጠፍእ።

Deut 08:19 ከመ ባዕደ አሕዛብ ለኵሎሙ ደምሰሶሙ እግዚአብሔር እምቅድመ ገጽከ ከማሁ ትደመሰሱ እስመ ኢሰማዕክሙ ቃለ እግዚአብሔር።

Chapter 9

Deut 09:01 ስማዕ እስራኤል ናሁ ተዐድዎ አንተ ዮም ለዮርዳኖስ ከመ ትትዋረሶሙ ለአሕዛብ ዐቢያን እለ ይጸንዐከ ወአህጉር ዐቢያት እለ አረፋተ ቅጽሮን ይበጽሕ ሰማይ።

Deut 09:02 ዐቢይ ወብዙኃተ ነዋኅተ ደቀ ኤናቅ እለ ትብሉ አንትሙ።

Deut 09:03 ወተአምር ዮም ከመ እግዚአብሔር አምላክከ ውእቱ የሐውር ቅድመ ገጽከ እሳት ዘይዌድእ ውእቱ ይሴርዎሙ ወያነትዖሙ ወያጠፍኦሙ ወይደመስሶሙ ፍጡነ በከመ ይቤለከ እግዚአብሔር።

Deut 09:04 ወኢትበል በልብከ ሶበ አጥፍኦሙ እግዚአብሔር አምላክከ ለውእቶሙ (አ)ሕዛብ እምቅድመ ገጽከ በጽድቅየ አበአኒ እግዚአብሔር እረሶ ለዝንቱ ምድር ቡርክ አላ በእንተ ኀጢአቶሙ ለውእቶሙ አሕዛብ ወአጥፍኦሙ እግዚአብሔር እምቅድመ ገጽከ ወአኮ በእንተ ጽድቅከ ወአኮ በእንተ ንጽሕከ ዘትበውእ ከመ ትትዋረሰ ለምድሮመ።

Deut 09:05 አላ በእንተ ኀጢአቶሙ ለውእቶሙ አሕዛብ ያጠፍኦሙ እግዚአብሔር ለውእቱ ሕዝብ ከመ ያቅም ኪዳኖ እግዚአብሔር ዘመሐለ ለአበዊክሙ ለአብር(ሃ)ም ወለይስሐቅ ወለያዕቆብ።

Deut 09:06 ተአምር ዮም ከመ አኮ በእንተ ጽድቅከ ዘወሀበከ ለይእቲ ምድር እስመ ሕዝብ ዘያገዝፍ ክሳዶ አንተ።

Deut 09:07 ወዘክር ወኢትርሳዕ ሚመጠነ አምዓዕከሁ ለእግዚአብሔር አምላክከ በገዳም እምአመ ወፀእከ እምድረ ግብጽ እስከ በጻሕከ ውስተዝ መካን እንዘ ትክሕድዎ ለእግዚአብሔር።

Deut 09:08 ወተምዕዐ እግዚአብሔር ላዕሌክሙ ከመ ያጥፍእክሙ።

Deut 09:09 ሶበ ዐረግሙ ውስተ ደብር ከመ እንሣእ ክልኤ ጽላተ ዘእብን ጽላት ዘኪዳን ዘተካየደ ምስሌክሙ።

Deut 09:10 ወነብርክሙ ውስተ ደብር ፵ መዓልተ ወ፴ ሌሊተ እክል ኢበላዕኩ ወማየ ኢሰተይኩ።

Deut 09:11 ወወሀበኒ እግዚአብሔር ክልኤ ጽላት ዘእብን ወተጽሕፈ በአጽባዕቱ ለእግዚአብሔር ወጽሑፍ ውስቴቶን ኵሉ ቃል ዘነገረ እግዚአብሔር አመ ተጋባእክሙ።

Deut 09:12 ወ፵ ዕለት ወበ፵ ሌሊት ወወሀበኒ እግዚአብሔር ፪ ጽላት ዘእብን ጽላተ ኪዳን።

Deut 09:13 ወይቤለኒ እግዚአብሔር ተንሥእ ፍጡነ እምዝየ እስመ ሕዝብ አበሰ ዘአውጻእከ እምድረ ግብጽ ወፍጡነ ክሕዱ በፍኖት እንተ አዘዝካሆሙ ወገብሩ ሎሙ ስብኮ።

Deut 09:14 ወይቤለኒ እግዚአብሔር እቤለከ ምዕረ ወካዕበ እንዘ እብል ርኢክዎ ለዝ ሕዝብ ግዙፋነ ክሳድ ውእቱ።

Deut 09:15 ሕድገኒ አጥፍኦ ወእደምስስ ስሞሙ እምታሕተ ሰማይ ወእገብር አኮ ውስተ ሕዝብ ዐቢይ ወጽንዐ ዘይበዝኅ እምእሉ ፈድፋደ።

Deut 09:16 ወተመየጥኩ ወወረድኩ እምደብር ወደብሩሰ ይነድድ እሳት ወኩሰ ጽላት ውስተ ክልኤሆን እደዊየ።

Deut 09:17 ወሶበ ርኢከ ከመ አበስክሙ ቅድመ እግዚአብሔር አምላክክሙ ወገበርክሙ ለክሙ ስብኮ ወኀደግሙ ፍኖተ እንተ አዘዘክሙ እግዚአብሔር ወነሣእክዎን ለእልክቱ ጽላት ክልኤ እምውስተ እደዊያ ወገደ[ፍ]ክዎን ወቀጥቀጥክዎን [በ]ቅድሜክሙ።

Deut 09:18 ወሰአልኩ [ዳ]ግመ ቅድመ እግዚአብሔር ቀዲሙ ፵መዓልት ወሌሊት እክለ ኢበላዕኩ [ወ]ማየ ኢሰተይኩ በእንተ ኵ[ሉ] ኀጢአትክሙ ወዘአበስ[ክ]ሙ ወገበርክሙ እኩየ [ቅድ]መ እግዚአብሔር አም[ላክክ]ሙ ከመ ታምዕዕዎ።

Deut 09:19 ወፈራህኩ በእንተ መዓቱ ተምዕዐ እግዚአብሔር ላዕሌክሙ ከመ ያጥፍእክሙ ወሰምዐኒ ሊተ በውእቶን መዋዕል።

Deut 09:20 ወላዕለ አሮንሂ ተምዕዐ ጥቀ እግዚአብሔር ከመ ይሰርዎ ወጸላእኩ በእንተ አሮንሂ በውእቱ መዋዕል ወጌገይክሙ ዘገበርክሙ ላህመ።

Deut 09:21 ነሣእክዎ ወቀ(ጥ)ቀጥክምዎ ወሐረጽክምዎ እስከ አድቀቅዎ በሕቁ ወረሰይክዎ ከመ ጸበል ወወደይክዎ ለውእቱ ሐሪጽ ውስተ ነቅዕ ዘይወርድ እምደብር።

Deut 09:22 ወኀበ ውዕየትኒ ወኀበ መንሱት ወኀበ ተዘከረ ፍትወት ወአምዓዕክምዎ ለእግዚአብሔር አምላክክሙ።

Deut 09:23 ወአመሂ ፈነወክሙ እግዚአብሔር እምቃዴስ በርኔ ወይቤለክሙ ዕረጉ ወተዋረስዋ ለይእቲ ምድር እንተ እሁበክሙ ወክሕድክሙ ቃለ እግዚአብሔር አምላክክሙ ወኢአመንክምዎ ወኢሰማዕክሙ ቃሎ።

Deut 09:24 ወኮንክሙ ከሐዲያነ እግዚአብሔር እምይእቲ ዕለት እንተ ታአምሩ።

Deut 09:25 ሰአልኩ ለክሙ ቅድመ እግዚአብሔር ፵ ዕለት ወ፵ ሌሊተ በከመ ሰአልኩ ቀዲሙ እስመ አጠፍአክሙ።

Deut 09:26 ወጸለይኩ ኀበ እግዚአብሔር ወእቤ እግዚኦሙ ለአማልክት ኢትሰርዎሙ ለሕዝብከ ወለመክፈልትከ ዘቤዘውከ በኀይልከ ዐቢይ እለ አውጸእከ እምድረ ግብጽ በዐቢይ ኀይል ወበእዴከ ጽንዕት ወበመዝራዕትከ ልዑል።

Deut 09:27 ተዘከር አብርሃምሃ ወይስሐቅሃ ወያዕቆብ አግብርቲከ እለ መሐልከ ሎሙ በርእስከ ወኢትነጽር እከዮሙ ለሕዝብከ ወአበሳሆሙ ወጌጋዮሙ።

Deut 09:28 ከመ ኢይበሉ እለ ይነብሩ ውስተ ምድር እለ ዘእምኀቤሆሙ አውፃእከነ እስመ ስእና እግዚአብሔር አብኦቶሙ ውስተ ምድር እንተ መሐለ የሀቦሙ እስመ ይጸልኦሙ አውፅኦሙ ከመ ይቅትሎሙ በገዳም።

Deut 09:29 ወእሉሰ ሕዝብከ እሙንቱ ወርስትከ እለ አውፃእከ እምግብጽ በዐቢይ ኀይልከ ወበጽዐ መዝራዕትከ።

Chapter 10

Deut 10:01 ወይቤለኒ እግዚአብሔር በውእቶን መዋዕል ቀር{.} ለከ ክልኤ ጽላተ ዘእብን ከመ እለ ቀዲሙ ወዕርግ ኀቤየ ው(ስ)ተ ደብር ወግበር ታቦተ እንተ ዕፅ።

Deut 10:02 ወአጽሕፍ ውስተ ውእቱ ጽላት ኵሎ ቃል ዘሀሎ ውስተ ዝክቱ ጽላት እለ ቀዲሙ ቀጥቀጥኮን ወውዲዮን ውስተ ታቦት።

Deut 10:03 ወገበርኩ ታቦተ እምዕፅ ዘኢይነቅዝ ወ[ወ]ቀርኩ ክልኤ ጽላት ዘእብን ከመ እለ ቀዲሙ ወዐርጉ ውስተ ደብር ወውስተ እዴየ ውእቶን ጽላት ክልኤሆን።

Deut 10:04 ወጸሐፈ ውስተ ውእቶን ጽላት በከመ ቀዲሙ ወጸሐፎን ወዓሥሩ ቃል ዘነገረነ እግዚአብሔር በደብረ ሲና በማእከለ እሳት።

Deut 10:05 ወወደይክዎን ውስተ ታቦት ለውእቶን (ጽላ)ት (እ)ለ ገበርኩ ወነበርኩ ህየ በከመ አዘዘኒ እግዚአብሔር።

Deut 10:06 ወግዕዙ ደቂቀ እስራኤል እምቤሮስ ዘደቂቀ ኢያቄም ዘእምሰዴ ወበሂየ ሞተ አሮን ካህን ወተቀብረ ወበህየ ተሰይመ ካህን አልዐዛር ወልዱ ህየንቴሁ።

Deut 10:07 እምህየ ግዕዙ ውስተ ገድገድ ውስተ አጤባ ምድር ዘአንቅዕት።

Deut 10:08 በውእቱ መዋዕል ፈለጦሙ እግዚአብሔር ለነገደ ሌዊ ከመ ይጹሩ ታቦተ ሕጉ ለእግዚአ[ብ]ሔር ወከመ ይቁሙ ቅድ[መ] እግዚአብሔር ወይግበ[ሩ] ወይጸልዩ በስመ ዚአሁ [እ]ስከ ዛቲ ዕለት።

Deut 10:09 ወበእንተኒ አልቦሙ ሌዋዊያን ክፍ[ል] ወርስተ ምስለ አኃዊሆሙ እስመ ለእግዚአብሔር ውእቱ ክፍሉ በከመ ይቤ[ሎ]።

Deut 10:10 ወአንሰ ቆምኩ ውስተ ደ[ብ]ር ፵ መዓልት ወ፵ ሌሊ[ተ] ወሰምዐኒ እግዚአብሔ[ር] በውእቱሂ መዋዕል ወ[ኀ]ደገክሙ እግዚአብሔር ወኢጥፈአክሙ።

Deut 10:11 ወይቤለኒ እግዚአብሔር ሖ[ር ወ]ንግር ለዝ ሕዝብ ወይ[ባኡ] ወይትዋረሱ ምድር እ[ንተ] መሐልኩ ለአበዊሆሙ [አሀ]ቦሙ።

Deut 10:12 ወይእዜኒ እስራ[ኤ]ል ምንተ ይገር እግዚአ[ብ]ሔር እንበለ ትፍርሆ [ለእ]ግዚአብሔር አምላክ[ከ] በኵሉ ፍናዊሁ ወከመ [..]ርሆ ወተምልኮ ለእግ[ዚአ]ብሔር አምላክከ በኵ[ሉ ል]ብከ ወበኵሉ ነፍስከ [ወት]ዓቀብ ትእዛዞ ለእግዚአብሔር አምላክከ ወኵነኔሁ ዘአነ እኤዝዘከ (ዮም) ከመ ሠናይ ይኩንከ።

Deut 10:13 ወናሁ ለእግዚአብሔር አምላክከ ሰማየ ሰማያት ወምድር ወኵሉ ዘውስቴታ።

Deut 10:14 ወዳእሙ አበዊክሙ አብደረ እግዚአብሔር ያፈቅሮሙ ወሐረየ ዘርኦሙ እምድኅሬሆሙ ኪያክሙ እምኵሉ አሕዛብ እስከ ዛቲ ዕለት።

Deut 10:15 ወግበሩ (እ)ከዮ ለልብክሙ እስመ እግዚአብሔር አምላክክሙ ውእቱ።

Deut 10:16 አምላከ አማልክት ወእግዚአ አጋእስት ውእቱ ዐቢይ ወጽኑዕ ወግሩም ዘኢያደሉ ለገጽ ወኢይነሥእ ኅልያነ።

Deut 10:17 ወይገብር ፍትሐ ለግዩር ወለእጓለ ማውታ ወለእቤር ወያፈቅሮ ለግዩር ወይሁቦ ሲሳዮ ወዐራዞ።

Deut 10:18 ወአቅረብዎ አንትሙ እስመ አንትሙኒ ግዩራን ኮንክሙ በምድረ ግብጽ።

Deut 10:19 ለእግዚአብሔር አምላክክሙ ፍርህዎ ወኪያሁ ባሕቲቱ አምልክዎ ወኪያሁ ትልዉ አምልክ ወበስመ ዚአሁ መሐ[ል]።

Deut 10:20 እስመ ውእቱ ምክሕከ ውእቱ አምላክ ዘገብረ ለከ ዐቢያተ ወእላንተ ክቡራተ ርእያ አዕይንቲክሙ።

Deut 10:21 በ፸ ነፍስ ወረዱ አበዊከ ውስተ ግብጽ ወይእዜሰ ገበርከ አምላክከ ከዋክብተ ሰማይ በብዙኅ።

Chapter 11

Deut 11:01 ወአፍቅሮ ለእግዚአብሔር አምላክከ ወዕቀብ ሕጉ ወኵነኔሁ ወፍትሑ በኵሉ መዋዕለ ሕይወትከ።

Deut 11:02 ወታእምሩ ዮም ከመ አኮ ደቂቅክሙ ዘርእዩ ወአእመሩ ተግሣጾ ለእግዚአብሔር አምላክከ ወዐቢያቲሁ ወእድ ጽንዕት ወመዝራዕት ልዑል።

Deut 11:03 ወተአምሪሁ ወመድምም ኵሉ ዘገብረ በማእከለ ግብጽ ወለፈርዖን ንጉሠ ግብጽ ወበኵሉ ምክሩ።

Deut 11:04 ወኵሉ ዘገብረ በኀይሎሙ ለግብጽ ወበሰረገላቲሆሙ ወበአፍራሲሆሙ ዘከመ ከደኖሙ ማየ በሕረ ኤርተራ ላዕለ ገጾሙ እንዘ ይዴግኑክሙ እሙንቱ እምድኅሬክሙ ወአጥፍኦሙ እግዚአብሔር አምላክክሙ እስከ ዮም ወእስከ ዛቲ ዕለት።

Deut 11:05 ወኵሉ ዘገብረ ለክሙ በገዳም እስከ በጸሕክሙ ውስተ ዝንቱ ገዳም።

Deut 11:06 ወኵሉ ዘገብረ በዳታን ወአቤሮን ደቂቀ ኤልያብ ወልደ ሮቤል እንተ ፈትሐት አፉሃ ምድር ወውኅጠቶሙ ለአብያቲሆሙ ወለደባትሪሆሙ ወኵሉ ንዋዮሙ ዘምስሌሆሙ እማእከሎሙ ለኵሉ እስራኤል።

Deut 11:07 እስመ አዕይንቲክሙ ርእያ ኵሉ ግብረ ወዐቢያተ ዘገብረ እግዚአብሔር።

Deut 11:08 ወዕቀቡ ኵሎ ትእዛዞ ዘእኤዝዘክሙ አነ ዮም ከመ ትሕየዉ ወትትባዝኁ ወትባኡ ወትትዋረሱ ምድረ እንተ ላቲ ተዐድዉ (ዮርዳንስ) ከመ ትትዋረስዋ በህየ።

Deut 11:09 ከመ ይኑኅ መዋዕሊክሙ በውስተ ምድር እንተ መሐለ እግዚአብሔር ለአበዊክሙ ከመ የሀብክሙ ወለዘርእክሙ እምድኅሬሆሙ ምድር እንተ ትውኅዝ ኀሊበ ወመዓረ።

Deut 11:10 ወከመዝ ይእቲ ምድር እንተ ትበውእ ህየ ትትዋረስ አኮ ከመ ምድረ ግብጽ ይእቲ እንተ እምኔሃ ወጸእከ ዘሶበ ይዘርኡ ዘርአ ይሠቅዩ በእገሪሆሙ ከመ ዐጸደ ወይን ወሐምል።

Deut 11:11 ወምድርሰ እንተ ትበውኡ ውስቴታ ከመ ትትዋረስዋ እንተ ባቲ አድባረ ወአምዳር ወዝናመ ሰማይ ትሰቂ።

Deut 11:12 ማይ ምድረ ዘልፈ ይኄውፃ እግዚአብሔር አምላክከ በአዕይንቲሁ ለእግዚአብሔር አምላክከ ላዕሌሃ እምርእሰ ዓመት እስከ ማኅለቅት።

Deut 11:13 ወለእመሰ ሰሚዐ ሰማዕክሙ ኵሉ ዝንቱ ትእዛዝ ዘአነ እኤዝዘክሙ ዮም ከመ ታፍቅርዎ ለእግዚአብሔር አምላክከ ወታምልኮ በኵሉ ልብከ ወበኵሉ ነፍስከ ወይሁበከ ዝናመ በመዋዕሊሁ ላዕለ ምድርክሙ ዘነግህሂ ወዘሰርክኒ።

Deut 11:14 ወአስተጋቢአከ እክልከ ወወይከ ወቅብእከ ይሁብ ሣዕረ ውስተ ገዳም ለእንስሳከ ወትበልዕ ወትጸግብ።

Deut 11:15 ወዑቅ ባሕቱ ወኢታስሕቡ ልበክሙ ወኢትትከሐዱ ወኢትሖሩ ወኢታምልኩ ባዕደ አማልክተ ወኢትስግድ ሎ[ሙ]።

Deut 11:16 ወይትመዐዕ በመዓቱ ላዕሌክሙ ወየዐጽዋ ለሰ[ማ]ይ ወኢያመጽእ ዝናመ ወምድር ኢትሁብ ፍሬሃ ወትጠፍኡ ፍጡነ እምድር ቡርክት እንተ ወሀበክሙ እግዚኣብሔር።

Deut 11:17 ወዕቀብዎ ለዝንቱ ነገር ውስተ ልብክሙ ወውስተ ነፍስክሙ ወረስይዎ ትእምርተ ውስተ እዴክሙ ወይኩን ዘይሔውስ ቅድመ አዕይንቲክሙ።

Deut 11:18 ወምህርዎሙ ለደቂቅክሙ ከመ ይትናገሩ ባቲ ለእመ ነበሩ ውስተ ቤት ወለእመኒ ሖሩ ውስተ ፍኖት ወሶበ ትሰክቡኒ ወሶበ ትትነሥኡኒ።

Deut 11:19 ወጸሐፍዎ ውስተ ምርፋቀ ቤትክሙ ከመ ይብዛኅ መዋዕሊክሙ ወመዋዕለ ውሉድክሙ ውስተ ምድር እንተ መሐለ እግዚአብሔር ለአበዊክሙ የሀቦሙ በአምጣነ መዋዕለ ሰማይ ውስተ ምድር።

Deut 11:20 ወለእመ ሰሚዐ ሰማዕክሙ ወኵሉ ትእዛዝ ዘእኤዝዘክሙ አነ ዮም ከመ ትግበሩ ወታፍቅርዎ ለእግዚአብሔር አምክክሙ ወከመ ትሖሩ በኵሉ ፍናዊሁ ወከመ ትትልውዎ ወያወፅኦዎሙ እግዚአብሔር ለእሉ አሕዛብ ለኵሎሙ እምቅድመ ገጽክሙ።

Deut 11:21 ወትትወረስዎሙ ለአሕዛብ ዐቢያተ እለ ይጸንዑክሙ ፈድፋደ።

Deut 11:22 ወኵሎ መካን ኀበ ኬዳ አሰረ እገሪክሙ ለክሙ ውእቱ እምገዳም ዘአንጢሊባኖ(ስ) እምፈለግ ዐቢየ አፍራጦስ ወእስከ ባሕር እንተ መንገለ ዐረብ ይከውን ደወልክሙ።

Deut 11:23 ወአልቦ ዘይቀውም መኑሂ ቅድመ ገጽክሙ ወያመጽእ (እ)ግዚአብሔር ፍርሃትክሙ ወረዓዳቲክሙ ላዕለ ኵሉ ምድር እንተ ዐረግሙ ላዕሌሃ በከመ ይቤለክሙ እግዚአብሔር።

Deut 11:24 ወናሁ አነ ዮም አቀውም ቅድሜክሙ በረከተ ወመርገመ።

Deut 11:25 ወበረከትሰ ለእመ ሰማዕክሙ ትእዛዞ ለእግዚአብሔር አምላክክሙ ኵሉ ዘአነ እኤዝዘክሙ ዮም።

Deut 11:26 ወመርገመኒ ለእመ ኢሰማዕክሙ ትእዛዞ ለእግዚአብሔር አምላክክሙ ኵሎ ዘአነ እኤዝዘክሙ ዮም ወሐደግምዎ ለፍኖት እንተ አዘዝኩክሙ ዮም ወሖርክሙ ወአምለክሙ አማልክተ ባዕደ ወኢታአምሩ።

Deut 11:27 ወሶበ አበአከ እግዚአብሔር አምላክከ ውስተ ምድር እንተ ለትትዐደው ዮርዳኖስ ከመ ትትዋረስ በህየ ወትገብእ በረከት ላዕለ ደብረ ገርዜን ወመርገመ ላዕለ ደብረ ጌቤል።

Deut 11:28 እለ ሀለዉ ማዕዶተ ዮርዳኖስ ድኅረ ፍኖት ዘመንገለ ዕርበተ ፀሐይ በምድረ ከናአን እለ ሀለው ውስተ ዐረብ ወአኃዜ ጎል ጎል ቅሩበ ዕፀት ነዊኅ።

Deut 11:29 ወናሁ ተዐድውዎ ዮም ለዮርዳኖስ ከመ ትባኡ ወትትዋረስዋ ለምድር እንተ ይሁበክሙ እግዚአብሔር አምላክክሙ መክፈልትክሙ በኵሉ መዋዕል ዘትነብሩ ውስቴታ።

Deut 11:30 ወዕቀቡ ከመ ትግበ(ር)ዎ ኵሉ ትእዛዞ።

Chapter 12

Deut 12:01 ወፍትሖ ዘተዐቅቡ ከመ ትግበሩ በምድር እንተ ይሁበክሙ እግዚአብሔር አምላክክሙ መክፈልተክሙ በኵሉ መዋዕል።

Deut 12:02 ወደምስሶ ደምሰስክዎ በኵሉ መካን ዘበህየ አምላኩ አማልክቲሆሙ አሕዛብ ዘአንትሙ ትትዋረስዎሙ በውስተ አድባር ነዋኅት ወበውስተ አውግር ወበታሕተ አእዋመ ቈጽለ።

Deut 12:03 ወነሰቱ ምሥዋዓቲሆሙ ወቀጥቀጡ ምስላቲሆሙ ወገዘሙ አእዋሚሆሙ ወአውዐዩ በእሳት ግልፎ አማልክቲሆሙ ምድር።

Deut 12:04 ወትገብሩ ከመዝ ለእግዚአብሔር አምላክክሙ በአኃቲ እምአህጉሪሆሙ ወከመ ይሰመይ ስሙ በህየ።

Deut 12:05 ወትወስዱ መሥዋዕትክሙ ወቍርባንክሙ ወቀዳሚትክሙ ወብፀዓቲክሙ ወዘበፈቃድክሙ ወዘበአሚኖትክሙ ወበኵሉ አልህምቲክሙ ወዘአባግዕክሙ።

Deut 12:06 ወበልዐ በህየ ቅድመ እግዚአብሔር አምላክክሙ ወተፈሥሑ በኵሎ ጋዜ ዘውስቴቱ ወዴዴክሙ ወበቤትክሙ እስመ ባረከከ እግዚአብሔር አምላክከ።

Deut 12:07 [ወ]ኢንግበር ኵሉ ዘግቡር ንሕነ ዮም በዝየ ፩፩ በአድሞ በቅድሜሁ።

Deut 12:08 እስመ ኢበጸሕክሙ እስከ ይእዜ ውስተ ምዕራፊክሙ ወውስተ ርስትክሙ ዘይሁበክሙ እግዚአብሔር አምላክክሙ።

Deut 12:09 (ወዐደ)ዉ ዮርዳኖስ ወንበሩ ውስተ ምድር እንተ ያወርሰክሙ እግዚአብሔር አምላክክሙ ወያዐርፈክሙ እምኵሉ ፀርክሙ እለ አውድክሙ ወትነብሩ ተአሚነክሙ።

Deut 12:10 ወይኩን ዝንቱ መካን ዘኀረየ እግዚአብሔር አምላክክሙ ከመ ይሰመይ ስመ በህየ ወትወስዱ ኵሉ ዘአነ እኤዝዘክሙ ዮም መሥዋዕትክሙ ወቍርባንክሙ ወዐስራትክሙ ወቀዳሚያትክሙ ዘእደዊሙ ወሀብትክሙ ወኵሉ ዘኅሩየ መባእክሙ ኵሉ ዘበጸዕክሙ ለአምላክክሙ።

Deut 12:11 ወተፈሥሑ ቅድመ እግዚአብሔር አምላክክሙ አንት ወደቂቅክሙ ወአዋልዲክሙ ወአግብርቲክሙ ወአእማቲክሙ።

Deut 12:12 vacate

Deut 12:13 vacate

Deut 12:14 vacate

Deut 12:15 vacate

Deut 12:16 ወግዩር ዘውስተ ሀገርክሙ ወትትፈሣሕ ቅድመ እግዚአብሔር አምላክከ በኵሉ ዘወደይከ እዴከ።

Deut 12:17 ወዑቅ ርእሰከ ወኢትሕድጎ ለሌዊ በኵሉ መዋዕል ዘሕያው አንተ ላዕለ ምድር።

Deut 12:18 ወለእመኒ አርኀበ ለከ እግዚአብሔር ደወለከ በከመ ይቤለከ አምላከከ ወትቤ አበልዕ ሥጋ ለእመ ፈትወት ነ(ፍ)ስከ ከመ በልዐ ሥጋ እምኵሉ ዘፈትወት ነፍስከ ከመ ትብላዕ ሥጋ።

Deut 12:19 ወለእመሰ ርሑቅ ውእቱ አምላክ ኀበ ኀረየ እግዚአብሔር አምላክከ ይሰመይ ስሞ በህየ ወትጠባኅ እምውስተ አልህምት ወአባግዒከ እምውስተ ዘወሀበከ እግዚአብሔር አምላክከ በከመ አዘዘክሙ ወመብልዕ በሀገርከ ዘፈተወት ነፍስከ።

Deut 12:20 ከመ ትብልዑ ወይጠል አው ሀየል ከማሁ ብልዑ ዘርኩስኒ እምኔከ ወዘንጹኅኒ ከማሁ ብልዕዎ።

Deut 12:21 ወተዓቀብ ጥቀ ከመ ኢትላዕ ደሞ እስመ ደም ነፍሱ ውእቱ፡፡ ወኢይበልዕ ነፍሶ ምስለ ሥጋ ወኢትብልዕዎ ውስተ ምድር ከዐውዎ ከመ ማይ።

Deut 12:22 ወኢትብልዕዎ ከመ ሠናይት ትኩንከ ለውሉድከኒ እምድኅሬከ ለእመ ገበርከ ሠናየ ወዘአዳም ቅድመ እግዚአብሔር አምላክከ።

Deut 12:23 ወባሕቱ ዘረሰየከ ቅዱሰ ወዘጸውዐከ ንሣእ ወሖር ውስተ መካን ዘሐረየ እግዚአብሔር አምላክከ ከመ ይሰመይ ስሞ በህየ።

Deut 12:24 ወትገብር መሥዋዕትከ ወትወዲ ውስተ ምሥዋዕ ወደምሰ ለመሥዋዕትከ ትክዕው ኀበ መንበረ መሥዋዕት ዘእግዚአብሔር አምላክከ ወብላዕ እምሥጋሁ።

Deut 12:25 ወዕቀብ ወስማዕ ኵሎ ቃል ዘአነ እኤዝዘከ ዮም ከመ ሠናይ ይኩንከ ለወልድከ ለዓለም ለእመ ገበርከ ሠናየ ዘአዳም ቅድመ እግዚአብሔር አምላክከ።

Deut 12:26 ወለእመኒ አጥፍኦሙ እግዚአብሔር አምላክከ በህየ ለአሕዛብ ከመ ትትዋረስዎሙ ምድሮሙ እምቅድመ ገጽከ ወትትዋረሶሙ (ወትነብር ውስ)ተ ምድሮሙ ወዑቅ ርእሰከ።

Deut 12:27 ወኢትፍቅድ ተሊዎቶሙ እምድኅረ ተሰረዉ እምቅድመ ገጽከ ወኢትፍቅድ አማልክቲሆሙ ወኢትበል ከመዝ ግበሩ (አሕ)ዘብ ወአማልክቲሆሙ ወአነኒ እገብር።

Deut 12:28 ከማሁ ለእግዚአብሔር አምላክከ እስመ ጸልአ እግዚአብሔር ርኵሰ ዘይገብሩ።

Deut 12:29 ኵሉ ቃል ዘእኤዝዘክሙ ግበሩ ወዕቀቡ ኪያሁ ወኢትትዋሣእ እምኔሁ ወኢታንክዩ እምኔሁ።

Chapter 13

Deut 13:01 ወለእመኒ ተንሥአ እሙንኬ ነቢይ አው ሐላሜ ሕልም ወገብረ ተአምረ ኣው መድምመ ወበጽሐ ተአምሪሁ አው መድምሙ ዘይቤለከ እንዘ ይብል ነዓ ሖር ወናምልክ አማልክተ ዘኢታአምሩ ኢትስምዕዎ ቃሎ ለውእቱ ነቢይ አው ለውእቱ ሐላሜ ሕልም።

Deut 13:02 እስመ ያሜክረክሙ እግዚአብሔር አምላክክሙ እም ኵሉ ልብክሙ ወእምኵሉ ነፍስክሙ።

Deut 13:03 ትልውዎ ድኅሬሁ ለእግዚአብሔር አምላክክሙ ወኪያሁ ፍርሁ ወትእዛዞ ዕቀቡ ወስምዑ ወኀቤሁ ተማኅፀኑ።

Deut 13:04 ወዝክቱ ነቢይ አው ሐላሜ ሕልም ለይሙት እስመ በዘ ያስሕተከ በዘ ነገረከ እግዚአብሔር አምላክከ ዘአውፀአከ እምድረ ግብጽ ወቤዘወከ እምቅኔ።

Deut 13:05 እስመ እንተ እንተ አዘዘከ እግዚአብሔር አምላክከ ከመ ትሖር ባቲ ወታሴስል ታማስን እከዮ እምኔከ።

Deut 13:06 ወእመኒ አስተብቋዕከ እኁከ ዘእምአቡከ አው ዘእም እመከ አው ወልድከ አው ወለትከ አው ብእሲትከ እንተ እምኅፅንከ አው ዐርክከ ከመ ነፍስከ ወይቤለከ በጽምሚተ ወነዓ ንሖር ወናምልክ አማልክተ ባዕደ ዘኢታአምር አንተ ወአበዊከ እምኵሉ።

Deut 13:07 አማልክት አሕዛብ እለ አውድክሙ ወእለ ቅሩብክሙ አው እምእለ ርሑቃን እምኔክሙ ጽንፈ ምድር እስከ ጽንፈ ምድር ኢትኅበር ምስሌሆሙ ወኢትስምዖ ወኢትምሐክ ዐይነከ ወኢትምሐሮሙ ወኢትስመሮ።

Deut 13:08 አይድዕ ወንግር በእንቲአሁ ወእደዊከ ይቀድማ ቀቲሎቱ ወእምዝ እደወ ኵሉ ሰብእ ይውግራሁ በእብን ወይቅትልዎ።

Deut 13:09 እስመ ፈቀደ ያርኅቃ እምእግዚአብሔር አምላክከ ዘአውፅአከ እምድረ ግብጽ ወእምቤተ ቅኔ።

Deut 13:10 ወኵሉ እስራኤል ሰሚዖ ይፍራህ ወኢይድግም እንከ ገቢሮተ እኩይ ውስቴትክሙ።

Deut 13:11 ወለእመ ሰማዕከ በውስተ አኃቲ እምውስተ አህጉሪክሙ ዘወሀበክሙ እግዚአብሔር አምላክከ ከመ ትንበር እንዘ ይብሉ ወፅኡ ዕደው ኃጥአን እምኔነ።

Deut 13:12 ወአስሐትዎሙ ለኵሎሙ እለ ይነብሩ ውስተ አህጉሪሆሙ ወይብልዎሙ ንሖር ናምልክ አማልክት ባዕድ ዘኢታአም ወትስእል ወታትኅት ጥቀ።

Deut 13:13 ወእምከመ እሙነ ኮነ ርኩሰ እምውስቴትክሙ ቀቲለ ትቅትሉ ኵሎሙ እለ ይነብሩ ውስተ ይእቲ ሀገር በኀፂን።

Deut 13:14 ወረጊመ ትርግምዋ ወለኵሉ ዘሀለወ ውስቴታ ወለኵሉ ንወያ ያስተጋብእ ውስተ ፍናዊሃ ወታዊዒ ሀገራ በእሳት

Deut 13:15 ምስለ ኵሉ ንዋያ ወምስለ ኵሉ ሀገር ከማሁ ትግብር በቅድመ እግዚአብሔር አምላክከ፡፡ ወአልቦ ዘይነብር ውስቴታ ለዓለም ወኢትንድቅ።

Deut 13:16 ወኢትግሥሥ በእዴከ ምንተኒ እምዘርጉም ዘውስቴታ ከመ ይሚጥ እግዚአብሔር መዓቱ ወየሀብከ ምኅረተ ወይምራኅከ ወያስተባዝኅከ በከመ መሐለ እግዚአብሔር ለአበዊከ።

Deut 13:17 ከመ ለእመ ሰሚዐ ሰማዕከ ቃለ እግዚአብሔር አምላክከ ወዐቀብከ ኵሎ ትእዛዞ ኵሎ ዘአነ እኤዝዘከ ዮም ወገበርከ ሠናይ ወዘአዳም ቅድመ እግዚአብሔር አምላክከ ውሉዶ ትከውን ለእግዚአብሔር አምላክከ።

Chapter 14

Deut 14:01 ወኢትትላጸዩ ርእስክሙ በእንተ ዘሞተ እስመ ሕዝብ ቅዱስ አንታ ለእግዚአብሔር አምላክከ ወኪያከ ኀረየ እግዚአብሔር አምላክከ ከመ ትኩኖ ሕዝቦ ለርስቱ እምውስተ ኵሉ አሕዛብ ዘውስተ ምድር።

Deut 14:02 ወኢትብልዑ ዘንተ ኵሎ ርኩሰ ወዝ ውእቱ ዘትበልዑ እምውስተ እንስሳ ላህም ወበግዕ እምውስተ አባግዕኒ ወሐራጊት እምውስተ አራዊትኒ ሀየል ወወይጠል ወቶራ ወደስከን ወውዕል ወአርጋ ወዝሬት።

Deut 14:03 ኵሎ እንስሰ ዘኑፉቅ ሰኰናሁ ወክፉል ጽፍሩ ወክልኤ ጽፈሪሁ ወይትመሰኰዕ ዘንተ ብልዑ እምውስተ እንስሳ።

Deut 14:04 ወዘንተ ዘኢትበልዑ እምውስተ ዘይትመሰኳዕ ዘንፉቅ ሰኰናሁ ወክፉል ጽፈሪሁ ገመል ወዳሲጳጳ ወኮሮ ግር ልዮዴን እስመ ይትመሰኳዕ ወኢኮነ ንፉ(ቅ) ሰኰናሁ ርኩስ ውእቱ ዝ ለክሙ፡፡

Deut 14:05 Vacat

Deut 14:06 ወዝእብኒ እስመ ንፉቅ ሰኰናሁ ወክፉል ጽፈሪሁ ወኢይትመሰኳዕ ርኩሥ ውእቱ ለክሙ እምውስተ ሥጋሆሙ ኢትልዑ ወበድኖሙ ኢትግሥሡ።

Deut 14:07 ወዝ ዘትበልዑ እምውስተ ማይ ዘቦ ክንፍ ወቂሳር ኢትብልዑ።

Deut 14:08 ርኩስ ውእቱ ለክሙ።

Deut 14:09 ኵሎ ዖፈ ንጹሕ ብልዑ።

Deut 14:10 ወዘኢትበልዑ እምውስቶሙ ንስር ወአግሪጳ ወሆባይ ወዘአምሳሉ።

Deut 14:11 ቋዕ ወዘአምሰሉ።

Deut 14:12 ሰገኖ ወገለውቃ ወለሮን ወአርድዮን ወአቃኖን ወአብን ወቃራ ቃጤን ወጒዛ ወዘአምሳሉ።

Deut 14:13 ወህጳጳ ወጒጓ ወበጕንበንበሕ ወከረድዮን ወዘአምሳሉ።

Deut 14:14 ወጰራ ፍልዮን ወጽግነት።

Deut 14:15 ወዘንተ ኵሎ አዕዋፍ ርኩስ ውእቱ ለክሙ ወኢትብልዑ እምኔሆሙ።

Deut 14:16 ወእምኵሉ አዕዋፍ ዘንጹሕ ብልዑ።

Deut 14:17 ወኵሎ ምዉት ኢትብልዑ ለአረማይ ዘውስተ ሀገርከ ሀብዎ ይብላዕ ሀብዎ ለሲሰዩ እስመ ሕዝብ ቅዱስ አንተ ለእግዚአብሔር አምላክከ።

Deut 14:18 ወኢታብስል መኅስአ ዘይጠቡ ኀሊበ እሙ።

Deut 14:19 ወዓሥራተ ትስዕር ኵሎ እክልከ ዘዘራእከ ዘታአቱ እምውስተ ገራውሂከ ዘዘ ዓመቱ።

Deut 14:20 ወብልዖ በቅድመ እግዚአብሔር አምላክከ በመካን ዘኀረየ እግዚአብሔር አምላክከ ከመ ትሰመይ ስሞ በህየ።

Deut 14:21 ወታበውእ ዓሥራቲሁ ለካልእከ ወለወይንከ ወለቅብእከ ወለኵሎሙ አል(ህ)ምቲከ ዘአባግዒከ ወአመ ትትመሀር ፈሪሆቶ ለእግዚአብሔር አምላክከ በኵሉ መዋዕል።

Deut 14:22 ወለእመሰ ርኁቅ ውእቱ እምኔከ ፍኖቱ ወኢትክል ወሲደ እስመ ርኁቅ ውእቱ መካን ዘሐረየ እግዚአብሔር አምላክከ ከመ ይሰመይ ስሞ በህየ እስመ ዘባረከከ እግዚአብሔር አምላክከ

Deut 14:23 ከመ ይሰመይ ስሞ በህየ ወትሁብ ሤጦ ለኵሉ ዘፈትወት ነፍስከ።

Deut 14:24 ብላዕ በህየ በቅድመ እግዚአብሔር አምላክከ ወተፈሣሕ አንተ ወቤትከ።

Deut 14:25 ወሌዋዊ ዘውስተ ሀገር እስመ አልቦ ርስተ ወክፍለ ምስሌከ።

Deut 14:26 ወበሣልስት ዓም ትበውእ ዓስራተ እክልከ ወዛዓመቱሰ ታነብሮ ውስተ ቤት፡፡ ወእምዝ ይመጽእ ምስሌከ እስመ ርስት ወክፍል ምስሌከ።

Deut 14:27 ወግዩር ወእጓለ ማውታ ወእቤር እንተ ውስተ ሀገር ከመ ይብልዑ ከመ ይባርከ እግዚአብሔር አምላክከ በኵሉ (ግ)ብርከ ዘገበርከ።

Chapter 15

Deut 15:01 ወበሳብዕት ዓመት ገብረ ኅድጋቱ ለትእዛዙ ዘኅድጋት ዘይትኀደግ።

Deut 15:02 ኵሎ ንዋይከ ዘይፈድየከ ካልእከ ወኢትትፈደይ እስመ ኅድጋት ተሰምየት ለእግዚአብሔር አምላክከ።

Deut 15:03 ወዘኀበሰ ነኪር ተፈደይ ኵሎ ዘብከ ኀቤሁ ለእኁከሰ ኅድገተ ትገብር ዘይፈድየከ።

Deut 15:04 እስመ አልቦ ነዳይ እምኔከ እስመ ባርኮ ይባርከከ እግዚአብሔር በውስተ ምድር እንተ ይሁበከ እግዚአብሔር አምላክከ መክፈልት ዘትወርስ።

Deut 15:05 ወለእመሰ ሰሚዐ ሰማዕክሙ ቃለ እግዚአብሔር አምላክክሙ ወዐቀብክሙ ወገበርክሙ ዘንተ ትእዛዘ ዘአነ እኤዝዘክሙ ዮም ወእስመ ባረከከ እግዚአብሔር አምላክከ በከመ ይቤለከ።

Deut 15:06 ወትሌቅኅ ለአሕዛብ ብዙኃን ወአንተሰ ኢትትሌቀኅ ወትኴንኖሙ ለአሕዛብ ብዙኃን ወኪያከሰ ኢይኴንኑከ።

Deut 15:07 ወለእመኒቦ ዘተጸነሰ እምውስተ አኃዊከ በአኃቲ እምሀገር ዘወሀበከ እግዚአብሔር አምላክከ ወኢትሚጥ ልበከ ወኢታጽንዕ እምውእቱሂ ቦቱ ለእኁከ።

Deut 15:08 ወፍታሕ ወአርኁ ወሀቦ ዘሰአለከ ዘከመ ሰአለከ።

Deut 15:09 ወዑቅ ርእስከ ኢይኩንከ ኅቡአ ቃለ ኃጢአት ውስተ ልብከ እንዘ ትብል ቅሩብ ውእቱ ዓመተ ኅድጋት ዘሳብዕ ዓመት ወኢይሁብ ወየአኪ ላዕሌከ ዐይኖ እኁከ ወይጸርኅ ላዕሌከ ኀበ እግዚአብሔር ወይከውነከ ዐቢይ ኃጢአተ።

Deut 15:10 አላ ውሂብኒ ሀብ ወለቂሐኒ ለቅሕ መጠነ ሰአለከ ወኢይተክዝ ልብከ እንዘ ትሁብ እስመ በእንተዝ ይባርከከ እግዚአብሔር አምላክከ በኵሉ ምግባሪከ ወውስተ ኵሉ ዘወደይከ እዴከ።

Deut 15:11 እስመ ኢይትኀጣእ ነዳይ ውስተ ምድር ወበእንተዝ አነ እኤዝዘከ ትግበር ዘንተ ነገረ ወእብለከ ከመ ትፈትሕ ወከመ ተርኁ እዴከ ለእኁከ ዘነዳይ ውእቱ ወለዘ ይሴእለከኒ ዘቅሩበከ ዘውስተ ምድረከ።

Deut 15:12 ወለእመኒ ተሣየጥከ ኀቤከ እኁከ ዕብራዊ አው ዕብራዊተ ፮ዓመተ ይትቀነዩ ለከ ወበሳብዕት ትፌንዎ።

Deut 15:13 (ዕራ)ቁ።

Deut 15:14 ስንቀ ታሰንቆ እምውስተ አባግዒከ ወእምውስተ እክልከ ወእምውስተ ምክያደ ወይንከ ወበአምጣነ ባረከ (ለ)ከ እግዚአብሔር አምላክከ።

Deut 15:15 ወተዘከር ከመ ገብር አንተ በምድረ ግብጽ ወቤዘወከ እግዚአብሔር አምላክከ እምህየ ወበእንተዝ እኤዝዘከ አነ ዮም ትግበር ዘንተ ነገረ።

Deut 15:16 ወእመሰ ይቤለከ ለሊሁ [ኢ]ይወፅእ እምቤተከ እስመ አፍቀረከ ወቤትከኒ ሐየ[ሰ] ነቢረ ኀቤሁ ትነሥእ (መስ)ፌ ወትሰቊሮ እዝኖ በኀበ ኆኅት መድረከ።

Deut 15:17 ወይኵንከ ግብር ዘለዓለም ወእመኒ [አ]መትከ ከማሁ ግበር።

Deut 15:18 ወኢይትዐፀብከ ፈንዎቶ አግዕዝ እምኀቤከ እስመ ዐስቦ [ዐ]ሳብ ዘምድር ተቀንየ ለከ [፮]ዓመት ወይባርከከ እግዚአብሔር አምላክከ በኵሉ [ዘ]ገበርከ።

Deut 15:19 ወኵሎ በኵር ዘ[ተወ]ልደ እምውስተ አልህም[ቲ]ከ ወእምውስተ አባግዒከ ተባዕቶ ትቄድስ ለእግዚአብሔር አምላከ ወኢት[ቅ]ርጽ በኵረ ላህምከ ወኢት[ቅ]ርጽ በኵረ አባግዒከ።

Deut 15:20 በ[ቅ]ድመ እግዚአብሔር አ[ምላ]ክከ ብልዖ ውስተ መካን ሐረየ ለከ እግዚአብሔር [አ]ላክከ አንተ ወቤትከ።

Deut 15:21 ወለእመሰ ቦቱ ነበረ እመኒ ዕዉር ውእቱ አው ሐንከሰ አው እምዘ ኮነ ነውር እኩይ ላዕሌሁ ኢትሰያ ለእግዚአብሔር አምላክከ።

Deut 15:22 ብልዕ ርኩስኒ ኅቡረ ብልዕዎ ከመ ወይጠል አው ከመ ሀየል።

Deut 15:23 ዳእሙ ደም ኢትብዑ ውስተ ምድር ከዐውዎ ከመ ማይ።

Chapter 16

Deut 16:01 ወዕቀብ ወርሐ ኒሰኒ ወግበር ፋሲካሁ ለእግዚአብሔር አምላክከ እስመ በወርኀ ኒሳን አወፅአክሙ እምድረ ግብጽ ሌሊተ።

Deut 16:02 ወትጠብኁ ፋሲከሁ ለእግዚአብሔር አምላክክሙ አባግዕ ወአልህምት በውስተ መካን ዘሐረየ እግዚአብሔር አምላክከ ከመ ይሰመይ ስሞ በህየ።

Deut 16:03 ወኢትብላዕ ብኁአ ሰብዕ እላንተ ናእተ ብላዕ ምስሌሁ ኅብስተ ኅማም እስመ በጕጕአ ወፃእክሙ እምነ ድረ ግብጽ በኵሉ መዋዕለ ሕይወትክሙ አመ ተዘከርከሙ ዕለተ ወጻእክሙ እምነ ምድረ ግብጽ።

Deut 16:04 ወኢያስተርኢ ብኁአ በኵሉ ደወልከ ሰቡዐ ዕለተ ወኢይቢት እምውስተ ሥጋ ዘጠበኅከ ሰርከ በቀዳሚት ዕለት ለነግህ።

Deut 16:05 ወኢትክል ጠቢሖቶ ለፋሲካ ወኢበውስተ አሓቲ እምነ አህጉር ዘወሀበከ እግዚአብሔር እንበለ ውስተ መካን ዘሐረየ እግዚአብሔር አምላክከ ከመ ይሰመይ ስሙ በህየ።

Deut 16:06 በህየ ጥብኁ ፋሲካ ሰርከ ጊዜ የዐርብ ፀሐይ በውእቱ ጊዜ እምነ ግብጽ

Deut 16:07 ወታበስል ወትጠብኅ ወትበልዕ በውእቱ መካን ዘኀረየ ለከ እግዚአብሔር አምላክከ ወትገብእ በነግህ ወተአቱ ውስተ አብያቲከ።

Deut 16:08 ሰዱሰ ዕላተ ብላዕ ናእተ ወበሳብዕት ዕለት እንተ አስተዋፅአ ይእቲ ዘበዓሉ ለእግዚአብሔር አምላክከ ወኢትገብር ባቲ ኵሎ ግብር ዘእንበለ ዘይትገበር።

Deut 16:09 ወይትኆለቍ ሰቡዐ ሰናብት እምዘአኀዝከ ትዕፅድ አመ ማእረር ወትእኅዝ ትኆልቍ ሰቡዐ ሰናብት።

Deut 16:10 ወትገብር በዓላ (ሰ)ናብቱ ለእግዚአብሔር አምላክከ በአምጠነ ትክል እዴከ ዘትሁብ ወበአምጣነ ይባርከከ እግዚአብሔር አምላክከ።

Deut 16:11 ወትትፌሣሕ በቅድመ እግዚአብሔር አምላክከ አንተ ወደቂቀከ ወወለትከ ወገብከ ወአመትከ ወግዩር ወእጓለ ማውታ ወእቤር እንተ ኀቤክሙ ወእንተ ውስተ ውእቱ መካን ዘሐረየ እግዚአብሔር አምላክከ ከመ ይሰመይ ስሞ በህየ።

Deut 16:12 ወተዘከር ከመ ገብር አንተ በምድረ ግብጽ ወዕቀብ ወግበር ዘንተ ኵሎ ትእዛዘ።

Deut 16:13 ወትግበር ለከ በዓለ መጸለት ሰቡዐ ዕለተ ሶበ አስተጋባእከ እክል እምውስተ ምክያድከ ወእምውስተ ምክያደ ወይንከ።

Deut 16:14 ወተፈሣሕ በበዓለከ ወልድከኒ ወወለትከኒ ወገብርከኒ ወአመትከኒ ወሌዋዊ ወግዩር ወእቤር እንተ ሀለወት ውስተ ሀገርከ።

Deut 16:15 ሰቡዐ ዕለተ ትገብር በዓለ እግዚአብሔር አምላክከ በውእቱ መካን ዘኀረየ እግዚአብሔር አምላክከ ወእምውስተ እክልከ ወእምውስተ (ኵሉ) ግብረ እዴከ።

Deut 16:16 ወተፈሣሕ ፫ዘመነ ለዓመት ወያስተርኢ ኵሉ ተባዕት ቅድመ እግዚአብሔር አምላክከ በውስተ መካን ዘኀረየ እግዚአብሔር አምላክከ በዓለ ሕግ ሃሌሉያ በበዓለ ሰናብት ወበዓለ መጸለት ወኢትምፃእ ቅድመ እግዚአብሔር ዕራቀ[ከ]።

Deut 16:17 ፩፩በአምጣነ ኀይለ እዴክሙ ወበአምጣነ በረከቱ ለእግዚአብሔር አምላክክሙ እንተ ወሀበክሙ ታምጽኡ።

Deut 16:18 ወሢሙ ለክሙ ፈታሕተ [ወ]ጸሐፍተ መባአ በኵሉ አህ[ጉ]ሪክሙ ዘወሀበክሙ እግዚአብሔር አምላክክሙ በበ ነገድክሙ ወይኴንንዎሙ [ለ]ሕዝብ ኵነኔ ጽድቅ።

Deut 16:19 ወኢያደልዉ ለገጽ ወኢይንሥኡ ኅልያነ እስመ ሕልያን ያዐ[ው]ሮሙ ለጠቢባን ወያሴስሎ ለቃለ ጽድቅ።

Deut 16:20 ዘይቀኒ በጽድቁ ለይትሉ ከመ ይሕየው ወትባውኡ ወትትዋረሱ [ም]ድረ እንተ ይሁበከ እግዚአብሔር አምላክከ።

Deut 16:21 ወኢትክል ለከ ኦመ ዘያመልክ እምው(ስ)ተ ዕፅ ኀበ ምሥዋ[ዑ] ለእግዚአብሔር አምላክክሙ።

Deut 16:22 Vacate፡፡

Chapter 17

Deut 17:01 ላህመ ወበልዐ ዘቦቱ ነውረ ኵሉ ነገር እኩይ ርኩስ ውእቱ በኀበ እግዚአብሔር አምላክከ።

Deut 17:02 ወለእመኒ ተረክበ በውስተ አሐቲ እምነ አህጉሪሆሙ ዘወሀበከ እግዚአብሔር አምላክከ ብእሲ አው ብእሲተ ዘይገብር እኩየ ቅድመ እግዚአብሔር አምላክከ እለ ተዐወሩ ሕጎ።

Deut 17:03 ወሖሩ ወአምለኩ ባዕደ አማልክተ ሰገዱ ሎሙ ለፀሓይ አው ለውርኅ እምውስተ ኵሉ ወውስተ ሰርጓቲሃ ለሰማይ ዘአዘዘከ እግዚአብሔር ወእምከመ ሰማዕከ ተሐትት ጥቀ።

Deut 17:04 ወለእመኒ እሙነ ኮነ ዝንቱ ነገር ወኮነ ዝንቱ ርኩሰ በውስተ እስራኤል ወታወፅእዎ ለውእቱ ብእ[ሲ] ወእመኒ ብእሲተ ወይወ[ግ]ርዎ በእብን ወይቅትልዎሙ።

Deut 17:05 በ፪ሰማዕት ወበ፫ ሰማዕት ይሙት ወበ፩ ስምዕ ኢ[ይ]ሙት።

Deut 17:06 ወበእደዊሆሙ እለ [እ]ሙንቱ ይቅድሙ ቀቲሎቶሙ ወእምድኅሬሆሙ እደወ ኵሉ ሕዝብ ወታወፅኡ እኩየ እምኔክሙ።

Deut 17:07 ወለእመቦ ዘተስእለከ ቃለ በውስተ ፍትሕ ዘማእከለ ደም ወማእከለ ንጽሕ ለአንጽሖ ወማእከለ ላኳ ወኵሎ ፍትሕ በማእከለ አህጉሪክሙ ትትነሣእ ወተዐርግ ውስተ መካን ዘኀረየ እግዚአብሔር አምላክከ ይሰመይ ስሙ በህየ።

Deut 17:08 ወተሐውር ኀበ ካህን ሌዋዊ ወኀበ መኳንንት እለ ሀለዉ ውእቶሙ መዋዕል ወተሰአል ወያይድዑከ ፍትሖ።

Deut 17:09 ወትገብር በከመ ቃለ ዘነገሩከ በውእቱ መካን ዘሐረየ እግዚአብሔር ከመ ይሰመይ ስሞ በህየ ወዕቀብ ኵሎ ከመ ትግበር ኵሎ ዘመሀሩከ ሕጎ።

Deut 17:10 ወበከመ ፍትሖ ዘነገሩከ ግበር ወኢትትገሐስ እምነ ቃል ዘነገሩከ ኢለፀጋም ወኢለየማን።

Deut 17:11 ወዝንቱሰ ብእሲ ዘገብረ በትዕቢት ከመ ኢይትአዘዝ ለመካን ይቀውም ወይገብር በስሙ ለእግዚአብሔር አምላክከ አው ለመኳንንት ዘሀለወ በውእቶን መዋዕል ለይሙት ውእቱ ብእሲ ወአሰሰሉ እኩየ እምነ እስራኤል።

Deut 17:12 ወኵሉ ሕዝብ ሰሚዖ ይፍርህ ወኢይድግም እንከ አብሶ።

Deut 17:13 ወለእመኒ ቦእከ ውስተ ምድር እንተ ይሁበከ እግዚአብሔር አምላክከ መክፈልተከ ወያወርሰከሃ ወነበርከ ውስቴታ፡፡

Deut 17:14 ወትቤ እሰይም ሊተ መልአክ ከመ ኵሉ አሕዛብ እለ አውድየ ወትሰይም ለከ መልአከ ዘሐረየከ እምውስተ አኃዊከ።

Deut 17:15 ወኢትክል ሰዪመ ለከ ብእሲ ነኪረ እስመ ኢኮነ እኁከ (ከ)መ ኢያብዝኅ አፍራሰ ወከመ ኢያግብኦ ለሕዝብ ውስተ ግብጽ እስመ እግዚአብሔር ይቤ ኢይደግም እንከ ገቢኦታ ለይእቲ ፍኖት።

Deut 17:16 ወኢያብዝኅ ሎቱ አንስተ ወኢይሚጥ ልቦ ወኢያብዝኅ ሎቱ ወርቀ ወብሩረ ጥቀ።

Deut 17:17 ወሶበ ነበረ ውስተ ምኵናን ለይጽሐፍ ሎቱ ዘንተ ዳግመ ኦሪተ ውስተ መጽሐፍ እምኀበ ካህናት ወሌዋዊያን።

Deut 17:18 ወይነብር ኀቤሁ ወያነብብ ቦቱ በኵሉ መዋዕለ ሕይወቱ ከመ ይትመሀር ፍኖቶ ለእግዚአብሔር አምላክከ ወዕቀብ ኵሎ ትእዛዘ ወይገብር ኵነኔሁ።

Deut 17:19 ከመ ኢያዕቢ ልቦ እምአኃዊሁ ወከመ ኢይየኀድግ እምነ ትእዛዙ ለእግዚአብሔር ወኢይትገሐሥ ኢለየማን ወኢለፀጋም ከመ ይኑሕ መዋዕሊሁ በውስተ ምኵናኑ ወውእቱ ወወልዱ በውስተ እስራኤል።

Chapter 18

Deut 18:01 ወአልቦሙ መክፈልተ ካህናት ወሌዋዊያን ወኵሉ ሕዝበ ሌዊ ምስለ እስራኤል መባአ እግዚአብሔር ክፍሎሙ ወኪያሁ ይሴሰዩ።

Deut 18:02 ወክፍለ አልቦሙ ባሕቱ በውስተ አኃዊሆሙ እስመ ውእቱ ክፍሉ በከመ ይቤሎ

Deut 18:03 ዝውእቱ ሕጎሙ ለካህናት እምሕዝብ እለ ይጠብሑ ጥብሐ እመኒ ላህመ ወእመኒ በግዐ ዘይሁብዎ ለካህናት መዝራዕተ ወሕልቀ ወቈስጤ።

Deut 18:04 ወቀዳሜ እክልከ ወቀዳሜ ወይነከ ወቀዳሜ ቅብእከ ወእምነ ዘቀረጽከ አባግዒከ ተሀቦ።

Deut 18:05 እስመ ሐረዮ እግዚአብሔር አምላክከ እምነ ኵሉ ሕዘ[በ]ከ ከመ ይቁም ቅድመ እግዚአብሔር ወይትለአክ ወይባርክ በስመ ዚአሁ ውእቱ ወደቂቁ በኵሉ መዋዕለ።

Deut 18:06 ወለእመ መጽአ ሌዋዊ እምውስተ አህጉሪክሙ ዘእምነ ኵሉ ደቂቀ እስራኤል ዘኀበ [ይ]ነብር ውእቱ እስመ ፈተወ በነፍሱ ከመ ይትለአከ በውእቱ መካን ኀበ ኀረየ እግዚአብሔር አምላከ።

Deut 18:07 ከመ ይትቀነይ ለእግዚአብሔር አምላክከ ከመ አኃዊሁ ሌዋዊያን እለ ይቀውሙ ህየ ቅድመ እግዚአብሔር አምላክከ።

Deut 18:08 ይትከፈል መክፈልቶ ወይሴሰዩ ዘእንበለ ሲመቱ ዘበ ሀገሩ።

Deut 18:09 ወለእመ ቦእከ ውስተ ምድር እንተ ይሁበከ እግዚአብሔር አምላክከ ኢትትመሀር ገቢረ ከመ ርኵሶሙ ለውእቱ ሕዝብ።

Deut 18:10 ወኢይትረከብ በውስቴትክሙ ዘይሰውዕ ወልዶ አው ወለቶ በእሳት ወያስተቃስም መቅስመ ወያሰግል ወያጤይር በሥራይ ወዘየሐርስ በጸውዕ ወዘያነቅህ ምዉተ ወዘያሰግል በዖፈ።

Deut 18:11 እስመ ርኩስ ኵሉ ዘይገብሮ በዝንቱ በኀበ እግዚአብሔር እስመ በበይነ ዝንቱ ርኵሶሙ ያጠፍኦሙ እግዚአብሔር እምኔከ።

Deut 18:12 ወኩን ፍጹመ ቅድመ እግዚአብሔር አምላክከ እስመ እልክቱ አሕዛብ እለ አእተተ ትትዋረስዎሙ እሙንቱ ያሰግሉ ወያጸምኡ መቅሥመ ወለከሰ አኮ ከማሁ።

Deut 18:13 ነቢየ ወሀበከ እግዚአብሔር አምላክከ እምውስተ አኃዊከ ዘከማየ ወያነሥእ ለከ እግዚአብሔር አምላክከ ወሎቱ ስምዕዎ በኵሉ።

Deut 18:14 ወኵሉ ዘሰአልካሁ ለእግዚአብሔር አምላክከ በኮሬብ በዕለተ ተጋባእክሙ ወትቤሉ ኢትድግም እንከ ሰሚዖተ ቃሉ ለእግዚአብሔር አምላክከ ወዘኒ እሳተ ዐቢየ ኢንሬእዮ እንከ ከመ ኢን(ሙት)።

Deut 18:15 ወይቤለኒ እግዚአብሔር አማን ኵሉ ዘይቤሉ።

Deut 18:16 ነቢይ አንሰአ ሎሙ እምውስተ አኃዊሆሙ ዘከማከ ወቃልየ ውስተ አፉሁ ወይነግሮሙ ዘከመ (አዘ)ዝክዎ።

Deut 18:17 ወብእሲ ዘይሰምዖ ለውእቱ ነቢይ በኵሉ ነገር በስመ ዚአየ አነ እትቤቀል በእንቲአሁ።

Deut 18:18 ወባሕቱ ነቢይ ዘይኤብስ ወዘይነብብ ቃለ በስመ ዘኢአዘዝክዎ ይንብብ ወዘነበበሂ በስመ ባዕድ አማልክት ይሙት ውእቱ ነቢይ።

Deut 18:19 ወለእመሰ ትብል በልብከ እፎ አአምር ቃለ ዘነበበ እግዚአብሔር እምነ ዘነበበ በስመ እግዚአብሔር እምከመ ኮነ ቃሉ ወበጽሐ ወኢኮነ በከመ ኢነበበ እግዚአብሔር ለውእቱ ቃል ወበሐሰት ነበበ ውእቱ ነቢይ ወኢትሰምዕዎ።

Chapter 19

Deut 19:01 ወለእመሰ አጥፍኦሙ እግዚአብሔር አምላክከ ለአሕዛብ እለ ይሁበከ እግዚአብሔር ምድሮሙ ወተዋረስክዎሙ ወነበርክሙ ውስተ ምድሮሙ ወውስተ አብያቲሆሙ ፴ አህጉር ትፈልጥ ለከ በማእከለ ምድርከ እንተ ወሀበከ እግዚአብሔር አምላክከ።

Deut 19:02 ወታአምር ለሊከ ፍኖቶን ወትከፍል ደወለ ምድርከ ምስልስተ ዘአስተከፈለከ እግዚአብሔር አምላክከ ወይኩን ህየ ምስካዩ ለቀታሊ።

Deut 19:03 ወዝንቱ ውእቱ ሕጉ ለቀታሊ ወእምከመ ሰከየ ህየ ይሕየው ለእመ በኢያእምሮ ቀተሎ ለካልኡ ወለእመሰ ኢኮነ ጸላኢሁ ቀዲሙ።

Deut 19:04 ወለእመሰ ዘሖረ ምስለ ከልኡ ይስሕብ ዕፀ ወቈስለ እዴሁ በጕድብ እንዘ ይገዝም ዕፀ ወወድቀ ኀፂኑ ውስተ (ዕ)ፀ ወወረደ ላዕለ ካልኡ ወቀተሎ ይስኪ ውእቱ ውስተ

አኃቲ አህጉረ ወየሐዩ ከመ።

Deut 19:05 ኢይዴግኖ አበ ደሙ ወይቅትልዎ ለቀታሊ እስመ ተቀየሞ በልቡ ወይረክቦ ለእመ ርሕቆ ፍኖተ ወይቀትል ነፍሰ እንዘ ኢኮነ አበሰሁ ለሞት እስመ ኢኮነ ጸላኢሁ ቀዲሙ።

Deut 19:06 ወበበይነ ዝንቱ እኤዝዘከ አነ ትግበር ዘንተ ነገረ ወእቤለከ ፴አህጉረ ፍልጥ ለከ።

Deut 19:07 ወለእመ አርኀበ ለከ እግዚአብሔር ደወለ በከመ (መሐ)ለ እግዚአብሔር ለአበዊከ

Deut 19:08 ለእመ ሰማዕከ ከመ ትግበር ኵሎ ዘንተ ትእዛዘ ዮም ከመ ታፈቅሮ ለእግዚአብሔር አምላክከ ወከመ ትሖር በኵሉ ፍናዊሁ ወበኵሉ መዋዕለ ወትዌስክ ለከ ዓዲ ፴ አህጉረ (ላዕለ እልክቱ ፴) አህጉረ።

Deut 19:09 ወኢይትከዐው ደመ ንጹሐ ውስተ ምድርከ እንተ ወሀበከ እግዚአብሔር አምላክከ መክፈልተከ ወኪያሁ ውስቴትከ ቀታሌ ነፍስ።

Deut 19:10 ወእመሰ ብእሲ ዘይጸልኦ ለከልኡ ወይጸንሕ ወእምዝ ተንሥአ ላዕሌሁ ወቀተሎ ነፍሶ ወሞተ ወሰከየ እምእላንቱ አህጉር ወይልእክ ሊቃናተ ሀገሩ ወያመጽእዎ እምህየ ወይሜጥውዎ ኪያሁ ለአበ ደም ወይቀትሎ።

Deut 19:11 ወዐንከ ወኢትምሐኮ ወታነጽሕ ደመ ንጹሕ እምነ እስራኤል ወትከውን ሠናይተ ላዕሌከ።

Deut 19:12 ዘሰርዑ አበዊከ በውስተ ርስትከ ዘተዋረስከ ርስተ እንተ ወሀበከ እግዚአብሔር አምላክከ መክፈልተ።

Deut 19:13 ወኢይከውን ፩ሰማዕተ ከመ ይኩን ስምዐ ላዕለ ወልዱ በኵሉ ጌጋየ ወበኵሉ አበሰ ዘአበሱ በአፈ ሰማዕት ወበአፈ ፫ሰማዕት የሐልቅ ኵሎ ነገረ።

Deut 19:14 ወለእመ ኢያምጽኡ ሎቱ ለሰብእ ስማዕ በዐመፃ ወነበቡ ለዕሌሁ በሐሰት ወይቀውሙ እልክቱ ፫ ዕደው እለ ይትኃሠሡ ቅድመ እግዚአብሔር ወቅድመ መኳንንት ወቅድመ ካህናት እለ ሀለዉ በእማንቱ መዋዕል ወይኅትቱ መኳንንተ ወይጤይቁ።

Deut 19:15 ወለእልክቱኒ ፪ ሰማዕት ወለዝንቱኒ ዐማፂ ዘኮነ ስምዐ በሐሰት ወቆመ ላዕለ ካልኡ ይግበርዎ በከመ ፈቀደ ይገብር እኪተ ላዕለ ከልኡ ወታሴስሉ እምኔክሙ።

Deut 19:16 ወባዕደ ሰሚዖ ይፈርህ ወኢይደግም ነጊረ ዘንተ ነገረ እኩይ በውስቴትክሙ።

Deut 19:17 ወዐይንከ ኢትምሐኮ ነፍስ ህየንተ ነፍስ (ወዐ)ይን ህየንተ ዐይን ወስን ህየንተ ስን ወእድ ህየንተ እድ ወእግር ህየንተ እግር።

Chapter 20

Deut 20:01 ወለእመ ወፃእከ ፀብአ ላዕለ ጸርከ ወርኢከ አፍራስ ወመስተፅዕናነ አሕዛብ ዘይበዝኀከ ኢትፍራህ እምኔሆሙ እስመ እግዚአብሔር አምላክከ ምስሌከ ዘአውፀአከ እምድረ ግብጽ።

Deut 20:02 ወሶበ አኀዝከ ትትቃተል ይመጽእ ካህን ወይነግሮሙ ለሕዝብ ወይብሎሙ ስማዕ እስራኤል ናሁ ተሐውሩ አንትሙ ከመ ትትቃተሉ ፀርክሙ ወኢይደንግፅክሙ ልበክሙ ወኢትፍርሁ ወኢትመምዑ ወኢትትገሐሱ እምቅድመ ገጹ።

Deut 20:03 እግዚአብሔር አምላክክሙ የሐውር ፍጽመ ለክሙ ከመ ይቅትል ፀርክሙ።

Deut 20:04 ወይብልዎሙ ለጸሐፍትኒ ወለሕዝብኒ ለእመቦ ብእሲ ዘነደቀ ቤተ ሐዲሰ ወኢገብረ መድቅሐ ቤቱ ለይሖር ወለይግባ(እ) ውእቱ ከመ ኢይሙት ውስተ ቀትል ወካልእ ብእሲ ይትፌሣሕ ቦቱ።

Deut 20:05 Vacate

Deut 20:06 ወለእመቦ ዘፈሐረ ብእሲተ ወኢነሥአ ለይለይሖር ወለይግባእ ውስተ ቤቱ ከመ ኢይሙት በውስተ ቀትል ወካልእ ብእሲ ይንሣእ።

Deut 20:07 ወይድግም ውሂቦቶሙ ጸሐፍት ለሕዝብ ለእመቦ ብእሲ ፈራህ ዘይፈርሆ ልቡ ለይሖር ወለይግባእ ውስተ ቤቱ ከመ ኢያፍርህ ልበ ቢጹ በከመ ዘዚአሁ።

Deut 20:08 ወዘሰ አኅለቁ ነጊሮተክሙ ጸሐፍት ለሕዝብ ይሰየሙ መላእክተ ሰራዊት እምውስተ ዐበይተ ሕዝብ።

Deut 20:09 ወሶበ ትበጽሑ ኀበ ሀገር ከመ ትትቃተል ትጼውዖሙ በሰላም።

Deut 20:10 ወለእመ አውሣእከ በሰላም አርኀውከ ኵሎ ሕዝበ እለ ትረክቡ በውስቴታ እለ ያገብኡ ለከ ጸባሕተ ወምኵናኒከኒ ይኩንከ።

Deut 20:11 ወለእመሰ ኢያውሥኡከ ወገብሩ ፀብአ ትነብሩ ላዕሌሃ ወያገብአ እግዚአብሔር (አም)ላክከ ውስተ እደዊከ።

Deut 20:12 ትቀትል ኵሎ ተባዕተ በቀትለ ኀፂን ዘእንበለ አንስት ወንዋይ።

Deut 20:13 ወኵሉ እንስሳ ወኵሉ ዘሀለወ ውስተ ሀገር ኵሎ ጥሪቶሙ ትበረብር ለከ ወብላዕ ኵሎ በርባረ ፀርከ ዘወሀበከ እግዚአብሔር አምላክከ።

Deut 20:14 ወከመዝ ትገብር ለኵሉ አሕዛብ እለ ጥቀ ርኁቃን እለ ኢኮና እምውስተ አህጉሪሆሙ ለእሉ አሕዛብ እለ ይሁበከ እግዚአብሔር አምላክከ ምድሮሙ ከመ ትትዋረስ።

Deut 20:15 ወኢታርኁ ኵሎ ነፍስ አላ መርገመ ትረግምዎሙ ለኬጤዎን ወአሞሬዎን ወለፌርዜዎን ወለኤዌዎን ወለኢያቡሴዎን በከመ አዘዘከ እግዚአብሔር አምላክከ።

Deut 20:16 ከመ ኢይምሀሩከ ገቢረ ኵሉ ርኵሶሙ ወኵሉ ዘከመ ይገብሩ ለአማልክቲሆሙ ወትጌግዩ ቅድመ እግዚአብሔር አምላክከሙ።

Deut 20:17 ወለእመ ነበርከ ኀበ ሀገረ ብዙኀ መዋዕለ ከመ ትትቃተሉ ወከመ ትትነሣእ ኢትግዝም ኦመ ወኢታውርድ ኀፂነ ላዕሌሆን እለ እለ እምኔሆን ብላዕ (ቦኑ ሰብ)እ ውእቱ ኦመ ገዳም ከመ ይምጻእ ቅድሜከ ወይባእ ውስተ ቅጽርከ።

Deut 20:18 ወባሕቱ ዕፅ ዘታአምር ዘኢይፈሪ ኪያሁ ትገዝሞ ወትመትር ወትነድቅ ሐጹረ ላዕለ ይእቲ ሀገር እንተ ትገብር ፀብአ ምስሌከ አስተጋብእ።

Chapter 21

Deut 21:01 ወለእመ ትረክብ ቅቱለ በውስተ ምድር እንተ ወሀበከ እግዚአብሔር አምላክከ ትትዋረስ ውዱቀ ውስተ ገዳም ወኢያአምሩ ቃላቲሁ ወይወፅኡ ሊቃውንቲሆሙ ወይዌጥኑ ዘአውዱ ለውእቱ ቀትለ አህጉረ።

Deut 21:02 ወሀገር እንተ ቅርብት ይእቲ መንገሌሁ ለውእቱ ቅቱል አእሩጊሃ ለይእቲ ሀገር ያምጽኡ እጐልተ እምውስተ አልህምት (እንተ ኢተቀ)ንየት ወእንተ ኢሰሐበት አርዑታ።

Deut 21:03 ወያዐርዋ አእሩጊሃ ለይእቲ ሀገር ለይእቲ እጐልት ውስተ መብእስ ዘኢተሐርሰ ወኢተዘርአ ውስቴቱ ወይመትርዋ ስረዊሃ ለይእቲ እጐልት በውስተ ቈላት።

Deut 21:04 ወይመጽኡ ካህናት ወሌዋዊያን እስመ ኪያሆሙ ሐረየ እግዚአብሔር ከመ ይቁሙ ኀቤሁ ወይባርኩ በስመ ዚአሁ ወበቃለ ዚኣሆሙ ይቁ(ም) ኵሉ ተስናነ (ወ)ኵሉ ዘይትሐደግ።

Deut 21:05 ወኵሉ አእሩጊሃ ለይእቲ ሀገር እንተ ቅርብት ለውእቱ ቅቱል ለመንገሌሁ ይትሐፀቡ እደዊሆሙ ላዕለ ርእሳ (ለይ)እቲ እጐልት እንተ መተርዋ ሥረዊሃ በውስተ ቈላት።

Deut 21:06 ወይነቡ ወይብሉ እደዊነ ኢከዐዋ ደሞ ለዝንቱ ወአዕይንቲነኒ ኢርእያ።

Deut 21:07 ሥራየ ለሕዝብከ እስራኤል እግዚኦ እለ ቤዘውካሆሙ እምነ ምድረ ግብጽ ከመ ኢይኩን ጌጋየ ላዕለ ሕዝብከ ወሥራይ ሎሙ በእንተ ውእቱ ነፍስ።

Deut 21:08 ወአንተሰ አሰስል ጌጋየ ነፍስ እምላዕሌክሙ ወትከውን ሠናይተ ላዕሌከ ለእመ ገበርከ ሠናየ ወዘአዳም ቅድመ እግዚአብሔር አምላክከ።

Deut 21:09 ወፃእከ ፀባእከ ላዕለ ፀርከ ወአግብኦሙ እግዚአብሔር አምላክከ ውስተ እዴከ ወጼወውካሆሙ።

Deut 21:10 ወርኢከ በውስተ ፄዋ ብእሲተ እንተ ሠናይት ርእየታ ወፈተውካሃ ለከ ትኩንከ ብእሲተ።

Deut 21:11 ወታበውአ ውስተ ጽርሐ ቤትከ ወላጽያ ርእሰ ወጽፍራ ወታሴስል አልባሲሃ በዘ ቦቱ ፄወውካሃ ወታነብራ ውስተ ቤትከ ወትበኪ ወይበኪዩ አቡሃ ወእማ ፴ መዋዕለ።

Deut 21:12 እምድኅረ ዝንቱ ትበውእ ኀቤሃ ወትከውነከ ብእሲተ።

Deut 21:13 ወእምዝ ለእመ ኢፈቀድካሃ ትፌንዎ አግዓዚተ ወሰዪጥሰ ኢትሠይጠ ለወርቅ ወኢትክሕዳ ከመ አውሰብከሃ።

Deut 21:14 ለእመኒ አውሰበ ብእሲ ክልኤ አንስተ ወለአኃቲ ይጸልአ ወለአኃቲ ያፈቅራ ወወለደት ሎቱ በኵሮ እንተ ይጸልአ።

Deut 21:15 አመ ያስተዋርሶሙ ንዋዮ ለደቂቁ ኢይክል አዕቢዮቶ ለወልዳ ለእንተ ያፈቅር ወተዐውሮቶ ለወልዳ ለእንተ ይጸልእ።

Deut 21:16 ወይሁቦ ምክዕቢተ እምኵሉ ዘትረክቦ ሎቱ እስመ ውእቱ ቀዳሜ ውሉ ወሎቱ ይረስ ዘበኵሩ።

Deut 21:17 ወለእመ ቦቱ ወልደ ከሐዲ ወዝሁረ ወኢይትኤዘዝ ለቃለ አቡሁ ወለቃለ እሙ ወገሠጽዎ ወኢሰምዕዎ ወይወስድዎ ኀበ ሊቃናተ ሀገሩ ውስተ አንቀጹ ብሔሩ።

Deut 21:18 ወይብልዎሙ ለሰብአ ሀገሮሙ ዝውእቱ ወልድየ ይክሕደነ ወያዐቢ ርእሶ ወኢይሰምዕ ቃልነ ወይሰገር ወይሰክር።

Deut 21:19 ወይወግርዎ በአእበን ሰብአ ሀገሩ ወይቀትልዎ ወታሴስሉ እኩየ እምኔክሙ ወኵሉ እስራኤል ሰሚዖሙ ይፈርሁ።

Deut 21:20 ወለእመቦ ዘአበሰ ወበጽሐ ጌጋዩ ከመ ይት(ኰ)ነን መሞተ ይስቅልዎ ዲበ ዕፅ።

Deut 21:21 ወኢይቢት ሥጋሁ ዲበ ዕፅ አላ ቀ(ቢረ) ቅበርዎ በይእቲ ዕለት እስመ ርጉም በኀበ እግዚአብሔር ዘስቁል ዲበ ዕፅ ወኢታርኵስዎ ለምድር እንተ ይሁበከ እግዚአብሔር አምላክከ መክፈልትከ።

Chapter 22

Deut 22:01 ወለእመ ቢጽከ አው በግዖ ኀበ ተገድፈ በፍኖት ኢትትዐወር አፍጥን አስልጦቱ ለካልእከ ወአወፍዮ።

Deut 22:02 ወለእመ ኢኮነ ቅሩበ ካልእከ ኀቤከ ወለእመ ኢታአምሮ ታስተጋብእ ወታአቱ ቤትከ ወይነብር ኀቤከ እስከ አመ የኀሣ ከልእከ ወታገብእ ሎቱ።

Deut 22:03 እመኒ አድጉ ወእመኒ ላህሙ ከመዝ ትገብር ወእመኒ ልብሶ ከመዝ ትገብር በእንተ ኵሉ ዘተገድፈ እምኀቤሁ ወረከብካሁ ኢትክል ተዐውሮቶ።

Deut 22:04 ወለእመኒ ርኢከ አድገ ቢጸከ አው ላህሞ ውዱቀ ውስተ ፍኖት ኢትትዐወሮሙ ወታነሥእ ወታስተላዕል ምስሌሁ።

Deut 22:05 ወኢትረሲ ብእሲተ በትርሲተ ብእሲ ወኢይለብስ ብእሲ ለብእሲተ እስመ ርኩስ ውእቱ በኀበ እግዚአብሔር አምላክከ ኵሉ ዘይገብሮ ለዝንቱ።

Deut 22:06 ለእመ ረከብከ እጐልተ ዖፍ ቅድመ ገጽከ በውስተ ፍኖት እመኒ ውስተ ዕፀው አው ውስተ ምድር እመኒ አፍሕርተ ወእመኒ እንቆቅሖ ወኢትንሣእ እመኒ ምስለ እጐሊሃ።

Deut 22:07 ታሰርር ወታግዕዝ እምአፍሕርቲሃ ትነሥእ ለከ ከመ ትኩን ሠናይተ ላዕሌከ ወይበዝኅ መዋዕሊከ።

Deut 22:08 ወለእመ ነደቀ ናሕሰ ሐዲሰ ትገብር ተድባብ ለናኅስከ ወኢትግበር ቀትለ ለቤትከ ከመ ኢይደቅ (በዘይወድቅ እምኔሁ)።

Deut 22:09 (ወኢትትክል ኵሉ ሕ)ብር ዐጸደ ወይንከ (ከመ ይ)ቀደስ ፍሬሁ ወዘርከኒ ዘትዘርእ ምስለ ፍሬ ወይንከ።

Deut 22:10 ወኢትኅርስ በአድግ ወበላህም ኅቡረ፡፡ ወኢትልብስ ዘተአንመ በፀምር ወበዓጌ።

Deut 22:11 ወትገብር ለከ ዘፈረ ፍቱለ ምስለ ፬ መአዝነ አልባሲከ ዘትለብስ።

Deut 22:12 ወለእመ ጸልአ ብእሲ ብእሲተ ዘአውሰበ እምድኅረ ነበረ ምስሌሃ ወአምጽአ ላቲ ነገረ ምክንያት ወአውፅአ ላቲ ስመ እኩየ ወይቤ ነሣእክዎ ሊተ ብእሲተ ወሶበ ቦእከ ላዕሌሃ ኢረከብኩ ድንግልናሃ ወይንሥኡ አቡሃ ወእማ መንጸፈ ድንግልናሃ ለውእቶሙ ወይወስዱ ኀበ ሊቃናት ኀበ አንቀጽ።

Deut 22:13 ወይቤሎሙ አቡሃ ለ ለይእቲ ወለት ለሊቃናት ዛቲ ወለትየ ወሀብክዎ ለዝንቱ ብእሲ ትኩኖ ብእሲቶ ወሶበ ጸልአ ይእዜ አምጽአ ላቲ ነገረ ምክንያት ወይቤላ ኢረከብኩ ድንግልናሃ ለወለትከ።

Deut 22:14 ወናሁ ዝንቱ መንጸፈ ድንግልናሃ ለወለትየ ወያስፍሕዎ ለውእቱ መንጸፍ ቅድመ ሊቃናተ ለዛቲ ሀገር።

Deut 22:15 ወይነሥእዎ ወይጌሥጽዎ ወይነሥእዎ ፻ሰቅለ ወይሁብዎ ለአቡሃ ለይእቲ ወለት።

Deut 22:16 እስመ አውፅአ ስመ እኩየ ላዕለ ድንልና እስራኤል ወትኩኖ ሎቱ ብእሲቱ ወኢይከውኖ ኀዲጎታ መጠነ ሕያው ውእቱ።

Deut 22:17 ወለእመሰ እሙነ ኮነ ዝንቱ ነገር ወኢተረክበ ድንግልናሃ ለይእቲ ወለት ኀበ ኆኅተ ቤተ አቡሃ ይውግርዋ በእብን ወይቅትልዋ።

Deut 22:18 እስመ ገብረት እበድ በውስተ ደቂቀ እስራኤል ወአዘመወት ቤተ አቡ(ሃ) ወ(አጽአለ)ት ወታሴስል እኩየ እምውስቴትክሙ።

Deut 22:19 ወለእመቦ ዘተረክበ ብእሲ እንዘ ይሰክብ ምስለ ብእሲተ ብእሲ ቅትልዎሙ ለክልኤሆሙ ለውእቱ ብእሲ ዘሰከበ ምስለ ይእቲ ብእሲት ወለይእቲኒ ብእሲት ወታሴስሉ እኩየ እምውስተ እስራኤል።

Deut 22:20 ወለእመቦ ወለተ ድንግለ እንተ ተፍሕርት ይእቲ ብእሲት ወረከባ ከልአ ብእሲ በውስተ ሀገር ወሰከበ ምስሌሃ ለክልኤሆሙ አውፅእዎሙ ኀበ አንቀጸ ሀገር ወይውግርዎሙ በአእባን።

Deut 22:21 ወይቅትልዎሙ በአእባን ለወለትኒ እስመ (ኢ)ጸርሐት በውስተ ሀገር ወለውእቱኒ ብእሲ እስመ አኅሰራ ለብእሲተ ከልኡ ወአሰስሉ እኩየ እምውስቴትክሙ።

Deut 22:22 ወለእመሰ ገዳመ ረከበ ለወለት እንተ ፍሕርት ይእቲ ወተሐየላ ወሰከበ ምስሌሃ ይውግርዎ ለባሕቲቱ።

Deut 22:23 ወለወለትሰ አልቦ ዘትሬስይዎ እስመ አልባቲ ጌጋየ በዘ ትመውት ይእቲ ወለት ከመ ሶበ ይትነሣእ ብእሲ ላዕለ ከልኡ ወቀተሎ ነፍሱ ከማሁ ዝንቱ ነገር።

Deut 22:24 እመ በገዳም ረከባ ወጸርኀት ይእቲ ወለት ወእንተ ፍሕርት ወአል ዘይረድአ።

Deut 22:25 ወለእመቦ ዘረከበ ወለተ እንተ ኢተፍሕረት ድንግል ወሐየላ ወሰከበ ምስሌሃ ወረከብዎ ይሁብዎ ለአቡሃ ፶ ዲድርክሙ ብሩረ ወትከውኖ ብእሲቶ ወኢይከውኖ ይኅድጋ መጠነ ሕያው ውእቱ እስመ አሕሰራ።

Deut 22:26 ወኢይንሣእ ብእሲተ አቡሁ።

Chapter 23

Deut 23:01 ወኢይባእ ዘቦቱ ነውረ ወዘምቱር ውስተ ቤተ እግዚአብሔር፡፡

Deut 23:02 ወኢይበውእ ዐሞናዊ ወሞአባዊ ውስተ ቤተ እግዚአብሔር እስከ ሣልስ ወራብዕ ትውልድ ወእስከ ዓስር ይባእ እስከ ለዓለም ቤተ እግዚአብ(ሔ)ር።

Deut 23:03 እስመ ኢተቀበለክሙ በእክል ወበማይ ውስተ ፍኖት አመ ወጸእክሙ እም(ነ ምድረ ግብ)ጽ እስመ ለበላዓም ወልደ ቤዖር ሶበ መጽአ ከመ ይርግምክሙ።

Deut 23:04 ወኢፈቀደ እግዚአብሔር እግዚእ ከመ ይስምዖ ለበላ(ዓ)ም ወሜጦ እግዚአብሔር ለመርገሙ ውስተ በረከት እስመ አፍቀረከ እግዚአብሔር አምላክከ።

Deut 23:05 ወኢትነግሮሙ በሰላም በዘ ይደልዎሙ በኵሉ መዋዕሊከ ወለዓለም።

Deut 23:06 ወኢታስቆርሮ ለኤዶሚያዊ እስመ እኁከ ውእቱ ወኢታስቆርሮ ለግብጻዊ እስመ ፈላሲ ኮንከ ውስተ ምድሮሙ።

Deut 23:07 ወደቂቅ እመ ተወልደ ሎሙ በሣልስ ትውልድ ይባእ ቤተ እግዚአብሔር።

Deut 23:08 ወለእመ ወጸእከ ትጸብኦሙ ለፀርከ ተዓቀብ እምነ ኵሉ ቃል እኩይ።

Deut 23:09 ወለእመቦ እምውስቴትክሙ ብእሲ ዘኢኮነ ንጹሐ እምነ ስእለቱ ዘሌሊት ለይጸእ አፍአ እምነ ትዕይንት ወኢይበእ ውስተ ትዕይንት።

Deut 23:10 ወፍና ሰርከ ተኀጺቦ በማይ ሥጋሁ ይበእ ዐሪቦ ፀሐይ ውስተ ትዕይንት።

Deut 23:11 አሐደ መካነ ረሲ ለከ አፍአ እምነ ትዕይንት [ኀበ] ትወፅእ ህየ አፍአ።

Deut 23:12 ወ[ዕ] ንሣእ ለከ ውስተ ቅናተ ወሶበ ነበርከ ቅስፈትከ [..]ርኢ ወትድፍን ኃፍረተ[ከ]።

Deut 23:13 እስመ እግዚአብሔር [አ]ምላክከ ኢያንሶሱ ውስተ ትዕይንት ያድኅንከ ወያግብኦሙ ለፀርከ ውስተ እዴከ በቅድመ ገጽከ ወትኩን ቅድስተ ትዕይንትከ ዘኮነ ኃፍረተ ወይትመየጥ እምኔከ ወኢየኀድገከ።

Deut 23:14 ወኢታግብኦ ለገብርከ ኀበ እግዚኡ እምድኅረ ተመይጠ ኀቤከ ይንበር ምስሌከ ኀበ ደሞ ወኢትሣቅየ።

Deut 23:15 ወኢትኩን እምውስቴትክሙ ዘማ እምአዋልደ እስራኤል።

Deut 23:16 ወኢታብእ ደነሰ ዘማ ወቤዛ ከልብ ውስተ ቤተ እግዚአብሔር አምላክከ በበይነ ኵሉ ብፅዓተ።

Deut 23:17 እስመ ርኩሳን እሙንቱ በኀበ እግዚአብሔር አምላክከ።

Deut 23:18 ወኢትትረአይ እምኀበ ቢጽከ ኢርዴ ወርቅ ወኢርዴ እክል ወኢርዴ ኵሉ ዘኮነ ትከዙ ዘተለቃሕከ እምኀበ ነኪር ትትረደይ እምኀበ ቢጽከ።

Deut 23:19 ኢትትረደይ ከመ [ወ]ይባርከ እግዚአብሔር አምላክከ ላዕለ ምድር በኵሉ ግብረከ እንተ ውስቴታ ትበውእ ህየ ከመ ትትዋረሰ።

Deut 23:20 ለእመ በፃዕኩ ብፅዓተ ለእግዚአብሔር ኢታጐነዲ ገቢሮቶ እስመ ተኀሥሥ ይትኃሠሠከ እግዚአብሔር አምላክከ እምኔከ ወይከውን ኀጢአተከ ላዕሌከ።

Deut 23:21 ወእመሰ ኢፈቀድከ ትብጸዕ (አል)ብከ ኃጢአተ ላዕሌከ ዳእሙ እምድኅረ ወፅአ እምከናፍሪከ ተዓቀብ ወግበር ብፅዓቲከ ተሀብ ለእግዚአብሔር ዘከመ ነበብከ ከማሁ ግበር።

Deut 23:22 ወለእመ ቦእከ ውስተ ገራህተ ቢጽከ ትምሐው ሰዊተ በእደዊከ ወማዕጽድ ኢታብእ ውስተገራህተ ቢጽከ።

Deut 23:23 ወለእመ ቦእከ ውስተ ዐጸደ ወይኑ ብላዕ አስካለ እስከ ትፀግብ ነፍስከ ወውስተ ሙዳይ ባሕቱ ኢትደይ።

Chapter 24

Deut 24:01 ወለእመቦ ዘነሥአ ብእሲተ ወረከበ ምስሌሃ ወእምዝ ለእመ ኢረከበት ሞገሰ በኀቤሁ እስመ ረከበ ዘኮነ ኃፍረተ ላዕሌሃ ይጽሐፍ ሊተ መጽሐፈ ኅድጋቲሃ ወይሜጥውዋ ውስተ እደዊሃ ወያውፅአ እምቤቱ።

Deut 24:02 ወአስከበት ካልአ ብእሴ ወእምዝ ጸልአ ውእቱኒ ብእሴ ደኃሪ ወጸሐፈ ላቲ ኅድጋቲሃ ወመጠዋ ውስተ እደዊሃ ወአውፅአ እምቤቱ፡፡ ወእመኒ ሞተ ውእቱ ብእሲ ደኃሪ ዘነሥአ ሎቱ ትኩኖ ብእ[ሲቶ]።

Deut 24:03 ኢይከውኖ ለዝንቱኒ ብእ[ሲ] ቀዳማዊ ዘአውፅአ ከመ [ይግ]ባእ ላዕሌሃ ወይንሥአ ሎ[ቱ] ትኩኖ ብእሲተ እምድኅረ [ረ]ኵሰተ እስመ ርኩስ ውእቱ በኀበ እግዚአብሔር አምላክከ።

Deut 24:04 ወኢታርኵስ ምድረ እንተ ይሁበከ እግዚአብሔር አምላክክሙ መክፈልትክሙ።

Deut 24:05 ወለእመቦ ብእሲተ ግብተ ኢይወፅእ ፀብአ ወአልቦ ምንተኒ ዘያቀትውዎ ድኅን ውእቱ ቤቱ አሐተ ዓመተ ከመ ይትፌሣሕ ምስለ ብእሲቱ እንተ አውሰበ።

Deut 24:06 ወኢትትአኀዝ ማኅረጸ መድሄ ማኅረጽ እስመ መብልዑ ነፍስ ውእቱ ወኢይትአኀዝዎ።

Deut 24:07 ወለእመቦ ዘተረክበ ብእሲ ዘሰረቀ ነፍስ እምውስተ አኃዊሁ እምነ ደቂቀ እስራኤል ወተአገ[ሎ] ወሤጦ ወይስቅልዎ ለ(ውእቱ) ሰራቂ ወታሴስሉ እኩየ እምኔክሙ።

Deut 24:08 ወዕቀብ ርእሰ[ከ] በእንተ ትእምርተ ለምጽ ዓቀብ ጥቀ ከመ ትግበር ሕጊ ካህናት ወሌዋዊያን በከመ አዘዘክሙ ዘትገብሩ።

Deut 24:09 ወተዘከሩ ኵሎ ዘገብረ እግዚአብሔር አምላክክሙ ላዕለ ማርያ በፍኖት ወፂአክሙ እምነ ምድረ ግብጽ።

Deut 24:10 ወለእመቦ ዘይፈድየከ ካልእከ ዕዳ ዘኮነ ኢትበውእ ውስተ ቤቱ ከመ ትትአኀዝ አኅዘከ አፍአ ትቀውም።

Deut 24:11 ወብእሴ ዕዳከ ዝክቱ ዘይፈድየከ ለሊሁ ወያወፅእ አኅዛከ አፍአ ኀቤከ።

Deut 24:12 ወለእመ ብእሲ ነዳይ ውእቱ ኢታቢት አኅዘ ኀቤከ።

Deut 24:13 ታገብእ አኅዞ ዕርበተ ፀሐይ ወይበይት በልብሶ ወትትባረክ ወይከውነከ ምጽዋተ ቅድመ እግዚአብሔር አምላክከ።

Deut 24:14 ወኢዐምጾ ዐስቦ ለዓሰብከ ለነዳይ ዘኅጡእ ውእቱ እምውስተ አኃዊከ አው እምውስ ግዩራን እለ ውስተ ሀገርከ።

Deut 24:15 እንተ ፀብሐት ትሁቦ ዐስቦ ወኢታዕርብ ፀሐይ ላዕሌ እስመ ነዳይ ውእቱ ወውእቱ ተስፋሁ ወኢይግዐር ላዕሌከ ኀበ እግዚአብሔር ወኢይኩንከ ኀጢአተ።

Deut 24:16 ወኢይሙቱ ወላነዳያነ በበይነ ውሉዶሙ ፩፩ በበ ጌጋዩ ይመውት።

Deut 24:17 ወኢትሚጥ ፍትሐ ግዩር ወዘእጓለ ማውታ ወዘእቤር።

Deut 24:18 ወተዘከር ከመ ገብር እንተ በምድረ ግብጽ ወቤዘወከ እግዚአብሔር አምላክከ እምህየ ወበ(በይ)ነ ዝንቱ እኤዝዘከ ከመ ትግበር ዘንተ ነገረ።

Deut 24:19 ወለእመ አኬድከ እክለ ገራህተከ ወተረፈተከ አኃተ (ከላስስ)ተ ውስተ ገራህትከ ኢትግባእ ከመ ትንሣእ ለግዩር ወለእጓለ ማውታ ይኩን ከመ ይባርከ እግዚአብሔር አምላክከ በኵሉ ተግባረ እደዊከ።

Deut 24:20 ወለእመ ቀሠምከ ዐጸደ ወይንከ ኢትግባእ ከመ ትትመየጥ ድኅሬከ ከመ ታንጽሕ ቀሢመ ለግዩር ወለእጓለ ማውታ ወለእቤር ይኩን ወተዘከር ከመ ገብር እንተ በምድረ ግብጽ ወበበይነ ዝንቱ እኤዝዘከ አነ ከመ ትግበር ዘንተ ነገረ።

Deut 24:21 ወለእመኒ ቀሠምከ ዘይተከ ኢትክል ተመይጦ ድኅሬከ ከመ ታስተናጽሕ ቀሢመ ለግዩር ወለእጓለ ማውታ ወለእቤር ይኩን፡፡

Deut 24:22 ወተዘከር ከመ ገብር እንተ በምድረ ግብጽ፡፡

Deut 24:23 ወበበይነ ዝንቱ እኤዝዘከ አነ ከመ (ት)ግበር ዘንተ ነገረ።

Chapter 25

Deut 25:01 ወለእመ ኮነ ተስናነ ማእከለ ሰብእ ወመጽኡ ውስተ ዐውድ ወተሰነኑ ወአርትዑ ወለዘ ርትዕ ወአውሥኡ በዘ ይጸውግ።

Deut 25:02 ወእመሰ ኮነ ለተቀስፎ ወያነብርዎ ቅድመ ዐውድ ለዝክቱ ዘይጸውግ ወይቀሥፍዎ በቅድሜሆሙ በአምጣነ (አበሳ)ሁ።

Deut 25:03 ፵ ይቅስፍዎ በኆልቍ ወኢያብዝኁ እምኔሁ ለእመ አብዝኁ ቀሲፎቶ እምዝንቱ አስተሐፈርከ አኁከ በቅድሜከ።

Deut 25:04 ወኢትፈጽሞ አፉሁ ለላህምኒ ዘያከይድ።

Deut 25:05 ወለእመቦ አኃው እለ ይነብሩ ኅቡረ ብእሲ ምስለ እኁሁ ወሞተ ፩ እምኔሆሙ ወአልቦ ውሉደ ወኢታውስብ ብእሲቱ ነኪረ ብእሴ ዘኢኮነ ቅሩቡ እኁሁ ለምታ ለያውስባ ወውእቱ ለይበውእ ወሎቱ ትኩኖ ብእሲቶ ወይንበር ምስሌሃ።

Deut 25:06 ወኅፃን ዘተወልደ ይኩን ለዘ ሞተ ወይሰመይ በስሙ ወኢይደምሰስ እምነ እስራኤል።

Deut 25:07 ወለእመ ኢፈቀደ ውእቱ ብእሲ ያውስባ ለብእሲቱ እኁሁ ወተዐርግ ይእቲ ብእ[ሲ]ት ኀበ ሊቃናት ወኀበ አንቀ[ጽ] ወትብል እኁሁ ለዘ ሞተ [ም]ትየ ያቅም እስመ እኁሁ [በው]ስተ እስራኤል።

Deut 25:08 ወይጼው[ዕዎ] ሊቃናተ ሀገሩ ወይብልዎ [ኢት]ፈቅድኑ ዘርአ ታቅም ለእ[ኁ]ከ እስራኤል ወይብል ቀ[ዊ]ሞ ኢይፈቅድ አውስብ።

Deut 25:09 ወ[ት]መጽእ ይእቲ ብእሲት ቅ[ድመ] እግዚአብሔር ወቅድመ [ሊ]ቃናተ ይእቲ ሀገር ወትፈት[ሕ] አሣእኖ ዘውስተ አኃቲ እ[ግ]ሩ ወትተፍእ ውስተ ገጹ [ወ]ብል ከመዝ ይገብርዎ ለ[ብ]እሲ ዘየኀንጽ ቤተ እኁሁ።

Deut 25:10 ወ[ይ]ሰመይ ስሙ በውስተ እስ[ራ]ኤል ቤተ ፍቱሐ አሥእን።

Deut 25:11 [ወ]ለእመ ተባአሱ ፪ ዕደው [ኅ]ቡረ ምስለ ካልኡ ወመጽ[አ]ት ብእሲት ለ፩እምኔሆሙ [ከ]መ ታኅድጎ ለምታ እም[እደ] ዘባጢሁ ወአልዐለት እደ[ዊሃ] ወአኀዘቶ በክልኤሆን እ[ስ]ክያቲሁ ለይምትሩ እደዊ[ሃ] ወኢትምሐኮ ዐይነከ።

Deut 25:12 ወ[ኢታ]ንብር ለከ መዳልወ ንኡሰ ወዐቢየ ወኢትግበር ውስ[ተ] ቤትከ መስፈርተ ዐቢየ [ወ]መስፈርተ ንኡሰ።

Deut 25:13 ወመዳልወ ርቱዐ ወጽዱቀ ይኩንከ ከመ ታብዝኅ መዋዕለ እንተ ይሁበከ እግዚአብሔር (አ)ምላክከ መክፈልተከ።

Deut 25:14 እስመ ርኩስ ውእቱ በኀበ እግዚአብሔር አምላክከ ዘይገብሮ ለዝንቱ ወኵሉ ዘይገብር ዐመፃ።

Deut 25:15 ወተዘከር ኵሎ ዘገብረ ላዕሌከ ዐማሌቅ በፍኖት እምነ ምድረ ግብጽ።

Deut 25:16 እፎ ተቃወመከ ወአምተረ ገዓዘከ እለ ይጸምዉ ድኅሬከ።

Deut 25:17 ወአንተሰ ርኅብከ ወደከምከ ወኢፈራህከሁ ለእግዚአብሔር።

Deut 25:18 አምላክከ እምነ ኵሉ ፀርከ እለ አውድከ ውስተ ምድር እንተ ይሁበከ እግዚአብሔር አምላክከ ወትትወረሰ መክፈልተከ

Chapter 26

Deut 26:01 ወነበርከ ውስቴታ ወትነሥእ እምነ ፍሬ ምድርከ እንተ ወሀበከ እግዚአብሔር አምላክከ።

Deut 26:02 ወትወዲ ውስተ ቀርጠሎን ወተሐውር ውስተ መካን እንተ ኀረየ እግዚአብሔር አምላክከ ከመ ይሰመይ ስሙ በህየ።

Deut 26:03 ወትበውእ ውስተ መካን ዘወሀበከ እግዚአብሔር አምላክከ በውእቶን መዋዕል ወትቤሎ አየድዕ ለእግዚአብሔር አምላከየ እስመ በጻዕኩ ውስተ ምድር እንተ መኀለ እግዚአብሔር ለአበዊነ ከመ የሀበነ ሃ።

Deut 26:04 ወይነሥእ ካህን ለውእቱ ሙዳየ ቀርጤሎን እምውስተ እደዊከ ወያነብሮ ውስተ ምሥዋዑ ለእግዚአብሔር አምላክከ።

Deut 26:05 ወትብል አቡየ ወፅአ እምነ ሶርያ ወወረደ ውስተ ግብጽ ወነበሩ ህየ እንዘ ውሑዳን እሙንቱ ኆላቌሆሙ ወኮነ በህየ ሕዝበ ዐቢየ ወመልኡ ወዐቢየ በዝኁ።

Deut 26:06 ወሣቀዩነ ግብጽ ወአኅመሙነ ወአገበሩነ ዕፁበ ግብረ።

Deut 26:07 ወጸራኅነ ኀበ እግዚአብሔር አምላክነ ወሰምዐ እግዚአብሔር ቃለ ሥቃየነ ርእየ እግዚአብሔር ሕማመነ ወስራኀነ ለሊሁ።

Deut 26:08 ወአውፅአነ እምነ ምድረ ግብጽ በእድ ጽንዕት ወበመዝራዕት ልዑል ወ(ዐ)ቢይ ግርማ ወበዐቢይ ተአምር ወመድምም።

Deut 26:09 ወአበአነ ውስተ ውእቱ መካን ወወሀበናሃ ለይእቲ ምድር እንተ ትውኅዝ ኀሊበ ወመዓረ።

Deut 26:10 ወይእዜኒ አምጻእኩ ቀዳሜ እክልየ እንተ ወሀበኒ እግዚአብሔር እንተ ትውኅዝ ኀሊበ ወመዓረ ወትሰግድ ቅድመ እግዚአብሔር አምላክከ።

Deut 26:11 ወትትፌሣሕ በኵሉ በረከት ዘወሀበከ እግዚአብሔር አምላክከ አንተ ወቤዛከ።

Deut 26:12 ወለእመ ፈጸምከ ዓሥራተ ኵሉ ዘዐሰርከ ዘእክለ ምድርከ በሣልስት ዓመት ወእምዝ ዘአመ ዳግም ትሠዐር ትሁብ ለሌዋዊ ወለእጓለ ማውታ ወለእቤር።

Deut 26:13 በኵሉ ትእዛዘከ ዘኢአዘዝከኒ ወኢተዐደውኩ ትእዛዘከ ወኢረሣዕኩ።

Deut 26:14 በሕማምየኒ ኢበላዕኩ እምኔሁ ወኢሦዕኩ እምውስቴቱ ለርኩስ ወኢወደይኩ እምውስቴቱ ውስተ በድን ሰማዕኩ ቃለ እግዚአብሔር አምላኪየ ሰማዕኩ ዘአዘዝከኒ።

Deut 26:15 ወነጽር እምነ ቤተ መቅድስከ እምነ ሰማይ ወባርክ ሕዝበከ እስራኤል ወምድርኒ እንተ ወሀብከሆሙ እንተ መሐልከ ለአበዊነ ከመ ተሀበነ ምድረ እንተ ትውኅዝ ኀሊበ ወመዓረ።

Deut 26:16 በዛቲ ዕለት አዘዘከ እግዚአብሔር አምላክከ አዘዘከ ትግበር ዘንተ ኵነኔ ኵሎ ወዕቀብ ዘንተ ፍትሕ ወትግበር በኵሉ ልብከ ወበኵ[ሉ] ነፍስከ ታምልኮ ለእግዚአብሔር አምላክከ ወትሖር በፍናዊሁ ወትዕቀብ ፍት[ሖ] ወኵነኔሁ ወትስማዕ ቃሎ።

Deut 26:17 [እ]ስመ እግዚአብሔር ኀረየ[ከ] ዮም ከመ ትኩኖ ሕዝቦ ለርስቱ በከመ ይቤ ከመ ትዕቀብ ኵሎ ትእዛዞ ወትኩን መልዕተ ኵሉ ሕዝብ።

Deut 26:18 ወግበር ለከ ስሙ ዐቢየ ምክሐ ወ[ክ]ብረ ከመ ትኩን ሕዝበ ቅዱሰ ለእግዚአብሔር አምላክከ በከመ ይቤ።

Chapter 27

Deut 27:01 ወአዘዞሙ [ሙ]ሴ ለአእሩገ እስራኤል ወይቤሎሙ ዑቁ ከመ ትግበሩ ኵሎ ዘንተ ትእዛዘ ዘአነ እኤዝዘክሙ ዮም።

Deut 27:02 ወአመ ተ[ዐ]ድውዎ ለዮርዳኖስ ውስተ ምድር እንተ ይሁበክሙ እ[ግ]ዚአብሔር አምላክክሙ [ወ]ታቃውም ለከ እብነ ዐበይ[ተ] ወትመርጎ መሬተ ጸዐዳ።

Deut 27:03 [ወ]ትጽሕፎን ውስተ ውእቶ[ን] እብን ኵሎ ነገሮ ለዝንቱ [ሕ](ግ) ወዓዲ(ወክሙ) ዮርዳኖስ ሶበ ቦእክሙ ውስተ ምድር እንተ ይሁበክሙ እግዚአብሔር አምላኮሙ ወለአበዊክሙ ከመ የሀብክሙ ምድረ እንተ ትውኅዝ ኀሊበ ወመዓረ በከመ ይቤለከ እግዚአብሔር አምላኮሙ ለአበዊከ።

Deut 27:04 ወሶበ ዕደውክሙ ዮርዳኖስ ታቀውሞን ለውእቶን እብን እለ አነ እኤዝዘከ ዮም በእንቲአሆን ውስተ ደብረ ጌቤል ወትመርግዎን መሬተ ጸዓዳ።

Deut 27:05 ወትነድቅ በህየ ምሥዋዐ ለእግዚአብሔር አምላክክሙ በእብን ወኢይገስሶን ወኀጺን እለ ኢኮና ውቁራን ሶበ ትነድቅ ምሥዋዐ ለእግዚአብሔር አምላክከ።

Deut 27:06 ወትሠውዕ ላዕሌሆሙ መሥዋዕተ መድኃኒት ወብላዕ ወጽገብ በህየ ወተፈሣሕ በቅድመ እግዚአብሔር አምላክከ።

Deut 27:07 ወጸሐፍ ውስተ ውእቶን ኵሎ ዘንተ ሕገ ጥዩቀ።

Deut 27:08 ወይቤልዎሙ ሙሴ ወካህናት ወሌዋዊያን ለኵሉ እስራኤል ኮንከ ሕዝበ እግዚአብሔር አምላክከ ወግበር ኵሎ ትእዛዞ ወኵነኔሁ ዘአነ እኤዝዘከ ዮም።

Deut 27:09 ወአዘዞሙ ሙሴ በይእቲ ዕለት ወይቤሎሙ እሉ እለ ይቀውሙ ወይባርክዎ ለሕዝብ በደብረ ገራዝን ወዐዲወክሙ ዮርዳኖስ ስምዖን ወሌዊ ወይሁዳ ወይሳኮር ወዮሴፍ ወብንያም።

Deut 27:10 እሉ እለ ይቀውሙ ረጊመ በደብረ ጌባን ሮቤል ወጋድ ወአሴር ወዘብሎን

Deut 27:11 ወለሊሆሙ ወይብልዎሙ ለእስራኤል በቃል ዐቢይ።

Deut 27:12 ርጉመ ለይኩን ብእሲ ዘይገብር ጣዖተ ወግልፎ ወስብኮ ዘርኩስ በኀበ እግዚአብሔር ግብረ እደ ኬንያ ወይሰይሞ ወየኀብእ ወያወሥእ ኵሉ ሕዝብ ወይብሉ አሜን ወአሜን።

Deut 27:13 ርጉመ ለይኩን ዘያስተአኪ አቡሁ ወይብሉ ሕዝብ አሜን ወአሜን።

Deut 27:14 ርጉመ ለይኩን ዘይሰርቅ ደወለ ቢጹ ወይብሉ ሕዝብ አሜን ወአሜን፡፡

Deut 27:15 ርጉመ ለይኩን ዘያስሕቶ ፍኖተ ለዕዉር ወይብሉ ኵሉ ሕዝብ አሜን ወአሜን።

Deut 27:16 ርጉመ ለይኩን ዘይገምጽ ፍትሐ ለግዩር ወዘእጓለ ማውታ ወእቤር ወይብሉ ኵሉ ሕዝብ አሜን ወአሜን።

Deut 27:17 ርጉመ ለይኩን ዘይሰክብ ምስለ ብእሲተ አቡሁ ወይብሉ ኵሉ ሕዝብ አሜን ወአሜን።

Deut 27:18 ርጉመ ለይኩን ዘይሰከብ ምስለ እንስሳ ወይብሉ ኵሉ ሕዝብ አሜን ወአሜን።

Deut 27:19 ርጉመ ለይኩን (ዘይሰክብ) (ም)ስለ እኅቱ እመኒ አንተ አቡሁ ወእመኒ አንተ እሙ ወይብሉ ኵሉ ሕዝብ አሜን ወአሜን።

Deut 27:20 vacat

Deut 27:21 ርጉመ ለይኩን ዘይዘብጥ ካልኡ በጕሕሉት ወይብሉ ኵሉ ሕዝብ አሜን ወአሜን።

Deut 27:22 ርጉመ ለይኩን ኵሉ ዘይነሥእ ኅልያነ ከመ ይቅትል ነፍሰ ደመ ንጹሐ ወይብሉ ኵሉ ሕዝብ አሜን ወአሜን።

Deut 27:23 ርጉመ ለይኩን ብእሲ ዘይቀውም ዘኢይገብር ቃለ ዘውስተ ሕግ ወይብሉ ኵሉ ሕዝብ አሜን ወአሜን።

Chapter 28

Deut 28:01 ወለእመሰ ሰሚዐ ትሰምዕ ቃለ እግዚአብሔር አምላክክሙ ከመ ትግበሩ ኵሎ ትእዛዘ ዘእኤዝዘክሙ ዮም ወይሬስየከ ዮም እግዚአብሔር መልዕልተ ኵሉ አሕዛበ ምድር።

Deut 28:02 ወይበጽሐከ ዝንቱ ኵሉ በረከት ወይረክበከ እመ ሰማዕከ ቃለ እግዚአብሔር አምላክከ።

Deut 28:03 ቡሩክ ትከውን በሀገር ቡሩክ ትከውን በሐቅል

Deut 28:04 ቡሩክ ይከውን ፍሬ ከርሥከ ወቡሩክ ይከውን ፍሬ ምድርከ ወአዕጻደ ላህምከ ወመራዕየ አባግዒከ።

Deut 28:05 ወቡሩክ ይከውን መዛግብቲከ ወተረፋቲከ።

Deut 28:06 ቡሩክ ትከውን ወጸአትከ ወቡሩክ [ት]ከውን በበአትከ።

Deut 28:07 ወያግብኦ[ሙ] እግዚአብሔር ለፀርከ ይት[ቀ]ጠቀጡ በታሕተ እገሪክ በአ[ኃ]ቲ ፍኖትየ ወፅኡ ወይትቃተ[ሉ]ከ ወበሰብዕ ፍናዊከ ይነቅ[ዑ] እምቅድመ ገጽከ።

Deut 28:08 ወይፌኑ እግዚአብሔር በረከተ ምድር እንተ ወሀበከ እግዚአብሔር

Deut 28:09 ወያቅ(ው)ም ለከ እግዚአብሔ[ር] ሎቱ ሕዝበ ቅዱሰ በከመ መሐለ ለአበዊከ ለእመ ሰማዕ[ከ] ቃለ እግዚአብሔር አምላክከ ወሖርከ በፍናዊሁ።

Deut 28:10 ወይ[ሬ]ስየከ ኵሉ አሕዛበ ምድር ከመ ተሰምየ ስሙ ለእግዚአብሔር ላዕሌከ ወይፈርሁኒ።

Deut 28:11 ወያስተበዝ(ኀከ) አምላክከ በውስተ ሠናይት ለውሉደ ከርስከ ወበማእከለ ምድርከ።

Deut 28:12 ወ[በ]ስተዋልዶ ለእንስሰከ በው[ስ]ተ ምድር እንተ መሐለ እግ[ዚ]አብሔር ለአበዊከ ከመ የ[ሀ]ብከ ከመ መዋዕለ ሰማይ [ዲ]በ ምድር።

Deut 28:13 ወይፈትሕ ለከ [እ]ግዚአብሔር መዝገበ ቡሩ[ክ] ሰማይ ከመ የሀብከ ዝና[መ] መዋዕሊሁ ለምድርከ ከመ ይባርክ ለከ ኵሉ ተግባረ እደዊከ ወትሌቅሖ አንተ ለብዙኅ አሕዛብ ወአንተሰ ኢትትሌቀሕ ወትኴንን ለብዙኀ አሕዛ ወለከሰ ኢይኴንነከ።

Deut 28:14 ወይሰይመከ እግዚአብሔር ውስተ ርስቱ ወአኮ ውስተ ዘነብ ትነብር መልዕልተ ወኢትከውን መትሕተ ወለእመሰ ኢሰማዕክሙ ቃለ እግዚአብሔር አምላክክሙ ወትእዛዘ ዘአነ እኤዝዘከ ዮም

Deut 28:15 ኢለየማን ወኢለፀጋም ከመ ኢትሖር ድኅረ አማልክተ ባዕድ ታምልኮሙ።

Deut 28:16 ወለእመ ኢሰማዕክሙ ቃለ እግዚአብሔር አምላክክሙ ከመ ትዕቀብ ትእዛዘ ዘአነ እኤዝዘከ ዮም ወይመጽእ ላዕሌከ ኵሎ መርገመ ወይረክበከ።

Deut 28:17 ወትከውን ርጉመ መዛግብቲከ ወተረፋቲከ።

Deut 28:18 vacate

Deut 28:19 ወርጉመ ውሉደ ከርሥከ ወእክለ ምድርከ ወአዕጸዳተ አልህምቲከ ወመራዕየ አባግዒከ።

Deut 28:20 [ወ]ርጉመ አንተ በበአትከ ወበፀአትከ ርጉመ ትከውን።

Deut 28:21 ወይፌኑ ላዕሌከ እግዚአብሔር ንዴተ ወረኃበ ወብድብደ ወይጠፍእ ኵሎ ኀበ ወደይከ እዴከ ውስቴቱ ወይሴርወከ እስከ ይደመስሰከ ፍጡነ በበይነ እከየ ምግባሪከ እስመ ኀደገኒ።

Deut 28:22 ወያተሉ እግዚአብሔር ላዕሌከ ሞተ ወያጠፍአከ እምነ ምድር እንተ ውስቴታ ትበውእ ህየ ከመ ትትዋረሳ።

Deut 28:23 ወይቀስፈከ እግዚአብሔር በደዌ ሲሕ ወበመንፀፈ በአስፋር ወበፍርሃት ወበድንጋፄ ወበዐባር ወባኀጢአ ወኢይሰድዱከ እስከ ያጠፍኡከ።

Deut 28:24 ወትከውነከ ሰማይ በመልዕልተ ርእስከ ብርት ወምድርኒ በታሕቴከ ኀጺነ።

Deut 28:25 ወይሬስዮ እግዚአብሔር ለዝናመ ምድር ቆባር ወመሬተ ይወ(ርድ) እምሰማይ ላዕሌከ እስከ ያጠፍአከ።

Deut 28:26 ወይገብረከ እግዚአብሔር ከመ ትትቃተል ቅድመ ፀርከ በአኃቲ ፍኖት ትወፅእ ኀቤሆሙ ወት(ነት)ዕ ወሰብዑ ፍናዌ ትነትዕ ቅድመ ገጽክሙ ወትከውን ዝርወ ውስተ ኵሉ መንግሥታተ።

Deut 28:27 ወይከውን አብድንቲክሙ መብልዐ ለአዕዋፈ ሰማይ ወኢትረከቡ ዘይቀብረክሙ።

Deut 28:28 ወይቀሥፈከ እግዚአብሔር በመቅሠፍተ ግብጽ ወበዐበቅ እኩይ ውስተ ነፍስከ ወባሕከኮ ዘአልቦ ፈውስ።

Deut 28:29 ወይቀሥፈከ እግዚአብሔር በድቀትከ ወበዑረት ወበድንጋጼ ልብ።

Deut 28:30 ወትገብእ ትትመረሰስ መዓልተ ከመ ዘይትመረሰስ ዕዉር በውስተ ጽልመት ወኢትረክብ ፍኖተ ወትትገፋዕ ወትትበረበር በኵሉ መዋዕሊከ ወኢትረክብ ዘይረድአከ።

Deut 28:31 ወታወስብ ብእሲ ወየሀይደከ ከልእ ብእሲ ወትነድቅ ቤተ ወኢትነብር ውስቴቱ ወትተክል ወይነ ወኢትቀሥም።

Deut 28:32 ወይዘብኁ ላህምከ ወኢትበልዕ እምኔሁ ወየሀይደከ ላህመከ ወኢያገብኡ ለከ ወይገብኡ አባግዒከ ለአግብርት ወለፀርከ ወኢትረክብ ዘይረድአከ።

Deut 28:33 ወይገብኡ ደቂቅከ ወአዋልዲከ ለከልእ (ሕ)ዝብ ወትሬኢ በአዕይንቲከ እንዘ ይኰርዕዎ ወአልቦ ዘይክል ገቢረ።

Deut 28:34 ወይበልዕ ሕዝብ ዘኢታአምር እክለ ምድርከ ወጸማከ ወትከውን ጽሩዐ ወስቁየ በኵሉ መዋዕል።

Deut 28:35 ወትከውን ምሑፀ በምርአየ አዕይንቲከ ወኢትሬኢ

Deut 28:36 ወይቀሥፈከ እግዚአብሔር በደዌ እኩይ ውስተ ብረኪከ ወውስተ አቍያጺከ ወውስተ አዕማደ እገሪከ እስከ ርእስከ።

Deut 28:37 ወይወስደከ እ[ግ]ዚአብሔር ኪያከኒ ወመላእክቲከኒ እለ ሤምከ ለከ በውስተ ሕዝብ ዐቢይ ዘኢታአምር አንተ ወአበዊከ ወ[ታ]መልክ በህየ ባዕደ አማል[ክ]ተ ዕፀው ወእብን።

Deut 28:38 ወትከ[ው]ን ድንጉፀ ወትከውን አምሳለ ወነገረ በኵሉ አሕዛብ እለ ውስቴቶሙ ወእለ ኀ[ቤ]ሆሙ ይወስደከ እግዚአብሔር።

Deut 28:39 ወታበዝኅ ብዙኀ ዘርአ ውስተ ገራህተከ ወታበ[ው]እ ውሑደ እስመ አንበጣ [በ]ልዖ።

Deut 28:40 ወትተክል ዐጸደ ወይን ወትትጌበሮ ወኢትሰቲ [እ]ምኔሁ እስመ ዕፄ በልዖ።

Deut 28:41 ወታጠሪ ዕፀዋተ ዘይት [ው]ስተ እሉ ደወልከ ወ(ኢት)[.]ቀባእ እምኔሁ ቅብአ እ[ስ]መ ነገፈ ፍሬሁ።

Deut 28:42 (ወትው)ልደ ትውልድ አዋልደ ሕዝብከ ወኢያተርፍዎሙ ለከ ወ[ይ]ነሥእዎሙ ወይጼውዎሙ።

Deut 28:43 ወኵሉ አስካለ ምድርከ ወኵሎ ዕፀዋቲከ አናቅዕ ያጠፍኦ ለከ።

Deut 28:44 ወፈላሲ ዘሀለወ ኀቤከ የዐርግ ዘሀለወ መልዕልቴከ ወላዕሌከ ወአንተሰ ትከውን ማኅቶተ።

Deut 28:45 ወውእቱ ይሌቅሐከ ወአንተሰ ኢትሌቅሖ ወውእቱ ይከውነከ ርእሰ ወአንተ ትከውኖ ዘነበ።

Deut 28:46 ወይመጽእ ላዕሌከ ዝንቱ ኵሉ መርገመ ወይዴግነከ ወይረክበከ እስከ ያጠፍአከ ወእስከ ይደመስሰከ እስመ ኢሰማዕከ ቃለ እግዚአብሔር አምላክከ

Deut 28:47 በትፍሥሕትከ ወበሠናይ ልብ።

Deut 28:48 ወበብዙኀ ኵሉ ወትትቀነይ ለጸላእትከ እለ ይፌኑ ላዕሌከ በረኃብ ወበፀብእ ወበዕርቃን ወበኀጢአ ኵሉ ወይወዲ ለከ ጋጋ ዘኀፂን ውስተ ክሳድከ እስከ ያጠፍአከ።

Deut 28:49 ወያመጽእ እግዚአብሔር ሕዝበ እምርኁቅ ላዕሌከ እምአጽናፈ ምድር ከመ ድቀ ንስር እለ ኢትሰምዕ ነገሮሙ።

Deut 28:50 ለሕዝብ ግሩመ ገጽ ዘኢያከብር ገጸ ልሂቅ ወኢይምሕር ንኡስ።

Deut 28:51 ወያጠፍእ እጓለ መራዕይከ ወእክለ ምድርከ እስከ ኢያተርፍ ለከ ወኢእክለከ ወኢወይነከ ወኢቅብአከ ወኢአዕጻዳተ ላህመከ ወኢመራዕየ አባግዒከ እስከ ያጠፍአከ።

Deut 28:52 ወይደመስሰከ እምውስተ ኵሉ አህጉሪከ እስመ ያወድቅ አረፋቲከ ዐበይተ ወአጽዋኒከ ዘቦቱ ትትአመን ዘውስተ ኵሉ በሐውርቲከ ወይሣቅዩከ በውስተ ኵሉ አህጉሪከ ዘወሀበከ እግዚአብሔር አምላክከ።

Deut 28:53 ወብላዕ ፍሬ (ከርሥ)ከ ወሥጋ ደቂቅከ ወአዋልዲከ ዘወሀበከ በምንዳቤከ ወበሥቃየከ ዘሰቀየከ ጸላኢከ በውስተ አህጉሪከ።

Deut 28:54 ራኅጸከኒ ወላህምከኒ ወትደነፁ ዐይኑ ለእኁከ ወለብእሲቱ እንተ ውስተ ኅፅኑ ወዘተረፈ ውሉድ ዘአትረፍዎሙ።

Deut 28:55 ይሀብዎሙ ለለ፩፩ እምኔሆሙ ሥጋ ውሉዶሙ ወይሴሰዩ እስመ ኢያትረፈ ሎሙ ወኢምንተኒ በሥቃይ ወበምንዳቤ ዘይሰቅዩከ ጸላእትከ በኵሉ አህጉሪከ።

Deut 28:56 ወእንተ ርኅፅኒ ይእቲ እምኔከ ወእንተሂ ድክምት ትትሜሀር እገሪሃ ለሐዊር ውስተ ምድር ርኅፅት ይእቲ ወድክምት ትደነጽዎ ዐይና ለምታ ዘዲበ ሕፅና ወለውሉዳ አው ለ(ወለ)ታ አው።

Deut 28:57 ለሥጋሃ ዘውስተ አባላ ውእቱ ወኅፅናሂ ዘወለደት ትበልዕ ጽምሚተ ሶበ ይሣቅየከ ጸላኢከ በውስተ አህጉሪከ።

Deut 28:58 ለእመ ኢሰማዕከ ከመ ትግበር ኵሎ ዘንተ ነገሮ ለዝንቱ ሕግ ዘጽሑፍ ውስተ ዝንቱ መጽሐፍ ከመ ትፍራህ ስመ ዚአሁ ቡሩክ ወስቡሕ ውእቱ እግዚአብሔር አምላክከ።

Deut 28:59 ወይገብር እግዚአብሔር ነገረ መቅሠፍትከ ወዘውሉድከ ወመቅሠፍተ ዐቢየ ወመድምመ ወደዌ እኩየ ወሕማመ።

Deut 28:60 ወይገብእ ላዕሌሆሙ ለግብጽ እኩየ ዝክቱ ዘኢፈራህከ እምኔሁ ወኢኀፈርከ እምቅድመ ገጾሙ ወይተሉ ድኅሬከ።

Deut 28:61 ኵሎ ደዌ ወኵሎ መቅሠፍት ዘኢኮነ ጽሑፍ ውስተ ሕግ ያመጽእ እግዚአብሔር ላዕሌከ እስከ ያጠፍአክሙ ወትደመሰሱ።

Deut 28:62 ወትተርፉ ኅዳጠ በኆልቍ እምድኅረ ከዋክብተ ሰማይ አንትሙ እስመ ኢሰማዕክሙ ቃለ እግዚአብሔር አምላክክሙ።

Deut 28:63 ወበከመ ተጽሕፈ (ቃለ) እግዚአብሔር ለዕሌክሙ ከመ ትግበር ሠናይተ ላዕሌሆሙ ወአብዝኀክሙ ወከ[ማ]ሁ ይትፌሣ እግዚአብሔር ከመ ይሴርወክሙ ወትጠ[ፍ]ኡ እምነ ምድር እንተ ውስቴታ ትበውኡ ህየ ከመ [ትትዋ]ረሱ።

Deut 28:64 ወዘረወከ እግዚአብሔር ውስተ ኵሉ አሕዛብ እምአጽናፈ ምድር እስከ አጽናፈ ምድር ወትትኀበይ በህየ ለባዕደ አማልክ[ት] ለዕፀው ወለእብን እለ [ኢ]ታኣምር አንተ ወኢአበዊ[ከ]።

Deut 28:65 ወበህየኒ በውስተ አሕዛ[ብ] ኢያዐርፈከ ወኢያበውሐ[ከ] ትቁም እግረከ ወይሁበከ እግዚአብሔር በህየ ልብ ብዙኀ ወአዕይንተ ጥፉአ[ተ] ወነፍሶሙ ስእንተ።

Deut 28:66 ወትከ[ው]ን ሕይወትክሙ ቀትለ ቅ[ድ]መ አዕይንቲክሙ ትትአመን በሕይወትከ።

Deut 28:67 ለእመ ፀብሐ ትብል እፎ እንጋ ይመሲ ወለእመ መስየ ትብል እፎ እንጋ ይጸብሕ እምነ ፍርሀተ ልብ ዘትደነግጽ እምነ ዘአስተርአየከ ዘትሬኢ።

Deut 28:68 ወያገብአከ እግዚአብሔር ውስተ ግብጽ በአኅማር ወእንተ በምድር በእግር ዝንቱ ዘይቤ ኢትድግም እንከ ርእየቶ ዓዲ።

Deut 28:69 ወትከውን በህየ አግብርት ወአእማት ለፀርክሙ ወአልቦ ዘያስተምሕረክሙ።

Chapter 29

Deut 29:01 ወዝንቱ ነገረ ኪዳን ዘአዘዞ እግዚአብሔር ለሙሴ ይትከየዶሙ ለደቂቀ እስራኤል በምድረ ሞአብ ዘእንበለ ዝንቱ ኪዳን ዘተከየደክሙ ውእቱ በኮሬብ።

Deut 29:02 ወጸውዖሙ ሙሴ ለደቂቀ እስራኤል ወይቤሎሙ ለሊክሙ ርኢክሙ ኵሎ ዘገብረ ለክሙ እግዚአብሔር በምድረ ግብጽ ላዕለ ፈርዖን ወላዕለ መገብቱ ወላዕለ ኵሉ ምድር።

Deut 29:03 ዐበይተ መቅሠፍተ ዘርእየ አዕይንቲከ ወዝንቱ ተአምረ ወመድምመ ዐበይተ ወእድ ጽንዕተ ወመዝራዕተ ልዑል።

Deut 29:04 ወኢወሀበክሙ እግዚአብሔር ልዑል ታአምርዎ ወዐይነ ትሬ(እ)ዩ ወእዝነ ትሰምዑ እስከ ዛቲ ዕለት።

Deut 29:05 ወሰደክሙ ፵ዓመተ ውስተ ገዳም አልባሲክሙ ኢበልየ ወአሣእኒክሙ ኢበልየ በውስተ አእጋሪክሙ።

Deut 29:06 እንዘ እክለ ኢትበልዑ ወኢትሰትዩ እስከ በጸሕክሙ ውስተ ዝንቱ መካን ከመ ታእምሩ ከመ አነ ውእቱ እግዚአብሔር አምላክክሙ።

Deut 29:07 ወወፅአ ሴዎን ንጉሠ ኀሴቦን ወአግ ንጉሠ (ሞ)አ(ብ) ተቀበሉክሙ ይትቃተሉክሙ ወቀተልናሆሙ ወነሣእነ ምድሮሙ።

Deut 29:08 ወወሀብክዎሙ ውእቱ ለሮቤል ወለጋድ ወመንፈቀ ነገደ ምናሴ።

Deut 29:09 ዕቀቡ ከመ ትግበሩ ኵሎ ነገረ ዝንቱ ኪዳን ከመ ታእምሩ ኵሎ ዘገብሩ።

Deut 29:10 ወናሁ ቆምኩ አንትሙ ኵልክሙ ቅድመ እግዚአብሔር አምላክክሙ ዐበይተ ነገድክሙ ወሊቃውንቲክሙ ወመኳንንቲክሙ ወጸሐፍትክሙ ወኵሉ ተበዕተ እስራኤል።

Deut 29:11 ወአንስቲያክሙ ወግዩር ዘሀለወ ማእከሌክሙ ተባዕተ ክሙ (እም)ኀጥቦ ዕፀ(ክሙ) እስከ ሐዊረ ማይክሙ።

Deut 29:12 ከመ ትስምዑ ኪዳኖ ለእግዚአብሔር አምላክክሙ ዘተከየድክሙ ምስሌሁ ዮም።

Deut 29:13 ከመ ይረሲከ ሎቱ ሕዝቦ ወውእቱኒ ከመ ይኩንከ አምላክከ በከ(መ) መሐለ ለአበዊከ ለአብርሃም ወለይስሐቅ ወለያዕቆብ።

Deut 29:14 ወአኮ ለክሙ ለባሕቲትክሙ ዘአቀውም (አነ ዘ)ንተ ኪዳነ ወዘንተ መርገመ።

Deut 29:15 አላ ለእለ(ሂ ሀ)ለዉ ዝየ ዮም ምስሌክሙ።

Deut 29:16 እስመ ለሊክሙ ከመ ነበርክሙ ውስተ ግብጽ ወዘከመ ሐለፍነ እንተ ማእከሎሙ ለእልክቱ አሕዛብ ወተዐድውናሆሙ።

Deut 29:17 ወርኢክሙ ርኵሶሙ ለአማልክቲሆሙ ዕፀ ወእብነ ወርቀ ወብሩረ ዘግቡር ላዕሌሆሙ።

Deut 29:18 ኢይኩን እምኔክሙ ኦብእሲ ብእሲተ ሕዝብ ወነገደ ወኢመነሂ ዘያኀድግ ልቦ እምነ እግዚአብሔር አምላክክሙ ወይሖር ያምልኮሙ ለአማልክቲሁ አማልክተ አሕዛብ ወኢይኩን እምኔክሙ ስርወ እንተ ትበቍል ትፈሪ እምዝ ወምረተ።

Deut 29:19 ወሰሚዐ ቃለ ዝንቱ መርገም ወይቤ በልቡ ይስረይ ሊተ እስመ በእድ ልብየ ገበርኩ ወእሖር እስመ ኢይዔሪ መዊተ ወአበስኩ ምስለ ዘኢአበሰ።

Deut 29:20 ኢይፈቅድ እንከ ከመ ይሣሀሎ አላ በጊዜ መዓቱ ለእግዚአብሔር ወቀንኡ ላዕሌየ ለውእቱ ብእሲ ወለይትልዎ ዝንቱ ኵሉ መርገም ዘጽሑፍ ውስተ ዝንቱ መጽሐፈ ሕግ ወይስዐር እግዚአብሔር እምታሕተ ሰማይ።

Deut 29:21 ሰማይ ወለያግብኦ እግዚአብሔር ውስተ እኪት ወለይፍልጣ እምነ ኵሉ ደቂቀ እስራኤል በኵሉ ዝንቱ መርገም ዘዝንቱ ኪዳን ዘጽሑፍ ውስተ ዝንቱ መጽሐፈ ሕግ።

Deut 29:22 ወይብሉ ደኅረ ትውልደ ደቂቅክሙ እለ ይትነሥኡ እምድኅሬክሙ ወነኪርኒ ዘይመጽእ እምርኁቅ ብሔር ወይሬእዩ (መ)ቅሠፍታ ለዛቲ ምድር ወደዌ ዘፈነወ እግዚአብሔር ታይ።

Deut 29:23 ወጼው ይነድድ ውስተ ይእቲ ምድር ወትዘራእ ወኢትበቍል ወኢይወፅእ ውስቴታ ሐመልማለ በከመ ተ(ገፍት)አ ሰዶም ወገሞር ወአድያሚሃ ወሶበ ይሞን እለ ገፍትኦን እግዚአብሔር በመዓቱ።

Deut 29:24 ወይብሉ ሕዝብ ለምንት ገብራ እግዚአብሔር ለዛቲ ምድር ወምንት ውእቱ መንሱት ለዝንቱ ዐቢይ።

Deut 29:25 ወይብሉ እስመ ኀደጉ ኪዳኖ ለእግዚአብሔር ለዛቲ ምድረ ግብጽ።

Deut 29:26 ወሖሩ ወአምለኩ ባዕደ አማልክተ ወሰገዱ ሎሙ ለዘ ኢያአምሩ ለዘ ኢይበቍዖሙ።

Deut 29:27 ወተምዕዐ መዓተ እግዚአብሔር ላዕለ ዛቲ ምድር ወመጽአ ላዕሌሃ ኵሎ መርገመ ዘጽሑፍ ውስተ መጽሐፈ ሕግ።

Deut 29:28 ወሠዐሮሙ በመዓቱ ወበመንሱት ወበመቅሠፍተ ዐቢይ ከመ ይእዜ ዘኅቡእ ለእግዚአብሔር አምላክነ።

Deut 29:29 ዘያስተርኢሰ ለነ ወለውሉድነ ለዓለም ከመ ንግበር ኵሎ ዘይብል ውስተ ዝንቱ ሕግ።

Deuteronomy 30

Deut 30:01 ወአመጽእ ላዕሌከ ኵሉ ዝንቱ ነገረ በረከቱሂ ወመርገሙሂ ዘአቀምኩ ለከ ቅድሜከ ተዘከሮ በልብከ በውስተ ኵሉ አሕዛብ ኀበ ዘረወ እግዚአብሔር አምላክከ።

Deut 30:02 ወስማዕ ኵሎ ዘአነ እኤዝዘከ ዮም በኵሉ ልብከ ወበኵሉ ነፍስከ።

Deut 30:03 ወየኀድግ ለከ እግዚአብሔር እምነ ኵሉ ሕዝብ እለ ውስቴቶሙ ዘረውከ ህየ።

Deut 30:04 ወእመኒ ውስተ አጽናፈ ሰማይ ዘረወከ ያስተጋብአከ እግዚአብሔር አምላክከ።

Deut 30:05 እምህይ ወይወስደከ እግዚአብሔር አምላክከ ውስተ ይእቲ ምድር እንተ ትትዋረስ ወይገብር ሠናይተ ላዕሌከ ወያበዝኀከ ወይሬስየከ ፈድፋደ እምነ አበዊከ።

Deut 30:06 ወያሴስሎ እግዚአብሔር ለ(ዝክቱ) ልብከ ወአልቦ ለዘርእከ ከመ ታፍቅሮ ለእግዚአብሔር አምላክከ በኵሉ ልብከ ወበኵሉ ነፍስከ ከመ ትሕየው አንተ ወዘርእከ።

Deut 30:07 ወያገብኦ እግዚአብሔር አምላክከ ለዝንቱ መርገም ላዕለ ፀርከ ወላዕለ እለ ይጸልኡከ ወላዕለ እለ ይሰድዱከ።

Deut 30:08 ወአንተሰ ስማዕ ቃለ እግዚአብሔር አምላክከ ወግበር ኵሎ ትእዛዘ ዘአነ እኤዝዘከ ዮም።

Deut 30:09 ወብዙኅ ያጸንዐከ አምላክከ በኵሉ ትውልደ ከርሥከ ወበዘርአ ምድከ ወበአዋልደ እንስሳከ እመ ይትመየጥ እግዚአብሔር አምላክከ ከመ ይትፌሣሕ ላዕሌከ በከመ ተፈሥሐ አበዊከ

Deut 30:10 እስመ ሰማዕከ ቃለ እግዚአብሔር አምላክከ ከመ ትዕቀቦ ወከመ ትግበር ኵሎ ትእዛዞ ወኵሉ (ኵ)ነኔሁ ወፍ(ትሖ) ዘጽሑፍ ውስተ ዝንቱ መጽሐፈ ሕግ ለእመ ገባእከ ኀበ እግዚአብሔር አምላክከ በኵሉ ልብከ ወበኵሉ ነፍስከ።

Deut 30:11 እስመ ዛቲ ትእዛዝ እንተ እኤዝዘከ ዮም ኢኮነት ክቡደ ወኢኮነት ርኅቅተ እምኔከ።

Deut 30:12 ወኢኮነት ውስተ ሰማይ ወያመጽአ ለነ ወንሰምዓ ወንገብራ።

Deut 30:13 vacate

Deut 30:14 ወኢኮነት ናሁ ቅርብት ይእቲ ለከ ጥቀ ቃለ ውስተ አፉከኒ ወውስተ ልብከኒ ወውስተ እደዊከኒ ከመ ትግበራ።

Deut 30:15 ወናሁ ሤምኩ ቅድመ ገጽከ ዮም ሕይወት ወሞተ ሠናይተ ወእኪተ።

Deut 30:16 ለእመ ሰማዕክሙ ቃለ እግዚአብሔር አምላክክሙ ወትእዛዞ ኵሉ ዘአነ እኤዝዘክሙ ዮም ከመ ታፍቅርዎ ለእግዚአብሔር አምላክክሙ ወትሖሩ በኵሉ ፍናዊሁ ወትዕቀቡ ኵነኔሁ ወፍትሖ ወትበዝኁ ወተሐይዉ ወይባርከከ እግዚአብሔር በኵሉ ምድር እንተ ውስቴታ ትበውእ ህየ ከመ ትትዋረሳ።

Deut 30:17 ወለእመ ተመይጠ ልብከ ወአበይከ ሰሚዐ ወስኅትከ ወሰገድከ ለባዕድ አማልክት ናሁ አይዳዕኩከ ዮም ከመ ጠፊአ ትጠፍእ።

Deut 30:18 ወኢይነውኅ መዋዕሊከ ውስተ ምድር ወለምድር እንተ ውስቴታ ተዐድዉ ዮርዳኖስ ህየ ከመ ትትዋረስዋ።

Deut 30:19 ናሁ አሰምዕ ለክሙ ዮም ሰማየ ወምድረ ከመ ሤምኩ ሕይወተ ወሞተ በረከተ ወመርገመ ወኅርያ ለከ ለሕይወትከ ከመ ትሕየው አንተ ወዘርእከ።

Deut 30:20 ወአፍቅሮ ለእግዚአብሔር አምላክከ ወስማዕ ቃሎ ወአጽንዕ ኪያሁ እስመ ውእቱ ሕይወት ወዘቦቱ ይነውኅ መዋዕሊከ ከመ ትንበር አንተ ምስለ እግዚአብሔር አበዊከ አብርሃም ይስሐቅ ወያዕቆብ ከመ የሀቦሙ።

Chapter 31

Deut 31:01 ወፈጺሞ ሙሴ ተናገሮ ለኵሉ ደቂቀ እስራኤል ኵሎ ዘንተ ነገረ።

Deut 31:02 ወይቤሎሙ ፻ወ፳ ዓመት ሊተ ዮም ወኢይክል እንከ በዊአ ወወፂአ፡፡ ወይቤለኒ ባሕቱ እግዚአብሔር ኢተዐድውዎ ለዝንቱ ዮርዳኖስ።

Deut 31:03 ውእቱ እግዚአብሔር ውእቱ ያጠፍኦሙ እምቅድመ ገጽከ ለእሉ አሕዛብ ወበከመ ይቤ እግዚአብሔር።

Deut 31:04 ከማሁ ይገብሮሙ ለሴዎን ወለአግ ፪ ነገሥተ አሞሬዎን እለ ይነብሩ ማዕዶተ ዮርዳኖስ ወለምድሮሙ ወበከመ ሰረዎሙ።

Deut 31:05 ወአግብኦሙ እግዚአብሔር ለክሙ ወግበርክዎሙ በከመ አዘዘክሙ።

Deut 31:06 ምክዕቢተ ወጽናዕ ወኢትፍራህ ወኢትደንግፅ ወኢትፅበስ በቅድመ ገጾሙ እስመ እግዚአብሔር አምላክከ የሐውር ቅድሜከ ምስሌክሙ ወኢየኀድገክሙ ወኢያስሕትክሙ፡፡

Deut 31:07 ወጸውዖ ሙሴ ለኢያሱ ወይቤሎ በቅድመ እስራኤል ትባዕ ወፅናዕ እስመ አንተ ትበውእ ቅድሜሁ ለዝንቱ ሕዝብ ውስተ ምድር እንተ ተከለ ለአበዊክሙ እግዚአብሔር ከመ የሀብክሙ ወአንተ ትወርሶሙ።

Deut 31:08 ወእግዚአብሔር ምስሌክሙ ወኢየኀድገከ ወኢያሰትተከ ወኢትፍራህ ወኢትደንግፅ።

Deut 31:09 ወጸሐፎ ለነገረ (ዝንቱ) ሕግ ውስተ ዝንቱ መጽሐፍ ወሀቦሙ ለካህናት እለ ይጸውሩ ታቦተ ሕጉ ለእግዚአብሔር ለደቂቀ ሌዊ ወለሊቃውንቲሆሙ ለደቂቀ እስራኤል።

Deut 31:10 ወአዘዞሙ በይእቲ ዕለት ወይቤ እምድኅረ ፯ዓመት ኀደገ አመ በዓለ መጸለት።

Deut 31:11 አመ የሐውሩ ኵሉ ደቂቀ እስራኤል ወአዘዞሙ በይእቲ ዕለት ወይቤ እምድኅረ ፯ዓመት ኀደገ አመ በዓለ መጸለት አመ የሐውሩ ኵሉ ደቂቀ እስራኤል ከመ ያስተርኢ ቅድመ እግዚአብሔር አምላክከ ውስተ መካን ዘኀረየ አንብብዎ።

Deut 31:12 ወአስተጋብኡ ሕዝበ ከመ ይስምዑ ወያእም(ሩ) ዕደው ወአንስት ወደቂቅ ወግዩራን እለ ውስተ ምድርክሙ ከመ ይስምዑ ወያእምሩ ፈሪሆቶ ለእግዚአብሔር አምላኮሙ ወሰሚዖሙ ከመ ይዝክሩ ኵሎ ሕጎ ለዝንቱ ቃል።

Deut 31:13 ወደቂቆሙኒ እለ ኢያአምሩ ወይሰምዑ ወይትመሀሩ ፈሪሆቶ ለእግዚአብሔር አምላክክሙ በኵሉ መዋዕሊሆሙ ዘያሐይዉ እሙንቱ ዲበ ምድር እንተ ውስቴታ ተዐድዉ ዮርዳኖስ አንትሙ ከመ ትትዋረስዋ በህየ።

Deut 31:14 ወይቤሎ[ሙ] እግዚአብሔር ለሙሴ ወናሁ ቀርበ ዕለት ሞትከ ጸውዖ ለኢያሱ ወቊም ኀበ ደብተራ ወአዘዘ ወሖሩ ሙሴ ወኢያሱ ውስተ ደብተራ ዘመርጡል

Deut 31:15 vacate

Deut 31:16 ወይቤሎ እግዚአብሔር ለሙሴ ናሁ ትነውም አንተ መስለ አበዊከ ወይትነሣእ ዝንቱ ሕዝብ ወይዜምዉ ድኅረ አማልክተ ባዕድ ዘውስተ ምድር እንተ ውስቴታ ይበውኡ ወያኀድጉኒ ወይትዔወሩኒ ከመ ኪያየ ዘተካየድክዎሙ።

Deut 31:17 ወእትመዐዕ በመዓትየ ላዕሌሆሙ በይእቲ ዕለት ወአኀድጎሙ ወእመይጥ ገጽየ እምኔሆሙ ወይከውኑ መብልዐ ለፀሮሙ ወትረክቡ መቅሠፍተ እኪተ ወይብሉ እስመ ኀደገኒ እግዚአብሔር አምላኪየ ወሀለወ ምስሌየ ወኢረከበተኒ ዛቲ እኪት።

Deut 31:18 ወአንሰ እመይጥ ገጽየ እምኔክሙ በይእቲ ዕለት እስመ ኵሉ ኀጣይኢሆሙ ዘገብሩ ወገብኡ ኀበ አማልክተ ባዕድ።

Deut 31:19 ወይእዜኒ እጽሕፎ ለዛቲ ማኅሌት ነጊረ ወመሀሮሙ ለደቂቀ እስራኤል።

Deut 31:20 እስመ አበውኦሙ ውስተ ምድር ቡርክት እንተ መሐልኩ ለአበዊሆሙ እንተ ትውሕዝ ኀሊበ ወመዓረ፡፡ ወበሊዖሙ ወጸጊቦሙ የዐብዱ ወይገብኡ ድኅረ አማልክተ ባዕድ ወያመልክዎሙ ወያምዕዑኒ ወየኀድጉኒ ኪዳንየ።

Deut 31:21 ወይትቃወሙ ላዕሌሆሙ እምውስተ ደወሎሙ እስመ አነ አአምር ከመ ዮም ይገብሩ በዝየ እንበለ አብኦሙ ውስተ ይእቲ ምድር ቡርክት እንተ መሐልኩ ለአበዊሆሙ።

Deut 31:22 ወጸሐፋ ሙሴ ለይእቲ ማኅሌት በይእቲ ዕለት ወመሀሮሙ ኪያሃ ለደቂቂቀ እስራኤል።

Deut 31:23 ወአዘዞ ለኢያሱ ወይቤሎ ትባዕ ወጽናዕ እስመ አንተ ታበው(ኦ)ሙ ለደቂቀ እስራኤል ውስተ ምድር እንተ መሐለ እግዚአብሔር ለአበዊሆሙ ውእቱሂ ይሄሉ ምስሌከ።

Deut 31:24 ወሶበ አ(ሕ)ለቀ ሙሴ ጽሕፈቶ ለዝንቱ ነገረ ሕግ ውስተ መጽሐፈ እስከ ፈጸሞ፡፡ ወአዘዞሙ ለሌዋዊያን እለ ይጸውሩ ታቦተ ሕጉ ለእግዚአብሔር።

Deut 31:25 ወይቤሎሙ ንሥኡ ዘንተ መጽሐፈ ወአብእዎ ውስተ ከርሣ ለታቦተ ሕጉ ለእግዚአብሔር አምላክከ ወይነብር ህየ ሶዐ ለከ።

Deut 31:26 እስመ አነ አአምር ግዝረተ ክሳድከ ጽኑዕ እንዘ ሀለውኩ ወዓዲ ሕያው ዮም አምዓዕክምዎ ለእግዚአብሔር እፎኬ ፈድፋደ እምድኅረ ሞትኩ።

Deut 31:27 አስተጋብኡ ኀቤየ ዐበይተ ነገድክሙ ወሊቃውንቲክሙ ወመኳንንቲክሙ ወጸሐፍትክሙ ከመ እንግሮሙ ይስምዑ ዘንተ ነገረ ወአሰምዕ ላዕሌሆሙ ሰማየ ወምድረ።

Deut 31:28 እስመ አእምር እምድኅረ ሞትኩ ከመ አበሳ ትኤብሱ ወተኀድግዋ ለፍኖት እንተ አዘዘክሙ ወትመጽእ ላዕሌክሙ በደኃሪ መዋዕል እስመ ትገብሩ ለእግዚአብሔር አምላክክሙ ከመ ታምዕዕዎ በግብረ እደዊክሙ።

Deut 31:29 ወነገሮሙ ሙሴ ወአስምዖሙ ለኵሎሙ ማኅበረ እስራኤል ነገራ ለዛቲ ማኅሌት መጽሐፍ።

Chapter 32

Deut 32:01 ወይቤ አጽምእ ሰማይ ወእንግርከ ወትስማዕ ምድር ቃለ አፉየ።

Deut 32:02 ወትሴፈዎ ከመ ዝናም ለነገርየ ወትሴፎ ከመ ዝናም ለነገርየ ወከመ ጊሜ ውስተ ፀምር።

Deut 32:03 እስመ (ስ)መ እግዚአብሔር ጸዋዕኩ፡፡ ሀቡ ዕበየ ለአምላክነ።

Deut 32:04 ጻድቅ እግዚአብሔር ወርቱዕ ኵሉ ፍናዊሁ ጻድቅ እግዚአብሔር ወአልቦ ዐመፃ፡፡ ጻድቅ ወኄር እግዚአብሔር።

Deut 32:05 አበሱ ሎቱ ውሉደ ርኩሳን ትውልድ ዕሉት ወግፍትእት ከመ ዝኑ ተዐስይዎ ለእግዚአብሔር።

Deut 32:06 ዘሕዝብ አብድ ወአኮ ጠቢብ አኮኑ ዝንቱ አብ ዘፈጠረከ ፈጠረከ ወገብረከ።

Deut 32:07 ተዘከሩ (መ)ዋዕለ ትካት ወኀልዩ ዓመተ ትውልደ ትውልድ፡፡ ወተሰአሎ ለአቡከ ወይነግረከ ወለሊቃውንቲከ ወይዜንዉከ።

Deut 32:08 አመ ከፈሎሙ ልዑል ለአሕዛብ ወዘከመ ዘርኦሙ ለደቂቀ (አዳም ሠር)ዖሙ ለአሕዛብ በበ ደወሎሙ ወበበኆልቆሙ ለመላእክተ እግዚአብሔር።

Deut 32:09 ወኮነ ይሁዳ መቅደሱ ለእግዚአብሔር ወእስራኤልኒ ኀብለ ርስቱ።

Deut 32:10 ወአጽገቦሙ በምድረ ገዳም በብሔረ ጽምእ ወሀፍ በብሔረ በድው መገቦሙ ወመርሖሙ (ወ)ዐቀቦሙ ከመ ብንተ ዐይን።

Deut 32:11 ወከመ ንስር ዘየኀቅፍ እጐሊሁ ወኀዘሎሙ በክነፊሁ ወጾሮሙ በእንግድዓሁ።

Deut 32:12 እግዚአብሔር ባሕቲቱ መርሖሙ ወአልቦ ምስሌሆሙ አምላክ ነኪር።

Deut 32:13 ወዐርገ ዲበ ኀይላ ወኀፀ(ኖ)ሙ መዓር እምኰኵሕ ወበቅብእ እምእብን ጽንዕት።

Deut 32:14 በቅብአ እጐልት ወበኀሊበ በግዕ ምስለ መቊዓሌ ጠሊ ወላህም እጕለ አልህምት ወአጣሌ ወአባግዕ ምስለ ቂቃሕ ስርናይ ደመ አስካል ሰትዩ ወይነ።

Deut 32:15 በልዐ ያዕቆብ ወፀግበ ወከረዮ ጽጋብ ለምንዙኅ ሰብሐ ወገዝፈ ወርኅበ ወኀደጎ ለእግዚአብሔር ፈጣሪሁ ወርሕቀ[.] እምእግዚአብሔር ሕይወቱ።

Deut 32:16 ወወሐኩኒ በዝ ነኪር ወአምረሩኒ በርኵሶሙ።

Deut 32:17 ሦዑ ለአጋንንት ወአኮ ለእግዚአብሔር ለአማልክት እለ ኢያአምሩ አማልክ[ት] ግብት እለ ኢይበቍዑ እለ ኢያአምሩ አበዊሆሙ።

Deut 32:18 ወኀደጎ ለእግዚአብሔር ዘወለደከ ወረሳዕኮ ለእግዚአብሔር ዘኀፀከ።

Deut 32:19 ወ[ር]እየ እግዚአብሔር ወቀን[አ] ወተምዐ መዓተ ላዕለ ደ[ቂ]ቆሙ ወአዋልዲሆሙ።

Deut 32:20 ወ[እ]ሬእዮሙ ዘይከውኑ በደ[ኀ]ሪቶሙ እስመ ውሉደ ዐ[ላ]ዊያን እሙንቱ ውሉድ [እ]ለ አልቦሙ ሃይማኖተ።

Deut 32:21 [እ]ሙንቱሰ አቅንኡኒ በዘ [ኢ]ኮነ አምላክ ወአምዕዑ[ኒ] በአማልክቲሆሙ ወአነ[ሂ] [አ]ቀንኦሙ በዘ ኢኮነ ሕዝ[በ] ወአምዕዖሙ በሕዝብ ዘኢይሌብ።

Deut 32:22 እስመ እሳት ትነድድ እመዓትየ ወታ[ው]ዒ እስከ ሲኦል ታሕተ [ወት]በልዖ ለምድር ወለኵሉ [ፍ]ሬሃ ወይነድድ መሰረታተ አድባር።

Deut 32:23 ወአስተጋብኦሙ ለእኪት ወአኀልቅ አኅፃየ ላዕሌሆሙ ወየኀልቁ በረኃብ ወይከውኑ መብልዐ ለአዕዋፈ ሰማይ።

Deut 32:24 ወይደክም ጽንዖሙ ወእፌኑ ላዕሌሆሙ ስነነ አራዊተ ምድር ምስለ ሕምዝ ከመ ይጕየዩ እምድር።

Deut 32:25 ወበአፍአፍአ ያጸምቶሙ መጥባኅት ለውሉዶሙ ወውስተ አብያቲሆሙ ድንጋፄ፡፡ ወለወራዙቶሙ ምስለ ደናግሊሆሙ ወለሕፃናቲሆሙ ምስለ አእሩጊሆሙ።

Deut 32:26 ወእቤ ከመ እዝርዎሙ ወእስዐር እምድር ዝክሮሙ ወእምእጓለ እመሕያው።

Deut 32:27 በመዓተ ፀረ ኮኑኒ ወኢይበሉ እዴነ ጸንዐት እስመ አኮ እግዚአብሔር ለኵሉ።

Deut 32:28 እስመ ሕጉላነ ምክር እሙንቱ ወአልቦሙ መልሐ ወኢሃይማኖተ።

Deut 32:29 ወኢሐለይዎ ከመ ያእምርዎ ለዝንቱ በመዋዕል ዘይመጽእ።

Deut 32:30 እፎ ያነትዖሙ ፩ ለ፲ ፻ ወ፪ ይሰድዎሙ ለእልፍ እስመ እግዚአብሔር ፈደዮሙ ወአምላክነ አግብኦሙ።

Deut 32:31 እስመ ኢኮነ ከመ አምላክነ አማልክቲሆሙ ፀርነሰ አብዳን።

Deut 32:32 እስመ ከመ ዐፀደ ወይነ ሰዶሙ ዐጸደ ወይኖሙ ወኀረጎሙኒ እምነ ገሞራ ወአስከሎሙኒ አስከለ ሐሞት ወቀምሖሙኒ መሪር።

Deut 32:33 ሕምዘ አርዌ ምድር ወይኖሙ ሕምዘ አፍዖት ዘይቀትል።

Deut 32:34 አኮኑ ዝንቱ ትእዛዝ ዘእምኀቤየ ውእቱ ወተሐትሙ ውስተ መዛግብትየ።

Deut 32:35 በዕለተ ኵነኔ እትቤቀሎሙ ወበጊዜ ይድኅፅ እግሮሙ እስመ ቀርበ ዕለተ ኆልቆሙ እስመ በጽሐ ዘድልው (ውእ)ቱ ለክሙ።

Deut 32:36 እስመ ይኴንን እግዚአብሔር ሕዝቦ ወይትናበብ በእንተ አግብርቲሁ እስመ ርእዮሙ ከመ ተመስዉ ወኀልቁ ወተዘንጐጉ በኀበ ሀለዉ።

Deut 32:37 ወሶበ ሰርኁ ይቤ እግዚአብሔር አይቴ እሙንቱ አማልክቲክሙ እለ ትትዌከሉ ቦሙ።

Deut 32:38 እለ ትበልዑ መሳብሕተ መሥዋዕቶሙ ወትሰትዩ ወይነ ሞጻሕቶሙ ወይትነሥኡ ወይርድኡክሙ ወይኩኑክሙ መድኀኒተክሙ።

Deut 32:39 አእምሮ አእምሩ ከመ አነ ውእቱ እግዚአብሔር ወአልቦ ባዕድ አምላከ ዘእንበሌየ፡፡ አነ እቀትል ወአኀዩ እቀስፍሂ ወእሣሀል ወአልቦ ዘያመስጥ እምእዴየ።

Deut 32:40 እስመ አሌዕል ውስተ ሰማይ እዴየ፡፡ እምሕል በየማንየ ወእብል ሕያው አነ ለዓለም።

Deut 32:41 ወአበልሐ ከመ መብረቅ ለመጥባኅትየ ወትቀውም እዴየ በኵነኔየ ወእትፈደዮሙ በቀለ ለፀርየ ወእትቤቀሎሙ ለጸላእትየ።

Deut 32:42 ወአሰክሮን በደሞሙ ለአኅፃየ ወይበልዕ ሥሆሙ መጥባኅትየ እምደመ ቅቱላን ወፂዉዋን አርእስተ መላእክተ (ፀ)ር።

Deut 32:43 ይትፌሥሐ ኵሎን ሰማያት ኅቡረ ወይሰግዱ ኵሎሙ መላእክተ እግዚአብሔር ወይትፌሥሑ ሕዝብ ምስለ ሕዘቢሆሙ፡፡ ወይብሉ ኵሎሙ ውሉደ እግዚአብሔር ጽኑዕ ውእቱ።

Deut 32:44 እስመ ይትቤቀል ደመ ደቂቁ ወይትቤቀሎሙ ወይትፈደዮሙ በቀለ ለፀሩ ወይትቤቀሎሙ ለጸላእቱ ወያነጽሕ እግዚአብሔር ምድረ ለሕዝቡ።

Deut 32:45 ወጸሐፈ ሙሴ ለዛቲ ማኅሌት ይእተ ዕለተ ወመሀሮሙ ለእስራኤል፡፡ ወቦአ ሙሴ ወነገሮሙ ዝውእቱ ለኢያሱ ወልደ ነዌ።

Deut 32:46 ወሶበ አኅለቀ ሙሴ ነጊሮቶሙ ለኵሉ እስራኤል ወይ[ቤ]ሎሙ ተዓቀቡ በልብክሙ (ለ)ኵሉ ውእቱ ነገር አስማዕኩ (አነ) ላዕሌክሙ ዘትኤዝዙ ለደቂቅክሙ ዮም ከመ ይዕቀቡ ወይግበሩ ኵሎ ነገሮ ለዝንቱ ሕግ።

Deut 32:47 እስመ ከንቱ ውእቱ ነገር ለ[ክ]ሙ እስመ ውእቱ ሕይወትክሙ፡፡ ወበበይነ ዝንቱ ነገር ይነውኅ መዋዕሊክሙ ውስተ ምድር እንተ [ላ]ቲ ተዐድዉ ዮርዳንስ ከመ ትትዋረስዋ በህየ።

Deut 32:48 ወነበቦ እግዚአብሔር [ለ]ሙሴ በይ(እ)ቲ ዕለት ወይ[ቤ]ሎ ዕርግ ውስተ ደብረ [አ]ብሪም ውስተ ደብረ ናባር ውስተ ምድረ ሞአብ ዘመንገለ ገጸ ኢያሪኮ ወርእያ ለምድረ ከናአን እንተ ወሀቦሙ ለደቂቀ እስራኤል ይምልክዎ።

Deut 32:49 ወሙት ውስተ ደብር ዘውስቴቱ ተዐርግ ህየ ውእቱ ኀበ ሕዝብከ በከመ ሞተ አሮን እኁከ ወውስተ ደብረ ሆር አተወ ኀበ ሕዝቡ።

Deut 32:50 እስመ ክሕድክሙ በቃልየ ኀበ ደቂቀ እስራኤል በአውደ ማየ ቅድስት በቃዴስ በገዳመ ሲና እስመ ኢቀደስክሙኒ ውእቱ ፲ ደቂቀ እስራኤል።

Deut 32:51 ወረአያ ለይእቲ ምድር ቅድሜከ ወህየሰ ኢትባእ።

Chapter 33

Deut 33:01 ወከመዝ ይእቲ በረከተ እንተ ባረኮሙ ሙሴ ለደቂቀ እስራኤል ብእሴ እግዚአብሔር ዘእንበለ ይሙት።

Deut 33:02 ወይቤ እ(ግ)ዚአብሔር እምነ ሲና መጽአ ወአስተርአየኒ በሴይር ወአዕረፈ በደብረ ፋራን ምስለ አእላፈ ቃዴስ እለ እምየማኑ መላእክቲሁ ወእለ ምስሌሁ።

Deut 33:03 ወመሐኮ ለሕዝቡ ወለእለ ተቀደሱ በእዴሁ ወእለሂ ተቀደሱ በእዴሁ ወእሉሂ እሊአከ እሙንቱ።

Deut 33:04 ወረከቡ ሕገ በቃለ ዚአሁ ዘአዘዘነ ወርስተ ለሕዝበ ያዕቆብ።

Deut 33:05 ወይከውን መልአከ እምውስተ ፍቁር ተጋቢኦሙ መላእክተ አሕዛብ ምስለ ነገደ እስራኤል።

Deut 33:06 ወአኀሥሦ ለሮቤል ወኢይሙትኒ ወይከውን ኆላቌኆሙ።

Deut 33:07 ወበዛቲኒ ለይሁዳ ወስምዖን እግዚአብሔር ቃለ ይሁዳ ወያገብአ ውስተ ይሁዳ ውስተ አሕዛብ ወእዴሁ ይኴንናሁ ወኮኖ ረዳኢ እንከ እምነ ፀሩ።

Deut 33:08 ወሌዋዊ ይቤሎ እግዚኡ ለሌዋዊ ወጽድቆ ለብእሲ ጸድቀ ዘአምክርዎ መከራ ወጸአልዎ በኀበ ማየ ቅስት።

Deut 33:09 ዘይቤሎሙ ለአቡሁ ወለእሙ ኢርኢኩከ ወደቂቁኒ ኢያእመረ ወለአኃዊሁኒ ኢለበወ ወዐቀበ ቃለከ ወተማኅፀነ ኪ(ያ)ከ ኪዳነከ።

Deut 33:10 ከመ ይንግሮ (ኵ)ነኒከ ለያዕቆብ ወሕግከ ለእስራኤል ወከመ ይደዩ ዕጣነ ውስተ ማዕጠንትከ ወበኵሉ ጊዜ ውስተ ምስዋዒከ።

Deut 33:11 ወባርክ እግዚኦ ኀይሎ ወተወከፍ ግብረ እደዊነ ወአውድድ ላዕለ እለ ይትቃወሙ ፀሩ፡፡ ወኢነሥኦሙ ለእለ ይጸልእዎ።

Deut 33:12 ወለብንያም ፍቁረ እግዚአብሔር የኀድር ተአሚኖ ወእግዚአብሔር ይቤሎ በኵሉ መዋዕሊሁ።

Deut 33:13 ወለዮሲፍኒ ይቤሎ እግዚአብሔር ምድር ወእመኒ ዝናም እምሰማይ ወጠል እምነ ነቅዐ ቀላይ ዘእምታሕቱ።

Deut 33:14 ወለለ ሰዑ እክሉ (ወ)እምነ ስርቀ ፀሓይ ወእምነ ኁለቌሆሙ ለአውራኅ።

Deut 33:15 ወይቀድም እምውስተ አርእስተ አውግር ውስተ ኤዎን።

Deut 33:16 ምድር እንተ ዘልፈ ጽግብት ወሠናይት ለዘ አስተርአየ በኀበ ዕፀ ጳጦስ ለይምጻእ ዲበ ርእሱ ለዮሴፍ ወበርእሱ ይከብር በውስተ አኃዊሁ ከመ በኵረ ላህም ሥኖ።

Deut 33:17 ወአቅርንቲሁ ዘአሓዱ ቀርኑ ወአቅርንቲሁ ይወግኦሙ ለሕዝብ ቦሙ ኅቡረ እስከ አጽናፈ ምድር ዝንቱ አእላፍ ኤፍሬም ወዝንቱ አእላፍ ዘምናሴ።

Deut 33:18 ወለዛብሎንሂ ይቤሎ ተፈሣሕ ዘብሎን በፀአትከ ወይሳኮር በደኃሪከ እለ ያጠፍእዎሙ ለሕዝብ።

Deut 33:19 ወጸውዖ ወሦዖ መሥዋዕተ ጽድቅ እስመ ባዕል ባሕር ሐፅነከ ወነዮሙ እለ ይነብሩ ጰራልያ።

Deut 33:20 ወለጋድሂ ይቤሎ ርኂብ በረከቱ ለጋድ ከመ አንበሳ ቀጥቂጦ መዝራዕተ መላእክት።

Deut 33:21 ወርእየ ቀዳሚሁ ከመ በህየ ተከፈልዋ ለምድር እንተ ኅቡረ መልአከ ምድር ወምስለ ሕዝበ እስራኤል።

Deut 33:22 ወለዳንሂ ይቤሎ ዳን እጓለ አንበ[ሳ] ወይሰርር እምነ ባሳን።

Deut 33:23 ወለንፍታሌምሂ ይቤሎ ጽጉብ እምነ ሠናይ ጽጉብ እምነ በረከተ እግዚአብሔር ወለይትዋረስ ባሕረ ወሊባ።

Deut 33:24 ወለአሴርሂ ይቤሎ ቡሩክ ውእቱ ለእግዚአብሔር እምነ ውሉዱ አሴር ወይከውን ኅሩየ ለአኃዊሁ ወየኀፅብ እገሪሁ በቅብእ።

Deut 33:25 ወዘኀጺን ወብርት አሣእኒሁ በከመ በከመ መዋዕሊከ ኀይለከ።

Deut 33:26 ወአልቦቱ ከመ አምላኩ ለፍቁር ዘይነብር ዲበ ሰማይ ወዕበየ ስኑ ለሰማይ።

Deut 33:27 ወከደነከ እግዚአብሔር ፍጽመ በኀይለ መዝራዕቱ አኤናዎን ወይመጽኡ ቅድመ ገጸ ፀር በከመ ይቤ ከመ ያጥፍኦሙ።

Deut 33:28 ወያንብሮሙ ለእስራኤል ተአሚኖ ባሕቲቱ ውስተ ምድረ ያዕቆብ ውስተ ምድረ ስርናይ ወወይን ወሜሰ ለከ ምስለ ደመና ወጠል።

Deut 33:29 ወብፁዕ አንተ እስራኤል መኑ ከማከ ሕዝበ ዐቢየ ዘእግዚአብሔር ያድኅኖ ወያጸንዐከ ረዳኢከ ወበመጥባኅተከ ዕልገትከ ሐሰውከ ፀርከ አንተ ትጸንዕ ላዕለ ክሳ(ዳቲሆን)።

Chapter 34

Deut 34:01 ወዐርገ ሙሴ እምነ ራቦታ ዘሞአብ ውስተ ደብረ ናባጥ ውስተ ርእሰ ፋሥጋ ዘሀለወ ቅድመ ገጸ ኢያሪኮ ወርእዮ እግዚአብሔር ኵሎ ምድረ ገላአድ ወኵሎ ምድረ ንፍታሌም ወኵሎ ምድረ ምናሴ ወኵሎ ምድረ ይሁዳ እስከ ደኃሪት ባሕረ።

Deut 34:02 ወገዳም ወአድያሚሃ ለኢያሪኮ ሀገረ ፊንቆን ሴይር።

Deut 34:03 ወይቤሎ እግዚአብሔር ዛቲ እንተ መሐልኩ ለአብርሃም ወለይስሐቅ ወለያዕቆብ ወለኵሎሙ ዘርእከ እሁባ ወናሁ አርአይኩከሃ ወህየ ባሕቱ ኢትበውእ።

Deut 34:04 ወሞተ ሙሴ ቍልዔሁ ለእግዚአብሔር በምድረ ሞአብ በቃለ እግዚአብሔር።

Deut 34:05 ወቀበርዎ ውስተ ምድር ቅሩበ ቤተ ፌጎር ወአልቦ ዘያአምራ ወኢመኑሂ መቃብሮ እስከ ዛቲ ዕለት።

Deut 34:06 ም[እ]ት ወዕስራ ዓመት ሎቱ ለሙሴ አመ ሞተ ወኢተሐምገ አዕይንቲሁ ወኢማሰነ።

Deut 34:07 ወበከይዎ ደቂቀ እስራኤል ለሙሴ በአረቦተ ዘሞአብ በኀበ ዮርዳንስ ዘመንገለ ኢያሪኮ ሠላስ መዋዕል ወተፈጸመ መዋዕለ ላሑ ለሙሴ ወበከይዎ።

Deut 34:08 ወኢያሱ ወልደ ነዌ ተመልአ ጥበበ አመ ወደየ እዴሁ ሙሴ ላዕሌሁ ወተአዘዙ ሎቱ ኵሉ ደቂቀ እስራኤል ወገብሩ ኵሎ ዘከመ አዘዞ እግዚአብሔር ለሙሴ።

Deut 34:09 ወኢተንሥአ እንከ ነቢየ ውስተ እስራኤል ዘከመ ሙሴ ዘተናገሮ እግዚአብሔር ገጸ በገጽ።

Deut 34:10 ወበኵሉ ተአምር ወምድምም ዘፈነወ እግዚአብሔር ከመ ይግበሮ በምድረ ግብጽ ላዕለ ፈርዖን ወላዕለ መገብቱ ወላዕለ ምድር።

Deut 34:11 ዐቢየ ወመድምመ ወእድ ጽንዕት ወመዝራዕት ልዑል ኵሎ ዘገብረ ሙሴ በቅድመ ኵሉ እስራኤል።

ተፈጸመ በዝየ ኦሪት ዘዳግም