A close up of a book

Description automatically generated

*THEOT Deuteronomy in EthioSPaRe Ura Masqal 40*

Ff. 139r–170v

Draft 1, Text of Deuteronomy in Mahabire Hawariyat electronic edition; the following people were involved in creating second, third, and fourth drafts: Jeremy Brown, Ralph Lee, Rowan Williams, Shaun Short, Jonah Sanford, Ashlee Maslik, Curt Niccum, Brian Jeanseau, and Jarod Jacobs; Draft 5, Hiwot Samuel; Draft 6, Steve Delamarter and Daniel Assefa; Draft 7, Ralph Lee

*Nota Bene*: Images can be viewed at the EthioSPaRe website at <https://mycms-vs03.rrz.uni-hamburg.de/domlib/receive/domlib_document_00001313?images=yes&genDesc=yes&phDesc=no&cnDesc=0&col=no&add=no&decor=no&keywords=no> (a user account with Digital Oriental Manuscripts Library (DOMLib), director Denis Nosnitsin, is needed to view these images)

Chapter 1

Deut 01:00 ዳግመ ኦሪት

Deut 01:01 ዝንቱ ነገሮ ዘነሮሙ ሙሴ ለኵሉ እስራኤል በመዕዶተ ዮርዳንስ በመንገለ ዐረቢሁ በኀበ ባሕረ ኤርተራ በማእከለ ፋራንጦፌል ወሎጥን ወአውሎን ወዘካሪሲያ።

Deut 01:02 በዐሡር መዋዕል በኮሬብ በፍኖተ ደብረ ሴይር እስከ ቃዴስ በርኔ።

Deut 01:03 ወኮነ አመ አርብዓ ዓም እመ ዐሠርቱ ወአሐዱ አውራኅ አመ ሠርቀ ወርኅ ነገሮሙ ሙሴ ለኵሉ ደቂቀ እስራኤል ኵሎ ዘአዘዘ እግዚአ ብሔር ይንግሮሙ።

Deut 01:04 እምድኅረ ቀተልዎ ለሴዎን ንጉሠ አሞሬዎን ዘይነብር (ዘው)ስተ ሔሴቦን ወአግ ንጉሠ ባሳን ዘይነብር ውስተ አስጣሮት ወኤኔድራይን

Deut 01:05 በማዕዶተ ዮርዳንስ ውስተ ምድረ ሞአብ ወአኀዘ ሙሴ ይንግር ዘንተ ሕገ ወያቤ እግዚአ ብሔር አምላክነ ነገረነ በኮሬብ ወይቤለነ ይአክለክሙ ኅደሩ

Deut 01:06 ውስተ ዝንቱ ደብር ተንሥኡ እንከ ወግብኡ ወባኡ ውስተ ደብረ አሞሬዎን ወውስተ ኵሉ መኃደረ አራባ ወውስተ ደብሩ ወውስተ ገዳሙ ወውስተ ሊባ ወውስተ ጰራ[ል]ያ ዘምድረ ከናአን ወአንጢ[ሊባ]ኖን እስከ ፈለገ ዐቢይ ፈለገ አፍራጥስ

Deut 01:07 ናሁ ወሀብኩክምዎ ለይእቲ ምድር እንተ መሐልኩ ለአበዊክሙ ቅድሜክሙ ለአብርሃም ወለይስሐቅ ወለያዕቆብ ከመ አሀቦሙ ሎሙ ወለዘርኦሙ እምድኅሬሆሙ ምድር እንተ ትውሕዝ ሐሊበ ወመዐረ

Deut 01:08 ወእቤለክሙ በውእቶን መዋዕል እንዘ እብል ኢይክል ባሕቲትየ ክሂሎተክሙ እስመ አብዝኀነ እግዚአ ብሔር አምላክነ

Deut 01:09 ወናሁ ብዙኃነ አንትሙ ዮም ከመ ኮከበ ሰማይ

Deut 01:10 ወያብዝኅክሙ እግዚአ ብሔር አምላኮሙ ለአበዊክሙ ምእልፊት ወይባርክሙ በከመ ይቤለክሙ

Deut 01:11 ወእፎ እክል ባሕቴትየ ጸማክሙ ወሥራሕክሙ ወተባህሎተክሙ

Deut 01:12 አውፀኡ ለክሙ ዕደው ጠቢባነ ወለባዊያነ ወማእምራነ ዘዘ ነገድክሙ ወእሠይሞሙ ለክሙ መሳፍንቲክሙ

Deut 01:13 ወአውሠእክሙኒ ወትቤሉኒ ሠናይ ዝንቱ ቃል ወትቤሉኒ ግበር ከማሁ

Deut 01:14 ወነሣእኩ እምውስቴት(ክሙ) ዕደወ ጠቢባነ ወመእምራነ ወለባዊያነ ወሤምክዎሙ ለዕሌክሙ ይኩኑክሙ ሐበይተ ወመሳፍንተ ወነገሥተ ሕዝብ ወሊቀናተ ወጸሐፍተሙ ለመኳንንቲክሙ

Deut 01:15 ወእቤሎሙ በውእቶን መዋዕል ስምዑ መእከለ አኃዊክሙ ወአግብኡ ፍ(ት)ሐ በጽድቀ መእከለ ብእሲ ወእኁሁ ወመእከለ ግዩር

Deut 01:16 ወኢትንሠእ ገጸ በፍትሕ ኢለንኡሰ ወኢለዐቢይ ኰንን ወኢትሣእ ገጸ ሰብእ እስመ ፍትሕ ዘእግዚአ ብሔር ውእቱ ወለእመቦ ዘተዓጸበክሙ ነገር ታዐርጉ ኀቤየ ወአሰምዖ

Deut 01:17 ወአዘዝኩክሙ በውእቶን መዋዕል ኵሎ ዘትገብሩ ቃለ

Deut 01:18 ወግ(ዕ)ዝነ እምነ ኮረብ ወሖርነ ኵሎ ዝክተ ገዳመ ዐቢየ ወግሩም ዘርኢክሙ በፍኖተ ደብር አሞሬዎን በከመ አዘዘነ እግዚአ ብሔር አምላክነ ወበጻሕነ እስከ ቃዴስ በርኔ

Deut 01:19 ወነገርኩክሙ በውእቶን መዋዕል ወእቤለክሙ በጽሑ እስከ ደብረ አሞሬዎን ዘይሁበክሙ እግዚአ ብሔር አምላክክሙ

Deut 01:20 ወናሁ ርእዩ ከመ ወሀበክሙ እግዚአ ብሔር አምላክክሙ ይእተ ምድር ቅድመ ገጽክሙ ዕርጉ እንከ ወተዋረስዋ በከመ ይቤሎ{.}ሙ እግዚአ ብሔር አምላክሙ ለአበዊነ ወኢትፍርሁ ወኢትደንግፁ

Deut 01:21 ወእምዘ መጻእክሙ ኵለክሙ ኀቤየ ወትቤሉኒ ንፈኑ ዕደወ ቅድሜነ ወይርአይዋ ለነ ይእቲ ምድር ወይዜንውነ ዜናሃ ለይእቲ ፍኖተ እንተ ሀለወትነ ንዕረግ ውስቴታ ወአህጉርኒ እለ ሀለዋነ ንባእ ውስቴቶን

Deut 01:22 ወአደመኒ ውእቱ ነገር ወነሣእኩ እምውስቴተክሙ ዐሠርተ ወክልኤተ ዕደወ በበ አሐዱ ብእሲ እምውስተ ነገድ

Deut 01:23 ወተመይጡ ወዐርጉ ውስተ ቈለተ ዓጽቅ ወይርኢዩ

Deut 01:24 ወነሥኡ ምስሌሆሙ እምውስተ ፍሬሃ ለይእቲ ምድር ወአምጽ[ኡ] ኀቤነ ወንቤ ሠናይት ምድር እንተ ይሁበነ እግዚአ ብሔር አምላክነ

Deut 01:25 ወአበይክሙ ዐሪገ ወክሕድክሙ በቃለ እግዚአ ብሔር አምላክክሙ

Deut 01:26 ወአንጐርጐርክሙ በውስተ ተዕይኒክሙ ወትቤሉ እስመ ይጸልአነ እግዚአ ብሔር አውፅአነ እምድረ ግብጽ ከመ ያግብአነ ውስተ እዴሆሙ ለአሞሬዎን ወከመ ይሠርውነ አይቴ እንከ ንዓርግ ንሕነ

Deut 01:27 ወባሕቱ አኀዊክሙ አክሐድዎ ለልብክሙ ወይቤሉክሙ ዐቢየ ሕዝብ ወበዙኀ ወይጸንዑ እምኔነ ወአህጉሪሆሙኒ ዓበይት ወቦንተ ቅጽረ ዘይበጽሕ እስከ ሰማይ ወርኢነ ብህየ ደቂቆሙ ለእለ ያርብሕ

Deut 01:28 ወእቤለክሙ በውእቶን መዋዕል ኢይትፍርሁ ወኢትደንግፁ እምኔሆሙ

Deut 01:29 እግዚአ ብሔር አምላክነ ውእቱ ይፀብእ ምስሌክሙ ውእቱ ዘይሐውር ቅድመ ገጸክሙ በከመ ኵሉ ዘገበረ ለክሙ በምድረ ግብጽ

Deut 01:30 ወበውስተ ዝንቱ ገዳም ዘርኢክሙ ዘከመ ይሴሰየከ እግዚአ ብሔር አምላክከ ከመ ይሴሲ ብእሲ ወልዶ በኵሉ ፍኖት እንተ ሐርክሙ እስከ በጻሕክሙ ውስተ ዝንቱ መካን

Deut 01:31 ወኢአመንክምዎ በዝንቱ ቃል ለእግዚአ ብሔር አምላክክሙ ዘየሐውር ቅድሜክሙ ውስተ ፍኖት ከመ ይኅረይ ለክሙ መካነ ወይመርሐክሙ ሌሊት ከመ ያርኢክሙ ፍኖት እንተ ተሐውሩ ውስቴታ ወመዐልተኒ በደመና

Deut 01:32 ወስምዐ እግዚአ ብሔር ቃለ ነገርክሙ ወተምዕዐ ወመሐለ ወይቤ ከመ ኢይርኢይዋ ለይእቲ ምድር ቡርክት እንተ መሐልኩ ለአበዊሆሙ እንበለ ካሌብ ወልደ ዮፎኒ

Deut 01:33 ውእቱ ዝይሬእያ ወሎቱ እሁባ ለይእቲ ምድር እንተ ውስቴታ ዐርገ ወለደቂቁ እስመ ኀበ እግዚአ ብሔር ውእቱ ልቡ

Deut 01:34 ወኪያየኒ ተምዕዐኒ እግዚአ ብሔር በእንቲአክሙ ወይቤለኒ አንተሂ ኢትበውእ ህየ

Deut 01:35 እስመ ኢየሱ ወልደ ነዌ ዘይቀውም ቅድሜከ ውእቱ ዘይበውእ ህየ ኪያሁ አጸንዖ እስመ ውእቱ ያወርሶሙ ይእተ ምድር ለእስራኤል

Deut 01:36 ወደቂቅክሙ እለ ትቤሉ ይፄወው ወኵሉ ሕፃን ንኡስ ዘኢያአምር ዮም ሠናየ ወእኪት እሙንቱ ይበውኡ ህየ ወሎሙ እሁባ ወእሙንቱ ይትዋረስዋ

Deut 01:37 ወአንትሙሰ ተመየጥክሙ ወገዐዝክሙ ውስተ ገዳም ፍኖተ ባሕር ኤርተራ

Deut 01:38 ወአውሣእክሙኒ ወትቤሉኒ አበስነ ቅድመ እግዚአ ብሔር አምላክነ ንዐርግ ንሕነ ወንትቃተል ኵሎ ዘከመ አዘዘነ እግዚአ ብሔር አምላክነ ወነሠእክሙ ብእሲ ንዋየ ሐቅሉ ወዐረግሙ ውስተ ደብር

Deut 01:39 ወይቤለኒ እግዚአ ብሔር በሎሙ ኢትዕረጉአ ወኢተትቃተሉአ እስመአ ኢሀለውኩአ ምስሌክሙአ ከመአ ኢትትቀጥቀጡአ ቅድመአ ፀርክሙአ

Deut 01:40 ወነገርኩክሙ ወኢሰማዕክሙኒ ወተዐወርክሙ ቃለ እግዚአ ብሔር ወተሐየልክሙኒ ወዐረግሙ ውስተ ደብር

Deut 01:41 ወወፅኡ አሞሬዎን እለ ይነብሩ ውስተ ውእቱ ደብር ወቀተሉክሙ ወአንጥዑክሙ ወሰደዱክሙ ወነደፉክሙ ከመ ንህብ ወወግኡክሙ እምነ ሴይር እስከ ሔርማ

Deut 01:42 ወነበርክሙ ወበከይክሙ ቅድመ እግዚአ ብሔር ወኢሰምዐክሙ ቃልክሙ ወ(ኢ)ነጸረክሙ

Deut 01:43 ወነበርክሙ ውስተ ቃዴስ ብዙኅ መዋዕለ አምጣነ ነበርክሙ ቀዲሙ ህየ

Deut 02:01 ወተመየጥነ ወሖርነ ውስተ ገዳም ፍኖተ ባሕረ ኤርተራ በከመ ይቤለኒ እግዚአ ብሔር ወኦድናሁ ለደብረ ሴይር ብዙኀ መዋዕለ

Deut 02:02 ወይቤለኒ እግዚአ ብሔር ኮነክሙ አዊዶቶ ለዝንቱ ደብር ግብኡ እንከሰ ለመንገለ ምስዕ

Deut 02:03 ወአዝዞሙ ለሕዝብ ወበሎሙ ናሁ ተሐውሩ አንትሙ እንተ አድዋሊሆሙ ለአኀዊክሙ ለደቂቀ ኤሳው እለ ይነብሩ ውስተ ሴይር ወይፈርሁክሙ ጥቀ

Deut 02:04 ዑቁ ኢትትቃተሉ ምስሌሆሙ እስመ ኢእሁበክሙ እምውስተ ምድሮሙ ርስተ ወኢምስጋረ እግር እስመ መክፈልቶ ወሀብክዎ ለኤሳው ደብረ ሴይር

Deut 02:05 ተሣየጡ እክለ በኀቤሆሙ በወርቅክሙ ወተሴሰዩ ወማየኒ በመስፈርተ ንሥኡ በኀቤሆሙ በወርቀክሙ ወስትዩ እስመ ባረከከ እግዚአ ብሔር አምላክከ በኵሉ ግብረ እደዊከ

Deut 02:06 አእምር እፎ ዐደውካሁ ለዝንቱ ገዳም ዓቢይ ዘግሩም ውእቱ ናሁ አርብዓ ዓም ሀለወ ምስሌከ እግዚአ ብሔር አምላክከ እንዘ አልቦ ዘያሐጥአከ እምዘ ነበብከ

Deut 02:07 ወተዐደውናሆሙ ለኢኀዊክሙ ለደቂቀ ኤሳው እለ ይነብሩ ውስተ ሴይር ኀበ ፍኖተ አራባ እምነ ኤሎም ወእምነ ጋስዮን ጋቤር ወእምዝ ተመየጥነ ወዐደውነ ፍኖተ ገዳም ዘሞአብ

Deut 02:08 ወይቤለኒ ኢትፃረርዎሙ ለሞአባዊያን ወኢትትቃተ‹ሉ› ምሴሌሆሙ እስመ ኢእሁበክሙ ርስተ እምነ ምድሮሙ እስመ ለደቂቀ ሎጥ ወሀብክዎሙ ርስቶሙ ሴይር

Deut 02:09 ወአሚን ይቀድሙ ነቢረ ውስቴታ ሕዝብ ዐቢየ (ጥቀ) ወጽኑዓን ከመ እለ ውስተ አቂም

Deut 02:10 ወሞአባዊያን ወዘሚን ይብልዎሙ

Deut 02:11 ወኬሬዎስ ውስተ ሴይር ይነብሩ ቀዲሙ ደቂቀ ኤሳው አጥፍእዎሙ ወቀጥቅጥዎሙ እምቅድመ ገጾሙ ወነበሩ መካኖሙ ከመ ገብርዋ እስራኤል ለምድር ርስቶሙ እንተ ወሀቦሙ እግዚአ ብሔር

Deut 02:12 ወይእዜኒ ተንሥኡ ወገዐዙ አንትሙ ወሖሩ ውስተ ቈላተ ዛሬድ ወተዐደውናሆሙ ለቈላተ ዛሬድ

Deut 02:13 ወመዋዕሊሁ በዘ ቦንቱ እምቃዴስ በርኔ እስከ ተዐደውናሁ ለቈላተ ዛሬድ ሠላሳ ወሰመንቱ ዓመት እስከ ሞቱ ኵሎሙ ዕደው ዘይእቲ ተውልድ እለ መስተቃትላን እሙንቱ ወጠፍኡ እምነ መእከለ ትዕይንተ በከመ መሐለ ሎሙ እግዚኦ ብሔር እግዚእ

Deut 02:14 እስመ እደ እግዚአ ብሔር ሀለወት ለዕሌሆሙ ከመ ታጥፍኦሙ እምነ መእከለ ትዕይንተ እስከ ወድቁ

Deut 02:15 (ወ)ኮነ እምዘ ወድቁ ኵሎሙ ውእቶሙ ዕደው መስተቃተለን ወሞቱ እምነ መአከለ ሕዝብ

Deut 02:16 ወነበቦ እግዚአ ብሔር ለሙሴ ወይቤሎ ናሁ ተሐውር አንተ ውስተ አድዋለ ሞአብ ዘሴይር ወትበጽሑ ቅሩቦሙ ለደቂቀ ዓማን

Deut 02:17 ኢትጸረርዎሙ ወኢትትአኀዙ ቀትለ ምስሌሆሙ እስመ ኢእሁበክሙ እምነ ምድሮሙ ለደቂቀ ዐማን ርስተ እስመ ለደቂቀ ሎጥ ወሀብክዎሙ መክፈልቶሙ

Deut 02:18 ይእቲ ወራፋይን ትትሔለቊ እስመ ራፋይን ይነብሩ ውስቴታ ቀዲሙ ወዓማዊያን ዘሚን ይብልዎሙ

Deut 02:19 ሕዝበ ዐቢይ ወብዙኀ ወጽኑዓን ወኀያላን ከመ እለ አቂም ወአጥፍኦሙ እግዚአ ብሔር እምቅድመ ገጾሙ

Deut 02:20 ወትወርስዎሙ ወነበሩ ህየቴሆሙ ከመ ገብሩ ለደቂቀ ኤሳው እለ ይነብሩ ውስተ ሴይር በከመ አሥዐሮሙ እግዚአ ብሔር ለከራዊያን እምቅድመ ገጾሙ ወትወርስዎሙ ወነበሩ ህየቴሆሙ እስከ ዛቲ ዕለት

Deut 02:21 ወሔዋውያንኒ እለ ይነብሩ ውስተ አሴሮት እስከ ጋዜሰ ወቀጶዶቅያ ወአጥፍእዎሙ ወነበሩ ህየቴሆሙ

Deut 02:22 ወይእዜኒ ተንሥኡ ወግዐዙ አንትሙ ወተዐድውዎ ለቈላተ አርኖን ናሁ አግባእክዎ ለሴዎን ለንጉሠ ሔሴቦን ከርያዊ ወለምድሩ ወምለካ ወተዋረሳ ወአኀዞሙ ወተቃተሎሙ

Deut 02:23 ወበዛቲ ዕለት ቅድም አምጸአ ላዕለ ኵሉ አሕዛብ እለ ሀለው መተሕተ ሰማይ ከመ ይፍርሁከ ወይርዐዱ እምኔከ ወይደንግፁ እመከመ ስምዑ ስምከ ወትእኅዞሙ ፍርሀት እምቅድመ ገጽከ

Deut 02:24 ወፈነውከ ተናብልተ እምነ ገዳም ዘቄድምት ኀበ ሴዎን ንጉሠ ሔሴቦን በቃለ ሰላም እንዘ ትብል እኅለፍአ እንተአ ምድርከአ ፍኖተአ አሐውርአ ኢእትገሐስአ ኢለየማንአ ወኢለፀጋምኣ

Deut 02:25 አክለኒኣ በወርቂየአ ትሁበኒኣ ወእሴሰይኣ ወማይኒአ በወርቅየአ ትሁቡኒኣ ወእሰቲኣ ወዳእሙኣ አኀልፍኣ በእግርየኣ

Deut 02:26 በከመኣ ገብሩአ ሊተኣ ደቂቀኣ ኤሳውአ እለኣ ይንብሩኣ ውስተኣ ሴይርአ ወሞአብያዊያንኒኣ እለኣ ይነብሩ(አ) አሮየርአ እስከአ ተዐደውክዎ ኣ ለዮርዳንስኣ ውስተአ ምድርአ እንተኣ ወሀበነኣ እግዚኦ ብሔርኣ አምላክነኣ

Deut 02:27 ወአበየ ሴዎን ንጉሠ ሔሴቦን አኅልፎትነ እንተ ኀቤሁ እስመ አጽንዐ እግዚአ ብሔር አምላክነ መንፈሶ ወአእከዮ ለልቡ ከመ ይግባእ ውስተ እዴነ በይእቲ ዕለት

Deut 02:28 ይቤለኒ እግዚአ ብሔር ናሁ አኀዝኩ አግብኦ ውስተ እዴከ በቅድመ ገጽከ ለሴዎን ንጉሠ ሔሴቦን አሞርያዊ ወምድሮሂ ወአኀዝ ተዋረስ ምድሮ ርስተ

Deut 02:29 ወወፅአ ሴዎን ወተቀበለነ ውእቱ ወኵሉ ሕዝቡ ከመ ይትቃተለነ በኢያስ

Deut 02:30 ወአግብኦ እግዚአ ብሔር አምላክነ ውስተ እደዊነ ወቀተልናሁ ሎቱ ወለኵሉ ደቂቁ ወለኵሉ ሕዝቡ

Deut 02:31 ወነሠእነ ኵሎ አህጉሪሁ በውእቶን መዋዕል ወአጥፋእናሆን ለኵሉ አህጉሪሁ ወአንስቲያሆሙኒ ወደቂቆሙኒ ወአልቦ ዘአትረፍን ነፋጺት ዘእንበለ እንስሳሆሙ ዘመህረክነ ለነ ወበርበርነ አህጉሮሙ

Deut 02:32 ዘነሠእነ እምነ አሮኤር እንተ መዕዶተ ፈለግ አርኖን ወሀገረኒ እንተ ሀለወት ውስተ ቈላተ እስከ ደብረ ገላአድ

Deut 02:33 ወአልቦ ሀገር እንተ አምሰጠተነ እስመ ኵሎ አህጉር አግብኦ እግዚአ ብሔር አምላክነ ውስተ እደዊነ ዘእንበለ ውስተ ምድረ ደቂቀ ዐሞን ዘኢበጻኅን

Deut 02:34 ወኵሎ ዘውስተ ፈለገ ያቦቅ ወአህጉር ዘውስተ ቴርኔ በከመ አዘዘነ እግዚአ ብሔር አምላክነ

Deut 03:01 ወተመየጥነ ወዐረግነ ውስተ ፍኖተ ባሳን ወወፅአ አግ ንጉሠ ባሳን ተቀበለነ ውእቱ ወኵሉ ሕዝቡ ውስተ ኤድራይን ከመ ይትቃተለነ

Deut 03:02 ወይቤለኒ እግዚአ ብሔር ኢትፍርሆ እስመ ውስተ እዴከ አገብኦ ወለኵሉ ሕዝቡ ወለኵሉ ምድሩ ወትገብሮ ከመ ገበርካሁ ለሴዎን ንጉሠ ኤሞሬዎን ዘይነብር ውስተ ሔሴቦን

Deut 03:03 ወአግብኦ እግብአ ብሔር አምላክነ ውስተ እዴነ ለአግ ንጉሠ ባሰን ወለኵሉ ሕዝቡ ወቀተልናሁ እስከ ኢያትረፍነ እምኔሁ ዘርአ

Deut 03:04 ወአስተጋብእነ ኵሉ አህጉሪሁ በውእቶን መዋዕል ወአልቦቱ ሀገረ እንተ ኢነሠእነ እምኔሆሙ ስሳ አህጉር ኵሉ ዘአድያማ ለአርጎ ዘመንግሥቱ ለአግ በባሳን

Deut 03:05 ወኵሎን አህጉር እለ ቦንቱ ጥቅመ ወነዋኅተ አረፋቲሆን ወቦንቱ ዴዳት ወመናስግተ ዘእንበለ አህጉረ ፌሬዜዎን እለ ብዙኃት እማንቱ ጥቀ

Deut 03:06 ወሠረውናሆሙ በከመ ገበርነ በሴዎን ንጉሠ ሔሴቦን ወአጥፋእነ ኵሎ አህጉር ኅቡረ ወአንስቲያሆሙኒ ወደቂቆሙኒ እስከ ኢያትረፍነ ነፋጺት

Deut 03:07 ወኵሎ እንስሳሆሙ ወምህርካ ዘበርበርነ እምነ አህጉሪሆሙ

Deut 03:08 ወነሠእነ ምድሮሙ በውእቶን መዋዕል እምውስተ እደዊሆሙ ለክልኤቱ ነገሥተ አሞሬዎን እለ ሀለው መዕዶተ ዮርዳንስ እምፈለገ አርኖን ዘይብሉ ወእስከ አኤርሞን ዘይብልዎ ሰብአ ፊንቄስ አኤርሞን ወሰኒርዮስ ወኤሞሬዎን ወይብልዎ ሳኒር

Deut 03:09 ኵሉ አህጉር ዘመንግሥተ አሰሚሳር ወኵሉ ዘገለኤድ ወኵሉ ዘባሳን እስከ ኤልካድ ወኤድራይን ሀገረ መንግሥቱ ለአግ በበሳን እንተ አትረፉ ራፋይን

Deut 03:10 ወናሁ ዐራቱ ዐራተ ኀጺን ወናሁ ሀለወት ውስተ ጽንፎሙ ለደቂቀ ዐሞን ተሳዕ በእመት ኑኃ ወርብዕ በእመት ግድማ በእመተ ብእሲ

Deut 03:11 ወበርበ(ር)ናሃ ለይእቲ ምድር በውእቶን መዋዕለ እምአሮኤር እንተ ውስተ ማዕዶተ ፈለገ አርኖን ወመንፈቃ ለደብረ ገለአድ ወአህጉሪሁኒ ወወሀብክዎሙ ለሮቤል ወለጋድ

Deut 03:12 ወዘተረፈ እምነ ገላአድ ወኵሎ ባሳን መንግሥቶ ለአግ ወሀብክዎ ለመንፈቀ ነገዱ ለምናሴ ወኵሎ አድያሚሃ ለአርጎብ ኵሎ ዝንተ ባሳን ዘይትኌለቍ ውስተ ምድረ ራፋይን

Deut 03:13 ወኢያአሮ ወልደ መናሴ ነሥአ ኵሎ አድያሚሃ ለአርጎብ እስከ ደወለ ገርጋሲ ወመካጢ ሰመዮን (በ)ስሙ ለባሳን አውታይ እስከ ዛቲ ዕለት ወለማኪር ወሀብክዎ ገላአድ

Deut 03:14 ወለሮቤል ወለጋድ ወሀብክዎሙ እምነ ምድረ ገለአድ እስከ ፈለገ አርኖን ዘማእከለ ፈለገ አድባር ወእስከ ኢያበቅ ፈለገ አድባር ለደቂቀ ዓማን

Deut 03:15 ወኣራባ ወዮርዳንስ ወሰኖሙ ለመካናራ ወእስከ ባሕረ አራባ ባሕረ አሊቄ እምአ ሴደን ዘፋስጋ ጽባሒሁ

Deut 03:16 ወአዘዝኩክሙ በውእተን መዋዕል ወእቤለክሙ እግዚአ ብሔር አምላክክሙ ወሀበክምዋ ለዛቲ ምድሮ መክፈልተክሙ ከመ ትሖሩ ቅድመ አኀዊክሙ ምስለ ንዋየ ሐቅለክሙ ቅድሜሆሙ ለደቂቀ እስራኤል ኵሉ ኃያል

Deut 03:17 ዘእንበለ አንስቲያክሙ ወደቂቀክሙ ወአአምር ከመሂ ብዙኀ እንስሳ በክሙ

Deut 03:18 ወይነብር ባሕቱ ውስተ አህጉሪክሙ ዘወሀብኩክሙ እስከ አመ ያዐርፎሙ እግዚአ ብሔር አምላክነ ለአኃዊክሙ ከማክሙ

Deut 03:19 ወይወርሱ እሙንቱኒ ምድረ እንተ ይሁቦሙ እግዚአ ብሔር አምላክነ በማዕዶተ ዮርዳንስ ወእምዝ ትገብኡ ኵልክሙ ውስተ ርስተክሙ ዘወሀብኩክሙ

Deut 03:20 ወአዘዝክዎ ለኢያሱኒ በውእቶን መዋዕል ወእቤሎ ርእያ አዕይንቲክሙ ኵሎ ዘገብረ እግዚአ ብሔር በእሉ ክልኤቱ ነገሥተ ከማሁ ይገብር እግዚአ ብሔር በኵሉ መንግሥት ኀበ ተሐውር አንተ ህየ ወኢትፍርሁ እምኔሆሙ እስመ እግዚአ ብሔር ይፀብእ ለክሙ

Deut 03:21 ወሰአልክዎ ለእግዚአ ብሔር በውእቶን መዋዕል ወእቤሎ እግዚኣ እግዚአ ብሔር አንተ አኀዝከ ታርኢዮ ለገብርከ ጽንዐከ ወኀይልከ ወ{አ}ጽን‹ዐ› እዴከ ወልዕለ መዝራዕተከ ወመኑ ውእቱ አምላክ በሰማይ ወበምድር ዘይገብር በከመ ገበርከ አንተ

Deut 03:22 አብሐኒ እዕዱ ወእርአያ ለይእቲ ምድር ቡርክተ ይእቲ እንተ ሀለወት ማዕዶተ ዮርዳንስ ወውእቱ ደብር ቡሩክ ወአንጢሊባኖን

Deut 03:23 ወተጸመመኒ እግዚአ ብሔር ወኢሰምዐኒ ወይቤለኒ እግዚአ ብሔር ኮነከ አከለከ ወኢትድግም እንከ ተናግሮ ዝንተ ቃለ ዕርግ ውስተ ርእሰ ዘውቅሮ

Deut 03:24 ወነጽር በአዕይንቲከ መንገለ ባሕር ወምስዕ ወአዜብ ወሠረቀ ወርኢ በአዕይንቲከ እስመ ኢተዐድዎ ለዝንቱ ዮርዳንስ

Deut 03:25 ወአዝዞ ለኢየሱ ወጽንዖ ኪያሁ እስመ ውእቱ ይዐዱ ቅድሜሁ ለዝንቱ ሕዝበየ ወውእቱ ያወርሶሙ ምድረ እንተ ርኢከ

Deut 03:26 ወነበርነ ውስተ ወግር ኀበ ቤተ ፌጎር

Deut 04:01 ወይእዜኒ እስራኤል ሰምዑ ኰነኔሁ ወፍትኆ ዘእሜህረክሙ አነ ዮም ከመ ትግበሩ ወትሕየው ወትትባዝኁ ወትምልኡ ወትትዋረስዋ ለምድር እንተ ይሁበክሙ እግዚአ ብሔር አምላኮሙ ለአበዊክሙ

Deut 04:02 ኢትወስኩ ለዕለ ቃል ዝእኤዝዘክሙ አነ ዮም ከመ ትዕቀቡ ኵሎ ትእዛዞ ለእግዚአ ብሔር ኢትወስኩ እምኔሁ ወኢትንክዩ

Deut 04:03 አዕይንቲክሙ ርእያ ኵሎ ዘገብረ እግዚአ ብሔር አምላክነ በብዔል ፌጎር እስመ ኵሉ ብእሲ ዘሐረ ድኅሬሁ ለብዔልፌጎር ቀጥቀጦ እግዚአ ብሔር አምላክክሙ እምኔክሙ

Deut 04:04 ወአንትሙሰ እለ ገባእክሙ ኀበ እግዚአ ብሔር አምላክክሙ ሕያው ኵልክሙ ዮም

Deut 04:05 ናሁ ርእዩ ዘአርአይኩክሙ ኵነኔ ወፍትሐ በከመ አዘዘኒ እግዚአ ብሔር እግበር ከማሁ በምድር እንተ ትበውኡ ህየ ከመ ትትዋርስዋ

Deut 04:06 ወዕቀብዎ ወግበርዎ እስመ ውእቱ ጥበቢክሙ ወአእመሮተክሙ በቅድመ ኵሉ (አ)ሕዛብ እለ ይሰምዑ ለዝንቱ ኵሉ ኵነኔ ወይብሉ ናሁ ሕዝብ ጠቢብ ወመእምር ሕዝብ ዐቢይ ውእቱ ዝንቱ

Deut 04:07 ወመኑ ውእቱ ሕዝበ ዐቢይ ዘቦቱ አምላክ ዘይቀርቦ ከመ አምላክነ እግዚአ ብሔር በኵሉ ዘጸውዕናሁ

Deut 04:08 ወመኑ ውእቱ ሕዝብ ዐቢይ ዘቦቱ ኵነኔ ወፍትሕ ዘጽድቅ በከመ ኵሉ ዝንቱ ሕግ ዘአነ እሁበክሙ ዮም ቅድሜክሙ

Deut 04:09 ዑቅ ርእስከ ወዕቀብ ነፍስከ ጥቀ ከመ ኢትርሳዕ ኵሉ ዘንተ ነገር ዘርእያ አዕይንቲከ ወኢይፃእ እምነ ልብከ [በ]ኵሉ መዋዕለ ሕይወተከ ወመህሮሙ ለደቂቀከ ወለደቂቀ ደቂቀከ

Deut 04:10 ወአይድዖሙ ዕለተ ቆምክሙ ቅድመ እግዚአ ብሔር አምላክክሙ በኮሬብ አመ ዕለተ ተጋባእክሙ እስመ ይቤለኒ እግዚአ ብሔር አስተጋብኦሙ ለሕዝብ ኀቤየ ወይሰምዑ ቃልየ ከመ ይትመሀሩ ፈሪሆቲየ በኵሉ መዋዕለ እለ ቦንቱ ይሐይዉ እሙንቱ ለዕለ ምድር ወይሜህሩ ለደቂቆሙ

Deut 04:11 ወመጻእክሙ ወቆምክሙ ታሕተ ደብር ወይነድድ ደብሩ በእሳት እስከ ሰማይ ወጽልመት ወዓውሎ

Deut 04:12 ወነበበኒ እግዚአ ብሔር እምነ መእከለ እሳተ ወሰማዕክሙ አንትሙ ቃሎ እንዘ ይትናገር ወርኢየቶሰ ኢርኢክሙ ዘእንበለ ቃሎ

Deut 04:13 ወአይደዐክሙ ኪዳኖ ዘአዘዘክሙ ከመ ትግበሩ ዐሥሩ ቃለ ወጸሐፎን ውስተ ክልአቲ ጽላተ ዘእብን

Deut 04:14 ወሊተኒ አዘዘኒ እግዚአ ብሔር ከመ እምሀርክሙ በውእቶን መዋዕል ኵነኔ ወፍትሐ ዘትገብሩ ላዕለ ምድር እንተ ውስቴታ ትበውኡ አንቱሙ ትትዋረስዋ

Deut 04:15 ወዕቀቡ ጥቀ ነፍሰክሙ እስመ ኢርኢክሙ ርእየቶ በይእቲ ዕለት እንተ ባቲ ተናገረክሙ እግዚአ ብሔር በኮሬብ በውስተ ደብር እምነ መእከለ እሳት ወኢትጌጊዩ

Deut 04:16 ወኢትግበሩ ግልፎ በአምሳለ ኵሉ ምስለ በአምሳለ ተባዕት አው ዘአንስተ

Deut 04:17 በአምሳለ ኵሉ እንሰሳ ዘሀለወ ለዕለ ምድር ወበአምሳለ ኵሉ ዖፍ ሠራሪት ዘይሰርር ምተሕተ ሰማይ

Deut 04:18 ወበአምሳለ ኵሉ ሕያው ዘይትሐወሥ ለዕለ ምድር ወበአምሳለ ኵሉ ዓሣ ዘሀለወ ውስተ ማይ ምትሕተ ምድር

Deut 04:19 ወለአመ ነጸርከ ሰማይ ወርኢከ ፀሓይ ወወርኀ ወከዋክብት ወኵሉ ሰርቲሃ ለሰማይ ዮጊ ትጌጊ ወትሰግድ ሎሙ ወታመልኮሙ ለእለ ገብረ እግዚአ ብሔር አምላክከ ለኵሉ አሕዛብ ዘታሕተ ሰማይ

Deut 04:20 ወኪያክሙሰ ነሥአክሙ እግዚአ ብሔር ወአውፅአክሙ እምነ እቶነ ኀጺን እምነ ግብጽ ከመ ትኩንዎ መክፈልተ ሕዝቡ እስከ ዛቲ ዕለት

Deut 04:21 ወተምዕዐኒ እግዚአ ብሔር በእንተ ዘትቤሉ አንትሙ ወመሐለ ከመ ኢይዐድዎ ለዝንቱ ዮርዳንስ ወከመ ኢይበውእ ውስተ ምድር እንተ ይሁበከ እግዚአ ብሔር አምላክከ ርስትከ

Deut 04:22 እስመ አንሰ እመውት በዛቲ ምድር ወኢይዐድዎ ለዮርዳንስ ወአንትሙሰ ተዐድዉ ወትወርስዋ ለይእቲ ምድር ቡርክት

Deut 04:23 ወዑቁ እንከ አንትሙ ኢትርስዑ ኪዳኖ ለእግዚአ ብሔር አምላክክሙ ዘተካየደ ምስሌክሙ ወአበስክሙ ወገበርክሙ ለክሙ ግልፎ በአምሳለ ኵሉ ዘብእንቲአሁ ቀሠፈከ እግዚአ ብሔር አምላክከ

Deut 04:24 እስመ እግዚአ ብሔር አምላክከ እሳት እንተ ታኀለቅ ውእቱ ወአምላክ ቀናኢ ውእቱ

Deut 04:25 ለእመ ወለድከ ደቂቀ ወአዋልደ ወደቂቀ ደቂቀከ ወጐንደይክሙ ለዕለ ምድር ወአበስክሙ ወገበርክሙ ለክሙ በአምሳለ ኵሉ ወገበርክሙ እኪት ቅድመ እግዚአ ብሔር አምላክክሙ ከመ ታምዕዕዎ

Deut 04:26 ናሁ አሰምዕ ለክሙ ሰማየ ወምድረ ከመ ትጠፍኡ ወትደመሰሱ እምነ ምድር እንተ ውስቴታ አንትሙ ተዐድውዎ ለዮርዳን ህየ ከመ ትትዋረስዋ ወኢትጐንደዩ መዋዕለ ውስቴታ አላ ተቀጥቀጦ ትትቀጠቀጡ

Deut 04:27 ወይዘርወክሙ እግዚአ ብሔር ውስተ ኵሉ አሕዛብ ወትተርፉ ውሑዳን በኆልቍ ውስተ አሕዛብ እለ ውስቴቶሙ ያበውአክሙ እግዚአ ብሔር ህየ

Deut 04:28 ወታምልኩ ብህየ አማልክተ ባዕድ ግብር እደ እለ እምሕያው ዕፀወ ወእበነ እለ ኢይርኢዩ ወኢይሰምዑ ወኢይበልዑ ወኢያጼንዉ

Deut 04:29 ወእምዝ ተኀሥሥዎ ለእግዚአ ብሔር አምላክክሙ ብህየ ወትረክብዎ ሶበ ኀሠሥክምዎ በኵሉ ልበክሙ ወበኵሉ ነፍሰክሙ በሕማምክሙ

Deut 04:30 ወይረክ(በክ)ሙ ኵሉ ዝንቱ ነገር በድኃሪ መዋዕል ወትትመየጡ ኀበ እግዚአ ብሔር አምላክክሙ ወይሰምዐክሙ

Deut 04:31 እስመ አምላክ መሐሪ ውእቱ እግዚአ ብሔር አምላክከ ኢይኀድገከ ወኢያጠፍአከ ወኢይረስዕ ኪዳኖሙ ለአበዊከ ዘመሐለ ሎሙ እግዚአ ብሔር

Deut 04:32 ተሰአሉ ዘቀዲሙ መዋዕለ ዘኮነ እምቅድሜከ እምአመ ፈጠሮ እግዚአ ብሔር ለእጓለ እምሕያው ዲበ ምድር እምጽንፈ ሰማይ እስከ ጽንፈ ሰማይ ለእመ ኮነ ከመ ዝንቱ ነገር ወለእመ ኮነ ከመዝ

Deut 04:33 ወለእመ ሰምዐ ሕዝብ ቃለ እግዚአ ብሔር አምላክ ዘሕያው እንዘ ይትናገር እምነ መእከለ እሳት በከመ ሰማዕከ አንተ ወሐየውከ

Deut 04:34 ለእመ አመከረ እግዚአ ብሔር ወቦአ ወነሥአ ሎቱ ሕዝበ እምነ መእከለ ሕዝብ በአመክሮ ወበተአምር ወበምድምም ወበቀትል ወበእድ ጽንዕት ወበመዝራዕተ ልዑል ወበመደንገፅ ዐበይት በከመ ኵሉ ዘገብረ እግዚአ ብሔር በምድረ ግብጽ በቅድሜከ እንዘ ትሬኢ

Deut 04:35 ከመ ታእምር ከመ ውእቱ እግዚአ ብሔር ውእቱ አምላክ ወአልቦ ባዕድ እንበሌሁ

Deut 04:36 እምሰማይ ተሰምዐ ቃሉ ከመ ይምሀርከ በምድር አርአየ እሳቶ ዐቢየ ወሰመዕከ ቃሎ እምነ መእከለ እሳት

Deut 04:37 እስመ ያፈቅሮሙ ለአበዊከ ወሐረዮሙ ለዘርኦሙ እምድኅሬሆሙ ኪያክሙ እምኵሉ አሕዛብ ወአውፅአ(ከ) ውእቱ በኀይሉ ዐቢየ አምነ ግብጽ

Deut 04:38 ከመ የጥፍኦሙ ለሕዝብ ዐበይት ወጽኑዓን እምቅድመ ገጽከ ከመ ያብእከ ወየሀብከ ምድሮሙ ትረሳ በከመ ሀለውኩ ዮም

Deut 04:39 ወታአምር ዮም ከመ ውእቱ እግዚአ ብሔር አመላክ ውእቱ እግዚአ ብሔር በሰማይ በለዕሉ ወበምድር በታሕቱ ወአልቦ ባዕደ እንበሌሁ

Deut 04:40 ወዕቀቡ ኵነኔሁ ወትእዛዞ ዘኤኤዝዘክሙ አነ ዮም ከመ ሠናይ ይኩንክሙ ወለውሉድክሙሂ እምድኅሬክሙ ከመ ይኑኅ መዋዕሊክሙ ውስተ ምድር እንተ ይሁበከ እግዚአ ብሔር አምላክከ በኵሉ መዋዕል

Deut 04:41 ወይእተ አሚር ፈለጠ ሙሴ ሠለሰ አህጉረ በማዕዶተ ዮርዳንስ መንገለ ሠረቀ ፀሐይ ከመ ይስኪ ህየ ቀታሊ ዘቀተለ ካልኦ እንዘ ኢያአምር ወኢኮነ ጸላኢሁ ትካተ ወይሰኪ ውስተ አሐቲ እምእላንቱ አህጉር ወይሐዩ

Deut 04:42 በሶር በውስተ ገዳም ውስተ ምድረ ሐቅል ለሮቤል ወራሞት በግለአድ ለጋድ ወአውሎን በባሳን ለምናሴ

Deut 04:43 ዝንቱ ውእቱ ሕግ ዘአዘዘ ሙሴ በቅድሜሆሙ ለደቂቀ እስራኤል

Deut 04:44 ዝንቱ ውእቱ ትእዛዝ ወኵነኔ ወፍትሕ ኵሉ ዘነገሮሙ ሙሴ ለደቂቀ እስራኤል በገዳም ወፂኦሙ እምነ ምድረ ግብጽ

Deut 04:45 በምዕዶተ ዮርዳን በቈላተ በቅሩበ ቤተ ፌጎር በምድረ ሴዎን ንጉሠ አሞሬዎን ዘይነብር ውስተ ሔሴቦን ዘቀተሉ ሙሴ ወደቂቀ እስራኤል ወፂኦሙ እምነ ምድረ ግብጽ

Deut 04:46 (ወ)ተዋረሱ ምድሮ ወምድር አግሂ ንጉሠ ባሳን ክልኤቱ ነገሥት አሞሬዎን እለ ይነብሩ መዕዶተ ዮርዳንስ መንገለ ሠረቀ ፀሐይ

Deut 04:47 አምአሮ ኤር እስከ መዕዶተ ፈለግ አርኖን እስከ ደብረ ሴዎን ዘኤርሞን

Deut 04:48 ኵሉ አራባ ዘመዕዶተ ዮርዳንስ ዘመንገለ ምሠራቀ ፀሐይ ዘመትሕት አሴዶን ዘበመንድቅ

Deut 05:01 ወጸውዖሙ ሙሴ ለኵሎሙ እስራኤል ወይቤሎሙ ስማዕ እስራኤል ኵሉ ኵነኔ ወፍትሕ ዘአነ እነግረከ ዮም ውስተ አእዘኒክሙ በዛቲ ዕለተ ወተመህሩ ገቢሮቶ ወዐቂበቶ

Deut 05:02 እግዚአ ብሔር አምላክክሙ አቀመ ኪዳኖ ምስሌክሙ በኮሬብ አኮ ለአበዊክሙ ዘአቅደመ ዝንተ ኪዳን አላ ለክሙ እስመ አንትሙ ሀለውክሙ ሕያዋን

Deut 05:03 ገጽ በገጽ ተናገረክሙ እግዚአ ብሔር በደብር በማእከለ እሳተ

Deut 05:04 ወአንሰ እግዚአ ብሔር መእከሌክሙ በይእቲ ዕለተ ከመ እንግርክሙ ቃሎ ለእግዚአ ብሔር እስመ ፈራህክሙ እምቅድመ ገጸ እሳት ወኢዐረግሙ ውስተ ደብር

Deut 05:05 ወይቤ አነ ውእቱ እግዚአ ብሔር አምላክከ ዘአውፃእኩከ እምነ ምድረ ግብጽ እምነ ቤተ ቅኔት ወኢይኩንከ ባዕድ አማለክተ እንበሌየ

Deut 05:06 ወኢትግብር ለከ አምላክ ዘግልፎ ወኢበኵሉ አምሳለ ዘውስተ ሰማይ በላዕሉ ወኢበኵሉ ዘበ ምድር በተሕቱ ወኢበኵሉ ዘውስተ ማይ ዘመተሐተ ምድር ወኢትስገድ ሎሙ ወኢተምልኮሙ

Deut 05:07 እስመ አነ እግዚአ ብሔር አምላክከ አምላክ ቀናኤ ዘይትፋደይ ኀጣይአ ወላዲ ላዕለ ውሉድ እስከ ሣልስተ ወራብዕተ ተውልድ ለእለ ይጸልኡኒ

Deut 05:08 ወእገብር ምሕረተ እስኬ እልፍ ለእሌ ያፈቅሩኒ ወለእሌ ይዐቅቡ ትእዛዝየ

Deut 05:09 ኢትምሐል በስመ እግዚአ ብሔር አምላክከ በሐሰት እስመ ኢያነጽሖ እግዚአ ብሔር አምላክከ ለዘ ይምሕል ስሞ በሐሶት

Deut 05:10 ወዕቀብ ዕለተ ሰንበት ከመ ትቀድሳ በከመ አዘዘ እግዚአ ብሔር አምላክከ

Deut 05:11 ሰዱሰ መዋዕል ተገብር ኵሉ ግብርከ ወበሳብዕት ዕለት ሰንበቱ ለእግዚአ ብሔር አምላክከ

Deut 05:12 ወኢትግበር ባቲ ኵሉ ግብርከ ወኢወልድከ ወኢወለተከ ወኢገብርከ ወኢአመቲከ ወኢላህምከ ወኢአድግከ ወኢኵሉ እንስሳከ ወኢግዩር ዘውስተ ዴዴከ ከመ ያዕርፍ ገብርከ ወአመተከ ከማከ

Deut 05:13 ወትዜከር ከመ {ከመ} ገብር አንተ በምድረ ግብጽ ወአውፅአከ እግዚአ ብሔር አምላክከ እምህየ በእድ ጽንዕት ወበመዝራዕተ ልዑል ወበእንተዝ አዘዘከ እግዚአ ብሔር አምላክከ ከመ ትዕቀባ ለዕለተ ሰንበት ወትቀድሳ

Deut 05:14 አክብር አባከ ወእምከ በከመ አዘዘከ እግዚአ ብሔር አምላክከ ከመ ትኩን ሠናይተ ለዕሌከ ወይኑኅ መዋዕሊከ በዲበ ምድር እንተ ውህበከ እግዚአ ብሔር አምላክከ

Deut 05:15 ኢትሑር ኀቤ ብእሲተ ብእሴ

Deut 05:16 ወኢትቅተል ነፍስ

Deut 05:17 ወኢትስረቅ

Deut 05:18 ወኢተኩን ሰምዐ በሐሰተ ለዕሌ ቢጽከ ኢተሐሱ ሰምዐ

Deut 05:19 ወኢትፍቶ ብእሲተ ካልእከ ወኢትፍቶ ቤቶ ለካልእከ ወኢገራህቶ ወኢገብሮ ወኢአመቶ ወኢላህሞ ወኢአድጎ ወኢእምኩሉ እንስሳሁ ወኢእምኩሉ ዘቦ ካለእከ

Deut 05:20 ዘነገር ዘነገረ እግዚአ ብሔር ለኵሉ ተዓይንክሙ በውስተ ደብር በማእከለ እሳት ወጽልመት ወዓውሎ ወጣቃ ወቃለ ዓቢይ ወኢደገመ እንከ ወጽሐፎ ውስተ ክልኤ ጽላት ዘእብን ወወሀበኒ እግዚአ ብሔር

Deut 05:21 ወኮነ ሶበ ሰማዕኩ ውእቱ ቃል እመእከለ እሳት ወደብሩሂ ይነድድ በእሳት ወመፃእክሙ ኀቤየ ኵለክሙ መላእክተ ነገድክሙ ወአእሩጊክሙ

Deut 05:22 ወትቤሉኒ ናሁ አርአየነ እግዚአ ብሔር ስብሐቲሁ ወቃሉሂ ሰማዕነ እማ[…]

Deut 05:23 vacat

Deut 05:24 vacat

Deut 05:25 vacat

Deut 05:26 vacat

Deut 05:27 vacat

Deut 05:28 vacat

Deut 05:29 vacat

Deut 05:30 vacat

Deut 05:31 vacat

Deut 06:01 vacat

Deut 06:02 vacat

Deut 06:03 vacat

Deut 06:04 vacat

Deut 06:05 vacat

Deut 06:06 vacat

Deut 06:07 vacat

Deut 06:08 vacat

Deut 06:09 vacat

Deut 06:10 vacat

Deut 06:11 vacat

Deut 06:12 vacat

Deut 06:13 vacat

Deut 06:14 vacat

Deut 06:15 እስመ አምላክ ቀናኤ ውእቱ እግዚአ ብሔር አምላክክ

Deut 06:16 ዑቅ ኢይትምዕዐከ እግዚአ ብሔር በመዐቱ አምላክከ ወኢይሳርወከ እምገጸ ምድር

Deut 06:17 ወኢታመክሮ ለእግዚአ ብሔር አምላክከ በከመ አመከርካሁ አመ ዕለተ መንሱት

Deut 06:18 ተዓቃብ ወዕቀብ ትእዛዙ ለእግዚአ ብሔር አምላክከ ወሰማዕ ኵነኔሁ ኵሎ ዘአዘዘከ

Deut 06:19 ወተገብር ሠናይ ወዘአደመ ቅድሜሁ ለእግዚአ ብሔር አምላክክሙ ከመ ሠናይተ ትኩንክሙ ወትባእ ትትዋረስ ምድር ቡርክተ እንተ መሐለ እግዚአ ብሔር ለአበዊከ

Deut 06:20 ከመ ይሰድድ ኵሎ ፀርከ እምቅድመ ገጽከ በከመ ይቤ እግዚአ ብሔር

Deut 06:21 ወሶቤ ተሳእለኪ ወልድከ ጌሰም ወይቤለከ ምንተ ውእቱ ዝንቱ ትእዛዝ ወኵነኔ ወፍትሐ ኵሉ ዘአዘዘነ እግዚአ ብሔር አምላክነ

Deut 06:22 ወትብሎ ለወልድከ አግብርት ንሕነ ለፈርዖን በብሔረ ግብጽ ወአውፅአነ እግዚአ ብሔር እምህየ በእድ ጽንዕት ወበመዝራዕተ ለዕለተ

Deut 06:23 ወፈነወ እግዚአ ብሔር ተአምረ ወመድምመ ዐቢይ ወእኩይ ለዕለ ግብጽ ወለዕለ ፈርዖን ወለዕለ ቤቱ በቅድሜነ

Deut 06:24 ወኪያነሰ አውፅአነ እምህየ ከመ ያብአነ ውስቴ ዛቲ ምድር ወየህበነሃ እንተ መሐለ ከመ የሀቦሙ ለአበዊነ

Deut 06:25 ወአዘዘነ እግዚአ ብሔር ኵሎ ዝንቱ ኵነኔ ከመ ንግበር ወከመ ንፍርሆ ለእግዚአ ብሔር አምላክነ ከመ ሠናይተ ትኩን ለዕሌነ በኵሉ መዋዕሊነ ከመ ንሕየው

Deut 06:26 በከመ ዮም ወንረክብ ምሕረቶ ለእመ ዐቀብነ ወከመ ንግበር ኵሎ ዝንተ ትእዛዘ በቅድመ እግዚአ ብሔር አምላክነ በከመ አዘዘ እግዚአ ብሔር

Deut 07:01 ወለእመ አቡአከ እግዚአ ብሔር አምላክከ ውስተ ምድር እንተ ላቲ ተሐውር ከመ ትረሳ ወአሰሰለ አሕዛብ ዓቢያት ወብዙኀ እምቅድመ ገጽከ ኬጤዎን ወጌርጌሴዎን ወአሞሬዎን ወከናኔዎን

Deut 07:02 vacat

Deut 07:03 vacat

Deut 07:04 vacat

Deut 07:05 [ም]ሠዋዕቲሆሙ ንሠቱ ወምሳሌሆሙ ቀጥቅጡ ወአማልክቲሆሙ ዘግልፎ አውዐዩ በእሳት

Deut 07:06 እስመ ሕዝብ ቀዱስ አነተ ለእግዚአ ብሔር አምላክከ ወኪያከ አብደረ ወሐረየ እግዚአ ብሔር አምላክከ ትኩኖ ሕዝቦ ሎቱ እምኩሉ አሕዛብ እለ ሀለው ዲቤ ምድር

Deut 07:07 ወአኮ እስሜ ትበዝኁ እምኵሉ አሕዛብ ምድር ዘሐረየክሙ እግዚአ ብሔር አንትሙሰ ትውሕዱ እምኩሉ አሕዛብ

Deut 07:08 ወበእንተዝ አፍቀረክሙ እግዚአ ብሔር እስመ የዐቅብ መሐላሁ ዘመሐለ ለአበዊክሙ በበይነዝ አውፅአክሙ አምላክክሙ ብእድ ጽንዕት ወበመዝራዕተ ልዑል ወቤዘወክሙ እምቤተ ቀኔ እምእዴሁ ለፍርዖን ንጉሠ ግብጽ

Deut 07:09 ወታአምር ከመ ውእቱ እግዚአ ብሔር አምላክከ ውእቱ እግዚአ ብሔር ወውእቱ አምላክ ምእመን ዘይዐቅብ ኪዳኖ ወምሕረቶ ለእለ ያፈቅርዎ ወለእለ የዐቅቡ ትእዛዞ እስኬ እልፍ ተውልድ

Deut 07:10 ወይትፈድዮሙ ለእለ ይጸልእዎ በቅድመ ገጾሙ ወይሤርዎሙ ወኢይጐንዲ (ስርዎቶሙ ለእለ ይጸልእዎ በቅድመ ገጾሙ ወኢያጐነዲ) ፈዲዮቶሙ ለእሌ ኢያፈቅርዎ በቅድመ ገጾሙ

Deut 07:11 ወዕቀቡ ትእዛዘ ወኵነኔሁ ወፍትሖ ኵሎ ዘአነ እኤዝዘክሙ ዮም ከመ ትግበርዎ

Deut 07:12 ወእምከመ ሰማዕክሙ ዘንተ ኵነኔ ወዐቀብክሙ ወገበርክሙ እግዚአ ብሔርኒ ይዐቅብ ለከ ኪዳኖ ወምሕረቶ ዘመሐለ ለአበዊክሙ

Deut 07:13 ወያፈቅረከ ወይባርከከ ወያስተባዝኀከ ወይባርከ ለከ ፍሬ ከርሥከ ወፍሬ ምድርከ ወስርናይከ ወወይንከ ወቅብእከ ወእዕጻዳተ ላህምከ ወመራዕየ አባግዕከ ላዕለ ምድር እንተ መሐለ እግዚአ ብሔር ለአበዊከ ይሁበከ

Deut 07:14 ወትከውን ቡሩክ እምኵሉ አሕዛብ ወአልቦ መካነ በውስቴተክሙ ወእንተኒ አልባቲ ውሉደ ወኢውስቴ እንሰሳከሂ

Deut 07:15 ወያሴስል እግዚአ ብሔር እምላዕሌከ ኵሉ ደዌ ወኵሉ ሕማም እኩይ ዘርኢከ መጺኦ ለዕለ ግብጽ ወኵሉ ውእቱ ዘርኢከ ኢያምጽእ ላዕሌከ ወይወስዶ ላዕለ ፀርከ ወለዕለ እለ ይጸልኡከ

Deut 07:16 ወትበልዕ ምህርካሆሙ ለአሕዛብ ዘይሁበከ እግዚአ ብሔር አምላክከ ወኢትምሐኮሙ ወኢታምልክ አማልክቲሆሙ እስመ እኩይ ውእቱ ለከ

Deut 07:17 ወለእመሰ ትብል በልብከ ይበዝኅ እምኔየ ዘሕዝብ ወእፎ እክል አጥፍኦቶሙ ኢትፍርሆሙ

Deut 07:18 ተዘከር ኵሎ ዘገብረ እግዚአ ብሔር አምላክከ ላዕሌ ፈርዖን ወላዕለ ኵሎ ግብጽ ዐቢየ መንሱት ዘርኢከ በአዕይንቲከ ውእቱ ተአምር

Deut 07:19 ወመድምም ዐቢየ ወእድ ጽንዕት ወመዝራዕተ ልዑል ዘከመ አውፅአክ እግዚአ ብሔር አምላክከ አምህየ ከማሁ ይገብሮሙ እግዚአ ብሔር አምላክከ ለኵሎሙ አሕዛብ እለ ትፈርሁ አንተሙ እምቅድመ ገጾሙ

Deut 07:20 ወይፌኑ እግዚአ ብሔር አምላክከ ቅድሜከ መቅሠፍተ ለዕሌሆሙ እስከ ያጠፍኦሙ ለእለ ትፈርህዎሙ ወኢትትኀባእ እምኔሆሙ

Deut 07:21 ወኢትደንግፅ እምገጾሙ እግዚአ ብሔር አምላክከ ሀሎ ምስሌከ ውእቱ አምላክከ ዐቢይ ወጽኑዕ

Deut 07:22 ወያጠፍኦሙ እግዚአ ብሔር አምላክከ ለእሉ አሕዛብ እምቅድሜ ገጽከ በበ ንእስቲተ ንሣቲተ ወኢትበል አጥፍኦሙ ፍጡነ ከመ ኢትኩን ምድር ሐቅል ወይበዝኅ ለዕለከ አራዊተ ገዳም

Deut 07:23 ወያገብኦሙ እግዚአ ብሔር አምላክከ ውስተ እደዊክ ወይድምሰሶሙ ዐቢይ ሕርትምና እስከ ያጠፍኦሙ

Deut 07:24 ወያገብኦሙ ለነገሥቶሙ ውስተ እደዊከ ወይድምሰስ ስሞሙ እምውእቱ ምድር ወአልቦ ዘይትቃወም ቅድመ ገጽከ እስከ ያጠፍኦሙ እግዚአ ብሔር

Deut 07:25 ለኵሉ ግልፎ አማልክቲሆሙ ወአውዐዮሙ በእሳት ወኢብርቱ ወኢወርቁ ወኢብሩሩ ኢተንሣእ እምኔሆሙ ለከ ከመ ኢትጌጊ ቦሙ እስመ ርኩሳን እሙንቱ በኀበ እግዚኦ ብሔር አምላክከ

Deut 07:26 ወኢታብእ ርኩሰ ውስተ ቤተከ ወኢትኩን ርጉም ከማሁ አርኵሶ ታረኵሶ ወአስቆርሮ ታስቆርሮ እስመ ርጉም ውእቱ

Deut 08:01 ወዕቀቡ ከመ ትግበሩ ኵሎ ትእዛዘ ዘእኤዝዞክሙ አነ ዮም ከመ ትሕየው ወትብዝኁ ወትባኡ ወትረሱ እንተ መሐለ እግዚአ ብሔር ለአበዊከ

Deut 08:02 ወተዘከር ኵሉ ፍኖተ እንተ ወሰደከ እግዚአ ብሔር አምላክከ ውስተ ገዳም ከመ ያሕምምከ ወከመ ያመክርከ ወከመ ያእምር ልብከ ለእመ ተዐቀብ ትእዛዞ ወለእመ ኢትዐቅብ

Deut 08:03 ወአሕመመከ ወአርሐበከ ወእምዝ መና ሴሰየከ ዘኢያአምሩ አበዊከ ከመ ያርኢከ ከመ ኢኮነ በእከል ባሕቴቱ ዘየሐዩ ሰብእ አላ በኵሉ ቃል እንተ ትወፅእ እምአፈ እግዚኦ ብሔር የሐዩ ሰብእ

Deut 08:04 አልባሲከኒ ኢበልያ በለዕሌከ ወእግርከኒ ኢረስሐ ናሁ አርብዓ ዓም

Deut 08:05 ወአእምር በልብከ እስመ ከመ ይጌስጽ ብእሴ ወልዶ ከማሁ ይጌስጸከ እግዚአ ብሔር አምላክከ

Deut 08:06 ወዕቀብ ኵሎ ትእዛዞ ለእግዚአ ብሔር አምላክከ ከመ ትሖር በፍናቱ ወትፍርሆ

Deut 08:07 እስመ እግዚአ ብሔር አምላክከ ያበውአከ ውስተ ምድር ቡርክት ወብዝኅተ እንተ ሙሐዛተ ማይ ወዐዘቃቲሃ ከመ ቀላይ ወይትክዐው ውስተ ገዳም ወውስተ አድባረ

Deut 08:08 ምድር ስርናይ ወስገም ወአዕጻደ ወይን ወበለስ ወሮማን ምድር ኤልያስ ዘዘይት ወመዐር

Deut 08:09 ምድር እንተ ኢኮነት በአስተአክሎ ወትበልዖ ለእክለከ ወአልቦ ዘተሐጥእ ምንተኒ ውስቴታ ምድር እንተ እበኒሃ ኀጺን ወእምውስተ አድባሪሃ ያስተጋብእዎ ለብርተ

Deut 08:10 ወበላዕ ወጽገብ ወባርኮ ለእግዚአ ብሔር አምላክከ በውስተ ምድር ቡርክት እንተ ወሃበከ

Deut 08:11 ወዑቅ ርእስከ ኢትርስዖ ለእግዚአ ብሔር አምላክከ ከመ ኢትትዐዶ ትእዛዞ ወኵነኔሁ ወፍትሖ ዘአነ እኤዝዘከ ዮም

Deut 08:12 ዮጌ ሶቤ በላዕከ ወጸገብከ ወነደቀ አብያተ ሠናያነ ወነበርከ ውስቴቶሙ ወመላእከ አባግዐ ወአልህምተ ወመላእከ ወርቀ ወብሩረ ወመላእከ ኵሎ ንዋየ ዘትፈቅድ ወዮጌ ታዐቢ ልብከ

Deut 08:13 ወትረስዖ ለእግዚአ ብሔር አምላክክ ዘአውፀአከ እምድረ ግብጽ ወአድኅነከ እምቤተ ቀኔከ

Deut 08:14 ወወሰደከ ውስቴ ገዳም ዐቢይ ወግሩም ውእቱ ዘአራዊተ ምድር ዘይነስክ ወዐቃርብተ ወጽምእ ወኀበ አልቦ ማይ ዘአውፅአ ለከ ትስተይ እምውስተ እብን ኰኵሕ ነቅዐ ማይ ጥዑም

Deut 08:15 ወዓዲ ሴሰየከ መና ዘኢያአምሩ አበዊከ በገዳም ከመ ያሕምምከ ወያመክረክሙ ወያሴኒ ለዕሌከ በደኃሪ መዋዕልከ

Deut 08:16 ወኢትበል በልብከ በኀይልየ ወበጽንዕ እዴየ ገበርኩ ከመዝ ሊተ ኃይል ዐቢይ

Deut 08:17 ወተዜከሮ ለእግዚአ ብሔር አምላክከ እስመ ውእቱ ይሁበከ ከመ ትግበር ለከ ኀይለ ከመ ያቅም ኪዳኖ ዘመሐለ እግዚአ ብሔር ለአበዊከ በከመ ዮም

Deut 08:18 ወለእመ ርስዕካሁ ለእግዚአ ብሔር አምላክከ ወሖርከ ድኅረ ባዕድ አማልክተ ወአምላካሆሙ ወሰገድከ ሎሙ አሰምዕ ለዕሌከ ዮም ሰማየ ወምድር ከመ ጠፊአ ትጠፍኡ

Deut 08:19 ከመ ባዕድ አሕዛብ እለ ኵሎሙ ደምሰሶሙ እግዚአ ብሔር እምቅድ ገጽክሙ ከማሁ ትድምሰሱ እስመ ኢሰማዕክሙ ቃለ እግዚአ ብሔር አምላክክሙ

Deut 09:01 ስማዕ እስራኤል ናሁ ተዐድዎ አንተ ዮም ለዮርዳንስ ከመ ትሖር ትትዋረሶሙ ለአሕዛብ ዐቢያን እለ ይጸንዑክሙ ወአህጉር ዐበይተ እለ አርፍተ ቅጽሮን ይበጽሕ ሰማይ

Deut 09:02 ሕዝብ ዐቢይ ወብዙኀ ወነ(ዋ)ኅተ ደቂቀ ኤናቅ እለ ትብሉ አንትሙ

Deut 09:03 ወተአምር ዮም ከመ እግዚአ ብሔር አምላክከ ውእቱ ይሐውር ቅድመ ገጽከ እሳት ዘይዌድእ ውእቱ ውእቱ ይሴርዎሙ ወያነተዖሙ ወያጠፍኦሙ እምቅድመ ገጽከ ወያጠፍኦሙ ወይድምስሶሙ ፍጡን በከመ ይቤለከ እግዚአ ብሔር

Deut 09:04 ወኢትበል በልብከ ሶበ አጥፍኦሙ እግዚአ ብሔር አምላክከ ለውእቶሙ አሕዛብ እምቅድመ ገጽከ በጽድቅየ አብአኒ እግዚአ ብሔር እረሶ ለዘ ምድር ቡሩክ እለ በእንተ ኀጢአቶሙ ለውእቶሙ አሕዛብ አጥፍኦሙ እግዚአ ብሔር እምቅድመ ገጽከ ወአኮ በእንተ ጽድቅከ ወአኮ በእንተ ንጽሕከ ዘትበውአ ከመ ትትዋረስ ለምድሮሙ

Deut 09:05 እለ በእንተ ኀጢአቶሙ ለውእቱ አሕዛብ ያጥፍኦሙ እግዚአ ብሔር ለውእቱ አሕዛብ ከመ ያቅም ኪዳኖ እግዚአ ብሔር ዘመሐለ ለአበዊክሙ ለአብርሃም ወለይስሐቅ ወለየዕቆብ

Deut 09:06 ወታአምር ዮም ከመ አኮ በእንተ ጽድቅከ ዘወሀበካሃ ለይእቲ ምድር እስመ ሕዝብ ዘያገዝፍ ክሳዶ አንተ

Deut 09:07 ወ(ተ)ዘከር ወኢትርሳዕ ሚመጠነ አምዐዕካሁ ለእግዚአ ብሔር አምላክከ በገዳም እምአሜ ወፃእከ እምድረ ግብጽ እስኬ በጻሕክሙ ውስተዝ መካን እንዘ ትክሕድዎ ለእግዚአ ብሔር

Deut 09:08 ወበኮሮብሂ አምዓዕክምዎ ለእግዚአ ብሔር ወተምዕዐ እግዚአ ብሔር ላዕሌክሙ ከመ ያጥፍእክሙ

Deut 09:09 ሶቤ ዐረጉ ውስተ ደብር ከመ እንሣእ ክልኤ ጽለተ ዘእብን ጽለተ ዘኪዳን ዘተካየደ እግዚአ ብሔር ምስሌክሙ

Deut 09:10 ወነበርኩ ውስተ ደብር አርብዓ ዕለተ ወአርዓ ሌሊተ እክለ ኢበለዕኩ ወማይ ኢሰተይኩ

Deut 09:11 ወወሀበኒ እግዚአ ብሔር ክልኤ ጸለተ ዘእብን ወተጸሕፈ በአጽበዕቱ ለእግዚአ ብሔር ወጽሑፍ ውስቴቶን ኵሎ ቃል ዘነገረነ እግዚአ ብሔር በደብር አሜ ተጋባእክሙ

Deut 09:12 ወበአርብዓ ዕለት ወበአርብዓ ሌሊት ወሀበኒ እግዚአ ብሔር ክልኤ ጽለተ ዘእብን ጽለተ ዘኪዳን

Deut 09:13 ወይቤለኒ እግዚአ ብሔር ተንሥእ ወሖር ፍጡን እምዝየ እስመ አበሰ ሕዝብከ ዘአውፀአከ እምድረ ግብጽ ወፍጡ[ነ] [ክ]ሐዱ እምፍኖተ እንተ አዘዝካሆሙ ወገብሩ ሎሙ ሰብክ

Deut 09:14 ወይቤለኒ [እግ]ዚአ ብሔር እቤለከ ም[ዕረ] ወካዕበ እንዘ እብል ርኢክዎ ለዝ ሕዝብ ግዙፈ ክሳድ ውእቱ

Deut 09:15 [ኀ]ደገኒ አጥፍኦሙ ወእደም[ሰ]ሶ ስሞሙ እምታሕተ ሰማይ ውእገብረከ ውስተ ሕዝብ ዐቢይ ወጽኑዕ ወዘይበዝኅ እምእሉ ፈድፋድ

Deut 09:16 ወተመየጥኩ ወወረድኩ እምደብር ወደብሩሰ ይነድድ በእሳተ ወዝኩሰ ጽለተ ውስተ ክልኤሆን እደዊየ

Deut 09:17 ወሶበ ርኢኩ ከመ አበስክሙ ቅድመ እግዚአ ብሔር አምላክክሙ ወገበርክሙ ለክሙ ሰብክ ወኀደግሙ ፍኖተ እንተ አዘዘክሙ እግዚአ ብሔር ወነሠእክዎን ለእለክቱ ክልኤ ጸላተ እምውስተ ክልኤሆን እደዊየ ወገደፍክዎን ወቀጥቀጥክዎን በቅድሜክሙ

Deut 09:18 ወሰአልኩ ዳግመ ቅድመ እግዚአ ብሔር ከመ ቀዲሙ አርብዓ ዕለት ወአርብዓ ሌሊተ ካዕበ ኢበለዕኩ እክለ ወማይ ኢሰተይኩ በእንተ ኵሉ ኀጢአተክሙ ዘአበስክሙ ወገበርክሙ እኩየ ቅድመ እግዚአ ብሔር አምላክክሙ ከመ ተምዕዕዎ

Deut 09:19 ወፈራህኩ በእንተ መዐቱ ዘተምዕዐ እግዚአ ብሔር ለዕሌክሙ ከመ ያጥፍ[እክ]ሙ ወሰምዐኒ ሊተ እግዚአ ብሔር በውእቶን መዋዕል

Deut 09:20 ወለዕሌ አሮንሂ ተምዐ እግዚአ ብሔር ጥቀ ከመ ይ[ስር]ዎ ወጸለይኩ በእንተ አሮንሂ በውእቱ መዋዕል ወጌጋይክሙ ዘገበርክሙ ላህም

Deut 09:21 ነሣእክዎ ወቀጥቀጥክዎ ወሐረጽክዎ ጥቀ እስኬ አድቀቀዎ በሕቁ ወረሰይክዎ ከመ ጸበለ ወወደይኩዎ ለውእቱ ሐሪጽ ውስተ ነቅዐ ዘይወርድ እምደብር

Deut 09:22 ወኀበ ወዕየተኒ ወአሜ መንሱተ ወበኀቤ ተዜክረ ፍትዋት አምዓዕክምዎ ለእግዚአ ብሔር አምላክክሙ

Deut 09:23 ወእመሂ ፈነወክሙ እግዚአ ብሔር እምቃዴስ በርኔ ወይቤለክሙ ዕረጉ ወተዋረስዋ ለይእቲ ምድር እንተ እሁበክሙ ወክሐድክሙ ቃለ እግዚአ ብሔር አምላክክሙ ወኢአመንክመዎ ወኢሰማዕክምዎ ቃሎ

Deut 09:24 ወኩንኩሙ ክሐድያን እግዚአ ብሔር እምይእቲ ዕለት እንተ ታአምሩ

Deut 09:25 ሰአልኩ ለክሙ ቅድመ እግዚአ ብሔር አርብዓ ዕለተ ወአርብዓ ሌሊተ በከመ ሰአልኩ ቀዲሙ እስመ ይቤ እግዚአ ብሔረ አጠፍአክሙ

Deut 09:26 ወጸለይኩ ኀበ እግዚአ ብሔር ወእቤ እግዚአ ንጉሦሙ ለአማልክት ኢትሠርዎሙ ለሕዝብከ ወለመክፈልተከ ዘቤዘውከ በኀይለከ ዓቢይ እለ አውፃእከ እምድረ ግብጽ በዐቢይ ኀይልከ ወበእዴከ ጽንዕተ ወበመዝራዕተከ ልዑል

Deut 09:27 ተዘከር አብ[ር]ሃምሃ ወይስሐቅ ወያዕቆብ አግብርቲከ እለ መሐልከ ሎሙ በርእስከ ወኢትነጽር እከዮሙ ለዝ ሕዝብ ወአበሳሆሙ ወጊጋዮሙ

Deut 09:28 ከመ ኢይበሉ እለ ይነብሩ ውስተ ምድር እለ እምኀቤሆሙ አውፀእከነ እስመ ስእነ እግዚአ ብሔር አብኦቶሙ ውስተ ምድር እንተ መሐለ የሃቦሙ ወእስመ ይጸልኦሙ አውፅኦሙ ከመ ንቅተሎሙ በገዳም

Deut 09:29 ወእሉሰ ሕዝብከ እሙንቱ ወርስትከ እለ አውፅአከ እምግብጽ በዓቢይ ኀይልከ ወበጽኑዕ መዝራዕቲከ

Deut 10:01 ወይቤለኒ እግዚአ ብሔር በውእቶን መዋዕል ቀር ለከ ክልኤ ጸለተ ዘእብን ከመ እለ ቀዲሙ ወዕረግ ኀቤየ ውስተ ደብር ወግበር ታቦት እንተ ዕፅ

Deut 10:02 ወእጽሕፍ ውስተ ውእቱ ጽላተ ኵሎ ቃል ዘሃሎ ውስተ ዝክቱ ጽለተ እሌ ቀዳሚ እሌ ቀጥቀጥኮን ወደዮን ውስተ ታቦተ

Deut 10:03 ወግበርኩ ታቦተ እምዕፅ ዘኢይነቅዝ ወዐቈርኩ ክልኤ ጸላተ ዘእብን ከመ እሌ ቀዲሙ ወዐረጉ ውስተ ደብር ወውስተ እዴየ ውእቶን ጸላተ ክልኤሆን

Deut 10:04 ወጸሐፈ ውስተ ውእቶን ጸላተ በከመ ቀዳሚ መጽሐፍ ወዐሥሩ ቃለ ዘነገረነ እግዚአ ብደብረ ሲና በመእከለ እሳተ

Deut 10:05 ወወደይክዎን ውስተ ታቦት ለውእቶን ጸላተ እለ ገበርኩ ወነበርኩ ህየ በከመ አዘዘኒ እግዚአ ብሔር

Deut 10:06 ወግዕዙ ደቂቀ እስራኤል እምቤሮስ ዘደቂቀ ኢያቀም ዘሚሳዴ ወብህየ ሞተ አሮን ወተቀብረ ብህየ ወተሠይመ ካህን አልዓዛር ወልዶ ህየቴሁ

Deut 10:07 ወእምህየ ግዕዙ ውስቴ ገድጋድ ወእምገድጋድ ውስተ ኤጤባ ምድር ዘአንቀዕተ ማያት

Deut 10:08 ወበውእቱ መዋዕል ፈለጦሙ እግዚአ ብሔር ለንገደ ሌዌ ከመ ይጹሩ ታቦተ ሕጉ ለእግዚአ ብሔር ወከመ ይቁሙ ቅድመ እግዚአ ብሔር ወይግበሩ ወይጸልዩ በስመ ዚአሁ እስኬ ዛቲ ዕለት

Deut 10:09 ወበእንተዝ አልቦሙ ሌዋዊያን ክፍል ወርስተ ምስለ አኃዊሆሙ እስመ እግዚአ ብሔር ውእቱ ክፍሉ በከመ ይቤሎ

Deut 10:10 ወአንሰ ቆምኩ ውስተ ደብሮ አርብዓ ዕለተ ወአርብዓ ሌሊተ ወሰምዐኒ እግዚአ ብሔር በውእቱሂ መዋዕል ወሐደገክሙ እግዚአ ብሔር ወኢየጥፍአክሙ

Deut 10:11 ወይቤለኒ እግዚአ ብሔር ሖር ወንግር ለዝ ሕዝብ ወይቡኡ ወይትዋረሱ ምድር እንተ ምሐልኩ ለአበዊሆሙ ከመ አሀቦሙ

Deut 10:12 ወይእዜኒ እስራኤል ምንተ ይፈቅድ እግዚአ ብሔር እምኀቤከ እንበሌ ትፍርሆ ለእግዚአ ብሔር አምላክከ ወትሖር በኵሉ ፍነዋሁ ወከመ ትፍርሆ ወታምልክ ለእግዚአ ብሔር አምላክከ በኵሉ ልብከ ወበኵሉ ነፍስከ ወትዕቀብ ትእዛዞ ለእግዚአ ብሔር አምላክከ ወኵነኔሁ ኵ(ሎ) ዘአነ እኤዝዘከ ዮም ከመ ሠናይ ይኵንከ

Deut 10:13 ወናሁ ለእግዚአ ብሔር አምላክከ ሰማይ ወሰማየ ሰማያት ወምድር ወኵሉ ዘውስቴታ

Deut 10:14 ወዳእሙ አበዊክሙ አብደረ እግዚአ ብሔር ያፍቅሮሙ ወሐረየ ዘርኦሙ እምድኅሬሆሙ ኪያክሙ እምኵሉ አሕዛብ እስኬ ዛቲ ዕለት

Deut 10:15 ወግዝሩ እከዮ ለልብክሙ እስመ እግዚአ ብሔር አምላክክሙ ውእቱ

Deut 10:16 አምላከ አማልክት ወእግዚአ አጋእስት ውእቱ እግዚአ ብሔር ዐቢይ ወጽኑዕ ወግሩም ዘኢያደሉ ለገጽ ወእይነሥእ ኀልያነ

Deut 10:17 ወይገብር ፍትሐ ለግዩር ወለእለ ማውታ ወለእቤር ወያፈቅሮ ለግዩር ወይህቦ ሲሳዮ ወዐራዞ

Deut 10:18 ወአፍቅርዎ አንትሙ እስመ አንትሙኒ ግዩራን ኮንክሙ በምድረ ግብጽ

Deut 10:19 ለእግዚአ ብሔር አምላክክሙ ፍርህዎ ወክያሁ ባሕቴቶ አምልክዎ ወኪያሁ ትለው አምልክ ወበስመ ዚአሁ መሐል

Deut 10:20 እስመ ውእቱ ምክሕከ ውእቱ አምላክከ ዘገብረ ለከ ዐቢያተ ወእላንቱ ክቡራተ ዘርኢያ አዕይንቲከ

Deut 10:21 በሰብዓ ነፍስ ወርዱ አበዊከ ውስተ ግብጽ ወይእዜሰ ገበረከ እግዚአ ብሔር አምላክከ ከመ ከዋክብተ ሰማይ በብዝኅ

Deut 11:01 ወአፍቅሮ ለእግዚአ ብሔር አምላክከ ወዕቀብ ሕጎ ወኵነኔሁ ወፍተሕ በኵሉ መዋዕል ሒይወቲከ

Deut 11:02 ወታአምሩ ዮም ከመ አኮ ደቂቀክሙ ዘርእዩ ወአእምሩ ተግሣጾ ለእግዚአ ብሔር አምላክክሙ ወዐቢያቲሁ ወእድ ጽንዕት ወመዝራዕተ ልዑል

Deut 11:03 ወተአምሪሁ ወመድምሞ ኵሉ ዘገብረ {በገብረ} በመእከለ ግብጽ ወለፈርዖን ንጉሠ ግብጽ ወበኵሉ ምድሩ

Deut 11:04 ወኵሉ ዘገብረ በኀይሎሙ ለግብጽ ወበስረገላቲሆሙ ወበአፍራሲሆሙ ዘከመ ከደኖሙ ማይ ባሕር ኤርተራ ለዕሌ ገጾሙ እንዘ ይዴግኑክሙ እሙንቱ እምድኅሬክሙ ወአጥፍኦሙ እግዚአ ብሔር አምላክክሙ እስከ ዮም ዛቲ ዕለተ

Deut 11:05 ወኵሎ ዘገብረ ለክሙ በገዳም እስከ በጸሕክሙ ውስተዝ መካን

Deut 11:06 ወኵሎ ዘገብረ በዳታን ወበአቢሮን ደቂቀ ኤልያብ ወልደ ሮቤል እንተ ፈትሐት ምድር አፉሃ ወውሕጠቶሙ ወለአቢያቲሆሙ ወለደባትሪሆሙ ወኵሎ ንዋዮሙ ዘምስሌክሙ እመእከሎሙ ለኵሉ እስራኤል

Deut 11:07 እስመ አዕይንቲክሙ ርእያ ኵሎ ግብረ ዐቢያተ ዘገብረ እግዚአ ብሔር

Deut 11:08 ወዕቀቡ ኵሎ ትእዛዞ ዘእኤዝዘክሙ አነ ዮም ከመ ትሕ[የ]ው ወትትበዝሑ ወትበኡ ወትትዋረሱ ምድር እንተ ላቲ ተዐድው ዮርዳንስ ከመ ትትዋረስዋ ብህየ

Deut 11:09 ከመ ይኑኅ መዋዕሊክሙ በውስተ ምድር እንተ መሐለ እግዚአ ብሔር ለአበዊክሙ ከመ ይሀብክሙ ወለዘርእክሙ እምድኅሬሆሙ ምድር እንተ ትውሕዝ ሐሊበ ወመዐረ

Deut 11:10 ወከመዝ ይእቲ ምድር እንተ ትበውእ ህየ ትትዋረሳ አኮ ከመ ምድረ ግብጽ ይእቲ እንተ እምኔሃ ወፀእከ ዘሶቤ ይዘርኡ ዘርአ ይሰቂዩ በእገሪሆሙ ከመ ዐጸደ ወይን ወሐምል

Deut 11:11 ወምድርሰ እንተ ትበውእ ውስቴታ ከመ ትረስዋ ምድር እንተ (ባቲ) አድባር ወአምዳር ወእምዝናመ ሰማይ ትሴቂ

Deut 11:12 ማይ ምድር እንተ ዘልፍ ይኄውጻ እግዚአ ብሔር አምላክከ ወአዕይንቲሁ ለእግዚአ ብሔር አምላክከ ላዕሌሃ እምርእሰ ዓመት እስኬ መኅለቅቱ ለዓመት

Deut 11:13 ወለእመሰ ሰሚዐ ሰማዕክሙ ኵሎ ትእዛዘ ዘአነ እኤዝዘከሙ ዮም ከመ ታፍቅሮ ለእግዚአ ብሔር አምላክከ ወታምልኮ በኵሉ ልብከ ወበኵሉ ነፍስከ ወይሀብ ዝናመ በመዋዕሊሁ ላዕለ ምድርክሙ ዘነግሀኒ ወዘሰ[ር]ክኒ

Deut 11:14 ወአስተጋብእከ እክ[ለከ] ወወይንከ ወቅብእከ ወይሁብ ሣዕር ውስተ ገ[ዳም]ከ ለእንስሳከ ወትበል[እ] ትጸግብ

Deut 11:15 ወዑቁ ባሕቱ ኢታሥብሑ ለብክሙ ወኢ[ት]ክሐዱ ወኢትሑሩ ወኢታምልኩ ባዕድ አማልክተ ወኢትስገዱ ሎሙ

Deut 11:16 ወይትምዐዕ[.] በምዐት እግዚአ ብ[ሔ]ር ለዕሌክሙ ወይዐጽዋ ለሰማይ ወኢያመጽእ ዝናም ወምድርኒ ኢትሁብ ፍሬሃ ወትጠፍኡ ፍጡነ እምድር ቡርክት እንተ ወሀበክሙ እግዚአ ብሔር

Deut 11:17 ወዕቀብዎ ለዝ ነገር ውስተ ልብክሙ ወውስተ ነፍስክሙ ወረስይዎ ተአምር ውስተ እደዊክሙ ወይኩን ዘኢይትሔወስ ቅድመ አዕይንቲክሙ

Deut 11:18 ወመሀርዎ ለደቂቅክሙ ከመ ይትናገረ ቦቱ ለእመ ነበሩ ውስተ ቤተ ወለእመኒ ሖሩ ውስተ ፍኖት ወሶቤ ትሰክቡኒ ወሶበ ትትንሥኡኒ

Deut 11:19 ወጸሐፍዎ ውስተ ምርፋቀ ቤተክሙ ከመ ይብዛኅ መዋዕሊክሙ ወመዋዕለ ውሉድክሙ ውስተ ምድር እንተ መሐለ እግዚአ ብሔር ለአበዊክሙ ይሀቦሙ በአምጣነ መዋዕለ ሰማይ ውስተ ምድር

Deut 11:20 ወለእመ ሰሚዕ ሰማዕክሙ ኵሎ [ትእ]ዛዘ ዘአነ እኤዝዘክሙ ዮም ከመ ትግበር ወታፍቅርዎ ለእግዚአ ብሔር አም[ላክ]ክሙ ወከመ ትሖሩ በኵሉ ፍናዊሁ ወከመ ትትለውዎ ወያወፅኦሙ እግዚአ ብሔር [ለ]እሉ አሕዛብ ለኵሎሙ እምቅድመ ገጽክሙ

Deut 11:21 ወትትዋረስዎሙ ለአሕዛብ ዐበይተ [እ]ለ ይጸንዑክሙ ፈድፋድ

Deut 11:22 ወኵሎ መካነ ኀቤ ኬደ አሰረ እግርክሙ ለክሙ ውእቱ እም ገዳም ወአንጥሊባኖስ ወእም ፈለግ ዐ[ቢ]ይ አፍራጥስ ወእስከ ባሕር እንተ መንገሌ ዐረብ ይከውን ደወልክሙ

Deut 11:23 ወአልቦ ዘይትቃወም መኑሂ ቅድመ ገጽክሙ ወያመጽእ እግዚአ ብሔር ቅድመ ፍርሃተክሙ ወርዕደተክሙ ለዕሌ ኵሉ ምድር እንተ ዐረግሙ ላዕሌሃ በከመ ይቤለክሙ እግዚአ ብሔር

Deut 11:24 ወናሁ አነ ዮም ኢቀውም ቅድሜክሙ በረከተ ወመርገም

Deut 11:25 ወበርከተሰ ለእመ ሰመዕክሙ ትእዛዞ ለእግዚአ ብሔር አምላክክሙ ኵሉ ዘአነ እኤዝዘክሙ ዮም

Deut 11:26 ወመርገምኒ ለእመ ኢሰመዕክሙ ትእዛዞ ለእግዚአ ብሔር አምላክክሙ ኵሎ ዘአነ እኤዝዘክሙ ዮም ወ[ኀ]ደግምዎ ለፍኖት እንተ [እ]ኤዝዘኩክሙ ዮም ወሖ[ርክ]ክሙ ወአምለክሙ አማ[ልክ]ተ ባዕድ ዘኢታአም[ር]

Deut 11:27 ወሶቤ አብአከ እግዚአ ብሔር አምላክከ ውስተ ምድር እንተ ላቲ ተዐዱ ዮርዳንስ ከመ ትትዋረስ በህየ ወትገብእ በረከተ ለዕለ ደብር ጋርዝን ወመርገም ለዕለ ደብር ጌበል

Deut 11:28 እለ ሀለው መዕዶተ ዮርዳንስ ድኅሬ ፍኖት ዘመንገለ ዐረበ ፀሓይ በምድረ ከናአን እሌ ሀለው ውስተ ዐረብ መእኃዚ ጎልጎል [ቅ]ሩብ [ዕፀ] ነዋኅ

Deut 11:29 ወናሁ ተዐድውዎ አንትሙ ዮርዳንስ ከመ ትባኡ ወትትዋረስዋ ለምድር እንተ ይህበክሙ እግዚአ ብሔር አምላክክሙ መክፈልተክሙ በኵሉ መዋዕል ዘታነብሩ ውስቴታ

Deut 11:30 ወዕቀቡ ከመ ትግበርዎ ኵሎ ትእዛዞ ወፍትሐ ኵሎ ዘአነ እ[ሁ]በክሙ ቅድሜክሙ ዮም

Deut 12:01 [ዝን]ቱ ውእቱ ትእዛዝ ወፍትሐ ዘተዐቀቡ ከመ ትግበሩ በምድር እንተ ይሁበክሙ እግዚአ ብሔር አምላክክሙ መክፈልተክሙ በኵሉ መዋዕል

Deut 12:02 ወደምስሰ ደምስስዎ በኵሉ መካን ዘብ[..] [አም]ለኩ አማልክቲሆሙ አሕዛብ ዘአንትሙ ትትዋረ[ስ]ዎሙ በውስተ አድባ[ር ነዋኅ]ት ወበውስተ አውግር [ወበታ]ሕተ አእዋም [ቈ]ጸል

Deut 12:03 […] ምሥዋዕቲሆሙ ወቀ[ጥቀጡ] ምሰሌሆሙ ወግዘሙ አእዋሚሆሙ ወአውዕዩ በእሳት ግልፎ አማለክቲሆሙ ወደምስሱ አስማቲሆሙ እምድር

Deut 12:04 ወትገብሩ ከመዝ ለእግዚአ ብሔር አምላክክሙ በአሐቲ እምአህጉሪክሙ ከመ ይሰመይ ስሞ በህየ

Deut 12:05 ወትወስዱ መሥዋዕቲክሙ ወቍርባኒክሙ በቀዳሚያቲክሙ ወበፅዓቲክሙ ወዘበፈቃድክሙ ወዘበአሚኖቲክሙ ወበኵረ አልህምቲክሙ ወዘአባግዒክሙ

Deut 12:06 ወብልዑ ብህየ ቅድመ እግዚአ ብሔር አምላክክሙ ወተፈሥሑ በኵሉ ዘውስቴቱ ወደክሙ አንተሙ በእዴክሙ ወበቤተክሙ እስመ ባረከከ እግዚአ ብሔር አምላክከ

Deut 12:07 ወኢንግበር ኵሎ ዘገብሩ ንሕነ ዮም በዝየ አሐዱ አሐዱ ዘአደሞ በቅድሜሁ

Deut 12:08 እስሜ ኢበጻሕክሙ እስኬ ይእዜ ውስቴ ምዕራፍክሙ ወውስቴ ርስተክሙ ዘይሁብክሙ እግዚአ ብሔር አምላክሙ

Deut 12:09 ወዕደው ዮርዳንስ ወንበሩ ውስተ ምድር እንተ ያወርሰክሙ እግዚአ ብሔር አምላክክሙ ወያዐርፈክሙ እምኵሉ ፀርክሙ እለ እውድክሙ ወትነብሩ ተአሚንክሙ

Deut 12:10 ወይኵን ዝንቱ መካን ዘኀረየ እግዚአ ብሔር አምላክክሙ ከመ ይሰመይ ስሞ ብህየ ወትወስዱ ኵሎ ዘአነ እኤዝዘክሙ ዮም መሥዋቲክሙ ወቍርባንክሙ ወዕሥራቲክሙ ወቀዳሚያቲክሙ ዘእደዊክሙ ወሃበተክሙ ወኵሎ ዘኅሩየ መባእክሙ ኵሎ ዘበፀዕክሙ ለአምላክክሙ

Deut 12:11 ወተፈሥሑ ቅድመ እግዚአ ብሔር አምላክክሙ አንትሙ ወደቂቀክሙ ወአዋልዲክሙ ወአግብርቲክሙ ወአእማቲክሙ ወጊዩር ዘውስተ ሀገርክሙ ወትትፍሣሕ ቅድመ እግዚኦ ብሔር አምላክከ በኵሉ ዘወደይከ ውስቴቱ እዴኪ

Deut 12:12 vacat

Deut 12:13 vacat

Deut 12:14 vacat

Deut 12:15 vacat

Deut 12:16 vacat

Deut 12:17 ወዑቅ ርእሰከ ኢትኅድጎ ለሌዋ(ዊ) በኵሉ መዋዕል ዘሕያው አንተ ለዕለ ምድር

Deut 12:18 ወለእመኒ አርሐበ ለከ እግዚአ ብሔር ደወለክ በከመ ይቤለከ አምላክክ ወትቤ እብልዕ ሥጋ ወለእመ ፈተወት ነፍስከ ከመ ትብለዕ ሥጋ እምኵሉ ዘፈተወት ነፍሰከ ብለዕ ሥጋ

Deut 12:19 ወ(ለ)እመሰ ርሑቀ ውእቱ መካን ኀቤ ሐርየ እግዚአ ብሔር አምላክከ ከመ ይሰመይ ስሞ በህየ ወትጠብኅ እምውስተ አልህምቲከ ወአባግዒክ እምውስተ ዘወሀበከ እግዚአ ብሔር አምላክከ በከመ አዘዝኩክሙ ወብላዕ በሀገርከ ዘፈተወት ነፍስከ

Deut 12:20 ከመ ትብልዑ ወይጠል አው ህየል ከማሁ በልዖ ዘርኵሰኒ እምኔከ ወዘንጹሐኒ ከማሁ በልዕዎ

Deut 12:21 ወተዓቀብ ጥቀ ከመ ኢትብለዕ ደም እስመ ደም ነፍሱ ውእቱ ውኢይብልዑ ነፍሰ ምስለ ሥጋ ኢትበልዕዎ ውስተ ምድር ከዐውዎ ከመ ማይ

Deut 12:22 ወኢትብልዕዎ ከመ ሠናይት ትኩንከ ወለውሉድከኒ እምድኅሬከ ለእመ ገበርከ ዘሠናይ ወዘአዳም ቅድሜ እግዚአ ብሔር አምላክከ

Deut 12:23 ወብሕቱ ዘረሰይከ ቅዱሰ ወዘብፀዕከ ንሣእ ወሖር ውስተ መካን ዘሐረየ እግዚአ ብሔር አምላክከ ከመ ይሰመይ ስሙ ብህየ

Deut 12:24 ወትገብር መሥዋዓከ ሥጋሁ ትወዲ ውስተ ምሥዋዕ ወደሙሰ ለመሥዋዕቲከ ትክዕው ኀቤ መንበረ መሥዋዕተ ዘእግዚአ ብሔር አምላክከ ወብለዕ እምሥጋሁ

Deut 12:25 ወዕቀብ ወሰማዕ ኵሎ ቃል ዘአነ እኤዝዘከ ዮም ከመ ሠናይ ይኵንከ ወለውሉድከ ለዓለም ለእመ ገበርከ ዘሠናይ ወዘአዳም ቅድመ እግዚአ ብሔር አምላክከ

Deut 12:26 ወለእመኒ አጥፍኦሙ እግዚአ ብሔር አምላክከ ብህየ ለአሕዛብ ከመ ትትዋረስዎሙ ምድሮሙ እምቅድሜ ገጽከ ወትትዋ(ረ)ሶሙ ወትነብር ውስተ ምድሮሙ ወዑቅ ርእሰከ

Deut 12:27 ወኢትፍቀድ ተሊወቶሙ እምኅሬ ተሠረው እምቅድመ ገጽከ ወኢትፈቀድ አማልክቲሆሙ ወኢትበል ከመዝ ይገብሩ አሕዛብ ለአማልክቲሆሙ ወእገብር አነኒ

Deut 12:28 ወኢ‹ት›ገብር ከማሁ ለእግዚአ ብሔር አምላክከ እስመ ጸልአ እግዚአ ብሔር ርኵስ ዘይገብሩ አሕዛብ ለአማልክቲሆሙ

Deut 12:29 ኵሎ ቃል ዘአነ እኤዝዘከ ዮም ዕቀቡ ወግብሩ ኪያሁ ወኢትወስኩ እምኔሁ ወኢተንኪ እምኔሁ

Deut 13:01 ወ(ለ)እመኒ ተንሥአ እምኔከ ነቢይ አው ሐለሜ ሕልም ወገብረ ተአምር አው መድምም ወበጽሐ ተአምሪሁ አው መድምም ዘይቤለከ እንዘ ይብል ነዐ ንሖር ወናምልክ አማልክተ ዘኢታአምሩ ወኢትስም(ዕ)ዎ ቃሎ ለውእቱ ነቢይ አው ለውእቱ ሐለሜ ሕልም

Deut 13:02 እስመ ያሜክረክሙ እግዚአ ብሔር አምላክክሙ ከመ ይርአይ ለእመ ታፈቅርዎ ለእግዚአ ብሔር አምላክክሙ እምኵሉ ልብክሙ ወእምኩሉ ነፍሰክሙ

Deut 13:03 ትለውዎ ድኅሬሁ ለእግዚአ ብሔር አምላክክሙ ወኪያሁ ፍርሁ ወትእዛዞ ዕቀቡ ወሰምዑ ወኀቤሁ ተማሕፀኑ

Deut 13:04 ወዝክቱሰ ነቢይ አው ሐለሜ ሕልም ለይሙት እስመ ነገረከ በዘ ያስሕተ(ከ) እመ እግዚአ ብሔር አምላክከ ዘአውፅአከ እምድረ ግብጽ ወቤዘወከ እምቅኔ

Deut 13:05 ወእስመ ፈቀደ ያውፅእ(ከ) እምፍኖተ እንተ አዘዘከ እግዚአ ብሔር አምላክከ ከመ ትሖር ባቲ ወታሰስል ወተማስን እኩይ እምኔከ

Deut 13:06 ወእመኒ አስተቤቍዐከ እኁከ ዘእምአቡከ አው ዘእምእምከ አው ወልድከ አው ወለቲከ አው ብእሲተከ እንተ ውሰተ ሕፅንከ አው ዐርክከ ዘከመ ነፍስከ ወይቤለከ በጽምሚተ ነዐ ንሐር (ወ)ነምልክ አማልክተ ባዕድ ዘኢተአምር አንተ ወአበዊከ እምውስተ

Deut 13:07 አማለክት አሕዘብ እሌ አውድክሙ ወእሌ ቅሩብክሙ አው እምእሌ ርሑቃን እምኔክሙ እምጽንፈ ምድር እስኬ ጽንፈ ምድር ኢትሕበር ምስሌሆሙ ወኢትስምዖሙ ወኢትምሐክ ዐይንከ ወኢትምሐሮሙ ወኢትሰውሮ

Deut 13:08 አይድዕ ወነግር በእንቲአሁ ወእደዊከ ይቀድማ ቀትሎቶ ወእምዝ እደው ኵሎ አሕዛብ ይወግራሁ በእብነ ወይቀተልዎ

Deut 13:09 እስመ ፈቀደ ያርሕቅከ እመ እግዚአ ብሔር አምላክከ ዘአውፅአከ እምድረ ግብጽ ወእምቤተ ቅኔ

Deut 13:10 ወኵሉ እስራኤል ሰሚዖ ይፍራህ ወኢይድግም እንከ ገቢሮተ እኩይ ወስቴቲክሙ

Deut 13:11 ወለእመኒ ሰማዕከ በውስተ አሓቲ እምውስተ አህጉሪክሙ ዘወሀበከ እግዚአ ብሔር አምላክከ ከመ ትንቡር እንዘ ይብሉ ወፅኡ ዕደው ኃጥአን እምኔነ

Deut 13:12 ወአክሐድዎሙ ለኵሎሙ እለ ይነብሩ ውስቴ አህጉሪሆሙ ወይቤልዎሙ ንዑ ንሖር ናምልክ አማልክተ ባዕድ ዝኢታአምር ወተሰአል ወተሐተት ጥቀ

Deut 13:13 እምከመ እሙን ኮነ ወጥዩቀ ነገሩ ከመ ኮነ ርኩሰ እምውስቴተክሙ ቀቲለ ትቅትሉ ኵሎሙ እለ ይነብሩ ውስተ ይእቲ ሀገር በኀፂን

Deut 13:14 ወረጊም ተረግምዋ ወለኵሉ ዘሀለወ ውስቴታ ወለኵሉ ንዋያ ተስተጋብእ ውስተ ፍነዊሃ ወታውዒ ሀገራ በእሳት

Deut 13:15 ምስለ ኵሉ ንዋያ ወምስለ ኵሉ ሀገር ከማሁ ትገብር በቅድመ እግዚአ ብሔር አምላክከ ወአልቦ ዘይነብር ውስቴታ ለዓለም ወኢትተነደቅ

Deut 13:16 ወኢተግሰስ በእዴከ መንተኒ እምዘ ርጉም ዘውስቴታ ከመ ይሜጥ እግዚአ ብሔር መዐቶ ወየሀብከ ምሕረተ ወይምሐርከ ወያስተባዝኅከ በከመ መሐለ እግዚአ ብሔር ለአበዊከ

Deut 13:17 ከመ ለእመ ሰሚዐ ሰማዕከ ቃለ እግዚአ ብሔር አመላክከ ወዐቀብከ ኵሎ ትእዛዞ ኵሎ ዘአነ እኤዝዘከ ዮም ወገበርከ ሠናይ ወዘአዳም ቅድመ እግዚአ ብሔር አምላክከ ውሉደ ትከውኑ ለእግዚአ ብሔር አምላክከ

Deut 14:01 ወኢትትላጸዩ ርእሰክሙ በእ[ን.] ዘሞተ እስመ ሕዝብ ቅዱስ አንተ ለእግዚአ ብሔር አምላክከ ወኪያከ ሐረየከ እግዚአ ብሔር አምላክከ ከመ ትኩኖ ሕዝቦ ለርእሱ እምውስተ ኵሉ አሕዛብ ዘውስተ ምድር

Deut 14:02 ወኢትብልዑ ዘንተ ኵሎ ርኩሰ ወዝ ውእቱ ዘትበለዑ እምውስተ እንሰሳ ላህም ወበግዕ ወእምውስተ አባግዕኒ ወሐራጊተ ወእምውስተ አራዊተኒ ህየል ወወይጠል ወቶራ ወድስክን ወውዕል ወአሪጋ ወዘራተ

Deut 14:03 ወኵሉ እንስሳ ዘንፉቀ ሰኰናሁ ወክፋለ ጽፍሩ ወክልኤ ጽፈሪሁ ወይትምስኳዕ ዘንተ ዘተበልዑ እምውስተ እንሰሳ

Deut 14:04 ወዘንተ ዘኢተበልዑ እምውስተ ዘይምሥኳዕ ዘኑፉቀ ሰኰናሁ ወዘክፉል ጽፈሪሁ ገመል ወዳሲጰጰ ወክሮግርሊዮድን እስመ ይትምሥኳዕ ወኢኮነ ንፉቀ ሰኰናሁ ርኩሰ ውእቱ(ዝ) ለክሙ

Deut 14:05 Vacat

Deut 14:06 ወዝእብኒ እስመ ንፉቀ ሰኰናሁ ወክፉል ጽፍሩ ወተመሥኵዖ ኢይትመሰኳዕ ርኩሰ ውእቱ ለክሙ እምውስተ ሥጋሆሙ ኢይብልዑ ወበድኖሙ ኢትግሰሱ

Deut 14:07 ወዝ ዘትበልዑ ዝእምውስተ ማይ ኵሎ ዘቦ ክንፍ ወቀሳር ብልዑ

Deut 14:08 ወኵሎ ዘአልቦ ቅሰ[ር] ወክንፍ ኢትብልዑ ርኩሰ ውእቱ ለክሙ

Deut 14:09 ወኵሉ ዖፍ [ን]ጹሐ ብልዑ

Deut 14:10 ወዘኢትበልዑ እምውስቴቶሙ ንስር ወጊጻ ወኢሊንጦን ወጊርጻ ወሆባይ ወዘአምሳሉ

Deut 14:11 ቋዕ ወዘአምሳላ

Deut 14:12 ወሰገኖ ወግሊውቃ ወለሮን ወአሮድዮን ወቀቀናን ወኢብን ወቀጥራቀጤን ወጕዘ ወዘአምሳሉ

Deut 14:13 ወህጰጰ ወጕ ወአባ ጕንባሕ ወኵራድርዮን ወዘአምሳሉ

Deut 14:14 ወጰርፍርዮን ወፅግነተ

Deut 14:15 ዘንተ ኵሉ አዕዋፍ ርኩሰ ውእቱ ለክሙ ውኢትብልዑ እምኔሆሙ

Deut 14:16 ወእምኩሉ አዕዋፍ ዘንጹሐ ብልዑ

Deut 14:17 ወኵሎ ምውተ ኢተብልዑ ለአረሚይ ዘውስተ ሀገርከ ሀብዎ ይብላዕ አው ሀብዎ ለሲሳዩ እስመ (ሕዝብ) ቅዱስ አንተ ለእግዚአ ብሔር አምላክከ

Deut 14:18 ወኢታብስል መሕስአ በሐሊበ እሙ

Deut 14:19 ወዐሠራተ ትዔሥር ኵሎ እክልከ ዘዘራእከ ዘታአቱ እምውስተ ገራውህከ ዘዘ ዓመቱ ወብልዖ

Deut 14:20 በቅድመ እግዚአ ብሔር አምላክከ በመካን ዘሐርየ እግዚአ ብሔር አምላክከ ከመ ይሰመይ ስሙ ብህየ

Deut 14:21 ወታበውእ ዓሥራቲሁ ለእክል(ከ) ህየ ወለወይንከ ወለቅብእከ ወለኩሉ አልህምቲከ ወዘአባግዒከ ከመ ትትምሀር ፈሪሆቶ ለእግዚአ ብሔር አምላክከ በኵሉ መዋዕል

Deut 14:22 ወለእመሰ ርሑቀ ውእቱ እምኔከ ፍኖቱ ወኢተክል ወሲድ እስመ ርሑቅ ውእቱ መካን ዘሐረየ እግዚአ ብሔር አምላክከ ከመ ይሰመይ ስሙ በህየ እስመ ይበርክከ እግዚአ ብሔር አምላክከ

Deut 14:23 ወትሁብ ሤጦ ለኵሉ ዘፈተወት ነፍስከ

Deut 14:24 አው ለላህም አው ለበግዕ አው ለወይን አው ለሜስ አው ለኵሉ ዘፈተወት ነፍስከ ወብላዕ ብሂየ በቅድመ እግዚአ ብሔር አምላክከ ወተፋሥሕ አንተ ወቤተከ

Deut 14:25 ወሌዋዊ ዘውስቴ ሀገርከ እስመ አልቦ ክፍል ወርስተ ምስሌከ

Deut 14:26 ወበሣልስ ዓም ታበውእ ዓሥራተ እክልከ ወዘዓመቱሰ ታነብሮ ውስተ ቤተከ ወእምዝ ይመጽእ ምስሌከ ሌዋዌ እስመ አልቦ ክፍል ወርስተ ምስሌከ

Deut 14:27 ወግዩር ወእጓለ ማውታ ወእቤር አንተ ውስተ ሀገርከ ከመ ይብልዑ ወከመ ይባርክ እግዚአ ብሔር አምላክከ በኵሉ ግብርከ ዘገበርከ

Deut 15:01 ወበሳብዕ ዓም ትገብር ኅድገተ ወከመዝ ውእቱ ትእዛዝ ለኅድገተ ዘይትኀደግ

Deut 15:02 ኵሉ ንዋይከ ዘይፈድየከ ካልእከ ወእኁከ ኢትትፈደይ እስመ ኅድገተ ተሰምየት ለእግዚአ ብሔር አምላክከ

Deut 15:03 ወዘኀቤሰ ነኪር ተፈደይ ኵሉ ዘብከ ኀቤሁ ለእኁከሰ ኅድገተ ትገብር ዘይፈድየከ

Deut 15:04 እስመ አልቦ ነዳይ እምኔከ እስመ ባርኮ ይባርክ እግዚአ ብሔር አምላክከ በውስተ ምድር እን[ተ] ይሁበከ እግዚአ ብሔር አምላክከ መክፈልቲከ ዘትወርስ

Deut 15:05 ወለእመሰ ሰሚዐ ሰማዕክሙ ቃለ እግዚአ ብሔር አምላክክሙ ወዐቀብክሙ ወገበርክሙ ኵሎ ዘንተ ትእዛዝ ዘአነ እኤዝዘክሙ ዮም እስመ ባረከከ እግዚአ ብሔር አምላክከ በከመ ይቤለከ

Deut 15:06 ወትሌቅሕ ለአሕዛብ ብዙኀ ወአንተሰ ኢትትሌቃሕ ወትኳንኖሙ አንተ ለብዙኃን አሕዛብ ወኪያከሰ ኢይኴንኑከ

Deut 15:07 ወለእመኒ ቦ ዘተፀነሰ በውስተ አኃዊከ በአኀቲ እምአህጉሪከ ዘወሀበከ እግዚአ ብሔር አምላክከ ኢተሚጥ ልብከ ወኢታጽንዕ እዴከ እምውሂቦቱ ለእኁከ

Deut 15:08 ወፍታኅ ወአርኁ እዴከ ወሀብ ዘሰአለከ ዘከመ ሰአለከ

Deut 15:09 ወዑቅ ርእስከ ኢይኩን ኅቡእ ቃለ ኀጢአት ውስተ ልብከ እንዘ ትብል ቅሩብ ውእቱ ዓመተ ኅድገተ ዘሰብዕ ዓም ወኢይሁብ ወያአኪ ለዕሌከ ዐይኖ እኁከ ወይጸርኅ ላዕሌከ ኀቤ እግዚአ ብሔር ወይከውነከ ዓቢይ ኀጢአት

Deut 15:10 እላ ወሂበኒ ሀብ ወለቂሐኒ ለቅሕ መጠኔ ሰአለከ ወኢይተክዝከ ልብከ እንዘ ትሁብ እስመ በእንተዝ ነገር ይባርከከ እግዚአ ብሔር አምላክከ በኵሉ ምግባሪከ ውውስተ ኵሉ ዘወደይከ እዴከ

Deut 15:11 እስሜ ኢይተኀጠእ ነዳይ ውስተ ምድር ወበእንተዝ እኤዘዘከ አነ ዮም ትግበር ዘንተ ነገር ወእብልከ ከመ ትፍታኅ ወከመ ታርሑ እዴከ ለእኁከ ዘነዳይ ውእቱ ወለዘ ይስእለከሂ ዘቅሩብከ ዘውስተ ምድርከ

Deut 15:12 ወለእመኒ ተሣይጥከ ኀቤከ እኁከ ዕብራዊ አው ዕብራዊተ ስድስተ ዓመት ይትቀነዩ ለከ ወበሳብዕ ትፌንዎ አግዓዚ እምኀቤከ

Deut 15:13 ወኢትፈንዎ ዕራቁ

Deut 15:14 ሥንቀ ተሰንቆ እምውስተ አባግዒከ ወእምውስተ እክልከ ወእምውስተ መከየደ ወይነከ በአመጣነ ባረከ ለከ እግዚአ ብሔር አምላክከ

Deut 15:15 ወተዜከር ከመ ገብር አንተ በምድረ ግብጽ ወቤዘወከ እግዚአ ብሔር አምላክከ እምህየ ወበእንተዝ እኤዝዘከ አነ ዮም ትግብር ዘንተ ንገር

Deut 15:16 ወእመሰ ይቤለከ ሌሊሁ ኢይወፅእ እምቤተከ እስመ አፍቀረከ ወቤተከኒ ሐየሶ ነቢረ ኀቤከ ተነሥእ መስፌ ወትሰቊሮ እዝኖ በኀቤ ኆኅተ በውስተ ምድሬከ

Deut 15:17 ወይኩንከ ገብር ዘለዓለም ወእመኒ አመትከ ከማሁ ከመ ትግበር

Deut 15:18 ወኢይትዓፀብከ ፈኒዎቱ አግዓዚ እምኀቤከ እስመ ዐሰብ ዐስብ ዘበ ምድር ተቀንየ ለከ ስድስተ ዓመተ ወይባርከከ እግዚአ ብሔር አምላክከ በኵሉ ዘገበርከ

Deut 15:19 ወኵሎ በኵር ዘተወልደ እምውስተ አልህምቲከ ወእምውስተ አባግዒከ ተባዕቶ ትቄድሶ ለእግዚአ ብሔር አምላክከ ወኢትቀኒ በኵረ ላህምከ ወኢትቊረጽ በኵረ አባግዒከ

Deut 15:20 በቅድመ እግዚአ ብሔር ብልዖ በበ ዓመት በውስተ መካን ዘሐረየ እግዚአ ብሔር አምላክከ አንተ ወቤተከ

Deut 15:21 ውእመሰ ቦቱ ነውር እመኒ ዕዉር ውእቱ አው ሐንከስ አው እምዘ ኮነ ነውር እኩየ ላዕሌሁ ኢትሡዖ ለእግዚአ ብሔር አምላከከ

Deut 15:22 በሀገርከ ብልዖ ርኩሰኒ ወንጹሐኒ ኅቡር ብልዕዎ ከመ ወይጠል አው ህየል

Deut 15:23 ዳእሙ ደም ኢይብልዑ ውስተ ምድረ ይክዐውዎ ከመ ማይ

Deut 16:01 ወዕቀብ ወርኀ ኒሶን ወግበር ፋስካሁ ለእግዚአ ብሔር አምላክከ እስመ በወርኀ ኒሶን ወፃእከ እምድረ ግብጽ ሌሊተ

Deut 16:02 ወትጠብኅ ፋሲካሁ ለእግዚአ ብሔር አምላክክ አባግዐ ወአልህምተ በውስተ መካን ዘሐረየ እግዚአ ብሔር አምላክከ ከመ ይሰመየ ስሙ በህየ

Deut 16:03 ወኢትብላዕ ምስሌሁ በሑአ ሰቡዐ ዕለተ ናእተ ብለዕ ምስሌሁ ኅብስተ ሕማም እስመ በጕጕእ ወፀእክሙ እምግብጽ ከመ ትዘከሩ ዕለተ ፀአተክሙ እምድረ ግብጽ በኵሉ መዋዕለ ሕይወቲክሙ

Deut 16:04 ወኢ[ያስ]ተርኢ ብሑአ በኵሉ ደውልከ ሰቡዕ ዕለተ ወኢይቢት እምውስተ ውእቱ ሥጋ ዘጥባኅከ ሰርክ በቀደሚተ ዕለተ ለነግህ

Deut 16:05 ወኢተክል ጥብኅቶ ለፋሲካ ወኢበውስተ አሐቲ በውስተ አህጉሪከ ዘወሀበከ እግዚአ ብሔር አምላክከ እንበሌ ውስተ መካን ዘኀረየ እግዚአ ብሔር አምላክከ ከመ ይሰመይ ስሙ ብህየ

Deut 16:06 ወበህየ ትጠበኅ ፋሲካ ሰርክ ጊዜ ተዐርብ ፀሓይ እስመ በውእቱ ጊዜ ወፃእከ እምግብጽ

Deut 16:07 ታበስል ወታጠብስ ወትበልዕ በውእቱ መካን ዘኀረየ እግዚአ ብሔር አምላክከ ወትገብእ በነግህ ወተአቱ ውስተ አብያቲከ

Deut 16:08 ሰዱሰ ዕለት በላዕ ናእተ ወሳበዕተ ሰ ዕለተ እንተ አስተዋፅአ ይእቲ ዘበዓሉ ለእግዚኦ ብሔር አምላክከ ወኢትግበር ባቲ ኵሉ ግብር ዘእንበለ ዘይትግበር ለነፍስከ

Deut 16:09 ወሰብዑ ሰናብተ ትኈልቊ ለከ እመዝ አኀዝከ ተዕፅድ እምአሜ መአረር ወትእኅዝ ትኄልቍ ሰብዐ ሰናብተ

Deut 16:10 ወትገብር በዓለ ሰንበተ ለእግዚአ ብሔር አምላክከ በአምጣነ ትክል እዴከ ትገብር ወበአምጠነ በረከከ እግዚአ ብሔር አምላክከ

Deut 16:11 ወትትፈሳሕ በቅድመ አምላክከ አንተ ወደቂቀከ ወውለትከ ወገብርከ ወአመትከ ወሌዋዊ ዘውስተ ሀገርከ ወግዩር ወእጓለ ማውታ ወእቤር እንተ ኀቤክሙ ውእንተ ውስተ መካን እንተ ኀበ ሐረየ እግዚአ ብሔር አምላክከ ከመ ይሰመይ ስሙ በህየ

Deut 16:12 ወተዘከር ከመ ገብር አንተ በምድረ ግብጽ ወዕቀብ ወግበር ኵሉ ዘንተ ትእዛዝ

Deut 16:13 ወተገብር ለከ በዓለ መጸለተ ሰቡዕ ዕለት ሶቤ አስተጋባእከ ዓውድ ምክያድከ ወእምውስተ ምክያደ ወይንከ

Deut 16:14 ወተፈሣሕ በበዓልከ ወወልድከኒ ወውለተከኒ ወገብርከኒ ወአመቲከኒ ወሌዋዊ ወግዩር ወእለ ማውታ ወአቤር እንተ ሀለወት ውስተ ሀገርከ

Deut 16:15 ሰቡዕ ዕለት በዓለተ በዓለ ትገበር ለእግዚአ ብሔር አምላክከ አምውስተ ኵሉ እክልክ ወእምውስተ ኵሎ ግብረ አዴከ

Deut 16:16 ወተፈሣሕ ሠሉሰ መዋዕል ለዓመተ ወያስተርኢ ኵሉ ተባዕተ ቅድመ እግዚአ ብሔር አምላክከ በውስተ መካን ዘሐረየ እግዚአ ብሔር አምላክከ በመዋዕለ ሃሌሉያ ወበበዓለ ሰንበተ ወ(በ)በዓለ መጸለተ ወኢትምፃእ ቀድመ እግዚአ ብሔር አምላክከ ዕራቅከ

Deut 16:17 አሐዱ አሐዱ በአምጣነ ኀይለ እዴክሙ ወበአምጣን በረከቱ ለእግዚአ ብሔር አምላክከ እንተ ወሀበክሙ

Deut 16:18 [ወ]ሢሙ በከሙ ፍትሐተ ወጽሕፍተ መባአ በኵሉ አህጉሪከ ዘወይበከ እግዚአ ብሔር አምላክከ በበ ነገድክሙ ወይኰንንዎ ለአሕዛብ ኵነኔ ጽድቀ

Deut 16:19 ወኢ(ያ)ድልው ለገጽ ወኢይንሥኡ ሕልያን እስመ ሕልያን ያዐውሮሙ ለጠቢባን ወያሴስሎ ለቃለ ጽድቅ

Deut 16:20 ዘይጸድቅኒ በጽድቁ ለይተሉ ከመ ትሕየዉ ወትባኡ ትትዋረሱ ምድር እንተ ይህበከ እግዚአ ብሔር አምላክከ

Deut 16:21 ወኢትትክል ለከ አመ ዘያመልኩ እምውስተ ኵሉ ዕፅ ኀቤ ምሥዋዑ ለእግዚአ ብሔር አምላክከ

Deut 16:22 ወኢትግበር ምስለ ዘጸልአ እግዚአ ብሔር አምላክከ

Deut 17:01 ወኢትሡዕ ለእግዚአ ብሔር አምላክ ላህም አው በግዕ ዝነውርቦ ላዕሌሁ ኵሉ ነገር እኩይ ርኩስ ውእቱ በኀቤ እግዚአ ብሔር አምላክከ

Deut 17:02 ወለእመ ተረክበ በውስተ አህጉሪከ ዘወሀበከ እግዚአ ብሔር አምላክከ ብእሲ አው ብእሲተ ዘይገብር እኩይ ቅድመ እግዚአ ብሔር አምላክከ እለ ተዐወሩ ሕጎ

Deut 17:03 ወሖሩ ወአምለኩ ባዕድ አማልክተ ወሰገዱ ሎሙ ለፀሓይ አው ለውርኅ አው እምውስቴ ኵሉ ሰርጐ ሰማይ ዘኢአዘዘከ ወሰመዕከ ወተሐተት ጥቀ

Deut 17:04 ወእምከመ እሙነ ኮነ ዝነገር ወኮነ ዝንቱ ርኩስ በውስተ እስራኤል ወታወፅእ ለውእቱ ብእሲ ወእመኒ ብእሲተ ይእቲ ወይወግርዎሙ በእብን ወይቀተልዎሙ

Deut 17:05 በክልኤቱ ሰማዕተ ወሣለስቱ ሰማዕተ ይመውቱ ወእለ ይመውቱ ኢይሙቱ በአሐዱ ሰምዕ{.}

Deut 17:06 ወአደዊሆሙ ለእሙንቱ ሰማዕት ይቀድማ ቀቲሎቶሙ ወእ(ም)ድኅሬሆሙ እደወ ኵሉ ሕዝብ ወታወፅኡ እኩይ እምኔክሙ

Deut 17:07 ወለእመቦ ዘተሰአነከ ቃል በውስተ ፍትሐ ዘማእከለ ደም ወደም ወመእከ(ለከ) ንጹሐ ለአንጽሐ ወመእከለ ለኳ ወለኳ ቃለ ፍትሐ በውስተ አህጉሪክሙ ትትኔሣእ ወታዐርግ ውስተ መካን ዘሐረየ እግዚአ ብሔር አምላክከ ከመ ይሰመይ ስሙ በህየ

Deut 17:08 ወተሐውር ኀበ ካህናተ ሌዋዊያን {ወኀቤ} ወኀበ መኳንንት ዘሀለወ በውእቱ መዋዕል ወተስእል ወያየድዑከ ፍትሐ

Deut 17:09 ወትገብር በከመ ቃለ ነገሩከ በውእቱ መካን ዘሐረየ እግዚአ ብሔር ይሰመይ ስሙ በህየ ወዕቀብ ኵሎ ከመ ትግበር ዘመሀሩከ ሕጎ

Deut 17:10 ወበከመ ፍትሑ ዘነገሩከ ግበር ወኢትትገሐሥ እምቃል ዘነገሩከ ወኢየምን ወኢፅግም

Deut 17:11 ወዝክቱ ብእሲ ዘገብረ በትዐቢት ከመ ኢይትአዘዝ ለካህን ዘይቀውም ወይገብር በስሙ ለእግዚአ ብሔር አምላክከ አው ለመኴንን ዘሀለወ በውእቱ መዋዕል ለይሙት ውእቱ ብእሲ ወአሰሰሉ እኩይ እምእስራኤል

Deut 17:12 ወኵሉ ሕዝብ ሰሚዖ ይፈርህ ወኢይደግም እንከ አበሳ

Deut 17:13 ወለእመኒ ቦእከ ውስተ ምድር እንተ ወሀበከ እግዚአ ብሔር አምላክከ መክፈለተከ ወተዋረስካሃ ወነበርከ ውስቴታ

Deut 17:14 ወትቤ እሰይም ሊተ መልአክ ከመ ኵሎ አሕዛብ እለ አውድየ ወትሠይም ለከ መልአክ ዘሐረየ አምላክከ እምውስተ አኃዊከ

Deut 17:15 ወኢተክል ሠይም ለከ ብእሴ ነኪር እስመ ኢኮነ እኁከ ከመ ኢያብዝኅ ሎቱ አፍራሰ ወከመ ኢያግብእ ለአሕዛብ ውስተ ግብጽ እስመ እግዚአ ብሔር ይቤ ኢትድገም እንከ ገቢኦታ ለይእቲ ፍኖተ

Deut 17:16 ወኢያብዝኅ ሎቱ አንስተ ወኢይሚጥ ልቦ ወኢያብዝኅ ሎቱ ወርቀ ወብሩር ጥቀ

Deut 17:17 ወሶበ ነበረ ውስተ ምኵናኑ ለይጽሐፍ ሎቱ ዘንተ ዳግመ ኦሪት ውስተ መጽሐፍ በኀቤ ካህናተ ሌዋዊያን

Deut 17:18 ወይንብር ኀቤሁ ወያነብብ ቦቱ በኵሉ መዋዕለ ሒይወቱ ከመ ይትመሀር ፈሪሆቶ ለእግዚአ ብሔር አምላኩ ወይዕቀብ ኵሎ ትእዛዞ ወይግበር ኵነኔሁ

Deut 17:19 ከመ ኢያዕቢ ልቦ እምአኃዊሁ ወከመ ኢይኅድግ እመ ትእዛዙ ለእግዚአ ብሔር አምለኩ ወኢይትገሐሥ ወኢይምን ወኢፅግም ከመ ይኑኅ መዋዕሉ በውስተ ምኵናኑ ውእቱ ወለውሉደ ውሉዱ በውስተ ደቂቀ እስራኤል

Deut 18:01 ወአልቦሙ መክፈልተ ካህናተ ወሌዋዊያን ወኵሉ ሕዝበ ሌዊ ምስሌ እስራኤል መባኡ ለእግዚአ ብሔር ክፍሎሙ ወኪያሁ ይሴሰዩ

Deut 18:02 ወክፍል ባሐቱ አል(ቦ)ሙ በውስተ አኃዊሆሙ እስመ እግዚአ ብሔር ውእቱ ክፍሎሙ በከመ ይቤሎሙ

Deut 18:03 ወዝ ውእቱ ሕጎሙ ለካህናተ ዝእምኀቤ ሕዝብ እለ ይጠብሑ ጥብኅ እምላህም ወእመበግዕ ዘይህብዎ ለካህን መዝራዕቱ ወኀለቀ

Deut 18:04 ወቀዳሜ ወይንከ ወቀዳሜ ቅብእከ ወዘቊረጽከ አባግዒከ ትህቦ

Deut 18:05 እስመ ኪያሁ ኀረየ እግዚአ ብሔር አምላክከ እምውስተ ኵሉ አሐዘቢከ ከመ ይቁም ቅድሜሁ ለእግዚአ ብሔር አምላክከ ወይትለአክ ወይባርክ በስመ ዚአሁ ውእቱ ወደቂቁ በኵሉ መዋዕል

Deut 18:06 ወለእመ መጽአ ሌዋዊ እመ አህጉሪክሙ ዘእምኵሉ ደቂቀ እስራኤል ወኀቤከ ይነብር ውእቱ እስመ ፈተወ በነፍሱ ከመ ይትልአክ በዝክቱ መካን ኀቤ ኀረየ እግዚአ ብሔር አመላኩ

Deut 18:07 ወይትቀነይ ለስመ እግዚአ ብሔር አምላኩ ከመ ኵሉ አኀዊሁ ሌዋዊያን እለ ይቀውሙ ህየ ቅድመ እግዚአ ብሔር

Deut 18:08 ይትካፈል ወይሴሰይ ዝእንበለ ዘበ ሢመቱ ዘበ ሀገሩ

Deut 18:09 ወአመቦእከ ውስተ ምድር እንተ ይህበከ እግዚአ ብሔር አምላክከ ኢትትምሀር ትግበር ከመ ርኩሶሙ ለውእቶሙ አሕዛብ

Deut 18:10 ወኢይትረከብ በውስቴተክሙ ዘይሠውዕ ወልዱ አው ውለቱ በእሳት ወዘያስተቀስም በቅስም ወዘያስተሰግል ወዘይጤያር ወዘሥራይ ወዘሐርስ ወዘብፃዊዕ ወዘያንቅህ ምውተ ወዘይስእሎ ለምውት ወዘያስተሰግል በዖፍ

Deut 18:11 እስመ ርኩስ ውእቱ ኵሉ ዘይገብሮ ለዝ በኀቤ እግዚአ ብሔር እስመ በእንተዝ ረኵሶሙ ያጠፍኦሙ እግዚአ ብሔር እምኔከ

Deut 18:12 ወኩን ፍጹም ቅድመ እግዚአ ብሔር አምላክከ እስመ አለኩቱ አሕዛብ እለ አንተ ትወርሶሙ እሙንቱ ያስተሰግሉ ወያጸምኡ መቀሰመ ወለከሰ አኮ ከማሁ

Deut 18:13 ነቢይ ወሀበከ እግዚአ ብሔር አምላክከ እምውስተ አኀዊከ ዘከማየ ወያነሥእ ለከ እግዚአ ብሔር አምላክከ ወሎቱ ስምዕዎ በኵሉ

Deut 18:14 ወበኵሉ ዘሰአልካሁ ለእግዚአ ብሔር አምላክከ በኬሮብ እምዕለተ ተጋባእክሙ (ወትቤሉ) ወኢንድገም እንከ ሰምዖተ ቃሎ ለእግዚአ ብሔር አምላክነ ወዛቲ እሳተ ዐበይ ኢንርአያ እንከ ከመ ኢንሙተ

Deut 18:15 ወይቤለኒ እግዚአ ብሔር አማን ኵሉ ዘይቤሉ

Deut 18:16 ነቢይ አነሥእ ሎሙ እምውስተ አኃዊሆሙ ዘከማከ ወእህቦ ቃልየ ውስቴ አፉሁ ወይነግሮሙ ኵሎ ዘአዘዝክዎ

Deut 18:17 ወብእሲ ዘኢሰምዖ ለውእቱ ነቢይ ለኵሉ ዘነገረ በስመ ዚአየ አነ እትቤቀል እምኔሁ

Deut 18:18 ወባሕቱ ነቢይ ዘይኤብሰ ወይገብር ቃል በስምየ ዘኢአዘዝክዎ ይነብብ ወዘነበበ በስመ ባዕድ አማልክት ለይሙት ውእቱ ነቢይ

Deut 18:19 ወለእመሰ ትብል በልብከ እፎ አአምር ቃል ዘኢይቤ እግዚአ ብሔር እምኵሉ ዘነበበ ነቢይ በስመ እግዚአ ብሔር እምከመ ኢበጽሐ ቃሉ ወኢኮነ በከመ ይቤ ኢነበበ እግዚአ ብሔር ለውእቱ ቃል ወበሐሶት ነበበ ውእቱ ነቢይ ወኢተስምዕዎ

Deut 19:01 ወለእመ አጥፍኦሙ እግዚአ ብሔር አምላክከ ለአሕዛብ እለ ይሁበከ እግዚአ ብሔር ምድሮሙ ወተዋረስክምዎሙ ወነበርክሙ ውስተ አህጉሪሆሙ ወውስተ አበያቲሆሙ ሠለሰ አህጉር ትፈልጥ ለከ በመእከለ ምድርከ እንተ ወሀበከ እግዚአ ብሔር አምላክከ

Deut 19:02 ወታአምር ሌሊከ ፍኖቶን ወተከፍል ደወለ ምድርከ መሠልስተ ዘአስተካፈለከ እግዚአ ብሔር አምላክከ ወይኩን ብሂየ ምስካዮ ለቀታሊ ለኵሉ

Deut 19:03 ወዝ ውእቱ ሕጉ ለቀታሌ እምከመ ሰከየ ህየ ይሐይው ለእመ ብኢያእምሮ ቀተሎ ለከልኡ ወእንዘ ኢኮነ ጸላኢሁ ቀዲሙ

Deut 19:04 ወለእመቦ ዘኆረ ምስለ ካልኡ ሐቅል ይሐጠብ ዕፅ ወተጕ(ደ)አ እዴሁ በጕድብ እንዘ ይገዝም ዕፅ ወወደቀ ሐፂኑ እምውስተ ዕፁ ወወረደ ላዕለ ካልኡ ወቀተሎ ይሰኪ ውእቱ ውስተ አሐቲ እምእለ አህጉር ወየሐዩ ከመ

Deut 19:05 ኢይዴግኖ አበ ደም ወይቀትልዎ ለቀታሊ እስመ ተቀየሞ ልቡ ወይረክብ ለእመ ርሐቆ ፍኖት ወይቀትሎ ነፍሶ እንዘ ኢኮነ አበሳሁ ለሞተ እስመ ኢኮነ ጸላኢሁ ቀዲሙ

Deut 19:06 ወበእንተዝ አዘዝኩ አነ ትግበር ዘንተ ነገር ወእቤለከ ሠላሰ አህጉር ፍልጥ ለከ

Deut 19:07 ወለእመ አርሐበ ለከ እግዚአ ብሔር ደወለከ በከመ መሐለ እግዚአ ብሔር ለአበዊከ ወወሀበከ እግዚአ ብሔር ኵሎ ምድር እንተ ይቤ እህቦሙ ለአበዊከ

Deut 19:08 ለእመ ሰማዕከ ከመ ትግበር ኵሉ ዘንተ ትእዛዝ ዘአነ እኤዘዘከ ዮም ከመ ታፍቅሮ ዮም ለእግዚአ ብሔር አምላክከ ወከመ ትሖር በኵሉ ፍነዊሁ በኵሉ መዋዕል ወትዌስክ ለከ ዓዲ ሠላሰ አህጉር ላዕሌ እለክቱ ሠላሳ

Deut 19:09 ወኢትክዐው ደመ ንጹሐ ውስተ ምድርከ እንተ ወሀበከ እግዚአ ብሔር አምላክከ መክፈልቲከ ወኢየሀሉ ውስቴተክክሙ ቀታሌ ነፍስ

Deut 19:10 ወለእመሰቦ ብእሲ ዘይጸልእ ለካልኡ ወይጸንሖ ወእምዝ ተንሥአ ላዕሌሁ ወቀተሎ ነፍሶ ወሞተ ወሰከየ ውስተ አሐቲ እምእለንቱ አህጉር ወይልእኩ ሊቃናተ ሀገሩ ወያመጽእዎ እምህየ ወይሜጥውዎ ኪያሁ ለአበደም ወይቀትሎ

Deut 19:11 ወዐይንከ ኢይሜሕክ ወታነጽሕ ደመ ንጹሐ እምእስራኤል ወትከውን ሠናይተ ለዕሌከ

Deut 19:12 ወኢትትሐሰሰ ደወለ ቢጽከ ዘሠርዑ አበዊከ በውስተ ርስቲከ ዘተዋረስከ ምድር እንተ ወሀበከ እግዚአ ብሔር አምላኪከ መክፈልቲከ

Deut 19:13 ወኢይከውን አሐዱ ሰማዕተ ከመ ይኩን ሰማዕተ ላዕሌ ሰብእ በኵሉ ጌጋየ ወበኵሉ አበሳ ዘአበሱ በአፍ ክልኤቱ ሰማዕት ወበአፈ ሠለስቱ ሰማዕተ ይሐልቅ ኵሉ ነገር

Deut 19:14 ወእመ አምጽኡ ሎቱ ለሰብእ ሰማዕተ በዐመፃ ወነበበ ላዕሌሁ ሐሰተ ወይቀውሙ እለክቱ ክልኤቱ ዕደው እለ ተኃሠሡ ቅድመ እግዚአ ብሔር ወቅድመ ካህናት ወቅድመ መኳንንተ እለ ሀለው በእማንቱ መዋዕል ወየሐትቱ መኳንንተ ወይጠይቁ

Deut 19:15 ወእለክቱኒ ክልኤቱ ሰማዕተ ወለዝክቱ አሐዱ ዐማጺ ዘኮነ ስምዐ በዐመፃ ወቆመ ለዕሌ ካልኡ ይግበርዎ ዘከመ ፈቀደ ይግበር እኪተ ለዕሌ ካልኡ ወታሴስሉ እኩይ እምኔክሙ

Deut 19:16 ወባዕድ ሰሚዖ ይፍራህ ወኢይድገም እንከ ገቢረ ዝንተ ነገር እኩይ በውስቴቲክሙ

Deut 19:17 ወዐይን ኢይምሐክ ነፍስ ህየተ ነፍስ ወዐይን ህየተ ዐይን ወስን ህየተ ሰን ወእድ ህየተ እድ ወእግር ህየተ እግር

Deut 20:01 ወለእመ ወፃእከ ፀብእ ለዕለ ፀርከ ወርኢከ አፍራሰ ወመስተጽዕናን ወአሕዛበ ዘይበዝኀከ ኢትፍራህ እምኔሆሙ እስሜ እግዚአ ብሔር አምላክከ ምስሌከ ውእቱ ዘአውፀአከ እምድረ ግብጽ

Deut 20:02 ወሶቤ አኀዝከ ትተቃተል ይመጽእ ካህን ወይነግር ለሕዝብ ወይብሎሙ ስምዑ እስራኤል ናሁ ተሐውሩ አንተሙ ዮም ከመ ትትቃተልዎሙ ለፀርክሙ ወኢይደንግፅክሙ ልበክሙ ወኢትፍርሁ ወኢ(ተ)ንጥዑ ወኢትትገሐሱ እምቅድመ ገጾሙ

Deut 20:03 እስመ እግዚአ ብሔር አምላክክሙ የሐውር ፍጽመ ለክሙ ከመ ይቅትል ለክሙ ፀርክሙ ወያድኅነክሙ ለክሙ

Deut 20:04 ወይብልዎሙ ጸሐፍተኒ ለአሕዛብ ለእመቦ ብእሲ ዘነደቀ ቤተ ሐዲሰ ወኢገብረ መድቀሐ ቤቱ ለይሖር ወለይግባእ ውስተ ቤቱ ከመ ኢይሙት በውስተ ቀትል ወካልእ ብእሲ ኢይግበር መድቀሐ ቤቱ

Deut 20:05 ወለእመቦ ብእሲ ዘተከለ ዐጸደ ወይን ወኢተፈሥሐ እምውስቴቱ ለይሖር ወለይግባእ ውስተ ቤቱ ከመ ኢይሙተ በውስተ ቀትል ወካልእ ብእሲ ኢይትፍሣሕ ቦቱ

Deut 20:06 ወለእመቦ ብእሲ ዘፍሐረ ብእሲተ ወኢነሥአ ለይሖር ወለይግባእ ውስተ ቤቱ ከመ ኢይሙት በውስተ ቀትል ወካልእ ብእሲ ኢይነሠእ ለብእሲቱ

Deut 20:07 ወይደግሙ ጸሐፍት ብሂሎቶሙ ለሕዝብ ለእመቦ ብእሲ ፈራህ ዘይፈርሆ ልቡ ለይሖር ወለይግባእ ውስተ ቤቱ ከመ ኢይፍራህ ልበ ካልኡ ከመ ዚዚአሁ

Deut 20:08 ወሶበ አኅለቁ ነጊሮቶሙ ጸሐፍተ ለሕዝብ ይሠይሙ መላእክተ ሠራዊተ እምውስተ ዐበይት ሕዝብ

Deut 20:09 ወሶቤ ትመጽእ ኀቤ ሀገር ትትቃተሉ ትጼውዕዎሙ በሰላም

Deut 20:10 ወለእመ አውሥኡከ በሰላም ወአርሐዉከ ይኩንከ ኵሉ ሕዝብ እለ ተረክቡ በውስቴታ እለ ያገብኡ ለከ ጽብሐተ ወመኵናንከ

Deut 20:11 ወለእመሰ ኢያውሥኡከ ወገብሩ ምስሌከ ፀብእ ተነብር ላዕሌሃ ወያገብእ እግዚእ ብሔር አምላክክ ውስተ እደዊከ

Deut 20:12 ወትቀትል ኵሎ ተባዕተ በቀትለ በኀጺን ዘእንበለ አንስት ወንዋይ

Deut 20:13 ወኵሉ እንስሳ ወኵሉ ዘሀሎ ውስቴታ ወኵሉ ጥሪቶሙ ትቤርብር ለከ ወበላዕ ኵሉ በርባር ዘወሀበከ እግዚአ ብሔር አምላክከ

Deut 20:14 ወከመዝ ትገብር ለኵሉ አህጉር እለ ጥቀ ርሑቃን እምኔከ እለ ኢኮነ እምነ አህጉሪሆሙ ለእሉ አሕዛብ እንተ ይሁበከ እግዚአ ብሔር አምላክከ ምድሮሙ ከመ ትትዋረስ

Deut 20:15 ወኢታሐይው ኵሉ ዘነፍስ እለ መርገም ትረግምዎሙ ለኬጤዎን ወለአሞሬዎን ወለከኖንዎን ወለፌሬዜዎን ወለኤዌዎን ወለኢያቡሴዎን ወለጌርጌሴዎን በከመ አዘዘከ እግዚብሔር አምላክከ

Deut 20:16 ከመ ኢይሜህሩከ ገቢረ ኵሎ ረኩሶሙ ወኵሎ ዘከመ ይገብሩ ለአማልክቲሆሙ ወትጌግዩ ቅድመ እግዚአ ብሔር አምላክክሙ

Deut 20:17 ወለእመ ነበርከ ኀቤ ሀገር ብዙኀ መዋዕል ከመ ትትቃተላ ወከመ ትንሣኣ ኢትግዘም ኦማ ወኢታውርድ ኀጺን ላዕሌሆን እለ እምኔሁ በልዕ ቦኑ ሰብእ ውእቱ ኦም ዘገዳም ከመ ይመጽእ ቅድሜከ ወይባእ ውስተ ሐጹር

Deut 20:18 ወበሕቱ ዘታአምር ዕፅ ዘኢ(ይ)ፈሪ ኪያሁ ትገዝም ወትመትር ወትነድቅ ሐጹር ለዕሌ ይእቲ ሀገር እንተ ትገብር ፀብእ ምስሌከ እስከ ታስተጋብእ

Deut 21:01 ወለእመ ተረከበ ቅቱል በውስተ ምድር እንተ ወሀበከ እግዚአ ብሔር አምላክከ ትትዋረስ ወዱቅ ውስተ ገዳም ወኢያአምሩ ቀታሊሁ ወይወፅኡ ሊቃናቲክሙ ወመኳንንቲክሙ ወይሜጥኑ ዘአውዱ ለውእቱ ምውት

Deut 21:02 ወሀገር እንተ ቅርብት ይእቲ መንገሌሁ ለውእቱ ቀቱል አእሩጊሃ ለይእቲ ሀገር ወያመጽኡ እጐልተ እምውስተ አልህምተ እንተ ኢተቀንየት ወእንተ ኢሰሐበት አርዑተ

Deut 21:03 ወያዐርግዋ አእሩጊሃ ለይእቲ ሀገር ለይእቲ እጐልት ውስተ ቊላተ መብእስ ዘኢተሐርሰ ወኢተዘርአ ወይመትርዋ ሠረዊሃ ለይእቲ እጐልተ በውእቱ ቊላተ

Deut 21:04 ወይምጽኡ ካህናት ወሌዋዊያን እስመ ኪያሆሙ ኀረየ እግዚአ ብሔር ይቁሙ ኀቤሁ ወይባርኩ በስመ ዚአሁ ወበቃለ ዚአሆሙ ይቁም ኵሉ ተስናን ወኵሉ ዘይትኀደግ

Deut 21:05 ወኵሉ አእሩጊሃ ለይእቲ ሀገር እንተ ቅርብት መንገለ ውእቱ ቅቱል ወይትኀፀቡ እደዊሆሙ ለዕለ ርእሶ ለይእቲ እጐልት እንተ መተርዋ ሠርዊሃ በውስተ ቈላት

Deut 21:06 ወይነብቡ ወይበሉ እደዊነ ኢክዐዋ ደሞ ለዝንቱ ወአዐይንተነሂ ኢርኢያ

Deut 21:07 ሰረይ ለሕዝብከ እስራኤል እለ ቤዘውካሆሙ እግዚኦ እምድረ ግብጽ ከመ ኢይኩን ጊጋየ ነፍሰ ለዕለ ሕዝብከ እስራኤል ወይሰራ(ይ) ሎሙ በእንተ ውእቱ ነፍስ

Deut 21:08 ወአንተሰ አሰስል ጊጋየ ነፍስ እምላዕሌክሙ ወትከውን ሠናይ(ተ) ለዕሌክሙ ለእመ ገበርከ ዘሠናይ ወዘአዳም ቅድመ እግዚአ ብሔር አምላክከ

Deut 21:09 ወለእመ ወፃእከ ፀብእ ለዕሌ ፀርከ ወአግብአሙ እግዚአ ብሔር አምላክከ ውስተ እዴከ ፄወውከ ፄዋሆሙ

Deut 21:10 ወርኢከ በውስተ ፄዋ ብእሲት ወሠናይተ ርእየታ ወ‹ፈተ›ውከሃ ወነሣእካሃ ተወስብ

Deut 21:11 ወታበውአ ውስተ ጽርሐ ቤትከ ወትለጽያ ርእሳ ወትጸፍራ ወታሴስል አልባሲሃ ዘቦቱ ተፄወወት ወታነበራ ውስተ ቤትከ ወብኪ አቡሃ ወእማ ሰላሳ ዕለት

Deut 21:12 ወእምድኅረዝ ትበውእ ኀቤሃ ወትነብር ምስሌሃ ወተክውነከ ብእሲተ

Deut 21:13 ወእምዝ ለእመ ኢፈቀደከሃ ትፌንዋ ወታግዕዘ ወሠይጠሰ ኢትሠይጣ በወርቀ ወኢተክሕዳ ዘአውሰብከሃ

Deut 21:14 ወለእመ አውሰበ ብእሴ ክልኤ አንስት ወአሐተ ይጸልእ ወአሐተ ያፈቅር ወወለደት ወልድ በኵሩ እንተ ይጸልእ

Deut 21:15 አሜ ያስተዋርሶሙ ንዋዮ ለደቂቁ ኢይከውኖ አዕቢዮቶ ለወልደ ለእንተ ያፈቅር ወተዐውሮቶ ለወልዳ ለእንተ ይጸልእ

Deut 21:16 ለበኵሩ እስመ ውእቱ በኵሩ ወልዳ ለእንተ ይጸልእ ወይሁብ ምክዕቢተ እምኵሉ ዘተርከበ ሎቱ እስመ ውእቱ ቀዳሜ ወልዱ ወሎቱ ይረሲ ዘበኵረ

Deut 21:17 ወለእመቦ ዘቦቱ ወልድ ወዝሁር ወኢይትኤዘዝ ለቃለ አቡሁ ወለቃለ እሙ ወገሠጽዎ ወኢሰምዖሙ ይንሥእዎ ወይሰድዎ ኀበ ሊቃናተ ሀገሩ ወውስተ አንቀጽ ብሔሩ

Deut 21:18 ወይብልዎሙ ለሰብእ ሀገሮሙ ዘወልድነ ይክሕደነ ወያዐቢ ርእሶ ወኢይሰምዕ ቃልነ ወይሰግር ወይሰክር

Deut 21:19 ወይገርዎ በእብን ሰብአ ሀገሩ ወይቀተልዎ ወታሴስሉ እኩይ እምኔክሙ ወኵሉ እስራኤል ሰሚዖ ይፍራህ

Deut 21:20 ወለእመቦ ዘአበሰ ወበጽሐ ጊጋዮ ከመ ይትኰነን ሞተ ትሰቅልዎ ዲበ ዕፅ ወተቀትልዎ

Deut 21:21 ወኢይቢት ሥጋሁ ዲበ ዕፅ እለ ቀቢር ቅበርዎ በይእቲ ሰዐት እስመ ርጉም ውእቱ በኀበ እግዚአ ብሔር ኵሉ ዘስቁል ዲበ ዕፅ ወኢታርኵስዋ ለምድር እንተ ይሁበክሙ እግዚአ ብሔር አምላክክሙ መክፈልተከ

Deut 22:01 ወ[ለእመ ርኢ]ከ ላህም ቢጽከ አው በግዖ ኀቤ ተገድፈ ውስተ ፍኖተ ወኢትትዐወሮ አሡጥ ወአግብአ ሎቱ ለካልእከ ወአወፊዮ

Deut 22:02 ወለእመኒ ኢኮነ ቅሩብ ኀቤከ ካልእከ ወለእመኒ ኢተአምሮ ታስተጋብእ ወታአቱ ቤተከ ወይነበር ኀቤከ እስኬ አሜ ይኀሥሦ ካልእከ ወታገብእ ሎቱ

Deut 22:03 ወከመዝ ትገብር በእንተ ኵሉ ዘገደፈ ካልእከ ወተገድፈ እምኀቤሁ ወረከብካሁ ወኢትክል ተዐውሮቶ

Deut 22:04 ወለእመ ርኢከ አድግ ቢጽከ አው ላህሞ እንዘ ውዱቅ ውስተ ፍኖት ኢትትዐወሮ ታነሥእ ወታልዕል ምስሌሁ እመኒ አድጎ ወእመኒ ላህሙ ከመዝ ትገብር ወእመኒ ልብሱ ከማሁ ትገብር በእንተ ኵሉ ዘገደፈ ካልእከ ዘተገድፈ እምኀቤሁ

Deut 22:05 ወኢትትረሰይ {ብእሲ} ብእሲተ ብእሲ ወኢይልበስ ብእሲ ልብሰ ብእሲተ እስመ ርኩስ በኀቤ እግዚአ ብሔር አምላክከ ኵሉ ዘይገበሮ ለዝ

Deut 22:06 ወለእመ ረከበከ እለ ዖፍ በቅድመ ገጽከ በውስተ ፍኖተ ወእመኒ በውስተ ኵሉ ዕፀው አው በውስተ ምድር እመኒ እለ አዕዋፍ ዘኢይሰርር ወእመኒ አንቆቀሖ ኢትንሣእ አሜ እስከ እሊሃ

Deut 22:07 ታሰርር ወታጊዕዝ እም ወእሊሃኒ ትንሣእ ለከ (ከመ) ትኩን ሠናይተ ለዕሌከ ወይብዘኀ መዋዕሊከ

Deut 22:08 ወለእመ ነደቀ ቤተ ሐዲስ ትገብር ትድባብ ለናሕሰከ ወኢትግበር ቀትለ በውስተ ቤትከ ከመ ኢይደቅ ዘይወድቅ እምኔሁ

Deut 22:09 ወኢትትክል እምውስተ ኵሉ ኀብር ዐጸድ ወይንከ ከመ ይትቀደሰ ፍሬሁ ወዘርእኒ ዘትዘርእ ምስሌ ፍሬ ወይንከ

Deut 22:10 ኢትሕረስ በአድግ ወበላህም ኅቡር ወኢትልበስ ልብሰ ዘበጸምር ወበዐጌ ኅቡር ተአንመ

Deut 22:11 ወትገብር ለከ ዘፈሩ ዘፍቱለ ውስቴ አርባዕቲሆሙ መአዘነ አልባሲከ ዘትለብስ

Deut 22:12 ወለእመቦ ዘአውሰበ ብእሲተ ወነበረ ምስሌሃ ወእምዝ ጸልአ ወአምጽአ ላቲ ነገር ምክንያተ ወአውፅአ ላቲ ስመ እኩይ ወይቤ ነሣእክዋ ለዛቲ ብእሲተ ወሶቤ ቦእኩ ለዕሌሃ ኢረከብኩ ድንግልናሃ ወይነሥኡ አቡሃ ወእማ መንጸፈ ድንግልናሃ ለውለቶሙ ወይወስዱ ኀቤ ሊቃናተ ኀቤ አንቀጽ

Deut 22:13 ወይብሎሙ አቡሃ ለይእቲ ውለተ ለሊቃናተ ዛቲ ወለትየ ወሃብክዎ ለዝ ብእሲ ትኵኖ ብእሲቶ ወሶቤ ጸልአ ይእዜ አምጸአ ላቲ ነገር ምክንያተ ወይቤ ኢረከብኩ ድንግልናሃ ለውለተከ

Deut 22:14 ናሁ ዝውእቱ መንጸፍ ድንግልናሃ ለወለትየ ወይሰፍሕዎ ለውእቱ መንጸፍ ቅድመ ሊቃናተ ዘይእቲ ሀገር

Deut 22:15 ወይኀአዝዎ ለውእቱ ብእሲ ሊቃናተ ይእቲ ሀገር ወይገስጽዎ ወይነሥእዎ ምእተ ኀልቀ ወየሀብዎ ለአቡሃ ለይእቲ ወለት

Deut 22:16 እስመ አውፀአ ስመ እኩይ ለዕለ ድንግልና እስራኤል ወትከውኖ ሎቱ ብእሲቶ ወኢይከውኖ ኀዲጎታ መጠነ ሕያው ውእቱ

Deut 22:17 ወለእመሰ እሙን ኮነ ዝነገር ወኢተረክበ ድንግልናሃ ለይእቲ ወለተ ወያመጽእዋ ለይእቲ ወለተ ኀቤ ኆኅተ ቤተ አቡሃ ወይወግርዋ በእብን ሰብአ ሀገር ወይቀትልዋ

Deut 22:18 እስመ ገብረት ፅእለተ በውስተ ደቂቀ እስራኤል ወአዘመወት ቤተ አቡሃ ወአፅአለት ወታሴስሉ እኩይ እምውስቴቲክሙ

Deut 22:19 ወለእመቦ ዘተረክበ ብእሲ እንዘ ይሰክብ ምስለ ብእሲተ ብእሲ ቅተልዎሙ ክልኤሆሙ ለውእቱሂ ብእሲ ዘሰከበ ምስሌሃ ለይእቲ ብእሲተ ወለይእቲኒ ብእሲት ወያሴስሉ እኩይ እምውስተ እስራኤል

Deut 22:20 ወለእመቦ ውስተ ድንግል እንተ ፍኅርተ ይእቲ ለብእሲ ወረከባ በዕድ ብእሲ በውስተ ሀገር ወሰከበ ምስሌሃ አውፅእዎሙ ክልኤሆሙ ኀቤ አንቀጸ [ለይእቲ] ሀገር ወይውግርዎሙ […]

Deut 22:21 ወይቅትልዎሙ ለወለተኒ እስመ ኢጸርኀተ በውስተ ሀገር ወለውእቱኒ ብእሲ እስመ አኅሰራ ለብእሲተ ካልኡ ወአሰስሉ እኩየ እምውስቴትክሙ

Deut 22:22 ወለእምሰ በገዳም ረከባ ብእሲ ለውለት እንተ ፍሕርት ይእቲ ወተኀየላ ወሰከበ ምስሌሃ ቅተልዎ ለዝንቱ ዘሰከበ ምስሌሃ ለባሕቴቱ

Deut 22:23 ወለውለትሰ አልቦ ዘትሬሲይዋ እስመ አልባቲ ጊጋይ በዘ ተመውት ይእቲ ወለተ ከመ ሶቤ ይትነሣእ ብእሲ ለዕሌ ከልኡ ወይቀትሎ ነፍሰ ከማሁ ውእቱ ዝነ(ገ)ር

Deut 22:24 እስመ በገዳም ረከባ ወጸርሐት ይእቲ ውለት እንተ ፍኅርት ይእቲ ወአልቦ ዘረድአ

Deut 22:25 ወእመቦ ዘረከበ ወለተ ድንግል እንተ ኢኮነት ፍኅርተ ወተሐያለ ወሰከበ ምስሌሃ ወረኮብዎ ይሀቦ ለአቡሃ ውእቱ ብእሲ ዘሰከበ ምስሌሃ ለይእቲ ወለት ኀምሳ ዲድርክመ ብሩር ወትከውኖ ሎቱ ብእሲቱ እስመ አኀሰ(ራ) ወኢይከውኖ ጊጋይ ወኢይከውኖ ይኅድጋ መጠኔ ሕያው ውእቱ

Deut 22:26 ወኢይንሣእ ብእሲ ብእሲተ አቡሁ ወኢይክሠት ኀፍረተ አቡሁ

Deut 23:01 ወኢይባእ ንውር ወሕፅው ውስተ ቤተ እግዚአ ብሔር ከመ ኢያዛሙ ቤተ እግዚአ ብሔር

Deut 23:02 ወኢይበእ ዐመናዊ ወመአባዊ ውስተ ቤተ እግዚአ ብሔር እስኬ ሠልስተ ወራብዕተ ተውልድ ወእስከ ዐሠርተ ኢይባእ ቤተ እግዚአ ብሔር ወእስኬ ለዓለም

Deut 23:03 እስመ ኢተቀበሉክሙ በእክለ ወበማይ ውስተ ፍኖተ አሜ ወፃእክሙ እምድረ ግብጽ እስመ ዐሠብዎ ለበለዐም ወልደ ቤዖር ከመ ይርገምክሙ

Deut 23:04 ወኢፈቀደ እግዚአ ብሔር ከመ ይስምዖ ለበለዐም ወሜጦ እግዚአ ብሔር አምላክከ ለመርገሙ ውስተ በረከት እስመ አፍቀረከ እግዚአ ብሔር አምላክከ

Deut 23:05 ወኢትትናገሮሙ ሰለም በዘ ይደልዎሙ በኵሉ መዋዕሊከ ወለዓለም

Deut 23:06 ወኢታስቆርሮ ለኢያዶምያዊ እስመ እኁከ ውእቱ ወኢታስቆርሮ ለግብጻዊ እስመ ፈለሲ ኮንከ ውስተ ምድሮሙ

Deut 23:07 ወደቂቀ ለእመ ተወልድ ሎሙ በሣልስተ ተውልድ ይበውእ ቤት እግዚአ ብሔር

Deut 23:08 ወለእመ ወፃእከ ተፅብአሙ ለፀርከ ተዓቀብ እምኵሉ ቃለ እኩይ

Deut 23:09 ወለእመቦ ብእሲ እምውስቴተክሙ ዝኢኮነ ንጹሐ እምሰንበቱ በሌሊት ለይባእ አፍአ እምተዓይንተ ወኢይባእ ውስተ ተዓይንተ

Deut 23:10 ፍና ሰርክ ይትኀፀብ ሥጋሁ በማይ ዐርበ ፀሐይ ወይበውእ ውስተ ተዕይንተ

Deut 23:11 ወአሐዱ መካን ረሲ ለከ አፍአ እምተዕይንተ ኀበ ትወፅእ ህየ አፍአ

Deut 23:12 ወዕፀ ንሣእ ለከ ውስቴ ቅናተከ ወሶቤ ነበርከ ቀሰፈ ተከሪ ወተንሢእከ ትደፍን ኅፍረቲከ

Deut 23:13 እስመ እግዚአ ብሔር እምላክከ ያንሶሱ ውስተ ተዓይንቲከ ከመ ያድኅንከ ወያግብኦሙ ለፀርከ ውስተ እዴከ በቅድመ ገጽከ ወትኩን ቅድስተ ተዓይንቲከ ከመ ኢያስተሪኢ በውስቴቲከ ሠይኢ ኅፍረተ ወይትሜየጥ እምኔከ ወይኀድገከ

Deut 23:14 ወኢታግብእ ለግብር ኀበ እግዚኡ እምድኅረ ተመይጠ ኀቤከ ይንበር ምስሌከ ኀቤ አደሞ ወኢትሣቂዮ

Deut 23:15 ወኢትኩን እምውስቴቲክሙ ዘማ እመውስተ አዋልደ እስራኤል ወአልቦ ዘይዜሙ እመውስተ ደቂቀ እስራኤል አልቦ ዘያገብእ ግብር እምውስተ አዋልደ እስራኤል

Deut 23:16 ወአልቦ ዘያገብእ ጽብሐተ እምውስተ ደቂቀ እስራኤል ኢታብእ ደናስ ዘማ ወኢቤዘ ከልብ ውስተ ቤተ እግዚአ ብሔር አምላክከ በበይነ ኵሎ ብፅዓት

Deut 23:17 እስመ ርኩሳን እሙንቱ በኀቤ እግዚአ ብሔር አምላክከ ክልኤሆሙ

Deut 23:18 ወኢትትረደይ እምኀቤ ቢጽከ ኢርዴ ወርቅ ወኢርዴ እክል ወኢርዴ ኵሉ ዘኮነ ትካዙ ዘተለቃሐከ እምኀቤ ነኪር ትትርደይ ወእምቢፅከሰ

Deut 23:19 ኢትትረደይ ከመ ይባርከ እግዚአ ብሔር አምላክከ ለዕሌ ምድር በኵሉ ግብርከ እንተ ውስቴታ ትበውእ ህየ ከመ ትትዋረስ

Deut 23:20 ለእመ በፀዕከ ብፅዓተ ለእግዚአ ብሔር ኢታጕንዲ ገቢሮቶ እስመ ተኃሥሦ ይትኃሠሠከ እግዚአ ብሔር አምላክከ እምኔከ ወይከውን ኀጢአተ ላዕሌከ

Deut 23:21 ወለእመሰ ኢፈቀድከ ትብፀዕ አልብከ ኀጢአተ ዳእሙ እምድኅሬ ወፅአ እምአፉከ ተዓቀብ ወግበር በከመ በፀዕከ ተሀብ ለእግዚአ ብሔር ዘነበብከ በአፉከ ከማሁ ግበር

Deut 23:22 ወለእመ ቦእከ ውስተ ገራህተ ካልእከ ትምሑ ሠዊተ በእደዊከ ወመዕጽድ ኢታበውእ ውስተ ገራህተ ከልእከ

Deut 23:23 ወለእመ ቦእከ ውስተ ዐጸደ ወይኑ ለካልእከ ብላዕ እስካለ እስከ ትጸግብ ነፍስከ ወውስተ ሙዳይ ባሕቱ ኢትወዲ

Deut 24:01 ወለእመቦ ዘነሥአ ብእሲተ ወነበረ ምስሌሃ ወእምዝ ለእመ ኢረከበት ሞገሰ ቅድሜሁ እስመ ረከበ ኅፍረተ ዘኮነ ላዕሌሃ ይጽሕፍ ላቲ መጽሐፈ ኅድጋቲሃ ወይሜጥዋ ውስተ እደዊሃ ወያወፅአ እምቤቱ

Deut 24:02 ወኆረት ወአውሰበት ካልእ ብእሴ ውእምዝ ጸልአ ውእቱኒ ብእሲ ደኀሪ ወጸሐፈ ላቲ መጽሐፈ ኅድገቲሃ ወመጠዋ ውስተ እደዊሃ ወያወፅአ እምቤቱ ወለእመኒ ሞተ ውእቱ ብእሲ ደኃሪ ዘነሥአ ሎቱ ትኵኖ ብእሲቶ

Deut 24:03 ኢይከውኖ ለዝክቱ ብእሲ ቀዳማዊ ዘአውፀአ ከመ ይግባእ ለዕሌሃ ወይነሥአ ሎቱ ትኵኖ ብእሲተ እመድኅረ ረኵሰት እስመ ርኩስ ውእቱ ዝንቱ በኀቤ እግዚአ ብሔር አምላክከ

Deut 24:04 ወኢታርኵሱ ምድር እንተ ይህበክሙ እግዚአ ብሔር አምላክክሙ መክፈልቲክሙ

Deut 24:05 ወለእመቦ ዘነሥአ ብእሲተ ግብተ ኢይፃእ ፀብእ ወአልቦ ምንተኒ ዘያቀትውዎ ድኁን ውእቱ ወይነብር ውስተ ቤቱ አሐተ ዓመት ከመ ይትፈሣሕ ምስለ ብእሲቱ እንተ አውሰበ

Deut 24:06 ወኢተአኅዝ መሕረጽ ወኢመድሄ ማሕረጽ እስመ መብዕለ ነፍሰ ውእቱ ወኢተአኀዝዎ

Deut 24:07 ወለእመቦ ዘተርክበ ብእሲ ዘሰረቀ ነፍሰ እምውስተ አኃዊሁ ወእምደቂቀ እስራኤል ወተአገሎ ወሤጦ ለይቅተልዎ ለውእቱ ሰራቂ ወታሴስሉ እኩየ እምኔክሙ

Deut 24:08 ወዑቅ ርእሰከ በእንተ ተእምረተ ለምጽ ተዓቀብ ጥቀ ከመ ትግበር ኵሉ ሕገ ዘይቤሉክሙ ካህናት ወሌዋዊያን በከመ አዘዝኩክሙ ትዕቀቡ ዘትገብሩ

Deut 24:09 ተዘከር ኵሎ ዘገብረ እግዚአ ብሔር አምላክከ ለዕለ ማሪያም በፍኖት ወፂእክሙ እምግብጽ

Deut 24:10 ወለእመቦ ዘይፈዲየከ ካልእከ ዕዳ ዘኮነ ኢታበውእ ውስተ ቤቱ ከመ ተትአሐዝ አሕዝከ አፍአ ታቀውም

Deut 24:11 ወብእሲ ዕደከ ዘክቱ ዘይፈድየከ ለዕሌሁ ያወፅእ አኅዝከ አፍኣ ኀቤከ

Deut 24:12 ወለእመቦ ብእሲ ነዳይ ውእቱ ኢታቢታ አኅዝ ኀቤከ

Deut 24:13 ታገብእ ሎቱ አኅዞ ዐርበ ፀሐይ ወይበይት መልበሱ ወትትባረክ ወይከውነከ ምጽዋት ቅድመ እግዚአ ብሔር አምላክከ

Deut 24:14 ኢተዐምፆ ዐስቦ ላዐሳብከ ለነዳይ ዘኅጡእ ውእቱ እምውስተ አኀዊከ አው እምውስተ ግዩራን እለ ውስተ ሀገርከ

Deut 24:15 እንተ ጸብሐት ትሁብ ዐሠብ ወኢታዕርብ ፀሐይ ለዕሌሁ እስመ ነዳይ ውእቱ ተስፋሁ ውኢይግዐር ላዕሌከ ኀቤ እግዚአ ብሔር ኢይኵን(ከ) ኀጢአት

Deut 24:16 ኢይመውቱ ወላድያን በእንተ ውሉዶሙ ወኢይመውቱ ውሉደ በእንተ አበዊሆሙ አሐዱ አሐዱ በጊጋዩ ይመውት

Deut 24:17 ወኢትሜጥ ፍትሐ ግዩር ወዘእለ ማውታ ወዘእቤር

Deut 24:18 ወተዘከር ከመ ገብር አንተ በምድረ ግብጽ ወቤዘወከ እግዚአ ብሔር አምላክከ እምህየ ወበእንተዝ እኤዝዘከ አነ ትግበር ዘንተ ነገር

Deut 24:19 ወለእመ አኬድከ እክለ ገራህተከ ወርዐይከ አሐተ ክልስሰተ ውስተ ገራህትከ ኢተግባእ ከመ ትንሣእ ለግዩር ወለእለ ማውተ ወለእቤር ይኩን ከመ ይባርከ እግዚአ ብሔር አምላክክ በኵሉ ተግባረ እደዊከ

Deut 24:20 ወለእመኒ ቀሠምከ ወይንከ ኢትድገም ተመይጥ ድኅሬከ ከመ ተስተናጽሕ ቀሢም ለግዩር ወለእለ ማውታ ወለእቤር ይኵን ወተዘከር ከመ ገብር አንተ በምድረ ግብጽ ወበእንተዝ እኤዝዘከ አነ ከመ ትግበር ዘንተ ነግር

Deut 24:21 ወለእመኒ ቀሠምከ ዘይተከ ኢትድገም ተመይጦ ድኅሬከ ከመ ተሰተናጽሕ ቀሢሞ ለግዩር ወለእለ ማውታ ወለእቤር ይኵን

Deut 24:22 ወተዜከ(ር) ከመ ገብር እንተ በምድረ ግብጽ

Deut 24:23 ወበእንተዘ እኤዝዘከ አነ ከመ ትግበር ዘንተ ነገር

Deut 25:01 ወለእመ ኮነ ተስናነ መእከለ ሰብእ ወመጽኡ ውስተ ዐውድ ወተሰነኑ ወአርትዑ ለዘ ይረትዕ ወአአሰው ለዘይኤሱ

Deut 25:02 ወለእመ ኮነ ለተቀሥፎ ዝክቱ ዘይፀውግ ያንብርዎ ቅድመ ዐውድ ወይቅሥፍዎ በቅድሜሆሙ በአምጣነ አበሳሁ

Deut 25:03 አርብዓ ይቀሥፍዎ በኆልቍ ወኢያብዝኁ እምኔሁ ወለእመ አብዝኁ ቀሢፎቶ እምዝንቱ አስተሐፈርከ አኁከ በቅድሜከ

Deut 25:04 ወኢትፌጽም አፉሁ ለላህም እንዘ ታከይዶ እክል

Deut 25:05 ወለእመቦ እኃው እለ ይነብሩ ኅቡር ብእሲ ምስለ እኁሁ ወሞተ አሐዱ እምኔሆሙ ወአልቦ ውሉደ ወኢይተውሰብ ብእሲቱ ለውእቱ ዘሞተ ነኪር ብእሴ ዘኢኮነ ቅሩብ እኁሁ ለምታ ለያውስብ ወውእቱ ይበውእ ኀቤሃ ወሎቱ ትኵኖ ብእሲቶ ወይንበር ምስሌሃ

Deut 25:06 ወሕፃን ዘተወልደ ይኵን ለዘሞታ ወይሰመይ በስሙ ወኢይደምሰስ ስሙ እምእስራኤል

Deut 25:07 ወለእመ ኢፈቀደ ውእቱ ብእሲ ያውስበ ለብእሲተ እኁሁ ወተዐርግ ይእቲ ብእሲተ ኀቤ ሊቃናተ በኀቤ አንቀጽ ወትብል ኢፈቀደ እኁሁ ለምትየ ያቅም ሰመ እኁሁ በውስተ እስራኤል

Deut 25:08 ወይጼውዕዎ ሊቃናተ ሀገሩ ለውእቱ እኁሁ ለዘ ሞተ ወይበልዎ ኢትፈቅድኑ ታቅም ዘርዕ ለእኁከ ውስተ እስራኤል ወይብል ቀዊሞ ኢያፈ(ቅ)ድ [አ]ውስባ

Deut 25:09 ወትመጽእ ይእቲ ብእሲተ ቅድመ እግዚአ ብሔር ወቅድመ ሊቃናተ ይእቲ ሃገር ወትፈተሕ አሣእኖ እምውስተ አሐተ እግሩ ወትተፍእ ውስተ ገጹ ወትብል ከመዝ ይገብር(ዎ) ለብእሲ ዘኢይሐንጽ ቤተ እኁሁ

Deut 25:10 ወይሰመይ ስሙ በውስተ እስራኤል ቤተ ፍቱሐ እሣእን

Deut 25:11 ወለእመ ተበአሱ ክልኤቱ ዕደው ኅቡር ብእሲ ምስለ ካልኡ ወመፅአት ብእሲቱ ለአሐዱ እምክልኤሆሙ ከመ ታኀድጎ ለምታ እምእደ ዘባጢሁ ወአልዐለት አዴሃ ወአኀዞት በክልኤሆን አሰካቲሁ ለይምተሩ እደዊሃ ወኢይምሐክ ዐይንከ

Deut 25:12 ወኢታንብር ለከ መዳለወ ንኡሰ ወዐቢይ ወኢትግበር ለከ ውስተ ቤትከ መስፈርተ ዐቢይ ወመስፈርተ ንኡስ

Deut 25:13 ወመዳሉከኒ ርቱዕ ወጽዱቅ ይኵንከ ከመ ትብዛኅ መዋዕሊከ በውስተ ምድር እንተ ይሁበከ እግዚአ ብሔር አምላክከ መክፈልቲከ

Deut 25:14 እስመ ርኩስ ውእቱ በኀቤ እግዚአ ብሔር አምላክከ ኵሉ ዘገብሮ ለዝንቱ ወኵሉ ዘይገብር ዐመፃ

Deut 25:15 ወትዘከር ኵሉ ዘገብረ ለዕሌከ ዐማሌቅ በፍኖተ አሜ ወፃእከ እምድረ ግብጽ

Deut 25:16 አፎ ተቃወመከ በፍኖት ወአመተረከ ግዓዝከ እለ ይጸምው በድኅሬከ

Deut 25:17 ወአንተሰ ርኀብከ ወለኀጥከ ወኢፈራህካ(ሁ) ለእግዚአ ብሔር

Deut 25:18 ወአመ የዐርፈከ እግዚአ ብሔር አምላክከ አምኩሉ ፀርከ እለ አውድከ ውስተ ምድር እንተ ይሁበከ እግዚአ ብሔር አምላክከ ከመ ትትዋረስ መክፈልተከ ወትድመስሶ ለዐማሌቅ እምታሕተ ሰማይ ወኢትርሰዖ

Deut 26:01 ወለእመ ቦእከ ውስተ ምድር እንተ ይሁበከ እግዚአ ብሔር አምላክከ ትትዋረስ መክፈልተክ ወነበርከ ውስቴታ ውትነሥእ እምፍሬ ምድርከ እንተ ወሀበከ እግዚአ ብሔር አምላክከ

Deut 26:02 ወትወዲ ውስተ ሙዳይ ቀርጠሎን ወተሐውር ውስተ መካን ዘኀረየ እግዚአ ብሔር አምላክከ ከመ ይሰመይ ስሙ በህየ

Deut 26:03 ወትበውእ ኀቤ ካህን ዘሀሎ በውእቱ መዋዕል ወትብሎ አይድዕ ዮም ለእግዚአ ብሔር አምላኪየ እስመ በጻሕኩ ውስተ ምድር እንተ መሐለ እግዚአ ብሔር ለአበዊነ ከመ ይህበነሃ

Deut 26:04 ወይነሥእ ካህን ለውእቱ ሙዳይ ቀርጠሎን እመውስተ እደዊከ ወያነብሮ ቅድመ ምሥዋዑ ለእግዚአ ብሔር አምላክከ

Deut 26:05 ወተብል ቅድመ እግዚአ ብሔር አምላክከ አቡየ ወፅአ እምድረ ፋርስ ወእምሶርያ ወወረደ ውስተ ምድረ ግብጽ ወነበረ ህየ እንዘ ወሑዳን እሙንቱ ኆልቆሙ ወኮኑ በህየ ሕዝበ ዐቢይ ወመልኡ ወዐቢይ በዝኁ

Deut 26:06 ወሣቀዩነ ግብጽ ወአሕመሙነ ወአገበሩነ ዕፁበ ግብር

Deut 26:07 ወጸራሕነ ኀበ እግዚአ ብሔር አምላከ አበዊነ ወሰምዐ እግዚአ ብሔር ቃለተነ ወርኢየ ሕማምነ ወሥራሕነ ወሥቃይነ ርእየ እግዚአ ብሔር

Deut 26:08 ወአውፅአነ እግዚአ ብሔር ሌሊሁ እምግብጽ በእድ ጽንዕት ወበመዝራዕተ ለዑል ወዐቢየ ግርማ ዘታአምር ወመድምም

Deut 26:09 ወአበአነ ውስተ ዝንቱ መካን ወወሀበነሃ ለዛቲ ምድር ምድር እንተ ትውሕዝ መዐር ወሐሊብ

Deut 26:10 ወይእዜሂ ናሁ አምጻእኩ ቀዳሜ እክል ምድርየ እንተ ወሀበኒ እግዚአ ብሔር ምድር እንተ ትውሕዝ ሐሊበ ወመዐረ ወትሰግድ ቅድመ እግዚአ ብሔር አምላክከ

Deut 26:11 ወትትፍሣሕ በኵሉ በረከት ዘወሀበከ እግዚአ ብሔር አምላክከ አንተ ወቤተከ ወሌዊኒ ወግዩር ዘኀቤከ

Deut 26:12 ወእምከመ ፈጸምከ ዐሥሮተ ዕሠራተ ኵሉ እክለ ምድርከ በሠላሳ ዓም እምዝ ዝእመ ዳግም ትዔሥር ትህቦ ለሌዋዊ ወለግዩር ወለእለ ማውታ ወለእቤር ወይበልዕዎ በሀገርከ ወይጸግቡ

Deut 26:13 ወትብል በቅድመ እግዚአ ብሔር አምላክከ አንጻሕኩ ዘይትቄደስ ለከ እምቤትየ ወወሀብኩዎ ለሌዋዊ ወለግዩር ወለእለ ማውታ ወለእቤር በከመ ኵሉ ትእዛዝከ ዘአዘዝ(ከ)ኒ ኢተዐዶኩ ትእዛዝከ ወኢረሣዕኩ

Deut 26:14 ወበሕማምየኒ ኢበለዕኩ እምኔሁ ወኢሦዕኩ እምውስቴቱ ለርኩስ ወኢወደይኩ ውስተ በድን እምኔሁ ሰማዕኩ ቃለ እግዚአ ብሔር አምላክየ ሰማዕኩ በከመ አዘዘኒ

Deut 26:15 ወነጽር እምቤተ መቅደስከ እምሰማይ ወባርክ ሕዝብከ እስራኤል ወምድሩኒ እንተ ወሀብካሆሙ እንተ መሐልከ ለአበዊነ ከመ ተሀበነ ምድር እንተ ትውሕዝ ሐሊበ ወመዐር

Deut 26:16 በዛቲ ዕለት እግዚአ ብሔር አምላክከ አዘዘከ ከመ ትግበር ኵሎ ዘንተ ኵነኔ ወትዕቀብ ፍትሐ ወትግበሮ እምኵሉ ለብከ ወበኵሉ ነፍስከ ታምልኮ ለእግዚአ ብሔር አምላክከ ወትሖር በፍናዊሁ ወተዕቀብ ፍትሐ ወኵነኔሁ ወትስማዕ ቃሉ

Deut 26:17 እስመ እግዚአ ብሔር ኀረየከ ዮም ትኩኖ ሕዝቦ ለርእሱ በከመ ይቤ ከመ ትዕቀቡ ኵሎ ትእዛዞ ወትኵን ምልዕልተ ኵሉ አሕዛብ

Deut 26:18 ወገብረ ለከ ስመ ዐቢይ ወምክሐ ወክብር ከመ ትኩን ሕዝበ ቅዱስ ለእግዚአ ብሔር አምላክከ በከመ ይቤ

Deut 27:01 ወአዘዞሙ ሙሴ ለአእሩግ እስራኤል ወይቤሎሙ ዕቀቡ ከመ ትግበሩ ኵሎ ዘንተ ተእዛዘ ኵሎ ዘአነ እኤዝዘከ ዮም

Deut 27:02 ወእመሰ ተዐድውዎ ለዮርዳንስ ውስተ ምድር እንተ ይሁበክሙ እግዚአ ብሔር አምላክክሙ ወታቀውም ለከ እብን ዐበይተ ወትመርጎ መሬተ ጸዕዳ

Deut 27:03 ወትጽሕፍ ውስተ ውእቶን እቦን ኵሎ ነገሮ ለዝንቱ ሕግ ዐዲውክሙ ዮርዳንስ ሶበ ቦእክሙ ውስተ ይእቲ ምድር እንተ ይህበክሙ እግዚአ ብሔር አምላክክሙ ለአበዊክሙ ከመ የሀብከ ምድር እንተ ትውሕዝ ሐሊብ ወመዐር በከመ ይቤለከ እግዚአ ብሔር አምላኮሙ ለአበዊክ

Deut 27:04 ወሶቤ ዐደውክሙ ዮርዳንስ ታቀውምዎን ለእለንቱ አባን እለ እኤዝዘክሙ ዮም በእንቲአሆን ውስቴ ደብር ጌበል ወትመርግዎን መሬተ ጸዕዳ

Deut 27:05 ወትነድቅ ብህየ ምሥዋዕ ለእግዚአ ብሔር አምላክከ በእብን ወኢይገስስዎ [ኀጺን] እንበይነ ዘኢኮነ ውቁር ቦንቱ ታነድቅ ምሥዋዐ ለእግዚአ ብሔር አምላክከ

Deut 27:06 ትሠውዕ ላዕሌሆን መሥዋዕተ መድኃኒት ወብላዕ ወጽገብ ብህየ ወተፈሣሕ በቅድመ እግዚአ ብሔር አምላክከ

Deut 27:07 ወጸሐፍ ውስተ ውእቶን እብን ኵሎ ዝንተ ሕግ ጥዩቀ ጥቀ

Deut 27:08 ወይቤልዎሙ ሙሴ ወካህናተ (ለ)ሌዋዊያ(ን) ለኵሉ እስራኤል አርምም ወስማዕ እስራኤል በዛቲ ዕለት ኮንከ ሕዝቦ ለእግዚአ ብሔር አምላክከ ወስማዕ ቃለ እግዚአ ብሔር አምላክከ ወግበር ኵሎ ትእዛዞ ወኵነኔሁ ወኵሉ ዘአነ እኤዝዘከ ዮም

Deut 27:09 ወአዘዞሙ ሙሴ ለሕዝብ በይእቲ ዕለት ወይቤሎሙ እሉ እሙንቱ እለ ይቀውሙ ወይባርክዎ ለሕዝብ በድብድ ገሪዝን ዐዲወክሙ ዮርዳንስ ስምዖን ወሌዊ ወይሁዳ ወይሣክር ወዮሴፍ ወብንያም

Deut 27:10 ወእሉ እለ ይቀውሙ ለረጊም በደብረ ጌባል ሩቤል ወጋድ ወአሴር ወዛቡሎን ወዳን ወንፍታሌም

Deut 27:11 ወያወሥኡ ሌሊሆሙ [ሌ]ዋዊያን ወይብልዎሙ ለኵሉ እስራኤል በቃለ ዐቢይ

Deut 27:12 ርጉም ለይኩን ብእሲ ዘይገብር ግልፎ ወስብኮ ዘርኩስ በኀቤ እግዚአ ብሔር ግብረ እደ ኬንያ ወይሠይም ወይሐብእ ወያወሥእ ኵሉ ሕዝብ ወይብል አሜን አሜን

Deut 27:13 ወርጉም ለይኵን ዘየሰተአኪ አቡሁ ወእሞ ወይብል ኵሉ ሕዝብ አሜን አሜን

Deut 27:14 ርጉም ለይኩን ዘይሰርቅ ደውለ ቢጹ ወይብል ኵሉ ሕዝብ አሜን አሜን

Deut 27:15 ርጉም ለይኵን ዘያስሕቶ ፍኖተ ለዕውር ወይብል ኵሉ ሕዝብ አሜን አሜን

Deut 27:16 ርጉም ለይኵን ዘይገምጽ ፍትሐ ግዩር ወዘእለ ማውታ ወዘእቤር ወይብል ኵሉ ሕዝብ አሜን አሜን

Deut 27:17 ርጉመ ለይኵን ዘይሰክብ ምስለ ብእሲተ አቡሁ እስመ ከሠተ ምክሠተ አቡሁ ወይብል ኵሉ ሕዝብ አሜን አሜን

Deut 27:18 ርጉም ለይኩን ዘሰከበ ምስለ ኵሉ እንስሳ ወይበል ኵሉ ሕዝብ አሜን አሜን

Deut 27:19 ርጉም ለይኵን ዘይሰክብ ምስለ እኅቱ ወእመኒ እንተ እምአቡሁ ወእመኒ እንተ እመ እሙ ወይብል ኵሉ ሕዝብ አሜን አሜን

Deut 27:20 vacat

Deut 27:21 ርጉመ ለይኵን ዘይዘብጥ ካልኡ በጉሕሉት ወይብል ኵሉ ሕዝብ አሜን አሜን

Deut 27:22 ርጉም ለይኩን ዘይነሥእ ሐልያን ከመ ይቀተል ነፍስ ደመ ንጹሐ ወይብል ኵሉ ሕዝብ አሜን አሜን

Deut 27:23 ርጉም ለይኵን ኵሎ ብእሲ ዘኢይቀውም ይግበር ኵሎ ቃለ ዘውስተዝ ሕግ ወይብል ኵሉ ሕዝብ አሜን አሜን

Deut 28:01 ወለእመ ሰሚዐ ሰማዕክሙ ቃለ እግዚአ ብሔር አምላክክሙ ወዐቀብክሙ ከመ ትግበሩ ኵሉ ትእዛዘ ዘአነ እኤዝዘክሙ ዮም ወይሬሲየከ እግዚአ ብሔር መልዕልተ ኵሉ አሕዛብ ምድር

Deut 28:02 ወይበጽሐከ ኵሉዝ በረከት ወይመጽእ ለዕሌከ ወይረክበክ ለእመ ሰማዕከ ቃለ እግዚአ ብሔር አምላክከ

Deut 28:03 ቡሩክ ትከውን በሐቅል ወቡሩክ ትከውን በሀገር

Deut 28:04 ቡሩክ ይከውን ፍሬ ከርሥከ ወቡሩክ ይከውን እክለ ምድርከ ወአዕጻ(ዳ)ተ ላህምከ ወመራዕየ አባግዒከ

Deut 28:05 ቡሩከ ይከውን መዛግበቲከ ወተረፋቲከ

Deut 28:06 ቡሩክ ትከውን በበአተከ ወቡሩክ ትከውን በፅአተከ

Deut 28:07 ወያገብኦሙ እግዚአ ብሔር አምላክከ ለፀርከ ለእለ ይትቃወሙከ ከመ ይትቀጥቀጡ በታኅተ እገሪከ በኦሐቲ ፍኖተ ወይወፅኡ ይተቀበሉከ ወበሰብዑ ፍናዎ ይነጥዑ እምቅድመ ገጽከ

Deut 28:08 ወይፌኑ እግዚአ ብሔር በረከቶ ውስተ አብያቲከ ወውስተ ኵሉ ዘወደይከ እዴከ በዲበ ምድር እንተ ወሀበከ እግዚአ ብሔር አምላክከ

Deut 28:09 ወያቀውመከ እግዚአ ብሔር ሎቱ ሕዝበ ቅዱስ በከመ መሐለ ለአበዊከ ለእመ ሰማዕከ ቃለ {…} እግዚአ ብሔር እምላክከ ወሖርከ በኵሉ ፍናዊሁ

Deut 28:10 ወይርኢዩከ ኵሉ አሕዛበ ምድር ከመ ስሙ ለእግዚአ ብሔር ተሰምየ ላዕሌከ ወይፈርሁከ

Deut 28:11 ወያስተበዝኀከ እግዚአ ብሔር አምላክከ ውስተ ሠናይተ በውሉደ ከርሠከ ወበእክለ ምድርከ

Deut 28:12 ወበተዋልዶ እንስሳከ ወበውስተ ምድር እንተ መሐለ እግዚአ ብሔር ለአበዊከ ከመ ይሀብከ ከመ መዋዕለ ሰማይ ዲበ ምድር

Deut 28:13 ወይፍታኅ ለከ እግዚአ ብሔር መዝግበ በረከተ ሰማይ ከመ ይሀብከ ዝናመ ለምድርከ በመዋዕሊሁ ከመ ይባርክ ለከ ኵሎ ተግባረ እደዊከ ወትሌቅሕ አንተ ለብዙኃን አሕዛብ ወአንተሰ ኢትትሌቃሕ ወትኴንን አንተ ለብዙኀ አሕዛብ ወለከሰ ኢይኴንኑከ

Deut 28:14 ወይሰይመከ እግዚአ ብሔር ውስተ ርእስ ወአኮ ውስተ ዘነብ ወተከውን ምልዕልተ ወኢትከውን መትሐተ ወለእመ ሰመዕክሙ ቃለ እግዚአ ብሔር አምላክክሙ ወትእዛዝ ኵሉ ዘአነ እኤዘ(ዘ)ክሙ ዮም ከመ ትዕቀቡ ወትግበሩ

Deut 28:15 ወኢተትገሐስ እምኵሉ ቃል ዘአነ እኤዝዘከ ዮም ወኢለየማን ወኢለጸጋም ከመ ኢትሖሩ ድኅረ አማልክተ ባዕድ ታምልክዎሙ

Deut 28:16 ወለእመ ኢሰማዕክሙ ቃለ እግዚአ ብሔር አምላክክሙ ከመ ትዕቀቡ ኵሉ ትእዛዞ ወኵሉ ዘአነ እኤዝዘክሙ ዮም ወይመጽእ ለዕሌከ ኵሉ ዝንቱ መርገም ወይረክበከ

Deut 28:17 ወትከውን ርጉመ አንተ በሐቅል ወበሀገር

Deut 28:18 ወይከውን ርጉመ መዝግብከ ወተረፋቲከ

Deut 28:19 ወርጉም ውሉድከ ወእክለ ምድርከ ወአዕጻደ አልህምትከ ወመራዕየ አባግዒከ

Deut 28:20 ወርጉም አንተ በበአትከ ወበፀአተከ ርጉም ትከውን

Deut 28:21 ወይፌኑ ለዕሌከ እግዚአ ብሔር ንዴተ ወርኃበ ወብድብድ ወይጠፍእ [ኵሉ] ዘወደይከ እዴኮ ውስቴቱ ወይሴርወከ እስከ ይደመስሰከ ፍጡነ በእንተ እኩይ ምግባሪከ እስመ ሐደገኒ

Deut 28:22 ወያትሉ እግዚአ ብሔር ሞተ ለዕሌከ እስከ ያጠፍአከ [እምነ] ምድር እንተ ውስቴታ [ትበው]እ ህየ ከመ ትትዋረስ

Deut 28:23 ወይቀሥፈከ እግዚአ ብሔር በደዌ ሲሐ ወበፍጽንተ ወበአዝፋር ወበፍርሀተ ወበድንጋፄ ወበዐበር ወበኀጣእ ወይሰዱከ እስከ ያጠፍኡከ

Deut 28:24 ወትከውኒከ ሰማይ በምልዕልተ ርእስከ ብርተ ወምድር በታሕቴከ ኀፂን

Deut 28:25 ወይሬሲዮ እግዚአ ብሔር ለዝናመ ምድርኮ ቆባር ወመሬት ይወርድ እምሰማይ ላዕሌከ እስኬ ይድፍነከ ወእስከ ያጠፍአከ

Deut 28:26 ወይገብረከ እግዚአ ብሔር ከመ ትትቀተል በቅድመ ፀርከ በአሐቲ ፍኖተ ትወፅእ ኀቤሆሙ ወበሳብዑ ፍነው ትነጥዕ እምቅድመ ገጾሙ ወትከውን ዘርው ውስተ ኵሉ መንግሥታተ ምድር

Deut 28:27 ወይከውን አብድንቲክሙ መብልዕ ለአዕዋፈ ሰማይ ወኢትረክቡ ዘይቀብረክሙ

Deut 28:28 ወይቀሥፍከ እግዚአ ብሔር (በ)መቀሠፍተ ግብጽ በዐበቅ እኩይ ውስተ ነፍሳቲከ ወበኀክክ ዘአልቦ ፈውሰ

Deut 28:29 ይቀስፈከ እግዚአ ብሔር በድቀተ ወበዐዊር ወበድንጋፄ ልብ

Deut 28:30 ወትገብ(እ) ታመርስስ መዐልተ ከመ ያመርስስ ዕውር በውስቴ ጽልመተ ወኢትረክብ ፍኖተ ወትትገፋዕ ወትትብርበር በኵሉ መዋዕሊከ ወኢትረክብ ዘይረድአከ

Deut 28:31 ወታወስብ ብእሲተ ወይሀይዱከሃ ካልአ ብእሲ ወትነድቅ ቤተ ወኢትነብር ውስቴቱ ወትተክል ወይን ወኢትቀስሞ

Deut 28:32 ወይጠብሑ ለህምከ በቅድሜከ ወኢትበልዕ እምኔሁ ወየሃይዱከ አድግከ ወኢያገብኡ ለከ ወይገብእ አባግዒከ ለአግብርተ ወለፀርከ ወኢትረክብ ዘይረድአከ

Deut 28:33 ወይገብኡ ደቂቀከ ወአዋሊዲከ ለካልአ ሕዝብ ትሬኢ በአዕይንቲከ እንዘ ይኰርዕዎሙ ወአልቦ ዘተክል ገቢር

Deut 28:34 ይበልዕ አሕዛብ ዘኢታአምር እክለ ምድርከ ወጸማከ ወትከውን ጽዑር ወሥቁየ በኵሉ መዋዕለ

Deut 28:35 ወትከውን ምኁፀ በምርአየ አዕይንቲከ ወኢተሬኢ

Deut 28:36 ወይቀሥፈከ እግዚአ ብሔር በደዌ እኩይ ውስተ ብርከክ ወውስተ አዕማደ እገሪከ ወውስተ ቊያጺከ በዘ ኢትክል ሐይወ እምሰኰና እገሪከ ወእስከ ርእሰከ

Deut 28:37 ወይወስድከ እግዚአ ብሔር ኪያከ ወመላእክቲከ እለ ሤምከ ለከ ውስተ ሕዝብ ዐቢይ ዘኢታአምር አንተ ወኢአበዊከ ወታመልክ ብህየ በዕድ አማልክተ ዕፀው ወእብን

Deut 28:38 ወትከውን በህየ ድንጉፀ ወትከውን አምሳለ ወነገረ ለአሐዛብ በኵሉ እለ ውስቴቶሙ ትበውእ ወእለ ኀቤሆሙ ይወስደከ እግዚአ ብሔር ህየ

Deut 28:39 ወታወፅእ ብዙኀ ዘርእ ውስተ ገራህቲከ ወውሑድ ታበውእ እስመ አንበጣ በልዖ

Deut 28:40 ወትትክል ዐጸደ ወይን ወትትጌበሮ ወኢትሰቲ ወይኖ ወኢትትፌሣሕ እምኔሁ እስመ ዕፄ በልዖ

Deut 28:41 ታጠሪ ዕፅታተ ዘይት ውስተ ኵሉ ደውልከ ወኢትትቀባእ ቅብአ እምኔሁ እመ ተነግፈ ፍሬሁ

Deut 28:42 ትወልድ ደቂቀ ወአዋልደ ወኢያታርፍዎሙ ለከ እስመ ይነሥእወሙ ወይፄውዎሙ

Deut 28:43 ወኵሎ እክል ምድርከ ወኵሉ ተክላ ዕፅከ አናኳዕ ያጠፍእ ለከ

Deut 28:44 ወፈላሲ ዘሀሎ ኀቤከ ይዐርግ ምልዕልቲከ ወለዕሌከ ወአንተሰ መታኅቶ

Deut 28:45 ወውእቱ ይሌቀሐከ ወአንተሰ ኢተሌቅሖ ውእቱ ይከውነከ ርእሰ ወአንተሰ ትከውኖ ዘነብ

Deut 28:46 ወይመጽእ ለዕሌከ ኵሉዝ መርገም ወይዴግነከ ወይረከብከ እስከ ያጠፍአከ ወእስከ ይድምስሰከ (እስመ) ኢሰማዕከ ቃለ እግዚአ ብሔር አምላክከ ከመ ትዕቀበ ትእዛዞ (ወኰናኔሁ ኵሎ ዘአዘዘከ)

Deut 28:47 ወይከውን ተአምር ወመድምም ለዕሌከ ወለዕሌ ዘርእከ እስከ ለዓለም እስመ ኢያምለካሁ ለእግዚአ ብሔር አምላክክ በተፍሥሕተ ወበሠናየ ልብ

Deut 28:48 ወበብዙኀ ኵሎ ወትትቀነይ ለጸላእቲከ እለ ይፌኑ እግዚአ ብሔር ለዕሌከ በርኃብ ወበ ጽምእ ወዕ(ር)ቃን ወበኀጢአ ኵሉ ወይወዲ ለከ ጋገ ዘኀፂን ውስተ ክሳድክ እስከ ያጠፍአከ

Deut 28:49 ወያመጽእ እግዚአ ብሔር ለዕሌከ ሕዝብ እምርሑቀ አምአጽናፈ ምድር ከመ ርደታ ንስር ሕዝብ እለ ኢትሰምዕ ነገሮሙ

Deut 28:50 ሕዝበ ግሩም ገጸ እለ ኢያከበሩ ገጸ ልሂቀ ወኢያስትምሕሩ ንእሰ

Deut 28:51 ወያጠፍኡ እለ መራዕይከ ወእክለ ምድር(ከ) እስከ ኢያተርፍ ለከ ኢእክል ወኢወይን ወኢቅብእ ወኢአዕጻዳተ ላህምከ ወኢመራዕየ አባግዒከ እስከ ያጠፍእከ

Deut 28:52 ወይድምስሰከ እምውስተ ኵሉ አህጉሪከ እስከ ያወድቅ አረፋቲከ ወበውስቴ አጽዋኒከኒ ዘቦቱ ትትኤመን ዘውስተ ኵሉ በሐውርትከ ወይሣቅዩከ በውስተ ኵሉ አህጉሪከ ዘወሀበከ እግዚአ ብሔር አምላክከ

Deut 28:53 ወብለዕ ውሉደ ከርሥከ ወሥጋ ደቂቀከ ወአዋሊዱከ ዘወሀበከ በምንዳቤከ ወበሥቃይከ ዘሣቀየከ ፀለኢከ በውስተ አህጉሪከ

Deut 28:54 ረኅጽከሂ ወለምለምከሂ ትድነጹ ዐይነ ለእኁሁ ወለብእሲቱ እንተ ውስተ ሕፅኑ ወዘተረፈ ውሉድ ዘአትረፉ ሎቱ

Deut 28:55 ይህብዎሙ ለለ አሐዱ እምኔሆሙ ሥጋ ውሉዶሙ ወይሴሰዩ እስመ ኢያትረፉ ሎሙ ወኢምንተ በምንዳቤ ዘይሣቂዩከ ጸለእቲከ በኵሉ አህጉሪከ

Deut 28:56 ወለእንተ ረኅጽኒ ይእቲ እምኔክሙ ወለእንተ ድክመተ ይእቲ ትሜህር እገሪሃ ሐዊር ውስተ ምድር እስመ ርኅጽ ይ(እ)ቲ ወድክመተ ትደነጽዎ ዐይና ለምታ ዘዲቤ ሕፅና ወለወልዳ ወለውለታ

Deut 28:57 ወለሥጋሃ ዘእምውስተ አባለ ውእቱ ወሕፃናሂ ዘወለደተ ትበልዖ ሶቤ ኀጥአት ኵሉ ጽሚሚተ በምንዳቤ ወበሥቃይ ዘይሣቂየከ ጸላኢከ በውስቴ አህጉሪከ

Deut 28:58 ወእመ ኢሰማዕከ ከመ ትግበር ኵሎ ዝንተ ነገሮ ለዝ ሕግ ዘጽሑፍ ውስተዝ መጽሐፍ እመ ትፈርህ ስመ ክቡር ወስቡሕ ዝንቱ ዘእግዚአ ብሔር አምላክከ

Deut 28:59 ወይገብር እግዚአ ብሔር ነኪረ መቅሠፍተከ ወመቅሠፍተ ዘርእከ ወመቅሠፍተ ዐቢይ ወምድምም ወደዌ እኩይ ወሕማም

Deut 28:60 ወያገብእ ለዕሌከ ኵሉ ደዌሆሙ ለግብጽ እኩይ ዝክቱ ዘኢፈራህከ እምኔሁ ወኢፈራህከ እምቅድመ ገጾሙ ወይተሉ ዲቤከ

Deut 28:61 ኵሉ ደዌ ወኵሉ መቅሠፍተ ዘኢኮነ ጽሑፍ ውስተዝ መጽሐፍ ሕግ ያመጽእ እግዚአ ብሔር ለዕሌከ እስከ ያጠፍአከ ወእስከ ትድምሰሱ

Deut 28:62 ወትተርፉ ሕዳጠ በኆልቍ እምድኅረ ከመ ከዋክብተ ሰማይ አንትሙ በዝኅክሙ እስመ ኢሰማዕክሙ ቃለ እግዚአ ብሔር አምላክክሙ

Deut 28:63 ወበከመ ተፈሥሐ እግዚአ ብሔር ለዕሌከሙ ከመ ይግበር ሠናይተ ዲቤክሙ ወአብዘኀክሙ ከማሁ ይትፍሣሕ እግዚአ ብሔር ከመ ይሠሩክሙ (ለዕሌክሙ) ወትጠፍኡ እምድር እንተ ውስቴታ ተበውኡ ከመ ትትዋረስዋ

Deut 28:64 ወይዘርወከ እግዚአ ብሔር አምላክክ ውስተ ኵሉ አሕዛብ እምአጽናፈ ምድር እስከ አጽናፈ ምድር ወትትቄነይ ብህየ ለባዕድ አማልክት ለዕፀው ወለእብን ለዘ ኢታአምር አንተ ወኢአበዊከ

Deut 28:65 ወህየኒ በውስተ ውእቱ አሕዛብ ኢያዐርፈከ ወኢ(ያ)በወሐከ ትቁም በእገሪከ ወይሁበከ እግዚአ ብሔር በህየ ልበ ሕዙን ወአዕይንተ ጥፉአተ ወነፍሰ ምንሱተ

Deut 28:66 ወትከውን ሕ(ይ)ወቲከ ስቅልተ ቅድመ አዕይንቲከ ወትድንግፅ መዐልተ ወሌሊተ ወኢትትኤመን በሕይወቲከ

Deut 28:67 ለእመ ጸብሐ ትብል እፎ እንጋ ይመሲ ወለእመ መሰየ ትብል እፎ እንጋ ይጸብሕ እምፍርሀተ ልብ ዘትድንግፅ ወእምዝ ያስተሪኢየከ ውስተ አዕይንቲከ ወዘትርኢ

Deut 28:68 ወያገብአከ እግዚአ ብሔር ውስተ ግብጽ በአሕማር ወእንተ ምድር በእግር ወዝክቱ ዘእቤ ኢትደግም እንከ ዓዲ ርኢዮታ

Deut 28:69 ወትከውኑ ብሂየ አግብርተ ወአእማተ ለፀርክሙ ወአልቦ ዘይምሕረክሙ

Deut 29:01 ወዝ ውእቱ ውእቱ ነገር ኪዳን ኵሎ ዘአዘዘ እግዚአ ብሔር ለሞሴ ከመ ይትካየዶሙ ለደቂቀ እስራኤል በምድረ ሞአብ ዘእንበለ ዝክቱ ኪዳን ዘተካየዶሙ በኬሮብ

Deut 29:02 ወጸውዖሙ ሞሴ ለኵሉ ደቂቀ እስራኤል ወይቤሎሙ ለሊክሙ ርኤክሙ ኵሎ ዘገብረ እግዚአ ብሔር አምላክክሙ ለክሙ በምድረ ግብጽ ለዕሌ ፈርዖን ወለዕለ መገበቱ ወለዕለ ኵሉ ምድሩ

Deut 29:03 ዐቢየ መቅሠፍተ ዘርኢየ አዕይንቲከ ወዝክቱ ተአምረ ወመድምም ዐበይት ወእድ ጽንዕት ወመዝራዕተ ልዑል

Deut 29:04 ወኢወሀበክሙ እግዚአ ብሔር አምላክክሙ ልበ ከመ ተእምሩ ወበዐይን ተርአዩ ወአዝነ ከመ ትስምዑ እስከ ዛቲ ዕለተ

Deut 29:05 ወወሰደክሙ አርብዓ ዓም ውስቴ ገዳም ወአልባሲክሙ ኢበልየ ወአሣእኒክሙኒ ኢበልየ እምውስቴ እገሪክሙ

Deut 29:06 እንዘ እክለ ኢትበልዑ ወወይነ ወሜሰ ኢትሰቲዩ እስከ በጸሕክሙ ውስተዝ ብሔር ከመ ታእምሩ ከመ አነ ውእቱ እግዚአ ብሔር አምላክክሙ

Deut 29:07 ወወፅአ ሴዎን ንጉሠ ሐሴቦን ወአግ ንጉሠ መአብ ተቀበሉክሙ ይትቃተሉክሙ ወቀተልናሆሙ ወነሣእነ ምድሮ(ሙ)

Deut 29:08 ወወሀብክምዎሙ ይእቲ ለሮቤል ወጋድ ወለመንፈቀ ነገደ ምናሴ

Deut 29:09 ወዕቀቡ ከመ ትግበሩ ኵሉ ነገር ዘኪዳን ከመ ታእምሩ ኵሎ ዘትገብሩ

Deut 29:10 ወናሁ ቆምክሙ አንትሙ ኵልክሙ ቅድመ እግዚአ ብሔር አምላክክሙ ዐበይተ ነገድክሙ ወሊቃናቲክሙ ወመኳንንቲክሙ ወጸሐፍቲክሙ ወኵሉ ተባዕተ እስራኤል

Deut 29:11 ወአንስቲ(ያ)ክሙ ወውሉድክሙ ወግዩር ዘውስተ መእከለ ተዓይንቲክሙ እም[ወ]ፍሬ ዕፀውክሙ እስከ ጸዋሬ ማይክሙ

Deut 29:12 ከመ ትስምዑ ኪዳኖ ለእግዚአ ብሔር አምላክክሙ ወመርገሞ ለእግዚአ ብሔር አምላክክሙ ዘተካየደ ምስሌክሙ ዮም

Deut 29:13 ከመ ይረሲከ ሕዝቦ ሎቱ ወውእቱኒ ከመ ይኩንከ አምላክከ በከመ መሐለ ለአበዊከ ለአብርሃም ወለይስሐቅ ወለየዕቆብ

Deut 29:14 ወአኮ ለክሙ ለበሕቴትክሙ ዘአቀውም አነ ዝንቱ ኪዳን ወዘንተ መርገም

Deut 29:15 አለ ለእለሂ ሀለዉ ዝየ ምስሌክሙ ዮም እስመ ሌሊክሙ ታአምሩ ዮም ዝየ ቅድመ እግዚአ ብሔር አምላክክሙ ወለእለሂ ኢሀለው ዝየ ዮም

Deut 29:16 እስመ ሌሊክክሙ ታአምሩ ዘከመ ነበርክሙ ውስቴ ምድረ ግብጽ ወዘከመ ኀለፍነ እንተ ማእከሎሙ ለእለክቱ አሕዛብ ወተዓዶናሆሙ

Deut 29:17 ወርኢይኮሙ ረኵሶሙ ወአማልክቲሆሙ ዕፅ ወእብን ወብሩር ወወርቅ ዘገብሩ ሌሊሆሙ

Deut 29:18 ወአልቦ እምውስቴተክሙ ኢብእሲ ወኢብእሲተ ወኢሕዝብ ወኢነገድ {ወኢነገድ} ወኢመንሂ ዘየኀድግ ልቦ (እመ) እግዚአ ብሔር አምላክክሙ ወይሐውር ያምልክሙ ለእለክቱ አማልክት አሕዛብ ወኢይኩን እምኔክሙ ሥርወ እኪት እንተ ትበቍል ወትፈሪ ሕምዘ ወምሬተ

Deut 29:19 ወሰሚዕክሙ ቃለዝ መርገም ዘይቤ በልቡ ይሰሪ ሊተ እስመ በእበድ ልብ ገበርኩ ወሖርኩ ከመ ኢየዐሪ መዊተ መአበሰ ምስሌ ዘኢአበሰ

Deut 29:20 ኢይፈቅድ እግዚአ ብሔር ከመ ይሣሀሎ እለ በጊዜሃ መዐቱ ለእግዚአ ብሔር ወቀኒኡ ለያውዕዮ ለውእቱ ብእሲ ወለይተልዎ ኵሎዝ መርገም ዘዝንቱ ኪዳን ዘጽሑፍ ውስተዝ መጽሐፍ ሕግ ወይሥዐር እግዚአ ብሔር ስሞ አምታሕተ ሰማይ

Deut 29:21 ወለያግብአ እግዚአ ብሔር ውስተ እኪት ወለይፍልጦ እምኵሉ ደቂቀ እስራኤል በኵሉ ዝንቱ መርገም ዘዝንቱ ኪዳን ዘጽሑፍ ውስቴዝ መጽሐፍ ዘዝንቱ ሕግ

Deut 29:22 ወይበሉ ድኃሪ ተውልድ ደቂቀክሙ እለ ይትንሥኡ እምድኅሬክሙ ወነኪርኒ ዘይመፅእ እምርሑቀ ብሔር ወይርኢዩ መቅሠፍታ ለይእቲ ምድር ወደዌሃ ዘፈነወ እግዚአ ብሔር ለዕሌሃ

Deut 29:23 ተይ ወፄው ይነድድ ውስተ ኵሉ ይእቲ ምድር ወኢትዝራእ ወኢትበቍል ወኢይወፅእ ውስቴታ ኵሎ ሐመልማል በከመ ገፍተአ ሰዶም ወጎሞራ ወአድያማ ወሴበይም እሌ ገፍተአን እግዚአ ብሔር በመዐቱ

Deut 29:24 ወይብሉ ኵሉ ሕዝብ ለምንተ ከመዝ ገብራ እግዚአ ብሔር ለይእቲ ምድር ወምንተ ውእቱ መንሱቱ ለዝ መዐት ዐቢይ

Deut 29:25 ወይብሉ እስመ ኀደጉ ኪዳኖ ለእግዚአ ብሔር አምላከ አበዊሆሙ ዘተከየደ ምስለ አበዊሆሙ አሜ አውፀኦሙ እምድረ ግብጽ

Deut 29:26 ወሖሩ ወአምለኩ ባዕደ አማልክተ ወሰገዱ ሎሙ ለዘ ኢያአምሩ ወለዘ ኢይበቍዖሙ

Deut 29:27 ወተምዐ መዐተ እግዚአ ብሔር ለዕለ ይእቲ ምድር ወአምጽአ ለዕሌሃ ኵሎ መርገም ዘጽሑፍ ውስተዝ መጽሐፍ ሕግ

Deut 29:28 ወአሥዐሮሙ እግዚአ ብሔር እምድሮሙ በመዐተ ወበመንሱተ ወበመቅሠፍተ ዐቢይ ከመ ይእዜ ዘኅቡእ ለእግዚአ ብሔር አምላክነ

Deut 29:29 ወዘያስተሬኢሰ ለነ ወለውሉድነ ለዓለም ከመ ንግበር ኵሎ ዘይብል ዘሕግ

Deut 30:01 ወአሜ መጽአ ላዕሌከ ኵሎ ዝነገር በረከቱሂ ወመርገሙሂ ዘአቀምኩ ቅድሜከ ተዘከሮ በቅድሜከ ወበልብከ በውስተ ኵሉ አሕዛብ ኀበ ዘረወከ እግዚአ ብሔር ህየ

Deut 30:02 ወተመይጠ ኀበ እግዚአ ብሔር አምላክከ ወስመዕ ቃሎ ወኵሎ ዘአነ እኤዝዘከ ዮም በኵሉ ልብከ ወበኵሉ ነፍስከ

Deut 30:03 ወይኀድግ ለከ እግዚአ ብሔር ኀጣይኢከ ወይሣሀለከ ወካዕቤ ያስተጋብአከ እግዚአ ብሔር እምነ ኵሎ አሕዛብ እለ ውስቴቶሙ ዘረወከ ህየ

Deut 30:04 ወለእመኒ ውስተ አጽናፈ ሰማይ ዘረወከ ያስተጋብአከ እምህየ እግዚአ ብሔር አምላክከ

Deut 30:05 ወይወስደከ እግዚአ ብሔር አምላክከ ውስተ ይእቲ ምድር እንተ ተዋረሱ አበዊከ ወትትዋረሰ ወይገብር ሠናይተ በላዕሌከ ወያበዝኀከ ወይሬሲያከ ፈድፋድ እምአበዊከ

Deut 30:06 ወያሴስሎ እግዚአ ብሔር ለዝክቱ ልብከ ወልቦሙ ለዘርእከ ከመ ታፍቅሮ ለእግዚአ ብሔር አምላክከ በኵሉ ልብከ ወበኵሉ ነፍስከ ከመ ትሕየው አንተ ወዘርእከ

Deut 30:07 ወያገብኦ እግዚአ ብሔር አምላክከ ለዝ መርገም ለዕሌ ፀርክ ወለዕለ እለ ይጸልኡከ ወለእለ ይሰድዱከ

Deut 30:08 ወአንተሰ ተመየጥ ወስማዕ ቃለ እግዚአ ብሔር አምላክከ ወግበር ትእዛዞ ኵሎ ዘ[አነ] እኤዝዘከ ዮም

Deut 30:09 ወብዙኀ ያጸንዐከ እግዚአ ብሔር አምላክከ በኵሉ ተግበረ እደዊከ ወበውሉደ ከርሥከ ወበዘርአ ምድርከ ወበአስተዋልዶ እንሰሳከ እስመ ይትመየጥ እግዚአ ብሔር አምላክከ ከመ ይትፈሣሕ ብከ ለሠናይተ በከመ ተፈሥሐ በአበዊከ

Deut 30:10 ለእመ ሰማዕከ ቃለ እግዚአ ብሔር አምላክከ ከመ ትዕቀብ ወከመ ትግብር ኵሎ ትእዛዞ ወኵሉ ኵነኔሁ ወፍትሐ ዘጽሑፍ ውስተዝ መጽሐፍ ሕግ ለእመ ገባእከ ኀቤ እግዚአ ብሔር አምላክከ በኵሉ ልብከ ወበኵሉ ነፍስከ

Deut 30:11 እስመ ዛቲ ትእዛዝ እንተ አነ እኤዝዘከ ዮም ኢኮነት ክብድ ወኢኮነ ርሕቅተ እምኔከ

Deut 30:12 ወኢኮነት ውስተ ሰማይ ወትብል ማኑ የዐርግ ለነ ውስተ ሰማይ ያመጽእ ለነ ወንሰመዓ ወንገብራ

Deut 30:13 ውኢኮነተ ማዕዶተ ባሕር ወትብል መኑ እምዓደወ ለነ መዕዶተ ባሕር ወያመጽእ ለነ ወያሰምዐናሃ ወንግበራ

Deut 30:14 እስመ ናሁ ቅርብተ ይእቲ ለከ ጥቀ ቃለ ውስተ አፉከኒ ወውስተ ልብከኒ ወውስቴ እደዊከኒ ከመ ትግበራ

Deut 30:15 ወናሁ ሤምኩ ቅድመ ገጽከ ዮም ሕይወተ ወሞት ሣናይተ ወእኪተ

Deut 30:16 ለእመ ሰማዕክሙ ቃለ እግዚአ ብሔር አምላክክሙ ወትእዛዛ ኵሎ ዘአነ እኤዝዘከ ዮመ ከመ ታፍቅሮ ለእግዚአ ብሔር አምላክከ ወትሖር በኵሉ ፍናዊሁ ወትዕቀብ ኵነኔሁ ወፍትሖ ወትሕየዉ ወትትባዝሑ ወይባርከከ እግዚአ ብሔር አምላክከ በኵሉ ምድር እንተ ውስቴታ ትበውእ ህየ ከመ ትትዋረሳ

Deut 30:17 ወለእመሰ ተመይጠ ልበከ ወአበየከ ሰሚዐ ወሰሐትከ ወሰገድከ ለባዕድ አማልክተ አይዳዕኩክሙ ናሁ ዮም ከመ ጠፊአ ትጠፍእ

Deut 30:18 ወኢይነውሐ መዋዕሊክሙ በምድር እንተ ውስቴታ ተዐድዉ ዮርዳንስ ህየ ከመ ትትዋረስዋ

Deut 30:19 ናሁ አሰምዕ ለክሙ ዮም ሰማየ ወምድር ከመ ሤምኩ ቅድሜከ ሕይወተ ወሞት ወበረከተ ወመርገም ወሕረያ ለከ ለሒይወተ ከመ ትሕየው አንተ ወዘርእከ

Deut 30:20 ወአፍቅሮ ለእግዚአ ብሔር አምላክከ ወስማዕ ቃሎ ወአጽንዖ ኪያሁ እስመ ውእቱ ሕይወቲከ በዘ ቦተ ይነውኅ መዋዕሊከ ከመ ትንበር ውስተ ምድር እንተ ምሐለ እግዚአ ብሔር ለአበዊከ ለአብርሃም ወለይስሐቅ ወለያዕቆበ ከመ የሃቦሙ

Deut 31:01 ወፈጸመ ሞሴ ንግሮቶሙ ለኵሉ ደቂቀ እስራኤል ዘንተ ኵሎ ነገሮ

Deut 31:02 ወይቤሎሙ ምእት ወዕሥራ ዓም ሊተ ዮም ወኢይክል እንከ በዊአ ወወፂአ ወይቤለኒ ባሕቱ እግዚአ ብሔር ኢተዐድዎ ለዝ ዮርዳንስ

Deut 31:03 ውእቱ እግዚአ ብሔር ዘየሐውር ቅድሜከ ውእቱ ያጠፍኦሙ ለእሉ አሕዛብ እምቅድመ ገጽከ ወትትዋረሶሙ ወዮሳዕኒ ዘየሐውር ቅድመ ገጽከ ወበከመ ይቤ እግዚአ ብሔር

Deut 31:04 ከማሁ ይገብሮሙ እግዚአ ብሔር በከመ ገብሮሙ ለሴዎን ወለአግ ለክልኤቱ ነገሥተ አሞሬዎን እለ ይነብሩ ውስተ ማዕዶተ ዮርዳንስ ወለምድሮሙ በከመ ሠረዎሙ

Deut 31:05 ወአግብኦሙ እግዚአ ብሔር ለክሙ ወገበርዎሙ በከመ አዘዝኩክሙ

Deut 31:06 ተተባዕ ወ(ተ)ጽናዕ ወኢትፍራህ ወኢትደንግፅ ወኢትፀብስ በቅድሜ ገጾሙ እስመ እግዚአ ብሔር አምላክከ ውእቱ ይሐውር ቅድሜከ ወምስሌከ ወኢየሐድገከ ወኢያሰ(ተ)ተከ

Deut 31:07 ወጸውዖ ሞሴ ለዮሴዕ ወይቤሎ በቅድሜ ኵሉ እስራኤል ትባዕ ወጽናዕ እስመ አንተ ትበውእ ቅድሜሁ ለዝ ሕዝብ ውስተ ምድር እንተ መሐለ እግዚአ ብሔር ለአበዊከ ከመ የሃቦሙ ወአንተ ታወርሶሙ

Deut 31:08 ወእግዚአ ብሔር የሐውር ምስሌከ ወኢየሐድገከ ወኢያሰ(ኅ)ተከ ወኢትፍራህ ወኢትደንግፅ

Deut 31:09 ወጸሐፎ ሞሴ ለነገረ ዘሕግ ውስቴ መጽሐፍ ወወሀቦሙ ለካህናት ለእለ ይጸውሩ ታቦተ ሕጉ ለእግዚአ ብሔር ለደቂቀ ሌዊ ወለሊቃናቶሙ ለደቂቀ እስራኤል

Deut 31:10 ወአዘዞሙ ሞሴ በይእቲ ዕለት ወይቤ እምድኅረ ሰብዐቱ ዓመት በዓመተ ኅድገተ አመ በዓለ መጸለተ

Deut 31:11 ዘእመ የሐውር ኵሉ እስራኤል ከመ ያስተርኢ ቅድመ እግዚአ ብሔር አምላክከ ውስተ መካን ዘኀረየ ወአንብብዎ ለዝ ግሕ ቅድመ እስራኤል

Deut 31:12 አስተጋቢእከ ሕዝብ ከመ ይስምዑ ዕዱ ወአንስቱ ወደቂቁ ወግዩራን እለ ውስተ ሀገርክሙ ከመ ይስምዑ ወያአምሩ ፈሪሆቶ ለእግዚአ ብሔር አምላክክሙ ወሰሚዖሙ ከመ ይግበሩ ኵሎ ሕጎ ለዝ ቃል

Deut 31:13 ወደቂቆሙኒ እለ ኢያአምሩ ይሰምዑ ወይትመሀሩ ፈሪሆቶ ለእግዚአ ብሔር አምላክክሙ በኵሉ መዋዕሊሆሙ ዘሐየው እሙንቱ ዲቤ ምድር እንተ ውስቴታ ተዐድው ዮርዳንስ አንትሙ ከመ ትትዋረስዋ ብህየ

Deut 31:14 ወይቤሎ እግዚአ ብሔር ለሞሴ ናሁ ቀርበ መዋዕለ ሞተከ ጸውዖ ለዮሴዕ ወቁም ኀቤ ኆኅተ ደብተራ ዘመርጡር ወእኤዝዝ ወሖሩ ሞሴ ወዮሰዕ ውስተ ደብተራ ዘመርጡር ወቆሙ ኀቤ ኆኅተ ደብተራ ዘመርጡር

Deut 31:15 ወወረደ እግዚአ ብሔር በዐምደ ደመና ወቆመ ኀቤ ኆኅተ ደብተራ ዘመርጡር ወቆመ ዐምደ ደመናሂ ኀበ ኆኅተ ደብተራ ዘመርጡር

Deut 31:16 ወይቤሎ እግዚአ ብሔር ለሞሴ ናሁ ትነውም አንተ ምስለ አበዊከ ወይትነሣእ ሕዝብ ወይዜሙ ድኅረ አማልክተ ባዕድ ዘውስተ ምድር እንተ ውስቴታ ይበውኡ ወይኀድጉኒ ወይትዔወሩ ኪዳንየ ዘተካየድክዎሙ

Deut 31:17 ወእትሜዐዕ መዐት ለዕሌሆሙ በይእቲ ዕለተ ወአኀድጎሙ ወእመይጥ ገጽየ እምኔሆሙ ወይከውኑ መብልዕ ለፀሮሙ ወትረክብ ብዝኅተ እኪተ ወሥቃየ ወይብል በይእቲ ዕለተ እስመ ኀደገኒ እግዚአ ብሔር አምላክየ ወኢሀለወ ምስሌነ ረከበተነ ዛቲ እኪት

Deut 31:18 ወአንሰ መይጠ እመይጥ ገጽየ እምኔሆሙ በይእቲ ዕለተ እስመ ኵሉ ኀጢአቶሙ ዘገብሩ ወገብኡ ኀበ አማልክተ ባዕድ

Deut 31:19 ወይእዜኒ ጸሐፉ ነገራ ለዛቲ ማኅሌት ወመሀርዎሙ ኪያሃ ለደቂቀ እስራኤል ወደይዋ ውስቴ አፉሆሙ ከመ ትኩነኒ ዛቲ መኅሌት ስምዐ ለዕሌ ደቂቀ እስራኤል

Deut 31:20 እስመ አበውኦሙ ውስተ ምድር ቡርክተ እንተ መሐልኩ ለአበዊሆሙ ምድር እንተ ተውሕዝ ሐሊበ ወመዐር ወበሊዖሙ ወጸጊቦሙ ይዐብዱ ወይገብኡ ኀበ አማለክተ ባዕድ ወያመልክዎሙ ወያምዕዑኒ ወይኀደጉ ኪዳንየ

Deut 31:21 ወትቀውም ላዕሌሆሙ ዛቲ መኅሌተ ስምዕ ቅድመ ገጾሙ እስመ ኢትትርሳዕ እምውስተ አፉሁ ወእምውስተ አፈ ውሉዶሙ እስመ አነ አአምር እከዮሙ ኵሉ ዘይገብሩ በዝየ ዘእንበለ ኣበኦሙ ውስተ ይእቲ ምድር ቡርክት እንተ መሐሐልኩ ለአበዊሆሙ

Deut 31:22 ወጸሐፋ ሞሴ ለዛቲ ማኅሌተ በይእቲ ዕለት ወመሀሮሙ ኪያሃ ለደቂቀ እስራኤል

Deut 31:23 ወአዘዞ[ሙ] ሞሴ ለዮሴዕ ወይቤሎ ጽናዕ ወጥባዕ እስመ አንተ ታበውኦሙ ለደቂቀ እስራኤል ውስተ ምድር እንተ መሐለ እግዚአ ብሔር ለአበዊሆሙ ወውእቱ ይሄሉ ምስሌከ

Deut 31:24 ወሶበ አኅለቆ ሞሴ ጽሒፈ ለዝ ነገር ሕግ ውስቴ መጽሐፍ እስከ ፈጸመ አዘዞሙ ለሌዋዊያነ ለእለ ይጸውሩ ታቦተ ሕጉ ለእግዚአ ብሔር

Deut 31:25 ወይቤሎሙ ንሥኡ ዘንተ መጽሐፍ ወአንበርዎ ውስቴ ከርሣ ለታቦተ ሕጉ ለእግዚአ ብሔር አምላክከ ወይነበር ህየ ለከ ስምዐ

Deut 31:26 እስመ አነ አአምር ወሕከተከ ወክሳድከ ጽኑዕ ዘእንዘ[.] ሀለውኩ አነ ዓዲየ ሕያው ዮም አምዐዕክሙዎ ለእግዚአ ብሔር እፎኬ ፈድፋድ እምድኅረ ሞትኩ

Deut 31:27 ወአስተጋብኡ ኀቤየ ዐበይተ ነገድክሙ ወሊቃናቲክሙ ወመኳንንቲክሙ ወጸሐፍቲክሙ ከመ እንገሮሙ ይስምዑ ኵሎ ዘንተ ነገር ወአሰምዕ ላዕሌሆሙ ሰማይ ወምድር

Deut 31:28 እስመ አአምር ከመ እምድኅረ ሞትኩ አበሳ ትኤብሱ ወተኀድግዋ ለፍኖተ እንተ አዘዝኩክሙ ወትመጽእ ላዕሌክሙ እኪት በደኃሪ መዋዕለ እስመ ትገብሩ እኪተ ቅድመ እግዚአ ብሔር አምላክክሙ ከመ ታምዕዕዎ በግብረ እደዊክሙ

Deut 31:29 ወነገሮሙ ሞሴ ወአስምዖሙ ለኵሎ መኅበረ እስራኤል ነገራ ለዛቲ መኅሌተ ፍጹመ

Deut 32:01 ወይቤ አጽምእ ሰማይ ወስማዕ ምድር ቃለ አፉየ

Deut 32:02 ወተወከፍዎ ከመ ነጠብጣበ ለነገርየ ወይወርድ ከመ ጠል ቃልየ ወከመ ዝናም ውስተ ገዳም ወከመ ጌሜ ዲቤ ሣዕር

Deut 32:03 እስመ ስመ እግዚአ ብሔር ጸዋዕኩ አግባኡ ዕበየ ለእግዚአ ብሔር

Deut 32:04 እስመ ጽድቅ ግብሩ ለእግዚአ ብሔር ወርቱዐ ኵሉ ፍናዊሁ እግዚአ ብሔር ጸድቀ ወአልቦ ዐመፃ ጸድቅ ወኄር ውእቱ እግዚአ ብሔር

Deut 32:05 አበሱ ወአኮ ሎቱ ውሉደ ዐማፂያን ተውልድ ዕሉት ወግፍትእት ዝንተኑ ተዑሢይዎ ለእግዚአ ብሔር

Deut 32:06 ዝሕዝብ አብድ ወአልቦ ጥበበ ወአኮኑ ውእቱ አቡከ ዘፈጠረከ ወገበረከሂ ወፈጠረከሂ

Deut 32:07 ተዘከሩ መዋዕለ ዓለም ወለብው ተውልደ ተውልድ ተሰአሎ ለአቡከ ወያየድዐከ ወለአእሩጊክሙኒ ወይነግሩከ

Deut 32:08 አሜ ከፈሎሙ ልዑል ለአሕዛብ ዘከመ ዘርኦሙ ለደቂቀ አዳም ወአቀመ አድባሪሆሙ ለአሕዛብ ወበበ ኆልቆሙ ለመላእክተ እግዚአ ብሔር

Deut 32:09 ወኮነ መክፈልተ ሕዝቡ ለእግዚአ ብሔር ያዕቆብ ወሐብለ ርስቱ እስራኤል

Deut 32:10 ወዐቀቦ በምድረ በድው በውስተ ፋልል በሐሩር ወበጽምእ ሐጸሮ ወአጥበቦ ወዐቀቦ ከመ ብንተ ዐይን

Deut 32:11 ከመ ንስር ዘይከድን እሊሁ ወይሐቅፍ ወጾሮሙ በክናፊሁ ወይሐቅፎሙ በገበዋቲሁ

Deut 32:12 እግዚአ ብሔር ባሕቴቱ መርሖሙ ወአልቦ ባዕድ አማልክት ምስሌሁ

Deut 32:13 ወአዕረጎሙ ዲበ ኀይላ ለምድር ወሴሰዮሙ እክለ ገራውህ ወሐፀኖሙ በመዓረ እምኰኵሕ ወሰተዩ እምኰኵሕ ጽንዕት

Deut 32:14 በቅብአ ላህም ወበሐሊ በ አባግዕ ምስሌ መቊዓለ አጣሊ ወአባግዕ ወእጕለ አልህምተ ወአጣሊ ምስሌ አንጕዐ ስርናይ ወደመ አስካለ ሰትየ ወይን

Deut 32:15 ወበልዐ ያዕቆብ ወጸገበ ወከረዮ ጽጋብ ለፍቁርየ ወስብሐ ወገዘፈ ወርሐበ ወከረዮ ጽጋብ ወኀደጎ ለእግዚእ ለዘ ገብሮ ወኮነት ወፅአተ እምእግዚአ ብሔር ሒወቱ

Deut 32:16 ወአምዕዑኒ በዘ ባዕድ ወአምረሩኒ በረኵሶሙ

Deut 32:17 ወሦዑ ለአጋንንት ወአኮ ለእግዚአ ብሔር ለአማልክተ እለ ኢያአምርዎሙ እለ ግብተ ይትገበሩ በምዕር ወኢይበቍዑ ወእለ ኢያአምሩ አበዊሆሙ

Deut 32:18 ወሐደጋሁ ለእግዚአ ብሔር ዘወለደከ ወረሣዕኮ ለእግዚአ ብሔር ዘሐፀነከ

Deut 32:19 ወርእየ እግዚአ ብሔር ወቀንኦ ወተምዐ መዐተ ለዕሌ ደቂቆሙ ወለዕለ አዋልዲሆሙ

Deut 32:20 ወይቤ እመይጥ ገጽየ እምኔሆሙ እርኢዮሙ ምንተ ይከውን ላዕሌሆሙ በድኃሪ መዋዕል እስመ ተውልድ ዕሉት ውእቶሙ ወውሉድ እለ አልቦሙ ሃይማኖተ

Deut 32:21 እሙንቱ አቅንኡኒ በዘ ኢኮነ አምላክ ወአምዕዑኒ በአማልክቲሆሙ ወአነሂ አቀንኦሙ በዘ ኢኮነ ሕዝብ ወአምዖሙ ብሕዝብ ዘኢይሌቡ

Deut 32:22 እስመ እሳት ትነድድ እምዐትየ ወታውዒ እስከ ሲኦል ታሕቱ ወትበልዖ ለምድር ወልእክል ወታነድድ መሰረታተ አድባር

Deut 32:23 ወአስተጋብኦሙ ለእኪት ወአሐልቅ አሕጻየ በላዕሌሆሙ ወይትሜሰው በርኃብ ወይከውኑ መብልዐ ለአዕዋፋተ

Deut 32:24 ወይደክም ጽንዖሙ ወእፌኑ ስነነ አራ(ዊ)ተ ምድር ምስለ ሕምዝ ከመ ይጕየዩ እምድር

Deut 32:25 ወእምአፍአ ታጠፍእ ውሉዶሙ መጥባኅተ ወበውስተ አብያተ ፍርሃተ ወሬዛ ምስለ ድንግል ወሕፃን ምስለ አረጋዊ

Deut 32:26 ወእቤ ከመ እዝረዎሙ ወእሥዕር እምድር ዝክሮሙ ወእምእለ እመሕያው

Deut 32:27 ወሶቤ አኮ በመንሱት ፀር ከመ ኢይኑኀ መዋዕሊሆሙ ከመ ኢይትዐበዩ ፀር ወኢይበሉ እዴነ ፅንዕት ወአኮ እግዚአ ብሔር ዘገብሮ ለኵሉ ዝንቱ

Deut 32:28 እስመ ሕዝብ ሕጕለ ምክር ውእቱ ወአልቦሙ ኀፍረት

Deut 32:29 ወኢሐለዩ ከመ ያእምርዎ ለዝንቱ ወኢያአምርዎ ለመዋዕለ ዘይመጽእ

Deut 32:30 እፎ ያነትዖሙ አኀዱ ለዐሠርቱ ምእት ወክልኤቱ ይሰድድዎሙ ለእልፍ እስመ እግዚአ ብሔር ፈድዮሙ ወእግዚአ አግብኦሙ

Deut 32:31 እስመ ኢኮኑ ከመ አምላክነ አማልክቲሆሙ ወፀርነሰ አብዳን

Deut 32:32 እስመ ዐጸደ ወይነ ሴዶም ዐጸደ ወይኖሙ ወአሕረጎሙሂ እመ ግሙራ ወአስከሎሙሂ አስካለ ሐሞት ወቀምሐሙሂ መሪር

Deut 32:33 ወሕምዘ አርዌ ምድር ወይኖሙ ወሕምዘ አፍዖት ዘይቀትል

Deut 32:34 አኮኑ ዝንቱ ዘኀልቀ በኀቤየ ወተሐትመ ውስተ መዛግብቲየ

Deut 32:35 ወበዕለተ ተብቀሎ እትፈደይ በመዋዕለ ዛትድኅጽ እግሮሙ እስመ ቀርበት ዕለተ ኅርትምናሆሙ ወበጽሐ ወድሉተ ይእቲ ለክሙ

Deut 32:36 እስመ ይፈተኅ ለሕዝቡ እግዚአ ብሔር ወይትናበብ በእንተ አግብርቲሁ እስመ ርኢዮሙ ከመ ደክሙ ወሐልቁ ወእምዝ ይስሕብዎሙ

Deut 32:37 ወሶቤ ሰርሑ ይቤ እግዚአ ብሔር አይቴ ውእቱ አማልክቲሆሙ እለ ቦሙ ተወከሉ

Deut 32:38 እለ ትበልዑ መሰብሕተ መሥዋዕቶሙ ወትሰቲዩ ወይን ሞጸኅቶሙ ለይትነሥኡ ወይርድኡክሙ ወለይኩኑክሙ መድኅናን

Deut 32:39 አእመሩ ኣእምሩ ከመ አነ ውእቱ ወአልቦ ባዕድ አምላክ ዘእንበሌየ አነ እቀትል ወአሐዩ ወአነ አቈስል ወእፌውስ ወአልቦ ዘያመስጥ እምእደዊየ

Deut 32:40 እስመ አልዕል ውስተ ሰማይ እደዊየ ወእምሕል በየማንየ ወእብል ሕያው አነ ለዓለም

Deut 32:41 ወአበልሓ ከመ መብረቅ ለመጥበሕቲየ ወትቀውም እዴየ በኵነኔየ ወእትፈደዮሙ በቀለ ለፀርየ ወእትቤቀሎሙ ለጸላእቲየ

Deut 32:42 ወአሰክሮን በደም ለሕዳየ ወአበልዓ ሠጋ ለመጥባኅቲየ አመደመ ቅቱላን ወፂውዋን አምአርእስተ መላእክተ ፀር

Deut 32:43 ተፈሥሐ ሰማያት ኅቡር ምስሌሆሙ ይሰግዱ ሎቱ ኵሎ መላእክተ እግዚአ ብሔር ለይትፈሥሑ አሕዛብ ምስሌ ሕዘቢሆሙ ወለያጽንዕዎ መላእክተ እግዚአ ብሔር

Deut 32:44 እስመ ይትቤቀል ደመ ደቂቁ ወይትቤቀለ ወይትፈደዮሙ በቀለ ለፀሩ ወይትቤቀሎሙ ለጸላእቱ ወያነጽሕ እግዚአ ብሔር መድር ለሕዝቡ

Deut 32:45 ወጸሐፉ ሞሴ ለዛቲ ማኅሌት በይእቲ ዕለተ ወመሀሮሙ ለደቂቀ እስራኤል ወቦአ ሞሴ ወነገሮሙ ለሕዝብ ወአሰምዖሙ ውእቱ ወዮሰዕ ወልደ ኔዌ

Deut 32:46 ወሶቤ አሕለቀ ሞሴ ነግሮቶሙ ለኵሉ እስራኤል ወይቤሎሙ ተዐቀብዎ በልብክሙ ለኵሉዝ ነገር ዘአስማዕኩ አነ ላዕሌክሙ ዮም ዘትኤዝዙ ለደቂቅክሙ ዮም ከመ ይዕቀቡ ወይግበሩ ኵሎ ነገሮ ለዝ ሕግ

Deut 32:47 እስመ ኢኮነ ከንቱ ዝንቱ ነገር ለክሙ እስመ ውእቱ ሕይወትክሙ ወበእንተ ዝንቱ ነገር ይነውኅ መዋዕሊክሙ ውስተ ምድር እንተ ላቲ ተዐድው ዮርዳንስ ከመ ትትዋረስዋ ብህየ

Deut 32:48 ወነበቦ እግዚአብሔር ለሙሴ በይእቲ ዕለት ወይቤሎ ዕረግ ውስተ ደብር አብሪም ዘውእቱ ደብር ናደር ዘውስቴ ደብር ሞአብ ዘውስቴ ገጸ ኢያሪኮ ወርኢያ ለምድር ክናአን እንተ እህቦሙ ለደቂቀ እስራኤል ይምልክዋ

Deut 32:49 ወሙት በውስተ ደብር ዘውስቴቱ ተዐርግ ህየ ውእቱ ወእደ ሕዝብከ በከመ ሞተ አሮን እኁከ በውስቴ ደብር ሆር ወአተወ ኀበ ሕዝቡ

Deut 32:50 እስመ ክሐድክሙ በቃልየ በኀቤ ደቂቀ እስራኤል በውእደ ማይ ቅሥት በቃዴስ በገዳም ዘሲና እስመ ኢቀደስክሙኒ ውስቴ ደቂቀ እስራኤል

Deut 32:51 ርኢያ ለይእቲ ምድር ቅድሜከ ወህየሰ ኢትበውእ

Deut 33:01 ወከመዝ ውእቱ በረከቱ ዘባረኮሙ ሙሴ ለደቂቀ እስራኤል ብእሴ እግዚአ ብሔር እምቅድመ ይሙት

Deut 33:02 ወይቤ እግዚአ ብሔር እምሲና መጽአ ወአስተርአየኒ በሴይር ወአዕረፈ በደብሪ ፋራጌ ምስለ አእላፍ ቅዱሳን እለ እምየማኑ መላእክቲሁ እለ ምስሌሁ

Deut 33:03 ወመሐኮ ለሕዝቡ ወለኵሉ እለ ተቀደሱ በእደዊሁ ወእሉሂ እሊአከ እሙንቱ

Deut 33:04 ወረከቡ ሕገ በቃለ ዚአሁ ዘአዘዘነ ወርስተ ለሕዝበ ያዕቆብ

Deut 33:05 ወይከውን መእከለ እምውስቴ ፍቁር ተጋቢኦሙ መለእክት አሕዛብ ምስለ ነገደ እስራኤል

Deut 33:06 አሐሥሶ ለሮቤል ወኢይሙተኒ ወይከውን ብዙኀ ኆልቊ

Deut 33:07 ወዛቲ ለይሁዳ ስምዖ እግዚኦ ቃሎ ለይሁዳ ወይገብእ ውስቴ ሕዝቡ ወእደዊሁ ይኰናናሁ ወኵኖ ረዳኤ እምፀሩ

Deut 33:08 ወለሌዊኒ ይቤሎ አግብእ ለሌዊ ቃሎ ወጽድቆ ለብእሲ ጸድቅ ዘአመክርዎ በምክራ ወጸአልዎ በኀቤ ማየ ቅሥተ

Deut 33:09 ዘይቤሎ ለአቡሁ ወለእሙ ኢርኢኩከ ወበአኃዊሁኒ ኢያአምራ ወበደቂቁኒ ኢለበወ ወዐቀበ ቃልከ ወተማሕፀን ኪዳንከ

Deut 33:10 ከመ ይንግሩ ኵነኔከ በያዕቆብ ወሕግከ በእስራኤል ወከመ ይደዩ ዕጣን በመዕጠንቲከ ወበኵሉ ጊዜ ውስቴ ምሥዋዔከ

Deut 33:11 ወባርክ እግዚአ ኀይሎ ወተወከፍ ግብረ እደዊሁ ወአውርድ ክበደ ለዕሌ እለ ይትቃወምዎ ፀሩ ወኢታንሥኦሙ ለእለ ይጸለእዎ

Deut 33:12 ወለብንያመሂ ይቤሎ ፍቁረ እግዚአ ብሔር የኀድር ተአሚኖ ወእግዚአ ብሔር ይጼልሎ በኵሉ መዋዕሊሁ ወያዐርፍ መእከለ መታክፍቲሁ

Deut 33:13 ወለዮሴፍሂ ይቤሎ እምበረከተ እግዚአ ብሔር ምድሩ እምዝናም ሰማይ ወጠል ወነቅዐ ቀላይ ዘእምታሕቱ

Deut 33:14 ወለለ ሰዐቱ እክሉ እምሠርቀ ፀሐይ ወእምኆልቆሙ ለአውራኅ

Deut 33:15 ወይቀድም እምውስተ አርእስተ አድባር ወእምውስተ አርእስተ አውግር ዘአኤናዎን

Deut 33:16 ምድር እንተ ዘልፈ ጽግብተ ወሠናይተ ለዘ አስተርአየ በውስተ ዕጸተ ዘባጦስ ለይምፃእ ዲቤ ርእሱ ለዮሴፍ ወበርእሱ ይክበር ውስተ አኀዊሁ ከመ በኵር ላህም ሥኖ

Deut 33:17 ወአቅርንተ ዘአሐዱ ቀርኑ አቅርንቲሁ ወይወግኦሙ ለአሕዛብ ቦሙ ኅቡር እስከ አጽናፈ ምድር ዝንቱ አእላፍ ዘኤፍሬም ወዝንቱ አእላፍ ዘምናሴ

Deut 33:18 ወለዛብሎንሂ ይቤሎ ተፈሣሕ ዘቡሎን በፅአትከ ወይዘከር በመኃድሪከ እለ ያጠፍእዎሙ ለአሕዛብ

Deut 33:19 ወጸውዑ ብህየ ወሡዑ መሥዋዕተ ጽድቅ እስመ ብዕለ በሕር የኀፅነከ ወንዋዮሙ ለእለ ይነብሩ ውስቴታ ጰራልያ

Deut 33:20 ወለጋድሂ ይቤሎ ርሐብ በረከቱ ለጋድ ከመ አንበሰ ቀጥቂጦ መዝራዕቱ ወመላእክተ

Deut 33:21 ወርእየ ቀዳሜ[ሁ] ከመ በሂየ ተከፈልዋ ለምድር መላእክት [እ]ንዘ [ጉቡኣ]ን መሳፍንተ ኅቡረ ምስለ መልአክ ሕዝብ ወምስለ ሕዝበ እስራኤል እግዚአ ብሔር ገብረ ጽድቅ ወኵነኔሁ [ም]ስለ እስራኤል

Deut 33:22 ወለዳንሂ ይቤሎ ዳን እለ አንበሳ ወይሰርር እምባሳን

Deut 33:23 ወለንፍታሌምሂ ይቤሎ ንፍታሌም ጽጉበ እምሠናይት ይጸግብ እምበረከተ እግዚአ ብሔር ወለይትዋረስ በሕር ወሊብ

Deut 33:24 ወለአሰርሂ ይቤሎ ቡሩክ ውእቱ እምውሉደ አሴር ወይከውን ኀሩየ ለአኃዊሁ ወየሐፅብ በቅብእ እገሪሁ

Deut 33:25 ወዘኀጺን ወዘብርተ አሣእኒሁ ወይከውን በከመ መዋዕሊከ ኀይልከ

Deut 33:26 አልቦቱ ከመ አምላኩ ለፍቁር ዘይነብር ዲበ ሰማይ ውእቱ ርዳኢኮ ወዕበየ ሥኑ ለሰማይ

Deut 33:27 ወይከድነከ እግዚአ ብሔር ፍጹም በኀይ(ለ) መዝራዕቱ አኤናዎን ወይወፅእ እምቅድመ ገጽከ ፀር በከመ ይቤ ከመ ያጥፍኦሙ

Deut 33:28 ወያነብሮ ለእስራኤል ተአሚኖ ባሕቴቶ ውስተ ምድር ያዕቆብ ውስተ ምድረ ስርናይ ወወይን ወሰማየኒ ለከ ምስለ ደመና ወጠል

Deut 33:29 ወብፁዕ እንተ እስራኤል መኑ ከማከ ሕዝብ ዘእግዚአ ብሔር ያድኅኖ ወያጸንዐከ ወይረድአከ ወበመጥባኅትከ ዕልገቲከ ወሐሰወ[ነ] ፀ[ር]ከ ወአንተ ትፄዐን ለዕለ ክ[ሳዳቲ]ሆሙ።

Deut 34:01 [ወዐርገ] ሞሴ እምአራበድ ዘሞአብ ውስተ ደብር ናበጥ ውስተ ርእሰ ፋስካ ዘሀለወ ቅድመ ኢያሪኮ ወአርአዮ እግዚአ ብሔር ኵሉ ምድር ገላኦድ ወኵሉ ምድረ ንፍታሌም ወኵሉ ምድረ ምናሴ ወኵሉ ምድረ ይሁዳ እስከ ደኀሪተ ባሕር

Deut 34:02 ወገዳሙ ወአድያሚሃ ለኢያሪኮ ሀገር ፊኒቆን እስከ ሴጎር

Deut 34:03 ወይቤሎ እግዚአ ብሔር ለሞሴ ዛቲ ይእቲ ምድር እንተ መሐልኩ ለአብርሃም ወለይስሐቀ ወለየዕቆብ ወአቤሎሙ ለዘርእክሙ እህበ ወናሁ አርአየኩክዋ በአዕይንቲከ ወህየ ባሕቱ ኢትበውእ

Deut 34:04 ወሞተ ሞሴ ቍልዔሁ ለእግዚአ ብሔር በምድር ሞአብ በቃለ እግዚአ ብሔር

Deut 34:05 ወቀበርዎ ውስተ ምድር ቅሩብ ቤተ ፌጎር ወአልቦ ዘያአምር መኑሂ መቃብሮ እስከ ዛቲ ዕለተ

Deut 34:06 ወምእተ ወዕሥራ ዓመቲሁ ሎቱ ለሞሴ ወእመ ሞተ ኢተሐምጐ አዕይኒቲሆ ወኢማሰነ

Deut 34:07 ወበከይዎ ደቂቀ እስራኤል ለሞሴ በአራቦተ ዘሞአብ በኀበ ዮርዳኖስ ዘመንገሌ ኢያሪኮ ሠለሰ መዋዕል ወተፈጸመ መዋዕለ ለሑ ለሞሴ ዘበከይዎ

Deut 34:08 ወዮሴዕሰ ወልደ ኔዌ ተመለአ መንፈሰ ጥበብ እስመ ወደየ እደዊሁ ሞሴ ላዕሌሁ ወተአዘዙ ሎቱ ኵሉ ደቂቀ እስራኤል ወገብሩ በከመ አዘዞ እግዚአ ብሔር ለሞሴ

Deut 34:09 ወኢተንሥአ እንከ ነቢይ ውስተ እስራኤል ዘከመ ሞሴ ዘተናገሮ ለእግዚአ ብሔር ገጸ በገጽ

Deut 34:10 ወበኵሉ ተአምረ ወመድምም ዘፈነወ እግዚአ ብሔር ከመ ይግበሮ በምድረ ግብጽ ለዕሌ ፈርዖን ወመገብቱ ወለዕሌ ምድሩ

Deut 34:11 ዐበይተ ወመድምም ወእደ ጽንዕተ ወመዝራዕተ ልዑል ኵሎ ዘገብረ ሞሴ በቅድመ ኵሉ እስራኤል

ተፈጸመ ዳግም ኦሪት