A close up of a book

Description automatically generated

*THEOT Nahum in Davies Axum Zion*

Ff. 13v–14v  
For the book of Nathan the following people were involved in creating drafts: Draft 1, Transkribus; Draft 2, Steve Delamarter; Drafts three, four, five Abenet Bedilu, Wondeson Eshetu, Hiwot Samuel, Nardos Worku, Abenezer Hussen, Daniel Alem; Draft 6, Demeke Berhane; Draft 7 Demeke and Delamarter; Draft 8, Ralph Lee.

*Nota Bene:* images of this manuscript are not currently available.

Nah 01:00 ዘናሖም ነቢይ

Nah 1:01 ተረፈ ነነዌ መጽሐፈ ራእዩ ለናሖም ወልደ ሔልቂዩስ

Nah 1:02a እግዚአብሔር ቀናኢ ወመስተበቀል

Nah 1:02b ወይትቤቀሎሙ እግዚአብሔር በመዐቱ ለፀሩ ወያጠፍኦሙ ለጸላእቱ

Nah 1:03a እግዚአብሔር መስተዐግስ ወዐቢይ ኀይሉ

Nah 1:03b ወንጹሕኒ አልቦ ንጹሕ በኀቤሁ እግዚአብሔር በፍጽም

Nah 1:03c ወበድልቅልቅ ፍኖቱ ወደመና ጸበለ እገሪሁ

Nah 1:04a ያጠፍአ ለባሕር ወያየብሳ ወያነጽፎሙ ለኵሉ አፍላግ

Nah 1:04b ሐልቁ በሳን ወቀርሜሎስ ወጠፍ(አ) ፍሬ ሊባኖስ

Nah 1:05a ወአንቀልቀሉ አድባር እምኔሁ ወአድለቅለቁ አውግር

Nah 1:05b ወደንገፀት ኵለ ምድር እምቅድመ ገጹ

Nah 1:06a ወአልቦ ዘይ(ት)ቃውም ቅድመ ገጹ እምኵሎሙ እለ ይነብሩ ውስቴታ

Nah 1:06b ወመኑ ይትቀዋማ ለመቅሰፍተ መዐቱ

Nah 1:06c ወመዐቱሂ ይመስዎሙ ለአድባር አርእስቲሆሙ ወይትቀጠቀጥ ኰኵሕ እምኔሁ

Nah 1:07a ኄር እግዚአብሔር ለእለ ይትዔገስዎ በዕለተ ምንዳቤሆሙ

Nah 1:07b የአምሮሙ ለእለ ይፈርህዎ

Nah 1:08a ወይሬስዮሙ ለእለ ይትነሥኡ በፍኖተ አይኅ ከመ ይኅልቁ

Nah 1:08b ወይዴግኖሙ ጽልመት ለፀሩ

Nah 1:09a ምንተ ትኄልዩ ላዕለ እግዚአብሔር ውእቱ ዘገብረ ማኅለቅተ

Nah 1:09b ወይትቤቀል ካዕበ ኅቡረ በሕማም

Nah 1:10a እስከ መሰረቶሙ ማሰኑ ወትትበላዕ ከመ ብልዐ ፄፄ

Nah 1:09b ወ{ም}(መ)ልአት ከመ ባህሩስ ይቡስ

Nah 1:11 እስመ እምኔከ ይወፅእ ሕሊና እኩይ ላዕለ እግዚአብሔር ወትመክር ሕሡመ

Nah 1:12a ከመዝ ይቤ እግዚአብሔር ዘያውኅዝ ብዙኀ ማየ

Nah 1:12b ወያነጽፎ ከማሁ ወነገረከሂ ኢይሰምዕ እንከ

Nah 1:13 ወይእዜኒ እቀጠቅጣ ለበትሩ እምኔከ ወእበትክ ማሕሚ(ም)ተ

Nah 1:14a ወይኤዝዝ እግዚአብሔር ከመ ትብጸሕ ስምከ ወዓዲ

Nah 1:14b እሴርዎ ለግልፎከ እምቤተ አምላክከ ወፍጡነ እሬስዮ {ወ}(ለመ)ቃብሪከ ለስብኮከ

Nah 1:15a ናሁ ውስተ አድባር እገሪሆሙ ለሰብአ ዜና ወይዜኑ ሰላመ ግበር በዓለከ

Nah 1:15b ይሁዳ ወፍዲ ብፅዓተከ እስመ ኢይደግሙ እንከ ወኢይመጽኡ ይትጋደሉከ

Nah 2:01 ኀልቀ ወተስዕረ

Nah 2:02a ወዐ(ር)ገ ዘይነፍሕ ውስተ ገጽከ ወጠ{.}(ፍ)አከ በሕማም አስተኀይጽ ፍኖተከ

Nah 2:02b ወአጽንዕ ሐቌከ ወአጥብዕ በሐይልከ በሕቁ

Nah 2:03a እስመ ሜጦ እግዚአብሔር ጽእለተ ያዕቆብ ከመ ጽእለተ እስራኤል

Nah 2:03b እስመ ነጺሐ ነጽሖሙ ወአማሰኑ አዕጹቂሆሙ

Nah 2:04a በወልታ ወኀይሎሙ ኒ እምሰብእ ዕደው ኀያላን እለ ይትዋነዩ በእሳት

Nah 2:04b ማእሳረ ሰረገላሆሙ ለእመ ይትሬሰዩ ወአፍራስኒ ይትሀወክ

Nah 2:05a ውስተ ፍናው ወይደነግፁ ሰረገላ ወይትድኡ በፍናው ገጾሙ

Nah 2:05b ከመ ነበልባለ እሳት ወከመ መብረቅ ዘይረውጽ

Nah 2:06a ወያ(ነ)ክሩ መሳፍንቲሆሙ ወይሜምዑ {(መ)}ዐልተ

Nah 2:06b ወይደክሙ በፍኖት ወይረውጹ ዲበ አረፋቲሃ ወይነብሩ መዓቅቢሆሙ

Nah 2:07 ወተርኅወ አናቅጸ አህጉር ወወድቀ አብያተ መንግሥት

Nah 2:08 ወተከሥተ ኀይል ወዐርገት ይእቲኒ ወአእማቲሃ ይመርሐሃ ወከመ ርግብ ይኔቅዋ በልቦን

Nah 2:09 ወነነዌሰ ከመ ምጥማቀ ማያት ወእሙንቱሂ ጐዩ ወሊቆሙ ወአልቦ ዘይትመየጥ

Nah 2:10 በርበሩ ብሩረ ወወርቀ ወአልቦ ማኅለቅት ሰርጓ ክቡድ ኵሉ ንዋየ መፍትው

Nah 2:11a ወተነግፈ ወተነዝኀ ሐቂየ ስነን ወደንገጸ ልብ ወርዕደ ብርክ

Nah 2:11b ወይትቀጸዕ ሐቄ ወገጸ ኵሉ ከመ ጸለሎ መቅጹት

Nah 2:12a አይቴ ውእቱ ግበቢሆሙ ለአናብስት አይቴ ይትራዐዩ እጓለ አናብስት

Nah 2:12b አይቴ ሖረ አንበሳ ከመ ይባእ ህየ እጓለ አንበሳ ወአልቦ ዘይጌርሞ

Nah 2:13a አንበሳ መሠጠ ዘየአክሎ ለእጐሊሁ ወሐነቀ ለአንስቲያሁ

Nah 2:13b ወመልአ ዘነዐወ ለእጓሊሁ ወገቦሁ እምነ ዘነዐወ ወመሰጠ

Nah 2:14a ናሁአ ላዕሌከ ይቤ እግዚአብሔር ዘኵሎ ይመልክ

Nah 2:14b አነ(ድ)ዶሙ ከመ ጢስ ለብዝሕከ ወትበልዖሙ ኲናት ለአ{ነ}(ና)ብስቲከ

Nah 2:14c ወአጠፍኣ እምደብር ለማዕገትከ ወኢይሰማዕ እንከ ምግበሪከ

Nah 3:01 አሌላ ለሀገረ ደም እንተ መልአት ሐሰተ ወጸግበት ዐመፃ ኢይትገሰስ ማዕገተ

Nah 3:02a ድምፀ መቅሠፍታ ወቃለ መንኰራኵር ወድልቅልቅ

Nah 3:02b ወአፍራስ ዘይረውድ ወሰረገላ ዘይረውጽ

Nah 3:03a ወመስተጽዕናን ይጼዐኑ ወኲናተ ይመልስ

Nah 3:03b ወወላትው ይበርቅ ወብዙኃን አብድንት ወክቡድ ድቀት

Nah 3:03c ወአልቦ ጽንፈ አሕዛ{ብ}(ቢ)ሃ ወይደውዩ ሥጋሆሙ እምብዝኀ ዝሙቶሙ

Nah 3:04a ዘማ ዘሠናይት ወፍሥሕት ልህቀቶሙ ለዐቀብተ ሥራይ

Nah 3:04b እንተ ትመይጥ አሕዛበ በዝሙታ ወአሕዛበ በሥራያቲሃ

Nah 3:05a ናሁ አነ ላዕሌኪ ይቤ እግዚአብሔር አምላከ ዘኵሎ ይመልክ

Nah 3:05b ወእቀፍጸኪ ድኅሬኪ ውስተ ገጽኪ ወአርእዮሙ ለአሕዛብ ኃፍረተኪ ወለነገሥት ኃሳረኪ

Nah 3:06 ወእገድፍ ላዕሌኪ ርኵሰ ዘከመ ርኵስኪ ወእሠጥሐኪ ወእሬስየኪ ኅስርተ

Nah 3:07a ወኵሉ ዘርእየኪ ይወርቅ እምኔኪ

Nah 3:07b ወይብል ደንገፀት ነነዌ ምንተ ይግዕር እምአይቴ ነኀሥሥ ዘይናዝዛ

Nah 3:08a ታስተዳሉ መክፈልታ ወትቃኒ አውታሪሃ እመኒ

Nah 3:08b እንተ ትነብር ውስተ አፍላግ ማይ ሕጹራ ወጽንፋ ውስተ ባሕር ወማይ አረፋቲሃ

Nah 3:09 ወኢትዮጵያ ኀይላ ወግብጽ ወአልቦ ጽንፍ ለምጕያይኪ ወሊቢዩ ረድእኪ

Nah 3:10a ወይእቲኒ እምነ ምንባሪሃ ይጼውውዋ ወይወስድዋ

Nah 3:10b ወይነጽሕዎሙ ለሕፃናቲሃ ውስተ ኵሉ ፍናዊሃ

Nah 3:10c ወይትዐጸው ኵሉ ክብራ ወይሞቅሕዎሙ ለኵሎሙ መኳንንቲሃ

Nah 3:11 ወአንቲኒ ትሰክሪ ወትከውኒ ዕብደ ወተኀሢ ለኪ ዘይባልሐኪ እምፀርኪ

Nah 3:12 ወኢያድኅነኪ አጽዋኒኪ ወይሜምዑ መዐቅብኪ ወይወድቁ ውስተ አፈ በላዒ

Nah 3:13a ናሁ አሕዛብኪ ከመ አንስት በውስቴትኪ

Nah 3:13b ወይትራኃው ለፀርኪ አነቅጸ ብሔርኪ ወይበልዖሙ እሳት ለመናስግትኪ

Nah 3:14a ማይ ዐገተኪ ፃኢ አጽንዒ አጽዋነኪ ዐረር ምስለ ፅቡር

Nah 3:14b አጽብሪ በሐሰር ወአይብሲዮ በግንፋል

Nah 3:15a እስመ በህየ ትበልዐኪ እሳት ወታጠፍአኪ ኲናት

Nah 3:15b ወትበልዐኪ ከመ አንበጣ ወትከብዲ እምደጎብያ

Nah 3:16 እምብዝኅ ተግባርኪ ወእምኮከበ ሰማይ ደጎብያ ነበረሂ ወሰረረ

Nah 3:17a ወአምሰጡ ድሙራኒኪ ከመ አንበጣ ዘይነብር ዲበ ጥቅም በዕለተ ጊሜ

Nah 3:17b ወሠረቀ ፀሐይ ይትገሐስ ወኢ{.}(ያ)እመረት ብሔራ አሌሎሙ

Nah 3:18a ደቀሱ ኖሎትኪ ንጉሠ ፋርስ አ{(ኖ)}ሞሙ ለኀያላኒኪ

Nah 3:18b ወግዕዙ አሕዛብኪ ውስተ አድባር ወአልቦ ዘይጸንሑ

Nah 3:19a ወአልቦ ፈውስ ለቍስልኪ ኰስሐ ጸልዕኪ

Nah 3:19b ወኵሎሙ እለ ይሰምዑ ዜናኪ ይጠፍሑ እደዊሆሙ ላዕሌኪ

Nah 3:19c እስመ ላዕለ ኵሉ በጽሐት እኪይኪ በኵሉ ጊዜ

Nah 3:19s