A close up of a book

Description automatically generated

*THEOT Nahum in Gunda Gunde 181*

Ff. 54v–58v  
For the book of Nathan the following people were involved in creating drafts: Draft 1, Transkribus; Draft 2, Steve Delamarter; Drafts three, four, five Abenet Bedilu, Wondeson Eshetu, Hiwot Samuel, Nardos Worku, Abenezer Hussen, Daniel Alem; Draft 6, Demeke Berhane; Draft 7 Demeke and Delamarter; Draft 8, Ralph Lee.

*Nota Bene:* images of this manuscript may be viewed at vHMML at <https://w3id.org/vhmml/readingRoom/view/789626>

Nah 1:00 ዘናሖም ነቢይ

Nah 1:01 ተረፈ ዘርእየ መጽሐፈ ራእዩ ለናሖም ወልደ ሔልቂስዩስ

Nah 1:02a እግዚኣብሔር ቀናኢ ወመስተበቅል

Nah 1:02b ወይትቤቀሎሙ እግዚአብሔር በመዐቱ ለፀሩ ወያጠፍአ(ሙ) ለጸላእቱ

Nah 1:03a እግዚኣብሔር መስተዓግሥ ወዐቢይ ኃይሉ

Nah 1:03b ወንጹሕኒ አልቦ ንጹሕ በኃቤሁ እግዚኣብሔር በፍጽም

Nah 1:03c ወበድልቅልቅ ፍኖቱ ወደመና ፀበለ እገሪሁ

Nah 1:04a ወያጠፍኣ ለባሕር ወያየብሳ ወያነጽፎሙ ለኵሎሙ አፍላግ

Nah 1:04b ኃልቁ ባሳን ወቀርሜሎስ ወጠፍአ ፍሬ ሊባኖስ

Nah 1:05a ወአንቀልቀሉ አድባር እምኔሁ ወአድለቅሉ አውግር

Nah 1:05b ወደንገፀት ኵላ ምድር እምቅድመ ገጹ

Nah 1:06a ወአልቦ ዘይትቃወም እምቅድመ ገጹ እምኵሎሙ እለ ይነብሩ ውስቴታ

Nah 1:06b ወመኑ ይትቃወማ ለመቅሠፍተ መዓቱ

Nah 1:06c ወመዓቱሂ ይመስዎሙ ለአድባር አርእስቲሆሙ ወይትቀጠቀጥ ኰኵሕ እምኔሁ

Nah 1:07a ኄር እግዚኣብሔር ለእለ ይትዔገሥዎ በዕለተ ምንዳቤሆሙ

Nah 1:07b ወያአምሮሙ ለእለ ይፈርህዎ

Nah 1:08a ወይሬስዮሙ ለእለ ይትነሥኡ ከመ ይኅልቁ በፍኖተ አይኅ

Nah 1:08b ወይዴግኖሙ ጽልመት ለፀሩ

Nah 1:09a ምንተ ትሔልዩ ላዕለ እግዚአብሔር ዘገብረ ማኅለቅተ

Nah 1:09b ወይትቤቀል እንከ ካዕበ ኅቡረ በሕማም

Nah 1:10a እስከ መሠረቶሙ ማሰኑ ወትትበላዕ ከመ ብላዓ ፃፄ

Nah 1:10b ወመልአት ከመ ባሕሩስ ይቡስ

Nah 1:11 እስመ {ይ}ምኔከ ይወፅእ ሕሊና እኩይ ላዕለ እግዚኣብሔር ወትመክር ሕሱመ

Nah 1:12a [ከ]መዝ ይቤ እግዚኣብሔር ዘያውኅዝ ብዙኀ ማየ

Nah 1:12b ወያነጽፎ ከማሁ ወነገርከሂ ኢይሰማዕ እንከ

Nah 1:13 ወይእዜኒ እቀጠቅጣ ለበትሩ እምኔከ ወእበትክ ማሕሜከ

Nah 1:14a ወይኤዝዝ እግዚኣብሔር በእንቲአከ ከመ ትብጻሕ ስመከ ወዓዲ

Nah 1:14b እሤርዎ ለግልፎከ እምቤተ አምላክከ ወፍጡነ እሬስያ መቃብሪከ ለስብኮከ

Nah 1:15a ናሁ ውስተ አድባር እገሪሆሙ ለሰብአ ዜና ወይዜንዉ ሰላመ ግበር በዓለከ

Nah 1:15b ይሁዳ ወፍዲ ብፅዓቲከ እስመ ኢይደግሙ እንከ ወኢይመጽኡ ይትጋደሉከ

Nah 2:01 ኃልቀ ወተፈጸመ ወተሥዕረ

Nah 2:02a ዓርገ ዘይነፍኀ ውስተ ገጽከ ወያጠፍአከ በሕማም ወአስተሐይፅ ፍኖተከ

Nah 2:02b ወአጽንዕ ሐቌከ ወአጥብዕ በኃይልከ በሕቁ

Nah 2:03a እስመ ሜጠ እግዚኣብሔር ፅእለተ ያዕቆብ ከመ ፅእለተ እስራኤል

Nah 2:03b እስመ ነጺሐ ነጽሖሙ ወአማሰኑ አዕጹቂሆሙ

Nah 2:04a በወልታ ወኃይሎሙኒ እምሰብእ ዕደው ኃያላን እለ ይትዋነዩ በእሳት

Nah 2:04b መአስረ ሰረገላሆሙ ለእመ ይትሬስዩ ወአፍራስኒ ይትሀወክ

Nah 2:05a ውስተ ፍናው ወይደነግፁ ሰረገላ ወይትድኡ በፍናው በገጾሙ

Nah 2:05b ከመ ነበልባለ እሳት ወከመ መብረቅ ዘይረውጽ

Nah 2:06a ወይዘክሩ መሳፍንቲሆሙ ወይሜምዑ መዓልተ

Nah 2:06b ወይደክሙ በፍኖቶሙ ወይረውጹ ዲበ አረፋቲሃ ወይነብሩ መዓቅቢሆሙ

Nah 2:07 ወተ(ር)ኅወ አናቅጸ አህጕረ ወወድቀ ኣብያተ ነገሥት

Nah 2:08 ወተከሥተ ኃይል ወዓርገት ይእቲኒ ወአእማቲሃ ይመርሓ ከመ ርግብ ወይኔቅዋ በልቦን

Nah 2:09 ወነነዌሰ ከመ ምጥማቃተ ማይ ማያ ወእሙንቱሂ ጐዩ ወኢቆሙ ወአልቦ ዘይትመየጥ

Nah 2:10 በርባሩ ብሩር ወወርቅ ወአልቦ ማኅለቅተ ሰርጓ ክቡድ ኵሉ ንዋያ መፍትው

Nah 2:11a ወተነግፈ ወተነዝፈ ወሐቂየ ስነን ወድንጋፄ ልብ ወርዕደ ብርክ

Nah 2:11b ወይትቀጻዕ ኵሉ ሐቌ ወገጻ ኵሉ ከመ ጸለሎ መቅጹት

Nah 2:12a አይቴ ውእቱ ግበቢሆሙ ለአናብስት ወአይቴ ይትረዓዩ እጒለ አናብስት

Nah 2:12b አይቴ ሖረ አንበሳ ከመ ይባእ ህየ እጓለ አንበሳ ወአልቦ ዘይጌርም

Nah 2:13a አንበሳ መሠጠ ዘያአክሎ ለእጐሊሁ ወሐነቃ ለአንስቲያሁ

Nah 2:13b ወመልአ ዘነዓወ ለእጐሊሁ ወገቦሁ እምነ ዘነዓወ ወመሠጠ

Nah 2:14a ናሁአ ላዕሌከ ይቤ እግዚኣብሔር ዘኵሎ ይመልክ

Nah 2:14b ወአነድዶሙ ከመ ጢስ ለብዝኅከ ወትበልዖሙ ኲናት ለአናብስቲከ

Nah 2:14c ወአጠፍኣ እምድር ለማዕገትከ ወኢይሰማዕ እንከ ምግባሪከ

Nah 3:01 አሌላ ለሀገረ ደም እንተ መልኣት ሐሰተ ወጸግበት ዓመፃ ኢይትገሰስ ማዕገታ

Nah 3:02a ድምፀ መቅሠፍት ወቃለ መንኰራኵር ወድልቅልቅ

Nah 3:02b ወአፍራሰ ዘይረውድ ወሰረገላ ዘይረውጽ

Nah 3:03a ወመስተፅዕናነ ይጼዓኑ ወኲናተ ዘይመልስ

Nah 3:03b ወወላትወ ዘይበርቅ ወብዙኃን አብድንት ወክቡድ ድቀተ

Nah 3:03c ወአልቦ ጽንፈ አሕዛቢሃ ወይደውዩ ሥጋሆሙ እምብዝኀ ዝሙቶሙ

Nah 3:04a ዘማ ሠናይት ወፍሥሕት ልህቀቶሙ ለሰብአ ሥራይ

Nah 3:04b እንተ ትመይጥ አሕዛበ በዝሙታ ወሕዝበ በሥራያቲሃ

Nah 3:05a ናሁ አነ ላዕሌኪ ይቤ እግዚኣብሔር ዘኵሎ ይመልክ

Nah 3:05b ወእቀፍጸኪ ድኅሬኪ ውስተ ገጽኪ ወአርእዮሙ ለአሕዛብ ኀፍረትኪ ወለነገሥት ኃሣርኪ

Nah 3:06 ወእገብር ላዕሌኪ ርኵሰ ዘከመ ረኰስኪ ወእሰጥሐኪ ወእሬስየኪ ኅሥርተ

Nah 3:07a ወኵሉ ዘርእየኪ ይወርድ እምኔኪ

Nah 3:07b ወይብል ደንገፀት ነነዌ ምንተ ይግዕር ላዕሌኪ እምአይቴ ተኃሥሥ ዘይናዝዛ

Nah 3:08a አስተዳሉ መክፈልታ ወትቃኒ አውታሪሃ {(ወታስ)}ተዳሉ መክፈልታ እመኒ

Nah 3:08b እንተ ትነብር ውስተ አፍላገ ማይ ሐጹራ ወጽንፋ ውስተ ባሕር ወማይ አረፋቲሃ

Nah 3:09 ወኢትዮጵያ ኃይላ ወግብጽ ወአልቦ ጽንፈ ለምጕያይኪ ወሊቢዩ ርድእዋ

Nah 3:10a ወይእቲኒ እምነ ምንባሪሃ ይፄውዋ ወይወስድዋ

Nah 3:10b ወይነጽሕዎሙ ለሕፃናቲሃ ውስተ ኵሉ ፍናዊሃ

Nah 3:10c ወይትዓጸ ኵሉ (ክብ){.በ}ብራ ወይሞቅሕዎሙ ለኵሉ መኳንንቲሃ

Nah 3:11 ወአንቲኒ ትሰክሪ ወትከውኒ ዕብደ ወተኃሥሢ ለኪ ዘይባልሐኪ እምፀርኪ

Nah 3:12 ወኢያድኅነኪ አጽዋንኪ ወይሜምዑ መዓቀበኪ ወይወድቁ ውስተ አፈ በላዒ

Nah 3:13a ናሁ አሕዛብኪ ከመ አንስት በውስቴትኪ

Nah 3:13b ወይትረኃው ለፀርኪ አናቅጸ ብሔርኪ ወይበልዖሙ እሳት ለመናሥግትኪ

Nah 3:14a ማይ ዓገተኪ ፃኢ ወኢጸንዐ አጽዋኒኪ ዕርጊ ውስተ ጽቡር

Nah 3:14b አጽብሪ በሐሠር ወአይብስዮ በግንፋል

Nah 3:15a እስመ በህየ ይበልዓኪ እሳት ወታጠፍአኪ ኲናት

Nah 3:15b ወይበልዓኪ ከመ አንበጣ ወትከብዲ እምደገብያ

Nah 3:16 እምብዝኀ ተግባርኪ እምኮከበ ሰማይ ደገብያ ነበረሂ ወሰረረ

Nah 3:17a ወአምሠጠ ዘይነብር ዲበ ጥቅም በዕለተ {ግ}(ጊ)ሜ

Nah 3:17b ወሠረቀ ፀሐይ ወይትገሐሥ ወኢያእመረት ብሔራ አሌሎሙ

Nah 3:18a እስመ ደቀሱ ኖሎትኪ ንጉሠ ፋርስ አነሞሙ ለኃያላንኪ

Nah 3:18b ግዕዙ አሕዛብኪ ውስተ አድባር ወኣልቦ ዘይፀንሕ

Nah 3:19a ወኣልቦ ፈውስ ለቍስልኪ ኰሕሰ ፀበልኪ

Nah 3:19b ኵሎሙ እለ ይሰምዑ ዜናኪ ይጠፍሑ እደዊሆሙ ላዕሌኪ

Nah 3:19c እስመ ላዕለ ኵሉ በጽሐት እኪትኪ በኵሉ ጊዜ

Nah 3:19s