*A close up of a book

Description automatically generated*

*THEOT Ezekiel in Bibliotheque Nationale d’Abbadie 35*

Ff. 180r–199r  
For the book of Ezekiel, the following people were involved in creating drafts 1 through 3: Ashlee Maslik, Jonah Sanford, Steve Delamarter; draft 4, Transkribus; Draft 5, Steve Delamarter; draft Meron Tekleberhan; draft 6, Steve Delamarter; draft 7, Ralph Lee

*Nota Bene:* Images of this manu፤ ript are not currently available

(f. 180r)

(col. 1)

ወኮነ፡ አመ፡ ሠላሰ፡ (ሠላስ፡) ክረምት፡ በራብፅ፡ ወርኅበኃምስ፡ ሠርቅ፡ ወሀሎኩማእከለ፡ ፄዋ፡ በፈለገ፡ ኮቦር። ተርኅው፡ ሰማያት፡ ወርኢኩ፡ ራእየ፡ እግዚአብሔር፡ በኀምስ፡ ሠርቅ፡ ዘውእቱ፡ ኃምሲት። ዓመት፡ እምአመ፡ ተፄወወ፡ ፡ ኢኮንያን፡ ንጉሥ። ወኮነ፡ ቃለ፡ እግዚአብሔር፡ ኀበ፡ ሕዝቅያል፡ ወልደ፡ ቡዝ፡ ካህን፡ በብሔረ፡ ፉርስ፡ በፈለገ፡ ኮቦር። ወመጽአ፡ እደ፡ እግዚአብሔር፡ ላዕሌየ፡ ወርኢኩ፡ መንፈሰ፡ (አውሎ፡ ) መጽአ፡ እምሰሜን፡ ወደመና፡ ዐቢይ፡ ወፀዳል፡ ቦቱ፡ ዐውደ፡ እሳት፡ ይበርቅ፡ እምኔሁ፨ ወእማእክሉ፡ ከመ፡ ርእየተ፡ እለ፡ ቄጥሩ፡ እማእክለ፡ እሳት፡ ወእማእከሉ፡ ከመ፡ አምሳለ፡ አርባዕቱ፡ እንስሳ። ወከመዝ፡ ራእዮሙ፡ ቦሙ፡ ገጸ፡ ሰብእኒ፡ በውስቴቶሙ፡ ወለለ፡ አሐዱ፡ አርባዕቱ፡ ገጹ፡ ወአርባዕቱ፡ ክንፉወርቱዕ፡ እገሪሆሙ፡ ወቦሙ፡ ከፈ፡ ከመ፡ ከፈ፡ ላህም። ወይበርቅ፡ እምኔሁ፡ ወይሰርር፡ ከመ፡ አፍሐመ፡ ብርት፡ ርሱን፡ ወእደ፡ ስብእ፡ ታሕተ፡ ካነፊሆሙ፡ ውስተ፡ አርባዕቱ፡ ገበዋቲሆሙ፡ ወገጾሙ፡ ወከነፊሆሙለአርባዕቲሆሙ፡ ኅቡር፡ ወእኁዝ፡ ክነፊሆሙ፡ ዘኵሎሙ፡ ለለ፡ አሐዱ፡ አሐጹ፡ ወሶበ፡ የሐውሩ፡ ርቱዐ፡ የሐውሩ፡ ወኢይትመየጡ። ወአሐዱ፡ አሐዱ፡ ቅድመ፡ ገጹ፡ የሐውር። ወገጸ፡ ሰብእ፡ ወገጻ፡ እንስሳ፡ በየማኖሙ፡ ለአርባዕቲሆሙ፡ ወገጻ፡ ንስርኒ፡ ወገጸ፡ አንበሳ፡ በፀጋሞሙ፡ ለአርባዕቲሆሙ፡ ወስፉሕ፡ ክነፊሆሙ፡ እመልዕልት፡ ወይደረጉ፡ ክልኤቱ፡ ወበክልኤቱ፡ ይከድኑ፡ ነፍስቶሙ፨ ወአሐዱ፡ አሐዱ፡ ቅድመ፡ ገጹ፡ የሐውሩ፡ ኀበ፡ ሀሎ፡ መንፈስ፡ ይተልዉ፡ ወኢይትመየጡ፡ ወአርአያ፡ እንስሳ፡ ከመ፡ ርእየተ፡ እሳት፡ አፍሐም፡ ዘይነድድ፡ ወከመ፡ መኀትው፡ ዘየኀቱ፡ ማእከለ፡ ውእቱ፡ እንስሳ፡ ወብ

(col. 2)

ርሃነ፡ እሳት፡ ወእምውእተ፡ እሳት፡ ይወፅአ፡ መብረቅ። ወይረውዑ፡ እሙንቱ፡ እንስሳ፡ ወይሰወጡ፡ ከመ፡ ርእየተ፡ ባዜቃ። ወነጸርኩ፡ ወርኢኩ፡ ሠረገላ፡ አሐዱ፡ ዲበ፡ ምድር፡ ታሕቴሆሙ፡ ለአርባዕቱዕንስሳ፡ ወራእዮሙ፡ ለሠረገላት፡ ከመ፡ ርእየተ፡ ተርሴስ፡ ወአምሳሊሆሙ፡ አሐዱ፡ ለአርባዕቲሆሙ፡ ወግብሮሙ፡ ከመ፡ መንኰራኩር፡ በውስተ፡ መንኰራር፡ በውስተ፡ አርባዕቱ፡ ሃበዋቲሆሙ፡ ወየሐውሩ፡ ወኢይመይጡ፡ ዘባኖሙ። ሶበ፡ የሐውሩ፡ ወልዑላን፡ እሙንቱ፡ ወርኢኩ፡ ዘባኖሙ፡ ምሉዕ፡ አዕይንተ፡ ዓውዶሙ፡ ለአርባዕቲሆሙ፨ ወሶበ፡ ያሐውሩ፡ የሐውሩ፡ ሠረገላት፡ ምስሌሆሙ፡ ወሶበ፡ ይትነሥኡ፡ እንስሳ፡ እምድር፡ ይትነሥኡሥረገላትኒ፡ ምስሌሆሙ፡ ወኀበ፡ ሀሎ፡ ደመና፡ ሀየ፡ ሀሎ፡ መንፈስ፡ ወየሐውሩ፡ እንስሳኒ፡ ወሠረገላትኒ፡ ይትነሥኡ፡ ምስሌሆሙ፡ እስመ፡ መንፈሰ፡ ሕይወት፡ ቦሙ፡ ውስተ፡ ውእቶሙ፡ ሠረገላት። ወሶበ፡ የሐውሩ፡ የሐውሩ፡ ወአመ፡ ቆሙ፡ ይቀውሙ፡ ወሶበ፡ ይትነሥኡ፡ እምድር፡ ይትነሥኡ፡ ሠረገላት፡ ምስሌሆሙ፡ እስመ፡ መንፈሰ፡ ሕይወት፡ ቦሙ፡ ውስተ፡ እሙንቱ፡ ሠረገላት። ወአርአይ፡ ዘመልዕልተ፡ ርእሶሙ፡ ለእሙንቱ፡ አንስሳ፡ ከመ፡ ሰማይ፡ ዘኀብረ፡ በረድ፡ ስፉሕ፡ ዲበ፡ ከነፊሆሙ፡ አምላዕሉ፡ ወመትሕተ፡ ውእቱ፡ ሰማይ፡ ስፉሕ፡ ክነፊሆሙ፡ ወእኁዝ፡ አሐዱ፡ በአሐዱ፡ ወበክልኤተ፡ ክልኤቱ፡ ይከድኑ፡ ነፍስቶሙ። ወሰማዕኩ፡ ድምፀ፡ ክነፊሆሙ፡ ሶበ፡ የሐውሩ፡ ከመ፡ ድምፀ፡ ማይ፡ ብዙኅ፡ ወከመ፡ ድምፀ፡ ሰራዊት፡ ወከመ፡ ቃለ፡ ትዕይንት፡ ሶበ፡ የሐውሩ፡ ወሶበ፡ ይቀውሙ፡ ያስተጋብኡ፡ ክነፊሆሙ፡ ወኮነ፡ ቃል፡ እመልዕልተ፡ ሰማይ፡ ዘዲ

(col. 3)

በ፡ ርእሶሙ፡ ሶበ፡ ይቀውሙ፡ ያስተጋብኡ፡ ክነፊሁሙ፡ ወእመልዕልተ፡ ሰማይ፡ ዘዲበ፡ ርእሶሙ፡ ከመ፡ ርእየተ፡ እብነ፡ ሰንፔር፡ አምሳላ፡ መንበር፡ ወዲበ፡ አርአያ፡ መንበር፡ ከመ፡ እየተ፡ ብእሲ፡ መልዕልቶ፡ ወርኢኩ፡ ከመ፡ ርእየተ፡ እለ፡ ቄጥሩ፡ ወከመ፡ ርእየተ፡ እሳት፡ እንተ፡ ውስጡ፡ ወዓውዱ። አርስያ፡ ሐ

ቌሁ፡ ወላዕለ፡ ወአርአያ፡ ፈቄህ፡ ወታሕቱ፡ ከመ፡ ርእየተና፡ እሳት፡ ወጸዳል፡ ቦቱ፡ ዐውዱ፡ ከመ፡ ርእየተ፡ ቀሥተ፡ ደመና፡ ዘአመ፡ ክረምት፡ ከመ፡ ርእየተ፡ መብረቅ፡ ዐውዱ፡ ወከመዝ፡ አርአያ፡ እምሳለ፡ ስብሐቲሁ፡ ለእግዚአብሔር፨ ወርእይየ፡ ወደቁ፡ በገጽየ፡ ፡ ወሰማዕኩ፡ ቃል፡ ዘይብለኒ፡ አንተ፡ ወልደ፡ እጓለ፡ እመሕያ፡ ው፡ ቁም፡ በእግሪከ። ወእነግረከ። ወመጽአ፡ መንፈስ፡ ላዕሌየ፡ ሶበ፡ ይትናገረኒ፡ ወአንሥአኒ። ወዓቀመኒ፡ እገርየ፡ ወሰማዕኩዎ፡ ይብለኒ። አንተ፡ ወልደ፡ እጓለ፡ እመሕያው፨ ወናሁ፡ እፌንወከ፡ ኀበ፡ ቤተ፡ እስራኤል፡ እለ፡ እምረሩኒ፡ ወአበዊሆሙኒ፡ ዓለውኒ፡ እስከ፡ ዮም፡ ደቂቆሙ፡ ጽኑዓነ፡ ገጽ፡ ወእኩያነ፡ ልብ። መእፌንወከ፡ ኀቤሆሙ፡ ወበሎሙ፡ ከመዝ፡ ይቤ፡ እግዚአብሔር፡ እግዚእ፡ እመ፡ ይሰምዑ፡ ወይፈርህ፡ እስመ፡ ቤተናመረራን፡ እሙንቱ፡ ወያእምሩ፡ ከመ፡ ነቢይ፡ አንተ፡ በማእከሎሙ፡ ወአንተ፡ ወልደ፡ እጓለ፡ እመሕያው፡ ኢትፍርሆሙ፡ ወኢትደንግፅ፡ እምቃሎሙ፡ እስመ፡ ይረውዱከ፡ ወይቀውሙ፡ በላዕሌከ። ወየዓግቱከ፨ ወትነብር፡ ማእከለ፡ አቃርብት፡ ወኢትፍራህ፡ እምቃሎሙ፡ ወኢትደንግዕ፡ እምገጾሙ፡ እስመ፡ ቤተ፡ መሪራን፡ እሙንቱ፨ ወትነግሮሙ፡ ቃልየ፡ እመ፡ ይሰምዑ፡ ወይደነግፁ፡ እስመ፡ ቤተ፡ መ

(f. 180v)

(col. 1)

ረራን፡ እሙንቱ። ወአንተ፡ ወልዶ፡ እጓለ፡ እመሕያው፡ ስማዕ፡ እንግርከ፡ ወኢትኩን፡ መፈረ፡ ከመ፡ ቤተ፡ መሪራን፡ ወአብቁ፡ አፉከ፡ ወብላዕ፡ ዘአነ፡ እሁበከ፨ ወርኢኩ፡ እድ፡ መጽአ፡ ኀቤየ፡ ውስቴቱ፡ መጸሐፍ፡ (ሕትምት፡ )ወካሠታ፡ በቅድሜየ፡ ወጽሕፍት፡ ይእቲ፡ ውስጣኒ፡ ወአፍአሃኒ፡ ወይብል፡ መጽሐፉ፡ ላህ፡ ወብካይ፡ ወወይሌ፡ ፡ ወይቤለኒ፡ ወልደ፡ እጓለ፡ እመሕያው፡ እእመ፡ ይቤላ፡ ወልድ፡ ንለ፡ ብላስ፡ ኵሎ፡ ዘረከ፡ ዛተ፡ መጽሐፈ፡ ወሐዊረከ፡ ተናገር፡ ለደቂቀ፡ ራኤል፡ ወይቤለኒ፡ አፋከ፡ ይብላዕ፡ ወከርሥከ፡ ይጽገብ፡ ወአብቀውኩ፡ አፋየ፡ ወአፍአመኒ፡ ዛተ፡ መጽሐፈ፡ እምዛቲ፡ መጸሐፍ፡ እንተ፡ ወሀብኩከ፨ ወከርስከ፡ ይበልእ፡ ወአማዑቲከ፡ ይጸግቡ፡ በላእኩ፡ ወኮነተኒ፡ ከመ፡ መዓር፡ ጥዑ፡ መ፡ ውስተ፡ አፋየ። ወይቤለኒ፡ ወልደ፡ እጓለ፡ እመሕያው፡ ሖር፡ በእቤተ፡ እስራኤል፡ እለ፡ አምረሩኒ፡ እሙንቱ፡ ወአበዊሆሙኒ፡ ወዐለውኒ፡ እስከ፡ ዮም፡ ደቂቆሙ፡ ለጽኑዓነ፡ ገጽ፡ ወእኩያነ፡ ልብ፡ ወእሬንወከ፡ ኀቤሆሙ፡ ወበሎሙ፡ ከመዝ፡ ይቤ፡ እግዚአብሔር፡ እግዚእ፡ እመ፡ ይሰምዑ፡ ወይፈርሁ፡ እስመ፡ ቤተ፡ መሪራን፡ እሙንቱ፡ ወየአምሩ፡ ከመ፡ ነቢይ፡ አንተ፡ በማእክሎሙ፡ ወይቤለኒ፡ ወልደ፡ እጓለ፡ እመሕያው፡ ሖር፡ ባእ፡ ቤተ፡ እስራኤል፡ ወንግሮሙ፡ ቃልየ፡ እስመ፡ አኮ፡ ኀበ፡ ሕዝብ፡ ዘዕሙቅ። ፡ ከናፍሪሁ፡ ወክቡድ፡ ልሳኑ፡ ዘእፌንወከ። ዘእንበለ፡ ኀበ፡ ቤተ፡ እስራኤል፡ ወአኮ፡ ኀበ፡ ብዙኀን፡ አሕዛብ፡ እለ፡ ካልእ፡ ነገሮሙ፡ ወካልእ፡ ልሳኖሙ፡ ወአኮ፡ ዘዕፁብ፡ ልሳኑ፡ ወዘኢተአምር፡ ነገሮ፡ ሶበሰ፡ ኀቤሆሙ፡ ፈነውኩከ፡ እምሰምዑከ። ወቤተ፡ እስራኤልሰ፡ ኢሰምዑከ፡ እስመ፡ ኪያየ፡ ኢሰምዑ፡ እስመ፡ ኵሉ፡ ቤተ፡ እስራኤል፡ እኩያን፡ ወጽኑዓነ፡ ልብ፨ ወናሁ፡ አጽናአክዎ፡ ለገጽካ፡ በቅድመ፡ ገጾሙ፡ ወአጽንእ፡ ኃይለከ፡ እምኃይሎሙ፡ ወትጸንዕ፡ ወትረ፡ እምኰኵሕ፡ ወኢትፍርሆሙ፡ ወኢትደንግፅ፡ እምገጾሙ፡ እስመ፡ ቤተ፡ መሪራ

(col. 2)

ን፡ እሙንቱ። ወይቤለኒ፡ ወልደ፡ እጓለ፡ እመሕያው፡ ኵሎ፡ ነገረ፡ ዘነገርኩከ፡ እቀቦ፡ በልብከ፡ ወስምዖ፡ በእዝንከ፡ ወሑር፡ ወባእ፡ ኀበ፡ ፄዋ፡ ሕዝብከ። ወበሎሙ፡ ከመዝ፡ ይቤ፡ እግዚአብሔር፡ እግዚእ፡ እመ፡ ይሰምዑ፡ ወእመ፡ ይፈርሁ፡ ወነሥአኒ፡ መንፈስ፡ ወሰማዕኩ፡ በድኅሬየ፡ ድምፀ፡ ድልቅልቅ፡ ዐቢይ፡ ወቡሩክ፡ ስብሐተ፡ እግዚአብሔር፡ በኀበ፡ ሀሎ፡ ወሰማዕኩ፡ ድምፀ፡ ክነፊሆሙ፡ ለእልክቱ፡ እንስሳ፡ እንዘ፡ ይሰሩ፡ ወተጓድዓ፡ አሐዱ፡ በካልኡ፡ ወድምፀ፡ ሠረገላ፡ ምስሌሆሙ፡ ወድምፀ፡ ድልቅልቅ፡ ዐቢይ። ወነሥአኒ፡ መንፈስ፡ ወሰረረ፡ ብየ፡ ወሖርኩ፡ ወመጽአ፡ እደ፡ እግዚአብሔር፡ ጽኑዕ፡ ዲቤየ፡ ወአብአኒ፡ ኀበ፡ ፄዋ፡ ወበዳሕኩ፡ ኀበ፡ ኵሎሙ፡ እለ፡ ይነብሩ፡ ፈለገ፡ ኮቦር፡ ወነበርኩ፡ ህየ፡ ሰቡዓ፡ መዋዕለ፡ እንዘ፡ አንሶሱ። ማእከለ፡ ማእከሎሙ፡ ወእምድኅረ፡ ስቡዕ፡ መዋዕል፡ ነበበኒእግዚአብሔር፡ ወይቤለኒ፡ ወልደ፡ እጓለ፡ እመሕያው፡ ሰብአ፡ ዐይን፡ ረሰይኩከ። ለቤተ፡ እስራኤል፡ ወትስማዕ፡ ቃለ፡ እምአፉየ፡ ወትጌሥጾሙ፡ በቃልየ። እምከመ፡ እቤሎ፡ ለኃጥእ፡ ሞተ፡ ትመውት፡ ወይኔስሕ፡ ወኢነገርኮ፡ ከመ፡ ይትመየጥ፡ እምፍኖቱ፡ እኩይ፡ ወይሕየው፡ ውእቱ፡ ኃጥእ፡ ይመውት፡ በኃጢአቱ፡ ወደሞ፡ እትኀሠሥ፡ እምእዴከ። ወእመሰ፡ ገሠጽኮ፡ ለኃጥእ፡ ወኢተመይጠ፡ እምኃጢአቱ፡ ወይመውት፡ በጌጋዩ፡ ወአንተሰ፡ አድኀንከ፡ ነፍስከ፡ ወእመ፡ ተመይጠ፡ ጻድቅ፡ እምጽድቁ፡ ወገብረ፡ ኃጢአተ፡ እንዘ፡ አርእዮ፡ መቅሠፍትየ፡ ቅድመ፡ ሞተ፡ ይመውት፡ በጌጋዩ፡ ወኢይዜከር፡ ጽድቆ፡ ዘገብረ፡ ወአትኅሠሥደዋ፡ እምእዴከ። ወእመሰ፡ ገሠጽኮ፡ ለጻድቅ፡ ከመ፡ ኢያአብስ፡ ውእቱኒ፡ ጻድቅ፡ ኢአበስ፡ ሕይወተ፡ የሐዩ፡ ወአንተኒ፡

(col. 3)

አድኃንከ፡ ነፍሰከ። ወመጽአ፡ እደ፡ እግዚአብሔር፡ ላዕሌየ፡ ወይቤለኒ፡ ተንሥእ፡ ወሑር፡ ገዳመ፡ ወበህየ፡ እነግረከ፡ ወተንሣእኩ፡ ወሖርኩ፡ ገዳመ፡ ወረከብኩ፡ በህየ፡ ስብሐተ፡ እግዚአብሔር፡ ይቀውም፡ ከመ፡ ርእየተ፡ ስብሐት፡ ዘርኢኩ፡ በ፡ ጥቃ፡ ፈለገ፡ ኮበር። ወወደቁ፡ በገጽየ፡ ወመጽአ፡ መንፈስ፡ ኀቤየ፡ ወዓቀመኒ፡ በእገርየ፡ ወይቤለኒ፡ ባእ፡ ተዓፀው፡ ማእከለ፡ ቤትከ። አንተ፡ ወልደ፡ እጓለ፡ እመሕያው፡ ናሁ፡ ሞቃሕኩከ፡ ወአሰርኩከ፡ ወኢትወጽእ፡ እማእከሎሙ፡ ወአአሥር፡ ልሳነከ፡ ወትከውን፡ በሃመ፡ ወኢትክል፡ ተናግሮ፡ እስመ፡ ቤተ፡ መሪራን፡ እሙንቱ። ወሶበ፡ ነበብኩከ፡ እክሥት፡ አፉከ፡ ወትብሎሙ፡ ከመ፡ ዝ፡ ይቤ፡ እግዚአብሔር፡ እግዚእ፡ ዘይሰምዕአ፡ ይስማዕ፡ ወዘየዐቢ፡ ይዕበይ፡ እስመ፡ ቤተ፡ መሪራን፡ እሙንቱ። ወአንተኒ፡ ወልደ፡ እጓለ፡ እመሕያው፡ ንሣእ፡ ለከ፡ ግንፋለ፡ ወአንብሮ፡ ቅድመ፡ ገጽከ፡ ወሰአል፡ ውስቴታ፡ ሀገረ፡ ኢየሩሳሌም፡ ምስለ፡ ጥቅማ፡ ወተሐንፅ፡ ውስቴታ፡ ኀበ፡ ይትቃተሉ፡ ወተኃፅራ፡ በተዓይን፡ ወትፌኑ፡ ዘይትቃተል፡ አሐፃ፡ ዓውዳ፡ ወንሣእ፡ ለከ፡ ጤገነ፡ ኃደን፡ ወትሬስዮ፡ ዐረፍተ፡ ሐፂን፡ ማእከሌከ፡ ወማእከለ፡ ሀገር፡ ወትመይጥ፡ ገጸከ፡ ኀቤሃ፡ ወዝንቱ፡ ትእምርት፡ ለደቂቀ፡ እስራኤል። ወትሰክብ፡ በገቦከ፡ ዘፀጋም፡ ወታነብር፡ ኃጢአቶሙ፡ ለደቂቀ፡ እስራኤል፡ ውስቴቱ፡ በኈልቈ፡ መዋዕል፡ ዘሰከብከ፡ ወትነሥእ፡ ኀጢአቶሙ፡ ወአነ፡ ወሀብኩከ፡ ክልኤሆን፡ ጌጋዮሙ፡ በኍልቈ፡ ውእቱ፡ መዋዕል፡ ፫፡ የወን፡ እለተ፡ ወትነሥእ፡ ኃጢአተ፡ ቤተ፡ እስራኤል፡ ወፈጺመከ፡ ዘንተ፡ ትሰክብ፡ በገቦከ፡ ዘየማ

(f. 181r)

(col. 1)

ን፡ ወትነሥእ፡ ኃጢአተ፡ ቤተ፡ ይሁዳ፡ ወረሰይኩ፡ ለከ፡ ፵፡ ዕለተ፡ ከመ፡ ዓመት፡ ወታስተዴሉ፡ ገጸከ፡ ለአመ፡ ኀበ፡ ዓገትዋ፡ ለኢየሩሳሌም። ወታጸንዕ፡ መዝራዕተከ፡ ወትትኔበይ፡ ላዕሌሃ፨ ወናሁ፡ አአስረከ፡ ከመ፡ ኢትትመየጥ፡ በገቦከ፡ እምገቦከ፡ እስከ፡ የኀልቅ፡ መዋዕለ፡ ዕፅወትከ። ወትነሥእ፡ ለከ፡ ስርናየ፡ ወብርስነ፡ ወሰገመ፡ ወአቀረ፡ ወትወድዮ፡ ዲበ፡ ፩ጻሕበ፡ ልሕኵት፡ ወትገብሮሙ፡ ለከ፡ ኅብስታ፡ በኁልቈ፡ ውእቱ፡ መዋዕል፡ ዘትሰክብ፡ በገቦከ፡ ሠለስተ፡ ምእተ፡ ወተሰዓ፡ ዕለተ፡ ትሴስዮ፡ ወዘበላዕከ፡ እክል፡ በመዳልው፡ ዕሥራ፡ ሰቅል፡ ለለ፡ ዕለትከ፡ በሰርኮ፡ ወማየ፡ ትስቲ፡ ስድስተ፡ እዴሃ፡ ለአን፡ ወጻፍንታ፡ ሰገም፡ ትሴሰይ፡ ወታበስሎሙ፡ ውስተ፡ ኵስሐ፡ ሰብእ። ወትደፍኖ፡ በቅድሜሆሙ፡ ወትብሎሙ፡ ከመዝ፡ ይቤ፡ እግዚአብሔር፡ አምላከ፡ እስራኤል፡ ከመዝ፡ ይበልዑ፡ ደቂቀ፡ እስራኤል፡ ኵስሖሙ፡ በውስተ፡ አሕዛብ፡ ዘእዘርዎሙ፡ ህየ፡ ወእቤ፡ (አህ፡ አህ፡ አህ፡ )ሐሰ፡ ለከ፡ እግዚኦ፡ አምላከ፡ እስራኤል፡ ኢተገመነት፡ ነፍስየ፡ በርኩስ፡ ወበማሙታ፡ ወብልዐ፡ አርዌ፡ ኢበላዕኩ፡ እምአመ፡ ተወለድኩ፡ እስከ፡ ይእዜ፡ ወኢቦአ፡ ኵሉ፡ ዘሥጋ፡ ውስተ፡ አፉየ፡ ርኵስ። ወይቤለኒ፡ ናሁኬ፡ ወሀብኩከ፡ ጽፍአ፡ ላህም፡ ህየንተ፡ ጽፍአ፡ ሰብእ፡ ወግበር፡ ቦቱ፡ ኅብስተክትወይቤለኒ፡ ወልደ፡ እጓለ፡ እመሕያው፡ ናሁ፡ አነ፡ አጠፍእ፡ (በትረ፡ )እክል፡ እምኢየሩሳሌም፡ ወይበልዑ፡ ኅብስተ፡ በመዳልዉ፡ (ወበጻሕት፡ )ወይሰትዩ፡ ማዮሙ፡ በመስፈርት፡ (ወሕማም፡ )ወይሰትዩ፡ ሙሱነ፡ ወይጼነሱ፡ እከለ፡ ወማየ፡ ወይትቃተሉ፡ ቢጽ፡ ምስለ፡ እኁሁ፡ ወይትመሰዉ፡ በኃጢአቶሙ፨ ወአንተ፡ ወልደ፡ እጓለ፡ እመሕያው፡ ንሣእ፡ ለከ፡ ኵናተ፡ በሊሐ፡ ዘይበልሕ፡ እመላጼ፡ ቀራጺ፡ ተሣየጥ፡ ለከ፡ ወተላጸይ፡ ባቲ፡ ርእሰከ፡ ወጽሕመከ፡ ወትነሥእ፡ ለከ፡ እብነ፡ መዳልው፡ ወትደልዎ፡

(col. 2)

ሠለስተ፡ እዴሁ፡ ፻ውዒ፡ በማእከለ፡ ሀገር፡ በእሳት፡ ሶበ፡ ፈጸምከ፡ መዋዕለ፡ ዕፅወትከ። ወሣልስተ፡ ትጌምድ፡ በኵናት፡ በዐውዳ፡ ወሣልስተ፡ ትዘሩ፡ በነፋስ፡ ወአተሉ፡ መጥባሕትየ፡ ድኅሬሆሙ፡ ወትነሥእ፡ እምህየ፡ ኅዳጣነ፡ በኍልቍ፡ ወትክድኖሙ፡ ክዳነከ። ዓዲ፡ ትነሥእ፡ እምውስቴቶሙ፡ ወትዌርዎሙ፡ ውስተ፡ እሳት፡ ወታውዕዮሙ፡ በእሳት፡ ወይወፅእ፡ እሳት፡ እምኔሃ። ወትቤሎሙ፡ ለኵሉ፡ ቤተ፡ እስራኤል፡ ከመዝ፡ ይቤ፡ አዶናይ፡ እግዚአብሔር፡ ማእከለ፡ አሕዛብ፡ አንበርክዋ፡ ለኢየሩሳሌም፡ ወለአድያሚሃ፡ እስመ፡ አምረረት፡ ሕግየ፡ ለሕዝብ፡ ኃጥእ፡ ወሥርዓትየ፡ ለበሐውርት፡ ዘሀውዳ፡ እስመ፡ ሐደጉ፡ ሕግየ፡ ወኢገብሩ፡ ሥርዓት፡ የ። ከመዝ፡ ይቤ፡ እግዚአብሔር፡ እስመ፡ ምክንያተ፡ ኮኑክሙ፡ አሕዛብ፡ እለ፡ ዐውድክሙ፡ ወኢገበርክሙ፡ በሕግየ፡ ወኢሖርክሙ፡ በሥርዓትየ፡ ወገበርክሙ፡ በሕገ፡ አሕዛብ፡ እለ፡ ዐውድክሙ። ከመ፡ ዝ፡ ይቤ፡ አዶናይ፡ እግዚአብሔር፡ ናሁ፡ አነ፡ እኰንነኪ፡ በማእከሌኪ፡ በቅድመ፡ አሕዛብ፡ ወእገብር፡ ላዕሌኪ፡ ዘኢገበርኩ፡ ወኢይገብር፡ ዘከማሁ፡ በኵሉ፡ ርኵስኪ፡ በእንተ፡ ዝንቱ፡ አበው፡ ይበልዑ፡ ውሉዶሙ፡ በማእከሌኪ፡ ወውሉድ፡ ይበልዑ፡ አበዊሆሙ፡ ወእትቤቀለኪ፡ ወእዘርዎሙ፡ ውስተ፡ ኵሉ፡ ነፋሳት፡ ለእለ፡ ተርፉ፡ ውስቴትኪ፡ በእንተ፡ ዝንቱ፡ ሕያሙ፡ አነ፡ ይቤ፡ እግዚአብሔር፡ አዶናይ፡ አኮኑ፡ መቅደስየ፡ አርኰስኪ፡ በኵሉ፡ ኃሣርኪ፡ ወበኵሉ፡ ርኵስኪ። ከማሁ፡ አነሂ፡ ገደፍኩኪ፡ ዐይንየሂ፡ ኢይምሕከኪ፡ ወአነሂ፡ ኢይሠሃለኪ፡ ሣልስትኪ፡ በወድብድ፡ ወበረኀብ፡ ይመውት፡ በማእከሌኪ። ወሣልስትኪ፡ እዘርዎሙ፡ ውስተ፡ ኵሉ፡ ነፋሳት። ወሣልስትኪ፡ ይወ

(col. 3)

ድቁ፡ በኵናት፡ በዐውድኪ፡ ወአተልዎሙ፡ መጥባሕተ፡ በድኅሬሆሙ፡ ወእሠልጥ፡ መዐትየ፡ ወመቅሠፍትየ፡ ላዕሌሆሙ፡ ወተአምሪ፡ ከመ፡ አነ፡ እግዚአብሔር፡ ዘነበብኩ፡ በቅንአትየ፡ ሶበ፡ ሠለጥኩ፡ መዐትየ፡ በላዕሌሆሙ፡ ወአጠፍአኪ፡ ምስለ፡ ዓዋልድኪ፡ በዐውድኪ። በቅድመ፡ ኵሉ፡ ኀላፊት፡ ወትትመነደቢ፡ ወትደነግፂ፡ በኀበ፡ ሕዝብ፡ እለ፡ ዐውድኪ፡ ሶበ፡ ተበቀልኩኪ፡ በመዐትየ፡ አነ፡ እግዚአብሔር፡ ዘነበብኩ፡ ከመ፡ እፌኑ፡ አኅፃየ፡ ዘረኀብ፡ ላዕሌሆሙ፡ ወእፌንዎሙ፡ ያኀልቁክሙ፡ በረኀብ፡ ወአጠፍእ፡ እከለኪ፡ ወእፌኑ፡ ረኀበ፡ ላዕሌኪ፡ ወአርዌ፡ እኩየ፡ ወእቀሥፈኪ፡ ወይመጽእ፡ ላዕሌኪ፡ ብድብድ፡ ወኵናት፡ ወደመ፡ አመጽእ፡ ላዕሌኪ፡ ወየዐግቱኪ፡ ወአነ፡ እግዚአብሔር፡ ዘነበብኩ፤ ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ አጽንዕ፡ ገጸከ፡ ላዕለ፡ አድባረ፡ እስራኤል፡ ወተነበይ፡ ሎሙ፡ ወበሎሙ፡ ለአድባረ፡ እስራኤል፡ ስምዑ፡ ቃለ፡ እግዚአብሔር። ከመዝ፡ ይቤ፡ አዶናይ፡ እግዚአብሔር፡ ለአድባር፡ ወለአውግር፡ ወለኰሪር፡ ወለቈላት፡ ናሁ፡ አነ፡ አመጽእ፡ ላዕሌ፡ ሙኵናተ፡ ወእሤርዎሙ፡ ለዐበይትክሙ፡ ወለንኡስክሙ፡ ወይትቀጠቀጥ፡ መሥዋዕቲክሙ፡ ወእነጽሖሙ፡ ለአብድንቲክሙ፡ በቅድመ፡ ጣዖትክሙ፡ ወይወድቅ፡ አብድንቲክሙ፡ ለደቂቀ፡ እስራኤል፡ በቅድመ፡ አማልክቲክሙ። ወእዘሩ፡ አዕፅምቲክሙ፡ በቅድመ፡ መሥዋዕቲክሙ። በኵሉ፡ በሐውርቲክሙ፡ ወይጠፍአ፡ አህጉሪክሙ፡ ወመዝበረ፡ ይከውን፡ ማኅፈዲክሙ፡ ወይደመሰስ፡ መሥዋዕቲክሙ፡ ወይትቀጠቀጡ፡ አማልክቲሙ፡ ወየአትት፡ ምሕራማቲከ

(f. 181v)

(col. 1)

ሙ፡ ወይሠዐር፡ ምግባራቲክሙ፡ ወይወድቅ፡ አብድንቲክሙ፡ ወተአምሩ፡ ከመ፡ አነ፡ ውእቱ፡ እግዚአብሔር፡ ወአተርፍ፡ እለ፡ ድኅኑ፡ እምውስቴትክሙ፡ እምኵናት፡ በውስተ፡ አሕዛብ፡ ሶበ፡ ዘረውኩክሙ፡ በውስተ፡ በሐውርት፡ ወይዜከሩኒ፡ እለ፡ ድኅኑ፡ እምውስቴት፡ ክሙ፡ በውስተ፡ አሕዛብ፡ እለ፡ ተፄወውህየ፡ መሐልኩ፡ ለልቦሙ፡ ዘዘመወ፡ ወርኅቀ፡ እምኔየ፡ ወለአዕይንቲሆሙ፡ ዘዘመዋ፡ ወተለዋ፡ ጣዖተ፨ ይጠባሕ፡ ገጾሙ፡ በእንተ፡ እከየ፡ ምግባሮሙ፡ ከመ፡ በኵሉ፡ አማልክቲሆሙ፡ ወየአምሩ፡ ከመ፡ አነ፡ እግዚአብሔር። ወአኮ፡ ለከንቱ፡ ዘነበብኩ፡ በእንተ፡ ዝንቱ፡ ኵሉ፡ እክዮሙ፡ ከመዝ፡ ይቤ፡ እግዚአብሔር፡ ጥፋሕ፡ እደዊከ፡ ወአጽሕሰ፡ በእገሪከ፡ ወበል፡ አሌ፡ አሌ፡ ላዕለ፡ ኵሉ፡ አማልክቲሆሙ፡ ለእስራኤል፡ በኵናት፡ ወበረኀብ፡ ወብድብድ። ዘርኅቀኒ፡ ይመውት፡ በብድብድ፡ ወዘቀርበኒ፡ ይመውት፡ በኵናት፡ ወዘተርፈኒ፡ ውስተ፡ ሀገር፡ ወቀዐግተ፡ የኀልቅ፡ በረኀብ፡ ወአሠልጥ፡ መዐትየ፡ በላዕሌሆሙ፡ ወየአምሩ፡ ከመ፡ አነ፡ እግዚአብሔር። ሶበ፡ ወድቀ፡ አብድንቲሆሙ፡ ማእከለ፡ አማልክቲሆሙ፡ ወዐውደ፡ መሥዋዕቲ፡ ሆሙ፡ ወበኵሉ፡ አውግር፡ ነዋኀት፡ ወበኵሉ፡ አርእስተ፡ አድባር፡ ወታሕተ፡ ጽላሎተ፡ ዕፅ፡ ወታሕተ፡ ኵሉ፡ ቈጽል፡ ኀበ፡ ዐጠኑ፡ መዐዛ፡ ሠናየ፡ በኵሉ፡ ጣዖቆሙ፡ ወእትነሣእ፡ ላዕሌሆሙ፡ ወአጠፍአ፡ ለምድሮሙ፡ ወእሤርዎሙ፡ እምብሔረ፡ ዴብላታ፡ በኵሉ፡ በሐውርቲሆሙ፡ ወየአምሩ፡ ከመ፡ አነ፡ ውእቱ፡ እግዚአብሔር። ወነበበኒ፡ እግዚአብሔር፡ ወይቤለኒ፡ አንተ፡ ወልደ፡ እጓለ፡ እመሕያው፡ ከመዝ፡ ይቤ፡ አዶናይ፡ እግዚአብሔር፡ ለምድረ፡ እስራኤል፡ በጽሐ፡ ዕድሜ፡ ወ

(col. 2)

ኃለፈ፡ ለአርባዕቱ፡ አጽናፈ፡ ምድር፡ በጽሐ፡ ዕድሜ፡ ወዐደወ፡ ኀቤኪ፡ ወእፌኑ፡ መዐትየ፡ ላዕሌኪ፡ አነ፡ ወእትቤቀለኪ፡ በፍኖትኪ፡ ወአገብእ፡ ድኅሬኪ፡ ኵሎ፡ ኃሣረኪ፡ ወዐይንየ፡ ኢትምሕከኪ፡ ወኢይሠሃለኪ፡ ወአገብእ፡ ላዕሌኪ፡ ፍኖተኪ፡ ወርኵሰኪ፡ ወይከውን፡ በማእከሌኪ፡ ወተአምረ፡ ከመእነ፡ እግዚአብሔር፡ ከመዝ፡ ይቤ፡ አዶናይ፡ እግዚአብሔር፡ እኪት፡ አንቲ፡ አሐቲ፡ እኪት፡ በጽሐት፡ በጽሐ፡ ዕድሜሃ፡ ኀቤኪ፡ ወተንሥአት፡ ወናሁ፡ መጽአት፡ ወተጸፍረት፡ ላዕለ፡ ዘይነብር፡ ውስተ፡ ምድር፡ ወበጽሐ፡ ዕድሜሃ፡ ወቀርበ፡ ዕለቱ፡ አኮ፡ በሁከት፡ ወአኮ፡ በሕማም፡ አልጸቀ፡ ይእዜ፡ ከመ፡ ዕክአው፡ መዐትየ፡ ላዕሌኪ፡ ወአሠልጥ፡ መቅሠፍትየ፡ ዲቤኪ፡ ወእኰንነኪ፡ በፍኖትኪ፡ ወአገብእ፡ ላዕሌኪ፡ ኵሎ፡ ፍኖተኪ፡ ወርኵሰኪ፡ ወኢይሠሃለኪ፡ ወዐይንየ፡ ኢትምሕከኪ፡ እስመ፡ አገብእ፡ ዲቤኪ፡ ፍኖተኪ፡ ወይከውን፡ ርኵስኪ፡ በማእከሌኪ፡ ወተአምሪ፡ ከመ፡ አነ፡ እግዚአብሔር፡ ዘእቀሥፍ። ናሁ፡ በጽሐ፡ ዕድሜሁ፡ ወነያ፡ ዕለተ፡ እግዚአብሔር፡ ወፅአት፡ ወተጸፍረት፡ ወሠረፀት፡ በትር፡ ወተንሥአት፡ ጽእለታ፡ ወተቀጥቀጠ፡ ምርጉዘ፡ ኃጥእ፡ ወተንሥአት፡ ዓመፃ። አኮ፡ በሁከት፡ ወአኮ፡ በጕጕአ፡ በጽሐ፡ ዕድሜሁ፡ ወነያ፡ ዕለታ፡ ዘተሣየጠ፡ ኢይትፌሣሕ፡ ወዘሤጠ፡ ኢይቴከዝ፡ እስመ፡ መቅሠፍታ፡ መልአ፡ ላዕለ፡ ኵለንታሃ፡ ወኢይሠወጥ፡ እንከ፡ ዘተሣየጠ፡ ኀበ፡ ዘሤጠ፡ ወዓዲ፡ ውስተ፡ ሕይወት፡ የሐዩ። እስመ፡ ርእየ፡ ኵለንታሃ፡ ወኢተሠውጠ፡ እንከ፡ ወሕይወቱ፡ ለሰብእ፡ ቅድመ፡ አዕይንቲሁ። ንፍሑ፡ ቀርነ፡ ወስብኩ፡ ለኵሎሙ፡ ወአልቦ፡ ዘይፀብእ፡ እስመ፡ መቅሠፈትየ፡

(col. 3)

ላዕሌሆሙ። ቀትል፡ በኵናት፡ እምአፍአሃ፡ ወረኀብ፡ ወብድብድ፡ እምውሥጣ፡ ዘገዳም፡ ይወድቅ፡ በኵናት፡ ወዘውስተ፡ ሀገር፡ የኀልቅ፡ በረኀብ፡ ወብድብድ፡ ወይድኅኑ፡ እለ፡ ይድኅኑ፡ እምውስቴቶሙ፡ ወይነብሩ፡ ውስተ፡ አድባር፡ ከመ፡ ርግብ፡ ዘይትሜሀር፡ ሠሪረ፡ እቀትለክሙ፡ ለኵልክሙ፡ በኃጢአትከሙ፡ ወይደከማ፡ እደው፡ ወይበኈብኍ፡ እገሪክሙ፡ በመግል፡ ወትቀንቱ፡ ሠቀ። ወይደፍነክሙ፡ ድንጋፄ፡ ወኃፍረት፡ ውስተ፡ ገጽክሙ፡ ወውስተ፡ ርእስክሙ፡ ለኵልክሙ፡ ብርሃት፡ ወርቆሙኒ፡ ይዘረው፡ ውስተ፡ መርኅብ፡ ወኢያድኅኖሙ፡ ወርቆሙ፡ ወብሩሮሙ፡ በዕለተ፡ መዐቱ፡ ለእግዚአብሔር፡ ነፍሶሙ፡ ኢትጸግብ፡ ወከርሦሙ፡ ኢትመልእ፡ በእንተ፡ መቅሠፍተ፡ ኃጢአቶሙ፡ ከንቶሆሙ፡ ድኅሬሁ፡ ለዓለም፡ ለትዝህርቶሙ፡ ረሰይዎ፡ ወገብሩ፡ ሎሙ፡ ምስለ፡ ርኵሶሙ፡ እምውስቴቱ፡ ወበእንተ፡ ዝንቱ፡ አኅሠርክዎሙ፡ ወአገብኦ፡ ውስተ፡ እደ፡ ነኪር፡ ወይበርብርዎ፡ ወየሐበልይዎ፡ ኃጥአነ፡ ምድር፡ ወያረኵስዎ፡ ወእመይጥ፡ ገጽየ፡ እምኔሆሙ፡ እስመ፡ አርኰሱ፡ ሥርዓትየ፡ ወይበውእ፡ ላዕሌሆሙ፡ ወይደብይዎሙ፡ ወይኀሥርዎሙ፡ እስመ፡ ከመ፡ መልአት፡ ምድር፡ አሕዘበ፡ መልአት፡ ኃጢአተ። ወአመጽእ፡ እኩያነ፡ አሕዛበ፡ ወይወርስዎሙ፡ አብያቲሆሙ፡ ወእመይጥ፡ ትዕቢተ፡ ኀይሎሙ፡ ወያረኵሱ፡ መቅደሶሙ፨ ወይመጽእ፡ ዘየዐርቆሙ፡ ወኢይገብር፡ ሰላመ፡ ወኢይረክብ፡ ዘእንበለ፡ ወይሌ፡ በዲበ፡ ወይሌ፡ ወድንጋፄ፡ በዲበ፡ ድንጋፄ፡ ወየኀሥሡ፡ ራእየ፡ እምነቢይ፡ ወትትገደፍ፡ ኦሪት፡ እምካህን፡ ወትትረሣዕ፡ ምክር፡ እምሊቃናት፡ ወይላህዉ፡

(f. 182r)

(col. 1)

ንጉሥ፡ ወመላእክት፡ ይለብሱ፡ ኃሣረ፡ ወይደክማ፡ እደዊሆሙ፡ ለአሕዛበ፡ ምድር፡ ወእሬስዮሙ፡ በከመ፡ ፍኖቶሙ፡ ወእትቤቀሎሙ፡ በኵነኔሆሙ፡ ወየአምሩ፡ ከመ፡ አነ፡ እግዚአብሔር። ወኮነ፡ አመ፡ ሳድስ፡ ዓመት፡ ወሳድስ፡ ወርኅ፡ በሐሙስ፡ ሠርቅ፡ እንዘ፡ እነ፡ ሀሎኩ፡ እነብር፡ ውስተ፡ ቤትየ፡ ወረበናተ፡ አይሁድ፡ ቅድሜየ፡ ወመጽአ፡ እደ፡ እግዚአብሔር፡ ዲቤየ። ወርኢኩ፡ ወናሁ፡ አምሳለ፡ ብእሲ፡ እምሐቋሁ፡ እስከ፡ ታሕቱ፡ እሳት፡ ወእምሐቌሁ፡ እስከ፡ ላዕሉ፡ ከመ፡ ርእየተ፡ አውራስ፡ አምሳለ፡ እለ፡ ቄጥሩ፡ ወአንሥአኒ፡ ከመ፡ ዘእድ። ወአኀዘኒ፡ በድማኅየ፡ ወአንሥአኒ፡ መንፈስ፡ ማእከለ፡ ሰማይ፡ ወምድር፡ ወወሰደኒ፡ ኢየሩሳሌም፡ በራእየ፡ እግዚአብሔር፡ ወአብጽሐኒ፡ ንበ፡ አንቀጽ፡ ውሣጢ፡ ዘይኔጽር፡ ደቡበ፡ ኀበ፡ ሀሎ፡ ምስል፡ ጣፆት፡ ወረከብኩ፡ በህየ፡ ስብሐተ፡ እግዚአብሔር፡ አምላከ፡ እስራኤል፡ ዘከመ፡ ርኢኩ፡ ቀዲሙ፡ በገዳም። ወይቤለኒ፡ ወልደ፡ እጓለ፡ እመሕያሙ፡ ነጽር፡ በአዕይንቲከ፡ መንገለ፡ ደቡብ፡ ወነጸርኩ፡ መንገለ፡ ደቡብ፡ ወርኢኩ፡ ኀበ፡ ኆኅተ፡ ምሥዋዕ፡ ምስለ፡ ለውእቱ፡ ጣዖተ፡ ቅንአት፡ ወእምህየ፡ ያበውእ፡ መንገለ፡ ጽባሕ። ወይቤለኒ፡ ወልደ፡ እጓለ፡ እመሕያው፡ ርኢከኑ፡ ዘይገብሩ፡ ኃጢአተ፡ ዐቢየ፡ ቤተ፡ እስራኤል፡ በዝየ፡ ከመ፡ ይዕልዉ፡ ቅድስትየ፡ ወትሬኢ፡ እንከ፡ ዘየዐቢ፡ ኃጢአተ። ወአብአኒ፡ ኆኅተ፡ አጸድ፡ ወረከብኩ፡ ስቍረተ፡ ውስተ፡ ዓረፍት፡ ወይቤለኒ፡ ወልደ፡ እጓለ፡ እመሕያው፡ ክሪውስተ፡ ዓረፍት፡ ወከረይኩ፡ ውስተ፡ ዓረፍት፡ ወረከብኩ፡ ኆኅተ፡ አሐተ። ወይቤለኒ፡ ባእ፡ ወርኢ፡ ዘይገብሩ፡ ኃጢአቶሙ፡ ወእከዮሙ፡ ወቦእኩ፡ ወርኢኩ፡ አምሳለ፡ ኵሉ፡ ዘይትሐወስ፡ አዕዋፍ፡ ወእን

(col. 2)

ስሳ፡ ከንቱ፡ ወርኩስ፡ ወኵሎ፡ ጣዖቶሙ፡ ለቤተ፡ እስራኤል፡ ወሥዑል፡ ውስተ፡ ዐውዱ፡ ለዓረፍት፡ ወሰብአ፡ ብእሲ፡ እምረበናተ፡ እስራኤል፡ ወአዛንያስ፡ ወልደ፡ ያፍን፡ ይቀውም፡ ማእከሎሙ፡ በቅድሜሆሙ፡ ወኵሎሙ፡ ይጸውሩ፡ ማዕጠንተ፡ ወየዐርጉ፡ ጢሰ፡ ዕጣን። ወይቤለኒ፡ ርኢኮኑ፡ ወልደ፡ እጓለ፡ እመሕያው፡ ዘይገብሩ፡ ረበናተ፡ ቤተ፡ እስራኤል፡ ኵሎሙ፡ ቦኡ፡ ውሣጥያቲሆሙ፡ የኀብኡ፡ ወይብሉ፡ ኢይሬኢ፡ እግዚአብሔር፡ ወኀደጋ፡ እግዚአብሔር፡ ለምድሩ። ወይቤለኒ፡ ነዓኬ፡ ትርአይ፡ ዘየዐቢ፡ አሐደ፡ ኃጢአተ፡ ዘይገብሩ፡ ወአብአኒ፡ ዐንቀጸ፡ አፀደ፡ ቤተ፡ እስራኤል፡ ዘይኔጽር፡ ሰሜነ፡ ወረከብኩ፡ በህየ፡ አንስት፡ ይነብራ፡ ወያስቆቅዋሁ፡ ለተሙዝ። ወይቤለኒ፡ ርኢኬ፡ ወልደ፡ እጓለ፡ እመሕያው፡ ወዓዲ፡ ትሬኢ፡ ዘየዐቢ፡ ኃጢአቶሙ። ወአብአኒ፡ ዐጸደ፡ ቤተ፡ እግዚአብሔር፡ ውሣጢ፡ ቅድመ፡ ኆኅት፡ ወናሁ፡ አንቀጸ፡ ቤተ፡ እግዚአብሔር፡ ማእከለ፡ ኤላም፡ ወማእከለ፡ ምሥዋዕ፡ ፳ወ፭፡ ዕደው፡ ዘባኖሙ፡ መንገለ፡ ቤተ፡ እግዚአብሔር፡ ወገጾሙ፡ መንገለ፡ ጽባሕ፡ ወይሰግዱ፡ ለፀሐይ። ወይቤለኒ፡ ርኢከኑ፡ ወልደ፡ እጓለ፡ እመሕያው፡ ታስተ፡ ቃልልኑ፡ ለቤተ፡ ይሁዳ፡ ዘንተ፡ ኃጢአቶሙ፡ ዘይገብሩ፡ በዝየ፡ እስመ፡ መልእዋ፡ ለምድር፡ ጣዖቶሙ፡ ወዐለውኒ፡ ወአምዕዑኒ፡ ወናሁ፡ አንኁ፡ ዐዕቆሙ፡ ወይሳለቁ፡ ወአነሂ፡ እትቤቀሎሙ፡ በመዐትየ፡ ወኢይሠሀሎሙ፡ ወዐይንየኒ፡ ኢትምሕኮሙ፡ ወየአወይዉ፡ ውስተ፡ እዝንየ፡ በዐቢይ፡ ቃል፡ ወኢይሰምዖሙ፡ ወከልሐ፡ ውስተ፡ እዝንየ፡ በዐቢይ፡ ቃል፡ ወቤለኒ፡ አልጸቀ፡ መቅሠፍታ፡ ለዛ፡ ሀገር፡ ወኵሎሙ፡ ጕድብ፡ ንዋየ፡ ሞተ፡ ውስተ፡ እደዊሆሙ፡ በዘ፡ ይሤርው

(col. 3)

ዎሙ፡ ወናሁ፡ ወመጽኡ፡ ስድስቱ፡ ዕደው፡ እምፍኖተ፡ አንቀጽ፡ ዘይኔጽር፡ ደቡበ፡ ወኵሎሙ፡ ጕድብ፡ ውስተ፡ እደዊሆሙ፡ ወ፩፡ ብእሲ፡ ይቀውም፡ ማእከሎሙ፡ ዘይለብስ፡ ጶዴሬ፡ ወቅናተ፡ ሰንፔር፡ ውስተ፡ ሐቌሁ፡ ወቀለመ፡ ጸሐፊ፡ በሐቋሁ፡ ወቦአ፡ ወቆመ፡ ውስተ፡ ምሥዋዕ፡ ዘብርት፡ ወዐርገ፡ ስብሐተ፡ እግዚአብሔር፡ አምላከ፡ እስራኤል፡ እምኪሩብ፡ ወቦአ፡ ቤተ፡ ወጸውዖ፡ ለብእሲ፡ ዘይለብስ፡ ጰዴሬ፡ ዘቦ፡ ቅናተ፡ ሰንፔር፡ ውስተ፡ ሐቌሁ። ወቀለመ፡ ጸሐፊ፡ ወይቤሎ፡ እግዚአብሔር፡ ባእ፡ ማእከለ፡ ሀገር፡ ወማእከለ፡ ኢየሩሳሌም፡ ወጸሐፍ፡ ሔትዮተ፡ ውስተ፡ ፍጽሞሙ፡ ለዕደው፡ እለ፡ ተከዙ፡ በእንተ፡ ዝንቱ፡ ኵሉ፡ ኃጢአት፡ ዘኮነ፡ ማእከሎሙ። ወበሎሙ፡ ለእሉ፡ እንዘ፡ እሰምዓከ፡ ወባኡ፡ ውስተ፡ ሀገር፡ ድኅሬሁ፡ ወበል፡ ግዝሙ፡ ወኢትምሐኩ፡ ዐይንክሙ፡ ወኢትምሐክ፡ ልሂቀ፡ ወወሬዛ፡ ወድንግለ፡ ወሕፃናተ፡ ወአንስተ፡ ቅትሉ፡ ወደምስሱ፡ ወለኵሎሙ፡ እለ፡ ቦሙ፡ ሄትዮተ፡ ኢትቅረብዎሙ። ወቅድሙ፡ አምቅዱሳንየ፡ ወአምረበናትየ፡ አለ፡ ውስተ፡ ቤትየ። ወይቤሎሙ፡ አርኵስዎ፡ ለዝ፡ ቤት፡ ወምልኡ፡ ውስተ፡ ፍኖት፡ ቅቱላነ፡ እንዘ፡ ትወፅኡ፡ ግዝሙ። ወሶበ፡ ገዞሙ፡ ወደቁ፡ በገጽየ፡ ወአውየውኩ፡ ወእቤ፡ አሌ፡ ሊተ፡ አዶናይ፡ እግዚአብሔር፡ ታጠፍኦሙኑ፡ ለእለ፡ ተርፋ፡ እስራኤል፡ ዘከዐውከ፡ መዐተከ፡ ዲበ፡ ኢየሩሳላም። ወይቤለኒ፡ አብየት፡ ኃጢአቶሙ፡ ለቤተ፡ እስራኤል፡ ወይሁዳ፡ ፈድፋደ፡ እስመ፡ ከመ፡ መልአት፡ ምድር፡ አሕዛበ፡ ብዙኃነ፡ ከማሁ፡ መልአት፡ ኢየሩሳሌም፡ ዓመፃ፡ ወርኵሰ፡ ወይቤሉ፡ ኀደጋ፡ እግዚአብሔር፡ ለምድሩ፡ ወኢይኔጽሮሙ፡ ወዐይንየ፡ ኢት

(f. 182v)

(col. 1)

ምሕኮሙ፡ ወኢትምሕሮሙ፡ ወእፈድዮሙ፡ በከመ፡ ፍኖቶሙ፡ ዲበ፡ ርእሶሙ፡ ወመጽአ፡ ዝኩ፡ ብእሲ፡ ዘይለብስ፡ ጶዴሬ፡ ወቅናት፡ ውስተ፡ ሐቌሁ፡ ወተሠጥወ፡ ወይቤ፡ ገበርኩ፡ በከመ፡ አዘዝከኒ። ወነጸርኩ፡ ወርኢኩ፡ መልዕልተ፡ ሰማይ፡ ዘዲበ፡ ርእሶሙ፡ ለኪሩብ፡ ከመ፡ አምሳለ፡ ሰንፔር፡ ወይቤሎ፡ ለብእሲ፡ ዘይለብስ፡ ጶዴሬ፡ ባእ፡ ማእከለ፡ ሠረገላ፡ ዘታሕተ፡ ኪሩብ፡ ወምላእ፡ እዴከ፡ አፍሐመእሳት፡ እማእከለ፡ ኪሩብ፡ ወዝርዎ፡ ውስተ፡ ሀገር፡ ወቦአ፡ በቅድሜየ፡ ወይቀውም፡ ኪሩብ፡ እምየማነ፡ ቤት፡ ሶበ፡ ይበውእ፡ ውእቱ፡ ብእሲ። ወመልአ፡ ደመና፡ ዓፀደ፡ ውሣጤ፡ ወተንሥአ፡ ስብሐተ፡ እግዚአብሔር፡ እምኪሩብ፡ ወቦአ፡ ቤተ፡ ወመልአ፡ ቤተ፡ ደመና፡ ወመልአ፡ ዓፀደ፡ ፀዳለ፡ ስብሐቲሁ፡ ለእግዚአብሔር፨ ወይሰማዕ፡ ድምፀ፡ ክነፊሆሙ፡ ለኪሩብ፡ እስከ፡ ጸናፊ፡ አፀድ፡ ከመ፡ ቃለ፡ እግዚአብሔር፡ ሶበ፡ ይነብብ፡ ሰዳየ። ወእምዝ፡ ሶበ፡ አዘዞ፡ ለዝኩ፡ ብእሲ፡ ዘይለብስ፡ ልብሰ፡ ቅድሳት፡ ወይቤሎ፡ ንሣእ፡ እሳተ፡ እማእከለ፡ ሠረገላ፡ በማእከለ፡ ኪሩብ፡ ወቦአ፡ ወቆመ፡ ኀበ፡ ሠረገላ፡ ወአንሥአ፡ እዴሁ፡ ኪሩብ፡ እማእከለ፡ ኪሩቤል፡ ኀበ፡ እሳት፡ ብእሲ፡ ዘሀሎ፡ ማእከለ፡ ኪሩቤል፡ ወነሥአ፡ ወመጠዎ፡ ለዝኩ፡ ዘይለብስ፡ ልብስ፡ ቅድሳት፡ ውስተ፡ እዴሁ፡ ነሥአ፡ ወአውፅአ፡ ወርኢክዎሙ፡ ለኪሩቤል፡ አምሳለ፡ እደ፡ ሰብእ፡ ታሕተ፡ ክነፊሆሙ፡ ወነጽርኩ፡ ወርኢኩ፡ መንኰራኵረ፡ አርባዕተ፡ ይቀውም፡ ኀበ፡ ኪሩብ፡ ወአሐዱ፡ መንኰራኵር፡ ታሕተ፡ ለኪሩብ፡ ወርእየቱ፡ ለኪሩብ፡ ከመ፡ አፍሐም፡ ወአ

(col. 2)

ርአያሆሙ፡ ለሠረገላ፡ ከመ፡ ተርሴስ፡ ወአርአያ፡ ፩ለአርባዕቲሆሙ፡ ከመ፡ ዘይከውን፡ መንኰራኵር፡ ማእከለ፡ መንኰራኵር። ወሶበ፡ የሐውሩ፡ እንተ፡ አርባዕቱ፡ ገጾሙ፡ ኮኑ፡ የሐውሩ፡ ወኢይትመየጡ፡ ሶበ፡ የሐውሩ፡ ብሔረ፡ ኀበ፡ ቀዳማይ፡ የሐውሩ፡ ወኢይትመየጡ፡ ሶበ፡ የሐውሩ። ወዘባናቲሆሙኒ፡ ወኵሉ፡ ነፍስቶሙ፡ ወክነፊሆሙኒ፡ ወሠረገላሆሙኒ፡ ምሉእ፡ አዕይንተ፡ ዐውዶሙ፡ ለአርባዕቱ፡ ሠረገላቲሆሙ። ወሰመይዎሙ፡ ለአርባዕቱ፡ ሠረገላቲሆሙ፡ ጌርጌል፡ እንዘ፡ እሰምዕ፡ አነ። ወአርባዕቱ፡ ገጹ፡ ለለ፡ ፩1፡ ገጸ፡ ኪሩብ፡ ፩ገጸ፡ ላህም፡ ወካልእ፡ ገጸ፡ ሰብእ፡ ወሣልስ፡ ገጸ፡ አንበሳ፡ ወራብዕ፡ ገጸ፡ ንስር፡ ወይሰሩ፡ እሙንቱ፡ ኪሩቤል፨ ዘእንስሳ፡ ዘርኢኩ፡ በፈለገ፡ ኮበር። ወሶበ፡ የሐውሩ፡ ኪሩብ፡ የሐውር፡ ሠረገላኒ፡ እንዘ፡ እኁዛን፡ ምስሌሆሙ፡ ወሶበ፡ ያነሥኡ፡ ኪሩብ፡ ክነፊሆሙ፡ ከመ፡ ይስርሩ፡ እምድር፡ ወኢይትመየጡ፡ ሠራገላቲሆሙኒ፡ ምስሌሆሙ፡ እኁዛን፡ ወእመኒ፡ ቆሙ፡ ይቀውም፡ ወእመኒ፡ ሠረሩ፡ ይሰርር፡ ምስሌሆሙ፡ እስመ፡ መንፈሰ፡ ሕይወት፡ ቦሙ። ወወፅአ፡ ስብሐተ፡ እግዚአብሔር፡ እምቤት፡ ወተጽዕነ፡ ዲበ፡ ኪሩብ፡ ወአንሥኡ፡ ክነፊሆሙ፡ ኪሩብ፡ ወሰረሩ፡ እምድር፡ በቅድሜየ፡ ሶበ፡ ወፅኡ፡ ወሠረገላቲሆሙኒ፡ ምስሌሙ፡ ወቆመ፡ ኀበ፡ አንቀጸ፡ ዴዴ፡ ጸናፊ፡ ዘቤተ፡ እግዚአብሔር፡ ዘመንጸር፡ ወስብሐተ፡ እግዚአብሔር፡ ሀሎ፡ ምስሌሆሙ፡ መልዕልቴሆሙ፡ ዝክቱ፡ እንስሳ፡ ዘርኢኩ፡ በመትሕቱ፡ ለአምላከ፡ እስራኤል፡ በፈለገ፡ ኮቦር፡ ወአእ

(col. 3)

መርኩ፡ ከመ፡ ኪሩቤል፡ እሙንቱ፡ ዐክነፊሆሙ፡ ወ4ገጹ፡ ለለ፩፡ ወምስለ፡ እደ፡ ሰብእ፡ ታሕተ፡ ክነፊሆሙ፡ ወይትማሰል፡ ገጾሙ፡ ወከመዝ፡ ገጾሙ፡ ዘርኢኩ፡ በመትሕተ፡ ስብሐቲሁ፡ ለአምላከ፡ እስራኤል፡ በፈለገ፡ ኮቦር፨ ወከመ፡ ዝ፡ ርእየቶሙ፡ ወኵሎሙ፡ ቅድመ፡ ገጾሙ፡ የሐውሩ። ወነሥአኒ፡ መንፈሰ፡ እግዚአብሔር፡ ወወሰደኒ፡ ኀበ፡ አንቀጸ፡ ቤተ፡ እግዚአብሔር፡ ዘይኔጽር፡ መንገለ፡ ጽባሕ፡ ወረከብኩ፡ ቅድመ፡ ኆኅተ፡ ዴዴ፡ ፳ወሐምስቱ፡ ዕደው፡ ወርኢክዎ፡ በማእከሎሙ፡ ለኢኮንያን፡ ወልደ፡ አዓዙር፡ ወፈላጥያ፡ ወልደ፡ ቤንዩ፡ ሊቆሙ፡ ለሕዝብ። ወይቤለኒ፡ ወልደ፡ እጓለ፡ እመሕያው፡ እሉ፡ ሰብእ፡ እለ፡ ከንቱ፡ ይሄልዩ፡ ወእኩየ፡ ይመክሩ፡ በዝንቱ፡ ሀገር፡ ወይብሉ፡ አኮኑ፡ ግብተ፡ ይትሐነጹ፡ አብያት። ይእቲ፡ ጽሕርት፡ ወንሕነ፡ ሥጋ። በበይነ፡ ዝንቱ፡ ተነበይ፡ ሎሙ፡ ወልደ፡ እጓለ፡ እመሕያው፨ ወመጽአ፡ ዲቤየ፡ መንፈሰ፡ እግዚአብሔር፡ ወይቤለኒ፡ ከመዝ፡ ይቤ፡ እግዚአብሔር፡ ወከመዝ፡ ትቤሉ፡ ቤተ፡ እስራኤል፡ አነ፡ አአምር፡ ጌጋያ፡ ለነፍስክሙ፡ ወአበዝኅ፡ አብድንቲክሙ፡ በዛቲ፡ ሀገር፡ ወእመልአክሙ፡ ውስተ፡ ፍናዊሃ፡ ቅቱላነ፡ በበይነ፡ ዝንቱ፡ ከመዝ፡ ይቤ፡ እግዚአብሔር፡ አዶናይ፡ አብድንቲክሙ፡ ዘተቀትሉ፡ በማእከላ፡ እሙንቱ፡ ሥጋ፡ ወይእቲ፡ ጽሕርት፡ ወአወፅአክሙ፡ እማእከላ፡ ኵናተ፡ ትፈርሁ፡ ወኵናተ፡ አመጽእ፡ ላዕሌክሙ፡ ይቤ፡ አዶናይ፡ እግዚአብሔር፡ ወአወፅአክሙ፡ እማእከላ፡ ወእሜጥወክሙ፡ ውስተ፡ እደ፡ ፀር፡ ወእትቤቀለክሙ፡ ወትወድቁ፡ በኵናት፡ ሙስተ፡ አድባረ፡ እስራኤ

(f. 183r)

(col. 1)

ል፡ ወእኰንነክሙ፡ ወትወድቁ፡ ከመ፡ አነ፡ ውእቱ፡ እግዚአብሔር፡ ይእቲ፡ ትከውን፡ ጽሕርት፡ ወአንትሙ፡ ትከውኑ፡ ሥጋ፡ በማእከላ፡ ውስተ፡ አድባረ፡ እስራኤል፡ እኴንነክሙ፡ ወተአምሩ፡ ከመ፡ አነ፡ ውእቱ፡ እግዚአብሔር። በሕግየ፡ ዘኢሖርክሙ፡ ወኵነኔየ፡ ዘኢገበርክሙ፡ ወበሕገ፡ አሕዛብ፡ እለ፡ ዓውድክሙ፡ ገበርክሙ። ወእምዝ፡ ሶበ፡ ተነበይኩ፡ ሞተ፡ ፈላጥያንስ፡ ወልደ፡ በንዩ፡ ወወደቁ፡ በገጽየ፡ ወአውየውኩ፡ በዐቢይ፡ ቃል፡ ወእቤ፡ አሌ፡ አሌ፡ አሌ፡ ሊተ፡ አዶናይ፡ እግዚኦ፡ ከመ፡ ታጥፍኦሙ፡ ለእለ፡ ተርፉ፡ እስራኤል፡ ትገብር፡ አንተ። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ አኃዊከሂ፡ ወአሐቲከ፡ ወሰብአ፡ መዋርስቲከ፡ ወኵሉ፡ ቤተ፡ እስራኤል፡ የኀልቁ፡ እለ፡ ይብልዎሙ፡ ሰብአ፡ ኢየሩሳሌም፡ ነዋኀ፡ ርኅቁ፡ እምእግዚአብሔር። እስመ፡ ለነ፡ ተውህበት፡ ምድረ፡ ርስትነ፡ በእንተ፡ ዝንቱ፡ በል፡ ከመዝ፡ ይቤ፡ አዶናይ፡ እግዚአብሔር፨ እስመ፡ እገድፎ፡ ሙ፡ ውስተ፡ አሕዛብ፡ ወእዘርዎሙውስተ፡ ኵሉ፡ ምድር፡ ወእከውኖሙ፡ መቅደሶሙ፡ ወኅዳጠ፡ ውስተ፡ በሐውርት፡ ኀበ፡ ይበውኡ፡ ህየ። በእንተ፡ ዝንቱ፡ በል፡ ከመዝ፡ ይቤ፡ አዶናይ፡ እግዚአብሔር፡ ወእትሜጠዎሙ፡ እምአሕዛብ፡ ወአስተጋብኦሙ፡ እምበሓውርት፡ ኀበ፡ ዘረውክዎሙ፡ ወእሁቦሙ፡ ምድረ፡ እስራኤል፡ ወይበውኡ፡ ህየ። ወአአትት፡ ኵሎ፡ ጣዖታ፡ ወኵሎ፡ ጌጋያ፡ እምውስቴታ፡ ወእሁቦሙ፡ ካልአ፡ ልበ፡ ወእሁቦሙ፡ መንፈሰ፡ ሐዲስ፡ ወአአትት፡ ልበ፡ እብን፡ እምሥጋሆሙ። ወእሁቦሙ፡ ልበ፡ ዘሥ

(col. 2)

ጋ፡ ከመ፡ ይሑሩ፡ በትእዛዝየ፡ ወይገብርዎ፡ ወይኩኑኒ፡ ሕዝብየ፡ ወአነ፡ እከውኖሙ፡ አምላኮሙ። ወእመሰ፡ ሖሩ፡ በልበ፡ ጣዖቶሙ፡ በከመ፡ ልቦሙ፡ ወፍናዊሆሙ፡ እገብእ፡ ሎሙ፡ ዲበ፡ ርእሶሙ፡ ይቤ፡ አዶናይ፡ እግዚአብሔር፨ ወአንሥኡ፡ ኪሩብ፡ ክነፊሆሙ፡ ወሠረገላቲሆሙ፡ ምስሌሆሙ፡ ወስብሐተ፡ አምላከ፡ እስራኤል፡ ምስሌሆሙ፡ ወዲበ፡ መልዕልቶሙ፤ ወሀርገ፡ ስብሐተ፡ እግዚአብሔር፡ እማእከለ፡ ሀገር፡ ወቆመ፡ ዲበ፡ ደብር፡ ዘቅድመ፡ ሀገር። ወነሥአኒ፡ መንፈስ፡ ወወሰደኒ፡ ብሔረ፡ ፋርስ፡ ኀበ፡ ተፄወው፡ በራእየ፡ መንፈሰ፡ እግዚአብሔር፡ ወዐርገ፡ እምላዕሌየ፡ ራእይ፡ ዘርኢኩ፡ ወነገርክዎሙ፡ ለእለ፡ ተፄወው፡ ኵሎ፡ ነገሮ፡ ለእግዚአብሔር፡ ዘአርአየኒ። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ማእከለ፡ ቤተ፡ መሪራን፡ ትነብር፡ አንተ፡ እለ፡ ቦሙ፡ አዕይንተ፡ በዘይሬእዩ፡ ወኢይሬእዩ፡ ወቦሙ፡ እዝነ፡ በዘይሰምዑ፡ ወኢይሰምዑ፡ እስመ፡ ቤተ፡ መሪራን፡ እሙንቱ። ወአንተ፡ ወልደ፡ እጓለ፡ እመሕያው፡ ግበር፡ ለከ፡ ንዋየ፡ ፄዋ፡ ወተፄወዉ፡ መዐልተ፡ በቅድሜሆሙ፡ ወተጸወዉ፡ እምብሔርከ፡ ውስተ፡ ካልእ፡ ብሔር፡ በቅድሜሆሙ፡ ከመ፡ ይርአዩከ፡ እስመ፡ ቤተ፡ መሪራን፡ እሙንቱ፡ ወትወስድ፡ ንዋየ፡ ከመ፡ ንዋየከ፡ ከመ፡ ፄዋ፡ መዐልተ፡ እንዘ፡ ይሬእዩ፡ በአዕይንቲሆሙ፡ ወትወፅእ፡ እንተ፡ ፍና፡ ሰርክ፡ በቅድሜሆሙ፡ ከመ፡ ይወፅእ፡ ፄዋ፡ ወይከሪ፡ ዓረፍተ፡ ወፃእ፡ እንተ፡ ህየ፡ በቅድሜሆሙ፡ ወዱር፡ በመታክፍቲከ፡ ንዋየ፡ ወትወፅእ፡ እንዘ፡ ትትኀባእ፡ ተገልቢበከ፡ ገጸከ፡ ወኢትኔጽር፡ ምድረ፡ እስመ፡ ተእምርተ፡

(col. 3)

ረሰይኩከ፡ በቤተ፡ እስራኤል። ወገበርኩ፡ ከማሁ፡ ከመ፡ በኵሉ፡ ዘአዘዘኒ፡ ወአውፃእኩ፡ ንዋይየ፡ መዐልተ፡ ከመ፡ ንዋየ፡ ፄዋ፨ ወፍና፡ ሰርክ፡ ከረይኩ፡ ሊተ፡ ውስተ፡ ዓረፍት፡ በእዴየ፡ ወወፃእኩ፡ እንዘ፡ እትኀባእ፡ ወጸርኩ፡ ንዋይየ፡ በመታክፍትየ፡ በቅድሜሆሙ። ወነበበኒ፡ እግዚአብሔር፡ በጽባሕ፡ ወይቤለኒ፡ ወልደ፡ እጓለ፡ እመሕያው፡ ኢይቤለከኑ፡ ቤተ፡ እስራኤል፡ ቤተ፡ መሪራን። ለእመ፡ ይቤሉከ፡ እሙንቱ፡ ምንተ፡ ትገብር፡ በሎሙ፡ ከመዝ፡ ይቤ፡ አዶናይ፡ እግዚአብሔር፡ ለመልአከ፡ ወለመስፍን፡ ዘኢየሩሳሌም፡ ወለኵሉ፡ ቤተ፡ እስራኤል። እለ፡ በማእከሎሙ፡ በል፡ አነ፡ ትእምርትክሙ፡ በከመ፡ ገበርኩ፡ ከማሁ፡ ይከውን፡ ላዕሌሆሙ፡ ወይፄወዉ፡ በፄዋ፡ ወይወስድዎ፡ ሙ፡ ወይወፅእ፡ መልአክ፡ ዘማእከሎሙ፡ ውስተ፡ መታክፍት፡ ይጸውር፡ ተኀቢአ፡ ዓረፍተ፡ ሰቍሮ፡ ተገልቢቦ፡ ገጾ፡ ከመ፡ ኢይርአይ፡ በአዕይንቲሁ፡ ወከመ፡ ኢይነጽር፡ ምድረ፡ ወእሰፍሕ፡ መሥገርትየ፡ ላዕሌሁ፡ ወይሠገር፡ በማዕገትየ፡ ወእወስዶ፡ ባቢሎን፡ ብሔረ፡ ፋርስ፡ ወኢይሬኢ፡ ብሔሮ፡ ወይመውት፡ በህየ፡ ወኵሎሙ፡ ዐውዱ፡ እለ፡ ይረድእዎ፡ ወኵሎሙ፡ እለ፡ ይትዌከፍዎ፡ እዘርዎሙ፡ ውስተ፡ ኵሉ፡ ነፋሳት፡ ወእዘሩ፡ ኵናተ፡ በድኅሬሆሙ፡ ወየአምሩ፡ ከመ፡ ኣነ፡ እግዚአብሔር፡ ሶበ፡ ዘረውከዎሙ፡ ውስተ፡ አሕዛብ፡ ወእዘርዎሙ፡ ውስተ፡ በሐውርት፡ ወአተርፍ፡ ኅዳጣነ፡ ዕደወ፡ በኍልቍ፡ እምኵናት፡ ወእምረኀብ፡ ወእምብድብድ፡ ከመ፡ ይንግሩ፡ ኵሎ፡ ኃጢአቶሙ፡ ለአሕዛብ፡ እለ፡ ዐውዶሙ፡ እለ፡ ቦኡ፡ ውስቴቶሙ፡ ህየ፡ ወየአምሩ፡ ከመ፡

(f. 183v)

(col. 1)

አነ፡ እግዚአብሔር፡ ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ እከለከ፡ በሁከት፡ በተፅናስ፡ ብላዕ፡ ወማየከኒ፡ በፍርሃት፡ ወበድንጋፄ፡ ስተይ፡ ወበሎሙ፡ ለሕዝበ፡ ምድር። ከመዝ፡ ይቤ፡ እግዚአብሔር፡ አዶናይ፡ ለእለ፡ ይነብሩ፡ ኢየሩሳሌም፡ ውስተ፡ ምድረ፡ እስራኤል። እክሎሙአ፡ በተፅናስ፡ ይበልዑ፡ ወማዮሙኒ፡ በሙስና፡ ይሰትዩ፡ ሶበ፡ ትማስን፡ ምድር፡ በምልአ፡ እስመ፡ በዓመፃ፡ ሀለዉ፡ ኵሎሙ፡ እለ፡ ይነብሩ፡ ውስቴታ፨ ወአህጕሪሆሙኒ፡ እለ፡ ይነብራ፡ ይማስና፡ ወምድሮሙኒ፡ በድወ፡ ትከውን፡ ወየአምሩ፡ ከመ፡ አነ፡ ውእቱ፡ እግዚአብሔር፡ ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ምንተ፡ ዘይሜስሉ፡ በብሔረ፡ እስራኤል፡ ዘይብሉ፡ ጕንዱይ፡ መዋዕል፡ ወጠፍአ፡ ኵሉ፡ ራእይ። ወበበይነ፡ ዝንቱ፡ ከመዝ፡ በሎሙ፡ ይቤ፡ አዶናይ፡ እግዚአብሔር፡ ዕሥእራ፡ ለዛቲ፡ ምሳሌ፡ እምቤተ፡ እስራኤል፡ ወበሎሙ፡ ወኢይሜስልዎ፡ እንከ፡ ውስተ፡ እስራኤል፡ ዘእንበለ፡ ዳእሙ፡ ነገረ፡ እግዚአብሔር፡ መዋዕል፡ አልጸቀ፡ ወነገረ፡ ኵሉ፡ ራእይ፡ እስመ፡ ኢይከውን፡ እንከ፡ ኵሉ፡ ራእይ፡ ከንቶ። ወሰገል፡ ተኀድገ፡ በማእከለ፡ ቤተ፡ እስራኤል፡ እስመ፡ አነ፡ እግዚአብሔር፡ ዘእነብብ፡ ወእገብር፡ ቃልየ፡ ወእገብርሂ፡ ወኢይጐነዲ፡ እንከ፡ በመዋዕሊክሙ፡ እስመ፡ ቤተ፡ መሪራን፡ እሙንቱ፡ ዘነገርኩ፡ ቃልየ፡ እገብር፡ ይቤ፡ አዶናይ፡ እግዚአብሔር። ወእምዝ፡ ነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ናሁ፡ ቤተ፡ እስራኤል፡ መሪራን፡ ይብሉ፡ ራእይ፡ ዘውእቱ፡

(col. 2)

ረአዪ፡ ለጕንዱይ፡ መዋዕል፡ ወለነዋኅ፡ ዓመታት፡ ይትኔበይዝ። በእንተ፡ ዝንቱ፡ በሎሙ፡ ከመዝ፡ ይቤ፡ አዶናይ፡ እግዚአብሔር፡ ኢይርኅቅ፡ ኵሉ፡ ቃልየ፡ ዘነበብኩ፡ ወእገብርሂ፡ ይቤ፡ አዶናይ፡ እግዚአብሔር፤ ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ተነበይ፡ ላዕለ፡ ነቢያተ፡ እስራኤል፡ እለ፡ ይትኔበዩ፡ ወበሎሙ፡ ለነቢያት፡ እለ፡ ይትኔበዩ፡ እምልቦሙ፡ ወተነበይሎሙ፡ ወበሎሙ፡ ስምዑ፡ ቃለ፡ እግዚአብሔር፡ ከመዝ፡ ይቤ፡ አዶናይ፡ እግዚአብሔር፡ አሌ፡ ሎሙ፡ ለእለ፡ ይትኔበዩ፡ እምልቦሙ፡ ዘኢርእዩ፡ ግሙራ፡ ከመ፡ ቈናጽል፡ ውስተ፡ በድው፡ ነቢያቲከ፡ እስራኤል፡ ይከውኑ፡ ወኢዐርጉ፡ ውስተ፡ ቅጽር፡ ዘተነሰተ፡ ከመ፡ ትሕንጹ፡ ጥቅመ፡ ዘወድቀ፡ ውስተ፡ ቤተ፡ እስራኤል፡ ወከመ፡ ትቁሙ፡ ውስተ፡ ፀብእ፡ በዕለተ፡ እግዚአብሔር። ሐሰተ፡ ይሬእዩ፡ ወያሰግሉ፡ ከንቶ፡ ወይብሉ፡ ይቤ፡ እግዚአብሔር፡ ዘኢለአኮሙ፡ እግዚአብሔር፡ ወይእኅዙ፡ ለአቅሞ፡ ነገር። አኮኑ፡ ራእየ፡ ሐሰተ፡ ርኢክሙ፡ ወሰገለ፡ ከንቶ፡ ነገርክሙ፡ ወትቤሉ፡ ይቤ፡ እግዚአብሔር፡ ወአነ፡ እግዚአብሔር፡ ኢነበብኩ። ወበበይነ፡ ዝንቱ፡ በሎሙ፡ ከመዝ፡ ይቤ፡ እግዚአብሔር፡ አዶናይ፡ እስመ፡ ትቤሉ፡ ነገርክሙ፡ ሐሰት፡ ወሰገልክሙ፡ ከንቱ፡ በበይነ፡ ዝንቱ፡ ነየ፡ አነ፡ ላዕሌክሙ፡ ይቤ፡ አዶናይ፡ እግዚአብሔር፡ ወአነሥእ፡ እዴየ፡ ዲበ፡ ነቢያት፡ እለ፡ ይትኔበዩ፡ ሐሰተ፡ ወእለ፡ ይነግሩ፡ ከንቶ፡ ወኢሀለዉ፡ ውስተ፡ ምክረ፡ ሕዝብየ፡ ወኢ፡ ውስተ፡ መጽሐፈ፡ ቤተ፡ እስራኤል፡ ኢይጸሐፉ፡ ወውስተ፡ ምድረ፡ እስራኤል፡ ኢይበውኡ፡ ወየአምሩ፡ ከመ፡ አነ፡ ውእቱ፡ አዶናይ፡ እግዚአብሔር፨

(col. 3)

እስመ፡ አስሐትዎሙ፡ ለሕዝብየ፡ ወይቤልዎሙ፡ ሰላም፡ ወአልቦሙ፡ ሰላም፡ ወዝንቱ፡ የሐንጽ፡ ዓረፍተ፡ ወእሙንቱ፡ ይመርግዎ፡ እንበለ፡ ሐሠር፡ ትወድቅ፡ በሎሙ፡ ለእለ፡ ይመርግዋ፡ ትወድቅ። ወይመጽእ፡ ዝናም፡ ከመ፡ አይኅ፡ ወአወርድ፡ እብነ፡ ጸላዕት፡ ውስተ፡ መሥዕርቲሆሙ፡ ወይወድቁ፡ ወዐውሎ፡ ኃያል፡ ያነቅዓ፡ ወትወድቅ፡ ዓረፍቶሙ፡ አኮኑ፡ ይብሉ፡ ክሙ፡ አይቴመ፡ ምርግክሙ፡ ዘመረግክሙ፡ በበይነ፡ ዝንቱ፡ ከመዝ፡ ይቤ፡ እግዚአብሔር፡ አዶናይ፡ እነጽሖሙ፡ በዐሎ፡ ዘየኀፍሶሙ፡ በመዐትየ፡ ወበዝናም፡ ዘያሠጥሞሙ፡ በመቅሠፍትየ፡ ይመጽኦሙ፡ ወአወርድ፡ ዲቤሆሙ፡ እብነ፡ ጸላዕት፡ በመዐትየ፡ ከመ፡ እቀጠቅጦሙ፡ ወአንህላ፡ ለይእቲ፡ ዓረፍት፡ እንተ፡ መረጉ፡ ወትወድቅ፡ ወአሰክባ፡ ወአኤርያ፡ ውስተ፡ ምድር፡ ወይትከሠት፡ መሠረታቲሃ፡ ወትወድቁ፡ ወተኀልቁ፡ በማእከላ፡ ወተአምሩ፡ ከመ፡ አነ፡ ውእቱ፡ እግዚአብሔር፡ ወአሠልጥ፡ መዐትየ፡ ላዕለ፡ ዓረፍት፡ ወላዕለ፡ እለ፡ ገየርዋ፡ ወእብለከሙ፡ ኢሀለወት፡ ዓረፍት፡ ወኢ፡ እለ፡ ገየርዋ። ነቢያተ፡ እስራኤል፡ እለ፡ ተነበዩ፡ ለኢየሩሳሌም፡ ወርእዩ፡ ላቲ፡ ሰላመ፡ ወአልቦ፡ ሰላመ፡ ይቤ፡ አዶናይ፡ እግዚአብሔር፡ ወአንተ፡ ወልደ፡ እጓለ፡ እመሕያው፡ አጽንዕ፡ ገጸከ፡ ዲበ፡ አዋልደ፡ ሕዝብከ፡ እለ፡ ይትኔበያ፡ እምልቦን፡ ወተነበይ፡ ሎቶን። ወበሎን፡ ከመዝ፡ ይቤ፡ አዶናይ፡ እግዚአብሔር፡ አሌ፡ ሎቶን፡ ለእለ፡ ይሰፍያ፡ መተርአስተ፡ ለኵሉ፡ ኵርናዕ፡ እድ፡ ወይገብራ፡ ጽግአ፡ ለኵሉ፡ ርእሰ፡ እለ፡ ይቀውሙ፡ ከመ፡ ይገፍትአ፡ ነፍሶ፡ ወትገፈትዐ፡ ነፍሰ፡ ሕዝብየ፡ ወይየውሁ፡ ነፍሶሙ፡ ወያረኵብዎ፡ ለሕዝብየ፡ በ

(f. 184r)

(col. 1)

እንተ፡ ሐፍሶሙ፡ ምልአ፡ ሕፍን፡ ሰገም፡ ወበእንተ፡ ቀርነ፡ ኅብስት። ከመ፡ ይቅትሉ፡ ነፍሰ፡ ዘኢይደልዎ፡ መዊት፡ ወከመ፡ ያሕይዉ፡ ነፍሰ፡ ዘኢይደልዎ፡ ሐይው። ወያወሥአዎሙ፡ ለሕዝብ፡ እለ፡ ያመጽኡ፡ ነገረ፡ ከንቶ። በበይነ፡ ዝንቱ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ ላዕለ፡ መተርአስቲክሙ፡ ዘቦቱ፡ ትገፈትዑ፡ ነፍሰ፡ በህየ፡ ወእሠጥጦን፡ በታሕተ፡ ኵርናዓቲክሙ፡ ወእፌኑ፡ ነፍሶሙ፡ ለእለ፡ ገፍታዕክምዎሙ፡ ወእዘርዎሙ፡ ወእሠጥጥ፡ ጽግአቲክሙ፡ ወአድኅን፡ ሕዝብየ፡ እምእዴክሙ፡ ወኢይገብኡ፡ እንከ፡ ውስተ፡ እዴክሙ፡ ትገፍትዕዎሙ፡ ወተአምሩ፡ ከመ፡ አነ፡ ውእቱ፡ እግዚአብሔር፡ እስመ፡ ሜጥክሙ፡ ልበ፡ ጻድቅ፡ በዓመፃ፡ ከመ፡ ታጽንዑ፡ እደ፡ ኃጥእ፡ በዘ፡ ኢይትመየጥ፡ ለግሙራ፡ እምፍኖት፡ እኩይ፡ ወይሕዮ። በበይነ፡ ዝንቱ፡ ኢትነጽሩ፡ ሐሰተወኢታሰግሉ፡ ከንቶ፡ እንከ፡ ወአድኅን፡ ሕዝብየ፡ እምእዴክሙ፡ ወተአምሩ፡ ከመ፡ አነ፡ ውእቱ፡ እግዚአብሔር። ወመጽኡ፡ ኀቤየ፡ ዕደው፡ እምረበናተ፡ እስራኤል፡ ወነበሩ፡ ቅድሜየ፡ ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ እሉ፡ ዕደው፡ ሐለዩ፡ በልቦሙ፡ ወአጥብዑ፡ ለመቅሠፍተ፡ ኃጢአቶሙ፡ ወረሰይዋ፡ ለርኵስ፡ ቅድመ፡ ገጾሙ። ቦኑ፡ አውሥኦ፡ አወሥኦ፡ ሙ፡ በእንተ፡ ዝንቱ፡ ንግሮሙ፡ ወበሎሙ፡ ከመዝ፡ ይቤ፡ እግዚአብሔር፡ አዶናይ፡ ብእሲ፡ ብእሲ፡ እምቤተ፡ እስራኤል፡ ዘሐለየ፡ በልቡ፡ አጥብአ፡ ለመቅሠፍተ፡ ኃጢአት፡ ወረሰየ፡ ርኩሰ፡ ቅድመ፡ ገጹ፡ ወመጽአ፡ ኀበ፡ ነቢይ፡ አነ፡ እግዚአብሔር፡ አወሥአ፡ ዘኀለየ፡ በልቡ፡ ከመ፡ ያስሕቶሙ፡ ለቤተ፡ እስራኤል፡ ዘከመ፡ ልቦ

(col. 2)

ሙ፡ ወርኵሶሙ፡ ዘተናከሩኒ፡ በሕሊናሆሙ። በበይነ፡ ዝንቱ፡ በሎሙ፡ ለቤተ፡ እስራኤል፡ ከመዝ፡ ይቤ፡ አጾናይ፡ እግዚአብሔር፡ ነስሑ፡ ወተመየጡ፡ እምጌጋይክሙ፡ ወእምኵሉ፡ ኃጢአትክሙ፡ ወሚጡ፡ ገጸክሙ፡ ብእሲ፡ ብእሲ፡ እምቤተ፡ እስራኤል፡ ወእምፈላስያን፡ እለ፡ ፈለሱ፡ ውስተ፡ እስራኤል፡ እለ፡ ተናከሩ፡ እምእዴያ፡ ወሐለዩ፡ በልቦሙ፡ ያጥብዑ፡ ለመቅሠፍተ፡ ኃጢአቶሙ፡ ወረሰዮ፡ ቅድመ፡ ገጹ፡ ወመጽአ፡ ኀበ፡ ነቢይ፡ ይስአሎ፡ በእንቲአየ። አነ፡ እግዚአብሔር፡ አወሥኦ፡ ዘይሔሊ፡ በልቡ፡ ወአጸንዕ፡ ገጽየ፡ ዲበ፡ ውእቱ፡ ብእሲ፡ ወእሬስዮ፡ ለምሳሌ፡ ከመ፡ ይጥፋእ፡ ወኣአትቶ፡ እማእከለ፡ ሕዝብየ፡ ወተአምሩ፡ ከመ፡ አነ፡ ውእቱ፡ እግዚአብሔር፡ ወነቢይኒ፡ እመ፡ ስሕተ፡ አነ፡ አስሐትክዎ፡ ለውእቱ፡ ነቢይ፡ ወአነሥእ፡ እዴየ፡ ላዕሌሁ፡ ወአጠፍኦ፡ እማከለ፡ ሕዝብየ፡ እስራኤል፡ ወይነሥኡ፡ ኃጢአቶሙ፡ ከመ፡ ኃጢአቱ፡ ለውእቱ፡ ዘተስእለ፡ ከመ፡ ዘውእቱ፡ ነቢይ፡ ከመ፡ ኢትስሐቱ፡ እንከ፡ ቤተ፡ እስራኤል፡ እምኔየ፡ ወከመ፡ ኢትርኰሱ፡ እንከ፡ በኵሉ፡ ጌጋዮሙ፡ ወይከውኑኒ፡ ሕዝብየ፡ ወአነሂ፡ እከውኖሙ፡ አምላኮሙ፡ ይቤ፡ አዶናይ፡ እግዚአብሔር። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ምድር፡ እመ፡ አበሰት፡ ሊተ፡ ወስሕተት፡ ወጌገየት፡ ወአነሥእ፡ እዴየ፡ ላዕሌሃ። ወእቀጠቅጥ፡ ኃይለ፡ እክልወእፌኑ፡ ላዕሌሃ፡ ረኀበ፡ ወአጠፍእ፡ እምኔሃ፡ ሰብአ፡ ወእንስሳ። ወለእመ፡ ሀለዉ፡ እሉ፡ ለሠለስቱ፡ ዕደው፡ ማእከላ፡ ኖኅ፡ ወኢዮብ፡ ወዳንኤል፡ እሙንቱ፡ በጽድቆሙ፡ ኢያድኅንዋ፡ ዘእንበለ፡ ነፍሶሙ፡ ይቤ፡ አዶናይ፡ እግዚአብሔ

(col. 3)

ር። ወለእመኒ፡ አርዌ፡ እኩየ፡ ፈነውኩ፡ ላዕሌሃ፡ ለይእቲ፡ ምድር፡ ወቀሠፍክዋ፡ ወአጠፍአ፡ ወኢይተርፍ፡ ዘያንሶሱ፡ ቅድመ፡ አራዊት፡ ወሀለዉ፡ እሉ፡ ሠለስቱ፡ ዕደው፡ ማእከላ፡ ሕያው፡ አነ፡ ይቤ፡ አዶናይ፡ እግዚአብሔር፡ ከመ፡ ኢያድኅኑ፡ ደቂቅ፡ ወአዋልደ፡ ዘእንበለ፡ ባሕቲቶሙ፡ ዘይድኅኑ። ወትጠፍእ፡ ይእቲ፡ ለምድር፡ ወእመኒ፡ ኵናተ፡ ፈነውኩ፡ ዲቤሃ፡ ለይእቲ፡ ምድር፡ ወአጥፋእኩ፡ ሰብአ፡ ወእንስሳ። ወሀለው፡ እሉ፡ ሠለስቱ፡ ዕደው፡ ማእከላ፡ ሕያው፡ አነ፡ ይቤ፡ አዶናይ፡ እግዚአብሔር፡ ከመ፡ ኢያድኅኑ፡ ደቂቆሙ፡ ወአዋልደሙ፡ ዘእንበለ፡ ባሕቲቶሙ፡ ዘይድኅኑ። ወለእመኒ፡ ብድብደ፡ ፈኖኩ፡ ላዕለ፡ ውእቱ፡ ብሔር፡ ወከዐውኩ፡ መዐትየ፡ ላዕሌሆሙ፡ ከመ፡ አጥፍእ፡ እምኔሃ፡ ሰብአ፡ ወእንስሳ፡ ወሀለዉ፡ ኖኅ፡ ወኢዮብ፡ ወዳንኤል፡ ማእከላ፡ ሕያው፡ አነ፡ ይቤ፡ አዶናይ፡ እግዚአብሔር፡ ከመ፡ ኢያድኅኑ፡ ደቂቅ፡ ወአዋልደሙ፡ ዘእንበለ፡ ባሕቲቶሙ፡ እሙንቱ፡ ዳእሙ፡ ያድኅኑ፡ ነፍሶሙ፡ በጽድቆሙ፡ ከመዝ፡ ይቤ፡ አዶናይ፡ እግዚአብሔር። ወለእመኒ፡ አርባዕተ፡ መቅሠፍተ፡ ፈኖኩእኩያነ፡ ኵናተ፡ ወረኀበ፡ ወብድብደ፡ ወአርዌ፡ እኩየ፡ ፈነውኩ፡ ላዕለ፡ ኢየሩሳሌም፡ ከመ፡ አጥፍእ፡ እምኔሃ፡ ሰብአ፡ ወእንስሳ፡ ወተርፉ፡ ባሕቱ፡ ውስቴታ፡ እለ፡ ድኅኑ፡ እምኔሃ፡ ደቂቅ፡ ወአዋልድ፡ ወይወፅኡ፡ ኀቤክሙ፡ ወትሬእዩ፡ ፍናዊሆሙ፡ ወምግባሪሆሙ፡ ትኔስሑ፡ በእንተ፡ እኪት፡ ዘአመጽእ፡ ላዕለ፡ ኢየሩሳሌም፡ ኵሎ፡ እኩየ፡ ዘአመጽእ፡ ላዕሌሃ፡ ወይናዝዙክሙ፡ ሶበ፡ ትሬእዩ፡ ፍናዊሆሙ፡ ወምግባሪሆሙ፡ ወተአምሩ፡ ከመ፡ አኮ፡ ለከንቱ፡ ዘገበርኩ፡ ኵሎ

(f. 184v)

(col. 1)

ዘረሰይክዋ፡ ይቤ፡ አጾናይ፡ እግዚአብሔር፨ ወነበበኒ፡ እግዚአብሔር፡ ወይቤለኒ፡ ምንተ፡ ይከውን፡ እም፡ ዕፀ፡ ወይን፡ እምኵሉ፡ አዕፁቀ፡ ዕፀወ፡ ገዳም፡ ይነሥኡኑ፡ እምውስቴቱ፡ ዕፀ፡ ዘይሬስዩ፡ ለመልእክት። ወይነሥኡኑ፡ እምውስቴቱ፡ መትከለ፡ በዘ፡ ይሰቅሉ፡ ቦቱ፡ ኵሎ፡ ንዋየ፡ ዘእንበለ፡ ዳእሙ፡ ለእሳት፡ ይትወሃብ፡ ዘያነድዱ፡ ዘመልዕልተ፡ ክልኤቱ፡ ጽነፊሁ፡ ዘየኃልቆ፡ እሳት፡ ወየሐምድ፡ ለዝሉፉ። ቦሁ፡ ዘይበቍዕ፡ ለምግባር፡ ወኢበግዘፊሁ፡ እንዘ፡ ሀሎ፡ ኢይከውዓ፡ ድልወ፡ ለምግባር፡ ዘእንበለ፡ ዳእሙ፡ ለእሳት፡ ዘይበልዕ፡ ወይጠፍእ፡ ይከውንሁ፡ እንከ፡ ለምግባር። በበይነ፡ ዝንቱ፡ በሎሙ፡ ከመዝ፡ ይቤ፡ አዶናይ፡ እግዚአብሔር፡ ከመ፡ ዕፀ፡ ወይን፡ እምውስተ፡ ዕፀወ፡ ገዳም፡ ዘረሰይክዎ፡ ለእሳት፡ ዘያነድዱ፡ ለእሳት፡ ከመዝ፡ ረሰይክዎሙ፡ ለእለ፡ ይነብሩ፡ ኢየሩሳሌም፡ ወአጸንዕ፡ ላላዕሌሆሙ፡ ገጽየ፡ ወኢይወፅኡ፡ እምእሳት። ወእሳት፡ ትበልዖሙ፡ ወተአምሩ። ከመ፡ አነ፡ ውእቱ፡ እግዚአብሔር፡ ሶበ፡ አጽናዕኩ፡ ገጽየ፡ ላዕሌሆሙ፨ ወአጠፍዓ፡ ለምድር፡ እስመ፡ ጌገየት፡ ይቤ፡ አዶናይ፡ እግዚአብሔር፨ ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ አስምዕ፡ ላቲ፡ ለኢየሩሳሌም፡ ኃጢአታ፡ ወበላ፡ ከመዝ፡ ይቤ፡ አጾናይ፡ እግዚአብሔር፡ ለኢየሩሳሌም፡ ሥርውኪ፡ ወዘመድኪ፡ እምድረ፡ ከነአን፡ አቡኪ፡ አሞርዮን፡ ወእምኪ፡ ኬጥያ፡ ወአመ፡ ወለዱኪ፡ ኢጸመሙ፡ አጥባተኪ፡ ወኢተመትረ፡ ሕንብርትኪ፡ ወሰማይ፡ ኢሐፀቡኪ፡ ወበጸው፡ ኢሮቱኪ፡ ወውስተ፡ ኅፅን፡ ኢሐፀኑኪ፡ ወኢመሐከተኪ፡ አይን፡ ከመ፡ ይግበር፡ ላዕሌኪ፡ አሐተ፡ እምእላንቱ፡ ኵሎን፡ ከመ፡ ይምሕኩኪ፡ ውስተ፡

(col. 2)

ገጸ፡ ገዳም፡ ወተፅእረት፡ ነፍስኪ፡ እምአመ፡ ወለዱኪ፡ ወኀለፍኩ፡ እንተ፡ ኀቤኪ፡ ወርኢኩኪ፡ ትሰከቢ፡ ወእቤለኪ፡ እምደምኪ፡ ሕየዊ፡ ወብዝኂ፡ ወሴሰይኩኪ፡ ሠርፀ፡ ገዳም፡ ወልህቂ፡ ወዐበይኪ፡ ውስተ፡ አህጕረ፡ አህጕር፡ ወልሕቀ፡ አጥባትኪ፡ ወበዝኀ፡ ሥዕርትኪ፡ ወከንኪ፡ ብእሲተ፡ ወኮንኪ፡ ዕርቅተ፡ ወተኃፍሪ፡ ወኀለፍኩ፡ እንተ፡ ኀቤኪ፡ ወርኢኩኪ፡ ከመ፡ በጽሐ፡ ጊዜኪ፡ ወጊዜ፡ እለ፡ የኀድሩ፡ ውስቴትኪ፡ ወሰፋሕኩ፡ እደውየ፡ ላዕሌኪ፡ ወከደንኩ፡ ኃፍረተኪ፡ ወመሐልኩ፡ ለኪ፡ ወቦእኩ፡ ኀቤኪ፡ ወቤትኩ፡ ምስሌኪ፡ በሕግ፡ ይቤ፡ አዶናይ፡ እግዚአብሔር፨ ወኮንኪ፡ ሊተ፡ መርዐተ፡ ወሐፀብኩኪ፡ በማይ፡ ወሐፀብኩ፡ ደመኪ፡ ወቀባእኩኪ፡ ቅብአ፡ ወአልበስኩኪ፡ አስቀ፡ ወሜላተ፡ ወሲራየ፡ ወአስተሰአንኩኪ፡ ያክንተ፡ ወአሠርጎኩኪ፡ ሠርጐ፡ ወወደይኩ፡ አውቃፋተ፡ ውስተ፡ እደውኪ፡ ወባዝግና፡ ውስተ፡ ክሳድኪ፡ ወአእኑገ፡ ውስተ፡ አንፍኪ፡ እዛንኪ፡ ወአክሊለ፡ ምስህ፡ ውስተ፡ ርእስኪ፡ ወአሠርጎኩኪ፡ ወርቀ፡ ወብሩረ፡ ወመዋጥሐኪ፡ ሜላተ፡ ወሲራየ፡ ወአስቀ፡ ወሐረስኩኪ፡ በስንዳሌ፡ ወመዐረ፡ ወቅብአ፡ ተሴሰይኪ፡ ወበላዕኪ፡ ወሰባሕኪ፡ ወሠነይኪ፡ ጥቀ፡ ፈድፋደ፡ ወረሰይኩኪ፡ ድሉተ፡ ለመንግሥት፡ ወተሰምዐ፡ ስምኪ፡ በመንግሥት፡ ውስተ፡ ኵሉ፡ አሕዛብ፡ ወሠነይኪ፡ እስመ፡ ፍጹም፡ ውእቱ፡ ላህይኪ፡ ዘረሰይኩ፡ ለኪ፡ ሥነኪ፡ ይቤ፡ አጾናይ፡ እግዚአብሔር፨ ወተወከለኪ፡ በስምንኪ፡ ወዘመውኪ፡ በሥንኪ፡ ወአፈድፈድኪ፡ ዝሙተኪ፡ በኵሉ፡ ኃላፌ፡ ፍኖት፡ ወነሣእኪ፡ እምአልባስኪ፡ ወገበርኪ፡ ለኪ፡ አማልክተ፡ ርፍዕ፡ ወዘመውኪ፡ ቦሙ፡ ወኢቦእኪ፡ ወኢኮንኪ፡

(col. 3)

ወነሣእኪ፡ ሠርጐ፡ ምክሕኪ፡ ወርቅየ፡ ወብሩርየ፡ ዘወሀብኩኪ፡ ወገበርኪ፡ አምሳለ፡ ዕደው፡ ወዘመውኪ፡ ቦሙ፡ ወነሣእኪ፡ አልባሰ፡ ኪዘ፡ አስቅ፡ ወአልባስኪዮሙ፡ ወቅብእየ፡ ወዕጣንየ፡ አንበርኪ፡ ቅድመ፡ ገጾሙ። ወእካልየ፡ ዘሴሰይኩኪ፡ ስንዳሌ፡ ወቅብአ፡ ወመዐረ፡ አብላዕኪ፡ ፡ ወሠራዕኪ፡ ቅድሜሆሙ፡ ለመዐዛ፡ ሠናይ። ወእምዝ፡ ይቤ፡ አዶናይ፡ እግዚብሔር፡ ነሣእኪ፡ አዋልደኪ፡ ወደቂቀኪ፡ ዘወለድኪ፡ ለተ፡ ወሦዕኪ፡ ሎሙ፡ ወቀተልኪዮሙ። ታስተናእሲኑ፡ ዘዘሙውኪ፡ ሥዕኪ፡ ደቂቅየ፡ ወአባእኪ፡ ሎሙ፡ ዝንቱ፡ እኩይ፡ እምኵሉ፡ ዝሙትኪ፡ ወርኵስኪ፡ ወኢተዘከርኪ፡ መዋዕለ፡ ንእስኪ፡ አመ፡ ዕራቅኪ፡ አንቲ፡ ወተኃፍሪ፡ ወክይድት፡ ወጽንቅቅት፡ አንቲ፡ በደምኪ፡ ሐዮኪ፡ ወእምዝ፡ እምድኅረ፡ ኮን፡ ኵሉ፡ እከይኪ፡ አሌ፡ ለኪ፡ አሌ፡ ለኪ፡ ይቤ፡ አዶናይ፡ እግዚአብሔር፡ ወሐነጽኪ፡ ለኪ፡ ቤተ፡ ኀበ፡ ትዜምዊ፡ ወገበርኪ፡ ለኪ፡ መንበረ፡ ውስተ፡ ኵሉ፡ ርእሰ፡ ፍኖት፡ ሐነጽኪ፡ ለኪ፡ ኀበ፡ ትዜምዊ፡ ወአርኰስኪ፡ ሥነኪ፡ ወቀፈጽኪ፡ አቍያጽኪ፡ ለኵሉ፡ ኃላፌ፡ ፍኖት፡ ወአብዛኅኪ፡ ዝሙተኪ፡ ወዘመውኪ፡ በደቂቀ፡ ግብጽ፡ ቅሩበንኪ፡ እለ፡ ዐቢይ፡ ነፍስቶሙ፡ ወዘልፈ፡ ትዜምዊ፡ ምስሌሆሙ፡ ወአቅናእከኒ፡ ወአነሥእ፡ እዴየ፡ ላዕሌኪ፡ ወእሥዕር፡ ሕገኪ፡ ወእሜጥወኪ፡ ለነፍሰ፡ ጸላእትኪ፡ አዋልደ፡ ኢሎፍሊ፡ እለ፡ ሜጣኪ፡ እምፍኖትኪ፡ ወአስሐታኪ፡ ወዘመውኪ፡ ፈድፋደ፡ ኀበ፡ ደቂቀ፡ አሱር፡ ወምስለ፡ ከመዝ፡ ዓዲ፡ ኢጸገብኪ፡ ወኢአከለኪ፡ ዝሙትኪ፡ ኀበ፡ ምድረ፡ ከነአን፡ ወከላዴዎን፡ ወምስለ፡ ከመዝ፡ ዓዲ፡ ኢጸገብኪ፡ ምንተ፡ እሬስዮን፡ ለአዋልድኪ፡ ይቤ፡ አዶናይ፡ እግዚአብሔር፡ እ

(f. 185r)

(col. 1)

ስመ፡ ገበርኪ፡ ኵሎ፡ ዘንተ፡ ግብረ፡ ብእሲት፡ ዘማ፡ ወዘመውኪ፡ ትሥልስተ፡ ምስለ፡ አዋልድኪ፡ ወሐነጽኪ፡ ኀበ፡ ትዜምዊ፡ ውስተ፡ ርእሰ፡ ኵሉ፡ ፍኖት፡ ወገበርኪ፡ ምንባራተኪ፡ ውስተ፡ ኵሉ፡ መርኅብ፡ ወከመ፡ ዘማ፡ ጥቀ፡ ኢኮንኪ፡ አንቲ፡ እንተ፡ ታስተጋብእ፡ ደነሰ፨ አላ፡ ተመሰልኪ፡ ብእሲተ፡ ዘማዊተ፡ እንተ፡ ትነሥእ፡ ባእዳን፡ ኀበ፡ ሀበ፡ ላዕለ፡ ምታ። ወትዴንሶሙ፡ ለማኅዘኒሃ፡ እለ፡ ትዜሙ፡ ከማሁኬ፡ አንቲ፡ ደነስኪዮሙ፡ ለኵሉ፡ ማኅዘንኪ፡ ወአሐለይኪዮሙ፡ ይምጽኡ፡ ኀቤኪ፡ ወይመግቡኪ፡ በዝሙትኪ። ወፈድፋደ፡ ተገፍትዐ፡ ዝሙትኪ፡ እምኵሉ፡ አንስት፡ እለ፡ ዘመዋ፡ ምስሌኪ፡ እስመ፡ ደነስኪ፡ ወኢይዴንሱኪ፡ ወኮንኪ፡ አንቲ፡ ዕሉተ፡ ወአፍለቂ፡ በበይነ፡ ዝንቱ፡ ስምዒ፡ ዘማ፡ ቃለ፡ እግዚአብሔር። ከመዝ፡ ይቤ፡ አዶናይ፡ እግዚአብሔር፡ እስመ፡ ዘሮኪ፡ ወርቅየ፡ ወቀፈጽኪ፡ ኃፍረተኪ፡ በዝሙትኪ፡ ለማኅዘንኪ፡ በኵሉ፡ ፍትወተ፡ ኃጢአትኪ፡ ወበደመ፡ ደቂቅኪ፡ ዘወሀብኪዮሙ። በበይነ፡ ዝንቱ፡ ናሁ፡ አነ፡ አስተጋብኦሙ፡ ለኵሎሙ፡ ማኅዘንኪ፡ ላዕሌኪ፡ እለ፡ ተደመርኪ፡ ምስሌሆሙ፡ ወለኵሎሙ፡ እለ፡ አፍቀርኪዮሙ፡ ምስለ፡ ኵሉ፡ እለ፡ ኢጸላእኪዮሙ፡ ወአስተጋብኦሙ፡ ላዕሌኪ፡ ወየዐግቱኪ፡ ወእቀፍጸኪ፡ ኃሣረኪበኀቤሆሙ፡ ወይሬእዩኪ፡ ኵሎሙ፡ ኃፍረተኪ፡ ወእትቤቀለኪ፡ በቀለ፡ ዘማት፡ እለ፡ ይቀትላ፡ ነፍሰ። ወአነብረኪ፡ ውስተ፡ ደመ፡ መዓት፡ ወቅንአት፡ ወእሜጥውኪ፡ ውስተ፡ እዴሆሙ፡ ወያንህሉ፡ ቤተ፡ ዝሙትኪ፡ ወይነስቱ፡ መናብርተኪ፡ ወይሰልቡኪ፡ አልባሰኪ፡ ወሠርጐ፡ ምክሕኪ፡ ወያኃድጉኪ፡ ዕራቀኪ፡ ወተኃሥሪ፡ ወይትጋብኡ፡ አሕዛብ፡ ላዕሌኪ፡ ወይዌግሩኪ፡ በእብን፡ ወይረግ

(col. 2)

ዙኪ፡ በመጣብሂሆሙ፡ ወያውዕዩ፡ በእሳት፡ አብያተኪ፡ ወይትቤቀሉኪ፡ በቅድመ፡ ብዙኃት፡ አንስት፡ ወአኀድገኪ፡ ዝሙተኪ፡ ወኢትዴንሲ፡ እንከ፡ ወእፌኑ፡ መዐትየ፡ ላዕሌኪ፡ ወአነፍስ፡ ቅንአትየ፡ እምኔኪ፡ ወአዐርፍ፡ ወኢይሔልየኪ፡ እንከ፡ እስመ፡ ኢተዘከርኪ፡ መዋዕለ፡ ንእስኪ፡ ወአቅናእከኒ፡ በኵሉ፡ ዝንቱ፡ ወአነ፡ አገብእ፡ ፍኖተኪ፡ ላዕለ፡ ርእስኪ፡ ይቤ፡ አዶናይ፡ እግዚአብሔር፡ ወከመዝ፡ ገበርኪ፡ ኃጢአተ፡ ወዲበ፡ ኵሉ፡ ጌጋይኪ፡ ዝንቱ፡ ውእቱ፡ ኵሉ፡ ዘነበቡ፡ ላዕሌኪ፡ ናሁወመሰሉ፡ ምሳሌ፡ ወይቤሉ፡ በከመ፡ እም፡ ከማሁወለታ። ወለተ፡ እምኬ፡ አንቲ፡ እንተ፡ ጸገብኪዮ፡ ለምትኪ፡ ወደቂቃኒ፡ ወአኀተ፡ አሐትኪ፡ እለ፡ ኀደጋ፡ አምታቲሆን፡ ወውሉዶን፡ እምክን፡ ኬጥያ፡ ወአቡካን፡ አሞሬዎን፡ ወእኅትክን፡ እንተ፡ ትልህቅ፡ ሰማርያ። ይእቲኒ፡ ወአዋልዲሃኒ፡ እለ፡ ይነብራ፡ በፅግምካን፡ ወእኅትክን፡ እንተ፡ ትንእስ፡ እንተ፡ ትነብር፡ በየማንክን፡ ሰዶም፡ ወአዋልዲሃ። ኢሖርኪ፡ ባሕቱ፡ በፍኖቶን፡ ወበከመ፡ ኃጢአቶንሂ፡ ኢገበርኪ፡ ንስቲተ፡ ወአፈድፈድኪ፡ በኵሉ፡ ፍኖትኪ። እምአሉ፡ ሕያው፡ አነ፡ ይቤ፡ አዶናይ፡ እግዚአብሔር፡ ከመ፡ ኢገብረት፡ ለሊሀ፡ ሰዶም፡ እኅትኪ፡ ወአዋልዲሃ፡ በከመ፡ ገበርኪ፡ አንቲ፡ ወአዋልድኪ። ዘእንበለ፡ ዝንቱ፡ ዳእሙ፡ ኃጢአታ፡ ለሰደም፡ እኅትኪ፡ ተዝህረት፡ ወከሪያ፡ ጽጋብወፈግዓት፡ በጽጋብ፡ ምስለ፡ አዋልዲሃ፡ ዘንተ፡ ዳእሙ፡ ገብረት፡ ይእቲኒ፡ ወአዋልዲሃኒ፡ ኢተወክፋ፡ እደ፡ ነዳይ፡ ወምስኪን፡ ወአዕበዩ፡ አፉሆሙ፡ ወገብሩ፡ ኃጢአቶሙ፡ በቅድሜየ፡ ወአእተትክዎሙ፡ ዘከመ፡ ርኢኪ። ወሰማርያ፡ መንፈቀ፡ ኃጢአትኪ፡ ኢአበሰት፡ ወ

(col. 3)

አፈድፋድኪ፡ ኀጢአትኪ፡ እምኔሆንወአጽደቂዮን፡ ለአኀትኪ፡ በኵሉ፡ ኃጢአትኪ፡ ዘገበርኪ፡ ወአንቲ፡ ትትፈደዩ፡ ሞተ፡ በዘመራእኪዮን፡ ለአሐትኪ፡ በኃጢአትኪ። ዘአበስኪ፡ ፈድፋደ፡ እምኔሆን፡ ወአጽደቂዮን፡ እምኔኪ፡ ወአንቲ፡ ተኃፍረ፡ ወንሥኢ፡ ኀሣረኪ፡ እስመ፡ አጽደቂዮን፡ ለአኃትኪ፨ ወእመይጥ፡ እክዮን፡ እከየ፡ ሰዶም፡ ወአዋልዲሃ፡ ወእመይጥ፡ እከየሰማርያ፡ ወአዋልዲሃ። ወእመይጥ፡ እከየኪ፡ እማእክሎን፡ ከመ፡ ትትፈደዪ፡ መቅሠፍተኪ፡ ወተኃሥረ፡ በኵሉምግባርኪ፡ ዘአማዕዕከኒ፡ ወአኃትኪኒ፡ ሰዶም፡ ወአዋልዲሃኒ፡ ይገብአ፡ ከመ፡ ቀዲሙ፡ ወሰማርያ፡ ወአዋልዲሃ፡ ወአንቲኒ፡ ወአዋልድኪ፡ ትገብአ፡ ከመ፡ ቀዲሙ። እስመ፡ ሰዶም፡ እኅትኪ፡ ሰምዓት፡ እምአፉኪ፡ በመዋዕለ፡ ትዝህርትኪ፡ ዘእንበለ፡ ይትከሠት፡ እከይኪ፡ በከመ፡ ይእዜ፡ ጽእለተ፡ ኮንኪ፡ ለአዋልደ፡ ሰማርያ፡ ወኵሎን፡ እለ፡ ዓውዳ፡ ኢሎፍሊ፡ እለ፡ ዐገታኪ፡ ዐውድኪ፡ በኃጢአትኪ፡ ወበጌጋይኪ፡ በዘአንቲ፡ መህርኪዮን፡ ይቤ፡ አዶናይ፡ እግዚአብሔር። ከመዝ፡ ይቤ፡ አዶናይ፡ እግዚአብሔር፡ ወእገብር፡ ላዕሌኪ፡ በከመ፡ ገበርኪ፡ ወዐሎኪ፡ ሥርዓትየ፡ ወእዜከር፡ አነ፡ ኪዳንየ፡ ዘምስሌኪ፡ ዘአመ፡ ንእስኪ፡ ወአቀምኩ፡ ለኪ፡ ኪዳነ፡ ዘለዓለም፡ ወእዜከር፡ ፍኖተኪ፡ ወተኀሥሪ። እስመ፡ ኀየስኪዮን፡ ለአኀትኪ፡ እለ፡ ይልህቃኪ፡ ወእለሂ፡ ይንእሳኪ፡ ረሰይኪዮን፡ አንቲ፡ አዋልደ፡ ወአኮ፡ ከመ፡ ሥርዓትኪ፡ ወአቀውም፡ አነ፡ ኪዳንየ፡ ምስሌኪ፡ ወተአምሪ፡ ከመ፡ አነ፡ እግዚአብሔር። ወትዜከሪ፡ ወተኀፍሪ፡ ወኢትክሥቲ፡ እ

(f. 185v)

(col. 1)

ንከ፡ አፉኪ፡ በቅድመ፡ ኃሣርኪ፡ አመ፡ አኅደጉኪ፡ ኵሎ፡ ምግባረኪ፡ ይቤ፡ አዶናይ፡ እግዚአብሔር። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ መስል፡ ምሳሌ፡ ነገር፡ ለቤተ፡ እስራኤል፡ ወበሎሙ፡ ከመዝ፡ ይቤ፡ እግዚአብሔ፡ ዝኩእ፡ ንስር፡ ዘዐቢይ፡ ክነፊሁ፡ ወነዊሀን፡ መለያልዪሁ፡ ወምሉእ፡ ጽፈሪሁ፡ ወመጽአ፡ ምሉአ፡ ጸጒር፡ ወሊሉየ፡ ሕብር፡ ውስተ፡ ሊባኖስ፡ ወነሥአ፡ ኅሩየ፡ ቄድሮሰ፡ ወመተሮ፡ ማእከሎ፡ ኀበ፡ ለምለሙ፡ ወወሰደ፡ ብሔረ፡ ክነአን፡ ወአንበሮ፡ ውስተ፡ ሀገረ፡ ጥቅም፡ ወነሥኦ፡ እምዘርአ፡ ምድር፡ ወዘርኦ፡ ውስተ፡ ገዳም፡ ወአብቈሎ፡ ኀበ፡ ማይ፡ ብዙኅ፡ ወበቈለ፡ ወኮነ፡ ዓፀደ፡ ወይን፡ እቡረ፡ ወንስቲተ፡ ርእየ፡ አዕፁቂሁ፡ ወጕንዱሂ፡ ዘታሕቴሁ፡ ወኮነ፡ ዓፀደ፡ ወይን፡ ወገብረ፡ አዕፁቂሁ፡ ወአንኀ፡ አዕፁቂሁ፡ ወመጽአ፡ ካልእ፡ ንስር፡ ዐቢይ፡ ዘየዐቢ፡ ክነፊሁ፡ ወብዙኅ፡ ጽፈሪሁ፡ ወተጸፍረ፡ ቦቱ፡ ዝኩ፡ ዓፀደ፡ ወይን፡ ወጕንዱሂ፡ ኀቤሁ፡ ወአዕፁቂሁ፡ ኒ፡ ወፈነዎ፡ ይስቂዮ፡ ምስለ፡ ተክሉ፡ በገዳም፡ ሠናይ፡ በኀበ፡ ማይ፡ ብዙኅ፡ ወተሰቅየት፡ ከመ፡ ትሥርዕ፡ ወትፍረይ፡ ወይኩን፡ ዐፀደ፡ ወይን፡ ዐቢየ። በበይነ፡ ዝንቱ፡ በል፡ ከመዝ፡ ይቤ፡ አዶናይ፡ እግዚአብሔር፡ ለእመ፡ ይየብስ፡ ወይነቅዝ፡ ፍሬሁ፡ ወይየብስ፡ ፍሬሁ፡ ወበቈለ፡ ውስቴቱ፡ ወአኮ፡ በመዝራዕት፡ ዐቢይ፡ ወአኮ፡ በሕዝብ፡ ብዙኅ፡ ከመ፡ እምልሐ፡ ምስለ፡ ሥረዊሃ፡ ወናሁ፡ ትነውኅ፡ ወኢትረትዕ፡ ወእምከመ፡ ረከባ፡ ነፋስ፡ ውዑይ፡ ትየብስ፡ ወተሐርር። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ በሎሙ፡ ለቤተ፡ እለ፡ አምረሩኒ፡ ኢተአምሩኑአ፡ ምንት፡ ዝንተ፡ ወበል፡ ናሁ፡ መጽአ፡ ንጉሠ፡ ባቢሎን፡ ዲበ፡ ኢየሩሳሌም፡ ወፄወዎ፡

(col. 2)

ለንጉሣ፡ ወለመላእክቲሃ፡ ወወሰዶ፡ ሙ፡ ብሔሮ፡ ባቢሎን፡ ወይነሥእ፡ እምውሉደ፡ መንግሥት፡ ወይትካየድ፡ ኪዳነ፡ ምስሌሁ፡ ወያበውኦ፡ ውስተ፡ መሐላ፡ ወይነሥኦሙ፡ ለመሳፍተ፡ ብሔር፡ ወያነብሮሙ፡ ውስተ፡ መንግሥት፡ ድኩም፡ ከመ፡ ኢይትዐበዩ፡ እንከ፡ ለዝሉፉ፡ ከመ፡ ይዕቀቡ፡ መሐላሆሙ፡ ወይገብሩ፡ ወኢይርኀቁ፡ እምኔሁ። ወዐሊዎ፡ እምኔሁ፡ ወፈነወ፡ ሐዋርያተ፡ ብሔረ፡ ግብጽ፡ ከመ፡ የሀብዎ፡ አፍራሰ፡ ወሠረገላተ፡ ብዙኃ፡ ለእመ፡ ያድኅንሁ፡ ወይመውእ፡ ዘአፅራረ፡ ወገብረ፡ ማእሌተ፡ ይድኅንሁ፡ ዘዐለወ፡ መሐላሁ፡ ሕያው፡ አነ፡ ይቤ፡ አዶናይ፡ እግዚአብሔር፡ ከመ፡ ብሔረ፡ ንጉሦሙ፡ ዘአንገሡ፡ ዘአስተኃቀረ፡ መሓላ፡ ወዐለወ፡ ኪዳነ፡ ምስሌሁ፡ በማእከለ፡ ባቢሎን፡ ይመውት፡ አኮ፡ በኃይል፡ ዐቢይ፡ ወአኮ፡ በብዙኅ፡ አሕዛብ፡ ዘይገብር፡ ምስሌሁ፡ ፈርዖን፡ ቀትለ፡ በሓጹር፡ ወበጥቅም፡ ከመ፡ ይእትት፡ ነፍስ፡ ወአስተኀቀረ፡ መሐላሁ፡ ወዐለወ፡ ኪዳኖ፡ ወናሁ፡ መጦኩ፡ እዴሁ፡ ወኵሎ፡ ዘንተ፡ ግብረ፡ ላዕሌሁ፡ በዘኢይድኅን። በበይነ፡ ዝንቱ፡ በሎሙ፡ ከመዝ፡ ይቤ፡ አዶናይ፡ እግዚአብሔር፡ ሕያው፡ አነ፡ በከመ፡ አስተኃቀረ፡ መሓላየ፡ ወዐለወ፡ ኪዳንየ፡ ከማሁ፡ አገብኦ፡ ላዕለ፡ ድማሁ፡ ወእሰፍሕ፡ ላዕሌሁ፡ መሥገርትየ፡ ወይሠገር፡ ውስተ፡ ሐፁርየ፡ ወእወስዶ፡ ባቢሎን፡ ወእትዋቀሥ፡ ምስሌሁ፡ በህየ፡ በእንተ፡ ጌጋዩ፡ ዘዐመፀኒ፡ ወኵሎሙ፡ እለ፡ አምሠጡ፡ በኵናት፡ ይመውቱ። ወእለ፡ ተርፉ፡ እዘርዎሙ፡ ውስተ፡ ነፋሳት፡ ወየአምሩ፡ ከመ፡ አነ፡ እግዚአብሔር፡ ዘነበብኩ። ከመዝ፡ ይቤ፡ አዶናይ፡ እግዚአብሔር፡ እነሥእ፡ አነ፡ እም

(col. 3)

ውስተ፡ ኅሩየ፡ ዓርዝ፡ እምውስተ፡ ርእሱ፡ ወእሁብ፡ እምርእስ፡ ሠርፀ፡ ወልበ፡ ወእተክል፡ አነ፡ ወአበቍል፡ ውስተ፡ ደብር፡ ነዋኅ። ወእተከሎ፡ ውስተ፡ ደብረ፡ እስራኤል፡ ልዑል፡ ወእተካል፡ ወይፈሪ፡ ወይገብር፡ አዕፁቂሃ፡ ጽጌሁ፡ ወይከውን፡ ዐርዘ፡ ዐቢየ፡ ወየዐርፍ፡ ታሕቴሁ፡ ኵሉ፡ አዕዋፍ፡ ወኵሉ፡ ዘይሰርር፡ ያጸልል፡ ታሕተ፡ አዕፁቂሁ፡ ወየአምር፡ ኵሉ፡ ዕፀወ፡ ገዳም፡ ከመ፡ አነ፡ እግዚአብሔር፡ ዘአሐፅሮ፡ ላዕፅ፡ ነዋኅ፡ ወአነውኖ፡ ላዕፅ፡ ሐፂር፡ ወአረጥቦ፡ ላዕፅ፡ ይቡስ፡ ወአየብስ፡ ዕፀ፡ ርጡበ፡ አነ፡ እግዚአብሔር፡ ዘነበብኩ፡ ወገበርኩ፨ ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ምንት፡ በኀቤክሙ፡ ዝንቱ፡ ምሳሌ፡ ዘይብሉ፡ አበው፡ በልዑ፡ ቆዓ፡ ወይን፡ ወደቂቅ፡ ፀርሱ፡ ስነኒሆሙ፡ ሕያው፡ አነ፡ ይቤ፡ እግዚአብሔር፡ አዶናይ፡ ከመ፡ ኢይበልዋ፡ ለዛቲ፡ ምሳሌ፡ ዳግመ፡ በውስተ፡ እስራኤል፡ እስመ፡ ናሁ፡ ነፍሰ፡ ኵሉ፡ ዚአየ፡ ውእቱ፡ ከመ፡ ነፍሰ፡ አብ፡ ከማሁ፡ ነፍሰ፡ ውሉድ፡ ዚአየ፡ ውእቱ። ነፍስ፡ እንተ፡ አበስት፡ ይእቲ፡ ትመውት፡ ወብእሲሰ፡ ጻድቅ፡ ዘይገብር፡ ጽድቀ፡ ወርት፡ ዐ፡ ወኢበልዐ፡ በውስተ፡ አድባር፡ ወኢያንሥአ፡ አዕይንቲሁ፡ ኀበ፡ ሕሊናሆሙ፡ ለቤተ፡ እስራኤል፡ ወኢያርኰሰብእሲተ፡ ቢጹ፡ ወኢቀርበ፡ ብእሲተ፡ ትክተ፡ ወኢዓመፀ፡ ቢጾ፡ ወአግብአ፡ አኀዘ፡ ለበአለ፡ ዕዳሁ፡ ወኢሔደ፡ ወኢተዓገለ፡ ወወሀበ፡ እምእክሉ፡ ለነዳይ፡ ወአልቦሰ፡ እምልብሱ፡ ለዕሩቅ፡ ወኢለቅሀ፡ ወርቆ፡ በርዴ፡ ወኢነሥአ፡ ዘዓመፃ፡ ወሜጠ፡ እዴሁ፡ እምኃጢአት፡ ወገብረ፡ ፍትሐ፡ ወጽድቀ፡ ማእከለ፡ ብእሲ፡ ወቢጹ፡ ወሖረ፡ በትእዛዝየ፡ ወዐቀበ፡ ሕግየ፡

(f. 186r)

(col. 1)

ወገብረ፡ ጽድቀ፡ ውእቱ፡ ሕይወተ፡ የሐዩ፡ ይቤ፡ አዶናይ፡ እግዚአብሔር፤ ወለእመ፡ ወለደ፡ ወልደ፡ ኃጥአ፡ ወቀታሌ፡ ነፍስ፡ ዘይገብር፡ ዓመፃ፡ ወኢሖረ፡ በፍኖተ፡ አቡሁ፡ ጻድቅ፡ ወበልዐ፡ በውስተ፡ አድባር፡ ወአርኰሰ፡ ብእሲተ፡ ቢጹ፡ ወተአገለ፡ ነዳየ፡ ወምስኪነ፡ ወሄደ፡ ወዓመፀ፡ ወኢያግብአ፡ አኀዘ፡ ዕዳሁ፡ ጠሜጠ፡ አዕይንቲሁ፡ መንገለ፡ ጣዖት፡ ወገብረ፡ ዓመፃ፡ ወለቅሐ፡ በርዴ፡ ወአስተናድአ፡ ወነሥአ፡ ዘሥርቅ፡ ዘከመዝ፡ የሐዩጉ፡ ሕይወተ፡ በኵሉ፡ ዝንቱ፡ ኃጢአቱ፡ ዘገብረ፡ ሞት፡ ይመውት፡ ወይገብእ፡ ደሙ፡ ላዕሌሁ፨ ወለእመ፡ ወለደ፡ ወልደ፡ ወርእየ፡ ኵሎ፡ ኃጢአተ፡ አቡሁ፡ ዘገብረ፡ ወፈርሃ፡ ወኢገብረ፡ ከማሁ፡ ወኢበልዐ፡ በውስተ፡ አድባር፡ ወኢያንሥአ፡ አዕይንቲሁ፡ መንገለ፡ ሕሊናሆሙ፡ ለቤተ፡ እስራኤል፡ ወኢያርኰሰ፡ ብእሲተ፡ ቢዱ፡ ወኢተዓገለ፡ ሰብአ፡ ወአግብአ፡ አኅዘ፡ ዕዳሁ፡ ወኢያስተናድዓ፡ ወኢሄደ፡ ወአብልዐ፡ እምእክሉ፡ ለርኁብ፡ ወአልበሰ፡ እምልብሱ፡ ለዕሩቅ፡ ወሜጠ፡ እዴሁ፡ እምዓመፃ፡ ወኢነሥአ፡ ርዴ፡ ወንዋየ፡ ዓመፃ። ወገብረ፡ ጽድቀ፡ ወሖረ፡ በትእዛዝየ፡ ኢይመውት፡ በኃጢአተ፡ አቡሁ፡ አላ፡ ወሐይወ፡ የሐዩ፡ ወአቡሁሰ፡ ለእመ፡ ገፍዓ፡ ወዓመፀ፡ ወሄደ፡ ወተዓገለ፡ ወገብረ፡ ዘኢይከውን፡ በማእከለ፡ ሕዝቡ፡ ይመውት፡ በጌጋዩ፡ ወትብሉ፡ በእፎ፡ ኢይትፈደይ፡ ወልድ፡ በኃጢአተ፡ አቡሁ፡ እስመ፡ ወልድ፡ ጻድቅ፡ ወገብረ፡ ምጽዋተ፡ ወዐቀበ፡ ኵሎ፡ ሕግየ፡ ወገብሮ፡ ሕይወተ፡ የሐዩ። ወነፍስ፡ እንተ፡ አበስት፡ ትመጡት፡ ወወልድ፡ ኢይትፈደይ፡ በኃጢአተ፡ አቡሁ፡ ወአብ፡ በኃጢአተ፡ ወልድ፡ ኢይትፈደይ፡ ጽድቁ፡ ለጻድቅ፡ ለርእሱ፡ ወኃጢአቱ

(col. 2)

ለኃጥእ፡ ላዕሌሁ፡ ወለእመ፡ ተመይጠ፡ ኃጥእ፡ እምኵሉ፡ ኃጢአቱ፡ ዘገብረ። ወዓቀበ፡ ኵሎ፡ ትእዛዝየ፡ ወገብረ፡ ጽድቀ፡ ወምጽዋተ፡ ሕይወተ፡ የሐዩ፡ ወኢይመውት። ወኵሎ፡ ኃጢአቶ፡ ዘገብረ፡ ኢይዜከር፡ ሎቱ፡ ዳእሙ፡ በጽድቁ፡ ዘገብረ፡ የሐዩ፡ ቦቱ። ቦኑ፡ ፈቂደ፡ እፈቅድ፡ ከመ፡ ይሙውት፡ ኃጥእ፡ ይቤ፡ አዶናይ፡ እግዚአብሔር፡ ዳእሙ፡ ከመ፡ ይትመየጥ፡ እምፍኖቱ። እኩይ፡ ወየሐዩ። ለእመ፡ ተመይጠ፡ ጻድቅ፡ እምጽድቁ፡ ወገብረ፡ ኃጢአተ፡ በኵሉ፡ ጌጋዩ፡ ዘገብረ፡ ውእቱ፡ ኃጥእ። ኵሎ፡ ጽድቆ፡ ዘገብረ፡ ኢይዜከር፡ ሎቱ፡ ወበአበሳሁ፡ ዘአበሳ፡ ቦቱ፡ ይመውት፡ ወትብሉ፡ ኢኮነ፡ ርቱዓ፡ ፍኖተ፡ እግዚአብሔር። ስምዑኬ፡ ቤተ፡ እስራኤል፡ ፍኖትየኑ፡ ኢኮነ፡ ርቱዐ፡ ዝንቱ፡ አኮኑ፡ ፍኖትክሙ፡ ኢኮነ፡ ርቱዐ፡ እምከመ፡ ተመይጠ፡ ጻድቅ፡ እምጽድቁ፡ ወገብረ፡ ኃጢአተ፡ ይመውት፡ በጌጋዩ፡ ዘገብረ፡ ቦቱ። ወእመ፡ ተመይጠ፡ ኃጥእ፡ እምኃጢአቱ፡ ዘገብረ፡ ወገብረ፡ ጽድቀ፡ ወርትዐ፡ ዘከመዝ፡ ነፍስ፡ የሐዩ፡ ወርእየ፡ ወተመይጠ፡ እምኵሉ፡ ኃጢአቱ፡ ዘገብረ፡ ሕይወተ፡ የሐዩ፡ ወኢይመውት። ወይቤሉ፡ ቤተ፡ እስራኤል፡ ኢኮነ፡ ርቱዐ፡ ፍኖተ፡ እግዚአብሔር፡ ቦኑ፡ ፍኖትየ፡ ኢኮነ፡ ርቀዐ፡ ቤተ፡ እስራኤል፡ አኮኑ፡ ፍኖትክሙ፡ ኢኮነ፡ ርቱዓ። በበይነ፡ ዝንቱ፡ ለኵልክሙ፡ በከመ፡ ፍኖትክሙ፡ እኴንነክሙ፡ ቤተ፡ እስራኤል፡ ይቤ፡ አዶናይ፡ እግዚአብሔር። ተመየጡ፡ ወነስሑ፡ እምኃጢአትክሙ፡ ወኢይመጽአክሙ፡ ወቅሠፍተ፡ ኃጢአትክሙ፡ ወግድፉ፡ እምላዕሌክሙ፡ ኵሎ፡ ጌጋየክሙ፡ ዘአበስክሙ፡ ሊ

(col. 3)

ተ፡ ወግበሩ፡ ለክሙ፡ ልበ፡ ሐዲሰ፡ ወመንፈስ፡ ሐዲስ፡ ወለምንት፡ ትመውቱ፡ ቤተ፡ እስራኤል፡ እስመ፡ ኢይፈቅድ፡ ለክሙ፡ ሞተ፡ ትሙቱ፡ ይቤ፡ አዶናይ፡ እግዚአብሔር፡ ዘእንበለ፡ ከመ፡ ትነስሑ፡ ወትሕየዉ። ወአንተ፡ አስቆቅዎ፡ ለመልአከ፡ እስራኤል፡ ወበል፡ ምንተ፡ ባቲ፡ እምከ፡ አንበሳዊት፡ በማእከለ፡ አናብስት፡ ትነብር፡ ወማእከለ፡ አናብስት፡ አልሐቀት፡ እጐሊሃ፡ ወአስረረት፡ አሐደ፡ እምእጐሊሃ፡ ወኮነ፡ አንበሳ፡ ወተምህረ፡ መሢጠ፡ ወመሠጠ፡ ወበልዐ፡ ሰብአ፡ ወሰምዑ፡ አሕዛብ፡ በእንቲአሁ፡ በኃሣሮሙ፡ ወአኀዝዎ፡ ወወሰድዎ፡ ሞቂሖሙ፡ ብሔረ፡ ግብጽ። ወሶበ፡ ርእየት፡ ከመ፡ ነሥእዎ፡ እምኔሃ፡ ጠፍአ፡ ኃይላ፡ ወነሥአት፡ ካልአ፡ እምእጐሊሃ፡ ወረሰየቶ፡ አንበሳ፡ ወልህቀ፡ በማእክለ፡ አናብስት፡ ወኮነ፡ አንበሳ፡ ወተምሕረ፡ መሲጠ፡ ወበልዓ፡ ሰብአባእ። ወይርአይ፡ ተአሚኖ፡ ወአጥፍአአህጕሪሆሙ፡ ወአማሰነ፡ ብሔሮሙ፡ ወአኅለቆሙ፡ እምድምፀ፡ ጣኅሩ፡ ወፈነዉ፡ አሕዛብ፡ ላዕሌሁ፡ ይዕግትዎ፡ እምበሐውርቲሆሙ፡ ወሰፍሑ፡ ላዕሌሁ፡ መሣግሪሆሙ፡ ወተሠግረ፡ በመሥገርቶሙ፡ ወሞቅሕዎ፡ በመዋቅሕት፡ ወበድብዕኵል። ወወሰድዎ፡ ኀበ፡ ንጉሠ፡ ባቢሎን፡ ወአብእዎ፡ ቤተ፡ ሞቅሕ፡ ከመ፡ ኢይስማዕ፡ ቃሉ፡ ውስተ፡ አድባረ፡ እስራኤል፨ እምክሙ፡ ዓፀደ፡ ወይን፡ ወከመ፡ ጽጌሮማን፡ ዘበቈለ፡ ኀበ፡ ማይ፡ ወሠረዐት፡ ወፈረየት፡ ወእምብዝኃ፡ ማይ፡ ወፅአ፡ ውስቴታ፡ በትር፡ ጽኑዕ፡ ለሕዝበ፡ ምስፍና፡ ወኖኀ፡ ቆማ፡ በማእከለ፡ በቀልት፡ ወተርእየ፡ ኑኀ፡ በማእከለ፡ አዕፁቂሃ፡ ወተሰብረት፡ በመዐት፡ ወወድቀት፡ ውስተ፡ ምድር፡ ወነፋስ፡ ውዑይ፡ አይበ

(f. 186v)

(col. 1)

ሰ፡ መሠነያ፡ ወየብሰት፡ በትረ፡ ኀይላ፡ ወበልዐታ፡ እሳት። ወይእዜኒ፡ ትክልት፡ ውስተ፡ በድው፡ ብሔረ፡ ኀበ፡ አልቦ፡ ማየ፡ ወወፅአት፡ እሳት፡ እምይእቲ፡ በትር፡ ወእምውስተ፡ መሥንያ፡ ወዘልዐታ፡ ወኢያትረፈትውስቴታ፡ በትረ፡ ጽንዕተ፡ በትረ፡ ምስፍና፡ ሕዝብ፡ ምስለ፡ ሰቆቃው፡ ኮነ፡ ለብካይ፨ ወእምዝ፡ አመ፡ ሳብዕ፡ ዓመት፡ በኀምስ፡ ወርኅ፡ አመ፡ ዐሡር፡ ሠርቅ፡ መጽኡ፡ ኀቤየ፡ ዕደው፡ እምረበናተ፡ ቤተ፡ እስራኤል፡ ይስአልዎ፡ ለእግዚአብሔር፡ ወነበሩ፡ ቅድመ፡ ገጽየ። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ንግሮሙ፡ ለረበናተ፡ ቤተ፡ እስራኤል፡ ወበሎሙ፡ ከመዝ፡ ይቤ፡ እግዚአብሔር፡ አዶናይ፡ ትስአሉኒሁ፡ መጻእክሙ፡ ሕያው፡ አነ፡ ከመ፡ ኢይሠጠወክሙ፡ ይቤ፡ አዶናይ፡ እግዚአብሔር፡ ዳእሙ፡ ተዋቅሶ፡ ተዋቀሶሙ፡ ወልደ፡ እጓለ፡ እመሕያው፡ ኃጢአተ፡ አበዊሆሙ፡ አስምዕ፡ ሎሙ፡ ወበሎሙ፡ ከመዝ፡ ይቤ፡ እግዚአብሔር፡ አዶናይ፡ እምአመ፡ ኀረይክዎ፡ ለቤተ፡ እስራኤል፡ ወአስተርአይክዎ፡ ለዘርአ፡ ቤተ፡ ያዕቆብ፡ ተአመርኩ፡ ሎሙ፡ በብሔረ፡ ግብጽ፡ ወተወከፍክዎሙ፡ በእዴየ፡ ይቤ፡ እግዚብሔር፡ አነ፡ አምላክክሙ፡ ውእተ፡ አሚረ፡ አልዐልክዎሙ፡ በእዴየ፡ ከመ፡ አውፅኦሙ፡ እምድረ፡ ግብጽ፡ ውስተ፡ ምድር፡ ዘአተዳሎኩ፡ ሎሙ፡ ምድረ፡ እንተ፡ ቅውኅዝ፡ ሐሊበ፡ ወመዐረ፡ እንተ፡ ትጥዕም፡ እምኵሉ፡ ምድር፡ ወእቤሎሙ፡ ግድፉ፡ ኵልክሙ፡ ርኵሰክሙ፡ እምቅድመ፡ አዕይንቲክሙ፡ ወኢትርኰሱ፡ በጣዖቶሙ፡ ለግብጽ፡ አነ፡ እግዚአብሔር፡ አምላክክሙ፡ ወዐለውኒ፡ ወአበዩኒ፡ ሰሚዖትየ፡ ወኢገደፉርኵሰ፡ እምአዕይንቲሆሙ፡ ወኢኀደጉ፡ ጣያቶሙ፡ ለግብጽ፡ ወእቤ፡ እሠውጥ፡ መዐትየ፡ ላዕሌሆሙ፡ ከመ፡ እሥልጥ፡ መ

(col. 2)

ቅሠፍትየ፡ ዲቤሆሙ፡ በማእከለ፡ ግብጽ። ወገበርኩ፡ ከመ፡ ስምየ፡ ዘመልዕልተ፡ ኵሉ፡ ኢይርኰስ፡ በቅድመ፡ አሕዛብ፡ እለ፡ ሀለዉ፡ ማእክሎሙ፡ በኀቤሆሙ፡ ወበቅድሜሆሙ፡ ከመ፡ አውፅኦሙ፡ እምድረ፡ ግብጽ፡ ወአውፃእከዎሙ፡ ውስተ፡ ገዳም፡ ወወሀብክምዎሙ፡ ሕግየ፡ ወሥርዓትየ፡ ነገርክዎሙ፡ ኵሎ፡ ዘይገብር፡ ሰብእ፡ ወየሐዩ፡ ቦቱ፡ ወወሀብክዎሙ፡ ሰንበታትየ፡ ዘይከውኖሙ፡ ትእምርተ፡ በማእከሎሙ፡ ከመ፡ አርእዮሙ፡ ከመ፡ አነ፡ እግዚአብሔር፡ ዘእቄድሶሙ፡ ወእቤሎሙ፡ ለቤተ፡ እስራኤል፡ በገዳም፡ በትእዛዝየ፡ ሑሩ፡ ወኢሐውሩ፡ ወዐለዉ፡ ሕግየ፡ ዘእመ፡ ገብሮ፡ ሰብእ፡ የሐዩ፡ ቦቱ። ወአርኰሱ፡ ሰንበታትየ፡ ፈድፋደ፡ ወእቤ፡ እክዑ፡ መዐትየ፡ ላዕሌሆሙ፡ በገዳም፡ ወአጥፍኦሙ፡ ወገበርኩ፡ ከመ፡ ኢያርኵስ፡ ስምየ፡ ዘላዕለ፡ ኵሉ፡ በቅድመ፡ አሕዛብ፡ ዘአውፃእክዎሙ፡ እምድረ፡ ግብጽ፡ በቅድመ፡ አዕይንቲሆሙ፡ ወአነ፡ አንሣእኩ፡ እዴየ፡ ላዕሌሆሙ፡ በገዳም፡ ለዝላፉ፡ ከመ፡ ኢያብኦሙ፡ ውስተ፡ ይእቲ፡ ምድር፡ እንተ፡ ወሀብክዎሙ፡ ምድረ፡ እንተ፡ ትውኅዝ፡ ሐሊበ፡ ወመዐረ፡ እንተ፡ ትጥዕም፡ እምኵሉ፡ ምድር፡ ሶበ፡ ዐለዉ፡ ሕግየ፡ ወኢሖሩ፡ በትእዛዝየ፡ ወአርኰሱ፡ ሰንበታትየ፡ ወሖሩ፡ በሕሊና፡ ልቦሙ። ወመሀከቶሙ፡ ዐይንየ፡ ከመ፡ ኢይደምስሶሙ፡ ወኢገበርኩ፡ በዘ፡ አኀልቆሙ፡ በገዳም፡ ወእቤሎሙ፡ ለደቂቆሙ፡ በገዳም፡ ኢትሑሩ፡ በግእዘ፡ አበዊክሙ፡ ወኢትዕቀቡ፡ ሥርዐቶሙ፡ ወኢትደመሩ፡ በጌጋዮሙ፡ ወኢትርኰሱ፡ አነ፡ እግዚአብሔር፡ አምላክክሙ፨ በትእዛዝየ፡ ሑሩ፡ ወሕገ፡ ዚአየ፡ ዕቀቡ፡ ወገበርዎ፡ ወሰንበታትየ፡ ቀድሱ፡ ወይኩን፡

(col. 3)

ትእምርተ፡ ማእከሌየ፡ ወማእከሌክሙ፡ ከመ፡ ታእምሩ፡ ከመ፡ አነ፡ እግዚአብሔር፡ አምላክክሙ፡ ወአምረሩኒ፡ ደቂቆሙ፡ ወኢሖሩ፡ በትእዛዝየ፡ ወዐለዉ፡ ወኢዓቀቡ፡ ሕግየ፡ ወገብርዎ፡ ዘእመ፡ ገብሮ፡ ሰብእ፡ የሐዩ፡ ቦቱ። ወአርኰሱ፡ ሰንበታትየ፡ ወእቤ፡ እከሁ፡ መዐትየ፡ ላዕሌሆሙ፡ ወአሠልጥ፡ መቅሠፍትየ፡ ዲቤሆሙ፡ በገዳም፡ ወገበርኩ፡ ከመ፡ ኢያርኵስ፡ ስምየ፡ ዘእምኵሉ፡ የዐቢ፡ በቅድመ፡ አሕዛብ፡ ዘአውፃእክዎሙ፡ በቅድመ፡ አዕይንቲሆሙ፡ ወአንሣእኩ፡ እዴየ፡ ላዕሌሆሙ፡ በገዳም፡ ከመ፡ አዝርዎሙ፡ ውስተ፡ አሕዛብ፡ ወእዝርዎሙ፡ ውስተ፡ በሐውርት፡ እስመ፡ ኢገብሩ፡ ሕግየ፡ ወኀደጉ፡ ትእዛዝየ፡ ወአርኰሱ፡ ሰንበታትየ፡ ወድኅረ፡ ሕሊና፡ አበዊሆሙ፡ አትለዉ፡ ዐይኖሙ፡ ወአነ፡ ወሀብክዎሙ፡ ሕገ፡ ዘኢኮነ፡ ሠናየ፡ ወኵነኔ፡ ዚአየ፡ ዘኢየሐይው፡ ቦቱ፡ ወአርኰስክዎሙ፡ በመባኦሙ። ወሶበ፡ አምጽኡ፡ ሊተ፡ ኵሎ፡ ዘይፈትሕ፡ ማኅፀነ፡ ከመ፡ አማስኖሙ፡ ከመ፡ ያእምሩ፡ ከመ፡ አነ፡ እግዚአብሔር። በእንተ፡ ዝንቱ፡ በሎሙ፡ ለቤተ፡ እስራኤል፡ ወልደ፡ እጓለ፡ እመሕያው፡ ወበሎሙ፡ ከመዝ፡ ይቤ፡ አደናይ፡ እግዚአብሔር። እስመ፡ አምዕፁኒ፡ አበዊክሙ፡ በጌጋዮሙ፡ ዘአበሱ፡ ሊተ፡ ወአባእክዎሙ፡ ውስተ፡ ምድር፡ እንተ፡ አንሣእኩ፡ እዴየ፡ ከመ፡ አሀቦሙ፡ ወርእዩ፡ ኵሎ፡ ወግረ፡ ነዋኀ፡ ወኵሎ፡ ዕፀ፡ ዘቦ፡ ጽላሎት፡ ወዘብሑ፡ ወዘመዉ፡ በህየ፡ ለአማልክት፡ መሥዋዕተ፡ ወአጠኑ፡ በህየ፡ ለመዐዛ፡ ሠናይ። ወአውጽሑ፡ በህየ፡ ምጻሕቶሙ፡ ወእቤሎሙ፡ ምንት፡ ውእቱ፡ ባማ፡ ዘተሐውሩ፡ አንትሙ፡ ህየ፡ ወሰመይክምዎ፡ ስሞ፡ ባማ፡ እስከ፡ ዮም፡ ወእስከ፡ ዛቲዕለት። በእንተ፡ ዝንቱ፡ በሎሙ፡ ለቤተ፡

(f. 187r)

(col. 1)

እስራኤል፡ ከመዝ፡ ይቤ፡ አዶናይ፡ እግዚአብሔር፡ በኃጢአተ፡ አበዊክሙ፡ ኒኵስክሙ፡ አንትሙ፡ ወዘመውክሙ፡ በአብአ፡ ደቂቅክሙ፡ ውስተ፡ እሳት፡ አንትሙ፡ ርኵሰክሙ፡ በኵሉ፡ ሕሊናክሙ፡ እስከ፡ ዮም፡ ወአሰከ፡ ዛቲ፡ ዕለት፡ ወአነ፡ አወሥአክሙ፡ ቤተ፡ እስራኤል፡ ሕያው፡ አነ፡ ይቤ፡ እግዚአብሔር፡ ከመ፡ ኢያወሰአክሙ፡ ወኢትሔልይዎ፡ በመንፈስክሙ፡ ለዝንቱ፡ ወኢትከውኑ፡ በከመ፡ ትብሉ፡ ንከውን፡ ከመ፡ አሕዛብ፡ ወከመ፡ ሕዝበ፡ በሐውርት፡ ከመ፡ ታምልኩ፡ ዕፀ፡ ወእብነ። በእንተዝ፡ ሕያው፡ አነ፡ ይቤ፡ አዶኖይ፡ እግዚአብሔር፡ ከመ፡ በእድ፡ ጽንዕት፡ ወበመዝራዕት፡ ልሁል፡ ወበመሀት፡ ክዕው፡ እነ፡ ግሥ፡ ላዕሌክሙ፡ ወአውፅአክሙ፡ እምአሕዛብ፡ ወአትሜጠወክሙ፡ እምባሐወርት፡ ኀበ፡ ተዘረውክሙ፡ ውስቴቶሙ፡ በእድ፡ ጽንዕተ፡ ወበመዝራዕት፡ ልዑል፡ ወበመዐት፡ ከዕው፡ ወእመሰደክሙ፡ ውስተ፡ ገዳም፡ ዘአሕዛብ፡ ወእትዋቀሠክሙ፡ በህየ፡ ገጸ፡ በገጽ፡ ከመ፡ ተዋቀሥክዎሙ፡ አነ፡ ለአበዊክሙ፡ በገዳም፡ ዘግብጽ፡ ከማሁ፡ እኴንነክሙ፡ ይቤ፡ እግዚአብሔር፡ እግዚእ። ወአሐልፈክሙ፡ ታሕተ፡ በትርየ፡ ወእወሰደክሙ፡ በኍልቈ፡ ወእሤሩ፡ እምውስቴትክሙ፡ ኃጥአነ፡ እለ፡ የዓብዩ፡ እስመ፡ አወፅኦሙ፡ እምኀበ፡ ፈለሱ፡ ወብሔረ፡ እስራኤልኒ፡ ኢይበውኦሙ፡ ወየአምሩ፡ ከመ፡ አነ፡ እግዚአብሔር፡ ወአንትሙ፡ ቤተ፡ እስራኤል። ከመዝ፡ ይቤ፡ እግዚአብሔር፡ ኵልክሙ፡ ኅድጉ፡ ጌጋየክሙ፡ ወእምዝ፡ ሰምዑኒ፡ አንከ፡ ወኢታርኵሱ፡ ሰምየ፡ በመባዕክሙ፡ ወበጌጋይክሙ፡ እስመ፡ በውስተ፡ ደብረ፡ መቅደሰየ፡ ወደብር፡ ነዋኅ፡ ዘእስራኤል፡ ይቤ፡ እግዚአብሔር፡ እግዚእ። በህየ፡ ይትቀነዩ፡ ሊተ፡ ኵሉ፡ ቤተ፡ እስራኤል፡ ለግሙራ፡ ወበህየ፡ እትዌከፎሙ፡ ወበህየ፡ እኁውጽ፡ ቀዳምያቲክሙ፡ ወቀዳምያተ፡ ዘትፈልጡ፡ በኵሉ፡

(col. 2)

ቅድሳቲክሙ፡ በመዓዛ፡ ሠናይ፡ እትዌከፈክሙ፡ አመ፡ አውፃእኩክሙ፡ እምአሕዛብ፡ ወእመይጠክሙ፡ እምበሐውርት፡ ኀበ፡ ተዘሮክሙ፡ ውስቴቶሙ። ወእትቄደስ፡ ብክሙ፡ በቅድመ፡ አዕይንቲሆሙ፡ ለአሕዛብ፡ ወተአምሩ፡ ከመ፡ አነ፡ ውእቱ፡ እግዚአብሔር። ከመ፡ አባእኩክሙ፡ ምድረ፡ እስራኤል፡ ውስተ፡ ምድር፡ እንተ፡ አንሣኩ፡ እዴየ፡ ከመ፡ አሀብ፡ ለአበዊክሙ፡ ወተዘከሩ፡ በህየ፡ ፍናዊክሙ፡ ወጌጋየክሙ፡ በዘርኩሰክሙ፡ ወትሬእዩ፡ በገጽክሙ፡ ወትትኃፈሩ፡ በኵሉ፡ እካይክሙ፡ ወተአምሩ፡ ከመ፡ አነ፡ ውእቱ፡ እግዚአብሔር፡ ሶበ፡ ገበርኩ፡ ላዕሌክሙ፡ ዘንተ፡ ከመ፡ ኢይርኵሰ፡ ሰምዮ፡ በከመ፡ ፍኖትክሙ፡ እኩይ፡ ወበከመ፡ ምግባሪክሙ፡ ኅሱም፡ ወኅሡር፡ ቤተ፡ እስራኤል፡ ይቤ፡ አዶናይ፡ እግዚአብሔር። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ አጽንዕ፡ ገጸከ፡ ላዕለ፡ ቴማን፡ ወነጽር፡ መንገለ፡ ደሮም፡ ወተነበይ፡ ላዕለ፡ አመ፡ በድወ፡ ናጌብ፡ ወበሎ፡ ለአመ፡ ናጌብ፡ ሰማዕ፡ ቃለ፡ እግዚአብሔር፡ ከመዝ፡ ይቤ፡ እግዚአብሔር፡ ናሁ፡ አነ፡ አነድድ፡ እሳተ፡ ወትበልዕ፡ ኵሎ፡ ዕፀወ፡ ኃመልሚለ፡ በውስቴትከ፡ ወኵሎ፡ ዕፀይቡሰ፡ ወኢይጠፍእ፡ ነበልባሉ፡ ዘነደደ፡ ወይውኪ፡ በውስቴታ፡ ኵሉ፡ ገጽ፡ ዘእምድቡብ፡ እስከ፡ ሰሜን። ወየአምር፡ ኵሉ፡ ዘነፍስ፡ ከመ፡ አነ፡ እግዚአብሔር፡ ወዘአንደድክዎ፡ ወኢይጠፍእ፡ ወእቤ፡ ሐሰ፡ ለከ፡ እግዚኦ፡ እግዚኦ፡ ወእሙንቱሰ፡ ይብሉኒ፡ አኮኑ፡ ምሳሌ፡ ውእቱ፡ ዝንቱ፡ ዘይብሉ። ወነበበኒ፡ እግዚአብሔር፡ ወይቤለኒ፡ በበይነ፡ ዝንቱ፡ ተነበይ፡ ወልደ፡ እጓለ፡ እመሕያው፡ ወአጽንዕ፡ ገጾካ፡ ላዕለ፡ ኢየሩሳሌም፡ ወነጽር፡ መንገለ፡ መቅደሶሙ፡ ወተነበይ፡ ለቤተ፡ እስ

(col. 3)

ራኤል፡ ወበላ፡ ለምድረ፡ እስራኤል፡ ከመዝ፡ ይቤ፡ እግዚአብሔር፡ ናሁ፡ አነሥእ፡ እዴየ፡ ላዕሌኪ፡ ወአወፅአ፡ ለመጥባሕትየ፡ እምነ፡ ቀቀባ፡ ወእሤሩ፡ እምኔኪ፡ ጻድቀ፡ ወኃጥአ፡ ከመ፡ ዘእሜሩ፡ እምውስቴትኪ፡ ጻድቀ፡ ወዓማፄ፡ በእንተ፡ ዝንቱ፡ ናሁ፡ አነሥእ፡ እዴየ፡ ወአወፅእ፡ መጥባሕትየ፡ ላዕለ፡ ኵሉ፡ ዘነፍሰ፡ እምናጌብ፡ እስከነ፡ ሰሜን፡ ወየአምሩ፡ ኵሉ፡ ዘነፍስ፡ ከመ፡ አነ፡ እግዚአብሔር፡ ወአንሣእኩ፡ እዴየ፡ ወኢይትመየጥ፡ እንከ። ወአንተ፡ ወልደ፡ እጓለ፡ እመሕያው፡ ብኪ፡ በእንተ፡ ቅጥቃጤ፡ ሐቋያት፡ ወገዓር፡ በሕማም፡ በቅድመ፡ አዕይንቲሆሙ፡ ለእመ፡ ይቤሉከ፡ ምንተ፡ ያበክየከ፡ ፡ በሎሙ፡ በእንተ፡ ዜና፡ ዘይመጽእ፡ ወይትቀጠቀጥ፡ ልበ፡ ኵሉ፡ ወይደክም፡ እደወ፡ ኵሉ፡ ወትትቀጻእ፡ ኵሉ፡ ነፍሰ፡ ወኵሉ፡ መንፈስ፡ ወውስተ፡ ኵሉ፡ አብራከ፡ ይበኈብኁ፡ መግል፡ ናሁ፡ ይበጽሕ፡ ወይከውንሂ፡ ይቤ፡ እግዚአብሔር፡ እግዚእ። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ተነበይ፡ ወበል፡ ከመዝ፡ ይቤ፡ አዶናይ፡ እግዚአብብሔር፡ ወበል፡ ኵናት፡ ኵናት፡ ብልሒ፡ ወተሐብረቲ፡ ከመ፡ ትምትረ፡ ወትቅትሊ፡ ወብልሒ፡ ከመ፡ ትብርቂ፡ ወአጥብዒ፡ ከመ፡ ትቅትሊ፡ ወከመ፡ ታውድቂ፡ ኵሎ፡ ዕፀ፡ ወ፡ ወሀበ፡ ለጽኑዕ፡ ከመ፡ የአኀዝ፡ በእዴሁ፡ ወበልሐት፡ ኵናት፡ ወአስተዳለውዋ፡ ከመ፡ ይመጥውዋ፡ ውስተ፡ እደ፡ ዘይረግዝ፡ ባቲ፡ ወውዕ፡ ወአውዩ፡ ወልደ፡ እጓለ፡ እመሕያው፡ እስመ፡ ከመዝ፡ ይከውን፡ ላዕለ፡ ሕዝብየ፡ ወላዕለ፡ ኵሉ፡ መኳንንት፡ እስራኤል፡ ወያፈልስዎሙ፡ በኵናት፡ ለሕዝብየ፡ በበይነ፡ ዝንቱ፡ ጥፋሕ፡ በእደዊከ፡ እስመ፡ ጻድቅት፡ ወምንተ፡ ኮኑ፡ ሕዝብየ፡ ዘርኅቁ፡ ወኢሀለዉ፡ ይቤ፡ እግዚአ

(f. 187v)

(col. 1)

ብሔር። ወአንተ፡ ወልደ፡ እጓለ፡ እመሕያው፡ ተነበይ፡ ወጥፋሕ፡ እዴከ፡ በዲበ፡ እዴከ፡ ወአመካዕባ፡ ለኵናት፡ ወሠልሳ፡ ለኵናተ፡ አብድንት፡ ይእቲ፡ ኵናተ፡ ቀትል፡ ዐቢይ፡ ብልሕት፡ ወታደነግዖሙ፡ ከመ፡ ይጥፋእ፡ ልቦሙ፡ ወይበዝኁ፡ ደውያን፡ በኀበ፡ ኵሉ፡ ዓናቅጽ፡ ወትትወሀቡ፡ ለቀቲል፡ በኵናት፡ ወትበርቅ፡ ቀትል፡ ወመልስ፡ በመንገለ፡ የማን፡ ወይበርቅ፡ በሕቄ። ፨ ወበመንገለ፡ ፀጋም፡ በኀበ፡ ተመይጠ፡ ገጽከ፡ ወአነሂ፡ እጠፍሕ፡ እዴየ፡ በዲበ፡ እዴየ፡ ወእፌኑ፡ መዐትየ፡ አነ፡ እግዚአብሔር፡ ዘነበብኩ፨ ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ግበር፡ ለከ፡ ክልኤ፡ ፍናወ፡ እንተ፡ ኀበ፡ ትበውእ፡ ኵናቴ፡ ለንጉሠ፡ ባቢሎን፡ እም፩፡ ብሔር፡ ይፃአ፡ ክልኤሆን፡ ወዕዱ፡ ውስተ፡ ርእሰ፡ ፍኖተ፡ ሀገር፡ ወእምርእሰ፡ ፍኖቱ፡ ግበር፡ እንተ፡ ኀበ፡ ትበውእ፡ ኵናት፡ ውስተ፡ ረቦት፡ ዘደቂቀ፡ አሞን፡ ወላዕለ፡ ይሁዳ፡ ወዲበ፡ ኢየሩሳሌም፡ ማእከላ፡ እስመ፡ ይቀውም፡ ንጉሠ፡ በቢሎን፡ ውስተ፡ ፍኖት፡ ውስተ፡ ጽንፈ፡ ክልኤሆን፡ ፍናው፡ ከመ፡ ያስግል፡ ሰገለ፡ ወከመ፡ ይስአሎሙ፡ ለሱራፊኑ፡ ወኮነ፡ ሰገሉ፡ መንገለ፡ የማኑ፡ ዘላዕለ፡ ኢየሩሳሌም፡ ከመ፡ ይኅጽራ፡ ወይከሥታ፡ ወያዕቢ፡ ቃለ፡ በውውዓ፡ ከመ፡ ይከዐው፡ መራደ፡ ወከመ፡ ይሕንጽ፡ ዳይቀ፡ ወይፍጽም፡ ዓናቅጺሃ፡ ወየኀብሮ፡ መሬት፡ በመሬት፡ ወየሐንጽ፡ እንተ፡ ኀበ፡ ይነድፍ፡ ወውእቱ፡ ያሰግል፡ ሎሙ፡ ሰገለ፡ በቅድሜሆሙ፡ ወይዜከር፡ ፯፡ ሱባዔያተ፡ ኃጢአቶሙ፡ ተዘኪሮ፡ በበይነ፡ ዝንቱ፡ ከመዝ፡ ይቤ፡ አዶናይ፡ እግዚአብሔር፡ እስመ፡ አዘከረክሙ፡ ኃጢአተክሙ፡ አመ፡ ተከሥተ፡ ጌጋይክሙ፡ ከመ፡ ያስተርኢ፡ አበሳክሙ፡ በኵሉ፡ ጽልሑትክሙ፡ ወበኵሉ፡ ኃጢአትክሙ፡ እስ

(col. 2)

መ፡ ተዘከርክሙ፡ ዘቦቱ፡ ትትአኀዙ። መአንተ፡ ርኩስ፡ ወጽልሕው፡ መስፍነ፡ እስራኤል፡ ዘበጽሐ፡ ዕለትከ፡ ወጊዜ፡ ዕድሜሃ፡ ለኃጢአትከ። ከመዝ፡ ይቤ፡ አዶናይ፡ እግዚአብሔር፡ አጳትት፡ መጠነ፡ ጽንፍኪ፡ ወአሴስል፡ አክሊለኪ፡ አኮኑ፡ አንቲ፡ እንተ፡ አሕፀርኪዮ፡ ለነዋኅ፡ ወአናኅኪዮ፡ ለሐፂር፡ ጌጋየ፡ ወአበሳ፡ ወኃጢአት፡ እሬስዮ፡ ላቲ፡ ወይእቲኒ፡ ኢኮነት፡ ከመዝ፡ እስከ፡ ይመጽአ፡ እንተ፡ ይደልዎ፡ ኵነኔ፡ ወአገብአ፡ ወአንተ፡ ወልደ፡ እጓለ፡ እመሕያው፡ ተነበይ፡ ወበል፡ ከመዝ፡ ይቤ፡ እግዚአብሔር፡ ለደቂቀ፡ አሞን፡ በእንተ፡ ጽእለቶሙ፡ ወበል፡ ሰይፍ፡ ሰይፍ፡ አንተ፡ ተመልሐት፡ ለቀቲል፡ ወመልሕዋ፡ ከመ፡ ትቅትል፡ ወታኅልቅ። ተንሥኢ፡ ወምልሲ፡ በራእይኪ፡ ዘከንቱ፡ ወበሰገልኪ፡ ዘሐሰት፡ ከመ፡ ይአስሩኪ፡ በክሳዶሙ፡ ለቅቱላን፡ ኃጥአን፡ ዘበጽሐ፡ ዕለቶሙ፡ በጊዜ፡ ዕድሜሃ፡ ለኃጢአቶሙ፡ ትሠወጥ፡ ኀበ፡ ቀቀባ፡ ወተኀድር፡ ውስተዝ፡ ብሔር፡ በብሔርከ፡ እኴንነከ፡ ወእክዑ፡ መዐቅየ፡ ላዕሌከ፡ በእሳት፡ መቅሠፍትየ፡ እነፍሕ፡ ላዕሌከ፡ ወአገብአከ፡ ውስተ፡ እደ፡ ዐር፡ እለ፡ ያማስኑ፡ ወይቀትሉ፡ ወያውዕዩከ፡ ወይትከወው፡ ደምከ፡ በማእከለ፡ ብሔርከ፡ ወኢይዜከሩከ፡ እስመ፡ አነ፡ እግዚአብሔር፡ ነበብኩ። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ተዋቀሳ፡ ለሀገር፡ በደም፡ ወንግራ፡ ኵሎ፡ ጌጋያ፡ ወበላ፡ ከመዝ፡ ይቤ፡ እግዚአብሔር። ሀገር፡ እንተ፡ ቅክዑ፡ ደመ፡ በማእከላ፡ ከመ፡ ትብጽሐ፡ ዕለታ፡ ወትገብር፡ ላቲ፡ ማዖተ፡ ከመ፡ ትርኰስ፡ በደሞሙ፡ ለእለ፡ ከዐሙ፡ ላዕሌሃ፡ ወትወድቂ፡ ወረኰስኪ፡ በጣዖቅኪ፡ ዘገበርኪ፡ አቅረብኪ፡ መዋዕለኪ፡ ወአብጻሕኪ፡ ዕድሜ፡ ዓመትኪ፡ በበይነ፡ ዝንቱ፡ ረሰይኩኪ፡ ጽዕለተ፡ በኀበ፡ አሕዛብ፡ ወ

(col. 3)

ሥላቀ፡ ለኵሉ፡ በሐውርት፡ ዘቅሩብኪ፡ ወዘርኁቅኪ፡ ወይስሕቁ፡ ላዕሌኪ፡ እስመ፡ ረኰስኪ፡ ርኵሰተ፡ ስም፡ አብዛኅኪ፡ ኃጢአተኪ። ወናሁ፡ መኳንንቲሆሙ፡ ለቤተ፡ እስራኤል፡ ኵሎሙ፡ ምስለ፡ እንተ፡ አዝማዲሆሙ፡ ተደመሩ፡ በውስቴትኪ፡ ከመ፡ ይከዐዉ፡ ደመ፡ አበ፡ ወእመ፡ ጸአሉ፡ ወይጽዕልዎሙ፡ ለአዝማዲሆሙ፡ ወይሳቅዩ፡ ፈላሴ፡ ወይገፍዑ፡ በውስቴትኪ፡ ወይትዔገሉ፡ እቤረ፡ ወእጓለ፡ ማጡቃ፡ ውስቴትኪ። ወመነኑ፡ ቅድሳትየ፡ ወአርኰሱ፡ ሰንበቃትየ፡ ዕደው፡ ሰረቅተ፡ ሀለዉ፡ ውስቴትኪ፡ ከመ፡ ይከዐዉ፡ ደመ፡ በውስቴትኪ፡ ወበውስተ፡ አድባርኪ፡ ይበልዑ፡ ወይገብሩ፡ ዘኢይከውን፡ በማእከሌኪ፡ ወከሠቱ፡ ኃፍረተ፡ አብ፡ በውስቴትኪ፡ ወሰከቡ፡ ምስለ፡ ትክት፡ በውስቴትኪ፡ ወኵሎሙ፡ ምስለ፡ አንስቲያ፡ ቢጾሙ፡ ይሰከቡ፡ ወኵሎሙ፡ ያረኵሱ፡ መራዕወ፡ ደቂቆሙ፡ በኃጢአት፡ ወኵሎሙ፡ ይሰከቡ፡ ምስለ፡ አንስቲያ፡ እንተ፡ አቡሆሙ፡ ወይነሥኡ፡ ሕልያነ፡ በውስቴትኪ፡ ከመ፡ ይክዓው፡ ደመ፡ ያስቀናድዑ፡ ወይነሥኡ፡ ዘስርቅ፡ በውስቴትኪ፡ ወሰለጥኪ፡ ማኅለቅቶ፡ ለእከይኪ፡ ወትዕግልትኪ፡ ወኪያየሰ፡ ረሣዕከኒ፡ ይቤ፡ እግዚአብሔር። ወናሁ፡ ጠፋሕኩ፡ እዴየ፡ በእዴየ፡ በምግባርኪ፡ ዘገበርኪ፡ ወበደምኪ፡ ዘኮነ፡ በማእከሌኪ፡ ለእመ፡ ይትዔገሥ፡ ልብኪ፡ ወለእመ፡ ይጽንዑ፡ እደውኪ፡ በመዋዕል፡ ዘእገብር፡ በማእከሌኪ፡ አነ፡ እግዚአብሔር፡ ዘነበብኩ፡ ወገበርኩ። ወአዘርወኪ፡ ውስተ፡ አሕዛብ፡ ወእዘርወኪ፡ ውስተ፡ በሐውርት፡ ወአኅልቅ፡ ርኵሰኪ፡ በውስቴትኪ፡ ወእመርስ፡ እምሙከተኪ፡ በቅድመ፡ አዕይንቲሆሙ፡ ለአሕዛብ፡ ወየአምሩ፡ ከመ፡ አነ፡ ውእቱ፡ እግዚአብሔር፡ ወነበበኒ፡ እግዚአብሔር፡ ወይቤለኒ፡ መልደ፡ እጓለ፡ አመሕያው፡ ናሁ፡ ኮኑ፡ ቤተ፡ እስራኤል፡ ድመራነ፡ ኵሎሙ፡ ብርቀ፡ ወዓረረ፡ ወሐጺነ፡ ወዓዕከ፡ ማእከለ፡ ከሙ፡ ሮ፡ ድሙር፡ ብሩረ፡ ኮነ፡ በበይነ፡ ዝንቱ፡ በልዝ፡ ይቤ፡ እግዚአብሔር፡ እስመ፡ ኮንክሙ፡ ኵልክሙ፡ አሐደ፡ ትእሲተ፡ መናሁ፡

(f. 188r)

አስተጋብኣክሙ፡ አነ፡ ውስተ፡ ኢየሩሳሌም፡ በከመ፡ ያስተጋብእዎ፡ ለብሩር፡ ወለጸሪቅ፡ ወለሐጺን፡ ወለአረር፡ ወለናእከ፡ ወይወድይዎ፡ ማእከለ፡ ከውር፡ ወይበኵሑ፡ ዲቤሁ፡ እሳት፡ ከመ፡ ይሰብክዎ። ከማሁ፡ አስተጋብአክሙ፡ በመዐትየ፡ ወእሰብከክሙ፡ ወአበኵሕ፡ እሳተ፡ መዐትየ፡ ላዕሌክሙ፡ ወትሰበኩ፡ በማእከላ፡ ከመ፡ ይሰበከ፡ ብሩር፡ ማእከለ፡ ከውር፡ ወተአምሩ፡ ከመ፡ አነ፡ ውእቱ፡ እግዚአብሔር፡ ዘከዐውኩ፡ መዐትየ፡ ላዕሌክሙ። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ በላ፡ አንቲ፡ ምድር፡ እንተ፡ ኢትዘነሚ፡ ወኢይወርድ፡ ላዕሌኪ፡ ጠል፡ በዕለተ፡ መንሱታ፡ እለ፡ ነቢያቲሃ፡ በማእከላ፡ ይጥህሩ፡ ከመ፡ አንበሳ፡ ወይመሥጡ፡ ወየሀይዱ፡ ወይበልዑ፡ ወይትዔገሉ፡ ወይውኅጥዋ፡ ለነፍስ፡ ወይነሥኡ፡ ሕልያነ፡ ወበዝኃ፡ መበለታቲሃ፡ በማእከላ፡ ወካህናትኪኒ፡ ዐለዉ፡ ሕግየ፡ ወአርኰሱ፡ ቅድሳትየ፡ በማእከለ፡ መቅደስየ፡ ወኢተግኅሡ፡ እምርኵስ፡ ወኢያእመሩ፡ ማእከለ፡ ርኩስ፡ ወንጹሕ፡ ወይከድኑ፡ አዕይንቲሆሙ፡ እምሰንበታት፡ የ፡ ሁለ፡ ረሰዩኒ፡ ማእከሎሙ፡ ወመላእስቲሃኒ፡ በማእከላ፡ ከመ፡ ተኵላት። መሠጥ፡ ይመሥጡ፡ ከመ፡ ይከዐዉ፡ ደሙ፡ ወይሄዱ፡ ወይትዓገሉ፡ ወነቢያቲሆሙ፡ ኒ፡ ይቀብዎሙ፡ ወይሬእዩ፡ ሎሙ፡ ከንቶ፡ ወያሠግሉ፡ ሐሰተ። ወይብሉ፡ ከመ፡ ዝ፡ ይቤ፡ እግዚአብሔር፡ ወእግዚአብሔርሰ፡ ኢነበቦሙ፡ ወሕዝበ፡ ምድር፡ ተዓግሎ፡ ተዓገሉ፡ ነዳየ፡ ወይገፍዑ፡ ምስኪነ፡ ወኢፈትሑ፡ ጽድቀ፡ ለፈላሲ፡ ወየኀሡ፡ ዕደወ፡ እንበለ፡ ርትዕ፡ ወይቀውሙ፡ በቅድሜየ፡ በእከዮሙ፡ አመ፡ ዕድሜሃ፡ ለምድር፡ ከመ፡ ኢይጥፍአ፡ ለም

(col. 2)

ድር፡ ለዝሉፉ፡ ወኢረከብኩ፡ ወከዐውኩ፡ መዐትየ፡ ዲቤሃ፡ በእሳተ፡ መቅሠፍትየ፡ ከመ፡ እፍድዮሙ፡ በከመ፡ ምግባሮሙ፡ ዲበ፡ ርእሶሙ፡ አግብእሎሙ፡ ይቤ፡ እግዚአብሔር። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ክልኤ፡ አንስት፡ አዋልደ፡ አሐቲ፡ ብእሲት፡ እማንቱ፡ ወዘመዋ፡ በብሔረ፡ ግብጽ፡ እንዘ፡ ደናግል፡ እማንቱ፡ ዘመዋ፡ ወበህየ፡ ወድቀ፡ አጥባቲሆን፡ ወበህየ፡ ሰበርዎን፡ ወአስማቲሆን፡ እንተ፡ ትልሕቅ፡ ሐላ፡ ወእንተ፡ ትንእስ፡ ሐሊባ፡ እኅታ፡ ወአውሰብክዎን፡ ወወለዳ፡ ሊተ፡ አዋልደ፡ ወደቂቀ፡ ወአስማቲሆን፡ ለሐላ፡ ሰማርያ፡ ወለሐሊባ፡ ኢየሩሳሌም፡ ወዘመወት፡ ሐላ፡ እምኔየ፡ ወተለወቶሙለማኅዘኒሃ፡ ለፋርስ፡ እለ፡ ይቀርብዋ፡ በአልባሰ፡ ደርካዋ፡ ተለቢሶሙ፡ መሳፍንት፡ ወመኳንንት፡ ወወራዙት፡ ኵሎሙ፡ ኅሩያን፡ መስተጽዕናነ፡ አፍራስ። ወወሀበቶሙ፡ ወዘመወት፡ ምስሌሆሙ፡ ለደቀ፡ ፋርስ፡ ኅሩያን፡ ኵሎሙ፡ ወምስለ፡ ኵሎሙ፡ እለ፡ አፍቀረቶሙ፡ ወረኵሰት፡ ቦሙ፡ ወኢኀደገት፡ ዝሙታ፡ ዘእምብሔረ፡ ግብጽ፡ እስመ፡ ምስሌሃ፡ ይሰከቡ፡ እምንእሳ፡ እሙንቱ፡ ሰበርዋ፡ ወከዐው፡ ዝንየቶሙ፡ ዲቤሃ፡ በበይነ፡ ዝንቱ፡ ከመዝ፡ አግባእከዋ፡ ውስተ፡ እደ፡ ማኅዘኒሃ፡ ውስተ፡ እዴሆሙ፡ ለደቂቀ፡ ፋርስ፡ እለ፡ አፍቀረት፡ እሙንቱ፡ ቀፈጽዋ፡ ኀፍረታ፡ ወነሥኡ፡ ደቂቃ፡ ወአዋልዲሃ፡ ወቀተልዋ፡ በኵናት፡ ኪያሃኒ፡ ወኮነት፡ ነገረ፡ ለእንስት፡ ወገብሩ፡ በቀለ፡ ላዕሌሃ፡ ወበላዕለ፡ አዋልዲሃ፨ ወርእየት፡ ሐሊበ፡ እኅታ፡ ወአፍድፈደት፡ በዝሙታ፡ እምእኅታ፡ ምስለ፡ ደቂቀ፡ ፋርስ፡ ወአፍቀረት፡ መሳፍንቲሆሙ፡ ወመኳንንቲሆሙ፡ እለ፡ ይቀርብዋ፡ በአ

(col. 3)

ልባሰ፡ ሲራይ፡ ወመስተጽዕናነ፡ አፍራስ፡ ኵሎሙ፡ ወራዙት፡ ኅሩያን፡ ወርኢኩ፡ ከመ፡ ረኵሰ፡ ወአሐቲ፡ ፍኖቶን፡ ለከልኤሆን፡ ወደገመት፡ ዘምዎ፡ ወርኢኩ፡ አምሳለ፡ ዕደው፡ ፋርስ፡ ሥዑላን፡ ውስተ፡ ዓረፍት፡ ወአርአያ፡ ከለዳውያን፡ ሥዑላን፡ በኰራቲቃ፡ ወቅኑታነ፡ አስቀ፡ ውስተ፡ ሐቌሆሙ፡ ወአልባሰ፡ ርፍዖ፡ ውስተ፡ ርእሶሙ፡ ወትሥልስት፡ ገጾሙ፡ ወኵሎሙ፡ ይመስሉ፡ ደቂቀ፡ በቢሎን፡ እለ፡ ብሔረ፡ ፋርስ፡ ሀገሮሙ። አንሥአት፡ ዐይና፡ መንገሌሆሙ፡ ወነጸረቶሙ፡ ወፈነወት፡ ሐዋርያተ፡ ኀቤሆሙ፡ ብሔረ፡ ፋርስ፡ ወመጽኡ፡ ኀቤሃ፡ ደቂቀ፡ ባቢሎን፡ ወይሰከቡ፡ ምስሌሃ፡ ውስተ፡ ምስካባ፡ ወያረኵስዋ፡ በዝሙቶሙ፡ ወረኵሰት፡ ቦሙ፡ ወጠልቀት፡ ነፍሰ፡ እምኔሆሙ፡ ወከሠተት፡ ዝሙታ፡ ወከሠተት፡ ኃፍረታ፡ ወነቀበተኒ፡ ነፍስየ፡ እምኔሃ፡ በከመ፡ ነቀበታ፡ ነፍስየ፡ ለእኅታ፡ ወአብዛኅኪ፡ ዝሙተኪ፡ ከመ፡ ለተዘክሮ፡ መዋዕለ፡ ንእስኪ፡ ዘአመ፡ ዘመውኬ፡ ብግብጽ፡ ወአፍቀርኪዮሙ፡ ለደቂቀ፡ ፋርስ፡ እለ፡ መጠነ፡ ነፍስተ፡ አድግ፡ ነፍስቶሙ፡ ወከመ፡ እስኪተ፡ ፈረስ፡ እስኪቶሙ። ወእትመየጥ፡ ለኃጢአተ፡ ንእስኪ፡ ዘገበርኪ፡ በብሔረ፡ ግብጽ፡ በማኅደርኪ፡ ዘአመ፡ ንኡስ፡ አጥበትኪ፡ በእንተ፡ ዝንቱ፡ ሐሊባ። ከመዝ፡ ይቤ፡ እግዚአብሔር፡ ናሁ፡ ለነ፡ አነሥኦሙ፡ ለማሐዛንኪ፡ ላዕሌኪ፡ እለ፡ ጠለቀት፡ ነፍስኪ፡ እምኔሆሙ፡ ወአመጽኦሙ፡ ዴቤኪ፡ ወየዐግቱኪ፡ ደቂቀ፡ ባቢሎን፡ ወኵሎሙ፡ ፋርስ፡ እለ፡ ፋቀድ፡ ወሱሑ፡ ወቀአ፡ ወኵሎሙ፡ ደቂቀ፡ ፋርስ፡ ምስሌሆሙ፡ ወራዙት፡ ኅሩያን፡ ወዐበይት፡ መኳንንት፡ ወኵሎሙ፡ በትሥልስት፡ መስተጽዕናነ፡ አፍራስ፡ እለ፡ አስመዶ፡

(f. 188v)

(col. 1)

ኵሎሙ፡ ይመጽኡ፡ ኀቤኪ፡ እመንገለ፡ ደቡብ፡ በሠረገላ፡ ወመንኰራኵር፡ ምስለ፡ ብዙኅ፡ ሰራዊተ፡ አሕዛብ፡ ሰብአ፡ ሐፅ፡ ወሰብአ፡ ኵናት፡ ወጌራ፡ ሐፂን፡ ወያነብሩ፡ ማዕቀበ፡ ዲቤኪ፡ እንተ፡ አውድኪ፡ ወእሁብ፡ ኵነኔ፡ ቅድመ፡ ገጾሙ፡ ወይትቤቀለኪ፡ በኵነኔሆሙ፡ ወእፌኑ፡ ቀኖትየ፡ ዲቤኪ፡ ወይሰቍሩ፡ አንፈኪ፡ ወይሰጕዑ፡ እዝነኪ፡ ወለእለ፡ ተርፉ፡ እምውስቴትኪ፡ ያወድቅዎሙ፡ በኵናት፡ ወይነሥእዎሙ፡ ለደቂቅኪ፡ ወለአዋልድኪ፡ ወለእለ፡ ተርፉ፡ ትበልዖሙ፡ እሳት፡ ወይሰልቡኪ፡ አልባስኪ፡ ወይበረብሩ፡ ሠርጐ፡ ምክሕኪ፡ ወእመይጥ፡ ኃጢአተኪ፡ እምኔኪ፡ ወዝሙተኪ፡ ዘእምብሔረ፡ ግብጽ፡ ወኢታንሥኢ፡ እንከ፡ አዕይንትኪ፡ ወኢትዘከርዮሙ፡ እንከ፡ ለግብጽ። በበይነ፡ ዝንቱ። ከመዝ፡ ይዜ፡ አዶናይ፡ እግዚአብሔር፡ ናሁ፡ አነ፡ አገብእኪ፡ ውስተ፡ እደ፡ ጸላእትኪ፡ እለ፡ ጠለቀት፡ ነፍስኪ፡ እምኔሆሙ፡ ወይገብሩ፡ ዲቤኪ፡ ዘትጸልኢወይበረብሩኪ፡ ኵሎ፡ ጻማኪ፡ ወተግባረኪ። ወየኀድጉኪ፡ ዕራቀኪ፡ ወትትኃፈሪ፡ ወይቀፍጹኪ፡ ኃፍረተኪ፡ ወኃሣረ፡ ዝሙትኪ፡ ወእገብር፡ ላዕሌኪ፡ ዘንተ፡ ኵሎ፡ እስመ፡ ዘመውኪ፡ ወተለውኪዮሙ፡ ለአሕዛብ፡ ወረኰስኬ፡ በጌጋዮሙ፡ ወሖረኪ፡ በፍኖተ፡ እኅትኪ፡ ወአገብእ፡ ጽዋወ፡ እኅትኪ፡ ውስተ፡ እዴኪ፡ ከመዝ፡ ይቤ፡ እግዚአብሔር፡ ጽዋዐ፡ እኅትኪ፡ ትሰትዲ፡ ዝኰ፡ ዕመቀ፡ ወርሒበ፡ ወትከውኒ፡ ሰሐቀ፡ ወስላቀ፡ በኀበ፡ ብዙኀን፡ እለ፡ ይገብሩ፡ ስታየ፡ ወይከዕዉ፡ ወይመልኡጽዋዐኪ፡ ሙሱነ፡ ወያማስኑ፡ ወትሰትዩ፡ ጽዋዐ፡ እኅትኪ፡ ሰማርያ፡ ወትጼውብዮ። ወዕሥእር፡ በዐላተኪ፡ ወአሥርህተኬ፡ እስመ፡ አነ፡ ነበብኩ፡ ይቤ

(col. 2)

እግዚአብሔር፡ አዶናይ። በበይነ፡ ዝንቱ፡ ከመዝ፡ ይቤ፡ እግዚአብሔር፡ እስመ፡ ረሣዕከኒ፡ ወአግባእኩኒ፡ ድኅረ፡ ዘባንኪ፡ ንሥኢ፡ አንቲ፡ ኃጢአተኪ፡ ወዝሙተኪ፡ ወይቤለኒ፡ እግዚአብሔር፡ ወልደ፡ እጓለ፡ እመሕያው፡ ተዋቀሦን፡ ለሐሊባ፡ ወለሐላ፡ ወንግሮን፡ ኃጢአቶን፡ ዘከመ፡ ዘመዋ፡ ወደም፡ ውስተ፡ እዴሆን፡ ወፈተዋ፡ ዝሙቶን፡ ወደቂቆንሂ፡ ገብራ፡ መብልዐ፡ ዘወለዳ፡ ሊተ፡ ወከመዝ፡ ገብራ፡ ላዕሌየ፡ ወአርኰሳ፡ መቅደስየ፡ ውእተ፡ አሚረ፡ ወሠዐራ፡ ሰንበታትየ፡ ወዘብሐ፡ ደቂቆን፡ ለአማልክቲሆን፡ ወይበውአ፡ ቤተ፡ መቅደስየ፡ ውእተ፡ አሚረ፡ ከመ፡ ያርኵሳሁ፡ ወከመዝ፡ ይገብራ፡ በማእከለ፡ ቤትየ፡ ወዕደውኒ፡ እለ፡ ይመጽኡ፡ እምርኁቅ፡ ሐዋርያተ፡ እለ፡ ተፈነዉ፡ ኀቤሆን፡ ወእምከመ፡ በጽሑ፡ ኀቤሆን፡ ይትሐፀባ፡ ወይትኰሐላ፡ አዕይንቲሆን፡ ወይሠረገዋ፡ ወይነብራ፡ ውስተ፡ ዐራተ፡ ምስካቦን፨ ወሥሩዕ፡ ማዕድ፡ ቅድሜሃ፡ ወይትፌሥሑ፡ በቅብእየ፡ ወበዕጣንየ፡ ወይቃንዩ፡ በቃለ፡ አውታረ፡ መሰንቆየ፡ ወኀበ፡ ዕደው፡ እለ፡ ይቀድሑ፡ ወኀበ፡ ብዙኅ፡ ሰብእ፡ እለ፡ አተዉ፡ እምሐቅል፡ ወይወድያ፡ አውቃፋተ፡ ውስተ፡ እዴሆን፡ ወአክሊለ፡ ምክሕ፡ ውስተ፡ ርእሶን፡ ወእቤ፡ በእሉ፡ አኮኑ፡ ይዜምዋ፡ ወይገብራ፡ ከመ፡ ዘማ፡ ወለሊሃ፡ ዘመወት፡ እምኀቤየ፡ ወይበውኡ፡ ከመ፡ ዘይበውእ፡ ኀበ፡ ብእሲት፡ ዘማ፡ ከማሁ፡ ይበውኡ፡ ኀበ፡ ሐላ፡ ወሐሊሃ። ከመ፡ ይግብሩ፡ ኃጢአተ፡ ወዕደው፡ ጻድቃን፡ እሙንቱ፡ እለ፡ ይትቤቀልዎን፡ በቀለ፡ ዘማ፡ ወበቀለ፡ ደም፡ እስመ፡ ዘማት፡ እማንቱ፡ ወደም፡ ውስተ፡ እዴሆን፡ እስመ፡ ከመዝ፡ ይቤ፡ አዶናይ፡ እግዚአብሔር። አመጽእ፡ ላዕሌሆን፡ ሰራዊተ፡ ወእፌኑ፡ ዲቤሆን፡ ሀከከ፡ ወይቤረብርዎን፡ ወይወግርዎን፡ በእብን፡ አሕ

(col. 3)

ዛብ፡ ወይረግዝዎን፡ በመጣብሒሆሙ፡ ወለደቂቆን፡ ወለአዋልዲሆን፡ ይቀትልዎን፡ ወያውዕዩ፡ አብያቲሆን፡ በእሳት። ወአአትት፡ ኃጢአተ፡ እምብሔር፡ ወይትቀሠፋ፡ ኵሎን፡ አንስት፡ ወይትጌሠፃ፡ ወኢይገብራ፡ ኃጢአተ፡ እንከ፡ ወይገብእ፡ ጌጋይክሙ፡ ላዕሌክሙ፡ ወትትፈደዩ፡ ኃጢአተ፡ ሕሊናክሙ፡ ወተአምሩ፡ ከመ፡ አነ፡ ውእቱ፡ እግዚአብሔር። ወነበበኒ፡ እግዚአብሔር፡ አመ፡ ታስዕ፡ ዓመት፡ በዐሥር፡ ወርኅ፡ በዐሡር፡ ሠርቅ፡ ወይቤለኒ፡ ወልደ፡ እጓለ፡ እመሕያው፡ ጸሐፍ፡ ለከ፡ ስመ፡ ዛቲ፡ ዕለት፡ እምዘ፡ ወጠነ፡ ንጉሠ፡ ባቢሎን፡ ዲበ፡ ኢየሩሳሌም፡ እምዘ፡ ዕለት፡ ዮም፡ ወነገርኩከ፡ ምሳሌ፡ ዲበ፡ ቤተ፡ ዘአምረሩኒ፡ ወመስል፡ ወበሎሙ፡ ከመዝ፡ ይቤ፡ እግዚአብሔር፡ እግዚእ፡ አፍልሕ፡ ጽሕርተ፡ ወደይ፡ ማየ፡ ውስቴታ፡ ወአስተጋብእ፡ ውስቴቱ፡ ግማዳተ፡ ዘኵሉ፡ አባል፡ ሠናይ፡ ወመዝራዕተ፡ ዘምሉእ፡ ሥጋ፡ እምነ፡ መራዕይ፡ ንኡሳን፡ ሠናየ፡ ወእምኅሩያን፡ አዕጽምት፡ ስቡሐ፡ ወአንድድ፡ ታሕቴሁ፡ ወአፍልሐ፡ ወይፍላሕ፡ በሕቁ፡ ወይበስል፡ አዕጽምቲሁኒ፡ በማእከላ፡ በበይነ፡ ዝንቱ፡ ከመዝ፡ ይቤ፡ አዶናይ፡ እግዚአብሔር፡ አሀገረ፡ ደም፡ ጽሕርት፡ ዝሕልት፡ እንተ፡ ኢሐብረቱ፡ ዘሕላ፡ ወያወፅኡ፡ በበ፡ አባሉ፡ ወኢበጽሐ፡ ኀቤሃ፡ መከፈልታ፡ እስመ፡ ደማ፡ ማእከላ፡ ሀሎ፡ ወአንበርዋ፡ ዲበ፡ ሌዎጼጤርያ፡ ወኢታሴጥዎ፡ ውስተ፡ ምድር፡ ከመ፡ ኢይድፍንዋ፡ በመሬት፡ ከመ፡ ይዕርግ፡ መዐት፡ ወይትበቀል፡ በቀለ፡ ወወደይኩዘማ፡ ዲበ፡ ሌዎጴጥርያ፡ ከመ፡ ኢይድፍንዎ። በበይነ፡ ዝንቱ፡ ከመዝ፡ ይቤ፡ እግዚአብሔር፡ አዶናይ፡ አሌ፡ ላ፡ ለሀገረ፡ ደም፡ ወአነ፡ አዐቢ፡ ዕፀወ፡ ታሕቴሃ፡ ወአበዝኅ፡ ዕፀዋ፡ ወአነድድ፡ እሳተ፡ ከመ፡ ይኅረር፡

(f. 189r)

(col. 1)

ሥጋሃ፡ እስከ፡ የኀልቅ፡ ዘማ፡ ይትቀጠቀጥ፡ አዕጽምቲሃ፡ ወአነብራ፡ ዲበ፡ አፍሐም፡ እስከ፡ ይነፍር፡ ወእስከ፡ ይሰቁር፡ ጽሕርቱ፡ ወይትመሰው፡ ማእከለ፡ ርኵስ፡ ወየኀልቅ፡ ዘሕላ፡ ወኢይወፅእ፡ ብዙኅ፡ ዘሕል፡ እምኔሃ፡ ወይትኃፈር፡ ዘሕላ፡ ወይፈልሕ፡ ርኵስኪ፡ እስመ፡ ረኰስኪወኢነጻሕኪ፡ እምርኵስኪ፡ ወምንተ፡ እመ፡ ኢነጻሕኪ፡ እምርኵስኪ፡ ወዓዲ፡ እስከ፡ እፌጽም፡ መዐትየ፡ ላዕሌኪ፡ አነ፡ እግዚአብሔር፡ ነበብኩ፡ ወአመጽእሂ፡ ወእገብርሂ፡ ኢየኀድግ፡ ወኢይሠሃል፡ በከመ፡ ፍናውኪ፡ ወበከመ፡ ሕሊናኪ፡ ከማሁ፡ እኴንነኪ፡ ይቤ፡ አዶናይ፡ እግዚአብሔር። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ናሁ፡ አነ፡ እነሥእ፡ እምኔከ፡ ፍትወተ፡ አዕይንቲከ፡ በብድብድ፡ ኢታስቆቁ፡ ወኢትብኪ፡ ወኢይምጻእከ፡ አንብዕ፡ በእንተ፡ ገዐረ፡ ደመ፡ ሙታን፡ ዘውስተ፡ ሐቌከ፡ ወኢትላሑ። ወኢታወፅእ፡ አክሊለከ፡ ወአሳዕኒከ፡ እምውስተ፡ እገሪከ፡ ኢታውፅእ፡ ወኢትክድን፡ ክናፍሪከ፡ ወኢትሴሰይ፡ እከለ፡ ዕደው፡ ወነገርክዎሙ፡ ለሕዝብ፡ በጽባሕ፡ ወብእሲትየ፡ ሞተት፡ በሰርክ፡ ወገበርኩ፡ በጽባሕ፡ በከመ፡ ተአዘዝኩ፡ ወይቤሉኒ፡ ሕዝብ፡ ኢትነግረነኑ፡ ምንት፡ ውእቱ፡ ዘትገብር፡ አንተ። ወእቤሎ፡ ሙ፡ እግዚአብሔር፡ ነበበኒ፡ ወይቤለኒ፡ በሎሙ፡ ለቤተ፡ እስራኤል፡ ከመዝ፡ ይቤ፡ እግዚአብሔር፡ ናሁ፡ አነ፡ አረኵሶ፡ ለመቅደስየ፡ ትዕቢተ፡ ኃይልክሙ፡ ወፍትወተ፡ አዕይንቲክሙ፡ ዝኩ፡ ዘተምእክ፡ ነፍሰክሙ፡ ወደቂቅክሙኒ፡ ወአዋልዲክሙኒ፡ ይጠድቁ፡ በኵናት፨ ወትገብሩ፡ በከመ፡ ገበርኩ፡ ወኢትከድኑ፡ አፋክሙ፡ ወኢትበልዑ፡ ሲሳየ፡ ዕደው፡ ወአክሊልክሙ፡ በርእስክሙ፡ ወአሣእኒክሙ፡ ዘውስተ፡

(col. 2)

እገሪክሙ፡ ወኢትቦትኩ፤ ወኢተአወይዉ፡ ዳእሙ፡ ትትመሰው፡ በኃጢአትክሙ፡ ወኵልክሙ፡ ኢትናዝዙ፡ ቢጾክሙ፨ ወይከውነክሙ፡ ሕዝቅኤል፡ ትእምርተ፡ ኵሎ፡ ዘገብረ፡ ትገብሩ፡ ወኵሎ፡ ዘከመ፡ ረሰይኩ፡ ግብሩ፡ አመ፡ በጽሐ፡ ዝንቱ፨ ወተአምሩ፡ ከመ፡ አነ፡ እግዚአብሔር፡ አዶናይ፡ ወአንተ፡ ወልደ፡ እጓለ፡ እመሕያው፡ አኮኑ፡ አመ፡ ኀሣእኩ፡ እምኔሆሙ፡ ወኀይሎሙ፡ ወትፍሥሕተ፡ ምክሖሙ፡ ወፍትወተ፡ አዕይንቲሆሙ፡ ዘትምሕክ፡ ነፍሶሙ፡ ደቂቆሙ፡ ወአዋልዲሆሙ፡ ውእተ፡ ዕለተ፡ ይበጽሕ፡ ዘድኅነ፡ ኀቤከ፡ ለአስምዖ፡ አእዛን። ውእተ፡ አሚረ፡ ይከሥት፡ አፉከ፡ ዘድኅነ፡ ወኢትከውን፡ እንከ፡ በሀመ፡ ወተከውን፡ ሎሙ፡ ት፡ እምርተ፡ ወየአምሩ፡ ከመ፡ አነ፡ እግዚአብሔር። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ አጽንዕ፡ ገጸከ፡ መንገለ፡ ደቂቀ፡ አሦን፡ ወተነበይሎሙ፡ ወበሎሙ፡ ለደቂቀ፡ አሞን፡ ወበሎሙ፡ ስምዑ፡ ቃለ፡ አዶናይ፡ እግዚአብሔር፡ ከመዝ፡ ይቤ፡ አደናይ፡ እግዚአብሔር፡ እስመ፡ ተፌሣሕክሙ፡ በእንተ፡ መቅደስየ፡ እስመ፡ ረኵሱ። ወበእንተ፡ ምድረ፡ እስራኤል፡ እስመ፡ ማሰነት፡ ወበእንተ፡ ቤተ፡ ይሁዳ፡ እስመ፡ ተፄወዉ፡ በበይነ፡ ዝንቱ፡ ናሁ፡ አነ፡ አገብአክሙ፡ ለደቂቀ፡ ቀዴም፡ ከመ፡ ይትካፈሉክሙ፡ ወያነብሩ፡ ይባትሪሆሙ፡ ውስቴትኪ፡ ወይትክሉ፡ መኃድሪሆሙ፡ ኀቤኪ፡ ወእሙንቱ፡ ይበልዑ፡ ፍሬኪ፡ ወውእቶሙ፡ ይሰትዩ፡ ሐሊበኪ፡ ወእሬስያ፡ ለሀገረ፡ ራባት፡ ምርዐየ፡ አግማል፡ ወለደቂቀ፡ ዐሞን፡ ምርዐየ፡ አባግዕ፡ ወተአምሩ፡ ከመ፡ አነ፡ ውእቱ፡ እግዚአብሔር። እስመ፡ ከመዝ፡ ይቤ፡ አደናይ፡ እግዚአብሔር፡ እስመ፡ ጠፋሕክሙ፡ በእዴክሙ፡ ወአፅሐሰክሙ፡ በእገሪክሙ፡ ወተሐሥየት፡ ነፍስክሙ፡ በእንተ፡ ምድረ፡ እስራኤል። ወበእንተ፡ ዝንቱ፡ ናሁ፡ አነ፡ አ፡ ነሥእ፡ ዲቤኪ፡ እዴየ፡ ወእሬስየኪ፡ በርበረ፡ ለአሕ

(col. 3)

ዛብ፡ ወእዘርወከ። ውስተ፡ በሐሙርት፡ ወአጠፍአኪ፡ እምውስተ፡ አሕዛብ፡ ወእደመሰሰኪ፡ ወተአምሪ፡ ከመ፡ አነ፡ ውእቱ፡ እግዚአብሔር፤ ከመዝ፡ ይቤ፡ አዶናይ፡ እግዚአብሔር፡ እስመ፡ ይቤሉ፡ ሞአብ፡ ወሴይርሁ፡ እስመ፡ ኵሉ፡ አሕዛብ፡ ቤተ፡ እስራኤል፡ ወይሁዳ፡ ወበበይነ፡ ዝንቱ፡ ናሁ፡ አነ፡ አነሥት፡ መታከፍታ፡ በሞአብ፡ እምነ፡ አህጉር፡ ወእምአህጉረ፡ ምኵናኑ፡ ወእምድሩ፡ ኅሪት፡ ዘቤተ፡ ሐሴሞት፡ ወበአልቢአን፡ ወቀርትማህ፡ ለደቂቀ፡ ቄዴም፡ ላዕለ፡ ደቂቀ፡ ዐሞን፡ ወወሀብክዎ፡ ርስቶ፡ ከመ፡ ኢይበከቡ፡ ዝክረ፡ ደቂቀ፡ ዐሞን፡ በውስተ፡ አሕዛብ፡ ወበሞዐብ፡ እገብር፡ በቀለ፡ ወሃአምሩ፡ ከመ፡ አነ፡ ውእቱ፡ እግዚአብሔር። ካመዝ፡ ይቤ፡ አዶናይ፡ እግዚአብሔር፡ እስመ፡ ገብረት፡ ኤዶምያ፡ አመ፡ ተበቀለቶሙ፡ በቀለ፡ ለቤተ፡ ይሁዳ፡ ወተቀየምዎሙ፡ ወተበቀልዎሙ፡ በቀለ። በእንተ፡ ዝንቱ፡ ከመዝ፡ ይቤ፡ አዶናይ፡ እግዚአብሔር፡ አነሥእ፡ እዴየ፡ ላዕለ፡ ኤዶምያ፡ ወአጠፍእ፡ እም፡ ውስቴታ፡ ሰብአ፡ ወእንስሳ፡ ወእሬሰያ፡ በድወ፡ ወእለሂ፡ እምቴማን፡ ወእምዴዳን፡ ይወድቀ፡ በኵናት፡ ወእተቤቀሎሙ፡ ለኤዶምያ፡ በእደ፡ ሕዝበ፡ እስራኤል፡ ወይገብሩ፡ ላዕለ፡ ኤዶምያ፡ በከመ፡ መዐትየ፡ ወበከመ፡ መቅሠፍትየ፡ ወየአምሩ፡ በቀልየ፡ ይቤ፡ ኦዶናይ፡ እግዚአብሔር። ከመዝ፡ ይቤ፡ አደናይ፡ እግዚአብሔር፡ እስመ፡ ገብሩ፡ ኢሎፍሲ፡ በቀለ፡ ወአቀሙ፡ በቀሎሙ፡ ወተፈሥሐት፡ ነፍሶሙ፡ ከመ፡ ይጥፋእ፡ ለዓለም። በበይነ፡ ዝንቱ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ አነሥእ፡ እዴየ፡ ዲበ፡ ኢሎፍሊ፡ ወአጠፍኦሙ፡ ለመኳንንት፡ ወዕደመሰሶሙ፡ ለእለ፡ ተርፉ፡ እምሰብአ፡ ጳራልያ፡ ወእገብር፡ ላዕሌሆሙ፡ በቀለ፡ ዐቢየ፡ ወየአምሩ፡ ከመ፡ አነ፡ አዶናይ፡ እግዚአብሔር፡ ሶበ፡ ተበቀ

(f. 189v)

(col. 1)

ልክዎሙ። ወኵከ፡ ከመ፡ አመርቱ፡ ወአሐዱ፡ ዐመት፡ በሠርቀ፡ ወርኅ። ወነበበኒ። እግዚአብሔርወይቤለኒ፡ ወልደ፡ እጓለ፡ እመሕያው፡ እስመ፡ ትቤ፡ ሶር፡ ዲበ፡ ኢየሩሳሌም፡ አንቀዕ፡ ተቀጥቀ፡ ጠተ፡ ወተሐጕለት፡ ወአሕዛቢሃኒ፡ ገብኡ፡ ኀቤየ፡ መኃልቀት፡ ምልእት። በበይነ፡ ዝንቱ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ ላዕሌኪ፡ ሶር፡ ወአመጽአ፡ ዲቤኪ፡ አሕዛበ፡ ብዙኃነ፡ ከመ፡ ተዐርግ፡ ባሕረ፡ ማዕበለ፡ ወያንህሉ፡ አረፋቲሃ፡ ለሶር፡ ወይነሥቱ፡ ማኅሬድኪ፡ ወአኀልቆ፡ ለመሬትኪ፡ እምኔኪ፡ ወእሬስያ፡ ከመ፡ ኰኵሕ፡ ልሙጽ፡ ወይረብቡ፡ መሳግሪሆሙ፡ ማእከለ፡ ባሕር፡ እስመ፡ አነ፡ ነበብኩ፡ ይቤ፡ እግዚአብሔር፡ እግዚእ፡ ወትከመን፡ በርበሪ፡ ለአሕዛብ፡ ወይቀትልዎን፡ ለአዋልዲሃ፡ በኵናት፡ በውስተ፡ ገዳም፡ ወየአምሩ፡ ከመ፡ አነውእቱ፡ እግዚአብሔር። ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ አመጽእ፡ ላዕሌኪ፡ ሶር፡ ናቡከይነጸር፡ ሃንጉሠ፡ ባቢሎን፡ እመንገለ፡ ደቡብ፡ ንጉሠ፡ ነገሥት፡ ውእቱ፡ ምስለ፡ አፍራስ፡ ወሰረገላ፡ ወመስተፅዕናን፡ ወተዐይነ፡ አሕዛብ፡ ብዙኃን፡ ፈድፋደ። ወውእቱ፡ ይቀትሎን፡ ለአዋልድኪ፡ እለ፡ ሐቀል፡ በኵናት፡ ወያነብር፡ ላዕሌኪ፡ መዐቅበ፡ ወየሐጾረኪ፡ ወየሐንጽ፡ ጥቀመ፡ ዐውዴኪ፡ ወየዐግተኪ፡ በንዋየ፡ ሐቅል፡ ወይደረቢ፡ በኵያንዊሁ፡ ኦረፍተኪ፡ ወማኅፈደኪ፡ ያንህል፡ በመጣብሒሁ፡ ወይደፍነኪ፡ ፀበል፡ እምብዝኀ፡ አፍራሲሁ፡ ወእምድምፀ፡ አፍራሲሁ፡ ወመንኰራኵረ፡ ሰረገላቲሁ፡ ያንቀለቅል፡ አሪፋትኪ፡ ወይበውኦን፡ ለአናቅጽኪ፡ ከመ፡ ዘይበውእ፡ አዕዳደ፡ ሐቅል፡ በንዋየ፡ ሐቅ

(col. 2)

ሉ፡ ወያከድድ፡ አፍራሲሁ፡ መርህበኪ፡ ወይቀትሎሙ፡ ለአሕዛብኪ፡ በመጥባሕት፡ ወይነጽሖ፡ ውስተ፡ ምድር፡ ለፅንዐ፡ ኃይልኪ። ወይበረብሩኪ፡ ንዋየኪ፡ ወይመሀርኩ፡ መራዕየኪ። ወያንህሉ፡ አፈፋተኪ፡ ወይነሥቱ፡ አብያተኪ፡ መፍትወ። ወእብነኪ፡ ወዕፀኪ፡ ወመሬተኪ፡ ውስተ፡ ቀለየ፡ ባሕር፡ ይዌሩ፤ ወይስዕር፡ ኵሎ፡ ዕንዚራተኪ፡ ወኢይሰማዕ፡ እንከ፡ ቃለ፡ ማኅሌትኪ። ወእሬሰየኪ፡ ከመ፡ ኵኵሕ፡ ንጹሕ፡ ኀበ፡ ይረብቡ፡ መሣግረ፡ ትከውኒ፡ ወኢትትሐነጺ፡ እንከ፡ እስመ፡ አነ፡ ነበብኩ፡ ይቤ፡ እግዚአብሔር፡ አዶናይ። ከመዝ፡ ይቤ፡ እግዚአብሔር፡ እግዚእ፡ ወእንተ፡ ሶር፡ አኮኑ፡ እምድምፀ፡ ድቀትኪ፡ ተመንደቡ፡ ቅቱላንኪ፡ አመ፡ መልሐ፡ መጥባሕቶ፡ በማእከሌኪ፡ አድለቅለቃ፡ ይሰያት፡ ወይወርዱ፡ አመናብርቲሆሙ፡ ኵሎሙ፡ መላእክተ፡ ባሕር፡ ወየአትቱ፡ ጌራቲሆሙ፡ እምርእሶሙ፡ ወይሰልቡ፡ አልባሰ፡ ወስቆሙ፡ ወድንጋፄ፡ ይደነግፁ፡ እንዘ፡ ይነብሩ፡ ውስተ፡ ምድር፡ ወይትሐዘቡ፡ ሞቶሙ፡ ወኢይበከኪ፡ ወያስቆቅውኪ፡ ወይብሉ፡ እፎ፡ ጠፍአት፡ ወተስዕረት፡ አምባሕር፡ ሀገር፡ ክብርት፡ አንተ፡ ኮነት፡ ፅንዕተ፡ ውስተ፡ ባሕር፡ ወእለሂ፡ ይነብርዋ፡ እንተ፡ አፍርሀት፡ ኵሎ፡ ሰብአ፡ ወይፈርሁ፡ ይሰያት፡ እምአመ፡ ወደቂ፡ ወይደነግፃ፡ ይሰያት፡ እምነ፡ ፀአትኪ። እስመ፡ ከማሁ፡ ይቤ፡ አጾናይ፡ እግዚአብሔር፡ አመ፡ ኮነት፡ ሀገር፡ መዝብረ፡ ከመ፡ አህጉር፡ ዘአልቦ፡ ዘይነብሮን፡ አመ፡ አምጻእኩ፡ ዲቤኪ፡ ቀላየ፡ ወይደፍነኪ፡ ማይ፡ ብዙኅ፡

(col. 3)

ወአገብአኪ፡ ኀበ፡ እለ፡ ይወርዱ፡ ውስተ፡ ዐዘቅት፡ ኀበ፡ ሕዝብ፡ ዘለዓለም፡ ወአነብረኪ፡ ታሕተ፡ ምድር፡ ከመ፡ መዝብር፡ እምዓለም፡ ምስለ፡ እለ፡ ይወርዱ፡ ውስተ፡ ግብ፡ ከመ፡ ኢትንበሪ፡ ወኢትቁሚ፡ ላዕለ፡ ምድር፡ ሕያወኪ፡ ወእሁበኪ፡ ለሞት፡ ወኢትሄልዊ፡ እንከ፡ ወየኃሥሡኪ፡ ወኢይረክቡኪ፡ እንከ፡ ለዓለም፡ ይቤ፡ አዶናይ፡ እግዚአብሔር። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ አንሥእ፡ ለከ፡ ሰጢሮስ፡ ቆቃወ፡ ላዕለ፡ ሶር፡ ወበላ፡ ለሶር፡ ለእንተ፡ ትነብር፡ ውስተ፡ ፍኖተ፡ ፃሕር፡ ማዕረብቶሙ፡ ለአሕዛብ፡ እለ፡ ውስተ፡ ደስያት፡ ብዙኃን። ከመዝ፡ ይቤ፡ እግዚአብሔር፡ ለሰር፡ አንቲ፡ ትብሊ፡ ለልየ፡ ረሰይኩ፡ ሰንየ፡ ውስተ፡ ልበ፡ ባሕር፡ ይወለኪ፡ ሐናጽያንኪ፡ አሠነዩ፡ ለኪ፡ ሰን። እምአርዘ፡ እምአሴኔር፡ ሐነጹ፡ ለኪ፡ ሰሌዳተ፡ አርዝ፡ በሰሌዳት፡ ዘቄጵርሶ፡ እምሊባኖሶ፡ ነሥኡ፡ ይግበሩ፡ ለኪ፡ አዕማይ፡ ፡ ዕፀ፡ ኢላጢኑሰ፡ እምብሔረ፡ ባሳን፡ ገብሩ፡ ኀዳፈኪ። ወመቅደሰኪ፡ ገብሩ፡ ዘቀርነ፡ ነጌ። ወአብያተኪ፡ ጽኑዐ፡ ዘእምደሰያት፡ ኪጢን፡ ዐስቅ፡ ወሜላት፡ ኮነ፡ ለኪ፡ እምግብጽ፡ ለመንጸፍኪ፡ ወለትርሲትኪ፡ ከመ፡ ይኩን፡ ለኪ፡ ትእምርተ። ወደርከኖ፡ ወሜለተ፡ እምደስያተ፡ ኤሌሴ፡ ይገብሩ፡ ለኪ፡ መዋጥሐ። እለ፡ ይነብሩ፡ ሲዶና፡ ወአሬዌድ፡ ትኑሐዳፍያንኪ። ወጠቢባንኪ፡ ሶር፡ እለ፡ ሀለዉ፡ ውስቴትኪ፡ ወእሙንቱ፡ ሐዳፍያንኪ፡ ሊቃናተ፡ ጌባል፡ ወጠቢባንሂ፡ ኮኑ፡

(f. 190r)

(col. 1)

ለኪ፡ እለ፡ ያጸንዑ፡ ቤዴቀኪ፡ ወኵሉ፡ አሕማረ፡ ባሕር፡ ወእለ፡ ኖትያት፡ ይቀድፉ፡ ከኑኪ፡ አሪባ፡ ዐረብኪ፡ ፉጥ፡ ወሉድ፡ ወፋርስ፡ እሙንቱ፡ ሰራዊትኪ፡ ዕደው፡ መስተቃትላን፡ ወልታ፡ ወጌራ፡ ይሰቅሉ፡ ውስቴትኪ፡ ወእሙንቱ፡ ወሀቡ፡ ትርሲተኪ። ደቂቀ፡ አሬዋድ፡ ሰራዊትኪ፡ የዐግቱ፡ ዲበ፡ አረፋትኪ፡ ወገማዲም፡ ያነብሩ፡ መዐቅበኪ፡ ወሰቀሉ፡ ንዋየ፡ ሐቅሎሙ፡ ውስተ፡ ማኅፈድኪ፡ ወዐውድኪ፡ ውስተ፡ ማኅደርኪ፡ እሙንቱ፡ ገብሩ፡ ለኪ፡ ሰነኪ፤ ተርሴስ፡ እሙንቱ፡ ማዕረብትኪ፡ እምኵሉ፡ ብዝኃ፡ ኀይልኪ፡ ወርቀ፡ ወብሩሪ፡ ወሐፂነ፡ ወዐሪረ፡ ወናእክ፡ ወሀቡ፡ ውስተ፡ ምሥያጥኪ። ዮዋን፡ ወቆቤል፡ ወምስክ፡ እሙንቱ፡ ሰየጥኪ፡ በነፍሰ፡ ሰብእ፡ ወበንዋየ፡ ብርት፡ ረሰዩ፡ ለኪ፡ ተግባረኪ፨ ወእምቤተ፡ ቴርጋማ፡ አፍራስ፡ ወመስተፅዕናነ፡ ወአብቅለ፡ አምጽኡ፡ ውስተ፡ ሞሥያጥኪ። ወደቂቀ፡ ዴዳን፡ ሠየጥኪ። ወደሰያት፡ ብዙኀት፡ እሙንቱ፡ ሠየጥኪ፡ በቀርነ፡ ነጌ፡ ወእለ፡ መጽኡ፡ ህየ፡ ይሁቡኪ፡ ደነሰኪ። አራም፡ መዐርብትኪ፡ እምብዝኃ፡ ተግባርኪ፡ ወትትጌበሪ፡ ምስለ፡ እለ፡ ተይመሩ፡ ምስሌኪ፡ ወያመጽኡ፡ ለኪ፡ ዝሉፈ፡ ወሜላተ፡ ወአስቀ፡ ወሲራየ፡ ወረኦሙት፡ ወከረከንድ፡ ይሁዳ፡ ወእስራኤል፡ እሙንቱ፡ ሠየጥኪ፡ ወይሰይጡ፡ ለኪ፡ ስርናየ፡ ወሰሊሆተ፡ ወመዐረ፡ ቅድወ፡ ወቅብአ፡ ወርጢነ፡ ወሀቡኪ፡ በዘ፡ ይዴመሩ፡ ምስሌኪ። ደማስቆ፡ መስተ፡ ገብራንኪ፡ እምብዝኃ፡ ኃይልኪ። ወበብዝኃ፡ ሊሉይ፡ ብዕል፡ ወይነ፡ እምኬሬቦን፡ ወፀምረ፡ ንጹሐ፡ ዳን፡ ወያዋን፡ ወአሴል፡ አምጽኡ፡ ለኪ፡ ኀፂነ፡ ግቡረ፡ ውስተ፡ ምሥያጥ

(col. 2)

ኪ፡ አባሜ፡ ወቀናንሞ፡ ወአለ፡ ተደመሩ፡ ምስሌኪ። ዴዳን፡ ሠየጥኪ፡ በአልባሰ፡ ክብር፡ ምስለ፡ እንስሳ፡ ኅሩይ፡ ወሰረገላሆሙ። ዐረብ፡ ወኵሎሙ፡ መላእክተ፡ ቄዳር፡ እሙንቱ፡ ሠየጥኪ፡ በእደ፡ ዚኣኪ፡ አግማለ፡ ወዐባግዐ፡ ወአጣሌ፡ በዘይሣየጡኪ። ሰየጠ፡ ሴባዕ፡ ወራግማ፡ እሙንቱ፡ ሠየጥኪ፡ በቅድው፡ አፈዋት፡ ወዕንቍ፡ ሠናይ፡ ወወርቅ፡ አምጽኡ፡ ውስተ፡ ምሥያጥኪ፡ ካራ፡ ወዘናሆ፡ ወኤዴን፡ እሙንቱ፡ ሰየጥኪ፡ ወያመጽኡ፡ ተግባሮሙ፡ ዕሡቀ፡ ደርካኖ፡ ገርሆሙ። ወለኅሩያኒሆሙ፡ የሐምይዎሙ፡ በሐብል፡ አሕማረ፡ ተርሴስ፡ ይትለአኩኪ፡ ዕፀ፡ ቄጳርስና፡ ምስሌሆሙ፡ ለተግባርኪ፡ ዘይበዝኅ፡ ሴጥኪ፡ ኀበ፡ ተደመሩ፡ ምስሌኪ፡ ወጸገብኪ፡ ወሰባሕኪ፡ ፈድፋደ፡ ወሰተ፡ ልበ፡ ባሕር፡ ማእከለ፡ ማይ፡ ብዙኅ፡ አኅለፍኩኪ፡ ረዳኢኪ፡ ነፋሰ፡ ጽባሕ፡ በውስተ፡ ልበ፡ ባሕር። ወኮነ፡ ኃይልኪ፡ ወዐሳብኪ፡ ወእለ፡ ተደመሩ፡ ምስሌኪ፡ ይቀድፉኪ፡ ወኃዳፍኪ፡ ወእለ፡ ያጸንዑ፡ ቤይቀኪ፡ እለ፡ ተደመሩ፡ ምስሌኪ፡ ድሙራንኪ፡ ኵሎሙ፡ ዕደው፡ መሰተ፡ ቃትላን፡ ወኵሉ፡ ተዓይንኪ፡ እለ፡ ውስቴትኪ፡ ይወድቁ፡ ውስተ፡ ልበ፡ ባሕር፡ በዕለተ፡ ድቀትኪ፡ እምቃለ፡ አውያትኪ፡ ወአምርሕትኪኒ፡ ፍርዐተ፡ ይፈርሁ፡ ወይወርዱ፡ እምአሕማራቲሆሙ፡ ውስተ፡ ባሕር፡ ወኵሎሙ፡ እለ፡ ይቀድፉ። ወመስተፅዕናን፡ ወእለ፡ ሐደፉ፡ እለ፡ በባሕር፡ ውስተ፡ ምድር፡ ይቀውሙ፡ ወይዌውኡ፡ በቃሎሙ፡ በእንቲአኪ፡ ወየአወደው፡ መሪረ፡ ወይወድዩ፡ መሬተ፡ ውስተ፡ አርእሳቲሆሙ፡ ወሐመ

(col. 3)

ይላጽዩ፡ ደ፡ ይነጽፉ፡ ወይቄርሁ፡ ርእሶሙ፡ በእንቲአኪ። ወይቀንቱ፡ ሠቀ፡ ወይበከዩኪ፡ መሪረ፡ ወይላህውኪ፡ መሪረ፡ ላሐ፡ ደቂቅኪ፡ ወያስቆቅውኪ፡ ዕቆቃወ፡ መኑ፡ ከመ፡ ጢኖስ፡ እንተ፡ ተሀውከት፡ ማእከለ፡ ባሕር። ሚመጠነ፡ ትረክቢ፡ ዐሰበኪ፡ በውስተ፡ ባሕር፡ አጸገብኪ፡ ብዙኀነ፡ አሕዛበ፡ በብብዝኃ፡ ብዕልኪ፡ ወእምእለ፡ ተደመሩ፡ ምስሌኪ፡ አብሀልኪዮሙ፡ ለነገሥተ፡ ምድር፡ ለኵሎሙ፡ ወትትቀጠቀጢ፡ ውስተ፡ ባሕር፡ ወውስተ፡ ቀላየ፡ ማይ፡ ወእለ፡ ተደመሩ፡ ምስሌኪ፡ ወኵሉ፡ ተዐይንኪ፡ በማእከሌኪ፡ ይወድቁ፡ ኵሎሙ፡ እለ፡ ይቀድፋኪ፡ ወኵሎሙ፡ እለ፡ ይነብሩ፡ ደሰያት፡ በከዩኪ፡ ወነገሥቶሙኒ፡ ድንጋፄ፡ ደንገፁ፨ ወአንብዐ፡ ገጾሙ፡ ሰየጠ፡ አሕዛብ፡ ተፋጸዩኪ፡ ወትትሐጐሊ፡ ወኢትሔልዊ፡ እንከ፡ ለዓለም። ወነበበኒ፡ እግዚአብሔር፡ ወይቤለኒ፡ አንተ፡ ወልደ፡ እጓለ፡ እመሕያው፡ በሎ፡ ለመልአከ፡ ጢሮስ፡ ከመዝ፡ ይቤ፡ እግዚአብሔር፡ እግዚእ፡ አስመዐ፡ ተዐበየ፡ ልብከ፡ ወትቤ፡ እግዚአብሔር፡ አኮ፡ ከመ፡ ይነብር፡ እግዚአብሔር፡ ማእከለ፡ ባሕር፡ እነብር፡ አነ። እንዘ፡ ሰብአ፡ አንተ፡ ወኢኮንከ፡ እግዚአብሔር፡ ወረሰይከ፡ ልበከ፡ ከመ፡ ልበ፡ እግዚአብሔር። አንተኑ፡ ትጠበብ፡ እምዳንኤል፡ ወጠቢባንሂ፡ ኢመሐሩከ፡ በጥበቦሙ፡ በጥበብኮኑ፡ ወበአእምሮትከ፡ ገበርካ፡ ለከ፡ ዘንተ፡ ኃይለ። ወአጥረይከ፡ ለከ፡ ወርቀ፡ ወብሩረ፡ ውስተ፡ መዛግብቲከ፡ ወእመ፡ አኮ፡ በምክርከወበተግባርከ፡ አብዛኅከ፡ ኃይልከ፡ ወአዕበይከ፡ ልበከ፡ በኃይልከ። ወበ

(f. 190v)

(col. 1)

በይነ፡ ዝንቱ፡ ከመዝ፡ ይቤ፡ እግዚአብሔር፡ እስመ፡ ረሰይከ፡ ልበከ፡ ከመ፡ ልበ፡ እግዚአብሔር። በበይነ፡ ዝንቱ፡ ናሁ፡ አነ፡ አመጽእ፡ ላዕሌኪ፡ ነኪራነ፡ አሕዛብ፡ እኩያነ፡ ወይደራበዩከ፡ በኵያንዊሆሙ፡ በዲበ፡ ሰነ፡ ሥርዐትከ፡ ወይነጽሕዋ፡ ለሰንከ። ውስተ፡ ሞት፡ ያወርዱከ፡ ወይቀትሉከ፡ ወትመውት፡ በሐፂን፡ ወይዌርዉ፡ በድከከ፡ ውስተ፡ ልበ፡ ባሕር፡ እስኩ፡ በሎሙ፡ ለእለ፡ ይቀትሉከ፡ እስመ፡ ትቤ፡ እግዚአብሔር፡ አነ፡ እንዘ፡ ሰብእ፡ አንተ፡ ወኢኮንከ፡ እግዚአብሔር፡ ወብዙኅን፡ እለ፡ ይረግዙከ፡ ወትመውት፡ ሞተ፡ ቈላፋን፡ ወይቀትሉከ፡ ቈላፋን፡ ወትመውት፡ በእዴሆሙ፡ እስመ፡ አነ፡ ነበብኩ፡ ይቤ፡ እግዚእብሔር፡ ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ብኪዮ፡ ወአስቆቅዎ፡ ለንጉሠ፡ ጢሮሰ፡ ወበሎ፡ አመሃ፡ ይቤ፡ እግዚአብሔር፡ ትመስል፡ አንተ፡ ፍቱሐ፡ ማኅተመ፡ ዘተኬነውዎ፡ ጠበብት፡ ወምኩሀ፡ ስገብዘቦቱ፡ ትፈግዕ፡ በአዕፃዳተ፡ ቀምሕከ፡ ውስተ፡ ኤዶም፡ ገነተ፡ እግዚአብሔር፡ በኃበ፡ ተወለድከ፡ ወተሰርጎከ፡ ኵሎ፡ ዕንቈ፡ ሰርድዮን፡ ወጳዝዮን፡ ወመራግድ፡ ወያከንት፡ ቀይሕ፡ ወጸሊም፡ ወኢይሰጴድ፡ ወለጊርዮን፡ ወአኪጢን፡ ወኤሜተ፡ ስጦን፡ ወክርሴሞቶን፡ ወብራሌ፡ ወአንክዮን፡ ወመላእከ፡ ወርቀ፡ መዛግብቲከ፡ ወመሰይምቲከ፡ እምኀበ፡ ተፈጠርከ፡ ኀበ፡ ኪሩብ፡ ሤምኩከ፡ ውስተ፡ ደወለ፡ እግዚአብሔር፡ ቅዱሰ፡ ዘተወልደከ፡ ማእከለ፡ አዕባነ፡ እሳት፡ ቀይሕ፡ ወተወልድከ፡ አንተ፡ በመዋዕሊከ፡ ዘአልቦ፡ ነውረ፡ ንጹሕ፡ አንተ፡ በፍኖትከ፡ እምአመ፡ ተፈጠርከ፡ እስከ፡ አመ፡ ተረክበ፡ ጌጋይ፡ በላዕ

(col. 2)

ሌከ፡ እምብዝኃ፡ ተግባርኮ፡ መላእከ፡ ዐመፃ፡ ውስተ፡ አብያቲከ፡ ወአበሰከ፡ ወቈስልከ፡ በደብረ፡ እግዚአብሔር፡ ወያወፅአከ፡ እምኪሩብ፡ ወእማእከለ፡ እብን፡ ቀይሐት፡ ወተዘኀረ፡ ልብከ፡ በስንከ፡ ወማሰነት፡ ሥርዐትከ፡ ምስለ፡ ለህይከ፡ በብዝኃ፡ ኃጢአትከ፡ ነጻሕኩከ፡ ውስተ፡ ምድር። ወአዘዝኩ፡ ይስጥሑከ፡ በቅድመ፡ ነገሥት፡ በብዝኀ፡ ጌጋይከ፡ ወዐመፃከ፡ ዘገበርከ፡ ወአርኰሰከ፡ መቅደሰከ፡ ወአወፅአ፡ እሳተ፡ እማእከልከ፡ እንተ፡ ትበልዐከ፡ ወእሬስየከ፡ ሐመደ፡ ውስተ፡ ምድርከ፡ በቅድመ፡ ኵሎሙ፡ እለ፡ ይኔጽሩከ። ወኵሎሙ፡ አሕዛብ፡ እለ፡ የአምሩከ፡ ይበክዩከ፡ እስመ፡ ተሐጐልከ፡ ወኢትሄሉ፡ እንከ፡ ለዓለም። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ አጽንዕ፡ ገጾከ፡ ዲበ፡ ሲዶና፡ ወተነበይ፡ ላቲ፡ ወበላ፡ ከመዝ፡ ይቤ፡ አዶናይ፡ እግዚአብሔር። ናሁ፡ አነ፡ ላዕሌኪ፡ ሲዶና፡ ወእሴባሕ፡ ብኪ፡ ወተአምሪ፡ ከመ፡ አነ፡ ውእቱ፡ እግዚአብሔር፡ ሶበ፡ ተበቀልኩኪ፡ ወእትቄደሰ፡ ብኪ። ወእፌኑ፡ ላዕሌኪ፡ ሞተ፡ ወይመ፡ ውስተ፡ መርኅብኪ፡ ወይወድቀውሰተ፡ ማእከላ፡ ቅቱላን፡ በኵናት፡ ወውስተ፡ ዐውድኪ፡ ወተአምሪ፡ ከመ፡ አነ፡ ውእቱ፡ እግዚአብሔር፡ ወአልቦ፡ እንከ፡ በውስተ፡ እስራኤል፡ ሦክ፡ ወአሜከለ፡ ወመሪረ፡ ሕማም፡ እምኵሉ፡ እለ፡ አውዶሙ፡ ወእለ፡ አኅሰርዎሙ፡ ወየአምሩ፡ ከመ፡ አነ፡ ውእቱ፡ አዶናይ፡ እግዚአብሔር። ከመዝ፡ ይቤ፡ አዶናይ፡ እግዚአብሔር፡ ሶበ፡ አስተጋባእክዎሙ፡ ለቤተ፡ እስራኤል፡ እምአሕዛብ፡ ኀበ፡ ዘረውክዎሙ፡ ህየ፡ ወእትቄደስ፡ ቦሙ፡ በቅድመ፡ አሕዛብ፡ ወሕዝብ፡ ወይነብሩ፡ ውስተ፡ ምድሮሙ፡ እንተ፡ ወሀብክዎ፡ ለቍልኡየ፡ ያዕቆብ፡ ወይነብሩ፡ ው

(col. 3)

ስቴታ፡ ተአሚኖሙ፡ ወየሐንጹ፡ አብያተ፡ ወወይነ፡ ይተክሉ፡ ወይነብሩ፡ ተአሚኖሙ፡ ሶበ፡ ተበቀልክዎሙ፡ ለእለ፡ አኀሰርዎሙ፡ እለ፡ አውዶሙ፡ ወየአምሩ፡ ከመ፡ አነ፡ ውእቱ፡ እግዚአብሔር፡ አምላክሙ፡ ወአምላከ፡ አበዊሆሙ፡ ወአመ፡ ዐሠርቱ፡ ዐመት፡ በዐሥር፡ ወርኅ፡ ዐመ፡ ዐሡሩ፡ ወሰነዩ፡ ለሠርቅ፡ ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ አጽንዕ፡ ገጸከ፡ ዲበ፡ ፈርዖን፡ ንጉሠ፡ ግብጽ፡ ወተነበይ፡ ላዕሌሁ፡ ወላዕለ፡ ኵሉ፡ ግብጽ፡ ወንግሮሙ፡ ወበሎሙ፡ ከመዝ፡ ይቤ፡ እግዚአብሔር፡ ናሁ፡ አነ፡ አመጽእ፡ ላዕሌከ፡ ፈርያን፡ ንጉሠ፡ ግብጽ፡ ከይሲ፡ ዐቢይ። ዘይነብር፡ ማእከለ፡ አፍላጊሁ፡ ዘይብል፡ ዚኣየ፡ ውእቱ፡ አፍላግ፡ ወአነ፡ ገበርክዎሙ፡ ወአነ፡ እወዲ፡ መሥገርተ፡ ውስተ፡ መላትሒከ፡ ወአስተጣጣኦሙ፡ ለአሣተ፡ ፈለግከ፡ በቅሳርኮ፡ ወአወፅአከ፡ እማእከለ፡ ፈለግከ፡ ወኵሉ፡ ዐሣተ፡ ፈለግ፡ ይገብኡ፡ በቅርፈትከ። ወእነጽሐከ፡ ፍጡነ፡ ወትትነጻሕ፡ ውስተ፡ ገዳም፡ ወኵሉ፡ አሣተ፡ ፈለግከ፡ ትወድቅ፡ ወኢትትጋባእ፡ እንካ፡ ወይገድፉከ፡ ለአርዌ፡ ገዳም፡ ወለአዕዋፈ፡ ሰማይ፡ ወሀብኩከ፡ ይብልዑከ፡ ወየአምሩ፡ ኵሎሙ፡ እለ፡ ይነብሩ፡ ግብጽ፡ ከመ፡ አነ፡ ውእቱ፡ እግዚአብሔር። እስመ፡ ኮንክሙ፡ በትረ፡ ብርዕ፡ ለቤተ፡ እስራኤል፡ እንተ፡ እመ፡ አስመኩ፡ ዲቤሃ፡ ትሰበር፡ ውስተ፡ እደ፡ ኵሉ። ወሶበ፡ አስመኩ፡ ዲቤሃ፡ ትትቀጠቀጥ፡ ኵሉ፡ መትከፍት፡ ወይሰበር፡ ሐቋ፡ ኵሎሙ፡ በበይነ፡ ዝንቱ፡ ከመዝ፡ ይቤ፡ እግዚአብሔር፡ ናሁ፡ አነ፡ አመጽእ፡ ላእሌከ፡ ኵናተ፡ ወአጠፍእ፡ ሰብአ፡ እምኔከ፡ ወእንስሳ፡ ወትከውን፡ ምድረ፡ ግብጽ፡ በዳ፡ ወበድወ፡ ወየአምሩ፡ ከመ፡ አነ፡ ውእቱ፡ እግዚአብሔር።

(f. 191r)

(col. 1)

እስመ፡ ትቤ፡ ዚአየ፡ ውእቱ፡ አፍላግ፡ ወአነ፡ ፈጠርክዎሙ። በበይነ፡ ዝንቱ፡ ናሁ፡ አነ፡ እመጽእ፡ ላዕሌከ፡ ወላዕለ፡ ኵሉ፡ አፍላጊከ፡ ወእሬስያ፡ ለምድረ፡ ግብጽ፡ በድወ፡ ወኢየኀልፍ፡ እንተ፡ ህየ፡ እግረ፡ ሰብእ፡ ወእንስሳ፡ በእንተ፡ ኵናት፡ ወብድብድ፡ እምነ፡ መግደሉ፡ ዘሴዌኒ፡ እስከ፡ ደወለ፡ ኢትዮጵያ፡ ወኢየኀድርዋ፡ እስከ፡ አርብዓ፡ ዐመት፡ ወእሬስዮ፡ ለምድራ፡ በዳ፡ በማእከላ፡ እንተ፡ መዝበረት፡ ወአህጉሪሃኒ፡ ይንህል፡ በማእከለ፡ አህጉር፡ እለ፡ መዝበራ፡ ወአማስና፡ አርብዐ፡ ዓመተ፡ ወእዘርዎሙ፡ ለግብጽ፡ ውስተ፡ አሕዛብ፡ ወእነጽሖሙ፡ ውስተ፡ ምድር፡ ወውስተ፡ በሐውርት፡ ከመዝ፡ ይቤ፡ እግዚአብሔር፡ እግዚእ፡ ወእምድኅረ፡ አርብዐ፡ ዓመት፡ አስተጋብኦሙ፡ ለግብጽ፡ እምአሕዛብ፡ ኀበ፡ ተዘርዉ፡ ህየ፡ ወእመይጥ፡ ፄዋ፡ ግብጽ፡ ወአነብሮሙ፡ ብሔረ፡ ፍቶሬስ፡ ውስተ፡ ምድር፡ እምኀበ፡ ነሥእዎሙ፡ ወየኀድሩ፡ ቀደምቶሙ፡ እምኵሉ፡ ቀደምት፡ ወይከውኑ፡ መንግሥት፡ ንኡስ። ከመ፡ ኢይትዐበዩ፡ ላዕለ፡ አሕዛብ፡ ወእሬስዮሙ፡ ውኁዳነ፡ ከመ፡ ኢይበዝኁ፡ ውስተ፡ አሕዛብ፡ ወኢይሄልዉ፡ እንከ፡ ውስተ፡ ቤተ፡ እስራኤል፡ በተወክሎ፡ እንተ፡ ትዜከር፡ ኃጢአተእስመ፡ ተለውዎሙ፡ ወየአምሩ፡ ከመ፡ አነ፡ ውእቱ፡ አዶናይ፡ እግዚአብሔር፡ ወአመ፡ ፳ወ፯፡ ዓመት፡ አመ፡ ርእሶ፡ ሠርቀ፡ ወርኅ፡ ቀዳሚ። ወነበበኒ፡ እግዚኣብሔር፡ ወይቤለኒ፡ ወልደ፡ እጓለ፡ እመሕያው፡ ናቡከደነጸር፡ ንጉሠ፡ ባቢሎኀ፡ ኰነኑ፡ ሠራዊተ፡ ዐቢየ፡ ኵነኔ፡ በጢሮስ፡ ወኵሉ፡ ርእስ፡ ብርሐት፡ ወተመልጠ፡ ኵሉ፡ መትከፍት፡ ወአልቦ፡ ዐስበ፡ ወተኃየላ፡ ለጢሮስ፡ ወቀነያ፡ ለጢሮስ፡ ወኰ

(col. 2)

ነና፡ በበይነ፡ ዝንቱ፡ ከመዝ፡ ይቤ፡ እግዚአብሔር፡ ናሁ፡ እሁብ፡ ለናቡከደነጸር፡ ንጉሠ፡ ባቢሎን፡ ምድረ፡ ግብጽ፡ ወይነሥእ፡ ብዙኀ፡ ወይመሀርከ፡ ምህርካሃ፡ ወይበረብር፡ በርበራ፡ ወይሁቦሙ፡ ወስቦሙ፡ ለሰራዊቱ፡ ለእለ፡ ተቀንዩ፡ ሎቱ፡ ወተልእክዎ፡ ውስተ፡ ጢሮስ፡ ወወሀብክዎ፡ ምድረ፡ ግብጽ፡ ኵሎ፡ ዘገብሩ፡ ሎሙ፡ ከመዝ፡ ይቤ፡ እግዚአብሔር፨ ውእተ፡ አሚረ፡ ይበቍል፡ ቀርን፡ ለኵሉ፡ ቤተ፡ እስራኤል፡ ወእሁበከ፡ አፈ፡ ክሱተ፡ በማእከሎሙ፡ ወየአምሩ፡ ከመ፡ አነ፡ ውእቱ፡ እግዚአብሔር፡ ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ተነበይ፡ ወበል፡ ከመዝ፡ ይቤ፡ አዶናይ፡ እግዚአብሔር፡ አአ፡ ዕለት፡ እንተ፡ አልጸቀት፡ ዕለተ፡ እግዚአብሔር፡ ዕለተ፡ ደመና፡ በጽሐት፡ ማኅለቅቶሙ፡ ለአሕዛብ፡ ወትመጽእ፡ መጥባሕት፡ ዲበ፡ ግብጽ፡ ወይከውን፡ ሀከከ፡ ውስተ፡ ኢትዮጵያ፡ ወይወድቁ፡ ቅቱላን፡ ውስተ፡ ግብጽ፡ ወይነሥእዋ፡ ብዝኃ፡ ወይወድቅ፡ መሠረታቲሃ። ኩስ፡ ወፉጥ፡ ወሉድ፡ ወኵሎሙ፡ ተደመሩ፡ ወደቂቀ፡ ምድረ፡ ዐረብ፡ ወደቂቀ፡ ምድረ፡ ቀርጤ፡ ይወድቁ፡ በውስቴታ፡ በመጥባሕት፡ ከመዝ፡ ይቤ፡ እግዚአብሔር። ወይወድቁ፡ አጽዋኒሆሙ፡ ለግብጽ፡ ወይፀድፍ፡ ኀይላ፡ ወየኀሥር፡ መግደሎ፡ ዘሱዌአስ፡ ይወድቁ፡ በመጥባሕት፡ ውስቴታ፡ ይቤ፡ አዶናይ፡ እግዚአብሔር፡ ወትጠፍእ፡ በማእከለ፡ በሐውርት፡ መዝበረ፡ ወአህጉሪሁ፡ ማእከለ፡ አህጉር፡ መዝበረ፡ ይሄልዋ፡ ወየአምሩ፡ ከመ፡ አነ፡ ውእቱ፡ እግዚአብሔር፨ አመ፡ ፈኖኩ፡ እስተ፡ ዲበ፡ ግብጽ፡ ወይትቀጠቀጡ፡ ኵሎሙ፡ እለ፡ ይረድእዋ፡ በውስቴታ፡ ው

(col. 3)

እተ፡ አሚረ፡ ይመጽኡ፡ መላእክት፡ ርውጾ፡ ከመ፡ ያጥፍእዎሙ፡ ወያደነግፅዎሙ፡ ለኢትዮጵያ፡ ወይትሀወኩ፡ በዕለተ፡ ግብጽ፡ እስመ፡ በጽሐት፡ ከመ፡ ዝ፡ ይቤ፡ እግዚአብሔር፡ ወአጠፍኦሙ፡ ለኵሎሙ፡ ግብጽ፡ በእደ፡ ናቡከደነጾር፡ ንጉሠ፡ ባቢሎን፡ ውእቱ፡ ወሕዝቡ፡ የአክዩ፡ እምአሕዛብ፡ ወይትፌንው፡ ከመ፡ ያጥፍእዋ፡ ለምድሩ፡ ወይደራበይዎሙ፡ በኵያንዊሆሙ፡ ላዕለ፡ ግብጽ፡ ወትመልእ፡ ምድር፡ አብድንተ፡ ወእሬስዮ፡ ለአፍላጊሆሙ፡ በድወ፡ ወእሜው፡ ብሔሮሙ፡ ውስተ፡ እደ፡ እኩያን፡ ወአጠፍአ፡ ለምድር፡ ወለኵሉ፡ ዘውስቴታ፡ በእደ፡ ፀር፡ አነ፡ እግዚአብሔር፡ ነበብኩ፡ እስመ፡ ከመዝ፡ ይቤ፡ እግዚአብሔር። ወአጠፍእ፡ ርኵሶሙ፡ ወእሥዕር፡ መኳንንተ፡ እምነ፡ ሜምፍ፡ ወመላእክተ፡ ምድረ፡ ግብጽ፡ ወእይሄልዉ፡ እንከ፡ ወእፌኑ፡ ፍርሀተ፡ ላዕለ፡ ምድረ፡ ግብጽ፡ ወአጠፍአ፡ ለፋቴሬስ፡ ወእፌኑ፡ እሳተ፡ ላዕለ፡ ጣናን፡ ወእገብር፡ በቀለ፡ ላዕለ፡ ድዮስ፡ ጰልን፡ ወእክዑ፡ መዐትየ፡ ዲበ፡ ሰይን፡ ኃይሎሙ፡ ለግብጽ፡ ወአኀልቆሙ፡ ለኵሎሙ፡ ሜምፍ፡ ወእሬኑ፡ እሳተ፡ ላዕለ፡ ግብጽ፡ ወሁከተ፡ ትትሀወክ፡ ሌይስ፡ ዘሱዋኔ፡ ወትከውን፡ በድወ፡ ሜምፍ፡ ወወራዙተ፡ ኤሊዮጳልስ፡ ሀገር፡ ይሄልዉ፡ ወቡገስሂ፡ ይወድቁ፡ በመጥባሕት። ወለአንስቶሙ፡ ኒ፡ ይፄውዎን፡ ወበጣፍኒስ፡ ትጽልም፡ መዐልት፡ አመ፡ ቀጥቀጥዎሙ፡ በህየ፡ ለአሕዛበ፡ ግብጽ፡ ወየኀልቅ፡ በህየ፡ ኃይላ፡ ወኃሣራ፡ ወለዛቲኒ፡ ይክድና፡ ደመና፡ ወይፄውዎን፡ ለአዋልዲሃ፡ ወእገብር፡ ፍትሐ፡ ላዕለ፡ ግብጽ፡ ወየአምሩ፡ ከመ፡ አነ፡ ውእቱ፡ እ

(f. 191v)

(col. 1)

ግዚአብሔር። ወኮነ፡ በዐመት፡ ዐሥር፡ ወአሐዱ፡ በቀዳሚ፡ ወርኅ፡ አመ፡ ሳብዕ፡ ሠርቅ፡ ነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ቀጥቀጥክዎ፡ መዝራዕቶ፡ ለፈርዖን፡ ንጉሠ፡ ግብጽ፡ ወናሁ፡ ኢጸመምዎ፡ ሥራየ፡ ከመ፡ ይትፈወስ፡ ወኢቀብእዎ፡ ሥራየ፡ ቤት፡ ከመ፡ ይርከብ፡ ኃይለ፡ በዘያነሥእ፡ መጥባሕቶ። ወበእንተ፡ ዝንቱ፡ ከመዝ፡ ይቤ፡ እግዚአብሔር፡ ናሁ፡ አነ፡ እቀጠቅጥ፡ መዝራዕተ፡ ኃይሉ፡ ለፈርዖን፡ ንጉሠ፡ ግብጽ፡ ዝኩ፡ ግዙፍ፡ በዘይትቀጠቀጥ፡ ወአነገፎ፡ መጥባሕቶ፡ እምእዴሁ፡ ወእዘርዎሙ፡ ለግብጽ፡ ውስተ፡ አሕዛብ፡ ወእነጽሖሙ፡ ውስተ፡ በሐውርት፡ ወአጸንዕ፡ መዝራዕቶ፡ ለንጉሠ፡ ባቢሎን፡ ወእሜጥዎ፡ ኵናትየ፡ ውስተ፡ እዴሁ፡ ወይደርብያ፡ ላዕለ፡ ግብጽ፡ ወይመሀርክ፡ ምህርካ፡ ወይሰልብ፡ ሰሊባ፡ ወአጸንዕ፡ መዝራዕቶ፡ ለንጉሠ፡ ባቢሎን፡ ወይወድቅ፡ መዝራዕቱ፡ ለፈርዖን፡ ወየአምሩ፡ ከመ፡ አነ፡ ውእቱ፡ እግዚአብሔር። አመ፡ መጠውክዎ፡ ኵናትየ፡ ለንጉሠ፡ በቢሎን፡ ወያነሥእ፡ ላዕለ፡ ግብጽ፡ ወእዘርዎሙ፡ ለግብጽ፡ ውስተ፡ አሕዛብ፡ ወእነጽሖሙ፡ ውስተ፡ በሐውርት፡ ወየአምሩ፡ ኵሎሙ፡ ከመ፡ አነ፡ ውእቱ፡ እግዚአብሔር፡ ወአመ፡ ፲ወ፩፡ ዐመት፡ በሣልስ፡ ወርኅ፡ አመ፡ ርእሰ፡ ሠርቅ፡ ነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ በሎ፡ ለፈርዖን፡ ንጉሠ፡ ግብጽ፡ ወለብዝኁ፡ መነ፡ ትትሜዕል፡ በኑኅከ፡ ናሁ፡ ጽኑዕ፡ አርዝ፡ ዘውስተ፡ ሊባኖስ፡ ወሠናይ፡ ሠርፁ፡ ወጽፉቅ፡ ቈጽሉ፡ ወነዋኅ፡ ቆሙ፡ ወይበጽሕ፡ ደመናተ፡ ርእሱ፡ ማ

(col. 2)

ይ፡ ኀፀኖ፡ ወቀላይ፡ አልሀቆ፡ ወአፍላግ፡ የሐውሩ፡ አውደ፡ ተክሉ፡ ወፈነወት፡ ወሐይዝቲሃ፡ ውስተ፡ ኵሉ፡ ዕፀ፡ ገዳም፨ ወበበይነ፡ ዝንቱ፡ ተለዐለ፡ ቆሙ፡ እምኵሉ፡ ዕፀ፡ ገዳም፡ ወበዝኁ፡ አዕፁቂሁ፡ ወኖኃ፡ ሠርፁ፡ ዘተሠፍሐ፡ እምብዝኃ፡ ማይ፡ ወውስተ፡ አዕፁቂሁ፡ ተዋለዳ፡ ኵሉ፡ አዕዋፈ፡ ሰማይ፡ ወበታሕቴሁ፡ ተዋለደ፡ ኵሉ፡ አርዌ፡ ገዳም፡ ወነበሩ፡ ኵሉ፡ አሕዛብ፡ ታሕተ፡ ጽላሎቱ፡ ወኮነ፡ ላሕየ፡ በቆሙ፡ ወበዝኀ፡ አዕፁቂሁ፡ እስመ፡ በቈለ፡ ሥረዊሁ፡ ውስተ፡ ማይ፡ ብዙኅ። ወኢይትዔረዮ፡ ዕፀ፡ ቄጵርስስ፡ ዘውስተ፡ ገነት፡ እግዚአብሔር፡ ወዕፀ፡ ጲጥያስ፡ ዘአልቦ፡ ዘይመስሎ፡ አዕፁቂሁ፡ ወኢላጤኢይከውን፡ ከመ፡ ሠርፁ፡ ኵሉ፡ ዕፅ፡ ዘውስተ፡ ገነተ፡ እግዚአብሔር፡ ኢይመስሎ፡ ለሥኑ፡ እምብዝኃ፡ ሠርፁ፡ ወቀንኡ፡ ዲቤሁ፡ ኵሉ፡ ዕፀ፡ ገነተ፡ ትፍሥሕት፡ ዘእግዚአብሔር፨ በበይነ፡ ዝንቱ፡ ከመዝ፡ ይቤ፡ እግዚአብሔር፡ እግዚእ፡ እስመ፡ ኖኀ፡ ቆምከ፡ ወበጽሐርእስከ፡ ማእከለ፡ ደመናት፡ ወርኢኩ፡ ትዕቢቶ፡ ወመጠውክዎ፡ ውስተ፡ እደ፡ መልአከ፡ አሕዛብ፡ ወቀተሎ፡ ወሠረውዎ፡ ፀር፡ እኩያን፡ አሕዛብ፡ ወነጽሕዎ፡ ውስተ፡ አድባር፡ ወወድቁ፡ አዕፁቂሁ፡ ውስተ፡ ኵሉ፡ ቈላት፡ ወተቀጥቀጠ፡ ዕፀዊሁ፡ ውስተ፡ ኵሉ፡ ምድረ፡ ገዳም፡ ወወረዱ፡ እምጽላሎቱ፡ ኵሎሙ፡ ሰራዊተ፡ አሕዛብ፡ ወገፍትዕዎ፡ ይኅድሩ፡ ኵሉ፡ አዕዋፈ፡ ሰማይ፡ በድቀቱ፡ ወመጽኡ፡ ኵሉ፡ አራዊተ፡ ገዳም፡ ውስተ፡ ጉንዱ፡ ከመ፡ ኢይኑኅ፡ ቆሙ፡ ውስተ፡ ዕፀወ፡ ማይ፡ ወኢይበጽሕ፡ ርእሱ፡ እስከ፡ ደመና፡ ወኢይቀመ፡ በኑ፡ ኆሙ፡ ምስሌሆሙ፡ ኵሎሙ፡ እለ፡ ይሰ

(col. 3)

ትይዎ፡ ለውእቱ፡ ማይ፡ ወኵሎሙ፡ ሞቱ፡ በምድር፡ ዕሙቅ፡ ማእከለ፡ እጓለ፡ እመሕያው፡ እለ፡ ይወርዱ፡ ውስተ፡ ግብ። ከመዝ፡ ይቤ፡ እግዚአብሔር፡ በዕለተ፡ ወረደ፡ ውስተ፡ ሲኦል፡ አርኀውክዎ፡ ለቀላይ፡ ወከደንክዋ፡ ቀላየ፡ ወአቀምኩ፡ ኵሎ፡ ማያተ፡ ወአጸልም፡ ዲቤሁ፡ ሊባኖስ፡ ወድቀ፡ ወኵሉ፡ ዕፀመ፡ ገዳም፡ ምስሌሁ፡ ወእምድምፀ፡ ድቀቱ፡ አንቀልቀሉ፡ አሕዛብ፡ ወአዕደፍዎ፡ ውስተ፡ ሲኦል፡ ምስለ፡ እለ፡ ይወርዱ፡ ውስተ፡ ግብ፨ ወገሠፅዎ፡ በታሕተ፡ ምድር፡ ኵሉ፡ ዕፀ፡ ትፍሥሕት፡ ወኅሩያነ፡ ሊባኖስ፡ ኵሉ፡ ዘይሰቀይ፡ ማየ፡ እስመ፡ እሙንቱሂ፡ ወረዱ፡ ምስሌሁ፡ ውስተ፡ ሲኦል፡ ቅቱላን፡ በኵናት፡ ወዘርኡሂ፡ እለ፡ ይነብሩ፡ ታሕተ፡ ጽላሎቱ፡ ተኀጕሉ፡ በማእከለ፡ አሕዛብ። መነ፡ ትመስል፡ በክብር፡ ወበዕበይ፡ ውስተ፡ ዕፀወ፡ ገነተ፡ ትፍሥሕት፡ ረድ፡ ወተወጣሕ፡ ምስለ፡ ዕፀወ፡ ትፍግዕት፡ በውስተ፡ ምድር፡ ታሕቲት፡ ወትሰካብ፡ ማእከለ፡ ቈላፋን፡ እለ፡ ቅቱላን፡ በኵናት፡ ከማሁኬ፡ ፈርዖን፡ ወኵሉ፡ ብዝኃ፡ ኃይሉ፡ ይቤ፡ እግዚአብሔር፨ ወኮነ፡ በ፲ወ፩፡ ዐመት፡ በዐሡር፡ ወካልእ፡ ወርኅ፡ እመሠርቀ፡ ወርኅ። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ አስቆቅዎ፡ ለፈርዖን፡ ንጉሠ፡ ግብጽ፡ ወበሎ፡ አንበሳ፡ አሕዛብ፡ ትመስል፡ አንተ፡ ወከመ፡ ከይሲ፡ ዘውስተ፡ ባሕር፡ ወትወግዖሙ፡ ለአፍላግከ፡ ወተሐምጎሙ፡ በእገሪከ፡ ወትከይዶሙ፡ በሰኰናከ፡ ከመዝ፡ ይቤ፡ እግዚአብሔር፡ ወእሰፍሕ፡ ላዕሌከ፡ መሥገርትየ፡ በማእከለ፡ ብዙኃን፡ ማኅበረ፡ አሕዛብ፡ ወአወፅአከ፡ በመሥገርትየ፡ ወእነጽ

(f. 192r)

(col. 1)

ሐከ፡ ውስተ፡ ገዳም፡ ርኂብ፡ ወአነብር፡ ዲቤከ፡ ኵሎ፡ አዕዋፈ፡ ሰማይ፡ ወአጸግቦሙ፡ እምኔከ፡ ለኵሉ፡ አራዊተ፡ ገዳምወአነብር፡ በድነከ፡ ውስተ፡ አድባር፡ ወአረውዮሙ፡ እምደምከ፡ ወእመልእ፡ ቈላተ፡ ምድር፡ እምነ፡ ጽወብከ፡ እምብዝኅከ፡ ዘውስተ፡ አድባር፡ ወእመልእ፡ ቈላተ፡ እምኔኩ፨ ወእምከመ፡ ጠፋ፡ እከ፡ እከድና፡ ለሰማይ፡ ወአጸልምከዋክብተ፡ ወእገለብባ፡ ለፀሐይ፡ በደመና፡ ወወርኅኒ፡ ኢያርኢ፡ ብርሃና፡ ወኵሎ፡ ብርሃነ፡ ዘያስተርኢ፡ በሰማይ፡ አጸልም፡ ላዕሌከ፡ ወእፌኑ፡ ጽልመተለብሔርከ፡ ይቤ፡ እግዚአብሔር። ወአሀውክ፡ ዲቤከ፡ ልበ፡ ብዙኃን፡ አሕዛብ፡ ከመ፡ ይሰዱ፡ ፄዋከ፡ ብሔረ፡ አሕዛብ፡ ዘኢተአምር፡ ወይትጋብኡ፡ ዲቤከ፡ አሕዛብ፡ ብዙኀን፡ ወነገሥቶሙ፡ ይደነግፁ፡ ወይገርሞሙ፡ ሶበ፡ ሶረረት፡ ኵናት፡ ውስተ፡ ገጾሙ፡ ለእለ፡ ይዳደቅዋ፡ ወይደነግፁ፡ በድቀትከ። ኵሉ፡ ብእሲ፡ ለርእሱ፡ እስመ፡ ከመ፡ ዝ፡ ይቤ፡ እግዚአብሔር፡ ኵናተ፡ ንጉሠ፡ በቢሎን፡ ትመጽእ፡ መጥባሕቶሙ፡ ለእለ፡ ያርብሕ፡ ወይነጽሕዎ፡ ለኃይልከኵሎሙ፡ አሕዛብ፡ እኩያን፡ ወትጠፍእ፡ ፅእለተ፡ ግብጽ፡ ወይትቀጠቀጥ፡ ኵሉ፡ ኀይላ፡ ወእቀትል፡ ኵሎ፡ እንስሳሃ፡ እምላዕለ፡ ማይ፡ ብዙኅ፡ ወኢየሐውራ፡ እግረ፡ ሰብእ፡ ወኢያከይዳ፡ ሰኰና፡ እንስሳ። አሜሃ፡ የዓርፍ፡ ማዮሙ። ይእተ፡ አሚረ፡ ይውኅዙ፡ አፍላጊሆሙ፡ ከመ፡ ቅብእ፡ ይቤ፡ አዶናይ፡ እግዚአብሔር፨ አመ፡ ፈነውኩ፡

ሞተ፡ ዲነ፡ ግብጽ፡ ወትማከን፡ ምድር፡ በምልአ፡ አ

መ፡ ዘረውክዎሙ፡ ኵሎሙ፡ አሕዛብ፡ እለ፡ ይነ

ብሩ፡ ውስቴታ፡ ወየአምሩ፡ ከመ፡ አነ፡ ውእቱ፡ እግ

ዚዘአብሔር፡ ሰቆቃው፡ ውእቱ፡ ወያስቆቅዋ፡ ወያ

ስቆቅዋሁ፡ አዋልድ፡ አሕዛብ፡ ለግብጽ፡ ወይበክያ

ሁ፡ ለኵሉ፡ ኃይሉ፡ የቤ፡ እግዚአብሔር፡ ወአመ፡ ወ

አመት፡ እመ፡ አሡ

(col. 2)

ሩ፡ ወሐሙሱ፡ ለሠርቅ፡ በቀዳሚ፡ ወርኅ፡ አመ፡ ገሃሁ፡ ነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ብኪዮ፡ ለኀይለ፡ ግብጽ፡ ወያወርድዋ፡ ኪያሃ፡ ወአዋልደ፡ አሕዛብ፡ ዐበይት፡ ውስተ፡ ምድር፡ ወይዌርዋሃ፡ ውስተ፡ በርቢር፡ ምስለ፡ እለ፡ ይወርዱ፡ ውስተ፡ ግበበምድር፡ እምነ፡ መኑ፡ ትኄይሴ፡ ረዲ፡ ወስከቢ፡ ምስለ፡ ቈላፋን፡ ማእከለ፡ ቅቱላን፡ በኵናት፡ እለ፡ ወድቁ፡ ምስሌሁ፡ ወይነጽሕዎ፡ ለኵሉ፡ ኃይሉ። ወይበልዕዎ፡ መላእክት፡ እለ፡ ያርብሕ፡ እማእከለ፡ ቀላየ፡ ግብ፡ እለ፡ ይትራድእዎ፡ ረዱ፡ ወስክቡ፡ ምስለ፡ ቈላፋን፡ ማእከለ፡ ቅቱላን፡ በኵናት። ህየ፡ አሶር፡ ወኵሉ፡ ተዓይኒሁ፡ ቅቱላን፡ ወኵሎሙ፡ ተመውኡ፡ ወወረውዎሙ፡ ውስተ፡ ቀላየ፡ ግብ፡ ወተዓይኒሁኒ፡ ዐውደ፡ መቃብሩ፡ ኵሎሙ፡ ቅቱላን፡ ወእለ፡ ወድቁ፡ በኵናት፡ እለ፡ ወሀቡ፡ መቃብሪሆሙ፡ መትሕተ፡ ዐዘቅት፡ ማኅበረ፡ ዐውደ፡ መቃብሩ፡ ወኵሎሙ፡ እለ፡ ወድቁ፡ በቀትለ፡ ኵናት፡ እለ፡ አግብኡ፡ ፍርሀቶሙ፡ ውስተ፡ ምድረ፡ ሕይወት። ወህየ፡ ኤላም፡ ወኵሉ፡ ኀይሉ፡ ዐውደ፡ መቃብሩ፡ ወኵሎሙ፡ ቅቱላን፡ እለ፡ ወድቁ፡ በኵናት፡ ወእለሂ፡ ወረዱ፡ ቈላፋን፡ ውስተ፡ ቀላየ፡ ምድር፡ እሌ፡ አግብኡ፡ ፍርሀቶሙ፡ በምድረ፡ ሕይወት፡ ወረከቡ፡ መቅሠፍቶሙ፡ ምስለ፡ እለ፡ ይወርዱ፡ ውስተ፡ ግብ፡ ማእከለ፡ ቅቱላን፡ በህየ፡ ተውህው፡ ሞሴሕ፡ ወቶቤል፡ ወኵሎሙ፡ ሰራዊቶሙ፡ አውደ፡ መቃብሩ፡ ኵሎሙ፡ ቀቱላኒሁ፡ ወኵሎሙ፡ ቈላፋን፡ ቅቱላን፡ በኳናት፡ እለ፡ አግብኡ፡ ፍርሀቶሙ፡ ውስተ፡ ምድረ፡ ሕይወት። ወኢኖሙ፡ ምስለ፡ እለ፡ ያርብሕ፡ እለ፡ ወድቁ፡ ቈላፋን፡ እለ፡ ወረዱ፡ ውስተ፡ ሲአል፡ በንዋየ፡ ኃቅሎሙ፡ ወአንበሩ፡ መጠ

(col. 3)

ብሂሆሙ፡ ትርእሳቲሆሙ፡ ወገብአት፡ ኃጢአቶሙ፡ ውስተ፡ ዓፅሞሙ፡ እስመ፡ ፈርሁ፡ እለ፡ ያርብሕ፡ ውስተ፡ ምድረ፡ ሕይወት፡ ወአንተኒ፡ ትትቀጠቀጥ፡ በማእከለ፡ ቈለፋን፡ ወትሰከብ፡ ምስለ፡ ቅቱላን፡ በመጣብሕት፨ ህየ፡ ኤዶም፡ ወነገሥታ፡ ወኵሎሙ፡ መላእክቲሃ፡ ርእይዎሙ፡ ለሰራዊታ፡ ኀበ፡ ተቀትሎ፡ በኵናት፡ ወሰከቡ፡ ምስለቅቱላን፡ እለ፡ ይወርዱ፡ ውስተ፡ ግብ። ወህየ፡ ኵሎሙ፡ መላእክተ፡ ደቡብ፡ ወኵሎሙ፡ መሳፍንተ፡ ሲዶና፡ እለ፡ ወረዱ፡ ምስለ፡ ቅቱላን፡ በፍርሃቶሙ፡ ወኖሙ፡ ምስለ፡ ኀይሎሙ፡ ቈላፋን፡ ምስለ፡ ቅቱላን፡ በኵናት፡ ወነሥኡ፡ መቅሠፍቶሙ፡ ምስለ፡ እሉ፡ ይወርዱ፡ ውስተ፡ ግብ። ኪያሆሙ፡ ይሬኢ፡ ፈርዖን፡ ወይትናዘዝ፡ በእንተ፡ ኵሉ፡ ኃይሎሙ፡ ቅቱላን፡ በመጣብሕት፡ ፈርዖን፡ ወኵሉ፡ ሕዛቢሁ፡ ይቤ፡ አዶናይ፡ እግዚአብሔር። እስመ፡ ወሀብኩ፡ ፍርሀተ፡ ውስተ፡ ምድረ፡ ሕይወት፡ ወይሰክብ፡ ማእከለ፡ ቈላፋን፡ ቅቱላን፡ በመጣብሕት፡ ፈርዖን፡ ወኵሉ፡ ሕዘቢዊሁ፡ ይቤ፡ እግዚአብሔር፨ ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ንግርሙ፡ ለደቂቀ፡ ሕዝብከ፡ ወበሎሙ፡ ብሔረ፡ ኀበ፡ አምጻእኩ፡ ኵናተ፡ ወይነሥኡ፡ አሕዛበ፡ ምድር፡ አሐደ፡ ብእሴ፡ እምኔሆሙ፡ ወረሰይዎ፡ መርሐ፡ ወርእየ፡ ኵናተ፡ ትመጽእ፡ ላዕለ፡ ብሔር፡ ወነፍሐ፡ በቀርን፡ ትእምርተ፡ ለሰራዊት፡ ወሰምዐ፡ ዘይሰምዕ፡ ቃለ፡ ቀርን፡ ወኢተግኅሰ፡ ወመጽአ፡ ኵናት፡ ወረከቦ፡ ይገብእ፡ ደሙ፡ ዲበ፡ ርእሱ፡ እስመ፡ ሰምዐ፡ ቃለ፡ ቀርን፡ ወኢተግኅሰ፡ ወደሙ፡ ይሠወጥ፡ ዲቤሁ፡

(f. 192v)

(col. 1)

ወዝኩሰ፡ እስመ፡ ተግኅሰ፡ አድኀነ፡ ነፍሶ። ወሰብአ፡ ዐይን፡ ለእመ፡ ርእየ፡ ኵናተ፡ ትመጽእ፡ ወኢተአምረ፡ በቃለ፡ ቀርን፡ ወኢተግኅሠ፡ ሕዝብ፡ ወትመጽእ፡ ኵናት፡ ወትነሥእ፡ ነፍሶሙ፡ ወትጠፍእ፡ በእንተ፡ ኃጢአቶሙ፡ ወእትኀሠሥ፡ ደሙ፡ እምነ፡ ሰብአ፡ ዐይን፡ ወአንተ፡ ወልደ፡ እጓለ፡ እመሕያው፡ ሰብአ፡ ዐይን፡ ረሰይኩከ፡ ለደቂቀ፡ እስራኤል፡ ከመ፡ ትስማዕ፡ ቃለ፡ አፉየ፡ ወታስተዐቅቦሙ፡ እምኔየ፡ እምከመ፡ እቤሎ፡ ለኃጥእ፡ ሞተ፡ ትመውት፡ ወኢትቤሎ፡ ለኃጥእ፡ ይኅድግ፡ ፍኖቶ፡ እኩየ፡ ውእቱሂ፡ ኃጥእ፡ ይመውት፡ በኃጢአቱ፡ ወደሞ፡ እትኀሠሥ፡ እምእዴከ፡ ወአንተሂ፡ እምከመ፡ ነገርኮ፡ ለኃጥእ፡ ከመ፡ ይኅድግ፡ ፍኖቶ፡ ወኢተመይጠ፡ እምፍኖቱ፡ ውእቱሂ፡ ይመውት፡ በኃጢአቱ፡ ወአንተሰ፡ አድኅንከ፡ ነፍስከ፡ ወአንተ፡ ወልደ፡ እጓለ፡ እመሕያው፡ በሎሙ፡ ለቤተ፡ እስራኤል፡ ከመዝ፡ ትቤሉ፡ ኃጢአትነ፡ ወጌጋይነ፡ ዲቤነ፡ ውእቱ፡ ወቦቱ፡ ንማስን፡ ወእፎ፡ እንከ፡ ነሐዩ። በሎሙ፡ ሕያው፡ አነ፡ ይቤ፡ አዶናይ፡ እግዚአብሔር፡ ከመ፡ ኢይፈቅድ፡ ይሙት፡ ኃጥእ፡ ዳእሙ፡ ከመ፡ ይነስሕ፡ ወይኅድግ፡ ፍኖቶ፡ እኪተ። ተመየጡ፡ ተመየጡ፡ እምፍኖትክሙ፡ እኩይ፡ ወለምንት፡ ትመውቱ፡ በኃጢአትክሙ፡ ቤተ፡ እስራኤል። ወአንተ፡ ወልደ፡ እጓለ፡ እመሕያው፡ በሎሙ፡ ለደቂቀ፡ ሕዝብከ፡ ጽድቁ፡ ለጻድቅ፡ ኢያድኅኖ፡ አመ፡ ይጌጊ፡ ወኃጢአቱ፡ ለኃጥእ፡ ኢያሐምም፡ አመ፡ ይኔስሕ፡ እምጌጋዩ፡ ወጻድቅኒ፡ ኢይድኅን፡ እምከመ፡ አበሳ፡ ሶበ፡ እቤሎ፡ ለጻድቅ፡ ሕይወተ፡ ተሐዩ። ለእመ፡ ተአመነ፡ በጽድቁ፡ ወገብረ፡ ኃጢአተ፡ ወሞተ፡

(col. 2)

ኵሎ፡ ጽድቆ፡ ኢይዜከር፡ ሎቱ፡ በኃጢአቱ፡ ዘገብረ፡ ይመውት፨ ወእምከመ፡ እቤሎ፡ ለኃጥእ፡ ሞተ፡ ትመውት፡ ወነስሐ፡ እምኃጢአቱ፡ ወገብረ፡ ጽድቀ፡ ወርትዐ፡ ወአግብአ፡ አኅዘ፡ ወፈደየ፡ ዘሂደ፡ ወበህገ፡ ሕይወት፡ ሖረ፡ ወኢገብረ፡ ኃጢአተ፡ ሕይወተ፡ የሐዩ፡ ወኢይመውት፡ በኃጢአቱ፡ ዘአባሰ፡ ወኢይዜከር፡ ሎቱ፡ ኵሎ፡ ጌጋዮ፡ እስመ፡ ገብረ፡ ጽድቀ፡ ወርትዐ፡ ወቦቱ፡ የሐዩ፡ ወይብሉ፡ ደቂቀ፡ ሕዝብከ፡ ኢኮነ፡ ርቱዐ፡ ፍኖተ፡ እግዚአብሔር፡ ወፍኖተ፡ ዚአሆሙ፡ ኢኮነ፡ ርቱዐ፡ እምከመ፡ ተመይጠ፡ ጻድቅ፡ እምጽድቁ፡ ወገብረ፡ ኃጢአተ፡ ይመውት፡ ቦቱ፡ ወለእመ፡ ተመይጠ፡ ኃጥእ፡ እምኃጢአቱ፡ ወገብረ፡ ጽድቀ፡ ወርትዐ፡ የሐዩ፡ ቦቱ። ወዝውእቱ፡ ዘይቤሉ፡ ኢኮነ፡ ርቱዐ፡ ፍኖቱ፡ ለእግዚአብሔር፡ ወእኰንነክሙ፡ ለኵልክሙ፡ በከመ፡ ፍኖትክሙ፡ ቤተ፡ እስራኤል። ወኮነ፡ አመ፡ ዐሠርቱ፡ ወአሐዱ፡ ዓመት፡ በዕሥራይ፡ ወርኅ፡ ወአመ፡ ሐሙሱ፡ ለሠርቅ፡ እምዘ፡ ተፄወውነ፨ መጽአ፡ ኀቤየ፡ ዘድኅነ፡ እምኢየሩሳሌም፡ ወይቤለኒ፡ ተቀትለት፡ ሀገር። ወመጽአ፡ እደ፡ እግዚአብሔር፡ ኀቤየ፡ ፍና፡ ሰርከ፡ ዘእንበለ፡ ይምጻእ፡ ውእቱ፡ ዘድኅነ፡ ወተከሥተ፡ አፉየ፡ እስከ፡ መጽአ፡ ኀቤየ፡ በጽባሕ፡ ወአብቂዎ፡ አፉየ፡ ኢተጋብአ፡ እንከ፨ ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ እለ፡ ይነብሩ፡ ምድረ፡ እስራኤል፡ ይቤሉ፡ አብርሃም፡ ለውእቱ፡ ኰነና፡ ለምድር፡ ወንሕነ፡ ንበዝኅ፡ ወለነ፡ ተውህበ፡ ምድር፡ ንኰንና። በበይነ፡ ዝንቱ፡ ከመ፡ ዝ፡ በሎሙ፡ ከመዝ፡ ይቤ፡ እግዚአብሔር፡ አዶናይ፡ ደመ፡ ትበልዑ፡ ወታነሥኡ፡ ዐይነክሙ፡ ኀበ፡ ጣዖትክሙ፡ ወትቀ

(col. 3)

ትሉ፡ ነፍሰ፡ ወቦኑትወርሱ፡ ምድረ፡ ቀዊመክሙ፡ በኵናትክሙ፡ ወገበርክሙ፡ ጣዖተ፡ ወብእሲ፡ ብእሲተ፡ ቢጹ፡ ያረኵስ፡ ወትወርሱ፡ ኑ፡ ምድረ። በበይነ፡ ዝንቱ፡ በሎሙ፡ ከመዝ፡ ይቤ፡ አዶናይ፡ እግዚአብሔር፡ ሕያው፡ አነ፡ ዳእሙ፡ በመጣብሕ፡ ይወድቁ፡ ወእለሂ፡ ውስተ፡ ገጸ፡ ገዳም፡ ለአርዌ፡ ገዳም፡ ይትወሀብ፡ ሎሙ፡ ሲሳዮሙ፡ ወእለሂ፡ ውስተ፡ ጥቅም፡ ወእለ፡ ውስተ፡ በዐታት፡ በብድብድ፡ ይመውቱ፡ ወእሬስያ፡ ለምድር፡ በዳ፡ ወየኀልቅ፡ ፅእለተ፡ ኃይላ፡ ወማሰኑ፡ አድባረ፡ እስራኤል፡ ወአልቦ፡ ዘየሐውሮሙ፡ ወየአምሩ፡ ከመ፡ አነ፡ ውእቱ፡ እግዚአብሔር። ወእሬስያ፡ በድወ፡ ለምድሮሙ፡ ወየኀሥር፡ ጣዖቶሙ፡ ዘገብሩ፡ ወአንተሂ፡ ወልደ፡ እጓለ፡ እመሕያው፡ ዘይብሉ፡ ደቂቀ፡ ሕዝብከ፡ በእንቲአከ፡ በኀበ፡ አረፍት፡ ወበዴዴያተ፡ አብያት፡ ወይትናገር፡ ብእሲ፡ ምስለ፡ ቢጹ፡ ወይቤሉ፡ ንሖር፡ ወንስማዕ፡ ዘይቤ፡ እግዚአብሔር፡ ወይመጽኡ፡ ኃቤከ፡ ኅቡረ፡ ሕዝብ፡ ወይነብሩ፡ ቅድሜከ፡ ሕዝብየ፡ ወያጽምኡ፡ ቃለከ፡ ወኢይገብርዎ፡ እስመ፡ ያፈቅሩ፡ በአፉሆሙ፡ ወጣዖተ፡ ይተሉ፡ ልቦሙ፡ ወኮንኮሙ፡ ከመ፡ ቃለ፡ መዝሙር፡ ዘሐዋዝ፡ ቃለ፡ ቃናሁ፡ ይሰምዑ፡ ቃለከ፡ ወኢይገብርዎ፡ ወሶበ፡ መጻእከ፡ ይብሉ፡ ናሁ፡ መጽአ፡ የአምሩ፡ ከመ፡ ነቢይ፡ አንተ፡ በማእከሎሙ፡ ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እሕያው፡ ተነበይ፡ ለኖሎተ፡ እስራኤል፡ ወበሎሙ፡ ለኖሎት፡ ከመዝ፡ ይቤእግዚአብሔር፡ እሌ፡ ሎሙ፡ ለናሎተ፡ እስራኤል። ርእሶሙኑ፡ ይሬእዩ፡ ኖሎት፡ አኮኑ፡ አባግአ፡ ይርእዩ፡ ሐሊቦሂ፡ ትሰትዩ፡ ወፀምሮሂ፡ ትሰብሱ፡ ወዘሰብሐ፡ ትጠብሑ፡ ወአባግዕ፡ ኢትርዕ

(f. 193r)

(col. 1)

ዩ፡ ዘደከመ፡ ኢትጼንዑ፡ ወዘቈስለ፡ ኢትፌውሱ፡ ወዘተኃጥአ፡ ኢትረድኡ፡ ወዘተገድፈ፡ ኢተኃሥሡ፡ ወዘጸንአ፡ ትቀንዩ፡ ወታሠርሑ፡ ወትዘርው፡ አባግዕየ፡ በኃጢአ፡ ናሎት፡ ወኮና፡ መብልዐ፡ ለኵሉ፡ አርዌ፡ ገዳም፡ ወተዘርዋ፡ አባግዕየ፡ ውስተ፡ ኵሉ፡ አድባር፡ ወውስተ፡ ኵሉ፡ አውግር፡ ነዋኃት፡ ወውስተ፡ ገጸ፡ ኵሉ፡ ምድር፡ ተዝርዋ፡ አባግዕየ፡ ወአልቦ፡ ዘየኃሥሦን፡ ወአልቦ፡ ዘይመይጦን። በበይነ፡ ዝንቱ፡ ሰምዑ፡ ኖሎት፡ ቃለ፡ እግዚአብሔር፡ ሕያው፡ አነ፡ ይቤ፡ አዶናይ፡ እግዚአብሔር፡ እስመ፡ ተማህረካ፡ አባግዕየ፡ ወኮና፡ አባግዕየ፡ መብልዐ፡ ለአራዊተ፡ ገዳም፡ በኃጢአ፡ ኖሎት፡ ወኢኃሠሡ፡ ኖሎት፡ አባግዕየ፡ ወረዓዩ፡ ርእሶሙ፡ ኖሎት፡ ወኢረዓዩ፡ አባግዕ፡ የ። በበይነ፡ ዝንቱ፡ ሰምዑ፡ ኖሎት። ቃለ፡ እግዚአብሔር። ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ እትኃሠሥ፡ አባግዕየ፡ እምእደ፡ ኖሎተ፡ ወዕሥዕሮሙ፡ ከመ፡ ኢይርአይዎሙ፡ ወኢይርዕይዎን፡ እንከ፡ ኖሎት፡ ወአድኅን፡ አባግዕየ፡ እምአፉሆሙ፡ ወኢይከውኖሙ፡ ሲሳዮሙ፡ ከመዝ፡ ይቤ፡ እግዚአብሔር፡ ናሁ፡ አነ፡ አኃሥሥ፡ አባግዕየ፡ ወአስተፋቅዶን፡ ከመ፡ የኃሥሥ፡ ኖላዊ፡ መርዔቶ፡ በዕለተ፡ ቆባር፡ ወደመና፡ ማእከለ፡ አባግዒሁ፡ ዘተፈልጠ፡ ከማሁ፡ አኅሥሥ፡ አባግዕየ፡ ወእስተጋብኦን፡ እምኵሉ፡ በሐውርት። ኀበ፡ ተዘርዋ፡ ህየ፡ በዕለተ፡ ደመና፡ ወቆገር፡ ወአወፅኦሙ፡ እምነ፡ አሕዛብ፡ ወአከተጋብኦሙ፡ እምነ፡ በሐውርት፡ ወእወስዶሙ፡ ብሔሮሙ፡ ወእርዕዮሙ፡ ውስተ፡ አድባረ፡ እስራኤል፡ ወውስተ፡ ቈላት፡ ወውስተ፡ ኵሉ፡ በሐውርት፡ ምድር፡ ወውስተ፡ ጺኦት፡ ሠናይ፡ እርእዮሙ፡ ውስተ፡ ደብረ፡ እስራኤል፡ ነዋኅ፡ ወይከውኖሙ፡ ኅዝአቶሙ፡ ህየ፡ ወይበይታ፡ ህየ፡ ወየዐርፉ፡ ህየ፡

(col. 2)

ውስተ፡ ሠናይ፡ ትፍሥሕት፡ ወይትረዓዓዩ፡ ውስተ፡ ጺኦት፡ ጥሉል፡ ውስተ፡ ደብረ፡ እስራኤል፡ ለልየ፡ እርዕዮሙ፡ ለአባግዕየ፡ ወአነ፡ አአርፎሙ፡ ወየአምሩ፡ ከመ፡ አነ፡ ውእቱ፡ እግዚአብሔር። ከመዝ፡ ይቤ፡ እግዚአብሔር፡ ዘተገደፈ፡ አኃሥሥ፡ ወዘተኃጥአ፡ እረድእ፡ ወዘቈስለ፡ እፌውስ፡ ወዘደክመኒ፡ እጼንዕ፡ ወዘጸንዐሂ፡ አዐቅብ፡ ወእርዕዮሙ፡ በፍትሕ፡ ወአንትሙ፡ አባግዕየ፡ ከመዝ፡ ይቤ፡ እግዚአብሔር። ናሁ፡ አነ፡ እትዋቀሰ፡ ማእከለ፡ በግዕ፡ ወበግዕ፡ ወማእከለ፡ በሐከ፡ ወይቤላ። ወኢአከለከሙኑ፡ ዘረዐይክሙ፡ ውስተ፡ ሠናይ፡ ጺኦት፡ ወዘተርፈሂ፡ ሣዕሮ፡ ትካይዱ፡ በእገሪክሙ፡ ወጽሩየሂ፡ ማየ፡ ትስትተዩወዘተርፈ፡ ተሐምግዎ፡ በእገሪክሙ፡ ወትርዕዩ፡ አባግዕየ፡ ወዘኬድክሙ። በእገሪክሙ፡ ወታሰትይዎ፡ ማየ፡ ዘሐመግሙ፡ በእገሪክሙ። በበይነ፡ ዝንቱ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ እትዋቀሰ፡ ማእከለ፡ በግዕ፡ ጽኑዕ፡ ወማእከለ፡ በግዕ፡ ድኩም፡ ተሐዝቡ፡ በገቦክሙ፡ ወትሰክሙ፡ ዲበ፡ መታክፍቲክሙ፡ ወትወግኤ፡ በአቅርንቲክሙ፡ ወታጠውቅዎ፡ ለኵሉ፡ ድኩም። ወአድኅን፡ አባግዕየ፡ ወይከውና፡ ምህርካ፡ ወአስተዋቅሰ፡ ማእከለ፡ ባማሰ፡ ወበግዕ፡ ወማእከለ፡ በሐኵ፡ ወበሐኵ፡ ወአሠይም፡ ኖላዌ፡ አሐደ፡ ወይርዕዮሙ፡ ገብርየ፡ ዳዊት፡ ወይከውኖሙ፡ ኆላዊሆሙ፡ አነ፡ እግዚአብሔር፡ ተናገርኩ፡ እከውኖሙ፡ እምለኮሙ። ወዳዊትኒ፡ ገብርየ፡ መኰንን፡ በማእከሎሙ፡ መልአኮሙ፡ አነ፡ እግዚአብሔር፡ ነብብኩ፡ ወአሠርዕ፡ ሎሙ፡ ሥርዐተ፡ ሰላም፡ ወአጠፍአ፡ አርዌ፡ እኩይ፡ እምድርወይነብሩ፡ ገዳመ፡ በተአምኖ፡ ወይበይቱ፡ ውስተ፡ ኦም፡ ወአሐጽር፡ ሎሙ፡ አውደ፡ ደብርየ፡

(col. 3)

ወእሁበክሙ፡ ዝናመ፡ ክረምት፡ በረከተ፡ ወይፈረ፡ ዕፀ፡ ገዳም፡ ወትሁብ፡ ምድር፡ ኃይለ፡ ወይነብሩ፡ ብሔሮሙ፡ በሰላም፡ ተአሚኖሙ፡ ወየአምሩ፡ ከመ፡ አነ፡ ውእቱ፡ እግዚአብሔር። አመ፡ ሰበርኩ፡ አርዑተ፡ ዘዲበ፡ ካሳዶሙ፡ ወአድኅኖሙ፡ እምእደ፡ እለ፡ ይቀንይዎሙ፡ ወኢይከውኑ፡ እንከ፡ ምህርካ፡ በአሕዛብ፡ ወኢይበልዖሙ፡ እንከ፡ አርዌ፡ ገዳም፡ ወይነብሩ፡ ተአሚኖሙ፡ ወአልቦ፡ ዘይጌርሞሙ። ወአቀውም፡ ሎሙ፡ ተክለ፡ ስም፡ ወኢይመውቱ፡ እንከ፡ በረኃብ፡ በውሰተ፡ ምድር፡ ወኢያመኀዝዝዎሙ፡ እንከ፡ አሕዛብ፡ ወየአምሩ፡ ከመ፡ ኮነ፡ ውእቱ፡ እግዚአብሔር፡ አምላኮሙ፡ ወእሙንቱኒ፡ ይከውኑኒ፡ ሕዝብየ፡ ቤተ፡ እስራኤል፡ ይቤ፡ እግዚአብሔር፡ እግዚእ፨ ወአንተሙ፡ አባግዐ፡ መርዔትየ፡ ወአነ፡ እግዚአብሔር፡ አምላክክሙ፡ ይቤ፡ እግዚአብሔርወኀበበኒ፡ እግዚአብሔር፡ ወይቤለኒ፡ ሚጥ፡ ገጸከ፡ ኀበ፡ ደብረ፡ ሴይር፡ ወተነብይ፡ ሎሙ፡ ወበሎሙ፡ ከመዝ፡ ይቤ፡ እግዚአብሔር፡ እግዚእ። ናሁ፡ አነሥእ፡ እዴየ፡ ላዕለ፡ ደብረ፡ ሴይር፡ ወእሬሰየከ፡ በዳ፡ ወትማስን፡ ወእሬስዮሙ፡ በድወ፡ ለአህጉሪከ፡ ወትከውን፡ ቦዳ፡ ወተአምር፡ ከመ፡ አነ፡ ውእቱ፡ እግዚአብሔር። እስመ፡ ኮንከ፡ ፀረ፡ ለዓለም፡ ወቀነይኮሙ፡ ለቤተ፡ እስራኤል፡ በእደ፡ መጥባሕት፡ በመዋዕለ፡ ምንዳቤሆሙ፡ ለጊዜ፡ አመፃ፡ ደኃሪት። በእንተ፡ ዝንቱ፡ ከመዝ፡ ይቤሕያው፡ አነ፡ እግዚአብሔር፡ እግዚእ፨ ከመ፡ እሬሰየከ፡ ለደም፡ ወደም፡ ይዴጣነከ፡ ሰበሰ፡ ጸላእከ፡ ደመ፡ ወደም፡ ይዴግነካ፡ ወእሬስዮ፡ በዳ፡ ለደብረ፡ ሴይር፡ ወይማስን፡ ወይፀብእ፡ ወአጠፍእ፡ እምኔሁ፡ ዘየሐውርወይትመፃጥ፡ ወይበዝኅ፡ አብድንት፡ ውስተ፡ አህጉሪከ፡ ወቈላቲከ፡ ውውስተ፡ ኵሉ፡ ገደምከ፡ ወይወድቁ፡ ቅቱላን፡ በመጥባሕት፡ በውስቴትከ፡ ወእሬስየከ፡ በዳ፡ ዘለዓለም፡

(f. 193v)

(col. 1)

ወአልቦ፡ ዘይነብር፡ ውስተ፡ አብያቲከ፡ እንከ፡ ወተአምር፡ ከመ፡ አነ፡ ውእቱ፡ እግዚአብሔር። እስመ፡ ትቤ፡ ክልኤ፡ አሕዛብ፡ ወክልኤ፡ በሐውርተ፡ ዚአዓ፡ ውእቱ፡ ወእወርሶሙ፡ ወእግዚአብሔር፡ ዘየአሀሎ። በእንተ፡ ዝንቱ፡ ሕያው፡ አነ፡ ይቤ፡ እግዚአብሔር፡ እግዚእ፡ ወአነ፡ አሬሰየካ፡ በከመ፡ መዐትከ፡ ወበከመ፡ ቅንኦትከ፡ ዘገበርከ፡ ወአተዐወቀኩ፡ ከመ፡ ኰንንኩከ፡ ወተአምር፡ ከመ፡ አነ፡ ውእቱ፡ እግዚአብሔር። ወሰማዕኩ፡ ዘትቤ፡ ቃለ፡ ጽርፈት፡ ከ፡ እስመ፡ አድባረ፡ እስራኤል፡ ወአኅቃላቲሁ፡ ለነ፡ ወሀቡነ፡ ንብልዖ፡ ወሰማዕኩ። አነ፡ ከመ፡ አዕበይከ፡ አፉከ፡ ከመዝ፡ ይቤ፡ እግዚአብሔር፡ እግዚእ። አመ፡ ይትፌሣሕ፡ ኵሉ፡ ምድር፡ ኪያከ፡ አማስነከ፡ ከመ፡ ተፈሣሕከ፡ ትሬሶሙ፡ ለቤተ፡ እስራኤል፡ እስመ፡ መዝበረ፡ ከማሁ፡ እሬሰየካ፡ መዝበረ፡ ትከውን፡ ደብረ፡ ሔይር፡ ወትጠፍእ፡ ኵላ፡ ኤዶምያ፡ ወተአምር፡ ከመ፡ አነ፡ ውእቱ፡ እግዚአብሔር፡ አምላክ። ወአንተ፡ ወልደ፡ እጓለ፡ እመሕያው፡ ተነበይ፡ ወበል፡ አድባረ፡ እስራኤል፡ ሰሞዑ፡ ቃለ፡ እግዚአብሔር፡ ከመዝ፡ ይቤ፡ እግዚአብሔር፡ እግዚእ። እስመ፡ ይቤለክሙ፡ ፀርክሙ፡ አንቋዕ፡ መዝበሩ፡ ለዓለም፡ ወኰነናሆሙ፡ በእንተ፡ ዝንቱ፡ ተነበይ፡ ወበል፡ ከመዝ፡ ይቤ፡ እግዚአብሔር፡ እግዚእ፡ ለስመ፡ አሕሰሩክሙ፡ እዳውድክሙ፡ ከመ፡ ይኰንኑክሙ፡ አሕዛብ፡ አላ፡ ተርፋ፡ ወኮንክሙ፡ ገገረ፡ ለልሳን፡ ወፅዕለተ፡ ለአሕዛብ፡ በእንተ፡ ዝንቱ፡ ሰምዑ፡ ቃለ፡ እግዚአብሔር፡ አድባ፡ እስራኤል፡ ከመዝ፡ ይቤ፡ እግዚአብሔር፡ ለአድባር፡ ወለአውግር፡ ወለአፍላግ፡ ወለቈላት፡ እለ፡ ማሰኑ፡ ወመዝበሩ፡ ወለአህጌርኒ፡ እለ፡ ተኀድጋ፡ ወኮና፡ በርብረ፡ ወኬድዎን፡ አሕዛብ፡ እለ፡ ተርፋ፡ አውዶሙ። በበይነ፡ ዝንቱ፡ ኮመዝ፡ ይቤ፡ እግዚአብሔር፡ እግዚእ፡ ዳእ

(col. 2)

ሙ፡ በእሳተ፡ መዐትየ፡ ነበብኩ፡ ላዕለ፡ እለ፡ ተርፋ፡ አሕዛብ፡ ወዲበ፡ ኵሉ፡ ኢዶምያስ፡ እስመ፡ ረሰዩ፡ ምድርየ፡ ሎሙ፡ ይኰንኑ፡ በፍሥሐ፡ ልብ፡ ወአኅሰርዋ፡ ለነፍሶሙ፡ ወአማሰኑ፡ ፄዋሆሙ፡ በእንተ፡ ዝንቱ፡ ተነበይ፡ ላዕለ፡ ምድረ፡ እስራኤል፡ ወበሎሙ፡ ለአድባር፡ ወለአውግር፡ ወለኬራር፡ ወለቈላት። ከመዝ፡ ይቤ፡ እግዚአብሔር፡ እግዚእ። ናሁ፡ አነ፡ ነበብኩ፡ በመዐትየ፡ ወቅንአትየ፡ በእንተ፡ ዘፀአሉ፡ አሕዛብ፡ ከመ፡ ይምጽኡክሙ፡ በበይነ፡ ዝንቱ፡ አነ፡ አነሥእ፡ እዴየ፡ ላዕለ፡ አሕዛብ፡ እለ፡ አውድክሙ፡ ወይነሥኡ፡ ኃሳሮሙ፡ እሙንቱ፡ ወአንተሙሰ፡ አድባረ፡ እስራኤል፡ አዕፁቂክሙ፡ ትሁቡ፡ ወአስካለ፡ ቀምሕክሙ፡ ትዴግው፡ ይብልዑ፡ ሕዝብየ፡ እስራኤል፡ እስመ፡ ይሴፈው፡ ይምጽኡክሙ፡ እስመ፡ ናሁ፡ አነ፡ ለክሙ፡ ወእኔጽር፡ ላዕሌክሙ፡ ወየሐርሱክሙ፡ ወይዘርዑክሙ፡ ወአበዝኅ፡ ለክሙ፡ ሰብአ፡ ለኵሉ፡ ቤተ፡ እስራኤል፡ ወለዝሉፉ፡ ይነብርዎ፡ ለአህጉሪሆሙ፡ ወይትሐነጻ፡ እለ፡ መዝበራ፡ ወእመልአን፡ ሰብአ፡ ወእንስሳ። ወአነበረከሙ፡ ከመትካት፡ ወአሤኒ፡ ለክሙ፡ ከመ፡ ቀዲሙ፡ ወተአምሩ፡ ከመ፡ አነ፡ ውእቱ፡ እግዚአብሔር። ወአሐውር፡ ወአወልድ፡ ወአመይጠክሙ፡ ከመ፡ ቀዳሚ፡ ለቤተ፡ እስራኤል፡ ሕዝብ፡ ወይመርሱክሙ፡ ወእሙንቱ፡ ይከውኑ፡ መኳንንቲክሙ፡ ወኢይቀትሉ፡ ውሉደክሙ፡ ከመ፡ ኢትኩኑ፡ ለምክንያት፡ ዳግመ፡ ከመዝ፡ ይቤ፡ እግዚእ፡ እስመ፡ ይቤሎኪ፡ በላዒተ፡ ሰብእ፡ አንቲ፡ ወአጥፋእኪ፡ ውሉደኪ፡ በውስተ፡ ሕዝብኪ፡ በእንተ፡ ዝንቱ፡ እንከ፡ ዒተበልዒ፡ ሰብአ፡ ከመ፡ ኢይምህክኑ፡ ሕዝበኪ። ይቤ፡ እግዚአብሔር፡ እግዚእ። ወኢይሰማዕ፡ እንከ፡ በላዕሌክሙ፡ ኃ

(col. 3)

ሳሮሙ፡ ለአሕዛብ፡ ወፅእለተ፡ ሕዝብ፡ ኢይመጽእክሙ። ወኢይመክኑ፡ እንከ፡ ሕዝብኪ፡ ይቤ፡ እግዚአብሔር። ወኮነ፡ ቃለ፡ እግዚአብሔር፡ ኀቤየ፡ ወይቤለኒ፡ ወልደ፡ እጓለ፡ እመሕያው፡ ቤተእስራኤል፡ ነበሩ፡ ውስተ፡ ምድሮሙ፡ ወአርኰስዋ፡ በፍኖቶሙ፡ ወበርኵሶ፡ ሙ፡ ወበጣዖቶሙ፡ ከመ፡ ርኵስ፡ ትክት፡ ኮነ፡ ፍኖቶሙ፡ ቅድመ፡ ገጽየ፡ ወሶጥ፡ ኩ፡ መዐትየ፡ ላዕሌሆሙ፡ በእንተ፡ ደም፡ ዘከዐው፡ ውስተ፡ ምድር፡ ወአርኰሰዋ፡ በጣዖቶሙ፡ ወዘሮክዎሙ፡ ውስተ፡ አሕዛብ፡ ወአኅሰርክዎሙ፡ ውስተ፡ በሐውርት፡ ወኰንንክዎሙ፡ በከመ፡ ፍኖቶሙ፡ ወበከመ፡ ጋጋዮሙ፡ ወብኡ፡ ውስተ፡ አሕዛብ፡ ወበዊኦሙ፡ ህየ፡ አርኰሱ፡ ስምየ፡ ቅዱስእስመ፡ ይቤልዎሙ፡ ሕዝበ፡ እግዚአብሔር፡ እሙንቱ፡ ወወፅኡ፡ እምድሩ። ወመሐከዎሙ፡ በእንተ፡ ሰምየ፡ ቅዱስ፡ ዘአርኰሱ፡ ቤተ፡ እስራኤል፡ በውስተ፡ አሕዛብ፡ ኃበ፡ ቦኡ፡ ህየ፡ ፡ በበይነ፡ ዝንቱ፡ በሎሙ፡ ለቤተ፡ እስራኤል፡ ፡ ከመዝ፡ ይ፡ እግዚአብሔሮ፡ እግዚእ። አኮ፡ ለክሙ፡ ዘእገብር፡ ቤተ፡ እስራኤል። ዳ፡ እሙ፡ ብእንተ፡ ሰምየ፡ ቅዱስ፡ ፡ ዘአርኰሰክሙ፡ በውስተ፡ አሕዛብ፡ ኀበ፡ ቦእክሙ፡ ህየ። ወእቀድስ፡ ስምየ፡ ዐቢየ፡ ዘረኵሰ፡ በውስተ፡ አሕዛብ፡ ዘአርኰስክሙ።

(f. 194r)

(col. 1)

በማእከሎሙ፡ ወየአምሩ፡ አሕዛብ፡ ከመ፡ አነ፡ ውእቱ፡ እግዚአብሔር፡ ይቤ፡ አዶናይ፡ እግዚአብሔር፡ እግዚእ፡ ሶበ፡ ተቀደስኩ፡ በላዕሌክሙ፡ በቅድመ፡ አዕይንቲሆሙ፡ ወአነሥአክሙ፡ እምአሕዛብ፡ ወአስተጋብአክሙ፡ እምበሐውርት፡ ወአገብአክሙ፡ ውስተ፡ ምድርክሙ፡ ወእነዝኀከሙ፡ በማይ፡ ንጹሕ፡ ወትነጽሑ፡ እምኵሉ፡ ርኵስክሙ፡ ወአነጽሐክሙ፡ እምኵሉ፡ ማዖትክሙ፡ ወእሁበክሙ፡ ልበ፡ ሐዲስ፡ ወመንፈሰ፡ ሐዲሰ፡ እወዲ፡ ላዕሌክሙ፡ ወአወፅእ፡ ልበ፡ እብን፡ እምሥጋክሙ፡ ወእሁበክሙ፡ ልበ፡ ዘሥጋ፡ ወእሁበክሙ፡ መንፈስየ፡ ላዕሌክሙ፡ ወእሬስየክሙ፡ ከመ፡ ትሖሩ፡ በሥርዓትየ፡ ወትዕቀቡ፡ ኵነኔየ፡ ወትግበርዎ፡ ወትነብሩ፡ ውስተ፡ ምድር፡ እንተ፡ ወሀብክዎሙ፡ ለአበዊክሙ፡ ወትከውኑኒ፡ ሕዝብየ፡ ወአነሂ፡ እከውነክሙ፡ አምላክክሙ፡ ወአድኅነክሙ፡ እምኵሉርኵስክሙ፡ ወእጼውዖ፡ ለስርናይ፡ ወአሠምሮ፡ ወኢያመጽእ፡ ለከመ፡ ረኀበ፡ ወአሠምር፡ ፍሬ፡ ዕፀው፡ ወማእረረ፡ ገራውህ፡ ወኢትከውኑ፡ ፅእለተ፡ አሕዛብ፡ በውስተ፡ ረኀብ፡ ወትዜከሩ፡ ፍናዊከሙ፡ እኩያተ። ወምግባሪክሙ፡ ዘኢኮነ፡ ሠናየ፡ ወኀሠርክሙ፡ በቅድሜሆሙ፡ በጌጋይክሙ፡ ወበርኵስክሙ፡ ወአከ፡ በእንቲአክሙ፡ ዘእገብር፡ ይቤ፡ እግዚአብሔር፡ እግዚእ። ዘይትዐወቀክሙ፡ ወተኀፈሩ፡ ወኀሥሩ፡ እምፍኖተ፡ ቤተ፡ እስራኤል፡ ከመዝ፡ ይቤ፡ እግዚአብሔር፡ እግዚእ። አመ፡ አጽረይኩክሙ፡ እምኵሉ፡ ኃጢአትክሙ፡ አነብረክሙ፡ ውስተ፡ አህጉር፡ ወይትሐነጽ፡ መዝብር፡ ወየሐርሱ፡ ምድረ፡ ዘማሰነ፡ እስመ፡ ሙስንተ፡ ኮነት፡ በቅድመ፡ ኵሉ፡ ኃላፊት። ወይቤሉ፡ እንታክቲ፡ ምድር፡ ሙስንት፡ ከመ፡ ገነተ፡ ትፍሥ

(col. 2)

ሕት፡ ኮነት፡ ወአህጉር፡ ዘመዝበራ፡ ወማሳና፡ ወተከርያ፡ ተጸዊኖን፡ ነበራ፡ ወየአምሩ፡ አሕዛብ፡ ኵሎሙ፡ እለ፡ ተርፉ፡ በዐውድክሙ፡ ከመ፡ አነ፡ ውእቱ፡ እግዚአብሔር፡ ሐነጽኩ፡ እለ፡ መዝበራ፡ ወተከልኩ፡ እለ፡ ማስና፡ አነ፡ ውእቱ፡ እግዚአብሔር፡ ነበብኩሂ፡ ወገበርኩ፡ ከመ፡ ዝ፡ ይቤ፡ እግዚአብሔር፡ እግዚእ፡ ዘንተ፡ ዳእሙ፡ አኀሥሥ፡ ለቤተ፡ እስራኤል፡ ዘእገብር፡ ሎሙ፡ አበዝኆሙ፡ ከመ፡ አባግዐ፡ ሰብእ፡ ወከመ፡ አባግዐ፡ ቅዱሳን፡ ወከመ፡ አባግዐ፡ ኢየሩሳሌም፡ በበዐላቲሃ፡ ከማሁ፡ ይከውና፡ አህጉር፡ እለ፡ መዝበራ፡ ይመልእ፡ አባግዐ፡ ሰብእ፡ ወየአምሩ፡ ከመ፡ አነ፡ ውእቱ፡ እግዚአብሔርወኮነ፡ ላዕሌያ፡ እደ፡ እግዚአብሔር፡ ወአውጽአኒ፡ መንፈስ፡ እግዚአብሔርወአንበረኒ፡ ማእከለ፡ ገዳም፡ ወምሉእ፡ ህየ፡ አዕፅምተ፡ ሰብእ፡ ወአምደኒ፡ ውስቴቶሙ፡ ምዕዋዳተ፡ ውስተ፡ ገዳም፡ ኀበ፡ ሀለዉ፡ ይቡሳት፡ ወይቤለኒ፡ ወልደ፡ እጓለ፡ እመሕያው፡ የሐይውኑ፡ እሉ፡ አፅጽምት፡ ወእቤ፡ እግዚኦ፡ አንተተአምር፡ ወይቤለኒ፡ ተነበይ፡ ለዝ፡ አዕጽምት፡ ወበሎሙ፡ አዕጽምት፡ ይቡሳት፡ ስምዑ፡ ቃለ፡ እግዚአብሔር። ከመዝ፡ ይቤ፡ እግዚእ፡ ለዝ፡ አዐፅምት፡ ናሁ፡ አነ፡ አመጽእ፡ መንፈሰ፡ ሕይወት፡ ላዕሌክሙ፡ ወእሁበክሙ፡ ሥርወ፡ ወአለብሰክሙ፡ ሥጋ፡ ወእሰፍሕ፡ ላዕሌክሙ፡ ማእሰ፡ ወእወዲ፡ ላዕሌክሙ፡ መንፈሰ፡ ወተሐይዉ፡ ወተአምሩ፡ ከመ፡ አነ፡ ውእቱ፡ እግዚአብሔር፡ ወተነበይኩ፡ በከመ፡ አዘዘኒ፡ ወመጽአ፡ ድምፀ፡ ቃል፡ ሶበ፡ ተነበይኩ፡ ወናሁ፡ ድልቅልቅ፡ ወተጋብኡ፡ አዕፅምት፡ ኀበ፡ አዕፅምት፡ ውስተ፡ መለያልዩ፡ ዘ

(col. 3)

ዘዚአሁ። ወነጸርኩ፡ ወርኢኩ፡ ሥርወ፡ ላዕሌሆሙ፡ ወበቈለ፡ ሥጋሆሙ፡ ወዐርገ፡ ማእስ፡ ዲቤሆሙ፡ ወአልቦሙ፡ መንፈስ። ወይቤለኒ፡ ወልደ፡ እጓለ፡ እመሕያው፡ ተነበይ፡ ወበላ፡ ለመንፈስ፡ ከመዝ፡ ይቤ፡ እግዚአብሔር፡ እምአርባዕተ፡ ነፋሳት፡ ትምጻእ፡ ወትንፋሕ፡ ላዕለ፡ ዝንቱ፡ ወይሕየው። ወተነበይኩ፡ በከመ፡ አዘዘኒ፡ ወቦአ፡ መንፈስ፡ ላዕሌሆሙ፡ ወሐይዉ፡ ወቆሙ፡ በእገሪሆሙ፡ ብዙኀን፡ ሰራዊት፡ ጥቀ። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ዝአዕፅምት፡ ኵሉ፡ ዘቤተ፡ እስራኤል፡ ውእቱ፡ ወይብሉ፡ እሙንቱ፡ አዕፅምቲነ፡ የብሱ፡ ወተኀጕለ፡ ተስፋነ። በእንተ፡ ዝንቱ፡ ተነበይ፡ ወበል፡ ከመዝ፡ ይቤ፡ እግዚእ። ናሁ፡ አነ፡ እክሥት፡ መቃብሪከሙ፡ ወአወፅአክሙ፡ እምነ፡ መቃብረክሙ፡ ወአበውአክሙ፡ ውስተ፡ ምድረ፡ እስራኤል፡ ወተአምሩ፡ ከመ፡ አነ፡ ውእቱ፡ እግዚአብሔር። ሶበ፡ አርኀውኩ፡ መቃብሪክሙ፡ ከመ፡ አውፅእክሙ፡ እምውስተ፡ ዝኅርክሙ፡ ለሕዝብየ፡ ወእሁብ፡ መንፈስየ፡ ላዕሌክሙ፡ ወተሐይዉ፡ ወትገብኡ፡ ውስተ፡ ምድርክሙ፡ ወተአምሩ፡ ከመ፡ አነ፡ ውእቱ፡ እግዚአብሔር፡ ወእገብር፡ ዘገበብኩ፡ ይቤ፡ እግዚአብሔር። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ ንሣእ፡ ለከ፡ በትረ፡ አሐተ፡ ወጸሐፍ፡ ውስቴታ፡ ይሁዳ፡ ወደቂቀ፡ እስራኤል፡ እለ፡ የኀብርዎ፡ ወንሣእ፡ ለከ፡ ካልእተ፡ በትረ፡ ወትጽሕፎ፡ ለዮሴፍ፡ በበተረ፡ ኤፍሬም፡ ወለኵሉ፡ ደቂቀ፡ እስራኤል፡ እለ፡ ተወሰኩ፡ ኀቤሁ፡ ወትይምሮን፡ ክልኤሆን፡ ወተአስሮን፡ ወትሬስዮን፡ አሐ

(f. 194v)

(col. 1)

ደ፡ በትረ፡ ወየሀልዋ፡ ውስተ፡ እዴከ፡ ወሶበ፡ ይብሉከ፡ ደቂቀ፡ ሕዝብከ፡ ኢትነግረነኑ፡ ምንተ፡ ከመዝ። በሎሙ፡ ከመዝ፡ ይቤ፡ እግዚአብሔር፡ እግዚእ፡ ናሁ፡ አነ፡ አነሥእ፡ በትረ፡ ዮሴፍ፡ ዘውስተ፡ እደ፡ ኤፍራም፡ ወሕዝበ፡ እስራኤል፡ ዘኀቤሁ፡ ወእሁቦሙ፡ ውስተ፡ ሕዝበ፡ ይሁዳ፡ ወይኩኑ፡ አሐደ፡ በትረ፡ ውስተ፡ ሕዝበ፡ ይሁዳ፡ ወይከውና፡ ውስተ፡ እዴከ፡ አብትረ፡ እለ፡ ጸሐፍከ፡ በቅድሜሆሙ፡ ወትብሎሙ፡ ከመዝ፡ ይቤ፡ እግዚአብሔር፡ እግዚእ፡ ናሁ፡ አነ፡ አነሥኦሙ፡ ለኵሎሙ፡ ቤተ፡ እስራኤል፡ እማእከለ፡ አሕዛብ፡ እለ፡ ቦኡ፡ ህየ፡ ወአስተጋብኦሙ፡ እምኵሉ፡ እለ፡ ሀውዶሙ፡ ወእወስዶሙ፡ ምድረ፡ እስራኤል፡ ወእሬስዮሙ፡ አሐደ፡ ሕዝበ፡ በምድርየ፡ ወበደወለ፡ እስራኤል፡ ወአሐደ፡ ይከውን፡ መልአኮሙ፡ ወይነግሥ፡ ወኢይትናፈቁ፡ እንከ፡ ለክልኤ፡ ሕዝብ፡ ወኢይነግሡ፡ ሎሙ፡ ክልኤ፡ ነገሥት፡ ከመ፡ ኢይርኰሱ፡ በጣዖቶሙ፡ ወበኃሣሮሙ፡ ወበኵሉ፡ ኃጢአቶሙ፡ ወአድኅኖሙ፡ እምኵሉ፡ ጌጋዮሙ፡ ዘቦቱ፡ ስሕቱ፡ ወአጸርዮሙ፡ ይኩኑኒ፡ ሕዝብየ፡ ወአነሂ፡ እከውኖሙ፡ አምላኮሙ፡ ወገብርየ፡ ዳዊት፡ ንጉሥ፡ በማእከሎሙ፡ ይከውን፡ ሰሐደ፡ ኖላዌ፡ ለኵሎሙ። እስመ፡ የሐውሩ፡ በትእዛዝየ፡ ወየዐቅቡ፡ ኵነኔየ፡ ወይገብርዎ፡ ወይነብሩ፡ ውስተ፡ ምድሮሙ፡ ዘወሀብክዎ፡ አነ፡ ለያዕቆብ፡ ገብርየ፡ ኀበ፡ ነበሩ፡ አበዊሆሙ፡ ህየ፡ ይንሰሩ፡ ውስቴታ፡ እሙንቱኒ፡ ወደቂቆሙኒ፡ ወደቂቀ፡ ደቂቆሙኒ፡ እስከ፡ ለዓለም፤ ወዳዊት፡ ገብርየ፡ መልአኮሙ፡ ለዓለም። ወእሠርዕ፡ ሎሙ፡ ሥርዓተ፡ ሰላም፡ ሕገ፡ ዘለዓለም፡ ይከውን፡ ምስሌሆሙ፡ ወእሠይም፡ ቅድሳትየ፡ ማእከሎሙ፡

ለዓለም። ወይከውን፡ ማኅደርየ፡ ኀቤ

(col. 2)

ሆሙ፡ ወእከውኖሙ፡ አምላኮሙ፡ ወእሙንቱኒ፡ ይከውኑኒ፡ ሕዝብየ፡ ወየአምሩ፡ አሕዛብ፡ ከመ፡ አነ፡ ውእቱ፡ እግዚአብሔር፡ ዘእቄድሶሙ፡ ለእስራኤል፡ ሶበ፡ ነበረ፡ መቅደስየ፡ ማእከሎሙ፡ ለዓለም። ወነበበኒ፡ እግዚአብሔር፡ ወይቤለኒ፡ ወልደ፡ እጓለ፡ እመሕያው፡ አጽንዕ፡ ገጸከ፡ ላዕለ፡ ጎግ፡ ወምድረ፡ ማኅግ፡ መልአከ፡ ሮስምስሕ፡ ወቶቤል፡ ርእሰ፡ ሜሴኬ፡ ወተነበይ፡ ላዕሌሁ፡ ወበሎ፡ ከመ፡ ዝ፡ ይቤ፡ እግዚአብሔር፡ እግዚእ። ናሁ፡ አነ፡ ላዕሌከ፡ ሳግ፡ መልአከ፡ ሮስምሳሕ፡ ወቶቤል፡ ወአስተጋብአከ፡ ወእወዲ፡ ልጓመ፡ ውስተ፡ መላትሒከ፡ ወአንጎግወከ፡ ምስለ፡ ሰራዊትከ፡ መስተጽዕናነ፡ አፍራስ፡ ወመስተጽዕናን፡ እለ፡ ይለብሱ፡ አልባሰ፡ ሐደን፡ ወኵሉ፡ ተዐይን፡ ብዙኅ፡ እለ፡ ቦሙ፡ ጌራ፡ ሰብአ፡ ኵናት፡ ፋርስ፡ ወፉጥ፡ ወኢትዮጵያ፡ እሙንቱ፡ ኵሎሙ፡ ሰብአ፡ ጌራ፡ ወወልታ፡ ጎሜር፡ ወኵሉ፡ እለ፡ ምስሌሁ፡ ቴርጎም፡ ጽንፈ፡ ደቡብ፡ ወኵሎሙ፡ እለ፡ አውዶሙ፡ ወብዙኃን፡ ሕዝብ፡ ምስሌከ፡ አጥብዕ፡ ወተደሎ፡ ወተሠራዕ፡ አንተ፡ ወኵሉ፡ ተዐይኒከ፡ ምስሌከ፡ ወትከውነኒ፡ ዕቁበ፡ እምብዙኅ፡ መዋዕል፡ ወትመጽእ፡ እምአጽናፈ፡ ዓለም፡ ወትበዝኅ፡ ውስተ፡ ምድር፡ እንተ፡ ጠፍአት፡ በኵናተ፡ አሕዛብ፡ እለ፡ ተጋብኡ፡ ብዙኃን፡ ውስተ፡ ምድረ፡ እስራኤል፡ እንተ፡ ማሰነት፡ ኵለንታሃ፡ ከመዝ፡ እምአሕዛብ፡ ወይነብሩ፡ በሰላም፡ ኵሎሙ፡ ወተዐርግ፡ ከመ፡ ዝናም፡ ወትመጽእ፡ ከመ፡ ደመና፡ ትካድና፡ ለምድር፡ ወትወድቅ፡ አንተ፡ ወብዙኃን፡ አሕዛብ፡ ምስሌከ፡ ከመዝ፡ ይቤ፡ እግዚአብሔር፡ እግዚእ። ወይከውን፡ ይእተ፡ አሚ

(col. 3)

ረ፡ ወይሔሊ፡ ነገረ፡ ልብከ፡ ወትመክር፡ እኩየ፡ ምክረ፡ ወትብል፡ ውስተ፡ ምድር፡ ግድፍት፡ ዘአልባቲ፡ ፍሬ፡ አሐውር፡ ኀበ፡ ዕሩፋን፡ እለ፡ ያረሙ፡ ወይነብሩ፡ በሰላም፡ ኵሎሙ፡ እለ፡ ይነብሩ፡ ውስተ፡ ምድር፡ እንተ፡ አልባቲ፡ አረፍት፡ ወኢመዐፁተ፡ ወኢመናክግት፡ እበረብሮሙ፡ በርበረ፡ ወእመሀርኮሙ፡ ምህርካሆሙ፡ ውስተ፡ ምድር፡ እንተ፡ ማሰነት፡ ትመይጥ፡ እዴከ፡ ወኀበ፡ ይነብሩ፡ አሕዛብ፡ ወሕዝብኒ፡ እለ፡ ተጋብኡ፡ ብዙኃን፡ እምበሐውርት፡ ወገብሩ፡ ሎሙ፡ ጥሪተ፡ እለ፡ ይነብሩ፡ ውስተ፡ ሕንብርተ፡ ምድር፡ ሳብዕ፡ ወዴደን። ወእለ፡ ይትናገዱ፡ ተርሴስ፡ ወኵሎሙ፡ አዕፃዳቲሆሙ፡ ይብሉከ፡ ትበርብረነኑ፡ በርበረ፡ መጻእከ፡ አንተ፡ ወትማህርከ፡ ምህርካ፡ አስተጋባእከ፡ ተዐይኒከ፡ ወትነሥእ፡ ወርቀ፡ ወብሩረ፡ ወትነሥእ፡ ጥሪተ፡ ይኩንከ፡ ሕብለያ፡ ዘሐብለይከ። በእንተ፡ ዝንቱ፡ ተነበይ፡ ወበል፡ ወልደ፡ እጓለ፡ እመሕያው፡ ወበሎ፡ ለጎግ፡ ከመ፡ ዝ፡ ይቤ፡ እግዚአብሔር፡ እግዚእ። አኮኑ፡ በእንታክቲ፡ ዕለት፡ አመ፡ ይነብሩ፡ ሕዝብየ፡ እስራኤል፡ በሰላም፡ ትትነሣእ፡ እምብሔርከ፡ ወትመጽእ፡ እምጽንፈ፡ ደቡብ፡ ወብዙኅ፡ አሕዛብ፡ ምስሌከ፡ መስተጽዕናነ፡ አፍራስ፡ ኵሎሙ፡ ብዙኅ፡ ተዐይን፡ ወብዙኅ፡ ሰራዊት፡ ወተዐርግ፡ ኀበ፡ ሕዝብየ፡ እስራኤል፡ ከመ፡ ደመና፡ ትከድና፡ ለምድር። በደኃሪ፡ መዋዕል፡ ይከውን፡ ወአዐርገከ፡ ዲበ፡ ምድርየ፡ ከመ፡ ያእምሩኒ፡ ኵሉ፡ አሕዛብ፡ ሶበ፡ ተቀደስኩ፡ ብከ፡ በቅድሜሆሙ። ኦጎግ፡ ከመዝ፡ ይቤ፡ እግዚአብሔር፡ እግዚእ። አንተኑ፡ ዘበእንቲአከ፡ ነበብኩ፡ በዘ፡ ቀዲሙ፡ መዋዕል፡ በእደ፡ አግብርትየ፡ ነቢያተ፡ እስ

(f. 195r)

(col. 1)

ራኤል፡ እለ፡ ተነበዩ፡ በእማንቱ፡ መዋዕል፡ ወዓመተ፡ እወስደከ፡ ዲቤሆሙ። ወይከውዓ፡ ይእተ፡ አሚረ፡ አመ፡ ይመጽእ፡ ጎግ፡ ውስተ፡ ምድረ፡ እስራኤል፡ ይቤ፡ እግዚአብሔር፡ እግዚእ፨ ተዐርግ፡ መቅሠፍትየ፡ በመዐትየ፡ ወቅንአትየ፡ በእሳተ፡ መዐትየ፡ ነበብኩ፡ ይእተ፡ አሚረ፡ ይከውን፡ ዐቢይ፡ ድልቅልቅ፡ ውስተ፡ በሐውርተ፡ እስራኤል፡ ወድልቅልቁ፡ እምቅድመ፡ ገጹ፡ ዓሣተ፡ ባሕርኒ፡ ወአዕዋፈ፡ ሰማይ፡ ወአራዊተ፡ ገዳም፡ ወኵሉ፡ አራዊት፡ ዘይትሐወስ፡ ዲበ፡ ምድር፡ ወኵሉ፡ ሰብእ፡ ዘዲበ፡ ገጾ፡ ምድር፡ ወይነቅዕ፡ አድባር፡ ወይነቅዑ፡ አውግር፡ ወይወድቅ፡ ኵሉ፡ አረፍት፡ ውስተ፡ ምድር፡ ወእጼውዕ፡ ላዕሌሁ፡ ኵሎ፡ ፍርዓተ፡ ኵናት፡ ይቤ፡ እግዚአብሔር፡ እግዚእ። ወኵናተ፡ ብእሲ፡ ላዕለ፡ እኁሁ፡ ይከውን፡ ወእኴንኖሙ፡ በሞተ፡ ብድብድ፡ ወደም፡ ወእደፍኖ፡ በዝናም፡ ወበበረድወእሳተ፡ ወተየ፡ አዘነም፡ ላዕሌሁ፡ ወዲበ፡ ኵሉ፡ እለ፡ ምስሌሁ፡ ወላዕለ፡ ኵሉ፡ አሕዛብ፡ ብዙኅ፡ ዘምስሌሁ፡ ወአዐቢ፡ ወእትቄደስ፡ ወእሴባሕ፡ ወአስተርኢ፡ በቅድመ፡ ብዙኃን፡ አሕዛብ፡ ወየአምሩ፡ ከመ፡ አነ፡ ውእቱ፡ እግዚአብሔር። ወአንተ፡ ወልደ፡ እጓለ፡ እመሕያው፡ ተነበይ፡ ላዕለ፡ ጎግ፡ ወበሎ፡ ከመዝ፡ ይቤ፡ እግዚአብሔር፡ እግዚእ፡ ናሁ፡ አነ፡ ላዕሌከ፡ ጎግ፡ መልአከ፡ ሮስምሳሕ፡ ወቶቤል፡ ወአስተጋብአከ፡ ወእመርሐከ፡ ወአዐርገከ፡ እምአጽናፈ፡ ደቡብ፡ ወእወስደከ፡ ብሔረ፡ እስራኤል፡ ወአገድፈከ፡ ቀስተከ፡ እምእዴከ፡ ዘፀጋም፡ ወሐፀከ፡ እምእዴከ፡ ዘየማን። ወእነጽሐከ፡ ውስተ፡ አድባረ፡ እስራኤል፡ ወትወድቅ፡ አንተ፡ ወአሕዛብ፡ እለ፡ ምስሌከ፡ ወይትወሀቡ፡ ለብዙኃን፡ አንስርት፡ ወኵሉ፡ አዕዋፍ፡ ወለኵሉ፡ አራዊተ፡ ገዳም፡ ወሀብኩከ፡ ይብልዑከ፡ ወትወድቅ፡ ውስተ፡ ገጸ፡ ገዳ

(col. 2)

ም፡ እስመ፡ አነ፡ እግዚአብሔር፡ ነበብኩ፡ ። ይቤ፡ እግዚአብሔር፡ አነ፡ እፌኑ፡ እሳተ፡ ላዕለ፡ ጎግ፡ ወይነብራ፡ ደሰያት፡ በሰላም፡ ወየአምሩ፡ ከመ፡ አነ፡ ውእቱ፡ እግዚአብሔር፡ ወይትዓወቅ፡ ስምየ፡ ቅዱስ፡ በማእከለ፡ ሕዝብየ፡ እስራኤል፡ ወኢይረኵስ፡ እንከ፡ ስምየ፡ ቅዱስ፡ ወየአምሩ፡ አሕዛብ፡ ከመ፡ አነ፡ ውእቱ፡ እግዚአብሔር፡ ቅዱሰ፡ እስራኤል። ናሁ፡ መጽአ፡ ወተአምር፡ ከመ፡ ይኩን፡ ይቤ፡ እግዚአብሔር፡ እግዚእ፡ ዛቲ፡ ዕለት፡ ይእቲ፡ እንተ፡ ነገርኩ፡ ወይወፅኡ፡ እለ፡ ይነብሩ፡ አህጉረ፡ እስራኤል፡ ወያውዕዩ፡ ወላትወ፡ ወረምሐ፡ ወምጕንጳ፡ ወአቅስስተ፡ ወአኅፃ፡ ወአብትረ፡ ዘእድ፡ ወኵያንወ፡ ያነድዱ፡ በእሳት፡ ሰብዐተ፡ ዓመተ፡ ወኢይነሥኡ፡ ዕፀወ፡ ገዳም፡ ወኢይገዝሙ፡ እምውስተ፡ ኦም፡ ዳእሙ፡ ንዋየ፡ ሐቅል፡ ያነድዱ፡ በእሳት፡ ወይበረብርዎሙ፡ ለእለ፡ በርበርዎሙ፡ ወየሐበለይዎሙ፡ ለእለ፡ ሐብለይዎሙ፡ ይቤ፡ እግዚአብሔር፡ እግዚእ። ወይከውን፡ ይእተ፡ አሚረ፡ እሁቦ፡ ለጎግ፡ ብሔረ፡ ዘያሰሚ፡ በውስተ፡ እስራኤል፡ ለመቃብሪሁ፡ ወለብዙኅ፡ ሰብእ፡ እለ፡ መጽኡ፡ መንገለ፡ ባሕር፡ ወየሐንዱ፡ ጥቅመ፡ መቃብረ፡ ወይከርዩ፡ ህየ፡ በርቢረ፡ ለጎግ፡ ወለኵሉ፡ ሰብኡ፤ ወይሰመይ፡ ምድረ፡ ብዙኅ፡ ሰብአ፡ ጎግ፡ ወይድኅይዎሙ፡ ቀብርዎሙ፡ ቤተ፡ እስራኤል፡ ሰብዐተ፡ ወርኃ፡ ከመ፡ ትንጻሕ፡ ምድር። ወይፍርህዎሙ፡ አሕዛበ፡ ምድር፡ ወይከውን፡ በሙ፡ ለስም፡ አመ፡ ተሰባሕኩ፡ ይቤ፡ እግዚአብሔር፡ እግዚእ፨ ወበኵሉ፡ ጊዜ፡ የሐውሩ፡ ዲበ፡ እለ፡ ይትጋብኡ፡ ውስተ፡ ምድር፡ ይቅብሩ፡ ዘተርፈ፡ ውስተ፡ ገጸ፡ ምድር፡ ወያነጽሕዋ፡ በሳብዕ፡ ወርኅ፡ ወየኀሡ፡ ኵሎ፡ ዝየሐውር፡ ውስተ፡ ምድር፡ ወእመ፡ ረከ

(col. 3)

ቡ፡ ዐፅመ፡ ሰብእ፡ ይነድቁ፡ ላዕሌሁ፡ ትእምርተ፡ እስከ፡ ይቀብርዎ፡ ክርየተ፡ መቃብር፡ ውስተ፡ በርቢሩ፡ ለጎግ፡ ወብዙኅ፡ ሰብእ፡ ወስመ፡ ሀገርኒ፡ ብዝኅተ፡ ሰብእ፡ ወትነጽሕ፡ ምድር፨ ወአንተ፡ ወልደ፡ እጓለ፡ እመሕያው፡ ከመዝ፡ ይቤ፡ እግዚአብሔር፡ እግዚእ። በል፡ ለኵሉ፡ አዕዋፍ፡ ዘይሰርር፡ ወለኵሉ፡ አራዊተ፡ ገዳም፡ ተጋብኡ፡ ወሩዱ፡ ወአፍጥኑ፡ እምኵሉ፡ አድያም፡ ውስተ፡ መሥዋዕትየ፡ ዘጠባሕኩ፡ ዐቢየ፡ መሥዋዕተ፡ ውስተ፡ አድባረ፡ እስራኤል፡ ወብልዑ፡ ሥጋ፡ ወስትዩ፡ ደመ፡ ሥጋ፡ ያርብሕ፡ ትብልዑ፡ ወትስትዩ፡ ደመ፡ መላእክተ፡ ምድር፡ ደቤላተ፡ ወአበሐኰ፡ ወአስዋረ፡ ወአስዋሪሁኒ፡ መጋዝእተ፡ ኵሎ፡ ብልዑ፡ ስቡሐ፡ እስከ፡ ያጠልቀክሙ፡ ወስተዩ፡ ደመ፡ እስከ፡ ያሰክረክሙ፡ እምነ፡ መሥዋዕትየ፡ ዘጠባሕኩ፡ ለክሙ፡ ወጽግቡ፡ እምውስተ፡ ማዕድየ፡ ሥጋ፡ አፍራስ፡ ወመስተጽዕናን፡ ወያርብሕ፡ ወኵሉ፡ ዕደው፡ መስተጽዕናን፡ ይቤ፡ እግዚአብሔር፡ እግዚእ። ወእሁብ፡ ክብርየ፡ ለክሙ፡ ወይሬእዩ፡ ኵሉ፡ አሕዛብ፡ ፍትሕየ፡ ዘገበርኩ፡ ወእዴየ፡ ዘአምጻእኩ፡ ላዕሌሆሙ፡ ወየአምሩ፡ ቤተ፡ እስራኤል፡ ከመ፡ አነ፡ ውእቱ፡ እግዚአብሔር፡ አምላክክሙ፡ እምይእቲ፡ ዕለት፡ ወለዝሉፉ። ወየአምሩ፡ ኵሉ፡ አሕፃብ፡ ከመ፡ በኃጢአቶሙ፡ ተፄወዉ፡ ቤተ፡ እስራኤል፡ እስመ፡ ከሀዱኒ፡ ወሜጥኩ፡ ገጽየ፡ እምኔሆሙ፡ ወአግባእክዎሙ፡ ውስተ፡ እደ፡ ፀሮሙ፡ ወወድቀ፡ ኵሎሙ፡ በኵናት፡ በእንተ፡ ርኵሶሙ፡ ወበአንተ፡ ጌጋዮሙ፡ ወገበርኩ፡ ሎሙ፡ ወሜጥኩ፡ ገጽየ፡ እምኔሆሙ። በበይነ፡ ዝንቱ፡ ከመዝ፡ ይቤ፡ እግዚአብሔር፡ እግዚእ። ይእዜ፡ እመይጥ፡ ፄዋ፡ ያዕቆብ፡ ወእመሀሎ፡ ለቤተ፡ እስራኤል፡ ወእቀንእ፡ በእንተ፡ ስምየ፡ ቅዱስ፡ ወይነሥኡ፡ ኃሣሮሙ፡ ወዐመፃሆሙ፡ ዘ

(f. 195v)

(col. 1)

ዐመፁ፡ አመ፡ ይነብሩ፡ ብሔሮሙ፡ በሰላም፡ ወአልቦ፡ ዘይጌርሞሙ፡ አመ፡ ሜጥክዎሙ፡ እምአሕዛብ፡ ወአስተጋባእክዎሙ፡ እምበሐውርተ፡ አሕዛብ፡ ወእትቄደስ፡ ቦሙ፡ በቅድመ፡ ብዙኃን፡ አሕዛብ፡ ወየአምሩ፡ ከመ፡ አነ፡ ውእቱ፡ እግዚአብሔር፡ አምላክሙ። ሶበ፡ አስተርእይክዎሙ፡ በውስተ፡ አሕዛብ፡ ወአስተጋብኦሙ፡ ውስተ፡ በሐውርቲሆሙ፡ ወኢያተርፍ፡ እንከ፡ እምኔሆሙ፡ ህየ፡ ወኢይመይጥ፡ እንከ፡ ገጽየ፡ እምኔሆሙ፡ እስመ፡ ከዐውኩ፡ መዐትየ፡ ላዕለ፡ ቤተ፡ እስራኤል፡ ይቤ፡ እግዚአብሔር፡ እግዚአ። ወእምዝ፡ አመ፡ ዕሥራ፡ ወ5፡ ዓመት፡ እምዘ፡ ተፄወው፡ በቀዳሚ፡ ዓመት፡ እሙ፡ አውሩ፡ ለሠርቅ፡ በዐሠርቱ፡ ወአርባዕቱ፡ ዓመት፡ እምዘ፡ ተቀትለት፡ ሀገር። ወውእተ፡ አሚረ፡ ኮነ፡ እደ፡ እግዚአብሔር፡ ላዕሌየ፡ መወሰደኒ፡ በራእየ፡ እግዚአብሔር፡ ውስተ፡ ምድረ፡ እስራኤል፡ ወአንበረኒ፡ ውስተ፡ ደብር፡ ነዋኅ፡ ጥቀ፡ ወውስቴቱ፡ ከመ፡ ሀገር፡ ሕኑጽ፡ አንጻርየ፡ ወአብአኒ፡ ህየ፡ ወረከብኩ፡ በህየ፡ ብእሴ፡ ዘርእየቱ፡ ከመ፡ ርእየተ፡ ብርት፡ ርሱን፡ ወሐብለ፡ ዓጌ፡ ውስተ፡ እዴሁ፡ ወሕለት፡ ዘዓቅም፡ ይቀውም፡ ውስተ፡ ዓንቀጽ፡ ወይቤለኒ፡ ውእቱ፡ ብእሲ፡ ርኢ፡ ወልደ፡ እጓለ፡ እመሕያው፡ ወነጽር፡ በአዕይንቲከ፡ ወስማዕ፡ በአእዛኒከ፡ ወዕቀብ፡ በልብከ፡ ኵሎ፡ ዘአነ፡ አርእየከ፡ እስመ፡ ከመ፡ አርኢከ፡ መጻእኩ፡ ዝየ፡ ወኵሎ፡ ዘርኢከ፡ ንግሮሙ፡ ለቤተ፡ እስራኤል። ወናሁ፡ ሐፁር፡ እንተ፡ ከፍአሁ፡ ለወውደ፡ ቤት፡ የዓውድ፡ ወሕለት፡ ዘዓትም፡ ውስተ፡ እዴሁ፡ ዘስድስ፡ በእመት፡ ወስዝር። ወመጠነ፡ ርኅበ፡ ሕንጻ፡ ወጠንቀቀ፡ ብሕለት፡ ወቆሙኒ፡ በረቀ፡ በሕለት። ወበአ፡ አንቀጽ፡ ዘይኔጽር፡ ጽባሐ፡ ወዐርገ፡ በመዐር፡ ግ፡ ወመጠነ፡ ኤላም፡ ዘአንቀጽ፡ ፩፡ ሕለት፡

(col. 2)

መጋረጃ፡ ርኅቡ፡ ወኤሳም፡ ፩ሕለት። ርኅቡ፡ ወትሔ፡ ጠንቀቀ፡ ንኆ፡ ወግድም፡ ወማእከለ፡ ትሔመደብ፡ ያት፡ ኀምስተ፡ በእመት፡ ወአኤል፡ ዘኆሕንጸት፡ ኅት፡ ቅሩበ፡ ኤላም፡ ዘአንቀጽ፡ ውሣጤ፡ ፩ሕለት፡ ወሰፈረ፡ ኤላመ፡ ዘአንቀጽ፡ ፰፡ በእመት፡ ወኤላው፡ ካዕበ፡ አመት፡ ወኤላም፡ ዘአንቀጽ፡ እምውሣዉ፡ ወትሔ፡ ዘአንቀጽ፡ ዘመንገለ፡ ጽባሕ፡ ፫፡ እምለፌ፡ ወ፫፡ አምለፌ፡ ፩አቅም፡ ለሠለስቲሆሙ፡ ወአሐዱ፡ መስፈርት፡ ለኤላም፡ እምለፌ፡ ወእምለፌ፡ ወሰፈረ፡ ርኅበ፡ ኆኅተ፡ አንቀጽ፡ ወሥር፡ በእመት፡ ወኑኀ፡ አንቀጽ፡ ዕሥር፡ ወሥልስ፡ በእመት፨ ወአመት፡ ይጠወም፡ ውስተ፡ ገጸ፡ ትሔ፡ አሐቲ፡ እመት፡ በጥቅሙ፡ እምለፌ፡ ወእምለፌሂ፡ ወትሔ፡ ስሱ፡ በእመት፡ እምለፌ፡ ወሳድስ፡ በእመት፡ እምለፌ፡ ወሰፈረ፡ አንቀጽ፡ እምኀበ፡ አረፍተ፡ ትሔ፡ ኀበ፡ አረፍት። ርኅቡ፡ ዕሥራ፡ ወሐምስ፡ በእመት፡ አንቀጽ፡ ቅድመ፡ አንቀጽ፨ ወገብረ፡ ኤላመ፡ ስሳ፡ ብእመት፡ ወኀበ፡ ኤል፡ ገጽዓፀደ፡ አንቀጽ፡ አውደ፡ አውዱ፨ ወላዕለ፡ ገጸ፡ አንቀጽ፡ ውሣጢ፡ ላዕለ፡ ገጸ፡ ኤላም፡ ዘአንቀጽ፡ ውሣጢ፡ ፶፡ በአመት። ወመሰከው፡ ኅቡአ፡ ውስተ፡ ትሔያት፡ ወኀበ፡ ኤሌሔም፡ ገጾሙ፡ ለውሣጤ፡ አንቀጽ፡ የአውድ፡ የአውድ፨ ወከማሁ፡ ለኤላሙት፡ ወመሰከው፡ የአውድ፡ የአውድ፡ በሙሣጢ፡ ወኀበ፡ ኤላ፡ ስዕለ፡ ጸባራት። ወአብእኒ፡ ውስተ፡ አጸደ፡ ጸባፊ፡ ወናሁ፡ ሕምከያድ፡ ዋራቅ፡ ወርጉፍ፡ ግቡር፡ ለአፀድ፡ የአውድ፡ ዓአውድ። ሰላሰ፡ ሕዋራት፡ ኀበ፡ ርጉፍ፡ ወጸፍጸዋ፡ ኀበ፡ መትከፍተ፡ ኀዋኅው፡ በአምጣነ፡ ኑኀ፡ ዴዴሁ፡ ርጉፍ፡ እምታሕቴሁ። ወመጠነ፡ ርኀበ፡ ዐፀዱ፡ እምነ፡ መድረክ፡ ኆኅት። ጽናፌ፡ ዘመንገለ፡ ውሣጢ፡ እስከ፡ መድረከ፡ ኆኅት፡ ዘይኔጽር፡ አፍአ፡ ፻በአመት፡ ዘመንገለ፡ ጽባሕ፡ ወሰሜን፨ ወአንቀጽ፡ ዘገዴ፡ መንገለ፡ ሰሜን፡ ለዓፀድ፡ ጽናፊ፡ ሰፈረ፡ ኑኆ፡ ወርኀቦ፡ ወትሔ፡ አምላፌ፡ ሥልስ፡ ወ

(col. 3)

አምለፌ፡ ሥልስ፡ ወኤላው፡ ገጹ፡ ወኤላማው፡ ምክያድ፡ ኮነ፡ በአቅመ፡ አንቀጽ፡ ቀዳማዊ፡ ፶በእመተ፡ ሬህቡ፡ ወግድማ፡ !ወ5፡ ወመሰከዊሁ፡ ወኤላሙ፡ ወጸበራቲሁ፡ በከመ፡ አንቀጽ፡ ዘይኔጽር፡ ጽባሐ፡ ወበመዐርግ፡ ሰብዓቱ፡ የዓርጉ፡ ላዕሌሁ፡ ወኤላም፡ ቅድሜሆሙ፡ ወዓንቀፀ፡ ዓፀድ፡ ውሣጣዊ፡ ይቅናጸር፡ ምስለ፡ አንቀጽ፡ ሰሜናዊ፡ ከመ፡ ደዴ፡ ዘይኔጽር፡ ጽባሐ፡ ወሰፈረ፡ ዐጸድ፡ እምዴዴ፡ እስከ፡ ዴዴ(የ)፡ በእመት፨ ወወሰደኒ፡ መንገለ፡ ደቡብ። ወናሁ፡ አንቀጽ፡ ፍኖተ፡ ደቡብ፡ ወሰፈረ፡ ትሔ፡ ወኤላወ፡ ወኤላማ፡ ወ፡ በከመ፡ አምጣኒሁ፡ ለዝኩ፡ ወመሳክዊሁ፡ ወኤላማው፡ የአውድ፡ የአውድ፡ በከመ፡ መሳከዊሁ። ፶በአመት፡ ኑኁ፡ ወግድሙ፡ ፳ወ፭፡ በእመት፡ ወ፯፡ መዐሪጊሁ፡ በዘየዐርጉ፡ ወኤላማው፡ ቅድሜሆሙ፡ ወጸበራቲሃ፡ እምለፌ፡ ወአሐቲ፡ እምለፌ፡ ኀበ፡ ኤላሙ፡ ወኆኅቃ፡ ለዓፀድ፡ ውሣጢ፡ ፍኖተ፡ ደቡብ። ወሰፈረ፡ እምኆኅት፡ እስከ፡ ኆኅት፡ ፍኖተ፡ ደቡብ፡ ፻በእመት። ወአብአኒ፡ ውሣጤ፡ ወዐድ፡ እንተ፡ አንቀጽ፡ ደቡባዊ፡ ወሰፈረ፡ ዴዴሁ፡ በአምጣነ፡ እሉ፡ ወትሔ፡ ወኤላው፡ ወኤላማው፡ በአምጣነ፡ እሉ፡ ወመሳከወ፡ ቦቱ፡ ለኤላማው፡ የአውድ፡ የአውድ$፡ በእመት፡ ኑኁ፡ ወግድሙ፡ ፳ወ፭፡ ወኤላሙት፡ የአውድ፡ የአውድ፨ ፳ወ፭፡ በእመት፡ ኑኁ፡ ወርኅቡበእመት፡ ወኤላም፡ ውስተ፡ ዐዐደ፡ ጸናፊ፡ ወጸበራት፡ ውስተ፡ ኤላው፡ ወ፰መዐርጊሁ፨ ዘቦቱ፡ ኮነ፡ የዐርጉ፡ ወአብአኒ፡ ዓፀድ፡ ውሣጤ፡ ፍኖተ፡ ጽባሕ፡ ወሰፈረ፡ አንቀጽ፡ በአምጣነ፡ እሉ፡ ወትሔ፡ ወኤላው፡ ወኤላማው፡ ወከማሁ፡ አምጣኒሁ፡ መሳከዊሁኒ፡ ወኤላም፡ የአውድ፡ የአውድ፨ $አመቱ፡ ኑኁ፡ ወግድሙ፡ ፳ወ፭፡ በአመት፡ ወኤላማው፡ ለዓፀድጸናፊ፡ ወጸበራት፡ ውስተ፡ ኤላው፡ ለፌሂ፡ ዐለፌሂ፨ ወ፰፡ መዐርጊሁ፡ በዘየዐርጉ። ወአብአኒ፡ አንቀደ፡ ሰሜናዊ፡ ወሰፈረ፡ ወከማሁ፡ አምጣኒሁ፡ ወትሔ፡ ወኤላው፡ ወኤላማ

(f. 196r)

(col. 1)

ው፡ ወመሰከወ፡ ቦቱ፡ የአውድ፡ የዓውድ። ወ፻፡ በእመት፡ ኑኁ፡ ወግድሙ፡ ፳ወ፭፡ ወኤላው፡ በዓፀደ፡ ጸናፊ፡ ወጽብራቲሁ፡ ለኤላው፡ ለፌኒ፡ ወለፌኒ፡ ወ፰መዐርጊሁ፡ በዘየዐርጉ። ወሕዋር፡ በኤሌም፡ ዘኀዋኅው፡ ህየ፡ የሐፅቡ፡ መሥዋዕተ። ወውስተ፡ ኤላም፡ ዘዴዴ፡ ክልኤ፡ ማእዳት፡ እምለፌ፡ ወክልኤ፡ ማዕዳት፡ እምለፌ፡ ከመ፡ ይኅረዳ፡ ኀቤሆሙ፡ መሥዋዕተ፡ ዘበእንተ፡ ኃጢአት፡ መንስሐ። ወመንገለ፡ መተከፍት፡ ዘአፍአ፡ ለዴዴ፡ አንቀጽ፡ ሰሜናዊ፡ ክልኤ፡ ማዕዳት፨ ወውስተ፡ መትከፍት፡ ደኃሪት፡ ዘኤላም፡ ዘዴዴ፡ ክልኤ፡ ማዕዳት፨ አርባዕቱ፡ ማዕዳት፡ እምለፌ፡ ወአርባዕቱ፡ ማዕዳቱ፡ እምለፌ፡ ውስተ፡ መተከፍተ፡ አንቀጽ፡ ፰ማዕዳት፡ ዲቤሆሙ፡ ይጠብሑ። ወአርባዕቱ፡ ማዕዳት፡ ዘቍርባን፡ ዘእብን፡ ውቅሮ፡ ማዕዝናዊ፡ ኑኁ፡ እመት፡ ወመንፈቅ፡ ግድሙ፡ እመት፡ ወቆሙ፡ እመት፡ አሐዱ። ዲቤሆሙ፡ ያነብሩ፡ ንዋዮሙ፡ በዘይዘብሑ፡ መሥዋዕተ፡ ወቍርባነ። ወከናፍር፡ ፩ስዝር፡ ሙባኒም፡ አንተ፡ ውሥጥ፡ የአውድ፡ የአውድ፡ ወውስተ፡ ማዕድ፡ ሥጋ፡ ዘመሥዋዕት። ወእምአፍአሁ፡ ለዴዴ፡ ውሣጤ፡ ሕዋራተ፡ ሻሪም፡ ውስተ፡ ዐፀድ፡ ውሣጢ፡ ዘኀበ፡ መትከፍተ፡ አንቀጽ፡ ሰሜናዊ፡ ወገጾሙ፡ መንገለ፡ ደቡብ፡ ፩ኀበ፡ መተከፍተ፡ አንቀጽ፡ ጽባሐዊ፡ ዘመንገለ፡ ሰሜን፡ ገጽ፨ ወይቤለኒ፡ ዛቲ፡ ኤስኬድሬ፡ እንተ፡ ትኔጽር፡ ደቡብ፡ ለካህናት፡ እለ፡ የዐቅቡ፡ ቤተ። ወኤስኬድሬ፡ እንተ፡ ትኔጽር፡ ሰሜነ፡ ለካህናት፡ እለ፡ የዐቅቡ፡ ምሥዋዐ፡ እሙንቱ፡ ደቂቀ፡ ሰደቅ፡ እለ፡ ይቀርብዎ፡ ለእግዚአብሔር፡ እምደቂቀ፡ ሌዊ፡ ይትለአክዎ፡ ወሰፈሮ፡ ለዐፀድ፡ ኑኆ፡ ፻በእመት፡ ወግድሙ፡ )፡ በእመት፡ እምአርባዕቱ፡ ገጹ፡ ወምሥዋዕ፡ ቅድመ፡ ቤቱ። ወአብአኒ፡ ውስተ፡ ኡላም፡ ዘቤት፡ ወሰፈሮ፡ ለአኤል፡ ዘኤላም፡

(col. 2)

ኀምስ፡ በእመት፡ እምለፌ፡ ወኃምስ፡ በእመት፡ እምለፌ። ወግድመ፡ አንቀጽ፡ ፫አመት፡ እምለፌ፡ ወ፫፡ በእመት፡ እምለፌ፡ ወኑኁ፡ ለኡላም፡ ፳በእመት፡ ወግድሙ፡ ፲ወ፩፡ በእመት። ወበመዐርግ፡ የዓርጉ፡ ውስቴቱ፡ ወአዕማድ፡ ውስተ፡ ኤላም፡ አ(ምዕ፡ #\4)፡ ሐቲ፡ እምለፌ፡ ወአሐቲ፡ እምለፌ። ወአብአኒ፡ ውስተ፡ ጽርሕ፡ ወመጠኖ፡ ለኤላም፡ ስድስ፡ በእመት፡ ርኅቡ፡ እምለፌ፡ ወስድስ፡ በእመት፡ ርኅቡ፡ እምለፌ፡ ወግድመ፡ ዴዴሁ፡ ዕሥር፡ በእመት። ወኤጲማዳስ፡ ዘኆኅት፡ ኃምስቱ፡ በእመት፡ እምለፌ፡ ወሐምስቱ፡ በእመት፡ እምለፌ፡ ወሰፈረ፡ ኑኁ፡ #በእመት፡ ወግድሙ፡ ፳፡ በእመት፡ ወቦአ፡ ውሣጤ፡ ወሰፈሮ፡ ለአኤል፡ ዘኆኅት፡ ካዕበ፡ እመት፡ ወኆኅቱሂ፡ ስድስ፡ በአመት፡ ወኤጲማዳስ፡ ዘኆኅት፡ 7በእመት፨ ወሰፈረ፡ ኑኀ፡ ፳በእመት፡ ወግድሙ፡ ፳በእመት፡ ቅድመ፡ ጽርሑ። ወይቤለኒ፡ ዝንቱ፡ ቅዱሰ፡ ቅዱሳን። ወሰፈረ፡ አረፍተ፡ ቤቱ፡ ስድስቱ፡ በእመት፡ ወቅድመ፡ ገቦሁ፡ ስብዕ፡ በእመት፡ የዓውዶ፡ የዓውዶ፡ ለቤት፡ አውደ። ወገበዋቲሁ፡ ገቦ፡ ኀበ፡ ገቦ፡ ሥልስ፡ እጽፍ፡ ሠለስተ፡ ምዕራፋተ፡ ወእቱት፡ አረፍተ፡ ቤቱ፡ ለገበዋት፡ እለ፡ የአውዱ፡ ከመ፡ ይኩኑ፡ እኁዛነ፡ ወኢይልከፉ፡ ኦረፍተ፡ ቤት፨ ወግድሙ፡ የአውድ፡ መልዕልተ፡ መልዕልቶሙ፡ ለገበዋት፡ እለመ፡ የአውድ፡ ቤት፡ ለዐሪግ፡ የዓውዶ፡ ለቤት፡ ከመ፡ ይርኀብ። እምላዕሉ፡ ወእምታሕቱ፡ የዐርጉ፡ አጸራኂሁ፡ እምነ፡ ማእከሉ፡ ለተስላሱ። ወርኢኩ፡ ለቤት፡ ልዕልናሁ፡ ዓውዶ፡ ዘየዐውድ፡ እምሰረተ፡ ገበዋቲሁ፡ ዕሩይ፡ በሕለት፡ ሰድስ፡ በእመት፡ ግድሙ፡ ወርኅበ፡ ገቦ፡ ዘአፍአ፡ ኃወሀሎ፡ ምስ፡ በእመት፡ ወዘሙነሃ፡ ቤት፡ ውሳጢ፡ ዘገበዋተ፡ ቤት፡ ዘገበዋተ፡ ቤት፡ ወማእከለ፡ ኤ

(col. 3)

ሰኬድሬያት፡ ርኅቡ፡ ፳፡ በእመት፡ ዘየዓሙዶ፡ ለቤቱ፡ ዐውደ፡ ዐውይ፡ ወኆኅተ፡ ኤሰኬደሬ፡ (ለባቢረ፡ ጸሎት፡ )ለሙናኅ፡ አሐቲ፡ ኆኅት፡ መንገለ፡ ሰሜን፡ ወአሐቲ፡ ኆኅት፡ ይቡባዊ፡ ወግድመ፡ ማዩ፡ ኃምሰ፡ በእመት፡ ርኀበ፡ አውዱ፡ የዐውድ። ወይሪዞን፡ ዘቅድመ፡ አጸሊጹ፡ ዘመንገለ፡ ባሕር፡ ግድሙ፡ &፡ በእመት፡ ወአረፍቱ፡ ለዶሪዞን፡ ኃምሰ፡ በእመት፡ ርኅቡ፡ የዐውድ፡ የአውድ፡ ወኑኁተፅዐ፡ በእመት፡ ወመጠነ፡ ቤተ፡ ኑኁ፡ የ፨ ወባዕደኒ፡ ወዶሪዞን፡ ወአረፍቱኒ፡ ፻፡ በእመት፡ ኑኁ። ወግድመ፡ ገጸ፡ ቤት፡ ወባዕደኒ፡ ዘጽባሒሁ፡ ፻፡ በአመት። ወመጠነ፡ ኑኁ፡ ለዶሪዞን፡ በቅድመ፡ ኦጳሊጹ፡ ዘድኅር፡ ውእቱ፡ ቤት፡ ወአቴዌቄሕእ፡ እምለፌ፡ ወእምለፌ፡ ኑኁ፡ ፻በእመት። ወጸርሐ፡ ውሣጢ፡ ወኡላም፡ ወጸናፊ፡ ዐፀድ። መናብርት፡ ወመሳከው፡ ኅቡአት፡ ወሠቅሠቅ፡ ዐውዱ፡ ለሠለስቲሆሙ፡ ቅድመ፡ ሳፍ። ወቤቱሂ፡ ወምድሩሂ፡ ወጥቆሙሂ፡ በሰሌዳተ፡ ዕፅ፡ የዐውድ፡ የዐውድ፡ እስከ፡ መሳክዊሁ፡ ወመሳክዊሁ፡ ዕፅዋን፡ ሜኩሱተ፡ እስከ፡ መልዕልተ፡ አንቀጽ፡ ወእሰከ፡ ውሣጢ፡ ወለአፍአ፡ ወኀበ፡ ኵሉ፡ አረፍት፡ የዐውድ፡ የአውድ፡ በውሣጢ፡ ወአፍአ፡ አቅመወግሉፍ፡ ኪሩቤም፡ ወጸበራት። ወጸብርት፡ ማእከለ፡ ኪሩብ፡ ወኪሩብ፡ ወደ፡ ገጸት፡ ለኪሩብ፡ ገጸ፡ ሰብእ፡ ኀበ፡ ጸበርት፡ እምለፌ፡ ወገጸ፡ አንበሰ፡ ኀበ፡ ጸበርት፡ እምለፌ፡ ወግሉፍ፡ ኵሉ፡ አውደ፡ ቤት፡ የአውድ፡ የአውድ፡ እምድር፡ እስከ፡ መልዕልተ፡ አንቀጽ፡ ኪሩቤን፡ መጸባራት፡ ግሉፋን፡ ወአረፍተ፡ ጽርኅ። ወመቅደሰ፡ ሚዙዛት፡ ርብዕ፡ ወገጸ፡ መቅደሰ፡ ራእዩ፡ ከመ፡ ገጹ። ወምሥዋዕ፡ ዘዕፅ፡ ሥልሰ፡ በእመት፡ ቆሙ፡ ወኑኁ፡ ካዕበ፡ በእመተ፡ ወማእዘንተ፡ ቦቱ፡ ወአረፍተ፡ ወኑኁ፡ ዘዕፅ፡ ወይቤለኒ፡ ዛ

(f. 196v)

(col. 1)

ቲ፡ ማዕድ፡ እንተ፡ ቅድመ፡ እግዚአብሔር፡ ወ፪፡ ሆኅት፡ ጽርሑ። ወለመቅደስ፡ ክልኤ፡ ኀዋኅዊሁ፡ ወበበ፪፡ መዓፅዊሁ፡ ፪፡ መዐዑት፡ ለ፩ኆኅት፡ ወ፪፡ መዓዑት፡ ለደኃሪ፡ ኆኅት፡ ወግሉፍ፡ ላዕለ፡ ኀዋኅወ፡ መቅደስ፡ ኪሩቤም፡ ወጸበራት፡ ከመ፡ ግልፈቱ፡ ለአረፍት፡ ወግዘፈ፡ ዕፅ፡ ላዕለ፡ ገጸ፡ ኤላም፡ እምጸናፊ፡ ወመሳክው፡ ኅቡአት፡ ወጸበራት፡ እምለፌ፡ ወእምለፌ፡ ኀበ፡ መታክፈ፡ ወግድመ፡ እረፍት፡ ኤላም፡ ወገቦ፡ ቤት፡ ወሃኡቢም። ወወሰደኒ፡ ኀበ፡ አጸደ፡ ጸናፈ፡ መንገለ፡ ፍኖተ፡ ሰሜን፡ ወአብአኒ፡ ፡ ውስተ፡ ኤስኬድሬ፡ ዘቅድመ፡ አጳሊዱ፡ ወዘቅድመ፡ ዶሪዞን፡ ኀበ፡ ሰሜን፡ ኀበ፡ ገጽ፡ ዘኑኁ፡) በእመት፡ ዓንቀጸ፡ ሰሜን፡ ወርኅቡ፡ ፶በእመት፨ ቅድመ፡ ፳፡ ዘአጸድ፡ ውሣጢ፡ ወቅድመ፡ ጸፍጻፍ፡ ዘዐፀድ፡ ጸናፊ። አቲቅ፡ ኀበ፡ ገጸ፡ አቲቅ፡ በበ፡ ፫፡ ወበቅድመ፡ ኤስኬድሬ፡ ማሄሌኬ፡ 0፡ በእመት፡ ርኅቡ፡ ኀበ፡ ውሣጤ፡ ፍኖት፡ ፩እመት፡ ወአንቀጸሙ፡ መንገ፡ ለሰሜን፡ ወእስኬድሬ፡ ሉዐላዊት፡ ቄጼሩት፡ ኪዮኪሎ፡ አቲቄም፡ ሜሄኑሕ፡ እምታሕታዊት፡ ወማእከላዊት፡ ሕንጻ። እስመ፡ ምሥልስት፡ ናሁ፡ ወአልቦን፡ አዕማደ፡ ከመ፡ አዕማደ፡ ዐፀድ። ይወድኡ፡ በእንተ፡ ዝንቱ፡ ንኤጼል፡ እምታሕታዊያት፡ ወእማእከላዊያት፡ እምድር፡ ወጌዴር፡ ቅጽር፡ ዘጸናፈ፡ ምስለ፡ ኤስኬድሬ፡ ፍኖተ፡ ዓፀደ፡ ጸናፈ፡ ኀበ፡ ገጸ፡ እስኬድሬ፡ ኑኁ፡ $በእመት፡ እስመ፡ ኑኁ፡ ለኤስኬድሬስ፡ ዘዓፀደ፡ ጸናፊ፡ ፶በእመት፡ ወሩሁ፡ ላዕለ፡ ገጸ፡ ጽርሕ። )በእመት። ወእመ፡ ትሕቴሃ፡ ለኤስኬድሬ፡ እሉ፡ ምብዋእ፡ እምጽባሕ፡ ዘያበውእ፡ ህየ፡ እምዓፀድ፡ ጸናፊ። እስመ፡ ቅጽር፡ ርኀበ፡ ጌዴር፡ ዘዐፀደ፡ ፍኖተ፡ ጽባሕ፡ ኀበ፡ ገጸ፡ አጰሊዱ፡ ወኀበ፡ ገጸ፡ ዶሪዞን፡ ለኤስኬዴሬ። ወፍኖት፡ ቅድሜሆሙ፡ ከመ፡ አርአያ፡ አስኬድሬ፡ ዘመንገለ፡ ሰሜን፡ በከመ፡ ኑኆን፡ ከማሁ፡ ርኅቦን፡ ወኵሉ፡ ሙፃኢሆሙ፡ ወ

(col. 2)

ሥርዓቶሙ፡ (ዴዴሆሙ፡) ወኬፌቲሄን። ወበኀዋኀወ፡ እስኬደሬ፡ ዘመንገለ፡ ደቡብ፡ አንቀጽ፡ ዘቀዳሚ፡ ዘመንገለ፡ ፍኖት፡ ዘገጸ፡ ጌዴርት፡ ዘተብአደ፡ ጎጊናኅ፡ ፍኖተ፡ ጽባሕ፡ ዘያበውእ። ወይቤለኒ፡ ኢስኬድሬ፡ ሰሜናዊ፡ ወኤስኬድሬ፡ ደቡባዊ፡ ዘኀበ፡ ገጸ፡ አጰሊጹ፡ ዘቅድሳት፡ ውእቱ፡ ኀበ፡ ይበልዑ፡ ካህናት፡ እለ፡ ቅሩበኑ፡ ለእግዚአብሔር፡ ቅዱስ፡ ቅዱሳን፡ ህየ፡ ያነብሩ፡ ቅድስተ፡ ቅዱሳን፡ መሥዋዕተ፡ ወኃጢአት፡ ወንስሐ፡ እስመ፡ መካን፡ ቅዱስ። ሶበ፡ ይበውኡ፡ ካህናት፡ ወኢይፃኡ፡ እመቅደስ፡ ኀበ፡ ዓፀደ፡ ጸናፊ፡ ወህየ፡ ያነብሩ፡ አልባሲሆሙ፡ ዘተልእኩ፡ ቦሙ፡ እስመ፡ ቅዱስ። ህየ፡ ይለብሱ፡ አልበሲሆሙ፡ ካልአነ፡ ወይቀርቡ፡ ኀበ፡ ሕዝብ። ወሶበፈጸመ፡ መጥኖ፡ ቤት፡ ውሣጢ፡ ወአውጽአኒ፡ ፍኖተ፡ አንቀጽ፡ ዘገጹ፡ መንገለ፡ ጽባሕ፡ ወመጠነ፡ አውደ፡ አውድ፡ ወመጠነ፡ መንገለ፡ ነፋሰ፡ ጽባሕ፡ በሕለት፡ ዘዓቅም፡ ፭፡ ምእትኅበተ፡ በኅለተ፡ መስፈርተ፡ አውድ። ወመጠነ፡ ነፋሰ፡ ሰሜን፡ 5)፡ በኅለት፡ ዘዓቅም፡ ዓውደ። ነፋሰ፡ ደቡብ፡ መጠነ፡ ፭፻፡ ኅለተ፡ ዓቅም፡ አውደ። ወኀበ፡ ነፋሰ፡ ባሕ፡ ር፡ መጠነ፡ ፭፻፡ በኅለት፡ ሕለተ፡ ዓቅም። ለ፬፡ ነፋሳት፡ መጠኖሙ፡ አረፍቶ፡ አውደ፡ አውደ፡ ኑኁ፡ ፭፻፨ ወግድሙ፡ ፭፻፡ ከመ፡ ይክፍል፡ ማእከለ፡ ቅዱስ፡ ወዘኢኮነ፡ ቅዱስ። ወወሰደኒ፡ ኀበ፡ አንቀጸ፡ ኆኅት፡ ዘገጸ፡ ፍኖተ፡ ጽባሕ፡ ወናሁ፡ ስብሐተ፡ አምላከ፡ እስራኤል፡ መጽአ፡ እምፍኖተ፡ ጽባሕ፡ ወቃሉ፡ ከመ፡ ቃለ፡ ማይ፡ ብዙኅ፡ ወምድር፡ በርሃት፡ እምስብሐቲሁ፡ ወርኢኩከመ፡ አምሳለ፡ ራእይ፡ ዘርኢኩ፡ ሶበ፡ መጽአ፡ ያማስን፡ ሀገረ፡ ወአርአያ፡ አምሳል፡ ዘርኢኩ፡ በፈለገ፡ ኮበር፡ ወወደቁ፡ በገጽየ፡ ወስብሐተ፡ እግዚአብሔር፡ ቦአ፡ ውስተ፡ ቤት፡ ፍኖተ፡ አንቀጽ፡ ዘገጹ፡ መንገለ፡ ጽባሕ። ወነሥአኒ፡ መንፈስ፡ ወአብአኒ፡ ውስተ፡ ዐ

(col. 3)

ጸድ፡ ውሣጢ፡ ወናሁ፡ መልአ፡ ስብሐተ፡ እግዚአብሔር፡ ውስተ፡ ቤት፡ ወሰማዕኩእንዘ፡ ይቅናገረኒ፡ እምቤት፡ ወብእሲ፡ ሀሎ፡ ይቀውም፡ ኀቤየ፡ ወይቤለኒ፡ ወልደ፡ እጓለ፡ እመሕያው፡ መካነ፡ መንበርየ፡ ወመካነ፡ መከየደ፡ እገርየ፡ ዘአኀድር፡ በህየ፡ ማእክለ፡ ደቂቀ፡ እስራኤል፡ ለዓለም፨ ወኢያርኰሱ፡ እንከ፡ ቤተ፡ እስራኤል፡ ስመ፡ መቅደስየ፡ እሙንቱ፡ ወነገሥቶሙ፡ በበድኖሙ፡ ወበዘምዎቶሙ፡ ወበርኵሰ፡ ነገሥቶሙ፡ ሶበ፡ ይሬስዩ፡ መድረኮሙ፡ ኀበ፡ መድረከየ፡ ወራግዛቲሆሙ፡ ቅሩበ፡ ራግዘትየ፡ ወአረፍት፡ ማእከሌየ፡ ወማእከሌሆሙ፡ ወአርኰሱ፡ ስመ፡ መቅድስየ፡ በግማኔሆሙ፡ ዘገብሩ፡ ወአኅለቅክዎሙ፡ በመዐትየ። ይእዜኒ፡ ያርኅቁ፡ ዝሙቶሙ፡ ወርኵስ፡ ነገሥቶሙ፡ እምኔየ፡ ወአኀድር፡ ማእከሎሙ፡ ለዓለም። አንተ፡ ወልደ፡ እጓለ፡ እመሕያው፡ ንግሮሙ፡ ለቤተ፡ እስራኤል፡ ዘንተ፡ ቤት፡ ወይኅድጉ፡ ግብሮሙ፡ ወኃጢአቶሙ፡ ወእሙንቱ፡ ይረክቡ፡ መቅሠፍቶሙ፡ በአንተ፡ ኵሉ፡ ዘገብሩ፡ ወሥዕሎ፡ ለዝንቱ፡ ቤት፡ ወትርሢቶ፡ ወአናቅጺሁ፡ ወሙፃአቲሁ፡ ወሙባአቲሁ፡ ወኵሎ፡ ግብሮ፡ ታርእዮሙ፡ ወትጽሕፎ፡ በቅድሜሆሙ፡ ይዕቀቡ፡ ትእዛዞ፡ ወኵሎ፡ ሥርዓቶ፡ ወይግበርዎ፡ ወሥዕ፡ ቤቶ፡ ወሥርዓተ፡ ቤት፡ ዘዲበ፡ ርእሰ፡ ደብር፡ ወኵሎ፡ አጽናፈ፡ አውዱ፡ ዘየአውድ፡ ዘየአውድ፡ ቅዱስ፡ ቅዱሳን፡ ከመ፡ ዝ፡ ውእቱ፡ ሕጉ፡ ለቤት፨ ወእሉ፡ አምጣናት፡ ምሥዋዕ፡ በእመታት፡ እመት፡ እመት፡ ጽዱቅ፡ ወስዝር፡ ሕጽኑ፡ ወትሔት፡ እመት፡ ወእመት፡ ርኅቡ፡ ወጽንፉ፡ ኀበ፡ ከናፍር፡ የአውድ፡ የአውድ፡ ስዝር፡ ፩ወዝ፡ ቆሙ፡ ለምሥዋዕ። እምትሔተ፡ ምድር፡ መደብ፡ እስከ፡ ጽንፈ፡ ኦዘራሕ፡ ዘታሕቲት፡ ፪እመት፡ ወግድሙ፡ እመት፡ ፩ወእመደብ፡ ንኡስ፡ እስከ፡ መደብ፡ ዐቢይ፡ ፬እመት፡ ወርኅቡ፡ እመት፡ ወሐሐሬኤል፡ እስከ፡ ላዕለ፡ ከቅርት፡ አርባ

(f. 197r)

(col. 1)

ዕቱ፡ ወሐሐሬኤል፡ ፲ወ፪፡ ኑኁ፡ በ፲ወ፪፡ ግድሙ፡ ርቡዕ፡ ኀበ፡ ፬፡ ርቡአቲሁ። ወአኀዜራኅ፡ ፲ወ፬፡ ኑኁ፡ በ፲ወዐ፡ ርኅብ፡ ኀበ፡ ፬፡ ርቡዓቲሁ፡ ወጽንፍ፡ የአውድ፡ ኪያሃ፡ መንፈቀ፡ እመት፡ ወመደብ፡ ላቲ፡ እመት፡ ዘየአውድ፡ ወመልዕልቴሁ፡ ገጸተ፡ ጽባሕ። ወይቤለኒ፡ ወልደ፡ እጓለ፡ እመሕያው፡ ከመዝ፡ ይቤ፡ አዶናይ፡ እግዚአብሔር፡ አምላክ፡ ከመ፡ ዝ፡ ሥርዓቱ፡ ለምሥዋዕ፡ አመ፡ ይገብርዎ፡ ለአዕርጎ፡ መሥዋዕቶ፡ ወይነዝኁ፡ ላዕሌሁ፡ ደመ፡ ወትሁቦሙ፡ ለካህናት፡ ዘሌዋውያን፡ እለ፡ እምዘርአ፡ ሳዶቅ፡ እለ፡ ይቀርቡ፡ ኀቤየ፡ ይቤ፡ ኦዶናይ፡ እግዚአብሔር፡ ከመ፡ ይትለአኩኒ። ላህመ፡ አሐደ፡ እምነ፡ መራዕይ፡ በእንተ፡ ኃጢአት፡ ወትነሥእ፡ እምነ፡ ደሙ፡ ወትወድዮ፡ ውስተ፡ ፬፡ አቅርንተ፡ ምሥዋዕ፡ ኀበ፡ 4ገጻተ፡ መደብ፡ ወውስተ፡ ጽንፉ፡ አውደ። ወታነጽሕ፡ ኪያሁ፡ ወታስተሰሪ፡ ሎቱ። ወትነሥእ፡ ላህመ፡ ዘኃጢአት፡ ወያውዕይዎ፡ በአፍአ፡ ዘቤተ፡ አፍአሁ፡ ለመቅደስ። ወበሳኒታ፡ ዕለት፡ ታቄርብ፡ ሐርጌ፡ እምነ፡ አጣሌ፡ ንጹሐ፡ በእንተ፡ ኃጢአት፡ ወያነጽሑ፡ ምሥዋዐ፡ በከመ፡ አንጽሑ፡ በላህም። ወሶበ፡ ፈጸምከ፡ አንጽሐታቄርብ፡ ሦረ፡ ወልደ፡ ላህም፡ ንጹሐ፡ ወበሐኰ፡ እምነ፡ አባግዕ፡ ንጹሐ፡ ወታቀርቦሙ፡ ቅድመ፡ እግዚአብሔር፡ ወይወድዩ፡ ካህናት፡ ላዕሌሆሙ፡ ፄወ፡ ወየዐርጉ፡ ኪያሆሙ፡ መሥዋዕተ፡ ለእግዚአብሔር፡ ሰቡሀ፡ መዋዕለ፡ ትገብር፡ ሖርጌ፡ ዘበእንተ፡ ኃጢአት፡ ለዕለት፡ ወሦር፡ ወልደ፡ ላህም፡ ንጹሕ፡ ወበሐኰ፡ እምነ፡ አባግዕ፡ ንጹሐነ፡ ይገብሩ። ሰቡዐ፡ መዋዕለ፡ ያስተስርዩ፡ ለምሥዋዕ፡ ወያንጽሕዎ፡ ወይምልኡ፡ እዴሁ፡ ወይፈጽሙ፡ መዋዕለ፡ ወይከውን፡ በዕለት፡ ሳምንት፡ ወእምድኅሬሁ፡ ይገብሩ፡ ካህናት፡ ላዕለ፡ ምሥዋዕ፡ መሥዋዕተክሙ፡ ወሰላመክሙ፡ ወእሠጠወክሙ፡ ይቤ፡ አጾናይ፡ እግዚአብሔር። ወሜጠኒ፡ ፍኖተ፡ አንቀጽ፡ ዘመቅ

(col. 2)

ደስ፡ ጾናፊ፡ ዘይኔጽር፡ ጽባሐ፡ እንዘ፡ ዕፅው፡ ውእቱ። ወይቤለኒ፡ እግዚአብሔር፡ ዛቲ፡ አንቀጽ፡ ዕፁታ፡ ትነብር፡ ወኢትትረኀው፡ ወአልቦ፡ ዘይበውእ፡ እንተ፡ ህየ፡ እስመ፡ እግዚአብሔር፡ አምላከ፡ እስራኤል፡ ቦአ፡ እንተ፡ ውስቴታ፡ ወትነብር፡ ዕፁታ፡ መኰንን፡ መልአክ፡ ውእቱ፡ ይነብር፡ ውስቴቱ፡ ለበሊዐ፡ ኅብስት፡ በቅድመ፡ እግዚአብሔር፡ አምኖተ፡ ኤላም፡ ዘአንቀጽ፡ ይበውእ፡ ወእምፍኖቱ፡ ይወፅእ። ወአብአኒ፡ ፍኖተ፡ አንቀጽ፡ ሰሜናዊ፡ ኀበ፡ ገጸ፡ ቤት፡ ወርኢኩ፡ ህየ፡ መልአ፡ ስብሐተ፡ እግዚአብሔር፡ ውስተ፡ ቤተ፡ እግዚአብሔር፡ ወወደቀ፡ በገጽየ፡ ወይቤለኒ፡ እግዚአብሔር፡ ወልደ፡ እጓለ፡ እመሕያው፡ ዕቀብ፡ በልብከ፡ ወርኢ፡ በአዕይንቲከ፡ ወስማዕ፡ በእዘኒከ፡ ወኵሎ፡ ዘአነ፡ እነግረከ፡ በኵሉ፡ ሥርዓተ፡ ቤተ፡ እግዚአብሔር፡ ወኵሉ፡ ሕጉ፡ ወረሲ፡ ልበከ፡ ለሙባአ፡ ቤት፡ በኵሉ፡ ሙፃአ፡ መቅደስ። ወበሎሙ፡ ለመሪራን፡ ቤተ፡ እስራኤል፡ ከመዝ፡ ይቤ፡ አጾናይ፡ እግዚአብሔር፡ አከለክሙ፡ ኵሉ፡ ርኵስክሙ፡ ቤተ፡ እስራኤል፡ ዘአባእክሙ፡ ውሉደ፡ ነኪር፡ ቈላፋነ፡ ልብ፡ ወቈላፋነ፡ ሥጋ፡ በከመ፡ የሀልዉ፡ በመቅደስየ፡ ለአርኵሶተ፡ ቤትየ፡ ሶበ፡ ታቀርቡ፡ ኅብስትየ፡ ወስብሐ፡ ወደመ፡ ወኀደጉ፡ ሕግየ፡ በኵሉ፡ ግማኔክሙ፡ ወኢዓቀብክሙ፡ ትእዛዞ፡ መቅደስየ፡ ወትሠይሙ፡ ለእለ፡ የዓቅቡ፡ ትእዛዝየ፡ በመቅደስየ፡ ለከሙ። ከመዝ፡ ይቤ፡ አደናይ፡ እግዚአብሔር፡ ኵሉ፡ ደቂቀ፡ ነኪር፡ ቈላፈ፡ ልብ፡ ወቈላፈ፡ ነፍሳት፡ ኢይባእ፡ ውስተ፡ መቅደስየ፡ ለኵሉ፡ ውሉደ፡ ነኪር፡ ዘማእከለ፡ ደቂቀ፡ እስራኤል፡ ዘእንበለ፡ ሌዊዊያን፡ ዘርኅቁ፡ እምኔየ፡ በጌጋየ፡ እስራኤል፡ እለ፡ ስሕቱ፡ እምኔየ፡ ድኅረ፡ ርኵሶሙ፡ ወይነሥኡ፡ ኃጢአቶሙ፡ ወይከውኑ፡ ውስተ፡ መቅደስየ፡ ላእካነ፡ እለ፡ የዓቅቡ፡ አናቅጸ፡ ቤት፡ ወይትለአኩ፡ ለቤት፡ እሙንቱ፡ ይጠብሑ፡ መሥዋዕተ፡ ወመሥዋዕተ፡ ሕዝ

(col. 3)

ብ፡ ወእሙንቱ፡ ይቀውሙ፡ በቅድሜሆሙ፡ ወይትለአክዎሙ፡ እስመ፡ ተልእኩ፡ ሎሙ፡ ለቅድመ፡ ርኵሶሙ፡ ወኮነ፡ ለቤተ፡ እስራኤል፡ ደዌ፡ ኃጢአት፡ በእንተ፡ ዝንቱ፡ አንሣእኩ፡ እዴየ፡ ላዕሌሆሙ፡ ይቤ፡ እግዚአብሔር፡ አዶናይ፡ ወነሥኡ፡ ኃጢአቶሙ። ወኢይቀርቡ፡ ኀቤየ፡ ለተክህኖ፡ ሊተ፡ ወለቀሪብ፡ ኀበ፡ ኵሉ፡ ቅድሳትየ፡ ኀበ፡ ቅድስተ፡ ቅዱሳን፡ ወነሥኡ፡ ኀሣሮሙ፡ ወግማኔሆሙ፡ ዘገብሩ፡ ወረሰይኩ፡ ኪያሆሙ፡ ዐቀብተ፡ ትእዛዘተ፡ ቤት፡ ለኵሉ፡ ግበሪሁ፡ ወለኵሉ፡ ዘይትገበር፡ ውስቴቱ። ወካህናት፡ ሌዋዊያን፡ ደቂቀ፡ ሰደቅ፡ እለ፡ የዐቅቡ፡ ትእዛዞ፡ መቅደስየ፡ ሶበ፡ አበሱ፡ ደቂቀ፡ እስራኤል፡ እምኀቤየ፡ እሙንቱ፡ ይቀርቡ፡ ኀቤየ፡ ከመ፡ ይትለአኩኒ፡ ወይቀውሙ፡ ቅድሜየ፡ ከመ፡ ያቅርቡ፡ ሊተ፡ ስብሐ፡ ወደመ፡ ይቤ፡ አዶናይ፡ እግዚአብሔር፡ እሙንቱ፡ ይባኡ፡ ውስተ፡ መቅደስየ፡ ወእሙንቱ፡ ይቀርቡ፡ ኀበ፡ ማዕድየ፡ ከመ፡ ይትለአኩኒ፡ ወይዕቀቡ፡ ትእዛዝየ፡ ሶበ፡ ይበውኡ፡ ውስተ፡ አንቀጽ፡ ውሣዉ፡ ልብሰ፡ አጌ፡ ይልበሱ፡ ወኢየሀሉ፡ ዲቤሆሙ፡ ፀምር፡ ሶበ፡ ይትለአኩ፡ ውስተ፡ ዐፀደ፡ አንቀጽ፡ ውሣጢ፡ ወበቤት፡ ወበነ፡ ዘዓጌ፡ ይኩን፡ ላዕለ፡ ርእሶሙ፡ ወደርማንቅ፡ ዘዓጌ፡ ይኩን፡ ላዕለ፡ ሐቌያቲሆሙ፡ ወኢይቅንቱ፡ ማእሰ። ወሶበ፡ ይወፅኡ፡ ውስተ፡ ዓፀደ፡ ጸናፈ፡ ኀበ፡ ዓፀድ፡ ዘአፍአ፡ ኀበ፡ ሕዝብ፡ ያውርዱ፡ አልበሲሆሙ፡ ዘተልእኩ፡ ቦሙ፡ ወያነብሩ፡ ኪያሆሙ፡ ውስተ፡ ኤስኬድሬ፡ ቅዱስ፤ ወይለብሱ፡ አልበሰ፡ ካልአተ፡ ወኢይቀድሱ፡ ሕዝበ፡ በአልባሲሆሙ፡ ወርእሶሙ፡ ኢይቀርጹ፡ ወኢይሥጥጡ፡ አልባሲሆሙ፡ ተከድኖ፡ ይትከደኑ፡ አርእስቲሆሙ፡ ወይነ፡ ኢይሰትዩ፡ ኵሉ፡ ካህን፡ ሶበ፡ ይበውኡ፡ ውስተ፡ ዐዐድ፡ ውሣጢ። ወመበለት፡ ወእንተ፡ አውፅእዋ፡ ኢያውስቡ፡

(f. 197v)

(col. 1)

ሎሙ፡ አንስተ፡ ዘእንበለ፡ ዳእሙ፡ ድንግል፡ እምዘርአ፡ ቤተ፡ እስራኤል፡ ወመበለተ፡ እንተ፡ ኮነት፡ መበለተ፡ እምካህን፡ ይነሥኡ፡ ወለሕዝብየ፡ ይምህሩ፡ ማእከለ፡ ቅዱስ፡ ወማእከለ፡ ሁል፡ ማእከለ፡ ርኩስ፡ ወማእከለ፡ ንጹሕ፡ ያየድዕዎሙ፡ ወዲበ፡ ቅስት፡ እሙንቱ፡ ይቀውሙ፡ ለፍትሕ፡ ከመ፡ ፍትሕየ፡ ወይፍትሑ፡ ሕግየ፡ ወሥርዐት፡ የ፡ በኵሉ፡ በዐላትየ፡ የዓቅቡ፡ ወሰንበታትየ፡ ይቀድሱ፡ ወኀበ፡ ዘሞቀ፡ ሰብእ፡ ኢይባኡ፡ ለተገምኖ፡ እመኒ፡ ለአብ፡ ወለእም፡ ወለወልድ፡ ወለወለት፡ ለእኅው፡ ወለእኅት፡ እንተ፡ ኮነት፡ ለብእሲ፡ ይረኵሱ፨ ወእምድኅረ፡ ነጽሐ፡ ሶቡዐ፡ መዋዕለ፡ ይኄልቁ፡ ሎቱ፡ ወለዕለተ፡ ይበውእ፡ ውስተ፡ መቅዱስ፡ ውስተ፡ ዐፀድ፡ ውሳጢ፡ ወተልእኮ፡ ውስተ፡ ቅድስት፡ ያቄርብ፡ ዘኃጢአተ፡ ይቤ፡ አዶናይ፡ እግዚአብሔር፨ ወተከውን፡ ሎሙ፡ ርስተ፡ አነ፡ መክፈልቶሙ፡ ወመከፈልት፡ ኢትሁብዎ፡ ሙ፡ ውስተ፡ እስራኤል፡ አነ፡ መክፈልቶሙ፡ ዘመባእ፡ ወዘኃጢአት፡ ወንስሐ፡ እሙንቱ፡ ይበልዑ፡ ወኵሉ፡ ዘየሐርሙ፡ ውስተ፡ እስራኤል፡ ሎሙ፡ ይኩን። ወቀዳሚተ፡ ማእረርክሙ፡ ወኵሎ፡ መባአክሙ፡ ትሁቡ፡ ለካህን፡ ከመ፡ ይኩን፡ በረከት፡ ውስተ፡ ቤትኩ። ወኵሎ፡ ርኵሰ፡ ወብላዓ፡ አርዌ፡ እምውስተ፡ አዕዋፍ፡ ወእንስሳ፡ ኢይብልዑ፡ ካህናት፨ ወሶበ፡ ትከፍሉ፡ ምድረ፡ ወመክፈልት፡ ታበውኡ፡ መባአ፡ ለእግዚ፡ አብሔር፡ ቅዱስ፡ እምነ፡ ምድር፡ ኑኁ፡ ክልኤቱ፡ እልፍ፡ ወኃምሰ፡ ምእት፡ ወርኅቡ፡ እልፍ፡ ቅዱስ፡ ውእቱ፡ በኵሉ፡ ይወሉ፡ ዘአውዱ። ወይኩኑ፡ እምዝንቱ፡ ኀበ፡ ቅዱሰ፡ 5፡ ፻፡ በ፭፻፡ ርቡዐ፡ በአውዱ፡ ወ፶፡ እመት፡ ዘይፈልጥ፡ ሎቱ፡ አውደ፡ እምአውዱ። ወእምነ፡ ዝንቱ፡ መስፈርት፡ ወትሰፍ

(col. 2)

ር፡ ኑኁ፡ ፪፡ ፻፻፡ ወ፶፡) ወርኅቡ፡ \*፡ ዘውስቱቱ፡ መቅደሰ፡ ቅድስተ፡ ቅዱሳን። ቅዱሰ፡ እምነ፡ ምድር፡ ውእቱ፡ ለካህናት፡ እለ፡ ይትለአኩ፡ ለመቅደሰ፡ ይኰን፡ እለ፡ ቅሩባን፡ ለመልእክተ፡ እግዚአብሔር፡ ወይኩኑ፡ ሎሙ፡ መካነ፡ ለአብያቲሆሙ፡ ወመቅደስ፡ ለቅድሶት፡ ወ፳፻፻፡ ወ፶፡ ሞእት፡ ኑኁ፡ ወ\*ርኅቡ፡ ይኩን፡ ለሌዋዊያን፡ እለ፡ ይትለአኩ፡ ለቤተ፡ እሙንቱ፡ ይወርሱ፡ ሰርስት፡ ፳፡ ለነቢር፡ መመአኀዘ፡ ሀገር፡ ትሁብ፡ ፶፡)፡ ርኅቡ፡ ወኑኁ፡ ፩፡ ፻፻፡ ወ፶፻፡ ምስለ፡ መባአ፡ ዘቅዱስ፡ ለኵሎ፡ ቤተ፡ እስራኤል፡ ይኩን። ወለመኰንን፡ እምለፌ፡ ወእምለፌ፡ ለመባእ፡ ቅዱሰ። ወለመዐኀዛ፡ ሀገር፡ ኀበ፡ ገጸ፡ መባእ፡ ቅዱስ፡ ወኀበ፡ ገጾ፡ መአኀዘ፡ ሀገር፡ እመንገለ፡ ባሕሮ፡ ባሕረ፡ ወእመንገለ፡ ጽባሕ፡ ጽባሐ። ወኑኁ፡ አምሳለ፡ አሐዱ፡ እመክፈልታት፡ እምደወለ፡ ባሕር፡ እስከ፡ ደወለ፡ ጽባሕ። ለምድር፡ ይኩን፡ ሎቱ፡ ለእኂዝ፡ ውስተ፡ እስራኤል፡ ወኢየዐምፁ፡ እንከ፡ መኳንንቲሆሙ፡ ለሕዝብየ፡ ወምድረ፡ ይሁቡ፡ ለቤተ፡ ስራኤል፡ ለነገዶሙ። ከመዝ፡ ይቤ፡ እግዚአብሔር፡ አዶናይ፡ አከለክሙ፡ መኳንንተ፡ እስራኤል፡ ዐመፃ፡ ወግፍዕ፡ አሰስሉ። ፍትሐ፡ ወጽድቀ፡ ግበሩ፡ አርኅቁ፡ ተአግሎተክሙ፡ እምላዕለ፡ ሕዝብየ፡ ይቤ፡ አዶናይ፡ እግዚአብሔር። መዳልወ፡ ጽድቀ፡ ወኢፈ፡ ዘጽድቅ፡ ወባተ፡ ዘጽድቅ፡ ይኩን፡ ለክሙ፡ ኢፍመባተ፡ ዕሩየ፡ አሐደ፡ ይኩን፡ ለነሢእ፡ አሥራቱ፡ ለሆሜር፡ ባት፡ ወ0እዴሁ፡ ለሆሜርኢፍ፡ ኀበ፡ ሆሜር፡ ይኩን፡ መሥፈርቱ። ወሰቅል፡ ዕሥራ፡ አቦሊ፡ ወዕሥራ፡ ሰቅል፡ ወ፳፡ ወ፭፡ ሰቅል፡ ፲፡ ወኃምስቱ፡ ስቅል፡ ምናን፡ ይኩን፡ ለክሙተ፡ ወዝንቱ፡ ዘታበውኡ፡ ሳድሲት፡ ኢፍ፡ እምሆሜር፡ ዘእምሰርናይ፡ ወመክዕቢተ፡ ስሱ፡ ኢፍ፡ እምሆሜር፡ ሰገመ፡ ወሥርአተ፡

(col. 3)

ቅብዕ፡ ባቲ፡ ቅብአ፡ ወአሥራቲሁ፡ ለባት፡ እምቆሮሰ፡ ዐሥሩ፡ ባት፡ ሆሜር፡ እስመ፡ ፲፡ ባተ፡ እምሆሜር። ወአሐቲ፡ በግዕት፡ እምነ፡ አባግዕ፡ እምክልኤቱ፡ ምእት፡ እምነ፡ ጥሪተ፡ እስራኤል፡ ለቍርባን፡ ወለመሥዋዕተ፡ ወለሰላም፡ ወለአስተሰርዮ፡ ላዕሌሆሙ፡ ይቤ፡ አዶናይ፡ እግዚአብሔር፡ ኵሉ፡ ሕዝበ፡ ምድር፡ ያበውኡ፡ ዘንተ፡ ወለመኵንን፡ በእስራኤል። ወላዕለ፡ መኰንን፡ ይኩን፡ መሥዋዕት፡ ወቈርባን፡ ወሞጻሕት፡ በበዐላት፡ ወበሠርቀ፡ አውራህ፡ ወበሰናብት፡ በኵሉ፡ በዐላተ፡ ሆሙ፡ ለቤተ፡ እስራኤል፡ ውእቱ፡ ይገብር፡ ዘኀጢአት፡ ወቍርባነ፡ ወመሥዋዕተ፡ ወዘሰላም፡ ለአስተስርዮ፡ በእንተ፡ ቤተ፡ እስራኤል። ከመዝ፡ ይቤ፡ አዶናይ፡ እግዚአብሔር፡ በቀዳሚ፡ ወርኅ፡ አመ፡ ርእሳ፡ ሠርቅ፡ ትነሥኡ፡ ላህመ፡ እምነ፡ መራእይ፡ ዘአልቦ፡ ነሙረ፡ በዘ፡ ታነጽሑ፡ መቅደስ፡ ወይነሥእ፡ ካህን፡ እምደሙ፡ ዘኃጢአት፡ ወይነዝኅ፡ ውስተ፡ አርባዕቱ፡ መዓዝዝኒሁ፡ ለቤት፡ በውስተ፡ አርባዕቱ፡ ገዳቲሁ፡ ለአዝራሕ፡ ዘምሥዋዕ፡ ወውስተ፡ መዐዝኒሁ፡ ለአንቀጸ፡ ዐፀድ፡ ውሳጢ። ወኮማሁ፡ ትገብሩ፡ በሰቡዐ፡ ሠርቅ፡ እምብእኢማእምር፡ ወሕዩጥ፡ ሲ፡ ሽጊሕ፡ ወሚፌቲ፡ ወታሰተስርዩ፡ ለቤት፡ በቀዳሚ፡ ወርኅ፡ አመ፡ አሡሩ፡ ወረቡዑ፡ ለሠርቅ፡ ይኩን፡ ለክሙ፡ ፋሲካ፡ በዐለ፡ ሰቡዐ፡ መዋዕለ፡ ናእተ፡ ትበልዑ። ወይገብር፡ መኰንን፡ በውእቱ፡ ዕለት፡ በእንተ፡ ርእሱ፡ ወበእንተ፡ ኵሉ፡ ሕዝበ፡ ምድር፡ ላህመ፡ ዘኃጢአት፡ ወሱባዔ፡ መዋዕል፡ ዘበዐል፡ ይገብሮ፡ መሥዋዕተ፡ ለእግዚአብሔር፡ ሰብዐተ፡ አልህምተ፡ ወሰብዐተ፡ ሐራጊተ፡ እለ፡ አልቦሙ፡ ነውረ፡ ላዕለት፡ ሳቡዐ፡ መዋዕለ፨ ወለኃጢአት፡ ሐርጌ፡ እምውስተ፡ አብሌ፡ ለዕለት፡ ወቈርባነ፡ ኢፍ፡ ለላህም፡ ወኢፍ፡ ለሐርጌ፡

(f. 198r)

(col. 1)

ይገብር፡ ወቅብእ፡ ኢነ፡ ለኢፍ። ወበወርኅ፡ ሰብእ፡ አመ፡ ዐሡሩ፡ ወኃሙሱ፡ ለሠርቅ፡ በዐለ፡ ይገብር፡ ከማሁ፡ ሰቡዐ፡ መዋዕለ፡ ዘኃጢአተ፡ ወመሥዋዕት፡ ወቈርባነ፡ ወቅብእ። ከመዝ፡ ይቤ፡ እግዚአብሔር፡ እግዚእ፡ አንቀጽ፡ ዘዐፀድ፡ ውሳጢ፡ ዘይኄጽር፡ ጽባሐ፡ ዕፅወ፡ ይንበር፡ ስድስተ፡ መዋዕለ፡ ግብር፡ ወበዕለተ፡ ሰንበት፡ ይትረኀው፡ ወበዕለተ፡ ሠርቅ፡ ይትረኃው፡ ወይባእ፡ ንጉሥ፡ ፍኖተ፡ ኤላም፡ እምጸናፌ፡ ዴዴ፡ ወይቀም፡ ቅድመ፡ ኆኅት፡ ወይገብሩ፡ ካህናት፡ መሥዋዕቶ፡ ወዘመድኃኒቱ፡ ወይሰግድ፡ ውስተ፡ መድረከ፡ ኆኅት፡ ወይፃእ፡ ወኢይትዐፀው፡ ኆኅቱ፡ እስከ፡ ሰርከ፡ ወይሰግዱ፡ ሕዝበ፡ ምድር፡ ቅድመ፡ ይእቲ፡ ኆኅት፡ በበ፡ ሰናብት፡ ወበበ፡ ሠርቀ፡ ወርኅ፡ ቅድመ፡ እግዚአብሔር። ወያበውእ፡ መባአ፡ መኰንን፡ በዕለተ፡ ሰንበት፡ ሰድስተ፡ አባግዐ፡ ንጹሐነ፡ ወሐርጌ፡ ንጹሐ፡ እለ፡ አልቦሙ፡ ነውረ። ወቁርባነ፡ ኢፍ፡ ለሐርጌ፡ ወለአባግዕ፡ መባአ፡ ኃብጸ፡ እዴሁ ፡ ወቅብአ ፡ ኢነ ፡ ለኢፍ ፡ ፡ ወበዕለተ ፡ ሰርቀኒ ፡ ላህመ ፡ እጓለ ፡ ንጹሐ ፡ ወስድስት ፡ አባጣዐ፡ ወሐርጌ፡ ንጹሐን፡ ይኩኑ፡ ወኢፈ፡ ለላህም፡ ወኢፈ፡ ለሐርጌ፡ ይገብር፡ ቊርባነ፡ ወለአባግዕ፡ በከመ፡ ይረከብ፡ እዴሁ፡ ወቅብ፡ ኢን፡ ለኢፍ፡ ፡ ወሶበ፡ ይበውእ፡ ንጉሥ፡ ፍኖተ፡ ኤላም፡ ዘአንቀጽ፡ ይበውእ፡ ወበፍኖቱ፡ ይጻዕ፡ ወሶበ፡ ይበውኡ፡ ሕዝበ፡ ምድር፡ ቅድመ፡ እግዚአብሔር፡ በበዐባት፡ ዘይበውእ፡ እንተ፡ አንቀጽ፡ ሰሜናዊ፡ ለሰጊድ፡ ይወጽዕ፡ ፍኖተ፡ አንቀጽ፡ ደቡላዊ፡ ወዘይበውእ፡ ፍኖተ፡ አንቀጽ፡ ደቡባዊ፡ ይወፅእ፡ ፍኖተ፡ አንቀጽ፡ ሰሚናዊ፡ ወኢይትመየጥ፡ ፍኖተ፡ አንቀጽ፡ ዘቦአ፡ ውስተቱ፡ አለ፡ እስመ፡ ኀበ፡ አንጸረ፡ ይወፅእ፡ ወንጉሥሰ፡ ይበውእ፡ ሶበ፡ ይበውኡ፡ ማእከሎሙ፡ ወሶበ፡ ይወፅኡ፡ ይወፅእ፡ ይወፅእ። ወበበዓላት፡ ወበዕድ፡ ሜያት፡ ይኩን፡ ቁርባን፡ ኢፍ፡ ለላህም፡ ወኢፍ፡ ለሓር፡ ጌ፡ ወለአባግዕ፡ ቁርባነ፡ እዴሁ፡ በከመ፡ ረከበ፡ ወቅብአ፡ ኢን፡ ለኢፍ። ወሶበ፡ ይገብር፡ መኰንን፡

(col. 2)

መሥዋዕተ፡ ፈቃድ፡ አው፡ ዘመድኃኒት፡ ዘፈቃድ፡ ለእግዚአብሔር፡ ወያርኅው፡ ሎቱ፡ አናቅጸ፡ ዘይኔጽር፡ ጽባሐ፡ ወይገብር፡ መሥዋዕቶ፡ ወዘመድኀኒቱ፡ በከመ፡ ይገብር፡ በዕለተ፡ ሰንበት፡ ወይወፅእ፡ ወይትዐጸው፡ ኆኅት፡ ጠፂኦ። ወመኀሰፀ፡ ዘዐመት፡ ትገብር፡ መሥዋዕተ፡ ለእግዚአብሔር፡ ኵሎ፡ አሚረ፡ ዘበነግህ፡ ይገብሩ፡ ወቁርባነ፡ ትገብር፡ ላዕሌሁ፡ በበ፡ ነግህ፡ ሳድሲተ፡ እዴሁ፡ ለኢፍ፡ ወቅብአ፡ ሣልሲት፡ ኢን፡ ላሮሰ፡ ሰንዳሌ፡ መሥዋዕተ፡ ለእግዚአብሔር፡ ሕግ፡ ዘለዓለም፡ ዘዘልፍ። ወይገብሩ፡ መኀስኤ፡ መቈርባነ፡ ወቅብአ፡ በበ፡ ነግህ፡ መሥሞዕተ፡ ለዘልፍ። ከመዝ፡ ይቤ፡ አዶናይ፡ እግዚአብሔር፡ ሶበ፡ ይሁብ፡ መኰንን፡ ሀብተ፡ ለብእሲ፡ እምውሉዱ፡ ርስቲ፡ ውእቱ፡ ለወልዱ፡ ትከውን፡ እኅዞቶሙ፡ ይእቲ፡ ለርሰቱ። ወለእመ፡ ወሀበ፡ ሀብተ፡ እምርሳቲ፡ ለአሐዱ፡ እምአግብርቲሁ፡ ትከውን፡ ሎቱ፡ እስከ፡ ዐመተ፡ ኅድገት፡ ወትተመየጥ፡ ለመኰንን። አላ፡ ርስተ፡ ወልድ፡ ሎቶሙ፡ ትከውን፡ ወኢይንሣእ፡ መኰንን፡ እምርስተ፡ ሕዝብ፡ በትእግልቶሙ፡ ወእምእኅዘቶሙ፡ እምርስቱ፡ ያስተዋርሰ፡ ለወልዱ፡ ከመ፡ ኢይዘረዉ፡ ሕዝብየ፡ ብእሲ፡ እምርሳቲተወአብአኒ፡ እንተ፡ ሙባእ፡ ዘዲበ፡ መትክፍተ፡ አንቀጽ፡ ኀበ፡ ኤስኬይሬ፡ ቀዲሰ፡ ዘካህናት፡ ዘይኔጽር፡ ሰሜነ፨ ወናሁ፡ ህየ፡ መካን፡ በገቦሆሙ፡ መንገለ፡ ባሕር፡ መይቤለኒ፡ ዝመካን፡ ዘያበሰሉ። ህየ፡ ካህናት፡ ዘንስሐ፡ ወዘኃጢአተ፡ ዘይገብሩ፡ ኅብሰተ፡ ቈርባን፡ ከመ፡ ኢይፃእ፡ ኀበ፡ ዐፀድ፡ ጸናፊ፡ ለቀድሶ፡ ሕዝብ። ወአውጽአኒ፡ ውስተ፡ ዐፀድ፡ ጸናፊ፡ ወመሰደኒ፡ ኀበ፡ ዐር፡ ባዕቱ፡ መዐዝነ፡ ዐፀድ፡ ወናሁ፡ ዐፀድ፡ በማእዘንተ፡ ዐፀድ፡ ዐፀድ፡ በመዐዝነ፡ ዐፀድ፡ ውስተ፡ አርባዕቱ፡ መዐዝነ፡ ዐፀድ፡ አዕጻዳተ፡ ቄውሩት፡ ፬ርብዐ፡ ኑኃ፡ ወሰላሳ፡ ግድማ፡ መስ

(col. 3)

ፈርት፡ አሐዱ፡ ለአርባዕቲሆሙ፡ ወጠውር፡ የአውድ፡ ቦሙ፡ አውደ፡ ለአርባዕቲሆሙ፡ ወኀበ፡ ያበሰሉ፡ ገብሩ፡ እምታሕተ፡ ሐጤሩት። ወይቤለኒ፡ እሉ፡ ቤተ፡ መበሰላን፡ እለ፡ ያበሰሉ፡ ህየ፡ ላእካነ፡ ቤተ፡ መሥዋዕቶሙ፡ ለሕዝብ። ወሜጠኒ፡ ኀበ፡ ኆኅተ፡ ቤት፡ ወናሁ፡ ማይ፡ ይወፅእ፡ እምታሕተ፡ አንቀጸ፡ ቤተ፡ ጽባሐዊ፡ እስመ፡ ገጸ፡ ቤት፡ ይኔጽር፡ ጽባሕ፡ ወማያት፡ ይወርዱ፡ እምታሕተ፡ መትከፍተ፡ ቤቱ፡ ዘየማን፡ እምደቡብ፡ ምሥዋዕ፡ ወአውፅአኒ፡ ፍኖተ፡ አንቀጽ፡ ሰሜናዊ፡ ወአአደኒ፡ ፍኖተ፡ ጸናፊ፡ ኀበአንቀጽ፡ ጸናፊ፡ ፍኖተ፡ ዘይኔጽር፡ ጽባሐ፡ ወናሁ፡ ማይ፡ ይውኅዝ፡ እመትከፍት፡ ዘየማን፡ ወመጽአ፡ ብእሴ፡ ቃዴሞ፡ ወመስፈርት፡ በአዴሁ፡ ወሰፈረ፡ ዐሠርተ፡ ምእተ፡ በአመት፡ ወአዕደወኒ፡ ውስተ፡ ማይ፡ ሚኤፌሰይም፡ ወሰፈረ፡ ዐሠርቀ፡ ምእተ፡ ወአዕደወኒ፡ ውስተ፡ ማይ፡ እስከ፡ ብርክ፡ ወሰፈረ፡ ዐሠርተ፡ ምአተ፡ ወአዕደወኒ፡ እስከ፡ ሐቃ። ወሰፈረ፡ ዐሠርተ፡ ምእተ፡ ፈለገ፡ ዘኢይክል፡ ለዓዲው፡ እስመ፡ ዐቢይ፡ ውሒዘ፡ ሚሸሁ፡ ውኂዝ፡ ዘኢየበድውዎ። ወይቤለኒ፡ ርኢኮኑ፡ ወልደ፡ እጓለ፡ እመሕያው። ወወሰደኒ፡ ወሜጠኒ፡ ኀበ፡ ድንጋገ፡ ፈለግ፡ ወሶበ፡ ሜጠኒ፡ ወናሁ፡ ውስተ፡ ድንጋገ፡ ፈለግ፡ ብዙኅ፡ ዕፀው፡ ጥቀ፡ እምለፌሂ፡ ወእምለፌሂ፡ ወይቤለኒ፡ ዝማይ፡ ይወፅእ፡ ኀበ፡ ገሊላ፡ ጽብሐዊ፡ ወይመርድ፡ ላዕለ፡ ዐረብ፡ ወይበጽሕ፡ ኀበ፡ ባሕር፡ ወይፌውሶ፡ ለማይ፡ ዘይወፅእ፡ እምኵሉ፡ ነፍሰ፡ ነፍሰ፡ እንስሳ፡ ዘይወፅእ፡ ኀበ፡ ኵሉ፡ ዘይበውእ፡ ህየ፡ አፍላግ፡ ወይመልአ፡ ዐሣት፡ ውስቴቱ፡ እስመ፡ ይበውኡ፡ እሉ፡ ማያት፡ ወይፌውሱ፡ ወየሐይው፡ ኵሉ፡ ዘይመጽእ፡ ህየ፡ ፈለግ፡ ፡ ወይመጽኡ፡ መሠግራን፡ እምነ፡ ኤንጊዲ፡ ወእሰኬኤን፡ ኤጋሊም፡ ወይረቡ፡ ህየ፡ መሣግሪ

(f. 198v)

(col. 1)

ሆሙ፡ ወዐሣቲሁኒ፡ ከመ፡ ዐሣተ፡ ባሕር፡ ዐበይት፡ ወብዙኅ፡ ፈድፋደተ፡ ጥቀ። ወይወፅእ፡ ድንጋገ፡ ፈለግ፡ ለፌሂ፡ ወለፌሂ፡ ኵሉ፡ ዕፅ፡ ዘይበልዑ፡ ኢይተነገፍ፡ ቈጽሉ፡ ወኢይየብሶ፡ በላዕሌሁ፡ ፍሬሁ፡ ሐዲስ፡ ይትረከብ፡ ኵሎ፡ ጊዜ፡ እስመ፡ ማዩ፡ እምነ፡ መቅደሰ፡ ይወፅእ፡ ወይከውን፡ ፍሬሁ፡ ለሲሳይ፡ ወቈጽሉ፡ ለፈውስ። ከመዝ፡ ይቤ፡ እግዚአብሔር፡ እግዚእ፡ ዝብሔር፡ መክፈልተ፡ ርስቶሙ፡ ለ፲ወ፪፡ ሕዝበ፡ ደቂቀ፡ እስራኤል፡ ለዮሴፍ፡ ክልኤ፡ ሐብል። ወተዋረሱ፡ ኪያሃ፡ ብእሲ፡ ምስለ፡ ቢጹ፡ እስመ፡ አንሣእኩ፡ እደውየ፡ ከመ፡ አሀቦሙ፡ ለአበዊሆሙ፡ ወትከፍሉ፡ ዘንተ፡ ምድረ፡ ለክሙ፡ ወዝ፡ ደወሰ፡ ምድር፡ ዘመንገለ፡ ሰሜን፡ እምነ፡ ባሕር፡ ዐቢይ፡ ፍኖተ፡ ሔቴሌን፡ ለበዊዕ፡ ዴዳዳ፡ ወሔማት፡ ኬሩታህ፡ ወሴካሪም፡ ዘማእከለ፡ ይወለ፡ ደማስቆ፡ ወማእከለ፡ ይወለ፡ ኤማተ፡ ሐጼር፡ ሐቲኩን፡ ዘኀበ፡ ደወለ፡ ኀዊራን። ወይከውን፡ ደወል፡ አምነ፡ ባሕር፡ ሐዳር፡ ወኤኖን፡ ደወለ፡ ደማስቆ፡ ወሰሜን፡ ሰሜናዊ፡ ወይወለ፡ ኤማት፡ ዘመንገለ፡ ሰሜን። ወዘመንገለ፡ ጽባሕ፡ እማእከለ፡ ሐዊራን፡ ወእማእከለ፡ ደማስቆ፡ ወእማእከለ፡ ገለአድ፡ ወእማእከለ፡ ምድረ፡ እስራኤል፡ ዮርዳኖስ፡ እምደወለ፡ ላዕለ፡ ባሕር፡ ጽባሐዊ፡ ትሜጥኑ፡ ዘመንገለ፡ ጽባሕ። ወዘመንገለ፡ ይቡብ፡ ቴማን፡ እምፊንቆን፡ እስከ፡ ባሕረ፡ ሜሪቦት፡ ቃዴስ፡ ዘተስፍሐ፡ ኀበ፡ ባሕር፡ ዐቢይ፡ ወመንገለ፡ ቴማን፡ ደቡባዊ፡ ወዘመንገለ፡ ባሕር፡ ባሕር፡ ዐቢይ፡ ውሡን፡ እስከ፡ ቅድመ፡ ለበዊኦ፡ ኤማት፡ ዝንቱ፡ ዘመንገለ፡ ባሕር፡ ወትትካፈሉ፡ ዘንተ፡ ምድረ፡ ለ፲፡ ወ፪፡ ሕዝበ፡ እስራኤል፡ ወትትዐዐውዋ፡ ርስተ፡ ለክሙ፡ ወለፈላስያን፡ በማእከሌክሙ፡ እለ፡ ወለዱ፡ ደቂቀ፡ በማእከሌ

(col. 2)

ክሙ፡ ወይከውኑክሙ፡ ከመ፡ ዘውስተ፡ እስራኤል፡ ፍጥረቶሙ፡ ምስሌክሙ፡ ይትዐፀው፡ ርስተ፡ ማእከለ፡ ነገደ፡ እስራኤል። ወይሄሉ፡ ውስተ፡ ነገድ፡ ዘፈለሰ፡ ፈላሲ፡ ኀቤሁ፡ ህየ፡ ትከፍልዋ፡ ይቤ፡ አዶናይ፡ እግዚአብሔር፡ ወዝ፡ ውእቱ፡ አስማቲሆሙ፡ ለነገድ፡ እምወሠን፡ ሰሜናዊ፡ ኅበ፡ እደ፡ ፍኖተ፡ ሄቲሌን፡ ለሙፃአ፡ ኤማት፡ ኀበ፡ ሐዓጸደ፡ ኤናን፡ ደወለ፡ ደማስቆ፡ ሰሜናዊ፡ ኀበ፡ እደ፡ ኤማት፡ ወይከውን፡ ሎቱ፡ ምዕራብ፡ መንገለ፡ ጽባሕ፡ ባሕረ፡ ዳን፡ ፩። ወእምነ፡ ወሠነጻን፡ ጽባሐዊ፡ እስከ፡ ባሕረ፡ አሴር፡ አሐቲ፡ ወአምነ፡ ወሠነ፡ አሴር፡ እመንገለ፡ ጽባሕ፡ እስከ፡ ባሕረ፡ ንፍታሌም፡ አሐቲ፡ ወእምወሠነ፡ ንፍታሌም፡ እምጽባሒሁ፡ እስከ፡ ባሖረ፡ ምናሴ፡ አሐቲ። ወእምወሠነ፡ ምናሴ፡ አምጽባሒሁ፡ እስከ፡ ባሕረ፡ ኤፍሬም፡ አሐቲ። ወእምወሠነ፡ ኤፍሬም፡ አምጽባሒሁ፡ እስከ፡ ባሕረ፡ ሮቤል፡ አሐቲ። ወእምወሠነ፡ ሮቤል፡ እምጽባሒሁ፡ እስከ፡ ባሕረ፡ ይሁዳ፡ አሐቲ። ወዲበ፡ ወሠነ፡ ይሁዳ፡ እመንገለ፡ ጽባሕ፡ እስከ፡ መንገለ፡ ባሕር፡ ይከውን፡ መባእ፡ ዘተፈልጡ፡ ፪፡ ፻፻፡ ወ፶፡ ፻፡ ግድሙ፡ ወኑኁ፡ ካመ፡ 4፡ እመክፈልታት፡ እመንገለ፡ ጽባሕ፡ እስከ፡ መንገለ፡ ባሕር፡ ወይከውን፡ መቅደስ፡ በማእከሉ። ቀዳሚያት፡ ዘተፈልጡ፡ ለእግዚአብሔር፡ ኑኁ፡ ፪፻፻፡ ወ፶፡ ፻፡ ወግድመ፡ ፻፻፡ ወለእሉ፡ ይከውን፡ ቀዳሚያተ፡ መቅደስ፡ ለካህናት፡ ሰሜነ፡ ፪፡ ፻፻፡ ወ፶፡ ፻፡ ወርኅቡ፡ ዘመንገለ፡ ባሕር፡ \*፡ ወርኅቡ፡ ዘመንገለ፡ ጽባሕ፡ \*። ወዘመንገለ፡ ደቡብ፡ 2፡ \*ወ፶፡ ፻፡ ወይከውን፡ መቅደሰ፡ እግዚአብሔር፡ ማእከሉ። ለካህናት፡ እለ፡ ተቀደሱ፡ እምደቂቀ፡ ሰዶቅ፡ እለ፡ ዐቀቡ፡ ሕገ፡ ወኢሰሕቱ፡ በጌጋዮሙ፡ ለደቂቀ፡ እስራኤል፡ ከመ፡ አበሱ፡ ሌዋዊያን፡ ወይኩን፡ ሎሙ፡ ቀዳሚያት፡ ዘያበውኡ፡ እምቀዳሚያተ፡ ም

(col. 3)

ድር፡ ቅዱስ፡ ቅዱሳን፡ ደወለ፡ ሌዋውያን። መሌዋሙያንሰ፡ ቅሩበ፡ ደወሎሙ፡ ለካህናት። ክልኤ፡ \*፡ ወ፶፡ ፻፡ ኑኁ፡ ወግድሙ፡ \*፡ ለኵሉ፡ ኑኁ፡ ክልኤ፡ \*፡ ወ$፡) ወርኅቡ፡ \*። ወኢይሳየጡ፡ እምኔሁ፡ ወኢይዌልጡ፡ ወኢይበውእ፡ ቀዳሚያተ፡ ምድር፡ እስመ፡ ቅዱስ፡ ውእቱ፡ ለእግዚአብሔር፡ ወ፶፡)፡ ዘተርፈ፡ በርኀበ፡ ዲበ፡ ገጸ፡ ፪፡ \*፡ ወ$፡)፡ ሐብል፡ ወእቱ፡ ለሀገር፡ ለነቢር፡ ወለጺኦት፡ ወትከውን፡ ሀገር፡ በማእከላ፨ ወዝ፡ ውእቱ፡ መስፈርቱ፡ ለገጸ፡ ሰሜን፡ ፵፡ ወ፭፻፡ ወለመንገለ፡ ይቡብ፡ ፵፡ ወ፭፡ ፻፡ ወለገጸ፡ ጽባሕ፡ ፵፡ ወ፭፡ ፻፡ ወዘመንገለ፡ ባሕር፡ ፵፡ ወ፭፡ ፻፡ ወይከውን፡ ጺኦታ፡ ለሀገር፡ ሰሚናዊ፪)። ወይቡባዊ፡ ፪፡ ፻፡ ወሃ፨ ወጽባሐዊ፡ ፪፡ ፻፡ ወ፶፡ ወገጸ፡ ባሕር፡ ፪፡ )ወ$። ወዘተርፈ፡ በኑኁ፡ ቅሩበ፡ ቀዳምያት፡ ቅዱስ፡ \*፡ በጽባሕ፡ ወ\*፡ ለገጸ፡ ባሕር። ወይከውን፡ ምስለ፡ ቀዳምያት፡ ቅዱስ፡ ወይከውን፡ እትወቱ፡ ለኅብስት፡ ለእለ፡ ይነድቁ፡ ሀገረ። ወይገብርዋ፡ ለሀገር፡ ኵሉ፡ ነገደ፡ እስራኤል፡ ኵሉ፡ ቀዳሚያት፡ ፪፡ ፼፡ ወ፶፡ ፻፡ ወ፪፡ ፼፡ ወ፶፡ ፻፡ ርብዕት፡ ትገብሩ፡ ቀዳሚያተ፡ ለቅድስት፡ እምነ፡ መአዝተ፡ ሀገር። ወዘተርፈ፡ እምዝ፡ ይከውን፡ ለመኰንን፡ እምለፌ፡ ወእምለፌ፡ ወእምነ፡ ቀዳሚያት፡ ቅዱስ፡ ወለመአኃዝት፡ ሀገር፡ ኀበ፡ ገጸ፡ ፪፡ ፻፻፡ ወ፶፡ ፻፡ ቀዳሚያት፡ እስከ፡ ወሠነ፡ ጽባሐዊ፡ ወባሕር፡ ላዕለ፡ ገጸ፡ ፪፡ ፻፻፡ ወ፶፡ )ላዕለ፡ ወሠን፡ ዘባሕር፡ ቅሩበ፡ መክፈልተ፡ ንጉሥ፡ ወይከውን፡ ቀዳሚያት፡ ቅዱሰ፡ መቅደሰ፡ ቤት፡ ማእከሉ፡ ወመክፈልተ፡ ሌዋውያንሰ፡ ወመክፈልተ፡ ሀገር፡ በማእከል፡ ለመኰንን፡ ይኩን፡ ማእክለ፡ ብሔረ፡ ይሁዳ፡ ወማእከለ፡ ብሔረ፡ ብንያም፡ ለመኰንን፡ ይኩን። ወዘተርፈ፡ ነገድ፡ እመንገለ፡ ጽባሐ፡ እስከ፡ ኀበ፡ ባሕር፡ ዘብንያም፡ አሐቲ። ወእመንገለ፡ ደወለ፡ ብንያም፡ ዘመንገለ፡ ጽባሕ፡ እስከ፡ ባሕረ፡

(f. 199r)

(col. 1)

ስምዖን፡ አሐቲ። ወእምነ፡ ደወለ፡ ሰምዖን፡ ዘመንገለ፡ ጽባሕ፡ እስከ፡ ባሕረ፡ ይሰኮር፡ አሐቲ። አምነ፡ ደወለ፡ ይሳክር፡ ዘመንገለ፡ ጽባሕ፡ እስከ፡ ባሕረ፡ ዘቡሎን፡ አሐቲ። ወእምነ፡ ደወለ፡ ዛቡሎን፡ ዘመንገለ፡ ጽባሕ፡ እስከ፡ ባሕረ፡ ጋድ፡ አሐቲ። ወኀበ፡ ደወለ፡ ጋድ፡ ኀበ፡ ገጸ፡ ደቡብ፡ ቴማን፡ ወይከውን፡ ደወል፡ እምታማር፡ ማየ፡ እስከ፡ ማየ፡ መራሞት፡ ቀድሰ፡ ይወርሱ፡ እስከ፡ ባሕር፡ ዐባይ። ወዛቲ፡ ምድር፡ እንተ፡ ታስተከፍልዎሙ፡ ለሕዝበ፡ እስራኤል፡ ከመዝ፡ ይትካፈሉ፡ ይቤ፡ እግዚአብሔር፡ እግዚእ፡ ወከመዝ፡ ሙፃአ፡ ሀገር፡ ሰሚናዊ፡ ፡ ወ፡)፡ በመሰፈርት፡ ወኆኅተ፡ ሀገር፡ ይሰመይ፡ ሕዝበ፡ በስመ፡ እስራኤል፡ ፫፡ አናቅጽ፡ ገጸ፡ ሰሜኑ፡ አንቀጸ፡ ሮቤል፡ አሐቲ። ወአንቀጸ፡ ይሁዳ፡ አሐቲ፡ አንቀጸ፡ ሌዊ፡ አሐቲ። ወገጸጽባሕ፡ ፵ወ፭፻። ወ፫፡ አናቅጽ፡ አንቀጸ፡ ዮሴፍ፡ አሐቲ። አንቀጸ፡ ብንያም፡ አሐቲ። አንቀጸ፡ ዳን፡ አሐቲ። ወገጸ፡ ደቡብ፡ #፡ ፭፡ ፻፡ አምጣኒሁ፡ ወ፫፡ አናቅጽ፡ ኦናቅጸ፡ ስምዖን፡ አሐቲ፡ አንቀጸ፡ ይሳኮር፡ አሐቲ፡ አንቀጸ፡ ዘቡሎን፡ አሐቲ። ወገጸ፡ ባሕር፡ ፵ወ፭፡ ፻ወ፫፡ አናቅጺሁ፡ ኆኀተ፡ ጋድ፡ አሐቲ። ኆኅተ፡ አሴር፡ አሐቲ። ኆኅተ፡ ንፍታሌሞ፡ አሐቲ። ወአውዱኒ፡ \*፡ ወሰማንያ፡) ወስመ፡ ሀገራ፡ እምእንታከቲ፡ ዕለት፡ እምዮም፡ እግዚአብሔር፡ ህየ። ትሄ፡ ዘ፡ መጋሪጃ፡ ኤላምዘ፡ ሕንጸት፡ ዘመቅደስ፡ ፰በዕመት፡ አዔለ፡ 5ዘ፡ መደብ፡ ዘየውድ፡ በገቦ፡ ሕንጸት፤ ተረአይል፡ ዘ፡ ጉባን፡ ኤጴሜዳስ፡ ሥልስ፡ በዕመት፡ ዘመቃንዕ፤ ፡ አኤልው፡ ዘ፡ መቅደስ፤ ኤስክድሬ፡ ዘ፡ ጎዦ፡ ዘየዐቅቡ፡ ንዋየ፡ ወሰቀላኒ፡ ይትበሀል፡ አጰሊጹ፡ ፸፡ በዕመት፡ ጓሮ፡ ወቦ፡ ዘ፡ ዐፀድ፡ ወቦ፡ ከታቦት፡ በኻላ፡ ጾሪዘንኒ፡ ዘ፡ ዘይትሐጸቡ፡ ቦቱ፤ ኢጎንጢስ፡ ዘደጀ፡ ሰላም፡ ዲዮሪዘኒጦስ፡ ዘ፡ ሕንጸት፡ ዘመቅደስ፡ ትሄ፡ ዘ፡ መቃንዕ፤