A close up of a book

Description automatically generated

*THEOT Ezekiel in UNESCO 2.8*

pp. 29—264

For the book of Ezekiel, the following people were involved in creating first, second, and third drafts of the transcription:   
Ashlee Maslik andJonah Sanford; draft 4, Transkribus; draft 5, Steve Delamarter;   
draft 6: Demeke Berhane and Steve Delamarter; draft 07: Ralph Lee

Nota Bene: The images may be viewed at vHMML at <https://w3id.org/vhmml/readingRoom/view/623045> (starting at image 21)

**ምዕራፍ፡-፩**

p. 29

ዘሕዝቅኤል፡ ነቢይ። ምዕራፍ፡ ፩። ፡ ወኮነ፡ በ፴ዓመተ፡ በራብዕ፡ ወርኅ፡ አመ፡ ሓሙሱ፡ ወአነ፡ ማዕከለ፡ ፄዋ፡ በፈለገ፡ ኮቦር፤ ተርኅዉ፡ ሰማያት፡ ወርኢኩ፡ ራእየ፡ አምላክ። እመ፡ ሓሙሱ፡ ለወርኅ፤ ዘውእቱ፡ በሐምስ፡ ዓመተ፡ ፍልሰተ፡ ለኢኮንያን፡ ንጉሥ። ከዊነ፡ ኮነ፡ ቃለ፡ እግዚአብሔር፡ ኀበ፡ ሕዝቅኤል፡ ወልደ፡ ቡዝ፡ ካህን፡ በምድረ፡ ከለዳውያን፡ በፈለገ፡ ኮቦር፤ ወኮነት፡ ላዕሌሁ፡ ህየ፡ እደ፡ እግዚአብሔር። ወርኢኩ፡ ወናሁ፡ መንፈሰ፡ ዓውሎ፡ መጽአ፡ እምሰሜን፡ ደመና፡ ዐቢይ፡ ወእሳት፡ ዘይነድድ፡ ወሎቱ፡ ጸዳል፡ በዓውዱ፤ ወእማእከለ። ከመ፡ ርእየተ፡ እለቂጥሩ፡ እማእከለ፡ እሳት። ወእማእከላ፡ አምሳለ፡ አርባዕቱ፡ እንስሳት፤ ወከ

p. 30

መዝ፡ ራዕዮሙ፡ አርአያ፡ ሰብእ፡ ሎሙ። ወለኵሉ፡ ለለ፩፡ ፬ገጻት፤ ወለኵሉ፡ ለለ፩፡ ፬አክናፍ። ወእገሪሆሙ፡ እግር፡ ርቱዕ፤ ወሰኰና፡ እገሪሆሙ፡ ከመ፡ ሰኰና፡ እግረ፡ ላህም፡ ወፀዓ(ዓ)ም፡ ከመ፡ ኅብረ፡ ብርት፡ ጽሩይ። ወእደ፡ ሰብእ፡ እምታሕተ፡ ክነፊሆሙ፡ ኀበ፡ አርባዕቱ፡ ርቡዓቲሆሙ፤ ወገጾሙ፡ ወክነፊሆሙ፡ ለአርባዕቲሆሙ። ወክነፊሆሙ፡ ማኅበርት፡ አሐቲ፡ ምስለ፡ ካልዕታ፤ ኢየዓውዱ፡ በሑረቶሙ፡ ወኵሉ፡ ፩፡ የሐውር፡ ቅድመ፡ ገጹ። ወአርአያ፡ ገጾሙ፡ ገጸ፡ እጓለመሕያው፡ ወገጸ፡ አንበሳ፡ በየማኖሙ፡ ለ፬ቲሆሙ፡ ወገጸ፡ ሦር፡ እምጸጋሞሙ፡ ለአርባዕቲሆሙ፤ ወገጸ፡ ንስር፡ ለአርባዕቲሆሙ። ወገጾሙ፡ ወክነፊሆሙ፡ ፍሩድ፡ እመልዕልት፤ ወለኵሉ፡ ፩፡ ፪ሆን፡ ማኅበርት፡ ወ፪ሆን፡ ይከድና፡ ሥጋሆሙ። ወኵሉ፡ ፩የሐውር፡ ቅድ

p. 31

መ፡ ገጹ፤ ኀበ፡ ሀሎ፡ የሐውር፡ መንፈስ፡ ህየ፡ የሐውሩ፡ ወኢየዓውዱ፡ በሑረቶሙ። ወአምሳሊሆሙሰ፡ ለእንስሳት፡ ወአርአያሆሙ፡ ከመ፡ አፍሐመ፡ እሳት፡ ዘይነድድ፡ ወከመ፡ ርእየተ፡ ማኃትው፡ ዘውእቱ፡ ያንሶሱ፡ ማዕከለ፡ እንስሳት፤ ወጸዳል፡ ለእሳት፡ ወእምውእቱ፡ እሳት፡ ይወፅዕ፡ መብረቅ። ወእንስሳትኒ፡ ይረውጹ፡ ወይትመየጡ፡ ከመ፡ ርእየተ፡ መብረቅ። ወርኢኩ፡ እንስሳተ፤ ወናሁ፡ ፩መንኰራኵር፡ ዲበ፡ ምድር፡ ኀበ፡ እንስሳት፡ በ፬፡ ገጽ። ወራዕዮሙ፡ ለመንኰራኵራት፡ ወግብሮሙ፡ ከመ፡ ኅብረ፡ ተርሴስ፡ ወ፩አምሳል፡ ዕ፬ቲሆሙ፤ ወራዕዮሙ፡ ወግብሮሙ፡ ከመ፡ ዘይከውን፡ መንኰራኵር፡ በማዕከለ፡ መንኰራኵር፨ ወሶበ፡ ሖሩ፡ የሐውሩ፡ ኀበ፡ ፬ርቡዓቲሆሙ፡ ወኢየዓውዱ፡ በሑረቶሙ፨ ወዘባናቲሆሙ፡ ወሎሙ፡ ኑኅ፡

p. 32

ወሎሙ፡ ግርማ፤ ወዘባናቲሆሙ፡ ምሉዓነ፡ አዕይንት፡ ዓውዶሙ፡ ለአርባዕቲሆሙ። ወሶበ፡ የሐውሩ፡ እንስሳት፡ የሐውሩ፡ መንኰራኵራት፡ በጥቃሆሙ፤ ወሶበ፡ ይትነሥኡ፡ እንስሳት፡ እምድር፡ ይትነሥኡ፡ መንኰራኵራት። ኀበ፡ ሀሎ፡ ህየ፡ መንፈሰ፡ ለሐዊር፡ የሐውሩ፡ ህየ፡ በተሊወ፡ መንፈስ፤ ወመንኰራኵራትኒ፡ ይትነሥኡ፡ ምስሌሆሙ፡ እስመ፡ መንፈሰ፡ ሕይወት፡ በመንኰራኵራት፨ ሶበ፡ ሖሩ፡ የሐውሩ፡ ወሶበ፡ ቆሙ፡ ይቀውሙ፤ ወሶበ፡ ተንሥኡ፡ እምድር፡ ይትነሥኡ፡ መንኰራኵራት፡ ምስሌሆሙ፡ እስመ፡ መንፈሰ፡ ሕይወት፡ በመንኰራኵራት፨ ወዲበ፡ ርእሶሙ፡ ለእሙንቱ፡ እንስሳት፡ አምሳለ፡ ጠፈር፡ ከመ፡ ኅብረ፡ በረድ፡ መፍርህ፤ ወስፉሕ፡ ዲበ፡ ርእሶሙ፡ እምላዕሉ። ወእምታሕተ፡ ውእቱ፡ ጠፈር፡ ክነፊሆሙ፡ ርቱዓት፡ አሐ

p. 33

ቲ፡ ኀበ፡ ካልዕታ፤ ለኵሉ፡ ለለ፡ ፩፡፬ቲ፡ ይከድና(ሁ)፡ ወለኵሉ፡ ለለ፡ ፩፡ ፬ቲ፡ ይከድና፡ ሎቱ፡ ሥጋሁ። ወበሑረቶሙ፡ ሰማዕኩ፡ ድምፀ፡ ክነፊሆሙ፡ ከመ፡ ድምፀ፡ ማይ፡ ብዙኅ፡ ከመ፡ ቃለ፡ ሻዳይ፡ ወቃለ፡ ብዙኃን፡ ከመ፡ ቃለ፡ ትዕይንት፤ ወሶበ፡ ቆሙ፡ ያቲሕቱ፡ ክነፊሆሙ፡ ወኮነ፡ ቃል፡ እመልዕልተ፡ ጠፈር፡ ዘዲበ፡ ርእሶሙ፤ ሶበ፡ ቆሙ፡ ወእትሐቱ፡ ክነፊሆሙ። ወእምላዕለ፡ ውእቱ፡ ጠፈር፡ ዘዲበ፡ ርእሶሙ፡ ከመ፡ ርእየተ፡ ዕብነ፡ ሰንዊር፡ አምሳለ፡ መንበር፤ ወዲበ፡ አርአያ፡ መንበር፡ አርአያ፡ ከመ፡ ርእየተ፡ እጓለመሕያው፡ መልዕልቶ፡ እምላዕሉ። ወርኢኩ፡ ከመ፡ ርእየተ፡ እለቄጥሩ፡ ወከመ፡ ርእየተ፡ እሳት፡ ቤት፡ ላቲ፡ በዓውዳ፡ እምርእየተ፡ ሐቌሁ፡ እስከ፡ ላዕሉ፤ ወእምርእየተ፡ ሐቌሁ፡ እስከ፡ ታሕቱ፡ ርኢኩ፡ ከመ፡ ርእየተ፡ እሳት፡ ወሎቱ፡ ፀዳ

p. 34

ል፡ በዓውዱ። ከመ፡ ርእየተ፡ ቀሥተ፡ ዘይሄሉ፡ በደመና፡ በዕለተ፡ ዝናም፡ ከማሁ፡ ርእየተ፡ ፀዳል፡ በዓውዱ፤ ውእቱኬ፡ አርአያ፡ አምሳለ፡ ስብሐቲሁ፡ ለእግዚአብሔር፡ ወርእይየ፡ ወጻቁ፡ በገጽየ፡ ወሰማዕኩ፡ ቃለ፡ ዘይተናገር።

**ምዕራፍ፡-፪**

ወይቤለኒ፤ ወልደ፡ እጓለመሕያው፡ ቁም፡ በእገሪከ፡ ወእተናገር፡ ምስሌከ። ወቦአት፡ ብየ፡ መንፈስ፡ ሶበ፡ ይትናገረኒ፡ ወዓቀመተኒ፡ በእገርየ፤ ወሰማዕኩ፡ ዘይትናገረኒ። ወይቤለኒ፡ ወልደ፡ እጓለመሕያው፡ አነ፡ እፌንወከ፡ ኀበ፡ ደቂቀ፡ እስራኤል፡ ኀበ፡ ሕዝብ፡ መራድያን፡ እለ፡ መረዱ፡ ብየ፤ እሙንቱ፡ ወአበዊሆሙ፡ ዓለዉኒ፡ እስከ፡ ሠርቀ፡ ዛቲ፡ ዕለት። ወደቂቂቅ፡ ይቡሳነ፡ ገጽ፡ ወጽኑዓነ፡ ልብ፡ ዘአነ፡ እፌንወከ፡ ኀቤሆሙ፤ ወትብሎሙ፡ ከመዝ፡ ይቤ፡ አዶናይ፡ እግዚአብሔር። ወእ

p. 35

ሙንቱ፡ እመ፡ ይሰምዑ፡ ወእመ፡ የኃድጉ፡ እስመ፡ ቤተ፡ መሪራን፡ እሙንቱ፡ ወየአምሩ፡ ከመ፡ ሀሎ፡ ነቢይ፡ ማዕከሎሙ። ወአንተ፡ ወልደ፡ እጓለመሕያው፡ ኢትፍራህ፡ እምኔሆሙ፡ ወኢትደንግፅ፡ እምቃሎሙ፡ እስመ፡ ሳራቢም፡ ወአሥዋክ፡ ምስሌከ፡ ወአንተ፡ ኅቡር፡ ማዕከለ፡ አቃርብት፤ ኢትፍራህ፡ እምቃሎሙ፡ ወኢትደንግፅ፡ እምገጾሙ፡ እስመ፡ ቤተ፡ መሪራን፡ እሙንቱ። ወትነግሮሙ፡ ቃልየ፡ እመ፡ ይሰምዑ፡ ወእመ፡ የኃድጉ፤ እስመ፡ መሪራን፡ እሙንቱ፨ ወአንተ፡ ወልደ፡ እጓለመሕያው፡ ስማዕ፡ ዘአነ፡ እነግረከ፡ ኢትኩን፡ መሪረ፡ ከመ፡ ቤተ፡ መሪራን፡ አብቁ፡ አፉከ፡ ወብላዕ፡ ዘአነ፡ እሁበከ። ወርኢኩ፡ ወናሁ፡ እድ፡ ሰፉሕተ፡ ኀቤየ፤ ወናሁ፡ ቦ፡ መጽሐፍ፡ ዋብልልት። ወሰፍሓ፡ በቅድሜየ፡ ወይእቲ፡ ጽሕፍት፡ እምቅድም፡ ወእምድኅር፤ ወጽሑፍ፡

p. 36

ውስቴታ፡ ሰቆቃው፡ ወብካይ፡ ወወይሊ።

**ምዕራፍ፡-፫**

ወይቤለኒ፡ ወልደ፡ እጓለመሕያው፡ ብላዕ፡ ዘረከብከ፤ ብላዕ፡ ዛተ፡ መጽሐፈ፡ ወሑር፡ ንግር፡ ለቤተ፡ እስራኤል። ወፈታሕኩ፡ አፉየ፤ ወአብልዓኒያ፡ ለይእቲ፡ ወጽሐፍ። ወይቤለኒ፡ ወልደ፡ እጓለወሕያው፡ ትብላዕ፡ ከርሥከ፡ ወትምላዕ፡ አማሁቲከ፡ [እም]ዛተ፡ መጽሐፈ፡ ዘአነ፡ ወሀብኩከ፤ ወበላዕክዋ፡ ወኮነተኒ፡ በአፉየ፡ ከመ፡ መዓር፡ ጥዑም። ወይቤለኒ፡ ወልደ፡ እጓለመሕያው፡ ሑር፡ ባዕ፡ ኀበ፡ ቤተ፡ እስራኤል፡ ወንግሮሙ፡ (በ)ቃልየ፡ እስመ፡ (አኮ፡ አንተ፡ ዘተፈኖከ፡){..}ኀበ፡ ሕዝብ፡ ዘዕሙቅ፡ ከናፍሪሁ፡ ወክቡድ፡ ልሳኑ፤ ዘእንበለ፡ ኀበ፡ ቤተ፡ እስራኤል። ወአኮ፡ ኀበ፡ ብዙኃን፡ አሐዛብ፡ ዘዕሙቅ፡ ከናፍሪሆሙ፡ ወክቡድ፡ ልሳኖሙ፡ ወ(ዘ)ኢትሰምዕ፡ ነገሮሙ፤ ሶበሰ፡ ኀ

p. 37

ቤሆሙ፡ ፈነውኩከ፡ እሙንቱ፡ እምሰምዑከ። ወቤተ፡ እስራኤልሰ፡ ኢይፈቅዱ፡ ይስምዑከ፡ (እስመ፡ ኢይፈቅዱ፡ ይሰምዑ፡ ኪ)ያየ፤ እስመ፡ ኵሉ፡ ቤተ፡ እስራኤል፡ ጽኑዓነ፡ ፍጽም፡ ወይቡሳነ፡ ልብ፡ እሙንቱ፨ ናሁ፡ አጽናዕክዎ፡ ለገጽከ፡ በቅድመ፡ ገጾሙ፤ ወለፍጽምከ፡ አንጻረ፡ ፍጽሞሙ። ወረሰይኩ፡ ፍጽመከ፡ ከመ፡ አልማስ፡ ጽኑዕ፡ እምኰኵሕ፤ ኢትፍርሆሙ፡ ወኢትደንግፅ፡ እምገጾሙ፡ እስመ፡ ቤተ፡ መሪራን፡ እሙንቱ፨ ወይቤለኒ፤ ወልደ፡ እጓለመሕያው፡ ኵሎ፡ ነገረ፡ ዘነገርኩከ፡ ንሣእ፡ በልብከ፡ ወሰማዕ፡ በዕዝንከ። ወሑር፡ ባእ፡ ኀበ፡ ፄዋ፡ ኀበ፡ ደቂቀ፡ ሕዝብከ፡ ወንግሮሙ፡ ወበሎሙ፡ ከመዝ፡ ይቤ፡ አዶናይ፡ እግዚአብሔር፤ እመ፡ ይሰምዑ፡ ወእመ፡ የኃድጉ። ወነሥአኒ፡ ወንፈሰ፡ ወሰማዕኩ፡ በድኅሬየ፡ ድምፀ፡ ድልቅልቅ፡ ዐቢይ፤ ቡሩክ፡ ስብሐተ፡ እግዚአብሔር፡ እመካኑ፨

p. 38

ወ[ሰማዕኩ]፡ ድምፀ፡ ክነፊሆሙ፡ ለእልክቱ፡ እንስሳት፡ እንዘ፡ ይትጓድዑ፡ በበይናቲሆሙ፡ ወድምፀ፡ መንኰራኵራት፡ ምስሌሆሙ፤ ወድምፀ፡ ድልቅልቅ፡ ዐቢይ። ወነሥአኒ፡ መንፈስ፡ ወወሰደኒ፤ ወሖርኩ፡ ምሩርየ፡ በሁከተ፡ ነፍስየ፡ ወእደ፡ እግዚአብሔር፡ ጸንዓት፡ ላዕሌየ። ወቦእኩ፡ ኀበ፡ ፄዋ፡ ቴል፡ አቢብ፡ እለ፡ ይነብሩ፡ ፈለገ፡ ኮቦር፡ ወነበርኩ፡ ህየ፡ ኀበ፡ ይነብሩ፡ እሙንቱ፤ ወነበርኩ፡ ህየ፡ ሰቡዐ፡ መዋዕለ፡ ድንጉፅየ፡ ማዕከሎሙ። ክፍል፡ ወኮነ፡ እምድኅረ፡ ስቡዕ፡ ወዋዕል፤ ኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ሰብእ፡ ዓይን፡ ረሰይኩከ፡ ለቤተ፡ እስራኤል፤ ትስማዕ፡ ቃለ፡ እምአፉየ፡ ወታስተዓቅቦሙ፡ እምኔየ። ሶበ፡ እቤሎ፡ ለኃጥእ፡ ሞተ፡ ትመውት፡ ወኢያስተዓቀብኮ፡ ወኢነገርኮ፡ ከመ፡ ይትዓቀብ፡ ኃጥእ፡ እምፍ

p. 39

ኖቱ፡ እኩይ፡ ወይሕየው፤ ውእቱ፡ ኃጥእ፡ ይመውት፡ በኃጢአቱ፡ ወደሞ፡ እትኃሠሥ፡ እምእዴከ። ወእመሰ፡ አንተ፡ አስተዐቀብኮ፡ ለኃጥእ፡ ወኢተመይጠ፡ እምኃጢአቱ፡ ወእምፍኖቱ፡ እኩይ፤ ውእቱ፡ ይመውት፡ በኃጢአቱ፡ ወአንተ፡ አድኃንከ፡ ነፍስከ። ወሶበ፡ ተመይጠ፡ ጻድቅ፡ እምጽድቁ፡ ወገብረ፡ ኃጢአተ፡ ወረሰይኩ፡ ዕቅፍተ፡ ቅድሜሁ፡ ውእቱ፡ ይመውት፤ እስመ፡ ኢነገርኮ፡ ይመውት፡ በኃጢአቱ፡ ወኢትዘከር፡ ሎቱ፡ ጽድቁ፡ ዘገብረ፡ ወደሞ፡ እትኃሠሥ፡ እምእዴከ። ወእመሰ፡ እንተ፡ አስተዓቀብኮ፡ ለጻድቅ፡ ከመ፡ {.}ኢየአብስ፡ ጻድቅ፡ ወውእቱኒ፡ ኢአበስ፤ ሕይወተ፡ የሐዩ፡ እስመ፡ ተዓቀበ፡ ወአንተ፡ አድኃንከ፡ ነፍስከ። ወኮነት፡ ላዕሌየ፡ ህየ፡ እደ፡ እግዚአብሔር፤ ወይቤለኒ፡ ተንሥእ፡ ወፃዕ፡ ሐቅለ፡ ወበህየ፡ እነግረከ። {…..}

p. 40

{…..}ወተንሣእኩ፡ ወወፃዕኩ፡ ውስተ፡ ኃቅል። ወናሁ፡ ስብሐተ፡ እግዚአብሔር፡ ይቀውም፡ ህየ፡ ከመ፡ ስብሐት፡ ዘርኢኩ፡ በፈለገ፡ ኮቦር፡ ወወደቁ፡ በገጽየ። ወቦእት፡ ብየ፡ መንፈስ፡ ወዓቀመተኒ፡ በእገርየ፤ ወነበበኒ፡ ወይቤለኒ፡ ባእ፡ ተዓፀው፡ ማዕከለ፡ ቤትከ። ወአንተ፡ ወልደ፡ እጓለወሕያው፡ ናሁ፡ ይወድዩ፡ ላዕሌከ፡ ሐብለ፡ ወየዓሥሩከ፡ ባቲ፤ ወኢትወጽእ፡ ማዕከሎሙ። ወአስተጣግዕ፡ ልሳነከ፡ በጕርዔከ፡ ወትብህም፡ ወኢትከውን፡ ሎሙ፡ ብእሲ፡ መገሥጸ፤ እስመ፡ ቤተ፡ መሪራን፡ እሙንቱ። ወሶበ፡ ነበብኩከ፡ እፈትሕ፡ አፉከ፡ ወትብሎሙ፡ ከመዝ፡ ይቤ፡ አዶናይ፡ እግዚአብሔር፤ ዘይሰምዕ፡ ይስማዕ፡ ወዘየኃድግ፡ ይኅድግ፡ እስመ፡ ቤተ፡ መሪራን፡ አሙንቱ፨

**ምዕራፍ፡-፬**

**p. 41**

ወአንተ፡ ወልደ፡ እጓለመሕያው፡ ንሣእ፡ ለከ፡ ግንፋለ፡ ወረስያ፡ ቅድሜከ፤ ወሰዓል፡ ላዕሌሃ፡ ሀገረ፡ ኢየሩሳሌም። ወረሲ፡ ላዕሌሃ፡ ማዕገተ፡ ወሕንጽ፡ ላዕሌሃ፡ ጥቅመ፡ ወከዓው፡ ላዕሌሃ፡ ሶልላ። ወረሲ፡ ላዕሌሃ፡ ተዐይነ፡ ወሢም፡ ላዕሌሃ፡ ካሪመ፡ በዓውደ። ወንሣእ፡ ለከ፡ እንተ፡ ጢገነ፡ ሐፂን፡ ወትሬስዮ፡ አረፍተ፡ ሐፂን፡ ማዕከሌከ፡ ወማዕከለ፡ ሀገር፤ ወታረትዕ፡ ገጸከ፡ ኀቤሃ፡ ወትከውን፡ ሕፅርተ፡ ወተሐፅራ፡ ይእቲ፡ ትእምርት፡ ለቤተ፡ እስራኤል። ወስክብ፡ አንተ፡ በገቦከ፡ ዘጸጋም፡ ወትሠይም፡ ዲቤሁ፡ ኃጢአተ፡ ቤተ፡ እስራኤል፤ ወትነሥእ፡ ኃጢኦቶሙ፡ በኊልቈ፡ ወዋዕል፡ ዘትሰክብ፡ ቦቱ። ወአነ፡ ወሀብኩከ፡ ዓመታተ፡ ኃጢአቶሙ፡ በኊልቈ፡ ወዋዕል፡ ፫፻ወ፺፡ ዕለት፤ ወትነሥእ፡ ኃጢአተ፡ ቤተ፡ እስራኤል። ወዘንተ፡ ፈጺመከ፡ ትሰክ(ብ)፡ ካዕበ፡ በገቦከ፡ ዘየማን፡

p. 42

ወትነሥእ፡ ኃጢአተ፡ ቤተ፡ ይሁዳ፡ ፵ዕለተ፤ ወረሰይኩ፡ ለከ፡ ዕለተ፡ ከመ፡ ዓመተ፡ ዕለተ፡ ከመ፡ ዓመት። ወታረትዕ፡ ገጸከ፡ ኀበ፡ ማዕገተ፡ ኢየሩሳሌም፡ ወመዝራዕትከ፡ ዕራቆ፡ ወትት{.}ኔበይ፡ ላዕሌሃ። ወናሁ፡ ወደይኩ፡ ላዕሌከ፡ ሐብለ፤ ወኢትትመየጥ፡ እምገቦከ፡ ኀበ፡ ገቦከ፡ እስከ፡ ትፌጽም፡ መዋዕለ፡ ዕፅወትከ። ወንሣእ፡ ለከ፡ አንተ፡ ሥርናየ፡ ወሠገመ፡ ወፉለ፡ ወብርስነ፡ ወጹሐነ፡ ወአተረ፡ ወትሬስዮሙ፡ በ፩ንዋይ፡ ወትገብሮሙ፡ ለከ፡ ኅብስተ፤ በኊልቈ፡ ወዋዕል፡ ዘአንተ፡ ትሰክብ፡ በገቦከ፡ ፫ተ፡ ፻ተ፡ ወ፺ዕለተ፡ ትበልዖ። ወመብልዕከሂ፡ ዘትበልዕ፡ በመዳልው፡ ፩ሰቅል፡ ለለዕለት፡ እምጊዜ፡ እስከ፡ ጊዜ፡ ትበልዖ። ወትሰቲ፡ ማየ፡ በመሥፈርት፡ ሣድሲቶ፡ ሒን፤ እምጊዜ፡ እስከ፡ ጊዜ፡ ትሰትዮ። ወትበልዕ፡ ዑጋተ፡ ሠገም፤ ወትደፍኖ፡ በዝብለ፡ ፀ

p. 43

ዓተ፡ ሰብእ፡ ቅድሜሆሙ። ወይቤ፡ እግዚአብሔር፡ ከመዝ፡ ይበልዑ፡ ደቂቀ፡ እስራኤል፡ ኅብስቶሙ፡ ርኩሰ፤ በውስተ፡ አሕዛብ፡ ዘአዘርዎሙህየ። ወ(እቤ)፡ አሀህ፡ አዶናይ፡ እግዚአብሔር፡ ናሁ፡ ነፍስየ፡ ኢተገመነት፤ ወእምንዕሰየ፡ እስከ፡ ይእዜ፡ ኢበላዕኩ፡ ኀይላ፡ ወብላዐ፡ አርዌ፡ ወኢቦአ፡ ውስተ፡ አፉየ፡ ሥጋ፡ ርኩስ። ወይቤለኒ፡ ናሁ፡ ወሀብኩከ፡ ጽፍዓ፡ ላህም፡ ህየንተ፡ ጽፍአ፡ ሰብእ፡ ወትገብር፡ ቦቱ፡ ኅብስተከ። ወይቤለኒ፡ ወልደ፡ እጓለመሕያው፡ ናሁ፡ እሰብር፡ በትረ፡ ኅብስት፡ በኢየሩሳሌም፡ ወይበልዑ፡ ኅብስተ፡ በመዳልው፡ ወበትካዝ፤ ወይሰትዩ፡ ማየ፡ በመሥፈርት፡ ወበዓፀባ። ከመ፡ ይፀነሱ፡ ኅብስተ፡ ወማየ፤ ወይዴመሙ፡ ብእሲ፡ ወእኁሁ፡ ወይትመሠዉ፡ በኃጢአቶሙ።

**ምዕራፍ፡-፭**

ወአንተ፡ ወልደ፡ እጓለመሕያው፡ ንሣእ፡ ለከ፡ ሰይ

p. 44

ፈ፡ በሊሐ፡ መላጺ፡ ላጸይት፡ ትነሥእ፡ ለከ፡ ወታኃልፋ፡ ዲበ፡ ርእስከ፡ ወዲበ፡ ጽሕምከ፤ ወትነሥእ፡ ለከ፡ መደልወ፡ አቅም፡ ወትከፍሎመ። ሣልስተ፡ ታውዒ፡ በእሳት፡ በማዕከለ፡ ሀገር፡ ሶበ፡ ተፈጸመ፡ መዋዕለ፡ ዕፅወት፤ ወትነሥእ፡ ሣልስተ፡ ወትዘብጦ፡ በሰይፍ፡ በዓውዳ፡ ወሣልስተ፡ ትዘሩ፡ በነፋስ፡ ወእመልሕ፡ ሰይፈ፡ ድኅሬሆሙ። ወትነሥእ፡ እምህየ፡ ኅዳጣነ፡ በኊልቍ፤ ወተዓቍሮሙ፡ በክነፊከ። ወዓዲ፡ ትነሥእ፡ እምኔሆሙ፡ ወትዌርዎሙ፡ ማዕከለ፡ እሳት፡ ወታውፅዮሙ፡ በእሳት፤ ወትወፅዕ፡ እሳት፡ እምኔሁ፡ ኀበ፡ ኵሉ፡ ቤተ፡ እስራኤል። ክፍል። ከመዝ፡ ይቤ፡ አዶናይ፡ እግዚአብሔር፡ ዛቲ፡ ኢየሩሳሌም፡ ዘሤምክዋ፡ ማዕከለ፡ አሕዛብ፤ ወበዓውዳ፡ አምደሮት። ወወለጠት፡ ፍትሕየ፡ ለኃጢአት፡ እምአሕዛብ፡{…}

p. 45

ወትእዛዝየ፡ እምእምደሮት፡ ዘዓውደ፡ እስመመነኑ፡ ፍትሕየ፡ ወኢሖሩ፡ በትእዛዝየ። በእንተዝ፡ ከመዝ፡ ይቤ፡ አዶናይ፡ እግዚአብሔር፡ እስመ፡ ፈድፈድክሙ፡ እምአሕዛብ፡ እለ፡ ዓውድክሙ፡ ወኢሖርክሙ፡ በትእዛዝየ፡ ወኢገበርክሙ፡ ፍትሕየ፤ ወከመ፡ ፍትሐ፡ አሕዛብኒ፡ እለ፡ ዓውድክሙ፡ ኢገበርክሙ፨ በእንተዝ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አነሂ፡ ላዕሌኪ፤ ወእገብር፡ ፍትሐ፡ ማዕከሌኪ፡ በቅድመ፡ አሕዛብ። ወእገብር፡ ላዕሌኪ፡ ዘ(ኢ)ገበርኩ፡ ወኢይገብር፡ እንከ፡ ከማሁ፡ በእንተ፡ ኵሉ፡ ርኵስኪ። በእንተዝ፡ ይበልዑ፡ አበው፡ ውሉዶሙ፡ በማዕከሌኪ፡ ወውሉድ፡ ይበልዑ፡ ኣበዊሆሙ፤ ወእገብር፡ ፍትሐ፡ ላዕሌኪ፡ ወእዘርዎሙ፡ ለኵሎሙ፡ ትሩፋንኪ፡ ውስተ፡ ኵሉ፡ ነፋሳት። በእንተዝ፡ ሕያው፡ አነ፡ ይቤ፡ አዶናይ፡ እግዚአብሔር፡ በ

p. 46

በእንተ፡ ዘአርኰስኪ፡ ወቅደስየ፡ በኵሉ፡ ኃሣርኪ፡ ወበኵሉ፡ ርኵስኪ፡ ወአነሂ፡ አውሕድ፡ ኢትምሕክ፡ ዓይንየ፡ ወአነሂ፡ ኢይሠሂል። ሣልስትኪ፡ ይመውቱ፡ በብድብድ፡ ወበረኃብ፡ የሐልቁ፡ ማዕከሌኪ፡ ወሣልስትኪ፡ ይወድቁ፡ በሰይፍ፡ እንተ፡ ዓውድኪ፤ ወለሣልስትኪ፡ እዘርዎሙ፡ ውስተ፡ ኵሉ፡ ነፋሳት፡ ወእመልሕ፡ ሰይፈ፡ ድኅሬሆሙ። ወይሤለጥ፡ መቅሠፍትየ፡ ወአዓርፍ፡ መዓትየ፡ ላዕሌሆሙ፡ ወእትናዘዝ፤ ወየአምሩ፡ ከመ፡ አነ፡ እግዚአብሔር፡ ነበብኩ፡ በቅንዓትየ፡ ሶበ፡ ፈጸምኩ፡ ቦሙ፡ መዓትየ። ወእሬስየኪ፡ ምዝብርተ፡ ወጽዕልተ፡ በውስተ፡ አሕዛብ፡ እለ፡ ዓውድኪ፡ በቅድመ፡ ኵሉ፡ ኃላፊ። ወትከውኒ፡ ጽዕለተ፡ ወዝንጓጔ፡ ተግሣጸ፡ ወመንክረ፡ ለአሕዛብ፡ እለ፡ ዓውድኪ፡ ሶበ፡ ገበርኩ፡ ብኪ፡ ፍትሐ፡ በመቅሠፍት፡ ወበመ

p. 47

ዓት፡ ወበተግሣጸ፡ መዓት፡ አነ፡ እግዚአብሔር፡ ነበብኩ። ወሶበ፡ ፈነውኩ፡ ቦሙ፡ አሕፃ፡ ረኃብ፡ እኩያነ፡ እለ፡ ኮኑ፡ ለአሕጕሎ፡ ወእፌንዎሙ፡ አጥፍዕክሙ፤ እዌስክ፡ ላዕሌክሙ፡ ረኃበ፡ ወእሰብር፡ ለክሙ፡ በትረ፡ ኅብስት። ወእፌኑ፡ ላዕሌክሙ፡ ረኃበ፡ ወአርዌ፡ እኩየ፡ ወይመክኑኪ፡ ወየኃልፉ፡ ብኪ፡ ብድብድ፡ ወደም፤ ወአመጽአ፡ ላዕሌኪ፡ ሰይፈ፡ አነ፡ እግዚአብሔር፡ ነበብኩ።

**ምዕራፍ፡-፮**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ሢም፡ ገጸከ፡ ላዕለ፡ አድባረ፡ እስራኤል፤ ወተነበይ፡ ላዕሌሆሙ፡ ወበል፡ አድባረ፡ እስራኤል፡ ስምዑ፡ ቃለ፡ እግዚአብሔር፡ አዶናይ፡ ከመዝ፡ ይቤ፡ አዶናይ፡ እግዚአብሔር፡ ለአድባር፡ ወለአውግር፡ ለአንቅዕት፡ ወለቈላት፡ ናሁ፡ አነ፡ አመጽአ፡ ላዕሌክ

p. 48

ሙ፡ ሰይፈ፡ ወአጠፍዕ፡ ልዕልናክሙ። ወይትነሠቱ፡ ምሥዋዓቲክሙ፡ ወይሰበሩ፡ አዕማዲክሙ፤ ወእነጽሕ፡ ቅቱላኒክሙ፡ ቅድመ፡ ጣዖትክሙ፨ ወእሬሲ፡ አብድንቲሆሙ፡ ለደቂቀ፡ እስራኤል፡ በቅድመ፡ አማልክቲሆሙ፡ ወእዘሩ፡ አዕፅምቲክሙ፡ ዓውደ፡ ምሥዋዓቲክሙ። በኵሉ፡ ምንባራቲክሙ፡ ይትነሠታ፡ አህጉር፡ ወባማ፡ ይከውን፡ በድወ፤ ከመ፡ ይትመዝበሩ፡ ወይደምሰሱ፡ ምሥዋዓቲክሙ፡ ወይሰበሩ፡ ወይጸርዑ፡ አማልክቲክሙ፡ ወይትጐድዑ፡ አዕማዲክሙ፡ ወይትመሐዉ፡ ምግባራቲክሙ። ወይወድቅ፡ ቅቱል፡ በማዕከሌክሙ፤ ወተአምሩ፡ ከመ፡ አነ፡ እግዚአብሔር። ወአተርፍ፡ ለክሙ፡ ሶበ፡ ኮነ፡ እለ፡ ድኅኑ፡ እምሰይፍ፡ በውስተ፡ አሕዛብ፤ ሶበ፡ ተዘረውክሙ፡ በእምዳሮት። ወይዜክሩኒ፡ እለ፡ ድኅኑ፡ እምኔክሙ፡ በውስተ፡ አሕ

p. 49

ዛብ፡ እለ፡ ተፄወዉ፡ ህየ፡ እስመ፡ ሰበርኩ፡ ልቦሙ፡ ዘዘመወ፡ ወርኅቀ፡ እምኔየ፡ ወአዕይንቲሆሙ፡ ዘዘመዋ፡ ድኅረ፡ ጣዖቶሙ፤ ወይመትሩ፡ በገጾሙ፡ በእንተ፡ እኩይ፡ ዘገብሩ፡ በኵሉ፡ ርኵሶሙ፨ ወየአምሩ፡ ከመ፡ አነ፡ እግዚአብሔር፤ ወአኮ፡ በከንቱ፡ ዘነበብኩ፡ ከመ፡ እግበር፡ ቦሙ፡ ዘንተ፡ እኩየ። ክፍል። ከመዝ፡ ይቤ፡ አዶናይ፡ እግዚአብሔር፡ ጥፋሕ፡ በእደዊከ፡ ወእጽሕሰ፡ በእገሪከ፡ ወበል፡ አሌ፡ በእንተ፡ ኵሉ፡ ርኵሶሙ፡ ወእከዮሙ፡ ለቤተ፡ እስራኤል፤ እስመ፡ ይወድቁ፡ በሰይፍ፡ ወበረኃብ፡ ወበብድብድ። ዘርኅቀ፡ ይመውት፡ በብድብድ፡ ወዘቀርበ፡ ይወድቅ፡ በሰይፍ፡ ዘተርፈሂ፡ ወዘተዐፅወ፡ ይመውት፡ በረኃብ፤ ወእሜልጥ፡ ቦሙ፡ መዓትየ። ወተአምሩ፡ ከመ፡ አነ፡ እግዚአብሔር፡ ሶበ፡ ኮና፡ አብድንቲሆሙ፡ በማዕከለ፡ አማልክቲሆሙ፡ ዓውደ፡ ምሥ

p. 50

ዋዓቲሆሙ፡ በኵሉ፡ አውግር፡ ነዋኃት፡ ወበኵሉ፡ አርእስተ፡ አድባር፡ ወታሕተ፡ ኵሉ፡ ዕፅ፡ ጥሉል፡ ወታሕተ፡ ኵሉ፡ ፆም፡ ጽፉቅ፡ በመካን፡ ኀበ፡ ረስዩ፡ መዓዛ፡ ሠናየ፡ ለኵሉ፡ ጣዖቶሙ። ወእሰፍሕ፡ እዴየ፡ ላዕሌሆሙ፡ ወእሬስያ፡ ለምድር{ሙ}። በደ(ወ)፡ በጽወ፡ እምገዳመ፡ ዲብላታ፡ በኵሉ፡ ምንባራቲሆሙ፤ ወየአምሩ፡ ከመ፡ አነ፡ እግዚአብሔር።

**ምዕራፍ፡-፯**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወአንተ፡ ወልደ፡ እጓለመሕያው፡ ከመዝ፡ ይቤ፡ አዶናይ፡ እግዚአብሔር፡ ለምድረ፡ እስራኤል፡ ማኅለቅት፡ በጽሐ(ዝኩ)፡ ማኅለቅት፡ ላዕለ፡ ፬አጽናፈ፡ ምድር። ይእዜ(ሰ፡)ማኅለቅት፡ በላዕሌኪ፡ ወእፌኑ፡ ብኪ፡ መቅሠፍትየ፡ ወእኳንነኪ፡ በከመ፡ ፍናውኪ፤ ወአገብእ፡ ዲቤኪ፡ ኵሎ፡ ርኵሰኪ። ወኢትምሕክ፡ ዓይንየ፡ ላዕሌ

p. 51

ኪ፡ ወኢይሠሃል፤ ዳዕሙ፡ ፍኖተኪ፡ አገብእ፡ ዲቤኪ፡ ወርኵስኪ፡ ይከውን፡ በማዕከሌኪ፡ ወተአምሩ፡ ከመ፡ አነ፡ እግዚአብሔር። ከመዝ፡ ይቤ፡ አዶናይ፡ እግዚአብሔር፡ እኪት፡ አሐቲ፡ እኪት፡ ናሁ፡ መጽአት። ማኅለቅት፡ መጽአ፡ መጽአ፡ ማኅለቅት፡ ነቅሐ፡ ላዕሌኪ፤ ወናሁ፡ መጽአ። መጽአ፡ ንግህ፡ ኀቤከ፡ ኦዘትነብር፡ ውስተ፡ ምድር፤ በጽሐ፡ ዕድሜ፡ ወቀርበ፡ ዕለተ፡ ምምዓ፡ ወአኮ፡ ይባቤ፡ አድባር። ይእዜ፡ እምቅሩብ፡ እክዑ፡ መዓትየ፡ ላዕሌኪ፡ ወእሤልጥ፡ ብኪ፡ መቅሠፍትየ፡ ወእኳንነኪ፡ በከመ፡ ፍናውኪ፤ ወአገብእ፡ ዲቤኪ፡ ኵሎ፡ ርኵሰኪ። ወኢትምሕክ፡ ዓይንየ፡ ወኢይሠሃል። ዳዕሙ፡ ፍኖተኪ፡ አገብእ፡ ዲቤኪ፡ ወርኵስኪ፡ ይከውን፡ በማዕከሌኪ፡ ወተአምሩ፡ ከመ፡ አነ፡ እግዚአብሔር፡ ዘእቀሥፍ። ናሁ፡ ዕለተ፡ ናሁ፡ መጽአ፤ ወጽአ፡ ነግህ፡ ሠረፀ፡ በትር፡ ወፈ{.}ረየ፡ ትዕቢት።

p. 52

ዓመፃ፡ ተንሥአ፡ በበትረ፡ ኃጢአት፤ ኢእምኔሆሙ፡ ወኢእምብዝኆሙ፡ ወኢእምአውያቶሙ፡ አልቦ፡ ዘይበክዮሙ። በጽሐ፡ ዕድሜ፡ ወአልጸቀ፡ ዕለት፡ ዘተሣየጠ፡ ኢይትፈሣሕ፡ ወዘሤጠ፡ ኢይብኪ፤ እስመ፡ መቅሠፍት፡ ላዕለ፡ ኵሉ፡ ሕዝባ። እስመ፡ ዘተሠይጠ፡ ኢይገብእ፡ ኀበ፡ ሠያጢሁ፡ ወሕይወቶሙኒ፡ ዓዲ፡ በሕይወት፤ እስመ፡ ራዕይ፡ ላዕለ፡ ኵሉ፡ ሕዝብ፡ ዘኢይትመየጥ፡ ወሕይወተ፡ ለሰብእ፡ በኃጢአቱ፡ (ወኢያጸንሁ)። ነፍሑ፡ ቀርነ፡ ወተደለወ፡ ኵሉ፡ ወአልቦ፡ ዘየሐውር፡ ለቀትል፤ እስመ፡ ወቅሠፍትየ፡ ላዕለ፡ ኵሉ፡ ብዝኃ። ሰይፍ፡ እምአፍአ፡ ወብድብድ፡ ወረኃብ፡ እምውሥጥ፤ ዘገዳም፡ ይመውት፡ በሰይፍ፡ ወለዘውስተ፡ ሀገር፡ ይበልዖ፡ ረኃብ፡ ወብድብድ። ወይድኅኑ፡ እለ፡ ጐዩ፡ እምኔሆሙ፡ ወይከውኑ፡ ውስተ፡ አድባር፡ ከመ፡ አርጋበ፡ ቈላት፡ ኵሎ

p. 53

ሙ፡ እለ፡ ይነቅዉ፤ ለለ፡ ፩በኃጢአቱ። ኵሎን፡ አዕዳው፡ ይደክማ፤ ወኵሎን፡ አብራክ፡ ይውኅዛ፡ ማየ። ወይቀንቱ፡ ሠቀ፡ ወይከድኖሙ፡ ድንጋፄ፤ ወዲበ፡ ኵሉ፡ ገጽ፡ ኃፍረት፡ ወበኵሉ፡ ርእሶሙ፡ ብርሃት። ይገድፉ፡ ብሩሮሙ፡ በመራሕብት፡ ወርቆሙኒ፡ ይከውን፡ ለዕዳው፡ ብሩሮሙ፡ ወወርቆሙ፡ ኢይክል፡ አድኅኖቶሙ፡ በዕለተ፡ መዓቱ፡ ለእግዚአብሔር፡ ኢያጸግቡ፡ ነፍሶሙ፡ ወኢይመልዑ፡ አማዑቶሙ፤ እስመ፡ ኮኖሙ፡ ዕቅፍተ፡ ኃጢአት። ወሠናይ፡ ሠርጒ፡ ዘረሰዮ፡ ለዕበይ፡ ወገብሩ፡ ቦቱ፡ አምሳለ፡ ርኵሶሙ፡ ወጣዖቶሙ፤ ወበእንተዝ፡ ረሰይክዎ፡ ሎሙ፡ ርኵሰ። ወእሜጥዎ፡ ውስተ፡ እደ፡ ነኪራን፡ ከመ፡ ይበርብርዎ፡ ወለኃጥአነ፡ ምድር፡ ከመ፡ የሐብልይዎ፤ ወያረኵሰዎ። ወእመይጥ፡ ገጽየ፡ እምኔሆሙ፡ ወያረኵሱ፡ ኅቡዓትየ፤ ወይበውዕዋ፡ ኃያላን፡ ወያረኵስ

p. 54

ዋ። ግበር፡ ማዕሠረ፤ እስመ፡ መልዓት፡ ምድር፡ ፍትሐ፡ ደም፡ ወሀገርኒ፡ መልዓት፡ ዓመፃ። ወአመጽእ፡ እኩያነ፡ አሕዛብ፡ ወይወርሱ፡ አብያቲሆሙ፤ ወአበጥል፡ ትዕቢተ፡ አዚዛን፡ ወይረኵሱ፡ መቃድሲሆሙ። በጽሐ፡ ገሚድ፤ የኃሥሡ፡ ሰላመ፡ ወአልቦ። ትመጽእ፡ ድንጋፄ፡ ላዕለ፡ ድንጋፄ፡ ወትከውን፡ ዜና፡ በዲበ፡ ዜና፤ ወየኃሥሡ፡ ራዕየ፡ እምነቢይ፡ ወትጠፍእ፡ ኦሪት፡ እምካህን፡ ወም[ስ]ክር፡ ወእምሊቃናት። ንጉሥ፡ ይላሁ፡ ወመልአክ፡ ይለብስ፡ ፍርሃተ፡ ወእደዊሆሙ፡ ለሕዝበ፡ ምድር፡ ይርዕደ፤ በከመ፡ ፍኖቶሙ፡ እገብር፡ ቦሙ፡ ወበኵነኔሆሙ፡ እኳንኖሙ፡ ወየአምሩ፡ ከመ፡ አነ፡ እግዚአብሔር።

**ምዕራፍ፡-፰**

ወኮነ፡ በሣድሰ፡ ዓመተ፡ በሣድስ፡ ወርኅ፡ አመ፡ ሐሙሱ፡ እንዘ፡ አነ፡ እነብር፡ ውስተ፡ ቤት

p. 55

የ፡ ወሊቃናተ፡ ይሁዳ፡ ይነብሩ፡ ቅድሜየ፤ ወወድቀት፡ ላዕሌየ፡ ህየ፡ እደ፡ እግዚአብሔር፡ አዶናይ። ወርኢኩ፡ ወናሁ፡ አምሳል፡ ከመ፡ ርእየተ፡ እሳት፡ እምርእየተ፡ ሐቌሁ፡ እስከ፡ ታሕቱ፡ እሳት፤ ወእምሐቌሁ፡ እስከ፡ ላዕሉ፡ ከመ፡ ርእየተ፡ ጸዳል፡ ወከመ፡ ኅብረ፡ እለ፡ ቄጥሩ። ወፈነወ፡ አምሳለ፡ እድ፡ ወነሥአኒ፡ ዐሥዕርተ፡ ርእስየ፤ ወአንሥአኒ፡ መንፈሰ፡ ማዕከለ፡ ሰማይ፡ ወምድር፡ ወወሰደኒ፡ ኢየሩሳሌም፡ በራዕየ፡ አምላክ፡ ኀበ፡ ኆኅተ፡ አንቀጽ፡ ውሣጢ፡ ዘይኔጽር፡ ሰሜነ፡ ኀበ፡ ሀሎ፡ ምስል፡ ዘቅንዓት፡ መቅንዓ። ወናሁ፡ ስብሐተ፡ አምላክ፡ እስራኤል፤ ከመ፡ ራዕይ፡ ዘርኢኩ፡ በሐቅል። ወይቤለኒ፡ ወልደ፡ እጓለ፡ እመሕያው፡ አንሥእኪ፡ አዕይንቲከ፡ ፍኖተ፡ ሰሜን፤ ወአንሣእኩ፡ አእይንትየ፡ ፍኖተ፡ ሰሜን፡ ወናሁ፡ እምሰሜን፡ ኀበ፡ ኆኅተ፡ ምሥዋዕ፡ ዝንቱ፡ ምስል፡ ዘትገዓት፡ በኀበ፡ ሙ

p. 56

ባአ። ወይቤለኒ፡ ወልደ፡ እጓለመሕያው፡ ርኢክኑ፡ አንተ፡ ምንት፡ እሙንቱ፡ ዘይገብሩ፤ ርኵሰ፡ ዓቢየ፡ ዘቤተ፡ እስራኤል፡ ይገብሩ፡ በዝየ፡ ከመ፡ ያርኅቁኒ፡ እመቅደስየ፡ ወዓዲ፡ ትትመየጥ፡ ወትሬኢ፡ ርኵሰ፡ ዐቢየ። ወአብዓኒ፡ ኆኅተ፡ ዓፀድ፤ ወርኢኩ፡ ወናሁ፡ ፩ሖር፡ በዓረፍት። ወይቤለኒ፡ ወልደ፡ እጓለመሕያው፡ ክረ፡ ዓረፍተ፤ ወከረይኩ፡ ውስተ፡ ዓረፍት፡ ወናሁ፡ ፩ኆኅት። ወይቤለኒ፡ ባእ፡ ወርኢ፡ ርኵሰ፡ ዓቢየ፡ (ዘ)እሙንቱ፡ ይገብሩ፡ በዝየ። ወቦእኩ፡ ወርኢኩ፡ ወናሁ፡ አምሳለ፡ ኵሉ፡ ዘይትሐወሰ፡ ወእንስሳ፡ ርኩሰ፡ ወኵሉ፡ ጣዖቶሙ፡ ለቤተ፡ እስራኤል፤ ሥዑል፡ ዲበ፡ ዓረፍት፡ ዓውደ፡ ዓውዱ። ወይቀውሙ፡ ቅድሜሆሙ፡ ሰብእ፡ ብእሲ፡ እምአዕሩገ፡ ቤተ፡ እስራኤል፡ ወአዛንያሰ፡ ወልደ፡ ሳፋን፡ ይቀውም፡ ማዕከሎሙ፤ ወለኵሉ፡ ለለ፡ ፩፡ ማዕጠንት፡ በእዴሁ፡ ወበዝ

p. 57

ኃ፡ ደመና፡ ዕጣኖሙ፡ ወዓርገ። ወይቤለኒ፡ ርኢክኑ፡ ወልደ፡ እጓለመሕያው፡ ዘይገብሩ፡ አዕሩገ፡ ቤተ፡ እስራኤል፡ በጽልመት፡ ለለ፩በጽርሐ፡ ጣዖቱ፤ እስመ፡ ይቤሉ፡ ኢይሬእየነ፡ እግዚአብሔር፡ ወኃደጋ፡ እግዚአብሔር፡ ለምድሩ። ወይቤለኒ፤ ዓዲ፡ ትትመየጥ፡ ወትሬኢ፡ ርኵሰ፡ ዓቢየ፡ ዘእሙንቱ፡ ይገብሩ። ወአብአኒ፡ ኀበ፡ ኆኅተ፡ አንቀጸ፡ ቤተ፡ እግዚአብሔር፡ ዘኀበ፡ ሰሜን፡ ወናሁ፡ ህየ፡ እንስት፡ ይነብራ፡ ወይበክያሁ፡ ለተሙዝ። ወይቤለኒ፡ ርኢከኑ፡ ወልደ፡ እጓለ፡ መሕያው፤ ዓዲ፡ ትትመየጥ፡ ወትሬኢ፡ ርኵሰ፡ ዘየዓቢ፡ እምዝ። ወአብአኒ፡ ውስተ፡ ዓፀደ፡ ቤተ፡ እግዚአብሔር፡ ውሣጢት፡ ወናሁ፡ በኆኅተ፡ ጽርሑ፡ ለእግዚአብሔር፡ ማዕከለ፡ ዑላም፡ ወማዕከለ፡ ምስዋዕ፡ ፳ወ፭፡ ዕደው፤ ድኅሬሆሙ፡ መንገለ፡ ቤተ፡ እግዚአብሔር፡ ወገጾሙ፡ መንገለ፡ ጽባሕ፡ ወእሙንቱ፡ ይሰግዱ፡ ጽባሐ፡

p. 58

ለፀሐይ። ወይቤለኒ፡ ርኢክኑ፡ ወልደ፡ እጓለ፡ መሕያው፡ ቀሊልኑ፡ ለቤተ፡ ይሁዳ፡ ምግባረ፡ ርኵሶሙ፡ ዘይገብሩ፡ በዝየ፤ እስመ፡ መልዕዋ፡ ለምድር፡ ዓመፃ፡ ወተመይጡ፡ ያምዕዑኒ፡ ወናሁ፡ አንሁ፡ አጽቆሙ፡ ኀበ፡ አንፎሙ። ወአነሂ፡ እገብር፡ በመዓትየ፡ ኢትምሕክ፡ ዓይንየ፡ ወኢይሠሃል፤ ወየዓወይዉ፡ ውስተ፡ ዕዝንየ፡ በዓቢይ፡ ቃል፡ ወኢይሰምዖሙ።

**ምዕራፍ፡-፱**

ወከልሐ፡ ውስተ፡ ዕዝንየ፡ በዓቢይ፡ ቃል፡ ወይቤ፡ ቅረቡ፡ ውኩላነ፡ ሀገር፤ ወለኵሉ፡ ለለ፩ንዋይ፡ ማኅጐሊ፡ በእዴሁ። ወናሁ፡ ስድስቱ፡ ዕደው፡ መጽኡ፡ እምፍኖተ፡ አንቀጽ፡ ላዕላዊ፡ ዘገጸ፡ ሰሜን፡ ወኵሉ፡ ፩ንዋየ፡ መፍጽሕ፡ በእዴሁ፡ ወማዕከሎሙ፡ {አ}፩፡ ብእሲ፡ ዘይለብስ፡ አጌ፡ ወበሐቋሁ፡ ቀሡት፡ ጸሐፊ፤ ወቦኡ፡ ወቆሙ፡ ኀበ፡ ምሥዋዕ፡ ዘብርት። ወዓርገ፡ ስብሐተ፡

p. 59

አምላክ፡ እስራኤል፡ እምላዕለ፡ ኪሩብ፡ ዘሀሎ፡ ዲቤሁ፡። ውስተ፡ መድረክ፡ ቤት፤ ወጸውዖ፡ ለዝኩ፡ ብእሲ፡ ዘይለብስ፡ ዓጌ፡ ወበሐቌሁ፡ ቀሡተ፡ ጸሐፈ። ወይቤሎ፡ እግዚአብሔር፡ ባእ፡ ማዕከለ፡ ሀገር፡ ማዕከለ፡ ኢየሩሳሌም፤ ወጸሐፍ፡ ትእምርተ፡ ውስተ፡ ፍጽሞሙ፡ ለዕደው፡ እለ፡ ኀዘኑ፡ ወበከዩ፡ በእንተ፡ ኵሉ፡ ርኵስ፡ ዘኮነ፡ በማዕከ{.}ላ። ወይቤሎሙ፡ ሰእሉ፡ እንዘ፡ አዕምዕ፡ ባዑ፡ ሀገረ፡ ድኅሬሁ፡ ወቅትሉ፡ ኢትምሐከ፡ ዓይንክሙ፡ ወኢትምሐሩ። ልሒቀ፡ ወወሬዛ፡ ወድንግለ፡ ወሕፃናተ፡ ወአንስተ፡ ቅትሉ፡ ከመ፡ ታጥፍዑ፡ ወኢትቅረቡ፡ ኀበ፡ ኵሉ፡ ብእሲ፡ ዘቦቱ፡ ትእምርት፡ ወትእኅዙ፡ እመቅደስየ፤ ወአኃዙ፡ በእደው፡ ልሒቃን፡ እለ፡ በገጸ፡ ቤት። ወይቤሎሙ፡ አርኵስዎ፡ ለዝንቱ፡ ቤት፡ ወምልዑ፡ አዕፃዲሁ፡ ቅቱላነ፡ ባኡ፤ ወወፅኡ፡ ወቀተሉ፡ በሀገር። ወኮነ፡ እንዘ፡ ይቀትሉ፡ ወተረ

p. 60

ፍኩ፡ አነ፤ ወወደቁ፡ በገጽየ፡ ወዓውየውኩ፡ ወእቤ፡ አሀህ፡ አዶናይ፡ እግዚአብሔር፡ ታጠፍዖሙኑ፡ አንተ፡ ለኵሎሙ፡ ተረፈ፡ እስራኤል፡ እንዘ፡ ትክዑ፡ መዓት{.}ከ፡ ላዕለ፡ ኢየሩሳሌም። ወይቤለኒ፡ ኃጢአተ፡ ቤተ፡ እስራኤል፡ ወይሁዳ፡ አብየ፡ ጥቀ፡ ፈድፋደ፡ ወመልዓት፡ ምድር፡ ደመ፡ ወመልዓት፡ ሀገር፡ ዓመፃ፡ እስመ፡ ይቤሉ፡ ኃደጋ፡ እግዚአብሔር፡ ለምድር፡ ወኢይሬኢ፡ እግዚአብሔር። ወአነሂ፡ ዓይንየ፡ ኢትምሕክ፡ ወኢይሠሃል፤ አገብእ፡ ፍኖቶሙ፡ ዲበ፡ ርእሶሙ። ወናሁ፡ ዝኩ፡ ብእሲ፡ ዘይለብስ፡ ዓጊ፡ ወቀሡተ፡ ውስተ፡ ሐቌሁ፡ ተሠጥወ፡ ቃለ፡ ወይቤ፤ ገበርኩ፡ በከመ፡ አዘዝከኒ።

**ምዕራፍ፡-፲**

ወርኢኩ፡ ወናሁ፡ መልዕልተ፡ ጠፈር፡ ዘዲበ፡ ርእሶሙ፡ ለኪሩቤል፡ ከመ፡ ዕብነ፡ ሰንፒር፡ ወከመ፡ ርእየተ፡ አምሳለ፡ መንበር፤ አስተር

p. 61

እየ፡ ዲቤሆሙ። ወነበቦ፡ ለዝኩ፡ ብእሲ፡ ዘይለብስ፡ ዓጌ፡ ወይቤሎ፡ ባእ፡ ማእከለ፡ ጋልጋል፡ ታሕተ፡ ኪሩብ፡ ወምላዕ፡ ሕፍነከ፡ አፍሐመ፡ እሳት፡ እማዕከለ፡ ኪሩቤል፡ ወዝርዎ፡ ዲበ፡ ሀገር፤ ወቦአ፡ በቅድሜየ። ወኪሩቤልሰ፡ ቅዉማን፡ እምየማነ፡ ቤት፡ ሶበ፡ ቦእ፡ ዝኩ፡ ብእሲ፤ ወመልዐ፡ ደመና፡ ዓፀደ፡ ውሣጢተ። ወተለዓለ፡ ስብሐተ፡ እግዚአብሔር፡ እምላዕለ፡ ኪሩብ፡ ውስተ፡ መድረክ፡ ቤት፤ ወተመልዐ፡ ቤት፡ እምደመና፡ ወዓፀድኒ፡ ተመልዓት፡ ፀዳለ፡ ስብሐቲሁ፡ ለእግዚአብሔር። ወይሰማዕ፡ ድምፀ፡ ክነፊሆሙ፡ ለኪሩቤል፡ እስከ፡ ዓፀድ፡ ጸናፊ፤ ከመ፡ ቃለ፡ ኤልሻዳይ፡ ሶበ፡ ይነብብ። ወኮነ፡ ሶበ፡ አዘዞ፡ ለዝኩ፡ ብእሲ፡ ዘይለብስ፡ ዓጌ፡ ወይቤሎ፡ ንሣእ፡ እሳተ፡ እማዕከለ፡ ጋልጋል፡ ዘማዕከለ፡ ኪሩቤል፤ ወቦአ፡ ወቆመ፡ ኀበ፡ መንኰራኵር። ወፈነወ፡ ኪሩብ፡ እዴሁ፡ እማዕከለ፡ ኪሩቤል፡ ኀበ፡ እሳት፡

p. 62

ዘማዕከለ፡ ኪሩቤል፡ ወነሥአ፡ ወመጠዎ፡ በሕፍኑ፡ ለዝኩ፡ ዘይለብስ፡ ዓጌ፤ ወነሥአ፡ ወወጽአ። ወአስተርአየ፡ (እ)ምኪሩቤል፡ አምሳለ፡ እደ፡ ሰብእ፡ ታሕተ፡ ክነፊሆሙ። ክፍል። ወርኢኩ፡ ወናሁ፡ ፬መንኰራኵራት፡ ኀበ፡ ኪሩቤል፡ ፩መንኰራኵር፡ ኀበ፡ ፩ኪሩብ፤ ወ፩መንኰራኵር፡ ኀበ፡ ፩ኪሩብ፡ ወአርአያሆሙ፡ ለመንኰራት፡ ከመ፡ ርእየተ፡ ዕብነ፡ ተርሴስ። ወራዕዮሙ፡ ፩አምሳል፡ ለአርባዕቲሆሙ፤ ከመ፡ ዘይከውን፡ መንኰራኵር፡ በማዕከለ፡ መንኰራኵር። ወሶበ፡ ሖሩ፡ የሐውሩ፡ ኀበ፡ ፬ርቡዓቲሆሙ፡ ወኢየዓውዱ፡ በሑረቶሙ፤ ዳዕሙ፡ መካነ፡ ኀበ፡ አንጸረ፡ ርእስ፡ ይተልዉ፡ ድኅሬሁ፡ ወኢየዓውዱ፡ በሑረቶሙ። ወኵሉ፡ ሥጋሆሙ፡ ወዘባናቲሆሙ፡ ወእደዊሆሙ፡ ወክነፊሆሙ፤ ወመንኰራኵራትኒ፡ ምሉዓነ፡ አዕይንት፡ ዓውዶሙ፡ ለ፬መንኰራኵራቲሆሙ። ለመንኰራኵራትሰ፡

p. 63

ጸውዖሙ፡ ጋልጋል፡ እንዘ፡ እሰምዕ። ወ፬ገጻት፡ ለለ፩፤ ፩ገጽ፡ ገጸ፡ ኪሩብ፡ (ወ)ካልአ፡ ገጽ፡ ገጸ፡ ሰብእ፡ ወሣልስ፡ ገጸ፡ አንበሳ፡ ወራብዕ፡ ገጸ፡ ንስር። ወተለዓሉ፡ ኪሩቤል፤ ወእሙንቱ፡ እንስሳት፡ ዘርኢኩ፡ በፈለገ፡ ኮቦር። ወሶበ፡ የሐውሩ፡ ኪሩቤል፡ የሐውሩ፡ መንኰራኵራት፡ ምስሌሆሙ፤ ወሶበ፡ ያነሥኡ፡ ኪሩቤል፡ ክነፊሆሙ፡ ከመ፡ ይትለዓሉ፡ እምድር፡ ኢየዓውዱ፡ (እሙንቱኒ)፡ መንኰራኵራት፡ {ወእሙንቱኒ፡}እምገቦሆሙ። ሶበ፡ ቆሙ፡ ይቀውሙ፡ ወሶበ፡ ተለዓሉ፡ ይትሌዓሉ፡ ምስሌሆሙ፤ እስመ፡ መንፈሰ፡ ሕይወት፡ ቦሙ። ወወጽአ፡ ስብሐተ፡ (አምላከእስራኤል)እግዚአብሔር፡ እምነ፡ መድረከ፡ ቤት፤ ወቆመ፡ ዲበ፡ ኪሩቤል። ወአንሥኡ፡ ኪሩቤል፡ ክነፊሆሙ፡ ወተለዓሉ፡ እምድር፡ በቅድሜየ፡ ሶበ፡ ወጽኡ፡ ወመንኰራኵራትኒ፡ ምስሌሆሙ፤ ወቆሙ፡ ኀበ፡ ኆኅተ፡ አንቀጽ፡ ዘቤተ፡ እግዚአብሔር፡ ጽባሐዊ፡ ወስብ

p. 64

ሐተ፡ አምላ(ከ፡ እስራኤል)፡ ዲቤሆሙ፡ እምላዕሉ፨ ይእቲኬ፡ እንስሳ፡ ዘርኢኩ፡ (ታሕተ፡ አምላከ፡ እስራኤል፡)በፈለገ፡ ኮቦር፤ ወአእመርኩ፡ ከመ፡ ኪሩቤል፡ እሙንቱ፨ ወለለ፡ ፩፡ በበ፡ ፬ገጾሙ፤ ወለለ፡ ፩፡፬፡ አክናፍ፡ ወአምሳለ፡ እደ፡ ሰብእ፡ ታሕተ፡ ክነፊሆሙ። ወአምሳለ፡ ገጾሙ፡ ከመ፡ {..}ገጻት፡ ዘርኢኩ፡ በፈለገ፡ ኮቦር፡ ርእየቶሙ፡ ወለሊሆሙ፤ ወኵሉ፡ ለለ፡፩፡ የሐውር፡ ቅድመ፡ ገጹ።

**ምዕራፍ፡-፲፩**

ወ(አ)ንሥአኒ፡ መንፈሰ፡ ወአብአኒ፡ ውስተ፡ አንቀጸ፡ ቤተ፡ እግዚአብሔር፡ ጽባሐዊ፡ ዘመንገለ፡ ጽባሕ፡ ወናሁ፡ በኆኅተ፡ አንቀጽ፡ ፳ወ፭፡ ዕደው፤ ወርኢክዎ፡ በማዕከሎሙ፡ ለያዛንያ፡ ወልደ፡ አዙር፡ ወለፈላጥያ፡ ወልደ፡ ብንያስ፡ ሠርዌሆሙ፡ ለሕዝብ። ወይቤለኒ፤ ወልደ፡ እጓለመሕያው፡ እሉ፡ ሰብእ፡ እለ፡ የሐስቡ፡ ከንቶ፡ ወይመክሩ፡ ምክረ፡ እኩየ፡ በዛቲ፡ ሀገር። ወይብሉ፡ አኮ፡

p. 65

በቅሩብ፡ ንሕንፅ፡ አብያተ፤ ይእቲ፡ (ጽ)ሕርት፡ ወንሕነ፡ ሥጋ። በእንተዝ፡ ተነበይ፡ ላዕሌሆሙ፤ ተነበይ፡ ወልደ፡ እጓለመሕያው። ወወድቀት፡ ላዕሌየ፡ መንፈሰ፡ እግዚአብሔር፡ ወይቤለኒ፡ በል፡ ከመዝ፡ ይቤ፡ እግዚአብሔር፡ ከመዝ፡ ትቤሉ፡ ቤተ፡ እስራኤል፤ ወአነ፡ አአምር፡ ሕሊና፡ ልብክሙ። አብዛኅክሙ፡ ገደላክሙ፡ በዛቲ፡ ሀገር፤ ወመላዕክሙ፡ ፍናዊሃ፡ ቅቱላነ። በእንተዝ፡ ከመዝ፡ ይቤ፡ አዶናይ፡ እግዚአብሔር፡ ቅቱላኒክሙ፡ ዘሤምክሙ፡ በማዕከላ፡ እሙንቱ፡ ሥጋ፡ ወይእቲ፡ ጽሕርት፤ ወለክሙሰ፡ ኦወጽአክሙ፡ እማእከላ። ሰይፈ፡ ትፈርሁ፤ ወሰይፈ፡ ኦመጽእ፡ ላዕሌክሙ፡ ይቤ፡ አዶናይ፡ እግዚአብሔር። ወኦወጽእክሙ፡ እማዕከላ፡ ወእሜጥወክሙ፡ ውስተ፡ እደ፡ ነኪራን፤ ወእገብር፡ ፍትሐ፡ ላዕሌክሙ። ወትወድቁ፡ በሰይፍ፡ ውስተ፡ ደወለ፡ እስራኤል፡ እኳንነክሙ፤ ወተአምሩ፡ ከመ፡ አነ፡ እግዚአብሔር። ይእቲ፡ ኢ

p. 66

ትከውነክሙ፡ ጽሕርተ፡ ወኢአንትሙ፡ ትከውኑ፡ ሥጋ፡ በማዕከላ፤ ውስተ፡ ደወለ፡ እስራኤል፡ እኳንነክሙ። ወተአምሩ፡ ከመ፡ አነ፡ እግዚአብሔር፡ ዘበትእዛዝየ፡ ኢሖርክሙ፡ ወኵነኔየ፡ ኢገበርክሙ፤ ወከመ፡ ፍትሐ፡ አሕዛብ፡ እለ፡ ዓውድክሙ፡ ገበርክሙ። ወኮነ፡ እንዘ፡ እትኔበይ፡ ወሞተ፡ ፈላጥያ፡ ወልደ፡ ብንያሰ፤ ወወደቁ፡ በገጽየ፡ ወዓውየውኩ፡ በዓቢይ፡ ቃል፡ ወእቤ፡ አሀህ፡ አዶናይ፡ እግዚአብሔር፡ ትዊድዖሙኒ፡ አንተ፡ ለተረፈ፡ እስራኤል። ክፍል፡ ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ አኃዊከ፡ አሐዊከ፡ ወሰብአ፡ አዝማዲከ፡ ወኵሎ፡ ቤተ፡ እስራኤል፡ ኅቡረ፤ እስመ፡ ይቤልዎሙ፡ እለ፡ ይነብሩ፡ ኢየሩሳሌም፡ ርኅቁ፡ እምእግዚአብሔር፡ ወአነ፡ ተውህበት፡ ይእቲ፡ ምድር፡ ርስተ። በእንተዝ፡ በል፡ ከመዝ፡ ይቤ፡ አዶናይ፡ እግዚአብሔር፡ እስመ፡ አርኃ

p. 67

ቅዎሙ፡ ውስተ፡ አሕዛብ፡ ወዘረውክዎሙ፡ በአምዳሮት፤ እከውኖሙ፡ መቅደሰ፡ ኅዳጠ፡ በኵሉ፡ ምድር፡ ኀበ፡ ቦኡ፡ ህየ። በእንተዝ፡ በል፡ ከመዝ፡ ይቤ፡ አዶናይ፡ እግዚአብሔር፡ አስተጋብእክሙ፡ እምአሕዛብ፡ ወአንጌልንክሙ፡ እምአምዳሮት፡ ኀበ፡ ዘረውኩክሙ፤ ወእሁበክሙ፡ ምድረ፡ እስራኤል። ወይበውኡ፡ ህየ፤ ወየአትቱ፡ ኵሎ፡ ጣዖታ፡ ወኵሎ፡ ርኵሳ፡ እምኔሃ። ወእሁቦሙ፡ አሐደ፡ ልበ፡ ወእወዲ፡ ውስቴቶሙ፡ ወንፈሰ፡ ሐዲሰ፤ ወአዓትት፡ ልበ፡ ዕብን፡ እምሥጋሆሙ፡ ወእሁቦሙ፡ ልበ፡ ዘሥጋ። ከመ፡ ይሑሩ፡ በትእዛዝየ፡ ወይዕቀቡ፡ ኵነኔየ፡ ወይግበርዎ፤ ወይከውኑኒ፡ ሕዝብየ፡ ወአነ፡ እከውኖሙ፡ አምላኮሙ። ወለእለሰ፡ ተለወ፡ ልቦሙ፡ ድኅረ፡ ልበ፡ ርኵሶሙ፡ ወግማኒሆሙ፤ አገብእ፡ ፍኖቶሙ፡ ዲበ፡ ርእሶሙ፡ ይቤ፡ አዶናይ፡ እግዚአብሔር። ክፍል፡ ወአንሥኡ፡ ኪሩቤል፡ ክነፊሆሙ፡ ወመንኰራ

p. 68

ትኒ፡ ምስሌሆሙ፤ ወስብሐተ፡ አምላከ፡ እስራኤል፡ ዲቤሆሙ፡ እምላዕሉ። ወተለዓለ፡ ስብሐተ፡ እግዚአብሔር፡ እማዕከለ፡ ሀገር፤ ወቆመ፡ ዲበ፡ ደብር፡ ዘቅድመ፡ ሀገር። ወነሥአኒ፡ መንፈስ፡ ወወሰደኒ፡ ከላውዴዎን፡ ኀበ፡ ፄዋ፡ በራዕይ፡ በመንፈስ፡ አምላክ፤ ወዓርገ፡ እምላዕሌየ፡ (ዝኩ)፡ ራእይ፡ ዘርኢኩ። ወነገርክዎሙ፡ ለፄዋ፡ ኵሎ፡ ነገረ፡ እግዚአብሔር፡ ዘአርአየኒ።

**ምዕራፍ፡-፲፪**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ አንተ፡ ንቡር፡ ማዕከለ፡ ቤተ፡ ወሪራን፤ እለ፡ ቦሙ፡ ዓይን፡ ከመ፡ ይርእዩ፡ ወኢይሬእዩ፡ ወዕዝን፡ ቦሙ፡ ከመ፡ ይሰምዑ፡ ወኢይሰምዑ፡ እስመ፡ ቤተ፡ መሪራን፡ እሙንቱ። ክፍል፡ ወአንተ፡ ወልደ፡ እጓለመሕያው፡ ግበር፡ ለከ፡ ንዋየ፡ ፂዋ፡ ወፃእ፡ መዓልተ፡ በቅድሜሆሙ፤ ወፍልሰ፡ እመካንከ፡

p. 69

ውስተ፡ ካልዕ፡ መካን፡ በቅድሜሆሙ፡ እመ፡ ይሬእዩ፡ እስመ፡ ቤተ፡ መሪራን፡ እሙንቱ፨ ወታወጽእ፡ ንዋየከ፡ ከመ፡ ንዋየ፡ ፄዋ፡ መዓልተ፡ በቅድሜሆሙ፤ ወአንተ፡ ትወጽእ፡ ሠርክ፡ በቅድሜሆሙ፡ ከመ፡ ፀዓተ፡ ፄዋ። ክሪ፡ ለከ፡ ዓረፍተ፡ በቅድሜሆሙ፤ ወታወፅዕ፡ ቦቱ። ትነሥእ፡ በመታክፍቲከ፡ ቅድሜሆሙ፡ ወትወፅእ፡ በምሴት፡ ትገለብብ፡ ገጸከ፡ ወኢትሬኢ፡ ምድረ፤ እስመ፡ ረሰይኩከ፡ ትእምርተ፡ ለቤተ፡ እስራኤል። ወገበርኩ፡ ከማሁ፡ በከመ፡ ተአዘዝኩ፡ ወአውፃዕኩ፡ ንዋይየ፡ ከመ፡ ንዋየ፡ ፄዋ፡ መዓልተ፡ ወፍና፡ ሠርክ፡ ከረይኩ፡ ሊተ፡ ዓረፍተ፡ በእዴየ፤ ወአውፃዕኩ፡ በጽልመት፡ ወፆርኩ፡ ዲበ፡ መትከፍትየ፡ በቅድሜሆሙ። ክፍል፡ ወኮነ፡ ቃለ፡ እግዚአብሔር፡ ኀቤየ፡ በጽባሕ፡ እንዘ፡ ይብል። ወልደ፡ እጓለመሕያው፡ ኢይቤሉክኑ፡ ቤተ፡ እስራኤል፡ ቤተ፡ መሪራን፤ ምንትኑ፡ ዘተገብ

p. 70

ር፡ አንተ። በሎሙ፡ ከመዝ፡ ይቤ፡ አዶናይ፡ እግዚአብሔር፡ ዝንቱ፡ ፆር፡ ላዕለ፡ መልአክ፡ ዘኢየሩሳሌም፡ ወዲበ፡ ኵሉ፡ ቤተ፡ እስራኤል፡ እለ፡ እሙንቱ፡ በማዕከሎሙ። በል፡ አነ፡ ትእምርትክሙ፤ በከመ፡ ገበርኩ፡ ከማሁ፡ ይገብር፡ ቦሙ፡ በፍልሰት፡ ወበፄዋ፡ የሐውሩ። ወመልአከ፡ ዘማዕከሎሙ፡ ይፀውር፡ በመትከፋ፡ ወይወጽእ፡ በጽልመት፡ ዓረፍተ፡ ይሠቁሩ፡ ከመ፡ ያውፅዕዎ፡ ቦቱ፤ ይገለብብ፡ ገጾ፡ ከመ፡ ኢይርአይ፡ ምድረ፡ በአዕይንቲሁ። ወእሰፍሕ፡ ወሥገርትየ፡ ላዕሌሁ፡ ወይሠገር፡ በማዕገትየ፤ ወአመጽኦ፡ ባቢሎን፡ ምድረ፡ ከለዳውያን፡ ወኢይሬእያ፡ ወይመውት፡ በህየ። ወእዘርዎሙ፡ ውስተ፡ ኵሉ፡ ነፋሳት፡ ለኵሎሙ፡ እለ፡ ዓውዱ፡ ወለረድኤቱ፡ ወለኵሉ፡ ሐራሁ፤ ወእመልሕ፡ ሰይፈ፡ ድኅሬሆሙ። ወየአምሩ፡ ከመ፡ አነ፡ እግዚአብሔር፤ ሶበ፡ ዘረውክዎሙ፡ ውስተ፡ አሕዛብ፡ ወ

p. 71

ዘራዕክዎሙ፡ በአምዳሮት፨ ወ{ተ}ዓ(ተ)ርፍ፡ እምኔሆሙ፡ ዕደወ፡ በኊልቊ፡ እምሰይፍ፡ ወእምረኃብ፡ ወእምብድብድ፤ ከመ፡ ይንግሩ፡ ኵሎ፡ ርኵሶሙ፡ በውስተ፡ አሕዛብ፡ እለ፡ ቦኡ፡ ህየ፡ ወየአምሩ፡ ከመ፡ አነ፡ እግዚአብሔር። ክፍል። ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ኅብስተከ፡ ትበልዕ፡ በሁከተ፡ ወማየከ፡ ትሰቲ፡ በረዓድ፡ ወበትካዝ። ወትብሎሙ፡ ለሕዝበ፡ ምድር፡ ከመዝ፡ ይቤ፡ አዶናይ፡ እግዚአብሔር፡ ለእለ፡ ይነብሩ፡ ኢየሩሳሌም፡ ውስተ፡ ምድረ፡ እስራኤል፡ ኅብስቶሙ፡ ይበልዑ፡ በትካዝ፡ ወማዮሙ፡ ይሰትዩ፡ በድንጋፄ፤ ከመ፡ ትማስን፡ ምድር፡ በምልዓ፡ እምዓመፃ፡ ኵሎሙ፡ እለ፡ ይነብሩ፡ ባቲ። ወአህጉርኒ፡ እለ፡ ይነብርዎን፡ ይማስና፡ ወምድርኒ፡ ትከውን፡ በጽወ፤ ወተአምሩ፡ ከመ፡ አነ፡ እግዚአብሔር። ክፍል። ወኮነ፡ ቃለ፡ እግዚአ

p. 72

ብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ምንትኑ፡ ዝ፡ ምሳሌክሙ፡ ዘትብሉ፡ በምድረ፡ እስራኤል፤ ይነውኅ፡ መዋዕል፡ ወይጠፍእ፡ ኵሉ፡ ራዕይ። በእንተዝ፡ በሎሙ፡ ከመዝ፡ ይቤ፡ አዶናይ፡ እግዚአብሔር፡ እሥዕሮ፡ ለዝንቱ፡ ምሳሌ፡ ወኢይሜስልዎ፡ እንከ፡ በውስተ፡ እስራኤል፤ ዳዕሙ፡ በሎሙ፡ ቀርበ፡ መዋዕል፡ ወነገረ፡ ኵሉ፡ ራዕይ። እስመ፡ ኢይኩን፡ እንከ፡ ኵሉ፡ ራእይ፡ ከንቶ፡ ወመቅሠመ፡ ሕስወ፤ በማዕከለ፡ ቤተ፡ እስራኤል። እስመ፡ አነ፡ እግዚአብሔር፡ እነብብ፡ ወዘነበብኩ፡ ቃል፡ (ይት)ንበር፡ ወኢይጐነዲ፡ እንከ፤ ዳዕሙ፡ በመዋዕሊክሙ፡ ቤተ፡ ወሪራን፡ እነብብ፡ ቃለ፡ ወእገብሮ፡ ይቤ፡ አዶናይ፡ እግዚአብሔር። ክፍል። ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ናሁ፡ ቤተ፡ እስራኤል፡ ይብሉ፡ ራእይ፡ ዘውእቱ፡ ይሬኢ፡ ለመዋ(ዕ)ል፡ ብዙኃት፤

p. 73

ወውእቱ፡ ይትኔበይ፡ ለጊዜያት፡ ርኁቃት። በእንተዝ፡ በሎሙ፡ ከመዝ፡ ይቤ፡ አዶናይ፡ እግዚአብሔር፡ ኢይጐነዲ፡ እንከ፡ ኵሉ፡ ቃልየ፡ ወዘነበብኩ፡ ቃል፡ (ይት)ገበር፡ ይቤ፡ አዶናይ፡ እግዚአብሔር።

**ምዕራፍ፡-፲፫**

ወኮነ፡ ቃለ፡ እግዚአብሔር፡ ኅቤየ፡ እንዘ፡ ይብል። ወልደ፡ እጓለመሕያው፡ ተነበይ፡ ላዕለ፡ ነቢያተ፡ እስራኤል፡ እለ፡ ይትኔበዩ፤ ወትብሎሙ፡ ለእለ፡ ይትኔበዩ፡ እምልቦሙ፡ ሰምዑ፡ ቃለ፡ እግዚአብሔር። ከመዝ፡ ይቤ፡ አዶናይ፡ እግዚአብሔር፡ አሌ፡ ሎሙ፡ ለነቢያተ፡ አብዳን፤ እለ፡ ይተልዉ፡ ድኅረ፡ መንፈሶሙ፡ ዘእንበለ፡ ይርአዩ። ነቢያቲከ፡ እስራኤል፤ ከመ፡ ቈናጽል፡ በውስተ፡ በድው፨ ኢዓረግሙ፡ ኀበ፡ ዘተነሥተ፡ ወኢሐነፅክሙ፡ ቅጽረ፡ ለቤተ፡ እስራኤል፡ ከመ፡ ትቁሙ፡ ውስተ፡ ቀትል፡ በዕለተ፡ እግዚአብ

p. 74

ሔር። ርእዩ፡ ከንቶ፡ ወምቅሣመ፡ ሐሰት፡ እንዘ፡ ይብሉ፡ {ይብሉ}፡ ይቤ፡ እግዚአብሔር፡ ወእግዚአብሔርሰ፡ ኢለአኮሙ፤ ወይእኅዙ፡ ለዓቅሞ፡ ነገር። አኮኑ፡ ርኢክሙ፡ ራዕየ፡ ዘከንቱ፡ ወተናገርክሙ፡ ምቅሣመ፡ ዘሐሰት፤ ወትብሉ፡ ይቤ፡ እግዚአብሔር፡ ወአነ፡ ኢነበብኩ። ክፍል። በእንተዝ፡ በሎሙ፡ ከመዝ፡ ይቤ፡ አዶናይ፡ እግዚአብሔር፡ እስመ፡ ነበብክ(ሙ)፡ ከንቶ፡ ወርኢክሙ፡ ሐሰተ፤ በእንተዝ፡ ናሁ፡ አነ፡ ላዕሌክሙ፡ ይቤ፡ አዶናይ፡ እግዚአብሔር። ወትከውን፡ እዴየ፡ ዲበ፡ ነቢያት፡ እለ፡ ይሬእዩ፡ ከንቶ፡ ወያስተቃሥሙ፡ ሐሰተ፤ በማኅበረ፡ ሕዝብየ፡ ኢይሄልዉ፡ ወበመጽሐፈ፡ ቤተ፡ እስራኤል፡ ኢይጸሐፉ፡ ወውስተ፡ ምድረ፡ እስራኤል፡ ኢይበውኡ፤ ወየአምሩ፡ ከመ፡ አነ፡ እግዚአብሔር፡ አዶናይ። እስመ፡ አስሐትዎሙ፡ ለሕዝብየ፡ እንዘ፡ ይብሉ፡ ሰላም፡ ወአልቦ፡ ሰላም፤ ወውእቱ፡ የሐንፅ፡ ዓረፍተ፡ ወ

p. 75

እሙንቱ፡ ይመርግዎ፡ ዘእንበለ፡ ሐሠር። በሎሙ፡ ለእለ፡ ይመርጉ፡ ፅቡረ፡ ይወድቅ፤ ይመጽእ፡ ዝናም፡ ወሥጥም፡ ወአንትሙ፡ አዕባነ፡ በረድ፡ ትወድቁ፡ ወመንፈሰ፡ ዓውሎ፡ ያነቅዓ። ወናሁ፡ ይወድቅ፡ ዓረፍት፤ አኮኑ፡ ይቤሉክሙ፡ አይቲመ፡ ምረግ፡ ዘመረግሙ። በእንተዝ፡ ከመዝ፡ ይቤ፡ አዶናይ፡ እግዚአብሔር፡ አነቅዕ፡ መንፈሰ፡ ዓውሎ፡ በመዓትየ፤ ወዝናም፡ መሥጥም፡ ይመጽእ፡ በመዓ{መዓ}ትየ፡ ወአዕባነ፡ በረድ፡ በመ(ቅሠ)ፍትየ፡ ለአኅልቆ። ወአንሕላ፡ ለይእቲ፡ ዓረፍት፡ እንተ፡ መረግሙ፡ ዘእንበለ፡ ኃሠር፡ ወአነጽሐ፡ ዲበ፡ ምድር፡ ወይትከሠቱ፡ መሠረታቲሃ፤ ትወድቅ፡ ወተኃልቁ፡ በማዕከላ፡ ወተአምሩ፡ ከመ፡ አነ፡ እግዚአብሔር። ወእሤልጥ፡ ወዓትየ፡ ዲበ፡ ዓረፍት፡ ወበእለ፡ ገየርዋ፡ ዘእንበለ፡ ኃሠር፤ ወእብሎሙ፡ አልቦ፡ አረፍት፡ ወኢእለ፡ ገየርዋ። ነቢያተ፡ እስራኤል፡ እለ፡ ተነበዩ፡ ለኢየ

p. 76

ሩሳሌም፡ ወርእዩ፡ ላቲ፡ (ራዕየ)ሰላም፤ ወአልቦ፡ ሰላም፡ ይቤ፡ አዶናይ፡ እግዚአብሔር። ወአንተ፡ ወልደ፡ እጓለመሕያው፡ ሢም፡ ገጸከ፡ ዲበ፡ አዋልደ፡ ሕዝብከ፡ እለ፡ ይትኔበያ፡ እምልቦን፤ ወተነበይ፡ ላዕሌሆን። ወበል፡ ከመዝ፡ ይቤ፡ አዶናይ፡ እግዚአብሔር፡ አሌ፡ ሎን፡ ለእለ፡ ይሠፍያ፡ ክሣቶተ፡ ለኵሉ፡ ኵርናዓ፡ እድ፡ ወይገብራ፡ ግልባቤ፡ ዲበ፡ ርእሰ፡ ኵሉ፡ ቆም፡ ከመ፡ ያሥግራ፡ ነፍሳተ፤ ታሠግራ፡ ነፍሰ፡ ሕዝብየ፡ ወታሐይዋኑ፡ ነፍሰክን። ወአርኰስክናኒ፡ በኀበ፡ ሕዝብየ፡ በሐፍሰ፡ ሠገም፡ ወዐፍተ፡ ኅብስቱ፡ ለአሙቶ፡ ነፍሳት፡ እለ፡ ኢይመውታ፡ ወለአሕይዎ፡ ነፍሳት፡ እለ፡ ኢየሐይዋ፤ እንዘ፡ ትሔሰዋ፡ ለሕዝብየ፡ እለ፡ ይሰምዑ፡ ሐሰተ። በእንተዝ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ ላዕለ፡ ክሣቶትክን፡ ዘቦቱ፡ አንገትየ፡ ታሠግራ፡ ነፍሰ፡ ከመ፡ ፆፍ፡ ወእሠጥ

p. 77

ወ፡ እምላዕለ፡ መዝራዕትክን፡ ወእፌንዎ፡ ለነፍሳት፡ እለ፡ አንትን፡ አሥገርክምዎን፡ ከመ፡ ዖፍ። ወእሠጥጥ፡ ግልባቤክን፡ ወአድኅን፡ ሕዝብየ፡ እምእዴክን፡ ወኢይከውኑ፡ እንከ፡ ውስተ፡ አዴክን፡ ለተሠግሮ፤ ወተአምራ፡ ከመ፡ አነ፡ እግዚአብሔር። እስመ፡ አሕመምክን፡ ልበ፡ ጻድቅ፡ በሐሰት፡ ወአነ፡ ኢያሕመምክዎ፤ ወአጽናዕክን፡ እደ፡ ኃጥእ፡ በዘኢይትመየጥ፡ ለግሙራ፡ እምፍናቱ፡ እኩይ፡ ከመ፡ ይሕየው። በእንተዝ፡ ኢትሬእያ፡ ከንቶ፡ ወኢታስተቃሥማ፡ እንከ፡ ቀስመ፤ ወአድኅን፡ ሕዝብየ፡ እምእዴክን፡ ወተአምራ፡ ከመ፡ አነ፡ እግዚአብሔር።

**ምዕራፍ፡-፲፬**

ወመጽኡ፡ ኀቤየ፡ ዕደው፡ እምአዕሩገ፡ እስራኤል፤ ወነበሩ፡ ቅድሜየ። ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለ

p. 78

መሕያው፡ እሉ፡ እደው፡ አዕረጉ፡ ጣዖቶሙ፡ ውስተ፡ ልቦሙ፡ ወረሰዩ፡ ቅድመ፡ ገጾሙ፡ ዕቅፍተ፡ ኃጢአቶሙ፤ ቦኑ፡ ተሰዕሎ፡ እሴዓል፡ ሎሙ፨ በእንተዝ፡ ንግሮሙ፡ ወበሎሙ፡ ከመዝ፡ ይቤ፡ አዶናይ፡ እግዚአብሔር፡ ብእሲ፡ ብእሲ፡ እምቤተ፡ እስራኤል፡ ዘያዓርግ፡ ጣዖተ፡ በልቡ፡ ወይሠይም፡ ቅድመ፡ ገጹ፡ ዕቅፍተ፡ ኃጢአቱ፡ ወመጽአ፡ ኀበ፡ ነቢይ፤ አነ፡ እግዚአብሔር፡ ኦወሥኦ፡ ከመመጽአ፡ በብዝኃ፡ ጣዖቱ። ከመ{ዝ}። አኃዞሙ፡ ለቤተ፡ እስራኤል፡ በልቦሙ፤ እስመ፡ ኵሎሙ፡ ርኅቁ፡ እምኔየ፡ በጣዖቶሙ። ክፍል። በእንተዝ፡ በሎሙ፡ ለቤተ፡ እስራኤል፡ ከመዝ፡ ይቤ፡ አዶናይ፡ እግዚአብሔር፡ ተመየጡ፡ ወሚጡ፡ እምጣዖትክሙ፤ ወእምኵሉ፡ ርኵስክሙ፡ ሚጡ፡ ገጸክሙ። እስመ፡ ኵሉ፡ ብእሲ፡ እምቤተ፡ እስራኤል፡ ወእምፈላስያን፡ እለ፡ ፈለሱ፡ ውስተ፡ እስራኤል፡ ዘርኅቅ፡ እምኔየ፡ ወአዕረገ፡ ጣ

p. 79

ዖተ፡ በልቡ፡ ወሤመ፡ ቅድመ፡ ገጹ፡ ዕቅፍተ፡ ኃጢአቱ፤ ወመጽአ፡ ኀበ፡ ነቢይ፡ ይሰአሎ፡ በእንቲአየ፡ አነ፡ እግዚአብሔር፡ አወሥኦ፡ ብየ። ወእሬሲ፡ ገጽየ፡ በውእቱ፡ ብእሲ፡ ወእሬስዮ፡ ትእምርተ፡ ወአምሳለ፡ ወእሤርዎ፡ እማዕከ፡ ሕዝብየ፤ ወተአምሩ፡ ከመ፡ አነ፡ እግዚአብሔር። ወነቢይኒ፡ እመ፡ (ሰ)ሕ{ሰ}ተ፡ ወተናገረ፡ ነገረ፡ አነ፡ እግዚአብሔር፡ አስሐትክዎ፡ ለውእቱ፡ ነቢይ፤ ወአለፍሕ፡ እዴየ፡ ላዕሌሁ፡ ወአወፍኦ፡ እማዕከለ፡ ሕዝብየ፡ እስራኤል። ወይነሥኡ፡ ኃጢአቶሙ፤ በከመ፡ ኃጢአቱ፡ ለዘይሴዓል፡ ከማሁ፡ ይከውን፡ ኃጢአተ፡ ነቢይ። ከመ፡ ኢይሰሐቱ፡ እንከ፡ እምኔየ፡ ቤተ፡ እስራኤል፡ ወከመ፡ ኢይርኰሱ፡ እንከ፡ በኵሉ፡ ጌጋዮሙ፤ ወይከውኑኒ፡ ሕዝብየ፡ ወአነ፡ እከውኖሙ፡ አምላኮሙ፡ ይቤ፡ አዶናይ፡ እግዚአብሔር። ክፍል። ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለ፡ መሕያው፡ ም

p. 80

ድር፡ እመ፡ አበስት፡ ሊተ፡ ወመሀለት፡ ምዒለ፡ እሰፍሕ፡ እዴየ፡ ላዕሌሃ፡ ወእሰብር፡ በትረ፡ ኅብስታ፤ ወእፌኑ፡ ባቲ፡ ረኀበ፡ ወእመትር፡ እምኔሃ፡ ሰብአ፡ ወእንስሳ። ወሀለዉ፡ ማዕከላ፡ እሉ፡ ፫ዕደው፡ ኖኅ፡ ዳንኤል፡ ወኢዮብ፤ እሙንቱ፡ በጽድቆሙ፡ ያድኅኑ፡ ነፍሶሙ፡ ይቤ፡ አዶናይ፡ እግዚአብሔር። ወለአመ፡ አኅለፍኩ፡ ውስተ፡ ምድር፡ አርዌ፡ እኩየ፡ ከመ፡ ትምክን፤ ወትኩን፡ በድወ፡ ዘአልቦ፡ ኃላፊ፡ እምገጸ፡ ውእቱ፡ አርዌ። ወበማዕከላ፡ እሉ፡ ፫ዕደው፡ ሕያው፡ አነ፡ ይቤ፡ አዶናይ፡ እግዚአብሔር፡ ከመ፡ ኢያድኅኑ፡ እመኒ፡ ደቂቀ፡ ወእመኒ፡ አዋልደ፤ እሙንቱ፡ ዳዕሙ፡ ይድኅኑ፡ ወምድርኒ፡ ትከውን፡ በድወ። አው፡ ሰይፈ፡ አመጽእ፡ ላዕለ፡ ይእቲ፡ ምድር፤ ወእቤ፡ ኅልፊ፡ ሰይፍ፡ ውስተ፡ ምድር፡ ወእመትር፡ እምኔሃ፡ ሰብአ፡ ወእንስሳ። ወበማዕከላ፡ እሉ፡ ፫ዕደው፡ ሕያው፡ አነ፡

p. 81

ይቤ፡ አዶናይ፡ እግዚአብሔር፡ ከመ፡ ኢያድኅኑ፡ ደቂቆሙ፡ ወአዋልዲሆሙ፤ አላ፡ እሙንቱ፡ ባሕቲቶሙ፡ ይድኅኑ። አው፡ ፈኖኩ፡ ብድብደ፡ ላዕለ፡ ይእቲ፡ ምድር፤ ወክዐውኩ፡ መዓትየ፡ ላዕሌሃ፡ በደም፡ ከመ፡ አጥፍእ፡ እምኔሃ፡ ሰብአ፡ ወእንስሳ። ወበማዕከላ፡ ኖኅ፡ ዳንኤል፡ ወኢዮብ፡ ሕያው፡ አነ፡ ይቤ፡ አዶናይ፡ እግዚአብሔር፡ ከመ፡ ኢያድኅኑ፡ ኢወልደ፡ ወኢወለተ፤ እሙንቱ፡ በጽድቆሙ፡ ያድኅኑ፡ ነፍሶሙ፨ ክፍል፡ እስመ፡ ከመዝ፡ ይቤ፡ አዶናይ፡ እግዚአብሔር፡ እመኒ፡ ፈኖኩ፡ ፬ተ፡ ኵነኔያትየ፡ እኩያተ፡ በኢየሩሳሌም፡ ሰይፈ፡ ወረኀበ፡ ወዓርዌ፡ እኩየ፡ ወብድብደ፡ ከመ፡ እምትር፡ እምኔሃ፡ ሰብአ፡ ወእንስሳ። ወናሁ፡ ይተርፉ፡ ባቲ፡ እለ፡ አምሠጡ፡ ወወፅኡ፡ ደቂቅ፡ ወአዋልድ፡ ናሁ፡ ይወጽኡ፡ ኀቤክሙ፡ ወትሬእዩ፡ ፍናዊሆሙ፡ ወምግባሪሆሙ፤ ወትትናዘዙ፡ በእንተ፡ እኩይ፡ ዘአም

p. 82

ጻእኩ፡ በኢየሩሳሌም፡ ወበእንተ፡ ኵሉ፡ ዘእምጻእኩ፡ ላዕሌሃ። ወይናዝዙክሙ፡ ሶበ፡ ትሬእዩ፡ ፍኖቶሙ፡ ወምግባሮሙ፤ ወተአምሩ፡ ከመ፡ አኮ፡ በከንቱ፡ ዘገበርኩ፡ ኵሎ፡ ዘገበርኩ፡ ባቲ፡ ይቤ፡ አዶናይ፡ እግዚአብሔር።

**ምዕራፍ፡-፲፭**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ምንት፡ ይከውን፡ ዕፀ፡ ወይን፡ {ወ}እምኵሉ፡ ዕፅ፤ ወአዕፁቀ፡ ዘሀሎ፡ በዕፀወ፡ ገዳም። ይትነሣእኑ፡ እምኔሁ፡ ዕፅ፡ ዘይትገበር፡ ለመልእክተ፤ ወሚመ፡ ይነሥኡኑ፡ እምኔሁ፡ ለመትከል፡ በዘይሰቅሉ፡ ቦቱ፡ ኵሎ፡ ንዋየ። ናሁ፡ ይትወሀብ፡ ወብልዐ፡ ለእሳት፤ ወይበልዖ፡ እሳት፡ እም፪ኤ፡ ጽነፊሁ፡ ወይውዒ፡ ማዕከሉ፡ ይሤራሕኑ፡ ለመልእክት። ናሁ፡ በከዊኖቱ፡ ፍጹመ፡ ኢይትገበር፡ ለመልእክትነ፡ ዘእንበለ፡ ዳዕሙ፡ እሳት፡ ይበልዖ፡ ወይውዒ፡ እፎ፡ እን

p. 83

ከ፡ ይከውን፡ ለመልእክት። ክፍል። በእንተዝ፡ ከመዝ፡ ይቤ፡ አዶናይ፡ እግዚአብሔር፡ ከመ፡ ዕፀ፡ ወይን፡ [ወ]እምዕፀ(ወ)፡ ገዳም፡ ዘረሰይክዎ፡ መብልዐ፡ ለእሳት፤ ከማሁ፡ እሬስዎሙ፡ ለእለ፡ ይነብሩ፡ ኢየሩሳሌም። ወእሬሲ፡ ገጽየ፡ ላዕሌሆሙ፡ ይወጽኡ፡ እምእሳት፡ ወትበልዖሙ፡ እሳት፤ ወተአምሩ፡ ከመ፡ አነ፡ እግዚአብሔር፡ ሶበ፡ ሤምኩ፡ ገጽየ፡ ላዕሌሆሙ፨ ወእሬስያ፡ ለምድር፡ በድወ፤ እስመ፡ መዓሉ፡ ምዒል፡ ይቤ፡ አዶናይ፡ እግዚአብሔር።

**ምዕራፍ፡-፲፮**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ አይድዓ፡ ለኢየሩሳሌም፡ ርኵሳ። ወበላ፡ ከመዝ፡ ይቤ፡ አዶናይ፡ እግዚአብሔር፡ ለኢየሩሳሌም፡ ሙፃእኪ፡ ወሙላድኪ፡ እምድረ፡ ከነዓን፡ እቡኪ፡ አሞሬዎን፡ ወእምኪ፡ ኬጥያ። ወሙላድኪሰ፡ በዕለተ፡ ተወለድኪ፡ ኢተ

p. 84

ዓቅበ፡ ሕንብርትኪ፡ ወኢተሐፀብኪ፡ በማይ፡ ለተነጥፎ፤ ወኢተመላሕኪ፡ ተመልሖ፡ ወኢተጠብለልኪ፡ ተጠብልሎ። ኢመሐከተኪ፡ ዓይን፡ ትግበር፡ ለኪ፡ አሐተ፡ እምእላ፡ ወከመ፡ ትሣሃልኪ፤ ወተገደፍኪ፡ ውስተ፡ ገጸ፡ ገዳም፡ በርሰሐተ፡ ነፍስኪ፡ አመ፡ ዕለተ፡ ልደትኪ። ወኀለፍኩ፡ ኀቤኪ፡ ወርኢኩኪ፡ ድንቅቅተ፡ በደምኪ፤ ወእቤለኪ፡ በደምኪ፡ ሕየዊ፡ ወእቤለኪ፡ በደምኪ፡ ሕየዊ። ወረሰይኩኪ፡ እልፈ፡ ከመ፡ ሠርፀ፡ ገዳም፡ ወ(ረ)ባሕኪ፡ ወዐበይኪ፡ ወበፃሕኪ፡ ለተሠርግዎ፡ ሠርጒ፤ ተደለዋ፡ አጥባትኪ፡ ወኖኃ፡ ሥዕርትኪ፡ ወአንቲሰ፡ ዕራቀኪ፡ ወዕርቅተኪ። ወኀለፍኩ፡ ኀቤኪ፡ ወርኢኩኪ፡ ወናሁ፡ ጊዜኪ፡ ጊዜ፡ መፍቅድ፡ ወሰፋሕኩ፡ ዓጽፍየ፡ ላዕሌኪ፡ ወከደንኩ፡ ኃፍሬትኪ፤ ወመሐልኩ፡ ለኪ፡ ወቦዕኩ፡ ምስሌኪ፡ ኪዳነ፡ ይቤ፡ አዶናይ፡ እግዚአብሔር፡ ወኮንኪ፡ ሊተ። ወሐፀ

p. 85

ብኩኪ፡ በማይ፡ ወአጽረይኩ፡ ደመኪ፡ እምላዕሌኪ፤ ወቀባዕኩኪ፡ በዘይት። ወአልበስኩኪ፡ ዓሥቀ፡ ወአስተሠዓንኩኪ፡ ተሐሰ፤ ወአቅነቅኩኪ፡ ቀጠንተ፡ ወከደንኩኪ፡ ሢራየ። ወዓሠርጐኩኪ፡ ሠርጐ፤ ወረሰይኩ፡ ዓውቃፋተ፡ ለዕደውኪ፡ ወባዝግና፡ ለክሣድኪ። ወረሰይኩ፡ ኅልቀተ፡ ላዕለ፡ አንፍኪ፡ ወአዕኑገ፡ ለአዕዛንኪ፤ ወአክሊለ፡ ክብር፡ ዲበ፡ ርእስኪ። ወተሠርገውኪ፡ ወርቀ፡ ወብሩረ፡ ወአልባሰኪኒ፡ ቀጠንት፡ ወሢራይ፡ ወዓሥቀ፡ ወበላዕኪ፡ ስንዳሌ። ወመዓረ፡ (ወቅብዐ፡ ወሠነይኪ፡ ጥቀ፡ ፈድፋደ፡ ወተደሎኪ፡)ለመንግሥት። ወወጽእ፡ ስሙዓተ፡ ሰንኪ፡ በውስተ፡ አሕዛብ፤ እስመ፡ ፍጹም፡ ውእቱ፡ በክብርየ፡ ዘሤምኩ፡ ላዕሌኪ፡ ይቤ፡ አዶናይ፡ እግዚአብሔር። ወተወከልኪ፡ በዕንኪ፡ ወዘመውኪ፡ በስምኪ፤ ወከዐውኪ፡ ዝሙተኪ፡ በኵሉ፡ ኃላፌ፡ ፍኖት፡ ወኮነ፡ ሎቱ። ወነሣእኪ፡ አምአልባሰኪ፡ ወገበርኪ፡ ለኪ፡ ምሥዋዓ፡ ኰሳኵሰ፡ ወዘ

p. 86

መውኪ፡ ቦቱ፤ ኢይመጽእ፡ ወኢይከውን፡ እንከ። ወነሣእኪ፡ ንዋየ፡ ክብርኪ፡ እምወርቅየ፡ ወእምብሩርየ፡ ዘወሀብኩኪ፡ ወገበርኪ፡ ለኪ፡ አምሳለ፡ ተባዕት፤ ወዘመውኪ፡ ቦሙ። ወነሣእኪ፡ አልባሰ፡ ዓሥቅኪ፡ ወከደንኪዮሙ፤ ወአንበርኪ፡ ቅድሜሆሙ፡ ቅብዕየ፡ ወዕጣንየ። ወኅብስተ፡ ዘወሀብኩኪ፡ ስንዳሌ፡ ወቅብዓ፡ ወመዓረ፡ ዘሴሰይኩኪ፡ ወሀብኪ፡ ቅድሜሆሙ፡ ለመዓዛ፡ ሠናይ፡ ወኮነሂ፤ ይቤ፡ አዶናይ፡ እግዚአብሔር። ወነሣእኪ፡ ደቂቀ(ኪ)፡ ወአዋልደኪ፡ ዘወለድኪ፡ ሊተ፡ ወዘባሕኪ፡ ሎሙ፡ መብልዐ፤ ኅዳጥኑ፡ ዝመትኪ። ወሦዕኪ፡ ደቂቅየ፤ ወወሀብኪዮሙ፡ ወአኅለፍኪዮሙ፡ ሎሙ፤ ወበኵሉ፡ ርኵሰኪ፡ ወዝሙትኪ፡ ኢተዘከርኪ፡ መዋዕለ፡ ንዕሰኪ፤ አመ፡ ኮንኪ፡ ዕራቀኪ፡ ወዕርቅተኪ፡ ወሀሎኪ፡ ጽንቅቅተ፡ በደምኪ። ወኮነ፡ እምድኅረ፡ ኵሉ፡ እከይኪ፡ አሌ፡ ለኪ፡ አሌ፡ ለኪ፡ ይቤ፡ አዶናይ፡ እግ

p. 87

ዚአብሔር። ሐነጽኪ፡ ለኪ፡ ባማ፤ ወገበርኪ፡ ለኪ፡ ራማ፡ በኵሉ፡ መራኅብት። በኵሉ፡ ርእሰ፡ ፍኖት፡ ሐነፅኪ፡ ራማተኪ፡ ወአርኰስኪ፡ ዕነኪ፡ ወቀፈድኪ፡ አዕጋረኪ፡ ለኵሉ፡ ኃላፊ፤ ወአብዛኅኪ፡ ዝሙተኪ። ወዘመውኪ፡ (ምስለ)፡ ውሉደ፡ ግብጽ፡ አግዋርኪ፡ እለ፡ ዓቢይ፡ ሥጋሆሙ፤ ወአብዛኅኪ፡ ዝሙተኪ፡ ከመ፡ ታምፅዕኒ። ወናሁ፡ ሰፋሕኩ፡ እዴየ፡ ላዕሌኪ፡ ወአውሐድኩ፡ ትእዛዘኪ፤ ወመጠውኩኪ፡ ለነፍሰ፡ ጸላዕትኪ፡ አዋልደ፡ ፍልስጥኤም፡ እለ፡ የኃፍራ፡ እምፍኖተ፡ ዝሙትኪ። ወዘመውኪ፡ ምስለ፡ ደቂቀ፡ አሦር፡ ዘእንበለ፡ ትጽገቢ፤ ዘመውኪ፡ ወዓዲ፡ ኢጸገብኪ። ወአብዛኅኪ፡ ዝሙተኪ፡ ኀበ፡ ምድረ፡ ከነዓን፡ ወከላውዲዎን፤ ወበዝኒ፡ ዓዲ፡ ኢጸገብኪ። ሚይደክም፡ ልብኪ፡ ይቤ፡ አዶናይ፡ እግዚአብሔር፤ እንዘ፡ ትገብሪ፡ ዘንተ፡ ኵሎ፡ ግብረ፡ ብእሲተ፡ ዘማ፡ ዘተሠልጠት። ወሶበ፡ ሐነጽኪ፡

p. 88

ኀበ፡ ትዜምዊ፡ ዲበ፡ ርእሶ፡ ኵሉ፡ ፍኖት፡ ወገበርኪ፡ ራማተኪ፡ በኵሉ፡ መራኅብት፤ ኢኮንኪ፡ ከመ፡ ዘማ፡ ዘትሣለቅ፡ ዐስበ። ብእሲት፡ ዘማዊት፤ ትነሥእ፡ ነኪራነ፡ ህየንተ፡ ብእሲሃ። ለኵሎን፡ ዘማተ፡ ይሁብዎን፡ ዐሰበ፤ ወአንቲሰ፡ ወሀብኪ፡ ዐስበኪ፡ ለኵሎሙ፡ መሐዛንኪ፡ ወሀለይኪዮሙ፡ ይምጽኡ፡ ኀቤኪ፡ እምዓውድ፡ ለዝሙትኪ። ወተገፍተዐ፡ ዝሙትኪ፡ እምአንስት፡ ወእምድኅሬኪሰ፡ አልቦ፡ ዝሙት፡ በውሂቦትኪ፡ ዓሰበ፡ ወኢተውኅቦ፡ ዐሰብ፡ ለኪ፡ ኮንኪ፡ ግፍቱዐ። በእንተዝ፡ ዞማ፡ ስምዒ፡ ቃለ፡ እግዚአብሔር። ክፍል። ከመዝ፡ ይቤ፡ አዶናይ፡ እግዚአብሔር፡ እስመ፡ ተክዕወ፡ ብርትኪ፡ ወተከሥተ፡ ኃፍረትኪ፡ በዝሙትኪ፡ ምስለ፡ መሐዘንኪ፤ በኵሉ፡ አማልክተ፡ ርኵስኪ፡ ወበደመ፡ ደቂቅኪ፡ ዘወሀብኪዮሙ። በእንተዝ፡ ናሁ፡ አስተ

p. 89

ጋብኦሙ፡ ለኵሎሙ፡ ፍቁራንኪ፡ እለ፡ ሊጋዕኪ፡ ምስሌሆሙ፡ ወለኵሉ፡ ዘአፍቀርኪ፡ ምስለ፡ ኵሉ፡ ዘጸላዕኪ፤ ወአስተጋብኦሙ፡ ላዕሌኪ፡ እምዓውድኪ፡ ወእቀፍጽ፡ ሎሙ፡ ኃሣረኪ፡ ወይሬእዩ፡ ኵሎ፡ ኃፍረተኪ። ወእኴንነኪ፡ ኵነኔ፡ ዘማት፡ ወከዐውያተ፡ ደም፤ ወእሁበኪ፡ ደመ፡ መዓት፡ ወቅንዓት። ወአሜጥወኪ፡ ውስተ፡ እደዊሆሙ፡ ወያንኅሉ፡ ጋቤኪ፡ ወይነሥቱ፡ ራማተኪ፡ ወይሰልቡኪ፡ አልባስኪ፡ ወይነሥኡ፡ ንዋየ፡ ክብርኪ፤ ወየኀድጉኪ፡ ዕራቀኪ፡ ወዕርቅተኪ። ወያዓርጉ፡ ላዕሌኪ፡ ማኅበረ፡ ወይወግሩኪ፡ በአዕባን፤ ወይጠብሑኪ፡ በመጣብሒሆሙ። ወያውዕዩ፡ አብያተኪ፡ በእሳት፡ ወይገብሩ፡ ፍትሐ፡ ላዕሌኪ፡ በቅድመ፡ ብዙኃት፡ አንስት፤ ወአዓርፈኪ፡ እምዝሙትኪ፡ ወዐስበኒ፡ ኢተሁቢ፡ እንከ። ወአዓርፍ፡ መዓትየ፡ ላዕሌኪ፡ ወይርኅቅ፡ ቀንዓትየ፡ እምኔኪ፤

p. 90

ወአነ(ፍ)ሰ፡ ወኢይትመዓዕ፡ እንከ። እስመ፡ ኢተዘከርኪ፡ መዋዕለ፡ ንዕስኪ፡ ወአምፀዕክኒ፡ በዝንቱ፡ ኵሉ፤ ወናሁ፡ አነሂ፡ አገብእ፡ ፍኖተኪ፡ ዲበ፡ ርእሰኪ፡ ይቤ፡ አዶናይ፡ እግዚአብሔር፡ ወኢትገብሪ፡ ዝሙተ፡ ዲበ፡ ኵሉ፡ ርኵሰኪ። ወናሁ፡ ኵሉ፡ ዘ(ይ)ሜስል፡ ይሜስል፡ ላዕሌኪ፡ እንዘ፡ ይብል፤ (በ)ከመ፡ እምከማሁ፡ ወለታ። ወለተ፡ እምኪ፡ አንቲ፡ እንተ፡ ጸግበት፡ ምታ፡ ወደቂቃ፤ ወእኅተ፡ አኃትኪ፡ አንቲ፡ እለ፡ ጸልዓ፡ አምታቲሆን፡ ወውሉዶን፡ እምክንሂ፡ ኬጥያ፡ ወአቡክን፡ አሞሬዎን። ወእኅትኪ፡ እንተ፡ ትልሕቅ፡ ሰማርያ፡ ይእቲ፡ ወአዋልዲሃ፡ ዘትነብር፡ በጽግምኪ፤ ወእኅትኪ፡ እንተ፡ ትንዕስ፡ እምኔኪ፡ ዘትነብር፡ በይምንኪ፡ ሰዶም፡ ወአዋልዲሃ። ወአኮ፡ በፍኖቶን፡ ዘሖርኪ፡ ወበከመ፡ ርኵሶን፡ ዘገበርኪ፤ ጥቀ፡ ኅዳጥ፡ ወአኅሠምኪ፡ በኵሉ፡ ፍናውኪ። ሕያው፡ አነ፡ ይቤ፡ አዶ

p. 91

ናይ፡ እግዚአብሔር፡ ከመ፡ ኢገብረት፡ ሰዶም፡ እኅትኪ፡ ይእቲ፡ ወአዋልዲሃ፤ በከመ፡ ገበርኪ፡ አንቲ፡ ወአዋልድኪ። ናሁ፡ ዝንቱ፡ ኮነ፡ ኃጢአታ፡ ለሰዶም፡ እኅትኪ፤ ትዝኅርት፡ ወጽጋበ፡ ኅብስተ፡ (አመ)፡ ዕረፍት፡ ወጽርዓት፡ ኮነ፡ ላቲ፡ ወለአዋልዲሃ፡ ወኢያጽንዓት፡ እደ፡ ነዳይ፡ ወምስኪን። ወተዓበያ፡ ወገብራ፡ ርኵሰ፡ በቅድሜየ፤ ወአዕተትክዎን፡ ዘከመ፡ ርኢኩ። ወለማርያኒ፡ ኢኃጥአት፡ መንፈቀ፡ ኃጢአትኪ፤ ወአፈድፈድኪ፡ {.}ርኵሰኪ፡ እምኔሆን፡ ወአጽደቂዮን፡ ለአኃትኪ፡ በኵሉ፡ ርኵሰኪ፡ ዘገበርኪ። ወአንቲኒ፡ ዘኰነንኪዮን፡ ለአኃትኪ፡ ንሥኢ፡ ኃፍረተኪ፡ በኃጢአትኪ፡ እስመ፡ ረኰሰኪ፡ እምኔሆን፡ ወጸድቃ፡ እምኔኪ፡ ወአንቲኒ፡ ኅፈሪ፡ ወንሥኢ፡ ኃፍረተኪ፡ በዘአጽደቂዮን፡ ለአኃትኪ፨ ወእመይጥ፡ ፄዋሆን፡ ፄዋ፡ ሰዶም፡ ወአዋልዲሃ፡ ወፄዋ፡ ሰማ

p. 92

ርያ፡ ወአዋልዲሃ፤ ወፄዋ፡ ፄዋኪ፡ በማዕከሎን። ከመ፡ ትንሥኢ፡ ኃፍረተኪ፡ ወኢትኅፈራ፡ እምኵሉ፡ ዘገበርኪ፡ በዘትናዝዚ፡ ኪያሆን። ወአኃትኪኒ፡ ሰዶም፡ ወአዋልዲሃ፡ ይገብእ፡ ኀበ፡ ቀዳሚሆን፤ ወሰማርያ፡ ወአዋልዲሃ፡ ይገብእ፡ ኀበ፡ ቀዳሚሆን፡ ወአንቲኒ፡ ወአዋልድኪ፡ ትገብእ፡ ኀበ፡ ቀዳሚክን። ወሰዶምሰ፡ እኅትኪ፡ ኢኮነት፡ ስሙዓተ፡ ውስተ፡ አፉከ፤ በመዋዕለ፡ ትዋኅርትኪ። ዘእንበለ፡ ይትከሠት፡ አከይኪ፡ ከመ፡ አመ፡ ጽዕለቶን፡ ለዓዋልደ፡ ዓራም፡ ወለኵሎን፡ እለ፡ ዓውደ፡ አዋልደ፡ ፍልስጥኤም፤ እለ፡ እኅሠራኪ፡ እምአውድኪ። ለዝሙትኪ፡ ወለርኵስኪ፡ ነሣእኪዮ፡ አንቲ፤ ይቤ፡ አዶናይ፡{…}እግዚአብሔር። ክፍል። እስመ፡ ከመዝ፡ ይቤ፡ አዶናይ፡ እግዚአብሔር፡ እገብር፡ ላዕሌኪ፡ በከመ፡ ገበርኪ፤ ዘአስተሐቀርኪ፡ መሐላየ፡ ወዓሎኪ፡ ኪዳንየ። ወእዜክር፡ አንሰ፡ ኪዳንየ፡ ምስሌኪ፡

p. 93

ዘአመ፡ ንዕሰኪ፤ ወዓቀውም፡ ለኪ፡ ኪዳነ፡ ዘለዓለም። ወትዜክረ፡ ፍኖተኪ፡ ወትኃፍሪ፡ ሶበ፡ ነሣእኪዮን፡ ለአኃትኪ፡ እለ፡ ይልሕቃ፡ ወይንዕሳ፡ እምኔኪ፤ ወእሬስዮን፡ አዋልደኪ፡ ወአኮሰ፡ በኪዳንኪ። ወዓቀውም፡ አነ፡ ኪዳንየ፡ ምስሌኪ፤ ወተአምሪ፡ ከመ፡ አነ፡ እግዚአብሔር። ከመ፡ ትዘክሪ፡ ወትትኃፈሪ፡ ወኢይከውን፡ ለኪ፡ እንከ፡ ከሢተ፡ አፍ፡ እምገጸ፡ ኃፍረትኪ፡ ሶበ፡ ሠረይኩ፡ ለኪ፡ ኵሎ፡ ዘገበርኪ፡ ይቤ፡ አዶናይ፡ እግዚአብሔር።

**ምዕራፍ፡-፲፯**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ሐድም፡ መሐጸምተ፡ ወመስል፡ ምሳሌ፤ ለቤተ፡ እስራኤል። ወበል፡ ከመዝ፡ ይቤ፡ አዶናይ፡ እግዚአብሔር፡ ዝኩአ፡ ንስር፡ ዓቢይ፡ ዓቢየ፡ ክንፍ፡ ወነዊኃ፡ ሥረት፡ ምሉእ፡ ኖሃ፡ ዘሎቱ፡ ኰሳኵስ፤ ቦአ፡ ውስተ፡

p. 94

ሊባኖስ፡ ወነሥአ፡ ዓፅቀ፡ እርዝ፡ ቀጠፎ፡ ለርእሰ፡ አጽቁ፤ ወወሰዶ፡ ምድረ፡ ከነዓን፡ ወሤሞ፡ በሀገረ፡ ነጋድያን። ወነሥአ፡ እምዘርአ፡ ምድር፡ ወዘርኦ፡ በገራህተ፡ ዘርዕ፤ ነሥአ፡ ኀበ፡ ማይ፡ ብዙኅ፡ ወሤሞ፡ ጻፍጻፋ። ወበቊሎ፡ ኮነ፡ ወይነ፡ ሰፉሐ፡ ወሐፂረ፡ ቆም፡ ከመ፡ ይሚጥ፡ አዕፁቂሁ፡ ኀቤሁ፡ ወሀሎ፡ ሥረዊሁ፡ በታሕቲሁ፤ ወኮነ፡ ወይነ፡ ወገብረ፡ አዕፁቀ፡ ወፈነወ፡ ሀረገ። ወሀሎ፡ ካልዕ፡ ንስር፡ ዐቢይ፡ ዘዐቢይ፡ ክነፊሁ፡ ወብዙኅ፡ ኖፃሁ፤ ወናሁ፡ ዛቲ፡ ወይን፡ ወደየት፡ ላዕሌሁ፡ ሥረዊሃ፡ ወፈነወት፡ ኀቤሁ፡ አዕፁቂሃ፡ ከመ፡ ይሥቅያ፡ እመደበ፡ ተክል። በገራህት፡ ሠናይ፡ ኀበ፡ ሙኃዘ፡ ማይ፡ ብዙኅ፡ ይእቲ፡ ትክልት፤ ከመ፡ ትግበር፡ ዓጽቀ፡ ወትፍረይ፡ ፍሬ፡ ወትኩን፡ ወይነ፡ ክብርተ። ወበል፡ ከመዝ፡ ይቤ፡ አዶናይ፡ እግዚአብሔር፡ ትሤራሕኑ፤ አኮኑ፡ ይሠሩ፡ ሥረዊሃ፡ ወይቀሥም፡ ፍሬሃ፡

p. 95

ወይየብስ፡ ወኵሉ፡ ሀረገ፡ ሠርፃ፡ ይየብስ፡ ወአኮ፡ በመዝራዕት፡ ዐቢይ፡ ወበሕዝብ፡ ብዙኅ፡ {..}ከመ፡ ይምልሐ፡ እምሥረዊሃ። ወናሁ፡ ትክልት፡ ትሤራሕኑ፤ አኮኑ፡ ትየብስ፡ የቢሰ፡ ሶበ፡ ረከባ፡ ነፋሰ፡ ጽባሕ፡ ላዕለ፡ መደበ፡ ተክል፡ ትየብስ። ክፍል። ወኮነ፡ ቃለ፡ እግዚአብሔር። ኀቤየ፡ እንዘ፡ ይብል። በሎሙኬ፡ ለቤተ፡ መሪራን፡ ኢተአምሩኑ፡ ምንት፡ ዝንቱ፤ ወበል፡ ናሁ፡ መጽአ፡ ንጉሠ፡ ባቢሎን፡ ውስተ፡ ኢየሩሳሌም፡ ወፄወወ፡ ንጉሣ፡ ወመላእክቲሃ፡ ወወሰዶሙ፡ ኀቤሁ፡ ባቢሎን። ወነሥአ፡ እምዘርአ፡ መንግሥት፡ ወተካየደ፡ ምስሌሁ፡ ኪዳነ፤ ወአብኦ፡ ውስተ፡ መሐላ፡ ወነሥኦሙ፡ ለኃያላነ፡ ምድር። ከመ፡ ትኩን፡ መንግሥተ፡ ድክምተ፡ ወኢትትነሣእ፤ ከመ፡ ትዕቀብ፡ ኪዳኖ፡ ወትቁም። ወበለወ፡ ቦቱ፡ ወፈነወ፡ መላእክቲሁ፡ ውስተ፡ ምስር፡ ከመ፡ የሀቦ፡ አፍራስ፡ ወኅዝበ፡ ብዙ

p. 96

ኃ፡ ይድኅንሁ፡ ወያመሥጥ፡ ዘገብረ፡ ዘንተ፡ ወዘዓለወ፡ ኪዳነ፡ ያመሥጥሁ። ሕያው፡ አነ፡ ይቤ፡ አዶናይ፡ እግዚአብሔር፡ ከመ፡ በመካነ፡ ንጉሥ፡ ዘአንገሦ፡ ወአስተሐቀረ፡ ወሐላሁ፡ ወዓለወ፡ ኪዳኖ፤ ምስሌሁ፡ በማዕከለ፡ ባቢሎን፡ ይመውት። ወአኮ፡ በኃይል፡ ዐቢይ፡ ወበተዐይን፡ ብዙኅ፡ ዘይገብር፡ ሎቱ፡ ፈርዖን፡ ቀትለ፡ ሶበ፡ ከዓወ፡ ሶልላ፡ ወሐነጸ፡ ጥቅመ፤ ለቀቲለ፡ ነፍሳት፡ ብዙኃት። ወአስተሐቀረ፡ መሐላሁ፡ ወዓለወ፡ ኪዳኖ፤ ወናሁ፡ መጠወ፡ እዴሁ፡ ወገብረ፡ ዘንተ፡ ኵሎ፡ በዘኢያመሥጥ። ክፍል። በእንተዝ፡ ከመዝ፡ ይቤ፡ አዶናይ፡ እግዚአብሔር፡ ሕያው፡ አነ፡ ከመ፡ ወሐላየ፡ ዘአስተሐቀረ፡ ወኪዳንየ፡ ዘዓለወ፤ አገብእ፡ ዲበ፡ ርእሱ። ወእሰፍሕ፡ ላዕሌሁ፡ ወመሥገርትየ፡ ወይሠገር፡ በማዕገትየ፤ ወአመጽኦ፡ ባቢሎን፡ ወእኴንኖ፡ በህየ፡ በእንተ፡ ዕልወቱ፡ ዘዓለወኒ።

p. 97

ወኵሎሙ፡ ኅሩያኒሁ፡ ወኵሉ፡ ሐራሁ፡ ይወድቁ፡ በሰይፍ፡ ወእለ፡ ተርፉ፡ ይዘረዉ፡ ውስተ፡ ኵሉ፡ ነፋሳት፤ ወተአምሩ፡ ከመ፡ አነ፡ እግዚአብሔር፡ ነበብኩ። ክፍል። ከመዝ፡ ይቤ፡ አዶናይ፡ እግዚአብሔር፡ እነሥእ፡ አነ፡ እምዝኩ፡ ዓፅቀ፡ አርዝ፡ ልዑል፡ ወእሠይሞ፤ ወእቀጥፍ፡ እምርእሰ፡ ዓፅቁ፡ ልምሉመ፡ ወእተክሎ፡ ዲበ፡ ደብር፡ ነዋኅ፡ ወልዑል። በደብረ፡ እስራኤል፡ ልዑል፡ እተክሎ፡ ወያነሥአ፡ ዓፅቀ፡ ወይገብር፡ ፍሬ፡ ወይከውን፡ ዓርዘ፡ ዐቢየ። ወየዓርፉ፡ ታሕቲሁ፡ ኵሉ፡ አዕዋፍ፡ ወኵሉ፡ ዘይሠርር፡ ያጸልል፡ በጽላሎተ፡ አዕፁቂሁ። ወየአምሩ፡ ኵሉ፡ ዕፀወ፡ ገዳም፡ ከመ፡ አነ፡ እግዚአብሔር፡ ዘአሐፅር፡ ዕፀ፡ ነዋኅ፡ ወአነውኅ፡ ዕፀ፡ ሐፂረ፡ አየብስ፡ (ዕፀ፡ ርጡበ፡ ወአረጥብ)፡ ዕፀ፡ ይቡሰ፡ አነ፡ እግዚአብሔር፡ ነበብኩ፡ ወእገብር።

**ምዕራፍ፡-፲፰**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብ

p. 98

ል። ሚለክሙ፡ አንትሙ፤ ት‹መ›ስሉ፡ ዘንተ፡ አምሳለ፡ በእንተ፡ ምድረ፡ እስራኤል፡ እንዘ፡ ትብሉ፤ አበው፡ በልዑ፡ ቆዐ፡ ወአሥናነ፡ ደቂቅ፡ ሀርሳ። ሕያው፡ አነ፡ ይቤ፡ አዶናይ፡ እግዚአብሔር፡ ከመ፡ ኢይከውን፡ ለክሙ፡ እንከ፡ መሰሎተ፡ ዝንቱ፡ አምሳል፡ በውስተ፡ እስራኤል። ናሁ፡ ኵሎን፡ ነፍሳት፡ ዚአየ፡ እማንቱ፡ በከመ፡ ነፍሰ፡ አብ፡ ዚእየ፡ ይእቲ፡ ከማሁ፡ ነፍሰ፡ ወልድኒ፤ ነፍስ፡ እንተ፡ ኃጥአት፡ ይእቲ፡ ትመውት። ወብእሲ፡ ለእመ፡ ኮነ፡ ጻድቀ፤ ወገብረ፡ ፍትሐ፡ ወጽድቀ። ወኢበልዐ፡ ውስተ፡ አድባር፡ ወኢያንሥአ፡ አዕይንቲሁ፡ ኀበ፡ ጣዖቶሙ፡ ለቤተ፡ እስራኤል፤ ወኢያርኰሰ፡ ብእሲተ፡ ቢጹ፡ ወኢቀርበ፡ ኀበ፡ ብእሲት፡ ተክት። ወኢያፅዓቀ፡ ብእሴ፡ ወአግብአ፡ እኅዘ፡ ዕደሁ፡ ወኢሒደ፡ ሐይደ፤ እምኅብስቱ፡ ወሀበ፡ ለርኁብ፡ ወከደኖ፡ ለዕሩቅ፡ በልብስ። ወኢወሀበ፡ ቦርዲ፡ ወኢነሥአ፡ ረባሐ፡ ወ

p. 99

ሜጠ፡ እዴሁ፡ እምኃጢአት፤ ወገብረ፡ ፍትሐ፡ ጽድቅ፡ ማዕከለ፡ ብእሲ፡ ወብእሲ። ወሖረ፡ በትእዛዝየ፡ ወዓቀበ፡ ፍትሕየ፡ ለገቢረ፡ ጽድቅ፤ ጻድቀ፡ ውእቱ፡ ሕይወተ፡ የሐዩ፡ ይቤ፡ አዶናይ፡ እግዚአብሔር። ወለእመ፡ ወለደ፡ ወልደ፡ ነሣቲ፡ ወከዓዊ፡ ጾም፤ ወዘይገብር፡ ፩ደ፡ እምእሉ። ወውእቱ፡ ኢገብረ፡ ዘንተ፡ ኵሎ፡ ወበልዐ፡ ውስተ፡ አድባር፡ ወአርኰሰ፡ ብእሲተ፡ ቢጹ። ወዐፅዓቀ፡ ነዳየ፡ ወምስኪነ፡ ወሔደ፡ ሐይደ፡ ወኢያግብአ፡ እኅዘ፤ ወአንሥአ፡ አዕይንቲሁ፡ ኀበ፡ ጣዖት፡ ወገብረ፡ ርኵሰ። ወለቅሐ፡ በርዲ፡ ወነሥአ፡ ረባሐ፡ የሐዩኑ፤ ኢየሐዩ፡ ዘንተ፡ ኵሎ፡ ርኵሰ፡ ዘገብረ፡ ሞተ፡ ይመውት፡ ወይከውን፡ ደሙ፡ በላዕሌሁ። ወናሁ፡ ለእመ፡ ወለደ፡ ወልደ፡ ወርእየ፡ ኵሎ፡ ኃጢአተ፡ አቡሁ፡ ዘገብረ፤ ወፈርህ፡ ወኢገብረ፡ ከማሁ። ወኢበልዐ፡ ውስተ፡ አድባር፡ ወኢያንሥእ፡ አዕይንቲሁ፡ ኀበ፡ ጣዖቶሙ፡ ለቤተ፡ እስራኤ

p. 100

ል፤ ወኢያርኰሰ፡ ብእሲተ፡ ቢጹ። ወኢያፅዓቀ፡ ብእሴ፡ ወኢነሥአ፡ አኅዘ፡ ወኢሔደ፡ ሐይደ፤ እምኅብስቱ፡ ወሀበ፡ ለርኁብ፡ ወከደኖ፡ ለዕሩቅ፡ በልብስ። ወሜጠ፡ እዴሁ፡ እምነዳይ፡ ወኢነሥአ፡ ርዲ፡ ወረባሓ፡ ወገብረ፡ ፍትሐ፡ ወጽድቀ፡ ወሖረ፡ በትእዛዝየ፤ ውእቱ፡ ኢይመውት፡ በኃጢአተ፡ አቡሁ፡ አላ፡ ሐይወ፡ የሐዩ። ወአቡሁሰ፡ እስመ፡ አበሰ፡ አበሳ፡ ወሔደ፡ ሐይደ፡ እኁ፡ ወገብረ፡ ዘኢኮነ፡ ሠናየ፡ በማዕከለ፡ ሕዝቡ፤ ናሁ፡ ይመውት፡ በኃጢአቱ። ወትብሉ፡ እፎ፡ ኢይነሥእ፡ ወልድ፡ ኃጢአተ፡ አብ፤ ወወልድ፡ እምከመ፡ ገብረ፡ ፍትሐ፡ ወጽድቀ፡ ወዐቀበ፡ ኵሎ፡ ትእዛዝየ፡ ወገብሮ፡ ሕይወተ፡ የሐዩ። ነፍሰ፡ እንተ፡ ኃጥአት፡ ይእቲ፡ ትመውት፤ ኢይነሥእ፡ ወልድ፡ ኃጢአተ፡ አብ፡ ወኢይነሥእ፡ አብ፡ ኃጢአተ፡ ወልድ፡ ጽድቁ፡ ለጻድቅ፡ ትከውን፡ ላዕሌሁ፡ ወኃጢአቱ፡ ለኃጥእ፡ ትከውን፡ ላዕሌሁ።

p. 101

ወለእመ፡ ተመይጠ፡ ኃጥእ፡ እምኵሉ፡ ኃጢአቱ፡ ዘገብረ፡ ወዐቀበ፡ ኵሎ፡ ትእዛዝየ፡ ወገብረ፡ ፍትሐ፡ ወጽድቀ፤ ሕይወተ፡ የሐዩ፡ ወኢይመውት። ወኵሉ፡ ኃጢአቱ፡ ዘገብረ፡ ኢትዘከር፡ ቦቱ፤ አላ፡ በጽድቁ፡ ዘገብረ፡ የሐዩ። ቦኑ፡ ፈቂደ፡ እፈቅድ፡ ከመ፡ ይሙት፡ ኃጥእ፡ ይቤ፡ አዶናይ፡ እግዚአብሔር፤ አኮኑ፡ ከመ፡ ይትመየጥ፡ እምፍኖቱ፡ ወይሕያው። ክፍል። ወለእመ፡ ተመይጠ፡ ጻድቅ፡ እምጽድቁ፡ ወገብረ፡ ኃጢአተ፡ ወገብረ፡ ከመ፡ ኵሉ፡ ርኵስ፡ ዘይገብሮ፡ ኃጥእ፡ እፎ፡ የሐዩ፤ ወኵሉ፡ ጽድቁ፡ ዘገብረ፡ ኢትዘከር፡ ሎቱ፡ በምዒሎቱ፡ ዘመዐለ፡ ወበኃጢአቱ፡ ዘኃጥአ፡ ባቲ፡ ይመውት። ወትብሉ፡ ኢኮነ፡ ርቱዓ፡ ፍኖተ፡ እግዚአብሔር፤ ሰምዑኬ፡ ቤተ፡ እስራኤል፡ ፍኖትየኑ፡ ኢኮነ፡ ርቱዐ፡ ዳዕሙ፡ ፍኖትክሙ፡ ኢኮነ፡ ርቱዐ። ወለእመ፡ ተመይጠ፡ ጻድቅ፡ እምጽድቁ፡ ወገብረ፡ ኃጢ

p. 102

አተ፡ ወሞተ፡ ላዕሌሃ፤ በኃጢአቱ፡ ዘገብረ፡ ይመውት። ክፍል። ወለእመ፡ ተመይጠ፡ ኃጥእ፡ እምኃጢአቱ፡ ዘገብረ፡ ወገብረ፡ ፍትሐ፡ ወጽድቀ፤ ውእቱ፡ ያድኅን፡ ነፍሶ። ወርእዮ፡ ዘተመይጠ፡ እምኵሉ፡ አበሳሁ፡ ዘገብረ፡ ሕይወተ፡ የሐዩ፡ ወኢይመውት። ወይብሉ፡ ቤተ፡ እስራኤል፡ ኢኮነ፡ ርቱዓ፡ ፍኖተ፡ እግዚአብሔር፤ ቦኑ፡ ፍኖትየ፡ ኢኮ(ነ)፡ ርቱዓ፡ (ለ)ቤተ፡ እስራኤል፡ ዳዕሙ፡ ፍኖትክሙ፡ ኢኮነ፡ ርቱዐ። በእንተዝ፡ እኴንነክሙ፡ ቤተ፡ እስራኤል፡ ለለ፩፡ በከመ፡ ፍኖቱ፡ ይቤ፡ አዶናይ፡ እግዚአብሔር፤ ተመየጡ፡ ወሜጡ፡ እምኵሉ፡ አበሳክሙ፡ ወኢይኩንክሙ፡ ዕቅፍተ፡ ኃጢአት። ወግድፉ፡ እምላዕሌክሙ፡ ኵሎ፡ አበሳክሙ፡ ዘአበሰክሙ፡ ቦቱ፡ ወግበሩ፡ ለክሙ፡ ልበ፡ ሐዲሰ፡ ወመንፈሰ፡ ሐዲሰ፤ ወለምንት፡ ትመውቱ፡ ቤተ፡ እስራኤል። እስመ፡ ኢይፈቅድ፡ ሞቶ፡ ለመዋቲ፡ ይቤ፡

p. 103

አዶናይ፡ እግዚአብሔር፤ ወተመየጡ፡ ወሕየው።

**ምዕራፍ፡-፲፱**

ወእንተኒ፡ ንሣእ፡ ሰቆቃወ፡ ላዕለ፡ መላእክተ፡ እስራኤል። ወበል፡ ሚእምከ፡ አንበሳዊት፡ ዘሰከበት፡ ማዕከለ፡ አናብስት፤ ወአልሐቀቅ፡ እጐሊሃ፡ ማዕከለ፡ አናብስት። ወአዕረገት፡ አሐደ፡ እምእጐሊሃ፡ ወኮነ፡ አንበሳ፤ ወጉምህረ፡ መሢጠ፡ ወበልዐ፡ ሰብአ። ወሰምዑ፡ አሕዛብ፡ በእንቲአሁ፡ ወአኃዝዎ፡ በግቦሙ፡ ወወሰድዎ፡ በሰናስል፡ ውስተ፡ ምድረ፡ ግብጽ። ወርእያ፡ ከመ፡ ደክመት፡ ወተኃጒለ፡ ተስፋሃ፤ ነሥአት፡ ካልአ፡ እምእጐሊሃ፡ ወረሰየቶ፡ አንበሳ። ወአንሶሰወ፡ ማዕከለ። አናብስት፡ ወኮነ፡ አንበሳ፤ ወተምህር፡ መሚጠ፡ ወብልዐ፡ ሰብአ። ወአእመረ፡ መበለታቲሆሙ፡ ወነሠተ፡ አህጉሪሆሙ፡ ወማሠነት፡ ምድር፡ ወምልዓ፡ እምድምፀ፡ ጣኅሩ። ወተጋ

p. 104

ብኡ፡ ላዕሌሁ፡ አሕዛብ፡ ዓውደ፡ እምበሐውር(ት)፤ ወሰፍሑ፡ ላዕሌሁ፡ መሥገርቶሙ፡ ወተአኅዘ፡ በግቦሙ። ወወዳይዎ፡ ውስተ፡ ድንብዕኩል፡ በሰናስል፡ ወአምጽ(ዕ)ዎ፡ ኀበ፡ ንጉሠ፡ ባቢሎን፤ ወአብዕዎ፡ አፅዋናተ፡ ከመ፡ ኢይስማዕ፡ እንከ፡ ቃሉ፡ ውስተ፡ አድባረ፡ እስራኤል። ክፍል። እምከ፡ ከመ፡ ወይን፡ በአምሳሊከ፡ ትክልት፡ ዲበ፡ ማይ፤ ወኮነት፡ ወፍርይተ፡ ወሰፍሕቶ፡ እምብዝኃ፡ ማይ። ወኮኑ፡ ላቲ፡ አብትረ፡ ኃይል፡ ለአብትረ፡ ነገሥት፡ ወኖኅ፡ ቆማ፡ በማዕከለ፡ አዕዋም፤ ወተርእየ፡ ኑኃ፡ እምብዝኃ፡ አዕፁቂሃ። ወተመልሐት፡ በመዓት፡ ወ(ተ)ነጽሐት፡ ዲበ፡ ምድር፡ ወአይበሰ፡ ነፋሰ፡ ጽባሕ፡ ፍሬሃ፤ ተሰብሩ፡ ወየብሱ፡ አብተረ፡ ኃይላ፡ ወበልዐቶሙ፡ እሳት። ወይእዜኒ፡ ትክልት፡ ውስተ፡ በድው፤ ውስተ፡ ምድር፡ ይብሰት፡ ወፅምዕት። ወወፅአት፡ እሳት፡ እምበ

p. 105

ትረ፡ አዕፁቂሃ፡ ወበልዐት፡ ፍሬሃ፡ ወአልባቲ፡ በትረ፡ ኃይል፡ ለበትረ፡ ምልክና፤ ሰቍቃው፡ ይእቲ፡ ወትከውን፡ ሰቆቃወ።

**ምዕራፍ፡-፳**

ወኮነ፡ በሳብዕ፡ ዓመት፡ በሐምስ፡ ወርኅ፡ አመ፡ አሡሩ፡ መጽኡ፡ ዕደው፡ እምአዕሩገ፡ እስራኤል፡ ይሰአልዎ፡ ለእግዚአብሔር፤ ወነበሩ፡ ቅድሜየ። ወኮነ፡ ቃለ፡ እግዚአብሔር፤ ኀቤየ፡ እንዘ፡ ይብል። ወልደ፡ እጓለ፡ እመሕያው፡ ንግሮሙ፡ ለአዕሩገ፡ እስራኤል፡ ወበሎሙ፡ ከመዝ፡ ይቤ፡ አዶናይ፡ እግዚአብሔር፡ አንተሙ(ሰ)፡ ተሰአሉኒ፡ መጻእክሙ፤ ሕያው፡ አነ፡ ከመ፡ ኢይትኃሠሥ፡ ለክሙ፡ ይቤ፡ አዶናይ፡ እግዚአብሔር። ትኰንኖሙኑ፡ ትኰንኖሙኑ፡ ወልደ፡ እጓለመሕያው፤ አይድዖሙ፡ ርኵሰ፡ አበዊሆሙ። ወበሎሙ፡ ከመዝ፡ ይቤ፡ አዶናይ፡ እግዚአብሔር፡ በዕለተ፡ ኃረይክዎ፡ ለእስራኤ

p. 106

ል፡ ወአንሣእኩ፡ እዴየ፡ ለዘርዐ፡ ቤተ፡ ያዕቆብ፡ ተአመርኩ፡ ሎሙ፡ በምድረ፡ ግብጽ፤ ወአንሣእኩ፡ ሎሙ፡ እዴየ፡ እንዘ፡ ዕብል፡ አነ፡ እግዚአብሔር፡ አምላክክሙ። በውእቱ፡ ዕለት፡ አንሣእኩ፡ ሎሙ፡ እዴየ፡ ከመ፡ አውጽኦሙ፡ እምድረ፡ ግብጽ፤ ውስተ፡ ምድር፡ እንተ፡ ተአየንኩ፡ ሎሙ፡ ሙኃዘ፡ ሐሊብ፡ ወመዓር፡ ወይእቲ፡ ሠርጐ፡ ኵሉ፡ ምድር። ወእቤሎሙ፡ ኵልክሙ፡ ግድፉ፡ ርኵሰ፡ ዓይንክሙ፡ ወኢትርኰሱ፡ በጣዖቶሙ፡ ለምስር፤ አነ፡ እግዚአብሔር፡ አምላክክሙ። ወዓለዉኒ፡ ወኢፈተዉ፡ ይሰምዑኒ፡ ወኢገደፉ፡ ኵሎሙ፡ ርኵሰ፡ ዐይኖሙ፡ ወኢኃደጉ፡ ጣዖቶሙ፡ ለምስር፤ ወእቤ፡ አክዐው፡ መዓትየ፡ ላዕሌሆሙ፡ ወአሠልጥ፡ መቅሠፍትየ፡ ዲቤሆሙ፡ በማዕከለ፡ ምድረ፡ ግብጽ። ወገበርኩ፡ በእንተ፡ ስምየ፡ ከመ፡ ኢይርኰሰ፡ በቅድመ፡ አሕዛብ፡ እለ፡

p. 107

እሙንቱ፡ በማዕከሎሙ፤ እለ፡ ተአመርኩ፡ ሎሙ፡ በቅድሜሆሙ፡ ከመ፡ አውጽኦሙ፡ እምድረ፡ ግብጽ። ወአውፃዕክዎሙ፡ እምድረ፡ ግብጽ፤ ወአምጻእክዎሙ፡ ውስተ፡ ገዳም። ወወሀብክዎሙ፡ ትእዛዝየ፡ ወአይዳዕክዎሙ፡ ኵነኔየ፡ ዘይገብሮ፡ ሰብእ፡ ወየሐዩ፡ ቦቱ። ወዓዲ፡ ወሀብክዎሙ፡ ሰንበታትየ፡ ከመ፡ ይኩን፡ ትእምርተ፡ ማዕከሌየ፡ ወማዕከሎሙ፤ ከመ፡ ያእምሩ፡ ከመ፡ አነ፡ እግዚአብሔር፡ ዘእቄድሶሙ። ወዓለዉኒ፡ ቤተ፡ እስራኤል፡ በገዳም፡ ኢሖሩ፡ በትእዛዝየ፡ ወአስተሐቀሩ፡ ኵነኔየ፡ ዘይገብሮ፡ ሰብእ፡ ወየሐዩ፡ ቦቱ፡ ወእርኩሱ፡ ፈድፋደ፡ ሰንበታትየ፤ ወእቤ፡ እክዓው፡ መዓትየ፡ ላዕሌሆሙ፡ በገዳም፡ ከመ፡ አጥፍኦሙ። ወገበርኩ፡ በእንተ፡ ስምየ፤ ከመ፡ ኢይርኰስ፡ በቅድመ፡ አሕዛብ፡ ዘአውፃዕክዎሙ፡ በቅድሜሆሙ። ወአነሂ፡ አንሣእኩ፡ እዴየ፡ ላዕሌሆሙ፡ በገዳም፤

p. 108

ከመ፡ ኢያበውኦሙ፡ ውስተ፡ ምድር፡ ዘወሀብክዎሙ፡ እንተ፡ ታውኅዝ፡ ሐሊበ፡ ወመበረ፡ ወይእቲ፡ ሠርጐ፡ ኵሉ፡ ምድር፡ እስመ፡ መነኑ፡ ፍትሕየ፡ ወኢሖሩ፡ በትእዛዝየ፡ ወአርኰሱ፡ ሰንበታትየ፤ እስመ፡ ሖረ፡ ልቦሙ፡ ድኅረ፡ ጣዖቶሙ። ወመሐከቶሙ፡ ዓይንየ፡ ከመ፡ ኢያጥፍኦሙ፤ ወኢገበርኩ፡ ምስሌሆሙ፡ በዘየኃልቊ፡ በገዳም። ወእቤሎሙ፡ ለደቂቆሙ፡ በገዳም፡ ኢትሑሩ፡ በትእዛዘ፡ አበዊክሙ፡ ወኢትዕቀቡ፡ ኵነኔሆሙ፤ ወኢትርኰሱ፡ በጣዖቶሙ። አነ፡ እግዚአብሔር፡ አምላክክሙ፡ ሑሩ፡ በትእዛዝየ፤ ወዕቀቡ፡ ኵነኔየ፡ ወግበርዎ። ወቀድሱ፡ ሰንበታትየ፤ ወይኩኑ፡ ትእምርተ፡ ማዕከሌየ፡ ወማዕከሌክሙ፡ ከመ፡ ታአምሩ፡ ከመ፡ አነ፡ እግዚአብሔር፡ አምላክክሙ። ወዓለዉኒ፡ ደቂቆሙ፡ ኢሖሩ፡ በትእዛዝየ፡ ወኢዓቀቡ፡ ኵነኔየ፡ ከመ፡ ይግበርዎ፡ ዘይገ

p. 109

ብሮ፡ ሰብእ፡ ወየሐዩ፡ ቦቱ፡ ወአርኰሱ፡ ሰንበታትየ፤ ወእቤ፡ እክዐው፡ መዓትየ፡ ላዕሌሆሙ፡ ወእሠልጥ፡ መቅሠፍትየ፡ ዲቤሆሙ፡ በገዳም። ወሜጥኩ፡ እዴየ፡ ወገበርኩ፡ በእንተ፡ ስምየ፤ ከመ፡ ኢይርኰስ፡ በቅድመ፡ አሕዛብ፡ ዘአውፃዕክዎሙ፡ በቅድሜሆሙ። ወአነሂ፡ አንሣእኩ፡ እዴየ፡ ላዕሌሆሙ፡ በገዳም፤ ከመ፡ እዝርዎሙ፡ ውስተ፡ አሕዛብ፡ ወእዝርኦሙ፡ በአምዳሮተ። እስመ፡ ኢገብሩ፡ ኵነኔየ፡ ወመነኑ፡ ትአዛዝየ፡ ወአርኰሱ፡ ሰንበታትየ፤ ወኮና፡ አዕይንቲሆሙ፡ ድኅረ፡ ጣዖተ፡ አበዊሆሙ፨ ወአነሂ፡ ወሀብክዎሙ፡ ትእዛዘ፡ ዘኢኮነ፡ ሠናየ፤ ወኵነኔ፡ ዘኢየሐይዉ፡ ቦቱ። ወአርኰሰ(ክ)ዎሙ፡ በመባዖሙ፡ ሶበ፡ አኅለፉ፡ ኵሎ፡ ዘይፈትሕ፡ ማኅፀነ፤ ከመ፡ አሥርዎሙ፡ ከመ፡ ያእምሩ፡ ከመ፡ (አነ)፡ እግዚአብሔር። ክፍል፡ በእንተዝ፡ ንግሮሙ፡ ለቤተ፡

p. 110

እስራኤል፡ ወልደ፡ እጓለ፡ እመሕያው፡ ወበሎሙ፡ ከመዝ፡ ይቤ፡ አዶናይ፡ እግዚአብሔር፤ ዓዲ፡ በዝንቱ፡ ጸዓሉኒ፡ አበዊክሙ፡ ወዓለዉኒ፡ ዕልወተ፡ ወአባዕክዎሙ፡ ውስተ፡ ምድር፡ እንተ፡ አንሣእኩ፡ እዴየ፡ ከመ፡ አሀቦሙ፤ ወርእዩ፡ ኵሎ፡ ወግረ፡ ነዋሃ፡ ወኵሎ፡ ዕፀ፡ ዘጽፉቅ፡ ወዘብሑ፡ ህየ፡ መሥዋዕቶሙ፡ ወወሀቡ፡ ህየ፡ መዐተ፡ ቍርባኖሙ፡ ወረሰዩ፡ ህየ፡ መዓዛ፡ መሥዋዕቶሙ፡ ወአውጽሑ፡ ህየ፡ ሞጻሕቶሙ። ወእቤሎሙ፡ ምንት፡ ውእቱ፡ ባማ፡ ዘተሐውሩ፡ አንትሙ፡ ህየ፤ ወሰመይዎ፡ ሰሞ፡ ባማ፡ እስከ፡ ዛቲ፡ ዕለት። ክፍል፡ በእንተዝ፡ በሎሙ፡ ለቤተ፡ እስራኤል፡ ከመዝ፡ ይቤ፡ አዶናይ፡ እግዚአብሔር፡ አኮኑ፡ አንትሙ፡ ዘረኰስክሙ፡ በፍኖተ፡ አበዊክሙ፤ ወአንትሙ፡ ዘዘመውክሙ፡ ድኅረ፡ ጣዖቶሙ። በአንሥኦ፡ መባዕክሙ፡ ወበአብኦ፡ ውሉድክሙ፡ ውስ

p. 111

ተ፡ እሳት፡ ርኩሳን፡ አንትሙ፡ በኵሉ፡ ጣዖቶሙ፤ እስከ፡ ዮም፡ ወአነሁ፡ እሴዓል፡ ለክሙ፡ እቤተ፡ እስራኤል፤ ሕያው፡ አነ፡ ይቤ፡ አዶናይ፡ እግዚአብሔር፡ ከመ፡ ኢይሴዓል፡ ለክሙ። ወሕሊና፡ ዘዓርገ፡ እመንፈስክሙ፡ ኢይከውን፡ ከዊነ፤ እስመ፡ ትብሉ፡ አንትሙ፡ ንከውን፡ ከመ፡ አሕዛብ፡ ወከመ፡ ሕዝበ፡ ዕምዳሮት፡ ከመ፡ ታምልኩ፡ ዕፀ፡ ወዕብነ። ሕያው፡ አነ፡ ይቤ፡ አዶናይ፡ እግዚአብሔር፤ ከመ፡ በእድ፡ ጽንዕት፡ ወበመዝራዕት፡ ሰፍሕት፡ ወበመዓት፡ ክዕውት፡ እነግሥ፡ ላዕሌክሙ። ወአወጽአክሙ፡ እምአሕዛብ፡ ወአስተጋብእክሙ፡ እምእምዳሮት፡ እለ፡ ተዘረውክሙ፡ ቦሙ፤ በእድ፡ ጽንዕት፡ ወበመዝራዕት፡ ሰፍሕት፡ ወበመዓት፡ ክዕውት። ወአወጽአክሙ፡ ውስተ፡ ገዳም፡ ዘአሕዛብ፤ ወአኳንነክሙ፡ ህየ፡ ገጸ፡ በገጽ። በከመ፡ ተኳነንኩ፡ ምስለ፡ አበዊክሙ፡ በገዳመ፡ ምድረ፡ ግብጽ፤ ከማ

p. 112

ሁ፡ እትኳነን፡ ምስሌክሙ፡ ይቤ፡ አዶናይ፡ እግዚአብሔር። ወአኃልፈክሙ፡ ታሕተ፡ በትርየ፤ ወአበውአክሙ፡ በማዕሠረ፡ ኪዳን። ወአኃረ፡ እምኔክሙ፡ ዓማፅያነ፡ ወእለ፡ ዓለዉኒ፡ አወፅኦሙ፡ እምድረ፡ ፍልሰቶሙ፡ ወኢይበውኡ፡ ውስተ፡ ምድረ፡ እስራኤል፡ ወተአምሩ፡ ከመ፡ አነ፡ እግዚአብሔር። ወአንትሙ፡ ቤተ፡ እስራኤል፡ ከመዝ፡ ይቤ፡ አዶናይ፡ እግዚአብሔር፡ ኵልክሙ፡ ሑሩ፡ አምልኩ፡ ጣዖትክሙ፡ ወድኅረ፡ እመ፡ አከ፡ ዘትሰምዑ። ወኢታርኩሱ፡ እንከ፡ ስምየ፡ ቅዱሰ፡ በመባዕክሙ። ወበጣዖትክሙ። እስመ፡ በደብረ፡ መቅደስየ፡ በደብረ፡ እስራኤል፡ ልዑል፡ ይቤ፡ አዶናይ፡ እግዚአብሔር፡ በህየ፡ ያመልኩነ፡ ኵሉ፡ ቤተ፡ እስራኤል፡ ኵሎሙ፡ በምድሮሙ፤ ህየ፡ እፈቅድ፡ ወህየ፡ ትኃሥሥ፡ መባእክሙ፡ ወተዳምዖተ፡ ሀብትክሙ፡ ወኵሎ፡ ቅድሳ

p. 113

ቲክሙ። በመዓዛ፡ ሠናይ፡ እትዋከፊክሙ፤ ከመ፡ አውፃዕኩክሙ፡ እምአሕዛብ፡ ወአስተጋባዕኩክሙ፡ እምአምዳሮት፡ ኀበ፡ ተዘረውክሙ፡ ደሙ፤ ወእትትጓለ፡ ብክሙ፡ በቅድመ፡ አሕዛብ። ወተአምሩ፡ ከመ፡ አነ፡ እግዚአብሔር፡ እመ፡ አባዕኩክሙ፡ ውስተ፡ ምድረ፡ እስራኤል፤ ውስተ፡ ምድር፡ አንተ፡ እንሣእኩ፡ እዴየ፡ ከመ፡ አሀዱ፡ ለአበዊክሙ፨ ወትዜክሩ፡ በህየ፡ ፍናዊክሙ፡ ወኵሎ፡ ምግባሪክሙ፡ ዘረኰስክሙ፡ ቦቱ፤ ወተመትሩ፡ በገጽክሙ፡ በኵሉ፡ እከይክሙ፡ ዘገበርክሙ። ወተአምሩ፡ ከመ፡ አነ፡ እግዚአብሔር፡ ሶበ፡ ገበርኩ፡ ለክሙ፡ በእንተ፡ ስምየ፤ አኮ፡ በከመ፡ ፍኖትክሙ፡ እኩይ፡ ወበከመ፡ ምግባሪክሙ፡ ኀሡም፡ ቤተ፡ እስራኤል፡ ይቤ፡ አዶናይ፡ እግዚአብሔ[ር]።

**ምዕራፍ፡-፳፩**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብ

p. 114

ል። ወልደ፡ እጓለ፡ እመሕያው፡ ሢም፡ ገጸከ፡ ፍኖተ፡ ቲማን፡ ወአንጠብጥብ፡ መንገለ፡ ደቡብ፤ ወተነበይ፡ ላዕለ፡ ዖመ፡ በድወ፡ ዓዜብ። ወበሎሙ፡ ለዖመ፡ ዓዜብ፡ ሰማዕ፡ ቃለ፡ እግዚአብሔር፤ ከመዝ፡ ይቤ፡ አዶናይ፡ እግዚአብሔር፡ ናሁ፡ አነድድ፡ ብከ፡ እሳተ፡ ወአውዒ፡ ብከ፡ ኵሎ፡ ዕፀ፡ ርጡበ፡ ወኵሎ፡ ዕፀ፡ ይቡሰ፡ ወኢይጠፍዕ፡ ላህቡ፡ ወነበልባሉ፡ ወይውዒ፡ ቦቱ፡ ኵሉ፡ ገጽ፡ {.}እምደቡብ፡ እስከ፡ ሰሜን። ወይሬኢ፡ ኵሉ፡ ዘሥጋ፡ ከመ፡ አነ፡ እግዚአብሔር፡ አንደድክዎ፤ ወኢይጠፍዕ። ወእቤ፡ አሀህ፡ አዶናይ፡ እግዚአብሔር፤ እሙንቱ፡ ይብሉኒ፡ አኮኑ፡ ውእቱ፡ ይሜስል፡ ምሳሌ። ክፍል፡ ወኮ(ነ)፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለ፡ እመሕያው፡ ሢም፡ ገጸከ፡ ኀበ፡ ኢየሩሳሌም፡ ወከዓው፡ መንገሰ፡ መቃድስ፤ ወተነበይ፡ ላዕለ፡ ምድረ፡ እስራኤል። ወበላ፡ ለ

p. 115

ምድረ፡ እስራኤል፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ ላዕሌኪ{.}፡ ወኦወጽእ፡ ለመጥባሕትየ፡ እምነ፡ ቀቀባ፤ ወእመትር፡ እምኔኪ፡ ጻድቀ፡ ወኃጥአ። እስመ፡ እመትር፡ እምኔኪ፡ ጻድቀ፡ ወኃጥአ፤ በእንተዝ፡ ትወጽእ፡ መጥባሕትየ፡ እምነ፡ ቀቀባ፡ {………………………………….(ላዕለ፡ ኵሉ፡ ዘሥጋ፡ እምደቡብ፡ እስከ፡ ሰሜን። ወየአምር፡ ኵሉ፡ ዘሥጋ፡ ከመ፡ አነ፡ እግዚአብሔር፡ አውፃዕኩ፡ መጥባሕትየ፡ እምነ፡ ቀቀባ፤ ወኢትትመየጥ፡ እንከ። ክፍል፡ ወአንተ፡ ወልደ፡ እጓለመሕያው፡ ብኪ፡ በዕብረተ፡ ሐቌ፡ ወብኪ፡)}መሪረ፡ በቅድሜሆሙ። ወሶበ፡ ይብሉከ፡ በእንተ፡ ምንት፡ ትበኪ፡ አንተ፤ ትብሎሙ፡ በእንተ፡ ዜና፡ ዘይመጽእ፡ ወይትመሰው፡ ኵሉ፡ ልብ፡ ወይደክማ፡ ኵሎን፡ አዕዳው፡ ወትትቀባዕ፡ ኵላ፡ ነፍሰ፡ ወኵሎን፡ አብራክ፡ ይውኅዛ፡ ማየ፡ ናሁ፡ መጽአ፡ ወይከውን፡ ይቤ፡ አዶናይ፡ እግዚአብሔር። ክፍል፡ ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ተነበይ፡ ወበል፡ ከመዝ፡ ይቤ፡ አዶናይ፡ እግዚአ

p. 116

ብሔር፤ ቦል፡ ሰይፍ፡ ሰይፍ፡ ዘበልሐት፡ ወዘኒ፡ ተሐብረተት። በልሐት፡ ለጠቢሐ፡ ጥብሕ፡ ወተሐብረትት፡ ከመ፡ ይኩን፡ ላቲ፡ ወብረቀ፤ ቦኑ፡ ንትፌሣሕ፡ በትረ፡ ወልድየ፡ መነነት፡ ኵሎ፡ ዕፀ። ወወሀባ፡ ለዘየሐበርት፡ ከመ፡ ትትአኃዝ፡ በእድ፤ ይእቲ፡ ሰይፍ፡ በልሐት፡ ወይእቲ፡ ተሐብረተት፡ ከመ፡ ትትወሀብ፡ ውስተ፡ እደ፡ ቀታሊ፡ ክላሕ፡ ወዓውዩ፡ ወልደ፡ እጓለ፡ እመሕያው፡ እስመ፡ ዝንቱ፡ ይከውን፡ ላዕለ፡ ሕዝብየ፡ ወላዕለ፡ ኵሉ፡ መኳንንተ፡ እስራኤል፤ ፍሩሐነ፡ ሰይፍ፡ ኮኑ፡ ምስለ፡ ሕዝብየ፡ በእንተዝ፡ ጥፋሕ፡ በአቍያጺከ። እስመ፡ ትፈትነ፡ ወምንት፡ ሶበ፡ ዓዲ፡ መነነት፡ በትር፡ ኢይሄሉ፤ ይቤ፡ አዶናይ፡ እግዚአብሔር። ወእንተ፡ ወልደ፡ እጓለመሕያው፡ ተነበይ፡ ወጥፋሕ፡ እዴከ፡ በዲበ፡ እዴከ፤ ወ(ተ)ተመክአብ{.ት}፡ ሰይፈ፡ ሣልሲትሰይፈቅቱላንይእቲሰይፈገደላ፡ ዐቢይ፡ ዘትበው

p. 117

ኦሙ። ከመ፡ ይትሐመግ፡ ልቦሙ፡ ወይብዛኅ፡ ዕቅፍቶሙ፡ በኵሉ፡ አና(ቅ)ጺሆሙ፡ ረሰይኩ፡ ጥብሐተ፡ ሰይፍ፤ አሕ፡ ገብርዋ፡ መብረቀ፡ ወአፅዐፍዋ፡ ከመ፡ ትጥባሕ። ተአሐዲ፡ የማነ፡ ወሢሚ፡ ጸጋመ፤ ኀበ፡ ዘፈተወ፡ ገጽኪ። ወአነሂ፡ እጠፍሕ፡ እዴየ፡ በዲበ፡ እዴየ፡ ወአእርፍ፡ መዓትየ፤ አነ፡ እግዚአብሔር፡ ነበብኩ። ክፍል። ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወእንተ፡ ወልደ፡ እጓለመሕያው፡ ግበር፡ ለከ፡ ፪ተ፡ ፍናወ፡ ከመ፡ ትምጻእ፡ ቦሙ፡ ሰይፈ፡ ንጉሠ፡ ባቢሎን፡ እምአሐቲ፡ ምድር፡ ይፃዑ፡ ፪ኤሆሙ፤ ወግበር፡ ትእምርተ፡ በርእሰ፡ ፍኖተ፡ ሀገር፡ ግበር። ትሠይም፡ ፍኖተ፡ ከመ፡ ትምጻእ፡ ሰይፍ፡ ውስተ፡ ዓራቦት፡ ዘደቂቀ፡ አሞን፤ ወውስተ፡ ይሁዳ፡ ወኢየሩሳሌም፡ ፀወና። እስመ፡ ቆመ፡ ንጉሠ፡ ባቢሎን፡ ኀበ፡ መንታ፡ ፍኖተ፡ በርእሰ፡ ፪ቲ፡ ፍናው፡ (ከመ፡)ያስተቃሥ

p. 118

ም፡ ቀሥሞ፡ አንቀልቅለ፡ በአሕፃ፡ ወተሰአለ፡ እምትራፊን፡ ወርእየ፡ በከብድ። ወኮነ፡ በይምኑ፡ ቀሰማ፡ ለኢየሩሳሌም፡ ከመ፡ ይሢም፡ ካሪመ፡ ወይፍታሕ፡ አፉሁ፡ በቀትል፡ ወያልዕል፡ ቃሎ፡ በውውዐ፤ ይሢም፡ ካሪመ፡ በአናቅጽ፡ ወይክዓው፡ ሰልላ፡ ወይሕንጽ፡ ጥቀመ። ወይከውን፡ ሎሙ፡ ከመ፡ እንተ፡ ቀሥም፡ ከንቱ፡ በቅድሜ{.}ሆሙ፡ ለእለ፡ መሐሉ፡ መሐላሁ፤ ውእቱሰ፡ ያዜክር፡ ኃጢአቶሙ፡ ከመ፡ ይትእኀዙ። በእንተዝ፡ ከመዝ፡ ይቤ፡ አዶናይ፡ እግዚአብሔር፡ እስመ፡ አዘክርክሙ፡ ጌጋየ፡ ክሙ፡ ወተከሥተ፡ አበሳክሙ፡ ከመ፡ ያስተርኢ፡ ኃጢአትክሙ፡ በኵሉ፡ ምግባራቲክሙ፤ እስመ፡ ተዘከርክሙ፡ ትትአኃዙ፡ በእዴሁ። ክፍል፡ ወአንተ፡ ርኩስ፡ ወኃጥእ፡ መልአክ፡ እስራኤል፤ ዘበጽሐ፡ ዕለቱ፡ ወተፈጸመ፡ ጊዜ፡ ኃጢአቱ። ከመዝ፡ ይቤ፡ አዶናይ፡ እግዚአብሔ

p. 119

ር፡ (አእትት)፡ ሚጽኒፌተ፡ ወአንሥእ፡ አክሊለ፤ ዛቲ፡ አኮ፡ ዛቲ፡ ዘሐጽረ፡ ይነውኅ፡ ወዘኖኀ፡ የሐጽር። ግፍትዕተ፡ ግፍትዕተ፡ ግፍትዕተ፡ እሬሰያ፤ ወዛቲኒ፡ ኢትከውን፡ እስከ፡ ይመጽእ፡ ዘቦቱ፡ ኵነኔ፡ ወእሁቦ። ክፍ፡ ወአንተ፡ ወልደ፡ እጓለ፡ እመሕያው፡ ተነበይ፡ ወበል፡ ከመዝ፡ ይቤ፡ አዶናይ፡ እግዚአብሔር፡ በእንተ፡ ደቂቀ፡ አሞን፡ ወበእንተ፡ ጽዕለቶሙ፤ ወበል፡ ሰይፍ፡ ሰይፍ፡ ዘተመልሐት፡ ከመ፡ ትጥባሕ፡ ወታሕልቅ፡ ወተሐብረተት፡ ከመ፡ ትብርቅ። ሶበ፡ ርእዩ፡ ለኪ፡ ከንቶ፡ ወአስተቃሠሙ፡ ለኪ፡ ሐሰተ፤ ከመ፡ ይረስዩኪ፡ ምስለ፡ ክሣዶሙ፡ ለእለ፡ ተቀትሉ፡ ኃጥአን፡ ዘበጽሐ፡ ዕለቶሙ፡ ወተፈጸመ፡ ጊዜ፡ ኃጢአቶሙ። ሚጣ፡ ኀበ፡ ቀቀባ፤ በመካነ፡ ፍጥረትከ፡ ወበምድረ፡ ሙላድከ፡ እኳንነከ። ወእክዑ፡ መዓትየ፡ ላዕሌከ፡ ወአበኵሕ፡ ዲቤከ፡ እሳተ፡ መቅሠፍትየ፤ ወአሜጥወከ፡ ውስተ፡ እዴሆሙ፡ ለዕደው፡ ንጹ

p. 120

ጻን፡ ወምሑራነ፡ ቀትል። ወትከውን፡ መብልዐ፡ ለእሳት፡ ወይከውን፡ ደምከ፡ በማዕከለ፡ ምድር፤ ወኢትዜከረ፡ እንከ፡ እስመ፡ አነ፡ እግዚአብሔር፡ ነበብኩ።

**ምዕራፍ፡-፳፪**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወአንተ፡ ወልደ፡ እጓለ፡ መሕያው፡ {ኢ}ትኳንናኑ፡ {ኢ}ትኳንናኑ፡ ለሀገረ፡ ደም፤ ወታየድዓ፡ ኵሎ፡ ርኵሳ። ወትብላ፡ ከመዝ፡ ይቤ፡ አዶናይ፡ እግዚአብሔር፡ ሀገር፡ እንተ፡ ትክዑ፡ ደመ፡ በማዕከላ፡ ከመ፡ ይብጻሕ፡ ጊዜሃ፤ ወትገብር፡ ለቲ፡ ጣዖተ፡ ከመ፡ ትርኰስ። አበሰኪ፡ በደምኪ፡ ዘከዐውኪ፡ ወረኰስኪ፡ በጣዖትኪ፡ ዘገበርኪ፡ ወአቅረብኪ፡ መዋዕለኪ፡ ወአብጻሕኪ፡ ዕድሜ፡ ዓመታትኪ፤ በእንተዝ፡ ረሰይኩኪ፡ ጽዕለተ፡ ለአሕዛብ፡ ወሥላቀ፡ ለኵሉ፡ አምዳሮት። እለ፡ ቅሩባን፡ ወርኁቃን፡

p. 121

እምኔኪ፡ ይሣለቁ፡ ላዕሌኪ፤ ርኵሰተ፡ ስም፡ ወብዝኅተ፡ ሁከት። ናሁ፡ መላእቲሆሙ፡ ለእስራኤል፡ በውስቴትኪ፡ ለለ፩በመዝራዕቱ፤ ከመ፡ ይክዐዉ፡ ደመ፡ ብኪ፡ ጸዓሉ፡ አበ፡ ።ወእመ፡ ወበማዕከሌኪ፡ ገብሩ፡ ዓመፃ፡ በግዩር፤ ብኪ፡ ሣቀዩ፡ እጓለ፡ ማውታ፡ ወመበለተ። መነንኪ፡ ቅድሳትየ፤ ወአርኰሰኪ፡ ሰንበታትየ። ሀለዉ፡ ብኪ፡ ዕደው፡ መስተመደናን፡ ከመ፡ ይክዓዉ፡ ደመ፤ ብኪ፡ በልዑ፡ ውስተ፡ አድባር፡ ወበማዕከሌኪ፡ ገብሩ፡ ዝሙተ። ብኪ፡ ከሠቱ፡ ኃፍረተ፡ አብ፤ ወብኪ፡ አሕመሙ፡ ርኵሰ፡ ትክት። ብእሲ፡ ገብረ፡ ርኵሰ፡ በብእሲተ፡ ቢጹ፤ ወብእሲ፡ እርኰሰ፡ ብእሲተ፡ ወልዱ፡ በዝሙት፡ ወብእሲ፡ አሕመመ፡ ብኪ፡ እኅቶ፡ ወለተ፡ አቡሁ። ብኪ፡ ነሥኡ፡ ሕልያነ፡ ከመ፡ ይክዐዉ፡ ደመ፤ ነሣእኪ፡ ርዲ፡ ወረባሐ፡ ወ{………(አብፃዕ)}ኪ፡ ካልአነኪ፡ በሐይድ)}፡ ወኪያ

p. 122

የሰ፡ ረሳዕክኒ፡ ይቤ፡ አዶናይ፡ እግዚአብሔር። ወናሁ፡ ጠፋሕኩ፡ እዴየ፡ በ{…..(አብፅየዕ)}ኪ፡ ዘገበርኪ፤ ወበእንተ፡ ደምኪ፡ ዘኮነ፡ ማዕከሌኪ። ይት{……(ዔገሥኑ፡ ልብኪ፡)}አው፡ ይጸንዓ፡ ዕደውኪ፡ በመዋዕል፡ ዘአነ፡ አገብር፡ ኪያኪ፤ አነ፡ እግዚአብሔር፡ ነበብኩ፡ ወእገብር። እዘርወኪ፡ ውስተ፡ አሕዛብ፡ ወአዘርአኪ፡ በአምዳሮት፤ ወአሐትም፡ ርኵሰኪ፡ እምኔኪ። ወትረኵሲ፡ ብኪ፡ በቅድመ፡ አሕዛብ። ወተአምረ፡ ከመ፡ አነ፡ እግዚአብሔር። ክፍል፡ ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ኮኑ፡ ሊተ፡ ቤተ፡ እስራኤል፡ ዝብለታተ፤ ኵሎሙ፡ ብርት፡ ወዓረር፡ ወሐፂን፡ ወናዕክ፡ በማዕከለ፡ ከውር፡ ኮኑ፡ ዝብለታተ፡ ብሩር። በእንተዝ፡ ከመዝ፡ ይቤ፡ አዶናይ፡ እግዚአብሔር፡ እስመ፡ ኮንክሙ፡ ኵልክሙ፡ ዝብለታተ፤ በእንተዝ፡ ናሁ፡ አስተጋብእክሙ፡ ማዕከለ፡ ኢ

p. 123

የሩሳሌም። በከመ፡ ያስተጋብእዎ፡ ለብሩር፡ ወለብርት፡ ወለሐፂን፡ ወለዓረር፡ ወሰናዕክ፡ ማዕከለ፡ ከውር፡ ወያዐኵሁ፡ ዲቤሁ፡ እሳተ፡ ከመ፡ ይሰብክዎ፤ ከማሁ፡ አስተጋብእክሙ፡ በመዓትየ፡ ወበመቅሠፍትየ፡ ወእወድየክሙ፡ ወእሰብከክሙ። ወእኬንሰክሙ፡ ወእበኵሕ፡ እሳተ፡ መቅሠፍትየ፡ ላዕሌክሙ፤ ወትሰበኩ፡ በማዕከላ። በከመ፡ ይስበክ፡ ብሩር፡ ማዕከለ፡ ከውር፡ ከማሁ፡ ትስበኩ፡ በማዕከላ፤ ወተአምሩ፡ ከመ፡ አነ፡ እግዚአብሔር፡ ከዐውኩ፡ መዓትየ፡ ላዕሌክሙ። ክፍል፡ ወኮነ፡ ቃለ፡ እግዚአብሔር፡ ኀቤየ፡ እንዘይብል። ወልደ፡ እጓለመሕያው፡ በላኬ፡ አንቲ፡ ውእቱ፡ ምድር፡ እንተ፡ ኢጥሕረት፤ ወኢይዘንማ፡ በዕለተ፡ መዓት። ጽምረተ፡ ነቢያቲሃ፡ በማዕከላ፡ ከመ፡ አንበሳ፡ ዘይጥሕር፡ ወይመሥጥ፡ መሢጠ፤ በልዑ፡ ነፍሳተ፡ ወነሥኡ፡ ባዕለ፡ ወንዋየ፡ ወአብዝኁ፡ መበለታቲሃ፡ በማዕከላ። ካህ

p. 124

ናቲሃ፡ ዓመፁ፡ ሕግየ፡ ወአርኰሱ፡ ቅድሳትየ፡ ኢፈለጡ፡ ማዕከለ፡ ቅዱሰ፡ ወዑል፡ ወኢያእመሩ፡ ማዕከለ፡ ንጹሕ፡ ወርኩስ፤ ወከደኑ፡ አዕይንቲሆሙ፡ እምሰንበታትየ፡ ወረኰስኩ፡ በማዕከሎሙ። ሠርዊሃኒ፡ በውስቴታ፡ ከመ፡ እዝዕብት፡ እለ፡ ይመሥጡ፡ መሢጠ፤ ከመ፡ ይክዓዉ፡ ደመ፡ ወያጥፍኡ፡ ነፍሳተ፡ ወከመ፡ ይርብሑ፡ ረባሓ። ወነቢያቲሃ፡ ይመርግዎሙ፡ ዘእንበለ፡ ኃሠር፡ ርእዩ፡ ከንቶ፡ ወአስተቃሠሙ፡ ሎሙ፡ ሐሰተ፤ እንዘ፡ ይብሉ፡ ከመዝ፡ ይቤ፡ አዶናይ፡ እግዚአብሔር፡ ወእግዚአብሔር፡ ኢነበበ። ወሕዝበ፡ ምድርኒ፡ ተዓገሉ፡ ትዕግልተ፡ ወሄዱ፡ ሐይደ፤ ወሣቀዩ፡ ነዳየ፡ ወምስኪነ፡ ወዓመፁ፡ ግዩረ፡ ዘእንበለ፡ ፍትሕ። ወኃሠሥኩ፡ እምኔሆሙ፡ ብእሴ፡ ዘየሐንጽ፡ ቅጽረ፡ ወይቀውም፡ ቅድሜየ፡ ኀበ፡ ዘተነሥተ፡ በእንተ፡ ምድር፡ ከመ፡

p. 125

ኢያጥፍአ፤ ወኢረከብኩ። ወከዓውኩ፡ መዓትየ፡ ላዕሌሆሙ፡ ወአጥፋዕክዎሙ፡ በእሳት፡ መቅሠፍትየ፤ ወአግባዕኩ፡ ፍኖቶሙ፡ ዲበ፡ ርእሶሙ፡ ይቤ፡ አዶናይ፡ እግዚአብሔር።

**ምዕራፍ፡-፳፫**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፤ ሀለዋ፡ ፪ቲ፡ አንስት፡ አዋልደ፡ እምአሐቲ። ወዘመዋ፡ በግብጽ፡ በንዕሶን፡ ዘመዋ፤ በህየ፡ መሐዉ፡ አጥባቲሆን፡ ወበህየ፡ ተ{.}ገሡ፡ ሕዋሳተ፡ ድንግልናሆን። ወአስማቲሆን፡ ኦሆላ፡ እንተ፡ ትልህቅ፡ ወኦሆሊባ፡ እኅታ፡ ወኮና፡ ሊተ፡ ወወለዳ፡ ደቂቀ፡ ወአዋልደ፤ ወአስማቲሆን፡ ሠማርያ፡ ኦሆላ፡ ወኢየሩሳሌም፡ ኦሆሊባ። ወዘመወት፡ ኦሆላ፡ እምታሕቲየ፤ ወፈተወቶሙ፡ ለፍቁራኒሃ፡ አሶር፡ እለ፡ ቅሩባን። ልቡሳነ፡ ጸርከኖ፡ መሣፍንት፡ ወመኳንንት፡ ኵሎሙ፡ ወራዙተ፡ ፍትወ

p. 126

ት፡ እለ፡ አፍራስ፡ ወመስተጽዕናነ፡ አፍራስ። ወረስየት፡ ዝሙታ፡ ምስሌሆሙ፡ ለእለ፡ ተሐርዩ፡ እምኵሎሙ፡ ደቂቀ፡ አሶር፤ ወረኵሰተ፡ በኵሉ፡ በፈተወት፡ ወበኵሉ፡ ጣዖቶሙ። ወኢኃደገት፡ ዝሙታ፡ እምግብጽ፡ እስመ፡ ሰከብዋ፡ እምንዕሳ፡ ወእሙንቱ፡ ገሠሡ፡ ሕዋሳተ፡ ድንግልናሃ፤ ወከዓዉ፡ ዝንየቶሙ፡ ዲቤሃ። በእንተዝ፡ አግባዕክዋ፡ ውስተ፡ እደ፡ መሐዘኒሃ፤ በእደዊሆሙ፡ ለደቂቀ፡ አሶር፡ ዘተፈትዎሙ። እሙንቱ፡ ቀፈጹ፡ ኃፍረታ፡ ወነሥኡ፡ ደቂቃ፡ ወአዋልዲሃ፡ ወቀተሉ፡ በሰይፍ፡ ኪያሃ፤ ወኮነት፡ ስመ፡ ለአንስት፡ ወገብሩ፡ ባቲ፡ ፍትሐ። ወርእየት፡ ኦሆሊባ፡ እኅታ፡ ወአማሰነት፡ ፍትወታ፡ እምኔሃ፤ ወዝሙታ፡ እምዝሙተ፡ እኅታ። ወፈተወት፡ ኀበ፡ ደቂቀ፡ አሦር፡ መሳፍንት፡ ወመኳንንት፡ እለ፡ ቅሩባን፡ ልቡሳነ፡ ሚክሎል፡ እለ፡ አፍራስ፡ ወመስተፅዕናነ፡ ኦፍራስ፤ ኵሎ

p. 127

ሙ፡ ወራዙተ፡ ፍትወት። ወርኢኩ፡ ከመ፡ ረኵሳ፤ ወአሐቲ፡ ፍኖቶን፡ ለ፪ሆን። ወወሰከት፡ ዝሙታ፤ ወርእየት፡ እደወ፡ እለ፡ ሥዑላን፡ ዲበ፡ ዓረፍት፡ አርአያ፡ ከለዳውያን፡ ዘሥዑል፡ በኵራዊታ። ቅኑታነ፡ ቅናት፡ በሐቌሆሙ፡ ወአልባሰ፡ ርፍዕ፡ ጥብሉላን፡ ዲበ፡ ርእሶሙ፡ ኵሎሙ፡ አርአያ፡ መሥልስት፤ ወአምሳለ፡ ደቂቀ፡ ባቢሎን፡ ከለዳውያን፡ ዘምድረ፡ ሙ{.}ላዶሙ። ወፈተወቶሙ፡ ለርእየተ፡ ዓይና፤ ወፈነወት፡ መላእክተ፡ ኀቤሆሙ፡ ከላውዲዎን። ወመጽኡ፡ ኀቤሃ፡ ደቂቀ፡ ባቤሎን፡ ውስተ፡ ምስካበ፡ ፍቅር፡ ወአርኰስዋ፡ በዝሙቶሙ፡ ወረኵሰት፡ ቦሙ፡ ወቂዓት፡ ነፍሳ፡ እምኔሆሙ። ወከሠተት፡ ዝሙታ፡ ወቀፈደት፡ ኃፍረታ፤ ወተቂዓት፡ ነፍስየ፡ እምላዕሌሃ፡ በከመ፡ ተቂዐት፡ ነፍስየ፡ እምላዕለ፡ እኅታ። ወአብዝኃት፡ ዝሙታ፤ ከመ፡ ይዘከር፡ መዋዕለ፡ ንዕሳ፡ ዘዘ

p. 128

መወት፡ በምድረ፡ ግብጽ። ወፈተወት፡ ዕቁባቲሆሙ፤ ለእለ፡ ሥጋሆሙ፡ ሥጋ፡ አዕዱግ፡ ወዓሥራቦሙ፡ ዓሥራበ፡ አፍራስ። ወፈቀድኪ፡ ዝሙተ፡ ንዕስኪ፡ ሶበ፡ ተንሣ፡ እምግብጽ፡ ሕዋሳትኪ፡ በእንተ፡ አጥባተ፡ ንዕስኪ። ክፍል። በእንተዝ፡ ኦሆሊባ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አነሥኦሙ፡ ለፍቁራንኪ፡ ላዕሌኪ፡ እለ፡ ተቄዓት፡ ነፍስኪ፡ እምኔሆሙ፤ ወአመጽኦሙ፡ ዲቤኪ፡ እምዓውድኪ። ደቂቀ፡ ባቢሎን፡ ወኵሎሙ፡ ከለዳውያን፡ ፋቁድ፡ ወሡዐ፡ ወቆዐ፡ ወምስሌሆሙ፡ ኵሉ፡ ደቂቀ፡ ዓሦር፤ ወራዙተ፡ ፍትወት፡ መሳፍንት፡ ወመኳንንት፡ ኵሎሙ፡ መስልስት፡ ወለሙያን፡ ወኵሎሙ፡ መስተፅዕናነ፡ አፍራሶ። ወይመጽኡኪ፡ በንዋየ፡ ሐቅል፡ በሠረገላ፡ ወመንኰራኵር፡ ወበጉባዔ፡ አሕዛብ፡ ወይሠይሙ፡ ዲበ፡ ዓውድኪ፡ ሐንፋ፡

p. 129

(ወ)ጠልታ፡ ወጌራ፤ ወእሁብ፡ ኵነኔ፡ በቅድሜሆሙ፡ ወይኳንኑኪ፡ በኵነኔሆሙ። ወእሬሲ፡ ቅንዓትየ፡ ዲቤኪ፡ ወይገብሩኪ፡ በመዓት፡ ወያዓትቱ፡ አንፈኪ፡ ወዕዝነኪ፡ ወደኃሪትኪ፡ ትወድቅ፡ በሰይፍ፤ እሙንቱ፡ ይነሥኡ፡ ደቂቀኪ፡ ወአዋልደኪ፡ ወለደኃሪትኪ፡ ትበልዖ፡ እሳት። ወይሰልቡኪ፡ አልባሰኪ፤ ወይነሥኡ፡ ንዋየ፡ ክብርኪ። ወአበጥል፡ ዝሙተኪ፡ እምኔኪ፡ ወዝንየተኪ፡ ዘእምድረ፡ ግብጽ፡ ወኢታነሥኢ፡ አዕይንተኪ፡ ኀቤሆሙ፡ ወኢትዜከሪዮሙ፡ እንከ፡ ለግብጽ። እስመ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ እሜጥወኪ፡ ውስተ፡ እደ፡ እለ፡ ጸላዕኪዮሙ፤ ወበእደ፡ እለ፡ ተቂዓት፡ ነፍስኪ፡ እምኔሆሙ። ወይገብሩኪ፡ በጽልዕ፡ ወይነሥኡ፡ ኵሎ፡ ፃማኪ፡ ወየኃድጉኪ፡ ዕራቀኪ፡ ወዕርቅተኪ፡ ወይትከሠት፡ ኃፍረተ፡ ዝሙትኪ፡ ወዝሙትኪ፡ ወዝንየትኪ። እገብር፡ ዘንተ፡ ላዕሌኪ፤ በዝሙት

p. 130

ኪ፡ ድኅረ፡ አሕዛብ፡ በእንተ፡ ዘረኰስኪ፡ በጣዖቶሙ። በፍኖተ፡ እኅትኪ፡ ሖርኪ፤ ወእሜጥወኪ፡ ጽዋዓ፡ ውስተ፡ እዴኪ። ከመዝ፡ ይቤ፡ አዶናይ፡ እግዚአብሔር፡ ጽዋዓ፡ እኅትኪ፡ ትሰትዩ፡ ዝኰ፡ ዕሙቀ፡ ወርኂበ፤ ወትከውኒ፡ ሰሐቀ፡ ወሰላቀ፡ ብዙኃ፡ ዘይክል። ትትመልዒ፡ ስካረ፡ ወኃዘነ፤ ጽዋዓ፡ ድንጋፄ፡ ወሙስና፡ ጽዋዓ፡ እኅትኪ፡ ሰማርያ። ወትሰትዪዮ፡ ወትጸውቢዮ፡ ወትሰብሪ፡ ገልዖ፡ ወትበትኪ፡ አጥባተኪ፡ እስመ፡ አነ፡ ነበብኩ፡ ይቤ፡ አዶናይ፡ እግዚአብሔር። በእንተዝ፡ ከመዝ፡ ይቤ፡ አዶናይ፡ እግዚአብሔር፡ እስመ፡ ረሣእክኒ፡ ወገደፍክኒ፡ ድኅረ፡ ዘባንኪ፤ ወአንቲኒ፡ ንሥኢ፡ ዝሙተኪ፡ ወዝንየተኪ። ክፍል፡ ወይቤለኒ፡ እግዚአብሔር፡ ወልደ፡ እጓለመሕያው፡ ትኳንኖንሁ፡ ለኦሆላ፡ ወኦሆሊባ፤ ወአግህድ፡ ሎን፡ ርኵሶን። እስመ፡ ዘመዋ፡ ወደ

p. 131

ም፡ ውስተ፡ እደዊሆን፡ ወዘመዋ፡ በጣዖታቲሆን፤ ወደቂቆንሂ፡ ዘወለደ፡ ሊተ፡ አሕለፋ፡ ሎሙ፡ መብልዓ። ዓዲ፡ ዘንተ፡ ገብራኒ፤ አርኰሳ፡ መቅደስየ፡ በውእቱ፡ መዋዕል፡ ወሠዓራ፡ ሰንበታትየ። ወሶበ፡ ዘብሐ፡ ደቂቆን፡ ለአማልክቲሆን፡ ይበውዓ፡ ውእተ፡ ዕለተ፡ ውስተ፡ መቅደስየ፡ ከመ፡ ያርኵሳሁ፤ ወናሁ፡ ከመዝ፡ ይገብራ፡ በማዕከለ፡ ቤትየ። ወዓዲ፡ ሶበ፡ ፈነዋ፡ ለዕጸው፡ እለ፡ ይመጽኡ፡ እምርኁቅ፡ መልአከ፡ ዘፍንው፡ ኀቤሆሙ፤ ወናሁ፡ መጽኡ፡ ዘበእንቲአሆሙ፡ ተሐፀብኪ፡ ወተኵሐልኪ፡ አዕይንተኪ፡ ወተሠርጐኪ፡ ሠርጐ። ወነበርኪ፡ ዲበ፡ ዓራተ፡ ክብር፡ ወሥሩዕ፡ ማዕድ፡ ቅድሜሃ፤ ወሤምኪ፡ ላዕሌሁ፡ ዕጣንየ፡ ወቅብዕየ። ወቃለ፡ ፍሡሐን፡ ሕዝብ፡ ባቲ፡ ወምስለ፡ እደው፡ ጉባዔ፡ ሰብእ፡ ይመጽኡ፡ ሳባ፡ እምገዳም፤ ወረሰያ፡ አውቃፋተ፡ በእደዊሆን፡ ወአክሊለ፡ ክብር፡ ዲበ፡ ርእሶን፡

p. 132

ወእቤ፡ ለብ{.}እሲት፡ ዘማት፤ ይእዜኒ፡ ይዜምዋ፡ ዝሙቶን፡ ወይእቲ። ወቦኡ፡ ኀቤሃ፡ ከመ፡ ዘይበውእ፡ ኀበ፡ ብእሲት፡ ዘማ፤ ከማሁ፡ ይበውኡ፡ ኀበ፡ ኦሆላ፡ ወኦሆሊባ፡ አንስተ፡ ዝሙት። ወዕደው፡ ጻድቃን፡ እሙንቱ፡ ይኳንንዎን፡ ኵነኒ፡ ዘማት፡ ወኵነኒ፡ ከዓውያተ፡ ደም፤ እስመ፡ ዘማት፡ እማንቱ፡ ወደም፡ ውስተ፡ እደዊሆን። እስመ፡ ከመዝ፡ ይቤ፡ አዶናይ፡ እግዚአብሔር፤ አዓርግ፡ ላዕሌሆን፡ ማኅበረ፡ ወእሁቦን፡ ለፂዋ፡ ወለተበርብሮ። ወይዌግርዎን፡ ማኅበር፡ በአዕባን፡ ወይመትርዎን፡ በእሰይፍቲሆሙ፤ ወይቀትሉ፡ ደቂቆን፡ ወአዋልዲሆን፡ ወያውዕዩ፡ በእሳት፡ አብያቲሆን። ወአበጥል፡ ዝመተ፡ እምነ፡ ምድር፤ ወይትጌሠፃ፡ ኵሎ{.}ን፡ አንስት፡ ወ(ኢ)ይገብራ፡ ከመ፡ ዝሙትክን። ወያገብኡ፡ ላዕሌክን፡ ዝሙተክን፡ ወትነሥአ፡ ኃጣውእ፡ ጣዖትክን፤ ወተአምሩ፡ ከመ፡

p. 133

አነ፡ እግዚአብሔር፡ አዶናይ።

**ምዕራፍ፡-፳፬**

ወኮነ፡ ቃለ፡ እግዚአብሔር፡ ኀቤየ፡ በታስእ፡ ዓመት፡ በዓሥር፡ ወርኅ፡ አመ፡ አሡሩ፡ ለሠርቅ፡ እንዘ፡ ይብል። ወልደ፡ እጓለመሕያው፡ ጸሐፍ፡ ለከ፡ ስመ፡ ዛቲ፡ ዕለት፡ ወሠርቀ፡ ዕለታ፤ እስመከ፡ ንጉሠ፡ ባቢሎን፡ ውስተ፡ ኢየሩሳሌም፡ ዮም፡ በዛቲ፡ ዕለት። ወመስል፡ ምሳሌ፡ ለቤተ፡ መሪራን፡ ወትብሎሙ፡ ከመዝ፡ ይቤ፡ አዶናይ፡ እግዚአብሔር፤ ሰክትት፡ ጽሕርተ፡ ሰክትት፡ ወማየሂ፡ ከዓው፡ ዛቲ። ወአስተጋብእ፡ ውስቴታ፡ ግማዳቲሃ፡ ኵሎ፡ ግማደ፡ ሠናየ፡ አገዳ፡ ወመዝራዕተ፤ ወምልዓ፡ አዕፅምተ፡ ኅሩያነ። ወንሣእ፡ እምኅሩያን፡ አባግዕ፡ ወደይ፡ ዓዲ፡ አዕፅምተ፡ ታሕቲሃ፤ አፍልሕ፡ ፍልሐታ፡ ከመ፡ ይብዕሉ፡ አዕፅምቲሃኒ፡ በማዕከላ። ክፍል። በእንተዝ፡ ከመዝ፡ ይቤ፡ አዶናይ፡ እ

p. 134

ግዚአብሔር፡ አሌላ፡ ለሀገረ፡ ደም፡ ጽሕርት፡ እንተ፡ ዛሕላ፡ ባቲ፡ ወኢይወጽእ፡ እምኔሃ፡ ዛኅላ፤ አውጽእ፡ ግማደ፡ በበግማድ፡ ወኢይ(ወ)ድቅ፡ ላዕሌሃ፡ ዕፃ። እስመ፡ ደማ፡ ሀሎ፡ ማዕከሌሃ፡ ወሤመቶ፡ ዲበ፡ ኰኵሕ፡ ልሙጽ፤ ወኢከዓወቶ፡ ዲበ፡ ምድር፡ ከመ፡ ይትከደን፡ (መሬተት)፡ ከመ፡ አዕርግ፡ መዓትየ፡ ወእትበቀል፡ በቀልየ፡ ረሰይኩ፡ ደማ፡ ዲበ፡ ኰኵሕ፡ ልሙጽ፤ ከመ፡ ኢይትከደን። በእንተዝ፡ ከመዝ፡ ይቤ፡ አዶናይ፡ እግዚአብሔር፡ አሌላ፡ ለሀገረ፡ ደም፤ እስመ፡ አነሂ፡ አዓቢ፡ ዕቶና። አብዝኅ፡ ዕፀወ፡ ወአንድድ፡ እሳተ፡ ወኅትም፡ ሥጋ፤ ወቀሥም፡ በመቃሥም፡ ወይሕርሩ፡ አዕፅምት። ወዓቅማ፡ ዕራቃ፡ ዲበ፡ አፍሐም፤ ከመ፡ ትሙቅ፡ ወተርሰን፡ ጽሕርታ፡ ወይትመሰው፡ ርኵሳ፡ በማዕከላ፡ ወይትፈጸም፡ ዛሕላ። ጽኑዕ፡ ዛሕላ፤ ወኢይወጽ

p. 135

እ፡ እምኔሃ፡ ብዙኅ፡ ዛሕል፡ በእሳተ፡ ዛሕል። በርኵሰትኪ፡ ወዝሙትኪ፤ እስመ፡ አንጻሕኩኪ፡ ወኢነጻሕኪ፡ እምርኵስኪ፡ ወኢትነጽሒ፡ እንከ፡ እለከ፡ ኦወርድ፡ መዓትየ፡ ላዕሌኪ። አነ፡ እግዚአብሔር፡ ነበብኩ፡ ይመጽእ፡ ወእገብር፡ ኢየኃድግ፡ ወኢይሠሃል፡ ወኢይኔስሕ፤ በከመ፡ ፍናውኪ፡ ወበከመ፡ ምግባርኪ፡ ይኳንኑኪ፡ ይቤ፡ አዶናይ፡ እግዚአብሔር። ክፍል፡ ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ናሁ፡ አነሥእ፡ እምኔከ፡ ፍትወተ፡ አዕይንቲከ፡ በመቅሠፍት፤ ኢትላሁ፡ ወኢትብኪ፡ ወኢይምጻእከ፡ አንብዕ። አርምም፡ ግዒረ፡ ወኢትግበር፡ ሙታነ፡ ላህ፡ ጠብልል፡ ዲቤከ፡ ሐሜለተከ፡ ወሢም፡ በእግርከ፡ ዓሣዕኒከ፤ ወኢትክድን፡ ጽሕመከ፡ ወኢትብላዕ፡ ኅብስተ፡ ዕደው። ወነገርክዎሙ፡ ለሕዝብ፡ በጽባሕ፡ ወሞተ

p. 136

ት፡ ብእሲትየ፡ በሠርክ፤ ወገበርኩ፡ በጽባሕ፡ በከመ፡ ትእዘዝኩ። ወይቤሉኒ፡ ሕዝብ፤ ኢትነግረነኑ፡ ምንት፡ ለነ፡ ዝንቱ፡ እስመ፡ አንተ፡ ገበርከ። ወእቤሎሙ፤ ኮነ፡ ኀቤየ፡ ቃለ፡ እግዚአብሔር፡ እንዘ፡ ይብል። በሎሙ፡ ለቤተ፡ እስራኤል፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አረኵሶ፡ ለመቅደስየ፡ ክብረ፡ ዕዘዝክሙ፡ ወፍትወተ፡ አዕይንቲክሙ፡ ወዘትምሕክ፡ ነፍስክሙ፤ ደቂቅክሙ፡ ወአልዲክሙ፡ ዘኃደግምዎሙ፡ ይወድቁ፡ በሰይፍ። ወትገብሩ፡ በከመ፡ ገበርኩ፡ ኢትከድኑ፡ ጽሕመክሙ፡ ወኢትበልዑ፡ ኅብስተ፡ እደው። ሐሜለትክሙ፡ ዲበ፡ ርእስክሙ፡ ወአሣዕኒክሙ፡ በእገሪክሙ፡ ኢትላሕዉ፡ ወኢትበክዩ፤ ወትትመሰዉ፡ በኃጢአትክሙ፡ ወ(ኵሉ፡ ለለ፩፡ ይቴክዝ፡ ምስለ፡ እኁሁ)። ወይከውነክሙ፡ ሕዝቅኤል፡

p. 137

ትእምርተ፡ ከመ፡ ኵሉ፡ ዘገብረ፡ ትገብሩ፤ ወአመ፡ በጽሐ፡ ተአምሩ፡ ከመ፡ አነ፡ እግዚአብሔር፡ አዶናይ። ክፍል፡ ወአንተ፡ ወልደ፡ እጓለ፡ እመሕያው፡ አኮኑ፡ በዕለተ፡ ነሣእኩ፡ እምኔሆሙ፡ ዕዘዞሙ፡ ወትፍሥሕተ፡ ክብሮሙ፤ ፍትወተ፡ አዕይንቲሆሙ፡ ወተምኔተ፡ ነፍሶሙ፡ ደቂቆሙ፡ ወአዋልዲሆሙ። በውእቱ፡ ዕለት፡ ይመጽእ፡ ኀቤከ፡ ዘእምሠጠ፡ ለአሰምዖ፡ አዕዛን። በውእቱ፡ ዕለት፡ ይትፈታሕ፡ አፉከ፡ ምስለ፡ ዘአምሠጠ፡ ወትነብብ፡ ወኢትብሕም፡ እንከ፤ ወትከውን፡ ሎሙ፡ ትእምርተ፡ ወየአምሩ፡ {..}ከመ፡ አነ፡ እግዚአብሔር።

**ምዕራፍ፡-፳፭**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ሢም፡ ገጸከ፡ መንገለ፡ ደቂቀ፡ አሞን፤ ወተነበይ፡ ላዕሌ

p. 138

ሆሙ። ወትብሎሙ፡ ለደቂቀ፡ አሞን፡ ስምዑ፡ ቃለ፡ እግዚአብሔር፡ አዶናይ፤ ከመዝ፡ ይቤ፡ አዶናይ፡ እግዚአብሔር፡ እስመ፡ ትቤሊ፡ ዕንቋፅ፡ በእንተ፡ ወቅደስየ፡ ሶበ፡ ረኵሰ፡ ወበእንተ፡ ምድረ፡ እስራኤል፡ ሶበ፡ ማሰነት፡ ወበእንተ፡ ቤተ፡ ይሁዳ፡ ሶበ፡ ሖሩ፡ በፂዋ። በእንተዝ፡ ናሁ፡ እሁበኪ፡ ለደቂቀ፡ ቂዲም፡ ርስተ፡ ወያቀውሙ፡ ብኪ፡ ጢሮቲሆሙ፡ ወይተክሉ፡ ብኪ፡ ደባትሪሆሙ፤ እሙንቱ፡ ይበልዑ፡ ፍሬኪ፡ ወእሙንቱ፡ ይሰትዩ፡ ሐሊበኪ። ወእሬሰያ፡ ለራባት፡ ማኅደረ፡ አግማል፡ ወለደቂቀ፡ አሞን፡ ምዕያመ፡ አባግዕ፤ ወትእምሩ፡ ከመ፡ አነ፡ እግዚአብሔር። ክፍል፡ እስመ፡ ከመዝ፡ ይቤ፡ አዶናይ፡ እግዚአብሔር፡ እስመ፡ ጠፋሕከ፡ በእደዊከ፡ ወአጽሐስከ፡ በእገሪከ፤ ወተፈሥሐት፡ ነፍስከ፡ በኵሉ፡ ምናኒከ፡ በእንተ፡ ምድረ፡ እስራኤል። በእንተዝ፡

p. 139

ናሁ፡ እሰፍሕ፡ እዴየ፡ ላዕሌከ፡ ወእሬስየከ፡ በርበረ፡ ለአሕዛብ፡ ወእገዝመከ፡ እምአሕዛብ፡ ወእሤርወከ፡ እምአምዳሮት፤ ወአጠፍአከ፡ ወተአምር፡ ከመ፡ አነ፡ እግዚአብሔር። ክፍል፡ ከመዝ፡ ይቤ፡ አዶናይ፡ እግዚአብሔር፤ እስመ፡ ይቤሉ፡ ሞዓብ፡ ወሤይር፡ ናሁ፡ ከመ፡ ኵሉ፡ አሕዛብ፡ ቤተ፡ ይሁዳ። በእንተዝ፡ ናሁ፡ እፈትሐ፡ ወትከፍታ፡ ለሞዓብ፡ እምአህጉር።{.}እምሀገሩ፡ ወእምጽንፉ፡ ሠርጐ፡ ምድሩ፡ ቤተ፡ (ለ)ሢሞት፡ በአልምዖን፡ ወቂርያታይማኅ። ለደቂቀ፡ ቂዴም፡ ላዕለ፡ ፄቂቀ፡ አሞን፡ ወሀብክዋ፡ ርስተ፤ ከመ፡ ኢይዘከሩ፡ ደቂቀ፡ አሞን፡ በውስተ፡ አሕዛብ። ወበሞዓብ፡ እገብር፡ ፍቱሐ፤ ወየአምሩ፡ ከመ፡ አነ፡ እግዚአብሔር። ክፍል፡ ከመዝ፡ ይቤ፡ አዶናይ፡ እግዚአብሔር፡ እስመ፡ ገብረ፡ ኤዶም፡ በተበቅሎ፡ በቀለ፡ ለቤተ፡ ይሁዳ፤ ወገፍዕዎሙ፡ ግ

p. 140

ፍዐ፡ ወተቀየምዎሙ። በእንተዝ፡ ከመዝ፡ ይቤ፡ አዶናይ፡ እግዚአብሔር፡ እሰፍሕ፡ እዴየ፡ ላዕለ፡ ኤዶም፡ ወአጠፍዕ፡ እምኔሃ፡ ሰብእ፡ ወእንስሳ፤ ወእሬስያ፡ በድወ፡ እምቴማን፡ ወዴዳን፡ ይወድቁ፡ በሰይፍ። ወእሁብ፡ በቀልየ፡ በኤዶም፡ ውስተ፡ እደ፡ ሕዝብየ፡ እስራኤል፡ ወይገብሩ፡ በኤዶም፡ በከመ፡ መዓትየ፡ ወበከመ፡ መቅሠፍትየ፤ ወየአምሩ፡ በቀልየ፡ ይቤ፡ አዶናይ፡ እግዚአብሔር። ክፍል፡ ከመዝ፡ ይቤ፡ አዶናይ፡ እግዚአብሔር፡ እስመ፡ ገብሩ፡ ፍልስጥዔም፡ በተበቅሎ፤ ወተበቀሉ፡ በቀለ፡ በምናኔ፡ ነፍሶሙ፡ ከመ፡ ይፈጽሙ፡ ጽልዓ፡ እምዓለም። በእንተዝ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ እሰፍሕ፡ እዴየ፡ ላዕለ፡ ፍልስጥዔም፡ ወእመትሮሙ፡ ለክሬቲ፤ ወአጠፍዖሙ፡ ለተረፈ፡ ጰራልያ። ወእገብር፡ ቦሙ፡ በቀለ፡ ዓቢየ፡ በተግሣጸ፡

p. 141

መዓት፡ ወየአምሩ፡ ከመ፡ አነ፡ እግዚአብሔር፡ ሶበ፡ ረሰይኩ፡ በቀልየ፡ ላዕሌሆሙ፨

**ምዕራፍ፡-፳፮**

ወኮነ፡ በ፲ወ፩ዓመት፡ አመ፡ ፩ለወርኅ፤ ኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ እስመ፡ ትቤ፡ ጢሮስ፡ ዲበ፡ ኢየሩሳሌም፡ ዕንቋዕ፡ ተሰብረት፡ ማዕፆ፡ አሕዛብ፡ ወገብዐት፡ ኀቤየ፤ ወእትመላዕ፡ በምዝባሬሃ። በእንተዝ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ ላዕሌኪ፡ ጢሮስ፤ አዓርግ፡ ላዕሌኪ፡ አሕዛበ፡ ብዙኃነ፡ በከመ፡ ታዓርግ፡ ባሕር፡ ማዕበላ። ወያንኅሱ፡ ዓረፋቲሃ፡ ለጢሮስ፡ ወይነሥቱ፡ ማኅፈዲሃ፡ ወእኰሰትር፡ መሬታ፡ እምኔሃ፤ ወእሬስያ፡ ኰኵሐ፡ ልሙጸ። ወትከውን፡ ምሥጣሓ፡ ወሥገርት፡ በማዕከለ፡ ባሕር፡ እስመ፡ አነ፡ ነበብኩ፡ ይቤ፡ አዶናይ፡ እግዚአብሔር፤ ወትከውን፡ በርበረ፡

p. 142

ለአሕዛብ። ወይትቀተላ፡ በሰይፍ፡ አዋልዲሃ፡ እለ፡ በገዳም፤ ወየአምሩ፡ ከመ፡ አነ፡ እግዚአብሔር። እስመ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አመጽአ፡ ላዕለ፡ ጢሮስ፡ ናቡከደነፆርሃ፡ ንጉሠ፡ ባቢሎን፡ እምሰሜን፡ ንጉሠ፡ ነገሥት፤ በፈረሰ፡ ወበሠረገላ፡ ወበአፍራስ፡ ወ{.}ማኅበር፡ ወሕዝብ፡ ብዙኅ። ወይቀትል፡ አዋልደኪ፡ እለ፡ ሐቅል፡ በሰይፍ፡ ወየሐንጽ፡ ላዕሌኪ፡ ጥቅመ፡ ወይክዑ፡ ላዕሌኪ፡ ሶልላ፡ ወያነሥእ፡ ዲቤኪ፡ ወልታሁ። ወይሬሲ፡ ፍጽመ፡ መዋጽፍቲሁ፡ በዓረፍተኪ፤ ወማኅፈደኪ፡ ያንሕል፡ በምንሐሊሁ። ወይከድነኪ፡ ጸበል፡ እምብዝኀ፡ አፍራሲሁ፤ ወእምድምፀ፡ አፍራሲሁ፡ ወሠረገላቲሁ፡ ወመንኰራኵራቲሁ፡ ያንቀለቅላ፡ ዓረፋትኪ፡ እንዘ፡ ይበውዕ፡ አናቅጸኪ፡ ከመ፡ ዘይበውአ፡ ሀገረ፡ ብቁተ። ወይከይድ፡ በሰኰና፡ አፍራሲ

p. 143

ሁ፡ ኵሎ፡ መርኅበኪ፤ ወይቀትል፡ ሕዝበኪ፡ በሰይፍ፡ ወትወርድ፡ ምድረ፡ ሐውልተ፡ ዕዘዝኪ። ወይበረብሩ፡ ኃይለኪ፡ ወየሐበልዩ፡ ተግባረኪ፡ ወይነሥቱ፡ ዓረፋተኪ፡ ወይገፈትዑ፡ አብያተ፡ ተድላኪ፤ ወይሠይሙ፡ አዕባነኪ፡ ወዕፀወኪ፡ ወመሬተኪ፡ ውስተ፡ ማይ፤ ወእፀርዕ፡ ብዝኀ፡ ማኅሌትኪ፡ ወቃለ፡ መሰንቆኪ፡ ኢይሰማዕ፡ እንከ። ወእሬስየኪ፡ ኰኵሐ፡ ልሙጸ፡ ወትከውኒ፡ ምሥጣሐ፡ መሥገርት፡ ወኢትትሐነፂ፡ እንከ፤ እስመ፡ አነ፡ ነበብኩ፡ ይቤ፡ አዶናይ፡ እግዚአብሔር። ክፍል፡ ከመዝ፡ ይቤ፡ አዶናይ፡ እግዚአብሔር፡ ለጢሮስ፤ አኮኑ፡ እምቃለ፡ ድቀትኪ፡ ወገዓረ፡ ቅቱላንኪ፡ ሶበ፡ ተቀትሉ፡ ቅትለተ፡ በማዕከሌኪ፡ ያድለቀልቃ፡ ደስያት። ወይወርዱ፡ እመናብርቲሆሙ፡ ኵሎሙ፡ መላእክተ፡ ባሕር፡ ወያዐትቱ፡ ዓራዞሙ፡ ወይሰልቡ፡ አልባሰ፡ ዓሥቆሙ፤ ወይለብሱ፡ ድንጋፄ፡ ወይነ

p. 144

ብሩ፡ ዲበ፡ ምድር፡ ወይርዕዱ፡ ዘልፈ፡ ወያነክሩ፡ ዲቤኪ። ወይነሥኡ፡ ላዕሌኪ፡ ሰቈቃወ፡ ወይብሉኪ፡ እፎ፡ ጠፋዕኪ፡ ዘትነብሪ፡ እምባሕር፡ ሀገር፡ ክብርት፡ እንተ፡ ኮነት፡ ፅንዕተ፡ ውስተ፡ ባሕር፡ ይእቲ፡ ወእለሂ፡ ይነብርዋ፡ እለ፡ ረሰዩ፡ ፍርሃቶሙ፡ በኵሉ፡ አግዋሪሃ። ይእዜ፡ ይፈርሃ፡ ደስያት፡ በዕለተ፡ ድቀትኪ፡ ወይደነግፃ፡ ደስያት፡ እለ፡ ውስተ፡ ባሕር፡ እምነ፡ ፀዓትኪ። እስመ፡ ከመዝ፡ ይቤ፡ አዶናይ፡ እግዚአብሔር፡ አመ፡ ረሰይኩኪ፡ ሀገረ፡ ምዝብርተ፡ ከመ፡ አህጉር፡ ዘአልቦ፡ ዘይነብሮን፤ ወአመ፡ አዕረጉ፡ ዲቤኪ፡ ቀላየ፡ ወደፈነኪ፡ ማይ፡ ብዙኅ። ወአወርደኪ፡ ምስለ፡ እለ፡ ይወርዱ፡ ውስተ፡ ዓዘቅት፡ ኀበ፡ ሕዝብ፡ ዘለዓለም፡ ወእነብረኪ፡ ውስተ፡ ምድር፡ ታሕቲቱ፡ ከመ፡ ምዝብርት፡ እምዓለም፡ ምስለ፡ እለ፡ ይወርዱ፡ ውስተ፡ ግብ፡ ከመ፡ ኢትንበሪ፤ ወእሬሲ፡ ሠርጐ፡

p. 145

በምድረ፡ ሕያዋን። እሬስየኪ፡ ድንጋፄ፡ ወኢትሄልዊ፡ ትትኃሠሢ፡ ወኢትትረከቢ፡ እንከ፡ ለዓለም፡ ይቤ፡ አዶናይ፡ እግዚአብሔር።

**ምዕራፍ፡-፳፯**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወአንተ፡ ወልደ፡ እጓለመሕያው፡ ንሣእ፡ ሰቆቃወ፡ ላዕለ፡ ጢሮስ። ወበላ፡ ለጢሮስ፡ እንተ፡ ትነብር፡ በሙባእ፡ ባሕር፡ ወስተገብርቶሙ፡ ለአሕዛብ፡ እለ፡ ውስተ፡ ደስያት፡ ብዙኃት፤ ከመዝ፡ ይቤ፡ አዶናይ፡ እግዚአብሔር፡ ኦጢሮስ፡ አንቲ፡ ትብሊ፡ አነ፡ ፍጽምተ፡ ስን። ደወልኪ፡ በልበ፡ ባሕር፤ ሐናጽያንኪ፡ ፈጸሙ፡ ስነኪ። ሐነፁ፡ ለኪ፡ ኵሎ፡ ሰሌዳተኪ፡ እምቁጵርስሰ፡ ሳኔር፤ ወነሥኡ፡ አርዘ፡ እምሊባኖስ፡ ይግበሩ፡ ለኪ፡ ሠርዌ። ወገብሩ፡ ሐዳፈኪ፡ እምእሎኒመ፡ ባሳን፤ ወገብሩ፡ ምንባራተኪ፡ ሥነ፡ ወዕፀ፡ አብኖስ፡ እምደሰያተ፡ ኪቲም። ሜላት፡

p. 146

ዕሡቅ፡ ዘእምግብጽ፡ ውእቱ፡ መንጦላዕትኪ፡ ከመ፡ ይኩን፡ ለኪ፡ ትእምርተ፤ ደርከኖ፡ ወለይ፡ እምደስያተ፡ ኤሌሳ፡ ውእቱ፡ ኪዳንኪ። እለ፡ ይነብሩ፡ ሲዶና፡ ወአርዋድ፡ ሐዳፍያንኪ፤ ወጠቢባንኪ፡ ጢሮስ፡ እለ፡ ውስቲትኪ፡ እሙንቱ፡ መራሕያንኪ። ሊቃናተ፡ ግባል፡ ወጠቢባኒሃ፡ ኮኑኪ፡ እለ፡ ያጸንዑ፡ ቤዲቀኪ፤ ወኵሉ፡ አሕማረ፡ ባሕር፡ ወላእካኒሆሙ፡ ሀለዉ፡ ብኪ፡ ከመ፡ ይትገበሩ፡ ተግባረኪ። ፋርስ፡ ውሉድ፡ ወፉጥ፡ ኮኑ፡ በኃይላትኪ፡ ዕደወ፡ ቀትልኪ፤ ይሰቅሉ፡ ብኪ፡ ወልታ፡ ወጌራ፡ ወእሙንቱ፡ ወሀቡ፡ ትርሲተኪ። ደቂቀ፡ አርዋድ፡ ምስለ፡ ኃይልኪ፡ በዓውደ፡ ዓረፍትኪ፡ ወገማዲም፡ በውስተ፡ ማኅፈድኪ፤ ሰቀሉ፡ ወልታሆሙ፡ ዲበ፡ ዓረፍትኪ፡ ዓውደ፡ ወእሙንቱ፡ ፈጸሙ፡ ስነኪ። ተርሴሰ፡ ማዕረብትኪ፡ እምብዝኃ፡ ኵሉ፡ ንዋይኪ፤ ብሩረ፡ ወሐፂነ፡ ወዓረረ፡ ወ

p. 147

ናዕከ፡ ረሰዩ፡ ምሥያጠኪ። ያዋን፡ ወቱባል፡ ወሜሤክ፡ እሙንቱ፡ ሠየጥኪ፤ በነፍሰ፡ ሰብእ፡ ወበንዋየ፡ ብርት፡ ረሰዩ፡ ተግባረኪ። እምቤተ፡ ቶጋርማ፤ ሱሰ፡ ወአፍራሰ፡ ወአብቅለ፡ አምጽኡ፡ ምሥያጠኪ። ወደቂቀ፡ ዴዳን፡ ሠየጥኪ፡ ወደስያት፡ ብዙኃት፡ ሠየጠ፡ እዴኪ፤ አብዑ፡ አምኃኪ፡ አቀርንተ፡ ስን፡ ወአብኖሰ፡ ዓራም፡ መስተገብራንኪ፡ እምብዝኃ፡ ተግባርኪ፤ ወሀቡ፡ በምሥያጥኪ፡ መረግደ፡ ወለየ፡ ወዓሥቀ፡ ወሜላተ፡ ወረዓሙተ፡ ወካድኮደ። ይሁዳ፡ ወምድረ፡ እስራኤል፡ እሙንቱ፡ ሠየጥኪ፤ ወረሰዩ፡ ማዕረብተኪ፡ በሥርናየ፡ ሚኒተ፡ ወበሰምዕ፡ ወመዓር፡ ወቅብዕ፡ ወርጢን። ደማስቆ፡ መስተገብራንኪ፡ በብዙኃ፡ ተግባርኪ፡ እምብዝኃ፡ ኵሉ፡ ንዋይ፤ በወይነ፡ ሔልቦን፡ ወበፀምር፡ ንጹሕ። ዳን፡ ወያዋን፡ ወሀቡ፡ ምዑዛለ፡ በምሥያጥኪ፤ ሐፂን፡ ግቡር፡ ቂዳሕ፡ ወቃኒ፡ ኮኑ፡ በምሥያጥኪ።

p. 148

ዲዳን፡ ሠየጥኪ፤ በአልባሰ፡ ክብር፡ {.}ለተፅዕኖ። ዓረብ፡ ወኵሎሙ፡ መላእክተ፡ ቂዳር፡ እሙንቱ፡ መየጠ፡ እዴኪ፡ በአባሕኵ፡ ወአባግዕ፡ ወአጣሊ፡ ቦሙ፡ ይሣየጡኪ። ሠየጠ፡ ሳባዕ፡ ወራዕማ፡ እሙንቱ፡ ሠየጥኪ፤ በቅድው፡ አፈዋት፡ ወበኵሉ፡ ዕብን፡ ክቡር፡ ወበወርቅ፡ ረሰዩ፡ ምሥያጠኪ። ሖራን፡ ወካኒ፡ ወኤዴን፡ ሠየጠ፡ ሳባዕ፤ ዓሦር፡ ወኪልማድ፡ መስተገብራንኪ። እሙንቱ፡ ሠየጥኪ፡ በቅድዋት፡ በኳኳ፡ ደርከኖ፡ ወዓሥቅ፡ እለ፡ ግዑዛን፡ በእምዕለት፤ ወዕሡራን፡ በሀብል፡ ወአ(ዕ)ሩዝ፡ ውስተ፡ ምሥያጥኪ። አሕማረ፡ ተርሴስ፡ ላእካንኪ፡ ወማዕረብተኪ፤ ወተመላዕኪ፡ ወተሰባሕኪ፡ በልበ፡ ባሕር። ሐዳፍያንኪ፡ አብሁኪ፡ ውስተ፡ ማይ፡ ብዙኅ፤ ወነፋሰ፡ ጽባሕ፡ ሰበረኪ፡ በልበ፡ ባሕር። ብዕልኪ፡ ወምሥያጥኪ፡ ወተግባርኪ፡ ላዕካንኪ፡ ወአምርሕተኪ፤ እለ፡ ያጸንሁ፡ ቢዴቀኪ፡ ወሠ

p. 149

የጠ፡ ምሥያጥኪ፡ ወኵሎሙ፡ ዕደወ፡ ቀትልኪ፡ እለ፡ ብኪ፡ ምስለ፡ ኵሉ፡ ተዓደንኪ፡ እለ፡ ማዕከሌኪ፡ ይወድቁ፡ በልበ፡ ባሕር፡ በዕለተ፡ ድቀትኪ። እምቃለ፡ አውያተ፡ አምርሐትኪ፤ ያድለቀልቁ፡ አዕፃደት። ኵሎሙ፡ እኁዛነ፡ ሐዳፍ፡ ላእካን፡ (ወ)ኵሎሙ፡ አምርሕተ፡ ባሕር፡ ይወርዱ፡ እምአሕማራቲሆሙ፤ ወይቀውሙ፡ ውስተ፡ ምድር። ወይሰምዑ፡ ቃሎሙ፡ ላዕሌኪ፡ ወየዓወይዉ፡ መሪረ፤ ወይወድዩ፡ መሬተ፡ ዲበ፡ ርእሶሙ፡ ወመሬተ፡ ይቀምሑ። ወይበርሑ፡ ብርሐተ፡ በእንቲአኪ፡ ወይቀንቱ፡ ሠቀ፤ ወይበክዩኪ፡ በምረተ፡ ነፍሰ፡ መሪረ፡ ላሐ። ወበትካዞሙ፡ ይነሥኡ፡ ላዕሌኪ፡ ሰቈቃወ፡ ወያሰቆቅዉኪ፤ መኑ፡ ከመ፡ ጢሮስ፡ ዘኅዱዕ፡ ማዕከለ፡ ባሕር። በፀዐተ፡ ተግባርኪ፡ እምባሕር፡ አጽገብኪ፡ ብዙኃነ፡ አሕዛበ፤ በብዝኃ፡ ንዋይኪ፡ ወተግባርኪ፡ እብዓልኪዮሙ፡ ለነገሥተ፡ ምድር። ይእዜሰ፡ ተ

p. 150

ሰበርኪ፡ እምባሕር፡ በማዕምቀ፡ ማይ፤ ወድቁ፡ ማዕረብትኪ፡ ወኵሎሙ፡ ተዓይንኪ፡ እለ፡ ማዕከሌኪ። ወኵሎሙ፡ እለ፡ ይነብሩ፡ ደስያተ፡ ተድሙ፡ ላዕሌኪ፤ ወነገሥቶሙኒ፡ ፈርሁ፡ ፍርሃተ፡ ወተወለጠ፡ ገጾሙ። ሠየጦ፡ አሕዛብ፡ ተፋጸዩኪ፤ ኮንኪ፡ ለድንጋፄ፡ ወኢትትረከቢ፡ እስከ፡ ለዓለም።

**ምዕራፍ፡-፳፰**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ በሎ፡ ለመልአከ፡ ጢሮስ፡ ከመዝ፡ ይቤ፡ አዶናይ፡ እግዚአብሔር፡ እስመ፡ ኖኀ፡ ልብከ፡ ወትቤ፡ አምላክ፡ አነ፡ ወመንበርተ፡ አምላክ፡ እነብር፡ በልበ፡ ባሕር፤ አንተ፡ ሰብእ፡ ወአኮ፡ አምላክ፡ ወረሰይከ፡ ልበከ፡ ከመ፡ ልበ፡ አምላክ። ናሁ፡ ጠቢብ፡ አንተ፡ እምዳንኤል፤ ወኵሉ፡ ኅቡዕ፡ ኢይትኃባዓከ። በጥበብከ፡ ወበለብዎትከ፡ ገበርከ፡ ለከ፡ ኃይለ፤ ወአስተጋ

p. 151

ባእከ፡ ወርቀ፡ ወብሩረ፡ ውስተ፡ ወዛግብቲከ። በብዝኃ፡ ጥበብከ፡ ወበተግባርከ፡ አብዛኅከ፡ ኃይለከ፤ ወተዐበየ፡ ልብከ፡ በኃይልከ። በእንተዝ፡ ከመዝ፡ ይቤ፡ አዶናይ፡ እግዚአብሔር፤ እስመ፡ ረሰይከ፡ ልበከ፡ ከመ፡ ልበ፡ አምላክ። በእንተዝ፡ ናሁ፡ አመጽእ፡ ላዕሌከ፡ ነኪራነ፡ ኃያላነ፡ አሕዛብ፤ ወይመልሑ፡ ሰይፎሙ፡ ዲበ፡ ስነ፡ ጥበብከ፡ ወያረኵሱ፡ ብርሃነከ። ያወርዱከ፡ ውስተ፡ ግብ፤ ወትመውት፡ ሞተ፡ ቅቱላን፡ በልበ፡ ባሕር። ብሂለኑ፡ ትቤ፡ በቅድመ፡ ቀታሊከ፡ አምላክ፡ አነ፤ እንዘ፡ አንተ፡ ሰብእ፡ ወአኮ፡ አምላክ፡ በእደ፡ ቀታሊከ። ሞተ፡ ቈላፋን፡ ትመውት፡ በእደ፡ ነኪራን፤ እስመ፡ አነ፡ ነበብኩ፡ ይቤ፡ አዶናይ፡ እግዚአብሔር። ክፍል። ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ንሣእ፡ ሰቈቃወ፡ ላዕለ፡ ንጉሠ፡ ጢሮስ፤ ወበሎ፡ ከመዝ፡ ይቤ፡ አዶናይ፡ እግዚአብሔር፡ አንተ፡ ማኅ

p. 152

ተም፡ ሥዑል፡ ምሉዐ፡ ጥበብ፡ ወፍጹመ፡ ስን። በዔዲን፡ ገነተ፡ አምላክ፡ ሀሎከ፡ ወኵሉ፡ ዕብን፡ ክቡር፡ ተድባብከ፡ ሠርድዮን፡ ወጳዝዮን፡ ወሠርዶንክስ፡ ተርሴስ፡ ወያክንት፡ ወኢያሰጲድ፡ ሰንዌር፡ ወመረግድ፡ ወአሜቲስጦን፡ ወወርቀ፤ ግብረ፡ ክበሮከ፡ ወመዝሙርክ፡ ብከ፡ ወተደ(ለ)ዉ፡ በዕለተ፡ ፍጥረትከ። አንተ፡ ኪሩብ፡ ቅቡዕ፡ ዘይጼልል፤ ወዓቀምኩከ፡ ውስተ፡ ደብረ፡ አምላክ፡ ቅዱስ፡ ወሀሎክ፡ ማዕከለ፡ አዕባነ፡ እሳት፡ ታንሶሱ። ንጹሕ፡ አንተ፡ በፍኖትከ፡ እምዕለተ፡ ፍጥረትከ፤ እስከ፡ አመ፡ ተረክበ፡ ጌጋይ፡ ላዕሌከ። እምብዝኃ፡ ተግባርከ፡ መልዓ፡ ውስቴትከ፡ ዐመፃ፡ ወኃጣእከ፤ ወአረኵሰከ፡ እምደብረ፡ አምላክ፡ ወአጠፍአከ፡ እኪሩብ፡ ዘትጼልል፡ እማዕከለ፡ አዕባነ፡ እሳት። ተለዓለ፡ ልብከ፡ በስንከ፡ ወአማሰንከ፡ ጥበብከ፡ ምስለ፡ ክብርከ፤ ነጻሕኩከ፡ ዲበ፡ ምድር፡ በቅድ

p. 153

መ፡ ንገሥት፡ ወወሀብኩከ፡ ይርእዩከ። ወአርኰሰከ፡ መቅደሰከ፡ እምብዝኃ፡ ኃጢአትከ፡ ወኃጢአተ፡ ተግባርከ፤ ወአወፅዕ፡ እሳተ፡ እማዕከሌከ፡ ወይእቲ፡ ትበልዐከ፡ ወረሰይኩከ፡ መሬተ፡ ዲበ፡ ምድር፡ በቅድመ፡ ኵሎሙ፡ እለ፡ ይሬእዩከ። ወያነክሩ፡ ላዕሌከ፡ ኵሎሙ፡ እለ፡ የአምሩከ፡ በውስተ፡ አሕዛብ፤ ኮንከ፡ ለድንጋፄ፡ ወኢትትረከብ፡ እስከ፡ ለዓለም። ክፍል፡ ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ሢም፡ ገጸከ፡ ኀበ፡ ሲዶን፤ ወተነበይ፡ ላዕሌሃ። ወበላ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ ላዕሌኪ፡ ሲዶን፡ ወእሴባሕ፡ በማዕከሌኪ፤ ወያእምሩ፡ ከመ፡ አነ፡ እግዚአብሔር፡ ሶበ፡ ገበርኩ፡ ፍትሐ፡ ላዕሌሃ፡ ወተቀደስኩ፡ ባቲ። ወእፌኑ፡ ባቲ፡ ብድብድ፡ ወደመ፡ ውስተ፡ መርኅባ፡ ወይወድቅ፡ ቅቱል፡ ማዕከላ፡ በሰይፍ፡

p. 154

ዘላዕሌሃ፡ እምዓውዳ፤ ወየአምሩ፡ ከመ፡ አነ፡ እግዚአብሔር። ወኢይከውን፡ እንከ፡ ለቤተ፡ እስራኤል፡ ሦክ፡ ዘይወግዕ፡ ወአሜክላ፡ ዘያሐምም፡ እምኵሉ፡ ዓውዶሙ፡ እለ፡ መነንዎሙ፤ ወየአምሩ፡ ከመ፡ አነ፡ እግዚአብሔር፡ አዶናይ። ከመዝ፡ ይቤ፡ አዶናይ፡ እግዚአብሔር፡ ሶበ፡ አስተጋባዕክዎሙ፡ ለቤተ፡ እስራኤል፡ እምአሕዛብ፡ እለ፡ ተዘርዉ፡ ቦሙ፡ እትቄደስ፡ ቦሙ፡ በቅድመ፡ አሕዛብ፤ ወይነብሩ፡ ውስተ፡ ምድሮሙ፡ እንተ፡ ወሀብክዎ፡ ለያዕቆብ፡ ቊልዔየ። ወይነብርዋ፡ ተአሚኖሙ፡ የሐንፁ፡ አብያተ፡ ወይተክሉ፡ ወይነ፡ ወይነብሩ፡ ተአሚኖሙ፤ ሶበ፡ ገበርኩ፡ ፍትሐ፡ ዲበ፡ ኵሎሙ፡ እለ፡ መነንዎሙ፡ እምዓውዶሙ፡ ወየአምሩ፡ ከመ፡ አነ፡ እግዚአብሔር፡ አምላኮሙ።

**ምዕራፍ፡-፳፱**

በ፲ዓመት፡ በዓሥራይ፡ ወርኅ፡ አመ፡ ፲ወ፪፤ ኮ

p. 155

ነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ሢም፡ ገጸከ፡ ዲበ፡ ፈርዖን፡ ንጉሠ፡ ምስር፡ ወተነበይ፡ ላዕሌሁ፡ ወላዕለ፡ ኵሉ፡ ምስር። ንግር፡ ወበል፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ ላዕሌከ፡ ፈርዖን፡ ንጉሠ፡ ምስር፡ ሐር(ገ)ፅ፡ ዓቢይ፡ ዘይስከብ፡ ማዕከለ፡ ፈለጉ፤ ወይብል፡ ዚአየ፡ ፈለግ፡ ወአነ፡ ገበር(ክ)ዎ። እወዲ፡ መሥገርተ፡ በጥረሲከ፡ ወአስተጣግዕ፡ ዓሣተ፡ ፈለግከ፡ በቅሣርከ፤ ወአዓርገከ፡ እማዕከለ፡ ፈለግከ፡ ወኵሉ፡ ዓሣተ፡ ፈለግከ፡ ይጠግዕ፡ በቅሣርከ። ወእነጽሐከ፡ ውስተ፡ ኃቅል፡ ለከ፡ ወለኵሉ፡ ዓሣተ፡ ፈለግከ፡ ወትወድቅ፡ ዲበ፡ ገጸ፡ ገዳም፡ ኢትትጋባእ፡ ወኢትትኬነስ፤ (ወ)ወሀብኩከ፡ ወብልዐ፡ ለዓራዊተ፡ ምድር፡ ወለአዕዋፈ፡ ሰማይ። ወየአምሩ፡ ኵሎሙ፡ እለ፡ ይነብሩ፡ ውስተ፡ ምስር፡ ከመ፡ አነ፡ እግዚአብሔር፤ እስመ፡ ኮንዎሙ፡ በትረ፡ ብር

p. 156

ዕ፡ ለቤተ፡ እስራኤል። ሶበ፡ አኀዙከ፡ በእዴሆሙ፡ ተሰበርከ፡ ወፈቃዕከ፡ ኵሎ፡ መትከፎሙ፤ ወሶበ፡ እስመኩ፡ ዲቤከ፡ ተቀጥቀጥከ፡ ወዓቀምከ፡ ኵሎ፡ ሐቌሆሙ። በእንተዝ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ ኦመጽእ፡ ላዕሌከ፡ ሰይፈ፤ ወእመትር፡ እምኔከ፡ ሰብአ፡ ወእንስሳ። ወትከውን፡ ምድረ፡ ግብጽ፡ በዳ፡ ወበድወ፡ ወየአምሩ፡ ከመ፡ አነ፡ እግዚአብሔር፤ እስመ፡ ይቤ፡ ዚአየ፡ ፈለግ፡ ወአነ፡ ገበርክዎ። በእንተዝ፡ ናሁ፡ አነ፡ ላዕሌከ፡ ወላዕለ፡ ፈለግከ፤ ወእሬስያ፡ ለምድረ፡ ግብጽ፡ ምዝብርተ፡ ወሙስንተ፡ እሚግይል፡ እስከ፡ ስዊኒ፡ ወእሰክ፡ ደወለ፡ ኵሸ። ኢየኃልፍ፡ ባቲ፡ እግረ፡ ሰብእ፡ ወኢይከይዳ፡ እግረ፡ እንስሳ፤ ወኢትትመየጥ፡ እስከ፡ ፵ዓመት። ወእሬሰያ፡ ለምድረ፡ ግብጽ፡ ሙስንተ፡ ማዕከለ፡ እምዳሮት፡ ሙሱናት፡ ወአህጉሪሃኒ፡ {እ}ማዕከለ፡ አህጉር፡ ምዝቡራት፡ መዝ

p. 157

በረ፡ ይኄልዋ፡ ፵ዓመተ፤ ወእዘርዎሙ፡ ለምስር፡ ውስተ፡ አሕዛብ፡ ወእዘርዖሙ፡ በአምዳሮት። ክፍል፡ እስመ፡ ከመዝ፡ ይቤ፡ አዶናይ፡ እግዚአብሔር። እምድኅረ፡ ፵ዓመት፡ አስተጋብኦሙ፡ ለምስር፡ እምአሕዛብ፡ ኀበ፡ ተዘርዉ፡ ህየ። ወእመይጥ፡ ፄዋ፡ ምስር፡ ወእመይጦሙ፡ ምድረ፡ ፋቱሬስ፡ ውስተ፡ ምድረ፡ ሙላዶሙ፤ ወይከውኑ፡ ህየ፡ መንግሥተ፡ ኅሡረ። ወትከውን፡ ኅሥርተ፡ እመንግሥታት፡ ወኢትትነሣእ፡ እንከ፡ ላዕለ፡ አሕዛብ፤ ወአውሕዶሙ፡ ከመ፡ ኢይሠለጡ፡ በአሕዛብ። ወኢይከውኑ፡ እንከ፡ ለቤተ፡ እስራኤል፡ ትውክልተ፡ ወመዘክረ፡ ኃጢአት፡ ሶበ፡ ተመይጡ፡ ድኅሬሆሙ፤ ወየአምሩ፡ ከመ፡ አነ፡ እግዚአብሔር። ክፍል። ወኮነ፡ በ፩ወ፯ዓመት፡ በቀዳሚ፡ ወርኅ፡ እመ፡ አሚሩ፤ ኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እ

p. 158

ጓለመሕያው፡ ናቡከደነፆር፡ ንጉሠ፡ ባቢሎን፡ ዓቅነየ፡ ኃይሎ፡ ዐቢየ፡ ቅንየተ፡ በጢሮስ፡ ኵሉ፡ ርእስ፡ ለብርሃት፡ ወኵሉ፡ መትከፍ፡ ለተመልጦ፤ ወዓስብሰ፡ ኢኮነ፡ ሎቱ፡ ወለሠራዊቱ፡ እምጢሮሶ፡ በእንተ፡ ቅንየት፡ ዘተቀንየ፡ ላዕሌሃ። በእንተዝ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ እሁቦ፡ ለናቡከደነፆር፡ ንጉሠ፡ ባቢሎን፡ ምድረ፡ ግብጽ፤ ወይነሥእ፡ ብዝኃ፡ ወይማኀርክ፡ ምኅርካሃ፡ ወይበረብር፡ በርበራ፡ ወይከውን፡ ዓሰበ፡ ለሠራዊቱ። በእንተ፡ ቅንየት፡ ዘተቀንየ፡ ባቲ፡ ወሀብክዎ፡ ምድረ፡ ግብጽ፤ እስመ፡ ገብሩ፡ ሊተ፡ ይቤ፡ አዶናይ፡ እግዚአብሔር። በውእቱ፡ ዕለት፡ አበቍል፡ ቀርነ፡ ለቤተ፡ እስራኤል፡ ወለከ፡ እሁበከ፡ ፍቱሐ፡ አፈ፡ በማዕከሎሙ፤ ወየአምሩ፡ ከመ፡ አነ፡ እግዚአብሔር።

**ምዕራፍ፡-፴**

**p. 159**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለ፡ እመሕያው፡ ተነበይ፡ ወበል፡ ከመዝ፡ ይቤ፡ አዶናይ፡ እግዚአብሔር፤ አውይዉ፡ አለዕለት፨ እስመ፡ ቀርበት፡ ዕለት፡ ወአልጸቀት፡ ዕለተ፡ እግዚአ{.}ብሔር፤ ዕለተ፡ ደመና፡ ይከውን፡ ጊዜሆሙ፡ ለአሕዛብ። ይመጽእ፡ ሰይፍ፡ ውስተ፡ ምስር፡ ወይከውን፡ ፍርሃት፡ በኵሽ፡ ሶበ፡ ወድቁ፡ ቅቱላኒሃ፡ ለምስር፤ ወይነሥእዋ፡ ብዝኃ፡ ወይትነሠቱ፡ መሠረታቲሃ። ይወድቁ፡ ምስሌሆሙ፡ በሰይፍ፤ ኵሽ፡ ወፉጥ፡ ውሉድ፡ ወኵሎሙ፡ እለ፡ ተደመሩ፡ ወኩብ፡ ወደቂቀ፡ ምድር፡ ዘተካየደት። ክፍል፡ ከመዝ፡ ይቤ፡ አዶናይ፡ እግዚአብሔር፡ ይወድቁ፡ ምስማካቲሃ፡ ለምስር፡ ወይወርድ፡ ትዕቢተ፡ ኃይላ፤ እሚግይል፡ እስከ፡ ሰዊኒ፡ ይወድቁ፡ ባቲ፡ በሰይፍ፡ ይቤ፡ አዶናይ፡ እግዚአብሔር። ወይማስኑ፡ በማዕከለ፡ አምዳር፡

p. 160

ሙሱናት፤ ወይከውኑ፡ አህጉሪሃ፡ በማዕከለ፡ አህጉር፡ መዝበረ። ወየአምሩ፡ ከመ፡ አነ፡ እግዚአብሔር፤ እመ፡ አንደድኩ፡ እሳተ፡ በምስር፡ ወተሰብሩ፡ ኵሎሙ፡ እለ፡ ይረድእዋ። በውእቱ፡ ዕለት፡ ይወጽኡ፡ መላእክት፡ እምቅድሜየ፡ በሐመር፡ ከመ፡ ያፍርህዎ፡ ለኢትዮጵያ፡ ዕሩፍ፤ ወይከውን፡ ቦሙ፡ ፍርሃት፡ በዕለተ፡ ግብጽ፡ እስመ፡ ናሁ፡ መጽአ። ክፍል፡ ከመዝ፡ ይቤ፡ አዶናይ፡ እግዚአብሔር፡ አሥዕር፡ ብዝኆሙ፡ ለምስር፡ በእደ፡ ናቡከደነፆር፡ ንጉሠ፡ ባቢሎን። ውእቱ፡ ወሕዝቡ፡ ምስሌሁ፡ ኃያላነ፡ አሕዛብ፡ ይመጽኡ፡ ከመ፡ ያጥፍዕዋ፡ ለምድር፤ ወይመልሑ፡ አሰይፍቲሆሙ፡ በምስር፡ ወይመልዕዋ፡ ለምድር፡ ቅቱላነ። ወእሬሲ፡ አፍላጊሆሙ፡ በድወ፡ ወእሠይጥ፡ ምድሮሙ፡ በእደ፡ እኩያን፤ ወአጠፍአ፡ ለምድር፡ ወለምልዓ፡ በእደ፡ ነኪ

p. 161

ራን፡ አነ፡ እግዚአብሔር፡ ነበብኩ። ከመዝ፡ ይቤ፡ አዶናይ፡ እግዚአብሔር፡ አጠፍዕ፡ ጣዖታተ፡ ወእሥዕር፡ አማልክተ፡ እምኖፍ፡ ወኢይከውን፡ እንከ፡ መልአክ፡ እምነ፡ ምድረ፡ ግብጽ፤ ወእሁብ፡ ፍርሃተ፡ በምድረ፡ ግብጽ። ወእንሕሎ፡ ለፋቱሬስ፡ ወእነድድ፡ እሳተ፡ በፆዓን፤ ወእገብር፡ ፍትሐ፡ በኖዕ። እክዑ፡ መዓትየ፡ ላዕለ፡ ሲ{ይ}ን፡ ዕዘዞሙ፡ ለምስር፤ ወእመትር፡ ብዝኃ፡ ለኖዕ። ወእፌኑ፡ እሳተ፡ በምስር፡ ወሁከተ፡ ትትሀወክ፡ ሲን፡ ወኖዕ፡ ትከውን፡ ብቆዕተ፡ ወለኖፍ፡ አጽራረ፡ ዕለታት። ወራዙተ፡ አዊን፡ ወቡባስት፡ ይወድቍ፡ በሰይፍ፤ ወእማንቱ፡ በፄዋ፡ የሐውራ። ወይጸልም፡ መዓልት፡ በታህፋኒስ፡ እመ፡ ቀጥቀጥክዎ፡ ህየ፡ ለአርዑተ፡ ምስር፡ ወይበጥል፡ ባቲ፡ ትዕቢተ፡ ኃይላ፤ ይእቲ፡ ደመና፡ ዘይከድና፡ ወአዋልዲሃ፡ የሐውራ፡ በፄዋ። ወእገብር፡ ፍትሐ፡ ላዕለ፡ ም

p. 162

ስር፤ ወየአምሩ፡ ከመ፡ አነ፡ እግዚአብሔር። ክፍል፡ ወኮነ፡ በ፲ወ፩ዓመት፡ በቀዳሚ፡ ወርኅ፡ አመ፡ ሰብዑ፤ ኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ቀጥቀጥኩ፡ መዝራዕቶ፡ ለፈርዖን፡ ንጉሠ፡ ምስር፤ ወናሁ፡ አኮ፡ ጥብልልት፡ በዘት(ት)ፌውስ፡ እንዘ፡ ዕሥርት፡ በፀርቅ፡ ወጥብልልት፡ ከመ፡ ተፅናዕ፡ ለአኂዘ፡ ሰይፍ። በእንተዝ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ ላዕለ፡ ፈርዖን፡ ንጉሠ፡ ምስር፡ ወእቀጠቅጥ፡ መዝራዕቶ፡ ዘጸንዓት፡ ወዘተቀጥቀጠት፤ ወአነግፍ፡ ሰይፎ፡ እምእዴሁ። ወእዘርዎሙ፡ ለምስር፡ ውስተ፡ አሕዛብ፤ ወእዘርዖሙ፡ በአምዳሮት። ወአፀንዕ፡ መዝራዕቶ፡ ለንጉሠ፡ ባቢሎን፡ ወእሜጥዎ፡ ሰይፍየ፡ በእዴሁ፤ ወእቀጠቅጥ፡ መዝራዕቶ፡ ለፈርዖን፡ ወይግዕር፡ ቅድሜሁ፡ ገዓረ፡ ቅቱል።

p. 163

ወአጸንዕ፡ መዝራዕቶ፡ ለንጉሠ፡ ባቢሎን፡ ወመዝራዕተ፡ ፈርዖንዕ፡ ይወድቅ፤ ወየአምሩ፡ ከመ፡ አነ፡ እግዚአብሔር፡ ሶበ፡ መጠውኩ፡ ሰይፍየ፡ ውስተ፡ እዴሁ፡ ለንጉሠ፡ ባቢሎን፡ ወይሰፍሐ፡ ላዕለ፡ ምድረ፡ ግብጽ። ወእዘርዎሙ፡ ለምስር፡ ውስተ፡ አሕዛብ፡ ወእዘርዖሙ፡ በአምዳሮት፤ ወየአምሩ፡ ከመ፡ አነ፡ እግዚአብሔር።

**ምዕራፍ፡-፴፩**

ወኮነ፡ በ፲ወ፩ዓመት፡ በሣልስ፡ ወርኅ፡ አመ፡ አሚሩ፤ ኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ በሎ፡ ለፈርዖን፡ ንጉሠ፡ ምስር፡ ወለብዝኁ፡ መነ፡ ትመስል፡ በዕበይከ። ናሁ፡ አሦር፡ አርዘ፡ ሊባኖስ፡ ዘሠናይ፡ ሠርሁ፡ ወጽፉቅ፡ ጽላሎቱ፡ ወነዋኅ፡ ቆሙ፤ ወኮነ፡ ርእሱ፡ በማዕከለ፡ አዕዋም፡ ጽፉቅ። ማይ፡ ሐፀኖ፡ ወቀላይ፡ አልሐቆ፤ ወአፍላግ፡ የሐውሩ፡ ዓውደ፡ ተክሉ፡ ወፈነወ፡

p. 164

ወሐይዝቲሁ፡ ኀበ፡ ኵሉ፡ ዕፀወ፡ ገዳም። በእንተዝ፡ ተለዓለ፡ ቆሙ፡ እምኵሉ፡ ዕፀወ፡ ገዳም፤ ወበዝኃ፡ አዕፁቂሁ፡ ወናኅ፡ ሠርፁ፡ እምብዝኃ፡ ማይ፡ ዘፈነዎ። ወአጽለሉ፡ በአዕፁቂሁ፡ ኵሉ፡ አዕዋፈ፡ ሰማይ፡ ወእምታሕተ፡ ቈጽሉ፡ ተዋለዱ፡ ኵሉ፡ ዓራዊተ፡ ገዳም፤ ወነበሩ፡ በጽላሎቱ፡ ኵሎሙ፡ አሕዛብ፡ ብዙኃን። ወሠነየ፡ በዕበዩ፡ ወበብዝኃ፡ አዕፁቂሁ፤ እስመ፡ ኮነ፡ ሥረዊሁ፡ ኀበ፡ ማይ፡ ብዙኅ። አዕሩዝ፡ ዘገነተ፡ አምላክ፡ ኢያጽለምዎ፡ ቂጵርስስ፡ ኢተመሰሎ፡ ለእፅቁ፡ ወዓርሞኒም፡ ኢኮኑ፡ ከመ፡ ሠርፁ፤ ወኵሉ፡ ዕፅ፡ ዘገነተ፡ አምላክ፡ ኢትመሰሎ፡ በስኑ። ሠናየ፡ ገበርክዎ፡ በብዝኅ፡ አዕፁቂሁ፤ ወቀንዕዎ፡ ኵሉ፡ ዕፀወ፡ ዔዴን፡ ዕለ፡ በገነተ፡ አምላክ። ክፍል፡ በእንተዝ፡ ከመዝ፡ ይቤ፡ አዶናይ፡ እግዚአብሔር፡ እስመ፡ ተለዓለ፡

p. 165

ቆምከ፡ ወረሰየ፡ ርእሶ፡ በማዕከለ፡ አዕዋም፡ ጽፋቅ፡ ወተዓበየ፡ ልቡ፡ በልዕልናሁ። ወመጠውክዎ፡ በእደ፡ ጽኑዓ፡ አሕዛብ፤ (ገቢረ)፡ {.(ይ)}ግበር፡ ቦቱ{ግብረ}፡ በከመ፡ ኃጢአቱ፡ ወአውፃዕክዎ። ወገዘምዎ፡ ነኪራን፡ ኃያላነ፡ አሕዛብ፡ ወነጽሕዎ፤ ወወድቁ፡ ዕፀዊሁ፡ ውስተ፡ አድባር፡ ወውስተ፡ ኵሉ፡ ቍላት፡ ወተቀጥቅጣ፡ አዕፁቂሁ፡ በኵሉ፡ አንቅዕተ፡ ምድር፡ ወወረዱ፡ እምጽላሎቱ፡ ኵሎሙ፡ አሕዛበ፡ ምድር፡ ወኅደግዎ። ወዲበ፡ ድቀቱ፡ ኃደሩ፡ ኵሉ፡ አዕዋፈ፡ ሰማይ፤ ወኵሉ፡ ዓራዊተ፡ ገዳም፡ ሀለዉ፡ ውስተ፡ አዕፁቂሁ። ከመ፡ ኢይኑኁ፡ በቁመቶሙ፡ ኵሉ፡ ዕፀወ፡ ማይ፡ ወኢይረስዩ፡ ርእሶሙ፡ ማዕከለ፡ አፅዋም፡ ወኢይቁሙ፡ ጽኑዓነ፡ በኑኆሙ፡ ኵሉ፡ ለተይተ፡ ማይ፤ እስመ፡ ኵሎሙ፡ ምጥዋን፡ ለሞት፡ ውስተ፡ ምድር፡ ታሕቲት፡ ማዕከለ፡ ደቂቀ፡ አዳ

p. 166

ም፡ ምስለ፡ እለ፡ ይወርዱ፡ ውስተ፡ ግብ፨ ክፍል፡ ከመዝ፡ ይቤ፡ አዶናይ፡ እግዚአብሔር፡ በዕለተ፡ ርደቱ፡ ሲኦለ፡ አልሐውኩ፡ ወከደንኩ፡ ላዕሌሁ፡ ቀላየ፡ ወዓቀምኩ፡ አፍላጋቲሁ፡ ወተከልሁ፡ ማያት፡ ብዙኃን፤ አጽለምኩ፡ ቦቱ፡ ሊባኖሰ፡ ወኵሉ፡ ዕፀወ፡ ገዳም፡ ተሀውኩ፡ ላዕሌሁ። እምድምፀ፡ ድቀቱ፡ አርዓድኩ፡ አሕዛበ፡ ሶበ፡ አውረድክዎ፡ ውስተ፡ ሲኦል፡ ምስለ፡ እለ፡ ይወርዱ፡ ውስተ፡ ግብ፤ ወተፈሥሑ፡ በምድር፡ ታሕቲት፡ ኵሉ፡ ዕፀወ፡ ዔዲን፡ ኅሩያን፡ ወሠናያነ፡ ሊባኖስ፡ ወኵሉ፡ ስተይተ፡ ማይ። እሙንቱኒ፡ ወረዱ፡ ምስሌሁ፡ ሲዖለ፡ ኀበ፡ ቅቱላን፡ በሰይፍ፤ ወመዝራዕቱሂ፡ እለ፡ ነበሩ፡ በጽላሎቱ፡ ማዕከለ፡ አሕዛብ። መነ፡ ትመስል፡ በክብር፡ ወበዕበይ፡ ከመዝ፡ በዕፀወ፡ ዔዴን፤ ወትወርድ፡ ምስለ፡ ዕፀወ፡ ዔዴን፡ ውስተ፡ ምድር፡ ታሕ

p. 167

ቲት፡ ወትሰክብ፡ ማዕከለ፡ ቈሳፋን፡ ምስለ፡ ቅቱላን፡ በሰይፍ፡ ውእቱ፡ ፈርዖን፡ ወኵሉ፡ ሕዝቢሁ፡ ይቤ፡ አዶናይ፡ እግዚአብሔር።

**ምዕራፍ፡-፴፪**

ወኮነ፡ በ፲ወ፪ዓመት፡ በ፲ወ፪ወርኅ፡ አመ፡ ፩፤ ኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ንሣእ፡ ሰቆቃወ፡ ላዕለ፡ ፈርዖን፡ ንጉሠ፡ ምስር፡ ወበሎ፡ ትመስል፡ አንበሳ፡ አሕዛብ፤ ወከመ፡ {.(ሐ)}ር(ገ)ፅ፡ ዘውስተ፡ ባሕር፡ ወትወግዖሙ፡ በአፍላግከ፡ ወተሐምግ፡ ማዮሙ፡ በእገሪከ፡ ወትከይድ፡ አፍላጊሆሙ። ከመዝ፡ ይቤ፡ አዶናይ፡ እግዚአብሔር፡ እሰፍሕ፡ ላዕሌኪ፡ መሥገርትየ፡ በማኅበረ፡ አሕዛብ፡ ብዙኃን፤ ወየዓርጉከ፡ በመሥገርትየ። እነጽሐከ፡ ዲበ፡ ምድር፡ ወእገድፈከ፡ ውስተ፡ ገጸ፡ ገዳም፤ ወአነብር፡ ዲቤከ፡ ኵሎ፡ አዕዋፈ፡ ሰማይ፡ ወአጸግብ፡ እምኔከ፡

p. 168

ዓራዊተ፡ ኵሉ፡ ምድር። ወእሬሲ፡ ሥጋከ፡ መልዕልተ፡ አድባር፤ ወእመልዕ፡ ቊላተ፡ በክምርከ። ወእሠትያ፡ ለምድረ፡ ምጽላልከ፡ እምደምከ፡ ወለአድባርኒ፤ ወይመልዑ፡ አንቅዕተ፡ እምኔከ። ወአመ፡ ጠፋዕከ፡ እከድን፡ ሰማያተ፡ ወአጸልም፡ ከዋክብቲሆሙ፤ ወእሤውር፡ ፀሐየ፡ በደመና፡ ወወርኅኒ፡ ኢይሁብ፡ ብርሃኖ። ወአጸልም፡ ላዕሌከ፡ ኵሎ፡ ብርሃናተ፡ ሰማይ፡ እለ፡ ይበርሁ፡ ወእፌኑ፡ ጽልመተ፡ ውስተ፡ ምድርከ፡ ይቤ፡ አዶናይ፡ እግዚአብሔር። ወአሐውከ፡ ልበ፡ ብዙሐን፡ አሕዛብ፤ ሶበ፡ እባዕኩ፡ ስብረተከ፡ በአሕዛብ፡ ውስተ፡ አምዳሮት፡ ዘኢተአምሮሙ፨ ወአነክር፡ ዲቤከ፡ አሕዛበ፡ ብዙኃነ፡ ወነገሥቶሙኒ፡ ይፈርሁ፡ ላዕሌከ፡ ፍርሃተ፡ ሶበ፡ አሥረርኩ፡ ሰይፍየ፡ ቅድሜሆሙ፡ ወይርዕዱ፡ ለለሰዓቱ፡ ፩፩፡ በእንተ፡

p. 169

ነፍሱ፡ በዕለተ፡ ድቀትከ። እስመ፡ ከመዝ፡ ይቤ፡ አዶናይ፡ እግዚአብሔር፤ ሰይፈ፡ ንጉሠ፡ ባቢሎን፡ ትመጽአከ። በሰይፈ፡ ኃያላን፡ እወድቅ፡ ሕዝበኪ፡ ኵሎሙ፡ እኩያነ፡ አሕዛብ፤ ወይትዔገሉ፡ ትዕቢተ፡ ምስር፡ ወይማሰን፡ ኵሉ፡ ብዝኃ። ወአጠፍዕ፡ ኵሎ፡ እንሰሳሃ፡ እምላዕለ፡ ማይ፡ ብዙኅ፤ ወኢየሐውኮ፡ እንከ፡ እግረ፡ ሰብእ፡ ወኢይከይ{..}ዶ፡ ሰኰና፡ እንስሳ። አሜሃ፡ አዐሪ፡ ማዮሙ፡ ወአውኅዝ፡ አፍላጊሆሙ፡ ከመ፡ ዘይት፤ ይቤ፡ አዶናይ፡ እግዚአብሔር። አመ፡ ረሰይክዋ፡ ለምድረ፡ ግብጽ፡ በድወ፡ ወማሰነት፡ ምድር፡ እምልዓ፡ ወቀሠፍኩ፡ ኵሎ፡ ዘይነብር፡ ባቲ፤ ወየአምሩ፡ ከመአነ፡ እግዚአብሔር። ስቆቃው፡ ይእቲ፡ ወያስቆቅውዋ፡ አዋልደ፡ አሕዛብ፡ ያሰቆቅዋሃ፤ ላዕለ፡ ምስር፡ ወላዕለ፡ ኵሉ፡ ሕዘቢሃ፡ ያሰቆቅዋሃ፡ ይቤ፡ አዶ

p. 170

ናይ፡ እግዚአብሔር። ክፍል። ወኮነ፡ በ፲ወ፪ዓመት፡ አመ፡ ፲ወ፭ለሠርቅ፤ ኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ብከዮ፡ ለሕዝበ፡ ምስር፤ ወአውርድ፡ ኪያሃ፡ ወአዋልደ፡ አሕዛብ፡ ዓበይት፡ ውስተ፡ ምድር፡ ታሕቲት፡ ምስለ፡ እለ፡ ይወርዱ፡ ውስተ፡ ግብ። እምነ፡ መኑ፡ ትኄይሲ፤ ረዲ፡ ወስከቢ፡ ምስለ፡ ቈላፋን። ይወድቍ፡ ማዕከለ፡ ቅቱላን፡ በሰይፍ፤ ተውህበት፡ ለሰይፍ፡ ሰሐቡ፡ ኪያሃ፡ ወኵሎ፡ ሕዘቢሃ። ወይነግርዎ፡ መላእክት፡ ያርብሕ፡ እማዕከለ፡ ሲኦል፡ ምስለ፡ እለ፡ ይትራድእዎ፤ ወረዱ፡ ወስክቡ፡ ቈላፋን፡ ቅቱላነ፡ ሰይፍ። ህየ፡ ዓሦር፡ ወኵሉ፡ ተዓይኒሁ፡ ዓውደ፡ መቃብሩ፤ ኵሎሙ፡ ቅቱላን፡ እለ፡ ወድቁ፡ በሰይፍ። እለ፡ ረሰዩ፡ መቃብሪሆሙ፡ በጽንፈ፡ ዓዘቅት፡ ወሀለዉ፡ ሕዝባ፡ ዓ

p. 171

ውደ፡ መቃብራ፤ ኵሎሙ፡ ቅቱላን፡ እለ፡ ወድቁ፡ በሰይፍ፡ እለ፡ ወሀቡ፡ ፍርሃቶሙ፡ በምድረ፡ ሕያዋን። ህየ፡ ኤላም፡ ወኵሉ፡ ሕዝባ፡ ዓውደ፡ መቃብራ፤ ኵሎሙ፡ ቅቱላን፡ እለ፡ ወድቁ፡ በሰይፍ፡ እለ፡ ወረዱ፡ ቍላፋነ፡ ውስተ፡ ምድር፡ ታሕቲት፡ እለ፡ ረሰዩ፡ ፍርሃቶሙ፡ በምድረ፡ ሕያዋን፡ ወነሥኡ፡ ኃፍረቶሙ፡ ምስለ፡ እለ፡ ይወርዱ፡ ውስተ፡ ግብ። ወረሰዩ፡ ላቲ፡ ምስካበ፡ ማዕከለ፡ ቅቱላን፡ ምስለ፡ ኵሉ፡ ሕዝባ፡ ዓውደ፡ መቃብራ፤ ኵሎሙ፡ ቈላፋን፡ ቅቱላነ፡ ሰይፍ፡ እስመ፡ ረሰዩ፡ ፍርሃቶሙ፡ በምድረ፡ ሕያዋን፡ ወነሥኡ፡ ኃፍረቶሙ፡ ምስለ፡ እለ፡ ይወርዱ፡ ውስተ፡ ግብ፡ ወይትወሀባ፡ ማዕከለ፡ ቅቱላን። ህየ፡ ሞሳሕ፡ ወቶቤል፡ ወኵሉ፡ ሕዝባ፡ ዓውደ፡ መቃብራ፤ ኵሎሙ፡ ቈላፋን፡ ቅቱላነ፡ ሰይፍ፡ እስመ፡ ረሰዩ፡ ፍርሃ

p. 172

ቶሙ፡ በምድረ፡ ሕያዋን። ወኢሰከቡ፡ ምስለ፡ እለ፡ ያርብሕ፡ ወዱቃን፡ እምቍላፋን፤ እለ፡ ወረዱ፡ ሲኦለ፡ በንዋየ፡ ቀትሎሙ፡ ወረሰዩ፡ ሰይፎሙ፡ ታሕተ፡ ርእሶሙ፡ ወኮነት፡ ኃጢአቶሙ፡ ዲበ፡ ዓፅሞሙ፡ እስመ፡ ፍርሃተ፡ ኃያላን፡ በምድረ፡ ሕያዋን። ወአንተኒ፡ ትሰበር፡ ማዕከለ፡ ቈላፋን፤ ወትሰክብ[ዎ]፡ ምስለ፡ ቅቱላን፡ በሰይፍ። ህየ፡ ኤዶም፡ ወነገሥታ፡ ወኵሎሙ፡ መላእክቲሃ፡ እለ፡ ትውህቡ፡ በኃይሎሙ፡ ቅቱላነ፡ ሰይፍ፤ እሙንቱ፡ ይሰክቡ፡ ምስለ፡ ቈላፋን፡ ወምስለ፡ እለ፡ ይወርዱ፡ ውስተ፡ ግብ። ህየ፡ መላእክተ፡ ሰሜን፡ ኵሎሙ፡ ወኵሉ፡ ሲዶና፤ እለ፡ ወረዱ፡ ምስለ፡ ቅቱላን፡ በፍርሃቶሙ፡ ወተኃፍሩ፡ እምኃይሎሙ፡ ወሰከቡ፡ ቈላፋነ፡ ምስለ፡ ቅቱላን፡ በሰይፍ፡ ወነ

p. 173

ሥኡ፡ ኃፍረቶሙ፡ ምስለ፡ እለ፡ ይወርዱ፡ ውስተ፡ ግብ። ኪያሆሙ፡ ይሬኢ፡ ፈርዖን፡ ወይትናዘዝ፡ ምስለ፡ ኵሉ፡ ሕዘቢሁ፤ ቅቱላነ፡ ሰይፍ፡ ፈርዖን፡ ወኵሉ፡ ኃይሉ፡ ይቤ፡ አዶናይ፡ እግዚአብሔር። እስመ፡ ወሀብኩ፡ ፍርሃትየ፡ በምድረ፡ ሕያዋን፤ ወይሰክብ፡ ማዕከለ፡ ቈላፋን፡ ምስለ፡ ቅቱላን፡ በሰይፍ፡ ፈርዖን፡ ወኵሉ፡ ሕዘቢሁ፡ ይቤ፡ አዶናይ፡ እግዚአብሔር።

**ምዕራፍ፡-፴፫**

ወኮነ፡ ቃለ፡ እዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ንግሮሙ፡ ለደቂቀ፡ ሕዝብከ፡ ወበሎሙ፡ ሶበ፡ ኦመጽኦ፡ ሰይፈ፡ ላዕለ፡ ምድር፤ ወነሥኡ፡ ሕዝበ፡ ምድር፡ አሐደ፡ ብእሴ፡ እምጽነፊሆሙ፡ ወረሰይዎ፡ ሎሙ፡ ሰብአ፡ ዓይን። ወርእየ፡ ሰይፈ፡ ትመጽእ፡ ላዕለ፡ ምድር፤ ወነፍሐ፡ በቀርን፡ ወ

p. 174

አስተዓቀቦሙ፡ ለሕዝብ። ወሰምዓ፡ ዘይሰምዕ፡ ቃለ፡ ቀርን፡ ወኢተዓቅበ፡ ወመጽአት፡ ሰይፍ፡ ወነሥአቶ፤ ደሙ፡ ይከውን፡ በርእሱ። ዘሰምዓ፡ ቃለ፡ ቀርን፡ ወኢተዓቅበ፡ ደሙ፡ ይከውን፡ ቦቱ፤ ወዘሰ፡ ተዓቅበ፡ አድኃነ፡ ነፍሶ። ወሰብአ፡ ዓይንሰ፡ ሶበ፡ ርእየ፡ ምጽአተ፡ ሰይፍ፡ ወኢነፍሐ፡ በቀርን፡ ወኢተዓቅበ፡ ሕዝብ፡ ወመጽአት፡ ሰይፍ፡ ወነሥአት፡ ነፍሰ፡ እምኔሆሙ፤ ውእቱ፡ ይትነሣእ፡ በኃጢአቱ፡ ወደሞ፡ እትኃሠሥ፡ እምእደ፡ ሰብአ፡ ዓይን። ክፍል፡ ወአንተ፡ ወልደ፡ እጓለመሕያው፡ ሰብእ፡ ዐይን፡ ረሰይኩከ፡ ለቤተ፡ እስራኤል፤ ትሰማዕ፡ ቃለ፡ እምአፉየ፡ ወታስተዓቅቦሙ፡እምኔየ። ሶበ፡ እቤሎ፡ ለኃጥእ፡ ኦኃጥእ፡ ሞተ፡ ትመውት፡ ወኢነገርኮ፡ ከመ፡ ይትዓቀብ፡ (ኃጥእ)፡ እምፍኖቱ፤ ውእቱ፡ ኃጥእ፡ ይመውት፡ በኃጢአቱ፤

p. 175

ወደሞ፡ እትኃሠሥ፡ እምእዴከ። ወአንተስ፡ ሶበ፡ አስተዓቀብኮ፡ ለኃጥእ፡ እምፍኖቱ፡ ከመ፡ ይትመየጥ፡ እምኔሃ፡ ወኢተመይጠ፡ እምፍኖቱ፤ ውእቱ፡ ይመውት፡ በኃጢአቱ፡ ወአንተ፡ አድኃንከ፡ ነፍሰከ። ክፍል። ወአንተ፡ ወልደ፡ እጓለመሕያው፡ በሎሙ፡ ለቤተ፡ እስራኤል፡ ከመዝ፡ ትነቡ፡ ወትብሉ፡ እስመ፡ አበሳነ፡ ወኃጢአትነ፡ ላዕሌነ፤ ወቦቱ፡ ንትመሶ፡ ወእፎ፡ ነሐዩ። በሎሙ፡ ሕያው፡ አነ፡ ይቤ፡ አዶናይ፡ እግዚአብሔር፡ ከመ፡ ኢይፈቅድ፡ ሞቶ፡ ለኃጥእ፡ ዳዕሙ፡ ከመ፡ ይትመየጥ፡ ኃጥእ፡ እምፍኖቱ፡ ወይሕየው፤ ተመይጡ፡ ተመየጡ፡ እምፍኖትክሙ፡ እኩይ፡ ወለምንት፡ ትመውቱ፡ ቤተ፡ እስራኤል። ክፍል። ወአንተ፡ ወልደ፡ እጓለመሕያው፡ በሎሙ፡ ለደቂቀ፡ ሕዝብከ፡ ጽድቍ፡ ለጻድቅ፡ ኢታድኅኖ፡ በዕለተ፡

p. 176

አበሳሁ፡ ወኃጢአቱ፡ ለኃጥእ፡ ኢይትዓቀጽ፡ ባቲ፡ በዕለተ፡ ሚጠቱ፡ እምኃጢአቱ፤ ወጻድቅኒ፡ ኢይክል፡ ሐይወ፡ ባቲ፡ በዕለተ፡ ኃጢአቱ። ሶበ፡ እቤሎ፡ ለጻድቅ፡ ሕይወተ፡ ተሐዩ፡ ወውእቱ፡ ተአመነ፡ በጽድቁ፡ ወገብረ፡ ኃጢአተ፡ ኵላ፡ ጽድቁ፡ ኢትዜከር፡ ሎቱ፤ ወይመውት፡ ቦቱ፡ በኃጢአቱ፡ ዘገብረ። ወሶበ፡ እቤሎ፡ ለኃጥእ፡ ሞተ፡ ትመውት፤ ወተመይጠ፡ እምኃጢአቱ፡ ወገብረ፡ ፍትሐ፡ ወጽድቀ። ወአግብአ፡ እንዘ፡ ኃጥእ፡ ወፈደየ፡ ዘሔደ፡ ወሖረ፡ በትእዛዘ፡ ሕይወት፡ ዘእንበለ፡ ይግበር፡ ኃጢአተ፤ ሕይወተ፡ የሐዩ፡ ወኢይመውት። ወኵሉ፡ ኃጢአቱ፡ ዘገብረ፡ ኢትዘከር፡ ቦቱ፤ ፍትሐ፡ ወጽድቀ፡ ገብረ፡ ሕይወተ፡ የሐዩ። ወይብሉ፡ ደቂቀ፡ ሕዝብከ፡ ኢኮነ፡ ርቱዐ፡ ፍኖተ፡ እግዚአብሔር፤ ወፍኖቶሙሰ፡ ለእ

p. 177

ሙንቱ፡ ኢኮነ፡ ርቱዐ። ለእመ፡ ተመይጠ፡ ጻድቅ፡ እምጽድቁ፡ ወገብረ፡ ኃጢአተ፤ ይመውት፡ ቦቱ። ወለእመ፡ ተመይጠ፡ ኃጥእ፡ እምኃጢአቱ፡ ወገብረ፡ ፍትሐ፡ ወጽድቀ፤ ውእቱ፡ የሐዩ፡ ቦቱ። ወትብሉ፡ ኢኮነ፡ ርቱዐ፡ ፍኖተ፡ እግዚአብሔር፤ ለለ፩በከመ፡ ፍኖቱ፡ እኳንነክሙ፡ ኦቤተ፡ እስራኤል። ክፍል፡ ወኮነ፡ በ፲ወ፪፡ ዓመት፡ እምዘተፄወውነ፡ በዓሥር፡ ወርኅ፡ አመ፡ ሐሙሱ፤ መጽአ፡ ኀቤየ፡ ዘድኅነ፡ እምኢየሩሳሌም፡ እንዘ፡ ይብል፡ ተቀሥፈት፡ ሀገር። ወኮነት፡ እደ፡ እግዚአብሔር፡ ላዕሌየ፡ ፍና፡ ሠርክ፡ እምቅድመ፡ ይምጻእ፡ ውእቱ፡ ዘድኅነ፡ ወፈትሐ፡ አፉየ፡ እስከ፡ መጽአ፡ ኀቤየ፡ በጽባሕ፤ ወተፈትሐ፡ {.}አፉየ፡ ወኢብሕምኩ፡ እንከ። ክፍል። ወኮነ፡ ቃለ፡ እግዚአብሔር፡ ኀቤየ፡ እንዘ፡ ይ

p. 178

ብል። ወልደ፡ እጓለመሕያው፡ እሉ፡ እለ፡ ይነብሩ፡ በአድያማተ፡ እስራኤል፡ እለ፡ ማሰና፡ ነበቡ፡ እንዘ፡ ይብሉ፡ አብርሃም፡ ፩ውእቱ፡ ወረሳ፡ ለምድር፤ ወንሕነ፡ ብዙኃን፡ ለነ፡ ተውኅበት፡ ምድር፡ ርስተ። በእንተዝ፡ በሎሙ፡ ከመዝ፡ ይቤ፡ አዶናይ፡ እግዚአብሔር፡ ትበልዑ፡ ምስለ፡ ደም፡ ወታነሥኡ፡ ዓይነክሙ፡ ኀበ፡ ጣዖትክሙ፡ ወትክዕዉ፡ ደመ፤ ወምድረኑ፡ ትወርሱ። {ቆምክሙ፡ በሰይፍክሙ፡ ወገበርክሙ፡ ርኵሰ፡ ወኵሉ፡ ፩፡ እምኔክሙ፡ አርኰሰ፡ ብእሲተ፡ ቢጹ፤ ወምድረኑ፡ ትወርሱ።}ከመዝ፡ ትብሎሙ፡ ከመዝ፡ ይቤ፡ አዶናይ፡ እግዚአብሔር፡ ሕያው፡ አነ፡ ከመ፡ እለ፡ በምድር፡ ሙሰንት፡

p. 179

ይወድቁ፡ በሰይፍ፡ ወለእለሂ፡ ውስተ፡ ገጸ፡ ገዳም፡ እሁቦሙ፡ መብልዐ፡ ለዓራዊት፤ ወእለሂ፡ ውስተ፡ ጥቅም፡ ወበዐታት፡ ይመውቱ፡ በብድብድ። ወእሬስያ፡ ለምድር፡ በዳ፡ ወበድወ፡ ወይፀራዕ፡ ትዕቢተ፡ ኃይላ፤ ወይማስኑ፡ አድባረ፡ እስራኤል፡ ኀበ፡ አልቦ፡ ኃላፊ። ወየአምሩ፡ ከመ፡ አነ፡ እግዚአብሔር፡ ሶበ፡ ረሰይክዋ፡ ለምድር፡ በዳ፡ ወበድወ፡ በእንተ፡ ኵሉ፡ ርኵሶሙ፡ ዘገብሩ። ክፍል፡ ወአ(ን)ተ፡ ወልደ፡ እጓለመሕያው፡ ደቂቀ፡ ሕዝብከ፡ ይትናገሩ፡ ብከ፡ በኀበ፡ ዓረፍት፡ ወበዴዲያተ፡ አብያተ፤ ወይትናገር፡ ፩ምስለ፡ ካልዑ፡ ወብእሲ፡ ምስለ፡ እኁሁ፡ እንዘ፡ ይብል፡ ንዑኪ፡ ሰምዑ፡ ምንት፡ ቃል፡ ዘይወጽእ፡ እምኀበ፡ እግዚአብሔር። ወይመጽኡ፡ ኀቤከ፡ ከመ፡ ምጽአተ፡ ሕዝብ፡ ወይነብሩ፡ ሕዝብየ፡ ቅድሜከ፡ ወይሰምዑ፡ ቃለከ፡

p. 180

ወኢይገብርዎ፤ እስመ፡ ዘውዓ፡ አፉሆሙ፡ ረሰይዎ፡ እሙንቱ፡ ወድኅረ፡ ፍትወቶሙ፡ ይተሉ፡ ልቦሙ። ወኮንከ፡ ሎሙ፡ ከመ፡ ማኅሌት፡ ፍትው፡ ሠናየ፡ ቃል፡ ወሐዋዘ፡ መዝሙር፤ ወይሰምዑ፡ ቃለከ፡ ወኢይገብርዎ። ወሶበ፡ መጽአ፤ ናሁ፡ መጽአ፡ ወየአምሩ፡ ከመ፡ ሀሎ፡ ነቢይ፡ በማዕከሎሙ።

**ምዕራፍ፡-፴፬**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ተነበይ፡ ላዕለ፡ ኖሎተ፡ እስራኤል፤ ተነበይ፡ ወበሎሙ፡ ለኖሎት፡ ከመዝ፡ ይቤ፡ አዶናይ፡ እግዚአብሔር፡ እሌ፡ ሎሙ፡ ለኖሎተ፡ እስራኤል፡ እለ፡ ኮኑ፡ ኖሎተ፡ ርእሶሙ፡ አኮኑ፡ አባግዓ፡ ይርዕዩ፡ ኖሎት። ትበልዑ፡ ስብሐ፡ ወትለብሱ፡ ፀምረ፡ ወትዘብሑ፡ ስቡሐ፤ ወኢትርአዩ፡ አባግዕየ።

p. 181

ዘደክመ፡ ኢታጸንዑ፡ ወዘሐመ፡ ኢትፌውሱ፡ ወዘተሰብረ፡ ኢትሔድሱ፡ ዘጐየ፡ ኢትመይጡ፡ ወዘተገድፈ፡ ኢተኃሥሡ፤ ወትቀንይዎሙ፡ በኃይል፡ ወበጽንዕ። ወነፍጻ፡ አባግዕየ፡ በኃጢአ፡ ኖሎት፤ ወኮና፡ መብልዓ፡ ለኵሉ፡ ዓራዊተ፡ ገዳም፡ ወነፍጸ። አንጐንዋ፡ አባግዕየ፡ ውስተ፡ ኵሉ፡ አድባር፡ ወዲበ፡ ኵሉ፡ አውግር፡ ነዋኃት፤ ወዲበ፡ ኵሉ፡ ገጸ፡ ምድር፡ ነፍጻ፡ አባግዕየ፡ አልቦ፡ ዘየኃሥሥ፡ ወአልቦ፡ ዘያስተፋቅድ። በእንተዝ፡ ኖሎት፡ ሰምዑ፡ ቃለ፡ እግዚአብሔር። ሕያው፡ አነ፡ ይቤ፡ አዶናይ፡ እግዚአብሔር፡ እስመ፡ ኮና፡ አባግዕየ፡ በርበረ፡ ወኮና፡ አባግዕየ፡ መብልዓ፡ ለኵሉ፡ ዓራዊተ፡ ገዳም፡ በእንተ፡ ዘአልቦ፡ ኖላዊ፡ ወኢኃሠሡ፡ ኖሎትየ፡ አባግዕየ፤ ወረዓዩ፡ ኖሎት፡ ርእሶሙ፡ ወኢርእዩ፡ አባግዕዩ።

p. 182

በእንተዝ፡ ኖሎት፡ ሰምዑ፡ ቃለ፡ እግዚአብሔር። ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ ላዕለ፡ ኖሎት፡ ወእትኃሠሥ፡ አባግዕየ፡ እምእዴሆሙ፡ ወአዓርፎሙ፡ እምርእየተ፡ አባግዕየ፡ ወኢይርእይዎን፡ ኖሎት፡ እንከ፤ ወአድኅን፡ አባግዕየ፡ እምአፉሆሙ፡ ወኢይከውና፡ ሎሙ፡ መብልዐ። ክፍል። እስመ፡ ከመዝ፡ ይቤ፡ አዶናይ፡ እግዚአብሔር፤ ናሁ፡ አነ፡ አኃሥሥ፡ አባግዕየ፡ ወአስተፋቅዶን። በከመ፡ የኃሥሥ፡ ኖላዊ፡ መርዔቶ፡ በዕለተ፡ ሀለወ፡ ማዕከለ፡ አባግዒሁ፡ ዝርዋት፡ ከማሁ፡ አኃሥሥ፡ አባግዕየ፤ ወአነግፎሙ፡ እምኵሉ፡ መካናት፡ እለ፡ ነፍጹ፡ ህየ፡ በዕለተ፡ ደመና፡ ወቆባር። ወአወጽኦሙ፡ እምአሐዛብ፡ ወአስተጋብኦሙ፡ እምአምዳሮት፡ ወአበውኦሙ፡ ውስተ፡ ምድሮሙ፤ ወእር

p. 183

እዮሙ፡ ውስተ፡ አድባረ፡ እስራኤል፡ በአንቅዕት፡ ወበኵሉ፡ ምንባራት፡ ምድር። ወእርእዮሙ፡ በምርዓይ፡ ሠናይ፡ ወይከውን፡ ኅዝንቶሙ፡ በደብረ፡ እስራኤል፤ ልዑል፡ ህየ፡ ይትዓየማ፡ በፂዖት፡ ሠናይ፡ ወበምርዓይ፡ ስቡሕ፡ ይትረዓያ፡ ውስተ፡ አድባረ፡ እስራኤል። ለልየ፡ እርእዮሙ፡ ለአባግዕየ፡ ወአነ፡ አእርፎሙ፤ ይቤ፡ አዶናይ፡ እግዚአብሔር። አኃሥሥ፡ ዘተገድፈ፡ ወእመይጥ፡ ዘጐየ፡ እኄድሰ፡ ዘተሰብረ፡ ወአፀንዕ፡ ዘደክመ፤ ወአጠፍዕ፡ ዘስብሐ፡ ወዘጸንዓ፡ ወእርእዮሙ፡ በፍትሕ። ወአንትሙ፡ አባግዕየ፡ ከመዝ፡ ይቤ፡ አዶናይ፡ እግዚአብሔር፤ ናሁ፡ አነ፡ እፈትሕ፡ ማዕከለ፡ በግዕ፡ ወበግዕ፡ ወማዕከለ፡ በሐኵ፡ ወይቤላ። ኅዳጥኑ፡ በኀቤክሙ፡ ምርዓይ፡ ሠናይ፡ ዘትትረዓዩ፡ ወተረፈ፡ ምርዓይክሙ፡ ትከይዱ፡ በእገሪክሙ፤

p. 184

ወትሰትዩ፡ ጽሩየ፡ ማየ፡ ወዘተርፈ፡ ተሐምጉ፡ በእገሪክሙ። ወአባግዕየሰ፡ ይትረዓያ፡ ዘኬድክሙ፡ በእገሪክሙ፡ ወይሰትያ፡ ዘሐመግሙ፡ በእገሪክሙ። ክፍል፡ በእንተዝ፡ ከመዝ፡ ይቤሎሙ፡ አዶናይ፡ እግዚአብሔር፤ ናሁ፡ አነ፡ እፈትሕ፡ ማዕከለ፡ {.}በግዕ፡ ስቡሕ፡ ወማዕከለ፡ በግዕ፡ ድግዱግ። እስመ፡ ትገፍዑ፡ በገቦ፡ ወበመትከፍ፡ ወትወግዑ፡ ኵሎ፡ ድኩመ፡ በቀርንክሙ፤ እስከ፡ አመ፡ ዘረውክምዎን፡ አፍኡ። ወአድኅን፡ አባግዕየ፡ ወኢይከውና፡ እንከ፡ ምሕርካ፤ ወእፈትሕ፡ ማዕከለ፡ በግዕ፡ ወበግዕ። ወእቀውም፡ ሎሙ፡ (ዕደ)፡ ኖላዊ፡ ወይርእዮሙ፡ ዳዊትሃ፡ ገብርየ፤ ውእቱ፡ ይርእዮሙ፡ ወውእቱ፡ ይከውን፡ ኖላዊሆሙ። ወአነ፡ እግዚአብሔር፡ እከውኖሙ፡ አምላከ፡ ወዳዊት፡ ገብር

p. 185

የ፡ መልአክ፡ በማዕከሎሙ፡ አነ፡ እግዚአብሔር፡ ነበብኩ። ወእትካየድ፡ ሎሙ፡ ኪዳነ፡ ሰላም፡ ወአጠፍዕ፡ አርዊ፡ እኩየ፡ እምድር፤ ወይነብሩ፡ ገዳመ፡ ተአሚኖሙ፡ ወይነውሙ፡ ውስተ፡ ዖም። ወእሬሲ፡ ኪያሆሙ፡ (ወዓውደ፡)ወግርየ፡ በረከተ፤ ወእወርድ፡ ዝናመ፡ በጊዜሁ፡ ወይከውን፡ ዝናመ፡ በረከት። ወይሁብ፡ ፍሬሁ፡ ዕፀ፡ ገዳም፡ ወምድርኒ፡ ትሁብ፡ ኃይላ፡ ወይሄልዉ፡ ውስተ፡ ምድሮሙ፡ ተአሚኖሙ፤ ወ(የ)አምሩ፡ ከመ፡ አነ፡ እግዚአብሔር፡ አመ፡ ሰበርኩ፡ አብትረ፡ አርዑቶሙ፡ ወአንገፍክዎሙ፡ እምእደ፡ እለ፡ ይቀንይዎሙ። ወኢከውኑ፡ እንከ፡ ምሕርካ፡ ለአሕዛብ፡ ወኢይበልዕዎሙ፡ ዓራዊተ፡ ምድር፤ ወይነብሩ፡ ተአሚኖሙ፡ ወአልቦ፡ ዘይጌርሞሙ። ወዓቀውም፡ ሎሙ፡ ተክለ፡ ስም፤ ወኢይከውኑ፡ እንከ፡ ፍጹማነ፡ ረኃብ፡

p. 186

በምድር፡ ወኢይነሥኡ፡ እንከ፡ ኃፍረተ፡ አሕዝብ። ወየአምሩ፡ ከመ፡ አነ፡ እግዚአብሔር፡ አምላኮሙ፡ ምስሌሆሙ፤ ወእሙንቱ፡ ሕዝብየ፡ ቤተ፡ እስራኤል፡ ይቤ፡ አዶናይ፡ እግዚአብሔር። ወአንትሙ፡ አባግዕየ፡ አባግዓ፡ ምርዓይየ፡ ሰብእ፡ አንትሙ፤ ወአነ፡ አምላክክሙ፡ ይቤ፡ አዶናይ፡ እግዚአብሔር።

**ምዕራፍ፡-፴፭**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ሢም፡ ገጸከ፡ ኀበ፡ ደብረ፡ ሤይር፤ ወተነበይ፡ ላዕሌሁ። ወበሎ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ ላዕሌከ፡ ደብረ፡ ሴይር፤ ወእሰፍሕ፡ እዴየ፡ ላዕሌከ፡ ወእሬስየከ፡ በደ፡ ወበድወ። ወእሬስዮን፡ ለአህጉሪከ፡ መዝበረ፡ ወእንተኒ፡ ትከውን፡ በድወ፤ ወተአምር፡ ከመ፡ አነ፡ እግዚአብሔር። እስመ፡ ኮነ፡

p. 187

ለከ፡ ትፅርርተ፡ ዓለም፡ ወከዓውኮሙ፡ ለደቂቀ፡ እስራኤል፡ በእደ፡ መጥባሕት፡ አመ፡ ምንዳቤሆሙ፡ በጊዜ፡ ኃጢአት፡ ደኃሪት፤ በእንተዝ፡ ሕያው፡ አነ፡ ይቤ፡ አዶናይ፡ እግዚአብሔር፡ ከመ፡ እሬስየከ፡ ለደም፡ ወደም፡ ይዴግነከ፤ (እመኒ፡ ጸላዕከ፡ ደመ፡ ደም፡ ይዴግነኪ)። ወእሬስዮ፡ ለደብረ፡ ሴይር፡ በደ፡ ወበድወ፤ ወአጠፍዕ፡ እምኔሁ፡ ኃላፌ፡ ወነባሪ። ወእመልዕ፡ አድባሪሁ፡ ቅቱላነ፤ አውግሪከኒ፡ ወቈላቲከ፡ ወኵሎን፡ አፍላጊከ፡ ይወድቁ፡ ቦሙ፡ ቅቱላነ፡ ሰይፍ። ወእሬስየከ፡ መዝበረ፡ ለዓለም፡ ወኢይገብኣ፡ አህጉሪከ፤ ወተአምሩ፡ ከመ፡ አነ፡ እግዚአብሔር። እስመ፡ ትቤ፡ ፪አሕዛብ፡ ወ፪ቱ፡ አምዳሮት፡ ይከውና፡ ሊተ፡ ወንወርሶን፤ ወእግዚአብሔር፡ ሀሎ፡ ህየ። በእንተዝ፡ ሕያው፡ አነ፡ ይቤ፡ አዶናይ፡ እግዚአብሔር፡ ወእገብር፡ በከመ፡ መዓትከ፡ ወበከመ፡ ቅንዓትከ፡ ዘገበርከ፡ እም

p. 188

ጽልዕከ፡ ቦሙ፡ ወእትዓወቅ፡ ቦሙ፡ አመ፡ ኰነንኩከ። ወተአምር፡ ከመ፡ አነ፡ እግዚአብሔር፡ ሰማዕኩ፡ ኵሉ፡ ጽርፈተከ፡ ዘነበብከ፡ ላዕለ፡ አድባረ፡ እስራኤል፡ እንዘ፡ ትብል፡ ማሰኑ፤ ወተውህቡ፡ ለነ፡ መብልዐ። ወአዕበይክሙ፡ አፉክሙ፡ ላዕሌየ፡ ወአብዛኅክሙ፡ ላዕሌየ፡ ነገረክሙ፤ ወአነ፡ ሰማዕኩ። ከመዝ፡ ይቤ፡ አዶናይ፡ እግዚአብሔር፤ አመ፡ ይትፌሣሕ፡ ኵሉ፡ ምድር፡ መዝበረ፡ እሬስየከ። ከመ፡ ተፈሣሕከ፡ በርስቶሙ፡ ለቤተ፡ እስራኤል፡ በእንተ፡ ዘማሰነ፡ ከማሁ፡ እገብር፡ ላዕሌከ፤ መዝበረ፡ ትከውን፡ ደብረ፡ ሴይር፡ ወትጠፍዕ፡ ኵላ፡ ኤዶም፡ ወየአምሩ፡ ከመ፡ አነ፡ እግዚአብሔር።

**ምዕራፍ፡-፴፮**

ወአንተ፡ ወልደ፡ እጓለመሕያው፡ ተነበይ፡ ለአድባረ፡ እስራኤል፤ ወበል፡ አድባረ፡ እ

p. 189

ስራኤል፡ ሰምዑ፡ ቃለ፡ እግዚአብሔር። ከመዝ፡ ይቤ፡ አዶናይ፡ እግዚአብሔር፡ እስመ፡ ይቤ፡ ጸላዒ፡ ላዕሌክሙ፡ ዕንቋዕ፤ ወእለ፡ ልዑላን፡ እምዓለም፡ ኮኑ፡ ለነ፡ ርስተ። በእንተዝ፡ ተነበይ፡ ወበል፡ ከመዝ፡ ይቤ፡ አዶናይ፡ እግዚአብሔር፤ እስመ፡ ማሰንክሙ፡ ወተውኅጥክሙ፡ እምዓውድ፡ ከመ፡ ትኩኑ፡ ርስተ፡ ለተረፈ፡ አሕዛብ፡ ወዓረግሙ፡ ዲበ፡ ከናፍረ፡ ልሳን፡ ወጽዕለተ፡ ሕዝብ። በእንተዝ፡ አድባረ፡ እስራኤል፡ ሰምዑ፡ ቃለ፡ እግዚአብሔር፡ አዶናይ፤ ከመዝ፡ ይቤ፡ አዶናይ፡ እግዚአብሔር፡ ለአድባር፡ ወለአውግር፡ ለአፍላግ፡ ወለቈላት፡ ወለእለ፡ መዝበሩ፡ ወማሰኑ፡ ወ(ለ)አህጉር፡ ኅዱጋት፡ እለ፡ ኮና፡ በርበረ፡ ወስላቀ፡ ለተረፈ፡ አሕዛብ፡ እለ፡ ዓውዶሙ። በእንተዝ፡ ከመዝ፡ ይቤ፡ አዶናይ፡ እግዚአብሔር፤ ናሁ፡ በእሳተ፡ ቅንዓትየ፡ ነበብኩ፡ ላዕ

p. 190

ለ፡ ተረፈ፡ አሕዛብ፡ ወዲበ፡ ኵሉ፡ ዔዶምያስ፡ እለ፡ ረሰይዋ፡ ለምድርየ፡ ርስቶሙ፡ በኵሉ፡ ትፍሥሕተ፡ ልብ፡ ወበምናኒ፡ ነፍስ፡ ከመ፡ ይሰድድዋ፡ ወይበርብርዋ። በእንተዝ፡ ተነበይ፡ ላዕለ፡ ምድረ፡ እስራኤል፤ ወበሎሙ፡ ለአድባር፡ ወለአውግር፡ ለአፍላግ፡ ወለቈላት፡ ከመዝ፡ ይቤ፡ አዶናይ፡ እግዚአብሔር፡ ናሁ፡ በመዓትየ፡ ወበቅንዓትየ፡ ነበብኩ፡ እስመ፡ ነሣእክሙ፡ ጽዕለተ፡ አሕዛብ። በእንተዝ፡ ከመዝ፡ ይቤ፡ አዶናይ፡ እግዚአብሔር፡ አነ፡ አንሣእኩ፡ እዴየ፤ ናሁ፡ አሕዛብ፡ እለ፡ ዓውድክሙ፡ እሙንቱ፡ ይንሥኡ፡ ኃፍረቶሙ። ወአንትሙሰ፡ አድባረ፡ እስራኤል፡ ትሁቡ፡ አዕፁቂክሙ፡ ወትነሥኡ፡ ፍሬያቲክሙ፡ ለሕዝብየ፡ እስራኤል፤ እስመ፡ ቀርቡ፡ ይምጽኡክሙ። እስመ፡ ናሁ፡ አነ፡ ምስሌክሙ፤ ወእትመየጥ፡ ኀቤክሙ፤

p. 191

ወትትቀነዩ፡ ወትዘርዑ። ወአበዝኅ፡ ለክሙ፡ ሰብአ፡ ኵሎ፡ ቤተ፡ እስራኤል፡ ወኵሎ፤ ወይትመየጣ፡ አህጉር፡ ወይትሐነፃ፡ እለ፡ መዝበራ። ወአበዝኅ፡ ሎሙ፡ ሰብእ፡ ወእንስሳ፡ ወይበዝኁ፡ ወይፈርዩ፤ ወአነብረክሙ፡ ከመ፡ ቀዳሚክሙ፡ ወአሤኒ፡ ለክሙ፡ እምትካትክሙ፡ ወተአምሩ፡ ከመ፡ አነ፡ እግዚአብሔር። ወአሐውር፡ ላዕሌክሙ፡ ሰብአ፡ እስራኤልሃ፡ ሕዝብየ፡ ወይወርሰዋ፡ ወትከውን፡ ሎሙ፡ ርስተ፤ ወኢትደግም፡ እንከ፡ አምክናቶሙ። ክፍል፡ ከመዝ፡ ይቤ፡ አዶናይ፡ እግዚአብሔር፡ እስመ፡ ይቤሉክሙ፡ በላዒተ፡ ሰብእ፡ አንቲ፤ ወኮንኪ፡ መምክኒተ፡ ሕዝብ። በእንተዝ፡ ኢትበልዒ፡ እንከ፡ ሰብአ፡ ወኢታመክኒ፡ ሕዝበኪ፡ እንከ፤ ይቤ፡ አዶናይ፡ እግዚአብሔር። ወኢይሰማዕ፡ እንከ፡ ላዕሌኪ፡ ኃፍረተ፡ አሕዛብ፡ ወኢት

p. 192

ነሥኢ፡ እንከ፡ ጽዕለተ፡ አሕዛብ፤ ወኢታመክኒ፡ እንከ፡ ሕዝበኪ፡ ይቤ፡ አዶናይ፡ እግዚአብሔር። ክፍል። ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ቤተ፡ እስራኤል፡ አመ፡ ነበሩ፡ በምድሮሙ፡ ወአርኰስዋ፡ በፍኖቶሙ፡ ወበምግባሮሙ፤ ከመ፡ ርኵስ፡ ትክት፡ ኮነ፡ ፍኖቶሙ፡ ቅድሜየ። ወከዓውኩ፡ መዓትየ፡ ላዕሌሆሙ፡ በእንተ፡ ደም፡ ዘከዓዉ፡ ዲበ፡ ምድር፤ ወአርኰስዋ፡ በጣዖቶሙ። ወዘረውክዎሙ፡ ውስተ፡ አሕዛብ፡ ወተዘርዑ፡ በአምዳሮት፤ ወኮነንክዎሙ፡ በከመ፡ ፍኖቶሙ፡ ወበከመ፡ ምግባሮሙ። ወአመ፡ ቦኡ፡ ውስተ፡ አሕዛብ፡ እለ፡ ቦኡ፡ ህየ፡ አርኰሱ፡ ስምየ፡ ቅዱሰ፤ በተብህሎቶሙ፡ እሉ፡ ሕዝበ፡ እግዚአብሔር፡ ወወፅዑ፡ እምድሩ። ወመሐክዎሙ፡ በእንተ፡ ስምየ፡ ቅዱ

p. 193

ስ፤ ዘአርኰስዎ፡ ቤተ፡ እስራኤል፡ በውስተ፡ አሕዛብ፡ ኀበ፡ ቦኡ፡ ህየ። ክፍል። በእንተዝ፡ በሎሙ፡ ለቤተ፡ እስራኤል፡ ከመዝ፡ ይቤ፡ አዶናይ፡ እግዚአብሔር፡ አኮ፡ በእንቲአክሙ፡ ዘእገብር፡ አነ፡ ቤተ፡ እስራኤል፤ ዳዕሙ፡ በእንተ፡ ስምየ፡ ቅዱስ፡ ዘአርኰስክሙ፡ በውስተ፡ አሕዛብ፡ ኀበ፡ ቦዕክሙ፡ ህየ። ወእቄድሰ፡ ስምየ፡ ዓቢየ፡ ዘረኵሰ፡ በውስተ፡ አሕዛብ፡ ዘአርኰስክሙ፡ በማዕከሎሙ፤ ወየአምሩ፡ አሕዛብ፡ ከመ፡ አነ፡ እግዚአብሔር፡ ይቤ፡ አዶናይ፡ እግዚአብሔር፡ ሶበ፡ ተቀደስኩ፡ {ብክሙ}፡ ብክሙ፡ በቅድሜሆሙ። ወእነሥአክሙ፡ እምአሕዛብ፡ ወአስተጋብአክሙ፡ እምኵሉ፡ አምዳሮት፤ ወአበውአክሙ፡ ውስተ፡ ምድርክሙ። ወእነዝኃክሙ፡ በማይ፡ ጥሁር፡ ወትጠሃሩ፤ እምኵሉ፡ ርኵስክሙ፡ ወእምኵሉ፡ ጣዖት

p. 194

ክሙ፡ አጥህረክሙ፨ ወእሁበክሙ፡ ልበ፡ ሐዲሰ፡ ወእሬሲ፡ መንፈሰ፡ ሐዲሰ፡ {.}ውስቴትክሙ፤ ወአአትት፡ ልበ፡ ዕብን፡ እምሥጋክሙ፡ ወእሁበክሙ፡ ልበ፡ ዘሥጋ፨ ወእሁብ፡ መንፈስየ፡ ውስቴተክሙ፤ ወእገብር፡ ከመ፡ ትሑሩ፡ በትእዛዝየ፡ ወትዕቀቡ፡ ኵነኔየ፡ ወትግበርዎ። ወትነብሩ፡ ውስተ፡ ምድር፡ እንተ፡ ወሀብክዋ፡ ለአበዊክሙ፡ ወትከውኑኒ፡ ሕዝብየ፡ ወአነሂ፡ እከውነክሙ፡ አምላክክሙ። ወአድኅነክሙ፡ እምኵሉ፡ ርኵሰክሙ፤ ወእፄውዖ፡ ለእክል፡ ወአበዝኆ፡ ወኢያመጽእ፡ ላዕሌክሙ፡ ረኃበ። ወአበዝኅ፡ ፍሬ፡ ዕፀው፡ወማዕረረ፡ ገራው፤ ከመ፡ ኢትንሥኡ፡ እንከ፡ ፅዕለተ፡ ረኃብ፡ እምአሕዛብ። ወትዜከሩ፡ ፍናዊክሙ፡ እኩያተ፡ ወምግባሪክሙ፡ ዘኢኮነ፡ ሠናየ፤ ወትመትሩ፡ በገጽክሙ፡ በእንተ፡ ኃጢአትክሙ፡ ወበእንተ፡ ርኵስክሙ። አ

p. 195

ኮ፡ በእንቲአክሙ፡ ዘእገብር፡ አነ፡ ይቤ፡ አዶናይ፡ እግዚአብሔር፡ ይትዓወቅሙ፤ ኅፈሩ፡ ወኅሠሩ፡ እምፍኖትክሙ፡ እቤተ፡ እስራኤል። ከመዝ፡ ይቤ፡ አዶናይ፡ እግዚአብሔር፡ በዕለተ፡ አጥህርኩክሙ፡ እምኵሉ፡ ኃጢአትክሙ፤ አነብር፡ አህጉረ፡ ወይትሐነፃ፡ እለ፡ መዝበሩ። ወትትቀነይ፡ ምድር፡ እንተ፡ ማሰነት፤ ህየንተ፡ ዘኮነት፡ ሙለንተ፡ በቅድመ፡ ኵሉ፡ ኃላፊ። ወይብሉ፡ እንታክቲ፡ ምድር፡ ሙሰንት፡ ኮነት፡ ከመ፡ ገነት፡ ዔዴን፤ ወአህጉሪሃኒ፡ እለ፡ መዝበራ፡ ወማሰና፡ ወተኃድጋ፡ ይነብራ፡ አፅዋናተ። ወየአምሩ፡ አሕዛብ፡ እለ፡ ተርፉ፡ ዓውደክሙ፡ ከመ፡ አነ፡ እግዚአብሔር፡ ሐነፅኩ፡ እለ፡ መዝበራ፡ ወተከልኩ፡ እለ፡ ማሰና፡ አነ፡ እግዚአብሔር፡ ነበብኩ፡ ወእገብር። ክፍል፡ ከመዝ፡ ይቤ፡ አዶናይ፡ እግዚአብሔር፡ ዓዲ፡ በዝንቱ፡ እትኃሠሥ፡ ለቤተ፡ እስራኤል፡ ከመ፡ እግበር፡ ሎ

p. 196

ሙ፤ አበዝኆሙ፡ ከመ፡ አባግዓ፡ ሰብእ። ከመ፡ አባግዓ፡ ቅዱሳን፡ ወከመ፡ አባግዓ፡ ኢየሩሳሌም፡ በበዓላቲሃ፡ ከማሁ፡ ይከውና፡ አህጉር፡ እለ፡ መዝበራ፡ ምሉዐተ፡ አባግዓ፡ ሰብእ፤ ወየአምሩ፡ ከመ፡ አነ፡ እግዚአብሔር።

**ምዕራፍ፡-፴፯**

ኮነት፡ ላዕሌየ፡ እደ፡ እግዚአብሔር፡ ወአውጽዓኒ፡ በመንፈሰ፡ እግዚአብሔር፡ ወአውረደኒ፡ ማዕከለ፡ ኃቅል፤ ወምልዕት፡ ይእቲ፡ አዕፅምተ። ወአኅለፈኒ፡ ላዕሌሆሙ፡ ዓውደ፡ ዓውዶሙ፤ ወናሁ፡ ብዙኃት፡ ጥቀ፡ ዲበ፡ ገጸ፡ ሐቅል፡ ወናሁ፡ ይቡሳት፡ ፈድፋደ። ወይቤለኒ፡ ወልደ፡ እጓለመሕያው፡ የሐይዋኑ፡ እላ፡ አዕፅምት፤ ወእቤ፡ አዶናይ፡ እግዚአብሔር፡ አንተ፡ ተአምር። ወይቤለኒ፡ ተነበይ፡ ላዕለ፡ እሉ፡ አዕፅምት፤ ወበሎሙ፡ አዕፅምት፡ ይቡሳት፡ ስምዑ፡ ቃለ፡ እግዚአብሔር። ከመ

p. 197

ዝ፡ ይቤ፡ አዶናይ፡ እግዚአብሔር፡ ለእሉ፡ አዕፅምት፤ ናሁ፡ አነ፡ አበውዕ፡ ላዕሌክሙ፡ መንፈሰ፡ ወተሐይዉ። ወእሁበክሙ፡ እምትንተ፡ ወአበቍል፡ ዲቤክሙ፡ ሥጋ፡ ወእሰፍሕ፡ ላዕሌክሙ፡ ማዕሰ፡ ወእሁበክሙ፡ መንፈሰ፡ ወተሐይዉ፤ ወተአምሩ፡ ከመ፡ አነ፡ እግዚአብሔር። ወተነበይኩ፡ በከመ፡ ተአዘዝኩ፤ ወኮነ፡ ቃል፡ ሶበ፡ ተነበይኩ፡ ወናሁ፡ ድልቅልቅ፡ ወተቃረቡ፡ አዕፅምት፡ ዓፅም፡ ኀበ፡ ዓፅሙ። ወርኢኩ፡ ወናሁ፡ አምትንት፡ ላዕሌሆሙ፡ ወዓርገ፡ ሥጋ፡ ወተሰፍሐ፡ ማዕሰ፡ ዲቤሆሙ፡ እምላዕሉ፤ ወመንፈስሰ፡ አልቦሙ። ወይቤለኒ፡ ተነበይ፡ ለመንፈሰ፤ ተነበይ፡ ወልደ፡ እጓለመሕያው፡ ወበላ፡ ለመንፈስ፡ ከመዝ፡ ይቤ፡ አዶናይ፡ እግዚአብሔር፡ እም፬ነፋሳት፡ ንዒ፡ መንፈሰ፡ ወንፍሒ፡ በእሉ፡ ቅቱላን፡ ወይሕየዉ። ወተነበይ

p. 198

ኩ፡ በከመ፡ አዘዘኒ፤ ወቦአት፡ ቦሙ፡ መንፈስ፡ ወሐይዉ፡ ወቆሙ፡ በእገሪሆሙ፡ ኃይል፡ ዐቢይ፡ ጥቀ፡ ፈድፋደ። ወይቤለኒ፡ ወልደ፡ እጓለ፡ መሕያው፡ እሉ፡ አዕፅምት፡ ኵሉ፡ ቤተ፡ እስራኤል፡ እሙንቱ፤ ናሁ፡ ይብሉ፡ የብሱ፡ አዕፅምቲነ፡ ወተኃጕለ፡ ተስፋነ፡ ወተገዘርነ። በእንተዝ፡ ተነበይ፡ ወበሎሙ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ እፈትሕ፡ መቃብሪክሙ፨ {…………..(ወአዓርገክሙ፡ እመቃብሪክሙ፡ ለሕዝብየ፡ ወአበው)}አክሙ፡ ውስተ፡ ምድረ፡ እስራኤል። ወተአምሩ፡ ከመ፡ አነ፡ እግዚአብሔር፤ አመ፡ ፈታሕኩ፡ መቃብሪክሙ፡ ወአዕረጉክሙ፡ እመቃብሪክሙ፡ ለሕዝብየ። ወእሁበክሙ፡ መንፈስየ፡ ወተሐይዉ፡ ወአዓርፈክሙ፡ ውስተ፡ ምድርክሙ፤ ወተአምሩ፡ ከመ፡ አነ፡ እግዚአብሔር፡ ነበብኩ፡ ወእገብር፡ ይቤ፡ እግዚአብሔር። ክፍል፡ ወኮነ፡ ቃለ፡ እግዚአብ

p. 199

ሔር፡ ኀቤየ፡ እንዘ፡ ይብል። ወአንተ፡ ወልደ፡ እጓለመሕያው፡ ንሣእ፡ ለከ፡ ፩ደ፡ ዕፀ፡ ወጸሐፍ፡ ላዕሌሁ፡ ይሁዳሃ፡ ወደቂቀ፡ እስራኤል፡ እብያጺሁ፤ ወንሣእ፡ ካልአ፡ ዕፀ፡ ወጸሐፍ፡ ላዕሌሁ፡ ለዮሴፍ፡ ዕፀ፡ ኤፍሬም፡ ወኵሎ፡ ቤተ፡ እስራኤል፡ አብያጺሁ። ወአስተቃርቦሙ፡ ለ፩ምስለ፡ ካልዑ፡ ከመ፡ ይኩኑ፡ ፩ደ፡ ዕፀ፤ ወይከውኑ፡ ፩ደ፡ በእዴከ። ወሶበ፡ ነበቡክ፡ ደቂቀ፡ ሕዝብከ፡ እንዘ፡ ይብሉ፤ ኢትነግረነኑ፡ ምንት፡ ለከ፡ ዝንቱ። በሎሙ፡ ከመዝ፡ ይቤ፡ አዶናይ፡ እግዚአብሔር፡ ናሁ፡ አነ፡ እነሥእ፡ ዕፀ፡ ዮሴፍ፡ እንተ፡ በእደ፡ ኤፍሬም፡ ወእብትረ፡ እስራኤል፡ አብያጺሁ፤ ወእሬስዮሙ፡ ምስሌሁ፡ ለዕፀ፡ ይሁዳ፡ ወእገብሮሙ፡ ፩ደ፡ ዕፀ፡ ወይከውኑ፡ ፩ደ፡ በእዴየ። ወይከውኑ፡ ዕፀው፡ እለ፡ ጸሐፍከ፡ ዲቤሆሙ፡ ውስተ፡ እዴከ፤ በቅድሜሆሙ። ወትብሎሙ፡ ከ

p. 200

መዝ፡ ይቤ፡ አዶናይ፡ እግዚአብሔር፡ ናሁ፡ አነ፡ እነሥኦሙ፡ ለደቂቀ፡ እስራኤል፡ እማዕከለ፡ አሕዛብ፡ እለ፡ ሖሩ፡ ህየ፤ ወአስተጋብኦሙ፡ እምዓውዶሙ፡ ወአበውኦሙ፡ ውስተ፡ ምድሮሙ። ወእሬስዮሙ፡ ፩ደ፡ ሕዝበ፡ በምድርየ፡ ውስተ፡ አድባረ፡ እስራኤል፡ ወ፩ዱ፡ ንጉሥ፡ ይከውን፡ (ለኵ)ሎሙ፡ ንጉሠ፤ ወኢይከውኑ፡ እንከ፡ ፪ተ፡ ሕዝበ፡ ወኢይትናፈቁ፡ እንከ፡ ዓዲ፡ ለ፪ኤ፡ መንግሥታት። ወኢይረኵሱ፡ እንከ፡ በጣዖታቲሆሙ፡ ወበግማኔሆሙ፡ ወበኵሉ፡ አበሳሆሙ፤ ወአድኅኖሙ፡ እምኵሉ፡ ምንባራቲሆሙ፡ እለ፡ ኃጥኡ፡ ቦሙ፡ ወአጥኅሮሙ፡ ወይክውኑኒ፡ ሕዝብየ፡ ወአነሂ፡ እከውኖሙ፡ አምላኮሙ። ወዳዊት፡ ገብርየ፡ ይነግሥ፡ ላዕሌሆሙ፡ ወይከውኖሙ፡ ለኵሎሙ፡ ፩ደ፡ ኖላዊ፤ ወየሐውሩ፡ በኵነኔየ፡ ወየዓቀቡ፡ ትእዛዝየ፡ ወይገብርዎ።

p. 201

ወይነብሩ፡ ውስተ፡ ምድር፡ እንተወሀብክዎ፡ ለያዕቆብ፡ ቍልዔየ፡ ኀበ፡ ነበሩ፡ ባቲ፡ አበዊሆሙ፤ ወይነብሩ፡ ላዕሌሃ፡ እሙንቱ፡ ወደቂቆሙ፡ ወደቂቀ፡ ደቂቆሙ፡ እስከ፡ ለዓለም፡ ወዳዊት፡ ገብርየ፡ መልአኮሙ፡ ለዓለም። ወእትካየድ፡ ምስሌሆሙ፡ ኪዳነ፡ ሰላም፡ ወይከውኖሙ፡ ኪዳነ፡ ዘለዓለም፤ ወእሠርዖሙ፡ ወአበዝኆሙ፡ ወእሬሲ፡ መቅደስየ፡ በማዕከሎሙ፡ ለዓለም። ወይከውን፡ ማኅደርየ፡ ላዕሌሆሙ፡ ወእከውኖሙ፡ አምላኮሙ፤ ወእሙንቱ፡ ይከውኑኒ፡ ሕዝብየ። ወየአምሩ፡ አሕዛብ፡ ከመ፡ አነ፡ እግዚአብሔር፡ ዘእቂድሶሙ፡ ለእስራኤል፤ ሶበ፡ ኮነ፡ መቅደስየ፡ ማዕከሎሙ፡ ለዓለም።

**ምዕራፍ፡-፴፰**

ወኮነ፡ ቃለ፡ እግዚአብሔር፡ ኀቤየ፡ እንዘ፡ ይብል። ወልደ፡ እጓለመሕያው፡ ሢም፡ ገ

p. 202

ጸከ፡ ላዕለ፡ ጎግ፡ ምድረ፡ ማጎግ፡ መልእክ፡ ርእሰ፡ ሞሳሕ፡ ወቶቤል፤ ወተነበይ፡ ላዕሌሁ፨ ወበል፡ ከመዝ፡ ይቤ፡ አዶናይ፡ እግዚአብሔር፤ ናሁ፡ አ{.}ነ፡ ላዕሌከ፡ ጎግ፡ መልአክ፡ ርእሰ፡ ሞሳሕ፡ ወቶቤል። ወእዊሕከከ፡ ወእወዲ፡ ልጓመ፡ በጥረሲከ፤ ወአወፅአከ፡ ለከ፡ ወለኵሉ፡ ኃይልከ፡ እለ፡ አፍራስ፡ ወመስተፅዕናን፡ ኵሎሙ፡ ልቡሳነ፡ ሚክሎል፡ ጕባኤ፡ ብዙኅ፡ ወልታ፡ ወኵናት፡ ኵሎሙ፡ እኁዛነ፡ አዕይፍት። ፋርስ፡ ወኵሽ፡ ወፉጥ፡ ምስሌሆሙ፤ ኵሎሙ፡ ወልታ፡ ወጌራ። ጎሜር፡ ወኵሉ፡ ሐራሁ፡ ቤተ፡ ቶጋርማ፡ ጽንፈ፡ ሰሜን፡ ወኵሉ፡ ሐራሁ፤ አሕዛብ፡ ብዙኃን፡ ምስሌከ። ተደሎ፡ ወአስተዳሉ፡ ለከ፡ አንተ፡ ወኵሉ፡ ተዓይኒከ፡ እለ፡ ጉቡዓን፡ ኀቤከ፤ ወኩኖሙ፡ ዓቃቤ። እምብዙኅ፡ መዋዕል፡ ትፈቅድ፡ ወበደኃሪት፡ አዝማን፡ ትመጽእ፡ ውስተ፡ ምድር፡ ዘተመይጠት፡ እ

p. 203

ምሰይፍ፡ ወተጋብእት፡ እምብዙኃን፡ አሕዛብ፡ ውስተ፡ አድባረ፡ እስራኤል፡ እለ፡ ኮኑ፡ መዝበረ፡ ዘልፈ፤ ወይእቲ፡ ወጽአት፡ እምአሕዛብ፡ ወይነብርዋ፡ ኵሎሙ፡ ተአሚኖሙ። ወተዓርግ፡ ከመ፡ ዓውሎ፡ ወትመጽእ፡ ወትከውን፡ ከመ፡ ደመና፡ ትክድና፡ ለምድር፤ አንተ፡ ወኵሉ፡ ሐራከ፡ ወብዙኃን፡ አሕዛብ፡ ምስሌከ። ክፍል። ከመዝ፡ ይቤ፡ አዶናይ፡ እግዚአብሔር፡ ወይከውን፡ በውእቱ፡ መዋዕል፡ የዓርግ፡ ነገር፡ ውስተ፡ ልብከ፡ ወተሐሰብ፡ ሐሳበ፡ እኩየ። ወትብል፡ አዓርግ፡ ውስተ፡ ምድር፡ ዘአልባቲ፡ ቅጽር፡ ወእበውእ፡ ኀበ፡ ዕሩፋን፡ እለ፡ ይነብሩ፡ ተእሚኖሙ፤ ኵሎሙ፡ ይነብሩ፡ ዘእንበለ፡ ዓረፍት፡ ወአልቦሙ፡ መናሥግት፡ ወኢማዓፁት። ትማኅርክ፡ ምኅርካ፡ ወትበርብር፡ በርበረ፤ ወታንብር፡ እዴከ፡ ዲበ፡ እለ፡ ማስኑ፡ ወተመይጡ፡ ወላዕለ፡ ሕዝብ፡ ጉ

p. 204

ቡዓን፡ እምአሕዛብ፡ ወገብሩ፡ ጥሪተ፡ ወብዕለ፡ እለ፡ ይነብሩ፡ ውስተ፡ ኅንብርተ፡ ምድር። ሳባዕ፡ ወዴዳን፡ ወነጋድያነ፡ ተርሴስ፡ ወኵሎሙ፡ አናብስቲሃ፡ ይብሉከ፡ ትማኅርክኑ፡ ምሕርካ፡ መጻእከ፡ አንተ፡ ወትበርብርኑ፡ በርበረ፡ አስተጋባእከ፡ ተዓይኒከ፤ ከመ፡ ትንሣእ፡ ብሩረ፡ ወወርቀ፡ ወትሰድ፡ ጥሪተ፡ ወንዋየ፡ ወትማኅርክ፡ ምሕርካ፡ ዓቢየ። በእንተዝ፡ ተነበይ፡ ወልደ፡ እጓለመሕያው፡ ወበሎ፡ ለጎግ፡ ከመዝ፡ ይቤ፡ አዶናይ፡ እግዚአብሔር፤ አኮኑ፡ በውእቱ፡ መዋዕል፡ አመ፡ ይነብሩ፡ ሕዝብየ፡ እስራኤል፡ ዕሩፋነ፡ ተአምር። ወትመጽአ፡ እመካንከ፡ እምጽንፈ፡ ሰሜን፡ አንተ፡ ወብዙኃን፡ አሕዛብ፡ ምስሌከ፤ ኵሎሙ፡ መስተፅዕናነ፡ አፍራሰ፡ ጉባዔ፡ ዓቢይ፡ ወኃይል፡ ብዙኅ። ወተዓርግ፡ ኀበ፡ ሕዝብየ፡ እስራኤል፡ ከመ፡ ደመና፡ ትክድና፡ ለምድ

p. 205

ር፤ ወይከውን፡ በደኃሪ፡ መዋዕል፡ አመጽአከ፡ ውስተ፡ ምድርየ፡ ከመ፡ ያእምሩኒ፡ ኵሎሙ፡ አሕዛብ፡ ሶበ፡ ተቀደስኩ፡ ብከ፡ በቅድሜሆሙ፡ ጎግ። ክፍል፡ ከመዝ፡ ይቤ፡ አዶናይ፡ እግዚአብሔር፡ አንተኑ፡ ውእቱ፡ ዘነበብኩ፡ በቀዳሚ፡ መዋዕል፡ በእደ፡ አግብርትየ፡ ነቢያተ፡ እስራኤል፡ እለ፡ ተነበዩ፡ በእማንቱ፡ መዋዕል፡ ወአዝማን፤ ከመ፡ አምጽአከ፡ ላዕሌሆሙ። ወይከውን፡ ይእተ፡ አሚረ፡ በዕለተ፡ መጽአ፡ ጎግ፡ ውስተ፡ ምድረ፡ እስራኤል፡ ይቤ፡ አዶናይ፡ እግዚአብሔር፤ ተዓርግ፡ መቅሠፍትየ፡ በመዓትየ። በቅንዓት፡ ወበእሳተ፡ መዓትየ፡ ነበብኩ፤ ከመ፡ በውእቱ፡ መዋዕል፡ ይከውን፡ ድልቅልቅ፡ ዓቢይ፡ በም(ድ)ረ፡ እስራኤል። ወያድለቀልቁ፡ እምቅድሜየ፡ ዓሣተ፡ ባሕር፡ ወአዕዋፈ፡ ሰማይ፡ ወዓራዊተ፡ ገዳም፡ ወኵሉ፡ ዘይትሐ

p. 206

ወሰ፡ ሑሰተ፡ ዲበ፡ ምድር፡ ወኵሉ፡ ሰብእ፡ ዘዲበ፡ ገጸ፡ ምድር፤ ወይትነሠቱ፡ አድባር፡ ወይወድቁ፡ መዓርጋት፡ ወይወድቅ፡ ኵሉ፡ ዓረፍት፡ ውስተ፡ ምድር። ወእጼውዕ፡ ሰይፈ፡ ላዕሌሁ፡ በኵሉ፡ አድባርየ፡ ይቤ፡ አዶናይ፡ እግዚአብሔር፤ ወይከውን፡ ሰይፈ፡ {ለ}ኵሉ፡ ላዕለ፡ እኁሁ። ወእኴንኖ፡ በብድብድ፡ ወበደም፤ ወአዘንም፡ ላዕሌሁ፡ ወላዕለ፡ ሠራዊቱ፡ ወዲበ፡ አሕዛብ፡ ብዙኃን፡ እለ፡ ምስሌሁ፡ ዝናመ፡ አይኅ፡ ወአዕባነ፡ በረድ፡ ወእሳተ፡ ወተየ። ወአዓቢ፡ ወእትቂደስ፡ ወእትዓወቅ፡ በቅድመ፡ አሕዛብ፡ ብዙኃን፤ ወየአምሩ፡ ከመ፡ አነ፡ እግዚአብሔር።

**ምዕራፍ፡-፴፱**

ወአንተ፡ ወልደ፡ እጓለመሕያው፡ ተነበይ፡ ላዕለ፡ ጎግ፡ ወበል፡ ከመዝ፡ ይቤ፡ አዶናይ፡ እግዚአብሔር፤ ናሁ፡ አነ፡ ላዕሌከ፡ ጎግ፡ መል

p. 207

አክ፡ ርእሶ፡ ሞሳህ፡ ወቶቤል። ወአዊሕክከ፡ ወአንጎግወከ፡ ወአአርገከ፡ እምጽንፈ፡ ሰሜን፤ ወእወስደከ፡ ውስተ፡ ምድረ፡ እስራኤል። ወእዘብጥ፡ ቀሥተከ፡ እምእደ፡ ጸጋምከ፤ ወአነግፍ፡ አሕፃከ፡ እምእደ፡ የማንከ። ወትወድቅ፡ ዲበ፡ አድባረ፡ እስራኤል፡ አንተ፡ ወኵሉ፡ ሐራከ፡ ወአሕዛብ፡ እለ፡ ምስሌከ፤ ወወሀብኩከ፡ መብልዐ፡ ለአዕዋፍ፡ መሠጥ፡ ወለኵሉ፡ አንሰርት፡ ወዓራዊተ፡ ገዳም። ወትወድቅ፡ ዲበ፡ ገጸ፡ ገዳም፤ እስመ፡ አነ፡ ነበብኩ፡ ይቤ፡ አዶናይ፡ እግዚአብሔር። ወእፌኑ፡ እሳተ፡ በማጎግ፡ ወበእለ፡ ይነብሩ፡ ደሰያተ፡ ተአሚኖሙ፤ ወየአምሩ፡ ከመ፡ አነ፡ እግዚአብሔር። ወእዔውቅ፡ ስምየ፡ ቅዱስ፡ በማዕከለ፡ ሕዝብየ፡ እስራኤል፡ ወኢያረኵስ፡ እንከ፡ ስምየ፡ ቅዱስ፤ ወየአምሩ፡ አሕዛብ፡ ከመ፡ አነ፡ እግዚአብሔር፡ ቅዱሰ፡ እስራኤ

p. 208

ል። ናሁ፡ መጽአ፡ ወይከውን፡ ይቤ፡ አዶናይ፡ እግዚአብሔር፤ ውእቱ፡ ዕለት፡ ዘነበብኩ። ወይወጽኡ፡ እለ፡ ይነብሩ፡ አህጉረ፡ እስራኤል፡ ወያነድዱ፡ ወያውዕዩ፡ በንዋየ፡ ኃቀል፡ ወልታ፡ ወሐገፋ፡ ወአቅለለተ፡ ወአሕፃ፡ ወቀስታመ፡ እድ፡ ወአርማሐ፤ ወያነድዱ፡ ቦሙ፡ እሳተ፡ ፯ተ፡ ዓመት። ወኢይነሥኡ፡ ዕፀወ፡ እምገዳም፡ ወኢየሐጥቡ፡ እምውስተ፡ ዖም፡ ዳዕሙ፡ በንዋየ፡ ኃቅል፡ ያነድዱ፡ እሳተ፤ ወይማኃርኩ፡ እለ፡ ማኅረክዎሙ፡ ወይበረብሩ፡ እለ፡ በርበርዎሙ፡ ይቤ፡ አዶናይ፡ እግዚአብሔር። ክፍል። ወይከውን፡ ውእተ፡ አሚረ፡ እሁቦ፡ ለጎግ፡ መካነ፡ መቃብር፡ ህየ፡ በእስራኤል፡ ፈለገ፡ ኃለፍት፡ ምሥራቀ፡ ባሕር፡ ወመከልዕቶሙ፡ ይእቲ፡ ለኃለፍት፤ ወይቀብርዎ፡ ህየ፡ ለጎግ፡ ወለኵሉ፡ ብዝ

p. 209

ኁ፡ ወይሰመይ፡ ፈለገ፡ ብዝኅ፡ ጎግ። ወይቀብርዎሙ፡ ቤተ፡ እስራኤል፤ ከመ፡ ያንጽሕዋ፡ ለምድር፡ ፯አውራኃ። ወይቀብሩ፡ ኵሉ፡ ሕዝበ፡ ምድር፡ ወይከውን፡ ሎሙ፡ ለስም፤ በዕለተ፡ ተሰባሕኩ፡ ይቤ፡ አዶናይ፡ እግዚአብሔር። ወየሐርዩ፡ ዕደወ፡ ዘልፍ፡ እለ፡ የኃልፉ፡ ምድረ፡ ወእለ፡ ይቀብሩ፡ ምስለ፡ ኃለፍት፡ እለ፡ ተርፉ፡ ዲበ፡ ገጸ፡ ምድር፡ ከመ፡ ያንጽሕዋ፤ ወእምድኅረ፡ ፯አውራኅ፡ የሐትቱ። ወእንዘ፡ የኃልፉ፡ ኃለፍተ፡ ምድር፡ ሶበ፡ ርእዩ፡ ዓፅመ፡ ሰብእ፡ ይነድቁ፡ ኀቤሁ፡ ትእምርተ፡ እስከ፡ ይቀብርዎ፡ ቀበርት፡ በፈለገ፡ ብዝኁ፡ ለጎግ። ወስመ፡ ሐገርኒ፡ ሐሞና፤ ወያነጽሕዋ፡ ለምድር። ክፍል፡ ወአንተ፡ ወልደ፡ እጓለመሕያው፡ ከመዝ፡ ይቤ፡ አዶናይ፡ እግዚአብሔር፡ በሎሙ፡ ለአዕዋፍ፡ ወለኵሉ፡ ዘይሠርር፡ ወለኵሉ፡ ዓራዊተ፡ ገዳም፡ ተጋ

p. 210

ብዑ፡ ወንዑ፡ አንገሊገክሙ፡ እምዓውድ፡ ኀበ፡ {ሕ}ዝብ(ሕ)የ፡ ዘዘባሕኩ፡ ለክሙ፡ ዝብሐ፡ ዓቢየ፡ ላዕለ፡ አድባረ፡ እስራኤል፤ ከመ፡ ትብልዑ፡ ሥጋ፡ ወትሰተዩ፡ ደመ። ትበልዑ፡ ሥጋ፡ ያርብኅ፡ ወትሰትዩ፡ ደመ፡ መላእክተ፡ ምድር፤ ደቤላት፡ ወአባሕኵ፡ ወዓጣሊ፡ ወዓሥዋር፡ ኵሎሙ፡ መጋዝዕተ፡ ባሳን። ወትበልዑ፡ ሰብሐ፡ ለጽጋብ፡ ወትሰትዩ፡ ደመ፡ ለስካር፤ እምነ፡ ዝብሕየ፡ ዘዘባሕኩ፡ ለክሙ። ወተጸግቡ፡ ዲበ፡ ማዕድየ፡ ፈረሰ፡ ወመስተፅዕነ፡ ያርብሐዊ፡ ወኵሎ፡ ብእሴ፡ ቀትል፤ ይቤ፡ አዶናይ፡ እግዚአብሔር። ወእሬሲ፡ ስብሐትየ፡ በአሕዛብ፤ ወኵሎሙ፡ አሕዛብ፡ ይሬእዩ፡ ፍትሕየ፡ ዘገበርኩ፡ ወእዴየ፡ ዘሤምኩ፡ ላዕሌሆሙ። ወየአምሩ፡ ቤተ፡ እስራኤል፡ ከመ፡ አነ፡ እግዚአብርሔር፡ አምላኮሙ፡ እምይእቲ፡ ዕለት፡ ወለ

p. 211

ዝሉፉ። ወየአምሩ፡ አሕዛብ፡ ከመ፡ በኃጢኦቶሙ፡ ተፄወዉ፡ ቤተ፡ እስራኤል፡ በእንተ፡ ዘዓለዉኒ፤ ወኀባዕኩ፡ ገጽየ፡ እምኔሆሙ፡ ወመጠውክዎሙ፡ ውስተ፡ እደ፡ ፀሮሙ፡ ወወድቍ፡ ኵሎሙ፡ በሰይፍ። በከመ፡ ርኵሶሙ፡ ወበከመ፡ አበሳሆሙ፡ ገበርክዎሙ፤ ወኀባዕኩ፡ ገጽየ፡ እምኔሆሙ። በእንተዝ፡ ከመዝ፡ ይቤ፡ አዶናይ፡ እግዚአብሔር፡ ይዕዜ፡ ዕመይጥ፡ ፄዋ፡ ያዕቆብ፡ ወእሠሃሎ፡ ለቤተ፡ እስራኤል፤ ወእቀንዕ፡ ለስምየ፡ ቅዱስ። ወይነሥኡ፡ ኃፍረቶሙ፡ ወኵሎ፡ ዕልወቶሙ፡ ዘዓለዉኒ፤ አመ፡ ይነብሩ፡ ብሔሮሙ፡ በሰላም፡ ወአልቦ፡ ዘይጌርሞሙ። አመ፡ ሜጥክዎሙ፡ እምአሕዛብ፡ ወአስተጋባዕክዎሙ፡ እምበሐውርተ፡ ፀሮሙ፤ ወእትቂደሰ፡ ቦሙ፡ በቅድመ፡ አሕዛብ፡ ብዙኃን። ወየአምሩ፡ ከመ፡ አነ፡ እግዚአብሔ

p. 212

ር፡ አምላኮሙ፡ ሶበ፡ አፍለስክዎሙ፡ ወስተ፡ አሕዛብ፡ ወእለተጋባዕክዎሙ፡ ውስተ፡ ምድሮሙ፤ ወኢያተርፍ፡ እንከ፡ እምኔሆሙ፡ ህየ። ወኢየኀብዕ፡ እንከ፡ ገጽየ፡ እምኔሆሙ፤ ሶበ፡ ከዓውኩ፡ መንፈስየ፡ ላዕለ፡ ቤተ፡ እስራኤል፡ ይቤ፡ አዶናይ፡ እግዚአብሔር።

**ምዕራፍ፡-፵**

በ፳ወ፭፡ ዓመት፡ እምዘተፄወውነ፡ በርእሰ፡ ዓመት፡ አመ፡ ፲ለወርኅ፡ በ፲ወ፬ዓመት፡ እምድኅረ፡ ተቀሥፈት፡ ሀገር፤ በሠርቀ፡ ዛቲ፡ ዕለት፡ ኮነት፡ ላዕሌየ፡ እደ፡ እግዚአብሔር፡ ወወሰደኒ፡ ህየ። በራዕየ፡ አምላክ፡ ወሰደኒ፡ ውስተ፡ ምድረ፡ እስራኤል፤ ወአውረደኒ፡ ውስተ፡ ደብር፡ ዘነዋህ፡ ጥቀ፡ ወዲቤሁ፡ ከመ፡ ሕንፃ፡ ሀገር፡ እምዓዜብ። ወአብአኒ፡ ህየ፡ ወናሁ፡ ብእሲ፡ ዘርእየቱ፡ ከመ፡ ርእየተ፡ ብርት፡ ወሐብለ፡ አጌ፡ ው

p. 213

ስተ፡ እዴሁ፡ ወሕለተ፡ ዘዓቅም፤ ወውእቱ፡ ይቀውም፡ በአንቀጽ። ወይቤለኒ፡ ውእቱ፡ ብእሲ፡ ወልደ፡ እጓለመሕያው፡ ርኢ፡ በአዕይንቲከ፡ ወሰማዕ፡ በዕዘኒከ፡ ወሢም፡ ልበከ፡ በኵሉ፡ ዘአነ፡ አርእየከ፡ እስመ፡ ከመ፡ አርኢከ፡ መጻእከ፡ ዝየ፤ ወአግህጽ፡ ኵሉ፡ ዘአንተ፡ ትሬኢ፡ ለቤተ፡ እስራኤል። ወናሁ፡ ሐፁር፡ እምአፍአሁ፡ ለቤት፡ ዓውደ፡ ዓውዱ፤ ወበእደ፡ ዝኩ፡ ብእሲ፡ ሕለት፡ ዘዓቀም፡ ሰሱ፡ ዕመታት፡ በዕመት፡ ወጥፍሕ፡ ወመጠነ፡ ርኅበ፡ ሕንፃ፡ ፩ደ፡ ሕለተ፡ ወቆሞኒ፡ ፩ደ፡ ሕለተ። ክፍል፡ ወቦአ፡ ውስተ፡ አንቀጽ፡ ዘገጹ፡ ፍኖተ፡ ጽባሕ፡ ወዓርገ፡ በመዓርጊሁ፤ ወመጠነ፡ ርኅበ፡ መድ(ረክ፡ ዘአንቀጽ፡ ፩ደ፡ ህለተ፡ ወርኅበ፡ መድ)ረከ፡ ካልእ፡ ፩ደ፡ ሕለተ፡ ርኅቦ። ወኑኁ፡ ለትሔ፡ ፩ዱ፡ ሕለት፡ ወርኅቡ፡ ፩ዱ፡ ሕለት፡ ወማዕከለ፡ ትሔያት፡ ፭ዕመት፤ ወመድረ

p. 214

ከ፡ አንቀጽ፡ ቅሩበ፡ ዑላም፡ ዘአንቀጽ፡ እምውስጥ፡ ፩ሕለት። ወመጠነ፡ ዑላመ፡ ዘአንቀጽ፡ እምውስጥ፡ ፩ደ፡ ሕለተ። ወሠፈረ፡ ዑላመ፡ ዘአንቀጽ፡ ፰ተ፡ ዕመተ፡ ወኤላው፡ ካዕበ፡ ዕመት፤ ወዑላም፡ ዘአንቀጽ፡ እምውስጥ። ወትሔያተ፡ አንቀጽ፡ ዘፍኖተ፡ ጽባሕ፡ ሠለስቱ፡ እምለፌ፡ ወሠለስቱ፡ እምለፌ፡ ወለሠለስቲሆሙ፡ ፩ዱ፡ ዓቅም፤ ወለዔሊም፡ ፩ዱ፡ መስፈርት፡ እምለፌ፡ ወእምለፌ። ወሠፈረ፡ ርኅበ፡ (ኆኅተ)፡ አንቀጽ፡ አሠርተ፡ ዕመተ፤ ወኑኃ፡ አንቀጽ፡ ፲ተ፡ ወ፫ተ፡ ዕመተ። ወጽንፍ፡ በገጸ፡ ትሔያት፡ አሐቲ፡ ዕመት፡ ወአሐቲ፡ ዕመት፡ ጽንፍ፡ እምለፌ፤ ወትሒ፡ ሰሱ፡ ዕመት፡ እምለፌ፡ ወሰሱ፡ ዕመት፡ እምለፌ። ወሠፈረ፡ አንቀጸ፡ እምናሕሰ፡ ትሔ፡ እስከ፡ ናሕስ፡ ርኅቡ፡ እሰራ፡ ወ፭ቱ፡ ዕመት፤ አንቀጽ፡ ቅድመ፡ አንቀጽ። ወገብሮ፡ ለኤሊም፡ ፺ዕ

p. 215

መተ፤ ወኀበ፡ አዕማደ፡ ዓፀድ፡ ዘአንቀጽ፡ በኵሉ፡ ዓውዱ። ወበገጸ፡ አንቀጽ፡ ዘምዕታው፡ ላዕለ፡ ገጸ፡ ዑላም፡ ዘአንቀጽ፡ ውሢጠ፤ ፶ዕመት። ወለትሔያት፡ መሣክው፡ ኅቡዓት፡ ወለኤሌሄም፡ እምውሣጤ፡ አንቀጽ፡ በኵሉ፡ ዓውዱ፡ ወከማሁ፡ ለኤላሙት፤ ወመሣክው፡ በኵሉ፡ ዓውዱ፡ እምውሥጥ፡ ወኀበ፡ አዕማድ፡ ፀበራት። ክፍል። ወአብዓኒ፡ ውስተ፡ ዓፀድ፡ ፀናፊ፡ ወናሁ፡ ኤስኬዴሬያት፡ ወጸፍጸፍ፡ ግቡር፡ ለዓፀድ፡ በኵሎ፡ ዓውዱ፤ ወኅበ፡ ጸፍጻፍ፡ ፴፡ ኤስኬዴሬያት። ወጸፍጸፍ፡ ኀበ፡ መትከፍተ፡ አናቅጽ፡ በአንፃረ፡ ኑኆን፡ ለአናቅጽ፤ ጸፍጸፍ፡ ታሕታዊ። ወሠፈረ፡ ርኅቦ፡ እምገጸ፡ አንቀጽ፡ ታሕታዊ፡ እስከ፡ ገጸ፡ አንቀጽ፡ ውሣጢ፡ እምአፍኣ፡ ፻ተ፡ በዕመት፤ ዘመንገለ፡ ጽባሕ፡ ወሰሜን። ክፍል፡ ወአንቀጽ፡ ዘገጸፍኖተ፡ ሰሜ

p. 216

ን፡ እንተ፡ ዓፀድ፡ ጸናፊ፤ ሠፈረ፡ ኑኆ፡ ወርኅቦ። ወትኄያቲሁ፡ ፫እምለፌ፡ ወ፫ቱ፡ እምለፌ፡ ወኤላው፡ ወኤላማው፡ ኮነ፡ በዓቅመ፡ አንቀጽ፡ ቀዳማዊ፤ ኑኁ፡ ፶ዕመት፡ ወርኅቡ፡ ፳ወ፭ቱ፡ በዕመት። ወመሣክዊሁ፡ ወኤላማው፡ ወፀበራቲሁ፡ ከመ፡ ስፍረ፡ አንቀጽ፡ ዘገጹ፡ ፍኖተ፡ ጽባሕ፤ ወየዓርጉ፡ ቦቱ፡ በ፯መዓርግ፡ ወኤላማው፡ ቅድሜሆሙ። ወአንቀጸ፡ ዓጸድ፡ ውሣጢ፡ አንጸረ፡ አንቀጽ፡ በሰሜን፡ ወበጽባሕ፤ ወሠፈረ፡ እምአንቀጽ፡ እስከ፡ አንቀጽ፡ ፻ተ፡ በዕመት። ክፍል፡ ወወሰደኒ፡ ፍኖተ፡ ደቡብ፡ ወናሁ፡ አንቀጽ፡ ፍኖተ፡ ደቡብ፤ ወሠፈረ፡ ኤላወ፡ ወኤላማወ፡ ከመ፡ ሥፍረ፡ እሉ። ወሎቱ፡ መሣክው፡ ወ(እ)ኤላማው፡ በኵሉ፡ ዓውዱ፡ ዘከመ፡ መሣክዊሆሙ፡ ለእሉ፤ ኑኁ፡ ፶ዕመት፡ ወርኅቡ፡ ፳ወ፭ቱ

p. 217

ዕመት። ወ፯መዓርግ፡ መዓርጊሁ፡ ወኤላማው፡ ቅድሜሆሙ፤ ወሎቱ፡ ጸባራት፡ ፩እምለፌ፡ ወ፩እምለፌ፡ ኀበ፡ ኤሳው። ወለዓፀድ፡ ውሣጢ፡ አንቀጽ፡ ፍኖተ፡ ደቡብ፤ ወሠፈረ፡ እምአንቀ(ጽ)፡ እስከ፡ አንቀጽ፡ (ፍኖተ፡ ደቡብ)፡ ፻ተ፡ በዕመት። (ክፍ)፡ ወአብአኒ፡ ውስተ፡ ዓፀድ፡ ውሣጢ፡ አንተ፡ አንቀጸ፡ ደቡብ፤ ወሠፈረ፡ አንቀጸ፡ ደቡብ፡ በአምጣነ፡ እሉ። ወትሔያቲሁ፡ ወኤሳው፡ ወኢላማው፡ በአምጣነ፡ እሉ፡ ወሎቱ፡ መሣክው፡ ወ(ለ)ኤላማው፡ በኵሉ፡ ዓውዱ፤ ኑኁ፡ ፶ዕመት፡ ወርኅቡ፡ ፳ወ፭ዕመት። ወበኵሉ፡ ዓውዱ፡ ኤላሙት፤ ኑኁ፡ ፳ወ፭ዕመት፡ ወ(ር)ኅቡ፡ ፭ዕመት። ወኤላማው፡ ውስተ፡ ዓፀድ፡ ጸናፊ፡ ወኀበ፡ ኤሳው፡ ፀበራት፤ ወማዓርጊሁ፡ ፰መዓርጋት። ክፍል፡ ወአብአኒ፡ ውስተ፡ ዓፀድ፡ ውሣጢ፡ ፍኖተ፡ ጽባሕ፤ ወሠፈረ፡ አ

p. 218

ንቀጸ፡ በአምጣነ፡ እሉ። ወትሔያቲሁ፡ ወኤላው፡ ወኤላማው፡ ከመ፡ ሥፍረ፡ እሉ፡ ውሎቱ፡ መሣክው፡ ወ(ለ)ኤላማው፡ በኵሉ፡ ዓውዱ፤ ኑኁ፡ ፶ዕመት፡ ወርኅቡ፡ ፳ወ፭ዕመት። ወኤላማው፡ ለዓፀድ፡ ፀናፊ፡ ወኀበ፡ ኤላው፡ ፀበራት፡ እምለፌ፡ ወእምለሬ፤ ወመዓርጊሁ፡ ፲መዓርጋት። ክፍል። ወአብአኒ፡ ውስተ፡ አንቀጸ፡ ሰሜን፤ ወሰፈረ፡ ከመ፡ ሥፍረ፡ እሉ። ትሔያቲሁ፡ ወኤላው፡ ወኤላማው፡ ወመሣክው፡ ቦቱ፡ በኵሉ፡ ዓውዱ፤ ኑኁ፡ ፶ዕመት፡ ወርኅቡ፡ ፳ወ፭ዕመት። ወኤላማው፡ ውስተ፡ ዓፀድ፡ ጸናፊ፡ ወኀበ፡ ኤላው፡ ጸበራት፡ እምለፌ። ወእምለፌ፤ ወመዓርጊሁ፡ ፲መዓርጋት። ወኀበ፡ ኤሊም፡ ዘአናቅጽ፡ ኤስኬዲሬ፡ ወኆኅት፤ ህየ፡ የሐፅቡ፡ መሥዋዕተ። ወበዑላም፡ ዘአንቀጽ፡ ፪ማዕዶት፡ እምለፌ፡ ወ፪ቱ፡ ማዕዳት፡ እ

p. 219

ምለፌ፤ ከመ፡ ይኅርዱ፡ ኀቤሆሙ፡ ወሥዋዕተ፡ ዘበእንተ፡ ኃጢአት፡ ወገስሐ። ወኀበ፡ መትከፍ፡ እምአፍ(አ)ሁ፡ ለመዓርግ፡ በኆኅተ፡ አንቀጽ፡ ሰሜናዊ፡ ፪ማዕዳት፤ ወኀበ፡ መትከፍ፡ ካልእ፡ እንተ፡ ዑላም፡ ዘአንቀጽ፪ማዕዳት። ፬ቱ፡ ማዕዳት፡ እምለፌ፡ ወ፬ማዕዳት፡ እምለፌ፤ በመትከፍተ፡ አንቀጽ፡ ፰ማዕዳት፡ እለ፡ ይጠብሑ፡ ዲቤሆሙ። {…}ወ፬ቱ፡ ማዕዳተ፡ ወሥዋዕት፡ አዕባን፡ ውቁራት፡ ኑኁ፡ አሐቲ፡ ዕመት፡ ወመንፈቅ፡ ወርኅቡ፡ አሐቲ፡ ዕመት፤ (ወመንፈቅ)፡ ወያነብሩ፡ ዲቤሆሙ፡ ንዋዮሙ፡ በዘይጠብሑ፡ መሥዋዕተ፡ ወቁርባነ። ወከናፍሪሆሙ፡ ፩ዱ፡ ጥፍሕ፡ ሙካኒም፡ እንተ፡ ውሥጥ፡ በኵሉ፡ ዓውዱ፤ ወዲበ፡ ማዕዳት፡ ሥጋ፡ ዘቍርባን። ወእምአፍአሁ፡ ለአንቀጽ፡ ውሣጢ፡ ኤስኬዴሬያተ፡ ኃለይት፡ ውስተ፡

p. 220

ዓፀድ፡ ውሣጢ፡ ኀበ፡ መትከፍተ፡ አንቀጽ፡ ሰሜናዊ፡ ወገጾሙ፡ ፍኖተ፡ ደቡብ፤ ወ፩ኀበ፡ መትከፍት፡ አንቀጽ፡ ጽባሐዊ፡ ዘገጸ፡ ፍኖተ፡ ሰሜን። ወይቤለኒ፤ ዛቲ፡ ኤስኬዲሬ፡ ዘገጸ፡ ፍኖተ፡ ደቡብ፡ ለካህናት፡ እለ፡ የዓትዑ፡ ሥርዓተ፡ ቤት። ወኤስኬዴሬ፡ ዘገጸ፡ ፍኖተ፡ ሰሜን፡ ለካህናት፡ እለ፡ የዓቅቡ፡ ሥርዓተ፡ ምሥዋዕ፤ ወእሙንቱ፡ ደቂቀ፡ ሳዶቅ፡ እለ፡ ይቀብርዎ፡ ለእግዚአብሔር፡ እምደቂቀ፡ ሌዊ፡ ይትለአክዎ። ወሠፈረ፡ ዓፀደ፡ ኑኁ፡ ፻በዕመት፡ ወግድሙ፡ ፻በዕመት፡ መርብዕተ፤ ወምሥዋዕ፡ በቅድመ፡ ቤት። ክፍል፡ ወአብዓኒ፡ ውስተ፡ ዑላም፡ ዘቤት፡ ወሠፈፎ፡ ሰኤል፡ ዘዑላም፡ ሐምስ፡ በዕመት፡ እምለፌ፡ ወሐምስ፡ በዕመት፡ እምለፌ፤ ወርኀበ፡ አንቀጽ፡ ፫ቱ፡ ዕመት፡ እምለፌ፡

p. 221

ወ፫እመት፡ እምለፌ። ወኑኁ፡ ለዑላም፡ ፳አመተ፡ ወርኅቡ፡ ፲ወ፩ዕመት፡ ወበመዓርግ፡ ዘየዓርጉ፡ ውስቴቱ፤ ወኀበ፡ ኤሊም፡ አዕማድ፡ ፩እምለፌ፡ ወ፩፡ እምለፌ።

p. 222

**ምዕራፍ፡-፵፩**

ወአብኣኒ፡ ውስተ፡ ጽርሕ፡ ወመጠኖ፡ ለኤሊም፡ ሰሱ፡ ዕመት፡ ርኅቡ፡ እምለፌ፡ ወሰሱ፡ እመት፡ ርኅቡ፡ እምለፌ፡ ርኅበ፡ ኦሄል። ወርኅበ፡ ኆኅቱ፡ ፲ቱ፡ ዕመት፡ ወመትከፍተ፡ ኆኅት፡ ፭ቱ፡ ዕመት፡ እምለፌ፡ ወ፭ቱ፡ ዕመት፡ እምለፌ፤ ወሠፈረ፡ ኑኆ፡ ፵ዕመተ፡ ወርኅቦ፡ ፳ዕመተ። ክፍል። ወቦአ፡ ውሣጢተ፡ ወሠፈሮ፡ ለኤልዞኆኅት፡ ካዕበ፡ ዕመት፤ ወኆኅቱሂ፡ ስሱ፡ ዕመት፡ ወርኀበ፡ ኆኅት፡ ፯ቱ፡ ዕመት። ወሠፈረ፡ ኑኆ፡ ፳ዕመተ፡ ወርኀቦ፡ ፳ዕመተ፡ ኀበ፡ ገጸ፡ ጽርሕ፤ ወይቤለኒ፡ ዝንቱ፡ ቅ

p. 223

ድስተ፡ ቅዱሳን። ወሠፈረ፡ ዓረፍ፡ ቤት፡ ፯ዕመተ፡ ወርኅበ፡ ገቦሁ፤ ወርኅበ፡ ገቦሁ፡ ፬ተ፡ ዕመተ፡ በኵሉ፡ ዓውዱ፡ ለቤት፡ ዓውደ። ወገበዋቲሁ፡ ገቦ፡ ኀበ፡ ገቦ፡ ሥልስ፡ ወ፬፡ ምዕራት፡ ወበዋዕያን፡ በዓረፍተ፡ ቤቱ፡ ለገበዋት፡ በኵሉ፡ ዓውዱ፡ ከመ፡ ይኩኑ፡ እኁዛነ፤ ወኢኮኑ፡ እኁዛነ፡ በዓረፍተ፡ ቤት። ወርኅቡ፡ የዓውድ፡ መልዕልተ፡ ወልዕልቶሙ፡ ለገባዋት፡ እስመ፡ ዓውደ፡ ቤት፡ ይትሌዓል፡ ላዕለ፡ ዓውደ፡ ዓውዱ፡ ለቤት፡ ወበእንተዝ፡ ርኅበ፡ ቤት፡ እምላዕሉ፤ ወእምታሕቱ፡ ያዓርግ፡ ኀበ፡ መልዕልተ፡ በማዕከሉ። ወርኢኩ፡ ለቤት፡ ልዕልናሁ፡ በኵሉ፡ ዓውዱ፡ ወመሠረተ፡ ገበዋት፡ ምሉዓ፡ ሕለት፡ ስድስ፡ በዕመት፡ ዐቢይ። ወርኅበ፡ ዓረፍት፡ ዘገበዋት፡ እምአፍአ፡ ሐምስ፡ በዕመት፤ ወዘሙ

p. 224

ናሃ፡ ቤት፡ በገበዋተ፡ ቤት። ወማዕከለ፡ ኤስኬዴሬያት፡ ርኅቡ፡ ፳በዕመት፡ የዓውዶ። {.}ለቤት፡ ዓውደ፡ ዓውዱ። ወኆኅተ፡ ገቦ፡ ለሙናሐ፡ አሐቲ፡ ኆኅት፡ ፍኖተ፡ ሰሜን፡ ወአሐቲ፡ ኆኅተ፡ ለደቡብ፤ ወርኅበ፡ መካነ፡ ሙናሕ፡ ሐምስ፡ በዕመት፡ ዓውደ፡ ዓውዱ። ክፍል፡ ወንድቅ፡ ዘበገጸ፡ መካን፡ ብዑድ፡ መንገለ፡ ፍኖተ፡ ባሕር፡ ርኅቡ፡ ፸ዕመት፡ ወርኅበ፡ ዓረፍቱ፡ ለንድቅ፡ ሐምስ፡ በዕመት፤ ወኑኁ፡ ፺በዕመት። ወሠፈረ፡ ኑኆ፡ ለቤት፡ ፻ተ፡ በዕመት፤ ወኑኆ፡ ለመካን፡ ብዑድ፡ ወአንድቅ፡ ወዓረፋቲሁ፡ ፻ተ፡ በዕመተ። ወርኅበ፡ ገጸ፡ ቤት፤ ወመካን፡ ብዑድ፡ እምጽባሕ፡ ፻ተ፡ በዕመት። ወሠፈረ፡ ኑኆ፡ ለንድቅ፡ ዘበገጸ፡ መካን፡ ብዑድ፡ ዘእምድኅሬሁ፡ ወአቲቄይሃ፡ እምለፌ፡ ወእምለፌ፡ {ወእምለፌ}፡ ፻ተ፡ በዕመት፤ ወጽርሕ፡ ው

p. 225

ሣጢተ፡ ወዑላም፡ ጸናፊት። መጻርከ፡ ወመሣከው፡ ኅቡዓት፡ ወአ(ዕ)ማድ፡ ዓውዶሙ፡ ለ፫ቲሆሙ፡ አንፃረ፡ መድረክ፡ ወዕሌዳተ፡ ዕፅ፡ በኵሉ፡ ዓውዱ፤ እምድር፡ እስከ፡ መሣክው፡ ወመሣክዊሁኒ፡ ልቡጣት። እምላዕለ፡ ኆኅት፡ ወእስከ፡ ቤት፡ ውሣጢት፡ ወበአፍአ፡ ወኀበ፡ ኵሉ፡ ዓረፍት፡ ዓውደ፡ ዓውዱ፡ በውሥጥ፡ ወበአፍአ፡ ዕሩይ። ወግሉፋን፡ ኪሩቤል፡ ወፀበራት፤ ወፀበርት፡ ማዕከለ፡ ኪሩብ፡ ወኪሩብ፤ ወለኵሉ፡ ኪሩብ፡ ፪ቱ፡ ገጻት። ገጸ፡ ሰብእ፡ ኀበ፡ ፀበርት፡ እምለፌ፡ ወገጸ፡ አንበሳ፡ ኀበ፡ ፀበርት፡ እምለፌ፤ ግሉፍ፡ ዲበ፡ ኵሉቤት፡ በኵሉ፡ ዓውዱ። እምድር፡ እስከ፡ ላዕለ፡ ኆኅት፡ ግሉፋን፡ ኪሩቤል፡ ወፀበራት፤ በዓረፍተ፡ ጽርሕ። ወጽርሐ፡ ሚዙዛት፡ ርቡዕ፤ ወገጸ፡ መቅደስ፡ አርአያ፡ ከ

p. 226

መ፡ ርእየቱ፨ ወምሥዋዕ፡ ዘዕፅ፡ ሥልስ፡ በዕመት፡ ቆሙ፡ ወኑኁ፡ ካዕበ፡ ዕመት፡ ወሎቱ፡ ማዕዘንት፡ ወኑኁ፡ ወዓረፍቱ፡ ዘዕፅ፤ ወይቤለኒ፡ ዛቲ፡ ማዕድ፡ ዘቅድመ፡ እግዚአብሔር። ወ፪ቱ፡ መዓፁት፡ ለጽርሕ፡ ወለመቅድስ። ወ፪መዓፁት፡ ለመዓፁት፤ ወየዓውዱ፡ በበ፪ቱ፡ ፪መዓፁት፡ ለአሐቲ፡ ማዕፆ፡ ወ፪ቱ፡ መዓፁት፡ ለደኃሪት፡ ወግሉፋን፡ ላዕሌሆሙ፡ ላዕለ፡ መዓፁተ፡ ጽርሕ፡ ኪሩቤል፡ ወፀበራት፡ ከመ፡ ግሉፋን፡ በዓረፍት፤ ወግዘፈ፡ ዕፅ፡ ኀበ፡ ገጸ፡ ዑላም፡ እምአፍአ። ወመሣክው፡ ኅቡዓት፡ ወፀበራት። እምለፌ፡ ወእምለፌ፡ ኀበ፡ መትከፈ፡ ዑላም፤ ወገፃዋተ፡ ቤት፡ ወሐፁቢም።

**ምዕራፍ፡-፵፪**

ወአውጽአኒ፡ ውስተ፡ ዓፀድ፡ ፀናፊ፡ ወወሰደኒ፡ ፍኖተ፡ ሰሜን፤ ወእብአኒ፡ ውስተ፡ ኤስ

p. 227

ኬዴሬ፡ ዘበገጸ፡ መካን፡ ብዐድ፡ ወዘቅድመ፡ ሕንፃ፡ ኀበ፡ ሰሜን። ወኀበ፡ ገጾ፡ ኑኅ፡ ዘ፻ት፡ በእመት፡ አንቀጸ፡ ሰሜን፤ ወርኅቡ፡ ፶ዕመት። ቅድመ፡ ፳ዘዓጸድ፡ ውሣጢ፡ ወቅድመ፡ ጸፍጸፍ፡ ዝዓጸድ፡ ጸናፊ፤ አቲቅ፡ ኀበ፡ ገጸ፡ አቲቅ፡ በበ፫ቱ። ወበቅድመ፡ ኤስኬዴሬ፡ ምሕዋር፡ ፲ዕመት፡ ወኀበ፡ ውሣ(ጢ)ት፡ ፍኖት፡ አሐቲ፡ ዕመት፤ ወኃዋኅዊሆሙ፡ ለሰሜን። ወኤስኬዴሬያት፡ ሉዓላውያት፡ ሕፁራት፤ እስመ፡ ንዑሳት፡ አብያቲሆን፡ እምእላ፡ እምታሕታውያት፡ ሕንፃ፡ ወእማዕከላውያት፨ እስመ፡ መሥልስት፡ እማንቱ፡ ወአልቦን፡ አዕማድ፡ ከመ፡ አዕማደ፡ ዓፀድ፤ በእንተዝ፡ ጸባባት፡ እምታሕታውያት፡ ወእማዕከላውያት፡ እምድር። ወጌዴር፡ ዘአፍአ፡ አንጻረ፡ ኤስኬዴሬያት፡ ፍኖተ፡ ዓፀድ፡ ጸናፊ፡ ኀበ፡ ገ

p. 228

ጸ፡ ኤስኬዴሬያት፤ ኑኁ፡ ፶ዕመት። እስመ፡ ኑኆን፡ ለኤስኬዴሬያት፡ ዘዓፀድ፡ ጸናፊ፡ ፶በዕመት፡ ወናሁ፡ ላዕለ፡ ገጸ፡ ጽርሕ፡ ፻በዕመት። ወእምታሕተ፡ እሉ፡ ኤስኬዴሬያት፤ ሙባእ፡ እምጽባሕ፡ ዘያበውእ፡ ህየ፡ እምዓፀድ፡ ፀናፊ። ወበርኅበ፡ ጌዴር፡ ዘዓጸድ፡ ፍኖተ፡ ጽባሕ፡ ኀበ፡ ገጸ፡ መካን፡ ብዑጽ፡ ወኀበ፡ ገጸ፡ ንድቅ፡ ኤስኬዴሬያት። ወፍኖት፡ ቅድሜሆሙ፡ ከመ፡ አርአያ፡ ኤስኬዴሬ፡ ዘመንገለ፡ ሰሜን፡ በከመ፡ ኑኆን፡ ከማሁ፡ ርኅቦን፤ ወኵሉ፡ ሙፃዒሆን፡ ወሥርዓቶን፡ ወኆኅቶንሂ። ወከመ፡ ሐዋኅወ፡ ኤስኬዴሬ፡ ዘመንገለ፡ ይቡብ፡ ኆኅት፡ በርእሰ፡ ፍኖት፤ ወፍኖት፡ በገጸ፡ ጌዴር፡ ርቱዕ፡ ፍኖት፡ ዘያበውዕ፡ እምጽባሕ። ክፍል። ወይቤለኒ፡ ኤስኬዴሬያተ፡ ሰሜን፡ ወኤስኬዴሬያተ፡ ደቡብ፡ ዘበገጸ፡ መካን፡ ብዑጽ፡

p. 229

ኤስኬዴሬያት፡ ቅዱሳቶ፡ እማንቱ፡ ኀበ፡ ይበልሁ፡ ካህናት፡ እለ፡ ቅሩባን፡ ለእግዚአብሔር፡ ቅዱሰ፡ ቅዱሳን፤ ህየ፡ ያንብሩ፡ ቅድስተ፡ ቅዱሳን፡ ዘመሥዋዕት፡ ወዘኃጢአት፡ ወዘንስሐ፡ እስመ፡ መካን፡ ቅዱስ፨ ወሶበ፡ ይበውዑ፡ ካህናት፡ ኢይፃዑ፡ እመቅደስ፡ ኀበ፡ ዓፀድ፡ ጸናፊ፡ ወህየ፡ ያንብሩ፡ አልባሲሆሙ፡ እለ፡ ይትለአኩ፡ ቦሙ፡ እስመ፡ ቅዱሳን፡ እሙንቱ፤ ወይልበሱ፡ አልባሲሆሙ፡ ካልአተ፡ ወይቅረቡ፡ ኀበ፡ ሕዝብ። ክፍል፨ ወፈጸመ፡ መጥኖ፡ ቤት፡ ውሣጢ፡ ወአውጽአኒ፡ ፍኖተ፡ አንቀጽ፡ ዘገጹ፡ ፍኖተ፡ ጽባሕ፤ ወመጠነ፡ ዓውደ፡ ዓውደ፡ ዓውዱ። ወሠፈረ፡ ነፋሰ፡ ጽባሕ፡ በሕለት፡ ዘዓቅም፤ ፭፻ተ፡ ሕለተ፡ በሕለተ፡ መሥፈርት፡ ዓውዶ። ወሰፈረ፡ ነፋሰ፡ ሰሜን፡ ፲፭፻ተ፡ ህለተ፡ ባሕለ

p. 230

ተ፡ መሥፈርት፡ ዓውዶ። ወሰፈረ፡ ነፋስ፡ ደ(ቡብ፡ ፲፭ተ፡ ሕለተ፡ በሕለተ፡ መሥፈርት። ወዖደ፡ ኀበ፡ ነፋሰ፡ ባሕ)ር፤ ወመጠነ፡ ፭፻ተ፡ ሕለተ፡ በሕለተ፡ መሥፈርት። ወሠፈሮ፡ እም፡ ፬ነፋሳት፡ ወቦዓረፍት፡ በኵሉ፡ ዓውዱ፡ ኑኁ፡ ፭፻ወግድሙ፡ ፭፻፤ ከመ፡ ይፍልጥ፡ ማዕከለ፡ ቅዱስ፡ ወሁል።

**ምዕራፍ፡-፵፫**

ወወሰደኒ፡ ኀበ፡ አንቀጽ፤ አንቀጽ፡ ዘይኔጽር፡ ፍኖተ፡ ጽባሕ። ወናሁ፡ ስብሐተ፡ አምላከ፡ እስራኤል፡ መጽአ፡ እምፍኖተ፡ ጽባሕ፤ ወቃሉ፡ ከመ፡ ቃለ፡ ማይ፡ ብዙኅ። ወምድር፡ በርሃት፡ እምስብሐቲሁ። ወራዕዩ፡ ከመ፡ ራዕይ፡ ዘርኢኩ፡ ወከመ፡ ራዕይ፡ ዘርኢኩ፡ ሶበ፡ መጻእኩ፡ ለእጥፍእ፡ ሀገር፡ ወእርእያሁ፡ ከመ፡ ራእይ፡ ዘርኢኩ፡ በፈለገ፡ ኮቦር፤ ወወደቁ፡ በገጽየ። ወቦአ፡ ስብሐተ፡ እግዚአብሔር፡ ውስተ፡

p. 231

ቤት፤ እምፍኖተ፡ አንቀጽ፡ ዘገጹ፡ ፍኖተ፡ ጽባሕ። ወነሥአኒ፡ መንፈስ፡ ወአብአኒ፡ ውስተ፡ ዓፀድ፡ ውሣጢ፤ ወናሁ፡ ስብሐተ፡ እግዚአብሔር፡ መልዐ፡ ቤተ። ወሰማዕኩ፡ ዘይትናገረኒ፡ እምቤት፤ ወዝኩ፡ ብእሲ፡ ሀሎ፡ ይቀውም፡ ኀቤየ። ወይቤለኒ፡ ወልደ፡ እጓለመሕያው፡ መካነ፡ መንበርየ፡ ወመካነ፡ መክየደ፡ አገርየ፡ ዘአሐድር፡ ህየ፡ ማዕከለ፡ ደቂቀ፡ እስራኤል፡ ለዓለም፤ ወኢያርኩሱ፡ እንከ፡ ቤተ፡ እስራኤል፡ ስመ፡ መቅደስየ፡ እሙንቱ፡ ወነገሥቶሙ፡ በዝሙቶሙ፡ ወበበድነ፡ ነገሥቶሙ፡ ወበማሆሙ። ሶበ፡ ረሰዩ፡ መድረኮሙ፡ ኀበ፡ መድረክየ፡ ወራግዛቲሆሙ፡ ኀበ፡ ራግዛትየ፡ ወዓረፍተ፡ ማዕከሌየ፡ ወማዕከሎሙ፤ ወአርኰሱ፡ ስመ፡ መቅደስየ፡ በርኵሶሙ፡ ዘገብሩ፡ ወአሕለቅዎሙ፡ በመዓትየ።

p. 232

ይእዜሰ፡ ያርኅቁ፡ ዝሙቶሙ፡ ወበድነ፡ ነገሥቶሙ፡ እምኔየ፤ ወአኅድር፡ ማዕከሎሙ፡ ለዓለም። ክፍል። ወአንተ፡ ወልደ፡ እጓለ፡ መሕያው፡ አግኅድ፡ ሎሙ፡ ለቤተ፡ እስራኤል፡ ዘንተ፡ ቤተ፡ ወይትኃፈሩ፡ እምኃጣውኢሆሙ፤ ወይመጥኑ፡ አምሳሊሁ። ወለእመ፡ ተኃፍሩ፡ እምኵሉ፡ ዘገብሩ፡ አይድዖሙ፡ ሥዕለ፡ ዝንቱ፡ ቤት፡ ወአምሳሊሁ፡ ወሙባእቲሁ፡ ወሙፃዓቲሁ፡ ወኵሎ፡ ሥዕሎ፡ ወኵሎ፡ ሥርዓቶ፡ ወኵሎ፡ ሕጎ፡ ወጸሐፎ፡ በቅድሜሆሙ፤ ወይዕቀቡ፡ ኵሎ፡ ሥዕሎ፡ ወትእዛዘ፡ ወይግበርዎ። ዛቲ፡ ይእቲ፡ ሕጉ፡ ለቤት፡ ዘዲበ፡ ርእሰ፡ ደብር፤ ወኵሉ፡ ጽንፉ፡ ዓውደ፡ ዘየዓውድ፡ ቅዱሰ፡ ቅዱሳን፡ ናሁ፡ ዝንቱ፡ ሕጉ፡ ለቤት። ክፍል። ወእሉ፡ አምጣናተ፡ ምሥዋዕ፡ በዕመታት፡ ዕመቱኒ፡ ዕመት፡

p. 233

ወጥፍሕ፤ ወሔቀ፡ ዕመት፡ ወርኅቡ፡ ዕመት፡ ወጽንፉ፡ ኀበ፡ ከንፈር፡ በዓውዱ፡ ፩ዱ፡ ስዝር፡ ወዝቆሙ፡ ለምሥዋዕ። ወእምሕፅነ፡ ምድር፡ እስከ፡ ሕዋር፡ ታሕታዊት፡ ፪ቱ፡ ዕመት፡ ወርኅቡ፡ ፩ዱ፡ ዕመት፤ ወእምሕዋር፡ ነዓስ፡ እስከ፡ ሕዋር፡ ዓባይ፡ ፬ቱ፡ ዕመት፡ ወርኅቡ፡ ዕመት። ወሐሐርኤል፡ ፬ቱ፡ ዕመት፤ ወእምሐአረኤል፡ እስከ፡ ላዕል፡ ፬ዓቅርንት። ወኑኁ፡ ለኀአሪኤል፡ ፲ወ፪ቱ፡ ወርኅቡ፡ ፲ወ፪ቱ፤ ርቡዕ፡ ኀበ፡ ፬ርቡዓቲሁ። ወኑኁ፡ ለሕዋር፡ ፲ወ፬ቱ፡ ወርኅቡ፡ ፲ወ፬ቱ፡ ኀበ፡ ፬ቱ፡ ርቡዓቲሁ፤ ወጽንፍ፡ የዓውዶ፡ መንፈቀ፡ ዕመት፡ ወሔቅ፡ ሎቱ፡ ዕመት፡ በዓውዱ፡ ወመልዕልቲሁ፡ ገጸ፡ ጽባሕ። ክፍል። ወይቤለኒ፡ ወልደ፡ እጓለመሕያው፡ ከመዝ፡ ይቤ፡ አዶናይ፡ እግዚአብሔር፡ እሉ፡ ሥርዓታ

p. 234

ተ፡ ምሥዋዕ፡ በዕለተ፡ ተገብረ፤ ከመ፡ ያዕርጉ፡ ላዕሌሁ፡ መሥዋዕተ፡ ወይንዝኁ፡ ደመ፡ ላዕሌሁ። ወተሁቦሙ፡ ለካህናት፡ ለሌዋውያን፡ እለ፡ እሙንቱ፡ እምዘርአ፡ ሳዶቅ፡ እለ፡ ቅሩባን፡ ኀቤየ፡ ይቤ፡ አዶናይ፡ እግዚአብሔር፡ ከመ፡ ይትለአኩኒ፤ ተይፈነ፡ ወልደ፡ ላህም፡ ለኃጢአት። ወትነሥእ፡ እምደሙ፡ ወትወድዮ፡ ዲበ፡ ፬ቱ፡ ዓቅርንቲሁ፡ ወኀበ፡ ፬ገጻተ፡ ሕዋር፡ ወኀበ፡ ጽንፈ፡ ዓውዱ፤ ወታነጽሖ፡ ወታስተ{.}ሰርዮ። ወትነሥእ፡ ተይፈነ፡ ዘኃጢአት፤ ወታውዕዮ፡ በመካነ፡ ቤት፡ እምአፍአሁ፡ ለመቅደስ። ወበሰኑይ፡ ዕለት፡ ታቄርብ፡ ሐርጌ፡ እምነ፡ ዓጣሊ፡ ንጹሐ፡ ለኃጢአት፤ ወያነሥኡ፡ ምሥዋዓ፡ በከመ፡ አንጽሑ፡ በላህም። ወሶበ፡ ፈጸምከ፡ አንጽሖ፤ ታቄርብ፡ ተይፈነ፡ ወልደ፡ ላሕም፡ ንጹሐ፡ ወበሐ

p. 235

ኰ፡ እምነ፡ አባግዕ፡ ንጹሐን። ወታቄርቦሙ፡ ቅድመ፡ እግዚአብሔር፤ ወይወድዩ፡ ካህናት፡ ጼወ፡ ላዕሌሆሙ፡ወያዓርጉ፡ኪያሆሙ፡መሥዋዕተ፡ለእግዚአብሔር፡ሰቡ{………………………………………………………………………………….(ዓ፡ መዋዕለ፡ ትገብር፡ ሐርጌ፡ በእንተ፡ ኃጢአት፡ ለለዕለት፤ ወተይፈነ፡ ወልደ፡ ላህም፡ ወበሐኰ፡ እምነ፡ አባግዕ፡ ንጹሐን፡ ይግበሩ። ሰቡዓ፡ መዋዕለ፡ ያስተሠርዩ፡ ለምሥዋዕ፡ ወያነጽሕዎ፤ ወይመልዑ፡ እዴሁ። ወይፌ)}ጽሙ፡ መዋዕለ፤ ወይከውን፡ በሣምንት፡ ዕለት፡ ወእምድኅሬሁ፡ ይግበሩ፡ ካህናት፡ላዕለ፡ምሥዋዕ፡መሥዋዕተክሙ፡ወዕሤተክሙ፡ ወእሠጠወክሙ፡ ይቤ፡ አዶናይ፡ እግዚአብሔር።

**ምዕራፍ፡-፵፬**

ወሜጠኒ፡ ፍኖተ፡ አንቀጽ፡ ዘመቅደስ፡ ጸናፊ፡ ዘይኔጽር፡ ጽባሓ፤ ወውእቱ፡ ዕፅው። ወይቤለኒ፡ እግዚአብሔር፡ ዝንቱ፡ አንቀጽ፡ ዕፅወ፡ ይኩን፡ ወኢይትረኃው፡ ወኢይባዕ፡ ቦቱ፡ ብእሲ፡ እስመ፡ እግዚ

p. 236

አብሔር፡ አምላከ፡ እስራኤል፡ ቦአ፡ ቦቱ፤ ወይኩን፡ ዕፅወ። ለመልአከ፡ ወውእቱ፡ መልአክ፡ ይንበር፡ ቦቱ፡ ለበሊዐ፡ ኅብስት፡ ቅድመ፡ እግዚአብሔር፤ እምፍኖተ፡ ዑላም፡ ዘአንቀጽ፡ ይባእ፡ (ወ)እምፍኖቱ፡ ይፃእ። ክፍል። ወአብአኒ፡ ፍኖተ፡ አንቀጽ፡ ሰሜናዊ፡ ኀበ፡ ገጸ፡ ቤት፡ ወርኢኩ፡ ወናሁ፡ ምሉዕ፡ ስብሐተ፡ እግዚአብሔር፡ ውስተ፡ ቤተ፡ እግዚአብሔር፤ ወወደቁ፡ በገጽየ። ወይቤለኒ፡ እግዚአብሔር፡ ወልደ፡ እጓለመሕያው፡ ሢም፡ ልበከ፡ ወርኢ፡ በአዕይንቲከ፡ ወስማዕ፡ በዕዝንከ፡ ኵሎ፡ ዘአነ፡ እነግረከ፡ በኵሉ፡ ሥርዓተ፡ ቤተ፡ እግዚአብሔር፡ ወበኵሉ፡ ሕጉ፤ ወረሲ፡ ልበከ፡ በሙባአ፡ ቤት፡ ወበኵሉ፡ ሙፃዓ፡ መቅደስ። ወበሎሙ፡ ለመሪራን፡ ለቤተ፡ እስራኤል፡ ከመዝ፡ ይቤ፡ አዶናይ፡ እግዚአብሔር፤ አ

p. 237

ከለክሙ፡ ኵሉ፡ ርኵሰክሙ፡ ቤተ፡ እስራኤል። በአብአትክሙ፡ ውሉደ፡ ነኪር፡ ቈላፋነ፡ ልብ፡ ወቈላፋነ፡ ሥጋ፡ ከመ፡ ይኩኑ፡ በመቅደስየ፡ ወያርኵሱ፡ ቤትየ፤ ሶበ፡ ታቄርቡ፡ ኅብስትየ፡ ሰብሐ፡ ወደመ፡ ወነሠቱ፡ ኪዳንየ፡ በኵሉ፡ ርኵስክሙ። ወኢዐቀብክሙ፡ ትእዛዘ፡ መቅደስየ፤ ወሤምክሙ፡ እለ፡ የዓቅቡ፡ ትእዛዘ፡ መቅደስየ፤ ለክሙ። ከመዝ፡ ይቤ፡ አዶናይ፡ እግዚአብሔር፡ ኵሉ፡ ውለደ፡ ነኪር፡ ቈላፈ፡ ልብ፡ ወቈላፈ፡ ሥጋ፡ ኢይባዕ፡ ውስተ፡ መቅደስየ፤ እምኵሉ፡ ውሉደ፡ ነኪር፡ ዘማዕከለ፡ ደቂቀ፡ እስራኤል። ዘእንበለ፡ ሌዋውያን፡ ዘርኅቁ፡ እምኔየ፡ በጌጋየ፡ እስራኤል፡ እለ፡ ስሕቱ፡ እምኔየ፡ ድኅረ፡ ጣዖቶሙ፤ ወነሥኡ፡ ኃጢአቶሙ። ወይኩኑ፡ ላእካነ፡ ውስተ፡ መቅደ

p. 238

ስየ፡ ወዓቀብተ፡ በአናቅጸ፡ ቤት፡ ወእለ፡ ይትለአኩ፡ ለቤት፡ እሙንቱ፡ ይዋብሑ፡ መሥዋዕተ፡ ወዝብሐ፡ ለሕዝብ፡ ወእሙንቱ፡ ይቁሙ፡ ቅድሜሆሙ፡ ወይትለአክዎሙ። እስመ፡ ተልእኩ፡ ሎሙ፡ በቅድመ፡ ጣዖቶሙ፡ ወኮኑ፡ ዕቅፍተ፡ ኃጢአት፡ ለቤተ፡ እስራኤል፤ በእንተዝ፡ እንሣእኩ፡ እዴየ፡ ላዕሌሆሙ፡ ይቤ፡ አዶናይ፡ እግዚአብሔር፡ ወነሥኡ፡ ኃጢአቶሙ። ወኢይቅረቡ፡ ኀቤየ፡ ከመ፡ ይትከሀኑ፡ ሊተ፡ ወኢይቅረቡ፡ ኀበ፡ ኵሉ፡ ቅድሳትየ፡ ወኀበ፡ ቅድስተ፡ ቅዱሳን፤ ወይንሥኡ፡ ኃፍረቶሙ፡ ወርኵሶሙ፡ ዘገብሩ። ወእሬስዮሙ፡ ዓቀብተ፡ ሥርዓተ፡ ቤትየ፡ በኵሉ፡ ተቀንዮ፡ ወበኵሉ፡ ዘይትገበር፡ ቦቱ። ክፍል። ወካህናትሰ፡ ሌዋውያን፡ ደቂቀ፡ ሳይቅ፡ እ

p. 239

ለ፡ የዓቅቡ፡ ሥርዓተ፡ መቅደስየ፡ ሶበ፡ ስሕቱ፡ እምኔየ፡ ደቂቀ፡ እስራኤል፡ እሙንቱ፡ ይቅረቡ፡ ኀቤየ፡ ከመ፡ ይትለአኩኒ፤ ወይቁሙ፡ ቅድማየ፡ ከመ፡ ያቅርቡ፡ ሊተ፡ ሰብሐ፡ ወደመ፡ ይቤ፡ አዶናይ፡ እግዚአብሔር፤ እሙንቱ፡ ይባኡ፡ ውስተ፡ መቅደስየ፡ ወእሙንቱ፡ ይቅረቡ፡ ኀበ፡ ማዕድየ፡ ከመ፡ ይትለአኩኒ፤ ወይዕቀቡ፡ ትእዛዝየ። ወይኩን፡ በበዓቶሙ፡ ውስተ፡ አንቀጸ፡ ዓፀድ፡ ውሣጢት፡ ይልበሱ፡ ልብሰ፡ ዓጌ፤ ወኢይዕርግ፡ ላዕሌሆሙ፡ ፀምር፡ ሶበ፡ ይትለአኩ፡ በዓንቀጸ፡ ዓፀድ፡ ውሣጢት፡ ወበቤት። ወትኩን፡ ሰበን፡ ዘአጌ፡ ዲበ፡ ርእሶሙ፡ ወይኩን፡ ድርማንቅ፡ ዘዓጌ፡ ውስተ፡ ሐቌ‹ሆ›(ሙ)፤ ወኢይቅንቱ፡ ዘላሕብ። ወሶበ፡ ይወጽኡ፡ ውስተ፡ ዓፀድ፡ ጸናፊ፡ ኀበ፡ ዓፀድ፡ ዘአፍአ፡ ኀበ፡ ሕዝብ፡ ያ

p. 240

ውርዱ፡ አልባሲሆሙ፡ ዘተልእኩ፡ ቦሙ፡ ወያንብርዎሙ፡ ውስተ፡ ኤስኬዴሬ፡ ቅዱስ፤ ወይልበሱ፡ አልባሰ፡ ካልአተ፡ ወኢይቀድሱ፡ ሕዝበ፡ በአልባሲሆሙ። ወኢይላጽዩ፡ ርእሶሙ፡ ወኢያንኁ፡ ሥዕርቶሙ፡ ዳዕሙ፡ ተቀርፆ፡ ይትቀረፁ፡ አርዕስቲሆሙ። ወኢይስተይ፡ ወይነ፡ ኵሉ፡ ካህን፤ ሶበ፡ ይበውዕ፡ ውስተ፡ ዓፀድ፡ ውሣጢ። ወኢይንሥኡ፡ ሎሙ፡ እንሰተ፡ መበለተ፡ ወኅድግተ፤ ዘእንበለ፡ ዳእሙ፡ ድንግለ፡ እምዘርአ፡ ቤተ፡ እስራኤል፡ ወመበለተሰ፡ ዘኮነት፡ መበለተ፡ እምካህን፡ ይንሥኡ። ወይምሐሩ፡ ለሕዝብየ፡ ማዕከለ፡ ቅዱስ፡ ወሁል፤ ወያይጽዕዎሙ፡ ማዕከለ፡ ርሱሕ፡ ወንጹሕ። ወዲበ፡ ቅስትሂ፡ እሙንቱ፡ ይቁሙ፡ ለፈቲሕ፤ ወይፍትሑ፡ ከመ፡ ፍትሕየ፡ ወይ

p. 241

ዕቀቡ፡ ሕግየ፡ ወትእዛዝየ፡ ወኵሎ፡ በዓላትየ፡ ወይቀድሱ፡ ሰንበታትየ። ወኢይባኡ፡ ኀበ፡ ዘሞተ፡ ሰብእ፡ ለተገምኖ፤ ዘእንበ፡ ለአብ፡ ወለእም፡ ወለወልድ፡ ወለወለት፡ ወለእኍ፡ ወለእኅት፡ እንተ፡ ኢኮነት፡ ለብእሲ፡ ወይረኵሱ። ወእምድኅረ፡ ነጽሐ፤ ይኈልቍ፡ ሎቱ፡ ሰቡአ፡ መዋዕለ። ወበዕለተ፡ በዓቱ፡ ውስተ፡ መቅደስ፡ ወውስተ፡ ዓፀድ፡ ውሣጢት፡ ከመ፡ ይትለአክ፡ ለመቅደስ፡ [ከመ]፡ ያቅርብ፡ ዘኃጢአት፤ ይቤ፡ አዶናይ፡ እግዚአብሔር። ወትከውን፡ ሎሙ፡ ርስት፡ አነ፡ ርስቶሙ፤ ወኢትሁብዎ(ሙ)፡ እኅዘተ፡ በውስተ፡ እስራኤል፡ አነ፡ እኅዘቶሙ። እሙንቱ፡ ይብልዑ፡ ዘመባዕ፡ ወዘኃጢአት፡ ወንስሐ፤ ወኵሉ፡ ዘኅሩም፡ በእስራኤል፡ ይኩን፡ ሎሙ። ወቀዳማያተ፡

p. 242

ኵሉ፡ አብኳረ፡ ኵሉ፡ ወኵሉ፡ መባዕ፡ እምኵሉ፡ መባዕክሙ፡ ይኩን፡ ለካህናት፤ ወትሁቡ፡ ለካህን፡ ቀዳምያተ፡ ብሑዕክሙ፡ ከመ፡ ይኑኅ፡ በረከት፡ ውስተ፡ ቤትከ። ኢይብልዑ፡ ካህናት፤ ኵሎ፡ ማውታ፡ ወብላዐ፡ ዓርዊ፡ እምአዕዋፍ፡ ወእምእንስሳ።

**ምዕራፍ፡-፵፭**

ወሶበ፡ ትከፍሉ፡ ምድረ፡ በመክፈልት፡ ታበውዑ፡ መባዐ፡ ለእግዚአብሔር፡ ቅዱስ፡ እምነ፡ ምድር፡ ኑኁ፡ ፪፻፻ወ፶፻ኑኅ፡ ወርኅቡ፡ ፻፻፤ ቅዱስ፡ ውእቱ፡ በኵሉ፡ ደወለ፡ ዓውዱ። ወይኩን፡ እምዝንቱ፡ ለመቅደስ፡ ፭፻፡ በ፭፻፡ መርብዕተ፡ ዓውድ፤ ወ፶ዕመት፡ ፂዖት፡ ሎቱ፡ ዓውዶ። ወእምነ፡ ዝንቱ፡ ወሥፈርት፡ ትሠፍር፡ ዘኑኁ፡ ፪፻፻ወ፶፻፡ ወርኅቡ፡ ፻፻፤ወ

p. 243

ይኩን፡ ቦቱ፡ መቅደስ፡ ወቅድስተ፡ ቅዱሳን። ቅዱስ፡ ውእቱ፡ እምነ፡ ምድር፡ ወይኩን፡ ለካህናት፡ እለ፡ ይትለአኩ፡ ለመቅደስ፡ እለ፡ ቅሩባን፡ ለመልእክተ፡ እግዚአብሔር፤ ወይኩን፡ ሎሙ፡ መካነ፡ ለአብያት፡ ወቅዱስ፡ ለመቅደስ። ወዘ፪፻፻ወ፶፻፡ ኑኁ፡ ወ፻፻፡ ርኅቡ፤ ይኩን፡ ሎሙ፡ ለሌዋውያን፡ ላእካነ፡ ቤት፡ ርስተ፡ ፳ኤስኬዴሬ። ወትሁቡ፡ እኅዘተ፡ ሀገር፡ ዘርኅቡ፡ ፶፻፡ ወኑኁ፡ ፪፻፻፡ ወ፶፻፡ አንፃረ፡ መባዕ፡ ቅዱስ፤ ወይኩን፡ ለኵሉ፡ ቤተ፡ እስራኤል። ወለመ(ል)እክኒ፡ እምዝየ፡ ወእምዝየ፡ ለመባዕ፡ ቅዱስ፡ ወለእኅዘተ፡ ሀገር፡ ኀበ፡ ገጸ፡ መባዕ፡ ቅዱስ፡ ወኀበ፡ ገጸ፡ እኅዘተ፡ ሀገር፡ እመንገለ፡ ባሕር፡ ባሕር፡ ባሕረ፡ ወእመንገለ፡ ጽባሕ፡ ጽባሐ፤ ወኑኁ፡ ከመ፡ ፩እመክፈልታት፡ {.(ወ)}እምደወለ፡ ባሕ

p. 244

ር፡ እስከ፡ ደወለ፡ ጽባሕ። ወይኩን፡ ሎቱ፡ ምድረ፡ ወእኅዘተ፡ በውስተ፡ እስራኤል፤ ወኢየዓምፁ፡ እንከ፡ መላእክትየ፡ ሕዝብየ፡ ወየሀብዎሙ፡ ምድረ፡ ለቤተ፡ እስራኤል፡ ለለነገዶሙ። ክፍል፡ ከመዝ፡ ይቤ፡ አዶናይ፡ እግዚአብሔር፡ እክለክሙ፡ መላእክተ፡ እስራኤል፡ እሰዕሉ፡ ዓመፃ፡ ወግፍዐ፡ ወግበሩ፡ ፍትሐ፡ ወጽድቀ፤ አርኅቁ፡ ትዕግልተክሙ፡ እምላዕለ፡ ሕዝብየ፡ ይቤ፡ አዶናይ፡ እግዚአብሔር። መዳልወ፡ ጽድቅ፡ ወኢፋተ፡ ጽድቅ፡ ወባተ፡ ጽድቅ፡ ይኩን፡ ለክሙ። ወይኩኑ፡ ኤፋ፡ ወባት፡ ፩ደ፡ ዓቅመ፡ ከመ፡ ይንሣእ፡ ባት፡ ዓሥራቲሁ፡ ለሐሜር፡ ወኢፋ፡ አሥራተ፡ ሖሜር፤ ኀበ፡ ሖሜር፡ ይኩን፡ መሥፈርቱ። ወሰቅል፡ ፳እበለ፡ ፳ሰቅል፡ ወ፳ወ፭፡ ሰቅል፡ ወ፲ወ፭ሰቅል፡

p. 245

ይኩንክሙ፡ ምናነ። ክፍል፡ ወዝንቱ፡ መባዕ፡ ዘታበውዑ፤ ሣድሲተ፡ ኤፋ፡ እምሖሜር፡ ሥርናይ፡ ወሣድሲተ፡ ኤፋ፡ እምሖሜር፡ ሠንም። ወትእዛዘ፡ (ቅብዕ)ባት፡ ዘቅብዕ፡ ዓሥራቲሁ፡ ለባት፡ እምኮር፤ እስመ፡ ሖሜር፡ ፲ቱ፡ ባት፡ ወ፲ቱ፡ ባት፡ ሖሜር። ወአሐቲ፡ በግዕት፡ እም፪ቱ፡ ፻አባግዕ፡ እምነ፡ ምሥቃየ፡ እስራኤል፡ ለመሥዋዕት፡ ወለቍርባን፡ ወለሰላም፤ ለአስተስርዮ፡ በእንቲአሆሙ፡ ይቤ፡ አዶናይ፡ እግዚአብሔር። ኵሉ፡ ሕዝበ፡ ምድር፡ የሀቡ፡ ዘንተ፡ መባዐ፤ ለመልአከ፡ እስራኤል። ወላዕለ፡ መልአክ፡ ይኩን፡ መሥዋዕት፡ ወቍርባን፡ ወመፃሕት፡ በበዓላት፡ ወበሠርቀ፡ አውራኅ፡ ወበሰናብት፡ ወበኵሉ፡ በዓላቲሆሙ፡ ለቤተ፡ እስራኤል፤ ውእቱ፡ ይ

p. 246

ግበር፡ ዘኃጢአት፡ ወቍርባነ፡ ወመሥዋዕተ፡ ወዘሰላም፡ ለአስተሥርዮ፡ በእንተ፡ ቤተ፡ እስራኤል። ክፍል፡ ከመዝ፡ ይቤ፡ አዶናይ፡ እግዚአብሔር፡ በቀዳሚ፡ ወርኅ፡ አመ፡ አሚሩ፡ ትነሥእ፡ ተይፈነ፡ ወልደ፡ ላሕም፡ ንጹሐ፤ ወታነጽሖ፡ ለመቅደስ። ወይንሣእ፡ ካህን፡ እምደሙ፡ ዘኃጢአት፡ ወይንዛሕ፡ ራግዛተ፡ ቤት፡ (ወ)በ፬ገጻተ፡ ሕዋር፡ ዘምሥዋዕ፤ ወዲበ፡ ራግዛተ፡ አንቀጽ፡ ዘዓፀድ፡ ውሣጢት። ወከመዝ፡ ትገብር፡ አመ፡ ሰብኡ፡ ለወርኅ፡ እምብእሲ፡ ጊጉይ፡ ወሥፉጥ፤ ወታስተሠርዩ፡ እምቤት። በቀዳሚ፡ ወርኅ፡ አመ፡ ፲ወ፬፡ ለሠርቅ፡ ይኩን፡ ለክሙ፡ ፋሲካ፤ በዓለ፡ ሰቡዕ፡ መዋዕል፡ ይትበላዕ፡ ናዕት። ወይገብር፡ መልአክ፡ በውእቱ፡ ዕለት፡ በእንተ፡ ርእሱ፡ ወበእን

p. 247

ተ፡ ኵሉ፡ ሕዝበ፡ ምድር፤ ላሕመ፡ ዘኃጢአት። ወሱባኤ፡ መዋዕለ፡ በዓል፡ ይገብር፡ መሥዋዕተ፡ ለእግዚአሔር፡ ፯ተ፡ አልሕምተ፡ ወ፯ተ፡ ሐራጊተ፡ ንጹሐነ፡ ለለዕለት፡ ሰቡዐ፡ መዋዕለ፤ ወለኃጢአት፡ ሐርጊ፡ እምነ፡ አጣሊ፡ ሰለዕለት። ወይገብር፡ ቍርባነ፡ ኤፋ፡ ሰላሕም፡ ወኤፋ፡ ለሐርጊ። ወቅብዓ፡ ሒን፡ ለኤፋ። ወበሳብዕ፡ ወርኅ፡ አመ፡ ፲ወ፭፡ ለሠርቅ፡ በበዓል፡ ይግበር፡ ከመዝ፡ ሰቡዐ፡ መዋዕለ፤ ከመ፡ ዘኃጢአት፡ ወከመ፡ ዘመሥዋት፡ ወከመ፡ ዘቍርባን፡ ወከመ፡ ዘቅብዕ።

**ምዕራፍ፡-፵፮**

ከመዝ፡ ይቤ፡ አዶናይ፡ እግዚአብሔር፡ አንቀጽ፡ ዘዓጸድ፡ ውሣጢት፡ ዘይኔጽር፡ ጽባሐ፡ ይኩን፡ ዕፅወ፡ ፯(ሰ)ለመዋዕለ፡ ግብር፤ ወበዕለተ፡ ሰንበት፡ ይትረኃው፡

p. 248

ወበዕለተ፡ ሠርቅ፡ ይትረኃው። ወይባእ፡ መልአክ፡ ፍኖተ፡ ዑላም፡ ዘአንቀጽ፡ እምጸናፊ፡ ወይቁም፡ ኀበ፡ ራግዛተ፡ አንቀጸ፡ ወይግበሩ፡ ካህናት፡ መሥዋዕቶ፡ ወሰላም፡ ወይስግድ፡ ዲበ፡ መድረክ፡ አንቀጽ፡ ወይባዕ፤ ወኢይትዓፀው፡ አንቀጽ፡ እስከ፡ ሠርክ። ወይሰግዱ፡ ሕዝበ፡ ምድር፡ በኆኅተ፡ ይእቲ፡ አንቀጽ፡ ቅድመ፡ እግዚአብሔር፤ በበሰናብት፡ ወበበ፡ ሠርቀ፡ ወርኅ። ወመሥዋዕተ፡ ዘያቂርቦ፡ መልአክ፡ ለእግዚአብሔር፡ በዕለተ፡ ሰንበት፤ ፮ቱ፡ አባግዕ፡ ንጹሐን፡ ወሐርጌ፡ ንጹሕ። ወቍርባነ፡ ኤፋ፡ ለሐርጌ፡ ወለአባግዕሰ፡ ቍርባን፡ ሀብተ፡ እዴሁ፡ ወቅብዓ፡ ሒን፡ ለኤፋ። ወበዕለተ፡ ሠርቅ፡ ተይፈነ፡ ወልደ፡ ላሕም፡ ንጹሐ፤ ወ፯(ተ)አባግዐ፡ ወሐርጌ፡ እለ{ከ}፡ ኮኑ፡ ንጹሐነ።

p. 249

ወይግበር፡ ቍርባነ፡ ኤፋ፡ ለላሕም፡ ወኤፋ፡ ለሐርጌ፡ ወለአባግዕሰ፡ በከመ፡ ረክበ፡ እዴሁ፤ ወቅብዓ፡ ሒን፡ ለኤፋ። ወሶበ፡ ይበውእ፡ መልአክ፤ ይባዕ፡ ፍኖተ፡ ዑላም፡ ዘአንቀጽ፡ ወበፍኖቱ፡ ይፃዕ። ወሶበ፡ ይበውዑ፡ ሕዝበ፡ ምድር፡ ቅድመ፡ እግዚአብሔር፡ በበዓላት፡ ዘይበውዕ፡ ፍኖተ፡ አንቀጸ፡ ሰሜን፡ ለሰጊድ፡ ይፃዕ፡ ፍኖተ፡ አንቀጸ፡ ደቡብ፡ ወዘይበውዕ፡ ፍኖተ፡ አንቀጸ፡ ደቡብ፡ ይፃዕ፡ ፍኖተ፡ አንቀጽ፡ ሰሜናዊ፤ ወኢይትመየጥ፡ ፍኖተ፡ አንቀጽ፡ ዘቦአ፡ ቦቱ፡ ዳዕሙ፡ ይፃዕ፡ አንፃሮ። ወመልአክኒ፡ በማዕከሎሙ፤ ይባእ፡ በበዓቶሙ፡ ወበፀዓቶሙ፡ ይባእ። ወበበዓላት፡ ወበዕድሜያት፡ ይኩን፡ ቍርባነ፡ ዒፋ፡ ለላሕም፡ ወኤፋ፡ ለሐርጌ፡ ወለአባግዕሰ፡ ሀብተ፡ እዴሁ፤

p. 250

ወቅብዓ፡ ሒን፡ ለኤፋ። ወሶበ፡ ይገብር፡ መልአክ፡ ፈቃዶ፡ መሥዋዕት፡ አው፡ ዘሰላም፡ በፈቃዱ፡ ለእግዚአብሔር፡ ይትረኃው፡ ሎቱ፡ አንቀጽ፡ ዘይኔጽር፡ ጽባሐ፡ ወይግበር፡ መሥዋዕቶ፡ ወሰላሞ፡ በከመ፡ ይገብር፡ በዕለተ፡ ሰንበተ፤ ወይፃዕ፡ ወድኅረ፡ ፀዓቱ፡ ይትዓፀው፡ አንቀጽ። ወትገብር፡ ለለዕለት፡ መሥዋዕተ፡ ለእግዚአብሔር፡ መሐሥዓ፡ ንጹሐ፡ ዘዓመት፤ በበነግህ፡ ትገብሮ። ወትገብር፡ ላዕሌሁ፡ ቍርባነ፡ በበነግህ፡ ሳድሲተ፡ ኤፋ፡ ወቅብዓ፡ ሣልሲተ፡ ሒን፡ ለለዊሰ፡ ስንዳሌ፡ መሥዋዕቱ፡ ለእግዚአብሔር፡ ሕግ፡ ዘለዓለም፡ ዘልፈ። ወይገብሩ፡ መሐሥዐ፡ ወቍርባነ፡ ወቅብዓ፡ በበነግህ፤ መሥዋዕተ፡ ዘዘልፍ። ክፍል። ከመዝ፡ ይቤ፡ አዶናይ፡ እግዚአብሔር፡

p. 251

ሶበ፡ ይሁብ፡ መልአክ፡ ሀብተ፡ ለብእሲ፡ እምውሉዱ፤ ርስቱ፡ ይእቲ፡ ወትከውን፡ ለውሉዱ፤ ወእኅዘቶሙ፡ ይእቲ፡ በመክፈልት። ወለእመ፡ ወሀበ፡ ሀብተ፡ እምርስቱ፡ ለ፩እምአግብርቲሁ፡ ትከውን፡ ሎቱ፡ እስከ፡ ዓመተ፡ ኅድገት፡ ወትትመየጥ፡ ለመልአክ፤ ርዕቱሰ፡ ትከውን፡ ሎሙ፡ ለውሉዱ። ወኢይንሣእ፡ መልአክ፡ እምርስተ፡ ሕዝብ፡ ከመ፡ ያፍልሶሙ፡ እምእኅዘቶሙ፡ እምእኅዘቱ፡ ያስተዋርስ፡ ለውሉዱ። ከመ፡ ኢይንፍጹ፡ ሕዝብየ፡ ብእሲ፡ እምእኅዘቱ። ክፍል፡ ወአብአኒ፡ በሙባዕ፡ ዘዲበ፡ መትከፈ፡ አንቀጽ፡ ኀበ፡ ኤስኬዴሬ፡ ቅዱሰ፡ ዘካህናት፡ ዘይኔጽር፡ ሰሚነ፤ ወናሁ፡ ህየ፡ መካን፡ በጽንፈ፡ ባሕር። ወይቤለኒ፡ ዝመካን፡ ዘያበሰሉ፡ ህየ፡ ካህናት፡ ዘንስሐ፡ ወዘኃጢአተ፤ ወ

p. 252

ዘየኃብዙ፡ ቍርባነ፡ ከመ፡ ኢይፃዕ፡ ኀበ፡ ዓፀድ፡ ፀናፊ፡ ለቀድሶተ፡ ሕዝብ። ክፍል፤ ወአውጽዓኒ፡ ውስተ፡ ዓፀድ፡ ጸናፊ፡ ወወሰደኒ፡ ኀበ፡ ፬ማዓዝነ፡ ዓፀድ፤ ወናሁ፡ ዓፀድ፡ በማዓዝነ፡ ዓፀድ፡ ዓፀድ፡ በማዓዝነ፡ ዓፀድ። ወበ፬ማዓዝነ፡ ዓፀድ፡ አዕፃዳት፡ ቅጡሮት፡ ኑኆን፡ ፵ወርኅቦን፡ ፴፤ ወለ፬አዕፃዳት፡ አሐቲ፡ መሥፈርት። ወናሕሰ፡ በኵሉ፡ ዓውዶሙ፡ ለ፬ቲሆሙ፤ ወምብሳል፡ ግቡር፡ እምታሕተ፡ ናሕስ፡ ዓውደ። ወይቤለኒ፤ እሉ፡ ቤተ፡ መበሰላን፡ እለ፡ ያበስሉ፡ ህየ፡ ላእካነ፡ ቤተ፡ መሥዋዕቶሙ፡ ለሕዝብ።

**ምዕራፍ፡-፵፯**

ወሜጠኒ፡ ኀበ፡ ኆኅተ፡ ቤተ፡ ወናሁ፡ ማያት፡ ይወጽኡ፡ እምታሕተ፡ መድረክ፡ ቤት፡ ጽባሐዊ፡ እስመ፡ ገጸ፡ ቤት፡ ለጽባሕ፤

p. 253

ወማያት፡ ይወርዱ፡ እምታሕተ፡ መትከፈ፡ ቤት፡ ዘየማን፡ እምደቡበ፡ ምሥዋዕ። ወአውጽአኒ፡ ፍኖተ፡ አንቀጽ፡ ሰሜናዊ፡ ወአዖደኒ፡ ፍኖተ፡ አፍአ፡ ኀበ፡ አንቀጽ፡ ዘአፍአ፡ ፍኖተ፡ ዘይኔጽር፡ ጽባሐ፤ ወናሁ፡ ማያት፡ ይውኅዙ፡ እመትከፍት፡ ዘየማን። ወሶበ፡ ወጽኦ፡ ዝኩ፡ ብእሲ፡ ጽባሐ፡ ወመሥፈርት፡ በእዴሁ፤ ወሠፈረ፡ ፲፻ተ፡ በዕመት፡ ወአዕደወኒ፡ በማያት፡ ወማያት፡ እስከ፡ ስኰና። ወሠፈረ፡ ፲፻ተ፡ ወአዕደወኒ፡ በማያት፡ ወማያት፡ እስከ፡ አብራክ፤ ወሠፈረ፡ ፲፻ተ፡ ወአዕደወኒ፡ {…}ወማያት፡ እስከ፡ ሐቌ። ወሠፈረ፡ ፲የተ፡ ወናሁ፡ ፈለግ፡ ዘኢይክል፡ ዓዲዎቶ፤ እስመ፡ ዓርጉ፡ ማያት፡ ማያተ፡ ኖትያ፡ ፈለግ፡ ዘ(ኢ)ይትዓዶ። ወይቤለኒ፡ ርኢከኑ፡ ወልደ፡ እጓለመሕያው፤ ወወሰደኒ፡

p. 254

ወሜጠኒ፡ ኀበ፡ ድንጋገ፡ ፈለግ። ወሶበ፡ ተመየጥኩ፡ ናሁ፡ በድንጋገ፡ ፈለግ፡ ዕፅ፡ ብዙኅ፡ ፈድፋደ፤ እምዝየ፡ ወእምዝየ። ወይቤለኒ፡ እሱ፡ ማያት፡ ይወጽኡ፡ ኀበ፡ ገሊላ፡ ጽባሐዊ፡ ወይወርዱ፡ ላዕለ፡ ዓረብ፤ ወይበውኡ፡ ባሕረ፡ ውስተ፡ ባሕር፡ እለ፡ ወጽኡ፡ ወይትፌወሱ፡ ማያት። ወይከውን፡ ኵሉ፡ ዘነፍስ፡ ሕያወ፡ ወዘይትሐወስ፡ በኵሉ፡ ዘይበውእ፡ ህየ፡ ፈለግ፡ የሐዩ፡ ወይከውን፡ ዓሣ፡ ብዙኃ፡ ጥቀ፤ እስመ፡ እሉ፡ ማያት፡ ይበውኡ፡ ህየ፡ ወይትፌወሱ፡ ወየሐይዉ፡ ኵሎሙ፡ ዘኀቤሆሙ፡ ይመጽእ፡ ፈለግ። ወይቀውሙ፡ ቦቱ፡ መሠግራን፡ እምዓይነ፡ ጋዲ፡ እስከ፡ ዓይነ፡ ዔግላይም፡ ወይከውን፡ መሣጥሖ፡ መሥገርት፤ ወዓሣዑኒ፡ ይከውን፡ ዘዘዚአሁ፡ ከመ፡ ዓሣተ፡ ባሕር፡ ዓቢይ፡ ብዙኅ፡ ፈድፋደ።

p. 255

እም፡ ዓሙሰ፡ ወዓዘቅቱ፡ ኢይትፌወሱ፤ ዳዕሙ፡ ይትወሀቡ፡ ለፄው። ወዲበ፡ ዝኩ፡ ፈለግ፡ የዓርግ፡ ውስተ፡ ድንጋጉ፡ እምዝየ፡ ወእምዝየ፡ ኵሉ፡ ዕፅ፡ ዘይትበላዕ፡ ኢይትነገፍ፡ ቈጽሉ፡ ወኢይትዌዳዕ፡ ፍሬሁ፡ ወለለወርኁ፡ ይትበኰር፡ እስመ፡ ማያቲሁ፡ ይወፅዑ፡ እመቅደስ፤ ወይከውን፡ ፍሬሁ፡ ለመብልዕ፡ ወቈጽሉሂ፡ ለመፈውስ፡ ክፍል። ከመዝ፡ ይቤ፡ አዶናይ፡ እግዚአብሔር፡ ዝደወለ፡ ምድር፡ ዘትከፍሉ፡ ለ፲ወ፪፡ ነገደ፡ እስራኤል፤ ለዮሴፍ፡ ካዕበተ፡ ሀብል። ወተካፈሉ፡ ኪያሃ፡ ብእሲ፡ ከመ፡ እኁሁ፡ እንተ፡ አንሣእኩ፡ እዴየ፡ ከመ፡ አሀባ፡ ለአበዊክሙ፤ ወዛቲ፡ ምድር፡ ትወድቅ፡ ለክሙ፡ በመክፈልት። ወዝደወለ፡ ምድር፤ ዘመንገለ፡ ሰሜን፡ እምነ፡ ባሕር፡ ዓቢይ፡ ፍኖተ፡ ሔትሎን፡

p. 256

ለበዊዓ፡ ጼዳዳ። ሐማት፡ ቤሮታ፡ ሊብራይም፡ ዘማዕከለ፡ ደወለ፡ ደማስቆ፡ ወማዕከለ፡ ደወለ፡ ሐማት፤ ሐፄር፡ ሐቲኮን፡ ዘኀበ፡ ደወለ፡ ሐውራን። ወይከውን፡ ደወል፡ እምነ፡ ባሕር፡ ሐፃረ፡ ኤኖን፡ ደወለ፡ ደማስቆ፡ ወሰሜን፡ ሰሜናዊ፡ ወደወለ፡ ሐማት፤ ወዝንቱ፡ ዘመንገለ፡ ሰሜን። ወመንገለ፡ ጽባሕ፡ እማዕከለ፡ ሐውራን፡ ወእማዕከለ፡ ደማስቆ፡ ወእማዕከለ፡ ገለዓድ፡ ወእማዕከለ፡ ምድረ፡ እስራኤል፡ ዮርዳኖስ፡ እምደወል፡ ላዕለ፡ ባሕር፡ ጽባሐዊ፡ ትሜጥኑ፤ ወዝንቱ፡ ዘመንገለ፡ ጽባሕ። ወመንገለ፡ ደቡብ፡ ቲማናዊ፡ እምታማር፡ እስከ፡ ማየ፡ ቅስት፡ ቃዴስ፡ ወፈለግ፡ እስከ፡ ባሕር፡ ዓቢይ፤ ወዝንቱ፡ ዘመንገለ፡ ቲማን፡ ደቡባዊ። ወዘመንገለ፡ ባሕር፡ ዓቢይ፡ እምደወል፡ እስከ፡ ቅድመ፡ በዊዓ፡ ሐማት፤ ዝንቱ፡ ዘመንገለ፡ ባሕር።

p. 257

ወትትካፈሉ፡ ዘተ፡ ምድረ፡ ለክሙ፡ ለነገደ፡ እስራኤል። ወታወድቅዋ፡ ርስተ፡ ለክሙ፡ ወለፈላስያን፡ ዘውስቴትክሙ፡ እለ፡ ወለዱ፡ ደቂቀ፡ በማዕከሌክሙ፤ ወይኩኑክሙ፡ ከመ፡ ውሉደ፡ ሀገር፡ እምደቂቀ፡ እስራኤል፡ ወምስሌክሙ፡ ይትካፈሉ፡ ርስተ፡ ማዕከለ፡ ነገደ፡ እስራኤል። ወዝኩ፡ ፈላሲ፡ የሃሉ፡ በነገድ፡ ዘፈለሰ፡ ቦቱ፡ ምስሌሁ፤ ህየ፡ ትሁቡ፡ መክፈልቶ፡ ይቤ፡ አዶናይ፡ እግዚአብሔር።

**ምዕራፍ፡-፵፰**

ወእሉ፡ አስማቲሆሙ፡ ለአንጋድ፤ እምጽንፈ፡ ሰሜን፡ ኀበ፡ እደ፡ ፍኖተ፡ ሔትሎን፡ ለበዊአ፡ ሐማት፡ ሐፃረ፡ ኤኖን፡ ደወለ፡ ደማስቆ፡ ሰሜናዊ፡ ኀበ፡ እደ፡ ሐማት፡ ወይከውን፡ ሎቱ፡ እመንገለ፡ ጽባሕ፡ እስከ፡ መንገለ፡ ባሕር፡ ለዳን፡ ፩ዱ። ወዲበ፡ ወሰነ፡ ዳን፡ እመንገለ፡ ጽባሕ፡ እስከ፡ መንገለ፡ ባ

p. 258

ሕር፡ ለአሴር፡ ፩ዱ። ወዲበ፡ ወሰነ፡ አሴር፡ እመንገለ፡ ጽባሕ፡ እስከ፡ መንገለ፡ ባሕር፡ ለንፍታሌም፡ ፩ዱ። ወዲበ፡ ወሰነ፡ ንፍታሌም፡ እመንገለ፡ ጽባሕ፡ እስከ፡ መንገለ፡ ባሕር፡ ለምናሴ፡ ፩ዱ። ወዲበ፡ ወሰነ፡ ምናሴ፡ እመንገለ፡ ጽባሕ፡ እስከ፡ መንገለ፡ ባሕር፡ ለኤፍሬም፡ ፩ዱ። ወዲበ፡ ወሰነ፡ ኤፍሬም፡ እመንገለ፡ ጽባሕ፡ እስከ፡ መንገለ፡ ባሕር፡ ለሮቤል፡ ፩ዱ። ወዲበ፡ ወሰነ፡ ሮቤል፡ እመንገለ፡ ጽባሕ፡ እስከ፡ መንገለ፡ ባሕር፡ ለይሁዳ፡ ፩ዱ። ወዲበ፡ ወሰነ፡ ይሁዳ፡ እመንገለ፡ ጽባሕ፡ እስከ፡ መንገለ፡ ባሕር፤ ይኩን፡ መፃዕ፡ ዘታበውዑ፡ ፪፻፻፡ ወ፶፻፡ ርኅቡ፡ ወኑኁ፡ ከመ፡ ፩እመክፈልታት፡ እመንገለ፡ ጽባሕ፡ እስከ፡ መንገለ፡ ባሕር፡ ወይከውን፡ መቅደስ፡ በማዕከሉ። መባዕ፡ ዘታበውዑ፡ ለእግዚአብሔር፡ ነኁ፡ ፪፻፻፡ ወ፶፻፡ ወርኅቡ፡ ፻፻።

p. 259

ወዝንቱ፡ ቀዳምያተ፡ መቅደስ፡ ይከውን፡ ለካህናት፡ ሰሜና፡ ፪፻፻፡ ወ፶፻(ወ)ምዕራባ፡ ርኅቡ፡ ፻፻፡ ወምሥራቃ፡ ርኅቡ፡ ፻፻፡ ወደቡባኒ፡ ፪፻፻፡ ወ፶፻፡ ኑኁ፤ ወይከውን፡ መቅደሰ፡ እግዚአብሔር፡ በማዕከሉ። ለካህናት፡ ቅዱሳን፡ እምደቂቀ፡ ሳደቅ፡ እለ፡ የዓቅቡ፡ ሕግየ፤ ወእለ፡ ኢስሕቱ፡ በጌጋዮሙ፡ ለደቂቀ፡ እስራኤል፡ በከመ፡ ስሕቱ፡ ሌዋውያን። ወትከውን፡ ሎሙ፡ ቀዳምያት፡ እምቀዳምያተ፡ ምድር፡ ቅድስተ፡ ቅዱሳን፤ ኀበ፡ ደወለ፡ ሌዋውያን። ወሌዋውያንኒ፡ ቅሩበ፡ ደወሎሙ፡ ለካህናት፡ ፪፻፻፡ ወ፶፻ኑኁ፡ ወርኅቡ፡ ፻፻ኑኁ፡ ለኵሉ፡ ፪፻፻ወ፶፻ወርኅቡ፡ ፻፻። ወኢይሣየጡ፡ እምኔሁ፡ ወኢይወልጡ፡ ወኢይኅልፍ፡ ቀዳምያተ፡ ምድር፤ እስመ፡ ቅዱስ፡ ውእቱ፡ ለእግዚአብሔር። ወ፶፻፡ ዘተርፈ፡ እምርኅብ፡ በገ

p. 260

ጸ፡ ፪፻፻፡ ወ፶፻፡ ሑል፡ ውእቱ፡ ለሀገር፡ ወለነቢር፡ ወለፂዖት፤ ወትከውን፡ ሀገር፡ በማዕከሉ። ወእሉ፡ እምጣኒሃ፡ እመንገለ፡ ሰሜን፡ ፵ወ፭፻፡ (ወመንገለ፡ ደቡብ፡ ፵ወ፭፻)እመንገለ፡ ጽባሕ፡ ፵ወ፭፻፡ (ወ)እመንገለ፡ ባሕር፡ ፵ወ፭፻፡ ወይኩን፡ ፂዖታ፡ ለሀገር፡ ሰሜና፡ ፪፻፡ ወ፶ወደቡባ፡ ፪፻ወ፶፤ ምሥራቃ፡ ፪፻ወ፶፡ ወምዕራባ፡ ፪፻ወ፶። ወዘተርፈ፡ በኑኅ፡ አንፃረ፡ ቀዳምያት፡ መቅደስ፡ ፻፻በጽባሕ፡ ወ፻፻በምዕራብ፡ ወይከውን፡ አንፃረ፡ ቀዳምያተ፡ መቅደሰ፤ ወእትወቱ፡ ይከውን፡ ሲሳየ፡ ለእለ፡ ይትቀነዩ፡ ሀገረ። ወይትቀነይዎ[ሙ]፡ ቅኑያነ፡ ሀገር፡ እምኵሉ፡ ነገደ፡ እስራኤል። ወኵሉ፡ ቀዳምያት፡ ፪፻፻ወ፶፻፡ በ፪፻፻ወ፶፻፤ መርብዕተ፡ ታበውዑ፡ ቀዳምያተ፡ መቅደስ፡ ምስለ፡ እኅዘተ፡ ሀገር። ወዘተርፈ፡ ለመልአክ፡ እምዝየ፡ ወእምዝየ፡ ለቀዳምያት፡ ወለእ

p. 261

ኅዘተ፡ ሀገር፡ ኀበ፡ ገጸ፡ ፪፻፻ወ፶፻፡ ቀዳምያት፡ እስከ፡ ወሰነ፡ ጽባሕ፡ ወባሕር፡ በገጸ፡ ፪፻፻ወ፶፻፡ እስከ፡ ደወለ፡ ባሕር፡ አንፃረ፡ መክፈልታት፡ ለመልአክ፤ ወይኩን፡ ቀዳምያተ፡ መቅደስ፡ ወመቅደሰ፡ ቤት፡ በማዕከሉ{ሙ}። ወእምእኅዘተ፡ ሌዋውያን፡ ወእምኅዘተ፡ ሀገር፡ ይኩን፡ በማዕከሉ፡ ለዘመልአክ፤ ማዕከለ፡ ደወለ፡ ይሁዳ፡ ወማዕከለ፡ ደወለ፡ ብንያም፡ ይኩን፡ ለመልአክ። ወእለ፡ ተርፉ፡ ኦንጋድ፡ እመንገለ፡ ጽባሕ፡ እስከ፡ መንገለ፡ ባሕር፡ ለብንያም፡ ፩ዱ። ወዲበ፡ ደወለ፡ ብንያም፡ እመንገለ፡ ጽባሕ፡ እስከ፡ መንገለ፡ ባሕር፡ ለስምዖን፡ ፩ዱ። ወዲበ፡ ደወለ፡ ስምዖን፡ እመንገለ፡ ጽባሕ፡ እስከ፡ መንገለ፡ ባሕር፡ ለይሳኮር፡ ፩ዱ። ወዲበ፡ ደወለ፡ ይሳኮር፡ እመንገለ፡ ጽባሕ፡ እስከ፡ መንገለ፡ ባሕር፡

p. 262

ለዛብሎን፡ ፩ዱ። ወዲበ፡ ደወለ፡ ዛብሎን፡ እመንገለ፡ ጽባሕ፡ እስከ፡ መንገለ፡ ባሕር፡ ለጋድ፡ ፩ዱ። ወዲበ፡ ወሰነ፡ ጋድ፡ ዘመንገለ፡ ደቡብ፡ ቲማናዊ፤ ይኩን፡ ደወል፡ እምታማር፡ እስከ፡ ማየ፡ ቅሥት፡ ቃዴስ፡ ፈለግ፡ ላዕለ፡ ባሕር፡ ዓቢይ። ዛቲ፡ ምድር፡ ዘታስተካፍልዋ፡ ርስተ፡ ለአንጋደ፡ እስራኤል፤ ወእሉ፡ ክፍላቲሆሙ፡ ይቤ፡ አዶናይ፡ እግዚአብሔር። ክፍል፡ ወእሉ፡ ሙፃዓቲሃ፡ ለሀገር፤ እመንገለ፡ ሰሜን፡ ፵ወ፭፻፡ ወሥፈርት። ወአናቅጸ፡ ሀገር፡ በስመ፡ አንጋደ፡ እስራኤል፡ ፫አናቅጽ፡ በሰሜን፤ አንቀጸ፡ ሮቤል፡ ፩፡ አዓቀጸ፡ ይሁዳ፡ ፩፡ አንቀጸ፡ ሌዊ፡ ፩። ወመገገለ፡ ጽባሕ፡ ፵ወ፭፻ወ፫ቱ፡ አናቅጽ፤ አንቀጸ፡ ዮሴፍ፡ ፩፡ አንቀጸ፡ ብንያም፡ ፩፡ አንቀጸ፡ ዳን፡ ፩። ወመንገለ፡ ደቡብ፡ ፵ወ፭፻፡

p. 263

መሥፈርት፡ ወ፫ቱ፡ አናቅጽ፡ አንቀጸ፡ ስምዖን፡ ፩፡ አንቀጸ፡ ይሳኮር፡ ፩፡ አንቀጸ፡ ዛብሎን፡ ፩። ወእመንገለ፡ ባሕር፡ ፵ወ፭፻፡ ወ፫ቱ፡ አናቅጺሆሙ፤ አንቀጸ፡ ጋድ፡ ፩፡ አንቀጸ፡ አሴር፡ ፩፡ አንቀጸ፡ ንፍታሌም፡ ፩፡ ዓውዱ፡ ፻፻ወ፹፻፤ ወስመ፡ ሀገራ፡ እምዮም፡ እግዚአብሔር፡ ህየ። ተፈጸመ፡ መጽሐፈ፡ ሕዝቅኤል፡ ነቢይ፤ ኍልቈ፡ ቃላቲሁ፡ ፲ወ፪፻፡ ፸ወ፫፤ ወምዕራፋቲሁ፡ ፵ወ፲ቱ። መንፈቁ፡ ላዕለ፡ ምዕራፍ፡ ፳ወ፮ቱ፡ ወኮነ፡ በ፲ወ፩፡ ዓመት፡አመ፡ አሚሩ፡ ለወርኅ፤ ወዕብሬቱሰ፡ ምዕራፍ፡ ፳ወ፱። ዘአጽሐፎ፡ ኃደለ፡ ሥላሴ፡ ወልዱ፡ ለራስ፡ መኰንን፡ ዘውእቱ፡ ወልደ፡ አምላክ።

p. 264

በ፶ወ፮፻፹ወ፪{…}(ዓመተ፡ ዓለም፡)በኊልቈ፡ ዕብራውያን። በ፲ወ፱፻፲ወ፬ዓመተ፡ ሥጋዊ፤ በዘመነ፡ ማርቆስ፡ ወንጌላዊ። በሳድስ፡ ዓመተ፡ መንግሥታ፡ ለዘውዲቱ፡ ንግሥት፨ ወተሰምዮቱ፡ ለልዑል፡ ራስ፡ ተፈሪ፡ ወራሴ፡ መንግሥት። ተጽሕፈ፡ ዝንቱ፡ መጽሐፍ፡ ዘሞተሂ፡ ወኃይወ፡ ተሀጕለሂ፡ ወተረክበ፡ እምኢየሩሳሌም፡ ቅድስት። ዘጸሐፎሂ፡ ገብረ፡ መድኅን። ወዘአኅበረ፡ ተሰናዕዎተ፡ ኵሉ፡ ንባቡ፡ ምስለ፡ እብራይስ(ጥ)፤ ዖፍ፡ ዘኢየሩሳሌም፡ ዘነበረ፡ ህየ። {…}፳ወ፪ተ፡ ዓመተ፤ ዖፍሰ፡ ኪዳነ፡ ወልድ፡ ረድኡ፡ ለክፍለ፡ ጊዮርጊስ፡ መፈክረ፡ ዝንቱ፡ መጽሐፍ። አመ፡ ፴ሁለጥር፡ በትዕይንተኀረር።