A close up of a book

Description automatically generated

*THEOT Proverbs in GG106*

Ff. 82r–90v  
Draft 01: Transkribus, Draft 02: Steve Delamarter; Draft 03: Demeke Berhane; Draft 04: Steve Delamarter and Demeke Berhane; Draft 05: Ralph Lee

*Nota Bene*: Each paragraph represents a single column of text in the manuscript. Images may be viewed at the vHMML website at <https://w3id.org/vhmml/readingRoom/view/789588> starting at image 82

f. 82r

(col. 1) ምሳልያተ፡ ሰሎሞን፡ ወልደ፡ ዳዊት፡ ዘነግሠ፡ በኢየሩሳሌም፡ ለእስራኤል። ለአእምሮ፡ ጥበብ፡ ወለተግሣጽ፡ ወ(ለ)አእምሮ፡ {…..(ቃለ፡ ጥበብ)}፡ ወ(ለ)ተወክፎ፡ ተመይጦቃል፡ ወለአእምሮ፡ ጽድቅ፡ ዘበአማን፡ ወፍትሐ፡ ለአርትዖ፡ ከመ፡ የሀቦሙ፡ ጥበበ፡ ለየዋሃን፡ ለሕፃናት፡ ወለወሬዛ፡ ተዓውቆ፡ ወአእምሮ፡ ዘንተ፡ እምከመ፡ ሰምዓ፡ {.}ጠቢብ፡ ጥበበ፡ ይዌስክ፡ ወዘሰአጥረየ፡ ሐዳፈ፡ የአምር፡ ምሳሌ፡ ወሥውረ፡ ነገረ፡ ነገረ፡ ጠቢባን፡ በቅፅበት። ክፍል፡ ፩ቀዳሚሃ፡ ለጥበብ፡ ፈሪሃ፡ እግዚአብሔር፡ ወአእምሮሰ፡ ሠናይት፡ ለኵሉ፡ ዘይገብራ፡ ፊሪሃ፡ እግዚአብሔር፡ ቀዳሜ፡ ተዓውቆ፡ ጥበበ፡ ወተግሣጸ፡ ረሲዓን፡ ይሜንኑ፡ ስማዕ፡ ወልድየ፡ ሕገገ፡ አቡከ፡ ወኢትትሐየይ፡ ትእዛዘ፡ እምከ፡ አክሊለ፡ ክብር፡ ትነሥእ፡ ለርእስከ፡ ወባዝግና፡ ወርቅ፡ ለክሳድከ፡ ወልድየ፡ ኢያስሕቱከ፡ ሰብእ፡ ረሲዓን፡ ወኢትፍቅድ፡ እመ፡ አስተብቍ‹ዑ›ከ፡ እንዘ፡ ይብሉ፡ ነዓ፡ ምስሌነ፡ ንሳተፍ፡ ደመ፡ ወንድፍን፡ ውስተ፡ ምድር፡ ብእሴ፡ ጻድቀ፡ በዓመፃ። ወነሐጦ፡ ከመ፡ ገሃነም፡ ሕያዎ። ወንሥዓር፡ እምድር፡ ዝክሮ፡ ወጥሪቶ፡ ብዙኃ፡ ናስተጋብእ፡ ወንምላዕ፡ አብያቲነ፡ በርበሮ። ወአንተኒ፡ ኅበር፡ ምስሌነ። ወ፩ቍናማት፡ ይኩነነ፡ ለኵልነ፡ ወመስንቅት፡ አሐቲ፡ ትኵነነ፡ ኢትሑር፡ ምስሌሆሙ፡ ፍኖተ፡ አግኅሥ፡ እገሪከ፡ እምአሰኖሙ። እስመ፡ ለእኩይ፡ ይረውፃ፡ እገሪሆሙ፡ ወያፈጥና፡ ለክዒወ፡ ደም። እስመ፡ አኮ፡ በከ፡ ዘይረበ፡ መሥገርተ፡ ለአዕዋፍ፡ እሙንቱሰ፡ እለ፡ ቀቲለ፡ ለመዱ። ይዘግቡ፡ ሎሙ፡ እኩየ፡ ወድቀቶሙ፡ ለሰብእ፡ ኃጥአን፡ እኩይ፡ ዝፍናው፡ ውእቱ፡ ለኵሎሙ፡ እለ፡ ይፌጽሙ፡ ኃጣውአ፡ ኃጢአት፡ ነፍሶሙ፡ ተሐጕል። ክፍል ፩፡ ጥበብ፡ በፍናው፡ ትትፌሣሕ፡ ወበመራህብት፡

(col. 2) ትሁብ፡ ቃላ፡ ወውስተ፡ አርእስተ፡ ጥቅም፡ ትሰበክ፡ ወውስተ፡ አናቅጺሆሙ፡ ለኃያላን፡ ትፀመድ፡ ወውስተ፡ አናቅጸ፡ ሀገር፡ ጥቡአ፡ ትብል፡ መጠነ፡ መዋዕልየዋሃን። ቦሙ፡ ጽድቅ፡ ኢይትኃፈሩ፡ እስከ፡ ማዕዜኑ፡ ረሲዓን፡ ያፈቅሩ፡ ስሕተተ። ወአብዳንሰ፡ ፈታውያነ፡ ጽ{..(ዕለ)}ት፡ እሙንቱ፡ ረሲዓነ፡ ከዊኖሙ፡ ጸልዑ፡ አእምሮ፡ ወርሱሐነ፡ ኮኑ፡ ለእለ፡ ይዘልፍዎሙ። ለምንት፡ ትመይጡ፡ ዘለፋየ። ናሁ፡ እነግረክሙ፡ እስትንፋሰ፡ ቃልየ። ወእሜህረክሙ፡ ነገረ፡ ዚአየ፡ እስመ፡ ጸዋዕኩ፡ ወኢያውሣእክሙኒ። ወአብዘህኩ፡ ነገረ፡ ወኢተሠጠውክሙኒ። ሰፋሕኩ፡ ዕደውየ፡ ወኢያጽማዕክሙኒ። ወምኑነ፡ ረሰይክሙ፨ትእዛዝየ፡ ወዘለፋየኒ፡ ኢነጸርክሙ፡ ወአነሂኬ፡ በሐጕልክሙ፡ እስሕቅ፡ ወእትፌሣሕ፡ ሶበ፡ ይመጽአክሙ፡ ተሠር{.(ዎ)}፡ ወሶበ፡ ይበጽሐክሙ፡ ግብተ፡ ህከክ፡ ወሙስናሂ፡ ከማሁ፡ ሶበ፡ ይመጽእ፡ ለአሥግሮ፡ ወሶበ፡ ይመጽአክሙ፡ ምንዳቤ፡ ወተጼውዎ፡ ሀሎኩ፡ ህየ፡ ሶበ፡ ትጼውዑኒ፡ አነሂ፡ ኢይሰምዓክሙ። የኃሥሡኒ፡ እኩያን፡ ወኢይረክቡኒ፡ እስመ፡ ጸልዕዋ፡ ለጥበብ፡ ወቃለ፡ እግዚአብሔር፡ ኢፈቀዱ። ወኢፈቀዱ፡ ዘዚአየ፡ ምክረይነጽሩ፡ ወያስተራኵሱ፡ ኵሎ፡ ዘዚአየ፡ ዘለፋ፡ እንከሰኬ፡ ይብልዑ፡ ፍሬምግባሮሙ፡ ወይጽገቡ፡ ኅብስተ፡ ኃጢአቶሙ፡ ወበዘዚአሆሙ፡ ኃጢአት፡ ይጽገቡ። እስመ፡ ኢተመይጦቶሙ፡ ለአብዳን፡ (ት)ቀትሎሙ፡ እምእንተ፡ ገፍዑ፡ ደቂቅ፡ ይትቀተሉ፡ ወሐተታሆሙ፡ ለረሲዓን፡ {.(ት)}ቀትሎሙ፡ ወዘሶ፡ ኪያየ፡ ይሰምዕ፡ ይሄሉ፡ በተስፋወየዓርፍ፡ ዘእንበለ፡ ድንጋፄ፡ እምኵሉ፡ እኩይ። ክፍ፪፡ ወልድየ፡ እመ፡ ተወከፍከ፡ ቃለ፡ ትእዛዘ፡ ዚአየ፡ ወኃባ

(col. 3) ዕኮ፡ ላዕሌከ፡ ይሰምዕ፡ ጥበበ፡ እዝንከ፡ ወትሁብ፡ ልበከ፡ ለአእምሮ፡ ወታቄርብ፡ ለተግሣጸ፡ ልበከ፡ ወእመኒ፡ ለጥበብ፡ ጸዋዕካ፡ ወለአእምሮ፡ ወሀብከ፡ ቃለከ፡ ወለለብዎ፡ ኃሠሥካ፡ በዓቢይ፡ ቃል። ወአመኒ፡ ኃሠሥካ፡ ከመ፡ ብሩር፡ ወከመ፡ መድፍን፡ ፈተንካ። አሜሃ፡ ተአምር፡ ፈሪሃ፡ እግዚአብሔር፡ ወጠይቆ፡ እግዚአብሔር፡ ትረክብ፡ እስመ፡ እግዚአብሔር፡ ይሁብ፡ ጥበበ። ወእምቅድመ፡ ገጹ፡ ለብዎ፡ ወአእምሮ። ወይዘግብ፡ ሎሙ፡ ለእለ፡ ይገብሩ፡ መድኃኒተ፡ ወቃውም፡ ለፍኖቶሙ፡ ከመ፡ ይዕቀቡ፡ {…}፡ ፍኖተ፡ ጽድቅ፡ ወፍኖተ፡ እለ፡ ይፈርህዎ፡ የዓቅብ፡ አሜሃ፡ ተአምር፡ ፍትሐ፡ ወጽድቀ፡ ወታረትዕ፡ መንኰራኵረ፡ ሠናያተ፡ እስመ፡ እመ፡ መጽአት፡ ጥበብ፡ ውስተ፡ ሕሊና፡ ዚአከ። ወአእምሮ፡ ለነፍሰ፡ ዚአከ፡ ሠናየ፡ ኮነት። በምክር፡ ሠናይ፡ ተዓቅበከ፡ ወበሕሊና፡ ጽድቅ፡ {.}ትከድነከ። ከመ፡ ታድኅንከ፡ እምፍኖተ፡ እኪ{.(ት)}፡ ወእምብእሲ፡ ዘኢይነብብ፡ ወኢምንተኒ፡ ህልወ፡ ወይ፡ ሎሙ፡ ለእለ፡ የኃድጉ፡ ፍኖተ፡ ርቱዓ፡ ከመ፡ ይሑሩ፡ ፍናወ፡ ጽልመት፡ እለ፡ ይትፌሥሑ፡ በእኩይ፡ ወእለ፡ ይትሐሠዩ፡ በሚጠተ፡ እኪት፡ እለ፡ ፍናዊሆሙ፡ መብዕስ፡ ወደጋን፡ መንኰራኵሮሙከመ፡ ያርኅቁከ፡ እምፍኖት፡ ርትዕት፡ ወነኪረ፡ እምአእምሮ፡ ጽድቅ፡ ክፍል፡ ወልድየ፡ ኢይርከብከ፡ ምክር፡ እኩይ፡ እንተ፡ ተሐድግ፡ ትምህርተ፡ በውርዙት። ወሥርዓተ፡ ዘእምእግዚአብሔር፡ እንተ፡ ረሥዓት፡ ወአንበረት፡ ኀበ፡ ሞት፡ ቤታ። ወኀበ፡ ሲኦልኒምስለ፡ እለ፡ እምድር፡ አርትዓት፡ መንኰራኵ{.(ራ)}፡ ኵሎሙ፡ እለ፡ የሐውሩባቲ፡ ኢይትመየጡ፡ ወኢይረክቡ፡ ፍናወ፡ ርቱዓ፡ ወኢይትረከቡ፡ በዓመቱ፡

f. 82v

(col. 1) ሕይወት፡ ሶበሰ፡ የሐውሩ፡ ፍናወ፡ ሠናያተ፡ እምረከቡ፡ ፍናወ፡ ጽድቅ፡ ልሙጸ፨ ኄራነ፡ ይከውኑ፡ እለ፡ ይነብሩ፡ ውስተ፡ ምድር፡ የዋሃን፡ ይተርፉ፡ ውስቴታ፡ እስመ፡ ራትዓን፡ የሐድርዋ፡ ለምድር። ወጸድቃንሰ፡ ይተርፉ፡ ውስቴታ፡ ፍናወ፡ ረሲዓን፡ እምድር፡ ይሤረዋ። ክፍል፡ ፬፡ ወዐማፅያንሰ፡ ይሰደዱ፡ ውስቴታ፤ ወልድየ፡ ሕገ፡ ዚአየ፡ ኢትርሣዕ፡ ወቃለትየ፡ ይዕቀብ፡ ልብከ፡ ኑኃ፡ መዋዕል፡ ወዓመተ፡ ሕይወት፡ ወሰላም፡ ይዌስካከ። ምጽዋት፡ ወሃይማኖት፡ ኢይርኃቀ፡ ዕንቆ፡ ውስተ፡ ክሳድከ፡ ወጸሐፎ፡ በሰሌዳ፡ ልብከ። ወትረክብ፡ ሞገሰ፡ ፡ ሐሊ፡ ሠናየ፡ ቅድመ፡ እግዚአብሔር፡ ወሰብእ፨ ሀሉ፡ ተወከሊ{.}ከ፡ በኵሉ፡ ልብከ፡ በእግዚአብሔር፡ ወበጥበብከ፡ ኢትትዓበይ፡ በኵሉ፡ ፍናዊከ፡ አክብራ፡ ከመ፡ ታርትዕ፡ ፍዓዊከ። ኢትኩን፡ ጠቢበ፡ ዘበርእስከ፨ ፍርሆ፡ ለእግዚአብሔር፡ ወተገኃሥ፡ እምኵሉ፡ እኩይ። ሶቤሃ፡ ፈውሰ፡ ይከውነከ፡ ለሥጋከ፡ ወሥራየ፡ ለአዕፅምቲከ፡ አክብሮ፡ ለእግዚአብሔር፡ እምዘ፡ በጽድቅ፡ ጥሪትከ። ወአብእ፡ ሎቱ፡ እምፍሬ፡ ጽድቅከ፡ ከመ፡ ይስፍፍ፡ መዛግብቲከ፡ ብዙኃ፡ ሥርናየ፡ ወወይነ፡ ማሕ{…(በብቲ)}ከ፡ ይስፍፍ። ወልድየ፡ ኢትት{…(አንተ)}ል፡ ተግሣጸ፡ እግዚአብሔር፡ ወኢትድክም፡ እምኀቤሁ፡ በተዛልፎ፨ እስመ፡ ዘያፈቅር፡ ይጌሥጽ፡ እግዚአብሔር፡ ወይቀሥፍ፡ ኵሎ፡ ውሉደ፡ ዘኢይትዌከፍ። ብፁዕ፡ ብእሲ፡ ዘይረክባ፡ ለጥበብ፡ ኢመዋቲ፡ ዘአእመረ፡ ሐኒከ። ይኄይስኪያሃ፡ ተገብሮ፡ እምተገብሮ፡ ወርቅ፡ ወብሩር፡ ወብዙኅ፡ መዛግብት፡ ክብርት፡ ይእቲ፡ እምዕንቍ፡ ዘብዙኅ፡ ሤጡ። ኢይትቃወማ፡ ምንትኒ፡

(col. 2) እኩይ። ሠናይ፡ ሀገሪት፡ ይእቲ፡ ለኵሎሙ፡ እለ፡ ይቀርብዋ፡ ወኵሉ፡ ክብር፡ አከ፡ መጠና፡ ኑኃ፡ መዋዕል፡ ወዓመተ፡ ሕይወት፡ ውስተ፡ የማና፡ ወውስተ፡ ፀጋማ። ክብር፡ ወብዕል፡ እምአፉሃ፡ ይወፅዕ፡ ጽድቅ፨ ሕገ፡ ወምጽዋተ፡ በልሳና፡ ትለብስ፡ ፍናዊሃ፡ ፍናው፡ ሠናያት፡ ወኵሉ፡ አሠራ፡ ዘበሰላም፡ ዕፀ፡ ሕይወት፡ ይእቲ፡ ለኵሎሙ፡ እለ፡ ይትመረጐዝዋ፡ ወእለ፡ ይእኅ{…(ዝዋ፡ ብ)}ፁዓን። ወእለ፡ ይትአመኑ፡ ባቲ፡ ከመ፡ ዘበእግዚአብሔር፡ ፅንዕ። ክፍ፡ ፭፡ እግዚአብሔር፡ በጥበብ፡ ሣረራ፡ ለምድር። ወአስተዳለወ፡ ሰማያተ፡ በአእምሮ። በተዐውቆቱ፡ ነቅዑ፡ ቀላያት፡ ወደመናትኒ፡ ያውኅዙ፡ ጠላተ፡ ወልድየ፡ ኢትትሐየይ፡ ዕቀብ፡ ምክርየወሕሊናየ፡ ከመ፡ ትሕዮ፡ ነፍስከ። ወሞገሰ፡ ይኩን፡ ዲበ፡ ክሳድከ፡ ወይከውነከ፡ ፈውሰ፡ ለሥጋከ፡ ወሥራየ፡ ለአዕፅምተ፡ ዚአከ፡ ከመ፡ ትሑር፡ ጥቡዓ፡ በሰላም፡ በኵሉ፡ ፍናዊከ። ወእገሪከሂ፡ ኢይትዓቀፉ። እመሂ፡ ትነብር፡ ኢትፈርህ፡ ወእመሂ፡ ሰከብከ፡ ሐዋዘ፡ ትነውም። ወኢትፈርህ፡ ሀከከ፡ ዘይመጽአከ፡ ወመራደ፡ ረሲዓን፡ ዘይመጽእ። እስመ፡ እግዚአብሔር፡ ይሄሉ፡ ው{…..(ስተ፡ ኵሉ፡ ፍ)}ናዊከ፡ ወያቀውሞን፡ ለእገሪከ፡ ከመ፡ ኢያንቀልቅላ። ኢትትሐየይ፡ ሠናየ፡ ገቢረ፡ ለጽኑስ፡ ወመጠነበ፡ ውስተ፡ እዴከ፡ ርድኦ። ወኢትበል፡ ሑር፡ ወግባእ፡ ጌሠመ፡ እሁበከ። እንዘ፡ ትክል፡ ገቢረ። ሠናይ፡ እስመ፡ ኢተአምር፡ ዘትወልድ፡ ሳኒታ፡ ወዓዲ፡ ኢተሐሊ፡ ላዕለ፡ ዓርክከ። እኩየ፡ ዘየኃድር፡ ወይትዌክል፡ ብከ፡ ወኢትፍቅድ፡ ተጸልኦ፡ ምስለ፡ ሰብእ፡ በከ፡ ከመ፡ አልቦ፡ ዘይገብር፡ ላዕሌከ፡ እኩየ፡ ወኢታጥሪ፡ ዝንጓጔ፡ በኀበ፡ ሰብእ፡ እኩያን፡

(col. 3) ወኢተቅናዕ፡ ለፍናዊሆሙ፡ ከመ፡ ትኩን፡ ከማሆሙ። እስመ፡ ርኩሰ፡ ውእቱ፡ በቅድመ፡ እግዚአብሔር፡ ኵሉ፡ ኃጥእ። ወምስለ፡ ጻድቃን፡ ኢይትኃበር፡ መርገመ፡ እግዚአብሔር፡ ውስተ፡ አብያተ፡ ረሲዓን፡ ወውስተ፡ አዕፃደ፡ ጻድቃን፡ በረከተ፡ እግዚአብሔር፡ ለዕቡያን፡ ይትቃወሞሙ፡ ንዴት፡ ለትሑታን፡ ይሁቦሙ፡ ክብረ። ክፍ፡ ፮ወክብረ፡ ጠቢባን፡ ይወርሱ፡ ወረሢአንሰ፡ አዕበዩ፡ ኃሣረ። ስምዑ፡ ውሉድ፡ ተግሣጸ፡ አብ፡ ከመ፡ ይኩን፡ ብዙኃ፡ መዋዕለ፡ ሕይወትክሙ፡ ወአጽምዑ፡ በአእምሮ፡ ሕሊና፡ እስመ፡ ሠናየ፡ ጸጋ፡ እጼግወክሙ፡ ሕገ፡ ዚአየ፡ ኢትኅድጉ። እስመ፡ ወልደ፡ ኮንኩ፡ አነሂ፡ ሰማዔ፡ አብ። ወእትፈቀር፡ በገጸ፡ እምየእንዘ፡ ይብሉ፡ ይሜህሩኒ፡ ይባእ፡ ቃለ፡ ዚአነ፡ ውስተ፡ ልብከ፡ ዕቀብ፡ ትእዛዛዘተነ፡ ወኢትርሳዕ፡ ወኢትትሐየይ፡ ንባበ፡ አፉነ፨ ኢትኅድጋ፡ አጥሪ፡ አእምሮ፡ ወትትዌከፈከ፡ አፍቅራ፡ ወታዓቅበከ፡ ዑዳ፡ ወታሌዕለከ፡ አክብራ፡ ወተሐቅፈከ፡ ከመ፡ ተሀ{..(ብከ)}፡ ለርእስከ፡ አክሊለ፡ ክብር፡ ወበአክሊለ፡ ተድላ፡ ተዓቅበከ፡ ስማዕ፡ ወልድየ፡ ወተወከፍ፡ ንባበ፡ ዚአየ፡ ከመ፡ ይብዛኅ፡ ዓመታተ፡ ሕይወትከ፡ ወከመ፡ ይኩን፡ ብዙኃ፡ ፍናወ፡ ሕይወትከ፡ እስመ፡ ፍኖተ፡ ጥበብ፡ እሜህረከ። ወአጸንዓከ፡ ውስተ፡ መንኰራኵር፡ ርቱዕ፡ እመሂ፡ ተሐውር፡ ኢይትዓፀው፡ ዓሠርከ፡ ወእመሂ፡ ሮጽከ፡ ኢትደክም። ተወከፍ፡ ቃለ፡ ዚአየ፡ ወኢትኅድግ፡ ዕቀባ፡ ለርእስከ፡ ወኢትኅድጋ፡ ለሕይወትከ፡ ፍኖተ፡ ረሲዓን፡ ኢትኪድ፡ ወኢትቅናዕ፡ ለፍናወ፡ ኃጥአን፡ ወመካኑ፡ እንተ፡ ኀበ፡ ግዕዙ፡ ኢትምጻእ፡ ህየ፨ ተገኃሥ፡ እምኔሆሙ፡ ወተመየጥ፡ እስመ፡ ኢይነውሙ፡ እመኢገብሩ፡ እኩየ፡ ተመሥጠ፡ ንዋም፡ እ

f. 83r

(col. 1) ምአዕይንቲሆሙ፡ ወኢይነውሙ፡ እመ፡ ኢደወይ፡ እለ፡ ይበልዑ፡ መብልዓ፡ ኃጢአት። ወበወይነ፡ ዓመፃ፡ ይሰክሩወፍኖተ፡ ጻድቃን፡ ከመ፡ ብርሃን፡ ይበርህ፡ የሐውሩ፡ ወያበርሁ፡ እስከ፡ ሶበ፡ ታረትዕ፡ ዕለት። ወፍኖተ፡ ረሲዓን፡ ጽልመት፡ ውእቱ፡ ወኢየአምሩ፡ እፎ፡ ይትዓቀፉ፡ ወልድየ፡ ንባበ፡ ዚአየ፡ ነጽር፡ ወቃለ፡ ዚአየ፡ ያጽምዕ፡ እዝንከ፡ ከመ፡ ኢይንጽፉ፡ ዓዘቃቲከ። ዕቀቦን፡ ውስተ፡ ልብከ፡ እስመ፡ ሕይወት፡ ውእቶን፡ ለእለ፡ ይረክብዎን። ወለኵሉ፡ ዘሥጋ፡ ፈውስ፡ በኵሉ፡ ተዓቅቦ፡ ዕቀብ፡ ልበከ። እስመ፡ እምእሉ፡ ፍናው፡ ይወፅእ፡ ነቅዓ፡ ሕይወት። አርሕቅ፡ እምኔከ፡ አፈ፡ እኩየ፨ ወከናፍረ፡ ዓመፃ፡ አንኅ{.}። አርኅቆ፡ እምኔከ፡ ወአዕይንቲከ፡ ርቱዓ፡ ይርአያ፡ ወቀራንብቲከ፡ ይቅጽባ፡ ጽድቀ፡ ርቱዓ፡ መንኰራኵረ፡ ግበር፡ ለእግርከ፡ ወፍናዊከ፡ አርትዕ። ኢትትገኃሥ፡ ኢለየማን፡ ወኢለፀጋም፡ አማኅሥ፡ እገሪከ፡ እምፍኖት፡ እኪት፡ ወፍናወ፡ ዘየማን፡ የአምር፡ እግዚአብሔር። ጠዋያት፡ እማንቱ፡ እለ፡ እምጸጋም፡ ወውእቱ፡ ርቱዓ፡ ይገብር፡ መንኰራኵሪከ። ወሑረተከ፡ በሰላም፡ ያሤኒ። ክፍ፡ ፯፡ ወልድየ፡ ጥበበ፡ ዚአየ፡ ነጽር፡ ወንባበ፡ ዚአየ፡ ያጽምዕ፡ እዝንከ፡ ከመ፡ ትዕቀብ፡ ሕሊና፡ ሠናየ፡ ወአእምር፡ እምከናፍርየ፡ ዘእኤዝዘከ። ኢትነጽር፡ ብእሲተ፡ እኪተ፡ እስመ፡ መዓር፡ ይውኅዝ፡ እምከናፍረ፡ ብእሲት፡ ዘማ፨ እንተ፡ ለጊዜሁ፡ ያመዓርዕሮ፡ ለጕርዔከ። ወእምድኅሬሁ፡ ዘይመርር፡ እምሐሞት፡ ትረክብ። ወስሑል፡ ፈድፋደ፡ እመጥባሕት፡ ዘ፪አፉሁ። ወለዕበድ፡ ዕገሪሃ፡ ያወርዳ፡ ወለእለ፡ ያጠርይዋ፡ ምስለ፡ ሞት፡ ወውስተ፡ ሲኦል፡ ወአሠራ፡ ኢይትሐወስ፡ እመካነ፡ ኃጢአት፡ ወውስ

(col. 2) ተ፡ ፍናወ፡ ሕይወት፡ ኢይቀርብ፡ ወዕቡስ፡ መንኰራኵራ፡ ወአኮ፡ {..}፡ ዘይትዓወቅ። ክፍ፡ ፰፡ ይእዜኒ፡ ወልድየ፡ ስምዓኒ፡ ወምኑነ፡ ኢትረሲ፡ ንባበ፡ ዚአየ፡ ርኁቀ፡ ረሲ፡ እምኔሃ፡ ፍኖተከ፡ ኢትቅረብ፡ ኀበ፡ ኆኅተ፡ ቤታ፡ ከመ፡ ኢትወስክ፡ ለባዕድ፡ ሕይወተከ። ወንብረተከ፡ ለእለ፡ ዘእንበለ፡ ምሕረት፡ ከመ፡ ኢይጽገቡ፡ ነኪራን፡ ኃይለከ፡ ወፃማ፡ ዚአከ፡ ቤተ፡ ባዕድ፡ ኢይባእ፡ ወትኔስሕ፡ ድኅረ፡ አመ፡ ደክመ፡ ሥጋ፡ ነፍስትከ። ወትብል፡ እፎ፡ ጸላዕኩ፡ ትምህርተ፡ አመ፡ ንዕስየ። ወእምተግሣጽ፡ ተግኅሠእዝንየ፡ ወኢሰማዕኩ፡ ቃለ፡ ዘይጌሥጹኒ። {.}፡ ወይሜህሩኒ፡ ወኢያጽማዕኩ፡ በእዝንየ፡ ዘእንበለ፡ ንስቲት፡ ኮንኩ፡ ውስተ፡ ኵሉ፡ እኩይ፡ ማዕከለ፡ ማኅበር፡ ወእንግልጋ። ስተይ፡ ማየ፡ እምቀሱትከ፡ ወእምነቅዓ፡ ዓዘቃቲከ፡ ወየኃዛ፡ ማያት፡ እምዓዘቃቲከ። ወውስተ፡ መራህብቲከ፡ ይሑራ፡ ማያቲከ፡ ወዓዘቅተ፡ ማይከ፡ ይኩ{…..(ንከ፡ ለከ፡ ለባሕቲትከ፡ ዚአከ። ወአልቦ፡ ነኪር፡ ዘይነሥአከ። ዓዘቅተ፡ ማይከ፡ ይኩንከ፡ ለከ፡ ወተፈሣሕ፡ ምስለ፡ ብእሲተ፡ ንዕስከ፡ ፍቅረ፡ ኀየል፡ ወዕዋል፡ ተፋቀር፡ ምስለ፡ ብእሲትከ፡ ሞገሰ፡ ፍቅራ፡ ያረውየከ፡ እንቲአከ፡ ትኩንከ፡ ወተሀሉ፡ ምስሌከ። በኵሉ፡ ጊዜ፡ በዛቲ፡ ፍቅር፡ እንዘ፡ ትትናገር፡ ብዙኃ፡ ትከውን፡ ለምንት፡ ትትራከብ፡ ምስለ፡ ብእሲት፡ ነኪርት፡ ወተሐቅፍ፡ ሐቌ፡ ዘማዊት፡ ኵልክሙ፡ ኢተሐልው፡ ኀበ፡ ነኪርት፡ ኢታውትር፡ እደ፡ ለእንተ፡ ኢኮነት፡ እንቲአከ፡ እስመ፡ {…………(ቅድመ፡ አዕይንተ፡ እግዚአ)}ብሔር፡ ውእቱ፡ ፍናዉብእሲ። ወውስተ፡ ኵሉ፡ መንኰራኵሪሁ፡ ያስተሐይጽ፡ ኃጢአት፡ ብእሴ፡ ያሤግር፡ በሕሳለ፡ ኃጢአቱ፡ ኵሉ፡ ይትአሰር። ዝንቱ፡ ይመውት፡ ምስለ፡ አብዳን፡ እምብዝኃ፡ ዕበዱ፡ ተገድፈ፡ ወተሐጕ

(col. 3) ለ፡ በእንተ፡ ዕበድ። ከፍ፡ ፱፡ ወልድየ፡ እመ፡ ተሐበይከ፡ ዓርክከ፡ ትሁብ፡ እዴከ፡ ለዕደው፡ መሥገርት፡ ፅኑዕውእቱ፡ ከናፍሪሁ፡ ለብእሲ፡ ወይትሐጐል፡ በከናፍረ፡ አፉሁ፡ ግበር፡ ወልድየ፡ ዘአነ፡ ኦኤዝዘከ፡ ወኄረ፡ ዓል፡ እስመ፡ መጻእከ፡ ውስተ፡ ዕደው፡ እኩያን፡ በእንተ፡ ዓርክከ፡ ኩን፡ ኢተሀካዬ፡ ወወሀ{.(ክ)}፡ ለዐርክከ፡ ዘተሐበየከ፡ ወኢተሀቦን፡ ንዋመ፡ ለአዕይንቲከ፡ ወኢድቃሰ፡ ለቀራንብቲከ፡ ከመ፡ ትድኃን፡ ከመ፡ ወይጠል፡ እመሥገርት፡ ወከመ፡ ዖፍ፡ እመጽፈርት፨ክ፡ ፲ወልድየ፡ ተመየጥ፡ ወሑር፡ ኀበ፡ ቃሕም፡ ወኢትኩን፡ ሀከየ፡ ወቅናዕ፡ ርእየከ፡ ፍናዊሁ፡ ወኩን፡ ጠቢበ፡ እምኔሁ፡ ወውእቱ፡ እንዘ፡ ወፍር፡ አልቦ፡ ወዘሂ፡ ያጌብሮ፡ አልቦ፡ ወእንዘ፡ እግዚእ፡ አልቦ፡ ያስተዴሉ፡ በሐጋይ፡ ሲሳዮ፡ ብዙኃ፡ አመ፡ ማዕረር፡ ወይትጌበር፡ ዘያነብር። አው፡ ሑር፡ ኀበ፡ ንህብ፡ ወአእምር፡ ከመ፡ መስተገብርት፡ ይእቲ፡ ወትግብርታ፡ ከመ፡ ሠናየ፡ ትገብር፡ እንተ፡ ጻማሃ፡ ነገሥ{…}ት፡ ወአብዳን፡ ለሕይወት፡ ይነሥኡ፡ እንተ፡ ትትፈቀድ፡ ይእቲ፡ በኀበ፡ ኵሉ፡ ወክብርት፡ ወበኃይላ፡ ፅብስት፡ ወበግብራ፡ ፅንዕት። ጥበብ፡ አክቢራ፡ አስተርአየት፡ በእሎን፡ ክልኤ፡ ምግባራት፡ እስከ፡ ማዕዜኑ፡ ሀካይ፡ ትሰክብ፡ ወማዕዜ፡ እምንዋምከ፡ ትነቅሕ፡ ህቀ፡ ትነውም፡ ወህቀ፡ ትነብር፡ ህቀ፡ ትዴቅስ፡ ወሕቀ፡ ታስተጋብእ፡ እደዊከ፡ ዲበ፡ እንግድአከ፡ ወእምዝ፡ ይመጽአከ፡ ግብተ፡ ከመ፡ እኩይ፡ ሐዋርያ፡ ንዴት፡ ወተፅናስ፡ ከመ፡ ኄር፡ ረዋጺ። ወእመሰ፡ ኢኮንከ፡ ሐካየ፡ ይመጽአከ፡ ከመ፡ ነቅዕ፡ ማዕረርከ፡ ወንዴት፡ ከመ፡ እኩይ፡ ረዋፂ፡ ለሊሁ፡ ይርኅቅ፡ እምኔከ። ክፍል፡ ፲፩፡ ብእሲ፡

f. 83v

(col. 1) አብድ፡ ወዓማፂ፡ የሐውር፡ ፍናወ፡ ዘኢኮና፡ ኄራተ፡ ወውእቱ፡ ይቀጽብ፡ በዓይን፡ ወይኤምር፡ በእግ{…}ር፡ ወይኤምር፡ በቅፅበተ፡ አፃብዕ። ወዕሉት፡ ልብ፡ ትሔሊ፡ እኩየ፡ በኵሉ፡ ጊዜ፡ ዘከመዝ፡ ያመጽእ፡ ሀከከ፡ ለዕለ፡ ሀገር። በእንቲአሁ፡ ይመጽእ፡ ግብተ፡ ሕጕለት፡ ዝብጠት፡ ወቅጥቃጤ፡ ዘኢየሐዩ። እስመ፡ ይትፌሣሕ፡ ባኵሉ፡ ዘይጸልዕ፡ እግዚአብሔር፡ ወይትቀጠቀጥ፡ በእንተ፡ ርኵሰ፡ ነፍሰ፡ ናሁ፡ ስሱ፡ ዘይጸልዕ፡ እግዚአብሔር፡ ወሳብኦሙሰ፡ ሰቈራረ፡ ነፍሱ፡ ዓይነ፡ ጸዓሌ፡ ወልሳነ፡ ዓማፄ። እደ፡ ዘይክዑ፡ ደመ፡ ጻድቀ። ወልበ፡ እንተ፡ ትወልድ፡ እኩየ፡ ሕሊና፡ ወአእጋረ፡ እለ፡ ይትወላወላ፡ ለገቢረ፡ እከይ፡ ያነድድ፡ ስምዓ፡ ዓማፂ፡ ወይፌኑ፡ ጋዕዘ፡ ማዕከለ፡ አኃው፨ ክፍል፡ ፲፪፡ ዕቀብ፡ ወልድየ፡ ሕገገ፡ አቡከ፡ ወኢትትሐየይ፡ ትእዛዘ፡ እምከ፡ ደዮ፡ ውስተ፡ ልብከ፡ በኵሉ፡ ጊዜ፡ ወጠብልሎ፡ ውስተ፡ ክሳድከ፡ ወሶበኒ፡ ተሐውር፡ ንሥአ፡ ምስሌከ፡ የሀ{….}ሉ፡ ወሶበኒ፡ ትነውም፡ የዓቅበከ። ወሶበኒ፡ ትትነሣእ፡ ይትናገረከ፡ እስመ፡ ማኅቶተ፡ ትእዛዝ፡ ወሕግ፡ ብርሃን፡ ወፍኖተ፡ ሕይወት፡ ተግሣጽ፡ ወትምህርተ። ክ፡ ፲፫ወልድየ፡ ዕቀብ፡ ትእዛዝየ፡ ከመ፡ ትዕቀብከ፡ እምብእሲተ፡ ብእሲ፡ ወእምውዴተ፡ ልሳን፡ እኩይ፡ ኢይማዕከስነ፡ ፍትወታ፡ ወኢትሠገር፡ በአዕይንቲሃ፡ ወኢትትመሰጥ፡ በቀራንብቲሃ፡ ክብራ፡ ለዘማ፡ እስከ፡ አሐቲ፡ ኅብስተ። ወብእሲትሰ፡ ለዕደው፡ ክቡራን፡ ነፍሶሙ፡ ታሠግር፡ መኑ፡ ዘየዓቊር፡ እሳተ፡ ውስተ፡ ሕፅኑ፡ ወአልባሲሁ፡ ኢይውዕያ፡ ወመኑ፡ ዘየሐውር፡ ዲበ፡ አፍሐመ፡ እሳት፡ ወእገሪሁ፡ ኢይውዕያ። ከማሁ፡ {.}። ዘይበውዕ፡ ቤተ፡ ብእ

(col. 2) ሲተ፡ ብእሲ፡ ኢይነጽሕ፡ ወኵሉ፡ ዘይለክፉ፡ አኮ፡ መንክር፡ {.}። እመ፡ ተእኅዘ፡ ዘይሠርቅ፡ እስመ፡ ይሠርቅ፡ ከመ፡ ያጽግብ፡ ነፍሶ፡ ርኅብተ። ወእመ፡ ተእኅዘ፡ ይፈዲ፡ ምስብዒተ፡ ወኵሎ፡ ጥሪቶ፡ ይሁብ፡ ከመ፡ ያድኅን፡ ነፍሶ፡ ወመሐዝሰ፡ በንዴተ፡ አእምሮ፡ ሐጕለ፡ ነፍሱ፡ ይትጌበር፡ ሕማመ፡ ወኃሣረ፡ ይጼውዕ። ወፅዕለቱ፡ ኢይደመስስ፡ ለዓለመ፡ ዓለም፡ እስመ፡ ምሉዕ፡ ቅንዓተ፡ ወመዓተ፡ ምታ፡ ወኢይምህሮ፡ በዕለተ፡ ኵነኔ፡ ወኢይዌልጥ፡ በምንትኒ፡ ቤዛ፡ ጽልዕ፡ ወኢይትዓረቅ፡ በብዙኅ፡ ሀብት። ክፍል፡ ፲፬፡ ወልድየ፡ ዕቀብ፡ ነገረ፡ ዚአየ፡ ወትእዛዘ፡ ዚአየ፡ ኅባእ፡ ኀቤከ፡ ወልድየ፡ አክብሮ፡ ለእግዚአብሔር፡ ወትጸንዕ። ወዘእንበሌሁሰ፡ ኢትፍራህ፡ ባዕደ፡ ዕቀብ፡ ትእዛዝየ፡ ወተሐዩ፡ ወንባበ፡ ዚአየ፡ ከመ፡ ብንተ፡ ዓይንከ፡ ወደዮ፡ ውስተ፡ አጻብዒከ፡ ወጸሐፎ፡ ውስተ፡ ራህበ፡ ልብከ። ክፍል፡ ፲፭፡ በላ፡ ለጥበብ፡ እኅተ፡ ዚአየ፡ አንቲ፡ ወለአእምሮ፡ ሀገሪተከ፡ ረስያ፡ ከመ፡ ትዕቀብ(ከ)እምብእሲት፡ ነኪርት፡ ወእኪት፡ ወእመ፡ ነገረ፡ ዘርቅ፡ አምጽአት፡ ለከ፡ እስመ፡ እመስኮተ፡ ቤታ፡ ውስተ፡ መራህብት፡ ትሔውጽ፡ ዘርእየት፡ እምአብዳን፡ ውሉድ፡ ወሬዛ፡ ነዳየ፡ አእምሮ፡ ዘየሐውር፡ ፍናወ፡ ማዕዘንተ፡ ቤታ፡ ወይትናገር፡ በጽልመት፡ ሰርከ፡ ሶበ፡ ይከውን፡ ጽማዌ፡ ወጽልመተ፡ ሌሊት፡ ወሶቤሃ፡ ትዳደቆ፡ እንተ፡ ባቲ፡ ትርሲተ፡ ዝሙት፡ እንተ፡ ትሬሲ፡ ታስርር፡ ልበ፡ ወራዙት፡ ስርርት፡ ይእቲ፡ ወምርዕት፡ ወባቤታኒ፡ ኢየዓርፉ፡ እገሪሃ፡ ወመዋዕለ፡ ኅዳጠ፡ አፍአ፡ ታንጐጕ። ወምዕረ፡ ኅዳጠ፡ ውስተ፡ መራህብት፡ ወውስተ፡ ማዕዘንት፡ ትጸንሕ፡ ወአኀዘቶ፡ ወሰአመቶ። ወዘእንበለ፡ ኃፍረት፡ ትቤሎ፡ በገጽ፡ መሥዋዕተ፡ ሰላምየ፡ ውእቱ፡ ዮም

(col. 3) ብፅዓትየ፡ እሁብ። በእንተ፡ ዝንቱ፡ መጻእኩ፡ እትቀበልከ፡ እንዘ፡ አፈቅር፡ ገጸ፡ ዚአከ፡ ረከብኩ፡ በቀጠንት፡ ገለድኩ፡ ምስካብየ፡ ወዘርቤታተ፡ ነጸፍኩ፡ {.(ዘ)}እምግብጽ፡ ነስነስኩ፡ ምስካብየ፡ መጽርየ፡ ወቤትየኒ፡ በቀናንሞስ። ነዓ፡ ናስተሐውዝ፡ በተስዕሞ፡ እስከ፡ ነግህ፡ ወናንገርግር፡ በተፋቅሮ፡ እስመ፡ ኢሀሎ፡ ምትየ፡ ውስተ፡ ቤቱ። ወሖረ፡ ርኁቀ፡ ብሔረ፡ ዕቍረ፡ ወርቅ፡ ነሢአ፡ ውስተ፡ እዴሁ፡ ወበመዋዕል፡ ብዙኅ፡ እመ፡ ገብአ፡ ውስተ፡ ቤቱ፡ ወአስሐተቶ፡ በብዙኅ፡ ነገር። ወበመሥገርተ፡ ከናፍር፡ ሰ{.}ሐበቶ፡ ወተለዋ፡ ደኒኖ፡ ከመ፡ ላህም፡ ዘየሐውር፡ ለተጠብሐ፡ ወከመ፡ ከልብ፡ ለተዓሥሮ፡ ወከመ፡ ኀየል፡ ዘተነድፈ፡ ወተሐይጰ፡ ከብዶ፡ ወይጔጕዕ፡ ከመ፡ ዖፍ፡ ለመሥገርት፡ ወኢየአምር፡ ከመ፡ በነፍሱ፡ ይረውጽ። ይእዜኒ፡ ወልድየ፡ ስምዓኒ፡ ወአጽምዕ፡ ቃለ፡ አፉየ። ኢይትመየጥ፡ ውስተ፡ ፍናዊሃ፡ ልብከ፡ ወኢትስሐት፡ ውስተ፡ {…(አሰራ)}፡ ብዙኃ፡ አቍሲላ፡ አስሐተት፡ ወአልቦ፡ ኍልቍ፡ እለ፡ ቀተለት። ፍናወ፡ ሲኦል፡ ቤታ፡ እለ፡ ያወርዱ፡ ውስተ፡ መዛግብቲሁ፡ ለሞት። አንተሰ፡ ጥበበ፡ ስብክ፡ ከመ፡ አእምሮ፡ ታውሥእከ፡ እስመ፡ ውስተ፡ ጽንፈ፡ ነዋሃት፡ ይእቲ፡ ወማዕከለ፡ ፍናው፡ ቆመት። ውስተ፡ አናቅጺሆሙ፡ ለኃያላን፡ ትጸንሕ፡ ወውስተ፡ ፍናው፡ ትሴባሕ፡ ኪያክሙ፡ ሰብአ፡ አስተበቍዕ፡ ወእነግር፡ ቃለ፡ ዚአየ፡ ለውሉደ፡ ሰብእ፡ አእምሩ፡ የዋሃን፡ ተጠብቦ፡ ወአብዳን፡ አንብሩ፡ ልበ። ስምዑኒ፡ እስመ፡ መፍትወ፡ አየድዕ፡ ወኦወፅአ፡ እምከናፍርየ፡ ርቱዓ፡ እስመ፡ ጽድቀ፡ ትሜህር፡ ጕርዔየ። ርኵሳት፡ በቅድሜየ፡ ከናፍረ፡ ሐሰት፡ ወበጽድቅ፡ ኵሉ፡ አፉየ፡ ወአልቦ፡ ውስቴቶሙ፡ ጠዋይ፡ ወማዕቅፍ፡ ኵሉ፡ ርቱዕ፡ ቅድሜሆሙ፡

f. 84r

(col. 1) ለእለ፡ የአምሩ፡ ወርቱዕ፡ ለእለ፡ ይረክቡ፡ ልቡና፡ ንሥኡ፡ ትምህርተ፡ እምብሩር፡ ወአእምሮ፡ እምወርቅ፡ ፍቱን። ተወከፉ፡ ተዓውቆ፡ እምወርቅ፡ ጽሩይእስመ፡ ትኄይስ፡ ጥበብ፡ እምዕንቍ፡ ዘብዙኅ፡ ሤጡ፡ ኵሉ፡ ክብር፡ ኢመጠና፡ ላቲ፡ አነ፡ ጥበብ፡ አኅደርኩ፡ ምክረ፡ ወአእምሮ፡ ወሕሊና፡ አነ፡ ጸዋዕኩ፡ ፈራሄ፡ እግዚአብሔር። ይጸልዕ፡ ዓመፃ፡ ጽልዓ፡ ወትዕቢተ፡ ወፍናወ፡ እኩያተ፡ ጸላእኩ፡ አንሰ፡ ጠዋየ፡ ፍናወ፡ እኩያን፡ ሊተ፡ ምክር፡ ወዕዘዝ፡ ሊተ፡ አእምሮ፡ ወሊተ፡ ጽንዕ፡ ብየ፡ ነገሥት፡ ይነግሡ፡ ወኃያላን፡ ይጽሕፉ፡ ጽድቀ፡ ወይፈትሑ፡ ርትዓ፡ ብየ፡ ይከብሩ፡ ዓቢያን፡ ወመኳንንት፡ ብየ፡ ይእኅዙ፡ ምድረ፡ አነ፡ እለ፡ ያፈቅሩኒ፡ አፈቅር፡ ወእለ፡ የኃሥሡ፡ ኪያየ፡ ይረክቡ፡ ሞገሰ። ብዕል፡ ወክብር፡ ኀቤየ፡ ሀሎ፡ ጥሪት፡ ብዙኅ፡ ወጽድቅ፡ ይኄይስ፡ ኪያየ፡ ኃርይ፡ እምወርቅ፡ ወእ{…….(ምዕንቊ፡ ክቡር)፡ ወፍሬ፡ ዚአየ፡ ይኄይስ፡ እምብሩር፡ ጽሩይ፡ ውስተ፡ ፍናወ፡ ጽድቅ፡ አንሶሱ፡ ወማዕከለ፡ አሠረ፡ ጽድቅ፡ እትመያየጥ፡ ከመ፡ እክፍሎሙ፡ ጥሪተ፡ ለእለ፡ የአምሩኒ፡ ወመዛግብቲሆሙ፡ እምላዕ፡ ተድላ፡ እመ፡ ነገርኩክሙ፡ ለለጽባሑ፡ ዘይከውን፡ እዜከር፡ ዘእምዓለም፡ ኍልቈ፡ ክፍ፡ ፲፮፡ እግዚአብሔር፡ ፈጠረኒ፡ ቀዳሜ፡ ፍኖቱ፡ ለተግባሩ፡ እምቅድመ፡ ዓለም፡ ሳረረኒ፡ ከመ፡ እኩን፡ መቅድመ፡ ለተግባሩ፡ እምቅድመ፡ ይሳርር፡ ዓለመ፡ መቅድመ፡ ዘእንበለ፡ ይግበና፡ ምድረ፡ ወዘእንበለ፡ ቀላያተ፡ ይግበር፡ ወዘእንበለ፡ ይፃኡ፡ አንቅዕተ፡ ማያት፡ ወዘእንበለ፡ አድባር፡ ይጠዓጥዑ፡ ወእምቅድመ፡ አውግር፡ ወለደኒ፡ ወእግዚአብሔር፡ ገብረ፡ በሐውርተ፡ ወአጽናፈ፡ ዘይትኃደር፡ እምሰማይ፡ አመያስተዴሉ፡ ሰማያተ፡ ሀሎኩ፡ ወአመ፡

(col. 2) ያጸንዕ፡ መንበረ፡ ዚአሁ፡ ላዕለ፡ ነፋሳት፡ ወአመ፡ ጽኑዓ፡ ይገብር፡ ዘመልዕልተ፡ ደመናት፡ {.(ወ)}አመ፡ ያጸንዕ፡ አንብሮ፡ አንቅዕተ፡ ማያት፡ ወአመ፡ ያነብር፡ ለባሕር፡ ወሰነ። ወማያትኒ፡ ኢይወፅኡ፡ እምአፈ፡ ዚአሁ፡ ወአመ፡ ፅኑዓ፡ ይገብር፡ መሠረታተ፡ ምድር፡ ሀሎኩ፡ ምስሌሁ፡ እንዘ፡ አስተዋድድ። አነ፡ ይእቲ፡ እንተ፡ እትፌሣሕ፡ እንተ፡ ፀብሐት፡ ወእትትኃሠይ፡ በበገጹ፡ በኵሉ፡ ጊዜ። ወአመይትፌሣሕ፡ ዓለመ፡ ፈጺሞ፡ ወይትሐሠይ፡ በደቂቀ፡ እጓለ፡ እመሕያው። ክወይእዜኒ፡ ወልድየ፡ ስምዓኒ፡ ወብፁዓን፡ እለ፡ የዓቅቡ፡ ፍኖትየ፡ ስምዑ፡ ጥበበ፡ ወጥበቡ፡ ወኢትትፈጾሙ። ብፁዕ፡ ብእሲ፡ ዘይሰምዓኒ፡ ቃልየ፡ ወብፁዕ፡ (ዘ)ፍኖትየ፡ {.}የዓቅብ፡ ዘይተግህ፡ ውስተ፡ አናቅጸ፡ ዚአየ፡ እንተ፡ ጸብሐት፡ ዘየዓቅብ፡ ራግዛተ፡ ሙባእየ፡ እስመ፡ ፍናውየ፡ ፍናወ፡ ሕይወት፡ ወይዴለው፡ ፈቃዱ፡ በኀበ፡ እግዚአብሔር፡ ወእለሰ፡ ላዕሌየ፡ ይኤብሱ፡ ይጌግዩ፡ ላዕለ፡ ነፍሶሙ፡ ወእለሰ፡ ይጸልዑኒ፡ ያፈቅሩ፡ ሞተ። ክፍል፡ ፲፯፡ ጥበብ፡ ሐነጸት፡ ላቲ፡ ቤተ፡ ወዐቀመት፡ ላቲ፡ ፯አዕማደ፡ ዘብሐት፡ ዘዚአሃ፡ ጥብሐ፡ ቶስሐት፡ ውስተ፡ ስያሐ፡ ዘዚአሃ፡ ወይነ፡ ወአስተዳለወት፡ ዘዚአሃ፡ ማዕደ፡ ወፈነወት፡ ዘዚአሃ፡ አግብርተ፡ እንዘ፡ ትጼውዕ፡ በነዋህ፡ ስብከት፡ ውስተ፡ ስያሐ፡ እንዘ፡ ትብል፡ ዘአብድ፡ ውእቱ፡ ይትገኃሥ፡ ኀቤየ፡ {..(ወለ)}እለሂ፡ የሐፅ{……..(ዖሙ፡ አእምሮ፡ ትቤ)}ንዑ፡ ብልዑ፡ ኅብስትየ፡ ወስትዩ፡ ወይንየ፡ ዘቀዳኅኩ፡ ለክሙ፡ ኅድግዋ፡ ለዕበድ፡ ወሕየው፡ ወኅሡ፡ አእምሮ፡ ከመ፡ ትሕየው፡ ወአርትዑ፡ አእምሮ፡ በወይቆ፡ ዘይሜህሮሙ፡ ለእኩያን፡ ይነሥእ፡ ሎቱ። ኃሣረ፡ ወዘይጌሥጾ፡ ለረሲዕ፡ የኃይስ፡ ርእሶ፡ ኢትዝልፎሙ፡ ለእኩያን፡ ከመ፡ ኢይጽልዑከ፡ ዝልፎ፡ ለ

(col. 3) ጠቢብ፡ ወያፈቅረከ፡ አብድሰ፡ ይጸልአከ፡ ሀቦ፡ ለጠቢብ፡ ምክንያተ፡ ወያፈደፍድ፡ ጥበበ፡ አምሮ፡ ለጻድቅ፡ ወይዌስክ፡ ተወክፎ። ቀዳሚሃ፡ ለጥበብ፡ ፈሪሃ፡ እግዚአብሔር፡ ወምክረ፡ ቅዱሳን፡ አእምሮ፡ ወአእምሮ፡ ሕግሰ፡ ለልብ፡ ሔር፡ ውእቱ፡ በዝ፡ ሥርዓት፡ ብዙኃ፡ መዋዕለ፡ ተሐዩ፡ ወይትዌሰካከ፡ ዓመታተ፡ ሕይወት። ወልድየእመ፡ ጠቢበ፡ ኮንከ፡ ለርእስከ፡ ጠቢበ፡ ትከውን፡ ለቢጽከ፨ ወእመሰ፡ እኩየ፡ ኮንከ፡ ለባሕቲትከ፡ ትቀድኅ፡ እኪተ፡ ዘያስተዴሉ፡ ሐሰተ፡ ይመስል፡ ከመ፡ ዘያስተዴሉ፡ ነፋሳተ፡ ወውእቱ፡ ከመ፡ ዘይዴግን፡ ዖፈ፡ ዘይሠርር። ወኃደገ፡ ፍናወ፡ ዓፀደ፡ ወይኑ፡ ወመንኰራኵረ፡ ወፍረ፡ ዚአሁ፡ ረስዓ፡ ወየሐውር፡ ውስተ፡ በድው፡ ገዳመ። ወውስተ፡ ምድር፡ እንተ፡ ተሠርዓት፡ ለጽምዕ፡ ወያስተጋብእ፡ በእደዊሁ፡ ዘኢይፈሪክፍል፡ ፲፰፡ ብእሲት፡ ዕብድት፡ ወመግ{..(ዕዝ)}ት፡ ፅንስተ፡ ኅብስት፡ ትከውን፡ እንተ፡ ኢተአምር፡ ኃፊረ። ወነበረት፡ ውስተ፡ አንቀጸ፡ ቤታ፡ ውስተ፡ መንበር፡ ገሃደ፡ ወውስተ፡ መርኅብ፡ ወትጼውዕ፡ ኃላፍያነ፡ ፍኖት፡ እለ፡ ያረትዑ፡ ፍኖቶሙ፡ እለ፡ እምውስቴቶሙ፡ አብድ፡ ይቀርብ፡ ኀቤሃ፡ ወለዘየሐፅዖ፡ አእምሮ፡ ትኤዝዞ፡ ወትብሎ፡ ኅብስተ፡ ሕቡአ፡ አስተ{…(ሐዊዘ)}ከ፡ ግስስ። ወማየ፡ {.(ሥ)}ርቅ፡ መዓርዒር፡ ስተይ፡ ወውእቱሰ፡ ኢየአምር፡ ከመ፡ እምኃያላን፡ በኀቤሃ፡ ይትሐጐሉ። ወመጽፈርተ፡ ሲኦል፡ ይትረክብ፡ ወባሕቱ፡ ቅንጽ፡ ወኢትጐንዲ፡ ውስተ፡ መከና፡ ወኢታውትር፡ ዓይነከ፡ ኀቤሃ፡ ከመ፡ ዘትትዓደው፡ ማየ፡ ነኪር፡ ወትትዓደው፡ ፈለገ፡ ነኪር፡ ወእማየ፡ ነኪር፡ ረኃቅ፡ ወእምዓዘቅተ፡ ነኪር፡ ኢትሰተይ፡ ከመ፡ ብዙኃ፡ መዋዕለ፡ ትሕየው፡ ወይት

f. 84v

(col. 1) ዌስከከ፡ ዓመታተ፡ ሕይወት። ክፍ፡ ፲፱፡ ወልድ፡ ጠቢብ፡ ያስተፌሥሕ፡ አባሁ፡ ወወልድ፡ አብድ፡ ያኃዝና፡ ለእሙ፡ ኢይበቍዑ፡ መዛግብት፡ ለኃጥአን፡ ጽድቅሰ፡ ታድኅን፡ እሞት፡ ኢያስተፄንስ፡ እግዚአብሔር፡ ነፍሰ፡ ጻድቅተ፡ ሕይወተ፡ ረሢዓን፡ የአትት፡ እድ፡ ሀካይ፡ ብእሴ፡ ያቴሕት፡ ወእድ፡ ጽኑዕ፡ ያብዕል። ወልድ፡ ምሁር፡ ጠቢበ፡ ይከውን፡ ወአብድሰ፡ ላዕከ፡ ይሬሲ፡ ርእሶ፡ ድኅነ፡ እመርቄ። ወልድ፡ ጠቢብ፡ ነሣኤ፡ ነፍስ፡ ይከውን፡ ወልድ፡ ኃጥእ፡ በውስተ፡ ዐውድ፡ በረከተ፡ እግዚአብሔር፡ ውስተ፡ ርእሰ፡ ጻድቃን፡ አፈ፡ ረሢዓን፡ ይፌጽም፡ ላህ፡ ግብተ፡ ዝክረ፡ ጻድቃን፡ ምስለ፡ ውዳሴ፡ ወስመ፡ ረሢዓንሰ፡ ይጠፍዕ። ጠቢብ፡ ልብ፡ ይትዌከፍ፡ ትእዛዘ፡ ወዘኢይትዔገሥ፡ በከናፍሪሁ፡ በማዕቅፍ፡ ይወድቅ፡ ዘየሐውር፡ በየውሃት፡ የሐውር፡ እሙነ፨ ወዘሰ፡ ይትሀወክ፡ ፍናዊሁ፡ ይትከሠታ፡ ዘይትቃጸብ፡ በአዕይንቲሁ፡ ለእከይ፡ ያስተጋብእ፡ ለሰብእ፡ ኀዘነ። ወዘሰ፡ ይዘልፍ፡ ገሃደ፡ ሰላመ፡ ይገብር፡ ነቅዓ፡ ሕይወት፡ ውስተ፡ እደ፡ ጻድቃን፡ ወለአፈ፡ ረሢዓን፡ ይከድኖ፡ ሐጕል፡ ጽልዓ፡ ያነሥእ፡ መዓት፡ ወለኵሎሙ፡ እለ፡ ኢይትገዐዙ፡ ይከድኖሙ፡ ፍቅር። ብእሲ፡ ጠቢብ፡ እምከናፍሪሁ፡ ያወፅእ፡ ጥበበ፡ በበትር፡ ይዘበጥ፡ ብእሲ፡ ዘእንበለ፡ ልብ፡ ጠቢብ፡ የኃብእ፡ አእምሮ፡ አፍ፡ ጕጕ፡ ዕ፡ ይቀርብ፡ ለቅጥቃጤ፡ ጥሪቶሙ፡ ለአብዕልት፡ ሀገር፡ ፅንዕት፡ ቅጥቃጤሆሙ፡ ለረሢዓን፡ ንዴተ፡ አእምሮ፡ ግብረ፡ ጻድቃን፡ ሕይወተ፡ ይገብር፡ ወፍሬ፡ ረሢዓን፡ ኃጢአት፡ ፍናወ፡ ሕይወት፡ የዓቅብ፡ ተግሣጽ፤ በተግሣጽ፡ ዘኢይዘለፍ፡ ይስሕት፡ ይከድና፡ ጽልዓ፡ ከናፍር፡ ልሙጻት። ወእለሰ፡ ያወፅኡ፡ ፅዕለተ፡ አብዳን፡ እሙንቱ፡ ወእ

(col. 2) ምብዝኃ፡ ነገር፡ ኢያመሥጥ፡ ኃጥእ፡ እምኃጢአት፡ ወዘይምሕክሰ፡ ከናፍሪሁ፡ ማዕምረ፡ ይከውን፡ ብሩር፡ ርሱን፡ ልሳነ፡ ጽድቅ፡ ወልበ፡ ረሢዓንሰ፡ የሐፅ{..}ዕ፡ ከናፍረ፡ ጻድቃን፡ የአምራ፡ ነዋኃ፡ ወአብዳንሰ፡ በንዴት፡ ይመውቱ። በረከተ፡ እግዚአብሔር፡ ላዕለ፡ ርእሰጻድቃን፡ ይእቲ፡ ብዕል፡ ወኢታመጽእ፡ ኀዘነ፡ ውስተ፡ ልብ፡ በሰሐቁ፡ አብድ፡ ይገብር፡ እኩየ፡ ወጥበቡ፡ ለብእሲ፡ ትወልድ፡ አእምሮ፡ ውስተ፡ ሐጕል፡ ረሲዕ፡ ይትመየጥ፡ ፍትወቱ፡ ለጻድቅ፡ ሥምርት፡ በኅልፈተ፡ ዓውሎ፡ ይማስን፡ ረሲዕ። ጻድቅሰ፡ ተግኂሠ፡ ለዓለም፡ ይድኅን፡ ከመ፡ ቆዕ፡ ከንቱ፡ ለስነን፡ ወጢስ፡ ለዓይን፡ ከማሁ፡ ኃጢአት፡ ለእለ፡ አጥረይዋ፡ ፈሪሃ፡ እግዚአብሔር፡ ያነውህ፡ መዋዕለ፡ ወዓመተ፡ ረሢዓን፡ ይውሕድ፡ ፨ትጐነዲ፡ ትፍሥሕት፡ ምስለ፡ ጻድቃን፡ ተስፋሆሙ፡ ለረሢዓን፡ ትትሐጐል፡ ጽንዑ፡ ለኄር፡ ፈሪሃ፡ እግዚአብሔር፡ ወቅጥቃጤ፡ ለእለ፡ ይገብሩ፡ እኩየ፡ ጻድቅሰ፡ ለዓለም፡ ኢይዔብስ፡ ወረሢዓንሰ፡ ኢየሐድሩ፡ ውስተ፡ ምድር። አፈ፡ ጻድቃን፡ ይትሜኃር፡ ጥበበ፡ ወልሳነ፡ ዓማፅያንሰ፡ ይትሐጐል። ከናፍረ፡ ሰብእ፡ ጻድቃን፡ ያውሕዛ፡ ሞገሰ፡ ወአፈ፡ ረሢዓንሰ፡ ይትከላዕ፡ መዳልወ፡ ዓመፃ፡ ርኵስ፡ በኀበ፡ እግዚአብሔር፡ መዳልወ፡ ጽድቅሰ፡ ኅሩይ፡ ሎቱ፡ ኀበቦ፡ ፅዕለተ፡ ህየ፡ ሀሎ፡ ኃሣር፡ አፈ፡ የዋሃን፡ ይትሜሃር፡ ጥበበ፡ ወተፍጻሜቶሙ፡ ለጻድቃን፡ ይመርሖሙ። ወዕቅጸቶሙ፡ ለረሢዓን፡ ትጼውዎሙ፡ ኢይበቍዕ፡ ንዋይ፡ በዕለተ፡ መዓት፡ ወጽድቅሰ፡ ታድኅን፡ እሞት። መዊቶ፡ ጻድቅ፡ ኀደገ፡ ንስሐ፡ ጉቡአ፡ በእድ፡ ይከውን፡ ወሰሐቀ፡ ሞቱ፡ ለረሲዕ፡ ወጽድቁ፡ ለንጹሕ፡ ያረትዕ፡ ፍኖቶ፡ ወኃጢአትሰ፡ ትወርድ፡ ዲበ፡ ረሢዓን፡ ጽድቆሙ፡ ለረሢዓን፡ ሰብእ፡ ቅፃልሖሙ፡ በኢ

(col. 3) ያእምሮቶሙ፡ ይትአኀዙ፡ ኃጥአን፡ መዊቶ፡ ብእሲ፡ ኢየሐጕል፡ ተስፋሁ፡ ትምክሕቶሙሰ፡ ለረሢዓን፡ ትጠፍዕ። ጻድቅሰ፡ እማዕገት፡ ያመሥጥ፡ ወቤዛ፡ ዚአሁ፡ ይትወሀብ፡ ረሢዕ፡ ውስተ፡ አፈ፡ ረሲዓን፡ መሥገርት፡ ለሀገር፡ ወተዓውቆ፡ ጽድቅሰ፡ ፍኖት፡ ሠናይ። በኂሩተ፡ ጻድቃንሰ፡ ትረትዕ፡ ሀገር፡ ወበሐጕሎሙ፡ ለረሢዓን፡ ትትፌሣሕ፡ በበረከቶሙ፡ ለራትዓን፡ ትትሌዓል፡ ሀገር። ወበአፉሆሙሰ፡ ለረሢዓን፡ ትትገፈታዕ፡ ይሜንኑ፡ ሰብአ፡ ሀገር፡ ነዳየ፡ ጠቢበ፡ ወብእሲሰ፡ ጠቢብ፡ ጽማዌ፡ ያመጽእ፡ ብእሲ፡ ዘክልኤ፡ ልሳኑ፡ ይከሥት፡ ምክረ፡ ማኅበር፡ ወምእመነ፡ እስትንፋስሰ፡ የኃብእ፡ ምክረ፡ እለ፡ አልቦሙ፡ ሐዳፍ፡ ይወድቁ፡ ከመ፡ ቈፅል፡ መድኃኒት፡ በብዙኅ፡ ምክር፡ ይሄሉ፡ እኩይ፡ የአኪ፡ ሶበ፡ ይዴመር፡ ምስለ፡ ጻድቅ፡ ወይጸልዕ፡ ድምፀ፡ ዑቃቤ። ክፍ፡ ፳፡ ብእሲት፡ ኄርት፡ ታነሥእ፡ ለምታ፡ ክብረ፡ መንበረ፡ ኃሣር፡ ብእሲት፡ እንተ፡ ትጸልዕ፡ ጽድቀ፡ ሀካያን፡ እምብዕል፡ ይነድዩ፡ ወጽኑዓንሰ፡ ይዴግኑ፡ ብዕለ፡ ለነፍሱ፡ ይገብር፡ ሠናየ፡ ብእሲ፡ መሐሪ፡ ወያማስን፡ ሥጋሁ፡ ዘኢይምህር፡ ረሢዕ፡ ይገብር፡ ምግባረ፡ ዓመፃ፡ ወለዘርአ፡ ጻድቃንሰ፡ ዓስብ፡ ህልው፡ ወልድ፡ ጻድቀይትወለድ፡ {…..(ለሕይወት)}፡ ወልደተ፡ ረሲዓንሰ፡ ለሞት፡ ርኩስ፡ በኀበ፡ እግዚአብሔር፡ ጠዋይ፡ ፍኖት፡ ወኅሩያን፡ በቅድሜሁ፡ ኵሎሙ፡ እለ፡ ንጹሐን፡ በፍኖቶሙ፡ እደ፡ በእድ፡ ዘይእኅዝ፡ በግፍዕ፡ ኢይድኅን፨ ወዘይዘርእሰ፡ ጽድቀ፡ ዓስበ፡ መሃይምናን፡ ይነሥእ፡ ውፅቦ፡ ወርቅ፡ ውስተ፡ አንፈ፡ ሐራውያ፡ ኅሡም፡ ከማሁ፡ ለብእሲት፡ እኪት፡ ላህያ፡ ፍኖተ፡ ጻድቅ፡ ኵሉ፡ ሠናይ፡ ተስፋሆሙ፡ ለረሲዓን፡ ይትሐጐል። በእለ፡ ዘዚአሆሙ፡ ይዘርኡ፡ ወያፈደፍዱ፡ ወቦ፡ {…..(እለ፡ እንዘ)}፡ ያስተጋብኡ፡ የሐ

f. 85r

(col. 1) ፅፁ፡ ወኵሉ፡ ነፍስ፡ እንተ፡ ትባርክ፡ ስፍሕት፡ ወብእሲሰ፡ መዓትም፡ ኅሡምወዘያበዝኅ፡ ሥርናዮ፡ የኃድጎ፡ ለአሕዛብ፡ ወበረከት፡ ውስተ፡ ርእሱ፡ ለዘይምህር፡ ወይሁብ፡ ዘይሄሊ፡ ሠናየ፡ ይፈቅድ፡ ክብረ፡ ሠናየ፡ ዘሰ፡ የኃሥሣ፡ ለእኪት፡ ትረክቦ፡ ዘይትዌከል፡ በብዕሉ፡ ወውእቱ፡ ይወድቅ፡ ወዘይትዌከፎሙሰ፡ ለጻድቃን፡ ይሠርዕ፡ ዘኢ(የ)ዓውቅ፡ ቤቶ፡ ይወርሶ፡ ነፋስ፡ ይትቀነይ፡ አብድ፡ ለጠቢብ፡ እምፍሬ፡ ጽድቅ፡ ይወፅዕ፡ ዕፀ፡ ሕይወት፡ ይሴስላ፡ ግብተ፡ ነፍሳተ፡ ዓማፅያን፡ ወሶበ፡ ጻድቅ፡ እምዕፁብ፡ ይድኅን፡ ረሲዕ፡ ወኃጥእ፡ በአይቴ፡ ያስተርኢ፡ ዘያፈቅር፡ ተግሣጸ፡ ያፈቅር፡ አእምሮ። ወዘይጸል(ዕ)፡ ተግሣጸ፡ አብድ፡ ውእቱ። ይኄይስ፡ ዘረከበ፡ ሞገሰ፡ እምኀበ፡ እግዚአብሔር፡ ወብእሲሰ፡ ዓማፂ፡ ይትሔየይ፡ ወዘኢያረትዕ፡ ሰብአ፡ እምዓመፃ፡ ይትሐጐል፡ ወሥርዉ፡ ጻድቃንሰ፡ ኢይትመሐው፡ ብእሲት፡ አዛዝ፡ አክሊል፡ ለምታ፡ ከመ፡ ዕፄ፡ ለዕፅ፡ ከማሁ፡ ብእሴ፡ ታሐጕል፡ ብእሲት፡ እኪተ፡ ምግባር፡ ሕሊናሆሙ፡ ለጻድቃን፡ ፍትሕ፡ ይኄድፉ፡ ረሢዓን፡ ኅብለ፡ ወነገረ፡ ረሢዓንሰ፡ ጕሕሉት፡ አፈ፡ ራትዓንሰ፡ ያድኅኖሙ፡ ኀበ፡ ተመይጠ፡ ረሢዕ፡ ይማስን፡ አብያተ፡ ጻድቃንሰ፡ ይሔልው፡ አፈ፡ ጠቢብ፡ ይትዌደስ፡ በኀበ፡ ሰብእ፡ ወአፈ፡ አብዳንሰ፡ ይትሜነን፡ ይኄይስ፡ ብእሲ፡ ዘበኃሣሩ፡ ይትቀነይ፡ ሎቱ፡ እምነ፡ ክብረ፡ ያነብር፡ ሎቱ፡ ወይትፈዓም፡ ኅብስተ፡ ይምህር፡ ጻድቅ፡ ነፍሰ፡ እንስሳሁ፡ ወምሕረቶሙሰ፡ ለረሢዓን፡ ኢምጽዋት፡ ዘይትጌበራ፡ ለምድር፡ ያበዝኅ፡ ኅብስተ፡ ወዘይዴግንሰ፡ ፅርዓተ፡ ያስተጋብዕ፡ ንዴተ፡ እስመ፡ ውእቱ፡ ነዳየ፡ አእምሮ፨ ዝውእቱ፡ ምዑዝ፡ ለመትልወ፡ ወይን፡ ለኃይለ፡ ዚአሁ፡ የኃድግ፡ ኃሣረ፡ ፍትወተ፡ ረሢዓ

(col. 2) ን፡ እኪት፡ ወሥርዎሙሰ፡ ለ{.}ኄራን፡ ውስተ፡ ፅንዕ፡ በኃጢአተ፡ ከናፍሪሁ፡ ይወድቅ፡ ውስተ፡ መሥገርት፡ ኃጥእ፡ ወያመሥጥ፡ እምኔሆሙ፡ ጻድቅ፡ ዘይኔጽር፡ ስፉሐ፡ ይትሜሀር። ዘሰ፡ ይዳደቅ፡ በአናቅጽ፡ ያመነድብ፡ ነፍሳተ፡ እምፍሬ፡ አፉሁ፡ ነፍሰ፡ ብእሲ፡ ይመልዕ፡ በረከተ፡ ወዕሤተ፡ ከናፍሪሁ፡ ይትወሀብ፡ ሎቱ። ፍኖተ፡ አብዳን፡ ርቱዕ፡ በቅድሜሆሙ፡ ይሰምዕ፡ ምክረ፡ ጠቢብ፡ አብድ፡ እንተ፡ ጸብሐት፡ ይነግር፡ መዓቶ፡ የኃብእ፡ ኃሣሮ፡ ማዕምር፡ እንተ፡ ታስተርኢ፡ ሃይማኖተ፡ ይነግር፡ ጻድቅ፡ ብእሲ። ወሰማዕተ፡ እኩያንሰ፡ ሕብል፡ እለሰ፡ ይከውኑ፡ {…….(ስምዓ፡ በሐሰት)}፡ ይቀትሉ፡ በመጥባሕት፡ እስመ፡ ንቡር፡ ውስተ፡ አፉሆሙ፡ መጥባሕት፡ ወልሳነ፡ ወቢባን፡ {………(ሰ፡ ይፌውስ፡ ዘቈስለ)}፡ ከናፍረ፡ ጸድቃንሰ፡ ያረትዕ፡ ስምዓ። ወሰማዕት፡ {.}፡ ጕጕዕ፡ በልሳን፡ እኩይ፡ ህብል፡ ውስተ፡ ልቡ፡ ለዘይሔሊ፡ እኩየ፡ ወእለሰ፡ ይፈቅዱ፡ ሰላመ፡ ይትፌሥሑ፡ ኢያሠምሮ፡ ለጻድቅ፡ ምንትኒ፡ እኩይ፡ ወረሢዓንሰ፡ ያበዝኁ፡ እከየ፡ ምኑን፡ በኀበ፡ እግዚአብሔር፡ ከናፍረ፡ ሐሰት፡ ወዘይገብር፡ ሃይማኖተ፡ ሥሙር፡ በኀቤሁ፡ ብእሲ፡ ማዕምር፡ መንበረ፡ ጥበብ፡ ወልበ፡ አብዳንሰ፡ ይዳደቅ፡ መርገመ፡ እደ፡ ኅሩያንሰ፡ ይእኅዝ፡ ፍጡነ፡ ወኅቡላንሰ፡ ይከውኑ፡ ለፄዋዌ። መደንግፅ፡ ቃል፡ የሐውክ፡ ልበ፡ ብእሲ፡ ጻድቅ፡ ወዜና፡ ሠናይሰ፡ ያስተፌሥሕ፡ ልበ፡ ማዕምረ፡ ርእሱ፡ ጻድቅ፡ ውእቱ፡ ለርእሱ። ወግዕዞሙሰ፡ ለረሢዓን፡ አኮ፡ አዳም፡ ለእለ፡ ይኤብሱ፡ ይዴግኖሙ፡ እኩይ፡ ወፍኖቶሙ፡ ለረሢዓን፡ ታስሕቶሙ፡ ይዳደቅ፡ ኅብል፡ ለአሥግሮ፡ ጥሪት፡ ክቡር፡ ብእሲ፡ ንጹሕ፡ ውስተ፡ ፍናው፡ ጽድቅ፡ ሕይወት፨ ወእለሰ፡ ይዜከሩ፡ እኩየ፡ ውስተ፡ ሞት፡ ይወርዱ። ወልድ፡ ማዕምር፡ ሰማዔ፡ አብ፡

(col. 3) ይከውን፡ ወወልድሰ፡ ዘኢይሰምዕ፡ ይከውን፡ ለሐጕል፡ ወእምፍሬ፡ ጽድቁ፡ ይበልዕ፡ ኄር፡ ወነፍሰ፡ ዓማፅያንሰ፡ ይትሐጐሉ፡ ቆዖሙ፡ ዘየዓቅብ፡ አፉሁ፡ ይትመሐፀና፡ ለነፍሱ፡ ወጕጕዕሰ፡ በከናፍሪሁ፡ ያወድቅ፡ ርእሶ፡ ውስተ፡ ፍትወት፡ ሀሎ፡ ኵሉ፡ ዘኢይትቀነይ። ወእዴሆሙሰ፡ ለኄራን፡ ያስተሐምም፡ ቃለ፡ ዓመፃ፡ ይጸልዕ፡ ዳድቅ፡ ወረሢዕሰ፡ የኃፍር፡ ወኢይመጽእ፡ ገሃደ። ጽድቅ፡ ተዓቅቦሙ፡ ለየዋሃን፡ በፍኖት፡ ለረሢዓንሰ፡ ዕቡሰ፡ ትሬስዮሙ፡ ኃጢአት። ቦ፡ እለ፡ ያሌዕሉ፡ ርእሶሙ፡ እንዘ፡ ምንትኒ፡ አልቦሙ፡ ወቦ፡ እለ፡ ያቴሕቱ፡ ርእሶሙ፡ እንዘ፡ ብዙኅ፡ ብዕሎሙ፡ ቤዛ፡ ነፍሱ፡ ለብእሲ፡ ጥሪተ፡ ብዕሉ፡ ወነዳይሰ፡ ኢይትቃወም፡ መዓተ። ብርሃን፡ ለጻድቃን፡ በኵሉ፡ ጊዜ፡ ወብርሃነ፡ ረሢዓንሰ፡ ትጠፍዕ፡ ነፍሳተ፡ ኅቡላንሰ፡ ይሰኅታ፡ በኃጢአት፡ ወጻድቃንሰ፡ ይምህሩ፡ ወይመጸውቱ፡ እኩይ፡ ዘምስለ፡ ፅዕለቱ፡ ይገብር፡ እኩየ፡ ወእለሰ፡ የአምሩ፡ ርእሶሙ፡ ጠቢባን፡ እሙንቱ፡ አጥርዮ፡ ዘይጓጕዕ፡ በኃጢአት፡ ውሑደ፡ ይከውን። ወዘሰ፡ ያስተጋብእ፡ ለርእሱ፡ በጽድቅ፡ ያፈደፍድ፡ ጻድቅ፡ ይምህር፡ ወይሌቅሕ። ይኄይስ፡ ዘይዌጥን፡ {.}፡ ይርዳዕ፡ ነፍሶ፡ እምነ፡ ዘይብዕል፡ ወያጸንሕ፡ ለተስፋዕፀ፡ ሕይወት፡ ፍኖት፡ ሠናይ፡ ዘያሰትት፡ ግብረ፡ እግዚአብሔር፡ ውእቱኒ፡ ያሰትቶ፡ ወዘሰ፡ ይፈርህ፡ ትእዛዘ፡ የሐዩ፡ ቦቱ፡ ለወልድኒ፡ ኅቡል፡ አልቦቱ፡ ምንትኒ፡ ሠናይ፡ ለገብር፡ ጠቢብ፡ ሠናየ፡ ይከውን፡ ምግባሩ፡ ወይረትዕ፡ ፍኖቱ። ሕገ፡ ጠቢብ፡ ነቅዓ፡ ሕይወት፡ ወዘእንበለ፡ ልብሰ፡ በአበሳ፡ ይመውት፡ አእምሮ፡ ሠናይ፡ ይሁብ፡ ጥበበ፡ ወሞ(ገ)ሰ፡ ወፍናዊሆሙሰ፡ ለሕዩያን፡ ውስ

f. 85v

(col. 1) ተ፡ ሐጕል፡ ኵሉ፡ ማዕምር፡ ይገብር፡ በምክር። ወአብድሰ፡ አስረረ፡ እከየ፡ ዚአሁ፡ ላዕክ፡ አብድ፡ ይወድቀ፡ ውስተ፡ እኪት፡ ሐዋርያ፡ ጠቢብ፡ ያድኅን፡ ርእሶ፡ ንዴተ፡ ወኃሣረ፡ ያሴስል፡ ትምሕርት፡ ወዘየዓቅብ፡ ተግሣጸ፡ ይከብር፡ ፍትወተ፡ ኄራን፡ ያጥኢ፡ ነፍሰ፡ ወምግባረ፡ ረሲዓንሰ፡ ርሑቅ፡ እምአእምሮ፡ ዘይጸመር፡ ምስለ፡ ጠቢብ፡ ጠቢበ፡ ይከውን። ወዘሰ፡ ያንዘሐልል፡ ምስለ፡ አብዳን፡ የዓኬ፡ ለእለ፡ ይኤብሱ፡ ይዴግኖሙ፡ እኩይ፡ ወለጻድቃንሰ፡ ይረክቦሙ፡ ሠናይ፡ ኄር፡ ብእሲ፡ ይወርስ፡ ውሉደ፡ ውሉድ፡ ይዘገብ፡ ለጻድቃን፡ ብዕለ፡ ረሲዓን፡ ጻድቃን፡ ይሔልው፡ በብዕል፡ ዓመታተ፡ ብዙኃ፡ ወዓማፅያንሰ፡ ይትሐጐሉ፡ ፍጡነ፡ ዘይምህክ፡ በትሮ፡ ጸልዓ፡ ወልዶ፡ ወዘያፈቅርሰ፡ ወትረ፡ ይጌሥጽ፡ ጻድቅ፡ እንዘ፡ ይበልዕ፡ ይመልዕ፡ ነፍሶ፡ ነፍሰ፡ ረሲዓንሰ፡ ፅኑስ፡ ጠባባት፡ አንስት፡ ሐነጻ፡ አብያተ፡ ወአብዳትሰ፡ ነሰታ፡ በእደዊሆን፡ ዘየሐውር፡ ርቱዓ፡ ይፈርሆ፡ ለእግዚአብሔር። ወዘሰ፡ ያጠዊ፡ ፍኖቶ፡ ይትሜነን፡ እምአፈ፡ አብዳን፡ ትወፅዕ፡ በትረ፡ ፅዕለት፡ ወከናፍረ፡ ጠቢባን፡ ተዓቅቦሙ፡ ወእደ፡ አልቦ፡ አልህምት፡ ምጽንጋዕ፡ ንጹሕ፡ ወእደሰ፡ ብዙኅ፡ እክል፡ ይትዓወቅ፡ እምኃይለ፡ ላህሙ፡ ሰምዓ፡ መሃይምናን፡ ኢይሔሱ፡ ወያነድድ፡ ነፍሰ፡ ሰማዕተ፡ ሐሰት፡ ተኃሥሣ፡ ለጥበብ፡ በኀበ፡ እኩያን፡ ወኢትረክባ፤ወአእምሮሰ፡ በኀበ፡ ጠቢባን፡ ቀሊል፡ ኵሉ፡ ርቱዕ፡ በቅድሜሁ፡ ለብእሲ፡ አብድ። ወልታ፡ አእምሮ፡ ከናፍረ፡ ጠቢባን፡ ጥበበ፡ ማዕምራን፡ ተአምር፡ ፍኖቶሙ፡ ወለእለ፡ ዘእንበለ፡ {.(ል)}ብስ፡ ውስተ፡ ስሒት፡ ይከውን፡ ፍኖቶሙ፡ አብያቲሆሙ፡ ኃጥአን፡ ይፈድዩ፡ ለንጹሐን፡ ወአብያተ፡ ጻድቃንሰ፡ ስውር። ልበ፡

(col. 2) ብእሲ፡ ማዕምር፡ ኃዘን፡ ለነፍሱ፡ ወሶበሂ፡ ይትፌሣሕ፡ ኢይትሐወሶ፡ ጸልዕ፨አብያተ፡ ረሲዓን፡ ይማስኑ፡ ወማኅደረ፡ ራትዓንሰ፡ ይቀውም። ቦ፡ ፍኖት፡ እንተ፡ ትመስል፡ ርትዕተ፡ በኀበ፡ ሰብእ፡ ወደኃሪታሰ፡ ታበጽሕ፡ ውስተ፡ ማዕምቅተ፡ ሲኦል። ውስተ፡ ፍሥሐ፡ ኢይዴመር፡ ኀዘን፡ ደኃሪታ፡ ለፍሥሐ፡ ውስተ፡ ላህ፡ ትገብዕ፡ እምፍኖተ፡ ዚአሁ፡ ይመልዕ፡ ዕቡየ፡ ልብ፡ ወእምሕሊናሁ፡ ብእሲ፡ ኄር፡ የዋህ፡ የአምን፡ ኵሎ፡ ነገረ፡ ማዕምር፡ ባሕቱ፡ ይገብዕ፡ ውስተ፡ ንስሐ፡ ጠቢብ፡ ፈሪሆ፡ ተግኅሠ፡ እምእኩይ፡ ወአብድሰ፡ ተአሚኖ፡ ርእሰ፡ ይጸመር፡ ምስለ፡ አብዳን፡ መዓትም፡ ይገብር፡ ዘእንበለ፡ ምክር። ብእሲሰ፡ ጠቢብ፡ ብዙኃ፡ ይትዔገሥ፡ ይትካፈሉ፡ አብዳን፡ እከየ፡ ወማእምራንሰ፡ ይእኅዝዋ፡ ለጠይቆ። ይድኅፁ፡ እኩያን፡ በቅድመ፡ ኄራን፡ ወረሢዓን፡ ይትቀነዩ፡ በኆኅተ፡ ጻድቃን፡ አዕርክተ፡ አብዕልት፡ ይጸልዑ፡ አዕርክተ፡ ነዳያነ፡ አዕርክተ፡ አብዕልትሰ፡ ብዙኃን፡ ዘይሜንኖ፡ ለነዳይ፡ ይነዲ፡ ወዘይምህ{..(ሮሰ)}ለፅኑስ፡ ብፁዕ፡ ውእቱ፡ ስሑታን፡ ይሔልዩ፡ እኩየ፡ ሣህለ፡ ወጽድቀ፡ ይሔልዩ፡ ሔራን፡ ኢየአምሩ፡ ሣህለ፡ ወምሕረተ፡ ፀረብተ፡ አኪት፡ ምሕረት፡ ባሕቱ፡ ወሃይማኖት፡ ኀበ፡ ፀረብት፡ ኄራን፡ በኵሉ፡ ሕሊና፡ ትሩፍ፡ ውእቱ፡ ወላህይሰ፡ ዘኢየሐምም፡ ፅኑስ፡ ውእቱ። ክፍ፡ ፳፩፡ አክሊሎሙ፡ ለጠቢባን፡ ማዕምር፡ ወመምህሮሙ፡ ለአብዳን፡ እኩይ፡ ያድኅን፡ ነፍሶ፡ እምእኩይ፡ ሰማዕት፡ ማዕምር፡ ያነድድ፡ በሐሰት፡ መዓምፅ፡ በፍርሃተ፡ እግዚአብሔር፡ ተስፋ፡ ኃያል፡ ወየኃድግ፡ ለደቂቁ፡ ጽንዓ፡ ትእዛዘ፡ እግዚአብሔር፡ ነቅዓ፡ ሕይወት፡ ወይሬሲ፡ ከመ፡ ይትገኃሡ፡ እመሥገርተ፡ ሞት። በብዝኃ፡ አሕዛብ፡ ክብሩ፡ ለንጉሥ፡ ወበውሕደተ፡ ሕዝብ፡ ድቀቱ፡ ለመኰንን፡ ብእሲ፡

(col. 3) መስተዓግሥ፡ ብዙኃ፡ ጥበብ፡ ይከውን፡ ወሕፁፀ፡ ነፍስሰ፡ ጽኑዕ፡ ዓብድ፡ ውእቱ፡ ዓራቂ፡ ብእሲ፡ መፈውሰ፡ ልብ፡ ከመ፡ ነቅዝ፡ ለአዕፅምት፡ ቅንዓት፡ ወትዝኅርት፡ እኩይ፡ ልበ፡ ማዕምር፡ ዘይትዔገል፡ ነዳየ፡ ይዌህኮ፡ ለፈጣሪሁ። ወዘያከብሮሰ፡ ይምህር፡ ነዳየ፡ በእከዩ፡ ይትአተት፡ ረሢዕ፡ ወዘይትአመንሰ፡ ኂሩቶ፡ ጻድቅ፡ ውእቱ፡ ውስተ፡ ልበ፡ ኄር፡ ተዓርፍ፡ ጥበብ፡ ውስተ፡ ልበ፡ አብድሰ፡ ኢትትአመር፡ ጽድቅ፡ ታሌዕል፡ ሕዝበ፡ ወየሐፅፅ፡ ሕዝበ፡ ኃጣውእ፡ ሥሙር፡ ለንጉሥ፡ ላዕክ፡ ማዕምር፡ ወበተዓቅቦቱ፡ ያርኅቅ፡ ኃሣረ፡ እምነፍሱ፡ መዓት፡ ታሐጕል፡ ጠቢባነ፡ ወነገር፡ ዘይትጋነይ፡ ይመይጥ፡ መዓተ፡ ቃል፡ ባሕቱ፡ ማኅዝን፡ ያነሥእ፡ ጽልዓ፡ ልበ፡ ጠቢባን፡ ሠናየ፡ ተአምር፡ ወአፈ፡ አብዳንሰ፡ ይዜኑ፡ እኩየ፡ ውስተ፡ ኵሉ፡ መካን፡ አዕይንቲሁ፡ ለእግዚአብሔር፡ ወያስተሐይጸ፡ እኩያነ፡ ወኄራነ፡ መፈውሰ፡ ልሳን፡ ዕፀ፡ ሕይወት፡ ውእቱ። ወዘሰ፡ የዓቀቦ፡ ይመልዕ፡ መንፈሶ፡ ወልድ፡ አብድ፡ ያስተዓኪ፡ ተግሣጸ፡ አብ፡ ወዘሰ፡ የዓቅብ፡ ተግሣጸ፡ ጠቢብ፡ ውእቱ፡ ወእደ፡ ትበዝኅ፡ ጽድቅ፡ ኃይል፡ ብዙኅ፡ ወረሢዓንሰ፡ እምሥርዎሙ፡ እምድር፡ ይሤረው። ከናፍረ፡ ጠበብት፡ ዕሡር፡ በአእምሮ፡ ወልበ፡ አብዳንሰ፡ አኮ፡ ጽኑዕ፡ መሥዋዕተ፡ ረሢዓን፡ ርኩስ፡ በኀበ፡ እግዚአብሔር፡ ወጸሎተ፡ ኄራንሰ፡ ሥሙር፡ በኀቤሁ፡ ርኩስ፡ በኀበ፡ እግዚአብሔር፡ ፍኖተ፡ ረሲዓን፡ ለእለሰ፡ ይዴግንዋ፡ ለጽድቅ፡ ያፈቅሮሙ፡ እግዚአብሔር፡ ትምህርተ፡ የዋሃን፡ ትትዓወቅ፡ በኀበ፡ እለ፡ የኃልፉ፡ ወእለ፡ ይጸልዑ፡ ዝልፈተ፡ ይመውቱ፡ በእኩይ፡ ገሃነም፡ ወሞት፡ ክሡታን፡ በኀበ፡ እግዚአብሔር፡ እፎ፡ እንከ፡ ልበ፡ ሰብእ፡ ኢያፈቅር፡ አብድ፡ እለ፡ ይሄሥጽዎ፡ ወምስለ፡ ጠቢባን፡ ኢይትናገር፡ ልብ፡ እምከመ፡ ትትፌ

f. 86r

(col. 1) ሣሕ፡ ትበርህ፡ ገጽ፨ ወእመሰ፡ ተኃዝን፡ {.}ትዴምን፡ ልብ፡ ርትዕት፡ ተኃሥሥ፡ አእምሮ፡ አፈ፡ አብዳን፡ የኃሥሥ፡ እከየ፡ ኵሎ፡ መዋዕለ፡ አዕይንተ፡ እኩያን፡ ይሴፈዋ፡ እከየ፡ ወኄራንሰ፡ ያረምሙ፡ በኵሉ፡ ጊዜ። ትኄይስ፡ ንስቲት፡ መክፈልት፡ በፈሪሃ፡ እግዚአብሔር፡ እመዛግብት፡ ዐበይት፡ ዘበኢፈሪህ፡ ይኄይሰ፡ ነጊድ፡ በኃምል፡ ዘበእንተ፡ ፍቅር፡ ወዕሤት፡ እመግዝዕ፡ ዘአልህምት፡ ዘበጽልዕ። ብእሲ፡ መዓትም፡ ያስተዴሉ፡ ጋዕዘ፡ ወመስተዓግሥ፡ እንተ፡ ኮነትኒ፡ ያጠፍዕ፡ መስተዓግሥ፡ ብእሲ፡ ያጠፍዕ፡ ቅስተ። ወረሢዕሰ፡ ያነሥእ፡ ጥቀ፡ ጽልዓ፡ ፍኖተ፡ ሀከያን፡ ንጹፍ፡ አስዋክ፡ {…(ወዘጽ)}ኑዓንሰ፡ መጽያሕት፡ ወልድ፡ ጠቢብ፡ ያስተፌሥሕ፡ አባሁ፡ ወወልድ፡ አብድ፡ ያፄዕል፡ ዕሞ። ፍናወ፡ አብድ፡ ነዳየ፡ አእምሮ፡ ጠዋያት፡ ወብእሲሰ፡ ጠቢብ፡ አርቲያ፡ የሐውር፡ ያጠርዩ፡ ሕሊና፡ እለ፡ ያከብሩ፡ ማኅበረ፡ ውስተ፡ ልበ፡ መካርያን፡ ትነብር፡ ምክር፡ ወኢይሰምዓ፡ ላቲ፡ እኩይ፡ ወአልቦ፡ ዘይብል፡ ጥዑመ፡ ወሠዓየ፡ ለማኅበር፡ ፍናወ፡ ሕይወት፡ ሕሊናሁ፡ ለጠቢብ፡ ከመ፡ ተግኂሥ፡ እምሲኦል፡ ይድኃን፡ አብያተ፡ ጸዓልያን፡ ያንህል፡ እግዚአብሔር፡ ወያጸንዕ፡ ወሰነ፡ መበለት፡ ምኑን፡ በኀበ፡ እግዚአብሔር፡ ሐልዮ፡ ዓመፃ፡ ወለንጹሐንሰ፡ ነገሮሙ፡ አዳም፡ ያሐጕል፡ ርእሶ፡ ዘህልያነ፡ ይነሥእ፡ ወዘይጸልዕሰ፡ ነሢአ፡ ህልያን፡ ይድኅን፡ በምጽዋት፡ ወበሃይማኖት፡ ይሠረይ፡ ኃጢአት፡ ወበፈሪሃ፡ እግዚአብሔር፡ ይትገኃሥ፡ ኵሉ፡ እኩይ፡ ልበ፡ ጻድቃን፡ ይትሜሀር፡ ሃይማኖተ፡ ወአፈ፡ ረሲዓን፡ ያወሥእ፡ እኩያተ፡ ሥሙራት፡ በኀበ፡ እግዚአብሔር፡ ፍናወ፡ ሰብእ፡ ጻድቃን፡ ወበእንቲአሆሙ፡ ጸላእትኒ፡ አዕርክተ፡ ይከውኑ፡ ነዋኃ፡ ይርኅቅ፡ እግዚአብሔር፡ እምረሲዓን፡

(col. 2) ወጸሎተ፡ ጻድቃንሰ፡ ይሰምዕ፡ ይኄይስ፡ ኅዳጥ፡ ሀብት፡ ምስለ፡ ጽድቅ፡ እምብዙኅ፡ ፍሬ፡ ዘምስለ፡ ዓመፃ፡ ልብ፡ ሰማዒ፡ ይሔሊ፡ ጽድቀ፡ ከመ፡ እምኀበ፡ እግዚአብሔር፡ ይርታዕ፡ አሠሩ፡ ዓይን፡ ዘይኔጽር፡ ሠናየ፡ ያስተፌሥሕ፡ ልበ፡ ወዜና፡ ኄራት፡ ያጠልል፡ አዕፅምተ፡ ወዘይትከላዕ፡ እምተግሣጽ፡ ይጸልዕ፡ ርእሶ፡ ፊሪሃ፡ እግዚአብሔር፡ አእምሮ፡ ሠናይ፡ ወጥበብ፨ ቀዳሜ፡ ክብር፡ ይእቲ፡ ለዘያወሥ{.(አ)}፡ ላቲ፡ ትተልዎሙ፡ ለየዋሃን፡ ክብር፡ ኵሉ፡ ምግባሩ፡ ለትሑት፡ ሥሙር፡ በኀበ፡ እግዚአብሔር፡ ወረሢዓንሰ፡ ይትሐጐሉ፡ በዕለት፡ እኪት፡ ርኩስ፡ በኀበ፡ እግዚአብሔር፡ ኵሉ፡ ዕቡየ፡ ልብ፡ እደ፡ በእድ፡ ዘይእኅዝ፡ በዓመፃ፡ ኢይነጽሕ፡ ቀዳሜ፡ ፍኖት፡ ኄርት፡ ገቢረ፡ ጽድቅ፡ ሥሙር፡ በኀበ፡ እግዚአብሔር፡ ጥቀ፡ እምዘቢሐ፡ መሥዋዕት፡ ዘየኃሥሦ፡ ለእግዚአብሔር፡ ይረክብ፡ አአምሮ፡ በጽድቅ። ወእለሰ፡ ርትዓ፡ የኃሥሡ፡ ይረክቡ፡ ሰላመ፡ {…}፡ ኵሉ፡ ምግባሩ፡ ለእግዚአብሔር፡ ምስለ፡ ጽድቅ፡ ይትዓቀብ፡ ረሢዕ፡ ለዕለት፡ እኪት። ክፍል፡ ፳፪፡ ሰገል፡ ውስተ፡ አፈ፡ ንጉሥ፡ ወበፍትሕ፡ ኢይጌጊ፡ አፉሁ፡ ከመ፡ ግምጸተ፡ ለጽሊለ፡ መዳልው፡ ፍትሐ፡ እግዚአብሔር፡ ምግባሩሂ፡ አዕባነ፡ ቍናማት፡ ምኑን፡ በኀበ፡ እግዚአብሔር፡ መዳልወ፡ ዓመፃ፨ ምኑን፡ በኀበ፡ ንጉሥ፡ ዘይገብር፡ እኩየ፡ ምስለ፡ ጽድቅ፡ ይነብር፡ መንበረ፡ ምኵናን፡ ሥሙር፡ በኀበ፡ ንጉሥ፡ ከናፍረ፡ ጽድቅ። ወነገረ፡ {.(ር)}ቱዓን፡ ያፈቅር፡ መዓተ፡ ንጉሥመልአከ፡ ሞት፡ ወብእሲሰ፡ ጠቢብ፡ ይየውሆ፨ ከመ፡ ብርሃነ፡ ፀሐይ፡ ወልደ፡ ንጉሥ፡ ወበ፡ እለ፡ ኢያሠምርዎ፡ ከመ፡ ደመና፡ ምሴት፡ አጥርዮታ፡ ለጥበብ፡ ይትበደ{……(ር፡ እምወርቅ)}፡ ወአጥርዮታ፡ ለአእምሮ፡ ይኄይስ፡ እምብሩር፡ ፍናወ፡ ሕይወት፡ ያግኅሣ፡ እምእኩይ፡ ወኑኃ፡ መዋዕል፡ ፍናወ፡

(col. 3) ጽድቅ፡ ዘይትዌከፍ፡ ትምህርተ፡ ውስተ፡ ሠናይ፡ ይሄሉ፡ ወዘየዓቅብ፡ ተግሣጸ፡ ይጠብብ፡ ዘየዓቅብ፡ ፍናዊሁ፡ የዓቅብ፡ ነፍሰ፡ እንቲአሁ፡ ዘያፈቅር፡ ሕይወቶ፡ የዓቅብ፡ አፉሁ፡ ዘእንበለ፡ ይቅድም፡ ባዕስ፡ ይቀድም፡ ጽዒል፡ ወእምቅድመ፡ ድቀት፡ አእምሮ፡ እኩይ፡ ይኄይስ፡ ዓራቄ፡ መዓት፡ ዘበአትሕቶ፡ እምዘ፡ ይትካፈል፡ በርበረ፡ ምስለ፡ ፀዓልያን፡ ማእምር፡ ዘበምግባር፡ ረከቢሆን፡ ለኄራት፡ ወዘይትዌከልሰ፡ በእግዚአብሔር፡ ብፁዕ፡ ለጠቢብ፡ ማእምረ፡ ይሠምይዎ። ወለጥዑመ፡ ቃል፡ ፈድፋደ፡ ይጼውዕዎ፡ ነቅዓ፡ ሕይወት፡ ሕሊና፡ ሠናይት፡ ለእለ፡ ያጠርይዋ፡ ወትምህርተ፡ አብዳንሰ፡ እኪት፡ ልበ፡ ጠቢብ፡ ይትአመር፡ እምአፉሁ፡ ወውስተ፡ ከናፍሪሁ፡ ይለብስ፡ ተዐውቆ፨ ጸቃውዓ፡ መዓር፡ ነገር፡ ሠናይት፡ ወመዓርዒሮን፡ ፈውሰ፡ ነፍስ። ቦ፡ ፍናው፡ ዘይመስላሑ፡ ለብእሲ፡ ርቱዓተ፡ ወጽንፎን፡ ይኔጽራ፡ መዓምቅተ፡ ሲኦል፡ ብእሲ፡ በሕማሙ፡ የሐምም፡ ለርእሱ፡ ወይትኄየል፡ በርእሱ፡ ሐጕለ፡ ወባሕቱ፡ ጠዋይ፡ ውስተ፡ አፉሁ፡ ይለብስ፡ ሐጕለ። ብእሲ፡ አብድ፡ ይከሪ፡ ለርእሱ፡ ወውስተ፡ ከናፍሪሁ፡ ይዘግብ፡ እሳተ፡ ብእሲ፡ ጠዋይ፡ ይልዕክ፡ እከየ፡ ወማኅቶተ፡ ኅብል፡ ታውዕዮሙ፡ ለእኩያን፡ ወትሌሊ፡ አዕርክተ። ብእሲ፡ እኩይ፡ የሀብል፡ አዕርክተ፡ ወይወስዶሙ፡ ፍናወ፡ እለ፡ ኢኮነ፡ ኄራተ፡ ዘያወትር፡ አዕይንቲሁ፡ ይሔሊ፡ ጠዋየ፡ ዘይቤ(ይ)ጽ፡ በከናፍሪሁ፡ ኵሎ፡ እኩየ፡ ዘእቶነ፡ እከይ፡ አክሊለ፡ ምክሕ፡ ርስዕ፡ ወውስተ፡ ፍናወ፡ ጽድቅ፡ ትረክብ። ይኄይስ፡ ብእሲ፡ ዕጉሥ፡ እምኃያል፡ ወብእሲ፡ ዘጥበብ፡ ቦቱ፡ እምወፍር፡ ዓቢይ፡ ወዘይሤለጥ፡ በመንፈሱ፡ እምዘ፡ ይመልክ፡ ሀገረ፡ ወዘይትዔገሥ፡ መዓተ፡ ይኄይስ፡ እምዘ፡ ያስተጋ

f. 85v

(col. 1) ብዕ፡ ሀገረ፡ ወውስተ፡ ሕፅኑ፡ ያገብዕ፡ ዓማፂ፡ ወእምኀበ፡ እግዚአብሔር፡ ኵሉ፡ ጽድቅ። ይኄይስ፡ ፍት፡ ጥዑም፡ ምስለ፡ ሰላም፡ እምቤት፡ ዘምሉዕ፡ ብዙኃ፡ ሠናያተ፡ ወእምዘ፡ ዓመፃ፡ ጥብሕ፡ ምስለ፡ ጋዕዝ፡ ገብር፡ ጠቢብ፡ ይሜብል፡ አጋዕዝተ፡ አብዳነ፡ ወምስለ፡ አኃው፡ ይትካፈል፡ ርስተ፡ በከመ፡ ይትፈተን፡ በከውር፡ ወርቅ፡ ወብሩር፡ ከማሁ፡ ኅሩያነ፡ ልብ፡ በኀበ፡ እግዚአብሔር። እኩይ፡ ይሰምዕ፡ ልሳኖሙ፡ ለእለ፡ ዘእንበለ፡ ሕግ፡ ጻድቅሰ፡ ኢይኔጽር፡ ከናፍረ፡ ሐሰት፨ ወለምእመን፡ ኵሉ፡ ዘበዓለም፡ ንዋዩ፡ ወለዘኢምእመንሰ፡ ኢጸሪቅሎቱ፨ ዘይስሕቆ፡ ለነዳይ፡ ይዌህክ፡ ለፈጣሪሁ፨ ወዘይትፌሣሕ፡ ላዕለ፡ ዘይትሐጐል፡ ኢይድኅን፡ ወዘይምህርሰ፡ ይትመሐር፡ አክሊሎሙ፡ ለአዕሩግ፡ ውሉደ፡ ውሉድ፡ ወምክሖሙ፡ ለውሉድ፡ አበዊሆሙ። ኢትትዋደዶ፡ ለአብድ፡ ከናፍር፡ መሃይምንት፡ ወኢለጻድቀ፡ ከናፍረ፡ ሐሰት። ዐስበ፡ ሞገስ፡ ትምህርት፡ ለእለ፡ አጥረይዋ። ኀበ፡ ተመይጠት፡ ታሤኒ፡ ፍኖተ፡ ዘየኃብእ፡ አበሳ፡ ይፈቅድ፡ ዓሪቀ፨ ወዘይጸልዕሰ፡ ኃቢአ፡ ይሌሊ፡ አዕርክተ፡ ወሰብአ፡ ቤት፡ ያኃዝን፡ ትምክዕት፡ ልበ፡ ጠቢብ፡ ወአብድሰ፡ ተቀሢፎኒ፡ ኢይትዓወቆ፡ ቅስተ፡ ያነሥእ፡ ኵሉ፡ እኩይ፡ ወእግዚአብሔር፡ መልዓኮ፡ ዘእንበለ፡ ምሕረት፡ ይፌኑ፡ ሎቱ፡ ይወድቅ፡ ውስተ፡ ትካዝ፡ ብእሲ፡ ማዕምር። ወአብዳንሰ፡ ይሔልዩ፡ እከየ፡ ዘየዓሲ፡ እኩየ፡ ህየንተ፡ ሠናይ፡ {…(ኢያን)}ቀለቅል፡ እኩይ፡ እምነ፡ ቤቱ፨ ዐፂወ፡ ማይ፡ ቀዳሜ፡ ጽልዕ፡ ሥልጣነ፡ ነገር፡ ይሁብ፡ ቀዳሜ፡ ጽድቅ፡ ወመኰንና፡ ለንዴት፡ ጋዕዝ፡ ወባዕስ፡ ዘከመ፡ ጻድቅ፡ ይኴንኖ፡ ለኃጥእ። ወዘከመ፡ ኃጥእ፡ ለጻድቅ፡ ርኩስ፡ ወምኑን፡ በኀበ፡ እግዚአብሔር፡ ለምንት፡ ጥሪት፡ ለአብድ፡ አጥርዮታ፡

(col. 2) ለጥበብ፡ ዘእንበለ፡ ልብ፡ ኢይትከሀል፡ ዘያነውኅ፡ ቤቶ፡ የኃሥሥ፡ ቅጥቃጤ። ወዘያስተዓፅብ፡ ለተምህሮ፡ ይወድቀ፡ ውስተ፡ እኪት፡ በኵሉ፡ ጊዜ፡ ዓርክ፡ ዓጥሪ፡ ወአኀወ፡ በምንዳቤ፡ በቋዕያነ፡ ይከውኑ፡ እስመ፡ በእንተዝ፡ ይትወለዱ። ብእሲ፡ አብድ፡ ይጠፍሕ፡ ወይትኃሠይ፡ በርእሱ፡ ከመ፡ ዘይትሀበይ፡ ሀቢተ፡ ለዓርኩ፡ መፍቀሬ፡ ጋዕዝ፡ ይትፌሣሕ፡ በባዕስ፡ ወጽኑዓ፡ ልብሰ፡ ኢይዳደቅ፡ ሠናየ፡ ብእሲ፡ መያጤ፡ ልሳን፡ ይወድቅ፡ ውስተ፡ እኪት፡ ወልበ፡ አብድሰ፡ ኃዘን፡ ለዘያጠርያ፡ ኢይትፌሣሕ፡ አብ፡ በወልድ፡ ዘእንበለ፡ ትምህርት። ወወልድ፡ ጠቢብ፡ ያስተፌሥሕ፡ እመ፡ ወልብ፡ ፍሥሕት፡ ሠናየ፡ ትገብር። ክፍል፡ ፳፫፡ ብእሲ፡ ኀዘኒ፡ ያየብስ፡ አዕፅምቲሁ፡ ዘይነሥእ፡ ኅልያነ፡ ውስተ፡ ሕፅኑ፡ በዓመፃ፡ ኢያረትዕ፡ ፍትሐ። ወረሲዕሰ። ይትገኃሥ፡ እምፍናወ፡ ጻድቃን። ገጹ፡ ለብእሲ፡ ማዕምር፡ ጠቢብ፡ ወአዕይንቲሁ፡ ለአብድ፡ ውስተ፡ ከተማ፡ ምድር። አዕይንቲሁ፡ ለጠቢብ፡ ዲበ፡ ርእሱ፡ መዓት፡ ለአብ፡ ወልድ፡ አብድ፡ ወኀዘን፡ ለእንተ፡ ወለደቶ፡ አኅሥሮቱ፡ ለብእሲ፡ ጻድቅ፡ አኮ፡ ሠናይ፡ ወአኮ፡ ሠናይለመኳንንተ፡ ጽድቅ፡ ሐቢል፡ ዘይምህክ፡ አውፅኦ፡ ቃል፡ ንቁጸ፨ ማእምር፡ መስተዓግሥ፡ ብእሲ፡ ጠቢብ፡ አብድ፡ ለአመ፡ ተስዕለ፡ ጥበበ፡ ይከውኖ፡ በአርምሞ፡ ወበተሐክሞ፡ ይትሜሰል፡ ጠቢበ፡ ምክንያተ፡ የኃሥሥ፡ ብእሲ፡ ዘይፈቅድ፡ ይትፈለጥ፡ እምአዕርክት፡ ወበኵሉ፡ ጊዜ፡ ዘንጓጔ፡ ይከውን፡ ኢይፈቅድ፡ ጥበበ፡ ነዳየ፡ አእምሮ፨ ወባሕቱ፡ ይመልኮ፡ ዕበድ፡ ሶበ፡ መጽአ፡ ረሲዕ፡ ውስተ፡ ዕመቀ፡ እከያት፡ ይትሔየይ፡ ወያመጽእ፡ ኃሣረ፡ ወዝንጓጔ። ማይ፡ ዕሙቅ፡ ቃል፡ ውስተ፡ ልበ፡ ብእሲ፡ ጠቢብ፡ ወፈለግ፡ ዘይፈለፍልወነቅዓ፡ ሕይወት። አንክሮ፡ ገጸ፡ ረሲዓን፡ አኮ፡ ሠናይ፡ ወአኮ፡ አዳም፡ አግኅሦ፡ ጽ

(col. 3) ድቅ፡ በፍትሕ፡ ከናፍሪሁ፡ ለአብድ፡ ያበጽሖ፡ ውስተ፡ እከይ፡ አፉሁ፡ ለጕጕዕ፡ ይጼውዕ፡ ሞተ፡ ለርእሱ፡ አፉሁ፡ ለአብድ፡ ቅጥቃጤሁ፡ ወከናፍሪሁ፡ መስገርተ፡ ነፍሱ፡ ሀካያን፡ ያበዝኁ፡ ፍርሃተ፡ ወመንፈሰ፡ ሰብእ፡ ፅኑሳን፡ ይርህቡ፡ ዘኢይፌውስ፡ ርእሶ፡ በምግባሪሁ፡ እኁሁ፡ ውእቱ፡ ለዘርእሶ፡ ይበልዕ፡ ዓቢይ፡ ኃይል፡ ስመ፡ እግዚአብሔር፡ ወኪያሁ፡ በዴግኖ፡ ጻድቃን፡ ይትሌዓሉ። ጥሪቱ፡ ለብእሲ፡ ባዕል፡ ሀገር፡ ፅንዕት፡ ወክብራ፡ ዓቢየ፡ ትጼልል፡ ዘእንበለ፡ ቅጥቃጤ፡ ይትዔበይ፡ ልበ፡ ብእሲ፡ ወዘእንበለ፡ ክብር፡ ይቴሐት፡ ወዘይነብብ፡ ቃለ፡ ዘእንበለ፡ ይስማዕ፡ አብድ፡ ውእቱ፡ ወሎቱ፡ ምናኔ፡ መዓተ፡ ብእሲ፡ የኃሥእ፡ ገብር፡ ጠቢብ፡ ለሕፁፀ፡ ነፍስ፡ ብእሲ፡ መኑ፡ ይክሎ፡ ልበ፡ ብእሲ፡ ጠቢብ፡ ያጠሪ፡ አእምሮ፡ እዝነ፡ ጠቢባን፡ የኃሥሥ፡ ቃለ፡ ተግሣጽ፡ ሕሊና፡ ሀብት፡ ብእሴ፡ ያሌዕል፡ ወምስለ፡ መኳንንት፡ ያነብሮ፡ ጻድቅ፡ መስተዋድየ፡ ርአሱ፡ በቅድመ፡ ነገር። ወዘአምጽአ፡ ዕድው፡ ይዘልፍ፡ ጋዕዘ፡ የኃድግ፡ ዕፃ፡ ወማዕከለ፡ ጽኑዓን፡ ይፈልጥ፡ ወካህደ፡ የኃድግ፡ አርማሚ፡ ወበኀበ፡ መኳንንት፡ ይሠርዕ፡ ዕኅው፡ ምስለ፡ እኁሁ፡ ዘይትራዳዕ፡ ከመ፡ ሀገር፡ ፅንዕት፡ ወልዕልት፡ ወጽኑዕ፡ ከመ፡ መሠረት፡ ሱሩር፡ እምፍሬ፡ አፉሁ፡ ብእሲ፡ ይመልዕከርሥ፡ ወእምፍሬ፡ ከናፍሪሁ፡ ይጸግብሞት፡ ወሕይወት፡ ውስተ፡ እደ፡ ልሳን፡ ወእለሰ፡ ያጸንዕዋ፡ ይበልዑ፡ ፍሬሃ፨ ክፍ፳፬፡ ዘረከበ፡ ብእሲተ፡ ኄርተ፡ ረከበ፡ ሞገስ፡ ወነሥአ፡ እምኀበ፡ እግዚአብሔር፡ ውሕዋሔ፡ ዘያወፅእ፡ ብእሲተ፡ ኄርተ፡ አውፅአ፡ ሠናያተ። ወዘያነብርሰ፡ ዘምዊተ፡ አብድ፡ ወረሲዕ፡ ውእቱ፡ ዕበዱ፡ ለብእሲ፡ ያጠፍዕ፡ ፍናዊሁ፡ ወለእግዚአብሔር፡ ያስተጋፍአ፡ በልቡ፡ ባዕል፡ ይዌስክ፡ አዕርክተ፡ ብዙኃነ፡ ወነዳይሰ፡ ኪ

f. 87r

(col. 1) {…..(ያሁኒ፡ ዘቦ)}፡ የኃጥእ፡ ሰማዕተ፡ ሐሰት፡ ርኩስ፡ ውእቱ፡ ወዘየኃሥሥ፡ በግፍዕ፡ ኢያመስጥ፡ ወብዙኃን፡ ይትለዓኩ፡ ቅድመ፡ ነገሥት፡ ወኵሉ፡ {………(እኩይሰ፡ ይከውን፡ ዘ)}ንጓጔ፡ ብእሲ፡ ወኵሉ፡ ዘአኃው{.}፡ ነዳያነ፡ ይጸልዕ፡ እምተአኃሁ፡ ርኁቅ፡ ውእቱ፡ ሕሊና፡ ሠናይት፡ ለእለ፡ አጥረይዋትቀርብ፡ ወብእሲ፡ ጠቢብ፡ ይረክባ፡ ዘብዙኃ፡ እከየ፡ ይገብር፡ ይፌጽም፡ እከየ፡ ወዘያስዖዝዝ፡ ነገረ፡ ኢይድኅን፡ ዘአጥረያ፡ ለጥበብ፡ ያፈቅር፡ ርእሶ፡ ወዘየዓቅብ፡ አእምሮ፡ ይረክብ፡ ኄረ። ሰማዕተ፡ ሐሰት፡ ኢይድኅን፡ እምኵነኔ፡ ዘያስተዋዕያ፡ ለእከይ፡ ይትሐጐል፡ ባቲ፡ ኢይደልዎ፡ ለአብድ፡ ተድላ፡ ወእመ{.}ገብር፡ አኀዘ፡ ምስለ፡ ፅዕለት፡ ይኄይል፡ መሐሪ፡ ብእሲ፡ ይትዔገሥ፡ ወትምክሕቱ፡ ወምሕረቱ፡ ይትቃወሞሙ፡ ለኃጥአን። ክፍል፡ ፳፬፡ መዓተ፡ ንጉሥ፡ ከመ፡ ጣኅረ፡ አንበሳ፡ ከመ፡ ጠል፡ ዲበ፡ ሣዕር፡ ከማሁ፡ ውእቱ፡ ውኅዊሁ፡ ኃፍረት፡ ለአብ፡ ወልድ፡ አብድ፡ ወኢኮነ፡ ንጹሐ፡ ጸሎት፡ ምስለ፡ ክልዓት፡ አብያተ፡ ወንዋየ፡ ይከፍሉ፡ አበው፡ ለውሉዶሙ፡ በኀበ፡ እግዚአብሔርሰ፡ ትትዋደዶ፡ ብእሲት፡ ለብእሲ፡ ምምዓ፡ ይእኅዞ፡ ለብእሲ፡ ፅኑስ፡ ወነፍስ፡ ዘኢይትቀነይ፡ ይርኅብ፡ ዘየዓቅብ፡ ተግሣጸ፡ ወትእዛዘ፡ ይትመሐፀን፡ ነፍሰ፡ ወዘያሰትትሰ፡ ፍናዊሁ፡ ይትሐጐል። ይሌቅሖ፡ ለእግዚአብሔር። {.}ዘይምህር፡ ነዳየ፡ ወበከመ፡ ሀብቱ፡ ይፈድዮ፡ ዝብጥ፡ ወልደከ፡ ይከውን፡ ከመዝ፡ ለተስፋ፡ ወለተፅዕሎሂ፡ ኢታሌዕል፡ እዴከ፡ ብእሲ፡ እኩይ፡ ብዙኃ፡ ያሐጕል፡ ወለእመሰ፡ ሕፁፅ፡ ነፍሶሂ፡ ይዌስክ። ክፍል፡ ፲፭፡ ስማዕ፡ ወልድየ፡ ተግሣጸ፡ አቡከ፡ ከመ፡ ጠቢበ፡ ትኩን፡ በደኃሪትከ፡ ብዙኅ፡ ሕሊና፡ ውስተ፡ ልበ፡ ብእሲ፡ መምክር። ወምክሩሰ፡ ለእግዚአብሔ

(col. 2) ር፡ ይሄሉ፡ ለዓለም። ፍሬሁ፡ ለብእሲ፡ ምጽዋት። ይኄይስ፡ ነዳይ፡ ጻድቅ፡ እምባዕል፡ ሐሳዊ፡ ፈሪሃ፡ እግዚአብሔር፡ ሕይወተ፡ ብእሲ፡ ወዘኢይፈርህሰ፡ የኃድር፡ ውስተ፡ መካን፡ ኀበ፡ ኢያስተርኢ፡ አእምሮ፡ የሐብእ፡ ሐካይ፡ እዴሁ፡ ውስተ፡ ሕፅኑ፡ ወኀበ፡ አፉሁ፡ ኢያቀርብ፡ ሕቡል፡ እንዘ፡ ይትቀሠፍ፡ አብድ፡ ጠቢበ፡ ይከውን፡ ወእመሰ፡ ዘለፍኮ፡ ለብእሲ፡ ጠቢብ፡ ይሔሊ፡ አእምሮ፡ ዘያሕሰረስር፡ አባሁ፡ ወእሞ፡ ይትከላዕ፡ ወይትኃፈር፡ ወምኑነ፡ ይከውን፡ ወልድ፡ ዘይትከላዕ፡ እምዓቂበ፡ ትምህርተ፡ አብ፡ ይትሜሀር፡ ቃለ፡ እኩየ፡ ዘይትሐበይ፡ ወልደ፡ አብደ፡ ያጼዕል፡ ፍትሐ፡ ለአፈ፡ ረሲዓን፡ ይውሕጦ፡ እኩይ፡ ኵነኔ፡ ወይጸንሐ፡ ሎሙ፡ መቅሠፍት፡ ለእኩያን፨ ወኵነኔ፡ ከማሁ፡ ለአብዳን፡ እኩይ፡ ወይን፡ ለፀዓሊ፡ ወለሰካሪ፡ ወኵሉ፡ ዘያንገረግር፡ ዘያስተፋንዎ፡ ለጽዋዕ፡ ኢኮነ፡ ጠቢበ፡ ወኵሉ፡ አብድ፡ ለዘከመዝ፡ ይፃመር፡ ኢያሐፅፅ፡ መዓተ፡ ንጉሥ፡ እመዓተ፡ አንበሳ፡ ወዘይዌህኮ፡ ይኤብስ፡ ላዕለ፡ ነፍሱ፡ ክብሩ፡ ለብእሲ፡ ተከልኦ፡ እምፅዕለት፡ ወኵሉ፡ አብድ፡ ዘከመዝ፡ ይጸፈር፡ እንዘ፡ ይዘነጕጕዎ፡ ሐካይ፡ ኢየኃፍር፡ ይስእል፡ በማዕረር፡ ወአልቦ፡ ዘይሁቦ፡ ከማሁ፡ ዘይትሌቃሕ፡ ሥርናየ፡ ውስተ፡ ክምሩ፡ ማይ፡ ዕሙቅ፡ ውስተ፡ ልበ፡ ብእሲ፡ መምክር፡ ወብእሲ፡ ጠቢብ፡ ይዘልሐ፡ ዓቢይ፡ ወክቡር፡ ብእሲ፡ መሐሪ፡ ወለብእሲ፡ ምእመን፡ በስራሕ፡ ተራክቦቱ፡ ዘየሐውር፡ ንጹሐ፡ ውስተ፡ ጽድቅ፡ ብፁዓነ፡ ይሬስዮሙ፡ ለውሉዱ፡ ሶበ፡ ንጉሥ፡ ጻድቅ፡ ይነብር፡ ዲበ፡ መንበሩ፡ ቅድመ፡ አዕይንቲሁ። ኢይትቃወሞ፡ ምንትኒ፡ እኩይ፡ መኑ፡ ይትሜካሕ፡ ልበ፡ ንጹሐ፡ ዘቦ፡ ወመኑ፡ ያስተርኢ፡ ንጹሐ፡ ከዊኖ፡ እምኃጢአት፡ ዘየሐሚ፡ አባሁ፡ ወእሞ፡ ይጠፍዕ፡ ብርሃኑ፡ ወብ

(col. 3) ንተ፡ አዕይንቲሁ፡ ይሬኢ፡ ጽልመተ፡ መክፈልተ፡ ዘይጔጕዕ፡ አቅዲሞ፡ ወበደኃሪቱ፡ ኢይትባረክ፡ ኢትበል፡ እትቤቀሎ፡ ለጸላኢየ፡ ተሰፈዎ፡ ለእግዚአብሔር፡ ከመ፡ ይርዳዕከ። መዳልው፡ ዓቢይ፡ ወንዑስ፡ ወመሳፍር፡ ክልኤ፡ ርኩሳን፡ በኀበ፡ እግዚአብሔር፡ ኵሎሙ፡ ወዘይገብሮን፡ በምግባሪሁ፡ ይትዓቀፍ። ወሬዛ፡ ጻድቅ፡ ዘርቱዕ፡ ፍኖቱ፡ ወእዝኑ፡ ይሰምዕ፡ ወዓይኑ፡ ይሬኢ፡ ግብረ፡ እግዚአብሔር፡ ኵሎሙ፡ ኢታፍቅር፡ ሐሚየ፡ ከመ፡ ኢትዕትት፡ ወኢትኑም፡ ከመ፡ ኢትንዲ፡ ክሥት፡ አዕይንቲከ፡ ወጽገብ፡ ኅብስተከ፨ ምኑን፡ በኀበ፡ እግዚአብሔር፡ ፪መዳልው፡ መዳልው፡ ሠራቂ፡ አኮ፡ ሠናይ፡ በቅድሜሁ፡ እምኀበ፡ እግዚአብሔር፡ ይረትዕ፡ አሠሩ፡ ለብእሲ። ወመዋቲሰ፡ እፎ፡ የአምር፡ ፍናዊሁ፡ መሥገርቱ፡ ለብእሲ፡ ጕጕዕ፡ ዘእምዚአሁ፡ ይቄድስ፡ እስመ፡ እምድኅረ፡ በጽአ፡ ንስሐ፡ ይከውኖ፡ መስዔሆሙ፡ ለረሲዓን፡ ንጉሥ፡ ጠቢብ፡ ወይወዲ፡ ሎሙ፡ መንኰራኵረ፡ ርቱዓ፡ ብርሃነ፡ እግዚአብሔር፡ እስትንፋስ፡ ብእሲ፡ ዘከመ፡ ማኅቶት፡ ይ{…(ፈትን)}፡ መዛግብተ፡ ከርሥ፡ ምጽዋተ፡ ወሃይማኖተ፡ ወጽድቀ፡ ይዕቀብ፡ ንጉሥ፡ ወይሜግቡ፡ በጽድቅ፡ መንበሮ፡ ሠርጎሙ፡ ለወራዙት፡ ጥበብ፡ ወከብሮሙ፡ ለልሂቃን፡ ሲበት፨ ምማቴ፡ ወግኅሠት፡ ይዳደቆሙ፡ ለእኩያን፡ ወዝብጠት፡ ውስተ፡ መዛግብተ፡ ከርሥ፡ ከመ፡ ውሒዘተ፡ ማይ፡ ከማሁ፡ ልበ፡ ንጉሥ፡ ውስተ፡ {…..(እደ፡ እግዚ)}አብሔር፡ ኀበ፡ ፈቀደ፡ ህየ፡ ይመይጣ፡ ወህየ፡ ትመይስ፡ ኵሉ፡ ብእሲ፡ ያስተርኢ፡ ለርእሱ፡ ጽድቀ፡ ወያረትዕ፡ አልባበ፡ እግዚአብሔር፡ ገቢረ፡ ጽድቅ፡ ህልው፡ ወሥሙር፡ በኀበ፡ እግዚአብሔር፡ ፈድፋደ፡ እምዘቢሐ፡ መሥዋዕት፡ ዓቢይ፡ ሕሊና፡ በፅዕለት፡ ኢጐ

f. 87v

(col. 1) ጕዖ፡ ልብ፡ ወብርሃኖሙ፡ ለረሲዓን፡ ኃጢአት፡ ዘይትቀነይ፡ ለመዝገበ፡ ልሳነ፡ ሐሰት፡ ከንቶ፡ ይዴግን፡ ወያበጽሖ፡ ውስተ፡ መሥገርተ፡ ሞት፡ ስራዌ፡ ረሲዓን፡ ይትነገድ፡ እምርሁቅ፡ እስመ፡ ኢይፈቅዱ፡ ይግበሩ፡ ጽድቀ፡ ለዕልዋን፡ ዕልወ፡ ፍኖተ፡ ይፌኑ፡ ሎሙ፡ እግዚአብሔር። እስመ፡ ንጹሕ፡ ወርቱዕ፡ ምግባሩ። ይኄይስ፡ ነቢር፡ ውስተ፡ ማዕዝንት፡ ዘኢኮነ፡ ጥፉረ፡ እምሩግ፡ ምስለ፡ ዓመፃ፡ ውስተ፡ ኵሉ፡ ቤት፡ ነፍሰ፡ ረሲዓን፡ ኢትትመሐር፡ ወኢበኀበ፡ ፩ሂ፡ ሰብእ፡ እንዘ፡ የኃሥር፡ ፀዋግ፡ ማእምረ፡ ይከውን፡ የዋህ፡ ወዘይጤ{.(ይ)}ቅሰ፡ ጠቢበ፡ ይትዌከፍ፡ አእምሮ፡ ኢየአምር፡ ጽድቀ፡ ልበ፡ ረሲዓን፡ ወየአክዮሙ፡ ለረሲዓን፡ እከይ፡ ዘይፌጽም፡ ዕዘኒሁ፡ ከመ፡ ኢይስማዕ፡ ድውያነ፡ ወውእቱሂ፡ ይጼውዕ፡ ወአልቦ፡ ዘይሰምዖ፡ ሀብት፡ ዘበጽሚት፡ ይገፍዕ፡ መዓተ፡ ወዘሰ፡ ይምህክ፡ ሀብተ፡ ያነሥእ፡ መዓተ፡ ጽኑዓ፡ ፍሥሐ፡ ጻድቃን፡ ገቢረ፡ ፍትሕ፡ ወጻድቅሰ፡ ርኩስ፡ በኀበ፡ እኩያነ፡ ምግባር፡ ብእሲ፡ ዘይስሕት፡ እምፍኖተ፡ ጽድቅ፡ ውስተ፡ ማኅበረ፡ ረዓይት፡ የዓርፍ፡ ብእሲ፡ ፅኑስ፡ ያፈቅር፡ ፍሥሐ፡ ዘያፈቅር፡ ወይነ፡ ወቅብዕ፡ ኢይብዕል፡ ወምኑን፡ ለጻድቅ፡ ኃጥእ። ይኄይስ፡ ነቢር፡ ውስተ፡ ገዳም፡ እምስለ፡ ብእሲት፡ መግዕዝት፡ ወነባቢት፡ ወመዓትም{.(ት)}፡ መዝገብ፡ መፍትው፡ የዓርፍ፡ ውስተ፡ አፈ፡ ጠቢባን፡ አብዳንሰ፡ ሰብእ፡ የኃጥእዎ፡ ዘይዴግን፡ ፍኖተ፡ ጽድቅ፡ ወሕይወት፡ ይረክብ፡ ክብረ፡ ወሕይወተ። ክፍል፡ ፳፮፡ ለሀገር፡ ፅንዕት፡ ቦአ፡ ጠቢብወነሰተ፡ ጽንዓ፡ በዘይትዌከሉ፡ ረሲዓን፡ ዘየዓቅብ፡ አፉሁ፡ ወልሳኖ፡ ይትመሐፀን፡ ነፍሰ፡ እምንዳቤ፡ ጕጉዕ፡ ወመግዕዝ፡ ወነባቢ፡ ብድብድ፡ ስሙ፡ ወዘይዜክር(ሰ)፡ እከየ፡ ኃጥእ፡ ውእቱ። ፍትወ

(col. 2) ት፡ ይቀትላሁ፡ ለሐካይ፡ እስመ፡ ኢይፈቅዳ፡ እደዊሁ፡ ይግበራ፡ ምንተሂ፡ ረሲዕይፈቅድ፡ ወይፈቱ፡ ኵሎ፡ ዕለተ፡ ፍትወተ፡ እኪተ። ወጻድቅሰ፡ ይምህር፡ ወይመጸውት፡ ኵሎ፡ አእሚሮ፡ መሥዋዕተ፡ ረሲዓን፡ ምኑን፡ በኀበ፡ እግዚአብሔር፡ እስመ፡ በእከይ፡ ያቀርብዎ፡ ሰማዕተ፡ ሐሰት፡ ይትሐጐል። ወብእሲሰ፡ ሰማዒ፡ ዕቁበ፡ ይትናገር፡ ረሲዕ፡ ብእሲ፡ ዘእንበለ፡ ኃፍረት፡ ይትቃወሞ፡ ለገጽ። ወራትዕሰ፡ ውእቱ፡ ይጤይቅ፡ ፍኖቶ፡ አልቦ፡ ጥበብ፡ ወአልቦ፡ ዕዘዝ፡ ኀበ፡ ዕበድ፡ ወአልቦ፡ ምክር፡ ኀበ፡ ረሲዕ፡ ፈረሰ፡ ያስተዳልው፡ ለዕለተ፡ ፀብዕ፡ ወእምኀበ፡ እግዚአብሔር፡ ረድኤትሰ፡ ይከውን፡ ይኄይስ፡ ስም፡ ሠናይ፡ እምብዙኅ፡ ብዕል፡ ወእምብሩር፡ ወወርቅ፡ ሞገሰ፡ አዳም። ክፍ፡ ፳፯ባዕል፡ ወነዳይ፡ ይትራከቡ፡ ኅቡረ፡ ማዕምር፡ ርእዮ፡ እንዘ፡ እኩየ፡ ይትኴነን፡ ህዩል፡ ውእቱ፡ ይትጌሠጽ፡ ወአብዳንሰ፡ እንዘ፡ የኃልፉ፡ ኃሥሩ። ትወልዳ፡ ለጥበብ፡ ፈሪሃ፡ እግዚአብሔር፡ ወለክብር፡ ወለብዕል፡ ወለሕይወት፡ አሜከላ፡ ወመሳግር፡ ውስተ፡ ፍናው፡ ጠዋያት፡ ወዘየዓቅብሰ፡ ነፍሶ፡ ይድኅን፡ ወያመስጦን፡ አብዕልት፡ ነዳያነ፡ ይኴንኑ፡ ወአግብርት፡ ለአጋዕዝቲሆሙ፡ ይሌቅሑ፡ ወዘይዘርእ፡ ኅብለ፡ የዓርር፡ እከየ፡ ወመቅሠፍተ፡ ምግባሪሁ፡ ይፌጽም፡ ብእሴ፡ ፍሡሐ፡ ወወሀቤ፡ ያፈቅር፡ እግዚአብሔር፡ ወከንቶ፡ ምግባሪሁ፡ ይጸልዕ፡ ዘይምህርሰ፡ ነዳየ፡ ውእቱ፡ በልዓ፡ እስመ፡ ኅብስቶ፡ ወሀበ፡ ለምስኪናን፡ ወአኮ፡ ለባዕል፡ ዘይፈዲ፡ ለዘወሀቦ፡ መዊአ፡ ወክብረ፡ ይረክብ፡ ዘወሀበ፡ ኅልያነ፡ ወባሕቱ፡ ነፍሶ፡ ያአትት፡ ለዘነሥአ፡ አውፅእ፡ እምእንግልጋ፡ ቀታሌ፡ ወይትልዎ፡ ሞት፡ እስመ፡ ሶበ፡ ይነብር፡ ውስተ፡ እንግልጋ፡ ኵሎ፡ ያኅሠረስር፡ ያፈቅር፡ እግዚአብሔር፡ የውሀተ፡ ልብ፡ ኅሩያን፡ በኀቤሁ፡ ኵሎሙ፡

(col. 3) ንጹሐን፡ በከናፍሪሁ፡ ይሬኢ፡ ንጉሥ፡ አዕይንተ፡ እግዚአብሔር፡ የዓቅባ፡ አእምሮ፡ ይሜንን፡ ቃለ፡ ጥበብ፡ ኃጥእ፡ ያመከኒ፡ ሐካይ፡ ሶበ፡ ይልዕክዎ፡ ወይብል፡ ሀሎ፡ አንበሳ፡ ውስተ፡ ፍኖት፡ ወውስተ፡ መራህብት፡ ቀትል። ክፍል፡ ፳፰፡ ግብ፡ ዕሙቅ፡ አፈ፡ ዓማፂ፡ ወዘተጸልዓ፡ በኀበ፡ እግዚአብሔር፡ ይወድቅ፡ ውስቴቱ። ቦፍናው፡ እኩያት፡ ቅድሜሁ፡ ለብእሲ፡ ወኢያፈቅር፡ ይትገኃሥ፡ እምኔሁ፡ በተግኅሦ። መፍትው፡ እምፍኖት፡ ጸዋግ፡ ወእኪት፡ ኢያእምሮ፡ አልዓለቶ። ለልበ፡ ወሬዛ፡ እስመ፡ በትር፡ ወመቅሠፍት፡ ርኅቀ፡ እምኔሁ፡ ዘይትዔገሎ፡ ለነዳይ፡ ብዙኃ፡ ይሬሲ፡ ጥሪቶ፡ ወይሁብ፡ ለባዕል፡ በተፅናሱ፡ ኀበ፡ ቃለ፡ ጠቢባን፡ አቅርብ፡ እዝነከ፡ ለአጽምዖ፡ ወስማዕ፡ ቃለ፡ ዚአየ፡ ወልበከ፡ አቅም፡ ከመ፡ ሠናይ፡ ውእቱ፡ ተአምር፡ ወእመ፡ ወደይኮመ፡ ውስተ፡ ልብከ፡ ያስተፌሥሑከ፡ ኅቡረ፡ በከናፍሪከ፡ ከመ፡ ይኩን፡ በኀበ፡ እግዚአብሔር፡ ተስፋከ፡ ወይኤምረከ፡ ፍኖቶ። ክፍል፡ ፳፱፡ ናሁ፡ ጸሐፍኩ፡ መሥልስተ፡ ወአንተኒ፡ ጸሐፎን፡ ለርእስከ፡ ለምክር፡ ወለአእምሮ፡ ውስተ፡ ራኅበ፡ ልብከ፡ እሜህረከ፡ ህልወ፡ ቃለ፡ አእም፡ ኄረ፡ ትስማዕ፡ ከመ፡ ታውሥእ፡ ቃለ፡ ጽድቅ፡ ለእለ፡ ይሴዓሉከ። ኢትትዓገሎ፡ ለነዳይ፡ እስመ፡ ምስኪን፡ ውእቱ፡ ወኢትመንን፡ ድውየ፡ በአናቅጽ። እስመ፡ እግዚአብሔር፡ ይፈትሕ፡ ኵነኔሁ፡ ወይባልሐ፡ ወይትቤቀል፡ ሎቱ፡ ኢትኩን፡ መጽመሮ፡ ለብእሲ፡ መዓትም፡ ወምስለ፡ ዓርክ፡ መግዕዝ፡ ኢትኅድር፡ ከመ፡ ኢትትመሐር፡ ፍኖቶ፡ ወትነሥእ፡ መሥገርተ፡ ለነፍስከ፡ ኢተሀብ፡ ርእሰከ፡ ለሐቢት፡ በሐፊረ፡ ገጽ፡ እመ፡ አልብከ፡ ዘትፈዲ፡ ይነሥኡ፡ ክዳነከ፡ በታሕተ፡ ገቦከ፡ ኢትንሥት፡ ሥርዓተ፡ ዘለዓለም፡ ዘአንበሩ፡ አበዊከ። ክፍል፡ ፩፴፡ ጥዩቅ፡

f. 88r

(col. 1) ብእሲ፡ ወበሊህ፡ በምግባሩ፡ ለነገሥት፡ ሀለዎ፡ ይቅረብ፡ ወኢይቀውም፡ ለሰብእ፡ ፅኑሳን፡ ለእመ፡ ነበርከ፡ ትደረር፡ ውስተ፡ ማዕደ፡ መኳንንት፡ አእምሮ፡ አእምር፡ ዘአቅረቡ፡ ለከ፡ ወተመጠው፡ በእዴከ፡ ወአእምር፡ ከመ፡ ዘከማሁ፡ ወለወከ፡ ታስተዳሉ። ወእመሰ፡ ነዳይ፡ አንተ፡ ኢትፍቱ፡ መባልዕቲሁ፡ ዝ፡ ውእቱ፡ ኅብስተ፡ ሐሰት፡ ኢትትዓከል፡ ምስለ፡ ባዕል፡ እንዘ፡ ነዳይ፡ አንተ፡ ወበሕሊናከ፡ ረሐቅ፡ እመ፡ አውተርከ፡ ዓይነከ፡ ኀቤቡ፡ ወኢትረክቦ፡ ወእደ፡ ያስተርኢ፡ እስመ፡ ተደለወ፡ ሎቱ፡ ክንፈ፡ ንስር፡ ወይገብእ፡ ውስተ፡ ቤት፡ ዘይቀውም፡ ኢትደረር፡ ምስለ፡ ብእሲ፡ መታሒ፡ ወኢትፍቱ፡ መባልዕቲሁ፡ ከመ፡ ዘይውኅጥ፡ ሣዕረ፡ ከማሁ፡ ይበልዕ፡ ወይሰቲ፡ ወኀቤከኒ፡ ኢታብአ፡ ወኢትብላዕ፡ ኅብስተ፡ ምስሌሁ፡ ብላዕ፡ ወስተይ፡ ይብለከ፨ ወልቡሰ፡ ኢሀሎ፡ ምስሌከ፡ ይቀይዕ፡ ወያማስን፡ ነገረከ፡ ሠናየ፡ ውስተ፡ እዝነ፡ አብድ፡ አልቦ፡ ዘትነግር፡ ከመ፡ ኢይመንን፡ ነገረከ፡ ጠቢበ፨ ክ፡ ፴፩ወኢታፍልስ፡ ደወለ፡ ገራህት፡ ዘአንበሩ፡ አበዊከ፡ ወውስተ፡ ጥሪተ፡ እጓለ፡ እመሕያው፡ ኢትባእ። እስመ፡ ዘይባልሖሙ፡ እግዚአብሔር፡ አዚዝ፡ ውእቱ፡ ወይትኳነን፡ ኵነኔሆሙ፡ ምስሌከ፡ ሀብ፡ ለተግሣጽ፡ ልበከ፡ ወእዝነከ፡ አስተዳሉ፡ ለቃለ፡ አእምሮ፡ ኢትትሐየይ፡ ገሥጾ፡ ደቂቅከ፡ እስመ፡ እመ፡ ዘበጥኮሙ፡ በበትር፡ ኢይመውቱ፡ አንተ፡ ዝብጦሙ፡ በበትር፡ ወነፍሶሙ፡ ትባልሕ፡ እሞት፡ ወልድየ፡ እመ፡ ጠቢበ፡ ኮነ፡ ልብከ፡ ያስተፌሥሕ፡ እንቲአየ፡ ልበ፡ ወእመ፡ ነበረት፡ ቃልየ፡ በከናፍሪከ፡ ለከናፍረ፡ ዚአየ፡ {…}፡ ርቱዓተ፡ ይከውና። ኢትቀናዕ፡ ልብከ፡ ላዕለ፡ ኃጥአን፡ አላ፡ በፍርሃተ፡ እግዚአብሔር፡ ሀሉ፡ በኵሉ፡ ሰዓት፡ ወእመ፡ ዓቀብኮሙ፡ ይከውናከ፡ ትዝ

(col. 2) ምደ፡ ወተስፋከ፡ ኢትአተት፡ ስማዕ፡ ወልድየ፡ ወጠቢበ፡ ኩን፡ ወአርትዕ፡ ሕሊና፡ ልብከ፡ ኢትኩን፡ ሰታዬ፡ ወኢትኩን፡ ተሣያጤ፡ ሥጋ፡ ሐኖት። ኵሉ፡ ሰታዪ፡ ወዘማዊ፡ ይነዲ፡ ወይለብስ፡ ስውጠ፡ ወአጽርቅተ፡ ወኵሉ፡ ነዋሚ፡ ስማዕ፡ ወልድየ፡ አባከ፡ ዘወለደከ፡ ወኢታስተአክያ፡ ለእምከ፡ ለእመ፡ ረሰዓት፡ ሠናየ፡ ያልህቅ፡ አብ፡ ጻድቅ፡ ወበወልድ፡ ጠቢብ፡ ይትፌሣሕ፡ {.}፡ ነፍሱ፡ ይትፌሥሑ፡ አቡከ፡ ወእምከ፡ ብከ፡ ወትትኃሠይ፡ እንተ፡ ወለደተከ፡ ሀበኒ፡ ወልድየ፡ ልበከ፡ ወአዕይንቲከ፡ ፍናወ፡ ዚአየ፡ ይዕቀባ፨ክፍል፡ ፴፪፡ ፅዕድ፡ ስቁር፡ ዘማዊት፡ ወዓዘቅት፡ ጸባብ፡ ነኪርት፡ ዘሖረ፡ ኀቤሃ፡ ፍጡነ፡ ይትሐጐል፡ ወኵሉ፡ ፀዋግ፡ የኃልቅ፡ ወልድየ፡ ላመኑ፡ ወይሌ፡ ወለመኑ፡ ሀከክ፡ ወለመኑ፡ ባዕስ፡ ወለመኑ፡ ጋዕዝ፡ ወለመኑ፡ ኵነኔ፡ ወለመኑ፡ ቅጥቃጤ፡ በከንቱ፡ ወለመኑ፡ ስጉዳት፡ አዕይንቲሁ፡ አኮኑ፡ ለእለ፡ ይጐነድዩ፨ውስተ፡ ስታየ፡ ወይን፡ አኮኑ፡ ለእለ፡ ይተልው፡ አሠረ፡ ወይን፡ ወእደ፡ ይከውን፡ ሰንቢል፡ ኢትስክሩ፡ ወይነ፡ አላ፡ ተናገሩ፡ ምስለ፡ ጻድቃን፡ ወተናገሩ፡ በነሶሳው፡ እመ፡ ውስተ፡ ፍያላት፡ ወጽዋዓት፡ ወሀብከ፡ ዓይነከ፡ ድኅረ፡ ተሐውር፡ ዕ{.(ራ)}ቀከ፡ ከመ፡ ናሕስ፡ ወደኃሪታ፡ ከመ፡ ንስከተ፡ አርዌ፡ ምድር፡ ትሰፍሕ፡ ወከመ፡ ዘእምቃግስት፡ ይሰብቦ፡ ሕምዙ፡ አዕይንቲከ፡ ይኔጽራ፡ ነኪራተ፡ ወይእተ፡ ጊዜ፡ ይነብብ፡ አፉከ፡ ጠዋየ፡ ወትሰክብ፡ ከመ፡ ዘውስተ፡ ልበ፡ ባሕር፡ ወከመ፡ ዘየሐድፍ፡ ውስተ፡ ብዙኅ፡ ሞገድ፡ ወትብል፡ ዘበጡኒ፡ ወኢሐመምከ፡ ወተሣለቁ፡ ላዕሌየ፡ ወአንሰ፡ ኢያእመርኩ፡ ማዕዜ፡ ነግህ፡ ይከውን፡ ከመ፡ እምጻእ፡ ወእኅሥሥ፡ ምስለ፡ እለ፡ አሐውር። ክፍል፡ ፴፫፡ ወልድየ፡ ኢትትቀሐው፡ እኩያነ፡ ሰብአ፡ ወኢትፍቱ፡ ሀልዎ፡ ም

(col. 3) ስሌሆሙ፡ እስመ፡ ሐሰተ፡ ትትሜኃር፡ ልቦሙ፡ ወሕመሜ፡ ይትናገር፡ አፉሆሙ፡ ምስለ፡ ጥበብ፡ ይትሐነጽ፡ ቤት፡ ወምስለ፡ አእምሮ፡ ወምስለ፡ ጠይቆ፡ ይመልዕ፡ መዛግብት፡ ኵሉ፡ ክብር፡ ወብዕል፡ ሠናይ፡ ይኄይስ፡ ጠቢብ፡ እምጽኑዕ፡ ወብእሲ፡ ዘቦ፡ አእምሮ፡ እምወፍር፡ ዓቢይ፡ በኅዳፌ፡ ይከውን፡ ፀብዕ፡ ወረድኤት፡ ምስለ፡ ልብ፡ መካሪት። ጥበብ፡ ወአእምሮ፡ ሠናይ፡ ውስተ፡ አንቀጸ፡ ጠበብት፡ ይትረክብ፡ ጠበብ{..(ት፡ ኢ)}ይትገኃሡ፡ እምቃለ፡ እግዚአብሔር፡ አላ፡ ይሔልው፡ በማኅበር፡ ለአብዳን፡ ይደደቆሙ፡ ሞት፡ ይመውት፡ አብድ፡ በኃጣውእ፡ ኵሉ፡ ለብእሲ፡ ቀታሊ፡ ያጤልቆበዕለት፡ እኪት፨ ወበዕለተ፡ ምንዳቤ፡ እስከ፡ የኃልቅ፡ አድኅን፡ እለ፡ ይሰሐቡ፡ ውስተ፡ ሞት፡ ወተሣይጦ፡ ዘይትቀተል፡ ኢትምሀክ። ወእመሰ፡ ትቤ፡ ኢየአምሮ፡ ለዝ፡ አእምር፡ ከመ፡ እግዚአብሔር፡ የአምር፡ ልበ፡ ኵሉ። ወዘገብረ፡ እስትንፋሰ፡ ለኵሉ፡ ውእቱ፡ የአምር፡ ኵሎ፡ ወይፈድዮ፡ ለኵሉ፡ በከመ፡ ምግባሩ። ክፍል፡ ፴፫፡ ብላዕ፡ መዓረ፡ ወልድየ፡ እስመ፡ ሠናይ፡ ጸቃውዕ፡ ከመ፡ ያመዓርዕር፡ ጕርዔከ። ከማሁ፡ ጥበብ፡ ወአእምሮ፡ ለእመረከብከ፡ ወይነ፡ ሠናየ፡ ይከውን፡ ሞትከ፡ ወተስፋ፡ ኢተኃድገከ፡ ወኢታብዕ፡ ረሲዓነ፡ ውስተ፡ መካነ፡ ጻድቃን፡ ወኢትስሐት፡ በጽጋበ፡ ከርሥከ። ሰብ{.(ዓ)}፡ ይወድቅ፡ ጻድቅ፡ ወይትነሣእ፡ ወረሲዓንሰ፡ ይደውዩ፡ በእኩይ፡ አመ፡ ወድቀ፡ ጸላኢከ፡ ኢትትፈሣሕ፡ ቦቱ፡ ወበዕቅፍቱ፡ ኢትትዓበይ፡ እስመ፡ ይሬኢ፡ እግዚአብሔር፡ ወኢይኤድሞ፡ ወይመይጥ፡ መዓቶ፡ እምኔሁ፡ ኢትትፈሣሕ፡ በገበርተ፡ እከይ፡ ወኢትቅናዕ፡ ላዕለ፡ እኩያን፡ ኢይከውን፡ ዘመን፡ ለእኩያን፡ ብርሃነ፡ ረሲዓን፡ ይጠፍዕ። ክፍል፡ ፴፬፡ ፍርሆ፡ ለእግዚአብሔር፡ ወልድየ፡ ወለንጉሥ፡ ወለ፩እምኔ

f. 88v

(col. 1) ሆሙ፡ ኢትዕበይ፡ እስመ፡ ግብተ፡ ይትቤቀልዎሙ፡ ለረሲዓን። ወኵነኔ፡ ክልኤሆሙ፡ መኑ፡ የአምር፡ ቃለ፡ ዘየዓቅብወልድ፡ ርኁቅ፡ ውእቱ፡ እምተሐጕሎ፡ ወዘሰ፡ ይትዌከፍ፡ ተወክፎ፡ ሎቱ፡ ምንትኒ፡ ሐሰት፡ እምልሳነ፡ ንጉሥ፡ ኢይትበሀል፡ ወአልቦ፡ ሐሰት፡ እምልሳኑ፡ ዘይወፅእ፡ መጥባሕት፡ ቃለ፡ ንጉሥ፡ አኮ፡ እንተ፡ አባል፡ ለዘተውህበ፡ ትቀጠቅጦ፡ ወእመሰ፡ ተስሕለት፡ መዓቱ፡ ምስለ፡ ስረዊሁ፡ ሰብአ፡ ታሐልቅ፡ ወአዕፅምተ፡ ሰብእ፡ ታሐቂ፡ ወታውዒ፡ ከመ፡ ነበልባል፡ እስከ፡ አመ፡ ይትበላዕ፡ እምዕጕለ፡ አንስርት። ክፍ፡ ፴፬፡ ዘዚአየ፡ ነገረ፡ ወልድየ፡ ፍራህ፡ ወተወከፎ፡ ወነስሕ፡ ዘንተ፡ እቤ፡ ለእለ፡ የአምኑ፡ በእግዚአብሔር፡ ወፈጸምኩ። እስመ፡ አብድ፡ አነ፡ እምኵሉ፡ ሰብእ፡ ወጥበበ፡ ሰብእ፡ ኢሀሎ፡ ላዕሌየ፡ እግዚአብሔር፡ መሀረኒ፡ ጥበቡ፡ ወአእምሮ፡ ቅዱሳን፡ አእመርኩ፡ መኑ፡ ዘዓርገ፡ ሰማየ፡ ወወረደ፡ ወመኑ፡ አስተጋብአ፡ ነፋሳተ፡ ውስተ፡ ሕፅኑ፤ ወመኑአቈረ፡ ማያተ፡ በልብሱ፡ ወመኑ፡ አኀዘ፡ ኵሎ፡ አጽናፈ፡ ምድር፡ መኑ፡ ስሙ፡ ወመኑ፡ ስመ፡ ወልዱ፡ ከመ፡ ታእምር፡ ኵሉ፡ ነገረ፡ እግዚአብሔር፡ ርሱን፡ ወይትቃወም፡ ሎሙ፡ ለእለ፡ ይፈርህዎ፡ ወኢትወስክ፡ ውስተ፡ ነገሩ፡ ከመ፡ ኢይዝልፍከ፡ ወሐሳዌ፡ ኢትኩን። ክፍ፡ ፴፭፡ ክልኤተ፡ ነገረ፡ እስእል፡ እምኀቤከ፡ እግዚእየ፡ ወኢትክልዓኒ፡ ጸጋከ፡ ዘእንበለ፡ እሙትከንቶ፡ ነገረ፡ ወሐሰተ፡ አርኅቅ፡ እምኔየ፡ ብዕለ፡ ወንዴተ፡ ኢተሀበኒ፡ ሥራዕ፡ ሊተ፡ ዘይትፈቀድ፡ ወዘየዓክለኒ፡ ከመ፡ አእኪልየ፡ ኢይኩን፡ ሐሳዌ፡ ወኢይበልመኑ፡ እግዚ{…….(አብሔር፡ ወእመ)}፡ አኮ፡ ነድይየ፡ ኢይሥርቅ፡ ወኢይምሀል፡ በስመ፡ እግዚአብሔር፡ በሐሰት። ክፍል፡ ፴፡ ወኢታግብዕ፡ ገብረ፡ ውስተ፡ እደ፡ እግዚኡ፡ ከመ፡ እመቦ፡ እመ፡ ረገመከ፡ ኢትማስን። ትው

(col. 2) ልድ፡ እኩይ፡ ይረግም፡ አባሁ፡ ወእሞሂ፡ ይባርክ፡ ትውልድ፡ እኩይ፡ ጽድቀ፡ ርእሱ፡ ይፈትሕ፡ ወፀዓቶ፡ ኢይጤይቅ፡ ትውልድ፡ እኩይ፡ አዕይተ፡ ዕቡየ፡ ቦቱ፡ ወቀራንብቲሁ፡ ያሌዕል፡ ትውልድ፡ እኩይ፡ ስነነ፡ መጥባሕት፡ ቦቱ፡ ወጥረሲሁ፡ መከርከር፡ ከመ፡ ያሕልቅ፡ ነዳያነ፡ እምድር፡ ወምስኪናኒሆሙ፡ እምሰብእ። ክፍል፡ ፴፯፡ ዘንተ፡ አየድዓክሙ፡ ለጠቢባን፡ ከመ፡ ታእምሩ፡ ሐፊረ፡ ገጽ፡ በፍትሕ፡ አኮ፡ ሠናይ፡ ዘይብሎ፡ ለረሲዕ፡ ጻድቅ፡ ውእቱ፡ ርጉመ፡ ለሕዝብ፡ ይከው{..(ን፡ ወ)}ጽሉዓ፡ ለአሕዛብ፡ ወእለሰ፡ ይዘልፉያሤንዩ፡ አስተርእዮ፡ ወለሊሆሙ፡ ትመጽእ፡ በረከት። ሠናይት፡ ከናፍር፡ ያወሥአ፡ እለ፡ ያፈቅራ፡ ነገረ፡ ጥበብ፡ አስተዳሉ፡ ለመንገድከ፡ ምግባሪከ፡ ወተደለው፡ ውስተ፡ ወፍር፡ ወትሉ፡ ድኅሬየ፡ ወታነሥእ፡ ቤተከ፡ ወኢትኩን፡ ስምዓ፡ በሐሰት፡ ላዕለ፡ ሰብአ፡ ብሔርከ። ወኢትጌጊ፡ በከናፍሪከ፡ ወኢትበል፡ በከመ፡ ረሰየኒ፡ እሬስዮ፡ ወእፈድዮ፡ በከመ፡ ገፍዓኒ። ክፍል፡ ፴፰፡ ውስተ፡ ገራህተ፡ ብእሲ፡ አብድ፡ ኃለፍኩ፡ ወውስተ፡ ዐፀደ፡ ብእሲ፡ ነዳየ፡ አእምሮ፡ ሖርኩ፡ ናሁ፡ በቈለ፡ ላዕሌሃ፡ ሦክ፡ ወየዓብር፡ ሣዕሩ፡ ፍጹመ፡ ወይከውን፡ በድወ፡ ወጸቈነ፡ እበኒሁ፡ ይንህል፡ ድኅረ፡ አነ፡ ኀሳሕኩ፡ ወነጸርኩ፡ እኅረይ፡ ተግሣጸ። ህቀ፡ ድቃስ፡ ወህቀ፡ ንዋም፡ ወህቀ፡ አስተጋብኦ፡ እድ፡ ዲበ፡ እንግድዓ፨ ወእመ፡ ዘንተ፡ ትገብር፡ ትመጽእ፡ እንዘ፡ ትትቄደም፡ ንዴት፡ ወተፅናስ፡ ከመ፡ ኄር፡ ረዋፂ፡ ክፍል፡ ፴፱፡ ለአለቅት፡ ሠላስ፡ አዋልድ። ላቲ፡ ተፋቅሮ፡ እለ፡ ይትፋቀራ፡ ወሠለስቲሆሙ፡ እለ፡ ኢይጸግባ፡ ወራብዕቶን፡ ስዕነት፡ ብሂለ፡ ኮንየ፡ ሲኦል፡ ወፍቅረ፡ ብእሲት፡ ወገሃነመ፡ ምድር፡ እንተ፡ ኢትመልዕ፡ ማየ፡ ወማይ፡ ወእሳት፡ ኢይብሉ፡ ኮንየ፡ ፡ ክል፡ ፵፡ ዓይን፡ ዘይስሕቅ፡ አ

(col. 3) በ፡ ወያስተዓኪ፡ ርስዓ፡ እመ፡ ይመልሕዎን፡ ቋዓት፡ እምግቦን፡ ወይበልዕዎን፡ ዕጕለ፡ አንስርት። ክፍ፡ ፵፩። ሠላስቱ፡ እሙንቱ፡ ዘኢይክሉ፡ አእምሮ፡ ወራብዖሙሰ፡ ኢይጤየቅ፡ አሠረ፡ ንስር፡ ዘይሠርር፡ ወፍኖተ፡ አርዌ፡ ምድር፡ ዲበ፡ ኰኵሕ፡ ወአሠረ፡ ሐመር፡ ዲበ፡ ሞገድ። እንዘ፡ ተሐውር፡ ወፍናወ፡ ብእሲ፡ በውርዙቱ። ወከመዝ፡ ውእቱ፡ ፍኖታ፡ ለብእሲት፡ እንተ፡ ማኃዝ፡ እንተ፡ ገቢራ፡ ትትሐፀብ፡ ወአልቦአ፡ እንከሰ፡ ዘገብረት፡ እኩየ። ክፍል፡ ሣ፪፡ በእንተ፡ ሠለስቱ፡ ነገር፡ ታድለቀልቅ፡ ምድር፡ እመ፡ ገብር፡ ነግሠ፡ ወአብድ፡ {…..(እመ፡ ፀግበ)}፡ እክለ። ዓመት፡ እመ፡ አውፅአት፡ እግዝእታ፡ ወጽዕልት፡ ብእሲት፡ ለእመ፡ አድምዓት፡ ብእሴ፡ ኄረ። ክፍል፡ ፵፫፡ ወአርባዕቱ፡ ሕፁፃን፡ ውስተ፡ ምድር፡ ወእሉ፡ እሙንቱ፡ ጠቢባነ፡ ጠበብት፡ ሰኳዕት፡ እለ፡ አልቦሙ፡ ኃይል፡ ወያስተዳልዉ፡ በማዕረር፡ ሲሳዮሙ፡ ወግሔያተ፡ ሕዝብ፡ ዘኢኮኑ፡ ጽኑዓነ፡ እለ፡ ረሰዩ፡ ውስተ፡ ኰኵሕ፡ አብያቲሆሙ፡ ዘእንበለ፡ መንግሥት፡ ውእቱ፡ አንበጣ፡ ወየሐውር፡ በ፩ትእዛዝ፡ ኅቡረ፡ ወለጽቄት፡ ዘበእደዊሁ፡ የሐውር፡ እንዘ፡ ፅቡስ፡ ውእቱ፡ የሐድር፡ ውስተ፡ አብያተ፡ ነገሥት። ክፍል፡ ፵፬፡ ሠለስቱ፡ እሙንቱ፡ ዘአዳመ፡ የሐውሩ፡ ወራብዕ፡ ዘሠናይ፡ ፍናዊሁ፡ ዕጓለ፡ አንበሰ፡ ዘይጸንዕ፡ እምእንስሳ፡ ኢይትመየጥ፡ ወኢይደነግፅ፡ እምእንስሳ። ደርሆ፡ ተባዕት፡ ዘየሐውር፡ ውስተ፡ አንስት፡ እንዘ፡ ያስተነፍስ፡ ወበሐኵ፡ እንዘ፡ ይሜብል፡ ላዕለ፡ መርዓት፡ ወንጉሥ፡ እንዘ፡ ይጌሥጽ፡ አሕዛቡ፡ ክ፡ ፵፭፡ ለእመ፡ መጠውከ፡ ርእሰከ፡ ለተፈርንሶ፡ ወሰፋሕከ፡ እዴከ፡ ለጋዕዝ፡ ተኃሥር። ኅልብ፡ ኀሊበ፡ ወይከውነከ፡ ለስደ፡ ወለእመ፡ አጸርከ፡ አንፈከ፡ ይወፅእ፡ ደም፡ ወለእመ፡ ሰሐብከ፡ ነገረ፡ ይወ

f. 89r

(col. 1) ፅእ፡ ጋዕዝ፡ ወኵነኔ፨ ክ፡ ፵፯፡ ቃለ፡ ዚአየ፡ ተየድዓ፡ በኀበ፡ እግዚአብሔር፡ ንጉሥ፡ ፌማ፡ ውእቱ፡ ዘመዐረቶ፡ እሙ፡ ኦ፡ ወልድየ፡ ተዓቀብ፡ ምንት፡ ቃለ፡ እግዚአብሔር፡ በኵርየ፡ ለከ፡ እብለከ፨ወልድየ፡ ሚ፡ ወልደ፡ ከርሥየ፡ ወሚወልደ፡ ጸሎተ፡ ዚአየ። ኢትግበር፡ ዘኢይደሉ፡ ለንጉሥ፡ ወለእግዚአብሔር፡ ወኢተሀባ፡ ለብእሲት፡ ብዕለ፡ ዚአክ፡ ወልበከ፡ ከመ፡ ኢት{…(ነሥሕ)}፡ ድኅረ። ወምስለ፡ ምክር፡ ኵሎ፡ ግበር፡ ወምስለ፡ ምክር፡ ወይነ፡ ስተይ፡ መኳንንት፡ መዓትማን፡ እሙንቱ፡ ወይነ፡ ባሕቱ፡ ኢይስተዩ፡ ከመ፡ በስታይ፡ ኢይርሥዕዋ፡ ለጥበብ። ወኢይክሉ፡ አርትዖ፡ ፍትሕ፡ ለድኩማን፡ ሀብዎሙ፡ ስካረ፡ ለኅዙናን፡ ወወይነ፡ ይስተዩ፡ ትኩዛን። ከመ፡ ይርሥዕዋ፡ ለኃዘን፡ ወሕማመኒ፡ ኢያዝክሩ፡ {……(እንከ፡ ከሥት)}። አፉከ፡ በቃለ፡ እግዚአብሔር፡ ወኰንን፡ ሕያዋያነ፡ {..}፡ ክሥት፡ አፉከ፡ ወኰንን፡ ጽድቀ፡ ፍታሕ፡ ለነዳይ፡ ወለሕሙም፡ ። ክፍል፡ ፩። ተግሣጸ፡ ሰሎሞን፡ እለ፡ እንበለ፡ ኑፋቄ፡ ዘጸሐፉ፡ አዕርክቲሁ፡ ለሕዝቅያስ፡ ንጉሠ፡ ይሁዳ፡ ክብረ፡ እግዚአብሔር፡ የኃብእ፡ ነውረ፡ ወስብሐተ፡ ንጉሥ፡ ያክብር፡ ገብረ፡ ሰማይ፡ ልዑል፡ ወም(ድር)ዕሙቅ፡ ወልበ፡ ንጉሥ፡ ኢይትአመር፡ አጽርዮ፡ ለብሩር፡ ዘኢኮነ፡ ፍቱነ፡ ወይነጽሕ፡ ለከ፡ ንጽሐ፡ ፍጹመ፡ {……..(ቅትል፡ ረሲዓነ፡ እ)}ምቅድመ፡ ገጸ፡ ንጉሥ፡ ወይረትዕ፡ በጽድቅ፡ መንበሩ፡ ኢትትዓበይ፡ በቅድመ፡ ንጉሥ፡ ወኢትጸደቅ፡ በቅድመ፡ እግዚአብሔር፡ ወውስተ፡ መካነ፡ መኳንንተ፡ ኢትቁም። ይኄይስ፡ ይበሉከ፡ ዕርግ፡ ኀቤነ፡ እምትኅሠር፡ በቅድመ፡ መኰንን፡ ዘርእያ፡ አዕይንቲከ፡ ንግር፡ ወኢትደቅውስተ፡ ጋዕዝ፡ ፍጡነ፡ ቅስተ፡ ተዋቀስ፡ ምስለ፡ ቤጽከ፡ ወምሥጢሮሂ፡ ኢትከ

(col. 2) ሥት፡ ከመ፡ ኢትነሥሕ፡ በደኃሪትከ፨ ሶበ፡ ይግዕዘከ፡ ዓርክከ፡ ግባእ፡ ድኅሬከ፡ ወኢትትሐየይ፡ ከመ፡ ኢይሒሰከ፡ ዓርክከ፡ ወጋዕዝከ፡ ወጽልዕከኒ፡ ኢይርኅቅ፡ ወይከውነከ፡ መጠነ፡ ሞተ፡ ጸጋ፡ ወተአኅ፡ ያግዕዝ። አላ፡ ተዓቀብ፡ በርእስከ፡ ከመ፡ ኢትኩን፡ ዝንጉገ፡ ተዓቀብ፡ በፍናዊከ፡ በስነ፡ ምግባር፡ ኮለ፡ ወርቅ፡ ውስተ፡ ድደ፡ ብሩር፡ ስንጸት፡ ከማሁ፡ ብሂለ፡ ቃል፡ በበገጹ፡ ወውስተ፡ ውፅቦ፡ ወርቅ፡ ዕንቈ፡ ሰርድዮን፡ ዘብዙኅ፡ ሤጡ፡ ውዱድ፡ ከማሁ፡ ቃለ፡ ጥበብ፡ ውስተ፡ እዝነ፡ ዘይሰምዕ፡ ሠናይ፡ ውእቱ፡ ከመ፡ ፀዓተ፡ አስሐትያ፡ በማዕረር፡ ወመርቄ፡ ይደሉ፡ ከማሁ፡ ሐዋርያ፡ ምእመን፡ ለእለ፡ ፈነውዎ፨ እስመ፡ ለነፍስ፡ እለ፡ ይጸመድዎ፡ ይበቍዕ፡ ከመ፡ ደመናት፡ ወነፋሳት፡ እለ፡ አልቦሙ፡ ዝናም፡ ወዝናማት፡ እሙራን፡ በመፃዕለ፡ ማዕረር፡ ኢይበቍዑ፡ ከማሁ፡ ኵሎሙ፡ እለ፡ ይትሜክሑ፡ በሀብት፡ ሕስው፡ በትዕግሥት፡ ስነ፡ ሕይወት፡ ትነግሥ፡ ልሳን፡ ድክምት፡ ትሰብር፡ አዕፅምተ። ክፍ፡ ፪፡ ወልድየ፡ መዓረ፡ እምከመ፡ ረከብከ፡ ወበላዕከ፡ ብላዕ፡ በዓቅም፡ ከመ፡ ኢትጽገብ፡ ወኢትቂዕ፡ ጕንዱየ፡ አብጽሕ፡ እገሪከ፡ ኀበ፡ ዓርክከ፡ ከመ፡ ኢይጽገብከ፡ ወኢይጽላዕከ፡ በትር፡ ወመጥባሕት፡ ወንድፈት፡ ማኅዘን፡ ለልብ፡ ከማሁ፡ ብእሲ፡ ዘይሰምዕ፡ ስምዓ፡ ሐሰት፡ ላዕለ፡ ዐርኩ፡ ፍኖት፡ እኩይ፡ ወእግረ፡ ኃጥእ፡ ይትሐጐል፡ በዕለት፡ እኪት፡ ከመ፡ ብሒእ፡ ኢይደልዎ፡ ለቍስል፡ ከማሁ፡ ነውር፡ ዘይወርድ፡ ዲበ፡ ሥጋ፡ ማኅዝን፡ ለልብ፡ ከመ፡ ቍንቍኔ፡ ለልብስ፡ ወነቀዝ፡ ለዕፅ፡ ከማሁ፡ ኀዘን፡ ለብእሲ፡ ታማስን፡ ልቦ፡ እመ፡ ርኀበ፡ ጸላኢከ፡ አብልዖ፡ ወእመ፡ ጸምዓ፡ አስትዮ፡ ዘንተ፡ ለእመ፡ ገበርከ፡ አፍሐመ፡ እሳት፡ ታስተጋብእ፡ ዲበ፡ ርእሱ። ወእግዚአብሔር፡

(col. 3) የዓሥየከ፡ ሠናይተ፡ ነፋስ፡ ሰሜናዊ፡ ያነሥእ፡ ደመናተ፡ ወገጸ፡ ዘኢየኃፍር፡ ልሳን፡ ያስዖዝዝ፡ ይኄይስ፡ ኃዲር፡ ውስተ፡ ማዕዘንተ፡ ናሕስ፡ ንሱት፡ እምስለ፡ ብእሲት፡ ጸዓሊት፡ ውስተ፡ ቤት፡ ርሱይ። ከመ፡ ማይ፡ ቈሪር፡ ለነፍስ፡ ፅምዕት፡ አዳም፡ ከማሁ፡ ዜና፡ ሠናይ፡ እምድር፡ ርሑቅ፡ ከመ፡ ዘይፌጽም፡ ዓዘቃተ፡ ወያማስን፡ ሙፃአ፡ ማይ፡ ከማሁ፡ አኮ፡ ሠናይ፡ ይደቅ፡ ጻድቅ፡ በቅድመ፡ ረሲዓን፡ በሊዓ፡ መዓር፡ ብዙኅ፡ አኮ፡ ሠናይ፡ ወአክብሮ፡ ርቱዕ፡ ቃለ፡ ስቡሐ፡ ወሐቲተ፡ ክብረ፡ ክቡር። ክፍል፡ ፫፡ ከመ፡ ሀገር፡ እንተ፡ ንህለ፡ ጥቅማ፡ ወአልባ፡ ጥቅም፡ ከማሁ፡ ብእሲ፡ ዘእንበለ፡ ምክር፡ ከመ፡ ጠል፡ በማዕረር፡ ወዝናም፡ በሐጋይ፡ ከማሁ፡ ለአብድ፡ አልቦ፡ ምክር፡ ከመ፡ አዕዋፍ፡ ዘይሠርራ፡ ወሠ{..(ራር)}ያተ፡ ከማሁ፡ መርገም፡ ዘበከንቱ። ኢይበጽሕ፡ ኀበ፡ መኑሂ፡ ከመ፡ ሠውጥ፡ ለፈረስ፡ ወቅትራት፡ ለአድግ፡ ከማሁ፡ በትር፡ ለሕዝብ፡ ኃጥእ፡ ወልድየ፡ ኢታውሥኦ፡ ለአብድ፡ በከመ፡ ዕበደ፡ ዚአሁ፡ ከመ፡ ኢትኩን፡ ከማሁ፡ ተሠጠዎ፡ ለአብድ፡ በከመ፡ ዕበዱ፡ ከመ፡ ኢይምሰሎ፡ ጠቢበ፡ ለርእሱ፡ በእግረ፡ ዚአሁ፡ ይገብር፡ ኃሣረ፡ ዘፈነወ፡ መልእክተ፡ ምስለ፡ አብድ፡ ካልዕ፡ ሐዊረ፡ ቍየጽ፡ ሐንካስ፡ ወአበሳ፡ እምአፈ፡ አብዳን። ዘይወዲ፡ እብነ፡ ዲበ፡ ሞጸፍ፡ ከማሁ፡ ይመስል፡ ዘይሁብ፡ ለአብድ፡ ክብረ፡ አስዋክ፡ ይበቍሉ፡ ውስተ፡ እደ፡ ሰካሪ፡ ወተቀንዮ፡ ውስተ፡ እደ፡ አብዳን። ብዙኃ፡ ይትሀወክ፡ ኵሉ፡ ሥጋ፡ አብድ፡ እስመ፡ ትትላወስ፡ ሕሊናሆሙ፡ ከመ፡ ከልብ፡ ዘይገብእ፡ ዲበ፡ ቂያዑ፡ ጽሉዓ፡ ይከውን፡ ከማሁ፡ አብድ፡ በእከየ፡ ዚአሁ፡ ዘይትመየጥ፡ ውስተ፡ ኃጢአቱ። ክፍል፡ ፬፡ ቦ፡ ኃፍረት፡ እንተ፡ ታመጽእ፡ ኃጢአተ፡ ወቦ፡ ኃፍ

f. 89v

(col. 1) ረት፡ ለክብር፡ ወለስብሐት፡ ርኢኩ፡ ብእሴ፡ ዘይብል፡ ርእሶ፡ ጠቢበ፡ ተስፋረከበ፡ አብድ፡ ፈድፋደ፡ እምኔሁ፡ ይብል፡ አብድ፡ ሶበ፡ ይልዕክዎ፡ አንበሳ፡ ሀሎ፡ ውስተ፡ ፍኖት፡ ወውስተ፡ መራህብት፡ ቀትል፡ ከመ፡ ማዕፆ፡ እንተ፡ ተዓውድ፡ ውስተ፡ ድርኵኵታ። ከማሁ፡ ሀካይ፡ ውስተ፡ ምስካቢሁ፡ ኃብአ፡ ሀካይ፡ እዴሁ፡ ውስተ፡ ሕፅኑ፡ ወየሐምም፡ አቅርቦ፡ እዴሁ፡ ውስተ፡ አፉሁ፡ ጠቢብ፡ ያስተርኢ፡ ለርእሱ፡ ሀከየ፡ ወእምዘ፡ ጽጉብ፡ ይወስድ፡ ሲሳየ፡ ከመ፡ ዘይእኅዝ፡ ዘነበ፡ ከልብ፡ ከማሁ፡ ዘይቀውም፡ ለነቢበ፡ ባዕድ፡ ከመ፡ እለ፡ ይትፌወሱ፡ ያወፅኡ፡ ቃለ፡ ሰብእ፡ ወዘተቀበሎ፡ ለነገር፡ ይቀድም፡ ወዲቀ፡ ከማሁ፡ ኵሎሙ፡ እለ፡ የሀብሉ፡ አዕርክቲሆሙ፡ ወእምከመ፡ አእመርዎሙ፡ ይብሉ፡ ከመ፡ በብፃው፡ ገበርነ፡ በኃጢአ፡ ዕፀው፡ ይጠፍእ፡ እሳት፡ ወኀበ፡ ኢሀሎ፡ መዓትም፡ የኃሥእ፡ ጋዕዝ፡ መጥ‹በ›ስ፡ ለአፍሐም፤ ወዕፀው፡ ለእሳት፡ ብእሲ፡ ፀዓሊ፡ ለጋዕዝ፡ ወለባዕስ፡ ነገረ፡ መንጐራጕራን፡ እለ፡ ይዘብጡ፡ ውስተ፡ መዛግብተ፡ ምሕረት፡ ብሩር፡ ዘይትወሀብ፡ ምስለ፡ ኅብል፡ ከመ፡ ገልዕ፡ ውእቱ፡ ከመ፡ ብሩር፡ ተምያን፡ ዘቀፈልዎ፡ ላዕለ፡ ንዋየ፡ ለብሐ፡ ከናፍር፡ ከማሁ፡ ልሙጻት፡ ወልብ፡ እኩይ፡ ይከድና፡ ልበ፡ ኅዝንተ፡ በከናፍሪሁ፡ ዘልፈ፡ ይበኪ፡ ጸላኢ፡ ወበልቡሰ፡ ይገብር፡ ኅብለ። ክፍል፡ ፫፡ እመ፡ አስተብፅዓከ፡ ጸላኢከ፡ በዓቢይ፡ ቃል፡ ኢትእመኖ፡ እስመ፡ ሰብኡ፡ እከያት፡ ሀሎ፡ ውስተ፡ ልቡ፡ ዘየኃብእ፡ ጽልዓ፡ ያስተጋብእ፡ ኅብለ፡ ይከሥት፡ አበሳሁ፡ ማዕምር፡ በማኅበር፡ ዘይከሪ፡ ግበ፡ ለቢጹ፡ ይወድቅ፡ ውስቴቱ፡ ወዘያንኰረኵር፡ እብነ፡ ላዕሌሁ፡ ያንኰረኵር፡ ልሳን፡ ሐሳዊት፡ ትጸልዕ፡ ጽድቀ፡ ወአፍ፡ ዘኢያረምም፡ ይ

(col. 2) ገብር፡ ሐከከ፡ ኢትትዓበይ፡ ዘለጌሠምእስመ፡ ኢተአምር፡ ዘትወልድ፡ ጽባሕ፡ ይወድስከ፡ ነኪር፡ ወ{...................................(አኮ፡ አፈ፡ ዚአከ፡ ይወድስከ፡ ባዕድ፡ ወኢከናፍረ፡ ዚአከ፡ ክቡድ፡ እብን፡ ወጽንጉፍ)}፡ ፆረ፡ ኆፃ። ወመዓቱ፡ ለአብድ፡ ይከብድ፡ እምክልኤሆሙ። ወአልቦ፡ ምሕረት፡ ለቍጡዕ፡ ወለበሊሐ፡ መዓት፡ ወአልቦ፡ ዘይትዔረዮ፡ ለቅንዓት፡ ይኄይስ፡ ዘለፋ፡ ክሡት፡ እምኅቡእ፡ ፍቅር፡ ይኄይስ፡ ፍቅዓት፡ ዘዓርክ፡ እምሠናይ፡ ስዕመተ፡ ጸላኢ፡ ነፍስ፡ ጽግብት፡ ጸቃውዓ፡ መዓር፡ ትሜንን፡ ወለነፍስሰ፡ ርኅብት፡ መሪርኒ፡ ጥዑመ፡ ያስተርእያ፡ ከመ፡ ዖፍ፡ እንተ፡ ትሠርር፡ እማኅደራ፡ ከማሁ፡ ብእሲ፡ ይትቀነይ፡ ሶበ፡ ይነግድ፡ እምብሔሩ፡ በዕፍረት፡ ወዕጣን፡ ወወይን፡ ያስተሔውዝ፡ ልብ። ከማሁ፡ ዘይጥዕሞ፡ ለነፍሱ፡ ምክረ፡ ዓርኩ፡ ወትትከዓው፡ በድቀተ፡ ነፍስ። ዓርክከ፡ ወዓርከ፡ አቡከ፡ ኢትኅድግ፡ ወቤተ፡ እኁከሂ፡ ኢትባእ፡ በምንዳቤ፡ ዘእንበለ፡ ከመ፡ ትንግሮ፡ ቅድመ። ይኄይስ፡ ዓርክ፡ ቅሩብ፡ እምአኃው፡ ዘርኁቀ፡ የኃድር። ወቢበ፡ ኩንወልድየ፡ ከመ፡ ይትፈሥሐኒ፡ ልብየ፡ አርኅቅ፡ እምኔከ፡ ቃለ፡ ዝንጓጔ፡ ማዕምር፡ እኩያት፡ መጽአሁ፡ ወተኃብአ፡ ወአብዳንሰ፡ ተቃዊሞሙ፡ ሐጕለ፡ ተፈድዩ። አሰስል፡ ልብሰ፡ እስመ፡ ኃለፈ፡ ጸላኢ፡ ዘባዕደ፡ ያማስን፡ ዘይባርክ፡ ዓርኮ፡ በጽባሕ፡ በዓቢይ፡ ቃል፡ እምዘ፡ ይረግም፡ አልቦ፡ ዘኀደገ፡ ፃሕፃሕ፡ ያወፅአ፡ ለብእሲ፡ እምቤቱ፡ በመዋዕለ፡ ክረምት፡ ከማሁ፡ ብእሲት። {….}{…..}፡ ጸዓሊት፡ እምቤት፡ ርሱይ፡ ታወፅኦ፡ ለምታ። ደቡባዊ፡ ነፋስ፡ ጽኑዕ፡ ወበስሙሰ፡ ዘየማን፡ ይሰመይ፡ ሐፂን፡ ሐፂነ፡ ያበልህ፡ ወብእሲ፡ ያበልህ፡ ገጸ፡ ካልዑ፡ ዘተከለ፡ በለሰ፡ ይበልዕ፡ ፍሬሃ፡ ወዘየዓቅብ፡ እግዚኡ፡ ይከብር፡ ከመ፡ ኢይትማስል፡ ገጽ፡ ገጸ፡ ከማሁ፡ ልበ፡ ብ

(col. 3) እሲ፡ ሲኦል፡ ወማኅጐሊ፡ ኢይጸግቡ፡ ከማሁ፡ አዕይንተ፡ ሰብእኒ፡ ኢያጸግባ፡ ርኩስ፡ በኀበ፡ እግዚአብሔር፡ ምዑክ፡ ዓይን። ወእለ፡ ዘእንበለ፡ ትምህርት፡ ኢይእኅዙ፡ ልሳኖሙ፡ መከራሆሙ፡ ለወርቅ፡ ወለብሩር፡ ርስነት፡ ወብእሲ፡ ይትሜከር፡ በኀበ፡ እለ፡ ይዌድስዎ፡ ልበ፡ ኃጥእ፡ ተኃሥሥ፡ እከየ፡ ልብ፡ ርትዕት፡ ተኃሥሥ፡ አእምሮ፡ እመ፡ ቀሠፍኮ፡ ለአብድ፡ በማዕከለ፡ ማኅበር፡ በፅዕለት፡ ኢተአትት፡ ዕበዶ። ክፍል፡ ፬፡ አእምሮ፡ አእምር፡ መንፈሰ፡ መራዕይከ፡ ወሚጥ፡ ልበከ፡ ለመርዔትከ፡ ወለሙሩረ፡ ዚአከ፡ እስመ፡ አኮ፡ ለዓለም፡ ለብእሲ፡ ኰንኖ፡ ወኃይል፡ ወኢይሁብ፡ እምትውልድ፡ ለትውልድ፡ ዕፅድ፡ ሣዕረ፡ ወአስተሐምም፡ ዘውስተ፡ ገዳም፡ ሐመልማለ፡ ወተዓርር፡ ፍሬሃ፡ ወአስተጋብእ፡ ሣዕረ፡ አድባር፡ ከመ፡ ታጥሪ፡ አባግዓ፡ ለልብስ፡ ወአክብር፡ ፂዖተ፡ ከመ፡ ይብዛኅ፡ መራዕይከ። ወልድየ፡ እምኀቤየ፡ ብከ፡ ቃለ፡ ፅንዕተ፡ ለሕይወትከ፡ ወለሕይወተ፡ ነባሪከ፡ ይጐይይ፡ ረሲዕ፡ እንዘ፡ አልቦ፡ ዘይዴግኖ፡ ጻድቅሰ፡ ከመ፡ አንበሳ፡ ውኩል፡ በኃጢአተ፡ ረሲዓን፡ ቅሥፈት፡ ይትነሣእ። ብእሲ፡ ጥዩቅ፡ ያጠፍአ፡ ጽኑዕ፡ በኃጢአት፡ ይትዔገል፡ ነዳየ፡ ከመ፡ ዝናመ፡ ሞገድ፡ ዘኢይበቍዕ፡ ከማሁ፡ እለ፡ የኃድጉ፡ ሕገ፡ ወይዌድስዋ፡ ለኃጢአት። ወእለሰ፡ ያፈቅሩ፡ ሕገ፡ ኢይዌድስዋ፡ ለኃጢአት፡ ወእለሰ፡ ያፈቅሩ፡ ሕገ፡ ይጠቅሙ፡ ለርእሶሙ፡ ቅጽረ፡ ሰብእ፡ እኩያን፡ ኢይሌብዉ፡ ፍትሐ። እለሰ፡ የኃሥሥዎ፡ ለእግዚአብሔር፡ ይሌብው፡ በኵሉ። ይኄይስ፡ ነዳይ፡ ዘየሐውር፡ በጽድቅ፡ እምባዕል፡ ሐሳዊ፡ ዘየዓቅብ፡ ሕገ፡ ወልድ፡ ማዕምር። ወዘሰ፡ ይሬእያ፡ ወዘይዘወጋ፡ ለሙስና፡ ያፄዕል፡ አባሁ፡ ዘያበዝኅ፡ ብዕሎ፡ በርዴ፡ ወበትዕግልት፡

f. 90r

(col. 1) ለዘይምህር፡ ነዳየ፡ ያስተጋብእ፡ ዘይመይጥ፡ እዝኖ፡ ከመ፡ ኢይስማዕ፡ ሕገ። ወውእቱኒ፡ ጸሎቶ፡ መነነ፡ ዘያስሕቶሙ፡ ለዕውራን፡ ውስተ፡ ፍኖት፡ እኪት፡ ውስተ፡ ሙስና፡ ውእቱ፡ ይወድቅ፡ ወዓማፅያንሰ፡ {.}የኃልፉ፡ እንተ፡ ሠናይት፡ ወኢይበውዑ፡ ውስቴታ፡ ጠቢብ፡ ለርእሱ፡ ብእሲ፡ ባዕል፡ ነዳይ፡ ማዕምር፡ ያቅሌልዮ፡ በረድኤተ፡ ጻድቃን፡ ብዙኃ፡ ይከውን፡ ስብሐት፡ ወበፍናወ፡ ረሲዓን፡ ይትሐጐል፡ ሰብእ፡ ዘይከድን፡ አበሳሁ፡ ኢይረትዕ፡ ፍኖቱ። ወዘሰ፡ ይነግር፡ ወይዘልፍ፡ {.}ይት{.(ፈ)}ቀር፡ ብፁዕ፡ ብእሲ፡ ዘይደነግፅ፡ በኵሉ፡ ጊዜ፡ በእንተ፡ ጽድቅ፡ ወጽኑዓ፡ ልብሰ፡ ይወድቅ፡ ውስተ፡ እኩይ። ክፍል፡ ፭፡ አንበሳ፡ ርሁብወተኵላ፡ ጽሙዕ፡ ከማሁ፡ መኰንን፡ ረሲዕ፡ ላዕለ፡ ነዳይ፡ ዘይትዔገል፡ እንዘ፡ ነዳይ፡ ውእቱ፡ ሕዝብ፡ ፅኑስ፡ ይከውን፡ ንጉሥ፡ ነዳየ፡ አእምሮ፡ ጻባሕተ፡ ዓቢየ፡ ተዓጋሌ፡ ይከውን። ወዘሰ፡ ይጸልዕ፡ ዓመፃ፡ ብዙኃ፡ መዋዕለ፡ የሐዩ፡ ብእሲ፡ ርሱሕ፡ በቀትል፡ ዘይትሐበይ፡ ሥሩር፡ ውእቱ፡ ወአኮ፡ ጽኑዕ፨ መሐር፡ ወልደክ፡ ወያፈቅረከ፡ ወይሁብ፡ ሠርጐ፡ ለነፍስከ፡ ወኢይሰምዕ፡ ዘንተ፡ ሕገ፡ ሕዝብ፡ ዓማፂ፡ ዘየሐውር፡ በጽድቅ፡ ርቱዕ። ጠዋይሰ፡ ፍኖተ፡ ዘየሐውር፡ ይጸፍር፡ ዘይትጌበር፡ ገራህቶ፡ ያበዝኅ፡ እክለ፡ ወዘሰ፡ ያበዝኅ፡ ፅርዓተ፡ ይዴግን፡ ንዴተ፡ ብእሲ፡ ኄር፡ ብዙኃ፡ ይትአኰት፡ ወእኩይሰ፡ ኢይነጽሕ፡ ኃፊረ፡ ገጽ፡ አኮ፡ ሠናይ፡ ዘኢየኃፍር፡ ገጸ፡ ጻድቃን። አኮ፡ ኄር፡ ዘከመዝ፡ በፍተ፡ ኅብስት፡ ያገብእ፡ ሰብአ፡ ይጔጕዕ፡ ይብዓል፡ ብእሲ፡ ሐማሚ፡ ወኢየአምር፡ ከመ፡ መሐሪ፡ ይመልከ፡ ዘይዘልፍ፡ {.(ፍ)}ኖቶ፡ ለሰብእ፡ ይረክብ፡ ክብረ፡ ፈድፋደ፡ እምነ፡ ዘበልሳኑ፡ ያደሉ። ዘይትዔገል፡ አባሁወእሞ፡ ወይብል፡ ኢአበስኩ፡ ዝንቱ፡ ው

(col. 2) እቱ፡ ሱታፌሁ፡ ለብእሲ፡ ረሲዕ። ስሱዕ፡ ብእሲ፡ ይፈትሕ፡ ከንቶ፡ ወዘሰ፡ ተወከለ፡ በእግዚአብሔር፡ በአስተሐምሞ፡ ይሄሉ። ወዘይትአመን፡ በትፍሥሕተ፡ ልቡ፡ ዘከመዝ፡ አብድ፡ ውእቱ፡ ወዘየሐውርሰ፡ በጥበብ፡ ይድኅን፡ ዘይሁብ፡ ለፅኑስ፡ ኢይፄነስ፡ ወዘሰ፡ ይመይጥዓይኖ፡ ውስተ፡ ዓቢይ፡ ተፅናስ፡ ይሄሉ፡ ውስተ፡ መካነ፡ ረሲዓን፡ ይግዕሩ፡ ጻድቃን፡ ወበሐጕለ፡ ዚአሆሙ፡ ይበዝኁ፡ ጻድቃን። ይኄይስ፡ ብእሲ፡ ዘይዘለፍ፡ እምብእሲ፡ ጽኑዓ፡ ክሳድ፡ እስመ፡ ግብተ፡ ይነድድ፡ ወአልቦ፡ ፈውስ፡ ወበተወድሶቶሙ፡ ለጻድቃን፡ ይትፌሥሑ፡ አሕዛብ፡ ወበመኳንንት፡ ረሲዓን፡ ይቴክዙ፡ ዕደው፡ በወልድ፡ ዘያፈቅር፡ ጥበበ፡ ይትፌሣሕ፡ አቡሁ፡ ወዘሰ፡ ይሬኢ፡ ዘማተያሐጕል፡ ብዕሎ፡ ንጉሥ፡ ጻድቅ፡ ያነሥእ፡ ብሔሮ፡ ወብእሲ፡ ዓማፂ፡ ይነሥት፡ ዘይሠርዕ፡ በቅድመ፡ ገጾ፡ ዓርኩ፡ መሥገርተ፡ ይወድዮን፡ ለአዕጋረ፡ ዚአሁ፡ በጌጋየ፡ ብእሲ፡ ይበዝኅ፡ መሥገርት፡ ወዘየኃጥእ፡ ብእሲ፡ ውስተ፡ ዐቢይ፡ መሥገርት፡ ወጻድቅሰ፡ ውስተ፡ {……(ፍሥሐ፡ ዓቢይ)}፡ ወሐሤት፡ ይሄሉ። ያአምር፡ ጻድቅ፡ ፈቲሐ፡ ለነዳይ፡ ወረሲዕሰ፡ ኢየአምር፡ ጠይቆ፡ ወለነዳይሰ፡ ኢይሄልዎ፡ ልበ፡ አእምሮ፡ ሰብእ፡ ጸዋጋን፡ አንደዱ፡ ሀገረ፡ ወጠበብትሰ፡ ሜጡ፡ መዓተ፡ ብእሲ፡ ጠቢብ፡ ይኴንን፡ አሕዛበ፡ ወብእሲሰ፡ እኩይ፡ ይትመዓዕ፡ ወይስሕቅዎ፡ ወኢየኃዝኖ፡ ሰብእ፡ ሱቱፋን፡ በደም፡ ይጸልዑ፡ ጽድቀ፡ ወራትዓንሰ፡ የኃሥሡ፡ ነፍሰ፡ ኵሎ፡ መዓቶ፡ ያወፅእ፡ አብድ፡ ወጠቢብሰ፡ ይዘግብ፡ ዘእምውስቴቱ፡ ንጉሥ፡ ዘይሰምዕ፡ ነገረ፡ ግፍዕ፡ ኵሎሙ፡ እለ፡ ኀቤሁ፡ ዓማፅያን፡ ለቃሒ፡ ወተለቃሒ፡ ክ{….(ልዔሆሙ)}፡ ተራኪቦሙ፡ ይሔውጾሙ፡ እግዚአብሔር፡ ኅቡረ፡ ለክልዔሆሙ፡ ንጉሥ፡ ዘበጽድቅ፡ ይፈ

(col. 3) ትሕ፡ ለነዳያን፡ መንበሩ፡ በሰላም፡ ለዓለም፡ ይቀውም፡ ዝብጠት፡ ወተግሣጽ፡ ይሁብ፡ ጥበበ፡ ወልድ፡ ዘይስሕት፡ ያስተሐፍር፡ ዘመደ፡ በብዝኆሙ፡ ለረሲዓን፡ ይትገበር፡ ኃጢአት፡ ወጻድቃንሰ፡ በድቀቶሙ፡ ለእኩያን፡ ፈራህያነ፡ ይከውኑ። መሀር፡ ወልደከ፡ ወያዓርፈከ፡ ወይሁብ፡ ሠርጐ፡ ለነፍስከ፡ በተኃጥአተ፡ መምህር፡ ይበዝኁ፡ ኃጥአን፡ ኢይሄልዎ፡ መምህር፡ ለሕዝብ፡ ኃጥእ፨ ዘሰ፡ የዓቅብ፡ ሕገ፡ ብፁዕ፡ ውእቱ፡ በቃል፡ ኢይትመሀር፡ ገብር፡ ጸዋግ፡ ወእመኒ፡ አእመረ፡ ኢይትኤዘዝ፡ እመ፡ ርኢከ፡ ብእሴ፡ ጕጕዓ፡ በቃል፡ አእምር፡ ከመ፡ ተስፋ፡ ቦቱ፡ ለአብድ፡ እምኔሁ። ነዛሕሊል፡ ብእሲ፡ በንዕሱ፡ ገብረ፡ ይከውን፡ ወድኅረ፡ ያኀዝን፡ ርእሶ፡ ብእሲ፡ መዓትም፡ ይከሪ፡ ጋዕዘ፡ ወብእሲ፡ ቍውዕ፡ ከረየ፡ ኃጢአተ፡ ትዕቢት፡ ብእሴ፡ ያቴሕት፡ ወለትሑተ፡ ሕሊናሰ፡ ያቀርቦ፡ እግዚአብሔር፡ ለክብር፡ ዘይትካፈል፡ ምስለ፡ ሰራቂ፡ ጸልዓ፡ ነፍሶ፡ ለእመ፡ መሐላ፡ አምጽኡ፡ ሎቱ፡ ይምህል፡ ወኢይነግር። በፈሪህ፡ ወበኃፊረ፡ ሰብእ፡ ይትዓቀጽ፡ ወዘሰ፡ ተወከለ፡ በእግዚአብሔር፡ ይትፌሣሕ። ጌጋዩ፡ ለብእሲ፡ ይሁቦ፡ አበሳ። ወዘሰ፡ ተአመነ፡ በእግዚአብሔር፡ ይድኅን። ብዙኃን፡ ይትለዓኩ፡ ለገጸ፡ መኳንንት፡ እምኀበ፡ እግዚአብሔር፡ ይከውን፡ ጽድቁ፡ ወሀብቱ፡ ለብእሲ። ምኑን፡ ብእሲ፡ ጻድቅ፡ ለብእሲ፡ ገፋዒ። ወርኩስ፡ ለኃጥእ፡ ፍኖት፡ ርትዕት። ክፍል፡ ፯፡ ብእሲተ፡ ጽንዕተ፡ እመቦ፡ ዘረከበ፡ ክብርት፡ ይእቲ፡ እምዕንቍ፡ ክቡር፡ ዘብዙኅ፡ ሤጡ፡ ለእንተ፡ ከመዝ፡ ብእሲት፡ ይትአመን፡ ባቲ፡ ልበ፡ ምታ፡ እንተ፡ ከመዝ፡ እም(ሠ)ናይት፡ ምህርከ። ኢተሐፅፆ፡ ትትራድኦ፡ ለምታ፡ ሠናየ፡ በሠናይ፡ ወአኮ፡ እኩየ፡ በእኩይ፡ በኵሉ፡ መዋዕለ፡ ሕ

f. 90v

(col. 1) ይወታ፡ እንዘ፡ ትቤዝት፡ ፀምረ፡ ወዓ{.(ጌ)}፡ ገብረት፡ ሠናየ፡ በእደዊሃ፡ ኮነት፡ ከመ፡ ሐመር፡ እንተ፡ ትትጌበር፡ እምርሑቅ። ወታስተጋብእ፡ ላቲ፡ ኵሎ፡ ብዕለ፡ ወትትነሣእ፡ በሌሊት፡ ወትሁብ፡ ሲሳየ፡ ለሰብአ፡ ቤታ፡ ወግብሮን፡ ለአዋልድ፡ {.}ርእየት፡ ወፍረ፡ ወተሣየጠት። ወእምፍሬ፡ እደዊሃ፡ ተከለት፡ ጥሪተ፡ አጽኒዓ፡ ወቀኒታ፡ ሐቌሃ። አውፅአት፡ እደዊሃ፡ ለግብር፡ ጥዕመት፡ ከመ፡ ሠናይ፡ ውእቱ፡ ተቀንዮ፡ ወኢይጠፍዕ፡ ኵሎ፡ ሌሊተ፡ ማኅቶታ፡ ወእደዊሃ፡ ትሰፍሕ፡ ዲበ፡ ዘይበቍዕ፡ ወእመታ፡ ታጸንዕ፡ ለፈቲል፡ ወእደዊሃ፡ ፈትሐት፡ ለምስኪናን፡ ወእራኃ፡ ሰፍሐት፡ ለነዳይ፡ ወኢይቴክዝ፡ በእንተ፡ ቤቱ፡ ምታ፡ ወእመቦ፡ እደ፡ ጐንደየ፡ ወኵሎሙ፡ እሊዓሃ፡ ዕሩዛን፡ እሙንቱ፡ ክዑበ፡ ከለሜዳ፡ ገብረት፡ ለምታ፡ ዘቢሶስ፡ ወሜላተ፡ ገብረት፡ ላቲ፡ አልባሰ፡ ወዘያስተርኢ፡ ይከውን፡ ምታ፡ በውስተ፡ አናቅጽ፡ ሶበ፡ ይነብር፡ ውስተ፡ ማኅበር፡ ምስለ፡ ሊቃናተ፡ ምድር፡ ሰንዶናተ፡ ገብረት፡ ወጸገወቶ። ወንቅበታተ፡ ለከናናውያን፡ አፉሃ፡ ከሠተት፡ ዘበሕግ፡ ወዓቅመ፡ ሠርዓት፡ ለልሳና፡ ኃይለ፡ ወላህየ፡ ለብሰት፡ ወተፈሥሐት፡ በመዋዕል፡ ደኃርያት፡ ጽፉቅ፡ በዋዔ፡ ቤታ፡ ኅብስተ፡ ሀኬት፡ ኢበልዓት፡ ሕግ፡ ወምጽዋት፡ ውስተ፡ አፉሃ፡ ወአፉሃ፡ ትፈትሕ፡ በጥበብ፡ ወበሥርዓተ፡ ሕግ፡ ወምጽዋታ፡ አልሀቀ፡ ውሉዳ፡ ወአብዓላ፡ {………}፡ ወምታ፡ ወደሳብዙኃት፡ አዋልድ፡ አጥረያ፡ ብዕለ፡ ወብዙኃት፡ ገብራ፡ ኃይለ፡ አንቲሰ፡ ትፈደፍዲ፡ ወተዓደውኪ፡ ኵሎን፡ ሕስው፡ አሥምሮ፡ ወምኑን፡ ላህይ፡ እስመ፡ ብእሲት፡ ጠባብ፡ ትትባረክ፡ ወፈራሂተ፡ እግዚአብሔር፡ ይእቲ፡ ትሴባሕ፡ ሀብዋ፡ እምፍሬ፡ ከናፍሪሃ፡ ወ

(col. 2) ይትአኰት፡ በአናቅጽ፡ ምግባረ፡ ምታ፡ ፡