A close up of a book

Description automatically generated

*THEOT Zechariah in EMML 1768*

Ff. 213r–217vFor the book of Zechariah the following people were involved in creating drafts 1 through 3: Abenet Bedilu, Wondeson Eshetu, Hiwot Samuel, Nardos Worku, Abenezer Hussen, Daniel Alem; draft 4, Daniel Assefa; draft 5 Ralph Lee

*Nota Bene:* Images may be viewed at vHMML at <https://w3id.org/vhmml/readingRoom/view/832792> (starting at image 271)

**(fol. 213r)**

**(col. 1)**

**ዘዘካርያስ፡ ነቢይ፡** በካልእ፡ ዓመተ፡ መንግሥቱ፡ ለዳርዮስ፡ በሳምን፡ ወርኅ፡ ኮነ፡ ቃለ፡ እግዚአብሔር፡ ኀበ፡ ዘካርያስ፡ ወልደ፡ በራኪዩ፡ ወልደ፡ ሐዶዶ፡ ነቢይ፡ ወይቤሎ፡ ተምዐ፡ እግዚአብሔር፡ ለዕለ፡ አበዊክሙ፡ ዐቢየ፡ መዐተ። ወይቤ፡ ከመዝ፡ ይቤ፡ እግዚኣብሔር፡ ዘኵሎ፡ ይመልክ፡ ወኢትኩኑአ፡ ከመ፡ አበዊክሙ፡ እለ፡ ገሰጽዎሙ፡ ነቢያት፡ ቀደምት። ወይቤልዎሙ፡ ከመዝ፡ ይቤ፡ እግዚኣብሔር፡ ዘኵሎ፡ ይመልክ፡ ተመየጡአ፡ እምእኩይ፡ ፍኖተከመ፡ ወእምእካየ፡ ምግባሪክሙ፡ ወአበዩ፡ ሰሚዖትየ፡ ይቤ፡ እግዚኣብሔር፡ ዘኵሎ፡ ይመልክ። አይቴኣ፡ አበዊክሙ፡ ወነቢያቲክሙ፡ ቦኑአ፡ ለዓለም፡ የሐይዉ፡ ይእዜኒ፡ ተወከፉ፡ ትእዛዝየ፡ ወሕግየ፡ ኵሎ፡ ዘአዘዝኩ፡ በነፍስየ፡ ለአግብርትየ፡ ለነቢያት፡ ቀደምት፡ እለ፡ ረከብዎሙ፡ ለአበዊክሙ። ወተሰጥዉ፡ ወይቤሉ፡ በከመ፡ ነበበ፡ እግዚኣብሔር፡ ዘኵሎ፡ ይመልክ፡ ከመ፡ ይግበር፡ ላዕሌነ፡ በከመ፡ ፍናዊነ፡ ወበከመ፡ ጌጋየነ፡ ከማሁ፡ ገብረ፡ ለነ። አመ፡ ፱፡ ለጽልመተ፡ በ፲ወ፬፡ ወርኅ፡ በወርኀ፡ ሰበጥ፡ በካልእ፡ ዓመተ፡ መንግሥቱ፡ ለዳርዮስ፡ ኮነ፡ ቃለ፡ እግዚኣብሔር፡ ኀበ፡ ዘካርያስ፡ ወልደ፡ በራኪዩ፡ ወልደ፡ ሐዶ፡ ነ(ቢ)ይ። ወይቤ፡ ርኢኩ፡ በሌሊት፡ ብእሴ፡ ይጼዐን፡ ዲበ፡ ፈረስ፡ ቀዬሐ፡ ወይቀውም፡ ማእከለ፡ ፪፡ አድባር፡ ዘቦ፡ ጽላሎተ፡ ወድኅሬሁ፡ አፍራስ፡ ቀዪሐን፡ ወጸሊማን፡ ወኰሰኵሳን፡ ወጸዓድው። ወእቤሎ፡ ምንተኑ፡ እሉ፡ እግዚኦ። ወይቤለኒ፡ መልአከ፡ ዘተናገረኒ፡ አነ፡ እነግረ

**(col. 2)**

ከ፡ ምንት፡ ውእቱ፡ ዝንቱ። ወተሰጥወ፡ ብእሲ፡ ዘይቀውም፡ ማእከለ፡ ፪፡ አድባር፡ ወይቤለኒ፡ እሉ፡ እሙንቱ፡ እለ፡ ፈነወ፡ እግዚአብሔር፡ ይኡድዋ፡ ለምድር፨ ወተሰጥዎ፡ ለመልአከ፡ እግዚአብሔር፡ ዘይቀውም፡ ማእከለ፡ አድባር፡ ወእቤሎ፡ አድና፡ ኵላ፡ {…(ምድር)}፡ ወናሁ፡ ኵለ፡ ምድር፡ ትነብር፡ ወታረምም፡ ወተሰ(ገ)ዎ፡ መልአከ፡ እግዚኣብሔር፡ ወይቤ፡ እግዚኦ፡ ዘኵሎ፡ ትእኅዝ፡ እስከ፡ ማእዜኑ፡ ኢትሰሀላ፡ ለኢየሩሳሌም፡ ወለሀገረ፡ ይሁዳ፡ ዘአስተትከ፡ አም፸፡ ዓም። ወተሰጥዎ፡ እግዚኣብሔር፡ ለዝኩ፡ መልአክ፡ ዘይትናገረኒ፡ ቃለ፡ ሠናየ፡ ወነገረ፡ ፍሥሓ። ወይቤ፡ ዝኩ፡ መልአክ፡ ዘይትናገረኒ፡ ወክላሕ፡ ወበል፡ ከመዝ፡ ይቤ፡ እግዚኣብሔር፡ ዘኵሎ፡ ይመልክ፡ ቀናእኩ፡ ለዕለ፡ እየሩሳሌም፡ ወለዕለ፡ ይሁዳ፡ ዐቢየ፡ ቅንአተ፡ ወተምዐዕኩ፡ ላዕለ፡ ሕዝብየ፡ ዐቢየ፡ መዐተ። እለ፡ ተቃወሙ፡ ሶበ፡ አነ፡ ተምዐዕኩ፡ ሕዳጠ፡ ወእሙንቱሰ፡ ወሰኩ፡ እኪተ። በእንተ፡ ዝንቱ፡ ይቤ፡ እግዚኣብሔር፡ ዘኵሎ፡ ይመልክ፡ እትመየጣ፡ ለኢየሩሳሌም፡ በምሕረት፡ ወይትኀነጽ፡ ቤትየ፡ ይቤ፡ እግዚኣብሔር፡ ዘኵሎ፡ ይመልክ። ወእሰርዕ፡ መስፈርተ፡ ለኢየሩሳሌም። ወዓዲ፡ ይቤለኒ፡ መልአክ፡ ዘይትናገረኒ፡ ክላሕ፡ ወበል፡ ከመዝ፡ ይቤ፡ እግዚኣብሔር፡ ዘኵሎ፡ ይመልክ፡ ዓዲ፡ ትትከዐው፡ ሠናይት፡ ውስተ፡ አህጉር፡ ወይሠሀለ፡ እግዚኣብሔር፡ ለጽዮን፡ ወዓዲ፡ የኀርያ፡ ለኢየሩሳሌም፡ ወካዕበ፡ አንሣእኩ፡ አዕይንቲየ፡ ወርኢኩ፡ [ወ]ወአቅርንተ፡ ወእቤሎ፡ ለዝኩ፡ መልአክ፡ ዘይትናገረኒ፡ ምንተኑ፡ ዝንቱ፡ እግዚኦ። ወይቤለ

**(fol. 213v)**

**(col. 1)**

ኒ፡ ዝንቱ፡ አቅርንተ፡ ዘይዘርዎሙ፡ ለይሁዳ፡ ወለእስራኤል። ወካዕበ፡ አርአየኒ፡ እግዚኣብሔር፡ ፬ጸረብተ፡ ወእቤሎ፡ ምንተ፡ ይግበሩ፡ መጽኡ፡ እሉ። ወይቤለኒ፡ እስሙ፡ ከፍኡ፡ እሉ፡ አቅርንተ፡ እለ፡ ይዘርውዎሙ፡ ለይሁዳ፡ ወለእስራኤል፡ ወአልቦ፡ ዘአንሥአ፡ ርእሶ፡ እምኔሆሙ፤ ወመጽኡ፡ ያብልሕዎሙ፡ እሉ፡ በውስተ፡ እደዊሆሙ፡ ወእሉ፡ እሙንቱ፡ ፬፡ አቅርንተ፡ ሕዝብ፡ እንከ፡ እለ፡ አንሥኡ፡ ቀርኖሙ፡ ይዝርውዋ፡ ለምድረ፡ እግዚኣብሔር። ወካዕበ፡ አንሣእኩ፡ አዕይንቲየ፡ ወርኢኩ፡ ወነዋ፡ ብእሲ፡ ወውስተ፡ እዴሁ፡ ሐብለ፡ መስፈርተ። ወእቤሎ፡ አይቴ፡ ተሐውር። ወይቤለኒ፡ ከመ፡ እስፍራ፡ ለኢየሩሳሌም፡ ወአእምር፡ ሚመጠን፡ ኑኃ፡ ወሚመጠን፡ ራኅበ። ወእንዘ፡ ይቀውም፡ ዝኩ፡ መልአክ፡ ዘይትናገረኒ፡ ወፅአ፡ ካልእ፡ መልአክ፡ ወተቀበሎ፡ ወይቤሎ፡ ሩጽ፡ ወበሎ፡ ለዝኩ፡ ወሬዛ፡ ዘእንበለ፡ ፍሬአ፡ ትነብር፡ ኢየሩሳሌም፡ እምብዝኀአ፡ ሰብአ፡ ወእንስሳ፡ ዘማእከለ፡ ወአነ፡ እከውኖ፡ ጥቅማ፡ ወእሰት፡ አውዳ፡ ይቤ፡ እግዚኣብሔር። ወእከውና፡ ክብራ፡ በማእከላአ፡ ጐዩ፡ እምብሔረ፡ ደቡብ፡ ይቤ፡ እግዚኣብሔር። እስመ፡ እም፬፡ ነፋሳተ፡ ሰማይ፡ አስተጋበእክዎሙ፡ ውስተ፡ ጽዮን፡ ይቤ፡ እግዚኣብሔር፡ ወይድኅኑ፡ እለ፡ ይነብርዋ፡ ለወለተ፡ ባቢሎን። እስመ፡ ከመዝ፡ ይቤ፡ እግዚኣብሔር፡ ዘኵሎ፡ ይመልክ፡ ፈነወኒ፡ በድኅረ፡ ስብሐቲሁ፡ ላዕለ፡ አሕዛ[ብ]፡ እለ፡ ሐብለዩክሙ፡ ከመ፡ ዘገሰሰ፡ ብንተ፡ ዐይን። ወናሁ፡ አነ፡ እመጽእ፡ እዴየ፡ ላዕሌሆሙ፡ ወይከውኑ፡ ኅብለ፡ ለእለ፡ ይትቀነዩ፡ ሎሙ፡ ወያአምሩ፡ ከመ፡ ፈነወኒ፡ እግዚኣብሔር፡ ዘኵሎ፡ ይመልክ። ተፈሥሒ፡ ወተኀሰዪ፡ ወለተ፡ ጽዮን፡ እስ

**(col. 2)**

መ፡ አነ፡ እመጽእ፡ ወአኀድር፡ ማእከሌኪ፡ ይቤ፡ እግዚኣብሔር። ወይጐይዩ፡ ብዙኃን፡ አሕዛብ፡ ኀበ፡ እግዚኣብሔር፡ ይእተ፡ አሚረ፡ ወይከውንዎ፡ ሕዝቦ፡ ወይነብሩ፡ ማእከሌኪ፡ ወታአምሪ፡ ከመ፡ ፈነወኒ፡ ኀቤኪ፡ እግዚኣብሔር፡ ዘኵሎ፡ ይመልክ። ወይወርስ፡ እግዚአብሔር፡ ለይሁዳ፡ በመስፈርቱ፡ በምድር፡ ቅድስት። ወዓዲ፡ የኀርያ፡ ለኢየሩሳሌም፡ ወይፈርህ፡ ኵሉ፡ ዘነፍስ፡ እምቅድመ፡ ገጹ፡ ለእግዚኣብሔር፡ እስመ፡ ተንሥአ፡ እምነ፡ ደመና፡ ቅዱሳኒሁ፨ ወአርአየኒ፡ እግዚኣብሔር፡ ለካህን፡ ወለነቢይ፡ ይቀውም፡ ቅድመ፡ ገጹ፡ ለመልአከ፡ እግዚኣብሔር፡ ወይቀውም፡ ሰይጣን፡ በየማኑ፡ ከመ፡ ያዕቅፎ። ወይቤሎ፡ እግዚኣብሔር፡ ለሰይጣን፡ ለያኅስርከ፡ እግዚኣብሔር፡ ዘኀረያ፡ ለኢየሩሳሌም፡ ወናሁ፡ ውእቱ፡ ከመ፡ ትንታግ፡ ዘአውጽእዎ፡ እምእሳት። ወኢዮሴዕኒ፡ ይለብስ፡ አልበሰ፡ ርሱሐ፡ ወይቀውም፡ ቅድመ፡ ገጹ፡ ለመልአከ፡ እግዚኣብሔር። ወይቤሎ፡ ለዘይቀ(ው)ም፡ ቅድመ፡ ገጹ፡ አእትት፡ አልበሰ፡ ርሱሐ፡ እምላዕሌሁ። ወይቤሎ፡ ናሁ፡ አእተትኩ፡ ኀጢአተከ፡ ወአልበስኩከ፡ ጰዴረ፡ ወወደዩ፡ ሰበነ፡ ውስተ፡ ርእሱ፡ ወአልበስዎ፡ አልበሰ፨ ወቆመ፡ መልአከ፡ እግዚኣብሔር፡ ወአስመዐ፡ ሎቱ፡ መልአከ፡ እግዚኣብሔር፡ ለሆሴዕ፡ ወይቤሎ፡ ከመዝ፡ ይቤ፡ እግዚኣብሔር፡ ዘኵሎ፡ ይመልክ፡ በፍኖትየአ፡ ሖር፡ ወዕቀብ፡ ትእዛዝየ፡ ወአንተ፡ ትኴንን፡ ቤትየ። ወእመ፡ ዐቀብከ፡ ትእዛዝየ፡ ወዐጸድየ፡ እሁበከ፡ ዘይከውነከ፡ በማእከለ፡ እሉ፡ እለ፡ ይቀውመ፡ ስማዕ፡ ኢዮሴዕ፡ አንተ፡ ወልደ፡ ኢዮሴዴቅ፡ ካህን፡ ዐቢይ፡ ውቢጽከ፡ እለ፡ ይነብሩ፡ ቅድመ፡ ገጽክ፡

**(fol. 214r)**

**(col. 1)**

እስመ፡ ሰብአ፡ ዓይን፡ እሙንቱ። ወናሁ፡ አነ፡ እመጽእ፡ ላዕለ፡ ገብርየ፡ ሰረቃዊ፡ ወእብነ፡ እንተ፡ ወሀብኩ፡ ቅድመ፡ ገጹ፡ ለሆሴዕ፡ በዲበ፡ አኃቲ፡ እብን፡ ፯፡ ዐይን፡ ውእቱ። ወናሁ፡ እከሪ፡ ግበ፡ ይቤ፡ እግዚኣብሔር፡ ዘኵሎ፡ ይመልክ፡ ወእገስሳ፡ ለዕለ፡ ኵሉ፡ ኀጢአታ፡ በይእቲ፡ ምድር፡ በአኃቲ፡ ዕለት። ይእተ፡ አሚረ፡ ይቤ፡ እግዚኣብሔር፡ ዘኵሎ፡ ይመልክ፡ ኵልክሙ፡ ጸውዑ፡ ቢጸክሙ፡ ታሕተ፡ ወይንክሙ፡ ወታሕተ፡ በለስክሙ። ወተመይጠ፡ መልአክ፡ ዘይትናገረኒ፡ ወአንሥአኒ፡ ከመ፡ ሶበ፡ ይነቅሀ፡ ሰብእ፡ እምንዋም። ወይቤለኒ፡ ምንተ፡ ትሬኢ፡ ወእቤ፡ ርኢኩ፡ ተቅዋመ፡ ማሕቶት፡ ዘኵለንታሃ፡ ወርቅ፡ ወማኅቶት፡ ዲቤሃ፡ ወ፯፡ መኃትው፡ ዲቤሃ፡ ወ፯፡ መሳውር፡ በዘ፡ ይሳቂይዋ፡ ለመኃትዊሃ፡ ዘዲቤሃ፡ ወ፪፡ ዘይት፡ መልዕቴሃ፡ አሐቲ፡ በየማነ፡ ማኅቶታ፡ ወአኃቲ፡ በፀጋማ። ወእምዝ፡ ተስእልክዎ፡ ለዝኩ፡ መልአክ፡ ዘይትናገረኒ፡ ወእቤሎ፡ ምንተኑ፡ ዝንቱ፡ እግዚእየ። ወይቤለኒ፡ መልአክ፡ ዘይትናገረኒ፡ ኢታአምርኑ፡ ምንተኑዝ። ወእቤ፡ አልቦ፡ እግዚእየ፡ ወይቤለኒ፡ ዝውእቱ፡ ቃለ፡ እግዚኣብሔር፡ ዘይቤሎ፡ ለዘሮበቤል፡ አኮአ፡ በኀይል፡ ዐቢይ፡ ወአ[ኮ]አ፡ በጽንዕ፡ ዘእንበለ፡ በመንፈስየ፡ ይቤ፡ እግዚኣብሔር፡ ዘኵሎ፡ ይመልክ። ምንተ፡ ለከ፡ ውእቱ፡ ደብር፡ ዐቢይ፡ ከመ፡ ያስተራትዕ፡ ወአመጽኦ፡ ለእብነ፡ ርስት፡ ወእኤርያ፡ ወአሤንያ፡ ወአሞግሳ። ወኮነ፡ ቃለ፡ እግዚኣብሔር፡ ኀቤየ፡ ወይቤለኒ፡ እደወ፡ ዘሮባቤል፡ ሰራረሁ፡ ለዝንቱ፡ ቤት፡ ወእደዊሆሙ፡ ይፌጽማሁ፡ ወታአምር፡ ከመ፡ እግዚኣብ

**(col. 2)**

ሔር፡ ፈነወኒ፡ ኀቤከ፡ እስመ፡ አስተዳኀረ፡ ወይትፌሥሑ፡ ወይሬእይዋ፡ ለእብነ፡ ናእክ፡ ውስተ፡ እዴሁ፡ ለዘሮበቤል፡ ወእሙንቱ፡ ፯፡ አዕይንቲሁ፡ ለእግዚአብሔር፡ ውውእቱ፡ ዘይኔጽር፡ ኵሎ፡ ምድር። ወእቤሎ፡ ምንት፡ እለንቱ፡ ፪፡ ዘይተ፡ ዘበ፡ የማና፡ ተቅዋመ፡ ማኅቶታ፡ ወበፀጋማ፤ ወከዕበ፡ እቤሎ፡ ምንትኑ፡ አዕጹቀ፡ ዘይት፡ እሉ፡ ፪፡ ዘውስተ፡ እዴሁ፡ ወ፪፡ አጥባት፡ ዘይሰወጥ፡ ወያስተናስእ፡ ለመሳውሪሁ፡ ዘወርቅ፨ ወይቤለኒ፡ ኢታአምርኑ፡ ምንትኑ፡ ዝንቱ፡ ወእቤሎ፡ አልቦ፡ እግዚእየ፡ ወይቤለኒ፡ ደቂቀ፡ ጠላት፡ እሙንቱ፡ እለ፡ አቀምዋ፡ ለኵለ፡ ምድረ፡ እግዚኣብሔር። ወካዕበ፡ ተመየጥኩ፡ ወርኢኩ፡ ማዕጽደ፡ ዘይሰርር። ወይቤለኒ፡ ምንተ፡ ትሬኢ፡ ወእቤሎ፡ እሬኢ፡ ማዕጽደ፡ ወይሰርር፡ ወኑኁ፡ ፳፡ በእመተ፡ ወስፍኁ፡ ፳፡ በእመተ። ወይቤለኒ፡ ዝንቱኬ፡ ዘየሐውር፡ ውስተ፡ ኵሉ፡ ገጸ፡ ምድር፡ ለኵሉ፡ ሰራቂ፡ ዝንቱ፡ ይትቤቀሎ፡ ወይቀትሎ፡ ወለኵሉ፡ ዘይምሕል፡ በሐሰት፡ ዝንቱ፡ ይትቤቀሎ፡ ወአበውኦ፡ ይቤ፡ እግዚኣብሔር፡ ዘኵሎ፡ ይመልክ። ወቤተ፡ ኵሉ፡ ዘይምኅል፡ በስምየ፡ የኀድር፡ ማእከለ፡ ቤቱ፡ ወየኀልቆ፡ ዕፀዊሁ፡ ወእበኒሁ፡ ወወፅአ፡ መልአክ፡ ዝኩ፡ ዘይትናገርኒ፡ ወይቤለኒ፡ ነጽር፡ በአዕይንቲከ፡ ወርኢ፡ ዘንተ፡ ዘይሐውር። ወእቤሎ፡ ምንተኑ፡ ዝንቱ፡ ወይቤለኒ፡ ዝንቱ፡ መስፈርት፡ ዘየሐውር፡ ኵለ፡ ምድረ፡ ዐመፃሆሙ፡ ውእቱ፡ ወናሁ፡ መክሊተ፡ ዐረር፡ ይትነሣእ፡ ወብእሲት፡ ትነብር፡ ማእከለ፡ መስፈርት፨ ወይቤለኒ፡ ዛቲ፡ ኀጢአት፡ ወወረውዋ፡ ማእከለ፡ መስፈርት፡ ወወረዉ፡ እብነ፡ ዐረር፡ ውስተ፡ አፉሃ፨ ወአንሣእኩ፡ አዕይንቲየ፡ ወርኢኩ። ፪፡ አንስት፡ የሐውራ፡ ወነፋስ፡ ውስተ፡ ክነፊሆን፡ ወነሥአሃ፡ ለዝኩ፡ መስፈርት፡ ማእከለ፡ ሰማይ፡ ወምድር። ወእቤሎ፡ ለመልአክ፡ ዘይትናገረኒ፡ አይቴ፡ ይወ

**(fol. 214v)**

**(col. 1)**

ስዳ፡ መስፈርተ፡ እላንቱ፡ አንስተ፡ ወይቤለነ፡ የኀንጻ፡ ቤተ፡ በምድረ፡ ባቢሎን፡ ወያስተደልዋ፡ ወያነብራሃ፡ ህየ፡ አስተዳሊዎን፡ ወትመየጥኩ፡ ወአንሣእኩ፡ አዕይንትየ፡ ወርኢኩ፡ ፬፡ ሰረገላ፡ እንዘ፡ የኃውር፡ ማእከለ፡ ፪፡ አድባር፡ ወአድባርሂ፡ ዘብርት፡ ወውስተ፡ ሰረገላ፡ ቀዳማይ፡ አፍራስ፡ ቀይኃን፡ ወውስተ፡ ካልእ፡ ሠረገላ፡ አፍራስ፡ ፀሊማን፡ ወውስተ፡ ካልእ፡ ሠረገላ፡ ሣልሥ፡ አፍራስ፡ ፀዐድው፡ ወውስተ፡ ሠረገላ፡ ራብዕ፡ አፍራሥ፡ ኰሳኵሳን፡ ወኃመዳውያን። ወእቤሎ፡ ለመልአክ፡ ዘይትናገረኒ፡ ምንት፡ ዝንቱ፡ እግዚኦ። ወይቤለኒ፡ ዝንቱ፡ መልአክ፡ ዘይትናገረኒ፡ እሉ፡ እሙንቱ፡ ነፋሳተ፡ ሰማይ፡ ፬፡ ወየኃውሩ፡ ያቅሙ፡ ኵላ፡ ምድረ፡ ለእግዚአብሔር። ወዘ፡ ኀበ፡ ጸሊማን፡ አፍራስ፡ የኃውሩ፡ ደቡበ፡ ወእሉ፡ አፍራስ፡ ጸዐድው። የኃውሩ፡ ድሕሬሆሙ። ወያኃውሩ፡ ቀይሐን፡ ምድረ፡ ሰሜን፡ ወኰሰኵስን፡ ይወጽኡ፡ ያንጽሩ፡ ይሖሩ፡ ይኡድዋ፡ ለምድር፡ ወአድዋ፡ ለምድር፡ ወከልሐ፡ ወይቤለኒ፡ ናሁ፡ እሉ፡ ወያኃውሩ፡ ምድረ፡ ደቡብ፡ ያዕርፍዋ፡ ለምዓት፡ ለምድረ፡ ደቡብ፨ ወኮነ፡ ቃለ፡ እግዚአብሔር፡ ኀቤየ፡ ወይቤለኒ፡ ንሣእ፡ እምጼዋ፡ በኀበ፡ መላእክት፡ ወበኀበ፡ በቍዓንሂ፡ ወያእምርዋ፨ ወትበውእ፡ አንተ፡ ይእተ፡ አሚረ፡ ቤተ፡ ኢዮስያስ፡ ወልደ፡ ሰፎንያስ፡ ዘመጽአ፡ እምባቢሎን። ወትነስእ፡ ወርቀ፡ ወብሩረ፡ ወትገብሮ፡ አክሊላተ፡ ወታስተቄጽሎ፡ ለዮሴዕ፡ ወልደ፡ ኢዮሴዴቅ፡ ካህን። ወበሎ፡ ከመዝ፡ ይቤ፡ እግዚኣብሔር፡ ዘኵሎ፡ ይመልክ። ናሁ፡ ብእሲ፡ ሰረቃዊ፡ ስሙ፡ ወይሰርቅ፡ በመትሕቱ፡ ወያነጽኅ፡ ቤተ፡ እግዚኣብሔር፡ ወውእቱ፡ ይነሥእ፡ ትርሲ[ተ]፡ ወይነብር፡ ዲበ፡ መንበሩ፡ ወይኳ

**(col. 2)**

ንን፡ ወካህን፡ በየማኑ፡ {..}ወምሕረት፡ ወሰላም፡ ማእከለ፡ ክልኤሆሙ፡ ወአክሊልሰ፡ ለእለ፡ ይትዔገስዎ፡ ወለበቍዓንሂ። ወለእለ፡ ያአምርዋ፡ ወለትርሲቶሙ፡ ለደቂቀ፡ ሰፎንያስ፡ ወለመዝሙር፡ ውስተ፡ ቤተ፡ እግዚኣብሔር። ወያመጽኡ፡ እለሂ፡ እምርሑቃን፡ እምኔሆሙ፡ ወያኃንጹ፡ ቤተ፡ እግዚአብሔር፡ ወታአምሩ፡ ከመ፡ ፈነወኒ፡ ኀቤክሙ፡ እግዚኣብሔር፡ ዘኵሎ፡ ይመልክ፡ ወይከውን፡ እምሰሚዕ፡ ስምዑ፡ ቃለ፡ እግዚኣብሔር፡ ወእምዝ፡ በራብዕት፡ አመተ፡ መንግሥቱ፡ ለዳርዮስ፡ ንጉሥ፡ ወኮነ፡ ቃለ፡ እግዚኣብሔር፡ ኀበ፡ ዘካርያስ፡ አመ፡ ረቡዑ፡ ለሰርቀ፡ ታስዕ፡ ወርኅ፡ ካሴል፡ ወፈነዎሙ፡ ንጉሥ፡ እቤቴል፡ ለእስራኤል፡ ወለ፡ አላሴር፡ ወለ፡ ሰብኡሂ፡ ከመ፡ ይስአሉ፡ ቃለ፡ እግዚአብሔር። ወይቤሎሙ፡ ለካህናት፡ እለ፡ ቤተ፡ እግዚአብሔር፡ ዘኵሎ፡ ይመልክ፡ ወለ፡ ነብያት፡ ቦኑ፡ ዘቦአ፡ ዝየ፡ ቅድሳት። በሐምስ፡ ወርኅ፡ እምጕንዱይ፡ ዐመት፡ ኮነ፡ ቃለ፡ እግዚኣብሔር፡ ኀቤየ፡ ወይቤለኒ፡ በሎሙ፡ ለሕዝበ፡ ምድር፡ ወለ፡ ካህናት፡ ቦኑአ፡ ዘፆምክሙ፡ አመ፡ ኀሙስ፡ ወአመ፡ ሰቡዕ፡ እም፸ዓመተ፡ ቦኑ፡ ዘንተ፡ ዘጾመ፡ ዘ‹ጾ›ምክሙ፡ ሊተ፡ ወእመሂ፡ በላዕሌክሙ፡ ወሰተይክሙ፡ አኮኑ፡ ለርእስክሙ፡ ትበልዑ፡ ወለርእስክሙ፡ ትሰትዩ፡ አኮኑ፡ ዝንቱ፡ ነገሩ፡ ዘነበበ፡ እግዚኣብሔር፡ በእደ፡ ነቢያት፡ ቀደምት፡ አመ፡ ትነብሩ፡ ኢየሩሳሌም፡ ወትትፌሣሕ፡ አህጉሪሃኒ፡ ወዘአድያሚሃ፡ ወዘአኅቃለቲሃ፡ ወበሐውርቲሃኒ፡ ንቡር። ወኮነ፡ ቃለ፡ እግዚኣብሔር፡ ኀበ፡ ዘካርያስ፡ ወይቤሎ፡ ከመዝ፡ ይቤ፡ እግዚኣብሔር፡ ዘኵሎ፡ ይመልክ፡ ኵነኔ፡ ጽድቅ፡ ኰንኑ፡ ወግበሩ፡

**(fol. 215r)**

**(col. 1)**

ምጽዋተ፡ ወምሕረተ፡ ላዕለ፡ ቢጽክሙ፡ ኵልክሙ፡ እቤረ፡ ወእጓለ፡ ማውታ፡ ወፈለሴ፡ ወነዳየ፡ ኢትትአገሉ፡ ወኢትትቀየሙ፡ ቢጸክሙ፡ ወኢትጾሩ፡ ሎሙ፡ እኩየ። ወአበዩ፡ አጽምኦ፡ ወሤጡ፡ ዘባኖሙ፡ ወአስተኃቅሩ፡ ወሜጡ፡ እዝኖሙ፡ ኢይስምዑ፡ ወዐለዉ፡ በልቦሙ፡ ይክሐዱ፡ ከመ፡ ኢይስምዑ፡ ሕግየ፡ ወቃለ፡ ዘለአከ፡ እግዚኣብሔር፡ ኀቤሆሙ፡ ዘኵሎ፡ ይመልክ፡ መንፈሱ፡ በእደ፡ ነቢያት፡ ቀደምት። ወኮነ፡ ዐቢየ፡ መዐተ፡ እግዚኣብሔር፡ ዘኵሎ፡ ይመልክ፡ ወበከመ፡ ይቤሎሙ፡ አበዩ፡ ሰሚዐ፡ ከማሁ፡ ይኬልሑ፡ ወኢይስምዖሙ፡ ይቤ፡ እግዚኣብሔር፡ ዘኵሎ፡ ይመልክ። ወእዘርዎሙ፡ ውስተ፡ ኵሉ፡ አሕዛብ፡ ዘኢያአምሩ፡ ወትማስን፡ ምድሮሙ፡ በድኅሬሆሙ፡ በሑረት፡ ወበግ‹ብ›አት፡ ወረሰያ፡ ሙስንተ፡ ለምድር፡ ኅሪት። ወኮነ፡ ቃለ፡ እግዚኣብሔር፡ ዘኵሎ፡ ይመልክ፡ ወይቤ፡ ከመዝ፡ ይቤ፡ እግዚኣብሔር፡ ዘኵሎ፡ ይመልክ፡ ቀናእኩ፡ ላዕለ፡ ኢየሩሳሌም፡ ወላዕለ፡ ጽዮን፡ ዐቢየ፡ ቅንአተ፡ ወተመዕኩ፡ ዐቢየ፡ መዐተ። ከመዝ፡ ይቤ፡ እግዚአብሔር፡ ዘኵሎ፡ ይመልክ፡ እትመየጣ፡ ለጽዮን፡ ወአኀድር፡ ማእከለ፡ ለኢየሩሳሌም። ወትሰመይ፡ ኢየሩሳሌም፡ ሀገረ፡ ጽድቅ፡ ወደብረ፡ እግዚኣብሔር፡ ዘኵሎ፡ ይመልክ፡ ወደብረ፡ መቅደሱ። ከመዝ፡ ይቤ፡ እግዚኣብሔር፡ ዘኵሎ፡ ይመልክ። ወዓዲ፡ ይነብሩ፡ አእሩግ፡ ወሊቃውንት፡ ውስተ፡ መርኅበ፡ ለኢየሩሳሌም፡ ወለኵሎሙ፡ ምርጕዞሙ፡ ውስተ፡ እደዊሆሙ። ወይመልእ፡ ውስተ፡ መርኅበ፡ ሀገረ፡ ደቀ፡ ወአዋልደ፡ ዘይትዋነይ፡ ውስተ፡ መርኅባ፡ ይቤ፡ እግዚአብሔር፡ ዘኵሎ፡ ይመልክ፡ ለእመ፡ ተስእኖሙ፡ ለሕዝብየ፡ ለእለ፡ ተርፉ፡ በቅድሜሆሙ፡ ወ

**(col. 2)**

በቅድሜየሂ፡ ይሴአኑ፡ ይቤ፡ እግዚኣብሔር፡ ዘኵሎ፡ ይመልክ፡ ከመዝ፡ ይቤ፡ እግዚኣብሔር፡ ዘኵሎ፡ ይመልክ፨ ናሁ፡ አነ፡ አድኅኖሙ፡ ለሕዝብየ፡ እምብሔረ፡ ጽባሕ፡ ወእምብሔረ፡ [ዕ]ረብ፡ ወእወስዶሙ፡ ወአኀድሮሙ፡ ማእከለ፡ ኢየሩሳሌም፡ ወበህየ፡ ይከውኑኒ፡ ሕዝብየ፡ ወአነኒ፡ እከውኖሙ፡ አምላኮሙ፡ በጽድቅ፡ ወበርትዕ። ከመዝ፡ ይቤ፡ እግዚኣብሔር፡ ዘኵሎ፡ ይመልክ፡ ይጸንዓ፡ እደዊሆሙ፡ ለእለ፡ ሰምዑ፡ በእማንቱ፡ መዋዕል፡ ዘንተ፡ ነገረ፡ እምአፈ፡ ነቢያት፡ እምአመ፡ ሰረሩ፡ ቤተ፡ እግዚኣብሔር፡ ዘኵሎ፡ ይመልክ። ወእምአመ፡ ተኀንጻ፡ ቤተ፡ እምቅድመ፡ እላንቱ፡ መዋዕል፡ ሰብእኒ፡ ኢረከበ፡ ዕሴቶ፡ ወእንስሳኒ፡ ኢረከበ፡ ዐስቦ፡ ወኢያዕረፈ፡ ዘይበውእኒ፡ ወዘይወጽእኒ፡ እምሕማም። ወእፌኑ፡ ሎሙ፡ ሰብአ፡ ለዕለ፡ ቢጹ፡ ወይእዜኒ፡ አኮ፡ ከመ፡ መዋዕለ፡ ቀዲሙ፡ ዘእገብር፡ አነ፡ ለእሉ፡ ለእለ፡ ተርፉ፡ ሕዝብየ፡ ይቤ፡ እግዚኣብሔር፡ ዘኵሎ፡ ይመልክ፨ ዳእሙ፡ አርኢ፡ ሰላመ፡ ወወይንየኒ፡ ይሁብ፡ ፍሬሁ፡ ወምድርኒ፡ ትሁብ፡ እማእረሩ፡ ወሰማየኒ፡ ትሁብ፡ ዝናመ፡ ወአወርሶሙ፡ ለእለ፡ ተርፉ፡ ሕዝብየ፡ ዘንተ፡ ኵሎ። ወበከመ፡ ኮንክሙ፡ መርገመ፡ ውስተ፡ (አ)ሕዛብ፡ ቤተ፡ ይሁዳ፡ ወቤተ፡ እስራኤል፡ ከማሁ፡ አድኅነክሙ፡ ወትከውኑኒ፡ ለበረከት፡ አጥብዑ፡ ወአጽንዑ፡ እደዊክሙ፡ እስመ፡ ከመዝ፡ ይቤ፡ እግዚኣብሔር፡ ዘኵሎ፡ ይመልክ፨ በከመ፡ መሐልኩ፡ አኃስም፡ ላዕሌክሙ፡ በዘ፡ አምዕዑኒ፡ አበዊክሙ፡ ይቤ፡ እግዚኣብሔር፡ ዘኵሎ፡ ይመልክ፡ ወኢነሳሕኩ፡ ከማሁ፡ መከርኩ፡ በእላንቱ፡ መዋዕል፡ ከመ፡ እግበር፡ ሠናየ፡ ለኢየሩሳሌም፡ ወለቤተ፡ ይሁዳ፨ ተአመኑ፡ እንከ፡ ከመ፡ ይከውን፡ ዝንቱ፡ ነገር፡ ወተናገሩ፡ ጽድቀ፡ ምስለ፡ ኵሉ፡ ሰብእ፡ ወምስ

**(fol. 215v)**

**(col. 1)**

ለ፡ (ቢ)ጽክሙ፡ ወኵነኔ፡ ሰላም፡ ኰንኑ፡ በውስተ፡ አናቅጺክሙ፡ ወኵልክሙ፡ ኢትጾሩ፡ እኩየ፡ በልብክሙ፡ ለቢጸክሙ፡ ወኢታፍቅሩ፡ እንከ፡ መሐላ፡ በሓሰት፡ እስመ፡ ዘንተ፡ ኵሎ፡ ጸላእኩ፡ ይቤ፡ እግዚኣብሔር፡ ዘኵሉ፡ ይመልክ። ወኮነ፡ ቃለ፡ እግዚኣብሔር፡ ኀቤየ፡ ወይቤለኒ፡ ከመዝ፡ ይቤ፡ እግዚኣብሔር፡ ዘኵሎ፡ ይመልክ፨ ጾመ፡ ረቡዕ፡ ወጾመ፡ ኀሙስ፡ ወጾመ፡ ሰቡዕ፡ ወጾመ፡ ዐሱር፡ ይከውን፡ ለቤተ፡ ይሁዳ፡ ለፍሥሓ፡ ወለኀሤት፡ ወለበዓላት፡ ሠናየ፡ ወትትፌሥሑ። ወአፍቅሩ፡ እንከ፡ ጽድቀ፡ ወሰላመ፡ ናሁ፡ ከመዝ፡ ይቤ፡ እግዚኣብሔር፡ ዘኵሎ፡ ይመልክ። ወዓዲ፡ ይመጽኡ፡ አሕዛበ፡ እለ፡ ይነብሩ፡ ውስተ፡ ብዙኅ፡ አህጉር። ወይበውኡ፡ ሰብአ፡ ኃምስ፡ አህጉር፡ ውስተ፡ አኃቲ፡ ሀገር፡ ወይብሉ፡ ንሖር፡ ንትጋነይ፡ ለገጸ፡ እግዚኣብሔር፡ ዘኵሎ፡ ይመልክ። ወንኅሥሥ፡ ገጸ፡ እግዚኣብሔር፡ ወአኀውር፡ አነሂ። ወይመጽኡ፡ ብዙኃን፡ አሕዛብ፡ እንዘ፡ የኀሥሡ፡ ገጸ፡ እግዚኣብሔር፡ ዘኵሎ፡ ይመልክ፡ በኢየሩሳሌም፡ ወይትመሀለሉ፡ ለገጸ፡ እግዚኣብሔር። ከመዝ፡ ይቤ፡ እግዚኣብሔር፡ ዘኵሎ፡ ይመልክ፡ ይእተ፡ አሚረ፡ ይእኅዙ፡ ፲፡ ዕደው፡ ዘእምኵሉ፡ በሐውርተ፡ አሕዛብ፡ ጽንፈ፡ ልብሰ፡ ብእሲ፡ አይሁዳዊ፡ ወይቤልዎ፡ ንሖር፡ ምስሌከ፡ እስመ፡ ሰማዕነ፡ ከመ፡ እግዚኣብሔር፡ ምስሌከ። ተረፈ፡ ቃለ፡ እግዚኣብሔር፡ በምድረ፡ ሴድራ፡ ወደማስቆ፡ መሥዋዕቱ፡ እስመ፡ እግዚኣብሔር፡ ወኵሉ፡ ሕዝበ፡ እስራኤል፡ ወአንትሙሂ፡ በውስተ፡ ደወላ፡ ለጢሮስ፡ ወሲዶና፡ እስመ፡ ሐለዩ፡ ፈድፋደ። ኀነጸት፡ ጢሮስ፡ አጽዋኒሃ፡ ወዘገበት፡ ብሩረ፡ ከመ፡ መሬት፡ ወአስተገበአት፡ ወርቃ፡ ከመ፡ ጽንጕነ፡ መርሕብ፡ ወፍኖት። በእንተ፡ ዝንቱ፡ እግዚኣብሔር፡ ይወርስ፡ ወይኤዝዝ፡ ውስተ፡ ባሕር፡ ኀይለ፡ ወይእቲኒ፡ በእሳት፡ ትጠፍእ፡ ወትሬ

**(col. 2)**

ኢ፡ አስቀሎን፡ ወትፈርህ፡ ወጋዛሂ፡ ትደነግፅ፡ ፈድፋደ፨ ወአቃሮን፡ እስመ፡ ተኃፈረት፡ በጌጋየ፡ ወይትኀጐል፡ ንጉሥ፡ እምጋዛ፡ ወአስቀሎንሂ፡ ኢትሄሉ፡ ወኢይነብር፡ ካልእ፡ አሕዛብ፡ ውስተ፡ አዛጦን፨ ወእስዕር፡ ጽእለተ፡ ኢሊፍሊ፡ ወአአትት፡ ደሞሙ፡ እምአፉሆሙ፡ ወርኵሶሙ፡ እማእከለ፡ ስነኒሆሙ። ወይተርፍ፡ ውእቱ፡ ለአምለክነ፡ ወይከውኑ፡ ከመ፡ መሳፍንታ፡ ለይሁዳ፡ ወአቃሮንሂ፡ ከመ፡ ኢያቡሴዎን፡ ወአነሥእ፡ ቤትየ፡ ወአቀውም፡ ከመ፡ ኢትሖሩ፡ ወኢትግብኡ፡ ወኢየኀልፍ፡ እንከ፡ ላዕሌሆሙ፡ ዘይነድኦሙ፡ እስመ፡ ይእዜ፡ ርኢኩ፡ በአዕይንቲየ። ተፈሥሒ፡ (ፋድፋደ)፡ ወለተ፡ ጽዮን፡ ወስብኪ፡ ወለተ፡ ኢየሩሳሌም፡ ናሁ፡ ይመጽእ፡ ንጉሥኪ፡ ጻድቅ፡ ወየዋህ፡ ውእቱ፡ ወይጼዐን፡ ዲበ፡ አድግ፡ ወዲበ፡ እጓለ፡ አድግ። ወያጠፍእ፡ ሰረገላ፡ እምኤፍሬም፡ ወአፍራስ፡ እምኢየሩሳሌም፡ ወየኀልቅ፡ እንከ፡ ቀስተ፡ ወቀትለ፡ ወይከውን፡ ብዙኅ፡ ሰላም፡ እምአሕዛብ፡ ወይወርድ፡ ማየ፡ እስከ፡ ባሕር፡ ወአፍላግ፡ ወሔለ፡ ምድር። ወእንተ፡ በደመ፡ ሥርዓት፡ ፈነውኩ፡ ሙቁሐኒከ፡ እምዐዘቅት፡ ዘአልቦ፡ ማየ፡ ወይነብሩ፡ ውስተ፡ አጽዋን፡ ሙቁሓን፡ ተዐይን። ወህየንተ፡ አኃቲ፡ ዕለት፡ ካዕበተ፡ እፈድየከ፡ እስመ፡ መሰኩከ፡ መንገሌየ፡ ይሁዳ፡ ወከመ፡ ቀስት፡ መላእክዎ፡ ለኤፍሬም። ወአነሥኦሙ፡ ለደቂቀኪ፡ ጽዮን፡ ለዕለ፡ ደቂቀ፡ አረሚ፡ ወእገስሰኪ፡ ከመ፡ ኵናት፡ መስተቃትል፡ ወትወፅእ፡ ማዕበል፡ ት፡ ከመ፡ መብረቅ። ወእግዚኣብሔር፡ ዘኵሎ፡ ይመልክ፡ ይነፍኅ፡ በቀርን፡ ወየኀውር፡ መዐቱ፡ ላዕለ፡ ሰሎ፡ ወእግዚአብሔር፡ ዘኵሎ፡ ይመልክ፡ ይሰውቆሙ፨ ወያኀልቆሙ፡ ወይደፍንዎሙ፡ በእብነ፡ ሞጻፍት፡ ወይሰቂይዎሙ፡ ከመ፡ ወይን፡ ወይመልኡ፡ ምስዋዐ፡ ከመ፡ ዘይት። ወያድኅኖሙ፡

**(fol. 216r)**

**(col. 1)**

እግዚአብሔር፡ ይእተ፡ አሚረ፡ ከመ፡ አባግዕ፡ ለሕዝብ። እስመ፡ ናሁ፡ እብን፡ ቅዱሳን፡ ያንኰሩኵራ፡ ውስተ፡ ምድር፡ እስመ፡ ዘሠናይኒ፡ ሎቱ፡ ወለበረከትኒ፡ ኀቤሁ፡ እክለ፡ ውርዙት፡ ወይን፡ መዐዛ፡ ሰአሉ፡ እምኀበ፡ እግዚኣብሔር፡ ለደናግል። ዝናመ፡ ጸደይ፡ ወመጻው፡ እግዚኣብሔር፡ ገብረ፡ ለምትሃተ፡ ዐይን፡ ወይሁቦሙ፡ ዝናመ፡ ተወነ፡ ወይበቍል፡ ሣዕረ፡ በገዳም። እስመ፡ እለ፡ ይትዋሥኡ፡ ነበቡ፡ ጻማ፡ ወእለ፡ ያሰግሉ፡ ርእዩ፡ ሐሰተ፡ ወነገሩ፡ ሕልመ፡ አኃተ፡ ወከንቶ፡ ነገሩ፨ በእንተ፡ ዝንቱ፡ ደወዩ፡ ከመ፡ አባግዕ፡ ወየብሱ፡ እስመ፡ አልቦሙ፡ ሣህለ፡ ኖሎት፡ እስመ፡ ነደ፡ መዐትየ፡ ወእዋኅዮሙ፡ ለአባግዕየ። ወይሔውጾሙ፡ እግዚኣብሔር፡ ዘኵሎ፡ ይመልክ፡ ለመርዔቱ፡ ለቤተ፡ ይሁዳ፡ ወእሬስዮሙ፡ ከመ፡ ፈረስ፡ ዘስሙር፡ ለፀብእ፡ ወእምኔሁ፡ ርእየ፡ ወእምኔሁ፡ ረሰየ፡ ቀስተ፡ ለመዐቱ። ወእምኔሁ፡ ይወፅእ፡ ኵሉ፡ ዘይነድእ፡ ቦቱ፡ ወይከውኑ፡ ከመ፡ ዘይከይድ፡ ጽንጕነ፡ እንዘ፡ ይትባአስ፡ በውስተ፡ ቀትል፡ በፍኖት፡ ወይወርዱ፡ ወኢይከልኦ፡ እስመ፡ እግዚኣብሔር፡ ምስሌሁ። ወይትኃፈሩ፡ መስተጽዕናነ፡ አፍራሰ፡ ወአጸንዖ፡ ለቤተ፡ ይሁዳ፡ ወአድኅኖ፡ ለቤተ፡ ዮሴፍ፡ ወአነግፎሙ፡ እስመ፡ አፍቀርክዎሙ፡ ወይከውኑ፡ ከመ፡ አመ፡ ኢሜጥክዎሙ። እስመ፡ አነ፡ እግዚኣብሔር፡ አምላኮሙ፡ እሰጠዎሙ፡ ወይከውኑ፡ ከመ፡ መስታትለነ፡ ኤፍሬም፡ ወይትፌሥሑሙ፡ ልቦሙ፡ ከመ፡ ዘበወይን፡ ወይሬእዩ፡ ውሉዶሙ፡ ወይትኀሰዩ፡ ወይትፌሣሕ፡ ልቦሙ፡ በእግዚኣብሔር፡ እትኤመሮሙ፡ ወእትወከፎሙ፡ እስመ፡ አነ፡ እቤሎሙ፡ በከመ፡ ብዝኆሙ፡ እዘርዎሙ፡ ውስተ፡ አሕዛብ። ወእለሂ፡ ርሑቃን፡ ይዜከሩኒ፡ ወየኀጽኑ፡ ወሉዶሙ፡ ወ

**(col. 2)**

ይትመየጡ፡ ወእመይጦሙ፡ እምድረ፡ ግብጽ፡ ወእትሜጠዎሙ፡ እምፋርስ፡ ወእወስዶሙ፡ ገለአድ፡ ወውስተ፡ ሊባኖስ፡ ወኢይተርፍ፡ ፬እምኔሆሙ፡ ወየኀልፍ፡ እንተ፡ ባሕር፡ ጸባብ፡ ወይከይዱ፡ ማዕበለ፡ ባሕር፡ ወይየብስ፡ ኵሎ፡ ቀለያተ፡ አፍላግ፡ ወይሰዐር፡ ኵሉ፡ ጽእለተ፡ ፋርስ፡ ወተአትት፡ በትረ፡ ግብጽ፡ ወአጽንዖሙ፡ በእግዚኣብሔር፡ አምላኮሙ፡ ወይትሜክሑ፡ በስሙ፡ ይቤ፡ እግዚአብሔር። አርኁ፡ አናቅጺከ፡ ሊባኖስ፡ ወትብላዕ፡ እሳት፡ አርዘከ፡ ለየዐይ፡ በህሩስ፡ እስመ፡ ወድቀ፡ ዘግበ፡ እስመ፡ ፈድፋደ፡ ኀስሩ፡ መኳንንት፨ ለይወውዕ፡ ኦመ፡ በሳን፡ እስመ፡ ተገዝመ፡ ኦም፡ ኀዲስ፡ ተክል። ቃለ፡ ኖሎት፡ እለ፡ ያስቆቅዉ፡ እስመ፡ ኀስረ፡ ዕበዮሙ፡ ቃለ፡ አናብስት፡ እለ፡ ይጥኅሩ፡ እስመ፡ ኀስረ፡ አድያመ፡ ዮርዳኖስ። ከመዝ፡ ይቤ፡ እግዚአብሔር፡ ዘኵሎ፡ ይመልክ፨ ረዐይዎን፡ ለአባግዕ፡ ቀትል፡ ወእለሂ፡ አድምዑ፡ ረገዙ። ወኢነስሑ፡ ወእለሂ፡ ይሰይጥዎን፡ ይብሉ፡ ይትባረክ፡ እግዚአብሔር፡ ወብዕልነ፡ ወእለሂ፡ ይርዕይዋን፡ ኢያጽህቶሙ፡ ወኢምንተኒ፡ በእንቲአሆን፡ በእንተ፡ ዝንቱ፡ ኢይምሕኮሙ፡ እንከ፡ ለእለ፡ ይነብሩ፡ ውስተ፡ ምድር፡ ይቤ፡ እግዚአብሔር፡ ወናሁ፡ አነ፡ አገብኦ፡ ለሰብእ፡ ፬፡ ውስተ፡ እደ፡ ካልኡ፡ ውስተ፡ እደ፡ ንጉሥ፡ ወያኀልቆዋ፡ ለምድር፡ ወኢያድኅኖሙ፡ እምእዴየ፡ ወእሬዕዮን፡ ለአባግዐ፡ ቀትል፡ ውስተ፡ ከናአን፡ ወአንሥእ፡ ሊተ፡ ፪፡ አብትረ፡ ለአሐቲ፡ ሰመይክዋ፡ ስነ፡ ወለአሐቲ፡ ሰመይክዋ፡ ሐብለ፡ ወእሬዕዮሙ፡ ለአባግዕየ፡ ወአጠፍኦሙ፡ ለ፫፡ ኖሎት፡ በ፬፡ ወርኅ፡ ወትከብድ፡ ነፍስየ፡ በላዕሌሆሙ፡ እስመ፡ ነፍሶሙ፡ ትግዕር፡ ኀቤየ፡ ወእቤሎሙ፡ ኢይሬዕየክሙ፡ ዘሞተሂ፡ ለይሙት፡ ወዘደከመሂ፡ ለይድክም፡ ወዘተረፈ፡ ለይብለዕ፡ ሥጋ፡ ቢጹ። ወአነሥአ፡ ለበትርየ፡ ለስም፡ ወእገድፋ፡ ከመ፡ እሚጥ፡ ኪዳንየ፡

**(fol. 216v)**

**(col. 1)**

ዘተካየድኩ፡ ምስለ፡ ኵሉ፡ አሕዛብ፡ ወትትመየጥ፡ ይእተ፡ አሚረ። ወያአምርዎን፡ ከናአን፡ ለአባግዕ፡ ወእለ፡ ተፈቅበ፡ እስመ፡ ቃለ፡ እግዚኣብሔር፡ ውእቱ፡ ወእቤሎሙ፡ አመአስመርኩክሙ፡ በቅድሜክሙ፡ ዐሰቡኒ፡ ዐስብየ፡ ድልው፡ ሊተ፡ ወደለዉ፡ ዐስብየ፡ ፴፡ ብሩር። ወይቤለኒ፡ እግዚኣብሔር፡ ደለውስተ፡ ሕንቅርት፡ ወፍትኖ፡ ለእመ፡ ጽሩይ፡ ውእቱ፡ በከመ፡ አመከርዎ፡ እሉንቱ። ወነሣእክዎ፡ ለዝኩ፡ ፴፡ ወወደይክዎ፡ ውስተ፡ ሕንቅርት፡ ቤቤተ፡ እግዚኣብሔር። ወሰፈርኩ፡ ካልእተ፡ በትርየ፡ ኀብለ፡ ከመ፡ ኢሚጥ፡ ምኵናነ፡ ዘማእከለ፡ ይሁዳ፡ ወዘማእከለ፡ ኢየሩሳሌም። ወይቤለኒ፡ እግዚኣብሔር፡ ዓዲ፡ ንሣእ፡ ለከ፡ ንዋየ፡ ኖሎት፡ ዘኖላዊ፡ አብድ፡ እስመ፡ ናሁ፡ አነሥእ፡ ኖላዌ፡ ውስተ፡ ምድር፡ ዘተገድፈ፡ ኢይረድእ፡ ወዘተዘርወሂ፡ ኢያስተጋብአ፡ ወዘቈስለ፡ ኢይፌውስ፡ ወዘሕያውኒ፡ ኢያረትዕ፡ ወይበልዕ፡ ሥጋ፡ ዘሰብሐ፡ ወያነጕዕ፡ አገዳሆሙ። አሌሎሙ፡ ለእለ፡ ይርዕዩ፡ ከንቶ፡ ወእለ፡ የኀድጉ፡ አባግዐ። መጥባሕት፡ ውስተ፡ መዝራዕቱ፡ ወውስተ፡ ዐይኑ፡ ዘየማን፡ ወመዝራዕቱ፡ ዘየማን፡ የቢሰ፡ ይየብስ፡ ወዐይኑሂ፡ ዘየማን፡ ነቊረ፡ ይነቍር። ተረፈ፡ ቃለ፡ እግዚኣብሔር፡ ላዕለ፡ እስራኤል፡ ይቤ፡ እግዚአብሔር፡ ዘሰፍሖ፡ ለሰማይ፡ ወሰረረ፡ ምድረ፡ ወፈጠረ፡ ነፍሰ፡ ላዕለ፡ ሰብእ። ናሁ፡ አነ፡ እሬስያ፡ ለኢየሩሳሌም፡ ከመ፡ ድርኵኲተ፡ ማዕፀ፡ ዘይትሀወክ፡ እምኵሉ፡ አሕዛብ፡ እለ፡ አድያም፡ ወበይሁዳ፡ ይከውን፡ ጥቅም፡ ለኢየሩሳሌም፡ ወይእተ፡ አሚረ፡ እሬስያ፡ ለኢየሩሳሌም፡ ከመ፡ እብን፡ እንተ፡ ይከይዳ፡ ኵሉ፡ ወዘኬዳ፡ ስላቀ፡ ይሰለቅ፡ ወይይት(ጋብ)ኡ፡ ላዕሌሃ፡ ኵሉ፡ አሕዛበ፡ ምድር። ይእተ፡ አሚረ፡ ይቤ፡ እግዚኣብሔር፡ ዘኵሎ፡ ይመልክ፡ እቀስፍ፡ ኵሉ፡ አፍራሰ፡ በድንጋፄ፡ ወመስተጽዕናነ፡ በዝንጋዔ፡

**(col. 2)**

ወእከሥት፡ አዕይንቲየ፡ ለዕለ፡ ቤተ፡ ይሁዳ፡ ወእቀስፍ፡ ኵሎ፡ አፍራሰ፡ አሕዛብ፡ በዐዊር፡ ወይብሉ፡ መሳፍንተ፡ ይሁዳ፡ በልቦሙ፡ ረከብነ፡ ለነ፡ እለ፡ ይነብሩ፡ ኢየሩሳሌም፡ በእግዚኣብሔር፡ አምላኮሙ፡ ዘኵሎ፡ ይመልክ። ይእተ፡ አሚረ፡ እሬስዮሙ፡ ለይሁዳ፡ ከመ፡ ትንታገ፡ ዕሳት፡ ማእከለ፡ ዕፀው፡ ወከመ፡ ነበልባለ፡ እሳት፡ ውስተ፡ ሐሰር፡ ወትበልዕ፡ ኵሉ፡ አሕዛብ፡ ዘአውዶሙ፡ ዘይምኖሙ፡ ወዘፅግሞሙ። ወትነብር፡ እንከ፡ ኢየሩሳሌም፡ ባሕቲታ፡ ወያድኅን፡ እግዚአብሔር፡ አህጉረ፡ ይሁዳ፡ ከመ፡ ትከት፡ ከመ፡ ኢያዕብዩ፡ ትዝህርቶሙ፡ ቤተ፡ ዳዊት፡ ወትንሣኤሆሙ፡ ለእለ፡ ይነብሩ፡ ኢየሩሳሌም፡ ወላዕለ፡ ይሁዳ። ወይእተ፡ አሚረ፡ ይቀውም፡ ሎሙ፡ እግዚኣብሔር፡ ለእለ፡ ይነብሩ፡ ኢየሩሳሌም። ወውእተ፡ አሚረ፡ ዘድኩም፡ እምኔሆሙ፡ ይከውን፡ ከመ፡ ቤተ፡ ዳዊት፡ ወቤተ፡ ዳዊት፡ ከመ፡ ቤተ፡ እግዚኣብሔር፡ ወከመ፡ መልአከ፡ እግዚኣብሔር፡ በቅድሜሁ። ወውእተ፡ አሚረ፡ እትኃሰሶሙ፡ ለኵሎሙ፡ አሕዛብ፡ እለ፡ ይመጽኡ፡ ኢየሱስ፡ ከመ፡ ያእትቶሙ፡ ወእክዑ፡ ለቤተ፡ ዳዊት፡ ወላዕለ፡ እለ፡ ይነብሩ፡ ኢየሩሳሌም፡ መንፈሰ፡ ትፍስሕት፡ ወሐሤት፡ ወይትመየጡ፡ እንከ፡ ኀቤየ፡ እስመ፡ ዘፈኑ፡ ወበከይዎሙ፡ ወይለሕውዎሙ፡ ከመ፡ ዘያፈቅሩ፡ ወየሐመ፡ ሕማመ፡ ዘለበኵር፡ ይእተ፡ አሚረ፡ የዐቢ፡ ለሐ፡ ለኢየሩሳሌም፡ መጠነ፡ ውሒዝ፡ ዘይውሕዝ፡ በገዳም፨ ወላሐዉ፡ ላሐ፡ ወትበኪ፡ ምድር፡ በበ፡ ሕዘቢሆሙ፡ ወሕዝብኒ፡ በበ፡ ባሕቲቶሙ፡ ወአንስቲያሆሙኒ፡ ባሕቲቶን፡ ሕዝበ፡ ዳዊት፡ ባሕቲቶሙ፡ ወአንስቲያሆሙኒ፡ ባሕቲቶን፡ ሕዝበ፡ ቤተ፡ ናታን፡ ባሕቲቶሙ፡ ወአንስቲያሆሙኒ፡ ባሕቲቶን። ሕዝበ፡ ቤተ፡ ሌዊ፡ ባሕቲቶሙ፡ ወአንስቲያሆሙኒ፡ ባሕቲቶን፨ ሕዝበ፡ ቤተ፡

**(fol. 217r)**

**(col. 1)**

ስምዖን፡ ባሕቲቶሙ፡ ወአንስቲሆሙኒ፡ ባሕቲቶን፡ ወኵሎሙ፡ ሕዝብ፡ ባሕቲቶሙ፡ ዘዘ፡ ተረፈ፡ ወአንስቲያሆሙኒ፡ ባሕቲቶሙ። ወውእተ፡ አሚረ፡ ይትረሐው፡ ኵሉ፡ በሐውርተ፡ ቤተ፡ ዳዊት፡ ከመዝ፡ ይከውን፡ ይእተ፡ አሚረ፡ ወይጠፍእ፡ አስማቲሆሙ፡ ለጠዖተተ፡ እምኵሉ፡ ምድር፡ ወአልቦ፡ ዘይዜከሮሙ፡ እንከ፡ ወአውዕዮሙ፡ እምድር፡ ለሐሳዊያነ፡ ነቢያት፡ ወለመንፈሰ፡ ሐሰት፨ ወእመቦ፡ ዘኀሰየ፡ ብእሲ፡ ይብልዎ፡ ኦአቡሁ፡ ወእሙ፡ እለ፡ ወለድዎ፡ ሶበ፡ ተነበየ፡ ውእተ፡ አሚረ፡ ይትኃፈሩ፡ ነቢያት፡ ኵሎሙ፡ በዘርእዩ፡ ሶበ፡ ተነበዩ፡ ወለብሱ፡ ሰቀ፡ ዘጸጕር፡ እስመ፡ ሐሳዊ፡ ወይብል፡ ኢኮንኩ፡ አንሰ፡ ነቢየ፡ ሰብአ፡ ተወልዱ፡ እምንእስየ፨ ወይቤሎ፡ ምንተኑ፡ ዝንቱ፡ መቅሰፍተ፡ ዘማእከለ፡ እደዊከ፡ ወይብል፡ ቈሰልኩ፡ በቤተ፡ ዐርክየ፡ ያአምር፡ መርዔተ፡ አባግዕ፡ ቃለ፡ ኖላዊሆን፡ ወይተልዋ፡ ድኅሬሁ፡ አንሰ፡ በቃለ፡ እግዚኣብሔር፡ ተነበይኩ፡ ሎሙ፡ ከመ፡ ይኩን፡ ዜና፡ ላዕሌሆሙ፡ ወሊተኒ፡ ዐስብየ፡ ፴፡ እምነ፡ ብሩር፡ ወይቤለኒ፡ እግዚኣብሔር፡ አንበረ፡ ውስተ፡ መዛግትየ፡ ትንበር፡ በእንተ፡ ኪዳንየ፡ ዘተካየድኩ፡ ላዕሌሆሙ። ወነሣእክዎን፡ ለ፴፡ ብሩር፡ ወአንበርክዎን፡ ውስተ፡ ቤተ፡ እግዚኣብሔር፡ በኀበ፡ መዛግብትየ። ወሰበርኩ፡ በትርየ፡ ካልእተ፡ ዳግመ፡ ኢይርዐዮሙ፡ ወገደፍክዎሙ፡ ከመ፡ አባግዕ፡ ዘአልቦ፡ ኖላዌ፡ ከመ፡ አጽርዕ፡ ዕበየ፡ ዘቤተ፡ ይሁዳ። ወዘቤተ፡ እስራኤል፡ እስመ፡ ተዐወሩኒ፡ ኖሎቶሙ፡ እንዘ፡ ያአምሩኒ፡ ተንሥኢ፡ ኵናተ፡ ላዕለ፡ ኖሎት፡ ወላዕለ፡ ብእሴ፡ ሀገሩ፡ ይቤ፡ እግዚአብሔር፡ ዘኵሎ፡ ይመልክ፡ ተተልክዎሙ፡ ለኖሎት፡ አስ{…(ጋብኡ)}፡ አባግዐ፡ ወአመጽእ፡ እዴየ፡ ላዕሌ፡ ኖሎት፡ ወአስተጋብኡ፡ እምኵሎ፡ ምድር፡ ይቤ፡ እግዚኣብሔር፡ የኃልቃ፡ ፪፡ እድ፡ ወይ

**(col. 2)**

ተርፍ፡ ውስቴታ፡ ሣልስተ፡ እዴሃ፡ ወእወስዶሙ፡ ውስተ፡ እሳት፡ ወእልክቱ፡ ሣልስተ፡ እድ፡ ወአረስኖሙ፡ በከመ፡ ያረስንዎ፡ ለብሩር፡ ወእፈትኖሙ፡ በከመ፡ ይፈትንዎ፡ ለወርቅ፡ ወውእቱሰ፡ ይጼውዕ፡ ስምየ። ወአነሂ፡ እሰጠዎ፡ ወእብል፡ ሕዝብየ፡ ውእቱ፡ ዝንቱ፡ ወውእቱኒ፡ ይብለኒ፡ እግዚኣብሔር፡ አምላኪየ፡ ናሁ፡ ይመጽእ፡ መዋዕለ፡ እግዚኣብሔር። ወይትካፈሉ፡ በርባረኪ፡ በውስቴትኪ፡ ወአስተጋብኦሙ፡ ለኵሉ፡ አሕዛብ፡ ወይትቃተልዋ፡ ለኢየሩሳሌም፡ ወትትቀተል፡ ሀገር፡ ወይትበረበር፡ አብያተ፡ ወይረኵሰ፡ አንስተ፡ ወይጼወዉ፡ መንፈቀ፡ ሀገር፡ ወእለ፡ ተርፉ፡ ሕዝብየ፡ ኢይጠፍኡ፡ እምሀገሮሙ፡ ወይወጽእ፡ እግዚኣብሔር፡ ወይትቃተሎሙ፡ ለእሙንቱ፡ አሕዛብ፡ ከመ፡ አመ፡ ተቃተለ፡ በዕለተ፡ ቀትል፡ ወይቀውማ፡ እገሪሁ፡ ውእተ፡ አሚረ፡ ውስተ፡ ደብረ፡ ዘይተ፡ ዘቅድመ፡ ኢየሩሳሌም፡ ጽባሒሃ፡ ወይነቅዕ፡ ደብረ፡ ዘይት፡ ወመንፈቁሂ፡ መንገለ፡ ጽባሕ፡ ወባሕር፡ ወይትቈለቈል፡ መንፈቁ፡ ለውእቱ፡ ደብር፡ መንገለ፡ ደቡብ፡ ወይከውን፡ ዐቢየ፡ ጥቀ፡ ጻድፈ፡ ወመንፈቁሂ፡ ሰሜን፡ ወይትኀጸር፡ ቈላተ፡ አድባርየ፡ ወይባጽሕ፡ ቈለተ፡ አድባርየ፡ አስከ፡ ኢያሶን፡ ከመ፡ አመ፡ ተፈጸመ፡ መዋዕለ፡ ድልቅል፡ በመዋዕለ፡ ዖዝያን፡ ንጉሠ፡ ይሁዳ፨ ወይመጽእ፡ እግዚኣብሔር፡ አምላክ፡ ወኵሎሙ፡ ቅዱሳኒሁ፡ ምስሌሁ። ወውእተ፡ አሚረ፡ አልቦ፡ ብርሃነ፡ ወይከውን፡ አኃተ፡ ዕለት፡ ቍር፡ ወበረድ፡ ወይእቲ፡ ዕለት፡ እምርት፡ በኀበ፡ እግዚአብሔር፡ ወኢኮነት፡ መዐልተ፡ ወኢኮነት፡ ሌሊተ፡ ወፍና፡ ሰርክ፡ ይበርህ፡ ብርሃነ። ወውእተ፡ አሚረ፡ ይወፅእ፡ ማየ፡ ሒወት፡ እምኢየሩሳሌም፡ ወመንፈቁ፡ ለመንገለ፡ ባሕር፡ ቀዳሚተ፡ ወመንፈቁ፡ ለመንገለ፡ ባሕር፡ ደኃሪት። ወከማሁ፡ ይከውን፡ በክረምት፡ በሐጋይ፡ ወይነ

**(fol. 217v)**

**(col. 1)**

ግሥ፡ እግዚኣብሔር፡ ለኵሉ፡ ምድር። ይእተ፡ አሚረ፡ ይከውን፡ ፬፡ እግዚኣብሔር፡ ወ፬፡ ስሙ፡ ወይበጽሕ፡ ኵሉ፡ ምድር፡ ወየአውድ፡ ገዳመ፡ እምጋብሔ፡ እስከ፡ ሬማን፡ ወደቡባሂ፡ ለኢየሩሳሌም፡ ወሬማስ፡ ትነብር፡ ውስተ፡ ሀገራ፨ ወእምአናቅጸ፡ ብንያም፡ እስከ፡ አናቅጸ፡ ደወለ፡ ጸናፌ፡ አናቅጸ፡ መአዝነ፡ እስከ፡ ማኅፈዶ፡ አናምሔል፡ ወእስከ፡ ምክያደ፡ ዘቤተ፡ ንጉሥ፡ ይነብርዋ፡ ወኢትከውን፡ እንከ፡ ውግዝተ፡ ወትነብር፡ እንከ፡ ተአሚና፡ ኢየሩሳሌም፡ ወዛቲ፡ ይእቲ፡ ድቀቶሙ፡ እንተ፡ ይመትሮሙ፡ እግዚኣብሔር፡ ለኵሉ፡ አሕዛብ፡ እለ፡ ተቃተልዋ፡ ለኢየሩሳሌም፡ ወይትመሰው፡ ሥጋሆሙ፡ እንዘ፡ ይቀውሙ፡ በእገሪሆሙ፡ ወይውሕዝ፡ አዕይንቲሆሙ፡ እምውስተ፡ ግበቢሆሙ፡ ወይትመሶ፡ ልሳኖሙ፡ በውስተ፡ አፉሆሙ። ወይከውን፡ ይእተ፡ አሚረ፡ ዐቢየ፡ ድንጋፄ፡ ላዕሌሆሙ፡ እምኀበ፡ እግዚአብሔር፡ ወይእኅዝ፡ ፬፡ በእደ፡ ካልኡ፡ ወትጠግእ፡ እዴሁ፡ በደመ፡ ካልኡ፡ ወይትቃተላ፡ ይሁዳ፡ ለኢየሩሳሌም፡ ወያስተጋብእ፡ ኀይለ፡ ኵሉ፡ አሕዛብ፡ ዘአውዳ፡ ወርቀ፡ ወብሩረ፡ ወአልባሰ፡ ብዙኀ፡ ወፈድፋደ፡ ይእቲ፡ ዛቲ፡ ድቀተ፡ አፍራሲሆሙ፡ ወአብቅሊሆሙ፡ ወአግማሊሆሙ፡ ወአእዱጊሆሙ፡ ወኵሉ፡ እንስሳሆሙ፡ ዘሀሎ፡ ውስተ፡ ትዕይንቶሙ፡ ወከመዝ፡ ውእቱ፡ ድቀቶሙ፡ ወኵሎሙ፡ እለ፡ ተረፉ፡ እምኵሉ፡ አሕዛብ፡ እለ፡ መጽኡ፡ ላዕለ፡ ኢየሩሳሌም፡ ወየዐርጉ፡ በበ፡ ዓመት፡ ይስግዱ፡ ለንጉሥ፡ እግዚኣብሔር፡ ዘኵሎ፡ ይመልክ፡ አምላኮሙ፡ ወከመ፡ ይግበሩ፡ በዓለ፡ መጸለት፡ ወኵሉ፡ ዘኢዐርገ፡ እምኵሉ፡ አሕዛበ፡ ይስግዱ፡ ለእግዚኣብሔር፡ ዘኵሎ፡ ይመልክ፡ ወእሉሂ፡ ይትዌሰኩ፡ ዲበ፡ እልክቱ፡ ወእመሂ፡ ሕዝበ፡ ግብጽ፡ ኢመጽኡ፡ ወኢዐርጉ፡ ህየ፡ ላዕሌሆሙኒ፡ ይከውን፡ ድቀተ፡ ዘይቀሥፎሙ፡ እግዚኣብሔር፡ ለኵሉ፡ አሕዛበ፡ እለ፡ ኢዐርጉ፡ ይግበሩ፡ በዓለ፡ መጸለት፡ ወዛቲ፡ ኀጢአቶሙ፡ ለግብጽ፡ ወኀጢአቶሙ፡ ለኵሉ፡ አሕ

**(col. 2)**

ዛብ፡ ላእለ፡ ኢዐርጉ፡ ይግበሩ፡ በዓለ፡ መጸለት፡ ይእተ፡ አሚረ፡ ይከውን፡ ዘውስተ፡ ልጓመ፡ ፈረስ፡ ቅዱሰ፡ ለእግዚኣብሔር፡ ዘኵሉ፡ ይመልክ፡ ወይከውና፡ ጻሀራተ፡ ዘቤተ፡ እግዚአብሔር፡ ከመ፡ ኮራተ፡ ቅድመ፡ ገጹ፡ ለምሥዋዕ፡ ወይሄልዋ፡ ኵሉ፡ ጸሀራተ፡ ውስተ፡ ኢየሩሳሌም፡ ወውስተ፡ ይሁዳ፡ ቅዱሱ፡ ለእግዚኣብሔር፡ ዘኵሎ፡ ይመልክ። ወይመጽኡ፡ ኵሎሙ፡ ወይሰውዑ፡ ወይነሥኡ፡ እምውስቴቶን፡ ወያበስሉ፡ ቦንቱ፡ ወኢይትረከብ፡ እንከ፡ ውእተ፡ አሚረ፡ ከናናዊ፡ ውስተ፡ ቤተ፡ እግዚአብሔር፡ ዘኵሎ፡ ይመልክ።