A close up of a book

Description automatically generated

*THEOT Zechariah in EMML 6686*

Ff. 113v–117v  
For the book of Zechariah the following people were involved in creating drafts 1 through 3: Abenet Bedilu, Wondeson Eshetu, Hiwot Samuel, Nardos Worku, Abenezer Hussen, Daniel Alem; draft 4, Daniel Assefa; draft 5 Ralph Lee

*Nota Bene:* Images may be viewed at vHMML at <https://w3id.org/vhmml/readingRoom/view/207728> (starting at image 122)

(fol. 113v)

(col. 3)

ዘዘካርያስ፡ ነቢይ፡ በረከተ፡ አምላኩ፡ ትኩን፡ ምስለ፡ ፍቁሩ፡ ለዓለመ፡ ዓለም፡ አሜን። 1 በካልእ፡ ዓመተ፡ መንግሥቱ፡ ለዳርዮስ፡ በሳምን፡ ወርኅ፡ ኮነ፡ ቃለ፡ እግዚአብሔር፡ ኀበ፡ ዘካርያስ፡ ወልደ፡ በራክዩ፡ ወልደ፡ ሐዶ፡ ነቢይ። ወይቤሎ‹ሙ›፡ 2 ተምዕዓ፡ እግዚአብሔር፡ ላዕለ፡ አበዊክሙ፡ ‹ዐቢየ›፡ መዓተ፡ 3 ከመዝ፡ ይቤ፡ እግዚአብሔር፡ ዘኵሎ፡ ይመልክ። ተመየጡ፡ አ፡ ኀቤየ፡ ወእትመየጥ፡ ኀቤክሙ፡ 4 ይቤ፡ እግዚአብሔር፡ ዘኵሎ፡ ይመልክ፤ ወኢት‹ኩ›ኑአ፡ ከመ፡ አበዊክሙ፡ እለ፡ ገሠጽዎሙ፡ ነቢያት፡ ቀደምት፡ ወይቤልዎሙ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ተመየጡ፡ እምፍኖትክሙ፡ እኩይ፡ ወእምእከየ፡ ምግባሪክሙ፤ ወዐበዩ፡ ሰሚዖትየ፡ ይቤ፡ እግዚአብሔር፡ ዘኵሎ፡ ይመልክ። 5 አይቴ፡ ነቢያቲክሙ፡ ወአበዊክሙ፡ ቦኑ፡

(fol. 114r)

(col. 1)

ለዓለም፡ የሐይዉ፤ 6 ወይእዜኒ፡ ተወክፉ፡ ቃልየ፡ ወሕግየ፡ ወኵሎ፡ ዘአዘዝኩ፡ በመንፈስየ፡ ለአግብርትየ፡ ነቢያት፡ ቀደምት፡ እለ፡ ረከብዎሙ፡ ለአበዊክሙ፤ ወተሠጥውዎሙ፡ ወይቤልዎሙ፡ በከመ፡ ነበበ፡ እግዚአብሔር፡ ዘኵሎ፡ ይመልክ፡ ከመ፡ ይግበር፡ ላዕሌነ፡ በከመ፡ ፍናዊነ፡ ወበከመ፡ ጌጋይነ፡ ከማሁ፡ ይግበር፡ ላዕሌነ። 7 ወአመ፡ ተሱዑ፡ ለጽልመት፡ ‹[በ፳ወ፬]፡ ዕለት›፡ በ፲ወ፩፡ ወርኅ፡ ወወርኁ፡ ሳባጥ፡ ‹ዘውእቱ፡ የካቲት›፡ በካልእ፡ ዓመተ፡ መንግሥቱ፡ ለዳርዮስ፡ ኮነ፡ ቃለ፡ እግዚአብሔር፡ ኀበ፡ ዘካርያስ፡ ወልደ፡ በራክዩ፡ ወልደ፡ ሐዶ፡ ነቢይ፡ ወይቤ፡ 8 ርኢኩ፡ በሌሊት፡ ብእሴ፡ ይፄዓን፡ ዲበ፡ [አፈረ]ስ፡ ቀይሕ፡ ወይቀውም፡ ማእከለ፡ ፪፡ አእዋም፡ ዘአዴሽም፡ ዘቦ፡ ጽላሎት፡ ወድኅሬሁ፡ አፍራስ፡ ቀይሐን፡ ወጸሊማን፡ ወኰሳኵሳን፡ ወፀዓድዒዳን። 9 ወእቤሎ፡ ምንትኑ፡ ‹እሉ›፡ እግዚኦ፤ ወይቤለኒ፡ መልአክ፡ ዘይትናገረኒ፡ አነ፡ እነግረከ፡ ‹ከመ›፡ ምንት፡ ‹እ›ሙ‹ን›ቱ፡ 10 ወተሠጥወ፡ ብእሲ፡ ‹ዘይቀውም›፡ ማእከለ፡ ፪፡ አእዋም፡ ዘአዴሽም፡ ማእከለ፡ አድባር፡ ወይቤለኒ፡ እሉ፡ እሙንቱ፡ እለ፡ ፈነወ፡ እግዚአብሔር፡ ይዑድዋ፡ ለምድር፡ 11 ወተሠጥውዎ፡ ለመልአከ፡ እግዚአብሔር፡ ዘይቀውም፡ ማእከለ፡ ፪፡ አእዋም፡ ወይቤሉ፡ አድነ፡ ኵላ፡ ምድረ። ወናሁ፡ ኵላ፡

(col. 2)

ምድር፡ ትነብር፡ ወታረምም። 12 ወተሠጥወ፡ መልአከ፡ እግዚአብሔር፡ ወይቤ፡ እግዚአብሔር፡ ዘኵሎ፡ ትመልክ። እስከ፡ ማእዜኑ፡ ኢትሠሃላ፡ ለኢየሩሳሌም፡ ወለአህጉረ፡ ይሁዳ፡ ዘአስተትካ፡ እምዘ፡ ፸፡ ዓም። 13 ወተሠጥዎ፡ እግዚአብሔር፡ ለዝ፡ መልአክ፡ ዘይትናገረኒ፡ ቃለ፡ ሠናየ፡ ወነገረ፡ ፍሥሐ፡ 14 ወይቤለኒ፡ ዝኩ፡ መልአክ፡ ዘይትናገረኒ፡ ክላሕ፡ ወበል፡ ከመዝ፡ ይቤ፡ እግዚአብሔር፡ ዘኵሎ፡ ይመልክ፤ ቀናዕኩ፡ ላዕለ፡ ኢየሩሳሌም፡ ወላዕለ፡ ይሁዳ፡ ዓቢየ፡ ቅንዓተ፡ 15 ወተምዓዕኩ፡ ላዕለ፡ አሕዛብ፡ ዐቢየ፡ መዓተ፡ እለ፡ ተቃወሙ። ሶበ፡ አነ፡ ተምዓዕኩ፡ ኅዳጠ፡ ወእሙንቱ፡ ወሰኩ፡ እኪተ፤ 16 በእንተ፡ ዝንቱ፡ ‹ከመዝ›፡ ይቤ፡ እግዚአብሔር፡ ዘኵሎ፡ ይመልክ። እትመየጣ፡ ለኢየሩሳሌም፡ በምሕረት፡ ወይትሐነጽ፡ ቤትየ፡ ውእተ፡ አሚረ፡ ይቤ፡ እግዚአብሔር፡ ዘኵሎ፡ ይመልክ። ወእሣርር፡ መሠረታ፡ ለኢየሩሳሌም። 17 ወዓዲ፡ ይቤለኒ፡ መልአክ፡ ዘይትናገረኒ፡ ክላሕ፡ ወበል፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ወዓዲ፡ ትትከዓው፡ ሠናይት፡ ውስተ፡ አህጉር፡ ወይሠሃላ፡ እግዚአብሔር፡ ለጽዮን፡ ወዓዲ፡ የኃርያ፡ ለኢየሩሳሌም። 18 ወካዕበ፡ አንሣእኩ፡ አዕይንትየ፡ ወርኢ

(col. 3)

ኩ፡ ፬‹ተ›፡ አቅርንተ፡ 19 ወእቤሎ፡ ለዝኩ፡ መልአክ፡ ዘይትናገረኒ፡ ምንትኑ፡ እሉ፡ እግዚኦ፡ ወይቤለኒ፡ እሙንቱ፡ አቅርንት፡ ዘ‹ይ›ዘረውዎሙ፡ ለይሁዳ፡ ወለእስራኤል። 20 ወካዕበ፡ አርአየኒ፡ እግዚአብሔር፡ ፬፡ ጸረብተ፡ 21 ወእቤሎ፡ ምንተ፡ ይግበሩ፡ መጽኡ፡ እሉ፤ ወይቤለኒ፡ መጽኡ፡ እስመ፡ ከፍዑ፡ እሉ፡ አቅርንት፡ ዘዘረውዎሙ፡ ለይሁዳ፡ ወለኢየሩሳሌም። ወአልቦ፡ ዘአንሥአ፡ ርእሶ፡ ‹እም›ላዕሌሆሙ፡ ወመጽኡ፡ ያብልሕዎሙ፡ አምሳለ፡ እድ፤ እሉ፡ እሙንቱ፡ ፬፡ አቅርንት፡ አሕዛብ፡ እለ፡ አንሥኡ፡ ቀርኖሙ፡ ይዝርውዋ፡ ለምድረ፡ እግዚአብሔር። 1 ወካዕበ፡ አንሣእኩ፡ አዕይንትየ፡ ወርኢኩ፡ ወነዋ፡ ብእሲ፡ ውስተ፡ እዴሁ፡ ሐብለ፡ መስፈርት፡ 2 ወእቤሎ፡ አይቴ፡ ተሐውር፡ ወይቤለኒ፡ ከመ፡ እስፍራ፡ ለኢየሩሳሌም። ወአእምር፡ ሚመጠን፡ ኑኃ፡ ወሚመጠን፡ ራኅባ፤ 3 ወእንዘ፡ ይቀውም፡ ዝኩ፡ መልአክ፡ ዘይትናገረኒ፡ ወፅአ፡ ካልእ፡ መልአክ፡ ወተቀበሎ፡ 4 ወይቤሎ፡ ሩጽ፡ ወበሎ፡ ለዝኩ፡ ወሬዛ፡ ዘእንበለ፡ ፍሬኑ፡ ትነብር፡ ኢየሩሳሌም፡ እምብዙኅ፡ ሰብእ፡ ወእንስሳ፡ ዘማእከላ። 5 ወአነ፡ እከውና፡ ጥቅመ፡ እሳት፡ ዓውዳ፡ ይቤ፡ እግዚአብሔር፡ ወእከውና፡ ክብራ፡ በማእከላ። 6 ጕዩ፡ እምብሔረ፡ ሰሜን፡ ይቤ፡ እግዚአብሔር። እስመ፡ እም፬፡ ነፋሳተ፡ ሰማይ፡ አስተጋብአክሙ፡ ይ

(fol. 114v)

(col. 1)

ቤ፡ እግዚአብሔር፡ ውስተ፡ ጽዮን፡ 7 ወይድኅኑ፡ እለ፡ ይነብሩ፡ ውስተ፡ ባቢሎን። 8 እስመ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ወየአምሩ፡ ከመ፡ ፈነወኒ፡ ድኅረ፡ ስብሐቲሁ፡ ኀበ፡ አኅዛብ፡ እለ፡ ሐብለዩክሙ፡ ወኵሉ፡ ዘገሰሰክሙ፡ በእኩይ፡ ይትገሰስ፡ ብንተ፡ አዕይንቲሁ። 9 ወናሁ፡ አነ፡ አመጽእ፡ እዴየ፡ ላዕሌሆሙ፡ ወይከውኑ፡ ሕብልያ፡ ለእለ፡ ይትቀነዩ፡ ሎ‹ሙ›{ቱ}፡ ወየአምሩ፡ ከመ፡ ፈነወኒ፡ እግዚአብሔር፡ ዘኵሎ፡ ይመልክ። 10 ተፈሥሒ፡ ወተሐሠዪ፡ ወለተ፡ ጽዮን፡ እስመ፡ አነ፡ እመጽእ፡ ኀቤኪ፡ ወአኃድር፡ ማእከሌኪ፡ ይቤ፡ እግዚአብሔር፡ 11 ወይገብኡ፡ ብዙኃን፡ አሕዛብ፡ ኀበ፡ እግዚአብሔር፡ ይእተ፡ አሚረ፡ ‹ወ›ይከውንዎ፡ ሕዝቦ፡ ወይነብሩ፡ ማእከሌኪ፡ ወተአምሪ፡ ከመ፡ ፈነወኒ፡ ኀቤኪ፡ እግዚአብሔር፡ ዘኵሎ፡ ይመልክ። 12 ወያወርሶ፡ እግዚአብሔር፡ ለይሁዳ፡ መክፈልቶ፡ በምድር፡ ቅድስት፡ ወዓዲ፡ የኃርያ፡ ለኢየሩሳሌም፡ 13 ወይፈርህ፡ ኵሉ፡ ዘነፍስ፡ እምቅድመ፡ ገጹ፡ ለእግዚአብሔር፡ እስመ፡ ተንሥአ፡ እማኅደረ፡ መቅደሱ። 1 ወአርአየኒዮ፡ እግዚአብሔር፡ ለካህን፡ ዐቢይ፡ ይቀውም፡ ቅድመ፡ ገጹ፡ ለ‹መልአከ›፡ እግዚአብሔር፡ ወይቀውም፡ ሰይጣን፡ በየማኑ፡ ከመ፡ ያዕቅፎ፡ 2 ወይቤሎ፡ መልአክ፡ ‹ለሰይጣን›፡ ለያኅሥርከ፡ እግዚ

(col. 2)

አብሔር፡ ዘኃረያ፡ ለኢየሩሳሌም፡ አኮኑ፡ ዝንቱ፡ ‹ከመ›፡ ትንታግ፡ ዘአውጽእዎ፡ እምእሳት፡ 3 ወዮሴዕኒ፡ ይለብስ፡ አልባሰ፡ ርሱሐ፡ ወይቀውም፡ ቅድመ፡ ገጹ፡ ለመልአከ፡ እግዚአብሔር፡ 4 ወይቤሎ፡ እግዚአብሔር፡ ለዘይቀውም፡ ቅድመ፡ ገጹ፡ አእትት፡ አልባስ፡ ርሱሐ። ‹እምላዕሌሁ›፡ ‹ኀዘነ›፡ ወይቤሎ፡ ናሁ፡ አእተትኩ፡ ኃጢአተከ፡ ወአልበስኩከ፡ ጶዴረ፡ 5 ወይቤ፡ ይደዩ፡ ሰበነ፡ ንጹሐ፡ ውስተ፡ ርእሱ፡ ወያልብስዎ፡ አልባሰ፤ ወወደዩ፡ ሰበነ፡ ንጹሐ፡ {ውስተ}፡ ‹ዲበ›፡ ርእሱ፡ ወአልበስዎ፡ አልባሰ፡ ንጹሐ፤ ወቆመ፡ መልአከ፡ እግዚአብሔር፡ 6 ወአስምዓ፡ ሎቱ፡ መልአከ፡ እግዚአብሔር፡ ለዮሴዕ፤ ወይቤሎ፡ 7 ከመዝ፡ ይቤ፡ እግዚአብሔር፡ ዘኵሎ፡ ይመልክ። እመ፡ በፍኖትየ፡ ሖርከ፡ ወአቀብከ፡ ትእዛዝየ፡ አንተ፡ ትኳንን፡ ቤትየ፡ ወዓጸድየ፡ ተዓቅብ፡ ‹ወ›እሁበከ፡ ፍኖተ፡ በማእከለ፡ ኵሉ፡ ዘይቀውሙ፡ እምድኅሬከ። 8 ስማዕ፡ ዮሴዕ፡ አንተ፡ ወልደ፡ ኢዮሴዴቅ፡ ካህን፡ ዐቢይ፡ ወቢጽከ፡ እለ፡ ይነብሩ፡ ቅድመ፡ ገጽከ፡ እስመ፡ ሰብአ፡ ዓይን፡ እሙንቱ። ወናሁ፡ አነ፡ አመጽእ፡ ለገብርየ፡ ሰረቃዊ፡ 9 {ወ}እብነ፡ እንተ፡ ወሀብኩ፡ ቅድመ፡ ገጹ፡ ለዮሴዕ፡ በዲበ፡ አሐቲ፡ እብን፡ ፯፡ አዕይንት። ወናሁ፡ አ

(col. 3)

ነ፡ እከሪ፡ ግበ፡ ይቤ፡ እግዚአብሔር፡ ዘኵሎ፡ ይመልክ። ወእገስሳ፡ ላዕለ፡ ኵሉ፡ ኃጢአታ፡ ለይእቲ፡ ምድር፡ በአሐቲ፡ ዕለት፡ 10 ይእተ፡ አሚረ፡ ይቤ፡ እግዚአብሔር፡ ዘኵሎ፡ ይመልክ። ኵልክሙ፡ ጸውዑ፡ ቢጸክሙ፡ ታሕተ፡ ወይንክሙ፡ ‹ታሕተ›፡ ወበለስክሙ። 1 ወተመይጠ፡ መልአክ፡ ዘይትናገረኒ፡ ወአንሥአኒ፡ ከመ፡ ሶበ፡ ይነቅህ፡ ሰብእ፡ እምንዋም፡ 2 ወይቤለኒ፡ ምንተ፡ ትሬኢ፡ ወእቤ፡ ርኢኩ፡ ተቅዋመ፡ ማኅቶት፡ ‹ዘ›ኵለንታሃ፡ ወርቅ፡ ወማኅቶት፡ {ዘ}ዲቤሃ፡ ወ፯፡ መኃትው፡ ላዕሌሃ፡ ወ፯፡ መሳውር፡ {ወ}በዘ‹ያ›ሤንይዎ፡ ለማኅትዊሃ፡ ዘዲቤሃ፡ 3 ወ፪፡ ዘይት፡ መልዕልታ፡ አሐቲ፡ በየማነ፡ ማኅቶት፡ ወአሐቲ፡ በፀጋማ። ወእምዝ፡ ተስእልክዎ፡ ለዝኩ፡ መልአክ፡ 4 ዘይትናገረኒ፡ ወእቤሎ፡ ምንትኑ፡ ዝንቱ፡ እግዚእየ፤ 5 ወይቤለኒ፡ ኢተአምርኑ፡ ‹ከመ›፡ ምንትኑዝ። ወእቤሎ፡ አልቦ፡ እግዚእየ፡ 6 ወይቤለኒ፡ ዝውእቱ፡ ቃለ፡ እግዚአብሔር፡ ዘይቤሎ፡ ለዘሩባቤል፡ አኮአ፡ በኃይል፡ ዐቢይ፡ ወአኮአ፡ በጽንዕ፡ ዘእንበለ፡ ‹በ›መንፈስየ፡ ይቤ፡ እግዚአብሔር፡ ዘኵሎ፡ ይመልክ‹ከ›። 7 ምንትኑ፡ ውእቱ፡ ቅድሜከ፡ ደብር፡ ዐቢይ፡ እንተ፡ ታነክር፡

(fol. 115r)

(col. 1)

‹ወ›ምንትኑ፡ ደብር፡ ዐቢይ፡ በቅድመ፡ ዘሩባቤል፡ ከመ፡ ታስተራትዕ። ወአመጽአ፡ ለዕብነ፡ ርትዕ። ወአዔርያ፡ ወአሤንያ፡ ወአሞግሳ። 8 ወኮነ፡ ቃለ፡ እግዚአብሔር፡ ኀቤየ። ወይቤለኒ፡ 9 ዕደወ፡ ዘሩባቤል፡ ሣረራሁ፡ ለዝንቱ፡ ቤት፤ ወእደዊሁ፡ ይፌጽማሁ፡ ወተአምር፡ ከመ፡ እግዚአብሔር፡ ዘኵሎ፡ ይመልክ፤ ፈነወኒ፡ ኀቤከ፡ 10 እስመ፡ ዘያስተሐቅረኒ፡ ለኅዳጥ፡ መዋዕል፡ ያስተኃቅር፡ ‹ወ›ይትፌሥሑ፡ ወይሬእይዋ፡ ለዕብነ፡ ናዕክ፡ ውስተ፡ እዴሁ፡ ለዘሩባቤል፤ እሙንቱ፡ ፯፡ አዕይንቲሁ፡ ለእግዚአብሔር፡ እሙንቱ፡ ዘይኔጽሩ፡ ኵሎ፡ ምድረ። 11 ወእቤሎ፡ ምንትኑ፡ እንከ፡ እሉ፡ ፪፡ ዘይት፡ ዘበየማነ፡ ተቅዋመ፡ ማኅቶት፡ ወበፀጋማ። 12 ወ‹ካዕበ›፡ እቤሎ፡ ምንትኑ፡ አዕፁቀ፡ ዘይት፡ እሉ፡ ፪፡ ዘቅድመ፡ ፪፡ አጥባት፡ ዘይሠውጡ፡ ቅብዓ፡ ዲበ፡ ወርቅ፡ 13 ወይቤለኒ፡ ኢተአምርኑ፡ ‹ከመ›፡ ምንትኑ፡ ዝንቱ፡ ወእቤሎ፡ አልቦ፡ እግዚኦ። 14 ወይቤለኒ፡ እሉ፡ ፪፡ ደቂቀ፡ ጠላት፡ እሙንቱ፡ እለ፡ ይቀውሙ፡ ቅድመ፡ እግዚአብሔር፡ ወኵሉ፡ ምድር። 1 ወካዕበ፡ ተመየጥኩ፡ ወርኢኩ፡ ማዕፀድ፡ ይስርር። 2 ወይቤለኒ፡ ምንተ፡ ትሬኢ፤ ወእቤ፡ ‹እሬኢ›፡ ማዕፀደ፡ እንዘ፡ ይሰርር፡ ወኑኁ፡ ፳፡ በእመት። ወይቤለኒ፡ ዝኩ፡ ወጽሑፍ‹ሑ›፡ ‹ዕ›ሥር፡ በእመት። 3 ወይቤለኒ፡

(col. 2)

ዝኩ፡ መ{ልአክ}ርገም፡ ዘየሐውር፡ ውስተ፡ ኵሉ፡ ገጸ፡ ምድር፡ ኵሎ፡ ሰራቄ፡ ዝንቱ፡ ዘይትቤቀል፡ ወለኵሉ፡ ወለኵሉ፡ ዘይምሕል፡ በሐሰት፡ ዝንቱ፡ ይትቤቀሎ{ሙ}፡ በሞት፡ 4 ወአበውኦ፡ ቤተ፡ ኵሉ፡ ሰራቂ፡ ይቤ፡ እግዚአብሔር፡ ዘኵሎ፡ ይመልክ፡ ወቤተ፡ ኵሉ፡ ዘይምሕል፡ በስምየ፡ በሐሰት፡ ወየኃድር፡ ማእከለ፡ ቤቱ፡ ወየኃልቆ፡ ዕፀዊሁ፡ ወዕበኒሁ። 5 ወመፅአ፡ ዝኩ፡ መልአክ፡ ዘይትናገረኒ። ወይቤለኒ፡ ነጽር፡ በአዕይንቲከ፡ ወርኢ፡ ዘንተ፡ መስፈርተ፡ ዘየሐውር። 6 ወእቤ፡ ምንት፡ ዝንቱ፤ ወይቤለኒ፡ ዝንቱ፡ መስፈርት፡ ዘየሐውር፡ ኵላ፡ ምድረ፡ ዓመፃሆሙ፡ ውእቱ። 7 ወናሁ፡ መክሊተ፡ አረር፡ ይትነሣእ፡ ወብእሲት፡ ትነብር፡ ማእከለ፡ መስፈርት። 8 ወይቤለኒ፡ ዛቲ፡ ኃጢአት፡ ወወረውዋ፡ ማእከለ፡ መስፈርት፡ ወወደዩ፡ ዕብነ፡ ዓረር፡ ውስተ፡ አፉሃ። 9 ወአንሣእኩ፡ አዕይንትየ፡ ወርኢኩ፡ ፪‹ቲ›፡ አንስት፡ የሐውራ፡ ወነፋስ፡ ውስተ፡ ክነፊሆን፡ ወቦቶን፡ ክንፍ፡ ውስተ፡ እገሪሆን፤ ወነሥአሃ፡ ለይእቲ፡ መስፈርት፡ ማእከለ፡ ሰማይ፡ ወምድር። 10 ወእቤሎ፡ ለመልአክ፡ ዘይትናገረኒ፡ አይቴ፡ ይወስዳ፡ መስፈርተ፡ እላንቱ፡ አንስት፤ 11 ወይቤለኒ፡ የሐንጻ፡

(col. 3)

ቤተ፡ በምድረ፡ ባቢሎን፡ ወያስተዳልዋ፡ ወያነብራ፡ ህየ፡ ሊዎን። 1 ወተመየጥኩ፡ ወአንሣእኩ፡ አዕይንትየ፡ ወርኢኩ፡ ፬፡ ሰረገላተ፡ እንዘ፡ የሐውሩ፡ ማእከለ፡ ፪፡ አድባር፡ ወአድባሩሂ፡ ዘብርት፡ 2 ወውስተ፡ ሰረገላ፡ ቀዳማይ፡ አፍራስ፡ ቀይሐን። ወውስተ፡ ሰረገላ፡ ካልእ፡ አፍራስ፡ ጸሊማን፡ 3 ወውስተ፡ ሰረገላ፡ ሣልሳይ፡ አፍራስ፡ ፀዓድዋን። ወውስተ፡ ሰረገላ፡ ራብዕ፡ አፍራስ፡ ኰሳኵሳን፡ ወሐመዳውያን። 4 ወእቤሎ፡ ለመልአክ፡ ዘይትናገረኒ፡ ምንትኑ፡ ዝንቱ፡ እግዚኦ። 5 ወይቤለኒ፡ ዝኩ፡ መልአክ፡ ዘይትናገረኒ፡ እሉ፡ እሙንቱ፡ ነፋሳተ፡ ሰማይ፡ ፬፡ እለ፡ ይወፅኡ፡ ወይቀውሙ፡ ቅድመ፡ እግዚአ፡ ኵሉ፡ ምድር፡ 6 ወእለ፡ ውስቴቶሙ፡ ጸሊማን፡ አፍራስ፡ የሐውሩ፡ ምድረ፡ ሰሜን። ወአፍራስ፡ ፀዓድው፡ የሐውሩ፡ ድኅሬሆሙ። ወአፍራስ፡ ቀይሐን፡ የሐውሩ፡ ምድረ፡ ሰሜን። 7 ወኰሳኵሳን፡ ይወፅኡ፡ እምድረ፡ ሰሜን፡ ወሐመዳውያን፡ ይወፅኡ፡ ወየኃሥሡ፡ ለሐዊር፡ ወለአንሶስዎ፡ ውስተ፡ ምድር፡ ወይቤ፡ ሑሩ፡ ወአንሶስዉ፡ ውስተ፡ ‹ኵላ›፡ ምድር፤ 8 ወከልሐ፡ ወይቤለኒ፡ ናሁ፡ እለ፡ የሐውሩ፡ ምድረ፡ ሰሜን፡ ያዕርፍዋ፡ ለመዓትየ፡ በምድረ፡ ሰሜን። 9 ወኮነ፡ ቃለ፡ እግዚአብሔር፡ ኀቤየ፡ ወይቤለኒ፡ 10 ንሣእ፡ እምፄዋ፡ እመላእክት፡ ወእም

(fol. 115v)

(col. 1)

ነ፡ በቋዕያኒሃ፡ ወማእምራኒሃ፡ ወትበውእ፡ አንተ፡ ይእተ፡ አሚረ፡ ቤተ፡ ኢዮስያስ፡ ወልደ፡ ሶፎንያስ፡ ዘመጽአ፡ እምባቢሎን፡ 11 ወትነሥእ፡ ወርቀ፡ ወብሩረ፡ ወትገብሮ፡ አክሊለ፡ ወ‹ተ›አስተቄጽሎ፡ ለዮሴዕ፡ ወልደ፡ {ኢ}ዮሴዴቅ፡ ካህን፡ ዐቢይ፡ 12 ወበሎ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ወናሁ፡ ብእሲ፡ ሰረቃዊ፡ ስሙ፡ ወይሠርቅ፡ በመትሕቱ፤ 13 ወየሐንጽ፡ ቤተ፡ እግዚአብሔር፡ ወውእቱ፡ ይነሥእ፡ ትርሲቶ፡ ወይነብር፡ ዲበ፡ መንበሩ፡ ወይኰንን፡ ወካህን፡ በየማኑ፡ ምክር፡ ወሰላም፡ ማእከለ፡ ፪ሆሙ፡ 14 አክሊልሰ፡ ለእለ፡ ይትዔገሥዎ፡ ወለበቋዕያኒሃ፡ ወለእለ፡ የአምርዋ፡ ወለትርሲቶሙ፡ ለደቂቀ፡ ሶፎንያስ፡ መዘምራን፡ ለተዝካር፡ ውስተ፡ ቤተ፡ እግዚአብሔር። 15 ወይመጽኡ፡ ‹እለሂ›፡ ርኁቃን፡ እምኔሆሙ፡ ወየሐንጹ፡ ቤተ፡ እግዚአብሔር፡ ወተአምሩ፡ ከመ፡ ፈነወኒ፡ ኀቤክሙ፡ እግዚአብሔር፡ ዘኵሎ፡ ይመልክ፤ ወይከውን፡ ዝንቱ፡ እመ፡ ሰሚዓ፡ ትሰምዑ፡ ቃለ፡ እግዚአብሔር፡ አምላክነ። 1 ወእምዝ፡ በራብዕ፡ ዓመተ፡ መንግሥቱ፡ ለዳርዮስ፡ ንጉሥ፡ አመ፡ ፬፡ ለሠርቀ፡ ታስ[ዕ]፡ ወርኅ፡ ‹ወወርኁ›፡ ወርኃ፡ ካሴል፡ 2 ተፈነዉ፡ ሰሪአዴር፡ ወሬጌም፡ ወምሌክ፡ ውስተ፡ ቤቴል፡ ወሰብኡሂ፡ ከመ፡

(col. 2)

ይስአሉ፡ ቃለ፡ እግዚአብሔር፡ ኀበ፡ ካህናት፡ እለ፡ ቤተ፡ እግዚአብሔር፡ ዘኵሎ፡ ይመልክ፡ ወይቤልዎሙ፡ ‹ለ›ነቢያት፡ 3 ወለካህናት፡ ንብኪኑ፡ በኃምስ፡ ወርኅ፡ ቅድስት፡ በከመ፡ ገበርነ፡ እምጉንዱይ፡ ዓመት፡ 4 ወኮነ፡ ቃለ፡ እግዚአብሔር፡ ኀቤየ፡ ወይቤለኒ፡ 5 በሎሙ፡ ለ{አ}ሕዝበ፡ ምድር፡ ወለካህናት፡ ቦኑ፡ ጾመ፡ ዘጾምክሙ፡ ጾመ፡ ረቡዕ፡ ወጾመ፡ ሐሙስ፡ ወጾመ፡ ሰቡዕ፡ ወጾመ፡ ዓሥር፡ እምዘ፡ ፸ዓም፡ ቦኑ፡ ዘንተ፡ ጾመ፡ ጾምክሙ፡ ሊተ፡ 6 ወእመሂ፡ ‹በላዕክሙ፡ ወእመሂ›፡ ሰተይክሙ፡ አኮኑ፡ ለርእስክሙ፡ ትበልዑ፡ ወለርእስክሙ፡ ትሰትዩ። 7 አኮኑ፡ ዝንቱ፡ ነገር፡ ዘነበበ፡ እግዚአብሔር፡ በእደ፡ ነቢያት፡ ቀደምት፡ አመ፡ ‹ትነብር›፡ ኢየሩሳሌም፡ ወትትፌሣሕ፡ ወአህጕሪሃኒ፡ ወአድያሚሃኒ፡ ወአህቃላቲሃኒ፡ ወበሐውርቲሃኒ፡ ንቡራት። 8 ወኮነ፡ ቃለ፡ እግዚአብሔር፡ ኀበ፡ ዘካርያስ። 9 ወይቤሎ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ኵነኔ፡ ጽድቅ፡ ኰንኑ፡ ወግበሩ፡ ምጽዋተ፡ ወምሕረተ፡ ላዕለ፡ ቢጽክሙ፡ ኵልክሙ፡ 10 ዕቤረ፡ ወእጓለ፡ ማውታ፡ ወፈላሴ፡ ወነዳየ፡ ኢትትአገሉ፡ ወኢትትቀየሙ፡ ቢጸክሙ፡ ወኢትጹሩ፡ ሎሙ፡ እከየ፡

(col. 3)

11 ወዓበዩ፡ አጽምዖ፡ ወሜጡ፡ ዘባኖሙ፡ ወአስተሐቀሩ፤ ወሜጡ፡ እዝኖሙ፡ ወኢሰምዑ፡ 12 ወዓለዉ፡ ወረስዩ፡ ልቦሙ፡ ከመ፡ ኰኵሕ፡ ከመ፡ ኢይስምዑ፡ ሕግየ፡ ወቃለ፡ እግዚአብሔር፡ ዘለአከ፡ ኀቤሆሙ፡ ዘኵሎ፡ ይመልክ፤ በመንፈሱ፡ በእደ፡ ነቢያት፡ ቀደምት፡ ወኮነ፡ ዓቢይ፡ መዓተ፡ እግዚአብሔር፡ ዘኵሎ፡ ይመልክ። 13 ወበከመ፡ ይቤሎሙ፡ ዓበዩ፡ ሰሚዓ፡ ከማሁ፡ ይኬልሑ፡ ወኢይሰምዖሙ፡ ይቤ፡ እግዚአብሔር፡ ዘኵሎ፡ ይመልክ። 14 ወእዘርዎሙ፡ ውስተ፡ ኵሉ፡ አሕዛብ፡ ዘኢየአምሩ፡ ወትማስን፡ ምድር፡ በድኅሬሆሙ፡ በኁረት፡ ወበግብዓት፡ ወእሬስያ፡ ሙስንተ፡ ለምድር፡ ኅሪት፡ 1 ወኮነ፡ ቃለ፡ እግዚአብሔር፡ ዘኵሎ፡ ይመልክ። 2 ወይቤ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። {ወ}ቀናዕኩ፡ ላዕለ፡ ኢየሩሳሌም፡ ወላዕለ፡ ጽዮን፡ ዐቢየ፡ ቅንዓተ፡ ወተምዓዕኩ፡ ዓቢየ፡ መዓተ፡ 3 ከመዝ፡ ይቤ፡ እግዚአብሔር፡ ዘኵሎ፡ ይመልክ። እትመየጣ፡ ለጽዮን፡ ወአኃድር፡ ማእከለ፡ ኢየሩሳሌም፡ ወትሰመይ፡ ኢየሩሳሌም፡ ሀገረ፡ ጽድቅ፡ ወደብረ፡ እግዚአብሔር፡ ዘኵሎ፡ ይመልክ። ወዓዲ፡ ይነብሩ፡ አዕ

(fol. 116r)

(col. 1)

ሩግ፡ ‹ወደብረ፡ መቅደሱ፡ ለእግዚአብሔር፡ ዘኵሎ፡ ይመልክ፤ 4 ከመዝ፡ ይቤ፡ እግዚአብሔር፡ ዘኵሎ፡ ይመልክ›፡ ወልሒቃት፡ ውስተ፡ መርኅባ፡ ለኢየሩሳሌም፡ ወለኵሎሙ፡ ምርጕዞሙ፡ ውስተ፡ እደዊሆሙ። 5 ወይመልእ፡ መርኅበ፡ ሀገራ፡ ደቀ፡ ወአዋልደ፡ እንዘ፡ ይትዋነዩ፡ ውስተ፡ መርኅባ፡ ለኢየሩሳሌም፡ 6 ይቤ፡ እግዚአብሔር፡ ዘኵሎ፡ ይመልክ። ለእመ፡ ተስእኖሙ፡ ለሕዝብየ፡ ለእሉ፡ እለ፡ ተርፉ፡ ‹ዝኵሉ›፡ በቅድሜሆሙ፡ በቅድሜየኒ፡ ይሰአን፡ ይቤ፡ እግዚአብሔር፡ ዘኵሎ፡ ይመልክ። 7 ከመዝ፡ ይቤ፡ እግዚአብሔር፡ ዘኵሎ፡ ይመልክ። ናሁ፡ አነ፡ አድኅኖሙ፡ ለሕዝብየ፡ እምብሔረ፡ ጽባሕ፡ ወእምብሔረ፡ ዓረብ፡ 8 ወእወስዶሙ፡ ወአኃድሮሙ፡ ማእከለ፡ ኢየሩሳሌም፡ በህየ፡ ይከውኑኒ፡ ሕዝብየ፡ ወእነሂ፡ እከውኖሙ፡ አምላኮሙ፡ በጽድቅ፡ ወበርትዕ። 9 ከመዝ፡ ይቤ፡ እግዚአብሔር፡ ዘኵሎ፡ ይመልክ፡ ይጽንዓ፡ እደዊሆሙ፡ ለእለ፡ ሰምዑ፡ በእማንቱ፡ መዋዕል፡ ዘንተ፡ ነገረ፡ እምአፈ፡ ነቢያት፡ ቀደምት፡ ወእምአመ፡ ሣረሩ፡ ቤተ፡ እግዚአብሔር፡ ዘኵሎ፡ ይመልክ። ወእምአመ፡ ተሐንጸ፡ ቤተ፡ እግዚአብሔር፡ 10 እምቅድመ፡ እላንቱ፡ መዋዕል፡ ሰብእ፡ ኢረከበ፡ ‹እሤቶ፡ ወእንስሳኒ፡ ኢረከበ›፡ ዓስቦ፡ ወኢያዕረፈ፡

(col. 2)

ዘይበውእኒ፡ ወዘይወፅእኒ፡ እምሕማም። ወእፌኑ፡ ኵሎ፡ ሰብአ፡ ላዕለ፡ ቢጹ፡ ወአስተቃትል፡ በበይናቲሆሙ፡ 11 ወይእዜኒ፡ አኮ፡ ከመ፡ ‹መዋዕለ›፡ ቀዲሙ፡ ዘእገብር፡ አነ፡ ለእሉ፡ ‹እለ›፡ ተርፉ፡ ሕዝብየ፡ ይቤ፡ እግዚአብሔር፡ ዘኵሎ፡ ይመልክ። 12 ዳእሙ፡ አርኢ፡ ሰላመ፡ ወወይንሂ፡ ይሁብ፡ ፍሬሁ፡ ወምድርኒ፡ ትሁብ፡ ማእረረ፡ ወሰማይኒ፡ ይሁብ፡ ዝናመ፡ ወአወርሶሙ፡ ለእለ፡ ተርፉ፡ ሕዝብየ፡ ዘንተ፡ ኵሎ፡ 13 ወበከመ፡ ኮንክሙ፡ መርገመ፡ ‹ወውኁዳነ›፡ ውስተ፡ አሕዛብ፡ ቤተ፡ ይሁዳ፡ ወቤተ፡ እስራኤል፡ ከማሁ፡ አድኅነክሙ፤ ወትከውኑኒ፡ ለበረከት፡ አጥብዑ፡ ወአጽንዑ፡ እደዊክሙ፡ 14 እስመ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ወበከመ፡ መሐልኩ፡ አሕስሞ፡ አሐስም፡ ላዕሌክሙ፡ በዘአምዕዑኒ፡ አበዊክሙ፡ ይቤ፡ እግዚአብሔር፡ ዘኵሎ፡ ይመልክ፤ 15 ወኢነሳሕኩ፡ ከማሁ፡ መከርኩ፡ ወሐለይኩ፡ በእማንቱ፡ መዋዕል፡ ከመ፡ እግበር፡ ሠናየ፡ ለኢየሩሳሌም፡ ወለቤተ፡ ይሁዳ፡ ተአመኑ፡ እንከ፡ ከመ፡ ይከውን፡ 16 ዝንቱ፡ ነገር፡ ወተናገሩ፡ ጽድቀ፡ ምስለ፡ ኵሉ፡ ሰብእ፡ ወምስለ፡ ቢጽክሙ፡ ወኵነኔ፡ ሰላም፡ ኰ

(col. 3)

ንኑ፡ በውስተ፡ አናቅጺክሙ፡ 17 ወኵልክሙ፡ ኢትጹሩ፡ እከየ፡ በልብክሙ፡ ለቢጽክሙ፡ ኢታፍቅሩ፡ እንከ፡ ምሒላ፡ መሐላ፡ በሐሰት፡ እስመ፡ ዘንተ፡ ኵሎ፡ ጸላእኩ፡ ይቤ፡ እግዚአብሔር፡ ዘኵሎ፡ ይመልክ። 18 ወኮነ፡ ቃለ፡ እግዚአብሔር፡ ኀቤየ፡ ወይቤለኒ፡ 19 ከመዝ፡ ይቤ፡ እግዚአብሔር፡ ዘኵሎ፡ ይመልክ። ጾመ፡ ረቡዕ፡ ወጾመ፡ ሐሙስ፡ ወጾመ፡ ሰቡዕ፡ ወጾመ፡ ዓሥር፡ ይኩን፡ ለቤተ፡ ይሁዳ፡ ለፍሥሐ፡ ወለሐሤት፡ ወለበዓላት፡ ሠናያ፡ ወትፌሥሑ፡ ወአፍቅሩ፡ ጽድቀ፡ ወሰላመ፡ 20 ናሁ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ወዓዲ፡ ይመጽኡ፡ አሕዛብ፡ እለ፡ ይነብሩ፡ ውስተ፡ [አሕዛብ]፡ ‹ዘብርት፡ ›አህጉር፡ 21 ወየሐውሩ፡ እለ፡ ይነብሩ፡ ውስተ፡ አሐቲ፡ ኀበ፡ አሐቲ፡ ወይብሉ፡ ‹ንዑ›፡ ንሖር፡ ንትቀነይ፡ ለገጸ፡ እግዚአብሔር፡ ዘኵሎ፡ ይመልክ። ወንኅሥሥ፡ ገጸ፡ እግዚአብሔር፤ ወይቤሎ፡ ፩፡ ለካልኡ፡ ተሐውርኑ፡ አንተ፡ ‹ወይቤ›፡ አሐውር፡ ወይቤሎ{ኒ}፡ አሐውር፡ አነኒ፡ 22 ወይመጽኡ፡ ብዙኃን፡ አሕዛብ፡ እንዘ፡ የኃሥሡ፡ ገጸ፡ እግዚአብሔር፡ ዘኵሎ፡ ይመልክ፡ በኢየሩሳሌም። ወይትመሐለሉ፡ ለገጸ፡ እግዚአብሔር፡ 23 ከመዝ፡ ይቤ፡ እግዚአብሔር፡ ዘኵሎ፡ ይመልክ። ይእተ፡ አሚረ፡ ይእኅዙ፡ ፲፡ ዕደው፡ ዘእምኵ

(fol. 116v)

ሉ፡ በሐውርተ፡ አሕዛብ፡ ጽንፈ፡ ልብሱ፡ ለብእሲ፡ አይሁዳዊ፡ ወይቤልዎ፡ ንሑር፡ ምስሌከ፡ እስመ፡ ሰማዕነ፡ ከመ፡ እግዚአብሔር፡ ምስሌከ። 1 ተረፈ፡ ቃለ፡ እግዚአብሔር፡ በምድረ፡ ሴድራ፡ ወደማስቆ፡ መሥዋዕቱ፡ ለእግዚአብሔር፡ እስመ፡ ለእግዚአብሔር፡ ዓይነ፡ ኵሉ፡ ሰብእ፡ ወኵሉ፡ ሕዝበ፡ እስራኤል። 2 ወኤማትሂ፡ እንተ፡ ትትዋሰና፡ ለጢሮስ፡ ወሲዶና፡ እስመ፡ በጥበብ፡ 3 ሐነጸት፡ ጢሮስ፡ አጽዋኒሃ፡ ወዘገበት፡ ብሩረ፡ ከመ፡ መሬት፡ ወአስተጋብአት፡ ወርቀ፡ ከመ፡ ጽንጉነ፡ ፍኖት፡ 4 በእንተ፡ ዝንቱ፡ እግዚአብሔር፡ ይወርሳ፡ ወይዌሩ፡ ውስተ፡ ባሕር፡ ኃይላ፡ ወይእቲኒ፡ በእሳት፡ ትጠፍእ። 5 ወትሬኢ፡ አስቀሎና፡ ወትፈርህ፡ ወጋዛሂ፡ ትደነግፅ፡ ፈድፋደ፡ ወአቃሮንሂ፡ እስመ፡ ተኃፍረት፡ በእከያ። ወይትኃጐል፡ ንጉሥ፡ እምጋዛ፡ ወአስቀሎናሂ፡ ኢትሄሉ፡ 6 ወይነብሩ፡ ካልአን፡ አሕዛብ፡ ውስተ፡ አዛጦን፡ ወዕሥእር፡ ጽዕለተ፡ ኢሎፍሊ፡ 7 ወአአትት፡ ደሞሙ፡ እምአፉሆሙ፡ ወርኵሶሙ፡ እማእከለ፡ ስነኒሆሙ፡ ወይተርፍ፡ ውእቱ፡ ለአምላክነ፡ ወይከውኑ፡ ከመ፡ መሳፍንተ፡ ይሁዳ፡ ወአቃሮንሂ፡ ከመ፡ ኢያቡሴዎን፡ 8 ወአነሥእ፡ ቤትየ፡ ወእቀውም፡ እምሑረት፡ ወእምግብአት፡ ወኢየኃልፍ፡ እንከ፡ ላዕሌሆሙ፡ ዘይነድኦሙ፡ እስመ፡ ይእዜ፡ ርኢኩ፡ በአዕይንትየ፡ 9 ተፈሥ

(col. 2)

ሒ፡ ፈድፋደ፡ ወለተ፡ ጽዮን፡ ወስብኪ፡ ወለተ፡ ኢየሩሳሌም፡ ናሁ፡ ይመጽእ፡ ንጉሥኪ፡ ጻድቅ፡ ‹ወመድኅን›፡ ወየዋህ፡ ‹ውእቱ›፡ ወይፄዓን፡ ዲበ፡ አድግ፡ ወዲበ፡ ዕዋለ፡ አድግ፡ 10 ወያጠፍእ፡ ሰረገላ፡ እምኤፍሬም፡ ወአፍራሰ፡ እምኢየሩሳሌም፡ ወያኃልቅ፡ እንከ፡ ቀስተ፡ ወቀትለ፡ ወይትናገር፡ ብዙኃ፡ ሰላመ፡ ለአሕዛብ፡ ወሥልጣኑ፡ እምባሕር፡ እስከ፡ ባሕር፡ ወእምአፍላግ፡ እስከ፡ አጽናፈ፡ ምድር፡ 11 ወእንተ፡ በደመ፡ ሥርዓት፡ ፈነውኩ፡ ሙቁሐነኪ፡ እምዓዘቅት፡ ዘአልቦ፡ ማይ፡ 12 ‹ወ›እለ፡ ነበሩ፡ ውስተ፡ አጽዋን፡ ሙቁሐን፡ በተስፋ። ወህየንተ፡ አሐቲ፡ ዕለት፡ ካዕበተ፡ እፈድየከ፡ 13 እስመ፡ መሰኩከ፡ መንገሌየ፡ ይሁዳ፡ ወከመ፡ ቀስት፡ መላእክዎ፡ ለኤፍሬም። ወአነሥኦሙ፡ ለደቂቅኪ፡ ጽዮን፡ ላዕለ፡ ደቂቀ፡ አረሚ፡ ወእሬስየኪ፡ ከመ፡ ኵናተ፡ መስተቃትል፡ 14 ወእግዚአብሔር፡ ምስሌሆሙ፡ ይሬኢ፡ ወትወፅእ፡ ማእበለት፡ ከመ፡ መብረቅ፡ 15 ወእግዚአብሔር፡ ዘኵሎ፡ ይመልክ። [ወ]ይነፍሕ፡ በቀርን፡ ወየሐውር፡ በመዓቱ፡ ከመ፡ አውሎ፡ መንገለ፡ ቴማን፡ ወእግዚአብሔር፡ ዘኵሎ፡ ይመልክ፡ ይረድኦሙ፡ ወያኃልቅዎሙ፡ ወይነድፍዎሙ፡ በእብነ፡ ሞጸፍ፡ ወይሰትይዎሙ፡ ከመ፡ ወይን፡ ወይመ

(col. 3)

ልኡ፡ ምሥዋዓ፡ ከመ፡ ዘይት፤ 16 ወያድኅኖሙ፡ እግዚአብሔር፡ ዘኵሎ፡ ይመልክ፡ ይእተ፡ አሚረ፡ ከመ፡ አባግዕ፡ ለሕዝቡ። እስመአዕባን፡ ቅዱሳት፡ ያንኰረኵራ፡ ውስተ፡ ምድር፡ 17 እስመ፡ ሠናይቱ፡ ጥቀ፡ ወበረከት፡ በኀቤሁ፡ ወሚመጠነ፡ {በ}ኂሩቱ፡ እክለ፡ ለወራዙት፡ ወወይነ፡ ወዕፍረተ፡ መዓዛ፡ 1 ሰአሉ፡ እምእግዚአብሔር፡ ለደናግልኒ፡ ዝናመ፡ ፀደይ፡ ወመፀው፡ እግዚአብሔር፡ ገብረ፡ ለምትሐተ፡ ዓይን፡ ወይሁቦሙ፡ እግዚአብሔር፡ ዝናመ፡ ተወን፡ ወያበቊል፡ ሣዕረ፡ ገዳም፡ 2 እስመ፡ እለ፡ ይትዋስኡ፡ ነበቡ፡ ዓመፃ፡ ወእለ፡ ያሰግሉ፡ ርእዩ፡ ሐሰተ፡ ወነገሩ፡ ሕልመ፡ ሐሰት፡ ወከንቶ፡ መሐሩ፤ በእንተ፡ ዝንቱ፡ ደወዩ፡ ከመ፡ አባግዕ፡ ወየብሱ፡ እስመ፡ አልቦሙ፡ ሣህል፡ ለኖሎት፡ 3 እስመ፡ ነደት፡ መዓትየ፡ ወእዋኅዮሙ፡ ለአባግዕየ፡ ወይሔውጾሙ፡ እግዚአብሔር፡ ዘኵሎ፡ ይመልክ፡ ለመርዔቱ፡ ለቤተ፡ ይሁዳ። ወእሬስዮሙ፡ ከመ፡ ፈረስ፡ ሥሙር፡ ለፀብዕ፤ 4 ወእምኔሁ፡ ረሰየ፡ ቀስተ፡ ለመዓቱ፡ ወእምኔሁ፡ ይወፅእ፡ ኵሉ፡ ዘይነድእ፡ ቦቱ። 5 ወይከውኑ፡ ከመ፡ ዘይከይዱ፡ ጽንጉነ፡ መርኅብ፡ እንዘ፡ ይትበአስ፡ በውስተ፡ ቀትል፡ በፍኖት፡ ወይረ

(fol. 116r)

(col. 1)

ውዱ፡ ወኢይክለእዎሙ፡ እስመ፡ እግዚአብሔር፡ ምስሌሆሙ፡ ወይትኃፈሩ፡ መስተፅዕናነ፡ አፍራስ፡ 6 ወአጸንዖ፡ ለቤተ፡ ይሁዳ፡ ወአድኅኖ፡ ለቤተ፡ ዮሴፍ፡ ወእመይጦሙ፡ ወአነግፎሙ፡ እስመ፡ አፍቀርክዎሙ፡ ወይከውኑ፡ ከመ፡ አመ፡ ኢኃደግዎሙ፡ እስመ፡ አነ፡ እግዚአብሔር፡ አምላኮሙ፡ እሠጠዎሙ፡ 7 ወይከውኑ፡ ‹ከመ›፡ መስተቃትላነ፡ ደቂቀ፡ ኤፍሬም፡ ወይትፌሥሖሙ፡ ልቦሙ፡ ከመ፡ ዘበወይን፡ ወይሬእዩ፡ ውሉዶሙ፡ ወይትኃሠዩ፡ ወይትፌሣሕ፡ ልቦሙ፡ በእግዚአብሔር፡ 8 እትኤመሮሙ፡ ወእትዌከፎሙ፡ እስመ፡ አነ፡ እባልሖሙ፡ ወይበዝኁ፡ በከመ፡ በዝኁ፡ 9 ‹ወ›እዘርዎሙ፡ ውስተ፡ አሕዛብ፡ ወእለሂ፡ ርኁቃን፡ ይዜከሩኒ፡ ወየሐፅኑ፡ ውሉዶሙ፡ ወይትመየጡ፡ 10 ወእመይጦሙ፡ እምድረ፡ ግብጽ፡ ወእ‹ት›ሜጠዎሙ፡ እምፋርስ፡ ወእወስዶሙ፡ ገለአድ፡ ወውስተ፡ ሊባኖስ፡ ወኢየአክ‹ሎ›ሙ፡ 11 ወየኃልፉ፡ እንተ፡ ባሕር፡ ጸባብ፤ ወይከይዱ፡ ዲበ፡ ማዕበለ፡ ባሕር፡ ወይየብስ፡ ኵሉ፡ ቀለያተ፡ አፍላግ፡ ወይሠዓር፡ ፅዕለተ፡ ፋርስ፡ ወይትአተት፡ በትረ፡ ‹[ትዕወተ]›፡ ግብጽ፡ 12 ወይጸንዑ፡ በእግዚአብሔር፡ አምላኮሙ፡ ወይትሜክሑ፡ በስመ፡ ‹ይቤ›፡ እግዚአብሔር። 1 አርኁ፡ አ

(col. 2)

ናቅጺከ፡ ሊባኖስ፡ ወትብላዕ፡ እሳት፡ አርዘከ፡ 2 ለየአይ፡ ቢሮሽ፡ እስመ፡ ወድቀ፡ ዘግባ፡ እስመ፡ ፈድፋደ፡ ኃስሩ፡ መኳንንት፡ ለየአይ፡ አመ፡ ባሳን፡ እስመ፡ ተገዝመ፡ ሐዲስ፡ ተክል፡ ዘተተክለ። 3 ቃለ፡ ኖሎት፡ እለ፡ ያስቆቅዉ፡ እስመ፡ ኃሥሩ፡ ዐበይቶሙ፡ ቃለ፡ አናብስት፡ እለ፡ ይጥኅሩ፡ እስመ፡ ኃሥረ፡ ዕበየ፡ ዮርዳኖስ። 4 ከመዝ፡ ይቤ፡ እግዚአብሔር፡ ዘኵሎ፡ ይመልክ። ረዓይዎን፡ ለአባግዓ፡ ቀትል፡ 5 እለሂ፡ አድምዑ፡ ረገዝዎሙ፡ ለደቂቅየ፡ ወኢነስሑ፡ ወእለሂ፡ ይሠይጥዎን፡ ይብሉ፡ ይትባረክ፡ እግዚአብሔር፡ እስመ፡ ብዕልነ። ወእለሂ፡ ይርእይዎን፡ ኢያጽሕቅዎሙ፡ ወኢምንትኒ፡ በእንቲአሆን፤ 6 በእንተ፡ ዝንቱ፡ ኢይምሕኮሙ፡ ለእለ፡ ይነብሩ፡ ዲበ፡ ምድር፡ ይቤ፡ እግዚአብሔር። ወናሁ፡ አነ፡ አገብኦ፡ ለሰብእ፡ ለለ፩፡ ውስተ፡ እደ፡ ኖላዊሁ፡ ወውስተ፡ እደ፡ ንጉሥ፡ ወየኃልቅዎ፡ ለምድር፡ ወኢያድኅኖሙ፡ እምእዴሆሙ፡ 7 ወእሬእዮን፡ ለአባግዓ፡ ቀትል፡ ውስተ፡ እደ፡ ከነ‹ዓ›ንዩ፡ ወአነሥእ፡ ሊተ፡ ፪፡ አብትረ፡ ለአሐቲ፡ ሰመይክዋ፡ ስነ፡ ወለካልእታ፡ ሐብለ፡ ወአርእዮ‹ን›፡ ለአባግዕየ፡ 8 ወአጠፍኦሙ፡ ለ፫፡ ኖሎት፡ በ፩፡ ወርኅ። ወትከብድ፡ ነፍስየ፡ ላዕሌሆሙ፡ ወትግዕር፡ ነፍሶሙ፡ ላዕሌየ፡

(col. 3)

9 ወእቤሎሙ፡ ኢርኢክሙ፡ እንዘ፡ ትብሉ፡ ዘሞተሂ፡ ለይሙት፡ ወዘደክመሂ፡ ለይድክም፡ ወዘተርፈ፡ ለይብላዕ፡ ሥጋ፡ ቢጹ። 10 ወእነሥእ፡ ለበትርየ፡ ለስን፡ ወእገድፋ፡ ከመ፡ እሥዓር፡ ኪዳንየ፡ ዘታካየድኩ፡ ምስለ፡ ኵሉ፡ ሕዝብየ፡ 11 ወእትመየጥ፡ ይእተ፡ አሚረ፡ ወየአምርዎን፡ ከነ‹አ›ንዩ፡ ለአባግዕ፡ እለ፡ ተዓቅባ፡ እስመ፡ ቃለ፡ እግዚአብሔር፡ ውእቱ፡ 12 ወእቤሎሙ፡ እመ፡ አሥመርኩክሙ፡ በቅድሜክሙ፡ ሀቡኒ፡ ዓስብየ፡ ወድልዉ፡ ዓስብየ፡ ፴፡ ብሩረ። 13 ወይቤለኒ፡ እግዚአብሔር፡ ደዮ፡ ውስተ፡ ሕንቅርት፡ ወፍትኖ፡ ለእመ፡ ጽሩይ፡ ውእቱ፡ በከመ፡ አመከርዎ፡ እሙንቱ። ወነሣእኩ፡ ዘኰ፡ ፴፡ ብሩረ፡ ወወደይኩ፡ ውስተ፡ ሕንቅርት፡ ዘቤተ፡ እግዚአብሔር። 14 ወገደፍኩ፡ ካልእተ፡ በትርየ፡ ሐብለ፡ ከመ፡ እሚጥ፡ ምኵናነ፡ ዘማእከለ፡ ይሁዳ፡ ወዘማእከለ፡ እስራኤል፤ 15 ወይቤለኒ፡ ‹እግዚአብሔር›፡ ዓዲ፡ ንሣእ፡ ለከ፡ ንዋየ፡ ኖሎት፡ ዘኖላዊ፡ አብድ፡ 16 እስመ፡ ናሁ፡ አነ፡ አነሥእ፡ ኖላዌ፡ ውስተ፡ ምድር፡ ዘተገድፈሂ፡ ኢይረድእ፡ ወዘተዘርወሂ፡ ኢያስተጋብእ፡ ወዘቈስለሂ፡ ኢይፌውስ፡ ወዘሕያወሂ፡ ኢይሴሲ፡ ወይበልዕ፡ ሥጋ፡ ዘሰብሐ፡ ወያስተናጕዕ፡ አገዳሆ‹ሙ›። 17 አሌሎሙ፡ ለእለ፡ ከንቶ፡ ይሬእዩ፡ ወእለ፡ የኃድጉ፡ አባግዓ፤ መጥባሕት፡ ውስተ፡ መዝራዕቱ፡ ወውስተ፡ ዓይኑ፡ ዘየማን፤ መዝራዕቱኒ፡ የቢስ፡ ይ

(fol. 116v)

(col. 1)

የብስ፡ ወዓይኑሂ፡ ዘየማን፡ ነቋረ፡ ይነቊር። 1 ተረፈ፡ ቃለ፡ እግዚአብሔር፡ ላዕለ፡ እስራኤል፡ ይቤ፡ እግዚአብሔር፡ ዘሰፍሖ፡ ለሰማይ፡ ወሣረራ፡ ለምድር፡ ወፈጠረ፡ ነፍሰ፡ ለሰብእ፡ ውስቴቱ። 2 ናሁ፡ አነ፡ እሬስያ፡ ለኢየሩሳሌም፡ ከመ፡ ድርኵኵተ፡ ማዕፆ፡ ዘኢይትሀወክ፡ እምኵሉ፡ አሕዛብ፡ እለ፡ በአድያም፡ ወእለ፡ ዓውድ፡ ወበይሁዳ፡ ይከውን፡ ጥቅማ፡ ለኢየሩሳሌም። 3 ወይእተ፡ አሚረ፡ እሬስያ፡ ለኢየሩሳሌም፡ ከመ፡ ዕብን፡ እንተ፡ ይከይዳ፡ ኵሉ፡ አሕዛብ፡ ወኵሉ፡ ዘኬዳ፡ ስላቀ፡ ይሳለቅ፡ ላዕሌሃ፡ ወይትጋብኡ፡ ላዕሌሃ፡ ኵሉ፡ አሕዛበ፡ ምድር፡ 4 ይእተ፡ ‹አ›ሚረ፡ ይቤ፡ እግዚአብሔር፡ ዘኵሎ፡ ይመልክ፤ ከመዝ፡ ይቤ፡ እግዚአብሔር፡ ዘኵሎ፡ ይመልክ፡ እቀሥፍ፡ ኵሎ፡ አፍራሰ፡ አሕዛብ፡ በድንጋፄ፡ ወመስተፅዕናነሂ፡ በዝንጋዔ፡ ወእከሥት፡ አዕይንትየ፡ ላዕለ፡ ቤተ፡ ይሁዳ፡ ወእቀሥፍ፡ ኵሎ፡ አፍራስ፡ አሕዛብ፡ በዓዊር፡ 5 ወይብሉ፡ መሳፍንተ፡ ይሁዳ፡ በልቦሙ፡ እለ፡ ይነብሩ፡ ኢየሩሳሌም፡ ረከብናሁ፡ ለእግዚአብሔር፡ አምላክነ፡ ዘኵሎ፡ ይመልክ። 6 ይእተ፡ አሚረ፡ እሬስዮሙ፡ ለቤተ፡ ይሁዳ፡ ከመ፡ ትንታገ፡ እሳት፡ ማእከለ፡ ዕፀው፡ ወከመ፡ ነበልባለ፡ እሳት፡ ውስተ፡ ኃሠር፡ ወሣዕር፡ ወይ‹በ›ልዑ፡ ኵሎ፡ አሕዛበ፡ ዘዓውዶሙ፡

(col. 2)

ወዘይምኖሙ፡ ወ‹[ዐ]›ፅግሞሙ። ወትነብር፡ እንከ፡ ኢየሩሳሌም፡ ባሕቲታ፡ 7 ወያድኅን፡ እግዚአብሔር፡ አህጉረ፡ ይሁዳ፡ ከመ፡ ትካት፡ ከመ፡ ኢያዕብዩ፡ ትዝኅርቶሙ፡ ላዕለ፡ ቤተ፡ ዳዊት፡ ወትምክሕቶሙ፡ ለእለ፡ ይነብሩ፡ ኢየሩሳሌም፡ ወላዕለ፡ ይሁዳ። 8 ወውእተ፡ አሚረ፡ ይቀውም፡ ‹ሎሙ›፡ እግዚአብሔር፡ {ሎሙ}፡ ለእለ፡ ይነብሩ፡ ኢየሩሳሌም። ወውእተ፡ አሚረ፡ ዘድኩም፡ እምኔሆሙ፡ ይከውን፡ ከመ፡ ቤተ፡ ዳዊት፡ ወቤተ፡ ዳዊት፡ ይከውን፡ ከመ፡ መልአከ፡ እግዚአብሔር፡ በቅድሜሁ። 9 ወውእተ፡ አሚረ፡ እትኃሠሦሙ፡ ለኵሎሙ፡ አሕዛብ፡ እለ፡ ይመጽኡ፡ ኢየሩሳሌም፡ ከመ፡ አእትቶሙ። 10 ወእከዑ፡ ላዕለ፡ ቤተ፡ ዳዊት፡ ወላዕለ፡ እለ፡ ይነብሩ፡ ኢየሩሳሌም፡ መንፈሰ፡ ትፍሥሕት፡ ወሐሤት፡ ወይትመየጡ፡ እንከ፡ ኀቤ‹የ›፡ ብካይ። ወውእተ፡ አሚረ፡ ሀለዎሙ፡ ይርአይዎ፡ ለዘወግዕዎ፡ ገቦሁ፡ ይበክይዎ፡ ወይላህውዎ፡ ከመ፡ ዘያፈቅሩ፡ ወየሐምሙ፡ ሕማመ፡ ከመ፡ ላሀ፡ በኵር። 11 ይእተ፡ አሚረ፡ የዓቢ፡ ላሃ፡ ለኢየሩሳሌም፡ መጠነ፡ ውኂዝ፡ ዘይውኅዝ፡ በገዳም፡ ወይላህዉ፡ ላሀ፡ 12 በበሕዘቢሆሙ፡ ወሕዝብኒ፡ በባሕቲቶሙ፡

(col. 3)

ወአንስቲያሆሙኒ፡ በባሕቲቶን፡ ሕዝበ፡ ቤተ፡ ዳዊት፡ በባሕቲቶሙ፡ ወአንስቲያሆሙኒ፡ በባሕቲቶሙ፡ ወ{ለ}አንስቲያሆሙኒ፡ በባሕቲቶን። ሕዝበ፡ ቤተ፡ ሌዊ፡ በባሕቲቶሙ፡ ወ{ለ}አንስቲያሆሙኒ፡ በባሕቲቶን። 13 ሕዝበ፡ ቤተ፡ ስምዖን፡ በባሕቲቶሙ፡ ወአንስቲያሆሙኒ፡ በባሕቲቶን። 14 ኵሉ፡ ሕዝብ፡ በበሕዘቢሆሙ፡ እለ፡ ተርፉ፡ ወአንስቲያሆሙኒ፡ በባሕቲቶን። 1 ይእተ፡ አሚረ፡ ይትረኃዉ፡ ኵሉ፡ በሐውርተ፡ ቤተ፡ ይሁዳ፡ 2 ወከመዝ፡ ይከውን፡ ይእተ፡ አሚረ፡ ነቅዕ፡ ለቤተ፡ ዳዊት፡ ወለእለ፡ ነበሩ፡ ኢየሩሳሌም፡ ለንጽሕ፡ ‹ወ›ለንዝኃት፡ ይከውን። ወውእተ፡ አሚረ፡ ይጠፍእ፡ አስማቲሆሙ፡ ለጣዖታት፡ እምኵሉ፡ ምድር፡ ወአልቦ፡ ዘይዜከሮሙ፡ እንከ፡ ወአውዕዮሙ፡ ለሐሳውያን፡ ነቢያት፡ ወለመንፈሰ፡ ሐሰት። 3 ወእመቦ፡ ዘተነበየ፡ ብእሲ፡ [ወ]ይብልዎ፡ አቡሁ፡ ወእሙ፡ ኢይከውን፡ እስመ፡ ሐሰተ፡ ተናገርከ፡ በስመ፡ ‹ዝ›እግዚአብሔር፡ ወይረግምዎ፡ አቡሁ፡ ወእሙ፡ እለ፡ ወለድዎ፡ ሶበ፡ ተነበየ። 4 ውእተ፡ አሚረ፡ ይትኃፈሩ፡ [ተ]ነቢያት፡ ኵ

(fol. 117r)

(col. 1)

ሎሙ፡ በዘርእዩ፡ ሶበ፡ ተነበዩ፡ ሐሰተ፡ ወይለብሱ፡ ሠቀ፡ ዘፀጕር፡ እስመ፡ ሐሰዉ፡ 5 ወያርኢ፡ እዴሁ፡ ዘቈስለ፡ ወይብል፡ አንሰ፡ ኢኮንኩ፡ ነቢየ፡ አላ፡ ተግባሬ፡ ምድር፡ አነ፤ ወለሰብእ፡ ተቀነይኩ፡ እምንእስየ። 6 ወይቤሎ፡ ምንትኑ፡ ዝንቱ፡ መቅሠፍት፡ ዘማእከለ፡ እደዊከ፡ ወይብል፡ ቈሰልኩ፡ በቤተ፡ ዓርክየ። 7 ተንሥኢ፡ ኵናት፡ ላዕለ፡ ኖሎት፡ ወላዕለ፡ ብእሲ፡ ምስለ፡ ሀገሩ። ይቤ፡ እግዚአብሔር፡ ዘኵሎ፡ ይመልክ፡ እቀትሎ፡ ለኖላዊ፡ ወይዘረዉ፡ አባግዓ፡ መርዔቱ። ወአመጽእ፡ እዴየ፡ ላዕለ፡ ኖሎት፡ ወይከውን፡ ውስተ፡ ኵሉ፡ ምድር፡ 8 ይቤ፡ እግዚአብሔር፤ የኃልቅ፡ ፪፡ እድ፡ ወይተርፍ፡ እምኔሃ፡ ሣልስተ፡ እዴሃ፡ 9 ወእወስዶሙ፡ ውስተ፡ እሳት፡ ‹ለ›ሣልስተ፡ እዴሃ፡ ወአረስኖሙ፡ ከመ፡ ያረስንዎ፡ ለብሩር፡ ወእፈትኖሙ፡ ከመ፡ ይፈትንዎ፡ ለወርቅ። ወውእቱሰ፡ ይጼውዕ፡ ስምየ፡ ወአነሂ፡ እሠጠዎ፡ ወእብሎ፡ ሕዝብየ፡ ውእቱ፡ ዝንቱ፡ ወውእቱኒ፡ ይብለኒ፡ እግዚእየ፡ ወአምላኪየ፡ አንተ። 1 ናሁ፡ ይመጽእ፡ መዋዕል፡ ይቤ፡ እግዚአብሔር፡ ወይትካፈሉ፡ በርበረኪ፡

(col. 2)

በውስቴትኪ፡ 2 ወአስተጋብኦሙ፡ ለኵሎሙ፡ አሕዛብ፡ ይትቃተልዋ፡ ለኢየሩሳሌም፡ ወት‹ት›ቀተል፡ ሀገር፡ ወይትበረበራ፡ አብያት፡ ወይረኵሳ፡ አንስት። ወይፄወዉ፡ ለእልክቱ፡ መላሕቀተ፡ መንፈቀ፡ ሀገር፡ ወእለ፡ ተርፉ፡ ሕዝብየ፡ ኢይጠፍኡ፡ እምሀገሮሙ፤ 3 ወይወፅእ፡ እግዚአብሔር፡ ወይትቃተሎሙ፡ ለእሙንቱ፡ ሕዝብ፡ ከመ፡ አመ፡ ተቀትሉ፡ በዕለተ፡ ቀትል። 4 ወይቀውማ፡ እገሪሁ። ውእተ፡ አሚረ፡ ውስተ፡ ደብረ፡ ዘይት፡ ዘቅድመ፡ ኢየሩሳሌም፡ ጽባሒሃ፡ ወይነቅዕ፡ ደብረ፡ ዘይት፡ መንፈቁ፡ መንገለ፡ ጽባሕ፡ ወባሕር፡ ወይትቈለቈል፡ መንፈቁ፡ ለውእቱ፡ ደብር፡ መንገለ፡ ደቡብ፡ ወይከውን፡ ጥቀ፡ ዓቢይ፡ ጸድፍ፡ ወመንፈቁሂ፡ ለሰሜን፡ 5 ወይትኃፈሩ፡ ቈላተ፡ አድባርየ፡ እስከ፡ ኢያሶን፡ ወይትፌጸም፡ ከመ፡ ተፈጸመ፡ እምነ፡ ድልቅልቅ፡ በመዋዕለ፡ ዖዝያን፡ ንጉሠ፡ ይሁዳ፡ ወይመጽእ፡ እግዚአብሔር፡ አምላኪየ፡ ወኵሎሙ፡ ቅዱሳኒሁ፡ ምስሌሁ። 6 ወውእተ፡ አሚረ፡ አልቦ፡ ብርሃን፡ ወትከውን፡ አሐቲ፡ ዕለት፡ ቊር፡ ወበረድ፡ 7 ወይእቲ፡ ዕለት፡ እምርት፡ በኀበ፡ እግዚአብሔር፡ ወኢኮነት፡ መዐልተ፡ ወኢሌሊተ፡ ወፍና፡

(col. 3)

ሰርክ፡ ይበርህ፡ ብርሃን። 8 ወውእተ፡ አሚረ፡ ይወፅእ፡ ማየ፡ ሕይወት፡ እምኢየሩሳሌም፡ መንፈቁ፡ መንገለ፡ ባሕር፡ ቀዳሚት፡ ወመንፈቁ፡ መንገለ፡ ባሕር፡ ደኃሪት፡ ወከማሁ፡ ይከውን፡ በክረምት፡ ወበሐጋይ። 9 ወይነግሥ፡ እግዚአብሔር፡ ለኵሉ፡ ምድር። ወይእተ፡ አሚረ፡ ይከውን፡ ፩፡ እግዚአብሔር፡ ወ፩፡ ስሙ፡ 10 ወይበጽሕ፡ ኵሎ፡ ምድረ፡ ወየዓውድ፡ ገዳመ፡ እምጌላቡሄ፡ እስከ፡ ራማ‹ን›፡ ወደቡባሂ፡ ለኢየሩሳሌም፤ ወራማስ፡ ትነብር፡ ውስተ፡ ብሔራ፡ እምአናቅጸ፡ ብንያም፡ እስከ፡ አንቀጽ፡ ቀዳማዊ፡ ወደወለ፡ ጸናፊ፡ እስከ፡ አንቀጸ፡ ማዕዘንት፡ ወእስከ፡ ማኅፈደ፡ አናምሄል፡ ወእስከ፡ ምክያድ፡ ዘቤተ፡ ንጉሥ፡ 11 ይነብርዋ። ወኢትከውን፡ እንከ፡ ውግዝተ፡ ወ‹ትነብር›፡ ተአሚና፡ ኢየሩሳሌም። 12 ወዛቲ፡ ይእቲ፡ ድቀቶሙ፡ እንተ፡ ይመትሮሙ፡ እግዚአብሔር፡ ለኵሎሙ፡ አሕዛብ፡ እለ፡ ተቃተልዋ፡ ለኢየሩሳሌም፡ ‹ወ›ይትመሰው፡ ሥጋሆሙ፡ እንዘ፡ ይቀውሙ፡ በእገሪሆሙ፡ ወይውኅዝ፡ አዕይንቲሆሙ፡ ‹እም›ውስተ፡ ግበቢሆሙ፡ ወይትመሰው፡ ልሳኖሙ፡ ውስተ፡ አፉሆሙ። 13 ወይከውን፡ ይእተ፡ አሚረ፡ ዐቢይ፡ ድንጋፄ፡ ላዕሌሆሙ፡ እምኀበ፡ እግዚአብሔር። ወይእኅዝ፡ ፩፡ እደ፡ ካልኡ፡ ወትጠግዕ፡ እዴሁ፡ በእደ፡ ካልኡ፡

(col. 117v)

(col. 1)

14 ወይትቃተሎሙ፡ በይሁዳ፡ ወኢየሩሳሌም፡ ወያስተጋብእ፡ ኃይለ፡ {ዝንቱ}፡ ኵሉ፡ አሕዛብ፡ ዘዓውዳ፡ ወርቀ፡ ወብሩረ፡ ወልብሰ፡ ብዙኃ፡ ፈድፋደ። 15 ወዛቲ፡ ይእቲ፡ ድቀተ፡ አፍራሲሆሙ፡ ወአብቅሊሆሙ፡ ‹ወአማሊሆሙ›፡ ወአዕዱጊሆሙ፡ ወኵሉ፡ እንስሳሆሙ፡ ዘሀሎ፡ ውስተ፡ ትዕይንቶሙ፡ ወከመዝ፡ ውእቱ፡ ድቀቶሙ፡ 16 ወኵሎሙ፡ እለ፡ ተርፉ፡ እምኵሉ፡ አሕዛብ፡ እለ፡ መጽኡ፡ ላዕለ፡ ኢየሩሳሌም፡ የዓርጉ፡ በበዓመት፡ ይስግዱ፡ ለንጉሥ፡ እግዚአብሔር፡ አምላኮሙ፡ ዘኵሎ፡ ይመልክ። ወከመ፡ ይግበሩ፡ በዓለ፡ ምጽላል፤ 17 ወኵሉ፡ ዘኢዓርገ፡ እምኵሉ፡ አሕዛበ፡ ምድር፡ ለኢየሩሳሌም፡ ከመ፡ ይስግዱ፡ ለእግዚአብሔር፡ ዘኵሎ፡ ይመልክ። እሉሂ፡ ይትዌሰኩ፡ ዲበ፡ እልክቱ፡ 18 ወኢይወርድ፡ ላዕሌሆሙ፡ ዝናም። ወእመሂ፡ ሕዝበ፡ ግብጽ፡ ኢዓርጉ፡ ወኢመጽኡ፡ ህየ፡ ላዕሌሆሙኒ፡ ይከውን፡ ድቀት፡ ወይቀሥፎሙ፡ እግዚአብሔር፡ ለኵሉ፡ አሕዛብ፡ እለ፡ ኢዓርጉ፡ ይግበሩ፡ በዐለ፡ መጸለት፤ 19 ዛቲ፡ ኃጢአቶሙ፡ ለግብጽ፡ ወኃጢአቶሙ፡ ለኵሉ፡ አሕዛብ፡ እለ፡ ኢዓርጉ፡ ይግበሩ፡ በዓለ፡ መጸለት። 20 ውእተ፡ አሚረ፡ ይከውን፡ […]፡ ልጓመ፡ ፈረስ፡ ቅዱስ፡ ለእግዚአብሔር፡ ዘኵሎ፡ ይመልክ። ወይከውና፡ ጻሕራት፡

(col. 2)

ውስተ፡ ቤተ፡ እግዚአብሔር፡ ከመ፡ ኮራት፡ ቅድመ፡ ገጹ፡ ለምሥዋዕ፡ 21 ወይሔልዋ፡ ‹ኵሉ›፡ ጻሕራት፡ ውስተ፡ ኢየሩሳሌም፡ ወውስተ፡ ይሁዳ፡ ቅዱስ፡ ለእግዚአብሔር፡ ዘኵሎ፡ ይመልክ። ወይመጽኡ፡ ኵሎሙ፡ ወይሠውዑ፡ ወይነሥኡ፡ እምውስቴቶን፡ ወያበስሉ፡ ቦቶን፤ ወኢይትረከብ፡ እንከ፡ ውእተ፡ አሚረ፡ ከነናዊ፡ ውስተ፡ ቤተ፡ እግዚአብሔር፡ ዘኵሎ፡ ይመልክ። ተፈጸመ፡ ዘዘካርያስ፡ ነቢይ፤